
Bârfirea ca monstru-o văzui alergând, 
lar gura ei numai ecouri, 

Cu negrul cărării noroiu măritând 

Virtutea din cel ce-i virtute cătând, 

Dar faima cea putred” a celui flămând 
De faimă purtând-o prin nouri. 


Nici team ori mânie, ci-uimire mi-a pus 
In Suflet durerea acestor 

Nevrednice "ntoarceri cu josul în sus : 

Căci nu-i apără să nu fie ce nu-s 

Nici braţul pe-Ahil şi pe Socrate voðs, 
Nici vârsta cea multă pe Nestor. 


Cu scut şi săgeata vrei lupta? S'o laşi, 
Copile, căci scut îţi e timpul, 

Săgeţi însă Zeii şi drepţii tăi paşi. 

Priveşte tăcând vuitorii trufaşi : 

Pe-un munte fu munte urcat de-uriaşi 
Și tot nu bătură Olimpul! 


GEORGE COȘBUC. 

TOMA A. SĂVESCU, fost institutor și director, actual pensionar în 
etate de opt decenii trecute, felicitează prin scrisoarea sa prezentă pe 
fostul său şcolar, domnul Spiru C, Haret, fost Ministru al Instrucțiunii 
publice şi Cultelor, fost profesor universitar, actual pensionar, la săr- 
bătorirea a şase decenii din vieaţa sa. lași,.strada Ghica Vodă, 24, 
anul 1911, luna August. 

„Recunoskută pentru recunostiniă ! “ 


„Dintru ale tale, ale tale fi se aduc si hi se dau!“ 


Un tată sentimental, cunoscând toate faptele fiului 
său iubit și auzind că pentru meritele sale el e sărbă- 
torit după mulți și rodnici ani de muncă cinstită și neo- 
bosită, când se retrage la odihna vieţii, aleargă, sau 
personal sau prin scris, ca să feliciteze și să îmbrăți- 
şeze cu toată afecțiunea sufletului pre scumpul său fiu. 
In așă caz mă găsesc eu, fostul învățător al domnului 
Spiru C. Haret, despre care doresc a istorisi cât de 
puţin la această sărbătorire. 

Domnul Haret este născut în Iași la 1851; nobilul 
său părinte, comisul Costache Haret, român-ortodox, 
ceri, la 28 Aprilie 1860, să-i înscriu copilul în școala 
de sub direcțiunea mea, în clasa I-a primară. Copilul 
Sp. Haret, ajuns elev în clasa I-a, semestrul al II-lea, 
-desvăli dela început talent mare și aplicațiune serioasă 
la învățătura tuturor obiectelor clasei; urmând așă fel 
în anii viitori (1861 și 1862) până la semestrul al II-lea 
din clasa IV-a, obţină la toate obiectele examinate și la 
conduită nota generală de eminent. 

In ce privește caracterul, copilul eră serios, dar blând 

la fire; retras de copiii gâlcevitori și stând la sfat cu 
cei buni; liniștit și tăcut în bancă; prompt și decisiv, 
rar și lămurit, da răspunsul, când eră întrebat din obiec- 
tele clasei. 

Elevul Spiru C. Haret în 1862/3 se duse la Bucu- 
rești și aci absolvi deplin cursul primar, cursul secun- 
dar și, dela Universitate, luă licența în Matematici în chip 
strălucitor. Mai târziu am aflat că domnul Haret, la 18'78, 
venind dela Paris, unde complectase științele matematice, 
luând și doctoratul cu uimitoare și strălucite succese, 
fu numit profesor de Mecanica raționată la Universi- 
tatea din București, în urma concursului dat cu cea. 
mai mare laudă. 

La 1885 domnul Haret fu numit Secretar general 
al Ministerului de Instrucţiune publică și de Culte, în 
care calitate, împreună cu ministrul său, d-l D. A. Sturdza, 
alcătui un proiect de lege pentru organizarea tuturor 
speciilor. de şcoale ale Statului cu cele mai utile învă- 
țături pentru luminarea și progresul culturii la junimea 
studioasă. Tot domnul Haret, ajuns Ministru la acelaș 
departament, stărui mult pentru clădire de localuri de 
școale, după modelele cele mai noi, atât pentru tine- 
retul dela orașe, cât și pentru cel dela sate. 

In fine, domnul Haret, ca Ministru, a făcut toate îm- 
bunătăţirile cerute de progresul literar și științific pen- 
tru ridicarea tineretului din școale la adevărata civilizație ; 
în acelaș timp na pregetat a lucră la îmbunătățirea 
soartei sau a stării materiale prin mărire de salarii dela 
profesorul universitar până la învățătorul dela comuna 
rurală. Nu mai puţin a lucrat și pentru biserică și per- 
sonalul ei. Cu un cuvânt, neîntrecut muncitor în copi- 
lărie, tot așă luminat și bun lucrător a fost pentru 

patrie și neamul românesc, aflându-se profesor univer- 
sitar și Ministru al Instrucțiunii publice și al Cultelor. 

Tot în timpul ministerului domnului Spiru C. Haret 
sa săvârșit o faptă, care n'a mai fost cugetată și prac- 
ticată în România până la domnia sa. 

E ştiut că domnul Spiru C. Haret și-a făcut partea 
cea mai mare din instrucțiunea primară la şcoala din 
Sărărie-lași, de sub-direcțiunea mea, unde am funcţionat 
ca institutor şi director aproape 40 de ani, într'o casă 
mică, Situată în vale de biserica «Vulpe», dar lucru 
mare și de mirat, că dela această școală, dela pensio- 
natele românești, unde propuneam obiecte de învăţă- 
tură, precum și din școala fiilor de militari, unde pro- 
puneam istoria patriei și geografia generală, au ieșit 
mulți bărbaţi mari, cu pozițiuni înalte în societate, fo- 
lositori umanității, școalei, bisericii și Statului, ca clerici, 
profesori, judecători, militari cu grade superioare și ad- 
vocaţi; ba chiar şi miniștri, ca răposatul Radu Mihaiu, 
fost ministru la departamentul răsboiului și domnul Spiru 
C. Haret. 

Ei bine! Ce văzui ca recunoștință din partea domnului 
Haret, după 8 ani dela retragerea mea la pensie? Lumea 
cea bună şi înțeleaptă admiră, precum și eu însumi 
laud fapta morală și de mare considerațiune a unui 
suflet atât de generos pentru imortalizarea învățătorului 
său, care la această splendidă sărbătorire cu veselie o 
istoriseşte: 

In dimineaţa zilei de 21 Noemvrie 1898 fui avizat 
de direcțiunea școalei de băieţi din Sărărie-lași, numită 
«Vasile Alexandri», că, la 8 ore dimineaţa din aceeaș 
zi, domnul Ministru Haret sosește la şcoala pomenită, 
pentru a asista la inaugurarea ei ca școală nouă, ri- 

dicată întrun palat mare și frumos lângă biserica Sf. 
Haralambie, pe un platou foarte încântător al Iașilor. 
Aci se făci ceremonialul religios de prea-sfinţitul arhiereu 
Conon Arămescu-Donici. Incepură discursurile și când 
domnul Ministru Haret vorbi despre meritele mele de 
vechiu institutor şi de purtarea mea omenoasă cu elevii 
școalei, atunci perdeaua ce acoperiă bustul meu se trase; 
mă privii cu multă admirare și plăcere în acest bust, 
fixat în păretele cancelariei școalei, unde voiu sta ne- 
clintit, cât va dură școala. 

Măreață faptă de recunoștință din partea domnului 
Haret și a colegilor săi de școală, făcută în onoarea 
mea și a dăscălimii primare din toată Ţara Româ- 
mească: ea caracterizează sufletul nobil, mare și ge- 
neros al domnului Haret și dovedește că în adevăr 
domnia-sa a avut dragostea de părinte pentru cor- 
pul didactic, ca și pentru elevi. 

Pentru astfel de onoare, făcută mie și învăţătorilor în 
genere, mă simt foarte mult recunoscător și chemat de 
sacra datorie, ca la sărbătoarea prezentă să ridic glasul 
sufletului meu, mulțumind cu căldură sufletească dom- 
nului Haret, căruia îi ofer din inimă curată, omagii sin- 
cere și de afecțiune, rugându-l tot odată să primească 
din parte-mi coroana ideală a recunostinței mele, țesută 
din sentimente părintești ale iubirii neperitoare; căci cu 
dreptate este a i se aduce cele mai mărețe laude pentru 
murica sa neobosită ce a depus-o pe altarul patriei pentru 
binele general al neamului și virtuțile patriotice, săvâr- 
șite în tot cursul vieței până la fericita dată, când amicii 
luminați cu razele culturii aduc ovațiuni și dorinți, ca 
bărbatul sărbătorit să trăească și înainte ani mulți și 
fericiţi. 

CUM L-AM CUNOSCUT PE D+ HARET. 


Eram elev in liceu, când l-am cunoscut pentru întâia 
oară pe d-l Haret. Intrasem în clasa a șasea sau, mai 
bine zis, mă strecurasem în această clasă, furișându-mă 
tiptil pe lângă pustiile de matematici, cari, prin gestul 
sever și pedant alunui profesor lipsit de metodă, amenințau 
să-mi închidă trecerea mai departe. După supliciul alge- 
brei şi al geometriei în spaţiu, aşteptam, cu resemnarea 
martirului pe care nimic nu-l mai înspăimântă, Calvarul 
de sigur tot așă de dureros al trigonometriei. 

Profesorul, care trebuiă să mă ajute a purtà crucea; 
eră de astă dată un om cu învățătură serioasă, cu o 
minte limpede și, subt aparențe rigide, cu o inimă caldă 
şi iubitoare de copii. Erà regretatul Ştefan Popescu, 
care, mai târziu, după studii solide în străinătate, avea 
să ajungă profesor sau agregat de geografie la univer- 
sitatea din lași. După recomandația lui mi-am cumpă- 
rat, nu fără oarecare emoție, manualul de trigonometrie 
al d-lui Haret. L-am privit îndelung, l-am întors pe o 
parte și pe cealaltă, l-am deschis la întâmplare în două- 
trei părți și, înfricoșat de prezența formulelor cabalistice, 
l-am așezat, suspinând, în ghiozdanul în care) înghesuiam 
la olaltă atâta înțelepciune concentrată. Mai trebue oare 
să mărturisesc că această primă și fugitivă cunoştinţă 

cu omul, despre care nu știam de e blond sau brun, nu 
deșteptase în sufletul meu simțăminte de o deosebită sim- 
patie? Eram certați mai înainte de-a ne vorbi. Profesorul 
Ștefan Popescu își luă însă sarcina să ne împace. Cu 
o admirabilă metodă și într'o expunere de limpezimea 
cristalului, el începă să ne introducă în tainele trigono- 
metriei și când apoi, acasă, cu manualul d-lui Haret 
dinainte, prinsei să-mi amintesc ceeace ascultasem, sus- 
pinai din nou, dar de astă dată fu suspinul ușurării și 
al bucuriei. Ceeace mă izbiă în această carte, cum mă 
izbise și în explicația lui Ștefan Popescu, eră claritatea 
și simplicitatea cu care erà întocmită. Biata mea minte, 
pe care o socotisem până atunci atât de proastă, încât 
să trebuească a sta pururea în fața matematicilor ca 
înaintea unei scripturi cu șeapte peceți, începeă să se im- 
bărbăteze și să tresară de mândria isprăvilor cu putință. 
Şi astfel m'am împăcat cu d-l Haret, tot așă cum ne 
certasem, adică fără a ne cunoaște. Odată cu această 
binecuvântată împăcare, figura d-lui Haret luă, în în- 
chipuirea mea copilărească, cu totul alte aspecte. De 
unde mai înainte, când înmărmuriam îngrozit în fața 
cărții pe care o socotiam un nou instrument de tor- 
tură, autorul ei îmi apăreà ca o ființă întunecată, cu 
fruntea încrețită, cu privirea aspră și cu zâmbetul sar- 
castic, un fel de geniu al răului, pe care oarbele destine 
mi-l scoteau înainte, acum, încetul cu încetul, grozava 
vedenie începeă să se schimbe, fruntea se descrețiă lumi- 
nându-se, ochii deveniau blajini, zâmbetul sarcastic se 
prefăceă în surâsul binevoitor și indulgent al omului 
care iartă toate, fiindcă le înțelege pe toate. 

In societatea acestui bun tovarăș, creat de imaginația 
mea copilărească, am petrecut un an întreg, fără ca cel 

mai mic nor de neînțelegere să păteze cerul limpede 
al prieteniei noastre. Ba am avut, în acest răstimp, şi 
bucurii la care mai ’nainte nici n'aș fi îndrăznit să mă 
gândesc. Am cunoscut la matematici deliciile nespuse 
ale unui zece, pe care, desigur, Ștefan Popescu mi-l dăruiă 
mai mult ca încurajare pentru silințele mele vădite. 

Dar toate trec pe lumea aceasta, chiar și voluptățile 
de acest fel. Alte studii, alte preocupări mi-au rupt 
strânsele legături cu necunoscutul prieten, cu care îm- 
părtășisem fericiri atât de neașteptate, lăsându-mi doar 
în amintire simpatica imagine toarsă din caierul fanta- 
ziei mele. 

L-am cunoscut pentru a doua oară pe d-l Haret la 
Brăila. De astă dată însă l-am cunoscut în carne și în 
oase. Profesor începător, aruncat de întâmplare pe ma- 
lurile Dunării, aveam toate timiditățile și toate stângă- 
ciile debutantului. Venirea unui inspector mi se păreă 
un eveniment; a ministrului, o catastrofă. Când aflai vestea 
că ministrul a sosit în localitate şi când văzui pe colegii 
mei, mai vechi în ale școalei, unii; dintr'inșii oameni albiți 
în slujba învățământului, preocupați de cum vor ieși cu 
inspecția cea mare, deodată, ca prin minune, o vedenie 
uitată prinse să se închege din nou în sufletul meu, ima- 
ginea ființei întunecate cu fruntea încrețită, cu, privirea 
aspră și cu zâmbetul sarcastic. 

Prefectul județului, om deprins să-i măgulească pe cei 
mari și, poate, convins că, spre cinstea guvernului și slava 
partidului, un ministru al țării nu poate apărea locui- 
torilor decât cu alaiul reglementar, pregătise escorta care 
să însoțească pe mai marele școalelor în drumul lui 
prin oraş. D-l Haret opuse însă insistențelor și amabili- 
tăților oficiale o împotrivire neînduplecată și astfel sosi 

la liceu într'o simplă trăsură de piață, însoțit numai de 
şeful său de cabinet. Fără nici un fel de trufie și de 
afectare, în chipul cel mai natural și mai simplu, mi- 
nistrul 'ne făci cunoștința și, lipsit de orice rigiditate 
oficială, se interesă de mersul școalei, de nevoile ei și 
de necazurile noastre. 

Il ascultam și îl priviam. Mă bucuram, în adâncul 
sufletului meu, ca la revederea neașteptată a unui vechiu 
prieten, de care întâmplările și risipa vieţii ne-a despărțit 
o vreme îndelungată. Și, fără să vreau, îmi cântă în 
amintire primul vers din «Andromaca», închegat în so- 
noritățile profunde ale lui Mounet-Sully: 


„Oui, puisque je retrouve un ami si fidele“. . . . . 


Tresării, fără de voie, la înțelesul acestui vers. Un 
«prieten credincios», de sigur ! Prietenul copilăriei mele, 
tovarășul necunoscut, care, în monotonia, în amarul 
și în urîtul vieții de scolar, aruncase o rază de spe- 
ranță şi de încredere în eficacitatea sforțării. Ce de- 
păitare însă dela mine și până la dânsul! EI, în vârtul 
piramidei; eu, jos, în nisipul ce-o împresoară. Nu ştiu 
cum, dar simțiam totuș că între ministrul atotputernic, 
care eră dânsul, și smeritul dascăl începător, care eram 
eu, distanța nu eră de nestrăbătut. Mai târziu mi-am 
dat bine seama de siarea mea sufletească de atunci. 
Mi-am dat seama că taina cea miraculoasă a acestui 
om întradevăr mare este de a birui depărtările dintre 
el și cei mici, întinzând, cu sufletul lui, puntea de tre- 
cere, la capătul căreia stă dânsul cu brațele deschise pen- 
tru cei cari — oricât de neînsemnați și de umili ar fi — 
vor și pot să muncească. 

Il ascultam vorbind. Nici un ifos deșert, nici o vorbă 

meșteșugită, nici o frază căutată; dar, în această lipsă 
de orice morgă și de orice artificialitate, câtă înțelep- 
ciune liniștită și câtă caldă iubire pentru lumină și pentru 
progres! 

Ceeace am simțit atunci, am înțeles deplin mai pe 
urmă. Am înțeles că puterea simpatică a acestui om 
stă în sufletul lui. Sunt oameni cari te atiag prin în- 
fățişarea lor fizică, precum sunt pământuri cari te chiamă 
prin verdeața plină și frumoasă ce le acopere. Te a- 
propii cu grabă de ele, dar, când încerci să intri în cu- 
prinsul lor, dai, subt vesmântul ademenitor, de mocirla 
adâncă și cleioasă ce le formează. De câte ori și printre 
oameni o față deschisă ascunde un suflet întunecat, o 
privire dulce tăinuește porniri sălbatece, un zâmbet prie- 
tenos învălue ura nepotolită! 

D-l Haret nu e din aceștia. Dacă făptura lui fizică 
nare asprimea pe care i-o atribuiă odinioară imaginația 
mea de copil, ea nu are însă nici aspectul dulceag al 
culegătorilor de simpatii ușoare. E înfățișarea bărbatului 
în plenitudinea vieţii intelectuale și în plenitudinea voinții. 
Subt fruntea massivă și luminoasă ghiceşti gânduri care 
se frământă și hotăriri virile care se plămădesc; ochit 
expresivi și adânci au priviri care aci pătrund tăioase 
până în colțurile cele mai umbrite ale sufletului, aci par 
a se pierde în depărtări, pe cari numai ei le întrezăresc; 
iar buzele, mai mult ascunse sub mustața bogată, aci sc 
strâng, însoțite de o mișcare aproape imperceptibilă a 
maxilelor— singurul semn exterior al furtunii deslănțuite 
în adâncimile sufletului,— aci se destind în schițarea unui 
surâs plin de bunătate și de îngăduință. lar din toată 
înfățișarea severă fără de duritate, liniștită fără de a- 
patie, indulgentă fără de nepăsare, rezervată fără de ti- 

miditate, se desprinde o mars, o neinfrântă putere de 
stăpânire, p voință disciplinată și activă, o supunere a 
tuturor energiilor sufletești la un ideal limpede și primit 
în deplină libertate; se desprinde, cu un singur cuvânt, 
forța,— forța care crează și organizează, care stăpânește 
și îndrumează, forța capabilă de opintiri cu atât mai 
mari, cu cât obstacolele sunt mai uriașe. 

In infinita varietate a exemplarelor pe care Natura 
le-a turnat în tiparele omenești, în această pururea ne- 
sfârşită sumă de alcătuiri sufletești e atât de restrâns 
numărul celor cari, ca d-l Haret, pot, prin fericitul echilibru 
al facultăților lor psihice, să devină adevărate forțe de 
acest fel. «Fiecare dintre noi—spuneă Platon—e compus 
dintro hidră, un leu și un om: hidra cu o sută de 
capete e pasiunea; leul, e voința; omul, e inteligența». 
Şi de aceea unii sunt mai mult hidre, alții mai mult 
lei și alții, în sfârșit, mai mult oameni. Sunt însă și din 
aceia la cari sensibilitatea, voința și inteligența se mențin 
întrun echilibru pururea stabil, alcătuind o adevărată 
unitate morală, nu unitatea care rezultă din predom- 
nirea unui instinct ori a unei pasiuni, ci aceea care re- 
zultă din adoptarea unor principii determinate și inva- 
riabile. 

Caracterul nu consistă, după vorba lui Kant, într'o 
totalitate de însușiri, ci în unitatea absolută a princi- 
piului intern de conduită. La această unitate, prin pu- 
terea voinţei și prin minunea, dacă se poate spune astfel, 
a autoeducațiunii, a fost în stare d-l Haret să se înalțe. 
Realizând în sine — insăș ordinea și unitatea, supu- 
nându-se unui principiu conștient și permanent, el a is- 
butit să devină, precum ziceam, una din acele mari forțe, 
cărora societățile le datoresc, poate mai mult decât ori- 

căror altor cauze, mersul lor ascendent în spre idealuri 
din ce în ce mai înalte. 

Intr'adevăr, cine l-a urmărit pe d4 Haret în felurita 
și vasta lui activitate, fie ca om de știință și educator 
al tinerimii, fie ca organizator și îndrumător al învăță- 
mântului, fie ca observator și îndemnător pe terenul 
social și economic, și-a putut da seama că dânsul e 
dintre acei oameni a căror influență magnetică are pu- 
terea de-a atrage forțele materiale și primordiale, așă 
încât — după spusa dreaptă a lui Emerson —e destul 
ca ei să apară, pentru ca în jurul lor resurse imense să 
se organizeze. 

Cu o minunată intuiție, el a înțeles ce uriașă putere de 
progres zace în aceste resurse, ce mari virtualități pot fi 
chemate la activitate și înflorire, și, înțelegând-o, s'a pus 
pe lucru, fără să se întrebe dacă piedicele vor fi mari 
ori mici, fără să asculte nici sfaturile celor prea înțe- 
lẹpți, nici ironiile celor prea sceptici, nici clamoarea celor 
prea orbiți. Ca săgeata care, odată pornită din arcul 
încordat, își urmează calea, pe care i-a hotărtt-o ochiul 
deprins și mâna dibace a arcașului, fără ca strigătele 
mulțimii să-i poată schimbă mersul ori s'o poată opri 
din drumul ce trebue să străbată, tot astfel voința 
d-lui Haret şi-a atins ţinta, fără ca mulțimea să-i poată 
schimbă direcţilnea, ori s'o poată pironi mai înainte de 
a fi ajuns la ţel. 

C. BANU 


Profesor secundar. București. 

D- SPIRU HARET CA OM DE ŞTIINŢĂ 


D-l Spiru Haret este primul Român care și-a trecut 
doctoratul în matematică, la Universitatea din Paris. 

Pentru a ne da bine seama de importanța acestui 
fapt, va fi de ajuns să cercetăm puțin timpurile de pe 
atunci. 

Teza sa a fost susținută în ziua de 18/30 Ianuarie 
1878 şi atinge una din chestiunile mari din mecanica 
cerească. Ea are drept titlu: Sur invariabile des 
grands axes des orbites planétaires» şi poartă nu- 
mărul 399.. In această lucrare, d-l Spiru Haret, aplicând 
o metodă a lui Tisserand pentru calculul funcțiunii per- 
turbatrice, a obținut un rezultat sensațional, arătând că, 
dacă se introduc în calcul puterile de ordinul al treilea 
ale masselor planetelor perturbătoare, expresiunea axei 
mari a orbitei descrise de planeta principală conține 
termeni seculari; cu alte cuvinte, stabilitatea sistemului 
solar nu este așă de sigură, cum o prezentă Poisson. 

Tânărul matematician de atunci aveà de înfruntat 
un adevăr admis de toată lumea și verificat parțial 
de un savant de primul ordin. Iată în ce termeni se 
exprimă el în introducere, vorbind de rezultatele lui 
Poisson: 

«Mais la démonstration de Poisson n'est pas complète 

encore à un autre point de vue: c'est qu'il ne tient 
pas compte dune classe de termes d'une forme par- 
ticulière, qui s'introduisent dans l'expression du demi- 
grand axe dès la seconde puissance des masses. En 
comblant cette lacune, je fais voir que les termes sé- 
culaires apparaissent dans la valeur du demi-grand axe 
dès les 3-mes puissances des masses, ce qui est diamėtra- 
lement opposé ă la conclusion du mémoire de Poisson.» 

Lucrarea a fost primită cu elogii de toată lumea știin- 
țifică. Jurnalul oficial de recensii din Franța, Bulletin 
des sciences mathematiques(1), publică imediat, peste câ- 
teva luni, o dare de seamă desvoltată, din care extrag 
pasagiul următor: 

«M-r. Haretu, dans un intéressant mémoire, présenté 
comme these à la Faculté des Sciences de Paris, étend 
cette démonstration aux 3-mes puissances des masses. 
La substitution de Jacobi, utilisée par M-r. Haretu, le 
dispense en quelque sorte de distinguer la planète troublée 
de la planète perturbatrice; en suivânt une marche in- 
diquce par Tisserand, :/ a donc pu faire une étude com- 
plète de la question (2).» 

In țară, teza d-lui Haret a fost considerată ca un 
adevărat eveniment. Toate jurnalele au scris imediat ar- 
ticole elogioase, în care salutau cu căldură succesul ob- 
ținut, şi răsfrângeau asupra întregii țări și asupra învă- 
țământului nostru, reușita strălucită a tânărului mate- 
matician. 

In Revista șhintifică de sub conducerea d-lor P. 
S. Aurelian şi Gr. Ștefănescu, sub titlul de: «Un 


(1) Bulletin des Sciences Math. 1878 pag. 215. 
(2) Teza d-lui Haret a mai fost apoi republicată peste 7 ani şi în 
Annales de l'Observatoire de Paris (t. 18.1885). 

doctor în matematică dela Paris», se publică un articol 
cu amănunte, conținând, in extenso, referatul elogios al 
lui Puiseux și începând astfel, cu legitimă mândrie: 

«Cu o deosebită satisfacție anunțăm lectorilor noștri, 
că un fiu al României a obținut, la începutul lui Ia- 
nuarie, anul curent, doctoratul în Matematici la Univer- 
sitatea Franciei și aceasta numai în 3 ani de zile». 

Ziarele politice vorbesc asemenea, și în mai multe 
rânduri. «Românul» publică în numărul 8 din Fe- 
vruarie 1878, dintr'o corespondență particulară, impre- 
siile unui martor ocular. lată o parte din nostima po- 
vestire a acestuia: 

Când a început să susțină teza, sala eră plină de 
Români și Francezi, veniți ca să asculte. Aveă 4 pro- 
fesori: Jussieu eră președintele tezei și Briot unul din 
examinatori. Briot nu puteă să urmeze și întrebă mereu: 
Ce faci, cum faci, de unde deduci cutare formulă? 

D-l Haret a scris 30 formule pe tabelă, deducân- 
du-le unele din altele, dar fără să mai facă transformări; 
după ce a terminat de susținut teza, examinatorii au voit 
să-i dea un repaos. D-l Haret însă l-a refuzat. Atunci 
Jussieu i-a dat o problemă de calcul diferențial și inte- 
gral. După 2 minute de gândire și după ce a băut un 
pahar cu apă, pe care-l ceruse, d-l Haret a început să 
scrie și a adus problema până la sfârșit, fără nici o 
ezitare. Văzând aceasta, Jussieu s'a sculat, i-a făcut com- 
plimente, i-a zis că vede cu plăcere, că a aprofundat 
chestiunea și că știința îi este recunoscătoare, pentru 
noua metodă ce a introdus». 

Intrun număr anterior (1), comentând știrea susți- 


(1) Românul, No. 1, Fevruarie 1878. 

nerii tezei, publicată întâiu de « Dorobanful», « Românul» 
adaugă: 

«De altfel, ministerul a primit din partea decanului 
Facultății de științe din Paris o adresă, în care face elo- 
gii tânărului matematic și felicită România că produce 
şi posedă asemenea talente». 

lată în ce mod își făceă debutul în lumea științifică, 
sub auspicii așă de strălucite, acel care peste puţin tre- 
buiă, spre marea lui părere de rău, de atâtea ori ex- 
primată, să-și consacre puternica sa energie într'o direcţie 
cu totul depărtată de regiunile senine ale științei, într'o 
lume plină de frământări și unde cu toate acestea a 
încercat cu întreaga forță a caracterului său, să răs- 
pândească o parte din ordinea, dreptatea și adevărul 
cu care se învățase să trăească ! 

Profesor de mecanică la Universitatea din București 
din ziua de 1 Aprilie 1878, profesor de geometrie ana- 
litică la Școala de poduri și șosele din Octomvrie 1881, 
d-l Spiru Haret a început să se orienteze către afacerile 
școlare administrative aproape numaidecât după în- 
toarcerea în țară, fiindcă în Martie 1882 îl vedem membru 
în Consiliul permanent al instrucției, după aceea in- 
spector general al școalelor (1883—1885) și apoi secretar 
general al Ministerului Cultelor dela 6 Fevruarie 1885 
până la 11 Aprilie 1888. 

Incă înainte de a plecă în străinătate, imediat după ab- 
solvirea Facultăţii de științe fizico-matematice din Bu- 
curești, în anul 1873, pe atunci în etate de 22 ani, 
d-l Haret publică două cărți, dintre care cunoscutul « Curs 
de trigonometrie», care servește și acum ca manual 
didactic în învățământul secundar. Cealaltă lucrare este 
o traducere din A. Quctelet, intitulată Astronomie, tra- 

ducere făcută «cu modificări și adaose» ; volumul, puțin 
cunoscut acum, are 220 pagini in-8° și a fost imprimat 
la Iași. 

Această abundentă producţiune, întrun timp așă de 
scurt, ne arată lămurit dispoziţiile strălucite și baza de 
educaţie matematică serioasă pe care le aveă d-l Haret. 
Numai astfel ne putem explică perseverența acestei prime 
educaţiuni în tot decursul activităţii sale politice și altoiul 
surprinzător, care ne-a dat de curând volumul <La mé- 
camque sociale», lucrare, pe care d-l Haret a ţinut cu 
orice preț să o publice odată cu încheerea activității 
sale de profesor și cu care a pus în uimire întreaga 
noastră lume. 

Am expus în altă parte, cu toate detaliile, ideile fun- 
damentale ale acestei opere (1). Mă voiu mărgini aci 
să accentuez încă odată asupra unui punct, care a dat 
loc la discuții numeroase și care trebue să domine o 
analiză a acestei lucrări: 

O operă științifică poate aveă o valoare imediată, 
lesne accesibilă chiar marelui public, dar ea are în 
general o valoare potenţială. Ea poate fi uneori asemenea 
unui steag care arată o direcție, un liman; un popor 
întreg de cercetători va trebui să-și trăească vieața pe 
drumul greu care conduce la flamura ce fâlfâe în de- 
părtare. 

Analizată din acest punct de vedere, lucrarea d-lui 
Haret prezintă și un interes imediat, în afară de impor- 
tanța sa potenţială. Fără îndoeală, că introducerea cak- 
tativa a principiilor și invarianților mecanici într'o știință 
de evoluție, va îmbogăţi această știință cu noțiuni cla- 


(1) Convorbiri Literare, Ianuarie 1911. 

rificate, pentru și în jurul cărora se spune încă și până 
astăzi multă vorbă inutilă în Sociologie; legile Mecanicei 
vor da Sociologiei o armatură științifică care-i va servi de 
suport rațional pentru cercetările ulterioare. Dar ceeace 
este sigur, e că d-lHaret a împlântat în știința Sociologiei, 
acel stindard către care, mai de vreme sau mai târziu, legi- 
unile de cercetări își vor îndreptă privirile; am adânca 
convingere că d-l Spiru Haret va figură odată printre 
clasicii Sociologiei științifice, în primele rânduri. 

Toate revistele importante din țară și străinătate s'au 
grăbit să recensioneze și să discute lucrarea d-lui Haret. 
In străinătate, Revue gencrale des Sciences (1), Revue 
Scientifique (2), Bulletin des Sciences Mathematiques (3) 
și altele au publicat, una după alta, dări de seamă elo- 
gioase asupra acestei lucrări. 

Academia Română a ținut să răsplătească numaidecât 
pe tânărul savant de pe atunci și chiar în anul 1879 
l-a ales ca membru corespondent al secțiunii științifice ; 
iar în anul 1892, Martie 31, d-l Haret a devenit membru 
al Academiei Române în locul lui Emanuel Bacaloglu. 
În această calitate, d-sa a scris numeroase rapoarte 
asupra lucrărilor prezentate Academiei, precum și câteva 
comunicări originale printre cari voiu cită: 

Legea ariilor în mişcarea sistemelor materiale (1894) 
și Consideratiuni la studiul experimental al mişcarii 
apei în canalele descoperite şi la constitutiunea intimă 
a fluidelor. 

In comunicarea sa asupra legii ariilor, d-l'Haret dă 
o explicație cinematică interesantă a paradoxului bine 


(1) Revue générale des Sciences (30 Mars 1911). 
(2) Revue Scientifique 1911. I-r Semestre. 
(3) Bulletin des Sciences Mathematiques, Fevrier 1911, pag. 53. 

cunoscut pe care Delaunay îl dedusese dintr'un dezacord 
între teorema ariilor și între fenomenul căderii pisicii 
care isbuteşte totdeauna în timpul căderii, să execute o 
rotație așă încât să cadă totdeauna în picioare. Bazat 
pe fotografiile instantanee luate de Marey, d-sa explică 
această rotaţie printr'o succesiune de două deformări, 
cari, în concordanță cu legea ariilor, dau acelaș rezultat 
ca şi o rotație în jurul unei axe. 

In cealaltă comunicare, d-sa prezintă Academiei niște 
aparate electrice cu ajutorul cărora sar puteă face un 
studiu sistematic al mișcării apei în canalele descoperite. 
Comunicarea începe cu o foarte interesantă introdu- 
cere asupra metodei ştiinţifice în studiul fenomenelor 
naturale. 


* 
* * 


D-l Spiru Haret poate aveă astăzi mulțumirea rară, 
pe care o dă unui om de muncă și talent, recunoaș- 
terea unanimă a meritelor și a valorii sale. 

Intro țară ca a noastră, unde pasiunea luptei politice 
nu cunoaște nici un frâu, un om de știință pură, educat 
pentru o vieață de studii abstracte, a fost prins-în vâl- 
toarea luptei politice și cu toate acestea, el a avut tăria 
să rămână întreg, păstrându-și duritatea morală și in- 
transigența primei sale educațiuni. Se poate un titlu de 
glorie mai mare, pentru un Român din zilele de azi? 

Astfel de oameni sunt necesari vieții noastre publice 
nu numai pentru acţiunea lor directă, dar și pentru 
exemplul concret pe care-l reprezintă în fața tinerilor 
generațiuni, pentru autoritatea isbândei lor, în numele: 
muncii şi patriotismului. 

TRAIAN LALESCU 


Profesor, Bucureşti. 

D+ SP. HARET LA ACADEMIE 


D-l Haret ieșise de pe băncile liceului S-tul Sava în- 
conjurat de o neobișnuită strălucire; arătase aptitudini 
rare pentru științele matematice ; colegii povestiau că 
mult cunoscutul dascăl bătrân pe acele vremi — Alecu 
Borănescu — puneă să facă lecții în locu-i pe elevul despre 
care spuneă că știe mai multă matematică decât însuș 
profesorul; iar elevul a și publicat de pe băncile școlii un 
tractat de Trigonometrie. 

Când s'a întors dela Paris cu diploma de doctor în 
matematice eră întâiul reprezentant temeinic în țară al 
ştiinţei cifrelor și al formulelor algebrice și trigonometrice. 
Eră deci natural ca Academia, organizându-se ca Institut 
Naţional, cu gândul de a cuprinde în sine toate ramurile 
activității literare și ştiinţifice a întregului nostru neam, 
să aleagă pe acest singur matematician membru cores- 
pondent, ceeace s'a și făcut chiar în sesiunea de orga- 
nizare din lunie 1879. 

Îndată după această alegere, d-l Haret a început a 
corespunde, făcând a serie de comunicări despre deose- 
bite chestii științifice; a făcut rapoarte despre lucrările 
altora prezentate Academiei; a prezintat lucrări ale sale 
originale, dintre cari una a făcut mare impresie, căci eră 

o lucrare mare de mecanică cerească și în Academie eră 
pe atunci unul singur—răposatul Laurian « bătrânul», — 
care aveă oarecari cunoștințe de astronomie. — Lucrarea 
tractà despre Accelera tiunea seculară a mișcării medie 
a lunei, la cetirea ei, în Aprilie 1880, firește nimeni 
nu a înţeles nimic și s'a hotărit să fie publicată în Anale. 

Socotelile d-lui Haret asupra grăbirii alergării lunei 
au rămas netipărite până astăzi, pentrucă trebuințe și 
dureri mari și grabnice ale țerii l-au tras din cer jos pe 
pământ. A fost numit inspector general al învățămân- 
tului și starea în care a găsit școlile țerii la 1884 l-a 
îngrozit atât de mult, încât a scos acel neuitat strigăt de 
alarmă care a fost celebrul Raport publicat la 1884, după 
întâiul an de inspectorat. De atunci toată vieața d-lui Haret, 
toate puterile sale rare de muncă (și sunt de atunci a- 
proape 30 de ani!) au fost în întregul lor date îndreptării 
școlii, desvoltării și însănătoșirii învățământului prin școlile 
naţionale. 

Celebrul Raport dela 1884 a avut răsunet și în Aca- 
demie. Bărbații de stat, cari erau atunci conducătorii țerii, 
au fost convinși prin Raportul d-lui Haret, că vindecarea 
învățământului eră o necesitate urgentă de întâiul ordin 
pentru vieața viitoare a Statului înălțat atunci la rangul 
de regat. Răul eră însă înrădăcinat adânc și trebuiă des- 
velit și tăiat până la fund. 

După stăruințele altora, d-l Haret a prezentat Raportul 
său la premiile Academiei din 1885, pentru ca și această 
Instituție să-și spună cuvântul asupra marei probleme a zilei. 
Scrierea a fost tractată pe ton glumeț de un bărbat 
de mult spirit și foarte influent în acele timpuri — și 
atât! In anul următor însă Secția Științifică a propus pe 
d-l Haret să fie ales membru activ, dar a fost ales neuitatul 

geolog Cobălcescu ; iar' d-l Haret a fost ales numai la 
1892, după ce trecuse furtuna pe care o provocase în lumea 
școlară Raportul său din 1884 și lucrarea grea de fn- 
dreptare, care u fost urmarea acelui raport și pe care a 
intreprins-o dimpreună cu Ministrul D. Sturdza, în anii dela 
1885 până la 1888. Sau pregătit și s'au pus atunci bazele 
tuturor îndreptărilor făcute în urmă de miniștrii.abili și mai 
norocoși și încoronate prin legea d-lui Haret dela 1898. 

Dela 1892 d-l Haret aparține deci Academiei ca membru 
activ. A anunțat pentru discursul său de recepțiune su- 
biectul: Despre influenta ştuinfelor pozitive asupra con- 
ditiilor vieți moderne. Acest discurs nu a fost însă ținut, 
şi subiectul atât de interesant a rămas până acum ne- 
desvoltat; ar fi și acum de actualitate! 

De atunci d-l Haret a luat parte la activitatea internă 
a Academiei, afară firește de anii când eră ocupat cu con- 
ducerea Ministerului Instrucției. A cetit în ședințe și a 
publicat în Anale câteva comunicări pline de origina- 
litate, dintre cari cea din urmă chiar în acest an despre 
Mecanica Socială; a făcut parte din multe comisiuni ad- 
ministrative și de premii; a aprețiat toate lucrările din 
domeniul științelor matematice, cari au fost prezentate 
acestei Instituţii, fie la premii, fie spre a fi publicate 
în Anale. A avut și are pentru această instituție cel 
mai statornic interes și i-a făcut însemnate servicii, dar 
sa ținut totdeauna cam la o parte, foarte rar luând 
parte la discuții. In timpul celor mai înfierbântate fră- 
mântări și discursuri (căci sunt și de acestea!) d-l Haret, 
în cea mai mare liniște, face calcule matematice pe foi 
de hârtie. Când vine rândul la lucru însă, dă sfat limpede 
și sigur, pune mâna iute și fără vorbă la treabă. Așezarea 

actuală a localului Academiei a fost începută de d-l Teodor 
Rosetti, continuată de d-l Poni, și desăvârșită de d-l Haret. 
In Academie d-l Haret este un tăcut, în care tot- 
deauna — la vreme de trebuință mare sau mică — Institu- 
țiunea aceasta a știut că are, a avut întradevăr și va 
aveă un puternic şi neclintit sprijin. 
I. BIANU 


Profesor Universitar, Membru al Academiei 

DOMNUL SPIRU C. HARET CA PROFESOR 


(AMINTIRI) 


Inceperea cursurilor universitare ale celui de-al treilea 
an de studiu 1900—1901 o aşteptam cu o vădită ne- 
răbdare. Socotiam acest lucru ca ceva neobișnuit, ca o 
sărbătoare. Și ca mine gândiau toți colegii mei, — în 
număr, de altminteri, foarte restrâns. Drept e, că și cursu- 
rile acestui din urmă an de studiu erau de așă natură, 
încât trebuiau să ne excite:mai mult ca oricari interesul 
Și curiozitatea. In adevăr, eram chemați să abordăm 
studii ca Mecanica rațională, Teoria funcțiunilor și Astro- 
nomia (cu Mecanica cerească), pentru priceperea cărora 
pe credeam pregătiți, după ce audiasem în mod serios 
Calculul infinitesimal. 

Interesul nostru creșteă cu atât mai mult, cu cât unul 
din aceste cursurj — Mecanica rațională — aveă să ne 
fie predat de Domnul Spiru C. Haret, a cărui reputaţie 
de distins profesor și pedagog eră nediscutată. 

Să încerc a schiță pe scurt unele dintre însușirile 
didactice ale Domnului Spiru C. Haret, care, după o 
muncă fertilă și demnă de toată lauda, și-a încheiat ca- 
riera-i profesorală, spre regretul tuturor, în primăvara 
acestui an prin trecere la pensie. O redare completă 
a tuturor calităților domniei sale ca profesor, recunosc, 

e un lucru greu, însă puținul, ce-l voiu spune — măi- 
turisesc — este expresiunea adevărului și a celor mai 
curate convingeri. 

Impaciența cu care, noi studenţii de pe vremuri, 
așteptam ziua de 19 Octomvrie 1900, zi anunțată pentru 
începerea cursurilor, se mai explică și prin faptul, că 
aveam de aci înainte să audiem pe un fost ministru, au- 
torul unei legi,.sub guvernarea căreia, nădăjduiam să 
câdem și noi, viitori profesori. 

In cursul de Mecanică rațională predat de domnia sa 
se propun lucruri cu desăvârșire nouă și foarte multe 
dintre ele destul de gingașe spre a puteă fi expuse 
intrun mod satisfăcător. Aci își găsește o largă aplicare 
Calculul infinitesimal, a cărui pătrundere deplină este o 
condiție necesară spre a păși în studiul Mecanicei rațio- 
nale. Domnul Haret, care pusese primele jaloane ale 
pedagogiei în învățământul nostru public, consecinte sieși, 
practică, în prelegerile Domniei-Sale, o metodă desăvâr- 
șită de predare, mulțumită căreia ne prezentă, într'o 
vorbire curgătoare și pe un ton de cele mai multe ori 
blând, — mai rareori năvalnic, când crede dânsul, că 
noi, studenții auditori, nu eram destul de domiriți asupra 
cutărei chestiuni — noțiunile și ideile cele mai subtile, 
așă încât mintea cea mai obtusă eră, convinsă de ade- 
vărul aserțiunilor afirmate. Cât de bine se potriviau ver- 
surile lui Horaţiu : 

Cui lecta potenter erit res, nec facundia deseret, nec 
lucidus ordo. 

Claritatea și ordinea în expunere constitue carac- 
teristica lectiunilor domniei sale. 

Să dam câteva pilde. 

Se ştie, că în Mecanică, nedeterminările sunt non- 

sensuri, sunt paradoxe și, când se întâlnește vreun pa- 
radox, apoi cată să i se dea explicațiunea, care să sa- 
tisfacă complet spiritul. Cu câtă plăcere ne reamintim, 
când Domnul Haret ne limpeziă fie paradoxul întâlnit 
la «presiunile exercitate de un solid care se sprijină pe 
un plan în mai mult de 3 puncte» sau la paradoxul re 
se ivește atunci când, în teoria poligonului funicular, e 
realizat «echilibrul unui punct legat cu diverse cordoane, 
în număr mai mare de trei, asupra cărora lucrează dife- 
rite puteri» și a cărui explicare o găsim în incompati- 
bilitatea definițiunii dată firului (cordonului) cu aceea dată 
puterii. 

Claritate și ordine găsim — enunțând câteva din lec- 
țiunile domniei sale — când ni se desfășură : 

Chestiunea determinării centrului de gravitate, în care 
trebuiă ocolită «dificultatea discontinuității materiei cor- 
purilor naturale» pentru a se puteă aplică formulele sta- 
bilite în teorie, cu aplicațiunea, între altele, a căutării 
centrului de gravitate al unui arc de cicloidă ; 

Cestiunea «volumului unui cilindru mărginit printr'una 
sau prin amândouă secțiunile oblice» ; 

Teoria poligonului funicular și a echilibrului firelor cu 
aplicaţiile sale clasice: găsirea formei de echilibru a unei 
curbe grele și curba podurilor suspendate; 

Capitolul Atracțiunii universale. Cine, mai înainte de 
a fi audiat pe vreun iscusit profesor, a citit în Sturm, 
Appell sau aiurea acest capitol, netăgăduit, ca trebuit 
să întâmpine dificultăți mari și mă îndoesc, dacă le-a 
putut învinge pe toate. O spun din experiență. Cestiuni 
ca: potenţialul unui corp, de o formă și de o consti- 
tuție oaecare, atrărgd uienn punc proporțional cu ma- 
scele și cu o funcțiune de distanță, cu cazul particular 

al potențialului newtonian, când atracția se face după 
legea lui Newton; ‘calculul atracției unui strat elipsoidal 
omogen asupra unui punct interior (teorema lui Newton); 
stabilirea ecuației cu derivate parțiale a lui Laplace, care 
convine cazului, când punctul atras nu face parte din 
massa atrăgătoare și mai ales ecuația lui Poisson, care 
convine cazului, când punctul atras face parte din massa 
atrăgătoare, necesită o aprețiabilă doză pedagogică spre 
a le face să fie înțelese. Cât m'am străduit în cursul 
de Mecanică al lui Sturm, să pricep ecuaţia lui Poisson 
și cum am zâmbit în ziua de 17 lanuare 1901, când 
am primit explicația domnului Haret! 

Capitolul «Principiul iuțelilor virtuale», care a servit 
de bază stabilirii unei metode generale pentru căutarea 
condiţiunilor de echilibru ale unui sistem. Cu câtă sim- 
plitate ne-a fost prezentat acest capitol, ca și verifică- 
rile lui începând dela cazurile cele mai simple — cazul 
unui punct liber, adică fără legături — până la cazul 
cel mai complicat al unui sistem cu legături complete. 

Intrasem în studiul Dinamicei. Ni se stabilise formu- 
lele fundamentale ale ei, pe cari le și aplicasem la câteva 
cazuri simple și spre părerea noastră de rău, pe de o 
parte, ca și spre legitima noastră mândrie, pe de alta, 
domnul Haret ne părăsește. Găsesc și acum însemnat 
în caetul meu de note «18 Fevruarie 1901, domnul 
Haret Ministru». Și în adevăr, domnului Spiru C, Haret 
i se încredință pentru a doua oară sarcina plină de răs- 
pundere a departamentului Ministerului Instrucțiunii și 
al Cultelor. 

Regularitatea şi punctuahtatea îndeplinirii îndatori- 
rilor sunt pilde de o influență educativă covârșitoare. 
Şi acestea le remarcăm în mod accentuat la domnul 

Haret. Până la data, când domnia-sa a fost chemat să 
conducă Ministerul Instrucțiunii, nu-mi reamintesc nici 
să fi lipsit, nici măcar să fi întârziat vreodată. 

Recunoșteam în felul de a fi al domnului Haret, ca 
profesor, o adâncă preocupare. Domnia sa nu pierdea 
un moment din vedere, că se adresă unor profesori «in 
spe» și deci, pe lângă cantitatea de cunoștințe indispen- 
sabile instrucţiunii noastre, trebuiă să ne ofere și acele 
pilde mai sus enumerate, cari să ne călăuzească în mi- 
siunea noastră. Căci doar «exempla trahunt.....» 

În vremea aceasta începuse, cu pași timizi, a-și face 
drum curentul pedagogic cu primele lui manifestațiuni. 

Oricâtă îndărătnicie ar fi dominat încă pe vreunii 
membri ai corpului didactic, nu se putea tăgădui rolul 
uriaș al pedagogiei moderne, care aveă să revoluționeze 
și învățământul nostru. Doctrinele pedagogice ale dife- 
ritelor școale din Germania nu puteau să lase nepăsă- 
tor pe domnul Spiru Haret, căruia, ca om de Stat, îi 
incumbă sarcina de a face ca și învățământul nostru 
public să fie la nivelul celui din Occident. Cu orice jertfe 
domnia sa aveă datoria de a face să se înțeleagă de 
toată lumea, că trebue încetat cu acel sistem barbar 
de predare, din pricina căruia atâtea energii se istovesc 
înainte de vreme, în special în școala secundară; că 
aceste energii trebuesc cruțate spre folosul neamului; 
că prin urmare e o chestie de adâncă înţelepciune din 
partea educatorilor neamului de a face, ca școlarii noștri 
să capete maximum de cunoștințe cu prețul unui mi- 
nimum de oboseală. Şi-mi închipuesc, că nu mici au 
fost primele străduințe ale domniei sale, când a încercat 
să pună primele jaloane. Eră vorba să se rupă cu un 

sistem, a cărui rutină pusese stăpânire pe mulți și care 
se cristalizase în mintea lor. 

Câtă preocupare aveă domnul Haret în privința a- 
ceasta, se vede îni toate actele domniei sale. Se vede 
în acțiunea sa ca profesor universitar; se vede în în- 
ființarea seminarelor pedagogice din București și lași; 
se vede în reforma invățământului secundar și superior, 
când se pune și obligația imperioasă, ca viitorii profe- 
sori să treacă examen oral de pedagogie și să țină lecții 
practice pedagogice; se vede în ținerea conferințelor di- 
dactice; se vede în faptul trimiterii în străinătate a pro- 
fesorilor de limbi moderne, spre a-și însuși acea ambianță. 
caracteristică fiecărei limbi. 

PETRU MARINESCU 


Profesor în Bucureşti. 

OMUL ŞCOALEI ROMÂNEŞTI 


Din datele și publicațiunile de până acum rezultă că 
învățământul nostru primar și în special cel rural datează 
cam de pe la anul 1832. 

Legiferarea acestui învățământ sa făcut după cum 
se știe în anul 1864, an în care toate legile votate 
puneau instrucțiunea primară la temelia statului. Cu toate 
că această lege stabiliă principiul obligativității și gratui- 
tății învățământului elementar și cu toate că guvernele 
ce s'au succedat dela această dată au urmat cu stă- 
ruință cât mai mult atingerea scopului ce și-a propus 
legislația din 1864, totuș rezultatele obținute au fost 
departe de a atinge ţinta dorită. 

După legea din 1864, statul eră dator să înființeze 
nu numai câte o școală cel puțin în fiecare comună 
şi să întreţie pe cele deja înființate, dar să subvenționeze 
și cărțile și rechizitele școlare copiilor lipsiți de mijloace. 
Această patriotică și frumoasă măsură a rămas însă ca 
multe altele literă moartă. 

Mersul înființării școalelor și deci și al instrucţiunii 
a fost cât se poate de încet, și pentru a ne face o idee 
de această încetineală n'avem decât să consultăm statis- 
tica învățământului urban și rural din 1885, din care 
se vede că dela 1863 până la 1885, adică în decurs 

de 22 ani, numărul școalelor a sporit cu 760, dintre 
care 427 subvenţionate de stat. Şi dacă se ține seamă 
că mai toate aceste școli s'au înființat în 1885, rezultă 
că în decurs de 21 ani, cu toată legiferarea învăță- 
mântului, nu s'a înființat aproape nici o școală rurală. 

Acest trist lucru proveniă din cauză că deși în fie- 
care an se prevedeă în budget suma necesară înființării 
și întreținerii de şcoale, totuș acestei sume, cu foarte 
mare ușurință, i se da altă destinație. 

Sa neglijat deci cu totul principiul sănătos de a pune 
instrucția la temelia statului și s'a dat preferință altor in- 
treprinderi, în aparență poate de o necesitate mai urgentă, 
însă șubred și netemeinic alcătuite, lipsindu-le baza ne- 
cesară solidității și desvoltării naturale și raționale. 

Din intervalul de 22 ani, socotit dela 1863—1885, 
se vede dar că anul 1885 este singurul an care a 
umplut întru câtva regretabilul gol rămas în învățământ. 
Cauza? Sa modificat oare în acest an legea învăță- 
mântului? Nu! Erà aceeaș după cum vom vedeà; per- 
soanele însă însărcinate a o aplică erau altele (1). Erau 
din acelea, cari au înțeles că mijlocul cel mai principal 
pentru adevăratul mers înainte al țerii este instrucția 
și numai instrucția și că multe din celelalte desvoltări, 
pentru cari poate până aci sa cheltuit în detrimentul 
instrucției, nu sunt decât consecințe ale acesteia. 

Incepând dela această dată (1885) apare pe terenul 
organizării școlare omul născut şi crescut pentru școala 
românească, d-nul Spiru C. Haret. 

Raportul d-sale dela 1884 (pe atunci inspector gene- 


(1) Ministru al şcoalelor erà în acel an d-l D. A. Sturdza, iar secretar 
general d-l Sp. C. Haret. 

ral al școalelor), prin care arată în mod foarte docu- 
mentat neajunsurile și aplicarea neregulată a legii, pro- 
duce un adânc răsunet în cercurile didactice și chiar 
politice și pregătește cu modul acesta isbutirea modi- 
ficării vechii legi a învățământului de atâtea ori încer-— 
cată dar nereușită. 

lată cum se exprimă d-nul Sp. C. Haret în acel 
raport. 

«Deși veche de 20 ani, legea din 1864 este dejà așă 
de decrepită în cât nu e nimeni care să nu zică că 
are nevoe de o reformă radicală. 

«Cauza este că, deși neabolită în mod formal prin 
nici o lege ulterioară, afară de legea din 1879 care 
modifică numai câteva articole dintrînsa, în realitate- 
ea a fost desființată în toate modurile: unele părți sau 
lăsat pur și simplu neaplicate, ba chiar fără încercare 
de a se aplică. 

Alteori cu ocazia bugetelor, cari, orice sar zice, nu 
sunt o lege, de vreme ce Senatul nu iea nici o parte 
la confecționarea lor, sau făcut creațiuni, adause, su- 
presiuni, cari interesau chiar fondul legii; s'au văzut ast- 
fel rămânând programele neaplicate, pentru că nu se 
votau fondurile necesare, sau chiar suprimându-se cate- 
drele existente. ..... 

«Nu a fost numai atât: 

«Legea din 1864 ca orice lege avea nevoe să se 
completeze prin regulamente pentru fiecare din păr- 
țile ei. Cele mai multe din acestea nu au văzut lumina 
nici până astăzi. Unele din ele s'au făcut însă în fla- 
grantă opoziţiune cu legea ... Cu modul acesta, de 
multe ori acelaș lucru se vede regulamentat în două 
sau trei feluri, spre marea bucurie a celor ce au avut 

trebuință a-și modifică purtarea după trebuințele mo- 
mentului. 

«Nici atât n'a fost destul. Au venit încă programele 
cari sau făcut fără nici o atențiune la lege, spre exem- 
plu, programul gimnaziilor reale. Au venit procedeurile 
neregulate, arbitrare, abuzive ale directorilor sau con- 
siliilor școlare și cari, nefiind reprimate de minister, deși 
uneori cunoscute de dânsul, astăzi sunt invocate sub 
numele de tradițiuni contra și a legii și a regulamen- 
tului și a bunului simț. 

«In acest haos de legi, regulamente, dispoziţiuni și 
tradițiuni, mintea se rătăcește și cei mai cu bune in- 
tențiuni sunt expuși să greșească. A lăsă să mai du- 
reze această stare de lucruri, ar însemnă a ucide în- 
-vățământul cu totul. O îndreptare urgentă este indis- 
pensabilă >. 

In urma acestui raport atât de puternic argumentat 
s'a început un studiu amănunțit al chestiunilor școlare, 
studiu, care a avut ca rezultat întruparea unui proiect 
de lege al cărui suflet sigur că nu putea fi decât d-l 
Sp. C. Haret, pe atunci secretar general, proect pre- 
zentat parlamentului la 1886. 

Rezistența însă din partea interesaților și oarecari 
împrejurări de ordin politic au împedicat ca acest proiect 
să capete o formă de lege; totuși discuţiunile, ce au 
-avut loc asupra acestui proiect, au pus în lumină întreaga 
problemă a instrucţiunii și multe din dispozițiunile pre- 
văzute în acest proiect se introduc de fapt în școalele 
-de diferite grade, înainte chiar de a fi legiferate. 

In 1893, Ministru al Instrucțiunii îind d-l Tache Io- 
nescu, se reuşeşte a se modifică în parte legea din 1864. 
Spiritul general al nouăi legi eră aproape acelaș ca al 

proiectului din 1886, se deosibiă însă de acesta în sin- 
«ceritatea mijloacelor care conduceau la răspândirea ge- 
nerală a învățământului popular. 

«Prin această lege nu se prea tindeă în mod sincer 
a se face să dispară profunda scisiune ce împarte so- 
cietatea noastră în 2 părți: de o parte o minoritate, ce 
beneficiă de cultură, de altă parte o majoritate, ce înnotă 
intro completă ignoranță». Prin această lege, statul 
trată întrun mod deosebit diferitele comune și mai ales 
pe cele rurale față de cele urbane, par'că nu toți ar 
fi avut dreptul la lumină, la vieață și la progres în a- 
„ceastă fară. 

Din fericire n'au trecut decât 3 ani și în 1897 vine ca 
Ministru al Instrucțiunii d-l Sp. C. Haret. 

Dela această dată începe adevărata epocă de regene- 
rare a întregului nostru învățământ. Legea din 1893 se 
modifică în 1896, fiind Ministru d-l P. Poni, iar raportor 
d-l Haret, în punctele în care se deosebiă mai mult de 
proectul din 1886, şi se ieau o mulțime de dispoziţiuni 
cu privire la bunul mers al învățământului primar. 

In 1898 se votează legea învățământului secundar și 
superior punând-se cu aceasta capăt anomaliilor datorite 
legii din 1864 și îndrumându-se întregul învățământ pe 
adevărata cale a progresului. 

In decursul anilor 1901, 1903, 1904, 1908, 1909, 
Ministru școalelor fiind tot d-l Haret, se mai aduc acestor 
legi o mulțime de înbunătățiri, dându-li-se forma defini- 
tivă ce o au azi. 

Și acum d-l Haret puteă cu drept cuvânt să repete 
aceea ce a zis în broşura d-sale dela 1889 «Şcoalele 
noastre sătești» : 

«Pregătirile sunt făcute. 

. «Ne este destul să voim cu tot dinadinsul, pen- 
tru ca, după o lucrare de câţiva ani, să ajungem a ne 
puteă mândri de învățământul nostru. 

«Ceeace îi lipsește e mai ales conducerea conștientă 
și disciplina severă, iar pe acestea le avem îndată ce 
recunoaștem importanța învățământului pentru întreaga 
noastră desvoltare, și voim cu tot dinadinsul să lucrăm 
pentru ridicarea nivelului moral și intelectual al masse- 
lor mari». 

Din această scurtă dare de seamă asupra refor- 
mării si orgamzării învățământului nostru se vede 
destul de clar că inihatorul acestor reforme si Sufletul 
orgamzahei întregului nostru învălămâni, mai ales 
a celui primar si secundar, a fost și este dl Spiru 


C. Haret. 


* 
* * 


Legea instrucției din 1864 a avut pe lângă alte scăză- 
minte și pe acelea cu privire la recrutarea personalului 
corpului didactic primar. Nu s'a prevăzut în această lege 
nimic relativ la înființarea de școli normale pentru învăță- 
tori. Legiuitorul din 1864 n'a ținut seamă nici măcar 
de organizarea cât decât mai superioară ce se prevăzuse 
la crearea puţinelor școli din Moldova, înainte de lege, 
unde candidaților de învățători li se cerea cel puțin 
2 ani ai școalei Vasile Lupu. 

Erau de ajuns după această lege cele patru clase 
primare cu puține cunoștințe de veterinărie și agricultură 
pentru a puteă fi numit învățător. 

Deci, o simplă școală primară cu câteva noțiuni de 
veterinărie și agricultură formă o școală normală primara. 
Absolvenţii unei asemenea școli erau numiți învățători 

în urma unui examen; iar seminariștii cu 4 clase erau 
numiți direct. Constatarea neajunsurilor provenite din 
lipsa școalelor preparatoare pentru învățători, pe deo- 
parte, și experiențele în această privință din alte țeri 
au făcut ca tot afară de lege această lacună să înceapă 
a fi îndeplinită, la început din inițiativă privată, mai 
pe urmă intervenind și statul. 

Așa, la 1867, graţie unei generoase donații a Suve- 
ranului, sa înființat Școala normală Carol I; iar Socie- 
tatea pentru învățătura poporului român, atât secția 
centrală din București cât și secțiunile din provincie, a 
înființat mai mult școli normale, pe cari statul mai în 
urmă le-a recunoscut dându-le o bază mai întinsă decât 
cea prevăzută de lege, căutând a le pune cel puțin la 
acelaș nivel cu seminariile de pe acele vremuri. 

Acestor școli, de și insuficient organizate, se datorește 
că în 1885— 1886, 55, 44%, din totalul de 2.326 învăță- 
tori erau normaliști cu toată starea precară și lipsită 
de orice atracție a funcţiunii de învățător de pe acele 
timpuri, căci nu trebue uitat că retribuția unui învăță- 
tor eră de 360 până la 600 lei pe an; iar stabilitatea 
lor eră supusă la arbitrul autorităților, fiind de multe ori 
mutaţi în massă dintro circumscripție într'alta. 

Această stare de lucruri a durat până la 1886. Dela 
această dată, școalele normale au început a fi organi- 
zate cu tendința de a fi adevărate instituții de educație. 
Se modifică-programele, se regulamentează cursurile, se 
organizează școalele de aplicație alipite fiecărei școale 
normale. Se crează în București școala specială de in- 
stitutori, organizată după modelul școalelor străine. Se 
ştie de toți sănătoasa mișcare pedagogică ce au des- 
voltat absolvenții acestei școli împreună cu profesorii ei, 

mișcare, datorită căreia avem astăzi un corp învățăto- 
resc pe care îl putem pune alături cu oricare corp în- 
vățătoresc străin. 

Si dacă vom consultă colecția de programe, regu- 
lamente, decizium si dispozițiuni cu privire la această 
organizație, vom găsi că în genere sufletul ei este tot 


dl Sp. C. Haret. 


* 
* * 


Una din piedicele răspândirii instrucției elementare 
și aplicării stricte a principiului obligativității învățămân- 
tului eră și lipsa de localuri de școli. Din cauza acestei 
lipse, a relei distribuții a localurilor ce existau, cu toate 
bazele solide pe cari începuse a se pune învățământul 
elementar dela 1893 și mai ales dela 1896, numărul 
de 1.323 de institutori nu puteau da învăţătură în 1896 
decât la 60.228 elevi în loc de 105.840; iar cei 3.878 
învățători naveau decât 198.534 elevi de săteni în loc 
de 316.240. Și dacă se ține seamă că tot efortului dela 
1886—1887 se datorește construirea a 1.850 localuri 
de școală, se vede cât de puțin sau îngrijit comunele 
de a se conformă legii dela 1864, care puneă in sarcina 
lor construirea de localuri și întreținerea materială a 
școalelor. 

Această chestiune atât de importantă pentru pro- 
gresul învățământului mai ales a celui popular, a fost 
definitiv rezolvită prin legea Cassei școalelor din 9 Mar- 
tie 1896 ale cărei fericite rezultate de toți cunoscute 
nu cred a mai fi nevoie să fie enumărate în mod de- 
taliat. 

Mulțumită activității și interesului extraordinar pentru 
învățământul popular al oamenilor școalei dela 1886 

sau putut aveă 1.850localuri de școală înainte de 1896; 
mulțumită legii Cassei școalelor sau construit în urmă 
2.088 şcoale cu 3.721 săli de clase, nemai rămânând 
fără localuri proprii decât 757 din totalul școalelor. 
Deschizând la pagina 27 a recensământului general din 
1909 dintrun tablou se constată ușor, că deși această 
cassă a funcționat sub diferiți miniștri, activitatea sa a 
fost foarte neegală cu privire la construirea de localuri 
de școale. Se mai constată din acel tablou că numă- 
rul localurilor de școală construite în decursul ministe- 
riatului d-lui Sp. C. Haret este incomparabil de mare 
față de acela al construcțiilor făcute în decursul altor 
ministeriate. Așă, în decursul anilor 1897, 1898, mi- 
nistru al Instrucției fiind d-l Sp. C. Haret sau construit 
respectiv, 181 și 43 şcoale. In decursul anilor 1899, 
1900, 1901, mifiștri fiind d-nii: Tache Ionescu, dr. C. 
Istrate și C. C. Arion, sau construit respectiv 3, 14 și 
16 școale. In decursul anilor 1902, 1903, 1904, mi- 
nistru fiind d-l Haret şau construit respectiv 180, 325, 
291 localuri de școală. In decursul anilor 1905, 1906, 
1907, ministru fiind d-l M. Vlădescu, s'au construit res- 
pectiv, 84, 57, 75 de școale. 

In decursul anilor 1907—1908, 1908—1909, 1909— 
1910, ministru fiind d-nul Haret, s'au construit respectiv 
268, 267, 284 localuri de școală. 

lată dar că şi în această privință adevăratul înteme- 
etor al școalei populare, cel care a ridicat din punct 
de vedere material și formal școala la nivelul demn la 
care trebue să fie, este tot d- Haret. 

Dacă la această activitate școlară, căreia datorăm 
aproape întreaga organizație a învățământului nostru 
actual, se mai adaogă accesoriile acestei organizații, 

cum sunt: Cantinele școlare și școalele de adulți dela 
orașe, cercurile culturale, lucrul manual și grădinăritul 
la sate etc., al căror inițiator a fost tot d-nul Haret, 
nu se puteă ca opinia publică să nu-i atribue cu drept 
titlul de onoare de < Omul scoale românești». Acti- 
vitatea desvoltată de acest bărbat, care în larg și-a făcut 
datoria, fiind pe deplin convins, că numai grație unei 
munci fără preget se poate speră la un progres spre 
ținta dorită de a ridică poporul căreia aparținem, pe o 
treaptă cât mai superioară a terenului cultural și eco- 
nomic; iubirea D-sale de știință, când cu toată com- 
plicata preocupare găseşte printre puținele momente de 
odihnă și timp necesar pentru a scoate și Mecanica 
Socială, lucrare în care știința de matematician și lunga 
sa experiență în guvernământ sunt puse la contribuție; 
toate aceste superioare calități îi dau dreptul de a face 
parte din grupul puținilor oameni pe cari opinia publică 
a țerii în care au trăit îi definește, dându-le vieața ca 
exemplu și numele ca epocă. 


C. S. POPESCU 
Profesor în Ploeşti. 

PROFESORUL MEU 


În volumul ce se tipărește, cu prilejul ieșirii din 
învățământ a d-lui profesor universitar Spiru C. Haret, 
m'am hotărît și eu, ca fost elev al d-lui Haret, să con- 
tribuiu cu câteva rânduri, în cari voiu căută să cuprind, 
pe cât îmi va fi cu putință, învățămintele pe cari le-am 
primit eu, — și cred că toți foștii d-sale elevi —, dela 
acest distins profesor de matematice dela Universitatea 
din București. 

Am ascultat cursul de Mecanică rațională, propus 
de d-l Haret, în anul școlar 1899—1900, după ce fu- 
sese întâia oară ministru al Instrucțiunii, când desăvâr- 
șise marea reformă a învățământului. Puţini vor fi pro- 
fesorii aceia, cari, după 20—25 ani de profesorat și 
după o muncă așă de intensă, ca cea depusă de d-l 
Haret în școală și afară de școală, să predeă cu aceeaș 
energie și claritate ca şi în anii cei dintâi ai profeso- 
ratului. 

Pildă de exactitate a fost d-l Haret pentru studenții 
dela matematice, cei mai mulți ajunși profesori şi ei. 

Nu exagerez, dacă afirm, că în cursul unui an, d-l 
Haret n'a lipsit odată dela curs și n'a întârziat nici un 
minut la intrarea sau la ieșirea din clasă. Pare că îl 
aud pe d-l Haret, odată cu sunarea clopoțelului, zicând: 

«vom continuă în lecţia viitoare». Lucrul acesta a in- 
fluențat mult pe elevii d-sale și cred că are mare în- 
semnătate la noi, unde e știut, cu câtă lipsă de exac- 
titate se îndeplinesc multe din serviciile publice și spre 
nenorocirea noastră mai sunt și profesori, cari nu-și fac 
datoria cu exactitate. 

Relativ la modul de predare al d-lui Haret pot afirmă, 
că nam avut în timp de un an — d-l Haret făceă curs 
de 4 ori pe săptămână, câte o oră — nici cea mai 
mică nedumerire asupra vreunei lecțiuni. Claritatea și 
preciziunea cu care d-sa ne expuneă cele mai subtile 
chestiuni de mecanică, rigurozitatea demonstrațiilor și 
exactitatea calculelor ne făceă să urmărim lecţiile d-lui 
Haret cu interesul și plăcerea, pe care o are cineva, 
când cetește o carte frumoasă. 

Niciodată n'am avut nevoe să corectăm notele luate 
la curs și eră de ajuns ca să le revedem o singură 
dată, pentru ca să posedăm chestiunea destul de bine. 
Cu toți admiram răbdarea cu care d-sa refăceă toate 
calculele în fața clasei, mergând până acolo, încât făceă 
și reducerile de termeni asemenea. De multe ori în con- 
vorbirile cu colegii le spuneam că cineva, care nu eră 
student la matematice, dacă ar fi asistat la o lecție a 
d-lui Haret, în afară de calculele speciale, ar fi înțeles. 
multe lucruri. 

Deși am avut și alți profosori, dela cari am dobândit 
îndrumări și cunoștințe serioase, și cari sunt o podoabă 
a Facultății de științe, nu mă sfiesc să afirm, că mie 
d-l Haret mi-a lăsat impresiunile cele mai puternice și 
cele mai frumoase și dacă astăzi — după 12 ani — d-sa 
ar mai predă odată cursul de mecanică, l-aș ascultă cu. 
aceeaș dragoste și cu acelaș interes ca și altădată. 

Ca o completare a calităților unui adevărat peda- 
gog, am observat la d-l Haret mult tact în propunerea. 
chestiunilor pentru teze, fie la examenele parțiale, fie 
la licență. Niciodată problemele propuse nu întreceau 
puterile studenților buni. 

Pe mine — și cred acelaș lucru și despre ceilalți elevi 
ai d-lui Haret, ajunși profesori — calitățile didactice ale- 
d-sale ne-au influențat în cariera didactică mai mult 
decât cetirea tratatelor de pedagogie, ceeace mă face 
să exprim iubitului și respectatului meu profesor recu- 
noștința și admirațiunea mea. 

Cu acest prilej nu mă pot opri ca să afirm că în 
timp de 9 ani, de când sunt profesor, am observat un 
mare progres în școală și un mai bun mers, atunci când 
d-l Haret a fost în fruntea școalei ca ministru al In- 
strucțiunii — și în acest interval a fost de 2 ori  șo 
un pas înapoi în bunul mers al școalei în alt timp. 


C. I. COCULESCU 


Profesor în Turnu-Severin. 

CE CRED EU DESPRE DL HARET 


D-l Spiru Haret este privit cu drept cuvânt de prie- 
tenii învățământului ca un mare sacerdot al neamului 
românesc, ca un mentor îndreptător și călăuz al tine- 
rimii pe calea culturii naţionale. După ce a făcut studii 
strălucite în țară, sa reîntors din Paris nu numai cu 
titlul de doctor, dar şi cu un fond științific, a cărui va- 
loare intrinsecă s'a dovedit prin lucrările sale, prin me- 
ritul și capacitatea sa ca profesor universitar, apoi ca 
inspector general al învățământului și după aceea ca 
ministru al instrucţiunii publice. 

D-l Spiru Haret a fost pentru Români ceeace a fost 
Guizot, organizatorul învățământului popular în Franța, și 
Victor Duruy. Ca reformator și reorganizator al școalei, 
d-l Spiru Haret a lucrat cu o neîntrecută putere de 
muncă — ce i-o dădea priceperea, devotamentul său plin 
de zel în serviciul statului și al neamului— la ridicarea 
nivelului cultural al învățământului românesc de toate 
gradele. D-sa a contribuit, mai mult decât oricare altul, 
cu o stăruință mai: presus de orice laudă, la împuțina- 
rea numărului analfabeților, la pătrunderea unor raze 
de lumină și de speranțe mângâitoare prin ochiurile în- 
tunecoaselor bujdeuce dela țară, cu înființarea de școli 
sătești și cu deşteptarea la o vieață mai omenească a 
oropsitei noastre populațiuni rurale, poreclite talpa casei. 
Pentru a înlesni elevilor numeroși ai căror părinți erau 
lipsiți de mijloace materiale, beneficiul obligativității și 
al gratuității învățământului primar, d-l Haret şi-a pus 

umărul la înființarea de cantine școlare; iar pentru re- 
mediarea slăbănogirii și a pipernicirii copiilor nevoiași, 
a stăruit să se trimită la locuri prielnice sănătății, co- 
Jonii şcolare, în timpul vacanței. Pentru ridicarea eco- 
nomică, pentru luminarea țărănimii și a populaţiunii să- 
race, D-l Haret a propagat și răspândit întemeerea de 
șezători, teatre sătești, școli de adulți. D-sa a muncit 
fără preget, a dat sprijin, încurajare și avânt unei miș- 
cări economice naționale însemnate în populaţia rurală, 
prin înființarea de bănci populare, de cooperative să- 
tești, de grădini școlare și de oarecari începuturi de 
industrie pe la sate. 

D-l Spiru Haret sa făcut cunoscut de toată suflarea 
românească ca unul dintre cei mai iluştri fruntași ai 
elementului liberal, ca un stâlp al democraţiei româ- 
neşti cu vederi înaintate şi, acum retras la pensie, își 
consacră activitatea sa fecundă și conștientă tot pentru 
propășirea învățământului și a realizării progresului so- 
cial, lucrând la întemeerea Universităţii populare. D-l 
Haret urmând pe căile deschise de Auguste Comte, a 
dovedit în voloroasa sa scriere: «Mécanique sociale» 
că, alături cu problemele cele mai complicate de ma- 
tematice, este preocupat cu introducerea metodei şti- 
ințelor exacte în studiul cestiunilor sociale, pentru cer- 
cetarea și cunoașterea legilor cărora sunt supuse feno- 
menele sociale. 

Este o datorie sfântă pentru acei ce se ocupă cu 
înaintarea şi propășirea învățământului nostru, să aducă 
omagiile bine meritate unui asemenea bărbat vrednic 


şi distins al țerii. 
VASILE I. BOTEZ 


Profesor, laşi. 

DOMNUL SPIRU HARET 
ȘI CLASELE POPULARE 


E un fapt netăgăduit, că în vieața noastră politică e 
mult neadevăr, că în vieața noastră socială multă ne- 
dreptate, iar în vieața noastră morală mare lipsă de ideal. 

Unde este leacul? 

Desigur făcând să intre în întreaga organizație a sta- 
tului nostru seva plină de energie a claselor populare. 
O organizație politică bazată pe voința luminată a în- 
tregului popor va căpătă o realitate, o forță și un avânt, 
care-i va da posibilitate să realizeze maximul de ener- 
gie socială. In special noi, Românii, întârziați în desvol- 
tarea noastră istorică, trebue să pregătim concentrarea 
întregii energii naţionale pentru a puteă realizà până 
la ultima verigă evoluția noastră istorică. Nici un creer 
luminat nu poate admite că România noastră de astăzi 
este ultima verigă a evoluției noastre istorice. Logica 
existenței și persistenței poporului român pe aceste lo- 
curi hotărăște o mai largă desvoltare a corpului politic, 
pe care trebue să-l închege cândva Românii. Statul 
românesc de astăzi, clasele sociale și sufletul românesc 
de astăzi, nu vor puteă răspunde misiunii noaste istorice. 

Pentru acea mare zi trebue să ne pregătim. 

Ne trebue o voință luminată și serioasă în rosturile 
politice,—ne trebue o vieață socială împletită pe sen- 
timentul solidarității, a intereselor comune și ne mai 
trebue o vieață sufletească cu un alt nivel moral şi 
luminată de un ideal superior de iubire de neam. 

Colegiile restrânse electorale de astăzi cu adeseori 
ridicolii și bombasticii electori, generali de vodeviluri, 
— disproporționata și nesigura stăpânire a pământului, 
cu cortegiul ei de căderi sufletești, — slăbirea simțului 
de demnitate și lipsa de caractere în mica oligarhie 
ce stăpânește astăzi, nu vor putea da mijloacele, și nu 
vor puteă da tăria de sprijin, când ziua mare istorică 
se va deschide pentru neamul nostru. 

Dacă în acea zi mare nu vom fi pregătiți, vom peri 
ca atâtea neamuri slabe, cari au perit fără urmă în 
vieața istorică a lumii, sau ca atâtea organisme, cari n'au 
avut norocul sau priceperea să-și pregătească o forță 
de vieață rezistentă. 

De vom fi pregătiți, vom învinge. Vom semănă cu 
adevărat strămoșilor, vom dovedi că am moștenit ceva 
din geniul Romei, prevăzător, tenace şi dominator. O 
mie de ani, geniul Romei a făcut să se simtă în cele 
patru părți ale lumii sufletul său organizator, pătrun- 
zător şi imperios. Desigur, că urmarea forțărilor eroice 
ale generaţiilor renașterii noastre nu se vor termină în 
Jonglerüle retorice, ori în pozele geflemiste ori furi- 
bunde ale unor cavaleri, ori condotieri rătăciți în timpii 
noştri, cari ar trebui să fie de muncă și dreptate. 

Evoluţia ultimă a vieţii istorice a neamului nostru va 
fi opera claselor populare. Fără demagogie, dar aceasta 
e logica istorică. România de astăzi e opera burgheziei 
și a boerilor cari sau unit cu burghezia. România de 
mâine va fi opera poporului, la care se va uni bur- 
ghezia și descendenții foștilor boeri. 

Și după cum conducătorii generațiilor trecute au ză- 
bovit prin curajul și patriotismul lor greutăţile ce le ri- 
dică veșnicii adversari în luptele sociale, tot așă în timpii 

noștri se ivesc luptători, cari pregătesc marile și folo- 
sitoarele transformări sociale. Intre cei mai curagioși, 
hotăriţi și conștienți luptători ai ridicării claselor popu- 
lare e fără îndoeală d-l Spiru Haret. Intreaga d-sale ac- 
tivitate publică a închinat-o acestui ideal. Combătut 
uneori cu înverșunare și nedreptate, nu a încetat un 
singur moment să creadă în eficacitatea acestor reforme. 
Reforma învățământului, în spiritul larg al timpului și al 
nevoilor neamului, activitatea socială a școalei și a bi- 
sericii, crearea și organizarea cooperației la sate, sunt 
operele pentru realizarea cărora și-a pus toată energia, 
toată priceperea, toată credința. 

Domnul Haret a avut și are încă mult de suferit din 
cauza atacurilor ce i sau îndreptat. Erau firești. Ca 
orice reformator social, a trebuit să vadă uneori îndrep- 
tându-se contra d-sale, pe lângă inerția prezentului, coa- 
liția ireductibilă a intereselor de clasă. Oricine cunoaște 
însă luptele sociale din trecutul nostru sau al altor nea- 
muri va ști, că aceasta e soarta și aci se vede tăria și 
superioritatea sufletească a tuturor reformatorilor sociali. 

Domnul Haret va găsi desigur răsplata muncii sale 
întâiu în conștiința sa, apoi în iubirea cu care aproape 
unanimitatea oamenilor luminați îmbrățișează din ce în 
ce mai mult opera sa. 

Dacă nu poate exclamă cu poetul: 


exegi monumentum... , 


a. 


mârturiile contimporanilor săi îi spun însă că opera sa 
e sămânță plină de rod și rolul său în vieața istorică a 
poporului nostru a fost al unui sezmănăfor. 

C. ARMAȘU 


Profesor în Turnu Severin. 

PARTIDUL DOMNULUI HARET ? 


De o bucată de vreme, o anumită parte a prese; 
române din Regat dă alarma și chiar înfățișează în co— 
lorile cele mai mohorite pericolul ivirii unui nou par- 
tid, partidul haretist; o altă parte a presei neagă exis- 
tența acestui partid; iar mulțimea se 'ntreabă cu ne- 
dumerire: «este sau nu este ?». 

Nu-i așă că-i nevoe de lămurit lucrul? 

Să vedem. 

Idea de partid politic e nedespărțită de idea de 
grupare împrejurul unui principiu, a cărui justificare 
practică e încredințată unui conducător unic, unui şef. 
Obișnuit, șefii partidelor noi, își îndreptăţesc titlurile cu 
registrele și cu numărul partizanilor lor, fie că se mai 
preocupă sau nu și de acordul dintre principiile pe cari 
le reprezintă ei și tendinţele practice urmărite de par- 
tizanii lor. 

Dela început ne izbim, în cazul nostru, de un fapt 
nespus de ciudat. Pe două căi vine negarea existenţei 
unui partid haretist: Pe calea presei și pe calea decla- 
rațiilor din partea chiar a domnului Haret. Am aveă 
deci de a face c'un partid politic, a cărui existență e 
negată în public și de însuș șeful său! Ce partid șice 
șef are acest partid, care-și neagă reciproc existența?|... 

Şi cu toate acestea o anumită parte a presei române 
din Regat, îi dă mereu înainte cu «pericolul partidului 
haretist». 

Totuș... trebue să fie ceva! Ba, iertată să-mi fie 
comparația, alarma presei adversare domnului Haret 
se pare că are la bază ceva mult mai real decât spaima 
pe care şi-o fac singuri caii trăsurilor boerești, când 
îs scoşi pentru prima oară la câmp și ieau orice umbră, 
din marginea drumului, drept niște fiare sălbatice... 

Câteva fapte și scene dintrun număr nepomenit de 
mare, cunoscute de mine, vor răspunde, nădăjduesc, 
dacă există sau nu un partid și, în cazul afirmativ, de 
ce-i învinovăţit cu atâta înverșunare domnul Haret, de 
ce i se atribue d-sale crearea unui partid și încă pe- 
riculos și în ce anume constă pericolul de care își fac 
spaimă adversarii. 


* 
* x 


Vin 14 ani de-atunci. Eram director la gimnaziul 
din Vasluiu. Vine la mine amicul meu X, institutor tot 
la Vasluiu, şi-mi spune vestea, că ministrul Haret ar fi 
dorind, ba chiar c'ar fi îndemnând dăscălimea să iea 
inițiativa înființării de cantine școlare, bănci populare, 
şcoli de adulți, etc., etc.. Pare că-l văd pe entusiastul 
meu amic, cum se 'nflăcărează și cum mi se vâră în 
suflet c'un potop de argumente că «vine și la noi ci- 
vilizația apuseană», ba că-i vorba că se ivesc şi la noi 
acte de solidaritate socială; ba chiar îmi trântește pe 
masă un vraf de cărți informatoare despre mișcarea și 
despre minunile inițiativei private în chestia răspândirii 
învățământului în massele populare din Europa și Ame- 
tica. Pe atunci se da cifra de 83%, analfabeți în țara 

noastră. Căpătăm imediat concursul necondiționat al 
-dăscălimii primare și secundare din localitate și-o por- 
nim pe adunat fonduri. leau ființă, în oraș, un cerc dăs- 
călesc, la care se alipeşte și o bibliotecă publică. Cer- 
cul se lărgeşte în scurtă vreme și prinde în el toată 
inteligența și inima târgului. Toţi sunt bucuroși că au 
unde să s'adune, s'asculte, ori să țină conferințe și să 
se distreze. In formația aceasta, cercul poate luă tot 
felul de inițiative. Cantinele și conferințele incep să iea 
ființă prin sate. Toate categoriile de funcționari publici 
se 'ntrec în ajutarea apropierii orașului de sat. — Răpo- 
satul Ion Adam, pe atunci învățător în Cursești, ne 
chiamă la inaugurarea celei dintâiu biblioteci populare din 
județul Vasluiu. Plecăm în alaiu la Cursești cu prefect, 
primar, toți subprefecții, protoereul și fruntașii din oraș. 
Atunci am văzut în neuitatul Ion Adam ce va să zică 
suflet de apostol. Ani întregi, sărmanul, adunase pe 
tăcute, cărticică după cărticică și umpluse două dula- 
puri, din cari, cum dovedia registrul plin cu iscălituri, 
se 'nfruptase absolvenții școalei de binefacerile luminii. 
Amicul meu X nu se poate stăpâni; cu lacrămile ’n 
ochi, în loc de discurs, Sapropie de Ion Adam, îl să- 
rută și-i șopteşte la ureche: «vine și la noi civilizația !». 

Pândim două sărbători alături și organizăm la Ne- 
grești serbări populare în folosul cantinelor. Se nime- 
rise şi zile de iarmaroc. In piața iarmarocului vorbim 
miilor de țărani adunaţi. Intâmplarea făcuse ca să se 
afle în târg și răposatul C. Stoicescu, proprietarul Ne- 
greştilor, pe atunci ministru. L-am adus în piață, în 
mijlocul norodului și ne-a prezidat șezătoarea. 

Pare că-l văd pe bietul om, la început jenat, şi-i ci- 
tiai pe față oarecare temere nemărturisită. Stă el cât 

4 

stă, ca pe ghimpi, ascultă pe unul, ascultă pe altul și 

bag seamă că, dela o vreme, sașează pe scaun cum. 
trebue și i se 'nseninează fața. li pricepeam și jena și 

temerea. Când a văzut despre ce-i vorba — că nu-i adică 

nimic subversiv la mijloc — când a văzut lăcomia cu 

care sorbiau țăranii spusele vorbitorilor, ne cere voe 

să vorbească și el... și vorbeşte, cu cea mai nespusă 

înflăcărare, vreme de două ceasuri. 

lar când, ca încheiere a serbării din piață, se into- 
nează: «Deşteaptă-te Române», numai ce-l văd pe ami- 
cul X, că vine lângă mine, cu bucuria premiantului de 
cl. I primară, şi-mi șoptește : «Ei?.... când vezi un 
ministru vorbind norodului în piață, te mai poți îndoi 
că vine și la noi civilizația? ! ! !» 

Așă lucră, pe vremea aceea dăscălimea și cetățenii 
luminaţi din Vasluiu !... iar asta numai pentrucă minis- 
trul Haret își arătase dorința de a vedeă înfăptuirea 
desmorțirii masselor populare. O parte din presa română 
însă dă alarma: «Directorul gimnaziului din Vasluiu și 
institutorul X, dau foc județului. In toate satele sau în- 
ființat cluburi socialiste. Șefii de garnizoană stau în per- 
manentă peregrinare și ieau in<trucții dela acești indivizi 
— slujbași ai Statului — oamenii d-lui Haret». Adevărul 
este că nici eu, nici institutorul X, nu cunoșteam până 
atunci pe domnul Haret, nu primisem dela d-sa nici un 
fel de instrucție, după cum este adevărat că eu puse- 
sem cea mai puțină muncă, dintre toți dascălii din Va- 
sluiu, în mișcarea de-atunci! După cum iarăș este ade- 
vărat că suflete mari ca al lui lon Adam și ale altor 
dascăli ar fi mucezit acolo, în întunecimea satelor şi 
n'ar fi adus nici un folos neamului nostru, dacă n'ar fi 
aflat că ministrul Haret rupe cu temerea copilărească 

a trecutului și că îmbrățișează cu toată căldura cauza 
luminării și îndulcirii nevoilor mulțimii. 

Dar, tot atunci, ceeace se petrece la Vasluiu, se pe- 
treceă în toată țara; și tot de-atunci presa, acea parte 
din presă care veghează chipurile la conservarea ordinei 
sociale, atacă mereu pe d-l Haret că-și face partid şi 
că răstoarnă ordinea socială. —N'ar fi nici o necinste, 
ci din contră, dacă d-l Haret ar fi căutat să-și facă 
partid ; dar adversarii nu sunt cinstiți când afirmă lucruri 
în cari nici ei nu cred. 

Cu «ordinea socială» adversarii au ceva dreptate ; 
nu-i vorba însă de răsturnarea ci de schimbarea ei. 

Care eră ordinea socială, până mai acum câţiva ani? 
83%/, analfabeți? 

De luăm, de pildă, creditul țărănesc: Trei sute la sută | 

Vine ministrul Haret şi dă voe şi 'ndeamnă să se 
înființeze băncile populare, care distrug cămătăria. In- 
seamnă faptul acesta răsturnarea ordinei sociale? 

Este iarăș adevărat, că adversarii d-lui Haret nu pre- 
cisează în ce constă răsturnarea ordinei sociale ; însă 
e ușor de văzut pentru ce: Precizarea li-ar da reaua 
credință pe față. 


* 
* * 


Afirmam ma: sus, lucrul știut, că partidele politice 
își justifică ființa prin principii, șef și registre perma- 
nente de partizani. Este drept că pot ființă partide şi 
cu mai puțin de trei din aceste elemente: Poate răsări 
de pildă, un partid fără principii, numai cu șef și re- 
gistre; un altul numai cu șef și cu principii, — registrele 
ieau ființă numai ocazional, când șeful iea puterea; dar, 
în actuala organizare socială, nu se poate concepe un 

partid politic fără șef. Pentru oamenii cinstiți, ar urmă 
deci că un partid politic haretist să nu existe. 

— «Stai! — mi-ar zice adversarii—noi combatem par- 
tidul haterist, deși nu credem în existența lui, numai ca 
să speriem lumea, să nu cumva să se 'ngroașe rându- 
rile partidului liberal din care face parte d-l Haret. 
Toate actele lui Haret sunt făcute cu această intenție. 
Tu, om al lui Haret, știi bine că, cel puţin în acest 
punct, avem dreptate !» 

Cât îmi vine de ușor să vorbesc, tocmai pentrucă 
nu sunt «omul lui Haret», după cum nam fost până 
în ziua de azi și nu sunt membru al nici unui club po- 
litic ! Când m'a chemat d-l Haret în serviciul Statului 
la direcția învățământului primar, nu știă și nici nu ma 
întrebat în ce club politic sunt. Timp de șase ani am 
fost colaboratorul său; tot timpul mam simțit întreg 
al meu. Am avut peste trei sute de întâlniri cu d-sa 
în interesul serviciului și nu i-am surprins nici o vorbă, 
nici o aluzie, nici un gest, nici despre mine și nici des- 
pre cei aproape șapte mii de dascăli administrați de 
mine, în ceeace privește politica. Cutare e bun în școală, 
cutare e mediocru, cutare e rău...; cel bun trebue dat 
ca pildă, cel mediocru îmboldit, cel rău încolțit. Iată 
preocupările și exclusiv acestea erau preocupările d-lui 
Haret, ca ministru de instrucție. Timp de șase ani, am 
avut ocazie să asist la întâlnirile d-sale cu grupuri 
de dascăli, dela cele mai numeroase, până la întreve- 
derea cu unul singur și nu l-am simțit că urmărește sco- 
puri politice în școală. Să citeze adversarii un singur 
dascăl, dintre cei însărcinați de d-l Haret cu funcții ad- 
ministrative și de control, pe care l-ar fi întrebat cândva 
dacă și ce fel de politică face! 

Atunci de ce-i învinuit d-l Haret atribuindu-i că ur- 
mărește crearea unui partid? Și pun din nou această 
întrebare nu pentrucă în ochii mei, crearea unui partid 
ar aveă în sine ceva nedemn, dar pentrucă sunt în mă- 
sură să afirm că lucrul nu-i adevărat. 

lată pentru ce: 

Domnul Haret are convingere că în păturile adânci 
ale poporului nostru, din cauza vitregiei vremurilor, tră- 
ește încă o rezervă de puteri nepuse în valoare; că 
nația noastră ar puteă să fie mai fericită ; că în poporul 
nostru se găsesc, în orice moment, destule suflete cu- 
rate, cari așteaptă doar un semn de siguranță pen- 
tru ca să se arunce în lupta pentru binele și fericirea 
obştească; iar armata acestor suflete cinstite, în cea 
mai mare parte preoți și învățători, și-a găsit un pro- 
tector în d-l Spiru C. Haret. 

Câteva fapte în sprijinul acestei afirmări: 

Invățătorul A. din judeţul X. înființează bancă în satul 
său. Primarul din localitate, învechit în zile rele, că- 
mătar și instrument în mâinile celorlalți tovarăși de me- 
serie din localitate, îi înscenează învinuiri la care învă- 
țătorul nici nu visase, cum dovedeşte ancheta. Ministerul 
cere pedepsirea primarului. Vine telegramă că localul 
şcoalei e devastat şi că toate ușile şi ferestrele sunt 
furate. De rândul acesta, în rezoluția de intervenire la 
Interne, ministrul Haret adaugă: «... Cu adresa mă 
voiu duce eu.» Ministerul de Interne suspendă imediat 
pe primar; dar tot imediat învățătorul este bătut. Mi- 
nistrul Haret închide şcoala, până la restabilirea ordinei 
în sat şi, prin Ministerul de Interne, face răspunzătoare 
autoritățile administrative din judeţul respectiv. Primarul 

este destituit după ancheta nouă. Dreptatea triumfă, 
şcoala este deschisă. 

Să spue acum adversarii, dacă învățătorul acesta 
ar putea uri pe domnul Haret și dacă nu sa întărit 
în el credința în bine! 


. ` . . . . . 


Într'o dimineață, la ora șapte și jumătate, găsesc fna- 
intea ușii de intrare a Ministerului, pe trotoar, cu hainele 
rupte și cu fețele pline de vânătăi, pe soții M. învățători 
în județul J. Acelaș cântec: In ajun, ziua mare, erau 
călcați în picioare, de către o bandă de exploatatori 
din sat, pentrucă învățătorii organizase și obștea, legal 
constituită, luase în arendă moșia, din mâinele bandei, 
dela proprietarul absenteist. Cum au scăpat din mânile 
agresorilor și-au lăsat casa, plină de copii, în paza Celui 
de sus, au pornit la gară pe jos și-au venit cu trenul 
toată noaptea. 

Eră tocmai ziua mea de lucru cu ministrul. Când 
lucram, bag de seamă că domnul Haret nu poate scrie 
rezoluțiile, din pricină că-i tremură mâna. Ințeleg îndată 
Și pricina tulburării sufletești. In antreul casci domniei 
sale — domnul Haret lucră acasă cu șefii de serviciu — 
găsisem pe cei doi învățători din județul J, pe care-i vă- 
zuse și-i ascultase. Lasă totul la pământ, mă amână 
cu lucrările... numai un lucru nu-l amână: satisfacția 
imediată și complectă a învăţătorilor soți M.! 

Spue acum adversarii, dacă domnul Haret n'a întărit 
în soții M. și în obştia formată de ei, credința în bine 
și încrederea în triumful dreptății!! 

In altă zi mă pomenesc cu învățătorul N. din județul 
Z, că vine și-mi cere permutarea. «Când mi-am ales 

locul, vam spus, domnule director, c'o să fie greu în 
satul V.!...» Ştiam ce-i acolo, în adevăr. Ştiam dela 
revizorul școlar, că administratorul moşiei din V. are 
obiceiul de a stărui ca postul vacant de învățător să 
fie mereu suplinit... de fete tinere, pe care le schimbă 
mereu. Candidatul N., de fel din judeţul Z. știă de 
patima administratorului și se temeâ că no să fie primit 
în V. Acum, peste o săptămână dela începerea școa- 
lei, vine și-mi cere permutarea din V, unde avea și 
interese de moștenire. «Nu mă primește nimeni în gazdă, 
nici crâșmarii, nici țăranii. Toţi se tem de administra- 
tor; nici un pahar cu apă nu găsesc în sat!» — spune el, 
cu ochii înnotând în lacrămi—<așă că locul rămâne 
tot pentru suplinitoare .. .» 

li spun s'aștepte acasă, până l-oiu înștiință să se pre- 
zinte tot la postul din V. Măsurile luate de domnul 
Haret — de prisos să le mai arăt — au vindecat pentru 
totdeauna pe administratorul moșiei de a petrece pe 
socoteala învățământului; iar învățătorul nu și-a mai cerut 
permutarea. Intărit-a sau nu domnul Haret credința în 
bine în sufletul învățătorului și a satului V.? 


Învățătorul Rușcă, din Vădăstrița, Romanați, orga- 
nizează obştie și iea moșia în arendă. Exploatatorii de 
până atunci ai moșiei pun la cale suprimarea lui Rușcă, 
care e ucis, prin înjunghiere. — Să mai descriu frămân- 
tarea domnului Haret, până când Curtea cu jurați — 
luată cu asalt de advocații cei mai vestiți din Capitală, 
foşti miniștri, cari apărau pe autorii morali ai crimei — 
a dat în sfârșit verdictul de condamnare la munca silnică 
a vinovaţilor materiali şi morali și la despăgubiri civile? 

Urmărit-a oare domnul Haret — când se adresă advo- 

cailor, prietenii domniei sale, ca să apere înaintea ju- 
raților cauza unui martir — scopul de a-și face par- 
tizani din nenorociții de copii rămași pe urma lui Rușcă ? 

Să mai citez și alte fapte, de domeniul public, cuin 
ar fi de pildă apărarea făcută învăţătorilor și preoților 
după 1907? 

Dejă absurdul e pus în lumină!.. 

Sunt oare geloși adversarii de munca domnului Haret 
şi se tem de faima operii sale? 

Pue și ei aceeaș muncă și vor căpătă aceeaș faimă... 
la care domnul Haret n'a avut încă vreme să se gân- 
dească | 

SP. POPESCU 


Profesor în București.. 

CUVINTE ADEVĂRATE 


Acum doi ani, în urma alegerii și investirii mele ca 
Episcop al Eparhiei Râmnicului-Noul Severin, am văzut 
pe domnul Spiru C. Haret, Ministru Cultelor și Instruc- 
țiunii, pentru că trebuiă să părăsesc Capitala și să mă 
duc la reședința Eparhiei, spre a fi instalat ca Episcop. 

După câteva cuvinte schimbate, domnul Haret m'a 
fixat cu privirea-i pătrunzătoare și scrutătoare și mi-a 
spus între altele și următoarele : 

«Mi-a plăcut foarte mult, Prea Sfinte, cum ai vorbit 
înaintea marelui colegiu. Așă cred și eu, că trebue să 
se înțeleagă înalta și sfânta chemare a unui Episcop. 
Să se scoboare în mijlocul păstoriților ; să-i cunoască 
și să-i îndrumeze pe căile cele bune și folositoare. Să 
nu rămână sat din cel mai îndepărtat colț al Eparhiei, 
pe care să nu-l fi vizitat și studiat de aproape. Să co- 
linde Eparhia în lung și în lat, cu timp și fără timp, 
și să dea hrană duhovnicească, pentru orice împreju- 
rare. Numai așă vom face din biserică cu adevărat cea 
mai însemnată instituție în serviciul poporului și al țerii ; 
numai așă vom schimbă în bine o stare de lucruri pă- 
gubitoare și primejdioasă. Aveţi un rol, pe care nu-l 
poate avea nimeni altul în țară; aveți sufletele în stă- 
pânire dela naștere până la moarte. Vă urez să înde- 


www.dacoromanica.ro 


58 


pliniți acest rol mulți și îndelungați ani, călăuziți de cele 
mai înalte principii creștinești și patriotice». 

Și mi-a spus vorbele acestea cu atâta însuflețire, în 
cât mau mișcat până în adâncul sufletului. N'am simțit 
vreo dată o emoțiune mai puternică ca în acele mo- 
mente. Vedeam înaintea ochilor pe adevăratul bărbat 
de”Stat din epoca eroică, preocupat numai de un sin- 
gur gând și dor: înălțarea poporului șia țerii....... 

Și de-atunci glasul conștiinței îmi strigă neîncetat: 
aveți mare rol în țară; gândiți-vă la popor și-l ajutaţi 
să se întărească și să se înalțe; fiți miloși și zeloși în 
serviciul lui... 

GHENADIE 


Episcop al Râmnicului-Noul Severin. 

DŁ HARET ŞI PB SĂI POLITICI 


Nu odată d-l Haret (a' fâstCAPR EAI <k 
săi, că face politică în WSoaliaşt! 

Urmarea logică e ca prieteritt” politici să nu fi fost re- 
fuzați, când se adresau fostului Ministru al Instrucțiunii, 
cel puţin atunci când îi cereau lucruri pe cari adver- 
sarii le socotesc drepte. 

Am onoarea a fi unul dintre cei mai de aproape 
prieteni ai d-lui Haret; ca deputat, ca prefect, ca se- 
cretar general al Ministerului de Interne, nu am lipsit 
niciodată de a fi la dispoziția fostului ministru, ori de 
câte ori a fost vorba de o nevoe a școlii. 

Cunoscând dragostea ce domnia sa îmi poartă, mi-am 
permis să-i cer o favoare. 

Rugămintea i-am adresat-o prin doi colaboratori ai 
săi, buni prieteni ai mei, și mărturisesc că eram sigur 
că ea va fi îndeplinită. 

Ceream să se admită unui elev care urmase regulat 
o clasă de liceu, să treacă în Septemvrie examenul de 
o altă clasă, ca preparat în particular. Mare mi-a fost 
mirarea când fostul administrator al Cassei Bisericii, 
amicul meu Gârboviceanu și fostul secretar general al 
ministerului, mult regretatul Teodoru, mi-au spus că 
lucrul nu se poate face. 


cătră adversarii 

M'am hotărit atunci să mă duc eu singur, pentru a 
expune cazul ministrului. 

M'am dus în strada Verde, am intrat în cabinetul 
său de lucru. Ministrul eră cu secretarul general. 

Mi-am dat toate silințele pentru a obține ceeace do- 
riam. Teodoru a pledat cauza mea cu o căldură, cum 
numai un suflet de bun prieten poate aveă. Ministrul a 
rămas însă nestrămutat în hotărtrea sa, dându-mi ca 
suprem argument regulamentul care opriă unui elev, să 
treacă două clase în acelaș an. 

Am plecat cu durere în suflet căci elevul, pentru 
care vorbisem, eră..... propriul meu copil. 

Mi-am trecut pe dinaintea ochilor tot ce mă legă de 
d-l Haret, toate dovezile vii, puternice de dragoste și de- 
votament ce-i dasem, și, față de atâta căldură din parte-mi, 
o așă de mare răceală de matematician, care nu voiă 
să înțeleagă cât de mult mă dureă refuzul său! 

Am înnăbușit însă în mine revolta; am chemat dreapta 
judecată să hotărească și i-am rămas tot bun și devotat 
prieten cu aceeaș dragoste, cu acelaș devotament; iar 
dacă am scris aceste rânduri, am făcut-o pentru ca să 
dau o pildă de felul cum d-l Haret şștiă să refuze pe cei 
mai de“aproape ai săi, chiar atunci când eră vorba, nu 
de a respectă o lege, ci numai un regulament. 


N. N. SĂVEANU. 

E SECTAR Di HARET? 


Una dintre cele mai repetate invinuiri, ce se tot aruncă 
d-lui Haret de către adversarii domniei sale politici, este 
aceea, cum că d-sa ar fi un sectar în politică, că a 
lucrat și lucrează așă fel, încât vrea să prefacă în agenți 
ai politicei liberale pe preoți, pe învățătorii de toate 
categoriile și pe toți funcționarii ce depind de Ministerul 
Instrucțiunii și al Cultelor. 

Pe cât am putut cunoaște și eu pe d-l Haret, pot 
afirmă cu cea mai deplină convingere, că o mai ne- 
dreaptă învinuire, decât cea, care atât de repetat se 
aruncă d-lui Haret, nici că poate fi. 

Și mă grăbesc să documentez această afirmaţiune 
a mea. 

De regulă, eu totdeauna am spus fără perdeă aceea 
ce am cugetat. Cu ocaziunea discuţiunii prin presă și a 
votării legii Consistoriului superior bisericesc, în diferite 
ocaziuni, mi-am arătat şi eu părerile mele, fără să le 
impun nimănui. Am spus, de pildă, că legea aceasta 
nu-i tocmai potrivită cu obrazul nostru. Aceasta nu din 
motive dogmatice ori canonice, fiindcă eu am credința 
că Dumnezeu nu se clatină din înălțimea tronului său 
şi nici pământul nu se sgudue din temeliile lui, dacă 
eu aș purtă "pălărie în locul comânacului lui Mavrogheni, 

ori voiu purtă barba, părul și hainele ceva mai scurte 
decât se purtau acum câteva sute de aniîn urmă, sau 
voiu îndrăzni să merg drept ca oamenii, iar nu târîn- 
du-mă în patru labe ca dobitoacele, înaintea P. P. S. S. 
Arhierei, Episcopi ori Mitropoliți. Ci cu totul din alte 
motive. Şi anume, pe vremea aceea, eu aveam credința 
cum că preoțimea noastră încă nu e pregătită prin cul- 
tură serioasă, ca să-şi poată da seama și să profite în fo- 
losul Bisericii de puterile ce-i dau noua lege, fiindcă 
numărul preoților, cu adevărat luminați și conștii de în- 
semnatul lor rol, este de tot mic, de oarece marea ma- 
joritate a licențiaților noștri în teologie, trecând pela 
teologie, de toate or fi învățat ei acolo, dar numai teo- 
logie, dragoste de apostolat și de biserică n'au învățat. 
Și licenţiaţii în teologie n'au ajuns decât numai acei ce 
nu s'au înscris la facultatea noastră de teologie, care 
a ajuns un fel de fabrică de teologi, după cum Diiul 
eră odată fabrică de popi românești. Și-mi dam cu pă- 
rerea — atunci negreșit — că dându-se unor astfel de 
puțin pregătiți preoți o astfel de lege, tocmai bine și 
moale n'o să fie Bisericii noastre. Credeam de pe atunci 
că o să avem scandal în biserică. Dare vorba dece 
credeam eu atunci. 

Și tot atunci oarecine—mi sa spus de un prieten al 
meu — și-a alergat gura și ar fi spus d-lui Haret, cum 
că eu sunt în contra legii Consistoriului și că nu am 
candidat la acest Consistoriu pentrucă, fiind ucenicul 
d-lui lorga, am fost oprit de dânsul să candidez. Aflând 
aceasta, am scris d-lui Haret, arătându-i vederile mele și 
motivele ce m'au împiedicat de a candidă. Și d. Haret 
mi-a răspuns, prin scrisoarea olografă din 7, Iulie 1910, 
dată din Valea Călugărească, textual: 


www.dacoromanica.ro 


63 


«E adevărat că am fost surprins și mâhnit că S. T. 
nu ai candidat pentru Consistoriu, pentru că dorința 
mea eră ca întrinsul să intre numai preoții cari sau 
distins mai mult în toate direcţiile și e posibil să fi 
exprimat îndoeala dacă nu cumva această abţinere a 
S. T. nu ar proveni din cauză că ai fi opus din prin- 
cipiu acestei instituții, dar la d-l lorga nu mam gândit 
de loc. 

«De altfel chiar dacă S. T. ai fost opus ideii Consis- 
toriului, sau dacă ai urmă vederile d-lui Iorga, te asigur 
că aceasta nu te-ar micșoră deloc în stima mea, care 
este întemeiată pe faptele, iar nu pe opiniunile intime 
ale S. T.». 

In fața acestor rânduri, scrise și subscrise de d-l Haret 
şi adresate unui preot de sat, cari cuprind declarația 
d-sale categorică că nu prețuește și nu stimează pe 
oameni după opiniunile lor publice, ci după fapte, cred 
că orice multă vorbă e de prisos, sprea se dovedi că 
d-l Haret un numai că nu e un sectar politic, ci din 
contră, un bărbat cu vederile cele mai largi cari pot fi. 

Am credinţa neclintită, că, atunci când ni se va ridică 
de pe ochi ceața groasă a urilor personale și patimile 
politice, vom puteă vedea clar cât e de măreaţă și de 
uriașă opera d-lui Haret și cu câtă dibăcie a lucrat acest 
ales bărbat de stat al neamului nostru pentru desrobirea 
economică şi luminarea mult oropsitului nostru popor. 
Se va puteă vedea atunci, că, pentru poporul de jos, 
nimeni înaintea d-sale n'a lucrat și n'a izbutit mai mult 
decât sectarul acesta, cum i se zice, și mult hulitul și 
bârfitul acesta, cum i se face. Nici marele Kogâlniceanu 
n'a făcut pentru poporul de jos, cât a făcut sectarul 
acesta, d-l Haret. Noi o credem pentrucă o vedem și 

mai târziu o vor crede-o toți, pentrucă o vor vedeă. 
Şi se vor închină înaintea sectarului, azi atât de hulit. 

lar până atunci să rugăm pe Dumnezeu, ca să ne 
mai trimeată cât de mulți sectari ca d-l Haret. 


PREOTUL TEODOR BĂLĂȘEL 
Comuna Ştefăneşti, județul Vâlcea. 

Istoria unui popor este istoria oamenilor mari ai ace- 
lui popor. Oamenii mari însă apar cu greu. Unii au de 
luptat mult, trebuind întâiu să dreagă ce-au stricat alții 
și numai apoi să continue pe drumul drept destinele 
poporului lor. Aceștia trebue să lupte și cu îndărătnicia 
unora ce țin morţiș la unele stări de lucruri învechite 
şi deci să lupte și cu lipsa de continuitate în acțiune. 

In rândul acestora este și d-l Spiru C. Haret. Un 
adânc cunoscător al poporului românesc și un fanatic 
apărător și sprijinitor al celor mulți și umili, înzestrat cu 
© putere de muncă excepțională, d-l Spiru C. Haret 
și-a făcut un apostolat din demnitățile pe care le-a 
ilustrat cu prisosință. Datoria se poate face în diferite 
chipuri. Felul în care și-a făcut-o și și-o face d-l Haret 
poate servi de pildă tuturor acelor ce se vor perindă 
pe la departamentul Cultelor. 

Toată nădejdea şi-a pus-o în învăţători. leșiți din mij- 
locul poporului și întorși în mijlocul lor, cunoscând și 
voea și nevoea fraților lor dela sate, putând să aibă 
prin felul acţiunii lor o influență covârșitoare în bunul 
mers al satelor, nici că se puteă o mai fericită alegere. 
Și de unde până mai acum vreo 15 ani cei mai de 
seamă învățători ai noștri erau arătați ca oameni cu 

5 


www.dacoromanica.ro 


66 


«idei subversive», ca «stricători ai ordinei publice», ca 
oameni «cu gânduri viclene», numar pentrucă nu se 
găsise nimeni care să vadă și să priceapă gândurile lor,.. 
astăzi când sa dovedit că «ideile lor subversive» nu 
erau altceva decât încercări izolate de școli de adulți, 
în care să se tălmăcească viitorului cetățean ce drep- 
turi şi ce datorii are, ori să-l deprindă a cultivă bucata 
lui de pământ mai omenește, ori să-i vorbească de 
chipul cum ar scăpă de sărăcie cu puțină sforțare; 
când sa dovedit că «stricători de ordine publică» nu 
erau alții decât cei ce vedeau în cetățeanul de mâne 
pe omul conștiincios, care să nu îngenuche înaintea 
oricărui strângător de găini de prin sate și că «gându- 
rile lor viclene» nu erau altele decât aducerea la înde- 
plinire a maximei <uniți-vă puterile și veți fi tari», astăzi 
învățătorimea graţie sprijinului dat de d-l Haret este 
un corp puternic în această țară, lucru pe care ar 
trebui să-l înțeleagă și cei cari se fac că nu pricep. 
Astăzi vieața satelor a apucat pe o cale de schimbare; 
în multe părți sa și efectuat această schimbare — ce nu- 
mai poate fi oprită nici prin ordine, nici prin jandarmi: 
mișcarea de reinviere eră şi este o necesitate a vremii 
—lucru iarăș care ar trebui să se înțeleagă și de cet 
ce nu cunosc vieața satelor decât din automobil. Astăzi 
săteanul te măsoară mai sigur, te cântărește cum tre- 
buește cântărit, după greutatea ta. Săteanul este la a- 
dăpostul băncii și al școlii. Nu mai poți,—chiar de-ai 
vrea —să lovești nici în bănci, nici în obștii, pentrucă 
atunci lovești chiar în vieața satelor. Nu vei puteă nici 
să scoţi pe învățători din acțiune cu gândul de a lovi 
în instituție, pentrucă în chip îndirect fof învățătorul le 

va conduce. Astăzi conștiința la vieața cetățenească a 
început a se trezi pe la sate. 

Și când starea materială a celor mulți s'a îmbună- 
tățit prin scoaterea lor din ghiarele cămătarilor, și când 
în mintea sătenilor li sa sădit și li se sădește scânteia 
unei vieți mai omenești, mai demne, cărui Român bun 
nu i se umple inima de bucurie? Şi care Român iubitor de 
rennoirea neamului său nu privește cu dragoste la a- 
ceastă prefacere în bine a vieții satelor? Dacă în în- 
vălmășagul luptei de «scoală tu, să șed eu» se vor mai 
găsi de acei cari să vadă în alungarea întunerecului și 
a mizeriei din vieața satelor, o greutate de a ţinea încă 
în frâu «gloata», dacă sar mai găsi de cei ce cred că 
săteanul trebue să rămână încă un copil orb purtat de 
mâni, suntem bucuroși că-i contrabalansează cei ce în- 
trezăresc în viitorul acestui neam, țărani luminați, stä- 
pâni pe ei, cari să ajungă să voească, și să ştie ce să 
voească. 3 

Avem datorie de înaltă recunoștință pentru adevă- 
rații părinți ai acestui popor. Și suntem măguliți când 
din vreme în vreme le putem arătà dragostea noastră, 
poate singura răsplată ce le-o putem da. Il am înaintea 
ochilor mei pe d-l Spiru. C. Haret: înțelept, cumpănit, 
cu durere de cei cu palmele bătătorite, muncitor neo- 
bosit, drept în cugetul său, hotărît în fapta sa, om care 
ma ştiut ce-i ticna, pentruc’a pus grija țerii sale mai 
presus de orice, hărțuit de adversari— poate cel mai 
hărțuit dintre toți miniştrii pe care i-a avut Instrucţiunea 
Publică—tocmai pentrucă a ținut din răsputeri la crezul 
său, drept cu cei drepți, neiertător cătră cei ce umblă 
cu vicleșug, îndurător cătră cei pocăiți. Domnia sa 
poate privi în urmă cu seninătate și înainte cu încredere. 

Cea mai mare cinste ce mi sa putut face, mie in- 
stitutor, este să aduc prin aceste rânduri prinosul meu 
de recunoștință ilustrului profesor şi neobositului bun 
Român, care a încărunțit muncind o muncă rodnică. Nu 
pot zice altceva în aceste clipe de înălțare sufletească 
decât: Dumnezeu să-l înzilească și să-i dea încă puteri 
de muncă pentru fala poporului românesc. 


C. STAN 
Institutor în Tg. Neamţu 

UN TRANSFORMATOR DE SUFLETE 


Eram băețandru pe atunci. In cursul superior al li- 
ceului din Jași începusem a prinde legătura dintre vieața 
reală și învățământul ce ni se predă. Un imbold puter- 
nic sufletesc ne îndemnă să citim mult în toate direc- 
țiile și în afară de programul școalei. Odată cu aceasta 
un dor neastâmpărat de a propovedui ceia ce știam, tu- 
turora. Când de vacanțe mă întorceam acasă ın satul 
nostru, făceam roată sătenii în jurul meu, și cu un băț 
desemnând pe pământ le arătam forma țărilor și cursul 
apelor, cu un ghem de cânepă și o luminare le arătam 
forma și evoluția pământului pentru a produce ziua și 
noaptea, iar porcul de crăciun eră cel mai binevenit ele- 
ment pentru studiul anatomiei și fiziologiei elementare. 

Cu toată autoritatea mea de învățat din sat, şi cu 
tot creditul larg ce se da spuselor mele, cu greu in- 
trau aceste noțiuni în mintea auditorului meu. Pricina o 
înțelegeau ei singuri. Le trebuiă lucrare pregătitoare pen- 
tru aceasta. Ori ei în loc de școală primară făcuseră 
«boeresc»>, pe vremuri. Dar boerescul a trecut, copiii 
lor nu-l mai făceau, însă școală nu aveau nici în această 
epocă de civilizație a ţărei. 

Mişcat de nedreptatea ce se făceă satului, mam ho- 
tărit să adun pe toți locuitorii și să-i determin a cere 

Ministerului să le facă școală în sat. După ce în cea 
mai frumoasă caligrafie le-am compus o jalbă în care 
arătam că, satul e mare și cu mulți copii, că e depăr- 
tare întinsă între el și alte sate cu școli, și că e păcat 
să crească în neștire atitea rânduri de copii, am tri- 
mis hârtia la București și am aşteptat. Aşteptat a fost 
încă 20 de ani, și școală tot nau avut locuitorii din 
satul nostru. 

Mai pe urmă am văzut eu, că boala asta eră pretu- 
tindeni, că ceea ce e inai esențial pentru un popor, cul- 
tura minței și a sufletului este cu desăvârșire lăsat în 
părăsire în populația rurală. 

lar când în 1907 întâmplările m'au adus în capul ju- 
dețului Fălciu, mi-am dat de-a binele seamă că peste 40 
de sate, adecă a 3-a parte din total, mau nici școală, 
nici învățător, și că în totului tot în întreg județul, dacă 
erau 10 localuri de școală cari să merite acest nume. 

Şedeau copiii în bojdeuce joase şi umede, fără fereşti 
şi fără uşi, învățând câteva slove, dar ruinându-și sigur 
sănătatea. Nici o mirare dar că așă de puţini copii 
frecventau școala și că așă de puțini știutori de carte 
se numărau prin sate. 

Cu sprijinul puternic moral al d-lui Haret, și cu în- 
lesnirea materială procurată numai prin existența așe- 
zămintelor de d-sa organizate, ca prin farmec s'a schim- 
bat în 2 ani fața judeţului. Sau înmulțit numărul în- 
vățătorilor cu mai bine de 40, s'au clădit localuri de 
şcoală mai bine de 30. In fiecare sătișor este câte un 
reprezentant cât de slab al culturei, în fiecare comună 
câte o casă albă, mare, frumoasă, cetățuie a luminii, 
«cunună a satului» cum ziceau înșiși țăranii. 

De-ar fi numai atâta, și conștiința mar îmboldi ca 

în numele miilor de părinți și miilor de copii ai jude- 
țului să aduc prinosul meu de laudă și de recunoștință 
omului prin al căruia ajutor s'au făptuit atâtea lucruri. 

Dar cu toate că această mișcare de intensificare și 
de extindere a învățământului rural, a fost generală în 
toată țara, cu toate miile de localuri higienice clădite, 
şi de posturi noui înființate, sub imboldul d-sale, nu a- 
cesta este meritul cel mare al d-lui Haret, nu aceasta 
il va face nemuritor și vrednic de respectul tuturor Ro- 
mânilor. 

Căci la urma urmei, cu mai multă tenacitate, cu mai 
multă bunăvoință și cu cevă pricepere, fiecare din suc- 
cesivii Miniștri ai Școalelor, ar fi putut săvârși această 
operă. Nu socot să se mai găsească în timpurile pre- 
zente vrun om de stat la noi, care să tăgăduiască im- 
portanța învățământului rural şi inferioritatea în care ne 
aflăm, cum și căile ce trebuie de urmat. 

Originalitatea, valoarea operei d-lui Haret stă în aceea 
că d-sa a dat şcoalei rurale sufet, i-a dat demnitate, 
a înăltat-o ! Aici este partea sa pur personală, rezul- 
tată din sufletul său sever, demn, moral, profund de- 
mocratic. Această înviorare atât de necesară școalei și 
conducătorilor ei, mo puteă so deie nimeni altul, ci 
numai d-sa. Prin aceasta și-a consfințit titlul de glorie 
nu numai în școala română, ci în vieața națională a nea- 
mului. Să mă lămuresc: 

Cu toată organizarea noastră în formă, liberală și de- 
mocratică, sufletul organizării, fondul raporturilor din- 
tre om și om, obiceiurile sunt tot primitive, feudale. In 
locul vechilor boeri, e biurocraţia mică și mare de stat, 
cu toate defectele vechei clase stăpânitoare și fără nici 
o calitate a aceleia. 

In această legătură de raporturi bietul învățător ru- 
ral, era considerat ceva mai mult ca un vătășel, privit 
din înălțime disprețuitoare de cei din orașe și de cei 
din sate. Rău plătit, neluat în seamă, cuvântul lui nu 
avea autoritate, acțiunea lui maveà radiere injuru-i. De 
aici slabul efect și didactic și social al învățătorimii, 
inainte de apariția d-lui Haret. 

Când pe ici pe colo se ridicà vreunul independent 
care căută să valoreze și să aplice idei noui, îndepărtarea 
îngăduită de lege îl aruncă în 24 de ore la alt capăt 
al județului ori al țării, Să se mai încumeteze vreunul 
să-l urmeze | 

Atunci, în mijlocul acestor raporturi feudale dintre 
oameni, în mijlocul acestei umiliri degradante pentru un 
întreg corp de educatori ai marilor mase, apare un om, 
care ca ministru, îi consideră de oameni, de egali, îi 
respectă, le vorbește ca la semen, îi încurajază, și-i în- 
deamnă în acțiunea lor. 

Modestul învățător de sat prăfuit și neluat de nimeni 
în seamă, stă acum de vorbă și corespunde cu minis- 
trul său, care direct îl sfătuește și-l îndreaptă. 

Dela un capăt la altul d-sa cutreeră țara, observă, 
vede, aude, studiază. Pe toți îi cunoaște și toți îl cunosc 
acuma. Când nu poate merge, scrie direct dascălului de 
sat și nu unuia, ci la mii și mii. Am fost adânc im- 
presionat când în unul din satele de munte unde eram 
medic de plasă, învățătorul cu lacrămi în ochi de entu- 
siasm și înălțare, îmi arătă scrisoarea dela propriul său 
Ministru | Câtă putere de muncă, ce curajîn luptă i-au dat 
acele rânduri din scrisoare, am judecat-o după influența 
ee eu însu-mi am încercat-o: am plecat la lucru mai 
cu aprindere, mai cu încredere. 

Prin această acțiune intensă și continuă, fiecare das— 
căl în parte s'a schimbat, a devenit mai om, mai demn, 
iar corporația învăţătorilor s'a simțit organizată, cu creer 
și cu nervi, nu haotică, s'a simțit o forță puternică, ale 
cărei rezultate au și început a străluci. In mai puțin 
de 10 ani, răsar ca din pământ băncile populare, obştiile 
sătești, grădinile de cultură, școlile de adulți, corurile 
sătești și toată această bogată activitate extra-școlară, 
întreagă operă a d-lui Haret și pentru care a fost atât 
de combătut. 

Da, acele mii de răvașe, scrise cu propria sa mână, 
au făcut mai mult decât o lege, mai mult decât o re- 
voluție, ele au deșteptat o conștiință și au luminat un 
popor prin trezirea sufletelor conducătorilor lui fireşti. 

De acum înainte modestul și timidul învățător de 
altădată care se uită sfios la ce va zice «cuconul> când 
va face bancă în sat, va păși îndrăzneț și sigur căci la 
ureche îi vor răsună cuvintele acestui mare om a cărui 
imagine o poartă în inimă. Cel care a început să or- 
ganizeze obștii, grădini, coruri, cel care a început să 
se miște, să agite, să lumineze, din vorbele și scrisele 
d-lui Haret sa înfruptat, din sufletul lui a primit îm- 
părtășanie. 

De acum inainte școala nu va fi numai un necaz 
pentru copiii mici, ci o probă și un model practic în 
vieața reală. Săteanul va începe a nu se uită numai la 
cer și la boer, ci, cu mai mult folos a se sprijini pe 
sine însuși, a privi la puterea ce le dă intovărășirea 
între ei. 

O epocă nouă a început; epoca de consolidare cul- 
turală și materială a maselor poporului. 

La baza largă a acestui edificiu ce va fi măreț în 

viitor, d-l Haret a fost cel mai iscusit maestru, a fn- 
trebuințat mistria cea mai bună și cel mai bine. Prin 
ce taină a putut omul acesta să înfăptuiască această 
revoluţiune ? 

Prin calitățile sufletului său și prin metoda sa. D-l Haret 
este un democrat, un sincer democrat. La d-sa teoria 
iubirei poporului merge mână în mână cu imboldul inimii 
sale, cu pornirea sufletului său. D-sa știe și simte că pe 
cei cari vrei să-i guvernezi, trebuie întâi să-i înţelegi și 
să-i iubești. 

Metoda sa, e cercetarea la origine, venirea în contact 
cât de des și cât mai mult cu poporul pe care îl con- 
-duci. Datorită acestei metode îl socot pe d-sa ca unul 
din cei mai bine documentați oameni politici, asupra 
nevoilor reale ale ţărei. 

Contactul său cu învățătorii, cu populația rurală ma 
avut de bun numai ridicarea acelora, ci a mai avut o 
parte, aceia de a-l documentă exaet pe d-sa. 

Să nu fie deci de mirare, că d-l Haret a organizat 
și întemeiat unde erà nevoie și școli bune de meserii, 
și școli bune de viticultoră și de agricultoră. 

Şi iar să nu fie de mirare că. în complicata che- 
stiune țărănească d-sa a avut vederi atât de clare și a 
preconizat măsuri atât de practice și de utile. 

Ca un mare patriot și un adevărat om de stat, d-sa 
a îmbrățișat vieața poporului în toate direcţiunile, a adus 
îmbunătăți și a dat îndreptări nouă pretutindeni. 

Pentrucă a văzut exact, pentrucă a simțit, și conceput 
exact, de aceea a fost totdeauna hotărit și clar. 

Și tot pentru aceea a impus, a fost luat drept simbol 
și atacat cu ultima energie de către adversari. Atacuri 
meritate, pentrucă nimeni n'a dus mai cu energie și mai 

cu preciziune lupta împotriva ignoranții și a sărăciei pe 
cari adversarii săi o dpără, bine înțeles pentru mase. 

Atacuri condamnabile pentrucă nimeni mai bine ca 
d-sa n'a înfățișat în aceste din urmă decenii idealul de- 
mocratic realizabil, nimeni mai mult ca d-sa n'a împins 
țărănimea către un grad de mai multă cultură, mai 
multă chibzuinţă și bogăție, mai multă conștiință și cu- 
noștință de sine. 

Pentru această țărănime mai ales, persoana d-lui Haret 
trebue să fie așezată printre cele mai scumpe nume. 
Și dacă astăzi muncitorul uriaș și tăcut al culturei nu 
e ştiut fn fiecare colibă țărănească, dacă în această 
carte nu va figura nici o gândire și simțire de a acelora 
pentru care a lucrat, mâine, când poporul se va trezi 
și se va uită înapoi pentru a-și vedeă luminătorii cei 
dintâi, toți din toate părțile se vor descoperi cu respect 
şi admirație înaintea d-lui Haret. 

Dr. N. LUPU. 

SPIRU HARET, «<REVOLUŢIONARUL» 


In puţinele cuvinte ce-mi pot fi îngăduite aici, nu 
voiu vorbi despre d-l Spiru Haret ca organizator al în- 
vățământului și ca om politic. Desigur alții își vor spune 
cuvântul în această privință cu mai multă competență. 
Dar numele acesta nu va străluci în istoria vieții noastre 
publice numai prin opera, dacă pot spune așă, profe- 
sională a d-lui Spiru Haret. 

Acest profesor şi acest ministru are şi alte titluri 
la recunoștința neamului cari, în împrejurările speciale 
ale țerii noastre, au o însemnătate deosebită. 

De multe ori sa făcut istoria adâncilor transformări 
suferite de țara noastră în ultima jumătate de veac. In 
adevăr, în locul unor quasi-provincii turceşti, «asiatice», 
s'a ridicat un stat înzestrat cu toate instituțiile apusene, 
un stat «european». 

Dar cele mai mari prefaceri politice și legale rămân 
în todeauna o aparență înșelătoare, dacă nu sunt însoţite 
sau urmate de o transformare corespunzătoare a mo- 
ravurilor, a apucătorilor, a însuș felului de gândire. 

Nu pot analiză aici condițiunile în cari transformările 
şi revoluţiunile în moravuri pot precede sau determină 
schimbări în instituțiunile politice și în normele juridice, 
sau în cari, dinpotrivă, aceste instituțiuni și norme apar 

ca un punct de plecare în evoluția moravurilor. Puţine 
chestiuni în sociologie provoacă discuțiuni mai aprinse. 

In această privință însă vieața noastră publică este 
dominată de un fapt covârșitor: contrazicerea flagrantă 
între instituțiunile și moravurile noastre, care contra- 
zicere, la rândul ei, e provocată mai ales de groaznica 
izolare a satelor. 

Dincolo de barierele orașelor noastre greu poate răs- 
bate întreaga atmosferă a vieții publice de stat «euro- 
pean». Mai este nevoe să insist asupra acestui adevăr?... 
Vieaţa celor ce vin de pe «cellalt tărâm», din orașe, 
spre a pune în mișcare în umbra satelor, diferitele ruaje 
ale statului «european», se prezintă prea adeseori ca o 
sumbră tragedie; dacă ei, bineînțeles, prin firea lor 
chiar, nu se simt acolo la largul lor, în sensul în care se 
ilustrează atâția trişti eroi ai politicii coloniale din Africa... 

Și din toate elementele, pe cari orașele le aruncă în 
sate, cel mai numeros și poate cel mai interesant sunt 
elevii școalelor noastre normale. 

Șase ani de zile în mijlocul unui oraș mare, cu toată 
atmosfera lui europeană»; Pestalozzi și Herbart; repe- 
titoare și dormitoare spațioase; lumină electrică, calori- 
fere, băi și lavoare — le dernier cri al igienei și este- 
ticei..... 

Și apoi... o existență <africanăä>! Nu vorbesc de 
condițiunile materiale. Acestea se cunosc: până eri—80 
sau chiar 40 lei pe lună, adesea frig și foame, aproape 
în totdeauna durerea neputinții de a da copiilor o creş- 
tere mai bună. Dar bietul ucenic al lui Pestalozzi și 
Herbart e silit să-și exercite apostolatul, veșnic expus 
fulgerelor prefectului, subprefectului, primarului, nota- 
rului, jandarmului, și chiar ale crâșmarului, și, dacă nu 

are noroc omul, și înțepăturilor otrăvite ale vreunui prea 
cuvios părinte, meșter în denunțări calomnioase. Nă mă 
mai opresc asupra proprietarului sau arendașului vecin, 
pentru cari, adesea, orice intrus de pe «celalt tărâm» 
pe moșia lui apare dela sine, ca un «răzvrătitor» şi un 
«socialist». . ... Pentru toți aceștia, la țară, constituția 
însăș e o scriere «subversivă» ! 

Și acestui rob, Spiru Haret a știut să-i vorbească nu 
ca ministru, «şef al școalelor» ci ca om, ca cetăfeau, 
ca Român, şi, intrând în relații personale și directe cu 
el, să trezească în inima lui conștiința demnității ome- 
neşti, să-i insufle mândria înaltei sale misiuni sociale și 
naționale, chemându-l la munca comună pentru cultura 
şi propășirea neamului, și ridicându-se el însuș, minis- 
trul, ca protector și scut împotriva tuturor urgiilor. 

Nu am în vedere aici, așă numita «activitate extra- 
școlară» în sine, cu toată imensa ei însemnătate (despre 
aceasta sper că vor vorbi alții), ci efectul ce l-a avut 
ea—mai ales mulțumită metodei întrebuințate — asupra 
sufletelor şi asupra moravurilor. 

Un nenorocit «dascăl», «belfer» de țară, fiu de țăran, 
«mojic» și el, cu toți cei șase ani trăiţi la târg sub 
egida lii Pestalozzi și Herbart, nu însemnă nimic în 
fața Olimpului administrativ dela sate. Dar factorul cel 
mai de seamă al unei organizațiuni vii, care își afirmă 
prin sine însă și puterea ei, simbolizată în această for- 
midabilă cifră de 80.000.000 adunate ca prin minune, 
—al unei organizațiuni, care se întrețese cu toate ma- 
nifestările vieții economice și culturale ale satelor, care 
creşte dintro zi întralta cu repejune ameţitoare, care 
apare ca o închegare spontanee a lumii sătești însăș: 
acesta se afirmă ca o forf în fața tuturora. Și chiar 

în Ochii Săi proprii el se ridică deasupra stăpânilor 
de eri ai satului... 

Astfel se pune începutul unei adevărate revoluțiuni, 
şi cu consecințe incalculabile, în însuș felul de a simți 
și a gândi al unui element însemnat dela țară, înce- 
putul unei revoluțiuni europene în moravuri. 

Cred că «activitatea extrașcolară» a fost atât de 
mult atacată mai cu seamă în vederea acestui efect re- 
voluționar al ei în vieața sufletească a satelor. 

Din acest punct de vedere, d-l Spiru Haret nu se va 
puteă apără de numele de revoluționar. 

Dar istoria, poate tocmai -pentru această încercare, 
îndrăzneață în împrejurările actuale, îi va decerne cea. 
mai frumoasă cunună. 

C. STERE 


Profesor universitar 

CE A FĂCUT D+ HARET PENTRU 
ŞCOALA PRIMARĂ 


Dacă numele d-lui Haret va rămâneă legat deapururi 
-de istoria învățământului român în genere, este însă o 
ramură care-i datorește mai mult decât celelalte: este 
învățământul primar. 

Inceputurile acestui învățământ— ca și ale școalei ro- 
mânești în genere—au fost pline de greutăţi și cu pu- 
ține rezultate. Dacă ne vom raportă în special la Moldova, 
pentru care avem la îndămână mai multe documente, 
vom vedeă că, cu toată lupta lui Asachi, cu toată stă- 
ruitoarea conducere a lui A. Treb. Laurian, în anul 1860 
bugetul statului prevedea întreținerea a 47 de școli să- 
testi existente și proiectă înființarea a 70 scoli nouă, iar 
în orașe erau 51 de școli, din cari 31 școli primare de 
băieți, iar 20 de fete. Nu ni se arată numărul persoa- 
nelor cari predau în aceste școale, dar știm dintr'un 
buget ulterior că în sate «fiecare școală aveă un în- 
vățător», deci: şz învăzători în Moldova. Peste doi ani, 
în 1862, funcționau 64 şcoale sătești cu 64 de învăţă- 
tori și 62 școale urbane. 

După unirea definitivă, bugetul comun pe 1864 ne 
arată un total de 2.667 de şcoale sătești, din cari 2.096 
funcționau în acel an în Ţara Românească, când în 

Moldova se numărau numai 71 și se proiectà înființarea 
chiar atunci a foo de posturi de gradul al doilea. Această 
creștere enormă întrun singur an se explică prin îna- 
poierea extraordinară în care se află învățământul rural 
în Moldova față de cel din Țara Românească. 

Progresele învățământului rural au fost și sub imperiul 
legii din 1864, care pusese principiul obligativității, des- 
tul de neînsemnate față cu progresul general al țerii 
şi cu creșterea poporației; căci bugetul pe 1877 ne 
arată 480 învățători normaliști, 1.300 de înv. nenormaliști 
şi 120 de posturi create din nou, în total 1900 de pos- 
turi față de cele 2.667 din 1864 și față de 587 de insti- 
tutori pentru școalele urbane în acestaș an. După răsboiu 
numărul învăţătorilor rurali se ridică — în 1885—86— 
la 2.082 (dar și 817 institutori pentru orașe). 

Pe vremea aceasta venind d-l D. Sturdza ca ministru 
al instrucției, d-l Haret ocupă funcțiunea de secretar 
general (1885—1888), după ce fusese inspector general 
al școalelor, și se sileşte a cunoaște de aproape nevoile 
întregului învățământ și deci și ale școalei primare. De 
acuma îmbunătățirile învățământului primar sunt mai 
mari și mai importante, dar numai dela 1897 se începe 
era cea nouă a desvoltării acestei ramuri a învățămân- 
tului public. 


* 
æ æ 


Negreșit, multe şi însemnate reforme se făcuse de 
unii din miniştrii din trecut; dar greutățile financiare 
prin cari trecuse țara, nevoile ei de reorganizare în toate 
direcțiile activității publice și mai ales schimbările dese 
de miniştri, cari împiedicau pe cei stăruitori de a urmări 


punerea în practică a unui plan bine studiat, toate 
6 

aceste și alte împrejurări făcuse ca învățământul primar 
să fie într'o stare puţin mulțumitoare. 

Noua perioadă care începe cu anul 1897, când d-l 
Haret devine ministru al Instrucției, este, pentru învă- 
țământul primar, o perioadă de mare desvoltare. Am 
citit articole și convorbiri ale unor persoane pe cari pa- 
tima politică le impiedică de a recunoaște adevărul, cari, 
punând înainte ceeace este învățământul primar în alte 
țeri, repetând chiar dezideratele exprimate de d-l Haret 
de câte ori a vorbit de lipsurile școalei primare, găsesc 
că nu sa făcut nimic în această privință. Este o pro- 
fundă eroare. A judecă opera cea mare a d-lui Haret 
după ceeace și-a propus d-sa însuș ca ideal, este a greși 
cu neștiință sau cu rea credință; ea trebue judecată după 
rezultatele objinute faţă de trecut. Şi din acest punct 
de vedere socotesc că oricare va cercetă lucrul cu ne- 
părtinire va recunoaște că rezultatele sunt sfră/ucrfe. 

Să se observe următoarele date pe cari ni le oferă 
statistica școlară: 

În 1864 sunt 2.667 de școli rurale; în 1893—94 
(când se face o nouă lege a învățământului primar) 
avem 3.149 de școli; deci o creștere de 482 de scoli 
în timp de 29 de ani. In 1896—97, când d-l Haret 
vine ministru întâia dată, găsește 3.446 de școli şi lasă 
în 1909—1910, când părăsește ministerul, 4.695 de școli, 
adică în 12 am (din cari 9 ai ministerului său) o cre- 
stere de 1.249 de scoli. 

Īnvățătorij sătești se înmulțesc sub imperiul legii din 
1864, în acelaş interval de 29 de ani, dela 2.667 la 
3.629, adică cu 962, pe când între 1896 — 97 și 1909— 
1910 dela 4.085 la 6.460 creşterea este de 2.375 în 
I2 am. 


www.dacoromanica.ro 


83 


Iar frecuentarea școlarilor din sate se urcă dela 129.283 
elevi regulați în 1896—97 la 338.211 elevi regulați în 
1909— 1910, adică trec peste îndoit. 

De asemenea tinerii săteni cari absolvă studiile pri- 
mare ajung dela 6.880 în anul 1896—97 la 26.992 în 
1909— 1910. 

Și rezultatul general e că nivelui cultural al țerii a 
crescut. Statistica din 1909, cu toate imperfecțiile ei, 
arată că, dintr'un număr de 5.047.342 persoane în etate 
de peste 7 ani avem : 


Neștiutori de carte . . . . 3.060.360 persoane 
Știind citirea și scrisul. . . 964.383 
Urmând școala primară . . 478.564 | 
Absolv. de școală primară . 437.322 | oa 
Cu școală super. celei primare 106.713 

5.047.342 


Adică 1.986.982 ştiutori de carte din 5.047.342 locui- 
tori cercetaţi prin recensământ. Ce departe suntem de 
ce ar trebui să avem ! Darcât avem este în cea mai 
mare parte opera d-lui Haret. Şi dacă comparăm a- 
ceastă sumă care ne arată un procent de 39,4 știutori 
de carte — cu situația din 1899, când serviciul statisticei 
generale a statului a făcut recensământul și când se con- 
stată 220%, știutori de carte din populația totală a 
terii — vedem o creştere de 17%/,. lar dacă ne ra- 
portăm numai la poporaţia rurală avem o creștere și mai 
mare: în 1899 se socotiau 15,2%, știutori de carte, în 
1909 avem 34,7%, adică o creștere de 19,5%/,. Cu 
alte cuvinte, în acești 10 ani cât a fost d-l Haret mi- 
nistru mai toată vremea, sa îndoit numărul sătenilor 
Știutori de carte. 

Avem deci dreptul să socotim că suntem cu învăță- 
mântul primar în piin progres. 

Acest progres nu se datorește numai mersului natural 
al lucrurilor, numai creşterii normale a populației și a 
bugetului ; el se datorește mai ales măsurilor înțelepte 
pe cari ministrul Haret le-a luat în toate ocaziile, se 
datorește ochiului neadormit al aceluia care și-a făcut 
din înaintarea stării culturale a poporului nu numai o 
doctrină de guvernământ, dar un crez al său personal. 
Sufletul lui întreg este prins de această preocupare și 
nenumăratele piedici și motivele de descurajare, pe cari 
le cunoaștem cei ce am avut onoarea să stăm aproape 
de dânsul, nu i-au înfrânt niciodată voința care da totul 
la o parte pentru a izbândi în această luptă pe carea 
socotit-o drept ținta supremă a vieţii sale. 


* 
* * 


Voiu arătă aci pe scurt cari au fost cele mai de 
căpetenie din aceste măsuri și ce considerații de principiu, 
ce idei directive le-au provocat. 

D-l Haret a fost totdeauna învinovăţit de adversarii 
sái politici că sa uitat prea mult la amănunte, că a voit 
să știe prin sine însuș toate lucrurile și nu s'a mărginit 
să emită idei generale pe cari — după ce le va fi fost 
desvoltat întrun discurs parlamentar ori ocazional — să 
le lase în seama oamenilor și împrejurărilor. Pentru mine 
— şi pentru mulți — aci stă marele său merit. Metoda 
aceasta de lucru poate să aibă inconvenientele ei, poate 
să obosească peste măsură pe cel ce o practică, poate 
să facă pe unii din colaboratori să vadă o umbră de 
neîncredere, dar ea are două mari foloase : întâiu, că un 
spirit superior cunoscând toate detaliile în tot minutul, 

poate mai lesne generalizà cu temeiu și cu putință de 
izbândă; al doilea, că munca neîntreruptă a șefului este 
cel mai puternic îndemn pentru toți cei ce stau sub 
ordinele lui. Oricine a cunoscut mersul trebilor învăță- 
mântului, va mărturisi că în vremea când d-l Haret a 
fost ministru, suflă totdeauna un vânt de încordare a 
silințelor tuturor pentru lucru. 


* 
x * 


Odată ce s'a admis într'un stat principiul obligativității 
învățământului primar, decurge dela sine obligația pentru 
acel stat de a aveă atâtea școale și atâția învățători câți 
trebue pentru toți copiii în vârstă de școală In cele 
mai multe state europene sarcina învățământului primar 
o poartă comunele. La noi — pentru cuvinte ce nu e 
locul a desfășură aci— s'a luat pe seama statului plata 
corpului didactic, lăsându-se partea materială pe seama 
comunelor. 

Ministrul, prin urmare, nu puteà face altceva decât 
să înmulțească numărul învăţătorilor și d-l Haret și-a 
îndeplinit cu prisosință această datorie, fe cât au per- 
mis limitele bugetului, dar în orice caz mult mai mult 
decât alți miniștri. Astfel, în intervalul dintre 1896—97 și 
1909—1910, numai anii de criză 1901—1904 îl silesc 
să se mulțumească cu adause de posturi nouă de 14, 
60, 70, iar în ceilalți ani înființează câte 200 de pos- 
turi, iar 1908—909 vedem deodată o creștere de 658 
de posturi. 

Aceşti institutori trebuiau să instruească pe elevi în 
localuri de școală. Localurile fiind în seama comunelor, 
ministrul ar fi trebuit cel mult să se mărginească a le 
atrage atenţia și a așteptă. Pentru d-l Haret această 

situație de expectativă nu puteă conveni. După ce prin 
circulara dela 25 August 1898 atrăsese atențiunea pri- 
marilor comunelor urbane asupra modului greșit cum 
aplicase unii îndatorirea pusă de legea din 1864 (căci 
zidise localuri de școli unde se întâmplase, fără să ție 
seamă de nevoile poporației după cartiere), începe 
între anii 1901—1904 o adevărată cruciadă pentru 
construirea de școli primare rurale. 

Circulara din 24 Maiu 1901 către prefecți înlă- 
tură cerințele prea stricte privitoare la materialul din 
care aveă să se clădească localuri, lăsând prefectului 
toată libertatea în această privință, menţinând numai 
dimensiunile sălilor. Indeamnă pe prefecți să facă apel 
la toți sătenii și oamenii de bine ca să contribue fiecare 
cu bani, cu transporturi, cu diferite lucrări, cu material, 
etc., în vederea interesului obştesc. 

Acest apel este auzit și urmat şi chiar în 1902 mi- 
nistrul are prilej să se adreseze iarăș prefecților prin cir- 
culara din 2 Aprilie dându-le sfaturi cum să se între- 
buințeze mai bine sumele adunate de diferite comune 
rurale din țară și arătându-le și sprijinul pe care-l dă 
Cassa Şcoalelor prin împrumuturi. 

Alte circulări lămuresc o sumă de chestii de detaliu. 

Cu asemenea mijloace — pe cari le-am puteă numi 
eroice —izbuteşte țara noastră să-și vadă înmulțit numărul 
localurilor de școli în comunele rurale într'o măsură care 
miră cu drept cuvânt pe fiecine. Glasul ministrului, care 
e glasul patriotului cu inima strânsă de durere față de 
lipsurile şi nevoile țerii, este ascultat în toate părțile și 
o adevărată întrecere se observă nu numai între prefecți, 
ci și între particulari. Cu tot indiferentismul de care se 
zice adesea că suferim, ministrul de atunci făcuse să 

vibreze coarda patriotică și în sufletele celor bogați și 
ale celor săraci. Şi dacă sar fi urmărit lucrarea cu acelaș 
entuziasm, putem afirmă cu siguranță că sar fi clădit 
un număr îndoit de localuri bune în cari să fie îngrijite 
deopotrivă și sănătatea și mintea copiilor de sateni. 

Intre 1897 şi 1910 sau clădit în toată țara 2.243 de 
localuri de școală, din cari 1980 în timpul când d-l Haret 
eră ministru și 263 sub alți miniștri. 

Mai trebuiă mobilier; mai trebuiă și material de învă- 
țământ. Când Cassa Școalelor a clădit localurile, s'a in- 
grijit şi de bănci. Multe școli însă o duc rău în acească pri- 
vință. Mijloacele de cari dispuneă ministrul fiind restrânse, 
a lăsat chestia băncilor pe al doilea plan și sa ocupat 
cu aceea a materialului de învățământ. Continuând mă- 
surile d-lui Poni, d-l Haret din 1899 a umărit cu stă- 
ruință, an cu an, de câte ori a fost ministru, dotarea 
diferitelor categorii de școale cu indispensabilele auxi- 
liare ale corpului învățătoresc. 

In această privință este vrednic de relevat ca operă 
particulară a d-lui Haret: tablourile istorice. De vreme ce 
cea mai mare parte din tinerii dintr'o țară își mărginesc 
învățătura la cele 4 clase primare, este necesar să li se 
dea în mod cât mai temeinic cunoștințe despre trecutul 
neamului. «Şcoala primară are chemarea, are datoria de 
a formă conștiința națională a poporului— zice d-l Haret— 
de a-l face să-și cunoască trecutul pentru a-și înțelege 
rostul său în prezent și chemarea sa în viitor. Şcoala 
primară trebue să creeze simțul de solidaritate națională, 
fără care un stat nu poate crește, și care dă tărie unei 
națiuni și încredere în sine». Indemnat de această con- 
vingere, d-sa în 1897 institue o comisie de profesori 
şi face apel la pictori pentru a da corp celor mai de 

frunte evenimente ale istoriei țerii și se alcătuesc vre-o 
20—30 de tablouri, cari reproduse în mii de bucăţi îm- 
podobesc azi școalele din cele mai depărtate unghiuri 
ale țerii și contribuesc a face învățământul istoriei cât 
mai plăcut și mai interesant. 

Ca să împoporeze aceste școale sau luat îndată mă- 
suri pentru a se asigură aplicarea obligativității, s'au 
modificat regulamentele, sau dat diferite circulări și 
ordonanțe, s'a cerut chiar Parlamentului să schimbe 
unele articole din lege pentru ca să poată ajunge mai 
bine la scop. 

Dar oricât de bune ar fi măsurile de constrângere, 
d-l Haret și-a zis că nu poate fi numai îndărădnicia pă- 
rinților cauza pentru care nu vin copiii la școală și, ca 
un bun părinte, a cerut informații de peste tot și a 
căutat toate mijloacele pentru a înlătură piedicile. Să- 
răcia și nevoie părinților sunt desigur printre cele mai 
mari. De aceea, pentru a înlesni părinților să ție băeții 
pe lângă sine cu prilejul unor anumite munci a căror 
epocă nu se potrivește cu vacanțele școlare generale,-a 
reglementat vacanțele regionale. A aflat că rechizitele și 
cărțile costă prea scump și a luat măsuri ca să nu mai 
fie supuși elevii la cheltueli mari pentru aceasta și ast- 
fel a fost condus la idea ieftenirii cărților, căci budge- 
tul statului ca și al comunelor nu permite împărțirea gra- 
tuită de cărți, cum se face în alte țări, ca Elveția, Franța, 
ș. a. In vederea acestui scop a dispus editarea de către 
minister a cărților esențiale (abecedar și cărți de citire) 
pentru a le face și mai ieftine șia dobândi și o sumă, 
care a fost cam de 30.000 lei pe an, cu care să se 
dea gratuit cărţi la cei mai săraci din elevi. 

Uitâ-vom că pentru a îndulci întru câtva din sărăcia 

copiilor, după îndemnul d-lui Haret s'au înființat în 1898 
cele dintâiu cantine școlare, cari au fost de. un folos 
netăgăduit? Entuziasmul cu care toată lumea a primit 
această idee explică cum unele societăți ale cantinelor 
au ajuns în câțiva ani să-și asigure fonduri de rezervă 
de câte 40—50 și chiar 100 de mii de lei! 

Toate aceste măsuri au făcut să se umple școlile şi 
chiar să fie mai mulți copii dispuși să vie la școală de- 
cât erau locuri din clase. Atunci d-l Haret sa gândit 
cum Sar putea să instruească un număr cât mai mare 
de copii cu numărul relativ restrâns de învățători ce 
aveă la dispoziție. Din această nevoie sa născut idea 
grupării elevilor din școalele rurale în divizii, cum și 
cursurile de o jumătate de zi. 

Reușind cu chipul acesta să aducă mulți copii la școală; 
d-l Haret sa gândit să facă acest învățământ cât mai 
folositor pentru ei. 

In vederea acestui scop, a simplificat programul 
îinvătământului primar în 1903, lăsând afară multele abs- 
tracțiuni de cari se plângeau adesea părinții micilor elevi 
şi dând importanță chestiilor de interes practic. 

Simplificarea aceasta avù de efect nu numai ușurarea 
adusă copiilor, dar și reducerea numărului de lecțiuni 
din cursul unui an, rămănând astfel timp liber ca pe 
lângă educațiunea intelectuală să se îngrijească și cea 
fizică și să adapteze școala primară cu nevoile locale. 

In vederea acestei adaptări, se introduse învățământul 
agricol în școala rurală și lucrul manual în toate școa- 
lele primare. 

E adevărat în privința lucrului manual sar putea 
spune că idea nu aparține d-lui Haret, fiindcă o vedem 
înscrisă în legea din 1893, făcută de alt ministru, dar 

— deși am puteă întâmpină că proiectul din 1886, la 
care a colaborat și d-sa prevede acest învățământ, — 
ne mulțumim a spune că d-sale îi aparține traducerea 
în fapt a măsurilor înscrise de lege. D-sa se folosește 
de dispoziția introdusă în 1896 de d-l Poni în legea în- 
vățământului primar prin care se acordă sporul de 10°/, 
din salariul învăţătorilor cari practicau lucrul manual și 
merge mai departe: numește în 1902 un inspector 
special pentru aceasta; iar in 1903 institue cursuri de 
vacanță pentru perfecționarea învăţătorilor și instituto- 
rilor în predarea lucrului manual. 

Învățământul agricol în şcoala primară se datorește 
d-lui Haret și ca idee și ca înfăptuire. Aici e de ad- 
mirat marea stăruință ce a pus pentru a obțineă bune 
rezultate. Pentru cine nu cunoaște amănuntele, sar păreă 
că e ușor lucru să zici: «dela data cutare în toate școa- 
lele se va predă învățământul agricol»; dar aceasta nu 
e destul, nu e destul în orice caz pentru un om ca d-] 
Haret. A trebuit privigherea neadormită a d-sale pen- 
tru ca să învingă toate greutățile legate de un lucru ce 
se pare—la prima citire—-atât de simplu. 

Pentru a înființă învățământul agricol a trebuit să 
dea școalelor teren: teren lângă școală pentru grădină 
și teren în țarină pentru o cultură mai întinsă. Unele 
şcoli aveau teren, altele nu. O parte îl aveau pe hârtie, 
dar eră cotropit de unii și de alții. A luat măsuri să 
pună școalele stăpânire pe terenurile lor proprii și sa 
adresat în 1902 către proprietari și arendași, rugându-i 
să pună la dispoziția școalelor câte o bucată de loc 
pentru grădină și pentru cultură în țarină. Și... ceea 
ce mulți mar fi crezut... sa întâmplat ca și cu ches- 


www.dacoromanica.ro 


91 


tia localurilor că lumea l-a ascultat și sau dăruit și se 
dăruesc încă pământuri de către persoane particulare. 

A căutat apoi să dea învățătorului însuși pregătirea 
agricolă. In acest scop a introdus acest învățământ în 
şcoalele normale în 1898 și 1902 a înființat învățătorii 
agricoli ambulanți. 

Sa gândit apoi la şcolari. Pe școlari i-a asociat la 
câștigul material ce va rezultă din cultura pământului 
școalei. Pentru a face și pe părinţi să înțeleagă însem- 
nătatea acestui învățământ, a obligat pe școlari să aibă 
fiecare în curtea sa o părticică de teren pe care so 
îngrijească singur și învățătorul s'o cerceteze și să-i dea 
notă. lar pentru poetizarea lucrului, a instituit Serbarea 
sădirii pomilor (1902). 

Şi câte alte măsuri de detalii le uit! Acţiunea d-lui 
Haret în această privință n'o pot asemănă mai bine de- 
cât cu purtarea unui comandant în luptă, care urmă- 
reşte de aproape şi dă ordine pentru a înlătură toate 
atacurile dușmanului și a da armatei sale victoria. 

Pe lângă acestea d-l Haret sa ocupat și a luat mă- 
suri ca învățământul desemnului şi al muzicii să se 
îmbunătățească. In 1898 s'a făcut prima încercare pentru 
o îndrumare practică a desemnului în cursul primar și 
în 1910 o nouă schimbare a avut de scop să-l pună 
în acord cu progresele ce sau realizat în alte eri în 
pedagogia acestei preţioase ramure de învățământ. Iar 
muzica, putem zice că e toată a d-lui Haret. Graţie 
încurajării sale, corurile școlare au luat o mare desvoltare 
și nu numai că în orice școală primară vei auzi pe elevi 
cântând şi câte odată destul de bine pentru vârsta și 
pregătirea lor, dar încă nu este mirare să vezi în sate- 
corul bisericii format din micii elevi ai școalei primare. 


www.dacoromanica.ro 


92 


Dar sa îngrijit și de seriozitatea studiilor, înființând 
-examenul de absolvire pe care-l trec elevii după 5 clase 
(rurale) sau 4 clase (urbane) în fața unei anumite co- 
misiuni, din care face parte și un delegat al ministrului 
care trebuc să raporteze. 


* 
* x 


Școala se compune din trei elemente: elevi—local— 
institutori. Învățătorul a atras atenţia d-lui Haret. Ca să 
ai buni învățători trebue să-i pregătești bine și să le 
asiguri o soartă bună. 

Sa ocupat deci de școalele normale reformând pro- 
gramul și punându-l în acord cu nouăle nevoi ale școalei 
primare. Și poate fi mulțumit de organizarea ce le-a 
dat, căci un ministru al unei țeri vecine a recunoscut 
că școalele noastre normale sunt prin cele mai bune 
din Europa. 

In ce privește situația învăţătorilor, să nu se uite că 
d-l Haret a fost raportorul legii din 1896, când sa 
înscris principiul stabilității învăţătorilor. Ca ministru apoi 
a prezentat Camerei proiectul pentru înaintarea pe loc 
a învăţătorilor; a modificat legea, asigurând o cercetare 
cât mai nepărtinitoare a cauzelor disciplinare, a introdus 
principiul suspendării pedepsei pentru cei ce greşesc 
pentru prima dată. 

Și dacă n'a putut face și ridicrea salariului din pricina 
situației financiare, a căutat să înalțe moralul învățăto- 
rului, să-i ridice şi în fața lor și în fața opiniei publice. 

Şi ei au răspuns cu mulțumire — au lucrat —au înțeles 
că rolul lor nu se mărginește între cei patru pereți ai 
-școalei, ci sau apucat de lucru și în afară. Astfel s'a 
născut — trebue să fim drepți și s'o mărturisim — grație 

îndemnului și stăruinții d-lui Haret, aceea ce sa numit 
la noi activitate extrașcolară și care în alte țeri se 
cunoaște sub numele mai general de «educație populară» 
cu care se mândresc statele cele mai înaintate în cultură 
şi în a căror conducere membrii corpului didactic au 
totdeauna rol, dacă nu chiar pe cel de frunte. 


* 
x x 


Care este justificarea acestei linii de conduită? Și 
mai ales pentru ce majoritatea măsurilor de cari am 
vorbit privesc şcoala rurală ? 

De când învățământul a început să se desvolte în 
țara noastră—să zicem dela 1866 încoace -— mai toate 
ramurile învățământului au luat o desvoltare poate mai 
mare decât cea necesară, afară de învățământul primar 
rural și cel profesional. 

De aceea d-l Haret sa ocupat în primul rând cu 
aceste ramuri și în amândouă a reușit să-și vadă munca 
încoronată de succes și dacă rezultatele nu sunt așă 
cum ar cere nevoile țerii, trebue să fie mulțumit că a 
constatat și că a putut arătă și publicului că s'a găsit 
drumul cel bun. 

Să ne mărginim la învățământul primar care formează 
subiectul nostru și să precizăm ideile conducătoare. 

Invăţământul primar este temeiul culturii într'o țară 
democratică. Dacă universitățile pot da strălucire țerii 
în afară de hotarele ei, cuceririle științei nu devin patri- 
moniul comun al națiunii decât dacă sunt răspândite 
de un învățământ primar bine organizat și bine susținut. 
Şcoala primară bine organizată face nu numai pe ce- 
tățeanul vrednic al unei democrații, dar înlesneşte și 
desvoltarea bunei stări a poporaţiei. Pilda cea mai stră- 

lucită în această privință este Danemarca, care s'a ri- 
dicat dintro adevărată decadență și descurajare la si- 
tuaţia înfloritoare de azi, numai graţie desvoltării învă- 
țământului primar rural. 

De aceea d-l Haret a urmărit să aducă la școală un 
număr cât mai mare de copii, să-i așeze în localuri 
proprii și bine construite, să le pună la îndemână ma- 
terial didactic potrivit, să le dea învățători bine pregă- 
tiți și statornici în situația lor. Acești învățători au fost 
încurajați în toate chipurile posibile, li sa ridicat mo- 
ralul și, pe cât a permis bugetul, li sa îmbunătăţit și 
starea materială. 

In al doilea rând s'a preocupat de ce învățătorul trebue 
să dea elevilor. Aci a venit chestia cea atât de desbă- 
tută la noi—-numai la noi—a deosebirii școalei primare 
de oraș şi de sat. In această privință d-l Haret a avut o 
vedere de o mare claritate: școala primară trebue să 
fie una ca fond pentru toți locuitorii țerii, dar pe lângă 
fondul comun de cunoștințe, se vor predă cunoştinţe 
accesorii după nevoile fiecărei localități, fie sat, fie oraș. 

Cu acest chip, un copil din școala primară poate 
cu acelaș succes să rămână în localitatea sa, să se 
mărginească la școala primară și să se pregătească 
pentru vieață și poate, dacă aptitudinile sale îl îndeamnă, 
să urmeze studiile mai departe, fără să vadă înainte-i 
-o barieră care să-l oprească de a merge acolo unde pot 
merge copiii din orașe. 

lată ce zice d-l Haret într'un discurs din 1905. 

«Vă închipuiți ce primejdie ar fi dacă sar tăiă co- 
municația între pătura de sus și cea de jos, și dacă 
sar face imposibilă premenirea continuă a celei dintâiu? 

Ar fi ca și când sar tăiă circulația sevei întrun arbore. 
Ar fia se tăiă însuș izvorul nostru de vieață. 

«Jacă pentru ce nu putem admite nici întrun chip un 
învățământ primar deosebit între sate și orașe. In adevăr, 
învățământul primar este alimentul inițial, care este in- 
dispensabil oricării inteligențe ca să se poată desvoltă 
pe urmă. A se face deosebiri în distribuirea învățămn- 
tului primar, însemnează a se cercui chiar dela inceput 
desvoltarea inteligențelor, nu după puterea fiecăruia ci 
după categoriile sociale; însemnează a se suprimă, 
dintr'odată circulația forțelor noastre naționale. Aceasta 
nu o voim, și nu o putem admite». 

Dar care să fie acest fond comun? Aci iarăș d- 
Haret are convingerile sale precise și cât a fost ministru 
le-a aplicat, iar când a fost nevoie le-a spus cu toată 
hotărîrea. 

Sunt unii cari ar voi să reducă acest fond la scriere, 
citire [și cele 4 operaţii elementare. Cu asemenea cu- 
noștințe nu se pot formă inteligențe și mai ales nu 
se poate formă sufletul unui copil care mâine va de- 
veni cetățean a unei patrii libere și democratice. 

Voiu reproduce iarăș câteva cuvinte ale d-lui Haret 
în această privință: 

«Vă rog să spuneți, dacă este cineva care să creadă 
că numai citirea, scrierea și cele patru operaţii sunt de 
ajuns pentru formarea intelectuală și morală a unui copil. 
Dar dacă școala primară nu poate să ducă la acest re- 
zultat, ea nu-și atinge scopul. Cum? Scoala româneasca 
nu va fi în stare să lămurească pentru copiii de 
Români ideia de patrie; ea nu va puleă să-i facă 
să înțeleagă ce însemnează a fi Român, nu va 
fuleă să-i facă a se deosebi de Unguri sau de Bul- 

gari; ea nu-i va puteà face să iubească pământul 
străbun, să simtă româneşte; şi o asemenea scoală 
o vom puteà numi şcoală românească ? Şi dacă ro- 
mânească nu va fi, ce rost va aveà ea? Trebui-va ca 
şcoala primară să-și restrângă aspirațiunile doar în a 
învăță pe țărani să se ferească de înșelăciunile logofe- 
ților boierești? Școala primară trebue să fie adevărata 
școală națională sau să nu fie de loc!» 

Intr'un cuvânt, d-l Haret a voit ca, prin învățământul 
primar așezat pe temeiuri naționale și democratice, să 
reformeze conștiința păturii celei adânci a poporului 
român și dacă na putut ajunge s'o aducă în starea 
în care trebue să fie, este afară de orice îndoeală că, 
graţie activității sale, această pătură a înaintat așă de 
mult pe drumul către lumină și către civilizație, încât nici 
o putere omenească nmo va opri de a merge înainte, 
spre binele ţerii și al neamului. 


GHEORGHE ADAMESCU. 
Profesor în București. 

ŞCOALELE DE COPII MICI 
(GRĂDINILE DE COPII) 


La banchetul dat de profesorii dela Facultatea de 
Științe din București și. dela școala Naţională de Poduri 
și Şosele, în seara de 18 Maiu, pentru sărbătorirea co- 
legului lor, d-l Spiru Haret, care după o carieră stră- 
lucită de 35 ani, se retrage la pensie, d-l doctor C. 
Istrati, decanul facultății de științe în toastul său, zice 
către sfârșit: 

«A înălță pe săteanul român și a reduce pretențiu- 
«nile înconștienţilor, cari ca trântorii mănâncă deagata, 
«este o lucrare de echilibru social, de profundă mora- 
«litate și de încurajare a muncii rodnice». 

Și adevărat este. Nimeni în această țară n'a lucrat 
sincer și n'a fost frământat mai mult, pentru a pune 
în practică acest măreț ideal: ridicarea săteanului nostru 
pe terenul cultural și economic, după cum a lucrat d-l 
Sp. Haret. 

D-l Spiru Haret, singurul în această țară, sa sco- 
borit în mijlocul țărănimii, și acolo la vatra arzătoare 
a vieții muncitoare: de suferințe, de strădanii și de lupte, 
a făurit legile, regulamentele și programele școalei ru- 
rale menite să ridice pe săteanul nostru. Acesta este 
caracterul esențial al învățământului dat în școalele pri- 

mare, copiilor sătenilor. In acest spirit, domnia-sa a 
organizat învățământul și în acest spirit a cerut învăță- 
torilor să lucreze. 

Și astfel domnia-sa a dat poporului, școala, care să 
fie în putință a-i da o cultură generală potrivită sufle- 
tului său, o cultură economică, politică și socială care 
să corespundă nevoilor acestui popor. 

Roadele organizației se văd și se vor vedeă mai clar 
în viitor. Poporul nostru a început să se emancipeze 
economicește, a început să aibă conștiință de el însuș 
și să întrevadă înălțimea rolului pe care este destinat 
să-l aibă. 


* 


Școala de copii mici, școala propriu zisă, cursurile 
complimentare, școala de adulți, cercurile culturale, iată 
cellalt complect al școalei poporului. În semn de închi- 
năciune și ca o profundă recunoștință, către d-nul Sp. 
Haret, care mi-a dat marea bucurie sufletească de-a 
contribui și eu cât de puțin la uriașa operă ce-a făp- 
tuit-o, voiu arătă ce a făcut domnia-sa pentru prima 
treaptă a școalei poporului, pentru grădina de copii. 


* 


Cea dintâiu grădină de copii, a fost înființată la 1 
Decemvrie 1897 cu o conducătoare, o pedagoagă și o 
ingrijitoare plătită de comună—în următoarele împre- 
jurări: In orașul Tulcea funcționă o școală primară şi 
un gimnaziu particular bulgăresc. Aceste școli erau cui- 
bul propagandei bulgărești în Dobrogea. Aici, patrioții 
bulgari țineau vie facla patriotismului printre conaționalii 
lor de pe întinsul Dobrogei. Comitetul diriguitor ajunse 

de o cutezanță nemai pomenită: în disprețul legilor 
şcolare refuză să. trimeată la examen la finele anului șco- 
lar, înaintea comisiunii numite, pe elevii din școală, cari 
nu erau decât Români, în urma reanexănii; refuză a 
predă sistematic limba română în școală; iar la învă- 
ţământul istoriei și geografiei tratau Dobrogea ca o pro- 
vincie încorporată Bulgariei. Cutezanța lor ajunse până 
acolo, să ultragieze pe revizorul școlar, delegat de mi- 
nister cu stabilirea naționalității elevilor din aceste școli. 
„ Această stare dăinuiă de multă vreme! La 13 Octom- 
vrie 1897, în referatul său către Consiliul de Miniștri, 
d-l Ministru, Sp. Haret, opinează ca aceste școli să fie 
închise, măsură care a și urmat în curând. 

Atunci se și înființează în orașul Tulcea prima gră- 
dină de copii. Astăzi, în întreaga țară, avem 168 școli 
de copii mici și anume: câte una în județele: Botoșani, 
Brăila, Dolj, Dorohoiu, Ialomița, Iași, Neamţ, Olt, Pra- 
hova, și Suceava. Câte două în județele: Dâmboviţa, 
“Tecuciu și Vâlcea, trei în județul Teleorman, patru în 
Vlașca, 12 în Ilfov, 13 în Roman, 20 în Bacău, 49 în 
Constanța și 51 în județul Tulcea. 

Din cele 168 grădini de copii, 13 sunt urbane și 
anume: una în orașul Constanţa, cu trei ajutoare con- 
ducătoare. Câte una în orașele Câmpina, Babadag, 
Isaccea și Sulina. In Bucureşti avem patru grădini de 
copii. Tot patru avem și în orașul Tulcea, din care 
una cu două ajutoare conducătoare. 

Pe ani, aceste școli au fost astfel înființate: una în 
1897, 4 în 1903, 25 ín 1904, 16 în 1905, 24 în 1906, 
7 în 1907, 35 în 1908, 29 în 1909 și 27 în 1910; deci 
în timpul cât Ministerul Instrucțiunii a fost condus de d-l 

Sp. Haret au fost înființate 129 școli de copii mici; iar 
în anii 1905—1906 s'au înființat 39 de astfel de școli. 

In satele cu populație de origină străină de țară, 
școala primară se izbeşte de un puternic obstacol: 
necunoașterea limbii noastre. Din această cauză învăță- 
mântul, mai ales în cei doi ani delu început, merge 
greu de tot pentru copii; iar învățătorul aste pus în 
imposibilitate a trece în întregime materiile prevăzute 
de programă. Apoi un rău și mai mare: se ține in loc 
desvoltarea copiilor de Români. 

De aci și scopul imediat al grădinilor de copii: cu- 
noașterea, în raport cu vârsta lor, a limbii noastre; 
adecă cunoașterea :înțelesului cuvintelor, cari reprezintă 
lucruri din mediul înconjurător. 

Urmărind acest scop, școala de copii mici, este un 
curs pregătitor pentru şcoala primară. 

Cu vremea și în limitele bugetare, grădinile de copii, 
se vor înființă treptat la orașe și sate, pe lângă toate 
școalele pri.nare, ca o anexă a arestora. Atunci și 
scopul lor se va lărgi, astfel ca micii copilași să poată 
găsi acolo îngrijirile reclanate de desvoltarea lor fizică, 
morală și intelectuală. 

Personalul didactic al acestor școli se compune din: 
156 conducătoare rurale cu titlul provizoriu — suplini- 
toare n'au mai rămas decât foarte puţine — 13 condu- 
cătoare urbane și 5 ajutoare. 

Aceste conducătoare sunt recrutate în baza unui 
examen, constând dintr'o probă scrisă, una orala și alta 
de practică pedagogică. Candidatele cari obțineau media 7 
la toate probele, dobândiau un certificat de aptitudine 
pedagogică pentru grădinile de copii. 

Nestabilitatea în învățământ, numirile la orașe, fără 

a se ține în seamă meritul, lipsa unei legi, programe și 
-orar, lipsa unui salar uniform —la orașe primiau 130 lei, 
la sate 70, 80 sau 90 lei după greutățile cari se în- 
tâmpinau -— făceau ca multe conducătoare să fie descu- 
rajate și să nu fie o unitate și un scop bine definit în 
învățământ. 

Această stare de nesiguranță, de bun plac și încercări 
își iea sfârșit la 2 lunie 1909, când s'a promulgat «Legea 
pentru școalele de copii mici (grădinile de copii)» votată 
de Adunarea Deputaţilor în ședința dela 3 Martie 1909 
si de Senat la 23 Martie acelaș an. 

Prin art. 1 din această lege se precizează scopul 
școalei de copii mici: «De a sprijini și completă edu- 
«cațiunea familiară, de a desvoltă fizicul și sentimentele 
«copiilor mici și de a-i prepară astfel pentru a putea 
«urmă cu folos învățământul primar». 

Art. 2 stabilește obiectele de învățământ: «Intuirea 
obiectelor și ființelor, exerciţii de vorbire, povestiri, cân- 
tări, jocuri și mișcări de ordine, lucrări manuale po- 
trivite vârstei». 

Art. 5 şi 6 stabilesc titlul, înaintarea și numirea con- 
ducătoarelor la orașe. 

Art. 7 hotărește drepturile și datoriile și fixează la 
90 lei salariul unei conducătoare la școalele rurale, 200 
la cele urbane, 65 lei pentru o ajutoare conducătoare 
rurală și 120 pentru una urbană. 

Prin art. 8 se numesc cu titlul provizoriu toate con- 
ducătoarele cu certificatul de aptitudine pedagogică, care 
se găsiau în învățământ la promulgarea legii. 

Mai funcționau însă vreo 12 conducătoare, fără ca 
legea să le cuprindă, aduse de fostul Ministru, d-l M. 
Vlădescu, din Sibiu, cu școala civilă de acolo și numite cu 

deciziunea No. 10.863 din 7 Martie 1906 conducătoare, 
fără să le fi supus la un examen. Aceste conducătoare 
erau socotite acum ca suplinitoare și amenințate să ră- 
mână pe drumuri. Erà o chestiune de dreptate de a li 
se limpezi situațiunea; și atunci, d-l Sp. Haret, prin de- 
ciziunea din 25 Septemvrie 1909 le chiamă la un con- 
curs, în urma căruia dobândiră titlul provizoriu. 

Mai eră o lacună de împlinit: până aici frecuentarea 
grădinilor de copii eră facultativă, din care cauză mai 
adeseori, găsiai în clasă câte 4—5 copilași, astfel că 
scopul nu puteă fi atins. Prin votarea legii din 24 Martie 
şi 11 Decemvrie 1909, promulgată la 22 Decemvrie 
1909, şi pusă în aplicare la începutul anului şcolar 
910/911, se întinde obligativitatea și la copii de 6 ani, 
dispărând și această lacună. ` 

Astfel se asigură buna frecventare a școalelor de copii 
mici, și astfel aceste școli devin reale cursuri pregăti- 
toare pentru şcoala primară. 

La 2 Noemvrie 1910, prin Decretul Regal No. 3.064 
se aprobă <« Regulamentul pentru administraţia interioară 
a şcoalelor de copii mici (grădinile de copii)». 

Prin Decretul 564 din Martie 1910 se aprobă și pro- 
grama și orariul desăvârșindu-se astfel întreaga orga- 
nizație a grădinilor de copii. 

Tot în primăvara anului 1910 se hotărește a se în- 
zestră grădinile de copii, prin Cassa Școalelor, cu ma- 
terial didactic pentru învățământ și educaţiune. 


* 


Şcoalele de copii mici sunt astăzi bine organizate și 
suntem în drept a ne asteptă la rezultatele cele mai bune 
de pe urma lor. Aceste rezultate depind insă și de per- 

sonalitatea conducătoarei: de iubirea ei de copii și de 
profesiune. 

Pe lângă fiecare scoală să se facă cu stăruință 
un mic muzeu din care nu va lipsi: 1) O colecțiune 
de jucării pentru clasă (animale de lemn sau cauciuc, 
păpuși, soldați de lemn sau plumb, obiecte de menaj 
în miniatură, bucățele de lemn pentru construcțiuni și 
pentru curte: lopăţele, găleți, cărucioare, bile, etc. 2) 
Nisip pentru exerciții de construcțiuni în curte. 3) Be- 
țișoare, liniuțe, cuburi, etc. 4) Colecţiuni de imagini. 
5) Material pentru lucru manual. 6) Colecțiuni de plante, 
semințe, minerale, etc. (luate din mediul înconjurător). 
7) Plăci cadrilate pentru desemn. 8) Obiecte uzuale. 
9) O colecțiune de cântece, povești jocuri, etc. Li sa 
arătat că acest muzeu complectat cu materialul dat de 
Cassa Școalelor va fi un bogat material pentru învăță- 
tura cerută a se predă în grădinile de copii mici. 

Faţă cu organizaţia dată grădinilor de copii — adăogat 
la aceasta dragostea de muncă a conducătoarelor dim- 
preună cu experiența dobândită de ele în acest timp — 
rezultatele care sau înregistrat sunt mai mult decât 
îmbucurătoare. 

Școalele de copii mici, intrând acum în rândul in- 
stituțiilor obligatorii, au devenit puternice auxiliare ale 
şcoalelor mixte. Sunt în putință acum să ducă cu mai 
multă ușurință lupta contra ignoranței, iar în satele ete- 
roglote și lupta pentru o mai repede uniformizare a in 
Strucțiunii copiilor. 

T. G. GHEORGHIU 


Institutor în Tulcea, 

NUMĂRUL $COALELOR, 
AL INVĂȚĂTORILOR ȘI AL ŞCOLARILOR 


Destoinicia unui conducător nu se arată numai prin 
directivele ce ştie să dea, ci mai ales după chipul cum 
ştie să utilizeze energiile puse sub cârmuirea sa. 

Cercetând mișcarea populațiunii școalei rurale dela 
1893, de când datele statistice ne dau științe mai re- 
gulate și mai precise, până astăzi, constatăm că în con- 
dițiuni egale, ba chiar superioare, nici unul din bărbații 
cari Sau aflat în acest timp în fruntea învățământului 
public n'a știut să obțină rezultate, cari să se apropie mă- 
car pe departe de acelea obținute de d-l Haret și na 
contribuit la înaintarea școalei rurale, în măsura în care 
a contribuit d-sa. 

Ca să putem prețui după adevărata sa valoare, acti- 
vitatea desfășurată de d-l Haret, ca ministru al școalelor, 
pentru înaintarea culturii la sate, vom arătă progresele 
realizate în școala rurală începând dela 1893 până la 
1910, comparând datele privitoare la numărul școalelor, 
la numărul învăţătorilor și al școlarilor, din anii în cari 
d-l Haret a condus ministerul instrucţiunii, cu ale anilor 
în cari acesta sa găsit sub conducerea altor bărbați. 
Pentru aceasta vom lăsă cifrele să vorbească în graiul 
lor convingător. 

1.— Numărul școalelor rurale. Dela 1893 până la 
1901, adică în decurs de 7 ani, numărul școalelor ru- 
rale a crescut cu 504, dela 3.149 la 3.653, cu un spor 
mijlociu de 72 şcoale pe an. La obținerea acestui spor, 
d-l Haret a contribuit cu 216 școale, sau 43%, înfiin- 
tate în 1897—98 și 1898—99. 

Dela 1901 până la 1904, în timp de patru ani, în 
cari d-l Haret sa găsit pentru a doua oară în capul ad- 
ministrațiunii școlare, numărul școalelor rurale s'a ridicat 
dela 3.653 la 3.895, înmulțindu-se cu 242, sau 60 școale 
înființate în mijlociu în fiecare an. 

In 1905 şi 1906, numărul școalelor sporeşte cu 184 
sau 92 anual, atingând numărul de 4.079; iar în anii 
1907—1910, prin revenirea d-lui Haret pentru a treia 
oară la ministerul instrucţiunii, se înființează cele mai 
multe școale și posturi de învățători. Numărul școalelor 
ajunge la 4.695 cu un spor de 616 școale sau 154 
anual. 

2. — Personalul didactic a crescut în prima perioadă, 
dela 1893—1901 cu 964 învățători sau 138 anual, ri- 
dicându-se dela 3.629 la 4.593 învățători. In cei doi 
ani cât a stat în capul administraţiunii școlare, d-l Haret 
a înființat 344 posturi sau 35%, din totalul de sporuri. 
La început reveniau câte 115 învățători la 100 de școale. 
Prin urmare mai toate școalele funcționau cu un singur 
învățător. In 1901 revin 126 învătători la 100 de școale. 

In anii școlari 1901—902—903—904, numărul în- 
vățătorilor sa înmulțit cu 292, dela 4.593 la 4.885, cu 
un spor de 76 posturi înființate în fiecare an. In 1904 
revin 125 învățători la 100 de școale. Numărul postu- 
rilor în raport cu al școalelor na crescut; dar în 
schimb puterea de muncă a corpului didactic a fost 

utilizată mai bine decât oricând; deaceea populația șco- 
lară s'a înmulțit întrun chip uimitor, cum vor dovedi-o: 
mai jos datele statistice. 

In anii 1905 și 1906, înființările de posturi au fost 
cu mult mai numeroase. In doi ani, numărul învățăto- 
rilor a crescut cu 480. In 1906—907 revin aproape 
132 învățători la 100 de școale. Dar acestei înmulţiri 
a personalului didactic nu-i corespunde o înmulțire în 
aceeaș proporție a numărului de înscriși, promovoți etc., 
ci dimpotrivă datele statistice dovedesc că populația șco- 
lară a dat îndărăt față de anii dinainte. 

In anii şcolari 1907—908—909—910 se înființează 
cele mai multe posturi ce sau dat școalei rurale, de 
când există învățământul la sate. În timpul acestor trei 
ani, d-l Haret sporeşte numărul învăţătorilor cu 1.097 
sau cu 388 în mijlociu pe an. Numărul posturilor se 
ridică la 6.460 pentru 4.695 de 'şcoale, adică 138 învă- 
țători la 100 de școale. 

3. — Numarul şcolarilor înscriși. Inființarea po- 
sturilor de învățători a atârnat de resursele bugetare 
ale țerii; deaceea vedem că în anii 1901—904, cari 
urmau după anul de mare strâmtorare bănească în care 
sa aflat țara, sau înființat mai puține școale și posturi 
decât în perioada dela 1893—901. Insă d-l Haret, prin 
controlul exercitat la aplicarea obligativității învățămân- 
tului și prin inlesnirile ce le-a făcut școlarilor prin în- 
ființarea cantinelor școlare și ajutarea lor cu cărți, a 
ştiut să dea învățământului un avânt necunoscut până 
atunci. Apoi prin introducerea orarului pe jumătăți de 
zile a știut să utilizeze energia învăţătorilor la instruirea. 
unui număr mult mai mare de elevi, decât o îngăduiau 
localurile de şcoale şi numărul personalului didactic. 

Comparând mișcarea populaţiei școlare în cele patru peri- 
oade: 1893—901; 1901—904; 1904—907 şi 1907— 
910, constatăm că niciodată școala rurală n'a luat un 
avânt mai mare și niciodată nu sau instruit mai mulţi 
școlari, față de numărul învăţătorilor, ca în 1901—904 
și apoi în 1907—910. 

In 1893 am avut 186.403 copii înscriși în școale. 
După şapte ani, adică în 1901, numărul lor sa ridicat 
la 282.225, cu un spor de 95.822 școlari sau 13.689 
anual. La obținerea acestui spor, d-l Haret a contri- 
buit numai în doi ani cu 31.763 sau 33%/, elevi înscriși. 

In 1893 reveniau câte 51,4, iar în 1900—901 câte 
61 școlari, de învățător. 

In anii școlari 1901—902—903—904, numărul în- 
scrierilor se ridică dela 282.225 la 425.743, cu un spor 
de 143.518 şcolari în patru ani, sau cu 35.879 înscriși 
în mijlocie mai mult în fiecare an. Intrun singur an, 
în 1902 —903, odată cu punerea în aplicare a orarului 
pe jumătăţi de zi, se obține o creștere de 80.593 a în- 
scrișilor, față de anul școlar 1901—902. In acest an 
reveniau câte 63 elevi de învățător. In 1904 — 905 
acest număr sporește cu 35%/,. Fiecărui învățător îi revin 
câte 87,1 înscriși, întrecând numărul maxim de elevi 
admiși de lege pentru un învățător. 

In anii școlari 1905—906 și 1906—907, numărul 
învăţătorilor s'a înmulțit cu 480. Acestui spor ar fi tre- 
buit să-i corespundă o înmulțire a înscrierilor cu 38.400 
de copii mai mare decât în 1904—905. Cu toate acestea 
numărul înscrierilor abiă sporește în doi ani cu 13.066 
elevi, sau 6,533 anual spre a se ridică dela 425.743 la 
438.809, pe când sporul mijlociu al anilor dinainte eră 
de aproape 36.000. In toamna anului școlar 1904—905, 


www.dacoromanica.ro 


108 


când d-l Haret a părăsit ministerul instrucţiunii, sporul 
înscrierilor față de anul 1903—904 fusese de 24.727 
copii; în 1905—906 acest spor abiă este de 3144 
copii, cum nu se mai întâlnește în nici un an, dela 1893 
până astăzi. Numărul copiilor cari revin unui învățător 
scade dela 87,1 la 81. 

In anii școlari 1907—908—909 910, prin impul- 
siunea dată iarăș de d-l Haret, înscrierile se ridică cu 
repeziciune. Chiar în anul școlar care a urmat după 
răscoale, ele sunt cu 13.775 mai numeroase decât în 
1906—907; iar în 1908—909 întrec cu 28.510 pe 
acelea din 1907—908. 

In acești patru ani din urmă, înscrierile s'au ridicat 
dela 438.809 la 504.297 cu un spor de 65.488 sau 
21.829 anual. 

4.—Frecuentarea elevilor. Avântul, pe care la luat 
școala rurală în timpul cât d-l Haret a condus-o, îl 
regăsim și la frecuentarea eleviior, ca și la promovări 
și absolvire. 

In 1893—94 au urmat regulat la școală 143.570 
școlari. In 1900— 901, numărul elevilor regulați se ri- 
dică la 190.679, cu o creştere de 47.109 în 7 ani sau 
"6.730 în mijlocie pe an. In timpul celor doi ani de con- 
ducere a școalei (1897 — 99), d-l Haret a reușit să fn- 
mulțească numărul elevilor regulați cu 39.134 sau 83%. 

In 1901—902, creşterea e numai de 5.782 regulați, 
în schimb în anii următori, în cari înscrierile au sporit 
cu 80.593 și 27.447 elevi, frecuentarea crește la rândul 
ei cu 49.646 în 1902—903 și apoi cu 37.529 în 1903— 
904. Acestea sunt cele mai mari sporuri ce le-am ob- 
ținut până acum la frecuentare. Ele sau produs tocmai 
în anii școlari, în cari sa dat cea mai mai mare es- 

tindere orarelor pe jumătăți de zi. Acest rezultat cons- 
titue cel mai elocuent răspuns la criticile ce s'au făcut 
și se fac acestor orare și îndreptățește pe deplin spe- 
ranțele, pe care d-l Haret și le exprimă în raportul din 
1903 către M. S. Regele, pentru înmulțirea populaţiunii 
școlare prin mijlocirea acestui orar, care prezintă destule 
înlesniri și pentru învățători și pentru părinții școlarilor (1). 
In anii școlari 1901—-904, numărul elevilor regulați 
se ridică dela 190.679 la 283.636, cu o creştere de 
92.957 elevi în 3 ani, sau 30.786 în mijlociu pe an. 
In acești ani, săteanul prinsese a fi îndreptat bine 
spre școală. Insă în cei doi ani următori, 1904—905— 
906, în care d-l Haret nu sa aflat în capul ministerului 
instrucţiunii, sa curmat avântul ce-l luase școala. Fre- 
cuentarea se coboară dintr'odată cu 17.969 școlari sub 
cifra atinsă în 1903—904. Astfel în 1904—905 numă- 
rul elevilor regulați e de 275.763, cu o scădere de 
7.873 regulați și în 1905—906 numai de 265.667, cu 
o scădere de alți 10.096 elevi, față de 1903 904. 
Niciodată frecuentarea n'a dat mai mult îndărăt ca 
în aceşti doi ani. Pricinile s'au arătat încă de mult, 
chiar prin acte oficiale. Credem că nu e de prisos să 
reamintim de circulara No. 50.449 din 5 Septemvrie 
1907 care arată că în 1905, «unii funcționari au mers 
până acolo încât au anunțat sătenilor că amenzile șco- 
lare s'au desființat cu totul. Rezultatul acestor fapte a 
fost că numărul școlarilor regulați în școlile rurale a 
scazut jmediat întro proporție așă de mare, încât lu- 
crul a devenit îngrozitor. Au fost şcoli cari au pierdut 
mai tot efectivul; altele l-au pierdut pe jumătate» (1). 
(1) Raport adresat M. S. Regelui, 1903, pag. 90—92. 


(2) Colecţia de legi, regulamente, etc. privitoare la învățământul pri- 
mar 1910 pag. 521. 

Ca o completare a acestei porniri împotriva răspândirii 
luminii la sate, s'au închis cantinele școlare și s'au su- 
primat ajutoarele de cărți date din produsul abeceda- 
ului și cărților de cetire tipărite de Cassa Școalelor. 

In anul școlar din vremea răscoalelor (1906—907), 
observăm un spor neînsemnat, dar pe deplin îndreptățit, 
de 3.429 elevi regulați și în anul următor de 4.340 
elevi. 

Cu revenirea pentru a treia oară a d-lui Haret 
la ministerul instrucţiunii, frecuentarea și-a reluat în 
1908—909—910, avântul din 1901—904, în urma mă- 
surilor luate prin circulările No. 41.368 din 16 Iulie 
1907, pentru vestirea părinților prin goarne, tobe, stri- 
gări, înștiințări verbale ; pentru întrunirea lor în localurile 
școalelor și ale primăriilor spre a li se ceti și tălmăci 
legea de obligativitate a învățământului; apoi prin cir- 
culara No. 50.312 din 30 August 1907, asupra obli- 
gativității la copiii mai mari, și prin circ. No. 50.449 din 
5 Septemvrie 1907 și No. 54.136 din 25 August 1908 
asupra obligativității învățământului și prin neîncetata su- 
praveghere pentru aplicarea obligativității și prin înles- 
nirile făcute copiilor de a veni la școală, prin reînfiin- 
țarea cantinelor școlare și ajutarea lor cu cărți. In urma 
acestor măsuri, obținem dintr'odată, în 1908—909, o 
creștere de 26.840 și în 1909—910 de 37.935 elevi 
regulați, când numărul acestora se ridică la 338.211. 

5. — Promovarea elevilor. In 1893—94 am avut 
90.686 elevi promovați. In 1900—901, numărul acestora 
s'a ridicat la 149.580, cu un spor de 58.894, sau 8.413 
promovați anual. La obținerea acestui spor, d-l Haret 
-a contribuit în 1897—99 cu 28.477 promovați sau 48%/,. 

In anii școlari 1901—902—903—904, numărul pro- 


www.dacoromanica.ro 


111 


movaților se înmulțește cu 64.488 sau 21.496 anual. Spo- 
rurile cele mai mari, de 27.015 și 28.037 le-am obținut 
iarăș în anii școlari 1902—903 și 1903—904, în cari 
s'a aplicat mai mult orarul pe jumătăți de zi. In 1904, 
numărul promovaţilor s'a ridicat la 214.068. 

In cei trei ani școlari următori: 1904—905 — 906 — 907, 
sporul mijlociu al promovaţilor se coboară la 8.262 elevi 
anual, care e inferior chiar aceluia din perioada dela 
1893—901. In acești ani, numărul promovaţilor se urcă 
dela 214.068 la 238.848, cu o descreștere de 3.327 
elevi în 1905—906 față de 1904—905. Prin urmare 
datele statistice ne dovedesc că nici promovările mau 
fost scutite de descreștere în 1905—907. Acești ani 
constitue perioada de dare îndărăt a școalei rurale. 

In anii școlari 1907—908—909—910, sporul promo- 
vaților revine la mijlocia din 1901 -— 904. Astfel in 
1907—910, numărul promovaților se ridică dela 238.848 
la 306.123 cu un spor de 67.275 sau 22.425 în mij- 
lociu pe an. 

6. Absolvenţii învățământului primar. Dela 1893 
pină la 1910, numărul absolvenţilor învățământului pri- 
mar dela sate a crescut cu 3840%/,. Sporurile cele mai 
mari se datoresc tot acţiunii exercitate de d-l Haret 
asupra mersului învățământului. 

In 1893—94, școalele rurale ne dau abiă 5.574 ab- 
solvenți, adică 1,5 absolvenți de învățător. Prin su- 
primarea cl. V la școalele cu un singur învățător, în 
1895—96, numărul lor se reduce la 4.354. Insă peste 
doi ani, acest număr se îndoește. In 1897—98 —99, când 
di Haret a condus ministerul școalelor, numărul ab- 
solvenților ajunge la 9.118 în 1897—98 și la 9.718 în 
1898 — 99. In 1900—901, numărul absolvenţilor s'a 

ridicat la 12.499 sau 2,7 de învățător. In șapte ani 
am avut un spor de 6.925 absolvenți, sau 989 anual. 
Din acest spor, 2.918 sau 42%, au fost în 1897—99 
când d-l Haret se găsiă ca ministru al instrucţiunii. 

Dela 1901 până la 1904, numărul absolvenților ajunge 
la 17.176, cu un spor de 4.677 sau 1.559 în mijlociu 
pe an. De fiecare învățător revin câte 3,6 absolvenți. 

In cei doi ani școlari următori: 1904— 905 — 906, 
numărul absolvenților crește numai cu 604 pe an, ri- 
dicându-se la 18.404 absolvenți. In realitate, spor efectiv 
am avut numai în 1904—905, în care acțiunea exer- 
citată de d-l Haret asupra învățământului a continuat 
să se resimtă până la sfârșitul anului școlar. In anul 
școlar următor constatăm o împuținare a absolvenților 
cu 286, față de anul 1904 — 905. Prin urmare nici 
absolvirea învățământului primar la sate n'a fost scutită 
de o dare îndărăt în anii școlari 1904—905—906. 

Cel mai mare spor de absolvenți îl avem în 1907, 
în anul școlar din vremea răscoalelor. Numărul absol- 
venților ajunge la 24.897 cu o creștere bruscă de 6.493, 
cea mai mare creștere pe care am avut-o până astăzi. 
Această creștere se poate atribui desființării delegaților 
ministeriali, cari asistau mai înainte la examenele de ab- 
solvire. Examenul sa ținut numai între învățători. Din 
numărul elevilor prezenți la examen sau declarat pro- 
movați 93,5%/a. 

In anii școlari 1907—908—909—910, numărul ab- 
solvenților a ajuns la 26.992, înmulțindu-se cu 8.588 
sau 2.147 anual. 

In tablourile alăturate arătăm mișcarea populațiunii șco- 
lare pentru fiecare an în parte, începând dela 1893 
până la 1910. 

TABLOU DE MIȘCAREA POPULAȚIUNII ŞCOALELOR RURALE DELA 1893—1916 


Numărul 
școalelor 


Numărul 


învăţătorilor Inscrişi 


Regulaţi Promovaţi Absolvenți 


Excedent 
sau 
deficit 


Excedent 
sau 
deficit 


Excedent 
sau 
deficit 


Excedent 
sau 
deficit 


sau sau 
deficit deficit 


Anii şcolari 


Excedent | Excedent 


3.629| — 186.403 — 143 570 — 90.686 — 5.574 — 

1895— 96| 3.307 | + 158 | 3.878| + 249| 198.534 |+ 12.131] — — 97.816 |- 7.130] 4.354] — 1.220 
1896-— 97| 3.446| +- 297 | 4.085 | -|- 207] 218.159 |-} 19.625| 129.283 | — 14.287] 106.243 |4- 8.427] 6.880| -+ 2.526 
1897— 98] 3.575| + 129| 4.342 | 4- 257| 228.476 |+ 10 317] 138.604|-+- 9.321] 121.482 |-+ 15.239] 9.118| + 2.238 
1898 99] 3.662| 4 87| 4.429] 4+- 87| 249.922 [+ 21.446] 168.417 | + 29.813] 134.720 |-+ 13.238] 9.798] 4+- 680 
1899—900| 3.653| —  9| 4.432| +  3| 265.048 |- 15.126] 180.784 | -+ 12.367] 154.321 | -+ 19601] 11.564] 4- 1.766 
1900 901| 3.653] — | 4.593| -+ 161| 282.225 |-+- 17 177| 190.679|-+- 9.895] 149.580 |— 4.747] 12.499] + 935 


1906 — 907| 4.079 
1907 908| 4.177 
1908 — 909| 4.521 
1909—910| 4.695 


99| 5.365| -+ 347| 438 809 |+ 9.922] 269.096 |} 3.429] 238.848 [-- 12 419124.897| —+- 6.493 
98| 5.544| 4- 179| 452.564 | + 13.755| 273.436|-- 4.340| 247.434 |- 8.586125.730| -+ 833 
6.286 | 4- 658| 481.074 |+ 28.510| 300.276 | + 26.840| 271.045 |-+ 23.611|26.096| 4- 366 
6 460| -+ 263| 504.297 |-+ 23.223| 338.211 |- 37.935] 306.123 |-} 35.078| 26.992] -+ 896 


1901—902| 3.666| + 13| 4.653] 4+ 60| 292.976 |-+- 10.751] 196.461 |4- 5.782| 159.016 |- 9.436|12847| 4- 348 
1902—903] 3.747 | + 81| 4.667| 4+- 14| 373.569 [+ 80.593] 246.107 |-4- 49.646] 186.031 |+ 27.015] 15.321] -+ 2.474 
1903—904| 3 832| + 85| 4.738] 4+- 71| 401.016 |+ 27.447] 283.636 | -4 37.529] 214.068 [-4- 28.037] 17.176| + 1.755 
1904 - 905] 3.895 | + 63| 4.885] 4- 147| 425.743 |4- 24.727] 275.763] — 7.873] 229.756 |- 15.688] 18.690] -- 1514 
1905 — 906| 3.980| 4- 85| 5.018| 4- 133| 428.887 |- 3.144] 265.667 10.096| 226.429 | — 3.327] 18 404| — 286 
+ 
+ 

Recapitulând toate datele de până aci, constatăm că 
dela 1893 până la 1910, în decurs de 17 ani, numărul 
posturilor de învățători a crescut cu 2.833 sau 77,5%/,. 
Din acestea, 1.736 sau 47,7%, au fost înființate de d-l 
Haret în cei 9 ani, cât sa găsit în capul ministerului 
instrucţiunii. 

Numărul înscrierilor a sporit cu 317.894 sau 170%/.. 
La acest spor, d-l Haret a contribuit cu 240.769 sau 
129%/,. 

Regulata frecuentare a școalei, atât de greu de ob- 
ţinut în condiţiunile de traiu ale săteanului nostru, a 
fost asigurată prin măsurile luate de d-l Haret. Numărul 
elevilor regulați a sporit în 17 ani cu 194.641 sau 
135%. și din acest spor, 201.206 (1) sau 140%/, elevi 
regulați o datorăm activității desfășurate de d-l Haret 
ca ministru al școalelor. 

Promovaţii s'au înmulțit cu 215.437 sau 2370/,, la 
cari d-l Haret a contribuit cu 160.240 sau 176,7%,. 

Numărul absolvenţilor a crescut cu 21.418 sau 384%, 
și din această creștere 16.183 sau 290%, revin iarăş 
d-lui Haret. 

Reducând la un întreg, progresul pe care l-a săvârșit 
învățământul în școala rurală în decurs de 17 ani, 
d-lui Haret i se datorește pentru o activitate de 9 ani 
ca ministru al școalelor: 0,62 la înmulțirea posturilor 
de învățători; 0,75 la înmulțirea înscrierilor în școale; 
1,03 la ridicarea frecuentării regulate a școalei; 0,75 la 


(1) In anii școlari 1894—95; 1895—96; 1896—97 și 1904—905; 1905— 
1906, numărul elevilor regulați a scăzut cu 32.256. In ceilalți ani, el a 
crescut cu 226.897. La această creştere, d-l Haret a contribuit cu 201.206 
elevi regulați, iar ceilalți miniştri numai cu 25.691. De aceea sporul 
real al elevilor regulați dela 1893—1910 este de 194.641. 


www.dacoromanica.ro 


116 


înmulțirea elevilor promovați și 0,75 la aceea a absol- 
venților învățământului primar. 

Aceste rezultate s'au obținut în timpul în care d-l Haret 
a dat impulsiunea cea mai mare activității extrașcolare 
a învăţătorilor. Ele sdrobesc afirmările fără nici un temeiu 
real, ieșite numai din închipuire, a protivnicilor activi- 
vității extraşcolare și dovedesc că activitatea învăță- 
torului din școală și cu aceea din afară de școală, când 
au fost bine conduse, au mers paralel, fără ca aceasta 
să stânjenească pe cea dintâiu. 

Reunind întrun singur număr toate numerele care 
înfățișează rezultatele activității desfășurate de d-l Haret 
pentru Înmulțirea școalelor rurale, a învăţătorilor și șco- 
larilor, rezultă că 4/5 sau 80%, din progresele, pe care 
le-a săvârșit învățământul primar la sate în decurs de 
17 ani, se datoresc d-lui Haret. 

Acest număr înfățișează în toată strălucirea ei opera 
măreață înfăptuită de acest bărbat pentru înaintarea 
școalei rurale. Dacă ar fi contribuit numai cu atâta la 
ridicarea stării culturale, morale și economice a săte- 
nilor noștri, tot ar fi îndeajuns pentru ca istoria școalej 
române să înscrie cea mai frumoasă pagină pentru 
d-l Haret și să-i asigure dragostea și recunoştinţa nea- 
mului românesc. 


N. NICOLAESCU. 
Institutor în Bucureşti. 

CUM A PERFECȚIONAT 
DŁ SPIRU HARET PE INVĂȚĂTORI 


In țerile mai înaintate rolul învăţătorilor este mai 
restrâns, greutățile cu care ei au să lupte sunt mai neîn- 
semnate decât ale învăţătorilor din țerile mai înapoiate. 

Oamenii mai luminaţi înțeleg mai bine menirea şcoa- 
lei și rostul învăţătorilor; ei își trimet cu drag copiii 
să învețe carte și dau tot concursul necesar pentru 
bunul mers al școalei. Pentru ca să aibă copii în clasă, 
învățătorul din țerile mai înaintate mare nevoe să meargă 
în mijlocul părinților să-i sfătuească și să-i lumineze asupra 
foloaselor învățăturii, de aceea el poate să-și mărgi- 
nească activitatea numai în clasa de studiu; el poate să 
rămână numai învățătorul copiilor. 

Nu tot astfel se întâmplă însă cu învățătorul dintr'o 
țară cu mai puțină cultură. Intro astfel de țară învăță- 
torul, chiar dacă ar fi un slujbaș cinstit (fără cultură și 
și fără ideal naţional) și tot sar simți obligat să-și lär- 
gească cercul activității, trecând dincolo de cei patru 
pereți ai clasei și venind în contact cu părinții elevi- 
lor, pe care trebue să-i sfătuească, să-i învețe, să-i 
lumineze. Şi aceasta se simte obligat s'o facă un astfel 
de învățător, numai pentru ca să determine pe părinți 
să-și trimeată copiii la școală, numai pentru ca el, invăță- 

torul, să aibă pe cine învăță, numai pentru ca să-și 
poată face, de gura lumii, datoria de învâfător al 
copiilor. 

Și dacă învățătorul — simplu slujbaș se simte obligat 
să-și lărgească singur cercul activității creindu-și noi 
ocupațiuni, noi greutăți, e ușor de înțeles ce va face, 
într'o țară mai înapoiată, învățătorul — apostol, învăță- 
torul înflăcărat de idealul național. 

Invăţătorii din România sunt în situația învăţătorilor 
din țerile mai înapoiate. La noi poporul nu este pătruns 
de foloasele învățăturii și dacă învățătorii nu sar ocupă 
și cu luminarea oamenilor în vârstă, prin școale de âdulți, 
prin cercuri culturale, conferințe etc., nici munca lor 
din școala primară n'âr aduce roadele așteptate. Chiar 
dacă, siliți de legea obligativității, copiii sătenilor ar 
populă școalele, tot n'ar fi mare câștig, dacă între 
învățătorul copiilor și săteni n'ar fi nici o legătură. N'ar 
fi mare câștig, dacă învățătorii nu s'ar ocupă și cu lumi- 
narea oamenilor în vârstră, dacă nu și-ar luă singuri 
și sarcina de luminători ai sătenilor, căci puternica înrâu- 
rire a mediului familiar ar reduce aproape la nimic totă 
influența școalei. 

Aceasta au înteles-o pe deplin învățătorii români. Ei, 
cari, spre binele neamului nostru, nu sunt numai niște 
simpli învățători slujbași, și-au înmulțit singuri ocupațiu- 
nile, și-au lărgit cercul de muncă atacând din toate 
părțile ignoranța și răspândind cât mai mult și cât mai 
departe lumina cea binefăcătoare a culturii. 

Dar toată lupta învăţătorilor ar fi fost zadarnică, 
dacă odată cu ei nar fi înțeles acest sfânt adevăr și 
acela care le eră șef, și cel mai bun prieten. 

Toată lupta ar fi rămas fără izbândă, dacă alături de 

ei n'ar fi fost cel mai mare pedagog al neamului, d-l 
Sp. Haret, care i-a încurajat și i-a îndemnat la luptă, 
i-a cultivat si i-a întărit, i-a îndreptat pe calea cea bună, 
când erau să rătăcească și i-a spijinit la nevoie venind 
cu ei pe câmpul de luptă și vârindu-se unde primejdia 
eră mai mare. 

Fiind domnia-sa însuș un mare iubitor al poporului, 
d-l Haret a înțeles câtă iubire de neam este la baza 
acestei activități a învăţătorilor și de atunci cea mai 
plăcută ocupațiune a d-sale a fost cum să-i cultive și 
cum să-i perfecționeze pe acești modești, dar harnici 
luptători. 

Domnia-sa a organizat școalele normale în așă fel 
încât din ele să iasă nu numai buni învățători pentru 
copii, ci și pricepuţi sfătuitori și îindrumători ai sătenilor. 

Pentru aceasta a introdus în programa acelor școale 
studiul contabilităţii băncilor populare, datoriile învăță- 
torilor, conferințele populare etc., care să pregătească 
pe învățători și în direcția nouăi activități. 

Dar, în dorința de a cultivă și perfecționă cât mai 
mult pe învățători, d-sa nu sa mulțumit numai cu or- 
ganizarea şcoalelor normale. I sa părut că atâta ar fi 
prea puţin. Pentru aceasta a înlesnit cât i-a fost po- 
sibil ținerea de congrese pur învățătorești, a organizat 
conferințele județene și a înființat ședințele intime ale 
cercurilor culturale. 

Nici atâta însă nu i sa părut deajuns. 

Domnia-sa și-a zis: 

Pentru ca învățătorul să fie cu adevărat lumina lumii, 
el trebue să cunoască bine lumea. Un învățător desă- 
vârșit trebue să cunoască natura cu toate bogățiile, 
minunăţiile și curiozitățile ei, ca să poată vorbi elevilor 

săi încălzit de puterea adevărului văzut, nu din literele 
cele moarte ale cărţilor. 

Altfel vorbește elevilor săi învățătorul care a citit 
sau a auzit despre anumite frumuseți sau bogății ale 
naturii, și altfel le povestește cel care a văzut și ad- 
mirat acele frumuseți, cel care a observat la fața lo- 
cului și a studiat de aproape acele bogății. 

Altfel predă istoria patriei învățătorul care nu cu- 
noaște adevărul istoric decât din tratatele de istorie, şi 
cu alt avânt și cu altă însuflețire vorbește discipolilor 
săi, despre marii eroi ai neamului nostru, învățătorul 
care a vizitat locurile istorice, cel care cunoaște mănă- 
stirele, monumentele și toate dovezile rămase dela stră- 
moşi. 

Pentru aceasta d-l Haret a înființat călătoriile de 
vacantă trimețând în regat şi în celelalte provincii ro- 
mânești, pe cei mai distinși din învățători. 

Intorși din călătoriile lor, învățătorii trimeşi nu sau 
mulțumit să folosească, ceeace au învățat, numai în cla- 
sele lor sau numai în cercurile lor restrânse. Ei au și 
scris — în cele mai multe cazuri — despre cele ce au 
văzut și ce au învățat prin călătoriile lor, ca cu chipul 
acesta pe de o parte cunoștințele lor să se răspândească 
în cercuri cât mai largi; iar pe de altă parte să se deș- 
tepte şi în alţii învățători gustul de a călători și de a se 
cultivă atât pentru binele lor, cât și pentru folosul ele- 
vilor, cari așteaptă dela ei lumină cât mai multă și 
cât mai curată. 

Trimeţând pe învăţători prin țară și prin țerile vecine, 
d-l Haret n'a pierdut din vedere că ei nu sunt numai 
învățători ai copiilor; d-sa n'a uitat câtă însemnătate 
au ei pentru luminarea poporului. 

Pentru aceasta și-a zis: 

Ca să poată învăță pe săteni, învățătorul trebue să. 
știe mai întâiu el ceeace dorește să-i înveţe și frebue să 
știe bine. Il voiu perfecționă și pe calea aceasta. Țerile- 
mai înaintate ne pot servi de bune exemple. Acolo să 
meargă învățătorii noștri, să vadă, să afle și să înveţe. 

Şi d-l Spiru Haret a ales pe cei mai destoinici dintre 
învățătorii noștri și i-a trimes în ţerile, în care se pu- 
teau vedeă lucruri bune și de folos; i-a trimes în ţerile 
mai înaintate să studieze felul de a trăi al altor nea- 
muri, să culeagă învățături și pilde frumoase ca apoi, 
întorcându-se în satele noastre, să poată luptă mai cu 
succes pentru luminarea și desrobirea economică a po- 
porului. 

Astfel sau dus învățuatorii români în Danemarca, în 
Suedia și Norvegia, în Germania, în Olanda și Belgia, 
în Herţegovina, în Italia, etc. Și sau dus învățătorii noștri 
ca albinele cele harmnice și culegând miere curată din 
livezile străinilor s'au întors în țară s'o depună în fagurii 
noștri, spre folosul neamului și spre bucuria celui care-i 
trimesese. 

Invăţătorii trimeşi de d-l Haret în țerile străine sau 
numai ajutați și încurajați de d-sa au ajuns apoi în 
fruntea mișcărilor noastre economice și culturale. 

Așă a înțeles d-l Haret adevărata chemare a învă- 
țătorilor într'o țară ca a noastră și așă a ştiut dom- 
nia sa să-i cultive și să-i perfecționeze pentru folosul nea- 
mului întreg, rămânând în totdeauna nu numai șeful lor, 
dar și îndrumătorul și prietenul lor cel mai bun. 


FL. CRISTESCU 
Institutor în Roşiorii de Vede. 

DOMNUL SPIRU HARET, INVĂȚĂTORII, 
ȘCOALA ȘI ŢĂRĂNIMEA 


Dacă învățământul poporului a luat o mare desvol- 
tare în toate țerile civilizate; dacă toții bărbații de stat 
socotesc problema acestui învățământ ca o chestie vi- 
tală dela care atârnă îmbunătățirea traiului masselor— 
temelia oricărei organizații sociale și politice, — și chemarea 
acestor masse la o vieață întradevăr omenească; dacă 
toate guvernele statelor democratice au înțeles că numai 
școala poate ridică clasele nevoiașe și lucrul acesta sa 
dovedit în chip evident; apoi eră firesc să se înceapă 
şi la noi o activitate în această direcție. Și sa început 
cu multă energie și cu mult avânt. 

E hotărît lucru că țărănimea românească a intrat 
într'o epocă de prefacere îmbucurătoare și că e în drum 
spornic către o viață nouă: mai luminată, mai morală, 
mai bogată. 

De bună seamă că timpul, nevoile și mediul încon- 
jurător au avut rostul lor în această prefacere, dar pri- 
ceperea, devotamentul și energia oamenilor de con- 
ducere sunt covârșitoare în atari împrejurări. Vremile 
nouă au nevoie de oameni noi. Și oamenii de valoare 
pot grăbi trecerea dela vremi grele la vremi bune. 

In această prefacere a țărănimii noastre, rolul de că- 
petenie l-a avut și-l are încă scoala. 

Când am avut o școală bună, bine organizată, bine 
înzestrată, cu învăţători destoinici și cu inima caldă pentru 
datoria lor de apostoli ai luminării poporului, această 
școală a dat roade vădite. 

Dacă, de pildă, procentul știutorilor de carte la po- 
pulaţia rurală, eră, în 1899, de 15.2%., apoi, după 10 
ani, în 1909, acest procent a crescut cu 19.5/,, adică 
în total 34.7%,, deci a trecut peste îndoit. 

Dacă în 1897 numărul absolvenţilor rurali eră de 
6.880, apoi în 1909 trecea peste 30.000. 

Această sporire a numărului știutorilor de carte este 
rezultatul sacrificiilor ce s'au făcut, în acest timp, pentru 
școala poporului. Şi oricât ar tăgădui unii folosul școalei, 
așă cum este ea astăzi, noi, cei cari trăim în mijlocul 
ţărănimii și avem putinţa să verificăm rezultatele pe 
care le dă școala, putem spune, cu bucurie, că dintre 
gospodarii săteni, cei mai înțelegători ai rostului vremii, 
cei mai conștienți de drepturile și datoriile lor, cei mai 
în măsură de a pricepe chestiile care privesc folosul 
individului în legătură cu cel obștesc, sunt tocmai acei 
care au trecut prin școală. 

Dar activitatea școalei nu sa mărginit numai asupra 
copiilor supuși legii obligativității ci s'a îndreptat și în 
afară: asupra sătenilor. 

Invățătorii, întovărășiți de preoți, cu un avânt vrednic 
de laudă, răspunzând glasului chemării, au făcut minuni 
şi în această direcţie. Indemnurile lor către o vieață mo- 
rală, de ordine, de muncă luminată și de economie au 
dat, pe cele mai multe locuri, roade care ar puteă în- 
senină și frunțile cele mai pesimiste. 

Cele 3.000 de bănci populare cu aproape !/, milion 
membri și cu un capital circulator de 75.708.924 lei, 

care reprezintă cea mai puternică organizaţie financiară 
din țară, cele peste 300 obștii, care plătesc o arendă 
de peste 6 milioane lei și care cultivă 209.646 hectare 
de pământ, cele 186 magazine cooperative de consum, 
care au desfăcut mărfuri de peste 4 milioane lei și restul 
de încă 173 cooperative de exploatări de păduri, lăp- 
tării și brânzării, brutării, grădinării, cumpărări, desfaceri 
de ouă etc. etc., sunt o dovadă strălucită a fericitei 
activități extrașcolare. 

Sătenii s'au întovărășit, sau organizat, s'au întărit în 
așă fel, ca să poată deveni stăpâni în propria lor țară 
și să poată țineà piept nevoilor de tot felul. 

Această asociare și organizare a țărănimii trebue să 
bucure pe toți bunii Români, pe toți patrioții adevăraţi. 
Nu pot privi cu ochiu dușman această fericită pornire 
de ridicare a țărănimii, decât acei cari sau folosit de 
nepriceperea ei de până acum și au exploatat-o în chip 
neomenos. Acesţia fiind chemaţi acum la o vieață nouă 
de cinste și de onoare se jeluesc pe toate glasurile și 
pe toate cărările și caută să împiedice răsăritul soarelui 
plin de strălucire, care prevestește o zi frumoasă și plină 
de nădejdi. In câte feluri nu sa răstălmăcit această 
frumoasă activitate extrașcolară, cu gândul răutăcios de 
a o zădărnici! 

Noi iarăș mai știm precis, că învățătorii buni sau 
învârtit bărbătește şi în școală și în afară. Invăţătorii 
cu activitate extrașcolară au dat și cele mai bune re- 
zultate în școală. Căci cine-i om, o dovedește în toate 
împrejurările. La învățătorii cu slabe rezultate în școală, 
trebuesc căutate pricinile cu totul în altă parte, decât 
în activitatea extrașcolară. De altfel niciodată nu au 

fost indemnaţi învățătorii să facă mai mult decât pot 
face bine. 

Și dacă corpul învățătoresc a dat aceste strălucite 
dovezi de muncă rodnică, de entuziasm și de jertfe, apoi 
el o recunoaşte că a fost înlesnit, sprijinit, îndemnat și 
încurajat de Ministrul care a arătat o nețărmuită dra- 
goste învățătorimii, școalei și țărănimii: D-1 Spiru Haret. 
Şi această dragoste a dovedit-o printr'o muncă price- 
pută şi stăruitoare, printr'un devotament fără pereche. 

Corpul învățătoresc a devenit o forță în această țară, 
o forță peste care nu se poate trece, o forță care este 
prețuită și chiar cultivată de toate partidele politice. 
Şi e o datorie pentru noi învățătorii să înțelegem că 
sprijinul cel mai mare care ni sa dat, pentru a ajunge 
aici, a venit dela d-l Haret. 

Sunt atâtea dovezi despre solicitudinea pe care d-l 
Haret a arătat-o școalei, învăţătorilor și țărănimii, acestei 
treimi care nu se poate despărți. 

Dacă am socoti numai faptul că în 14 ani, dela 1897 
și până la 1910, din numărul total de 2.243 școli ru- 
rale clădite sub 8 miniștri, 1931 sau clădit sub d-l 
Haret, încă sar vedeă interesul pe care d-sa îl poartă 
școalei poporului. 

Avem astăzi, în total, 4.695 școli rurale cu 6.892 în- 
vățători. Din 2.253 posturi de învățători înființate dela 
1897 și până la 1919, 1401 posturi s'au înființat sub d-l 
Haret. Numai în 1908 și 1909 s'au înființat 948 posturi. 

Sau înființat multe grădini de copii, cantine școlare, 
s'a îmmulțit numărul școalelor normale, creindu-se clase 
paralele la unele din ele, pentru a completă, cât mai 
grabnic, numărul de cel puțin 10.000 de învățători, de 
cari se simte absolută nevoe. 

Numărul școalelor de agricultură a sporit în 8 ani, 
sub d-sa, dela 5 la 78, iar din numărul de 1367 ab- 
solvenți ce-i dăduseră până la finele anului 1909, a- 
proape 900 au intrat deadreptul în agricultură, contri- 
buind astfel la răspândirea unei sistematice lucrări a 
pământului, în pătura țărănească. 

S'au făcut școli numeroase de meserii și de gospo- 
dărie în toate centrele mai însemnate. 

Sa immulţit numărul școalelor de comerț; 91°/ din 
absolvenții acestor școale au intrat în comerț. Numai 
întrun an și jumătate, 1908—1909, numărul patenta- 
rilor români a crescut cu 2.911,iar numărul celor streini 
a scăzut, în acest timp, cu 3.649 și aceasta mai cu 
seamă în Moldova. 

Sa dat mare imbold cercurilor culturale, școalelor de 
adulți, șezătorilor sătești, serbărilor școlare și naționale, 
ridicăii monumentelor istorice, portului național, biblio- 
tecilor rurale, corurilor, teatrelor sătești, grădinilor 
școlare și lucrului manual, acordându-se premii și în- 
curajeri diferite tuturor învăţătorilor cari s'au distins. 

Prin Cassa Școalelor, a cărei fonduri au fost crescute 
în chip simțitor de d-l Haret, s'au clădit localuri nouă 
de școală și s'au înzestrat cele existente cu toate ne- 
cesarele: biblioteci populare, tablouri istorice, intuitive, 
hărți şi aparate didactice. Sau împrumutat mulți învă- 
țători, în condiții lesnicioase, pentru a-și întemeiă gos- 
podării model; s'au ajutat autorii de cărți pentru popor; 
s'au tipărit cu cheltueala Cassei Școalelor cele mai bune 
cărți de acest soiu: sau pus bazele unei biblioteci pe- 
dagogice; sau dat ajutoare la câte 17 învățători, în 
fiecare vară, pentru a vizită țara și provinciile locuite 

de Români; s'au dat ajutoare copiilor săraci, în cărți și 
rechizite școlare ș. a. 

Cassa Bisericilor, înființată de d-l Haret, desfășură 
aceeaș activitate fericită pentru bunăstarea și înzestra- 
rea bisericilor cu toate cele trebuitoare. 

Prin modificarea legii în sensul ca învățătorii și preoții 
să aibă dreptul de a cumpără pământ rural, modificare 
care se datorește tot d-lui Haret, prin acordarea dife- 
ritelor premii învăţătorilor cari se disting în vreun soiu 
de activitate; prin sporirea salariilor învăţătorilor înain- 
taţi (634), a căror număr acum poate fi cât de mare, 
de oarece, după măsura luată de d-l Haret, s'a supri- 
mat limita de 6%, din numărul institutorilor și insti- 
tutoarelor din țară; prin improprietărirea școalelor cu 
teren de cultură ș. a., sa urmărit statornic imbunătă- 
țirea stării materiale a corpului didactic rural, iar prin 
proiectul de buget pe 1910/911 se prevăzuse chiar o 
sporire în massă a lefurilor învăţătorilor. 

Intrucât școla poporului a fost bine și priceput organi- 
zată cu legi, regulamente, programe și orarii potrivite 
nevoei și vremii și condusă cu înțelepciune și dragoste, 
ea a dat și roadele dorite. 

Am avut prilejul să mă încredințez, pe deplin, de 
entuziasmul cu care lucrau învățătorii în școală și în 
afară de școală și ce rezultate îmbucurătoare se dobân- 
diau la școalele de adulți, la șezători, la cercurile cul- 
turale etc., care erau aprețiate, încurajate, răsplătite. Am 
trăit, laolaltă cu învățătorii și cu sătenii, în muncă plină 
de însuflețire și de înălțare, clipe care îmi vor fi deapu- 
rurea scumpe și care mi-au întărit pe deplin convingerea 
că cu așă energii, bine conduse și susținute, se poate răs- 
bate la luminiș, cu mult mai curând decât ne închipuim. 

Ceeace a îndemnat pe învățători la lucru spornic, au 
fost şi stabilitatea și îngrădirile legale, care i-au pus la 
adăpostul fluctuațiunilor politice și tulburărilor, care i-ar 
fi hărțuit sufletește și le-ar fi scăzut entuziasmul. 

In adevăr, legiuirile pentru stabilitate începute de d-l 
Poni, în 1896, au fost completate și desăvârșite de 
«d-l Haret. 

Apoi legătura, în adevăr părintească, pe care d-sa o 
aveâ cu învățătorii, sfaturile înțelepte ce le da în scris și 
prin vorbe: acasă la d-sa, la minister, şi oriunde se 
află în mijlocul lor, interesul și graba cu care rezolvă 
singur toate cererile drepte ce i se făceau, verbal ca 
Și în scris, încurajă și întăriă mult pe învățători. 

Faptul că sau numit organe de control în sânul cor- 
ului învățătoresc; că sau numit învățători în comisiunea 
de cercetare a cărților didactice; că s'au legiferat parte 
din dezideratele congreselor învățătoreşti; că sau meda- 
liat învățătorii destoinici cu «Răsplata muncii,» care sa 
înființat anume pentru atare scop, arată că acest corp 
eră prețuit și, mai ales, că se tindeă, în chip sistematic, 
să i se dea putinţa de a trăi, cât e posibil, prin pro- 
priile lui puteri şi energii, lucru care are o însemnătate 
capitală. 

Dreptatea părintească pe care a arătat-o d-l Haret 
învățătorimii, a fost răstălmăcită cu patimă de mulți; ba 
i sau adus acuzațiuni și în parlament pentru acest lucru. 

La 3 și 4 Decemvrie, 1909, d-sa răspunde acestor 
acuzațiuni în chipul următor: 

«După concepțiunea unora, d-lor, ar trebui ca minis- 
terul instrucţiunii să fie un «Dhalai Lama» de care să 
nu se poată apropiă nimeni și nimeni dintre dascăli să 
nu-i poată vedeă fața. Concepțiunea mea, d-lor, este 


www.dacoromanica.ro 


129 


alta: eu cred că ministrul, oricare ministru, este dator 
să fie în cea mai deaproape atingere cu toţi cei pe cari 
e chemat să-i administreze. Să le dea îndemnuri, să le 
dea sfaturi, să le dea învățăminte, să-i certe atunci când 
ei greşesc. Eu așâ fac. 

«Este o muncă foarte mare pe care mi-o dau pentru 
aceasta, dar nu-mi pare rău de dânsa. Nu-mi pare rău, 
pentrucă, cu toate supărările pe care adversarii mei se 
silesc să mi le producă din cauza aceasta, am avut de 
altă parte așă de bune și de frumoase rezultate, încât 
ajung cu prisosință să-mi răsplătească toate acele nea- 
junsuri». . 

Un moment din cele mai critice pentru corpul în- 
vățătoresc a fost în 1907, când sa aruncat cunoscuta 
vină nedreaptă și pătimașă asupra acestui corp, care 
na propovăduit de cât pacea, ordinea și a stâmpărat, 
ori unde sa putut, spiritele. 

După serioase și temeinice cercetări, d-l Haret alcă- 
tuește cunoscutul raport, din 13 August, 1907, către 
M. S. Regele, raport prin care propune ca 54 învățători 
și 36 preoți să fie medaliați cu  Răsplata Muncii» cl. 
l-a, iar 19 învățători și 22 preoţi cu «Răsplata Muncii» 
cl. I-a, pentrucă au lucrat la preîntâmpinarea sau poto- 
lirea răscoalelor. (Raportul în întregime se găsește pu- 
blicat în Buletinul oficial No. 271, pagina 6353). 

lată câteva părți din raport: 

«Mă voiu sili să documentez cele ce afirm pentru ca 
să pot aduce în sufletul M. V. încrederea pe care o 
am eu, că în opera de regenerare și întărire a Neamului 
Românesc la care M. V. prezidează cu atâta înțelep- 
ciune și cu atâta norocire de 41 ani, Ea se poate spri- 
jini cu încredere pe spiritul de ordine, pe respectul 

legii şi pe devotamentul pentru binele public al cor- 
Pului didactic rural şi al preoțimii dela sate. 

Inaltul semn de bunăvoință al M. V. va redă între- 
gului corp al preoțimii și dăscălimii rurale tot curajul 
şi energia de care are nevoe şi-l va arătă drept ceeace 
în adevăr este în marea lui majoritate: karnic, modest, 
devotat şi priceput muncilor pentru luminarea şi în- 
dreptarea spre bine a țărănimii noastre. 

Scopul propunerilor pe care cu respect le supun la 
înalta aprobare a M. V. este nu numai de a onorà in- 
dividual pe aceia cari și-au făcut datoria; cât mai cu 
seamă de a onorà corpul întreg în persoana câtorva 
din membrii săi» şi raportul este destul de elocvent și 
mare nevoie de comentarii. 

Apărările strălucite pe care le-a făcut d-l Haret în- 
vățătorilor, în parlament, la 24 şi 25 Januarie 1908, 
împotriva acuzațiunilor ce i sau adus de doi membri 
marcanți ai opoziţiei, dovedesc, odată mai mult, senti- 
mentele de care d-sa e pătruns pentru corpul învăță- 
toresc. 

Citez câteva rânduri: 

«M'am silit ca din învăţători și preoți să creez o forță, 
pe care s'o îndreptez întreagă, contra stării de ignoranță 
și de decădere a țărănimii sub toate formele ei. 

Eu sunt convins că calea ce urmez este cea bună și 
rezultatele vii, dovedesc că am dreptate. 

Ce aţi fi zis d-voastră dacă față cu situațiunea nenoro- 
cită în care eră corpul didactic și corpul preoţesc anul 

trecut, aş fi stat nepăsător și nu le-aș fi luat apă- 
rarea. 

Eu lucrasem cu oamenii aceștia șase ani de zile, mă 
urmaseră cu tot devotamentul, îmi dăduseră dovezi de 
ascultare și iubire, și când ti vedeam în nevoe, învinovă- 
țiți pe nedrept, ar fi fost ceva nedemn din partea mea 
să stau să mă uit și să nu fac nimic ca să-i ajut!» 

Sunt clipe sfinte în vieață când patimile trebue să 
tacă și adevărul și dreptatea trebue să ne stăpânească 
sufletele. Şi dacă în vieața altora clipele acestea pot fi 
rari și de scurtă durată, pentru noi învățătorii, cari avem 
chemarea de a propăvădui adevărul și dreptatea, aceste 
clipe trebue să fie necurmate. 

Imi aduc aminte cu drag de zilele înălțătoare pe care 
le-am trăit la congresul din Focșani în 1907. Cei ce-au 
luat parte atunci la congres vor fi reținând încă părți 
din strălucita cuvântare a d-lui lorga. Nu vor fi uitat, 
de bună seamă, nici partea referitoare la d-l Haret: 

Acel care a lucrat, zice d-l Iorga, atât de mult și de 
bine pentru ridicarea și întărirea d-voastră, a școalei și 
a țărănimii și căruia îi datoriți, în cea mai mare măsură 
puterea pe care o reprezintaţi în opera de luminarea 
poporului, este fosul ministru al școalelor Spiru Haret. 
Și când vă vorbesc despre el, în semn de respect, scula- 
ți-vă în picioare!» 

Noi învățători ne-am ridicat, pentrucă trăisem clipele 
de care ne vorbiă d-l Iorga și simțiam în sufletele noa- 
stre adevărul pe care d-sa ni-l spuneă cu atâta măestrie și 
cu atâta căldură; dar, la gestul lui larg, la glasul lui 
răsunător, sub aceă privire care topiă tot ce-i putred 
în suflete, acest adevăr a fost simţit și de streinii de 
corpul nostru, cari se aflau atunci în sală și cari, având 

anumite datorii către partidele lor, tăgăduiau adevărul 
în alte timpuri. 

ȘI... Sau ridicat și ei în semn de respect către 
acela care a întreprins, cu strălucite izbânzi, marea operă 
socială de luminare a poporului. 

Altădată d-l Iorga spunea în scris că la ministerul 
școalelor ar trebui să rămâie pentru totdeauna d-l Haret. 

La sarbătorirea ce s'a făcut d-lui Haret, cu prilejul re- 
tragerii sale din învățământ, d-l Dr. C. Istrati, conser- 
vator democrat, fost ministru al școalelor, d-l Pangrati, 
rectorul Universității din București, membru marcant al 
partidului conservator, și alți oameni distinși, de dife- 
rite nuanțe politice, au recunoscut și au lăudat meritele 
covârșitoare ale ilustrului sărbătorit în munca pricepută 
și neîntreruptă, ce a săvârşit și săvârşeşte, pentru lumi- 
narea poporului, ca profesor și ca ministru, ca om. 

Revistele noastre învățătorești și-au făcut datoria după 
cuviință, către acela căruia învățătorimea îi datorește 
nețărmurit respect, iubire și recunoștință. 

E o datorie pentru noi învățătorii ca la dragoste, să. 
răspundem cu dragoste. 

De aceea, în aceste clipe curate și senine, când înșiși 
vrăjmașii politici ai d-lui Haret se unesc spre a-l sărbă- 
tori pentru marea sa vrednicie pe tărâmul binelui obștesc, 
noi învățătorii, cari nu urmărim și nu dorim decât înăl- 
țarea şi întărirea școalei și prin ea a poporului, amin- 
tindu-ne, cu admirație și cu recunoștință, de toate jertfele, 
de toată munca grea și obositoare, pe care d-l Haret 
a închinat-o școalei și poporului românesc, amintindu-ne 
de tot sprijinul, de toate sfaturile înțelepte, de toate în- 
demnurile, de toate încurajările și mai presus de nemă- 
surata dragoste de părinte pe care ne-a dovedit-o, atât 

de strălucit, în timpurile grele, când desnădejdea ame- 
nință să ne cuprindă sufletele și când dragostea sa a 
avut rolul unui balsam răcoritor și întăritor, noi învă- 
țătorii, în această împrejurare solemnă, sărbătorim pe 
marele patriot, sufletul ridicării școalei, a învățătorimii 
şi a poporului românesc, pe d-l Spiru C. Haret, cu 
toată curăţenia și căldura inimilor noastre și-i urăm încă 
mulți ani pentru desăvârșirea binefăcătoarei munci de 
ridicare sufletească și economică a poporului românesc. 


LEON MREJERIU 
Invățător în Călugăreni, Neamţ. 

OFICIALIZAREA CĂRŢILOR DIDACTICE 


Cartea e busola și cronometrul învățătorului, punctul 
de sprijin al meseriei lui și ajutorul cel mai de seamă 
spre ajungerea scopului urmărit: înzestrarea tineretului 
cu cunoștințe folositoare și durabile, înnobilarea su- 
fletului. 

Cine cunoaște bine cărțile noastre didactice și le com- 
pară cu similarele din alte țeri streine cu școală veche 
de multe veacuri, cu pedagogi vestiți, cari au făcut epocă 
prin vederile și operele lor, cu vastă literatură clasică, 
cu corp didactic excelent, cu mediu social și cultural 
mult superior nouă, cine compară, zic, cărțile noastre 
de şcoală cu cele similare din streinătate, constată cu 
o plăcută surprindere, că noi nu stăm nicidecum departe 
chiar de cele mai bune lucrări streine. 

Cu o iuțeală necunoscută aiurea au început să iasă 
la noi cărți noi de școală, potrivite noilor curente pe- 
dagogice, cerințelor timpului și trebuințelor vieții practice. 

Fruntași dintre membrii corpului didactic s'au străduit 
să pună în mâinile școlarilor cărți pe înțelesul lor, plă- 
cute, ușoare, atrăgătoare și instructive. 

In timpul d-lui Haret, Ministerul Instrucțiunii a spri- 
jinit acest înbucurător avânt prin diferite decizii, dispo- 
ziții și încuraţări. Din timp în timp sau instituit con- 

cursuri de cărți didactice, la cari participau toți câţi 
credeau că prin felul cum ei înțelegeau că trebuesc 
tratate diferitele materii de învățământ, pot contribui 
întru câtva la ușurarea asimilării cunoștințelor de către 
școlari și la ușurarea muncii învăţătorilor. 

Pe nesimţite, vechile metode de învățământ fură în- 
locuite, cu toată rezistența celor deprinși cu învățământul 
numai prin pur verbalism. Rolul de căpetenie în această 
schimbare l-au avut nu atât inspecțiile, conferințele, or- 
dinele și dispozițiile ministeriale relative, ci mai ales ma- 
nualele didactice din nou alcătuite, pe baze nouă, în con- 
formitate cu nouăle îndrumări ieșite din observaţiile și ve- 
derile pedagogilor de seamă. 

Astfel ca exemple putem cită învățământul aritmeticii 
și geometriei care eră până mai deunăzi pur verbalism, 
căci constă mai numai din memorare de reguli și defi- 
nițiuni, ilustrate din când în când prin câte o problemă, 
două. Acelaș învățământ sa așezat acum pe baze prac- 
tice corespunzând cerințelor vieţii reale (socoteli) și sco- 
pului formal (gimnastica minții). Tot așă gramatica: 
dela învățarea pe de rost a regulelor limbii sa trecut 
la învățarea limbii vorbite și scrise, analizandu-se vor- 
birea și scrierea în exemple, în bucăţi literare, poezii, 
etc. La geografie, dela memorarea unui colosal număr 
de numiri de munți, râuri, orașe, așezate ca întrun 
catalog neînțeles, sa ajuns acum la cunoașterea țerii și 
continentelor, staruindu-se asupra legăturii cauzale dintre 
om și om, popor și popor, om și natură, dela exe- 
cutarea neînțeleasă a hărților calchiate, la înțelegerea și 
interpretarea lor, etc.. Și așă, fiecare obiect de învăță- 
mânt, a cărui materie sa expus din ce în ce mai clar 
și mai metodic în manuale nou apărute, a deprins aproape 

întreaga dăscălime să adopte noi metode de predare, 
ieșind oarecum din făgașul rutinii. 

Se poate ca la baza încercărilor și năzuințelor auto- 
rilor de cărți didactice să fi fost și dorința naturală a 
unui câștig material, răsplată a ostenelilor depuse, a 
cercetărilor lungi și obositoare, a frământărilor de creer, 
până să alcătuească rând cu rând, frază cu frază, o bu- 
cată de cetire, o lecție de gramatică etc. și, după lungi 
osteneli și chibzuințe, un întreg manual. Fiecare aie dreptul 
să câștige, când muncește. 

Se poate însă probă că autorii celor mai bune ma- 
nuale didactice au fost călăuziți la alcătuirea lor nu de 
dorința câștigului bănesc, ci de dorința de a vedeă școala 
progresând, tinerimea profitând sufletește, și de a ușură 
munca colegilor de meserie. Chestia câștigului material 
rămâneă, dacă nu cu totul nebăgată in seamă, dar, pe 
un plan foarte depărtat. 

Nu toată lumea însă are mai mare drag de binele 
şi progresul celor mulți, decât de binele și câștigul său 
personal. S'au găsit oameni cari caută să facă afaceri 
şi din cărțile de școală, exploatând punga părinților, 
școlarilor, situația lor în învățământ, buna credință a 
colegilor, meritul muncitorilor similari talentați, dar ne- 
interesați materialicește, deci neîndrăzneți, și, ce e mai 
păgubitor și chiar ireparabil, educația și instrucția vii- 
toarelor generații, cari se vor resimți la vreme și nu se 
va ghici de unde vine răul. 

Starea aceasta de lucruri ar fi mers mai departe și 
ar fi avut urmări destul de nenorocite, dacă nu erà 
ochiul pătrunzător al d-lui Spiru C. Haret. D-sa, cu simțul 
de observație caracteristic oamenilor mari, a văzut și 
această bubă de care suferiă școala română și i-a aflat 

și leacul, pe care l-a și aplicat treptat-trepat, și pe care 
n'ar fi trebuit să-l părăsească nici o autoritate școlară 
cu dor și drag de progres. 

Dacă ar fi să nu socotim decât felul cum d-l Spiru 
C. Haret a pătruns și sa interesat de cestiunea cărților 
didactice, felul cum a văzut și a expus una din cele 
mai dăunătoare stări de lucruri pentru învățământ, ob- 
servaţiile d-sale drepte, am vedeă pe omul adânc cunos- 
cător în ale școalei, pe omul care se străduește să în- 
lăture piedicile ce stăviliau progresul învățământului, pe 
omul care cearcă să descătuşeze pe dascălul primar de 
sub tirania celor meniți a-i fi îndrumători desinteresați, 
pe omul care are ca țel: totul pentru școală. 

lată câteva pasagii, în cari d-l Haret zugrăvește nea- 
junsurile de cari suferiă învățământul din cauza comer- 
țului de cărți de școală, neajunsuri năbușite prin mă- 
sura binevenită a oficializării cărților didactice de curs 
primar, neajunsuri isbucnite cu mai mare furie îndată 
după plecarea d-lui Haret dela conducerea învățământului: 

«Inscrierea în legea fundamentală a țerii a gratuității 
învățământului primar a avut de scop să facă ca nici 
o piedică să nu se afle în calea chiar celui mai sărac 
copil, pentru a puteă căpătă acel învățământ. 

Dar această dispozițiune salutară ar fi zădărnicită, 
dacă nu sar înlătură și alte piedici tot așă de grele. 
Printre acestea, în prima linie este greutatea pentru co- 
piii săraci de a-și procură cărțile și rechizitele necesare. 

Este cunoscut că părinții săraci, şi mai ales țăranii, 
când sunt învitați să-și trimită copiiila școală, dau, ca 
principală scuză pentru nesupunerea lor la lege, lipsa 
de cărți și de haine. Și în adevăr, este foarte mare 
numărul acelor copii cari vin la școală fără cărți și cari, 

din această cauză, nu fac nimic, sau se silesc să prindă 
ce pot din auzite sau din cărțile camarazilor lor mai 
norociți. 

Situațiunea este și mai agravată prin faptul că în 
foarte multe școli, pe lângă cărțile și obiectele strict 
necesare, se impuneă copiilor cumpărarea de cărți și lu~ 
cruri inutile. 

Erà aci un abus din cele mai mari, care se intro- 
dusese încet, încet, prin pofta de câștig a autorilor de 
cărți şi caiete de tot felul, prin convenţia multor învă- 
țători și institutori, și prin toleranța autorităților școlare. 
Din cauza lor, gratuitatea învățământului primar nu mai 
există de fapt. 

Alegerea cărților, a căror introducere în școli să fie 
permisă, sa fâcut până acum după mai multe norme 
dintre cari însă nici una nu sa găsit scutită de critici 
fundate. 

Modul cel mai obișnuit a fost acela ca autorul să 
înainteze cartea sau manuscriptul său Ministerului. A- 
cesta-l trimeteă în cercetarea Consiliului permanent de 
instrucțiune. Dar consiliul, care eră totdeauna prea mult 
ocupat cu lucrările de administraţiune, nu puteă cercetă 
lucrarea el însuș, ci o trimeteă și el unei persoane 
oarecare, competentă sau presupusă competentă în 
materie. 

Foarte rate ori, această persoană prezentă un raport 
bine studiat; de cele mai multe ori, propuneă să se 
dea aprobarea după o aruncătură de ochi superficială. 
De aceea sau văzut aprobate cărți cu totul defectuoase 
ca metodă, pline de erori de fapte, nepotrivite din toate 
punctele de vedere. 

Aprobările date în modul acesta nu erau supuse la 

nici o regulă și la nici o limită. De aceea se vedeau 
aprobate numeroase manuale pentru aceeaș clasă și 
pentru aceeaș materie, de merite cu totul inegale. 

Rezultă de aci o luptă înverșunată între diverșii autori, 
căutând fiecare să uzeze de toate mijloacele pentru a 
introduce cartea sa în cât mai multe școli, cu exclu- 
derea cărților rivale; şi dacă vreunul se întâmplă sá 
aibă o situațiune oarecum priveligiată față de ceilalți, 
dacă, spre exemplu, ocupă în învățământ vreun post 
superior, se întâmplă să se folosească de această îm- 
prejurare pentru a suprimă orice concurență. Sau văzut 
astfel unii realizând în scurtă vreme beneficii foarte 
însemnate, din câte un abecedar, o caite de lectura, 
sau o colecțiune de probleme, de loc superioare altora, 
cari au rămas uitate prin rafturile editorilor. In școli, 
de altă parte, eră o dezordine completă. Invăţătorii și 
institutorii, asediați de stăruințe și presiuni, schimbau 
cărțile la fiecare an, și, din cauza asta, nici o conti- 
nuitate nu erà în învățământ. Școlarii repetenți, acei 
cari treceau dela o școală la alta, erau cu totul dezo- 
rientați, pe lângă că erau siliți să facă nouă cheltueli, 
ca să-și cumpere cărți nouă, cu cari trebuiă de multe 
ori să reiă materia dela început. 

Căci trebue încă să amintim că mai totdeauna di- 
versele manuale, aprobate pentru una şi aceeaș clasă 
și materie, nu se potriviau între ele, nici în definițiuni, 
nici în numiri, nici asupra faptelor însăși. Cuvântul «pre- 
dicat» însemnă un lucru pentru un autor, și altul pentru 
un alt autor. După unul, Radu Negru eră «fundatorul 
principatului României»; după altul, el eră «fratele lui 
Mircea I.» 


Lă . . . . . . s . . . 

Aceste considerațiuni au făcut pe d-l Haret, să stabi- 
lească un nou regim pentru cărţile didactice de curs pri- 
mar. A hotărît anume ca, în toate școlile primare din țară, 
să nu fie admis decât un singur abecedar și o singură 
carte de lectură. Aceste cărți trebuiau să fie elaborate 
după niște regule de mai înainte publicate (1). Cele mai 
bune din cărțile cercetate și deveniră proprietatea Mi- 
nisterului, care le imprimă pe socoteala sa și le intro- 
duse în școli în mod exclusiv. 

Cărțile imprimate astfel de Minister se puseră în 
vanzare cu prețul costului, plus un adaus de 10 pâna 
la 15%, din care sau adunat fonduri pentru ajutarea 
copiilor săraci cu cărți și rechizite necesare școalei. 

In ultimii ani, Ministerul a realizat de pe urma cărților 
oficiale sute de mii de lei; toți acei bani au fost distri- 
buiți la mii și zeci de mii de elevi săraci din toate 
școalele țerii La începutul anului școlar, toți diriginții 
șI directorii primiau dela Cassa Școalelor bonuri de cărți, 
în schimbul cărora puteau procură cărți de școală dela 
orice librărie și toate acele cărți crau distribuite elevilor 
săraci. Astfel de bu nătăți revărsă asupra școalelor, înțe- 
leapta măsură dela 1901 a d-lui Haret. 

Osebit de asta, cartea fiind una și aceeaș în toată - 
țara, copiii, cari se mutau dela o școală la alta, nu erau 
nevoiți să facă nouăi cheltueli cu cumpăratul altor cărți, 
cu toate că prețul lor se redusese aproape cu 50—60%/,. 
Cărţile oficiale fiind în uz 3—5 ani, elevii aveau posi- 
bilitate să învețe mai mulți de pe aceeaș carte și așă 
părinţii erau scutiți de a mai procură cărți nouă repe- 
tenților sau copiilor cari urmau în clase consecutive, 


1) Buletinul oficial No. 191 din Decembrie 1901, 

căci cei mai mici puteau întrebuință cărțile fraților mai 
mari. 
* 

Cari sunt vinile aduse oficializării cărților de cetire și 
abecedare? 

a) Că se suprimă orice emulație între autori. 

Această acuzare nu-și are rostul, întru cât se publicau 
concursuri pentru cele mai bune manuale cari erau alese 
de către o comisie specială compusă din oameni spe- 
ciali în materie. Osebit de aceasta cu ani înainte se știi 
când va fi asemenea concurs și cei ce doresc să pro- 
ducă cevă bun au tot timpul necesar să lucreze cât mai 
bine și mai cu folos pentru școală. Ministerul a avut 
grijă și de menținerea emulației, căci a fixat câte trei 
premii de fiecare clasă, în total 12 premii, cari erau 
atribuite lucrărilor celor mai bune. Cum întralt fel se 
poate menține emulația? Cu sistemul liberei tipăriri și 
cu obiceiurile în uz la noi se poate probă că orice emu- 
lație e nimicită, când cei ce voiesc să alcătuească o carte 
de școală știu prea bine, că nu vor puteă s'o introducă. 
în școlile acaparate de tovărășii compuse sau patronate 
de puternicii zilei, oricâte calități superioare ar avea 
cartea. Ba încă de multe ori, calitățile și inovațiile fe- 
ricite ale unei cărți se transformau în defecte după apre- 
țierea marei masse a învățătorimii obișnuite a aveă cărți 
de pe unul și acelaș șablon și orice ieșire din obișnui- 
tele clișee constituiau erezii neiertabile. 

Singura emulaţie nimicită e emulaţia vânzării; dar în 
locul ei s'a încurajat emulaţia intelectuală, după care 
autorii erau ținuți a-și frământă capul cum să facă cea. 
mai bună carte, nu cea mai bună afacere. 

b) Că se nimicește concurența între autori, editori, etc.. 

Exact. Şi aci stă cea mai mare binefacere a oficia- 
lizării cărților. Ce concurență poate face cineva tovă- 
rășiilor organizate anume, ca să suprime concurența? 

c) Se mai obiectează că manualele tipărite de Minister 
nar fi tocmai bune. Se poate, dar comisiile au ales și 
au tipărit cele mai bune manuale din câte s'au prezentat. 

Comisiile au fost însărcinate să aleagă, nu să lucreze 
cărțile. Cei ce nu sunt mulțumiți și doresc perfecția nau 
decât să pună mâna la lucru, căci la lucru se vede ce 
poate omul și «dela vorbă până la fapte e mare deo- 
sebire». 

Măsura d-lui Spiru C. Haret, privitoare la oficializarea 
abecedarului și cărților de cetire, a fost primită cu multă 
bucurie aproape de întreaga suflare dăscălească, care se 
vedeă prin aceasta scăpată de neplăcerile presiunilor de 
tot felul. Revenindu-se asupra ei, sau suprimat fondurile 
cu cari se ajută gloata cea mare a școlărimii sărace, s'au 
aprins apoi poftele unor personalități oficiale de-a apăreă 
cu lucrări mediocre și a se dedă la reclame, tărăboiu 
şi presiuni jignitoare prestigiului lor și învățământului. 


ION CIORANESCU 
Învățător în jud. Dâmboviţa. 

PROBLEMA NAȚIONALĂ ŞI ŞCOALA. 
ROLUL ISTORIEI NAȚIONALE 


Patria nu este numai pămân- 
tul din care scoatem rente. Pa- 
tria o face şi limba, şi istoria, 
şi tradiţiile. 

Spiru C. Haret. 

Condițiunea de vieață a unui popor fiind la început 
pământul, istoria se începe cu lupta pentru păstrarea 
acestui pământ; iar patriotismul se confundă cu iubirea 
lui. După vecuire de secole în acelaș mediu, loviți de 
aceleași restrişti, încălziți de aceleași isbânzi, mânați de 
acelcași idealuri, oamenii au ajuns să rezume în ideea 
de patrie, pe lângă dragostea de pământul strămoșesc, 
dragostea de neam, de limbă și de credințe, respectul 
trecutului şi unitatea aspiraţiunilor. 

Acest simțământ născut dealungul veacurilor din bu- 
curiile și suferințele comune sa considerat totdeauna 
ca temelie puternică, pe care popoarele se înalță, pros- 
perează și își păstrează ființa curată a naționalității. Dela 
vechii Cartaginezi, ale căror femei îşi jertfiau podoaba 
părului spre a face odgoane pentru susținerea răsbo- 
iului de salvare a patriei, până la modernii Germani, 
cari admiră până și barbaria strămoșilor lor și al căror 
învățământ armează până și pe copii pentru răsboiul 

dintre națiuni și rasse, în toate timpurile și pretutindeni 
popoarele conștiente, punând interesele mari ale viito- 
rului în strânsă legătură cu trezirea și tăria simțământelor 
patriotice ale poporului, au căutat să imprime im edu- 
cațiune o direcțiune națională. 

In multe părți se merge astăzi până la exagerări, până 
la alterarea adevărului istoric, pentru a se întări cre- 
dința în puterile naţiunii și a deșteptă în popor, simță- 
minte de adorare către țară și neam. «In Anglia, Ger- 
mania, Rusia, Italia, Japonia și America», spune d-l Emile 
Faguet, membru al Academiei franceze, «se exaltează 
patriotismul până a face poporul să creadă că patria 
lui este cea mai frumoasă, cea mai bogată, cea mai 
puternică, care se impune omenirii întregi prih calitățile 
sale, și omenirea ar procedă înțeleptește supunându-se 
și chiar încorporându-se acestei patrii. Şi Germanul, şi 
Englezul, și Rusul cred, cu puternică convingere, că este 
patriotic și omenesc ca lumea întreagă să fie robită 
propriei lor țeri»> (1). 

Chiar acei, cari s'au ridicat cu putere împotriva ten- 
dințelor patriotice în educaţiune și au cerut, în numele 
ideii de înfrățire a noroadelor, dispariţia granițelor, pentru 
ca omenirea s'ajungă o singură și imensă naţiune, chiar 
aceia propovăduesc neamului lor dragostea de patrie. 
Deși, de pildă, idealul socialismului este «nimicirea dra- 
pelelor naţionale în focul fraternizării universale», so- 
cialiștii germani se declară patrioți și vorbesc masselor 
cu venerație despre destinele Germaniei. Însuș Jaurès, 
şeful socialiștilor francezi, slăvește patria grăind astfel 
connaționalilor săi: <Sunteți legaţi de acest pământ prin. 


(1) Emile Faguet, De la Patrie pag. 16. 

tot ce a fost înaintea voastră, prin tot ce va veni după 
voi, prin aceia cari Vau creat și prin aceia pe cari-i 
veți creà, prin trecut și prin viitor; sunteți legaţi prin 
mormintele strămoșilor și prin leagănele nepoților» (1). 

Și fiindcă dintre toate instituțiunile unui stat aceea, 
în care se gătește mai mult floarea viitorului, e școala, 
asupra ei cade sarcina covârșitoare de-a deșteptă și întări 
dragostea de țară și de neam și de-a abate pornirile de pe 
drumul alunecos și înșelător al umanitarismului. 

«Timpul în care trăim», spune domnul Spiru Haret, 
«formează fără îndoeală una din epocile cele mai însem- 
nate din istorie. Nicipdată poate în trecut nu sa văzut 
ridicate în acelaș chip atâtea chestii fundamentale, de 
a căror soluţie să atârne îndrumarea viitoare a omenirii. 
Printre aceste chestii, una din cele mai însemnate este 
învierea principiului naționalităților, în virtutea căruia 
fiecare popor caută să-și asigure existența, unind întrun 
mănunchiu toate elementele naţionale, pe baza legătu- 
rilor naturale, pe cari le constitue unitatea de limbă, 
de tradiţii, de credință, de aspirațiuni și de nevoi. În 
lupta aceasta mai mult sau mai puțin pacifică, școala, 
dacă nu este cel dintâiu, este de sigur printre cele din- 
“tâiu şi cele mai puternice mijloace de acțiune» (2). 

* * * 

Printre mijloacele, de cari dispune școala, ca să deș- 
tepte iubirea de țară și de neam, respectul și recu- 
noștința către faptele trecutului este storia cartea 


sfântă în care este închisă gloria străbună>. «Ce imensă 
importanță are istoria ţerii!> spune d-l Haret, «școala 


(1) Emile Faguet op. cit. pag. 15. 
(2) «Revista Generală No. 6 din 1 Ianuarie 1907 (pag. 369). 
10 

primară are chemarea, are datoria de-a formă conștiința 
națională a poporului, de a-l face să cunoască trecutul, 
pentru a-și înțelege rostul său în prezent și chemarea 
sa în viitor. Școala primară trebue să creeze simțul de 
solidaritate naţională, fără care un stat nu poate există, 
și care dă unei națiuni tărie și încredere în sine. Pentru 
ajungerea acestui scop, trebue să conlucreze întregul 
învățământ; dar, în prima linie, studiul istoriei» (1). 

Dar pentru ca istoria națională să-și împlinească rolul 
cel mare de reînviere a trecutului și de povățuitoare a vre- 
milor ce vin, episoadele ei trebue să umple de emo- 
țiune pe şcolari prin frumuseţea și căldura cu cari sunt 
zugrăvite. Un inspector școlar al Parisului întâlnind la 
poarta unei școale pe o fetiță suspinând o întreabă de 
ce plânge.—<Au ucis-o, domnule |» — «Pe cine?» — Pe 
Ioana d'Arc!» sfârși fetița innecată de plâns. «Fericit în- 
vățătorul care a putut produce astfel de lacrămi!» exclamă 
un scriitor (2). 

Am apucat predarea Istoriei Românilor, adresându-se 
învățătorul mai mult memoriei și prea puțin rațiunii și inimii ; 
se da prea multă importanță mai mult pomelnicului 
de nume proprii, anilor de suire și de cădere de pe 
tron, statisticii îndoelnice a soldaților de ambele părți 
căzuți pe câmpul de luptă; se puneă preț pe atâtea 
lucruri de puțină importanță, a căror memorare obosiă 
pe copii şi-i înstrăină de vieața trăită de străbuni. In 
acest fel erau întocmite și manualele: o îmbulzeală de 
fapte mărunte, cu înșirare de nume proprii, de ani şi 
de cifre. Dacă la această stare de lucruri, mai adăugăm 
lipsa scrierilor populare, menite să aprindă patriotismul 


(1) Report către M. S. Regele pag. 14. 
(2) Henry Lemonnier, L'enseignement de I'histoire pag. 4. 

prin desvăluirea vredniciei trecutului, se poate explică 
cu prisosință lipsa sentimentulni de mândrie națională 
la poporul nostru, lipsă, manifestată prin petiții adresate 
de țărani unei împărăţii vecine pentru obținere de 
drepturi, prin nepăsarea cu care se priviau zilele mari 
de sărbătoare naţională sau prin groaza, cu care flăcăii 
noștri așteptau împlinirea datoriei de-a sluji patria ca mi- 
litari. Erà timpul să se iea grabnice și energice măsuri 
‘cari să deștepte în poporul, zătihnit de atâtea nevoi 
şi decepții, dragostea de neam și de moșie, convingerea 
că e liber și stăpân pe destinele lui. Românul avea 
nevoe de îndrumare și indrumarea trebuiă să plece 
dela școală. 

D-l Spiru Haret este cel dintâiu ministru care, re- 
noind toată clădirea învățământului, dete școalei pu- 
tința de a contribui puternic și efectiv la înălțarea 
culturală și națională a neamului. 

In chiar cea dintâiu lună a primului său ministeriat în- 
cepe opera mare și nepreţuită de a face din școală pa- 
văza naționalismului. Prin circulara No. 3253 din 22 
Aprilie 1897, d-l Haret stabilește astfel menirea școalei: 

«Cea dintâiu datorie a școalei, care trece înaintea ori- 
cărei alteia, este de a formă buni cetățeni, și cea din- 
tâiu condiţie pentru a fi cineva bun cetățean este de a-și 
iubi țara fără rezervă, de-a aveă o încredere nemărgi- 
nită întriînsa și în viitorul ei. Toată activitatea, toată 
îngrijirea celor însărcinați cu educaţia tinerimii acolo tre- 
bue să tindă». 

Și toate aceste aspiraţiuni își ieau înfiripare sub fn- 
țeleapta și patriotica sa conducere. Realizarea lor for- 
mează marea operă națională, mereu în prosperare de- 
câte ori destinele școalei sunt în mâinile sale. 

Prin circularea amintită, d-l Haret hotărăște ziua de 
10 Maiu ca serbare școlară și, fiindcă nimic nu scăpă 
ochiului său cercetător, ca să înlăture neajunsurile ce 
se observau în predarea istoriei naționale, arată în mod 
limpede cum trebue înfățișate evenimentele trecutului, pen- 
tru ca să pătrundă și să însuflețească pe școlari. Frumosul 
pasaj ce urmează, desprins din circulara d-lui Haret 
este o admirabilă pagină de metodică, care va rămâne 
în pedagogia română, să lumineze și să însuflețească 
mereu pe dascăl, în cele mai prețioase ale sale lecțiuni: 

« Căutaţi a face pe copii să prețuească evenimentele 
mari ale istoriei noastre mai mult decât pe acelea 
din istoria altor popoare ; să se convingă că strămoșii 
lor au fost eroi, cari au luptat și și-au vărsat sângele 
ca să conserve țara ce-i adăpostește astăzi; redeștep- 
taţi în inima lor aceeaș aprinsă iubire de țară, pe care 
și ei trebue s'o aibă, ca urmași ai acelor nari eroi; si- 
liți-vă a-i convinge, că țara lor este cea mai bună țară, 
că neamul lor este cel mai viteaz, cel mai nobil, cel 
mai energic dintre toate neamurile. Nu vă temeți că veți 
cădeă în exces pe această cale; oricât de departe veți 
merge, cu atât mai bine va fi. Căutaţi încă a face să 
intre adânc în inima tinerilor, că epoca în care trăim 
este una din cele mai mari din istoria noastră; că Su- 
veranul nostru este unul din cei mai mari din câți au 
ocupat până acum tronul țerii; că niciodată poporul 
român nu a avut mai bine conștiința exactă a valorii 
sale; că niciodată nu a dat, întrun timp așă de scurt, 
mai multe și mai mari dovezi de vitalitate și de price- 
pere; că niciodată nu a avut o poziţie mai înaltă între 
popoarele Europei, decât aceea care și-a câștigat-o în 

această din urmă jumătate de secol prin vitejia și în- 
țelepciunea lui. 

Luptaţi pentru a nu lăsă să prindă rădăcină la dânși 
deprinderea de a găsi rău tot ce văd și tot ce-i încon- 
joară în țara lor. Combateţi din toate puterile tendințele 
unei școale nenorocite, care lucrează pentru a distruge 
în sufletele lor orice avânt generos și orice încredere 
în oamenii și în instituțiile țerii, iarbă veninoasă, care 
paralizează tocmai ceeace face puterea și bucuria ti- 
nereții: credința în bine.» (1) 

Dela «Cuvântul introductiv» allui Mihail Cogălniceanu, 
rar mai întâlnim în literatura noastră pagini așă de 
mișcătoare, cari să pună în evidență rolul istoriei în 
educațiune și preocupările dăscălimii pentru a lumină 
Şi întări conștiința națională. Și ca să ușureze sarcina 
învățătorului în orele de istorie națională, și ca să-i dea 
putinţa să facă învățământul cât mai viu și cât mai 
plastic, d-l Haret iea măsuri din prima lună de ministeriat 
să se alcătuească tablouri murale istorice, cari să repre- 
zinte episoadele cele mai însemnate din istoria țerii. 


* 
* * 


Chemând atențiunea clasei dirigente și a corpului 
didactic asupra imensei chestiuni a educațiunii poporului, 
un singur sentiment și o singură gândire par a se des- 
face din sufletul său mare: să lupte necontenit pentru ca 
lumina și patriotismul să se întindă cât mai mult și cât 
mai repede în toate colțurile țărișoarei noastre. La gu- 
vern sau în opoziție, d-l Haret nu cunoaște odihnă 
și toată fericirea vieții pare a se rezumă în realizarea 
şi dăinuirea măsurilor ce-i frământase mintea, pentru 


(1) «Monitorul Oficial No. 18 (pag. 698) din 1897. 

ridicarea culturii și sporirea energiei Românului pe toate 
căile vieții. 

In anul 1900, d-l Haret nu mai eră ministru și iea 
parte fără preget mai la toate ședințele primului con- 
gres al corpului didactic primar, care aveă să discute 
Educaţiunea Nahonală. In şedinţele dela 2 și 3 Iulie, 
congresul desbate sub președinția sa această mare 
chestiune și iea o interesantă și sănătoasă rezoluţie, în 
care se resfrâng multe din vederile sale manifestate ca 
ministru, rezoluție, din care reproduc următorul fragment: 

«Cultivarea sentimentului național și religios în nouăle 
generaţiuni ale corpului românesc să fie preocuparea 
de căpetenie a învăţătorilor și preoților, cari trebue să 
lucreze uniți pentru realizarea acestui măreț ideal na- 
țional, sădind în inima săteanului iubirea de D-zeu, iu- 
birea de neam, de moşie și solidaritate morală între 
individ și națiunea din care face parte. 

Pentru realizarea acestei dorințe propunem: Invăţă- 
torul și preotul uniţi să fie icoana vie a dragostei de 
țară, de muncă şi a datoriei în fața consătenilor lor. 
Să se utilizeze materialul de istorie şi religie de acești 
doi factori, prin predici naționale ţinute în biserică, 
școală şi societate cu ocazia sărbătorilor religioase și a 
celor naționale. . . 

... Să se înființeze coruri religioase și naționale. Se 
vor organiză serbări naționale școlare, petreceri dumi- 
nicale cu caracter naţional, jocuri și excursiuni la locu- 
rile istorice... Să se utilizeze tablourile istorice și scrierile 
populare cu subiecte din istoria națională prin explica- 
țiuni vii și răspândirea lor prin casele Românilor (1). 


(1) Anuarul Congresului corpului didactic din 1903 pag. 67. 

In anul 1901 și 1902, d-l Haret, expunând ca mi- 
nistru, în ședințele celui de al 2-lea și al 3-lea congres 
rolul mare ce e menit să îndeplinească dascălul în so- 
cietate, îl îndeamnă să trezească și să întrețină în su- 
fletul poporului conștiința națională. 

eInvățătorii sunt datori», spune d-l Haret, «să infil- 
treze în țărani sentimentul naţional. Prin aceasta, ei vor 
săvârși un lucru enorm. Trebue luminați țăranii, că sunt 
locuitorii unui stat liber, pentru a nu se mai întâmplă 
monstruozități ca cele de acum câtva timp, când cu 
prilejul unor turburări, se făceau jălbi către o putere 
străină» (1). 

In ziua de 6 lulie 1904, d-l Haret, deschizând tot 
ca ministru al cincilea congres didactic, care aveă să 
discute «Scopul istoriei naționale în școala primară», 
rostește o călduroasă cuvântare, spunând între altele: 

«Istoria națională este cea mai însemnată dintre toate 
învățămintele, căci prin ea vom putea înălță sufletul 
Românului. Căutaţi, fie prin conferințe, fie prin întru- 
niri, fie prin orice alt mijloc, a vorbi poporului despre 
istoria noastră naţională, plină de atâtea pagini glo- 
Tioase !> (2). 

Dornic de propășirea țărănimii, al cărei iubitor 
și apărător sincer este, d-l Haret luptă la guvern și 
în opoziție cu un devotament şi o energie neînvinsă, 
să înlăture curentele ce se formau pentru știrbirea cul- 
turii acestei țărănimi. In anul 1905 se agită prefacerea 
organizațiunii școalei primare. Erà vorba să se mai 
restrângă învățământul rural, reducându-se la 3 ani obli- 
gatorii, în cari să se predeă numai citirea, scrierea și 


(1) Idem pag. 101 și 137. 
(2) Anuarul Congresului corpului didactic primar, din 1904, pag. 30. 

cele patru operațiuni. Intre altele, istoria națională eră 
exclusă din școala satului. Domnul Haret nu mai eră 
ministru. Autoritatea școlară de atunci, care prepară 
această reformă, ar fi pus mare temeiu pe concluziu- 
nile congresului corpului didactic primar, dacă ele ar 
fi fost în sprijinul prefacerilor ce se urmăriau. Persona- 
lul administrativ școlar, puneă mari insistențe pe lângă 
congresişti, pentru a votă soluțiuni în sensul ca școala 
poporului să nu mai fie clădită pe largile temelii ale 
democrației şi cuantumul de cunoștințe să fie redus pen- 
tru săteni. Cultura neamului nostru eră întrun moment 
de grea cumpănă. Atunci, d-l Spiru Haret vine în mij- 
locul congresului și combate în ședința dela 1 Iulie 1905 
în prezența ministrului școalelor și în ovaţiile întregei 
dăscălimi primare, nouăle reforme. 

Cu credința tare în puterile și însușirile sănătoase ale 
țărănimii, d-l Haret arată că «tăria cea mai mare a or- 
ganizației noastre de stat stă tocmai în aceea că pătura 
conducătoare a țerii are rădăcini adânci și puternice în 
massa poporului, de unde se alimentează cu elementele. 
cele mai inteligente, cele mai viguroase și cele mai 
decise», și se ridică cu putere înpotriva reducerii învăță- 
mântului primar, acest învățământ fiind alimentul inițial, 
indispensabil orcărei inteligențe, ca să se poată desvoltă 
pe urmă». — În calda și patriotica cuvântare, ce roste- 
şte în acea ședință, dovedește între altele locul însem- 
nat ce ocupă istoria națională în cultura elementară. 

«Cum?» — zice d-l Haret — «școala românească nu 
va fi în stare să lămurească pentru copiii de Români 
ideea de patrie? Ea nu va puteă să-i facă să înțeleagă 
ce însemnează a fi Român? Nu va putea să-i facă a 
se deosebi de Unguri sau de Bulgari? Ea nu-i va pu- 


www.dacoromanica.ro 


153 


teà învăţă să iubească pământul străbun, să simtă româ- 
nește? Şi o asemenea școală o vom puteă numi scoalá 
românescă. 

«Școala primară trebue să fie adevărată școală națio- 
nală sau să nu fie de loc. ...In Macedonia întreținem 
cu însemnate sacrificii un număr mare de şcoli primare, nu 
pentru a învăță pe copii citirea, scrierea și cele patru opera- 
țiuni, ci pentru scopul bine determinat ca, prin ele, să redeș- 
teptăm și să întreținem sentimentul național românesc de 
acolo. Pentru ce nu sereduc și acele școli numai la trei clase? 
Pentru ce învățământul lor nu se reduce tot la scriere, 
cetire și calcul? Pentrucă este evident că o asemenea 
școală ciuntită nu va mai fi o școală națională. Apoi 
atunci ceeace nu se cutează a se face în Macedonia 
pentru 120 de școli, cum se cugetă a se face educaţia 
națională a șapte milioane de Români? Cum, școlile din 
Macedonia trebue să fie școli naţionale; iar cele din 
patria românismului, nu? 

«.... In Bulgaria, sentimentul național, care este 
atât de desvoltat, în școală și-a luat naștere și avânt. 

«Ungurii cari, după ce în sute de ani nu au reușit 
să asigure unitatea etnică a statului lor, recurg astăzi 
la școala primară ca ultimul mijloc pentru a face ceeace 
nu au putut face nici prin puterea armelor, nici prin 
situațiunea lor privelegiată. 

«Spre răsărit avem dovada contrară, aceea a unui 
colos, a cărui putere se păreă neinvinsă, pentrucă se spri- 
jiniă pe tunuri și batalioane. Evenimentele au dovedit că 
puterea școlii japoneze a fost mai mare decât aceea a 
miilor de tunuri și a milioanelor de soldați. 

«Şi când vecinii noștri pe școală își întemeiază pute- 
rea lor, prin școli caută să desvolte și să întărească 

principiul naționalități lor, numai noi vom închide ochii 
la evidență? Numai noi vom întreprinde a dărâmă cu 
mâinile noastre cea mai sigură garanție a viitorului? .... 

«Ochiilor minții mele, România viitoare nu se prezintă 
sub figura unui răsboinic, cu coiful pe cap și cu mâna 
înarmată, ci sub aceea a geniului păcii și a luminii, 
propagând limba și cultura românească numai prin far- 
mecul inteligenții și geniului nostru național. . . . Idea- 
lul acesta îl va întrupă învățătorul și, pentru aceasta, 
speranța ţerii în el e pusă» (1). 

Cuvântul încălzit de focul convingerii și venit din is- 
voare adânc hrănite de cultură vastă, de patriotism 
curat, de experiență îndelungată, are asupra congresului 
puterea de pătrundere și de fașcinare, pe care glasul 
apostolului o are în templele sfinte asupra pelerinilor cre- 
dincioși. Dăscălimea face zid puternic împrejurul d-lui 
Haret. Ministrul șovăie în planurile sale și istoria română 
e păstrată în cadrul învățământului primar cu importanța 
ce se cădeă s'o aibă, și cultura poporului, căreia d-l Haret 
i-a închinat muncă uriașă, rămâne neștirbită. 

Asigurat că învățătorul, în care își pusese toată nă- 
dejdea sufletului, e bine înarmat ca să poată ridică clasa 
de jos din adâncurile sărăciei și lipsei de lumină și să 
aprindă în inima ei sentimentul de patrie, și, după ce 
isbutise să se înlocuească în predarea istoriei naționale, 
rutina cu vederi sănătoase, d-l Haret își îndreaptă munca 
spre școala secundară și spre învățământul particular. 

In anul 1908, organiză la Galaţi, în zilele de 18, 19 
și 20 Maiu, prima conferință a profesorilor de istorie 
din toată țara, sub președenția d-lui profesor univer- 


(1) Dela Congresul didactic primar din Iulie 1905 pag. 11 — 14 (Tipo= 
grafia Rasidescu). 

sitar Onciul. In această adunare se țin importante di- 
zertațiuni asupra procedeurilor de preferit și se fac lec- 
țiuni practice, urmate de critică. Ministrul şcoalelor, d- 
Haret, este fără preget la aceste conferințe Asistă la 
toate ședințele și, ca pretutindeni, cuvântul său însu- 
flețeşte și lasă urme cu folos; a patra zi pleacă la lași, 
spre a vizită expoziţia de istorie, ce se organizase în 
acel oraș. 

In ce privește învățământul particular, în cele mai 
multe institute, în cari se creșteau propriii noștri copii, 
limba și istoria ţerii erau reduse la cea mai simplă ex- 
presiune, dacă nu erau desprețuite și alungate cu totul. 
In aceste şcoale, printr'o neiertată nepăsare a noastră, 
se înstrăină sufletul copilului de țara, de neamul, de 
limba și de aspirațiunile noastre. D-l Haret pune capăt 
acestei primejdioase toleranțe. Mai ales între anii 1908— 
1910 iea măsuri energice, să pună la locul de cinste în 
toate școalele particulare limba și cartea românească, 
isbutind să impună tutulor ore suficiente și personal mai 
destoinic pentru istoria, geografia și limba română. 

Şi astfel pe toate treptele învățământului și în toate 
institutele de cultură se întâlnește acțiunea binefăcătoare 
a d-lui Haret, pentru a face din școală scutul deștep- 
tării naţionale. 

Şi pretutindeni, când e vorba de ridicarea învăță- 
mântului, se va întâlni gândirea și munca acestei pu- 
ternice personalități din strădaniile și jertfele căreia a 
răsărit era nouă în școală și avântul de propășire al 
neamului. Astăzi, conștiința națională este trezită și, sub 
pașii nemiloși ai progresului, ignoranța își pleacă ne- 
contenit capul. Pragul vieții noi e trainic pregătit și 

d-l Haret trăește momentele cele mai înălțătoare ale 
vieții. 

In măreața mișcare culturală făptuită sub îndelungata 
şi înțeleapta epocă a M. S. Regelui Carol I, istoria 
nepărtinitoare va găsi pretutindeni urmele acestui mare 
consilier al Tronului, care și-a închinat până și clipele 
de odihnă operii de înălțare a patriei. 

GH. N. COSTESCU 


Institutor în Bucureşti. 

PRESTIGIUL ȘI STAREA DE AZI A 
ÎNVĂŢĂTORILOR FAŢĂ CU TRECUTUL 


Au fost timpuri, încă cu mult înainte de înființarea 
școalelor noastre normale, când, învățător sau dascăl 
-de școală, pentru unii din copiii sătenilor fruntași, eră 
cel mai sărman om din sat: dascălul bisericii, ori un 
nevoiaș pripășit, care se întâmplase să cunoască bu- 
coavna și ceaslovul. 

Dacă învățătorul-dascăl eră clăcaș localnic, nu aveă 
decât o căsuță  neimprejmuită, în care de obiceiu 
predă și lecţiile, elevii ascultând pe dascăl cu mâna pe 
leagănul copilului său; iar dascălul cârpăcindu-și adesea 
imineii, în timpul când elevii își prohitiau lecțiile. In- 
vățătorul acesta primià direct dela săteni, o mare parte 
din salarul său în producte: grâu, porumb, fasole și 
chiar lemne. 

Această stare de lucruri eră, dealtfel, pe atunci aproape 
identică și în Europa apuseană. 

Cu bună seamă că în parte, reminiscența unor 
asemenea lucruri, despre învățător, a făcut ca pres- 
tigiul său să sufere o mare scădere, mai până în zi- 
lele noastre, și din această cauză, legiuitorii noștri și 
mai toți miniștrii școalelor au neglijat cu totul, până la 
d-l Spiru Haret, să se intereseze mai de aproape și 

cu tot dinadinsul, de soarta invățătorului român. Ca în 
toate lucrurile rele, ideile de conservare devenise prea 
puternice: eră foarte rău să se rupă cu trecutul, în pri- 
vința poziției materiale a învăţătorilor, cari păreau sor- 
țiți a rămâneă veșnic neglijați, deși starea lor intelec- 
tuală nu mai eră acum aceeaș ca mai 'nainte de înfiin- 
țarea școalelor normale. 

l-a fost rezervat d-lui Haret, întreg meritul și toată 
priceperea, de a găsi un plan întreg și foarte complet, 
pentru ridicarea atât morală cât și materială a învăță- 
torimii române. 

Prin înființarea revizorilor școlari de clasa II a ridicat 
mult prestigiul acestor harnici muncitori ai școalei rurale. 

Dealtfel tot așă a procedat d-l Haret si cu institu- 
torii noștri, din cari a făcut inspectori școlari și până 
şi subdirectori de minister, lucruri păstrate și de actua- 
lul ministru. Numai revizorii învăţătorilor au fost tăiați, 
cu toate că în statele cu adevărat democratice sau 
văzut învățători, cari au ajuns și până la rangul de 
ministru. 

Invățătorii noștri cereau, de ani întregi, îmbunătățirea 
stării lor materiale. Dat fiind însă prestigiul de care ei 
se bucurau, această legitimă dorință a lor eră greu de 
realizat dintr'odată ; dar d-l Haret a început atunci printr'o 
serie de măsuri, a lucră in mod paralel și concomitent: 
atât pentru îmbunătățirea stării lor morale cât şi mate- 
riale, prin ajutoare date de Cassa Școalelor, pentru în- 
ființarea gospodăriilor învăţătorilor ; prin înființarea Cassei 
de credit, economie și ajutor a corpului didactic; prin 
concursul pentru înaintarea pe loc a învăţătorilor; prin 
subvențiile și premiile pentru coruri, școale de adulţi, 
lucru manual și grădini școlare; prin legea, care asi- 

milând pe învățători cu păttt 
de a cumpără pământ, Bă poat 
podari și fruntași ai satelOT>=—g legiferarea băncilor 
populare și a cooperativelor sătești de tot felul, cari au 
ridicat mult prestigiul și vaza învățătorului în fața con- 
sătenilor săi. 

Graţie siguranței și creditului, ce legea d-lui Haret 
a dat băncilor populare, și mulțumită tuturor celorlalte 
măsuri luate de d-l Haret, pentru binele învăţătorilor, 
de unde mai înainte, învățătorii noștri nu puteau eco- 
nomisi nici un ban, astăzi, învățătorii, pentru a nu ră- 
mâneă de rușine în fața consătenilor lor și pentru a 
le servi drept pildă, au trebuit să facă tot posibilul și 
să adune și ei, ca să depună la banca din sat, câteva 
sute de lei, ba sunt mulți, care se ridică chiar până la 
5.000 de lei, sumă destul de frumoasă pentru ei. 

Imi amintesc şi astăzi cu mirare și emoție, o întâm- 
plare comică, despre svârcolirile învăţătorilor, pentru a 
scăpă de starea materială, în care zăceau: Invățătorii 
adunați la congresul organizat de colegii institutori, în 
București, la 1901, discutau cu aprindere, seara, târziu, 
în dormitorul școalei de meserii, aproape pe întuneric, 
la lumina unei mici candele, cum ar face ei să se poată 
agonisi un fond al lor, de unde să poată fi ajutați la 
nevoe. După multă ciorovăeală, se emite ideea să se ceară 
d-lui ministru Haret, ca să facă o lege, prin care să se 
oprească obligator, atâta la sută, din salarul lunar alînvă- 
țătorilor, pentru formarea acestui fond de ajutor. Unul din- 
tre noi luând candela din păretele școalei, o duse la patul 
său și îngenuchind, să și apucă să redacteze conceptul pe- 
tiției către ministru; iar ceilalți de prin paturi, se amestecau 
să dicteze, căutând care mai de care, cea mai bună formă 

de stil. A doua zi, petiția eră scrisă frumos pe curat; dar 
care nu mi-a fost mirarea, când, umblând după sem- 
nături, cum se hotărise seara, mulți învățători s'au eschi- 
vat a o iscăli. Această petiție — document— se află şi 
astăzi, păstrată ca o amintire, printre hârtiile mele. Faptul 
a fost totuş adus la cunoștința d-lui ministru Haret, pe 
cale de audienţă, de către un grup de învățători, pe cari 
marele ministru i-a ascultat cu o părintească bunătate. 

Ca un adânc cunoscător de lucruri și de suflete d-l 
Haret a dat expresie acestei dorințe a învăţătorilor, înfăp- 
tuind legea Cassei de economie, credit și ajutor a cor- 
pului didactic, cassă, care a ajuns astăzi la o stare atât 
de înfloritoare și a servit apoi de pildă pentru multe alte 
categorii de funcționari. 

Datorită legei Cassei de economie, credit și ajutor 
a corpului didactic, învățătorii au putut să-și adune 
pe de o parte, la această cassă, câte un capital de câteva 
sute și chiar mii de lei; iar pe de altă parte, prin ajutoare 
și împrumuturi ușor plătibile, au putut să-și căsătorea- 
scă în mod onorabil fiicele,. să-și înjghebeze o bună 
gospodărie, cu casă de locuit, vite și instrumente agri- 
cole, să-și întrețină copiii la învățături mai înalte. Fără 
a pomeni de celelalte școale, știm că astăzi sunt învăță- 
tori, cari au copii la Universitate. 

Economiile făcute de învățători, graţie acestor legiuiri, 
pe de o parte la Cassa de economie a corpului didactic, 
iar pe de alta la băncile populare, se ridică dejă la câteva 
sute de mii. Aceștia erau toți, bani pierduţi sau morți, 
cari nu existau, sau nu produceau nimic în economia 
generală a terii ca şi milioanele de lei ale țăranilor, 
depuse astăzi la băncile populare. Și numărul învăță- 
torilor cari au astăzi o situație materială și o gospo- 

dărioară mulțumitoare, datorită complexului de măsuri 
luate de d-l Haret pentru binele învăţătorilor, nu este 
deloc mic: nau rămas nici zece învățători de fiecare 
judeţ, cari să nu aibă ceva depuneri la băncile popu- 
lare și în acelaș timp și la Cassa de economie a cor- 
pului didactic. 

Mulțumită nouăi legi, care permite și învăţătorilor să 
cumpere pământ rural, unii învățători au și început să 
cumpere locuri arabile și terenuri din sat pentru a-și 
clădi locuinţe. De astăzi înainte, învățătorii nu vor mai 
umblă ca Țigani nomazi, din loc în loc, neavând unde să-și 
odihnească bătrâneţele, după ieşirea la pensie. 

Învățătorul înjghebându-și gospodărie întrun sat ră- 
mâne legat de școala satului, pentru care își va da mai 
mult interes ca înainte, când se putea transferă mai 
în fiecare an, dela o școală la alta, și putea scăpă ușor 
de răspundere, dând în totdeauna vina pe predecesorii 
săi, de reaua stare a școalei. 

Această stare de lucruri va aveă în viitor, urmări 
incalculabil de bune, atât pentru sat și țară, în general, 
cât și pentru învăţători, în special. 

Și timpul acela frumos nu este de loc îndepărtat: el 
a și început pentru noi toți, am început chiar să-l trăim 
cu toții. 

Astăzi, învățătorul este cineva, în țara aceasta: el 
este un factor cultural și social important. Prestigiul 
învățătorului a. crescut deodată. Și a crescut atât de 
uimitor, în cât chiar detractorii lui de eri, astăzi îi în- 
tind mâna. 

Fie siguri învățătorii, că dacă ei nu sar fi bucurat 
de prestigiul, pe care-l au astăzi, dacă terenul nu ar 
fi fost așă de bine pregătit pentru ei, de către d-l Haret, 

11 

îmbunătățirea recentă de salar, ce li sa acordat tuturor, 
îmbunătățire prevăzută de d-l Haret, în bugetul pe 
1911— 912, ca încoronare a operei sale, această îm- 
bunătățire nu ar fi venit încă. 

Rămâne însă acum ca învățătorii să cântărească bine 
greutatea acestei îmbunătățiri materiale ce au căpătat, 
față cu scăderea prestigiului moral, ce au pierdut, ca 
corp, prin desființarea revizorilor școlari de clasa II, 
recrutați dintre învățători. 

Istoria nepărtinitoare își va da verdictul său, la timp. 
Deocamdată, datoria istoriei este însă, să înregistreze 
în paginile sale, opera fiecăruia; iar datoria noastră e 
"de a aduce omagiu de recunoștință binefăcătorilor noștri, 


G. P. SALVIU 


Institutor com. Smul (Covuriuiu). 

RĂSPÂNDIREA INVĂȚĂMANTULUI 
PRIMAR IN ROMÂNIA 


Incep cu anul 1864, an în are sa făcut prima noastră 
legislațiune școlară, ministru al instrucției publice fiind 
Nic. Creţulescu. Situația învățământului nostru primar 
eră aceasta: 

In Principatele-Unite existau 1988 școli rurale, con- 
duse de 1988 de învăţători, repartizate astfel: 353 în 
Moldova şi 1.635 în Muntenia. Frecuentarea eră: 61.977 
elevi din care numai 473 fete. Bugetul cheltuelilor pen- 
tru învățământul rural eră de şş8.222 ler. 

Pentru învățământul urban situația eră: 165 şcoli, 
conduse de 516 institutori, frecventate de 23.360 elevi 
și cheltuindu-se: 7.270.000 let. 

Dela 1864 şi până la 1877 au urmat la departa- 
mentul instrucţiunii publice 21 de miniştri. Problema 
învățământului primar n'a fost îmbrățișată de nici unul. 
Numărul şcoalelor rurale a variat, crescând până la 
anul 1875 la 2.330 de şcoli cu 2.277 de învățători, 
iar din anul următor 1876 sub ministerul d-lui P. P. 
Carp, Al. Orăscu şi Gh. Chițu, să reduce numărul școa- 
lelor cu 448, iar al învăţătorilor cu 395, ajungând în 
anul—1877—la numărul de 1.882 de şcoli, conduse de 
1.882 de învățători. 

Învățământul urban a progresat dela 165 şcoli la 260, 
iar numărul institutorilor dela 517 la 650. 

In lunga perioadă de 22 ani (1864—1886), şcoalele 
noastre primare au dus vieață de parazit. Nici un pro-— 
gres vădit n'au putut să realizeză. Pe de o parte lipsă 
completă de un personal didactic bine pregătit, lipsă 
de localuri, material și cărți didactice, iar pe de alta, 
indolență culpabilă din partea autorităților respective. 
Din anul 1886 sa introdus disciplina și ordinea în corpul 
didactic. In acest an sa alcătuit de d-nii: D. A. Sturza, 
ministru al instrucției publice și Spiru C. Haret secretar 
general, un proiect de lege de reorganizare a învăță- 
mântului, care dacă na trecut prin corpurile legiuitoare 
a rămas de bază pentru viitor. 

In perioada liberală dela 1877—1888, timp de a- 
proape 12 ani, numărul școalelor rurale se înmulțesc 
cu 1.030, iar al învăţătorilor cu 1.070, ajungând la nu- 
mărul de 2.912 școli cu 2.952 de învățători. Școalele 
rurale erau frecventate de 95.187„elevi din care 12.465 
fete, având un buget de 2.201.916 lei. In învățământul 
urban se înființează '28 școli cu 249 de institutori, com- 
plectându-se școalele cu 3 și 4 institutori. Frecventarea 
eră de 44.062 elevi şi cu un buget de 2.021.960. 

Numai activității de aproape 2 ani dela anul 1886 
înainte, ca secretar general, a d-lui Spiru C. Haret, îi 
datorim sporirea numărului școalelor rurale cu 243, a 
învăţătorilor cu 224, a școalelor urbane cu 25 și a 
institutorilor cu 112. 

Constatând cu durere sistemul defectuos de recru- 
tare a membrilor corpului didactic primar, propune și 
se înființează chiar în anul 1886 prima școală normală 
de institutori, reorganizând “și completând și pe cele- 
lalte școli normale de institutoare și de învățători. Aveâ 
nevoie de un personal didactic bine pregătit și destoinic 

pentru marea luptă ce urmă s'o dea în viitor, pentru 
ridicarea din ignoranță a celei mai mari și mai curate 
părți din populaţia ţerii: Clasa /ărănească. 

Dela această dată, școalele sunt puse pe adevărata 
cale de progres și paralel cu îmulţirea lor, ele încep să 
dea adevăratele roade, la care trebuiă să ne așteptăm. 

Urmează perioada de guvernare conservatoare de 
aproape 8 ani, dela 1888—1895, în care timp nu- 
mărul școalelor rurale ajunge la 3.307, cu 3.878 învă- 
țători, prezentând un spor de 395 școli cu 926 ftn- 
vățători; iar la învățământul primar urban, sporește nu- 
mârul școalelor cu 57 iar al institutorilor cu 232. 

Frecventarea la învățământul rural eră de: 198.534 
școlari din care 29.448 fete, cu un buget de 4.625.800 
lei; iar frecventarea la învățământul urban erà de: 60.928 
școlari din care 22.574 fete, cheltuindu-se 4.234.179 lei. 
În acest interval de timp, adică în anul 1893 se votează 
modificarea legii din 1864 numai pentru învățământul 
primar. 

În perioada de 4 ani a guvernării liberale dela 
(1895 — 1899) numărul școalelor rurale ajunge la 3.653, 
al învăţătorilor la 4.432, cu un spor de 346 școli ș 
554 posturi de învățători. Frecventarea elevilor spo 
rește simţitor, ajungând la 249.922 din care 54.782 
fete; iar la învățământul urban, numărul școalelor ajunge 
la 395, cu un spor de 25, al institutorilor la 1.377 cu 
un spor de 134. Acesta e punctul culminant al învă- 
țământului urban. Dela această dată și până în prezent 
numărul școalelor urbane se reduce, deoarece statistica 
a dovedit că sunt multe școli de prisos. Bugetul pentru 
învățământul rural eră de 5.398.284 lei, iar pentru ur- 
ban de: 4.534.790 lei. 

Anul 1897 — binecuvântat să fie în analele învăță- 
mântului nostru public, apare la orizont, soarele redeș- l 
teptării școalelor românești.—D-l Spiru C. Haret pri- 
meşte portofoliul Ministerului Instrucțiunii publice. Din 
acest an începe adevărata epocă de înălțare de reorga- 
nizare şi de desvoltare a învățământului de toate gra- 
dele și în special a celui rural, atât de părăsit și atât 
de neînsuflețit în cât nu puteă să dea roadele de civili- 
zare pentru populația noastră rurală. Nici un ministru, 
până la domnia-sa, nu sa apropiat de sufletul răsleț 
și timid al învățătorului dela sate spre a-l îndemnă la 
muncă. De rezultatul acestei atitudini, cifrele vor vorbi 
în urmă. 

Situaţia învățământului primar în anul 1897 și 1899 eră: 


In învățământul rural : 


No. 
învăţăto- Inscriși 
rilor 


Din care 
fete: 


A .. xi 
iaz: şcoalelor 


1897 3.446 4.085 218.159 29.448 


1899 3.653 4.432 249.922 54.782 


a aal 


În învățământul urban : 


395 1.377 69.688 28.540 


sl E 


Numai în timp de 2 ani, d-l Spiru C. Haret înmul- 
țește numărul școalelor rurale cu 217, iar al posturilor 
de învățător cu 347. 


4.534.790 


395 1.335 60.928 aA 4.376.357 

Tot în acest interval de timp, modifică și completează 
întreaga legislatură a învățământului de toate gradele 
(legile din 1898 și 1899). 

Cu un an mai înainte (1896) se inființase prin lege spe- 
cială: Cassa Școalelor sub ministerul d-lui P. Poni. 
Această instituție, aveă menirea de a ajută și supra- 
vegheă la zidirea localurilor de școli rurale. D-l Spiru 
C. Haret în mai puţin de 2 ani, termină clădirea a 210 
localuri. 

In perioada conservatoare de 2 ani (1899—1901) se 
constată un spor numai de 13 școli rurale, adăogându-se 
şi 221 de posturi de învăţători la școalele existente. 

In perioada liberală dela 1901 Februarie până la De- 
cembre 1904, avem iarăș în capul școalelor ca ministru pe 
d-l Spiru C. Haret. Consecvent ideilor sale, sporește nu- 
mărul școalelor rurale cu 229, înființând și 232 posturi 
de învățători, ridicând unele școli rurale la 2, 3 și 4 învă- 
țători, aplicându-le acestor din urmă programul urban. In 
învățământul primar dela oraș, construindu-se în toate 
părțile localuri nouă și încăpătoare, statistica a dovedit, 
că numărul școalelor urbane eră prea mare, față cu 
recensământul copiilor, și atunci sa hotărit ca locurile 
devenite vacante prin deces sau trecere la pensie a 
institutorilor, să se închidă, iar cu economia realizată, 
să se înființeze posturi de învățători la sate. 

Așă se explică cum de sa înmulțit numărul școalelor 
rurale, cu toate că în acest timp am trecut prin teri- 
bila criză financiară, care amenință existența statului 
nostru. 

Anul 1902 este începutul activității extraşcolare, 
când d-l Haret prin sfaturile sale înțelepte și pline de ex- 
periență, îndeamnă pe învăţători la o muncă rodnică 

pentru școală, propovăduind înființarea: Băncilor popu- 
lare, Obștiilor sătești, Societăților cooperative de consum, 
de temperanță, înființarea cursurilor de adulți, șezătorilor 
etc... menite a ridică starea materială, morală și cul- 
turală a săteanului nostru. Frecventarea regulată a copiilor 
la școală este în cea mai strânsă legătură cu acest ideal 
urmărit cu atâta perseverență de d-l Haret. 


In învătământul rural: 


RS A 7 No. Frecven- Din care 
Anii Învățăto- Bugetul 
şcoalelor rilor tarea fete: 
1901| 3.666 4.653 292.976 59.949 5.538.836 
1904| 3.895 4.885 425.743 132.790 5.682.470 
| 229 ad d _| 
In învățământul urban : 
1901 385 1.333 71.078 29.348 4.546.15 
1904 369 1.309 74.415 31.577 4.123.471 


| =) E A 


În învățământul urban, se reduce numărul școalelor 
cu 16, iar al înstutitorilor cu 24, rămânând în ființă 
369 școli, cu 1.309 instutitori și cu frecventarea de 74.415 
elevi; din care 31.577 fete. 

In perioada guvernării conservatoare de 2 ani, dela 
1905 — 1907 Martie, găsim că numărul școaleler rurale 
sporesc numai cu 184, iar al învăţătorilor cu 480. 

La învățământul urban sporește cu 19 numărul școa- 
lelor și cu 80 al institutorilor. Frecventarea rurală e 
foarte slabă. 


ad] 

În fine ultima perioadă liberalăde 4 ani dela 1907—1910 
Decemvrie, timp în care la Departamentul Instrucțiunii 
publice a fost tot d-l Spiru C. Haret. 

Toată această perioadă de timp este consacrată de 
d-l Haret, numai răspândirii școalelor rurale până în 
cele mai depărtate unghiuri ale țerii. Inființează 2.143 
de posturi de învățători, repartizate astfel: școli din nou 
înființate 616, iar posturi de învățători 1.527. In învă- 
țământul urban se reduce cu 10 numărul școalelor și 
cu 65 al institutorilor. Următorul tablou pune într'o lu- 
mină vie, progresul realizat în acești 4 ani. 


În învățământul rural : 


za „No. Frecven- 
Anii învâţăto- 
școalelor rilor tarea 


4.079 5.365 438.809 139.840 6.669.74 


4.695 6.892 504.297 170.919 8.559.86 


Feud ES 


În învătământul urban : 


1907 388 1.389 77.325 32.724 4.281.069) 
1910 378 1.324 88.656 34.380 4.443.79 
În S 
NSE SSE SSE SE 


Bugetul general al învățământului primar în 1910 a 
fost de: 13.297.271 lei. 

In dorința de a vedeă, cât mai curând stârpit anal- 
fabetismul la sate, d-l Haret 'a îndemnat pe învățători 
a deschide pe lângă fiecare școală primară cursuri de 


www.dacoromanica.ro 


170 


adulți și adulte, șezători, conferințe populare, biblioteci, 
acordând învăţătorilor meritoși, premii anuale. 

Rezultatul ultimului recensământ general al știutorilor 
de carte, făcut pentru întreaga populație a țeri a dat 
drept rezultat că: 

In anul 1899 ştiau carte 220%, 
» » 1910 >» > 39:/, %o aproape 40%, 
In 1899 citiau 573.215 locuitori, iar în 1910 citiau: 

2.467.363 locuitori. 

In 1899 erau 265.048 elevi rurali, iar în 1910 numărut 
lor a crescut la: 504.297 elevi. 

La școalele din oraș acelaș progres realizat: 

In 1899 erau 69.688 elevi, iar în 1910 erau: 80.656 
elevi. 

Dacă facem un rezumat al desvoltării învățământului 
primar dela 1864 și până la 1910, constatăm, că la 
Departamentul Instrucțiunii publice s'au perindat în 46 
ani, 50 de miniștri, cari au înființat cu toții: 2.813 şcoli 
rurale cu 5.010 posturi de învățători. 


Scoli și posturi de învățători înființate 
dela an. 1864—I910. 


No. şcoalelor No. posturilor 
înființate înfiinţate 


Guvernul 


Liberal.. .... 


Conservator . . 


Total. . a sia) sutul 


D-lui Spiru C. Haret îi revine meritul înființării a 
1.305 şcoli, rămânând pentru ceilalți 49 miniștri infi- 

' ințarea numai a 1.508 școli; și când din numărul de 
5.010 posturi de învățători, unui singur ministru îi re- 
vine meritul înființării a 2.330, iar pentru toți cei 49 de 
miniștri numai 2.680 posturi; aceste cifre arată destul 
de elocvent dragostea nețărmurită ce a avut acest bărbat 
de stat pentru înzestrarea satelor noastre cu cât mai 
multe școli rurale, care să fie mai la îndămâna tuturor 
sătenilor. 


Scoli şi posturi de învălători înfuntale 
dela 1664—1910. 


Miniştrii de 
instrucţ. publice 


No. şcoalelor 
înființate 


No. posturilor 
îuființate 


Spiru C. Haret . 


49 de miniştri . 


Total. . 2.813 5.010 


Când din 2.088 de localuri de școli zidite în ultimii 
14 ani, numele d-lui Spiru C. Haret a fost scris pe 
pergament și zidit în temeliile a 1.931 de școli, când 
prin vorbă și scris a însufiețit învățătorimea rurală, in- 
drumând-o la o muncă grea, dar salvatoare pentru po- 
pulația rurală: «Lupta-economico-socială și culturală». 

Când un singur bărbat a contribuit la creearea a 
2.147 bănci populare dinEtotalul de 2.543 bănci cu 
capital de: 75.708.924 lei; 

Când a contribuit la înființarea a 256 obștii de aren- 
dare din totalul de 308 cu capital de: 3.355.760 lei, 
dând astfel țăranilor 165.523 hectare de pământ din 
totalul de 209.646 hectare cât le-a trecut în posesie; 

Când s'au înființat în urma sfaturilor sale: 

154 magazinuri de consum din totalul de 186 cu 
un capital de 1.276.169 lei; 

69 societăți cooperative de cumpătare cu capital de 
545.352 lei; 

39 societăți cooperative de exploatare de păduri cu 
un capital de 954.464 lei; 

58 societăți cooperative diverse cu capital de 493.851 
lei. Toată această mișcare cooperativă la sate reprezintă 
un capital rural de: 82.334.520 lei: 

D-l Spiru C. Haret acum poate fi mândru, că a în- 
deplinit o operă atât de măreață, la care a contribuit cu 
toată extraordinara sa putere de muncă, sacrificându-și 
o bună parte a vieții sale pentru ridicarea păturii țără- 
nești pe care a iubit-o cu adevărat. 


TOMA C. TĂBUȘ 
Institutor în Bacău. 

INVĂŢĂMÂNTUL PE JUMĂTATE 
ZI IN ŞCOALA RURALĂ 


Sa lăsat în umbră, în general, această cestiune care 
a fost de o mare importanță in ajungerea scopului de 
a face ca într'un sat să poată căpătă instrucțiune, dacă 
nu toți copiii cu vârsta de școală dar, {după posibili- 
tate cât mai mulți pentru ca analfebetismul să se mic- 
șoreze din ce în ce; lumina pătrunzând până în colțu- 
rile cele mai depărtate ale scumpei noastre Patrii. 

Acest fel de învățământ, la noi, nu se socotește decât 
ca un corectiv, adică o dispozițiune temporară, înlo- 
cuind insuficiențele localurilor și lipsa de învățători, dar 
mai ales insuficiențele localurilor, căci în foarte multe 
comune, în 1900, erau localuri de școală foarte neîn- 
căpătoare. Abia de puteau aveă loc, elevii din clasele 
II, I, IV și V; și, cum din clasa a V-a eșiau pe atunci 
cel mult 2—3 absolvenţi la o mică minoritate a școa- 
lelor rurale, în clasa I nu puteau să se înscrie decât 
tot atâți copii, cu toate că numărul copiilor cu etatea 
de școală creșteă mereu în fiecare an. ln unele școale 
nefiind absolvenţi, nu se puteă înscrie nici un copil în 
clasa I. Stare îngrijitoare și nici o putere! Banii lipsiau 
pentru a se ridică săli încăpătoare. Ei bine! acest așa 
zis corectiv a făcut minuni! Acolo unde nu se mai puteă 

înscrie niciun copil, s'au înscris după local, 35 —45 — 50 
etc. Pentru câte o jumătate zi este adevărat; dar sau 
înscris. 

Și bunii învățători au făcut ca acest corectiv să fie 
întrebuințat și la lipsa de învățători și l-au aplicat și 
acolo, unde erau săli încăpătoare și urmau dejă 70—80 
copii. Acești buni învățători: din Comuna Țigănești, Că- 
tunul Ciolpani. Judeţul Ilfov; Bărăsții de Vede, Judeţul Olt 
etc. etc. au urmat orarul pe jumătate zi și au avut până 
la 110 și 130 elevi cu un singur post! 

Aci este momentul să aduc prinosul de recunoștiință 
tuturor apostolilor, învăfătore ai neamului, cum i-a 
numit d-l Doctor Istrati, fostul Ministru al Instrucțiunii, 
cari cu sacrificii și morale și materiale au început lupta 
pentru propășirea satelor. l-am văzut la luptă și însumi 
m'am îmbărbătat de patriotismul lor și nu grea mi-a 
fost povara, de a duce bunele exemple dela un capăt 
la celalt al județului ce conduceam pentru a sfătui, 
a îndemnă și cu toții împreună să ne facem datoria 
până la capăt. 

Dacă au fost mulți cari s'au ridicat în contra acestui 
corectiv, căci nici sub acest nume nu-i iertau existența, 
apoi mulți, foarte mulți l-au susținut și intrebuințat și 
chiar cei de-l combăteau cu înverșunare îl aplicau, căci 
îi vedeau foloasele. Și nu din cauza muncii ce depuneau 
îl criticau—nu se lepădă nici unul de muncă—; cauza 
principală mai ales eră că micii copilași din cătune mai 
depărtate venind singuri, fără a fi însoțiți și de copii 
mai mari, erau expuși a fi atacați de câini. Aceasta sa 
spus de către unii domni învățători în una din ședin- 
tele conferințelor generele din 1993, în județul Olt. 

Cu mijlocul acesta aveam și mulți copii la școală și 

se puteà înființă temeinic al II-lea și al III-lea post, când 
localul permitea. Mi sa întâmplat să văd școale rurale 
unde s'a înființat al Il-lea post forțat, —- localul avea 
numai o sală de clasă și a trebuit să se închirieze în 
sat o a doua sală—, că doi și trei ani dearândul 
școalele acestea cu 2 învățători, n'au avut decât câte 
50, 60 și cu mică escepție 70 elevi regulați. 

N'a fost învățătorul care să facă întâiu deprinderea 
sătenilor să-și trimeată copiii la școală și în urmă să se 
înființeze posturile necesare. 

A trânti deadreptul în sate populate, școli cu câte 
2 și 3 învățători nu este un caculul bun. Școala tre- 
bue să intre treptat în deprinderile satului și toți învă- 
țătorii harnici au priceput câtă dreptate am avut. 

La început când s'a întrodus acest învățământ pe ju- 
mătate zi nu a fost privit tocmai ca corectiv. A fost 
chiar un mod de instrucțiune luat după practica din alte 
teri. Mi-aduc aminte, fiind revizor școlar la Râmnicul 
Sărat, când am cerut să aplic învățământul pe jumă- 
tate zi, cu câtă teamă am făcut-o pentru a nu cădeâ 
în păcatul de a surmenă copiii. In județul Râmnicul Sä- 
rat fiind medic primar d-l doctor Valerian Negrescu, 
un distins doctor și un iubitor al propagării luminii la 
sate, ne-am putut înțelege și inventă, așă credem noi, 
învățământul pe jumătate zi.în scopul de a aduce cât 
mai mulți copii la școalele sătești. 

Doctorul, consecvent regulelor sale de higienă, scriă 
în condicile de inspecție sanitară de pe la multe școli 
rurale, să se dea afară din elevii priimiți, neavând lo- 
curi comode în bănci și mai ales neavând sala de clasă 
a localului cubajul necesar. Eu, în toate inspecțiile, po- 
vățuiam pe d-nii învățători să înscrie copii cât mai mulți 

în dorința de a se puteà împărtăși instrucțiunea la cât 
mai mulți copii cu etatea de școală. In Râmnicul Vål- 
cea, când am învățat eu carte, mulți elevi în clasa I-a 
primară stăteau în picioare și cu rândul ne așezam în 
bănci, pentru ca apoi să stăm iar în picioare. Și mai 
târziu încoace pe la 1890, chiar în Bucureşti la şcola 
No. 19 de băieți, au fost înscriși în clasa I-a, 160 copii. 
Jumătate din ei ședeau pe afară și apoi când se re- 
creeau cei din clasă, intrau ei să apuce câte ceva din 
explicările învățătorului. Ce chin pe bietul dascăl! Şi 
aceasta, atunci, sa întâmplat in București la mai multe 
școli. Onoratul Minister a deslegat problema tot cu aju- 
torul învățământului pe jumătate zi. Fiind Secretar gene- 
ral regretatul Ștefan Mihăilescu, pedagog și născut și 
făcut a dat ordin de sa introdus pentru clasa l-a în- 
vățământul pe jumătate zi la școalele urbane. Copiii în- 
cepători veniau numai după amiază și formau secția A, 
iar cei mai înaintați veniau numai în orele a. m. și for- 
mau seria B, de unde treceau în clasa I-a. Dacă 
în timpul anului din seria A erau copii care puteau să 
satisfacă cerințele programei pentru clasa I-a, atunci 
erau și ei trecuți în clasa I-a. 

A fost o situație vremelnică, dar a putut face față 
cererilor de înscriere numeroase cari erau pe atunci. 
La orașe, lucrul sa cam îndreptat; rămâne de făcut 
la sate. 

D-nii învațători din judeţul Râmnicul Sărat sigur că 
mă ascultau pe mine și aveau mare bucluc cu d-l Doctor 
Valerian Negrescu. La o școală din comuna Mândrești, 
în 1901, unde învățătorul fusese prea zelos față de în- 
demnurile mele și chemase peste 80 copii într'un local 
neîncăpător și scund din cale afară, Doctorul n'a mai 

stat la îndoeală și singur își execută ordonanța, dând 
afară peste 40 copii. Venind la reședință îmi face o 
adresă cam energică atrăgându-mi atențiunea asupra 
acestui fapt. D-l Invățător de asemenea vine îngrijat la 
„Râmnic şi mă roagă să-l sfătuesc, ce să facă el ca să-și 
restabilească prestigiul în sat. 

Bucurându-mă de prietenia d-lui Doctor Valerian Ne- 
grescu, căci în relaţiile sociale eră un om foarte cum 
se cade, blând și afabil, am căutat să-l întâlnesc ca să 
rezolvăm chestiunea întâiu pe cale amicală și apoi oficial. 

Intâlnindu-l și discutând amândoi, îmi propune, spre 
a împăcă şi capra şi varza, să se facă școală dimi- 
neața numai cu o serie de copii şi în orele p. m. cu 
cealaltă serie. 

Am rugat pe doctor să mai facă revizoratului o adresă 
ca urmare a celei precedente, să propună acest mijloc 
pentru instrucțiunea copiilor în satele unde sunt localuri 
de școli neîncăpătoare şi să o motiveze din punctul de 
vedere al surmenajului, căci, acum, copiii într'o jumă- 
tate zi trebuiau să învețe cât într'o zi. Primesc această 
adresă nouă și însoțind-o de câteva date și observa- 
țiuni personale, o trimit Inspectoratului general primar- 
normal. Răspunsul dela Inspectoratul general mi-a venit 
repede aprobându-mi-se propunerea și dându-mi-se lati- 
tudinea de a o generalizà la școalele ce se vor află în 
condițiunile celei din Mândrești. In ordin mi se comunică 
chiar expresiunea germană: <Halbtags Unterricht». 

Se vede că paralel cu intervenirea noastră din Râm- 
nicul Sărat s'a făcut o alta direct din inițiativa chiar a 
unui domn învățător din Moldova, Darie; sau poate 
mai înainte decât noi. D-l Darie aveă poate chiar 
-aprobarea, când noi interveniam; căci în parlament 

venind vorba incidental despre acest fel de învățământ, 
d-l Spiru Haret a dat tot meritul introducerii lui, d-lui 
Darie. Aceasta a făcut pe d-l Doctor Valerian Ne- 
grescu să încunoştiințeze pe d-l Ministru și despre ac- 
țiunea d-sale în introducerea acestui învățământ față de 
necesitățile inexorabile ale județului Râmnicul Sărat. 

Generalizându-se peste toată țara acest învățământ, 
mulți au adus argumente în favoarea lui încât nu sa 
privit numai ca corectiv al lipsei de localuri, dar chiar 
ca indispensabil la sate. 

Mai întâiu că săteanului nu i se iea copilul decât o 
jumătate zi, așa că în cealaltă jumătate poate să-l în- 
trebuințeze la muncă. Este știut de toți că țăranul, în 
general își privește copilul ca un capital. Al doilea, 
Învățătorul, la o școală cu un singur post, cel puțin o 
jumătate din fiecare zi, adică în orele de după amiază, 
are ocaziunea a fi institutor urban, conducând numai 
o clasă, clasa I-a. El trebue să vorbească mult la această 
clasă direct elevilor și să converseze cu fiecare în parte, ne- 
greșit păstrând simultaneitatea învățământului. Și aceasta, 
după părerea mea, la școalele cu un singur învățător: 
este absolut indispensabil. Mai înainte, în general, se- 
lăsau copiii de clasa I-a într'o bancă, 8 sau 10 mult 15, 
și rar de tot dacă se făceau lecții directe cu această 
clasă. Din această cauză, copiii nedeprinși cu conver- 
sarea, neavând deprinderi de auz și vorbire, la între- 
barea lor de către un străin—și răul se întinde până 
prin clasele III și IV—în loc de răspunsuri, dau numai 
din cap. 

Mi-aduc aminte, că la Mrierlesti din județul Olt, 
am văzut multă satisfacție la un inimos învățător, Ion 
Popescu, azi înaintat institutor pe loc, când la inspec- 

țiune, în orele p. m. a condus numai clasa l, unde 
acum aveă aproape 40 elevi în loc de 10 ca mai înainte, 
când trebuiă să vină la școală toate clasele și dimi- 
neața şi după prânz. 

Diviziile nu sunt un corectiv la lipsa de învățători? 
Și eu cred că tot mai în spirit pedagogic este învă- 
țământul pe jumătate zi, decât diviziile. Odată și odată 
diviziile cred că vor dispare, dar orarul pe jumătate zi 
este mult binefăcător. La noi, prin unele locuri dela 
munte și regiunea deluroasă sar completă cu învăță- 
mântul ambulant, pentru ca să nu mai existe copil cu 
etatea de școală fără carte. Aceasta este necesar chiar 
în starea ideală, când am aveă 9 sau 10 mii de în- 
vățători rurali. 

O inovațiune în școală care nu greșește nici din punct 
de vedere național, nici din punct de vedere pedagogic, 
trebue să aibă ființă și chiar atunci când banii ne-ar 
scoate afară din casă; căci și risipa nu este bună tocmai 
la școală. Și dacă bani ar fi, sar mai îmbunătăți soarta 
dascălilor existenți. Este absolut imposibil ca la țară 
să se ajungă ca fiecare dascăl să aibă clasa lui. Este 
o utopie | 

Statistica numărului trebuitor de învățători să se facă 
pe baza acestui ajutor-corectiv. 

Dacă sunt unii cari îl combat cu înverșunare, este 
din cauza mai ales că copiii din clasa I vin la școală 
în orele p. m. numai de 4 ori pe săptămână, când se 
aplică învățământul pe jumătate zi. Sa întins coarda 
prea mult și negreşit numai în atâta scurt timp, copiii 
începători nu pot face într'un an față materiilor ce li 
se cer a le trece. Este neapărată necesitate ca să se 
separe în predare clasa l-a de celelalte clase. Altă 

energie, altă putere de muncă, altă spontaneitate îi 
trebue învățătorului pentru conducerea clasei l-a, decât 
pentru conducerea celorlalte. clase. Pentru clasa I trebue 
să fie liniștit, absolut liniștit și spiritul concentrat la micii 
săi elevi. Când în aceeaș sală vor fi și alte clase sa 
dărâmat totul. O întrerupere, un sgomot din altă parte 
și totul se încurcă. Vorbesc din experiența ce am fă- 
cut-o timp de aproape treisprezece ani ca revizor școlar. 

Intro conferință de revizori școlari sa discutat prin 
1908 dacă este bine a se mai menține acest învăță- 
mânt și între alții cari l-au apărat, d-l D. Sachelarescu 
fostul inspector școlar primar al circumscriptii I, l-a sus- 
ținut așă de argumentat că s'a decis menținerea acestui 
sistem de învățământ mai departe, tot numai ca corectiv. 

Că mai avem mult de făcut pentru ca învățământul 
rural să fie introdus efectiv în fiecare cătunaș, o fi! 
Dar desperarea să nu coprindă pe nimeni, când se va 
şti de unde am plecat abiă acum vreo 17 ani! 

La Băbana în județul Argeș, erà o sală de clasă mică, 
cu tavanul jos, cu podeala de lut lipit și cu două ochiuri 
de geam. Ca mobilier aveă pentru catedră patru pari 
bătuți în pământ, având deasupra așezate scânduri cari 
formau o masă; iar pentru bănci erau alți pari bătuți 
în pământ, tot câte 4 de fiecare bancă dar 2 mai înalți 
pe care eră așezată o blană formând masa băncii și 
alți 2 mai scurți pe cari iarăși era așezată o altă scân- 
dură formând scaunul băncii. Vreo două bănci, cărora 
se vede li se rupsese scândura dintâiu, reparându-se, 
aveau acum drept scândură un lemn lung cioplit puţin 
spre a-l face lat de 12—15 centimetri și pe care copii șe- 
deau. Să faci exerciţii de scriere și lucrări indirecte pe un 
astfel de mobilier! Și ca la Băbana, în câte părți un erà? 

La Mehedinți am văzut săli de clasă cu tavanul așă 
de jos, că stând în picioare, trebuiă să te apleci. Și ca 
la Mehedinți, pe atunci în câte părți nu eră? Și erau 
pe atunci și învățători cu 4 clase primare; dar câtă 
demnitatea aveau unii din ei. D-l Glaviciu dela Erghevița 
judeţul Mehedinţi deși aveă 4 clase primare, l-am găsit 
citind și comentând psihologia de d-l Găvănescu. Un 
suflu de regenerare a trebuit și torpul didactic dela 
țară și-a făcut datoria. Inimă, prea multă inimă și pa- 
triotism au avut colegii noștri dela sate, nu stomacuri 
după cum se pretinde de unii. 

Și astăzi unde am ajuns? Se pot numără lipsurile și 
cu o sforțare bugetară ceva mai forțată ca în 1908, 
când sau creat 1.000 de posturi rurale, s'ar aveă și lo- 
caluri încăpătoare și învățători. Nu că am stat nepă- 
sători; nu! Trebuinţele se înmulțesc ca și numărul ele- 
vilor cu etate de școală! leau de exemplu grădinile de 
copii. Alte localuri, alt personal! Când mai terminăm? 
Și ce nu sar fi putut face în acești 17 ani, dacă ar 
fi fost continuitate! Numărul absolvenților cât s'a mărit? 
Pentru aceasta statisticile stau de față. Și nu puțin, dar 
foarte mult a influențat învățământul pe jumătate zi la 
sporirea numărului absolvenților. De aceea încheiu cu 
convingerea că cel puţin pentru trecut acest învățământ 
va aveă părticica sa de glorie, alaturi de celelalte îm- 
bunătățiri ce s'au făcut la sate sub conducerea școa- 
Jelor de către d-l Spiru Haret pentru distrugerea besnei 
analfabetismului și se va întregi măcar cu o petricică gra- 
nitul, pe care se va așeză bronzul, vestind generațiu- 
nilor viitoare lauda Acestuz sincer iubitor al poporului. 


G. DIANU 
Institutor şi director în Bucureşti 

ORARUL DE VARĂ IN 
ŞCOALA PRIMARĂ URBANĂ 


Orarul după care se conduceau școalele primare ur- 
bane până la 1900 dată dela 1893. 

Până atunci fiecare școală primară își avea orarul 
ei. Acest lucru aduceă un mare neajuns atât învăță- 
mântului cât și controlului ce irebuiă să exercite Mi- 
nisterul asupra școalelor prin revizorii și inspectorii școlari. 

Școala rurală a suferit multe schimbări de orar, căci 
Sa ținut seamă și de interesele agricole ale săteanului. 

Școala rurală dacă are azi un orar potrivit nevoilor 
de mai sus o datorește d-lui Haret. 

Dar nu numai de orarul școalelor rurale s'a ocupat di 
Haret în timpul activității sale ca ministru, ci și de ora- 
riul școalelor urbane pe care l-a despărțit în 2 : orariul de 
iarnă și orariul de vară. De acest din urmă mă voiu 
ocupă în cele ce urmează. Încă din anul 1900 membrii 
corpului didactic primar întruniţi în primul congres ținut 
în Bucureşti și-au exprimat dorința ca orariul dela 1 
Sept. — 1 Aprilie să fie după programul actual adică 
8—11 sau 9—12 şi 2—4; iar vara dela 1 Aprilie la 
15 lunie numai dela 8—12. 

D-l Haret venind Ministru al Instrucțiunii pentru a 
doua oară în anul 1901 a ținut seamă de dezideratul 
corpului didactic exprimat în acest congres căutând ca 
să adopte un nou orar pentru lunile de vară la școalele 

urbane. «In școalele urbane» zice d-l Haret în circulara 
dată către evizorii școlari și publicată în Buletinul Ofi- 
cial din 1 Maiu 1901 — «pentru a nu se ține copiii în 
clasă în orele cele mai călduroase ale zilei, orariul va 
suferi modificarea aceasta: dela vacanța Paștilor până 
la finele anului școlar, dimineața dela 7:/,—până la 101/ 
și după amiază dela 3 până la 5 ore. In restul anului 
va rămâne orarul actual. Măsura ce expunem prin a- 
ceastă circulară ne propunem să o luăm înainte de fi- 
nele curentului an școlar pentru ca să intre în vigoare 
dela 1 Septemvrie viitor. Până atunci vă rog să dați 
acestei circulări cea mai întinsa publicitate printre in- 
stitutorii și învățătorii din circ. d-v. Observațiile pe cari 
le-ar inspiră împrejurările locale, uneori nepotrivite cu 
punerea în practică a dispozițiilor de mai sus să se a- 
dreseze până la 3 Maiu d-lui inspector general al în- 
vățământului primar». 

D-l Haret a propus acest orar mai mult cu tendința 
de a fi experimentat, iar congresul corpului didactic 
primar ținut în 1903, adunând paralel cu Ministerul date 
privitoare la acest orar a exprimat din nou un alt deziderat 
în următoarele cuvinte: «In școalele primare urbane elevii 
să lucreze patru ore pe zi în cl. III, IV și a V și trei ore 
în cl. Işi a I-a. Şcolarii vor fi chemaţi o singură dată 
pe zi. Cursul studiilor va dură 5 ani. Ultimele 2 clase 
vor fi puse sub conducerea unui singur institutor». 

Din coprinsul acestor deziderate se vede că institu- 
torii căutau modalitatea unui orar formulat în așă fel 
ca să nu stingherească mersul bun al învățământului 
și de aceea propuneau înființarea cl. V la școalele ur- 
bane. Fiindcă congresul exprimase dorința de a se înființă 
cl. V pentru a se puteă adoptă un orar potrivit ne- 

voilor școlare, iar d-l Haret aflându-se insă în imposibi-— 
litate din lipsă de fonduri de a înființă această clasă, 
prin circulara No. 13.827 din 15 lunie 1904 către di- 
rectorii școalelor primare urbane din țară, revine la vechiul 
orar adică 8—12 și 2—4 până ce chestiunea se va puteă 
studiă în mod serios. Au trecut la mijloc aproape 4 
ani în care timp instutitorii, fie prin conferințele lunare, 
fie prin reviste, ziare etc. persistau mereu pentru adop- 
tarea unui orar de vară ca să înlăture unele lucruri 
ce se opuneau progresului școalei și între care se citau.: 
moleșeala, curgeri de sânge din nas, unii copii dormiau 
pe bănci iar alți leşinau, încât deveniau neapți de a-și 
puteă concentră atențiunea la explicările cari se făceau 
în orele după amiază; zic, trecuseră aproape 4 ani și 
orarul încă nu-și găsise soluția. 

In 1908 d-l Haret, fiind Ministru al Instrucțiunii pentru 
a treia oară, a luat în cercetare și această chestie în 
următoarele împrejurări: În luna Maiu a acestui an d-sa 
învitase acasă, ca de obiceiu, pe mai mulți membri din 
corpul didactic de toate gradele pentru a discută ches- 
tiuni privitoare la bunul mers al școalei. Intre altele a 
venit vorba și de modificarea orariului la școalelor urbane 
și după chibzueala ce făcusem cu colegii mei prezenți s'a 
propus d-lui Haret ca să adoptăm un orar de vară dela 
7!/a —121/, ore. D-sa prevăzător ca în totdeauna a 
admis ca părerea noastră să se experimenteze deo- 
camdată la școale de fete No. 7 şi 12 și la băieți la școalele 
No. 9 și 16. Tot cu această ocaziune d-l Haret ne-a 
și dat îndrumările bazate pe experiența din trecut de 
a face ca elevii și elevele să nu sufere de foame din 
cauza timpului îndelungat. 

In urma rapoartelor favorabile acestui orar, făcute de: 

institutorii și instutitoarele care l-au experimentat d-l. 
Haret dă la 24 Martie 1909 decizia cu No. 19.946- 
din care extragem următoarele: «Având în vedere re- 
zultatele bune date la școalele primare urbane de băieți 
și de fete din București, la cari sau experimentat orare 
cu lecțiuni numai în orele de dimineață după vacanța 
Paştilor și până la finele anului școlar 1907 — 1908; 

«Având în vedere că în timpul zilelor călduroase se 
țin cu greutate lecţiuni după amiazi, că învățământul 
și disciplina suferă și că prin aglomerarea în sălile de 
clasă, li se aduc copiilor turburări în desvoltarea să- 
nătoasă a fragedului lor organism. 

«Având în vedere în sfârșit necesitatea ce se simte 
ca după vacanța Paştilor lecţiunile în școalele primare 
să se țină numai în orele antemeridiane. 

Decidem: 

Art 1. După vacanța Paștilor, cu începere dela Du- 
minica Tomei și până la finele anului școlar, lecţiile în 
școalele primare urbane se vor ţineă numai dimineața 
dela orele '71/, până la 121/,, conform orarelor alcă- 
tuite de d-nii Inspectori generali ai învățământului primar 
și normal primar». 

Pentru anul următor școlar prescripțiile deciziei au 
fost aplicate școalelor urbane din țară și timp de 3 ani 
suntem subt imperiul acestui orar de vară care împacă 
interesele școalei din toate punctele de vedere. 

Orarul de vară e o îmbunătăţire însemnată adusă 
școalei primare urbane și institutorimea e adânc recu- 
noscătoare d-lui Haret. 

ANA MANOIL 


Instutitoare şi Directoare în București.. 

ORARIILE ȘCOALELOR PRIMARE. 


Printre multele și grelele piedici cari stau și vor mai 
sta încă îndelungată vreme în calea unei mai repezi pro- 
pășiri a învățământului primar și în special a celui rural, 
sunt lipsa de localuri de școală și lipsa de învățători. 
Aceste lipsuri vor stânjeni încă multă vreme răspândirea 
culturii elementare în massa cea mare a poporului, căci 
și construcția localurilor de școală, și sporirea numărului 
învăţătorilor sunt probleme anevoioase de rezolvat. In- 
lăturarea și a uneia și a alteia nu atârnă numai de bună- 
voința și energia unui singur om, a ministrului, ci și 
de o mulțime de alți factori. 

Trecerea d-lui Sp. Haret pe la Ministerul Instrucțiunii 
Publice, în câteștrele rândurile, a însemnat însă pentru 
școală un progres mare și vădit, pe care nu-l poate 
nimeni tăgădui, căci în câteștrele rândurile preocuparea 
sa cea mai de seamă, preocuparea sa de toate zilele 
nu a fost alta decât înlăturarea cât mai grăbnică a pie- 
dicilor ce stau în calea învățământului primar, prin nu- 
meroasele construcții de localuri de școală și prin în- 
mulțirea învăţătorilor. Totuș, progresele făcute nu-l sa- 
tisfăceau, căci numărul cel mare de copii, cari nu puteau 
fi înscriși la şcoală din lipsă de locuri, eră încă îngro- 
zitor de mare. După statistica din 1900, numărul ace- 

stora se ridică la 438.991, dintrun total de 704.039 
copii cu etatea de școală, ceeace reprezintă 62,35 %/,. 

Trebuiă să se găsească fără întârziere un mijloc, spre 
a face ca, având acelaș număr de învățători, să se 
poată înscrie la școală un număr mai mare de copii și 
așă să se micșoreze numărul acelora cari nu puteau 
aveă parte să se bucure de luminile instrucţiunii. Cum 
să se ajungă însă la aceasta, când numărul învăţătorilor 
nu putea fi mărit dintr'odată și nici numărul localurilor 
de școală nu puteă fi sporit imediat? Grea problemă, 
dar pe care totuș o minte luminată ca a d-lui Sp. Haret 
și un dor nemărginit ca al său de binele școalei și de 
propășirea neamului au putut-o resolvi, dacă nu în în- 
tregime, cel puțin în parte. 

Cele mai multe din școalele rurale cu câte un singur 
învățător, şi acestea sunt în număr mai mare (în 1900 
erau 2.998 dintrun total de 3.653), nu aveau, cum nu 
au încă toate nici până astăzi, săli încăpătoare, ci câte 
o sală în care abiă puteau intră 40—50 de elevi. In 
multe părți, învățătorii nu aveau putinţa să înscrie nici 
măcar pe copiii cari veniau de bunăvoie. De vreo apli- 
care a dispozițiunilor din lege, relative la obligativitate, 
nici nu mai încăpeă vorbă. Pentru a se puteâ înlătură 
măcar în parte acest mare neajuns, cu începutul anului 
școlar 1902/903 s'a luat hotărîrea ca în aceste școale 
să set aplice un nou orar, după care elevii să vină 
la școală în două serii: cei din diviziile II și III să 
vină numai în orele de dimineață, iar cei din divizia 
I să vină numai în orele de după prânz. Cu chipul 
acesta, o școală, care până acum nu puteâ să primească 
decât 40—50 de copii, putea să fie frecventată de aici 
în colo de un număr îndoit de mare. Tot atunci sa 

mai luat hotărirea de a se desființă unul din posturile 
dela școalele cu doi învățători, cari nu aveau o popu- 
lație prea mare și o frecventare destul de regulată. Li 
sa aplicat și acestora orarul cu învățământul pe jumă- 
tăți de zile; iar cu posturile rămase disponibile s'au putut 
inființă noi școale, acolo unde nevoia eră mai mare și 
trebuința mai simțită, 

In vederea dispozițiunii luate, inspectoratul învăță- 
mântului primar a alcătuit orarele tip B: și 'B2, cari 
Sau pus în aplicare la 1 Septemvrie 1902. Adoptân- 
du-se ca normă ca în orele de dimineaţă să nu se treacă 
peste 3:/, ore de lecțiuni, s'a reuşit a se păstră la di- 
viziile II şi IH neștirbit numărul de ore prevăzut de pro- 
gramă pentru fiecare materie în parte, fără a se sacri- 
ficà nici una din lecțiile directe. La divizia I, care după 
acest orar vine la școală numai în orele de după prânz, 
toate lecțiunile sunt directe. 

Urmările bune ale acestor orare, mai ales în ceeace 
priveşte sporirea populaţiei școlare, sau simțit numai- 
decât. 

Tabloul de mai jos, alcătuit după datele statisticilor 
oficiale din anii școlari 1901/902 și, 1902/903, ne poate 
da cele mai bune lămuriri. 

Din examinarea lui se poate vedeă mai întâiu cum 
numărul școalelor sporeşte cu 81, ridicându-se dela 3.666, 
câte erau în anul școlar 1901/902, la 3.747, cu toate 
că numărul învăţătorilor nu crește decât numai cu 14. 
Avem deci un spor de 67 de școli cari nu-și datoresc 
ființa lor vreunei creșteri a bugetului statului, ci numai 
desființării câte unui post dela unele școale cu două po- 
sturi și aplicării noului orar. 

Se mai poate vedeă iarăș cum numărul copiilor în- 
scrisi la școală sporește cu 80.593 sau cu 27,51%, ri- 
dicându-se dela 292.976, la 373.569, și cum crește cam 
tot în aceeaș proporție și frecventarea regulată, ridi- 
cându-se dela 196.461, la 246.107, dând un spor deci 
de 49.646 sau 25,2'7%,. Promovarea elevilor dintr'o clasă 
întralta crește cu 27.015 sau 16,99%, iar numărul 
absolvenților se mărește cu 2.474 sau 19,26%. 

Au fost județe unde dela un an la altul frecventarea 
elevilor a crescut cu 50%, și chiar mai mult. 

Noul orar a mai avut însă și alte urmări bune. Intre 
altele, el a venit și în avantajul sătenilor, dându-le pu- 
tința să-și aibă copiii pe lângă dânșii câte o jumătate 
de zi și să se folosească de ei la împlinirea diferitelor 
lor trebuințe. 

Întemeiat pe bunele rezultate date de aceste orare, 
sistemul învățământului pe jumătăți de zile sa genera- 
lizat în urmă, sub altă formă, și la școalele cu mai mulți 
învățători. 

Cu prilejul modificăriilor aduse în anul 1905 progra- 
mei de studii, făcându-se schimbări și la numărul de 
ore hotărit pentru fiecare materie, sa născut nevoia de 
a se face o premenire a tuturor orarelor. Până atunci, 
unele categorii de școli, cum erau cele cătunale și cele 

urbane cari aveau câte două clase unite, nici nu aveau 
un orar al lor propriu, oficial. Cele cătunale se condu- 
ceau după orarul școalelor mixte cu câte un singur 
învățător, deși ele nu au divizia a III; iar la cele urbane 
cu clase unite, se dăduse învoire direcțiilor de școale 
să-și alcătuească singure orarul. Cu ocazia aceasta sa 
făcut o serie de 20 tipuri de orare, dintre cari 12 pentru 
școalele rurale și 8 pentru cele urbane. Prin ele sa 
căutat să se dea satisfacere tuturor nevoilor locale. 

Dintre orarele urale, șapte au în vedere învățământul 
pe jumătăţi de zile. Unele din ele urmăresc putinţa în- 
scrierii la școală a unui număr mai mare de copii, acolo 
unde localul nu este încăpător, chemându-i la școală în 
două serii; iar prin altele se urmărește o mai potrivită 
împărțire a elevilor între învățătorii dela aceeaș școală 
și deci putinţa asigurării unor mai bune rezultate. 

Orarele acestea se găsesc și astăzi în ființă și numai 
mulțumită lor sa putut ajunge ca porțile școalei să fie 
deschise unui mai mare număr de copii, cari altminteri 
ar fi fost osândiți să rămână în cea mai desăvârșită 
ignoranță și să sporească numărul analfabeților. 

G. STOINESCU 


Institutor în Bucureşti. 

CONGRESELE DIDACTICE PRIMARE 


Incă de prin anul 1885, membrii corpului didactic de 
toate gradele simțiră nevoia de a se adună cu toții la 
o laltă în așă numite congrese generale și a discută 
unele cestiuni, cari, de multe ori, nu priviau direct pe 
toți congresiștii, căci aci se adunau la o laltă dela pro- 
fesorul universitar și până la umilul învățător sătesc. 
Exceptând congresul jubilar ținut în anul 1906 la Bu- 
curești, cel din urmă congres în genul acesta a fost 
ținut la Piatra Neamţ în anul 1897). 

Fiindcă aceste congrese erau convocate mai mult 
pentru ca dezideratele lor să constitue un fel de pro- 
testare în contra vreunui ministru, care se cercă să 
legifereze ceva, ce nu erà privit bine de lumea didac- 
tică, aceste congrese mai niciodată nu erau bine pri- 
vite de autoritățile școlare și dezideratele ce se luau 
în ele, constituind un fel de sperietoare pentru miniş- 
tri, nu erau luate de nimeni în seamă. 

Invăţătorii, fiind pe atunci singurii dintre toate gra- 
dele de învățământ, obligaţi de lege a se adună în con- 
ferințe generale anuale (15—30 August), încep din 
timp să agite ideea ținerii unui congres exclusiv în 
vățătoresc. Ei doriau să fie la largul lor, la ei acasă, 
unde să poată, în plină libertate și neinfluențaţi de 

nimeni, să discute cestiuni ce-i privesc numai pe ei, 
numai școala rurală cu tot complexul ei. După multe 
frământări, după mari sforțări materiale și morale, în 
conferințele generale din anul 1898 se hotărăște ținerea 
unui astfel de congres la Ploeşti, în ultimele zile ale 
lunei lui Decemvrie acel an. 

Autoritatea școlară superioară, pe atunci eră ministru 
d-l Sp. C. Haret, fiind neliniștită de ținerea acestui prim 
congres învățătoresc, a luat măsuri de privighere, cari 
au părut aspre unora dintre învățători. 

Dezideratele votate în acel congres coprind, între al- 
tele, unificarea școalelor normale încât absolvenții lor 
să fie deopotrivă apți pentru aceeaș menire; înființare 
de grădini de copii, școale complimentare regionale, 
cursuri de adulți, cantine și biblioteci școlare. 

D-l Spiru C. Haret, ca un al doilea Apostol Pavel 
care din persecutorul cel mai vajnic al creștinismului, 
când s'a convins de binefacerile acestei credințe nouă, 
devine deodată cel mai fervent apărător al învățături- 
lor Mântuitorului, căci eră și cel mai cult dintre Apos- 
toli, d-l Haret, zic, tot așă, când vede și se convinge ce 
lucruri urmăresc învățătorii prin congresul lor, cu pers- 
picacitatea cu care natura darnică l-a hărăzit pentru 
fericirea acestei țeri și a neamului românesc, pleacă 
urechea la toate doleanțele exprimate prin deziderate, 
și adună materialul trebuincios pentru o mare reformă. 
Astfel în ultimul deceniu se confundă aproape cu desăvâr- 
șire numele de Haret cu cel de «școală» și numele de 
«şcoală» cu cel de Haret. Nu se mai poate pronunță 
un nume fără celălalt. In multe din discursurile sale, d-l 
Haret spune că nimic nu se poate face astăzi temeinic 

în această fară pentru rădicarea satelor fără concursul 
modestului și umilului învățător. 

Societatea institutorilor din București, văzând că în- 
vățătorii în 1899 nu-și mai pot ține congresul lor, 
convoacă în anul 1900 un alt congres în București 
format din institutori și învățători, în care se discută 
Educatia nahonală, privită din acel punct de vedere, 
care să contribue la adevărata propășire a neamului 
nostru. In congresul din 1901, ţinut tot în București, se 
discută: Organizarea învățământului profesional po- 
trivit cu nevoile orășenilor și sătenilor români. In cel 
din anul 1902 se discută între altele înființarea unui 
învățământ, practic agricol; în 1903, gramatica lim- 
bu române în școala primară etc.; iar în congresul dela 
1904 s'a discutat Istoria napională în școala primară. 
Dela toate aceste congrese ținute în București, d-l Haret 
a fost nelipsit. «Viu alături de d-v.», zice dânsul la 
deschiderea celui de al 5-lea congres al Societăţii ins- 
titutorilor, «considerându-mă ca un simplu colaborator 
al lucrărilor corpului didactic primar. Eu privesc pe toți 
acei, cari fac parte din acest corp, ca pe niște bărbați 
meniți a aduce la îndeplinire o mare operă. Într'adevăr, 
corpul didactic, care în trecut își limită toată activitatea 
în treburile pur școlare, azi se manifestă în mod foarte 
larg, luând o parte însemnată în evoluția activității noas- 
tre sociale. Vă rămâne să menţineţi locul înalt pe care 
vi l-ați câștigat singuri în fața lumii. Să conservaţi ne- 
clintită situația de azi și s'o înălțați încă și mai mult. 
Vă mulțumesc din suflet pentru concursul ce mi l-ați 
dat prin activitatea și zelul d-v. și vă urez să mergeţi 
și mai departe» (1). 


(1) Anuarul corpului didactic primar din 1904 pag. 29. 

In anul 1905, învățătorii iarăș se separă de institu- 
tori și-și țin congresul lor la Galaţi; apoi rând pe rând 
la Focșani, Craiova, lași, Constanţa și anul acesta la 
Târgoviște; iar institutorii ţin pe ale lor la Bucureşti și 
la Ploeşti. 

Dela toate aceste congrese, d-l Haret a cules note 
de cari a ținut socoteală în fecundele legi și regulamente 
școlare din timpul cât a fost ministru, în anii 1901—1904 
și 1907—1910. Mulțumită bunei voințe cu care d-sa 
totdeauna a primit diferitele delegațiuni ale acestor con- 
grese cu dezideratele lor, se înfăptuește modificarea legii 
și regulamentelor învățământului primar; contribue la în- 
ființarea Cassei Centrale a Băncilor Populare, apoi mo- 
difică programe, orarii; se înființează desființatul orfe- 
linat dela Bistriţa, Cassa de credit a corpului didactic, 
cantinele școlare, dotarea școalei rurale cu 3:/, ha 
pământ, etc., etc. Și acum, în urmă, una din cele mai 
mari opere la activul d-lui Haret, e legiferarea dreptului 
învăţătorilor și al preoților de a-și puteă cumpără în sat 
pământ rural, după dezideratul luat în congresul dela 
lași. 

Congresele didactice, puternic susținute de D-l Haret, 
sunt astăzi o binefacere pentru școală și pentru pro- 
gresul ei. De unde, acum 15-—20 de ani, miniștrii de Ins- 
trucțiune aveau teamă de ele, astăzi așteaptă cu drag 
vezoluțiunile votate și părerile emise, ba chiar găsesc de 
a lor datorie să asiste la desbaterile lor. 


PR. N. GR. ARAMA. 
Învățător în Târgovişte. 

CONFERINȚELE GENERALE PE JUDEȚE 


Instituţia conferințelor generale este la noi aproape 
tot așă de veche ca și prima lege școlară a învăță- 
mântului primar. In adevăr în legea Instrucțiunii dela 
1864 găsim la articolul 346: «Odată pe an și anume 
în cea dintâiu săptămână după Paști, fiecare revizor va 
adună în conferință la orașul central al circumscripțiunii 
sale pe toți subrevizorii acelei circumscripțiuni» (care 
cuprindea 2—3 județe). Iar la articolul 349: «De două 
ori pe an și anume la începutul lui Iunie și la începutul 
lui Septemvrie, subrevizorul va adună în conferință la o 
școală comunală cea mai centrală pe toți învățătorii 
sătești din circ. sa». Art. 350: «Subrevizorul va ține 
în aceste conferințe lecțiuni repetitoare și desvoltătoare 
asupra învățăturilor ce se propun în școalele rurale. Et 
va ţine încă un mic curs de pedagogie și didactică». 

In primele trei decenii (1864—1893), conferințele ge- 
nerale erau o adevărată școală preparatoare a învăță- 
torilor și institutorilor; după 1893, fiindcă școalele nor- 
male se reorganizaseră și acum majoritatea titularilor 
erau mult mai bine pregătiți, conferințele generale aveau 
de scop numai perfecționarea învăţătorilor în arta de 
a predă, îmbunătățirea metoadelor și numai pentru cei 

ce-și pierdeau din capitalul de cunoștințe se instituesc 
cursurile de repetiție. 

D-l Haret, în calitatea sa de secretar general la Mi- 
nisterul Instrucțiunii, a avut ocazie să constate ranele 
tuturor gradelor de învățământ. 

Adânc cercetător al chestiunilor de școală — fără a 
fi mai puţin cercetător și cunoscător al chestiunilor so- 
ciale,—e numit Ministru de Instrucție la 31 Martie 1897, 
portoioliu pe care cu mici întreruperi îl ocupă aproape 
9 ani. Se identificase persoana d-lui Haret cu acest 
departament și munca necurmată depusă în acest do~ 
meniu i-au atras din partea marii mulțimi a dăscălimii 
numele neperitor de «omul școalei». 

Una dintre ramurile de invățământ, pe care a găsit-o 
mai decăzută și în plină fază de tranziție, eră invăță- 
mântul primar. Și precum un părinte își concentrează 
toată “grija mai ales în jurul copilului celui mai plă- 
pând — mai slăbuț—așă și d- Haret a căutat să dea 
o deosebită solicitudine școlii săteanului. 

Nu-i locul să se arate aci opera d-lui Haret în totul 
ei, și de aceea mă limitez numai a arătă modul cum 
sau reorganizat conferințele generale pe județe sub 
d-l Haret: 

Ca Ministru al Instrucţiei și-a pus încrederea în mo- 
deștii învătători sătești. Organizează cercurile culturale, 
dă circulări instructive și înălțătoare relativ la înființarea 
şi conducerea diverselor asociaţii (în special bănci po- 
pulare) angajează la luptă și pe preoți obligându-i să iea 
parte la ședințele cercurilor culturale; tar con/ertnfele 
generale devin prin înțeleptele d-sale măsuri, întruniri 
în cari, pe lângă alte lucrări, se desbat și se coordo- 
nează și rezultatele activității extraşcolare, pe care fie- 

care învățător și le-a cules din propria-i muncă, fie în 
comuna sa, fie la cercurile culturale. 

Necesitatea acestor dispozițiuni se impuneă: căci în 
operă de ridicare a satelor câte pedici nu întâmpinau 
atât președinții de cercuri cât și toți ceilalți membri? 
In afară de pedici comune ca ignoranța și neîncrederea 
sătenilor, la început, ferocitatea cămătarilor atinși în 
interesele lor vitale etc., mai erau o sumedenie de ob- 
stacole variate dela un sat la altul. Sfătuindu-se cu oca- 
zia conferințelor generale ei între ei și ajutați de vede- 
vile și sfaturile revizorilor, multe lucruri sau lămurit. 
Greutățile întâmpinate au putut fi aduse la cunoștința. 
celor de sus, cari, potrivit pedicilor și împrejurărilor, 
căutau remediile de aplicat în consecință. Și așă pe de 
o parte, punând pe invățători în situație de a puteă spune 
neajunsurile cu cari au de luptat, pe de altă parte dân- 
du-le necontenit instrucțiuni și încurajându-i la luptă, 
sa reușit ca, întrun scurt interval, să avem o mișcare 
sătească cooperatistă, care nu poate fi trecută cu ve- 
derea nici de cei mai puțin încrezători în forțele acestei 
țeri și la o mișcare culturală, care, dacă nu-i ajunsă la 
ideal, reprezintă totuș un mare progres față cu trecutul. 

„Una din gilele conferințelor generale“, zice d-i Haret 
prin decizia No. 10.82; din 21 Fevruarie 1902, „va 
fi consacrată consfătuirilor asupra cercurilor. În acea 
zi se va fine sub președhnha rewzorului şedinţă nu- 
mai cu președinți cercurilor în orele antemeridiane 
si cu tofi membrii din județ în orele postmeridiane“. 

Și mai departe, prin decizia publicată în «Monitorul 
Oficial» No. 284 din 27 Martie 1902, d-l Haret zice: 

«Cu ocazia conferințelor generale din Aprilie viitor, 

fiecare învățător să dea revizorului școlar respectiv pe 
câte o foaie de hârtie științele următoare: 

a) Pentru cantine: numele școalei care a avut can- 
tină și a învățătorului care a condus-o; numărul școa- 
lelor cari s'au folosit de ea, câte zile a funcționat, cât 
a costat în total și la cât a revenit hrana unui copil 
pe zi, dacă copiii au plătit ceva sau au adus lucruri în 
natură; dacă înființarea cantinei a mărit frequentarea 
Și cu cât anume; 

b) Pentru grădini: întinderea grădinii cultivate, felul 
culturilor, folosul bănesc neted, adică după scăderea 
cheltuelilor, cel puțin aproximativ care ar fi fost dacă 
produsele grădinii sar fi vândut cu prețurile din loca- 
litate, câți școlari au participat la cultura grădinii; dacă 
sătenii urmează întru câtva exemplul de a se ocupă de 
grădini; 

c) Pentru școalele de adulți: cât timp au lucrat, câți 
auditori au urmat, cam de ce vârstă, ce cursuri sau 
făcut, numele învățătorului care le-a făcut, dacă comuna 
sau judeţul a dat vreo subvenție pentru ele. 

d) Pentru cercurile culturale: câte întruniri au fost 
dela 1 Septemvrie 1901 până astăzi, ce învățători au 
luat parte la fiecare, în ce sate sau ținut, ce subiecte 
s'au tratat, dacă sătenii le urmează cu plăcere și folos 
sau se dezinteresează și dacă preotul participă. 

e) Pentru băncile populare: Ştiinţele ce se află în 
anuarul publicat de Cassa Școalelor. 

Dar cu toată strădania aceasta pe câmpul larg al 
«ridicării neamului sub toate raporturile», nici scopul 
pur didactic al școlii primare rurale nu a fost dat uitării, 
căci d-l Haret a căutat să facă din conferințe și un in- 
strument de perfecționare a învăţătorilor și institutorilor. 

Ca orice lucru care se repetă, conferințele au putut 
să devie câte odată mai puțin interesante. Măsurile luate 
însă de d-l Haret, chestiunile ce cu avizul directorilor 
și inspectorilor le punea în discuţie și în fine dorința 
ce a avut, de a face din conferințe un stimulent mai 
mult la muncă rațională și la cultură proprie, toate 
acestea au făcut ca mereu conferințele generale să fie 
întruniri plăcute, folositoare și înălțătoare. 

Cadrul capitolului de față nu-mi permite decât să 
spicuesc câte ceva mai caracteristic din aceste dispoziţii. 

Așă de ex., în 1903 atrage atenţia revizorilor școlari 
să supravegheze de aproape lucrările conferințelor, pentru 
ca să-i poată da relaţii despre învățătorii cei mai activi 
din conferințele generale. Fiecare revizor a înaintat cu 
raport Ministerului câte un tablou de numele învăță- 
torilor, cari s'au distins în conferințele generale, și aceste 
tablouri sau publicat în «Buletinul Oficial» No. 221 din 
1904. 

Măsura aceasta a fost destul de nimerită, pentru 
a ațâță ambiția de muncă a fiecăruia, pentru a se arătă 
că dorința membrilor conferințelor de a-și asimilă cât 
mai multe cunoștințe și de a-și perfecționă metodele de 
predare este apreciată de șefii imediat superiori și cu- 
noscută chiar și de șeful suprem al școalelor. 

Căci..... fără ca să urmărim scopul de a desvoltă 
gustul muncii numai pentru laude și glorie — ceeace 
ar fi partea rea —, voința omului, găseşte totuș, un 
mare stimulent în opinia publică. E prea lesne dealtfel de 
înțeles, că dacă nimeni nu sar interesă de conferințele 
generale și dacă: ori ai dormi pe bănci toată vremea, ori 
ai studiă serios toate chestiunile.... tot una ar fi, atunci 
negreșit, că gradul de activitate ar merge spre de- 

clin.... și «rostul» acestor întruniri învățătorești nu ar 
fi ajuns. 

Să nu ni se spue, că aceasta denotă că învățătorii 
nu-s maturi, nu-s formaţi: « A dvocatul, magistratul, medicul, 
profesorul, spune Jules Payot trăesc (ca inteligență.... 
adică) dintrun fond câștigat mai înnainte și care nu se 
mărește decât foarte încet și foarte rar. Sforțarea des- 
crește din an în an; din an în an se răresc ocaziile de 
a pune în joc facultățile superioare ale spiritului. Făgașul 
de acuma e săpat, inteligența se tocește din cauza lipsei 
de exercițiu și împreună cu ea atențiunea, vigoarea ra- 
ționamentulvi și a reflexiunii. Dacă nu-ţi creezi în afară 
de carieră alte preocupațiuni intelectuale, nu poți scăpă 
de această toropire gradată a energiei». 

Cum vedem, legile «voinţii» nu vor să știe de ceea- 
ce dorim noi (că suntem culți și că ne cultivăm destul) 
și împrejurările, cari predispun pe orice intelectual la 
rutină, mai ales pentru învățătorii răspândiți prin satele 
izolate pe tot întinsul țerii, sunt așă de numeroase și 
mai ales așă de fatale, încât orice măsură care combate 
căderea în rutină, este binevenită; și publicarea prin 
Buletin, a celor se s'au distins în conferințele generale 
din 1903, este printre acestea. Erà bine să se continue 
în toți anii. 

Varietatea subiectelor de tratat, alegerea lor în așă 
fel, ca să prezinte un deosebit interes de actualitate, încă 
sunt mijloace de a face ca întrunirile în conferințe ge- 
nerale să fie ferite de monotonie și să producă acea 
mișcare intelectuală, care formează scopul lor. D-l Haret, 
în curent cu toate nevoile învățământului, a știut și din 
acest punct de vedere să facă din conferințe adevărate 


www.dacoromanica.ro 


202 


ocaziuni de întărire a învăţătorilor atât în vederea ocu- 
pației din clasă, cât și în vederea ocupaţiei extraşcolare. 

De exemplu în 1904, conferințele au durat 7 zile și 
au avut de obiect discutarea metoadelor de predare a 
scris-cititului, limbii române și geografiei. Tot atunci 
sau dat într'una din zile (ziua întreagă) numai instruc- 
țiuni relativ la contabilitatea băncilor populare și în 
mai toate zilele (orele ultime) sau repetat și învățat 
cântece patriotice și rugăciuni, în scopul uniformizării la 
toate școlile a unor anumite cântece (spre ex. Imnul 
Naţional). Invederat, că, atunci când capitalul Băncilor 
populare dela 2 milioane din 1902 crescuse cu 4 mi- 
lioane în 1904, eră neapărată nevoie de cunoașterea 
contabilităţii și cum oameni speciali pentru ținerea 
registrelor nu erau, învăţătorilor le-au prins foarte bine 
instrucțiile căpătate în acest sens cu ocazia conferințelor 
generale. 

In 1908, fiindcă se schimbuse metodul predării abe- 
cedarului, adoptându-se în locul scriptolegiei metodul cu- 
vintelor normale, sau discutat în cele 5 zile ale confe- 
rinței generale mai mult despre metodele scris-cititului; 
asemenea felul de predare al lucrului manual la băieți 
şi fete. 

Sau mai făcut și exerciții pentru învățarea cântărilor 
liturgice. In Maiu 1908, d-l I. Popescu-Pasăre profesor 
de muzică al seminariilor din București, alcătuește litur- 
ghia după muzica bisericească tradițională și e însărcinat 
de d-l Haret cu răspândirea ei prin toate părțile țerii; 
această măsură a fost de mare folos pentru popularea 
bisericilor cu credincioși, cari erau atrași de frumoasele 
cântări. Numai în Ilfov s'au înființat aproape 50 coruri. 
Dar pentru a se răspândi în toată țara, trebuia ca mai 

întâiu învățătorii să cunoască această liturghie şi cea mai 
bună împrejurare fură conferințele generale din 1908. 

Invăţătorii au devenit din ce în ce mai bine pregătiți 
pentru misiunea lor și deci durata conferinței generale 
urmă să he mai scurtă; dar în acelaș timp, marea lipsă 
de titulari a silit autoritatea școlară să primească în 
corpul didactic și mulți ajutori-invățători și suplinitori, 
pentru cari conferințele generale sunt singurul mijloc 
de constatare mai serioasă a cunoștințelor ce posed și a 
felului lor de predare. De aceea în 1909, conferințele ge- 
nerale au ținut pentru titulari numai 3 zile, iar pentru aju- 
tori-învățători și suplinitori 10 zile. S'a discutat tot metoda 
cuvintelor normale şi sau făcut lecții practice cu critice. 

Pentrucă practica, cei mai mulți o aveau, cei noi 
din școlile normale, cei vechi asistase la destule lecții 
model— și tot ce-i prea mult nui bun—s'au lăsat 
mai puține lecții în programa conferințelor. In schimb- 
însă d-l Haret a delegat anumite persoane competinte 
să țină membrilor corpului didactic câte o conferință 
de psihologie sau pedagogie. In 1909 sau ținut urmă- 
toarele interesante subiecte: 1) procesul psihic în câști— 
garea noțiunilor şi 2) aplicarea principiilor psihologice 
în predarea diferitelor obiecte de învățământ. 

Dacă o bună metodă de predare a lecţiilor este una 
din însușirile unui învățător și profesor bun, netăgăduit 
că nici partea teoretică nu trebue neglijată. Numai ba- 
zată pe un fond intelectual și pe o cultură cât mai pro- 
fundă, practica poate fi rațională. Și subiectele acestea 
psihologice și pedagogice, tratate de oameni competinți 
au de scop de a formă un model pentru participanții 
la conferințele generale, de cum trebuesc studiate ches- 
tiunile teoretice. . . și de cum trebue să le aplice practica 
de toate zilele. 

În 1910 conferințele generale au ținut 4 zile și au 
fost de asemenea foarte interesante. S'a discutat despre 
metodica aritmeticii (în special calculul oral), metodica 
desemnului, obiect a cărui însemnătate s'a arătat a fi 
din ce în ce mai mare; sau făcut și discutat o serie 
de experienţe pentru predarea științelor naturale și (fizico- 
naturale), atât în scopul unei mai bune înțelegeri a feno- 
menelor naturii, cât și în vederea practicii raționale și 
științifice a lucrărilor agricole. 

In fine două conferințe de psihologie și pedagogie, a 
-căror singure numai titlurile ne vor arătă importanța lor. 

I. Greşeli de învățământ și de educație observate în 
practica personală a membrilor corpului didactic. 

II. Memoria: rolul ei în educaţia intelectuală. 

Revizorii şi inspectorii iar au avut instrucții să supra- 
vegheze de aproape toate lucrările secțiunilor, pentru a 
notă Ministerului pe toți cei ce sau distins în lucrările 
«conferințelor. Și din aceleași motive, pe cari le-am văzut 
la conf. din 1903, celor ce sau distins în tratarea su- 
biectelor din conferințe, în loc să li se publice numele 
prin Buletin ca în 1903 li sau expediat prin revizorii 
şcolari mulțumiri și li sau dat îndemnuri, să lucreze și 
pe viitor cu aceeaș dragoste și temeinicie spre a bine- 
merită laudele și recompensele autorităților superioare. 

După cum vedem, din cele ce preced, d-l Sp. Haret, 
ca și pentru tot ce priveşte învățământul de toate gra- 
dele, a avut și pentru conferințele generale o solicitu- 
dine deosebită, reușind să le facă pentru corpul didactic 
primar un adevărat prilej de înălțare intelectuală 
si de însuflehre morală pentru îndeplinirea din ce 
în ce mai cu succes a misiuni. 


CONSTANTIN DIACONESCU 
Invăţător, Ilfov 

AJUTORII-ÎNVĂȚĂTORI ȘI CURSURILE 
PREPARATOARE PENTRU EI 


Ajutorul învățător după cum arată și titlul ce-l poartă 
nu este decât un auxiliar, menit să îndeplinească nu- 
mai o parte din atribuțiunile, ce incumbă unui învățător 
normalist, care conduce o școală rurală. 

In adevăr, cercetând după diferitele legiuri, care este- 
pregătirea didactică, atribuțiunile și rolul ce-l are în 
învățământul rural ajutorul învăţătorilor constatăm ur- 
mătoarele: 

Pentru prima dată ajutorul învățător apare în legea 
instrucţiunii din anul 1893. 

După această lege se prevede: «In cătunele depăr- 
tate mai mult de trei km. de școala unei comune și 
unde nu se găsesc un număr suficient de copii, pentru 
a se puteă înființă o școală primară inferioară se va 
înființă o şcoală de cătun. In aceste școli, cursurile se 
vor predă fie în unele zile ale săptămânii de către în- 
vățătorii școalelor celor mai apropiate fie de către un 
ajutor numit de ministerul instrucţiunii publice, dintre 
absolvenţii școalei primare superioare.» 

Probabil că numărul acestor ajutori învățători cari 
au funcționat după această lege, a fost foate mic, din 
cauză că erau foarte puține școale cătunale și chiar 
acolo unde ei au funcționat erau aleși mai mult dintre- 
preoții cari aveau dreptul după lege și cari bine în- 
ţeles aveau și o pregătire mai bună. 

Necesitatea funcționării ajutorilor învățători a fost 
însă din ce în ce mai simțită, cu cât numărul școa- 
lelor se înmulțiă pe zi ce trecea; iar absolvenții școa- 
lelor normale nu puteau ocupă nici toate locurile va- 
cante dela școalele comunale complete așa că, în 
anul 1896 când legea Învățământului primar este mo- 
dificată, învățătorii ajutori nu numai că nu sunt înlă- 
turați, dar încă prin regulamentul de aplicare a acestei 
legi se dă o deosebită atențiune atât în ce privește 
recrutarea cât și pregătirea lor. 

După această lege, ajutorii învățători cari vor predă 
-cursurile In școalele cătunal vor fi luați de preferință: 

1. Dintre absolvenţii normaliști cari n'au reușit la 
examenul de diplomă; 

2. Dintre preoții de cătun, dacă vor avea cel puțin 
-cursul seminarului inferior; 

3. Dintre absolvenții a patru clase seminariale, care 
nu Sau hirotonit; 

4. Dintre absolvenţii a patru clase gimnaziale; 

5. Dintre absolventele a cel puțin patru clase secun- 
dare; 

6. Dintre normaliștii cari nau terminat cursul com- 
plet al școalei normale, în caz când n'au fost excluși 
din școală pentru rea conduită. 

De această situațiune și pregătire se bucură și prin 
modificarea legii învățământului primar în 1901. 

Invățătorul-ajutor, după cum se vede din toate aceste 
legi eră un element necesar temporar numit să umple 
un gol, ce nu se puteă înlătură pe de o parte din cauză 
-că nu se puteau creă școalele complete; iar pe de 
„altă parte din cauză că școalele normale dădeau prea 

puţini absolvenți deși în timpurile din urmă crescuse 
numărul școalelor normale. 

Se mai observă încă, că deși ajutorul învățător eră 
un factor trebuitor învățământului rural, totuș nu se 
bucură de nici o stabilitate, așă că cei mâi mulți dintre 
ei, cari îmbrățișau această ocupaţiune, o făceau mai mult 
din lipsa momentană a alteia și de aceea de câte ori 
li se prezentă o altă ocupațiune mai sigură și mai ren- 
tabilă o părăsiau pe aceea de ajutor-invățător. 

Două mari cauze au contribuit, ca și ajutorului-în- 
vățător să i se creeze o situațiune sigură: 

1. In perioadele anilor 1901 — 1904 și 1907 — 1910 
d-l Spiru Haret, ca ministru al instrucţiunii publice 
dând o largă desvoltare învățământului primar a înfi- 
ințat un foarte mare număr de școli rurale care ne- 
cesitau și un mare număr de învățători. 

2. Desființarea școalelor normale în anii 1905 — 1906 
de fostul ministru de pe acele vremuri, fiindcă numărul 
învăţătorilor devenind foarte restrâns față de numărul 
locurilor vacante din învățământul rural, ministerul eră 
silit să le ocupe cu o mulțime de suplinitori fără nici 
o pregătire pentru învățământ. 

Sa observat un lucru, că din acești suplinitori, unii 
prin vocațiunea lor, alții prin ocupația și dragostea ce 
o arătau, erau niște elemente foarte prețioase pentru 
învățământ și cari față cu lipsa enormă de învățători 
nu trebuiau să fie pierduţi ci întrebuințați în bine. 

D-l Spiru Haret în anul 1904, ca în toate cestiunile 
mari a învățământului nostru a dat și acestei cestiuni 
o soluțiune bună, spre folosul învățământului primar rural. 

Prin modificarea unor articole din legea învățământului 
primar a prevăzut pentru ajutorii-învățători următoarele: 

«Dacă ajutorul-învățător al unei școale de cătun po- 
sedă certificatul de absolvire a cel puțin patru clase 
secundare ale unei școale normale primare, el va puteă 
fi numit cu titlu provizoriu de către minister după trei 
ani de suplinire şi în urma unui examen special. El 
va puteă fi numit cu titlul definitiv după ce va trece 
examenul prevăzut de art. 55 și 56 din lege.» 

Tot odată i se mai îmbunătățește și soarta materială. 

În urma acestei modificări un număr însemnat din 
cei mai buni ajutori-învățători suplinitori în baza exa- 
menului ce au depus, au fost numiți cu titlul provizoriu 
Și astăzi sunt elemente destul de bune, care să facă 
față lipsei celei mari de învățători pregătiți în chip 
special în școalele normale. 

Am văzut mai sus, că ajutorul învățător eră menit 
să predeă copiilor cursul inferior, adică activitatea lui 
se mărginea la învățătura scrierei, cetirei, socotelei și 
religei; iar școala condusă de un asemenea ajutor-în- 
vățător nu aveă decât două clase la inceput sau două 
divizii mai târziu. 

Trebuința învățăturei de carte pătrunzând din ce în 
mai mult între săteni, și nu se mai mulțumeau numai 
cu școala cătunală incomplectă și cereau stăruitor să 
fie transformată în școală complectă. 

De altă parte clădindu-se multe localuri proprii pentru 
şcoale și legea obligativității putându-se obligă mai ri- 
guros; încetul cu încetul mai toate școalele cătunale 
sau complectat cu cinci clase sau trei divizii așă că 
acum, atribuțiunile și rolul ajutorului-învățător sunt în- 
tocmai cași ale unui învățător normalist. 

De sigur că în noua situație, în care să găsește 
acum ajutorul-invățător, deși examenul pentru provi- 

zorat și definitivat îl silesc să se pregătească pentru 
cunoștințele necesare carierei lui, totuși el neavând o 
școală specială de pedagogie, unde să fi căpătat în- 
drumări sigure asupra materiei ce va predă, mulți din 
ei cu toată bunavoință ce o arătau nu puteau fi în 
deajuns lămuriți. 

Pentru înlăturarea acestui neajuns D-l Spiru Haret în 
1909 hotărește ținerea unor cursuri preparatoare pentru 
ajutorii-invățători titulari. 

Aceste cursuri de vacanță se hotărăsc a se ține în 
chipul următor: 

« Cursurile vor dura dela 1 lulie până la 14 August. 
Ele se vor ținea la școalele normale de învățători: 
«M. Sturza» din lași și «Carol I> din Câmpulung. 

In cazul când la aceasta din urmă școală se vor face 
cursuri de lucru manual se va înlocui cu Școala Normală 
din Galați. 

In fiecare centru se vor admite câte 50 ajutori în- 
vățători și anume: bărbaţii la Câmpulung sau Galaţi, iar 
fetele la lași. Celor înscriși și admiși la aceste cursuri 
li se va da gratuit transportul și întreţinerea în școală». 

Față cu această publicaţiune aceste cursuri sau ținut 
în vara anului 1909 cu începere dela 1 luliela 14 Au- 
gust la Şcoala Normală din Galaţi. Ele au fost frecu- 
entate de 40 ajutori învățători din diferite părți ale țerii. 

Cu conducerea acestor cursuri au fost delegați revi- 
vizorul școlar din Covurlui și un domn institutor. 

La aceste cursuri sa repetat întreaga materie pre- 
văzută în programa analitică a școalelor primare cu 
lămuririle metodice necesare, apoi li s'a mai tratat noțiunile 
cele mai însemnate din didactică și metodică precum și 
câteva cestiuni de psihologie indispensabile unui dascăl. 

Afară de aceasta li sau făcut lecțiuni practice din 
toate obiectele de învățământ și fiecare ajutor-învățător 
a fost obligat să țină cel puțin două lecțiuni practice. 

Aceste cursuri au fost controlate de inspectorul gen- 
neral și de cel de circumscripție. 

Tuturor ajutorilor-invățători cari au frecuentat aceste 
cursuri li s'a eliberat de către Minister un certificat do- 
veditor că au urmat cursurile de vară. 

Folosul acestor cursuri este de netăgăduit și prima 
încercare ce sa făcut, datorită d-lui Spiru Haret, dând 
rezultate satisfăcătoare, ele vor trebui generalizate și 
făcute obligatorii pentru toți ajutorii învățători, chiar și 
pentru acei suplinitori, cari doresc a îmbrățișă cariera 
de ajutor-învățător; precum și pentru învățătorii slabi 
cari au pierdut cunoștințele necesare misiunii lor. 

Prin aceasta s'ar pregăti în mod mai temeinic toți 
ajutorii învățători, fiind puși în situațiune să-și îndeplinească 
pe deplin atribuțiunea ce și-au dobândit în învățământ; 
iar pe de altă parte aceste cursuri preparatoare ar în- 
locui și cursurile de repetiție a acelor învățători slabi — 
cursuri pe care cei mai mulți dintre acești învățători 
le primesc ca o grea pedeapsă ce le cade peste cap. 

Timpul nu a permis, ca acest început făcut cu atâta 
chibzueală de d-l Spiru Haret să fie desăvârșit. 

Să 'nădăjduim că după cum toate nevoile mari ale 
învățământului nostru au fost studiate și îndreptate prin 
legiferările și măsurile înțelepte ale d-lui Spiru Haret și 
această nevoie a învățământului va fi deslegată pe de- 
plin în viitor, după cum a și fost începută. 

ION PRALEA 


Institutor Galaţi. 

DOMNUL HARET ȘI IMBUNĂTĂȚIREA 
STĂRII MATERIALE A INVĂȚĂTORILOR 


In anul 1898 am fost numit revizor școlar. Această 
nouă ocupațiune mi-a dat prilegiul să cunosc mai bine 
pe învățători și toate neajunsurile școalei rurale. Vă- 
zusein cum lucrau învățătorii înainte de venirea d-lui 
Spiru C. Haret “în capul învățământului. l-am văzut 
însă și sub d-sa. Ce deosebire enormă! 

Inainte învățătorul, afară de mici excepții, dacă intră 
și ieșiă din școală la ora reglementară, ziceă că și-a 
făcut datoria; restul timpului sta închis în casă între patru 
pereți, nu cunoșteă pe nimeni și nu vorbiă cu nimeni. 
Erau învățători, cari nu vorbiseră cu 4 sau 5 oameni 
din satul lor. Mai mult chiar, nici nu eră permis a face 
ceva pentru popor!. Cine îndrăzniă să se prezinte în 
fața sătenilor să le vorbească ceva, grea pedeapsă îl 
așteptă și nu de puține ori învățătorul deveniă o simplă 
jucărie în mâinile administrațiunii politice. Din norocire, 
vine ca ministru al școalelor d-l Spiru C. Haret hotărît a 
schimbă această stare de lucruri Cu alte concepții pentru 
săteni și învățători, d-sa se uită la nevoile multiple ce 
apasă asupra neamului românesc, se uită în special 
la țăranul român, amărit și copleșit de atâtea mizerii; 
se uită însă și la învățătorul nostru și-l vede plin de 

vieață, plin de energie și cu o dorință nesfârșită de a 
lucră pentru binele românesc. De aceea în el d-l Haret 
își pune toată nădejdea pentru o îndreptare de lucruri, 
pentru ridicarea stării morale și materiale a satelor și 
de aci înainte învățământul la sate devine pentru d-sa 
o preocupare de ordinul cel mai înalt. Ca un adânc cu- 
getător și sincer iubitor de neam, d-l Haret cel dintâiu 
a văzut că multe din complexul de probleme care con- 
stitue chestiunea țărănească, se pot deslegă cu ajutorul 
școalei. Contrariu obiceiului de până atunci, când mai 
toți fugiau de învățători și îi priviau cu neîncredere, 
d-l Haret cu inima sinceră și plină de speranţă în ei, 
le zice: «în timpul liber ieșiți din casele voastre, mergeţi 
în mijlocul sătenilor și învățaţi-i cu timp și fără de timp 
tot ce le este de folos, căci voi sunteţi lumina lumei ș 
sarea pământului, voi sunteți facla de lumină și căldură, 
care trebue să lumineze și să încălzească sufletele pline 
de amărăciune!» D-sa a zis, învățătorii s'au pus pe muncă 
și astăzi grație acestui avânt puternic țăranul nostru se 
află îndrumat către o vieață nouă. 

In aceste câteva rânduri nu mă gândesc să descriu 
activitatea d-lui Haret ca ministru al școalelor. Acesta 
e rolul altcuiva, este rolul istoriei drepte și nepărtini- 
toare. Desigur că atunci când se va scrie istoria cul- 
turii românești se va vedeă cu prisosință rolul important 
pe care d-sa l-a avut în desvoltarea noastră culturală și; 
socială. De rândul acesta eu vreau să arăt în treacăt 
numai câteva din operele d-sale pentru ca să se poată 
înțelege mai bine aceea ce va urmă: 

a) Înființarea cantinelor școlare, azi așă de bine cu- 
noscute în toată țara și atât de folositoare școalei și 
populațiunii nevoiașe, se datoresc d-lui Haret. 

b) Băncile populare, o întreagă sursă de propășire 
economică în toată țara, au primit vieața dela d-l Haret. 
D-sa a fost unul dintre cei mai puternici îndemnători 
și susținători ai acestei instituțiuni. Serviciile imense, pe 
care le aduc băncile populare astăzi, sunt de obşte cu- 
noscute. 

c) Asociațiunile țărănești pentru arendări și cumpă- 
rări de moșii este iarăș una din cele mai importante 
dintre operele d-lui Haret. Aceste asociațiuni sunt menite 
a deslegă o mare chestiune socială, de care stă strâns 
legat viitorul acestei țeri. 

Aceste opere, ca şi multe altele pe cari nu le mai 
menționez, s'au zidit temeinic și au prins rădăcini adânci 
pentru că ele au fost concepute dintr'un isvor limpede 
de gândire, dintro inimă curată, dintr'o voință hotărită 
și adânc pătrunsă de bine. Adevărul este că la aceste 
opere au contribuit și alte persoane, dar este incontes- 
tabil că aproape pretutindeni învățătorii și preoții sunt 
aceia cari au avut un rol preponderant în această miș- 
care de regenerare a poporului românesc. 

Este tot așă de adevărat, că dacă acești apostoli și 
luminători ai satelor au primit această însărcinare și cu 
toții au pus umărul pentru urnirea la o stare mai bună, 
apoi aceştia au făcut-o fiindcă ei au avut ca şef și con- 
ducător al lor pe d-l Spiru C. Haret. Cum? Explica- 
țiunea este ușoară. Intr'adevăr, când este vorba a lucră 
cu mulțimea, nu este destul ca cineva să vrea a face 
ceva pentru ca lucrul să fie făcut. Nu. In asemenna 
împrejurări pe lângă pricepere şi bunăvoință se mai 
cere ceva. Se mai cere să aibă acea putere de con- 
vingere, pe care a avut-o d-l Haret, când a făcut operele 
de care am vorbit mai sus. Dela d-sa nu porniau or- 

dine, ci simple dorințe, simple sfaturi; dar aceste do- 
rințe, aceste sfaturi, erau așă de bine studiate, instruc- 
țiunile cari le însoțiau lămuriau lucrul așă de bine 
și convingerea sa eră așă de puternică, încât cei cari 
le primiau nu mai stau un moment pe gând, dacă 
aplicarea lor va aduce servicii reale. 

Mă găsiam în administrație când d-l Haret își arată 
dorința pentru înființarea cantinelor școlare. Deși până 
atunci nu se vorbise niciodată de asemenea cantine, 
cu toate acestea a fost destul ca d-sa să-și arate această 
dorință, pentruca întrun avânt de nedescris, revizorii 
școlari, institutorii, învățătorii și în fine toți cei cari 
aveau un rol oarecare în învățământ, ca prim farmec 
să se adune, să discute, să se înțeleagă asupra mijloa- 
celor mai potrivite și să se pună la lucru pe întrecere; 
așă că într'o jumătate de an, cantinele școlare erau 
înființate aproape mai în toate unghiurile ţerii, unele 
din ele chiar cu fonduri însemnate. Cu o ași iubire, 
se adresa d-l Haret pentru copiii satelor, încât nimeni 
nu mai puteă ezită în a se face apostolul cauzei ce 
urmăriă. 

D- Haret a înțeles în special rolul covărșitor pe care 
îl are învățătorul la regenerarea satelor noastre și pentru 
aceasta lui i-a dat cea mai mare atențiune, lui, care 
cunoșteă mai bine decât oricine altul și firea și nevoile 
sătenilor. 

Pentru aceasta, zice d-l Haret, învățătorul trebue să 
steă bine atât din punct de vedere intelectual și moral 
cât și din punct de vedere material și de aceea în 
toată activitatea d-sale se vede o preocupare continuă 
pentru a ridică pe învățător din acest întreit punct de 
vedere. Insă partea din urmă, înbunătățirea stării ma- 

teriale a învățătorului, eră cea mai grea din cauză că 
ea mai atârnă și de alții, și de alte împrejurări: învă- 
țători mulți și bani puţini. De aceea a trebuit multă 
dibăcie, mult calcul şi multă prevedere. 

Cum a lucrat d-l Haret pentru ca să se poată ajunge 
azi și la oarecare înbunătățire a stării materiale a în- 
vățătorului ? D-sa și-a zis «să răușesc mai întâiu cu cele 
dintâiu două puncte:și atunci al treilea va veni dela sine. 
Atunci s'a adresat învăţătorilor și i-a îndemnat la muncă, 
ia îndemnat așă pentru ca să vadă lumea cine sunt, 
ce pot, ce servicii sunt capabili a aduce țerii și neamului 
și atunci, odată formată o opiniune publică favorabilă, 
înbunătățirea stării lor materiale nu va fi decât un simplu 
corolariu, care vrând nevrând, va trebui să se realizeze 
dela sine; atunci orice înpotrivire va rămâneă absolut 
neputincioasă. 

Invăţătorii l-au ascultat, sau pus pe lucru, au făcut 
minuni; iar toată lumea i-a văzut și i-a aprețiat. Acestei 
împrejurări se datorește faptul că îndată ce sa găsit 
un prisos în lada statului, întâiu la ei a trebuit să se 
gândească. Insă trebue să se noteze bine și învățătorii 
s'o înțeleagă că acest spor de leafă nu este un dar ce 
li se dă, ci este un drept a lor, cucerit de ei prin 
muncă, drept calculat și preparat cu mult mai înainte, 
de acela care a lucrat atât de mult și a pus atâta inimă 
pentru ridicarea învăţătorilor. 

Se plângeau unii dintre învățători că muncesc prea 
mult, că leafa e mică și nevoile mari; șeful lor iubit îi 
ințelegeă foarte bine, vedeă că au dreptate, dar ce eră 
de făcut dacă asta eră singura cale temeinică ca să se 
poată ajunge la o îmbunătățire materială, cale cam 
lungă, dar sigură și demnă de apostolii neamului. 

Să nu uite învățătorul că pe măsură ce el devine un 
factor mai însemnat, un factor de căpetenie pentru lu- 
minarea și ridicarea stării morale și materiale a satelor, 
pe aceeaș măsură el dobândește o situațiune mai in- 
semnată in statul nostru și toate dorințele lui se vor 
puteă realiză mai cu ușurință. 

Să sperăm dar că activitatea învăţătorilor va fi din 
ce în ce mai rodnică pentrucă pe aceeaș măsură și re- 
cunoștința țerii să fie din ce în ce mai mare. D-l Haret 
le-a arătat calea, care duce în mod sigur la isbândă. 

Incheiu aceste rânduri spunând că d-l Haret a dat 
învățătorului o situațiune pe care nu o aveă mai înainte 
şi că preocuparea cea mai de căpetenie a d-sale a fost 
învățătorul și săteanul; de aceea numele d-lui Haret va. 
rămâne strâns legat de școala rurală și de toate operele 
făcute prin școala rurală. 

RADU DOBRESCU 


Profesor în Bucureşti 

IMPROPRIETĂRIREA INVĂȚĂTORILOR 
ȘI PREOȚILOR 


Dintre toți slujbașii satelor — exceptând pe primari — 
învățătorii și preoții prin însăș misiunea lor, sunt sin- 
gurii cari se lipesc de satul și de consătenii lor. Preoții 
au fost în totdeauna inamovibili; iar învățătorii mai de 
la o vreme, adică de când sa recunoscut că nu este 
în interesul progresului ca ei să poată fi mutați cu ușu- 
rință din loc în loc. Ei nu sunt numai învățători de copii 
ci și de oameni mari. Ei au, în sate, rolul de a fi or- 
ganul de civilizare integrală, rol, pe care pentru încă 
multă vreme îl îndeplinește învățătorul singur sau în to- 
vărășie cu preotul. 

Așă numita activitate extrașcolară nu este o creație 
artificială, ci face parte din însăș misiunea învățătorului. 
Așă se și explică avântul și temeinicia acestei activități 
precum și recunoașterea unanimă a necesității ei, chiar 
când în hatârul doctrinei se mai fac oarecari rezerve. 

Dar, ca să ducă la bun capăt opera de propășire a 
satelor, pe lângă munca extrașcolară în folosul obstesc,. 
învățătorii trebuesc să dea pildă prin însăș gospodăria 
lor și felul lor de traiu, ca să aibă sătenii după ce se 
luă, căci numai cu vorba nu pot fi convinși. Aceasta 
au recunoscut-o învățătorii de mult și, când au putut, 

și-au întemeiat și gospodării mai mult sau mai puțin 
«de model». Greutatea însă eră în trecut, că nu puteau 
să-și cumpere pământ de casă și de muncă. Deși în 
cea mai mare parte feciori de țărani, ei totuș erau so- 
cotiți ca funcționari și nu li se autentificau actele de 
cumpărătoare de pământul rural, sau, dacă li se auten- 
tificau de unele tribunale, erau infirmate de ulterioarele 
jurisprudențe ale Curţii de Casaţie. Și tot așă se pe- 
treceau lucrurile și cu preoții. 

Se găsiau deci într'o situație anormală și păgubitoare 
şi lor şi misiunii lor. Trăiau o vieață întreagă într'o lo- 
calitate în care propagau numai cu vorba, cum trebue 
să trăească și muncească plugarul; iar el sta în casă cu 
chirie și adesea n'aveă putinţa să ție măcar o vacă de 
lapte și câteva oătănii, căci ori n'aveă unde le ține ori 
maveă cu ce, neavând pământ de muncă. 

Și mai rău eră încă dacă apucase să cumpere pă- 
mânt și să-și întemeeze gospodărie, căci erau mereu cu 
teama să nu fie deposedaţi și să li se prăpădească toată 
agoniseala muncii lor trudite. Se pomeniau astfel ajunși 
la bătrânețe, nu numai fără să fi avut mulțumirea su- 
fletească de a fi contribuit real la propășirea gospodă- 
rească a satelor, dar și fără să aibă măcar oleabul lor 
propriu cu care să-și sfârșească în liniște zilele, și pe 
care apoi să-l lase moștenire copiilor cu toate îmbu- 
nătățirile ce i le-ar fi adus prin muncă și pricepere. 
Frau astfel mereu streini de satul în care-și petre- 
cuseră o viață de muncă, de învățături și de îndemnuri 
pentru alții, căci numai proprietatea — cât de mică — 
statornicește definitiva legătura cu o localitate. Cât 
pentru urmașii lor, nici vorbă să se mai socotească de 
fii ai satelor în cari s'au născut și au crescut, de cari, 

după moartea părinților, nu-i mai legau decât  tristele 
amintiri ce sunt partea tuturor desmoșteniţilor, 

Starea aceasta de lucruri trebuiă deci să iea sfârșit. 
Invățătorii, îndată ce au început a se simți «un corp» 
de când aveau asociaţia și congresele lor, au pus în di- 
recție și dreptul lor de a cumpără pământul rural; iar 
la congresul dela Iași (1909), în unanimitate au dat 
însărcinare comitetului central, să stăruească pentru re- 
* cunoașterea legală a acestui drept. Ministru al şcoalelor 
eră atunci d-l Spiru C. Haret căruia comitetul, prezen- 
tându-i dezideratele congresului, i-au adus la cunoștință 
și această arzătoare dorință a învăţătorilor, cu rugăciu- 
nea de a-i satisface. N'a fost nevoie de multă stăruință 
de convingere, căci d-l Haret—ministrul care cunoștea 
mai bine ca oricine toate păsurile învăţătorilor — eră 
dejă în curent cu chestia aceasta și chiar se gândise 
la o modificare în acest sens a legii dela 1864. 

Ne-a ascultat cu nedesminţita sa bunăvoință sinceră 
şi ne-a încredințat că chiar în viitoarea sesiune a cor- 
purilor legiuitoare cererea aceasta dreaptă a învăţătorilor 
va fi împlinită. 

Și a fost. 

La 30 Martie 1910, la Senat, și la 2 Aprilie 1910, 
la Cameră, sa votat legea următoare: 

«Ari. unic. La art. 1 din legea dela 13 Fevruarie 
«1879 se adaugă următorul aliniat. 

«Prin cuvântul «sătean» prevăzut la art. 7 din legea 
«dela 1864 și «cultivatori săteni» dela alin. II de mai 
«sus, se înțeleg și învățătorii, preoții și servitorii bi- 
«sericeștii din comunele rurale, precum și femeile să- 
«tence. Toate însărcinările ce se vor fi făcut în favoarea 
«acestora sunt și rămân valabile». 

Și astfel sa pus capăt nesiguranței celor în pericol 
să fie deposedați de pământurile dejà cumpărate și pe 
cari își clădise case și dependințe și făcuseră plantaţiuni, 
şi sa dat putință și altora să-și întemeieze doritele gos- 
podării. lar odată cu noi au dobândit acest drept și 
alte categorii de locuitori săteni, pe cari un ministru 
«om de stat» nu puteă să-i treacă cu vederea și avem 
și mulțumirea că noi, învățătorii, chiar când urmărim 
un bine pe:sonal, avem norocul să-l împărțim și cu 
alții și să le fim astfel mereu numai spre folos. 

Cu cât mai mare trebue să fie însă mulțumirea 
aceluia prin care a venit acest bine, că nu-i mai mare 
mulțumire sufletească pe lumea asta, decât aceea de a 
fi putut aduce mângâere și ușurare de necazuri la cât 
mai multă suflare omenească! 

Și mulțumiri de felul acesta are multe d-l Haret care, 
toată viața,—în orice situațiune s'a aflat—și-a închinat-o 
numai binelui obştesc. 

lar eu am scris aceste rânduri — de altfel atât de 
palid — numat pentru a fixă aci unul din momentele 
de seamă ale unei vieți incomparabil de bine întrebu- 
ințate a aceluia care, prin ce-a făcut și va mai face 
pentru binele țerii și neamului românesc, va face epocă 
în viața lor. Slăvit va fi deapururi numele de Spiru 


C. Haret. 


V. PĂUNESCU 
Învățător în comuna Militari (Ilfov). 

CORPUL INVĂŢĂTORESC 
IN TRECUT ŞI IN PREZENT 


Precum în orice organism viu, fiecare membru își are 
menirea sa și lipsa unuia ar reduce cu mult valoarea 
întregului corp, iar în unele cazuri l-ar face impropriu 
pentru a mai trăi, tot așă și în organismul unui stat, 
fiecare instituție e un membru important și necesar pen- 
tru existența și progresul său. 

Școala este, poate, cea mai înaltă instituție de stat, 
fiindcă ea dă directiva acțiunii unui popor și fiindcă 
prin ea, mai mult decât prin orice mijloc, se menține și 
progresează omenirea. 

Istoria omenirii ne dă pilde de naţiuni mari, cari au 
mers progresând, făcând cuceriri însemnate, și înspăi- 
mântând lumea cu izbânzile lor răsboinice, dar după un 
curs de veacuri s'au prăbușit, din cauză că instrucția 
nu pătrunsese în massa poporului. Deci, ca un popor să 
poată merge necontenit pe calea progresului și să nu 
piară, e neapărat necesar ca învățământul elementar să 
pătrundă până în cele mai adânci pături ale lui. 

Instruirea și cultivarea generală a masselor trebue să 
fie prima grijă a oamenilor cari conduc destinele na- 
ţiunilor. 

Fără şcoală nu se poale concepe progres şi civi- 
hzaţie. 

Primul și cel mai însemnat factor pentru răspândirea 
instrucției în massele poporului este învăzăforul. 

Dela gradul de cultură intelectuală a acestuia, dela 
pozițiunea sa socială în mediul unde trăește, dela con- 
știinciositatea cu care își face datoria, dela zelul acti- 
vității sale în școală și în afară de școală, depinde cul- 
tivarea și înălțarea massei poporului. 


* 
x x 


Dela 1864, începutul redeșteptării și îinchegării noastre 
ca stat, organizat pe baze constituționale, până. pe la 
1896, învățământul nostru primar, căci de aceasta e 
vorba, sa mișcat întrun fel de nebuloasă, lipsit fiind 
de o organizație temeinică. Până la acest moment s'au 
făcut mai mult studii și proecte, mai cu seamă în 1866 
sub deaproapea priveghere a d-lui S. Haret, atunci Se- 
cretar General la Departamentul Cultelor și Instrucțiunii. 

Pe baza acestor studii se dau mai în urmă învăță- 
mântului primar legi și regulamente conforme cu cerin- 
țele populației noastre, deși cu oarecari lipsari, din cauza 
frământărilor politice. 

De unde până pe la 1901, învățătorul era privit în 
sat ca un mic funcționar, la bunul plac al tuturor poli- 
ticianilor, sguduit și amenințat la fiecare moment de cel 
din urmă scriitor dela primărie, expus la transferare 
oricând, cu legea din 1896 și îmbunătățirile ei ulteri- 
rioare din 1901 și 1904, când se stabilește o unitate 
de plan în tot învățământul, corpul învățătoresc intră 
într'o nouă eră prin stabilitatea, ce i se dă și prin si- 
tuația socială la care este ridicat de însiș ministrul 

şcoalelor de atunci, d-/ Spiru Haret, care văzu în în- 
vățător pe întâiul factor bun de a răspândi în fărănzme 
nu numai cultura intelectuală, ci şi îndemnul la ridi- 
carea ei economică și socială. 

Sub impulsul celei mai superioare autorități școlare, 
a Ministrului până ieri, dl Spiru Haret, se pune la 
încercare puterea de muncă, energia și forța intelec- 
tuală a învățătorului, pe care îl interesează acuma tot 
atât de mult școala economico-socială a țărănimii, ca. 
și școala propriu zisă. 


* 
* * 


Imvăţătorul îşi lărgește cercul de activitate. Școala 
ii este templul unde pregătește pe viitorii săteni, iar 
satul îi este câmpul întins de acţiune, unde seamănă 
ideile economico-sociale. 

Până ieri, învățătorul erà închis între cei patru pereți 
ai școalei; azi, învățătorul are putinţa de a împărtăși 
avutul său intelectual și în afară de școală mulțimii 
lipsite și doritoare de învățăminte folositoare. 

Până pe la 1901, învățătorul eră privit, de cei mai 
mulți, ca un răsvrătitor periculos ordinei statului, când 
indrăzniă să-și dea în public părerea asupra diferitelor 
interese comune consătenilor săi. 

Azi, învățătorul e dafor să vorbească țărănimii la 
cercurile culturale despre toate chestiunile referitoare la 
nevoile ei. 

In aceşti din urmă 10—12 ani corpul învățătoresc 
şi-a câștigat în țară un Joc de mare cinste prin iniția- 
tiva şi conlucrarea la înființarea de băncz populare și 
obștu sătești, în a căror conducere ei au avut și au 
primul rol. 

Pe terenul activității extrascolare a învățătorului 
se asociază în scurt și celelalte elemente culte din sat, 
dar mai ales țărănimea conștientă, care vede în bănci 
și obștii salvarea sa din ghiarele cămătarilor și a înșe- 
latorilor. 

«Astfel acțiunea școalei, după înseși înfeleptele cu- 
vinte ale d-lui Spiru Haret, întinzându-se şi în afară 
de cuprinsul ei, se adeverește principiul stabilit, că școala 
este unul din instrumentele de acțiune socială cele mai 
puternice, prin faptul că efectele ei se simt în toate 
părțile țerii şi în toate straturile societății». 


* 
* * 


Aproape 40 de ani, corpul învățătoresc n'a însemnat 
mai nimic; acțiunea sa era redusă numai la îndeplinirea 
cerințelor literei regulamentelor școlare. 

Azi, corpul învățătoresc are o cale bine definită pe 
care trebue să meargă șisă lucreze fără șovăire pentru 
înfăptuirea ultimului scop: ridicarea culturală, econo- 
mică, morală şi socială a pături țărănești. 

Acesta este idealul către care trebue să tindă învă- 
țătorimea, căci pe această cale este îndrumată de d-l 
S. Haret, care a pătruns atât de adânc nevoile po- 
pulației muncitoare, menirea școalei și datoria învă- 
țătorului. 

* j * 

Corpul învățătoresc, ridicat atât de sus, înălțat la 
cel mai înalt rol social posibil până acum, de către d-l 
S. Haret,şi aşezat de dânsul între primii factori ci- 
vilizatori ai satelor, e dator să muncească cu toată 
inima, ca să-și păstreze rangul și aureola, care a în- 
ceput să-i împodobească fruntea, spre a nu recădsă în 

starea dinainte, căci după zisa unui mare învățat: « Nu 
este greu Să te urci, ci greu este, după ce te-ai Suit, 
să nu le amefesti (1)». 

Opera de mare reformă în învățământul primar, rea- 
lizată de d- S. Haret, va rămâneă neperitoare. Corpul 
învățătoresc e dator cu o înaltă și dreaptă recunoștință 
către cel ce l-a ridicat unde este, ca să poată folosi 
terii cu mai mult spor ca până acuma. 

Cel mai valoros omagiu pe care corpul învățătoresc 
îl poate aduce, împreună cu noi, înaintea d-lui Spiru 
C. Haret, care și-a întrebuințat fiecare clipă a carierei 
sale de profesor și mare om de stat pentru ridicarea 
școalei, pentru introducerea culturii binefăcătoare și în 
poporul de jos, întrun cuvânt pentru propășirea ţerii 
și a neamului românesc, este, ca întreg acest corp să 
se facă și în viitor demn de situația, ce i sa dat de 
d-l Haret, ze care fara îl sărbătoreşte, ca astfel, prin 
felul său de-a fi în societate, prin munca ce va depune 
în școală și afară de ea pentru progresul neamului, să 
procure bucurie și mulțumire sufletească autorului celor 
mai însemnate și salutare legi școlare, d-lui S. Haret, 
al cărui gând și acțiune au fost îndreptate totdeauna 
numai spre binele națiunii. 

I. N. CIOCAN 


Institutor în Roman. 


(1) Michelet. 

INAINTAREA PE LOC A INVĂȚĂTORILOR 


Situaţia corpului învățătoresc rural a fost până în ul- 
timele decenii cu totul neglijată și depreţiată. į 

Deși prin unele județe învățătorii făceau sforțări, re- 
lativ mari, spre a atrage atențiunea lumii și în special 
a autorităților școlare asupra lor, totul însă a fost în 
zadar. Ca moral și intelectual nimic nu se făceă pen- 
tru învățători; iar cât privește partea materială, deși 
pe ici pe colo lise dau oarecari ajutoare sub formă de 
subvențiuni, din cassa comunelor ori județelor, totuș a- 
ceasta nu izvoră din convingerea că învățătorul rural 
merită o soartă mai bună, ci dintr'un sentiment con- 
vențional că așă trebue să fie și nu altfel și să nu se 
zică că învățătorul n'a fost și el poftit la masa cea grasă 
a comunei ori județului său; și apoi acest ajutor eră 
pus în circulațiune și speculat ca o condescendență— 
ca să nu zic milă sau hatîra lui X. Y. Z, oameni mi- 
loși și cu bune intențiuni electorale. Când eră vorba 
de învățători ca corp de sine stătător, ei erau supuși 
la cele mai severe critici, atribuindu-li-se cele mai anar- 
hice idei. Nimeni nu credeă corpul didactic rural ca- 
pabil de ceva bun. 

Această rea stare de lucruri, se atribue unui întreit 
număr de cauze: 1) Corpul învățătoresc eră un conglo- 

merat de diferite elemente, cu diferite studii și diferite 
apucături: 2) Ca și aiurea, așă și la noi, întreaga noa- 
stră viață publică și intelectuală sa desvoltat de sus în 
jos: 3) Şi cea mai principală este că ne-au lipsit cu 
desăvârșire oamenii politici — oamenii de bine cu vederi 
largi, cu sentimente înalte, cari să se coboare în pătura 
de jos a poporului și să îmbrățișeze cu toată priceperea, 
cu toată căldura și tot devotamentul lor, cauza celor 
mulți și slabi. 

Timpul însă, desăvârșitorul tuturor, a trebuit să aducă 
schimbări—ba schimbări la cari nimeni nu se aşteptă 
și aci. Pentru prima oară, prin legea învățământului pri- 
mar din 1893, sa dat puțină atențiune învăţătorilor, 
căci, în art. 63, se prevedea că învățătorii, după un 
stagiu de 10 ani de definitivat, vor putea fi trecuți la 
școalele urbane, dacă vor fi recomandaţi de inspectorul 
de circ. și dacă vor putea trece un examen echivalent 
cu examenul de institutor urban, însă numai pentru 1/5 
din locurile vacante. În baza acestei prevederi legale, 
sa ținut în 1894, primul examen, la care s'au prezentat 
120 învățători, din cari au reușit 33, fiind toți trecuţi 
în învățământul urban. 

Dacă analizăm dispozițiunile din ambele legi, vedem 
că această importantă și vitală chestiune eră ceva pro- 
blematic nu numai pentru învățători, dar chiar pentru le- 
giuitor; și ca pildă este faptul că, afară de anul 1894, 
examen pentru trecerea învăţătorilor în cursul urban, 
nu sa mai ținut. După legea din 1893, :/, locuri erà 
prea puţin pentru învățători, așă că ei își pierdeau orice 
iluzie despre o eventuală înaintare; iar după legea din 
1896, examenul deveniă o primejdie pentru absolvenţi 
școalei normale de institutori, căci, reușind mulți învă- 

țători cu media 8, normaliştii institutori, ar fi fost puși 
în întârziere cu numirea la catedră. Unde mai punem 
faptul că multor învățători destoinici, legaţi de satele lor 
prin căsătorie, prin gospodărie, ori prin alte mijloace, 
le-ar fi venit greu a se prezentă la examen și—reu- 
șind—să treacă la oraș. Trebuiă deci găsită calea cea 
mai potrivită. Și norocul a fost mare pentru învățători, 
căci omul lor cel mult așteptat a venit și a luat în cer- 
cetare cu toată seriozitatea ce merită această chestiune.. 
Acesta este d-l Spiru C. Haret, cel mai priceput, cel 
mai patriot şi cel mai popular ministru, pe care l-a 
avut școala română dela 1862 și până astăzi. 

D-sa, voind să dea o deplină satisfacțiune morală și 
materială învăţătorilor și spre a-i emulă la lucru, pro- 
pune în 1899, în calitate de ministru, un proect de 
lege pentru înaintarea pe loc a învăţătorilor. 

D-l P. Garboviceanu, raportorul legii, după ce anali- 
zează situațiunea creată învăţătorilor prin legile din 1893 
și 1896, spune în expunerea de motive, că d-l Mini- 
stru al Cultelor, care a luat atâtea dispoziţiuni salutare 
pentru propășirea învățământului rural, n'a voit să re- 
nunțe la dispozițiunile art. 61 din legea din 1896. Prin 
acest proect de lege—proectul înaintării—d-sa revine 
asupra ei și-i dă o altă formă, pentru ca ea să se poată 
aplică ori și când, fără să mai fie atârnătoare de vacan- 
țele ce se vor ivi în învățământul urban. D-sa — d-l 
Haret—propune ca învățătorii, ce vor reuși la examen, 
pe lângă titlul de institutor, vor primi salariul de 
150 lei lunar. Inaintarea aceasta se va face însă pe 
loc. Numărul locurilor va fi de cel puţin 10 și cel 
mult 20 anual. Invăţătorii reușiți vor urmă să func- 
ționeze încă 5 ani în învățământul rural. 

Împrejurările politice însă făcând ca la finele lui Martie 
1899, liberalii să se retragă dela putere, această fericită 
măsură n'a putut fi pusă în aplicare decât mai târziu 
și tot de d-l Haret. Totuş ea a fost coprinsă în legea 
din 1900, în care lege sa prevăzut — în principiu — 
şi desființarea școalelor normale de institutori. In 1901, 
revenind iarăș partidul liberal la cârma statului, d-l Haret 
reieă departamentul școalelor. Modificându-se din nou 
legea învățământului primar, d-sa introduce în mod de- 
finitiv desființarea școalelor normale de institutori şi pre- 
vede înnaintarea pe loc a învăţătorilor ca bază a recru- 
tării corpului didactic primar urban, prevăzându-se examen 
din 3 în 3 ani, cu salariul de 130 lei lunar, pentru 
Teușiți. 

In baza acestei legi, sa întocmit primul regulament, 
pentru înaintarea pe loc a învăţătorilor. Materia și or- 
dinea, în care urmă să se țină acest examen — după 
regulament — eră următoarea: 

1) O compunere cu subiect pedagogic, scrisă în limba 
literară. 

2) O conferință cu caracter popular. 

3) O convorbire de cel mult 20 minute asupra unor 
anumite opere didactice, istorice ori literare. 

4) O probă de practică pedagogică. 

Cum vedem, acest exament diferă cu totul de exa- 
menul prevăzut în legile din 1893 și 1896. 

Pe baza acestui regulament, primul examen de 
înaintare sa ținut în București și lași, la 1 Fevruarie 
1903, la care sau prezentat un mic număr de învă- 
țători. 

Rezultatele examenului — constatat după rapoartele 
comisiunilor examinatoare — au fost din cele mai satis- 

făcătoare. Prezidentul comisiunei din București spune: «Im 
teză generală, am constatat cu mulțumire că membrii cor- 
pului primar rural, cari sau prezentat la acest examen, 
au dovedit că sunt un element conștient de înnalta și 
marea chemare, ce au de îndeplinit în mijiocul popu- 
laţiei rurale. ........ și că numărul locurilor de avan- 
sare să fie sporit, cel puţin la 20 de fiecare circ.» ; iar 
d-l C. Meissner, prezidentul comisiei dela lași, spune: 
«Dacă art. 57 din legea învățământului primar. ..... 
aveă în prima linie menirea de a îndemnă la muncă 
rodnică pe toți învățătorii capabili din țară în vederea 
îmbunătățirii lor materiale și de a da prin aceasta un 
nou avânt învăţăm. nostru rural, acest scop este cu 
siguranţă atins». 

Față de așă măgulitoare rezultate, d-l Haret, ținând 
seamă și de propunerile comisiunilor examinatoare, a 
înaintat la gradul de institutor nu numai pe cei 20 din 
fruntea listei, ci pe toți cei declarați reușiți, dând astfel 
o pildă de dreptate și încurajare la muncă corpului 
didactic. 

Pentru a veni și mai mult în ajutorul învățătorimii, 
d-l Haret a propus corpurilor legiuitoare, în ședința dela 
10 Martie 1904, modificarea art. 57 din lege, în sensul 
ca examenul de înaintare să se țină din 2 în 2 ani, iar 
numărul locurilor să fie minimum 20 și maximum 6%/0 
din numărul institutorilor din țară. 

Acesta este un câștig enorm pentru învățători. Tot 
odată s'a modificat ordinea examinării, rămânând proba. 
scrisă la urmă și ținându-se numai cu cei reușiți la oral. 

La 1904, luna Decemvrie, din cauze politice, d-l 
Haret părăsește ministerul; iar examenul de înnaintare 
rămâne în suspensie. Abiă la sfârșitul lui 1905 se anunță 

examen pentru 1 Fevruarie 1907, care sa și început 
și ținut cu mai mult de jumătate candidați înscriși; până 
la 13—14 Martie, acel an, când din cauza gravelor 
mișcări ţărăneşti, examenul s'a suspendat. 

Acest examen, la care se admiseseră o mulțime de 
candidaţi, constatându-se oarecari neregularități, s'a casat. 

Se anunță un nou examen; cu nou program și noi 
comisiuni pentru 1 Fevruarie 1908. Candidaţii fiind prea 
numeroși, comisiunile au fost dublate, atât la București, 
cât și la lași. După felul cum au fost alcătuite acele 
comisiuni se vede destul de limpede că în toate acțiu- 
nile sale d-l Haret n'a fost călăuzit decât de interesele 
cele mari ale școalei. Rezultatele și acestui de al doilea 
examen au fost tot așă de îmbucurătoare ca și la cel 
dintâiu. 

Rezultatul practic pentru învățători, în urma acestui 
examen, a fost mai mult decât satisfăcător, căci s'au 
înaintat un număr triplu de învățători: 2 serii pe ziua 
de 1 Octomvrie 1908 și o serie pe ziua de 1 Octom- 
vrie 1910. 

După cum am mai amintit mai sus, partea caracte- 
ristică a acestor examene este eșirea din cadrul îngust 
al unor examene pur școlare; d-l Haret; în vasta d-sale 
concepțiune, le-a dat un caracter general, social, naţio- 
nal. Prin ele sa urmărit nu numai învățătorul și școala, 
ci și ridicarea ţăranului; de aceea, în totdeauna sa avut 
în vedere—cu ocazia acestor examene—întreaga acti- 
vitata a învățătorului; iar cu ocaziunea modificării re- 
gulamentului pentru înaintarea pe loc—în Septemvrie 
1908— la art. 9 se spune, că la inspecția specială se 
va aveă în vedere întreaga activitate a învățătorului, 
atât în școală, cât și afară din școală. Această activi- 

tate va fi aprețiată printr'o notă, ce va intră în calcu- 
larea mediei de clasificare. In condiţiunile acestea sa 
ținut examenul din 1910, fără însă ca la inspecțiunile 
speciale să se ceară lucruri extraordinare, ci sa ținut 
socoteală de înțeleapta recomandare a d-lui Haret ca 
fiecare să facă ce poate și din ce se poate face în 
cercul lui de activitate. 

La acest examen s'au prezentat 472 învățători, re- 
partizaţi la cele 4 comisiuni din București și Iași. Reu- 
șiții au fost toți înaintați. Unii pe 1 Octomvrie 1910, iar 
alții pe 1 Ianuarie 1911. In ajutorul acestora din urmă, 
a venit faptul că d-l Haret, ca ministru, a propus, iar cor- 
purile legiuitoare au adus—în ședințele dela 18 și 20 
Decemvrie 1910— modificarea art. 57 din legea învăţ. 
primar, în sensul că se suprimă minimum de 20 locuri 
și maximum de 6%, din numărul institutorilor, rămâ- 
nând ca să fie atâți învățători (din cei reușiți la examen) 
înaintați la gradul de institutor, câți va permite budgetul. 
Fie chiar toți. Faptul acesta a făcut pe înalta auto- 
ritate școlară să se gândească cât mai mult la îngră- 
direa examenului de înaintare cu cele mai serioase 
garanții de justă șelecționare. De aceea în 1910, s'a 
adus o radicală modificare regulamentului de înaintare, 
în părțile lui cele mai esențiale. 

Aceste modificări sunt: 

1. Examenul se va ține la 1 Noemvrie. 

2. Toate pedepsele să fie prescrise până în ziua înce- 
perii examenului. 

3. Atât la inspecția specială, cât și la clasificare se 
cere media '7.50. 

4. Examenul va aveă 2 probe scrise. Una cu caracter 
literar ori pedagogic; iar alta stiințifică, luată dintr'o listă 


www.dacoromanica.ro 


233 


de 20 subiecte, alese de comisiune din diferite materii 
ale programului școalelor normale. 

5. Tezele lucrate la București se vor cercetă de co- 
misia din lași și invers. 

6. O convorbire de cel mult 30 minute — în loc de 
20 — asupra operelor anunţate. 

7. O lecţie practică de 4 oră cu cl. IIl—IV unite, din 
orice obiect de învățământ. 

Deși unii dascăli sau formalizat de această modifi- 
care, părându-li-se prea împovărătoare, totuș, având 
în vedere modificarea art. 57, cum și că de aci îna- 
inte la examenele de înnaintare se vor prezentă învăță= 
tori din ce în ce mai tineri, măsura este dreaptă și peda- 
gogică. Dela ușor la greu. După cum după legea din 
1893 şi 1896, învățătorii vechi obțineau titlul definitiv 
numai în urma unui examen de practică pedagogică, 
iar cei noi în urma unui examen asupra unor anumite 
materii din programul școalelor normale, asemenea și 
cu examenul de înaintare. 

Examenul amintit pentru 1 Noemvrie 1912, se va ține 
după acest nou regulament. 

Ori câte critici sar aduce examenelor de înaintare 
pe loc, ele nu pot știrbi întru nimic importanta și va- 
loarea acestor examene, rămânând pentru totdeauna 
cel mai excelent mijloc de emulațiune pentru învăță- 
tori; iar ele — examenele — fac parte integrală din rod- 
nica activitate a d-lui Haret, care timp de 11 ani a con- 
dus școala română în calitate de ministru, dând pilda 
celui mai inimos român și înflăcărat patriot, cum rar se 
găsesc asemenea oameni; iar învățătorii își vor aduce 
cu drag aminte în totdeauna, de interesul ce d-sa le-a 
purtat. 

D- C. Meissner, actualul secretar general al Mini- 
sterului Instrucțiunii, întrun raport al său, caracterisează 
foarte bine atențiunea dată învăţătorilor, prin examenele 
de înaintare. După ce face mai multe constatări despre 
trista situaţie, în care se găsiau învățătorii rurali, zice: 

«Această situațiune eră să mai dăinuească multă 
vreme, ba chiar să se înrăutățească, dacă nu sar fi 
căutat pe toate căile să se scoată învățătorii din izo- 
larea în care zăceau şi să-i apropie de toţi aceea, cari 
voesc bine populațiunii rurale. 

„Bărbatul care a contribuit ma mult decât fiecare 
la această apropriere, Sunteti d-v di Ministru. Aţi 
arătat învățtătorilor încredere şi le-ati ridicat moralul; 
zar urmarea a fost că primejdios, răsvrătitoru, cri- 
minahi de eri, sunt astăzi cei mai folositori, price- 
puti și gelosi factori pentru ridicarea morală şi mate 
nală a făranului român“. 

Și câte nu sau făcut dela 1903, până astăzi, sub 
înțeleapta conducere a d-lui Haret?! 

B. C. PASCU 


Institutor în ilfov. 

REVIZORII ȘCOLARI DE CLASA IIA 


Școala este altarul civilizațiunii, căci ea deşteaptă 
pe om, de aceea cu drept cuvânt a zis un învăţat din 
trecut. < Daţi-mi școalele pe mână și în scurtă vreme 
voiu schimbă fața lumii». Poporul, care are mai multe 
școale și mai bine conduse, este mai puternic. 

Inaintea științei, se închină puterea. Naţiunile cele mai 
civilizate, mai avute, mai puternice și cari stăpânesc pe 
celelalte sunt acelea, care au cele mai multe școale și mai 
bine conduse. 

Școala este pârghia puternică și binefăcătoare în ser- 
viciul țerii și al neamului românesc, de aceea se și pune 
așă mare preț pe educația îngrijită a viitorilor cetățeni. 
In ea se altoeşte sufletul tineretului cu tot ce este bun, 
frumos și folositor. 

O importanță așă de însemnată întrun stat cu ten- 
dințe mari, a făcut pe bărbaţii, care au în mână con- 
ducerea țerii, să-şi îndrepte atențiunea asupra școalelor 
dându-le poporului, ca astfel să scape pe cetățeni de 
dușmanul cel mare al omenirii, ignoranța. 

Evenimentele petrecute în țara noastră în 1907, ne 
formează dovada cea mai puternică de influența bine- 
făcătoare a școalei asupra unui popor. 

In timpul din urmă numărul școalelor și al învățăto- 
rilor a sporit mult. Și cu cât acestea vor fi mai multe, 
iar învățătorii mai conștiincioși în împlinirea datoriilor 
lor, cu atât vom păși mai repede înainte și vom asi- 
gură viitorul țerii. 

Pătruns de acest adevăr, marele om de Stat și pa- 
triot adevărat, d-l Spiru C. Haret, fostul ministru al 
Instrucțiunii a dat neamului românese o nouă vieaţă, 
din care cauză numele îi este scump în mintea și inima 
poporului. 

A sporit foarte mult numărul școalelor și al învăță- 
torilor, a înființat grădim de copii prin satele cu popula- 
țiune străină, școale elementare și inferioare de meserii, 
școale de gospodărie, a dat un imbold mare școalelor 
de adulţi, șezătorilor sătești, cercurilor culturale, canti- 
nelor școlare, casselor de economie, corurilor școlare, 
băncilor populare, obştiilor sătești, a reînființat școalele 
normale din Galaţi și Buzău și a creeat clase paralele 
sporind astfel numărul elevilor normaliști, viitorii buni 
învățători, cari să umple golurile ce sunt în învățământ, 
a înmulțit localurile de școală etc. 

Graţie preocupărilor democratice ale d-sale, învăță- 
torii și preoții dela sate s'au transformat în adevărate 
instrumente de educație națională și economică a pă- 
turii țărănești. 

Toate cele arătate au prins rădăcină așă de puternice 
încât nu vor puteă fi desrădăcinate. Astfel, d-sa a scris 
cea mai frumoasă pagină în istoria neamului românesc. 

Nu este destul să avem local, învățător, elevi și ma- 
terial didactic, ci trebue personal, care să vadă de aproape, 
dacă rezultatul corespunde sacrificiilor făcute de țară. 

Lucrul acesta se are în vedere în toate ramurile de 

activitate omenească și cu atât mai mult se cere în 
școală, unde o greșeală făcută în creșterea fiilor popo- 
rului este cea mai rea faptă, fiindcă se pierde o gene- 
rațiune şi se dă înapoi țara cu zeci de ani. 

Mersul bun al unui vapor pe mare depinde de în- 
demânarea și priceperea căpitanului său. — Asemenea 
stă lucrul și cu învățământul, căci dacă avem condu- 
cători buni, muncitori și devotați misiunei lor, atunci 
rezultatul este satisfăcător. 

Avem în țară azi 4.700 școale rurale, la care func- 
ționează 6.740 învățători. 

In anul 1909 — 1910 erau 810.222 copii în vârstă 
de. școală. Din aceștia s'au înscris numai 504.297 copii. 

După recensământul din 1910 — 1911 sunt 837.239 
copii cu etate de școală și din cari s'au înscris 516.653 
copii în școală. 

Din aceste ţifre se vede că nevoia de școale nouă 
și de învățători este cerută mereu. — Poporul dorește 
lumină și trebue să i se dea. 

Faţă cu numărul școalelor și al învăţătorilor erà ne- 
voie să se sporească și personalul de control al invă- 
țământului. 

Cu 25 ani în urmă eră un revizor școlar pentru două 
judeţe. — Se făceau inspecții de formă și chiar sărbă- 
toarea. Atunci sau găsit școale neinspectate 4 — 5 ani. 

Starea aceasta de lucruri eră prea învechită și tre- 
buiă schimbată, de aceea sa ajuns a se numi câte un 
revizor școlar peste un judeţ. 

Eră un progres acesta, însă eră departe de a fi aceea. 
ce trebue să fie pentru școală, dacă ținem să se facă 
un control serios. 

Ce” poate face un revizor școlar ori câtă bunăvoință. 

ar aveă întrun județ ca Dolj, cu 213 școale și 363 
învățători, Prahova cu 233 școale și 313 învățătorii, 
Mehedinţi 232 școale și 305 invățători, Ialomița cu 167 
școale și 270 învăţători, etc. 

După regulament este ținut să facă 10 zile de inspecție 
pe lună, iar restul la cancelarie, unde sunt foarte multe 
lucrări. Intro zi nu poate să inspecteze decât cel mult 
două școale cu câte un post ori una cu 2—3—4 posturi. 

Să presupunem că în cinci zile din lună inspectează 
școalele cu un post sau 10 școale cu 10 învăţători Și 
în alte 5 zile inspectează alte 5 școale cu mai multe 
posturi, ori cel mult 15 învățători. — In total ar in- 
spectă 15 școale și ar vedeă în clasă la lecții 25 în- 
wățători intro lună. 

Intrun an (9 luni de școală) poate să inspecteze 135 
școale și să vază la lucru 225 învățători. Restul de școala 
ar rămâne neinspectate. Se știe însă, că, în fiecare 
lună, se întrebuințează mai multe zile pentru anchete 
în diferite părți ale județului. 

Restul de școale rămân astfel să fie inspectate în 
anul viitor, când poate împrejurările adesea fac să tot 
fie amânate din lună în lună și astfel rămân cu anii 
neinspectate. 

Răul se răsfrânge asupra școalei și deci asupra viito- 
rilor cetățeni. Ce trebue să facă un învățător, când vede 
că munca lui nu este văzută de nimeni, nu este în- 
curajată în ceeace se căsnește să facă și, când mare pe 
cine să întrebe, dacă lucrează bine ori nu în școală? 

Lipsa de control este una din cele mai însemnate 
cauze, cari a stânjinit mersul învățământului primar rural, 
fiindcă din cauza lui, nu toată lumea și-a făcut datoria 
întreagă; iar pe de altă parte multe elemente bune sau 

cari ar fi putut să devie bune, —s'au pierdut pentru 
Școală. 

Inmulţindu-se numărul școalelor și al învăţătorilor, eră 
de neapărată trebuință să se sporească și personalul de 
control al învățământului primar rural, ca astfel auto- 
ritatea școlară să fie pusă în curent în tot momentul 
de tot ce se face în școală și să iea măsuri de îndrep- 
tare, unde răul va fi observat. 

D-l Haret, care cunoaște bine școala rurală și pe 
învățătorul ei, nu a lăsat să treacă nici o ocazi- 
une, sănu meargă în sate, să observe de aproape, să 
asculte pe învățător despre nevoile școalei, simțindu-se 
atunci în momentele cele mai fericite, și să iea măsuri 
de îndreptare. 

D-sa cu începerea anului școlar 1908—1909 a sporit 
și personalul de control al învățământului primar, nevoie 
simțită de mult și dela care atârnă bunul mers al 
școalei 

A creat 52 posturi de revizori școlari de clasa II-a, 
numind pe ziua de 1 Septemvrie 1908, 52 învățători 
înaintați. 

In învățământul rural se găsesc învățători foarte buni, 
cari s'au cultivat necontenit după ieșirea din școală, lu- 
crează sistematic, au fost puși la încercare și au dat 
dovadă de pricepere și muncă dezinteresată. 

Din aceștia sa gândit «Omul școalei» să-i iea și să-i 
intrebuinţeze pentru controlul învățământului primar rurali 

Erà o încurajare pentru unii, — imbold pentru alți 
de a se ridică ca și colegii lor, — realizându-se astfel și 
dorința întregii învățătorimi, exprimată în congresul din 
1906, ca controlul învățământului primar rural să se 
facă prin învățători, după cum cel urban se face prin 

institutori. Acesta ar fi idealul de control ca fiecare 
grad de învățământ să-și aibă pe membrii săi destoinici 
în serviciul de control. 

Alegerea acestor revizori s'a făcut de d-l Haret fără 
nici un amestec al persoanelor influente, ci numai după 
munca desfășurată de fiecare în cercul său, după mo- 
ralitate, după pricepere în ale școalei etc., căci trebue 
să fie pildă vie înaintea colegilor lui. 

Nimeni nu cunoaște mai bine școala rurală și pe în- 
vățători, decât aceștia cari își petrec vieața în ea și 
având aceleași idealuri. 

Misiunea acestor revizori nu erà aşà uşoară, precum 
se pare la prima vedere, căci erau chemaţi la o grea 
încercare. Trebuiă să corespunză așteptărilor ministrului, 
care avusese încredere în ei și să arate starea învățămân- 
tului rural așă cum este în realitate; de alta, să dea 
dovadă că controlul învățământului rural se poate face 
prin învățători, căci altfel cauza este compromisă dela 
început. 

Ei trebuiau să fie apostoli neobosiți ai progresului, 
să împartă învățătura bogată la fiecare şcoală, arătând 
bunele metoade și îndemnând pe învățători să-și lăr- 
gească cercul de cunoștințe, căci alt mijloc mai bun și 
mai grabnic pentru îndreptarea învățământului primar 
nu este decât revizorul școlar. El să fie educatorul edu- 
catorilor. O funcțiune cu o răspundere așă de mare 
față de națiune, nu mai puteă fi încredințată oricui sau 
persoanelor cari nici nu fac parte din corpul didactic. 

Revizorii școlari dintrun județ sau întrunit la reşe- 
dința revizoratului, sub președinția inspectorului școlar 
respectiv, și au împărțit școalele județului în 2—3 părți 
aproape egale după numărul revizorilor județului. 

Noua organizare reducând numărul școalelor, pe cari 
fiecare revizor le aveă în seama sa, îi da putinţa să se 
ocupe de aproape de dânsele, să le inspecteze des și 
să cunoască în mod serios pe fiecare învățător, con- 
statând nu numai starea de lucruri ci luând măsuri 
pentru îndreptare. Numai inspecțiunile făcute cu răgaz, 
cu atenție încordată și cu note amănunțite despre tot 
ce sa inspectat, vor fi de folos școalei. 

Trebuiă să înceteze inspecţiile de 10—15 minute la 
o școală și al proceselor cu coprinsul următor: „Mersul 
învățământului se urmează după prescrierea pro- 
grama“, ori: «In urma examinării din toate diviziile, 
am obținut rezultat mulțumitor>. 

D-nul Haret, odată cu numirea revizorilor școlari de 
clasa doua, a dat şi o circulară prin care s'a pronunțat 
foarte lămurit asupra felului de inspecțiuni de aci înainte. 
Cel puţin o jumătate de zi la o școală cu un învățător; 
iar la nevoie și o zi întreagă, — ca astfel să aibă timpul 
necesar, ca să observe de aproape tot, — metodul de 
predare al învățătorului, mijloacele de care se serveşte, 
forma de învățământ, temeinicia cunoștințelor elevilor, 
lucrările scrise, obligativitatea, arhiva, materialul di- 
dactic, higiena școalei, învățătorul, gospodăria lui, cur- 
surile complimentare, de adulți, lucru manual, cercuri 
culturale, etc. 

S'au găsit şcoale, unde lucrările scrise nici nu erau 
cunoscute; iar altele unde totul se reduceă la copierea 
din carte a câtorva probleme, începute cu creionul, 
scrise cu cerneală violetă și terminate cu neagră. 

Obligativitatea nu se aplică după prescrierile din lege. 
In clasa l-a se înscriau câte 80—90 elevi și în ultima 
clasă ajungeau 3—4 ori nici unul. 

16 

A fost destul să se schimbe câţiva învățători la o 
școală, ca să dispară cea mai mare parte din zestrea, 
școalei și chiar cea dată de Cassa școalelor, apoi li- 
berări de certificate fără să se fi ținut seamă de lege, 
promoții fără îndeplinirea condițiunilor cerute de regu- 
lament, etc. , 

Lucrul de mână pentru fete erà un mijloc de a 
trăl cineva, fără să muncească. S'au găsit maestre cari 
nu dedeau cu luna pe la școală și învățătorul nu numai 
că nu le notă ca absente, ci le şi semnă ca prezente 
în registru. Sau găsit maestre pentru 4—5 eleve, când. 
la aceeaș școală erau învățătoare titulare. Oare nu eră 
cheltueală zadarnică aceasta, când școala nu aveă bănci, 
tablă, etc.? 

Indată ce autoritatea superioară școlară a fost pusă. 
în cunoștință despre acestea, a luat măsuri și a dat 
ordin să se respecte legea și regulamentul școlar. 

Cercurile culturale au început a fi frequentate de toți 
când sa văzut că la ele ieau parte și revizorii școlari. 
ȘI, în “timpul din urmă, zilele de conferință ale cercului, 
ajunseseră zile mari pentru satul, unde aveau loc. Să- 
tenii veniau la școală cu mic cu mare, ca să asculte 
învățăturile folositoare. Și nu numai că nu li se ură, ci la 
sfârșit întrebau, când se mai ține conferință în satul lor. 

In urma unei inspecțiuni de clasă, revizorul eră ținut 
a merge în cancelarie, unde își arătă părerile asupra 
celor observate, recomandând tot ce credeă nemerit și 
bun pentru progresul școalei. Recomandă în acelaș timp 
unele cărți de citit ori reviste școlare pentru sporirea 
capitalului intelectual. 

Numai în urmă, cu note de tot cea observat și ce 
a recomandat, pornește la altă școală. Unde interesul 

şcoalei a cerut, a făcut o lecțiune ori două model spre 
a vede învățătorul cum să procedeze si mai ales 
pentru suplinitori. Munca a fost încununată de succes, 
căci din aceștia cei mai multi, cari sau prezentat la 
examenul de ajutor de învălător, au reușit; iar din 
ceilalți mai toți, cari sau prezentat la examenul de 
înaintare, au reușit a fi numiți institutori. 

Revizorii şcolari, odată pe lună, de regulă în primele 
2—3 zile, se întruniau la cancelaria revizoratului sub 
președinția inspectorului școlar respectiv. Aci fiecare își 
expuneă tot ce a constatat la școalele inspectate din 
circumscripţia sa și măsurile propuse. Inspectorul își arătă 
părerile și apoi puneă în cunoștință autoritatea școlară 
superioară. Numai inspecțiunilor dese și amănunțite se 
datorește sporirea populațiunii școlare la sate. 

Când sa făcut inspecția specială, învățătorului Cr . . . 
R..., dela școala din satul C..., jud. Ialomiţa, de 
către inspectorul școlar respectiv şi când, în cance- 
larie, îi sa arătat neajunsurile observate, a spus: «Vă 
mărturisesc adevărul, nu sunt inspectat de mult, na 
venit nimeni să mă vadă ce fac și cum fac și să mă 
îndrepteze dacă fac rău. Eu am crezut că e bine ași 
cum fac eu». 

Starea școalelor rurale sa îmbunătățit mult în timpul 
cât au funcționat acești revizori școlari de cl. Il-a. Nu- 
mărul școlarilor a crescut dela 17.087 câți erau în 
1904—905 la 21.567 în 1908—909, în județul Ialo- 
mița. 

In toată țara a crescut dela 133.120 din 1907—1908 
la peste 516.653 elevi. 

Numărul absolvenților în Ialomița a ajuns la 1.078, 
în 1908—909, față de 727 câţi erau în 1904—1905. 

In toată țara a crescut dela 25.587 la 26.615 în 
1909—1910. 

Inspecţiunile, făcute aşă precum sa arătat mai sus, 
au crescut mult. In județul Ialomița sau făcut 359 ins- 
pecţiuni în anul 1908—1909, față de 87 din 1905— 
1906, ori 51 din 1904—1905. 

In toată țara în anii 1906—1907 și 1907—1908, 
deci înaintea înființării revizorilor școlari de cl. Il-a, se 
făcuseră 6.491 inspecții. 

Dela 1 Septemvrie 1908, data numirii revizorilor 
şcolari de clasa II, până la 1 Fevruarie 1910 s'au făcut 
16.992 inspecții. 

lată o dovadă destul de puternică de însemnătatea 
controlului adevărat în şcoală. 

Revizorii școlari, cari n'au corespuns chemării lor, au 
fost chemaţi la catedră de d-l Haret, care-i numise. 

In zilele de 15, 16 şi 17 Octomvrie 1909, revizorii 
şcolari au fost întruniți în Bucureşti, unde s'au discutat 
următoarele chestiuni de școală: 

a) Felul inspecțiilor şcolare, 

b) Orarul, 

c) Relațiunile dintre revizorii şcolari de cl. I-a și a 
I-a. 

d) Activitatea intelectuală și revistele pedagogice. 

D-l Haret a cerut revizorilor școlari ca, la sate, 
orarul pe jumătăți de zi adoptat de nevoie, să fie fn- 
locuit cu cel pe zile întregi, unde este posibil. 

In privința activității extraşcolare a cerut ca învă- 
țătorul sa se ocupe în primul rând de școală şi în 
colo să facă ce poate și ce se pricepe, nimeni nu-i 
impune să facă ce nu se pricepe. 

Învățătorul, care este bun în școală, este bun și în 

afară de școală și care muncă îi înalță prestigiul în 
fața sătenilor. Acela, care în școală nu este destoinic, 
nici în afară nu face nimic, ci numai încurcă lucrul 
spre peirea lui și răul școalei. A opri pe cel bun să 
se manifesteze, însemnează a-l opri să-și pună în prac- 
tică talentele și energia cu care natura l-a înzestrat. 

De aceea să se lase bunele voințe să se manifesteze 
și chiar să se provoace entuziasmul printre învățători, 
spre a luptă voluntar cât mai mulți pentru ridicarea 
clasei țărănești. 

Pe ziua de 1 Aprilie 1911, revizorii școlari de clasa 
a doua au fost desființați și astfel școalele au rămas tot 
cu vechiul sistem de control, un revizor școlar pentru 
un județ. 

Numărul școalelor și al învăţătorilor a sporit foarte 
mult în timpul din urmă și deci și sacrificiile statului. 
Ori câtă bunăvoință ar aveă un singur revizor nu va 
puteă să supravegheze de aproape școalele unui judeţ. 
Va face ceeace face un învățător în clasă cu peste 
o sută de elevi. 

Dacă pentru un județ cu 100 — 110 comune este 
de neapărată trebuință un număr de 7—8 administra- 
tori de plasă, atunci pentru acelaș județ cu 170—180 
școale și aproape 300 învățători este suficient un revi- 
zor școlar, care singur trebue să-și ție și cancelaria 
cea mult impovărată de lucrări și să observe de aproape 
pregătirea minții viitorilor vulturi ai României ? 

Numai câteva lum sunt dela desființarea acestor re- 
vizori și în prezent se găsesc o mulțime de școale ru- 
rale neinspectate în 1911. 

Revizorii școlari de cl. [l-a vedeau școalele la începutul 
anului, la mijloc și la sfârșitul lui și nu numai pentru 

învățătură ci și pentru lucru manual, curățenie, grădină 
școlară, activitate în afară de școală, cassă de economie 
etc. Ei poate sunt singurii, cari au mers iarna, noaptea, 
din sat în sat să asiste la cursurile de adulți. 

Toate acestea le-au făcut cu multă oboseală și cu 
mari sacrificii materiale din parte-le, căci micul salariu, 
pe care-l primiau după ce li se făceau toate reducerile, 
nu le eră suficient nici pentru cheltuelile de drum. 

Și nimeni nu poate să lucreze mai bine pentru ridi- 
carea stării săteanului decât aceia cari i-o cunosc, o 
simt și în cari el are încredere mai multă. 

Mintea și inima acestora ca și a tuturor învăţătorilor 
a fost deschisă și înălțată de Marele om al școalei, care 
în nemărginita d-sale iubire de neam, a arătat calea de 
urmat, a îmbărbătat la muncă pe toți și a aprețiat me- 
triele fiecăruia, arătând lumii cine este și ce voiește 
învățătorul. 

Dacă pe ici pe colea sau ivit oarecari nemulțumiri 
contra revizorilor școlari de clasa doua, apoi sunt tocmai 
din partea acelora, cari nu voiesc să fie văzuţi des, spre 
a puteă face ceeace voiesc. Autoritățile școlare superioare 
trebuiă ținute în curent despre școala unde elevii stau 
singuri și se bat, iar învățătorul lipsește cu zilele; despre 
cel care pune elevii să măture, iar salariul servitorului nu 
se înapoiază cel puțin Cassei Şcoalelor; despre cel care 
trimete elevii prin sat să bea apă dela puț; despre cel 
care îi ține iarna în frig sub zero grade; — despre cel 
care nu are materialul didactic dat de Cassa Școalelor, 
despre acela care lasă grădina școalei ca loc de pășune 
pentru vitele satului și nu voiește să respecte legea 
şi regulamentele școlare etc. Aceştia sunt cei nemulțumiți, 
dar, din fericire pentru școală, nu sunt tocmai mulți. 

Revizorii școlari de clasa doua au dovedit ministrului 
și lumii şcolare, că controlul învățământului rural se 
poate face destul de bine prin învățători meritoși. Au 
corespuns dorințelor aceluia care i-a numit, făcând ca 
școalele să fie populate fără să se recurgă la asprimea 
legii, numărul absolvenților a sporit mult; fiecare și-a 
îndeplinit datoria sa arătând starea școalei rurale aşà 
precum este. 

Suntem datori să aducem omagiu de recunoștință 
d-lui Spiru C. Haret, reformatorul școalei româneşti, 
pentru marile servicii aduse țerii, căci numai mulțu- 
mită activității neobosite și energice a d-sale, învăță- 
mântul a făcut progrese uimitoare, numărul școalelor 
sa înmulțit întrun mod surprinzător, procentul de anal- 
fabeţi a scăzut, iar activitatea extrașcolară a înbrățișat 
cele mai diverse forme spre a determină o temeinică 
deșteptare a ţăranului român. 

Numele d-sale va rămâne pentru totdeauna scris 
adânc în mintea și inima generațiunii de azi și de mâne. 


ŞT. POPESCU 
Invăţător, Jalomița 

CONTROLUL IN INVĂȚĂMÂANTUL PRIMAR 

Controlul acestui învățământ, așă cum a fost stator- 
nicit prin vechile legiuiri școlare, n'a putut da foloasele: 
ce se așteptau dela el. 

Mai întâiu, revizorii școlari n'au putut fi nici măcar 
câte unul de fiecare județ, ci o bună parte dintre ei 
au avut câte 2 județe de inspectat până în anul 1891. 

Oricât de redus a fost până în acel an numărul în- 
vățătorilor, chiar jumătate din numărul actual dacă au 
fost, tot veniau câte 180—200 și în unele circumscrip- 
ţii și mai mulți învățători de fieeare revizor; și cum dela. 
o margine la alta a circumscripției erau câte 150—200 
kilometri, înțelege oricine cu câtă greutate și mai ales 
la cât timp puteau fi inspectate școalele unei circum- 
scripții. 

Mai trebue de considerat apoi și cine erau revizorii 
școlari pe vremurile acelea. Erau licențiați în drept, în 
științe, în litere, toți oameni cu un nivel cultural ridicat 
în adevăr, dar lipsiți de cunoștințele speciale misiunii 
de învățător primar. 

Copilul, între 7 și 14 ani, are, precum se știe, o psi- 
chologie a lui, psichologie pe care mulți dintre vechii 
revizori școlari nici n'o bănuiau, și cum ei erau cu totul 
streini și de munca de toate zilele a învățătorului, n'aveau 

de unde-i cunoaște greutățile şi de aceea nici n'o pu- 
teau apreția just. 

Atunci, ca şi azi de altfel, erau învățători și institu- 
tori buni și pricepuți, dar erau mulți și de acei cari 
predau lecțiile ca vai de lume; și cine dintre noi nu cu- 
noaște cât îngreuează progresul o rea metodă în pre- 
darea lecțiunilor? Rezultatele nemulțumitoare, produs al 
relelor metode, le vedeau, desigur, și revizorii de pe 
atunci. Numai că, ei le aruncau pur și simplu în sarcina 
învățătorului și treceau mai departe, iar învățătorul ră- 
mâneă, după inspecție tot așe de priceput asupra ca- 
uzelor neprogresului din clasa sa, ca și mai înainte de ea. 

Că vor fi fost şi excepțiuni, că chiar unii dintre acei 
revizori nu treceau fără să dea oarecare poveţe pentru 
îndreptarea relelor constatate, nu o poate nimeni con- 
testă. Altceva este însă a da poveţe cum trebue să se 
facă o lecție bună și altceva este s'o faci însuți, con- 
formându-te acelor poveţe. Este ca și cum ai vrea să 
formezi buni cismari din niște ucenici numai după re- 
gule şi fără să lucrezi în fața lor nici o pereche de 
cisme. Și după cât știu eu, căci eram institutor și pe 
vremea aceea, vechii revizori școlari nu sau suit pe 
catedrele învăţătorilor, spre a le face modele de lecțiuni. 

Dar să trec mai departe, căci ceeace am arătat mai 
sus se pătreceă odată. 

Primul pas spre o stare mai bună de lucruri sa făcut 
în 1891. Atunci s'a dat fiecărui județ câte un revizor 
şcolar. I sa dat prin urmare revizorului școlar putinţa 
de a inspecta mai des școalele, nu odată la 5—6 ani, 
ca mai înainte. 

Alt pas însemnat făcut în spre mai bine a fost recru- 
tarea revizorilor şcolari dintre institutori. Invățător pri- 

nar el însuș, institutorul revizor școlar cunoaște toate 
greutăţile acestei catedre și este în măsură să aprețieze 
mai just munca colegilor săi. 

Dar, de chestiunea controlului în învățământul primar 
Sa ocupat mai de aproape d-l Spiru C. Haret. 

Ingrijorat de ignoranța și mai ales de robirea eco- 
nomică a masselor populare, d-sa își puse, la venirea 
din 1901 la Ministerul Instrucțiunii, toată nădejdea în 
învățătorime și prin ea a început în acel an, precum 
se ştie, marea operă de salvare națională, care va ră- 
mâneă coroana activității sale ca om de stat. 

Pentru conducerea acestei patriotice lucrări, era ne- 
voie însă ca și organele de control să fie la' înălțimea 
chemării. Prima sa grijă, când veni atunci la minister, 
a fost deci de a-și pregăti un bun corp inspectoral. 

Am avut deosebita cinste de a fi printre revizorii 
școlari numiți de d-sa atunci. Ştiu deci prin mine în- 
sumi câtă solicitudine a pus întru a ne povăţui, cam 
să stimulăm și cum să conducem atât noua activitate— 
activitatea extrașcolară — la care chemase pe învăță- 
torii satelor mai întâiu și pe cei ai orașelor mai pe urmă, 
cât și pe cea școlară, mult slăbită din cauza lipsei de 
control din trecut. Şi n'am să uit niciodată entuziasmul 
cu care sa lucrat atunci, atât în școală cât și afară din 
școală. Era cuvântul cald al marelui amic al poporului, 
care ne însuflețiă pe toți: pe noi revizorii și pe învă- 
țători. Invăţătorii mai ales, au dat dovezi de o energie 
de necrezut în dubla activitate ce li s'a cerut, energie 
pe care d-l Spiru C. Haret are marele merit, de a o 
fi descoperit și utilizat cu atâta folos pentru popor. 

Veni însă schimbarea de guvern din 1904, care în- 
trerupse rodnica activitate a d-lui Haret până în 1907, 

când d-sa se reîntoarse în capul ministerului de instrucție. 
Atunci activitatea extrașcolară, un moment stânjenită, 
reîncepe cu o și mai mare putere. Numărul învățăto- 
rilor incepe a crește și el din nou. Numai în 1908 
Sau creat 750 posturi de învățători, afară de un nu- 
măr destul de însemnat de grădini de copii. 750 de 
posturi noi și cu cele 5.029 vechi fac 5.779 posturi 
de învățători. Astfel, 5.779 învățători, repartizați pe 32 
revizori școlari, veniau câte 180 învățători de fiecare 
revizor. 

Unele județe aveau însă cu mult mai mulți învăță- 
tori. Astfel era Doljul cu 363, Prahova cu 313, Mehe- 
dinți cu 305, Dâmbovița cu 270, Buzăul cu 264, etc. 

Dacă regulamentul și deciziile ministeriale cer, precum 
se ştie, ca fiecare revizor școlar să facă cel puţin 10 
zile de inspecție pe lună, celelalte 20 fiindu-i rezervate 
pentru lucrările de cancelarie, și dacă pentru fiecare 
învățător el trebuiă să întrebuințeze cel puțin o zi, ca 
să-și poată da seama în mod complet de întreaga lui 
activitate, este văzut că nu putea inspectă decât 10 în- 
vățători pe lună sau 90 pe an, socotita nouă luni de 
lucru. Ce puteau face deci revizorii, cari aveau câte 
360, 300, sau chiar numai 180 de învățători în circum- 
scripțiile lor? 

Și 2 învățători, dacă sar fi inspectat pe zi, tot nu se 
puteau cercetă toți întrun an, decât în cele câteva 
judeţe, cari n'aveau peste 180 învățători. 

Sunt însă învățători cari, pentru a fi îndreptați, trebue 
văzuți de 2—3 ori pe an, iar la alții inspecția trebue 
să dureze și câte 2 zile la olaltă, pentrucă nu ştiu 
să predeă o lecţie cum se cade și revizorul trebue să 
se sue pe catedră, să le facă lecții model și să-i pună 

să le facă și ei în fața sa; nu știu cum să ţină can- 
celaria și el trebue să-i învețe; unii au școale de adulți 
şi trebue cercetate; fac lucru manual și trebue să fie 
inspectat; mulți cultivă grădinile școlare și revizorul 
trebue să le viziteze și să vadă și pe copii lucrând în ele. 

Diversele cercetări apoi, precum și alegerea terenu- 
rilor școlare dau mult de lucru revizorilor școlari și-i 
obligă să cutreere judeţele dela o margine la alta, iar 
în 2—3 Dumineci din lună trebue să mai asiste și la 
ședințele cercurilor culturale. 

Dar cancelaria revizoratului! cancelarie în care, în 
cele mai multe cazuri nu e decât un copist plătit cu 
40 de lei lunar! 

Și iată cu ce trebue să se ocupe revizorii școlari, 
când intră în cancelarie: Sunt rapoartele lunare și cele 
trimestriale cerute de regulament dela diriginții și di- 
rectorii școalelor primare, precum și dela președinții cer- 
curilor culturale, diversele cereri de concedii și motivări 
de absențe ale învăţătorilor și institutorilor, feluritele re- 
clamaţii ce se nasc din cauza aplicării măsurilor rela- 
tive la obligativitate, comunicările diriginților și ale di- 
rectorilor de școale relative la diversele nevoi ale școa- 
lelor, feluritele tablouri și statistici despre mișcarea. 
populaţiei școlare, centralizarea lucrărilor recensamân- 
tului școlar, statele de salar ale învăţătorilor și cele 
pentru plata cheltuelilor materiale ale școalelor rurale, 
precum și adunarea actelor justificative ale acestor chel- 
tueli, adunare, care reclamă o interminabilă corespon- 
dență cu diriginții de școale; apoi contractele de închi- 
riere pentru școalele cari n'au localuri proprii și o mul- 
țime de alte lucrări, cari toate trebue să fie rezolvate 
și făcute de revizorii școlari. 

Cancelaria aceasta, atât de încărcată în lucrări și, 
cum am arătat, absolut săracă în personal, reţine pe 
revizorii școlari la reședință, în mod constant, 20 de 
zile din lună și iată de ce, înainte de 1908, cu toate 
silințele puse, ei nu puteau face mai mult de 10 zile 
de inspecție pe lună. 

Dar aceasta aduceă atât de mari pagube învățămân- 
tului popular, încât d-l Spiru C. Haret s'a văzut nevoit 
să sporească, în acel an cu încă 52 numărul revizori- 
lor școlari, numindu-i pe aceștia revizori școlari de clasa 
Il-a și punându-i sub controlul revizorilor școlari de ju- 
dețe, al căror număr l-a ridicat la 33, dându-le numele 
de revizori școlari de casa l-a. Și pentru a da in- 
vățătorilor niște povățuitori cât mai apropiaţi sufletește 
de ei și a le deschide totdeodată încă un mijloc de ina- 
intare, d-sa a hotărit ca acești 52 de .revizori școlari 
să fie recrutaţi dintre fruntașii lor și anume dintre cei 
înaintați pe loc ca institutori. 

Avem în corpul didactic rural peste 600 de învăță- 
tori înaintați pe loc și mulți dintre ei sunt foarte inte- 
ligenţi și citiți. Cunosc în perfecție nouăle metode de 
predare și lucrează în școală cu multă pricepere și tra- 
gere de inimă. Dintre aceştia, în August 1908, într'o 
consfătuire ce a avut loc la minister și la care au luat 
parte: .secretarul general, directorul și subdirectorul în- 
vățământului primar, cei 2 inspectori generali și revi- 
zorii şcolari de clasa I-a, d-l ministru Spiru C. Haret 
a ales pe cei 52 revizori școlari de clasa Il-a și pe 1 
Septemvrie acel an i-a și numit în funcțiune. 

Indată după numire, acești revizori au fost convo- 
vocaţi la minister împreună cu cei de clasa I-a și cu 
inspectorii școlari și în conferințele ce s'au ținut acolo, 

d-l Spiru C. Haret le-a dat sfaturi asupra modului cum 
trebue să-și împlinească îndatoririle serviciului ce li s'a, 
încredințat. „Alesi fiind din mijlocul tovarășilor de 
muncă“ — le zicea a-l Haret — „dv. aveti datoria de 
a vă purtà prietenește cu ei, a-i povălui cu bunăvo- 
iuță, când îi veți găsi greșind, a face înșivă bine 
în Jata lor ceeace veți vedeă că fac rău, si nu odata 
ci de doua și chiar de trei ori. Și numai când vefi 
coustală îndărătnicie și rea voință, să vă adresaţi 
autoritătilor Superioare“. 

Chemând pe acești harnici muncitori în corpul in- 
spectoral, d-l Haret a adus mari servicii învățământu- 
lui, care, de aci înainte, a putut fi și mai de aproape 
și în mod serios controlat. 

Mai întâiu, ridicarea numărului revizorilor școlari dela 
32 la 85 a scoborit mult — cam la 70—80 — numărul 
învăţătorilor ce trebuiau inspectați de un revizor școlar, 
dându-se prin aceasta revizorilor putinţa, de a inspecta, 
cel puţin odată in an, pe toți învățătorii din circum- 
scripţiile lor și pe unii și de mai multe ori. 

Şi apoi, odată cu sporirea numărului revizorilor, 
d-l Haret a mai creat și 7 posturi de inspectori şcolari 
de circumscripție, cărora, printre alte atribuțiuni, ca 
controlarea activității revizorilor, etc., le-a mai dat și 
pe aceea de a inspecta școalele urbane, tot pentru a 
lăsa destul timp revizorilor, ca să se ocupe cu cele 
rurale. 

In acelaș scop, și pentru a asigură totodată un con- 
trol mai eficace al învățământului primar particular, 
d-l Haret mai înființă în fine și 3 posturi de inspectori 
speciali pentru acest învățământ. 

Atât inspectorii învățământului primar public, cât și 

cei ai învățământului primar particular fură recrutați de 
d-sa dintre cei mai distinși revizori școlari. 

lată acum și în ce chip au fost fixate cele 7 cir- 
cumscripțiuni ale inspectoratelor învățământului primar 
public: 

Circumscriphia I, cu reşedinţa în lași, cuprinde ju- 
dețele : Iași, Dorohoiu, Botoșani, Vasluiu, Roman și Su- 
ceava. 

Circumscriptia II, cu reședința în Focșani, cuprinde 
judeţele: Putna, Fălciu, Tutova, Tecuciu, Bacău și Neamț. 

Circumscripha III, cu reşedinţa la Galaţi, cuprinde 
județele: Covurlui, Brăila, Tulcea și Constanța. 

Circumscriphia IV, cu reşedinţa în Ploeşti, cuprinde 
județele: Prahova, Râmnicul Sărat, Buzău și Ialomița. 

Circumscriptia V, cu reşedinţa în București, cu~ 
prinde județele: Ilfov și Vlașca. 

Circumscriphia VI, cu reşedinţa în Pitești, cuprinde 
județele: Argeș, Muscel, Dâmbovița, Olt și Teleorman- 
In fine, 

Circumscriphia VII, cu reședința în Craiova, cuprinde 
județele: Dolj, Mehedinţi, Gorj, Vâlcea și Romanați. 

Cele 3 circumscripțiuni ale inspectoratelor învăță- 
mântului primar particular au fost fixate în chipul ur- 
mător: 

Circumscriphia L, cu reşedinţa în lași, cuprinde ju- 
dețele: Dorohoiu, Botoșani, lași, Vasluiu, Fălciu, Tutova, 
Tecuciu, Covurluiu, Putna, Bacău, Neamţ, Suceava, Ro- 
man, Tulcea și Constanța. 

Circumscriphia II, cu reşedinţa în București, cu- 
prinde județele: Brăila, Râmnicul Sărat, Ialomița, Vlașca, 
Teleorman, Olt, Argeș, Muscel, Dâmbovița, Prahova, 
Buzău, Romanați, Dolj, Mehedinţi, Gorj și Vâlcea. 

Circumscriptia III, cu reşedinţa tot în Bucureşti, 
cuprinde județul Ilfov și orașul București. 

Tot personalul de control mai sus arătat a fost pus 
sub conducerea celor doi inspectori generali, cari au 
reședința: unul în Iași și altul în București. 

Rezultatele obținute de pe urma activității acestui 
personal de control au fost dintre cele mai strălucite, 
căci pe lângă că școalele urbane publice și cele par- 
ticulare au fost mai riguros controlate, dar și numărul 
inspecțiilor făcute de revizorii școlari în intervalul dela 
1 Septemvrie 1908, când au intrat în funcţie cei 52 
de revizori școlari de clasa II, și până la 1 Fevruarie 
acest an, adică în 2 ani și 5 luni, sa ridicat la 16.992, 
pe când în spaţiul aproape egal dinainte de 1 Septem- 
vrie 1908, cei 32 revizori de clasa I nau putut face 
decât 6.491 de inspecții. 

Dacă mai ținem seamă apoi și de modul statornicit, 
precum am arătat mai sus, de d-l Spiru C. Haret, pentru 
facerea inspecțiilor, putem judecă ce mari foloase a 
tras învățământul primar rural din plusul de 10.051 
inspecții, câștigat prin crearea celor 52 revizori școlari 
de cl. Il. Pe lângă frecuentarea mai regulată a învăță- 
torilor și îmbunătățirea metodelor de învățământ, mai 
e și un spor de 83.533 de copii adaus la populaţia 
școlară a satelor în cei 2 ani ce au urmat după 1908, 
“spor care trebue, în mare parte, atribuit tot înmulțirii 
personalului de control. 

Un personal de control cu atâta îngrijire format și 
care a dat dovezi de pricepere, cinste și mult devo- 
tament în serviciu, nu puteă fi lăsat la voia întâmplă- 
rilor. De aceea, prin modificările aduse în 1910 legii 
-de organizare a Ministerului de instrucție, d-l Haret a 

asigurat acestui personal stabilitate în funcțiune, făcând 
totodată imposibilă recrutarea lui din elemente nepregătite. 

Dar o nouă schimbare de guvern, schimbarea dela 
începutul acestui an, a adus mai întâiu, înlocuirea ins- 
pectorilor și a revizorilor școlari de cl. I prin oameni 
noi, și apoi, pe 1 Aprilie, desființarea posturilor celor 
52 revizori școlari de cl. II. Așa că azi nu mai avem 
pentru controlul învățământului primar decât inspectorii 
şcolari, ale căror posturi au fost păstrate, precum și 
cei 33 de revizori școlari de clasa I; și cum numărul învăță- 
torilor sa tidicat astăzi la aproape 7.000, vor fi din 
nou peste 200 de învățători de fiecare revizor școlar 
și deci din nou școale inspectate la 2—3 ani odată și 
din nou sus arătatele scăderi în mersul învățământului 
primar. 

Să nădăjduim însă, că lucrurile nu vor dăinui mult 
așa și că o foarte scurtă experiență va impune să 
se înmulțească din nou personalul de control. 

C. V. FICȘINESCU 


institutor Botoşani. 

PROCENTUL ANALFABEȚILOR 
DIN ROMÂNIA 


Noi Românii, deși ca stat avem o existență de mai 
bine de 600 de ani, totuși nam avut parte de o cul- 
tură mai răspândită, din cauza împrejurărilor istorice, 
care după cum se știe, de cele mai multe ori ne-au 
fost neprielnice. 

Această tristă stare de lucruri, a durat aproape până 
în zilele noastre și au trebuit sforțări supraomenești și 
oameni luminați și cu dor de țară, cari printr'o muncă 
inteligentă, devotată și continuă, să isbutească acum în 
urmă, ca să îndrepte lucrurile pe o cale mai bună. 


Voiu căută să arăt pe scurt, care eră starea de lu- 
cruri până la norocoasa ivire a d-lui Spiru C. Haret și 
ce a făcut d-sa, pentru luminarea masselor. 


Pentru ca școala primară să poată contribui la scă- 
derea numărului de analfabeți, are absolută nevoe de 
următoarele lucruri: 

1) Un număr de școli, proporțional cu numărul po- 
pulaţiei ; 

2) Localuri suficiente, încăpătoare și igienice; 

3) Invățători luminaţi, cu dragoste de meserie și cu 
sufletul disciplinat și 

4) O frecuență câti-mai I0tpHUntă- 

„Ne vom ocupă în 708 pis 
nizarea școalelor primare: 

Din cele mai vechi timpuri și până la finele secolului 
al XVI-lea, toată învățătura dela noi se mărginiă la 
câteva școli slavonești, în care se învăță rândueala bi- 
sericii, dela călugării slavoni, fugiți din Bulgaria de 
frica Turcilor. 

In secolul al XVII-lea se ivesc pe ici pe colo, câteva 
şcoli românești, din care ieșiau preoții de țară; iar în 
secolul al XVIII-lea, pe timpul Fanarioților, școlile ro- 
mânești încep să dispară rând pe rând din fața celor 
grecești, care se înmulțesc și se desvoltă, în paguba 
celor românești. 

Astfel în anul 1775, pe vremea lui Alexandru Ipsilante, 
se găsiau în Muntenia 21 de școli primare românești 
cu câte un dascăl, în orașele mai însemnate ale terii. 
Statul cheltuiă pentru întreținerea acestor școli, câte 636 
de lei vechi pe an. (Istoria școalelor de V. A. Ureche). 

Prima școală rurală se înființează la anul 1783, în co- 
muna Preajba din judeţul Dolj, de către Hagi Stan Jianu. 

La anul 1785, se mai înființează încă două școli 
rurale: una la /lagiești în Ilfov și alta la Corneşti în 
Dâmbovița. 

La 1838 sa luat prima măsură oficială :pentru în- 
tocmirea școlilor sătești. 

Vornicia ordonă: «Să se înființeze prin toate satele 
«şcoale, urmând a lor învățătură numai în vreme de 
«iarnă, adică dela 1 Noemvrie până la finitul lui Martie; 
«ca în lunile celelalte să se îndeletnicească pentru aju- 
«torarea părinților, la lucrarea pământului». 

Această măsură sa aplicat numai în 29 de sate. 


numărul și orga- 

Dela 1838 până la 1864, s'au mai înființat încă 249 
de școli primare rurale. 

În timpul revoluției dela 1848, toate școlile rurale au 
fost închise din porunca guvernului, pe motiv că î7vă- 
ătorii ar fi inshgatori. 

In Moldova, se înființează la 1832, conform regulamen- 
tului organic «școli începătoare de judeţe» și la 1838 
în aceste școli, urmau 1.078 de elevi. La 1859, în toată. 
Moldova erau 25 de școli rurale și 30 de școli urbane. 

La 1864, Moldova aveă 100 de școli primare și 
curând după această dată, numărul lor se ridică la 353. 

In acest an se găsiau 353 de școli rurale în Mol- 
dova şi 1.635 de școli rurale în Muntenia. 

De aci înainte, numărul școlilor rurale merge cres- 
când, până ce în anul școlar 1909—1910, atinge ci- 
fra de 4.695. Sporul acesta de școli rurale, a contri- 
buit foarte mult la împuținarea analfabeţilor. 

D-l Spiru C. Haret, în calitate de Ministru al Ins- 
trucțiunii publice, a înființat 1.065 de școli rurale. 

Una mie șasezeci și cinci de sate, au scăpat cu aju- 
torul d-sale de urgia întunericului, pentru a păși cu 
energie, spre binefacerile luminii. 

Tot d-l Haret a stăruit ca aceste școli să aibă cât 
mai repede localuri proprii și cu ajutorul Cassei Școa- 
lelor, al comunelor și al inițiativei particulare, s'au zidit 
în timpul d-sale 1.931 de localuri tip. 

Multe din aceste localuri, au fost înzestrate cu mo- 
bilierul necesar, din fondurile pe care comunele le a- 
veau consemnate pentru cumpărarea pușcilor necesare 
micilor dorobanţi. D-l Haret schimbând destinația acestor 
fonduri, a contribuit cu mult la răspândirea lesnicioasă 
a învățământului primar. 

Pentru întreținerea nouălor localuri, d-l Haret a stă- 
ruit ca legea comunală din 1907, să prevadă ca 17%/ 
din venitul comunelor, să fie afectat pentru școală și 
biserică. 


Numărul școlilor rurale crescând, fatal a trebuit să 
crească și numărul invățătorilor. In timpul d-lui Spiru 
C. Haret, s'au înființat 2.639 de posturi de învățători 
și astfel procentul analfabeților, după cum vom vedeă 
a trebuit să scadă treptat, față de numărul crescând 
al învăţătorilor. 

In privința trecuentării, d-l Spiru C. Haret, a luat o 
mulțime de dispozițiuni și în cele din urmă a modificat 
şi legea învățământului primar, cu scop ca aplicarea 
obligativității să devină realitate. 

A înființat monopolul abecedarului și al cărților de 
citire și astfel, pe de o parte a eftenit aceste cărți, iar 
pe de altă parte, din câștigul realizat de Cassa Școalelor, 
sau dat 220.000 de lei, pentru ajutorarea cu cărți, a 
elevilor săraci dela țară. 

A stăruit să se înființeze cât mai multe cantine șco- 
lare şi mai presus de toate, a stăruit din toate ptterile, 
ca învățătorii să-și facă datoria în școală căutând a ins- 
trui numărul legal de elevi. Graţie măsurilor luate cu 
şcolile, cu învățătorii și cu elevii, numărul acestora merge 
crescând, în orașe: dela 69.688 din 110.497 adică 
63%, înscriși, în 1900—901 la 80.856 din 105.349 
în vârstă de școală adică 76,56%, in 1909—1910. În 
sate: dela 218.159 din 643.795 în vârstă de școală 
adică 33,88%, în 1896—97 la 504.297 din 725.540 
în vârstă de școală adică 69,50%, în 1909—1910. 

Pentru că știința de carte nu se poate căpătă numai 
în școală, d-l Sp. C. Haret a luat măsuri pentru înfiin- 
țarea școalelor de adulți și a bibliotecilor școlare. 

Rezultatul acestor sforțări, se poate vedea din re- 
censământul știutorilor de carte făcut de învățători în 
August 1909 și prevăzut în tablourile următoare: 


Numărul total al locuitorilor ma mari de 7 ant, 
recensați în August 1909. 


RURALI 


a 
pN 
fa] 

“a 
3 
9 
Q 

a] 


Români [319.132 292.551|611.683| 2.167.953 


43.590 


1.984.063] 4.152.016] 2.487.085 2.276.614 4.763.69 


Străini [100.491 103.725204.216 35.837] 79.427] 144.081 139.562 283.643 


Total . las. 396.276 815.899|2.211.543 2.019.900 szara 2.631.166 2.416.176 5.047.34 


In 1909, populația totală a țerii a fost de 6.771.772 
de locuitori, deci în August, sau recenzat de către 
învățători '74,5%/, din întreaga populație a țerii. 

lată acum și modul de răspândire al culturii la po- 
pulația mai mare de 7 ani. 

I. Populaţie orăşenească. 


ȘTIU CARTE NU ȘTIU CARTE 
Locuitori 
Bărbaţi |°% || Femei | TOTAL | fo Bărbaţi | ° || Femei | JA | TOTAL | ofo 
Români. ... 234.122| 73.4 150.767| 51 6 384.889| 62.9 85.010| 26.6 141 784| 48.4 226.794] 37.1 
Streini ,... 73.023| 72.7 31.785] 59.5 134.728| 65.3 27.468] 27.3 42.020] 40.5 69.488| 34.7 
Total. ... 307.145] 73.2 212.472 53.9, 519,617] 73.7 112.478] 26.8 183.804] 46.1 297.282] 36.3 


II. Populaţie rurală. 


ȘTIU CARTE NU ȘTIU CARTE 


"J TOTAL | en 


Locuitori 


Bârbaţi | J | Femei 


oh | TOTAL |° Bărbaţi 


Români... 1.091.126| 50.4 333.346| 16.9| 1.424.549] 34.4 1.076.757] 49.6) 1.650.717] 83.1 2 727.474| 6.56 
Streini ..... 26.653 16.170| — 42.823] — 16.937 19.667| — 36,604] — 
Total. . . 1.117.849] 51 349.516] 17.4] 1.467.365] 34.7 1.093.694149 1.670.384] 82.6 2.764.078] 65.3) 


III. Intreaga populație a ţerii. 
ȘTIU CARTE NU ȘTIU CARTE 
Bărbaţi | 9% || Femei %, JA 


| Locuitori 


fo || TOTAL Bărbaţi Temei %/. || TOTAL a 


Români. ... 1.326.318 — 484.113 1.809.431] — 1.161.767] --|| 1.792.501 2.954.268|62 
Streini .... 99.676] — 77.875| —- 177.557] — 44.405] — 61.687| — 106.092) — 
Total. .. 1.424.994] 54.2 561.988] 23. 1.986.982] 39.4 1.206.172| 45.8] 1.854.188] 76.7] 3.060.360] 60.6 

Din examinarea acestor trei tablouri, se vede că la 
1909, procentul știutorilor de carte, dela noi, față de 
neștiutori, eră astfel repartizat: 


Ştiu carte Nu știu carte 
La oraș. . . .'73,7%0 36,3%/ 
La sat . . . . 34,7% 65,3% 
In total . . œ . 39,4 60,6%/, 


lată acum și rezultatele date de recensământul ge- 
neral, făcut de Ministerul de Domenii, în Decemvrie 
1899: 


Ştiu carte 


Nu ştiu carte 


“le 


Bărbaţi | Femei | TOTAL | °/o 


de 7 ani 
= 


1899|5.956626|4.6942881781|785.120|294.477|1.034597|22.2|  3.659.691|77.8 


Comparând rezultatele acestor două recensemânte 
vedem că în 1899 erau 22.20%, de știutori de carte; 
iar în 1909, erau 39,40%/,. In interval de 10 ani, nu- 
mărul știutorilor de carte, a crescut cu 17.20/,. 

Acestea sunt rezultatele statisticii, rezultate datorite 
în cea mai mare parte, devotamentului și înțelepciunii 
cu care a lucrat d-l Spiru C. Haret, pentru luminarea 
poporului și pentru ridicarea lui pe o treaptă cât mai 
apropiată de a popoarelor culte din Occident. 

PETRE I. RADULESCU 


Institutor în Bucureşti 

EXAMENELE DE ABSOLVIREA CURSULUI 
PRIMAR 


Decretate din 1899, ele au avut loc, numai pentru 
cursul rural, pentru prima oară în lunie 1899, iar dela 
1904 'și la cursul urban. Intre motivele cari au dictat 
această măsură citim: 

«In prima linie a fost trebuință de a se adăugă un 
nou mijloc de control serios și regulat asupra învăță- 
mântului primar. Cu un singur revizor școlar pe județ, 
e imposibil să se creadă că un asemenea control există. 
Revizorul școlar are prea multe însărcinări și numărul 
școalelor a crescut prea mult, pentru ca fiecare din ele 
să poată fi inspectate cum trebue mai mult de odată 
pe an, ceeace e evident că nu ajunge. Examenul de 
absolvire însă arată rezultatele obținute în fiecare școală; 
şi după numărul și calitatea absolvenţilor pe cari îi 
dă fiecare învățător, se judecă mai bine munca lui 
decât prin orice alt mijloc...» (1). 

De aci, baza ce sa pus pe numărul absolvenţilor la 
concursurile de înaintare pe loc; 

2) E unul din mijloacele cele mai eficace de a sti- 
mula pe dascăli, provocând emulaţia între școli și învă- 
țători. Ca dovadă, numărul absolvenților, într'o serie de 


(1) Sp. Haret. Raport adresat M. S. R., pag. 9%, 

3 ani numai, a trecut dela 9.798, câți erau in 1899, 
când pentru prima oară au fost examene, la 12.499, 
adică o creștere de 25%; în 1902; 

3) Se îmbunătățesc procedeele; și 

4) E unul din mijloacele cele mai eficace pentru au- 
toritatea școlară, spre a-și da seamă de organizarea în- 
vățământului, de lipsurile observate în programe, oratii, 
metode, local, material și deci de măsurile de îndrep- 
tare ce trebuesc luate. 


* 
* x 


Prima lor organizare sa făcut prin regulamentul din 
26 Fevr./99. Şcoalele din acelaş județ se împart în mai 
multe cercuri, fiecare coprinzând mai multe școli, așă 
că distanța între ele să fie mai lesne de percurs. Exa- 
minarea se face la școala din centrul cercului, de re- 
vizor sau un delegat al Ministrului. Notele se dau de 
delegat, avându-se în vedere și rezultatele de peste an 
ale elevilor. Acestea singure se trec în certificatul de 
absolvire. 

Această reformă a fost primită de corpul dăscălesc 
primar cu o vădită ostilitate. Intre motivele care-i făceau 
pe învățători și institutori să ceară desființarea ei au fost: 
a) că delegatul mare timp suficient să examineze serios 
pe absolvenți și deci să apreţieze cum trebue munca 
învățătorului. Examinarea, din lipsă de timp, se face 
superficial; b) că delegatul n'are competința de a exa- 
mină, examinarea reducându-se numai la constatarea 
dacă elevul are o fidelă memorie și deci, un alt neajuns, 
îndeamnă și pe învățător să lucreze tot în acest sens, 
neglijând partea educativă; c) că învățătorii și institutorii 
sunt destul de bine pregătiți și deci nau nevoie de un 

asemenea control insuficient, ei fiind cei mai în măsură 
să examineze pe elevi din toate punctele: de vedere; 
d) că învățătorii, în vederea examenelor, vor neglijă clasele 
inferioare şi se vor ocupă numai de cei ce se prezintă la 
examen; și în fine e) că e o măsură oarecum jignitoare, 
care dovedește lipsă de încredere în munca învățătorului. 

Afară de acestea, mai erau și alte consideraţiuni de 
ordin bugetar, mai puțin importante, pe cari le trecem 
cu vederea. 

Eră firesc să se întâmpine cu ostilitate o măsură 
foarte salutară, menită să cântărească cât mai bine 
munca dăscălească. Negreșit că unele obiecțiuni au fost 
în parte întemeiate. Autoritatea școlară, şi aci e me- 
ritul cel mare al d-lui Spiru Haret, a ținut seamă de 
arătările dăscălimii și prin nouăle regulamente, decizii și 
legiuiri a căutat să complecteze o reformă de cel mai 
mare folos învățământului. 

Sau modificat art. 86 și 87 din regulamentul de ad- 
ministraţie al şșcoalelor primare, revenindu-se asupra de- 
legaţilor, cari se numesc dintre învățătorii cercurilor— 
(Monit. Oficial No. 41, din 23 Maiu 1907). Sau adăogat 
între probe și lucrările scrise din limba română și arit- 
metică. Măsura sa experimentat în 1907. Sa făcut 
constatarea că măsura nu e din cele mai bune, că lu- 
crurile se petrec în familie, făcându-se menajamente 
reciproce între învățători, din care cauză au fost una- 
nimități la promovări, iar notele din cataloage cât se 
poate de umflate. 

Regulamentul se modifică din nou în 1908 (Monit. 
Of. No. 53), revenindu-se asupra delegaților. Cercurile 
se micşorează, fixându-se la cel mult 4 școale, alese: 
așa ca distanța între ele să fie cât mai mică. 

O comisie compusă din: 2 diriginți ai școalei cercului, 
învățătorul ultimei clase și revizorul școlar sau delega- 
tul ministerului examinează pe elevi oral și scris. Exa- 
minarea orală se lasă să se facă de astădată de în- 
vățătorul clasei respective, ca și la școalele urbane. Se 
stabilește ordinea examinării. Prin diferite circulări se 
fixează la maximum 20 elevi pe zi de examinat și se 
atrage atenția revizorilor școlari, ca să se aibă în vedere 
mai mult judecata elevilor, gradul de asimilare al cu- 
noștințelor și întrucât acestea le pot folosi în vieață. 

Treptat, treptat se fac noi îmbunătățiri prin modi- 
ficările ce se fac din nou art. 86, 87 și 88. din Reg. 
de administraţie interioară. Așă, se specifică ca distanța 
dela fiece școală la școala aleasă ca centru să nu fie mai 
mare de 6 km. Se dă o mai largă interpretare ale- 
gerii membrilor comisiunii, putând face parte din co- 
misiune toți învățătorii cercului, cari prezintă elevi, fie 
€i și suplinitori. Se stabilește ca la darea notelor, în 
caz de neînțelegere, să decidă delegatul și se hotărăște 
ca rezultatul examinării să se consemneze prin proces- 
verbal în registrul de inspecție, pentru ca fiece școală 
să iea cunoștință de felul cum sa prezintat și de ìn- 
dreptările ce va trebui să facă pe viitor. 

Prin ordine circulare se atrage atenția revizorilor 
școlari ca să se dea mai multă importanță compune- 
rilor și lucrărilor scrise; asemenea să se aibă o deose- 
bită atenție asupra caetelor de lucrări ale elevilor. 

Invățătorilor harnici li se acordă recompense, și li 
se aduc laude bine meritate. 

Din toate acestea se vede grija neadormită a fostului 
ministru, Spiru C. Haret, ca absolvenţii cursului primar 
să fie cât mai bine pregătiți, pentruca să se zică cu 

drept cuvânt, că şcoala primară și-a îndeplinit menirea ei. 

E o muncă condusă sistematic, cu pricepere şi ener- 
gie, ca tot ce a pus d-sa la cale. 

N'a uitat ca să mărească și numărul absolvenților, 
pe lângă calitatea lor. Spre a împiedică pe o bună 
parte din elevi să părăsească şcoala înainte de a ter- 
mină cursul primar, lucru pretutindeni observat prin 
micul număr de înscrieri și prezenți la examen în ul- 
timul an de școală, a luat măsuri excepționale, dar 
foarte salutarii, modificând legea cu privire la recen- 
sământ, la accelerarea procedurii pentru încassarea amen- 
zilor și stabilind ca elevii ultimei clase, cari au absen- 
tat nemotivat dela examen, să fie supuși la o amendă 
de 15 lei. 

E de sine înțeles cât de salutară a fost această mă- 
sură. Statistica făcută a arătat în deajuns acest lucru. 
Astăzi această reformă, așa de combătută la început, a 
trecut în moravuri. Dăscălimea primară nu se mai îns- 
păimântă de examene, nici de delegaţii ei, ci conștientă 
de menirea ei, plămădeșşte cu încredere în viitorul nea- 
mului aluatul ce părinții le încredințează, făcându-l tot 
mai bun și mai perfect. 


* 
x x 


Negreșit, sunt încă oarecari completări de făcut, 
pentru ca reforma să se zică că e deplin organizată. 

Aşà, pentru ca să nu se pară că examinarea se 
adresează numai memoriei, prin urmare să se poată 
cântări cât mai conştiincios valoarea atât a absolventu- 
lui, cât și a muncii dăscălești, ar fi necesar ca exami- 
narea orală să se mărginească la anumite obiecte prin- 
cipale: aritmetică, |. română, istorie, geografie și şt. 

naturale. La aritmetică, inzistându-se asupra probleme- 
lor practice și calculului oral, iar la l. română numai asu- 
pta citirii, ortografiei și punctuației, întrucât compune- 
rile se pot judeca după tema scrisă. 

Lucrările scrise, tezele, să fie eliminatorii, pentru ca 
să se pună mai multă muncă și temeiu pe ele încă din 
școală. 

Absolvenților să li se dea oarecari avantaje: Scur- 
tarea termenului de instrucție militară, mâsură care ar 
tinde ca elevul intrat în școală primară să n'o pără- 
sească înainte de a o termină. 

Totuș, așa cum se prezintă lucrurile, e un pas îna- 
inte făcut în scara progresului cultural, de a cărui de- 
săvârşire un om ca d-l Sp. Haret, care a muncit fără 
preget în acest scop, trebue să se simtă gelos. 


VASILE NICULESCU 


Institutor şi Director în Bucureşti. 

SUPRIMAREA EXAMENELOR LA 
ŞCOALELE PRIMARE 


«Lasă că te-oiu da eu la școală, îi vedea tu atunci». 

Aceasta-i sperietoarea care încă a mai rămas în unele 
case pentru a mai potoli neastâmpăratul fresc al dră- 
cușorilor de copii. 

Ca ilustrație pentru această amenințare, se pot cită 
scene cu aducerea la școală a copiilor în primele zile: 
strigăt, bocet, femei cu copii pe care-i aduc la școală, 
târîș ca pe căţei, copii ce se acață de poalele rochiilor 
Și ţipă că nu vor să rămâie fără mama lor la școală. 

Indată însă ce Domnul ori Doamna începe a se da 
pe lângă ei, a-i întrebă, a le vorbi poate mai frumos 
decât cei cari îngroziau cu școala — copiii văd că școala 
nu numai că nu-i o gogoriță dar că școala este un loc 
de mulțumire pentru ei; acolo ei aud povestiri frumoase 
care-i atrag și-i fac să vie cu plăcere la școală. 

Va să zică spaima afost trecătoare și de scurtă durată. 

Nu tot așă însă este cu examenul! 

După ce copiii au căpătat dragostea și interesul de 
școală, încep mai cu seamă părinții a le da în grijă că 
trebue a se gândi la examen, că la examen trebue să 
ştie foarte bine, că la examen se hotărește cine trece 
clasa și cine nu, că la examen vine și...... vine Şi... ... 

Când începe a se apropiă epoca examenelor, copiii 
se simt apăsați de o grijă ce nu o pot îndepărtă cu 

nici un Chip. In nevinovatele lor jocuri și în culmea ve- 
seliei în care sar află, e deajuns să le arunce cineva 
vorba «examen» și-i va vedeă îndată schimbaţi și cu- 
prinși de grijă. Ei nu văd în examen prilejul de a-și 
arătă destoinicia lor ci ei privesc examenul ca o împre- 
jurare în care norocul joacă rolul principal. Ei n'au în- 
ceput încă a-și da socoteală de valoarea lor, n'au încre- 
dere în puterile lor. De au răspuns bine, ei spun că 
au avut noroc. Frica aceasta de Necunoscut îi copleșeşte 
așă de mult în cât la examen, în locul copiilor svelți și 
voioși din timpul anului, se văd niște fricoși cu fețele 
îngrijate de teama unor închipuite întrebări gre/e la cari 
ei se așteaptă că nu vor puteă răspunde sau că vor 
răspunde slab. Grija aceasta, și emoțiunile prin care 
trec ei în timpul examenului, le amărăsc copilăria și-i 
ștânjenește în desvoltarea lor. 

Va să zică e rău! Ei! Dar poate că e un rău trebu- 
incios fără care nu se poate. Multe lucruri sunt rele 
și neplăcute dar fără cari nu putem ajunge la cele bune. 
Așă și examenul, poate că e unul din acele lucruri 
neplăcute dar neapărat trebuincioase. 

Să vedem însă care e scopul și folosul examenului. 
Examenul are de scop controlul spre a se asigură 
dacă școala corespunde sacrificiilor făcute de Stat. 

Acest control se face: 1) din partea dascălului asupra 
copiilor, 2) din partea autorității școlare asupra dascălului. 

Controlul din partea dascălului asupra copiilor la exa- 
men este zadarnic. Despre acest control s'a spus și 
S'a'scris cu atâta temeinicie încât nu mai încape discuțiune. 

Reproducein aci motivele invocate în astă privință 
pentru a se vedeă cum se spulberă orice urmă de în- 
doeală asupra zădărniciei acestor examene: 

„Este știut că un institutor sau învălător asculta 
Zilnic și cercetează întreaga clasă si pe fiecare scolar, 
si nu numai la un Singur obiect dejînvătămăut, dar la 
tot ce se învată. El are pe şcolarul sau neîncetat 
sub deaproape priveghere, dela intrare în şcoală si 
până la terminarea ei. Il cercetează, îl obsearvă și-l 
studiază în toate ale lui, în cât în orice moment insti- 
tutorul poate să-şi dea seama, de aptitudinile, de te- 
meimicia cunoșhinlelor și de lipsurile fiecăruia dintre 
școlari Săi. 

Notele ce se dau unui elev în tot cursul anului, 
atât la purtare cât şi la învățătură, sunt exact cân- 
tările. Rezultă dar în mod indiscutabil că examenele 
ce se fac 'la şcoalele primare sunt absolut inutile. 
Este o pierdere de timp pentru institutor şi un su- 
fhciu pentru școlari. Orice învățător conştiincios nu 
poate da şcolarilor săi alte note la examen decât 
acelea pe cari i le-a dat în ultimul trimestru. Ori- 
car: ar fi răspunsurile şcolarului, ele nu-i pot Schimbă 
convingerea ce şi-a făcut despre calitățile lui în tot 
cursul anului. 

Pentru aceste considerente suprimarea examenelor 
la şcoalele primare urbane în clasele I, II şi III şi 
la şcoalele rurale în diviziile I, TI si anul întâiu din 
divizia III se impune. Promovarea școlarilor din a- 
ceste clase se poate face după notele obtinute în cele 
trei trimestre din anul școlar. La absolvirea școalei 
primare însă, școlari să fie îndatoriți a trece un 
examen peniru a se vede temeinicia cunostintelor 
dobândite în cei patru ani de învățătură, cum si le- 
au asimilat, ce grad de desvoltare au, cum își pot 
expune gândurile lor etc. I se ehbereacă școlarului 

un certificat de absolvirea ciclului de cunoștințe ab- 
solut necesare oricărui cetătean. Certificatul fără în- 
doeală acordă şi oarecari drepturi în vieața socială, 
trebue deci să facă dovadă acestor cunostinte“. 

Așa dar, afară de examenul de absolvire, la celelalte 
clase examenul este fără nici un folos. 

Dar poate că examenul este trebuincios din punctul 
de vedere al controlului din partea autorităţii școlare 
asupra dascălului. 

Și din acest punct de vedere controlul prin examen 
este zadarnic. Revizorii și inspectorii, în tot cursul anului, 
prin inspecţiunile ce fac, au prilejul de a cunoaște relele, 
bunele și sârguința fiecărui dascăl în parte. Așă că 
până la examen și-au format convingerea despre corpul 
didactic din circumscripția lor. La examen nu mai au 
ceva nou de cercetat. 

Prin urmare, controlul și întrun caz și în altul fiind 
zadarnic, examenele la școalele primare frebuesc des- 
ființate ca nefolositoare și dăunătoare copiilor în prima. 
lor desvoltare. 

lată deci chestiunea desființării examenelor la școalele 
primare ajunsă în rândul chestiunilor cari cer a fi luate 
în desbaterea oficialității spre a hotări. 

Și în adevăr în lunie 1907 în urma argumentelor 
aduse, d-l Spiru Haret, fiind ministru, a desființat exa- 
menele la școalele primare rămânând numai examenul 
pentru certificatul de absolvire. 

Cu chipul acesta sau ușurat copiii de o grijă nefolo- 
witoare lăsându-le astfel veselia copilărească întreagă care 
este atât de trebuincioasă în timpul primei lor desvoltări. 

C. C. VALEANU 


Institutor în Bucureşti. 


www.dacoromanica.ro 


INVĂȚĂMÂNTUL PRIMAR PARTICULAR 


E necontestat că școala este factorul cultural cel mai 
însemnat dintr'o țară. Ea este temelia pe care se reazimă 
toate clasele sociale. 

Ministerul instrucţiunii a căutat în ultimele timpuri să 
ridice prin legi, regulamente, programe, diferite dispo- 
zițiuni și printrun serios control, toate felurile de insti- 
tuțiuni de învățământ public. 

Singur învățământul particular rămăsese în urmă, pe 
această cale, deși acest învățământ a avut și are o deo- 
sebită însemnătate în mersul general al instrucţiunii și 
a întregii mișcări culturale a țerii noastre. 

Intradevăr, cu toate că învățământul particular a 
mers și merge progresând din an în an — numărând 
peste 382 școli, cu peste 2.289 profesori și 35.503 
elevi— el se ocârmueșşte tot sub imperiul legii învăță- 
mântului din 1864, care, prin cele 12 articole dela urmă, 
enumără câteva dispozițiuni cu totul vagi, ce nu mai 
corespund cerințelor și timpului în care trăim. 

Faptul că «școala este o instituțiune organică, care 
are un singur și unic fundament — Statul —, un singur 
şi unic scop — întărirea lui în viitor», cum și conside- 
rațiunea că «Statul are dreptul și datoria să prive- 
gheze de aproape instrucțiunea privată și să dirijeze, în 

acelaș timp, educațiunea ce se dă la un așă mare nu- 
măr de elevi ce trec prin asemenea școli, au îndrep- 
tățit pe d-l Spiru C. Haret, ca, în 1904, să prezinte 
Corpurilor legiuitoare un proect de lege și apoi în 1910 
să elaboreze un anteproect de lege al acestui învăță- 
mânt, prin care se propun măsuri generale de natură 
organică, pentru bunul mers și pentru asigurarea și mai 
mult a netăgăduitelor foloase ce trebue să aducă terii, 
acest învățământ. 

Prin acest anteproect de lege, trimis tuturor școalelor, 
cu circulara No. 89.332/910, ca să-l studieze și să facă 
observațiunile ce s'ar găsi cu cale, se lasă inițiativei 
private toată libertatea de a înființă asemenea școli. Mai 
mult chiar decât atât, Statul se și obligă a le încurajă 
sub condițiuni însă, ca instrucțiunea și educațiunea ele- 
vilor să fie cât mai temeinice, ca internatele și hrana 
copiilor să fie în bune condițiuni higienice, ca progra- 
mele legile și regulamentele să se aplice, ca învăță- 
mântul să nu conțină nimic contrar ordinii publice, bu- 
nelor moravuri, legilor și instituțiunilor Țerii, în fine ca 
școalele acestea să fie adevărate focare culturale și na- 
ționale. 

Cu toate că aceste dispozițiuni nau putut aveă încă 
putere de lege, totuș, în timpul ministeriatului d-l Spiru 
C. Haret, Sau luat măsuri și s'a lucrat în aceste 
vederi. 

Să vedem acum ce sa făcut, mai însemnat, pentru 
învățământul particular primar, mai ales, în timpul din 
urmă. 

1. Până mai în anii din urmă, numărul școalelor pri- 
vate nu eră bine știut. Ele se deschideau, unele cu au- 
torizațiunea Ministerului, altele fără nici o autorizațiune, 


www.dacoromanica.ro 


277 


şi, apoi se închideau când conducătorii lor credeau de 
cuviință, fără a mai comunică aceasta și autorităților 
școlare. 

De multe ori se procedă la închiderea vreunei școli, 
din pricina abaterilor dela regulamentele școlare sau din 
alte pricini și mai grave, pentru ca apoi aceeaș școală să 
continue a funcționă în mod clandestin, mutându-se în 
altă parte a orașului. 

In zadar se luau măsuri pentru aprobare de orarii, 
programe și alte dispoziţiuni bune de Minister, căci 
lipsiă controlul. Revizoratul școlar al Capitalei printr'un 
raport asupra mersului învățământului public și privat, 
publicat în Monitorul Oficial No. 207 din 1908, ară- 
tând Ministerului starea în care se găsiă învățământul 
particular, a hotărît pe d-l Haret să creeze un Serviciu 
înspectoral de control, pe ziua de 1 Decemvrie 1908. 

Avem credința că astăzi nu se mai găseşte nici o 
școală, care să funcționeze fără autorizațiune și să nu 
fie raportată imediat Ministerului, dacă sar abate dela 
regulamentele școlare. 

2. Direcțiunea învățământului particular din Minister, 
lucrând cu ceamai mare atențiune, pricepere și muncă, — 
inspirate de d-l Haret—a format registre, matricule, 
pentru deschiderea și închiderea școalelor, — catalogarea 
acestora, — registre pentru autorizarea și funcționarea 
personalului didactic, cum și registre pentru trecerea 
conținutului celor mai însemnate rapoarte ale organelor 
de control cu apostilele Ministrului și a măsurilor ge- 
nerale de organizare, pentru bunul mers al învățămân- 
tului particular. 

3. Fiindcă regulamentul școalelor particulare din 
4 Iulie 1896 are multe lacune în privința admnistra- 

țiunii acestor școale, sau făcut instrucțiuni generale, 
prin circulările No. 44.064 şi 50.459/910, privitoare 
la o bună și regulată funcționare a școalelor de toate 
gradele, cum și a azilurilor confesionale și a școalelor 
de copii mici. Prin aceste instrucțiuni se lămurește în 
mod amănunțit administrațiunea interioară a școalelor 
private. 

4. Unele localuri de școli lăsau mult de dorit sub 
raportul higienic. Multe erau prea puțin încăpătoare, 
dacă nu în stare de ruină și rău făcute în distribuția 
sălilor de clase, a dormitoarelor etc. Unele aveau sa- 
loane de primire destul de luxoase, pe când camerele 
de clase, așă de strâmte, că abia puteau permite ca trei 
eleve să stea în lățimea unei clase. Prin circulările 
No. 22.039/909 și No. 56.556/910 sau numit comi- 
siuni speciale — din inspectori și medici școlari — cari 
au vizitat din nou aproape toate localurile de școli, 
stabilind cubajul școlilor, destinația camerelor și nu- 
mărul elevilor ce pot cuprinde clasele și dormitoarele, 
în raport cu volumul ce-l aveau și după felul și cate- 
goria fiecărei şcoli. 

5. Una din constatările de căpetenie, ale inspecto- 
rilor, a fost că sau găsit înscrieri de elevi cu nume 
schimbate, la unele școli străine. Pentru a se opri 
acest abuz sa dat Circulara cu No. 70.586/909 ca 
«înscrierea elevilor în școli, să se facă după naționa- 
litatea ce se va constată cu acte oficiale emanate dela 
autoritățile țerii de origină, căci simplele buletine de 
naștere nu sunt în genere nici destul de clare, nici 
destul de sigure. Copiii înscriși fără nici un act trebue 
considerați ca Români, până la proba contrară. Copiii, 
cari au fost înscriși cu nume schimbate, dacă sunt 

supuşi români, trebue să se înscrie cu numele lor cel 
adevărat românesc». 

Apoi pentru controlarea acestor măsuri luate, Mini- 
sterul a dat deciziunea cu No. 22.192/909 prin care 
toate școlile sunt obigate ca să păstreze la cancelarie, 
actele de botez ale tuturor copiilor înscriși, precum și 
pașapoartele părinţilor, sau în lipsa acestora, alte acte 
oficiale, cari să le țină la dispozițiunea inspectorilor spre 
verificare, în scop de a face constatarea naţionalității 
elevilor de curs primar. 

6. Erà un obiceiu înrădăcinat în unele școli parti- 
culare, ca în clasa l-a să se înscrie elevi cu vârsta chiar 
sub 6 ani. Nu e nevoie să se evidențieze răul acesta 
din punct de vedere al desvoltăii puterilor sufletești 
ale copilului. Prin circulara, însă, sub No. 48.667/910 
sa interzis înscrierea copiilor în această clasă, cari la 
1 Septemvrie n'au vârsta de 6 ani și 3 luni. Aceasta 
conform art. 2, din „regulamentul pentru examinarea 
elevilor de curs primar, pregătiți în particular, care 
hotărește să fie admiși a da examen de clasa I-a 
numai acei elevi cari la 1 Iunie împlinesc /7 ani. Copii, 
însă, sub vârsta de mai sus, pot să urmeze |lecțiunile 
în «Grădinile de copii». 

7. Şe știe că de obiceiu cursurile la unele școli în- 
cep cu mult mai târziu decât cele ale statului, că timpul 
de lucru este scurtat prin vacanțe și sărbători nepre- 
văzute de nici un'regulament. Pentru înlăturarea aces- 
tora, sa dat circulară prin care sa oprit suspendarea 
cursurilor în alte zile, decât sărbătorile prevăzute pentru 
școlile statului, exceptându-se școlile comunităților streine, 
pentru zilele de sărbători principale ale confesiunii ele- 
vilor respectivi. 

8. Erau școli, în interiorul cărora prin nimic nu se 
amintiă țara noastră. Directorii, profesorii, cellalt per- 
sonal didactic, nimeni nu știiă românește,afără de institu- 
torii pentru limba română. Prin ordinile cu No. 75.445/909 
și No. 2.983/910 sa hotărirt ca toți directorii și direc- 
toarele de școli particulare să știe limba țerii noastre. Acei, 
cari sau găsit funcționând autorizați ca atare, au fost 
obligați să învețe românește și să depună un examen 
sumar asupra vorbirii și înțelegerii limbii române, înaintea 
inspectorului circumscripției respective. Măsura a dat re- 
zultate bune. 

Dacă această obligație sa luat pentru școlile primare, 
apoi măsura sa hotărît să se aplice cu toate stricteța 
pentru conducătoarele «Grădinilor de copii», cu averti- 
zarea prin circulara cu No. 6.382/910 că se vor eli- 
mină din asemenea școli, toți copii de cetățeni români, 
dacă conducătoarele nu înțeleg și nu știu românește. 

9. Prin unele școli sau găsit utilizându-se cărți și 
hărți neaprobate de Minister. Pentru ca această stare 
de lucruri să nu sdruncine iubirea și respectul ce da- 
torează orice locuitor către țara în care sa născut și 
trăește, prin circulările cu No. 52.713/909 și No. 11.039 
din Martie 1910, sa cerut a nu se mai introduce în 
școli decât cărți și hărți autorizate. Limba română, 
istoria țerii noastre, geografia și religia ortodoxă atât 
în cursul primar cât și cel secundar să se predeà co- 
piilor de cetățeni români numai după cărți românești, 
aprobate de Minister. Pentru celelalte cursuri se pot 
predă și după cărți streine, dar să fie autorizate. Pentru 
aceasta, toate școlile au înaintat Ministerului cărțile 
străine ce le-au introdus, spre a fi cercetate. Dintre cele 
aprobate, două exemplare din fiecare sau vizat de Mi- 

nister. Un exemplar sa înapoiat școalei respective, iar 
al doilea s'a păstrat în biblioteca specială a cărților străine 
din Minster, înființată pentru a fi la îndemâna orga- 
nelor de control. 

Sa cerut de asemenea școlilor să aibă portretele 
Suveranilor noștri și predarea Istoriei naționale să se 
facă după tablouri istorice. 

10. O altă chestiune importantă, care a preocupat 
Ministerul, a fost autorizarea personalului didactic. 
Se ştie că recrutarea membrilor corpului didactic se 
făceă numai pe baza unor studii deseori neterminate 
ale școalelor secundare, studii făcute în țară sau în străi- 
nătate. Pentru a se da mai multă garanție în auto- 
rizarea membrilor corpului didactic, s'a hotărît: æ) pentru 
grădini de copii, numai persoane care se poseadă ase- 
menea diplome de capacitate pentru conducerea unor ase- 
menea școli; b) pentru cursul primar, postulanții să aibă 
calificația suficientă, cel puțin absolvirea cursului secundar, 
și în caz când certificatul de studii are o vechime mai 
mult de cinci ani, înainte de data cererii de autorizare, 
postulantul e obligat mai întâiu să dea un examen sumar 
de materiile ultimei clase, într'o sesiune împreună cu 
examenele elevilor preparați în particular, conform cir- 
culării No. 50.901/910. Pentru personalul didactic străin, 
potrivit ord. No. 12.811/910, postulantul trebue să do- 
vedească că are dreptul și calificațiunea că poate func- 
ționă ca institutor în țara lui de origină. Apoi toate 
actele de studii să fie vizate de Ministerul nostru de 
externe și echivalate de Consiliul permanent, conform 
ord. No. 69.208/910. 

Pentru personalul didactic, care predă limba ebraică 
atât în școlile primare cât și în azile confesionale, postu- 

lanţii trebue să dea un examen, după o programă spe- 
cială, înaintea unei comisiuni, formată din rabini şi un 
inspector școlar. Asemenea examene s'au și ținut în două 
sesiuni, în București. Prin aceasta sa pus stavilă evre- 
ilor emigranți de prin Rusia, Galiția, Bulgaria și alte 
țeri, cari nu știau nici o vorbă românească. 

11. Ministerul, în dorința de a amelioră metodele de 
predare a obiectelor de limba română, istoria și geo- 
grafia țerii, în școalele particulare, a hotărit cu ord. 
No. 15.223/909 sa se fină conferințe cu institutorii şi 
institutoarele acestor școli, mai întâiu în Capitală, în 
1908. Aceste conferințe sau ținut şi în anul următor 
1910, în București, numai cu membrii corpului didactic 
privat; iar pentru institutorii din restul țerii, cu circu- 
lara No. 727/910 au fost obligați să participe la con- 
ferințele generale ale corpului didactic public. Conferin- 
tele acestea din Capitală au fost vizitate în anul 1909 
de 150 institutori, iar în 1910 de peste 250 de parti- 
cipanți. Ele sau ținut pentru prima oară în țara noastră. 

12. Învățământul limbii române se făceă mai înainte 
insuficient, ca să nu zic mai mult, istoria și geografia 
țerii erau neglijate şi religiunea ortodoxă predată cu o 
culpabilă nepăsare. 

Cu toate circulările repetate ce se dedeau, rezultatele 
nu erau mai îmbucurătoare. 

Această stare de lucruri se datoră, în primul rând, 
numărului prea mic de ore ce se consacrau în predarea 
acestor obiecte. Și eră natural să fie așă, când sau 
găsit şcoli cu 2 ore de lecțiuni propuse în limba ro- 
mână, pentru toate obiectele, afară de dexterități. 

A trebuit multă muncă și energie, pentru ca Minis- 
terul să poată impune și școalele private, mai ales cele 

străine, să primească un număr de ore mai mare de 
lecțiuni, propuse în limba română, pentru clasele chiar 
cu copii de Români. 

Sa reușit, nu fără greutăți, să se întocmească tipuri 
de orarii, după cari și astăzi cred că urmează școlile 
particulare, cu următorul număr de ore de propunere 
în Amba română : 


Tip. A, pentru școalele de băieți români: clasa I 17 
ore; clasa II 21:/,; și câte 24 ore în clasele II și IV. 
Tip. B, pentru școalele de fete românce: 20 în 
clasa I, 23!/. în clasa II și câte 24:/, în clasele III și IV. 
Tip. C, pentru școlile israelite de băieți: 16 în clasa 
I; 17 în cl. II; 171/, în clasa III și 181/, în clasa IV. 

Tip. D, pentru şcolile israelite de fete: 20 ore în 
clasa I; 201/, în clasa Il-a, și câte 211/, în clasele 
III şi IV. 

Tip. E, pentru şcolile ungare calvine şi catolice, fără 
copii de Români sau supuși români: 3 ore în clasa I, 
3 în clasa I-a, 3 în clasa II-a, 4 în clasa IV-a și 4 
în clasele V și VI unite. 

Tip. F, pentru școlile catolice cu copii de Români: 
8 în clasa l-a, 10 în clasa Il-a și câte 12 în clasele III 
și IV plus câte 2 ore de fiecare clasă pentru religiunea 
ortodoxă, cum și câte 2 ore pentru aritmetică; apoi 
câte o oră pentru șt. naturale în clasele III și IV. 

Tip. G, pentru școlile catolice, fără copii de Români 
sau supuşi români: 5 ore în clasa l-a, 6 în clasa I-a 
şi câte 5 în claselelll și IV. 

Tip. H, pentru şcolile anglicane: 9 ore în clasa I-a, 
11 în clasa Il-a, și câte 13 în clasele III și IV-a, plus 
câte 2 ore de religiune ortodoxă, pentru fiecare clasă. 

Tip. L, pentru școalele luterane de băieți cu copii 

de Români: 11 ore în clasa I-a, 11 ore în clasa II-a, 
13 ore în clasa II-a și tot 13 în clasa IV. 

Tip. J, pentru şcoalele luterane de băieți, fără copi 
de Români sau supuşi Români câte 6 ore de fiecare clasă. 

Tip. K, pentru şcolile evangelice de fete: 81/, în 
clasa I-a, 9 în clasa Il-a, 91/, în clasa III-a, 9 ore în 
clasa IV-a, numai ca expermentare pentru anul şcolar 
1910/911. 

Tip. L, pentru școlile catolice de fete: câte 13 ore 
în clasele I și a [l-a și câte 15 în clasele III și IV. 

Pentru alte școli de alte confesiuni și naționalități 
străine, s'au făcut orarii separate, prin analogie cu 
aceste tipuri. 

Tip. M, pentru grădinile de copii ale comunităților 
străine, cu câte 12 1/ ore de propunere în limba ro- 
mână, cu copii de cetățeni sau supuși români. 

Tip. N, pentru azile confesionale, câte 18 ore de 
propunere în limba română pe săptămână. 

Pe baza acestor tipuri generale, sau făcut și orarii 
cu anume distribuire de obiecte și sau trimis școlilor ca 
să le aibă în vedere în privința aranjării, după greutatea 
și importanța obiectelor de învățământ. 

Faţă de trecut sa făcut un pas mare înainte. Dela 
2 şi 3 ore pe săptămână de lecțiuni propuse de limba 
română, s'a ajuns la orariile arătate mai sus. Astăzi, în 
orice școală, cu asemenea orarii, rezultatul învățământului 
limbii române poate fi mulțumitor, dacă personalul di- 
dactic respectiv ar lucră metodic şi şi-ar face datoria 
în conștiință. 

13. Fiindcă în unele şcoli ale comunităţilor străine 
frequentate chiar de copii Români, educațiunea națională 
eră neglijată, că nu se da cântecelor românești absolut 

nici o atențiune, că imnul regal eră nesocotit, că sär- 
bătorile naţionale nu erau respectate, Ministerul prin 
circulara No. 30.543/910 a pus în vedere tuturor 
școlilor străine, care găsesc pe pământul țerii noastre 
o așă de largă ospitalitate, să cânte melodiile româ- 
nești, introducând în orar cel puțin :/ oră de cân- 
tare pe săptămână, pentru fiecare clasă. Apoi, să se 
serbeze sărbătorile naționale şi să se cânte imnul 
național. 

14. Cu ocaziunea examenelor de fine de an, înaintea 
comisiunilor de Stat, sa constatat că majoritatea ele- 
velor m'aveau o preparațiune suficientă pentru lucru 
de mână. Pentru aceasta, s'a pus în vedere școalelor, 
prin circulara No. 56.369/910, ca să se dea mai multă 
atențiune acestui învățământ, spre a nu se uzà de ri- 
goarea ca, pe viitor, asemenea eleve să rămână re- 
petente. 

15. Unele școli nu se conformau obligațiunii legii 
învățământului primar de a trimite la examenul de fine 
de an toți copiii de Români. Ba sa dovedit chiar, fără 
putință de a se mai tăgădui, că, unele școli tindeau să 
lipsească pe copiii de Români de învățământul real și 
serios al limbii lor materne și să-i substragă dela 
obligaţia legală a învățământului primar. Pentru aceasta, 
sa dat circulara cu No. 17.243/910 prin care se ho- 
tăreşte că în afară de pedepsele prevăzute de lege, toți 
copiii cari se vor găsi la inspecțiuni,în asemenea cate- 
gorii, să fie înscriși din oficiu, în școlile publice, cu în- 
ceperea viitorului an școlar. 

16. In privința învățământului religiunii ortodoxe s'a 
constatat pe alocurea mai multe abateri. De aceea s'a 
obligat ca școlile care primesc copii ortodoxi de supuși 

români să nu mai silească pe aceștia să iea parte la 
lecţiunile de religiune de altă confesiune. Prin diferite 
ordine cu No. 63.419/910, No. 67.162/910 şi altele, 
sa pus în vedere directiunilor școlilor confesionale «că. 
nu le este permis să abuzeze de increderea părinților, 
pentru a abate pe copii dela datoriile religiei lor pă- 
rintești și că nu este permis nimănui a se atinge de 
religia țerii care-i dă ospitalitatea. Asemenea abateri 
constitue o ofensă pentru religia dominantă a țerii, pe 
lângă încălcarea drepturilor părinților, și, că Ministerul 
va luă măsură ca să înscrie din oficiu în școalele pri- 
mare publice, pe toţi copiii ortodoxi, ce sar găsi în 
asemenea școli. 

Pe de altă parte, prin circulara No. 1.811/910 sau obli- 
gat toate școlile confesionale să trimită toți copiii in- 
terni ortodoxi supuși români, în fiecare Duminecă la bi- 
serica ortodoxă din apropiere, sub conducerea unei pe- 
soane mai în măsură a îndeplini această însărcinare. 

17. Pentru a se puteă exercită un control serios a- 
supra purtării elevilor școalelor particulare, în afară de 
școală, prin circulara No. 82.629/910, Ministerul a cerut 
tuturor directorilor școlilor particulare să stabilească uni- 
forma, culorile distinctive cu numărul de ordine al fie- 
cărui elev, ce trebue să se poarte, pentru fiecare școală 
în parte. 

Toate aceste măsuri, controlate de a proape de in- 
spectorii respectivi, ca și altele ce nu le-am mai amintit 
aci, desigur că contribuesc și asigură învățământului 
privat o desvoltare rodnică, până la votarea unei legi 
speciale, prin care se vor organiză și stabili regule menite: 
să ridice acest învățământ la înălțimea ce i se cuvine 
și a dobândi o însemnătate și mai mare. 

Legiferarea învățământului particular va completă o 
lipsă simțită, va armoniză învățământul privat cu ceł 
public, putându-se lucră și maicu spor și folos pentru 
țara noastră și în această direcțiune. 


G. SIMIONESCU 


Institutor în București. 

MUZICA ŞI DESEMNUL 


Școala primară are ca țintă, să pregătească cât mai 
bine pe copiii de astăzi, cetățenii de mâine ai țerii, 
pentru nevoile vieţii sociale. 

Mult timp, școala primară sa învârtit în sfera ei de 
memorizare și abstracțiune. Dela un timp însă, ea, 
grație solicitudinii conducătorilor ei, a trebuit să pă- 
răsească tradiția scolastică și să se apropie de domeniul 
realității, pregătind pe elevi pentru vieața reală. 

Numai când sacrificiul de timp și energie, făcute de 
individ în epoca şcolarității își găsește echivalent în vieața 
practică, numai atunci se poate zice că școala și-a făcut 
datoria. 

Intre obiectele din programa școalei primare, cari 
ajută la educaţia tinerimii și au o mare aplicație în 
vieața practică, sunt muzica şi desemnul. 

Muzica. In şcoala primară, prin muzică se înțelege 
cântatul cu vocea, după auz, prin imitație. 

Copilului dela 7—10 ani îi place foarte mult să cânte. 
Primul lui maestru de muzică a fost mama. Școala pri- 
mară are să plece dela această predispoziție naturală 
a sufletului copilului. Cine poate contestă importanța 
muzicii și puterea ei educătoare? 

In şcoală, muzica, pe lângă că formează gustul es- 

tetic, sentimentul și voința, dar ea influențează direct 
asupra inimii. Fiecare din noi e convins de aceasta. 

Rar să auzi o «bătută» sau o «horă» și să nu te mișce 
oricât de bătrân ai fil Ori să auzi imnul «Trăească 
Regele» cântat de un cor bun și să nu ai sensaţie de 
respect, slavă, adorare pentru persoana Regelui. Ori să 
auzi un cor bun, armonios, la o biserică și să nu te 
transporte în sferele cerești, uitând pentru moment 
toate deșertăciunile vieții. 

Muzica este și un puternic mijloc de educațiune na- 
țională. De câte ori efectul ei n'a fost hotărît în lupte 
smulgând victorii, fără să țină socoteală de număr? 

Muzica descopere simțimintele cele mai ascunse, pro- 
duce veselie într'o casă și dă un farmec deosebit celui 
ce știe să cânte. 

Tot această artă stabilește fraternitate între oameni. 

O cântare din frunză, din tilincă, din cimpoiu, fluer 
sau bucium din depărtare, de către un simplu muritor 
care în tăcere și singurătate își exprimă simțirea sufle- 
tului așă duios, nu-ți face o plăcere? 

In sfârșit să nu uităm că muzica este un element, 
prin care se recunoaște gradul de cultură generală a 
unui popor și prin ea se păstrează urmașilor lui toate 
notele triste sau vesele, după cum i-a fost și trecutul. 

Sa zis cu drept cuvânt că muzica nobilează pe om 
și înalță popoarele. 

De aceea e o datorie să folosim în școalele primare 
cântarea, desvoltând fără note, urechea și simțirea prin 
cuvinte alese pentru vârsta elevilor, dând preferință 
cântecelor naţionale și bisericești, ca astfel tineretul cres- 
când sub influența muzicii noastre, mai târziu să nu 
desprețuească, cântecele naționale și tot ce e românesc. 

In programa școalelor primare din 1864, muzica nu 
figură ca obiect aparent. Totuş se cântă prin școli, 
după auz și numai în acele școli, unde dascălul aveă 
voce și cunoșteă această dexteritate. Ea nu eră obli- 
gatoare. 

In programa analitică a școalelor primare din 2 Oc- 
tomvrie 1893, muzica figură ca obiect, însă se predau 
numai cunoștințe teoretice: cetirea notelor, valoarea lor, 
măsura etc, și mici exerciții ușoare de intonație pe note, 
în limitele cunoștințelor teoretice. Prin urmare, după 
cum vedem, ea figură numai în programă, fără să 
dea roadele cerute, și fără a aveă o influență edu- 
cătoare asupra elevilor. 

Această stare de lucruri a durat până la 1898, când 
se reformează programa analitică, Ministrul Instruc- 
țiunii fiind d-l Spiru C. Haret. 

In această programă, muzica ocupă locul și rolul ce 
se cuveniă să aibă în cursul primar, scoțându-se partea 
teoretică așă de nepotrivită cu vârsta și inteligența mi- 
cilor şcolari și obligându-se a se face în fiecare clasă, 
anual, câte 10 cântece ușoare, naționale și bisericesti, 
cari se pot învăță cu înlesnire după auz. 

Cu modul acesta, muzica, în școalele primare, şi-a 
luat avânt, a făcut progrese. Astăzi se cântă prin şcoli. 
Se găsesc la numeroase școli coruri pe mai multe voci; 
coruri religioase, compuse din elevi, cari dau răspun- 
surile la sf. leturghie. Asemenea prin multe sate și orașe 
sau organizat societăți corale și instrumentale pentru 
desvoltarea gustului muzical și pentru cunoaşterea ș 
răspândirea ariilor noastre populare. 

Pentru înlesnirea corpului didactic în predarea mu- 
zici, Cassa Școalelor a imprimat, din inițiativa d-lui 

Ministru Spiru C. Haret, două colecții de cântece: 
Una de d-l Gh. Kiriac în 1905 și alta de d-nii: N. 
Bărbulescu și N. Lascu în 1909. 

Muzica, făcând un mare progres prin școli, astăzi 
simți o adevărată plăcere, asistând la un cerc cultural 
sau la orice serbare școlară, unde poeziile, dialogurile 
și piesele teatrale, alternează cu cântecele naționale pe 
mai multe voci, bine conduse, bine înjghebate. 

Desemnul. Desemnul are o mare aplicațiune în vieața 
practică. In adevăr, el își găsește aplicațiuni mai în 
toate carierele, începând dela țăranul și muncitorul cel 
mai umil și până la oamenii cari ocupă cele mai înalte 
pozițiuni sociale. 

Desemnul este prima condiție a progresului în di- 
versele ramuri ale industriei unei națiuni. El însutește 
valoarea materiilor brute, cari toate trebuesc operate 
după principiul desemnului. 

Numai grație desemnului, industria germană și a Sta- 
telor Unite și-a luat avântul său ca industrie înteme- 
iată pe valoarea muncii, bazată pe dexteritate la pre- 
lucrarea materiilor brute și la fasonarea lor. 

Prin urmare, desemnul fiind un excelent mijloc, atât 
pentru educația generală școlară, :cât și de educație 
profesională, trebue să stea în fruntea tuturor dexteri- 
tăților și să i-se dea atențiunea cuvenită în școala pri- 
mară, mai cu seamă, când știu că majoritatea copiilor 
noștri rămân numai cu ce învață aci. 

Din cauza deselor aplicațiuni și a marei importanțe, 
ce are desemnul în vieața practică, s'au încercat diferite 
sisteme în predarea lui, până ce sa ajuns în fine să 
fie pus pe o cale naturală, rațională. 

Așă, la început, desemnul în școala primară se măr- 


www.dacoromanica.ro 


292 


giniă numai la desemnul geometric. Se memorizau nişte 
definițiuni de diferite feluri de linii și figuri, fără să 
se insiste la desemnarea lor. Acest nenorocit sistem 
a fost practicat în școalele noastre primare dela 1864 
până la anul 1893 când, odată cu ivirea programei din 
acel an, a suferit și desemnul o schimbare, apărând 
desemnul după cazetele punctate cari deși erau întru 
câtva superioare celui anterior, totuș în privința pre- 
dării, și a folosului practic, erau la fel. «Predarea 
după caietele punctate erà un mijloc minunat pentru 
a împiedică pe copil de a cugetă, pentru a-i nimici 
spiritul de observație și pentru a împiedică desvoltarea 
unui talent născând». (Hegel). 

Această stare de lucruri, în care desemnul nu a 
făcut nici un progres și elevii absolvind cursul primar 
erau de cele mai multe ori perfecţi copietori, însă ră- 
mâneau împetriți în fața celui mai simplu obiect de de- 
semnat după natură, a durat pânăla 22 Ianuarie 1898, 
când, fiind Ministru al școalelor D-l Spiru C. Haret, sa 
dat și desemnului atențiunea, ce se cuvine, părăsindu-se 
metoda punctată și înlocuind-o cu desemnul după natură. 

Și fiindcă membrii corpului didactic erau hepregătiți 
pentru predarea acestui obiect după cerințele nouă ale 
programei, d-l Ministru Haret, în solicitudinea sa pentru 
bunul mers al școalei, a instituit în București, în luna 
Fevruarie 1898 un curs liber de desemn după natură, 
sub conducerea d-lui profesor Hegel, care dă la lumină 
și o călăuză pentru predarea desemnului. Și cu ocazia. 
conferențelor generale din August 1898, s'a trimes în 
fiecare capitală de județ, câte un institutor pregătit la 
cursurile d-lui Hegel, spre a arătă și inițiă și pe colegii 
săi din țară în ceea ce a văzut și învățat dela maestrul său. 

Insă, deși programa din lanuarie 1898, cu modifică- 
rile aduse în 1903 și 1908, prevedeă predarea desem- 
nului după natură, pentru care sa și publicat în Bu- 
letinul Oficial No. 201 din 1 August 1902, «Instruc- 
țiuni pentru predarea desemnului după natură în con- 
formitate cu programa de studii a școalelor primare», 
de fapt în școală, desemnul se făceă tot după caiete 
de desemn cu modele tipărite, cari în ultimul timp 
apăruse o sumedenie de asemenea caiete de desemn, 
zise desemn după natură, deși erau departe de a co- 
respunde acestui fel de desemn. 

Halul, în care ajunsese predarea desemnului în școa- 
lele primare, pe baza modelelor din caiete, nu puteă 
să mai continue. 

Pentru înlăturarea acestui rău, d-l ministru Haret, 
încă din 1909 însărcinează pe inspectorul primar, unit 
cu cel special de desemn, să studieze chestia și să pro- 
pună soluţiunile pentru îndrumarea desemnului în școala 
primară pe adevărata cale, spre a da rezultate prac- 
tice corespunzătoare timpului. Și cu schimbarea pro- 
gramei cursului primar din 1910, cea mai radicală 
modificare a suferit desemnul. 

In acest scop, d-l ministru Haret, repetă ceeace 
a făcut în 1898, instituind în Bucureşti, dela 5 Noem- 
vrie 1909 până la4 Fevruarie 1910, un curs de desemn 
ținut de d-l profesor şi inspector de desemn, I. Strâm- 
bulescu, cu membrii corpului didactic primar, spre a 
se perfecționă în noua metodă a predării desemnului, 
distribuindu-se pe la şcoli și un povățuitor cu explica- 
țiuni amănunțite. 

Asemenea, în conferințele generale din Aprilie 1910, 
între alte chestiuni ce s'au fixat de discutat, primul loc 

l-a ocupat desemnul, făcându-se și lecțiuni practice cu 
elevii. 

Şi astfel, după multe rătăciri, s'a ajuns în fine în anul 
1910, graţie Omului școalei, Spiru C. Haret, ca de- 
semnului în școala primară, să i se dea calea cuvenită, 
. corespunzând îndrumărilor date acestui obiect în țerile 
înaintate în industrie ca Germania și Statele-Uhnite. 

De azi înainte, școlarii vor câștigă, prin noua în- 
drumare a desemnului, atât din punct de vedere inte- 
lectual cât și material. 

GHEORGHE I. POPOVICI. 


Institutor în Tecuci. 

VALOAREA DOCUMENTARĂ 
A RECENSĂMÂNTULUI ȘTIUTORILOR 
DE CARTE DIN 1909 


O statistică de dimensiunile «recensământului știuto- 
rilor și neștiutorilor de carte din 1909», care a înregis- 
trat și clasificat 5.047.342 locuitori, pentru cei ce nu 
cunosc condiţiunile în care sa executat lucrarea, și mai 
ales pentru acei cari nu cunosc mijloacele de control, 
poate permite insinuațiuni tendențioase și de rea cre- 
dință cari reușesc uneori să strecoare îndoeală asupra 
valoarei documentare a acestui recensământ. 

De aceea e nevoie de un examen obiectiv al greu- 
tății cifrelor acestei statistice, care să dovedească gradul 
lor de preciziune și să convingă că nici o preferință 
de actualitate n'a căutat sa influențeze determinarea lor. 

Statistica în general, ar pierde caracterul de metodă 
Științifică dacă n'ar există mijloace, pe de o parte de a 
preveni și înlătură, prin organizarea, lucrărilor cauzele 
de imperfecţiune. în culegerea și elaborarea cifrelor, iar 
pe de alta, de a verifică și controlă rezultatele prin con- 
cordanța necesară, care trebue să apară din confrun- 
tarea lor cu alte documente în relațiune necesară cu ele. 

De aceea, și la recensământul din 1909 se pot găsi 
considerațiuni de critică obiectivă și metodică specială, 

pentru a determină probabilitatea cu care se prezintă 
diferitele lui categorii de cifre, față de realitatea existentă. 

In primul loc, sunt de observat condiţiunile deosebit 
de favorabile, în care s'a făcut numărătoarea popula- 
țiunii care ne interesă. Ministerul de instrucțiune dis- 
pune de un numeros corp de institutori și învățători, 
răspândiţi în mod stabil în toate comunele și cătunele 
țării și care, pe de o parte, e mai omogen, mai cult, mai 
disciplinat și decât oricare alt corp de agenţi statistici, 
iar pedealtă parte are o îndemânare deosebită pentru 
astfel de lucrări, căpătată prin exerciţiul anual al lu- 
crărilor similare dela recensământul copiilor în vârstă de 
şcoală. 

Ocupaţia profesională zilnică, dă o competență deo- 
sebită acestui corp, tocmai pentru clasificarea după cul- 
tură, a locuitorilor, pe cari, mai ales în circumscripțiile 
mici, agentul respectiv prin însăș stabilitatea funcției 
sale, puteă să-i cunoască personal în mare parte. 

Constatările în această privință sunt neîndoios mai 
exacte decât acela al oricărui alt corp de agenți sta- 
tistici, aleși din profesiuni deosebite, variate și fără legă- 
tură cu ocupaţia școlară. 

Aceste constatări erau făcute pe liste nominative pe 
care învățătorul le completă el însuș, mergând din casă 
în casă, unde, odată cu înregistrarea fiecărui locuitor, el 
făceă clasificarea lui în diferite rubrici. Aceasta permitea 
o mai mare preciziune decât s'ar fi putut aşteptă dela 
sistemul buletinelor individuale, în care fiecare locuitor 
e dator să se clasifice singur sau cu ajutorul vreunui 
vecin, accidental mai cărturar, și adesea ezitând asupra 
categoriei sale proprii. Apoi, despuiarea buletinelor in- 
dividuale, făcută departe și de persoane străine loca- 


www.dacoromanica.ro 


297 


lității, mai permite să se strecoare neobservate multe din 
erorile de origină, dacă nu introduce ea însăș altele nouă. 

Imparțialitatea operațiunii găsiă garanții în faptul 
că ea nu aveă nici o latură care să deștepte motive 
interesate, nici la locuitor pentru a face declaraţiuni 
falșe, nici la recensor pentru înregistrarea lor. 

Această numărătoare nu puteă naște nici câștig nici 
pagubă, nu puteă deci comportă erori sistematice relative 
la imparțialitatea datelor. 

Sinceritatea lucrării eră apoi sub garanţiile obișnuite 
în corpurile organizate ierarhic. Fie la revizorat, fie la 
minister puteau apare neglijențele și anomaliile sistematice. 
Anume categorii de recensat, puteau fi confruntate cu 
constatări inregistrate pe alte căi, cum de exemplu, nu- 
mărul copiilor recenzați ca urmând la școală, trebuiă să 
se juxtapună aceluia înregistrat în statistica anuală cu- 
rentă. Apoi, măsuri disciplinare, exemplul pedepselor 
aplicate în cursul operaţiunii celor evident neglijenți sau 
de rea credință, refacerea lucrărilor acolo unde ele au 
fost trimese înapoi după constatarea imperfecțiunilor lor 
vizibile, erau, toate, o strajă pentru sinceritatea înregi- 
strărilor, pentru care de altfel nu există interes de fal- 
șificare din sistemă. 

In deosebit de competenţa, imparțialitatea și sinceri- 
tatea pe care astfel le garantau aceste condiţii favora- 
bile, în care .s'a cules materialul, se poate adăugă obiec- 
tivitatea cu care rezultatele au fost publicate. In no- 
tele analitice ale recensământului, se găsește discuția 
probabilității generale a acestei operaţiuni, și rezervele 
raționale cari trebuiau făcute asupra unor rubrici din 
tablourile ei. Intre altele vom cită din pag. XLIX urmă- 
toarele: 

«Dacă luăm ca bază de comparaţiune, Recensămân- 
tul general al populațiunii, din 1899, ajungem la urmă- 
toarele indicațiuni, cari să ne dea o idee de aproximația 
întru câtvă probabilă a acestor numere». 

«In 1899 sau recensat în total 4.694.288 persoane 
mai mari de 7 ani, dintro populație totală numărată 
de 5.956.696, adică din populația toată '78.1%/, erau 
în etate mai mare de 7 ani. 

«Dacă raportăm numărul recensat de noi în 1909 
de 5.047.342 persoane mai mari de 7 ani, la popula- 
țiunea totală de 6.771.722 a țerii dată la începutul 
anului 1909, ea însăș numai ca probabilă în «Mișcarea 
populațiunii României» publicată tot de Ministerul Agri- 
culturii și Domenilor, găsim că s'au recensat 74.5%/ 
din populația totală, adică un procent mai mic cu 3.6%/ 
decât cel găsit în 1899. 

«Această mică diferență poate fi atribuită, parțial, unei 
numerotări făcute în minus la operațiunea noastră, cu 
deficit mai ales la populația urbană și în special la stră- 
ini, de care ne dăm seama, dar cari se poale neglijà 
cu totul la aflarea numerelor relative, cari ne inte- 
resează mai mult. Ea mai poate proveni, parțial, din 
o schimbare reală a raporturilor numerice dintre popu- 
lația totală și cea mai mare de 7 ani, săvârşită în in- 
terval de 10 ani. In fine o putem atribui în parte, 
chiar numai probabilității însăș a numerelor cari ne-au 
servit să o stabilim. 

«Am puteă diviză discuțiunea acestei aproximații, 
după diferite categorii de persoane recensate: bărbaţi, 
femei, urbani, rurali, Români, străini. Expunera însă a 
acestei discuții ar fi prea fastidioasă și folosul ei prea 
mic aici, mai .cu seamă că am ajunge să stabilim în 

cifre precise numai probabilități bazate pe numere care 
ele însăşi sunt numai probabile. 

« Totuși trebue să reținem după astfel de calcule, că 
recensământul dă rezultate foarte apropiate de realitate- 
la numărul populațiunei rurale, în special la Români și 
dintre aceștia bărbații au probabilitatea cea mai mare, 
putem zice corespunzătoare cu realitatea și femeile de- 
părtându-se cu foarte puțin. 

«In populația urbană depărtarea e ceva mai accen- 
tuată dar nu devine sensibilă decât mai cu seamă la 
străini. Dificultățile inerente operaţiunii în orașe, unde 
concursul autorităților comunale e mai necesar dar în 
realitate e mai greu de obținut și mai puţin consecvent, 
sunt agravate prin mobilitatea cea mare a populațiunii 
cu deosebire în timpul verii, când şa făcut recensă- 
mântul. La această mobilitate, care e considerabilă 
pentru străini, mai ales bărbați, în porturi și aglome- 
rații mari, se adaugă, în special pentru aceste din urmă 
categorii, lipsa lor de obișnuință cu recensămintele șco- 
lare și neîncrederea lor mai mare, în general la noi, 
pentru astfel de operaţiuni. De aceea numerele în va- 
loare absolută, privitoare la străinii recensați trebuesc 
considerate ca mai mici decât realitatea». 

Apare, sper, din aceste rânduri, un sentiment de scru- 
pulozitate, cu care se previne cititorul, că deși s'au luat 
garanţiile de competență, de imparțialitate și sinceritate 
în culegerea datelor, acestea nu pot fi decât probabile 
în limita unei aproximații care se puteă calculà. 

In aceste calcule, ca și în exemplul pentru determi- 
narea aproximaţiei generale sa luat ca bază «Recen- 
sământul general al populaţiei» făcut de Ministerul de 
Agricultură și Domenii în 1899, după regulele obișnuite. 

ale statisticei, așă cwn se fac aceste operațiuni pre- 
tutindeni. Această serioasă lucrare statistică dela noi, nu 
poate, în nici un caz fi bănuită de vreo preferință pre- 
concepută în determinarea cifrei analfabeţilor. 

Făcută cu 10 ani înainte de lucrarea noastră, prin 
personal și operații independente de acelea întrebuințate 
de noi, ea este indicată pentru a servi la confruntarea 
rezultatelor obținute. Concordanţele raţionale ce con- 
statăm între ele nu pot fi accidentale; ele confirmă exac- 
titatea rezultatelor ambelor lucrări. 

Recensământul din 1899 constatase un procent ge- 
meral de analfabeți de '78%/,, iar Ja populaţia rurală, acest 
procent se ridică până la 84.8%/,. 

Aceste procente erau de natură a consternă oamenii 
preocupaţi serios de desvoltarea mentalităţii generale a 
națiunii. El arătau cât de puțin se realizase răspân- 
direa culturii în massele populare și cât de mari sforțări 
trebuiau făcute pentru ridicarea nivelului lor. 

ȘI, sforțări puternice au fost făcute de administrați- 
unea instrucţiunii publice, prin aplicarea efectivă a or- 
ganizării actuale a învățământului primar. Dimensiunile 
acestor sforțări și datele lor principale reies din notele 
și tablourile cari însoțesc recensământul știutorilor de 
carte din 1909 şi explică progresul pe care îl consta- 
tăm din rezultatele lui. 

Descreșterea pe judeţe în interval de 10 ani a pro- 
-centului de analfabeți e dată sumar în tabloul dela pag. 
XLVI. In populația totală (urbană și rurală la un loc) 
această descreștere e de 17.,%/, și variază dela 12..%/0 
în Ilfov (apoi 14.;%, Dolj, 15..%/, Suceava, 15..%, Do- 
rohoi), până la 23.4%, în Constanţa, (22.6%/, Covurluiu, 
12.5%, R.-Sărat și 220%/, Vâlcea). 

Iar în populația rurală singură, descreşterea mijlocie 
(pe țara întreagă) e de 19.5°/, variind dela 16%, și 
Suceava (16.4%/, Dorohoiu, 16.4%/, Vlașca, 16.8°/, Gorj) 
până la 30..%/ Covurluiu, 28.%, Constanţa, 25.5% 
Brăila, 23.4%, R.-Sărat). 

Tabloul grafic No. 4 reprezintă acelaș progres prin 
creşterile corespondente pe județe ale procentelor ştiu- 
torilor de carte și care merg dela 22%, în 1899 până la 
39.5%, în 1909 pentru populația totală a întregii țeri. 

Aceste progrese, fără îndoeală simțitoare pentru in- 
tervalul de 10 ani, apar pentru spiritile imparțiale și 
fără consideraţii preconcepute, ca rezultate firești ale 
înmulțirii școlilor și învăţătorilor, ale creșterilor buge- 
tare corespondente și ale unei mai bune și mai supra- 
veghiate organizațiuni școlare. 

Datele asupra acestor elemente sunt extrase din do- 
cumente multiple și controlabile reciproc, cum sunt bu- 
getele, statele de lefuri plătite, fondurile și conpturile 
de cheltueli ale construcțiilor, după cari vin anuarele 
personalului, statisticele anuale și statele personale ale 
corpului didactic. 

Un observator obișnuit cu cercetările statistice ar fi 
găsit garanții că progresele constatate prin recensământ 
sunt reale, chiar numai după un examen atent al cifrelor 
acestui recensământ. La un atare examen, imperfecțiunile 
şi datele de rea credință apar fie prin o regularitate 
excesivă, fie din anumite neregularități caracteristice re- 
zultând din mersul și confruntarea diferitelor șiruri de 
cifte ale diferitelor subdiviziuni din lucrare. Defectele 
sistematice ale acesteia ar fi putut fi constatate și prin 
anumite dezacorduri evidente cu șiruri analoage de cifre 
din alte lucrări statistice, cu cari ar fi fost confruntate. 

Nici o critică obiectivă, cu caracter technic, care să 
«discute recensământul, n'a apărut la lumină. 

In schimb insinuațiuni tendențioase au căutat să-i 
micșoreze valoarea prin afirmări vagi și nejustificate, apă- 
rute în notițele unor reviste sau prin convorbiri în cer- 
curi școlare la adăpost de vreo discuție competentă. 

Neputând atacă documentele cari dovediau îmbună- 
tățirile reale ale instrumentaţiei noastre şcolare, aceste 
insinuațiuni, în vederi preconcepute, găsiau mai comod 
a surpinde oameni nepreveniți în materie de metodă și 
probabilitate statistică, contestând fără vreo rațiune lo- 
gică, cifrele recensământului. Acestea, neapărat n'ar fi 
putut fi dovedite ca reale, pe vreo cale directă de 
control, decât poate cel mult în ipoteza, prealabil im- 
posibilă, a reluării lui în condiții identice. 

Consideraţiunile insinuante aveau ca bază cel mult 
niscaiva observaţii sau chiar numai vagi bănuieli a unor 
imperfecții sporadice în operaţiile locale, în cazuri izo- 
late de neglijență sau chiar de rea credință. 

Specialiștii își dau seama că acest fel de imperfecțiuni 
sunt inevitabile. Statisticianii, din ori ce țară nu le con- 
sideră ca neexistente în lucrările lor de acest fel. Ga- 
ranţiile cari se ieau pretutindeni nu pot fi decât în com- 
petența, sinceritatea și imparțialitatea corpului numeros 
de agenți, considerat în massa lui cea mare, exercitarea 
în lucrări și în dezinteresarea scopului în care se face 
statistica, și apoi posibilitatea unui control rațional și 
ulterior al rezultatelor. 

Neglijenţele, reaua credință, fantazia chiar, în culegerea 
datelor nu pot fi— dacă garanţiile de mai sus sunt luate 
— decât o minimă parte; rezultatele lor dacă nu se 
compensează în total, în orice caz devin neglijabile, se 

pierd în massa enormă a datelor culese conștiincios și 
cu exactitate. 

Toate statisticele din lume sunt sub aceste rezerve, 
mai ales în materie de recenseminte prin numerotarea 
directă a masselor. Bănuelile tendențioase ce s'au exprimat 
ici și colo, nu pot aveâ prin urmare rațiune de a prejudecă 
asupra rezultatelor recensământului știutorilor de carte. 

Aceste rezultate erau departe de a surprinde prin vreo 
exagerare a situațiunii actuale a instrucţiunii în popor. 

In Bulgaria, de exemplu, recensământul încă din 1905 
dă 49.87 %/, ca procent al analfabeţilor raportat la po- 
pulaţia totală, iar descreșterea numai în cinci ani a acestui 
procent eră de 14.74 °/, față cu recensământul din 1900 
când erau 64.61 %/, analfabeți în populația totală a rega- 
tului vecin. 

Sunt numeroase rațiuni a crede că cifrele recensămân- 
tului nostru se apropie foarte mult de realitate, iar pro- 
gresele cari rezultă din ele, nu pot fi considerate în nici 
un caz exagerate. 

Şi pentru a înlătură discuțiuni vagi, vom completă 
această analiză cu câteva consideraţiuni de critică obiectivă. 

Câteva elemente sunt indicate chiar în notele și gra- 
ficele cari însoțesc publicațiunea. 

Tabloul grafic No. 4 care reprezintă pe județe pro- 
centele ştiutorilor de carte în 1899 și în 1909, arată 
un izbitor paralelism între cele două linii; numerele 
cele mai mari ca și cele mai mici sunt constatate la 
aceleași județe, iar cele intermediare păstrează aproape 
aceleași raporturi. Intervalul de 10 ani n'a schimbat — 
cum eră de așteptat — cu tot progresul realizat, con- 


dițiile specifice, administrative și locale ale diferitelor 
județe. 

Corespondența constatată în amândouă recensemin- 
tele, independente unul de altul, la interval de 10 ani, 
nu poate fi accidentală. Ea dă o confirmare reciprocă 
a celor două lucrări și nu poate fi interpretată decât 
că amândouă represintau de] aproape realitatea. In ope- 
rații de dimensiunile acestora, imperfecțiunile subiective 
și sporadice ale înregistrărilor, se pierd în aprecierile 
totale. Ele incorporează cea mai mare parte din obiec- 
tivitate, grație massei celei mari ale operațiunilor exe- 
cutate normal. 

Pentru a preciză mai bine metoda concordanțelor între 
serii similare de cifre luate din documente statistice de 
origini independente, voi da elemente noi de compara- 
țiune, cu desvoltări suficiente ca să arăt cum o statis- 
tică poate confirmă pe alta și cum se pot găsi limite 
de probabilitate. 

«Mișcarea populațiunii României» publică între altele 
în fiecare an populația totală probabilă a județelor. In 
ipoteza că raporturile dintre grupele mari de vârste va- 
riază prea puțin și cum în publicațiune nu găsim cifrele 
precise ale populației mai mari de 7 ani, vom deduce 
această populaţiune, admițând procentul general de 78.1 °/ 
care e constatat în Recensământul general al Popula- 
țiunii din 1889, publicat de tot Ministerul Agriculturei 
și Domeniilor. 

Și fiindcă datele publicate se referă la 1 Ianuarie, pe 
când recensământul știutorilor de carte s'a executat cam 
cu o jumătate de an mai târziu, vom majoră procentul 
de mai sus cu 0.9%,, admițând deci că populația dela 
7 ani în sus ar reprezentă 79%, din populația totală 
din citata broșură statistică. 

Tabloul următor va arătă rezultatul confruntării ci- 

frelor astfel obținute pentru fiecare județ cu acelea ob- 
ținute în recensământul nostru pentru populația respec- 
tivă, dela 7 ani în sus. (Vezi tabloul alăturat). 

Percurgând acest tablou, vedem cum am putea de- 
termină aproximativ cu ce probabilitate numărătoarea s'a 
efectuat în diferitele judeţe. Judeţele Iași și Covurluiu ne dau 
rezultatele cele mai depărtate, iar celelalte toate arată 
că numărătoarea sa depărtat cu mai puțin de 10%, 
iar în 13 din ele cu mai puțin de 5%, de cifra proba- 
bilă dată la mișcarea populațiunii. 

Un tablou grafic al celor două coloane ale popula- 
țiunii mai mari de șapte ani, ni le-ar reprezentă prin 
linii foarte apropiate şi de aceeaș formă. 

Concordanța aceasta nu poate fi un accident fără 
legătură apropiată cu realitatea obiectivă. 

In lucrarea noastră, preciziunea însăș a numerelor 
absolute nu interesează în primul rând, ci mai ales exac- 
titatea numerelor relative, deoarece această lucrare nu 
eră decât o explorare pe scara cea mai întinsă a pro- 
centelor diferitelor grade de cultură în populaţiune. De 
aceea e interesant să arătăm cât de puţin pot fi mo- 
dificate aceste procente prin diferințele mici de numere, 
indicat în tabloul precedent. 

Să examinăm spre pildă, cazul special când numă- 
Tătoarea Sar fi făcut numai la 90%/,din populaţiunea 
reală. Pentru simplificare vom raționă asupra 1000 lo- 
cuitori. Fiind vorba de procente, cari sunt numere re- 
lative, raționamentul se poate generaliză la orice număr 
de locuitori. Forma raționamentului se poate întinde și 
la procente diferite de 90%/,. 

Când din 1000 de locuitori s'au recensat numai 900 
și între aceștia sau găsit, de exemplu, 423 analfabeți 

g Populația Populația Populația Frocentul 

5 lă probabila mal recensată Lore la 

2| JUDEŢELE Eu mare de 7 ani în August de populația 

[=] la 1 Ianuarie a edusa (79%, 1909 probabilă 

zZ din precedentă 

1] Argeş . 232.110 183.688 175.773 96.2 
2| Bacău . . 219.081 173.074 168.776 97.1 
3| Botoșani . . 193.823 154.121 133.518 89.7 
4j Brăila . .. 169.617 134.003) 127.094 94.8 
5| Buzău . . . 256.469 203.612 189.307 92.6 
6| Constanţa 169.360 133.795 135.566 102.0 
7| Covurluiu 160.999 127.190 110.127 86.4 
8| Dâmboviţa . 244.661 193.282 183.799 94.0 
9| Dolj . . 411.992 325.474 307.260 94.51 
10| Dorohoiu. . 182.291 144.010 134.857 94.4 
11| Fălciu 105.726 83.524 78.423 93.1 
12]Gorj. ... 192.429 152.020 144.416 96.0 
13| Ialomița.. . 223 502 176.567 171.574 97.2 
14| lași 209.772 165.720 144.741 87.3 
i5ilitov. ... 599.302 473.449 430.669 91.9) 
16| Mehedinţi 281.395 222.302 212.489 96.0] 
17| Muscel. . . 131.262 103.697 101.041 97.1 
18| Neamț. . . 167.927 132.663 130.036 97.0 
19| Olt 161.448 127.545 125.433 98 4 
20| Prahova . 355.210 280.616 258.236 92.2 
21| Putna . .. 169.088 133.662 128.798 96.3 
22| R.-Sărat.. . 158.669 125.359 116.852 94.4 
23| Roman. 124.060 98.007 88.787 90.8 
24| Romanați. . 232.899 183.991 170.806 92.9) 
25| Suceava . . 148.042 116.954 110.967 94.9 
26| Tecuci. . . 137.241 108.469 100.860 93, 
27| Teleorman . 274.782 217.078 216.800 99,9) 
28| Tulcea. . . 155.089 122.562) 118.077 96.0 
29| Tutova. .. 127.107 100.415 94.907 94.9 
30| Vasluiu 125.015 100,762 92.359 92.3 
31| Vâlcea. .. 215.809 170.490 167.868 98.9 
32| Vlaşca . 235.545 186.081 174.884) 93. 

adică 47%, noi admițând acest procent pentru toți, îl 
inferăm şi asupra sutei care nu sa numărat. In general 
această inferență nu poate să se depărteze mult de rea- 
litate și ea e justificată. Să presupunem însă că în această 
sută procentul real diferă de al celorlalte nouă sute 
din aceeaș mie cu 5 unități, e ușor să vedem că această 
diferență evident exagerată, va influență foarte puțin 
asupra procentului de 47%, găsit. 

In adevăr, la cei 423 alfabeți sau 47%, constatați în 
900 locuitori numărați, va trebui să adăugăm și cei 
47 + 5 = 52, cari există în suta nenumărată, așă că vor 
fi total 475 analfabeți la mia întreagă sau 47.5%/,. Ast- 
fel în ipoteza noastră procentul real nu diferă decât cu 
0.50%, de cel înregistrat. 

Raționamentul poate fi făcut și pentru diferența în 
minus; el e general pentru procentele de orice cate- 
gorie. In tot cazul el ne arată, față cu tabloul de mai 
sus, că în nici un județ, procentele nu pot prezentă 
erori cari să întreacă sensibil 0.5°/,. 

Putem aplică un raționament analog la diferitele ca- 
tegorii de locuitori recensați. 

Sa recensat din populația mai mare de 7 ani un 
număr de 5.047.342 locuitori față de un număr pro- 
babil de 5.336.118, adică 94.1%/. 

In populaţia rurală sa recensat 4.231.443 față de 
cifra probabilă de 4.348.823 adică 9,75%. 

In populația urbană sau recensat 815.899 față de 
cifra probabilă de 984.588 adică 82.9%/,. Aci eroarea 
ar atinge poate trei sferturi de unitate la sută. 

Și așă mai departe sar găsi dimensiunile erorilor la 
celelalte categorii, Români, străini, bărbați, femei. 

Eră nevoe de acest joc arid de calcule, desigur ba- 

zate numai pe probabilității raționale, deoarece ele ne 
pot demonstră în ce limite restrânse procentele găsite 
în diferite categorii sau județe se pot depărtă de realitate. 

Și pentru a răspunde mai ales la insinuările cu ten- 
dințele cele mai caracterisate, voiu adăugă după ultimele 
concluziuni ale raționamentului de mai sus, că dacă în 
oraşe (şi mai ales pentru străini) procentele ar fi eva- 
luate cu oarecare eroare ceva mai sensibilă, apoi la țară 
această eroare nu ajunge la 0.2%/.. 

Constatările rurale au fost cele mai precise. 

Creșterea știutorilor de carte la țară și anume dela 
15.20%, cât erau în 1899 până la 34.7%/, cât se con- 
stată în 1909, adică în zece ani cu mult mai mult de îndoit 
decât se realizase dela începutul școalelor noastre până 
la această dată, măsoară desvoltarea repede progresivă 
a culturii populare. 

Și acest rezultat considerabil și încurajator în ridi- 
carea mentalității țăranilor, desigur nu poate fi atribuit 
decât activității pe cari învățătorii rurali au desvoltat-o 
numai în incinta Şcoalei. Când activitatea aceasta pur 
școlară a fost așă de rodnică, celelalte activități extra- 
școlare ale învăţătorilor nu mai pot fi încriminate de ni- 
meni, și trebue să-și urmeze cursul tot înainte. 

G. ARGHIRESCU 


Profesor secundar în Bucureşti. 

DIRECȚIA GENERALĂ A ŞCOLILOR 
NORMALE. PROGRAME. EXAMENE DE 
CAPACITATE. CONCLUZII 


„Labor improbus omnia vincit" 


Când d-l Sp. C. Haret ocupă demnitatea de secretar 
general al ministerului instrucției și cultelor, în Fe- 
vruarie 1885, starea învățământului normal lăsă mult, 
foarte mult de dorit, din toate punctele de vedere. 

Fără localuri; — nu ruinele dela Treisfetitele, sau ca- 
sele închiriate în alte părți, mici, nehigienice, pot purtă 
acest nume; — fără programe conștient alcătuite, în ve- 
derea unei ţinte bine definite; fără organizare generală, 
ca și fără elevi recrutaţi în condițiuni potrivite unor școli 
speciale; cu un număr prea redus de ani de studiu și 
cu un corp didactic care, atât ca recrutare, cât și ca 
retribuire, eră cu mult inferior celui al liceelor și gim- 
naziilor; întrun cuvânt, lipsite de principalele elemente 
cari dau ființa reală, viabilă unei școli. Cam astfel se 
înfățișau preparandiile înainte de 1885. 

Școala normală dela Iași fusese, e drept, organizată 
pe temeiuri pedagogice încă dela 1864, de către d-l T 
L. Maiorescu, ca director și profesor de pedagogie. De, 
fapt însă, după atât de rodnică trecere a d-lui Maiorescu 
la școala vasiliană, abstracție făcând de încercările sin- 

guratice ale unor elemente dăscălești alese de a-l în- 
sufleți, învățământul normal lânceziă. 

Și erà natural. Intreaga preocupare a cercurilor șco- 
lare conducătoare erà îndreptată în alte direcțiuni și 
mai ales asupra gimnaziilor și liceelor, considerate ca 
temelia învățământului. Școlile normale, fie ca organi- 
zare și personal didactic; fie ca însemnătate în cadrul 
general al învățământului; fie ca retribuire sau chiar 
condiții de recrutare a dascălilor lor, rămăseseră cu totul 
pe al doilea plan. 

Dacă în această epocă, nu tocmai favorabilă școlilor 
normale, nu sar fi găsit oameni de elită, devotați până 
la sacrificiu ca dascăli și conducători la aceste școli, 
nu știm ce rezultate ar fi putut ele să dea. E de prisos 
să cităm pilde. E deajuns să ne uităm la rezultate. Acestor 
dascăli, fără diplome multe și dela școli înalte; fără nu- 
meroase examene de capacitate și diferite specialități, 
însă cu o nemărginită dragoste de misiunea lor, cu un 
devotament care nu precupețiă orele și minutele de 
lucru, lor se datorește prestigiul și buna reputație a 
celor dintâiu școli normale al enoastre. Cu lefi mari sau 
mici,—mai mult mici decât mari;—amenințaţi la fiecare 
moment de noi reduceri, —. acești înaintași ne pot sluji 
de pilde înălțătoare, nouă celor cari primim plata muncii 
noastre, fie că ne-am obosit numai făcând greul drum 
de acasă până la școală. 

Nu prea aveau acești minunaţi apostoli ideie de Mon- 
taigne sau Franke, nici măcar de Pestalozzi sau Rous- 
seau și nici chiar, — horribile dictu! — de Herbart sau 
Diesterweg. In realitate însă, fiecare din ei eră un Pe- 
stalozzi ori Rousseau în mic, căci aveă focul sfânt al 
misiunii. Fiecare lucră mai mult cu jnima, cu iubirea 

de şcoală, de şcolari, de misiune, prea puțin intere- 
sându-l ce a zis cutare mare pedagog de peste mări și 
țeri asupra cutărei sau cutărei cestiuni de școală și dăs- 
călie. Şi totuș, școala şi dascălii nu s'au prea resimțit. 
Dovada o avem în faptul că o bună parte din distinșii 
noştrii actuali dascăli rurali în aceă epocă sau format. 

Cu trecerea vremii însă problema școlară, în chip 
firesc și odată cu propășirea obștească a țerii, deveniă 
tot mai complexă, iar școala normală a epocei dela 
1864—1886, nu mai corespundeă nevoilor nouă și as- 
piraților tot mai mari ale neamului către lumină cât mai 
puternică și cât mai răspândită. Când alte preocupări, 
cari priviau însăș existența țerii sau chiar a neamului, 
au trecut în al doilea rând, a fost cu neputinţă ca șco- 
lile normale să nu atragă băgarea de seamă a cercu- 
rilor conducătoare școlăreşti și problema organizării lor 
să nu fie pusă în toată întregimea. 

In adevăr. Sub ministerul d-lui D. Sturdza,—1885— 
1888,—când, cu prețioasa colaborare a d-lui Haret, ca 
secretar general, s'a studiat, pentru întâia oară la noi, 
ploblema școlară în toată complexitatea ei; când auto- 
ritatea superioară a căutat ca, pe temeiul unor întinse 
cercetări, să-și dea seama de starea învățământului, ne- 
greșit că o verigă importantă din lanțul acestor preo- 
cupări, a fost și școala normală. 

D-nii Sturdza și Haret au ajuns la ideia că școlile 
normale nu trebue să fie așezate prin orașe, ci să se 
facă la câmp, clădindu-se localuri gospodărești, mari, 
încăpătoare și înzestrându-se cu pământuri bune de cul- 
tură, pe cari normaliştii să facă lucrări practice de a- 
gricultură și grădinărie. 

Ca urmare acestei idei, la 1886 s'a cumpărat grădina 

Pester dela Copou pentru școala normală dela Iași. Tot 
atunci s'a ales, pentru școala normală «Carol I» din 
București, un loc mare pe coasta dealuiui pe care e 
așezată biserica Flămânda de lângă Câmpulung. Tot în 
„acel an s'au deschis creditele trebuitoare pentru clădi- 
rea localurilor acestor două școli. 

Ideia așezării școlilor normale afară de orașe, — la 
câmp,—isvorăşte din convingerea adâncă a promotorilor 
ei că, pentru a aveă buni învățători, nu-i îndestulător 
să dăm normaliștilor anumite cunoștințe teoretice și prac- 
tice, pentru cultura lor generală și specială, ci e nevoie 
de ceva mai important și anume: 

a) Ca normalistul să nu fie instrăinat de mediul în 
care a trăit ca copil și în care va fi chemat mai pe 
urmă să lucreze ca educator ; 

b) Ca elevul școlii normale să fie deprins, din școală, 
cu principalele lucrări practice de gospodărie; cu agri- 
cultura, grădinăria, pomicultura, etc., spre a puteă fi un 
adevărat îndrumător al sătenilor noștri; un educator, 
nu numai un belfer oarecare; nu numai un factor dintre 
cei mai însemnați care să lucreze pentru creșterea, ins- 
truirea și educarea generaţiilor de copii ce-i vor fi în- 
credințate, deschizându-le mintea, dar în acelaș timp să 
fie un organ puternic de muncă și pentru ridicarea eco- 
nomică a păturii țărănești; un om convins că și el in- 
vățătorul, trebue să lucreze cu inimă și devotament 
pentru desrobirea ţăranului de ignoranță, rutină, preju- 
decăţi, indolență, fatalism oriental, etc. 


* 
* * 


Tot din această epocă datează și preocuparea de a 
pregăti, pentru școlile noastre normale, un personal des- 

toinic, cu serioase cunoștințe pedagogice, spre a-l între- 
buinţă, fie la catedrele de pedagogie, fie ca conducători 
al școlilor. Vom da numai o pildă. D-l C. Meissner, 
profesorul de pedagogie dela lași, fost multă vreme di- 
rector al școlii <V. Lupu», iar mai apoi prețios cola- 
borator al d-lui Haret în organizarea învățământului 
primar și normal, ca inspector general, atunci a avut 
prilejul să facă studii în străinătate asupra organizării 
școlare. Mai apoi întors în țară, a pus în aplicare ideile 
câștigate, înființând școala primară de aplicație, cum și 
frământând, într'o serie de discuţiuni însemnate, cestiu- 
nea organizării învățământului normal. Aceste discuţiuni 
între dascălii dela «V. Lupu», au fost temelia reformei 
învățământului normal dela 1893. 

Împrejurările n'au îngăduit d-lui Haret să traducă 
grabnic în fapte, ideile a căror realizare începuse a o 
urmări dela 1886. 

Importanta reformă dela 1893 na putut pune pro- 
blema organizării școlilor normale în toată lărgimea ei, 
din pricina complexității acelei probleme. Acea reformă 
a fixat cadrele acestui învățământ ; i-a dat programe 
bine definite și o organizare unitară, a precizat condi- 
țiile de recrutare și funcționare a corpului didactic nor- 
mal, asimilându-l cu cel al liceelor și gimnaziilor, a 
dat putință elevilor de a deveni buni învățători, prin 
înființarea școlilor de aplicaţie, cari nu funcționau la 
toate şcolile; a păstrat școalele normale de institutori, 
cu organizarea dată celei înființate, în Bucureşti, la 1886. 
N'a făcut însă nici un pas hotăritor în îndreptarea tn- 
vățământului normal către partea practica, către rea- 
lizarea țintei întrezărite la 1886. 


x 
* x 

Eră deci firesc ca, îndată ce a ocupat pentru întâia 
-oară scaunul ministerial, în 1897, d-l Haret să fie preo- 
cupat de ideia organizării școlilor normale, dând acestei 
organizări o direcție practică, potrivită nevoilor noastre 
de Stat și naţionale. 

Planul d-sale e foarte simplu în concepția lui, dar 
din cele mai bogate în rezultate. lată în ce constă: 
«Simplificarea programelor de învățământ în partea lor 
teoretică ; introducerea, pe o scară cât mai largă, a 
îndeletnicirilor de natură practică : lucrări agricole, hor- 
ticole, de pomicultură, lucru manual, etc. 

Ținta fundamentală pe care a urmărit-o d-l Haret, 
prin realizarea acestui plan de organizare, a fost aceea 
de a face din învățător cel dintâiu gospodar din co- 
muna lui; de a-i da atâtea cunoștințe, teoretice și 
practice, câte îi sunt trebuitoare pentru a sluji de că- 
lăuză școlarilor săi și chiar sătenilor, către propășirea 
dorită în toate ramurile de activitate. 

D-sa însă mai aveă în vedere și altceva: de a nu 
înstrăină pe tânărul normalist de mediul din care el 
este luat șia nu face din el un mic ciocoiu al satului 
fără legături cu locuitorii : el, mândru și arogant, față 
cu cei din cari se trage; aceia, invidioși și plini de 
neîncredere, față cu acest coconaș parvenit. 

Această concepție e exprimată, în chip lapidar, de 
d-l Haret, printr'o celebră rezoluție din 1897; «<învăță- 
torul e un străin între consătenii lui și un declasat» ..... 
Ea arătă pe omul care cunoșteă adânc raporturile dintre 
săteni și învățători şi care-și dădea seama de prăpastia ce 
există între aceste două elemente. In acea epocă un 
director de școlă normală, oricare nu îndrăzniă să pună 
pe școlari la muncă în grădină decât cu multă timiditate, 

findcă această muncă se consideră ca nepotrivită cu ca- 
litatea de normalist. Mânuţele normalistului, pe atunci, 
își perdeau cu desăvârșire bătăturile căpătate la lucrul 
-câmpului, cu tata și cu mama, pe vremea când nu eră 
decât copilaș în școala primară. In aceă epocă norma- 
listul ce mergeă vacanța la părinți, se uită cu curiozitate 
la fețele palide și arse de soare ale fraților și surorilor 
lui; i se păreă foarte aspră mâna muncită a tatălui său. 
Delicatul nostru, ziua întreagă, vacanța, stăteă la umbra 
răcoroasă a vreunui pom din grădină, sau se plimbă; 
ba încă, buna lui mamă, trebuia să-i gătească mâncare 
specială «spre a nu i se strică stomacul». Câte odată 
delicateța mergeă și mai departe la tânărul nostru. Deși 
tot timpul nu văzuse doctor; cu toate că eră sănătos, 
cu mult mai sănătos decât la intrarea în școală, totuș 
avea, necontenit nevoie să meargă la vizita medicală, 
îl dureă un deget, avea o pată pe nas, are greutate 
la stomac, n'a prea avut poftă de mâncare! Trebuiă ca 
doctorul să se supere și să ceară pedepsirea unor astfel 
de delicați, pentru a scăpă de vizitele lor mai totdeauna 
fără pricină binecuvântată. 

Faţă de această stare de lucruri și plecând dela con- 
cepția arătată mai sus, d-l Haret a studiat mai întâiu 
cestiunea introducerii lucrărilor practice agricole la șco- 
lile normale. 

«In prima linie se impune, zice d-sa, ca învățătorul 
să fie sătean el înșuș şi prin urmare să păstreze tu- 
birea pământului şi deprinderea de a-l lucră, ceeace 
reclamă desvoltarea lucrărilor practice de agricultură, 
horticultură și celelalte accesorii, în școlile noastre de 
învățători « . . . . . >. Prin cestiunea dacă numărul 
de 5 clase pentru școlile normale de învățători este su- 


www.dacoromanica.ro 


316 


ficient și dacă, cu desvoltarea ce se cere pentru lucră- 
rile agricole, n'ar fi necesar a se mări acest număr până 
la 6. . . . . Și mai departe: «Azi normaliștii sunt 
lipsiți de perioada de transiție, în care să se exercite 
a fi învățători. Cât sunt în școală, sunt numai școlari 
deprinși a urmă o carte, un curs sau consiliile profeso- 
rilor, dar mau timp să fie puși a lucră ei înșiși dela 
sine, a analiză o carte de pedagogie, a face o com- 
punere mai însemnată, etc.. (Buletinul oficial al minis- 
terului instrucției No. 101 din 15 Octomvrie 1897»). 

Cel dintâiu rezultat practic al acestor preocupări și 
studii a fost introducerea agronomilor pe lângă școlile 
normale, în toamna anului 1897. Fiecare agronom eră 
însărcinat a se ocupă, împreună cu normaliștii, numai 
cu lucrările practice de agricultură, fără a face vre-un 
curs. In 1901 s'au acordat școlilor normale sumele tre- 
buitoare, fie pentru procurare de unelte și vite, fie pentru 
plantații, fie pentru ambele. 


* 
* * 


Legea dela 1903, promulgată la 25 Aprilie, a adus 
o schimbare foarte importantă în organizarea școlilor 
normale. Prin aceă lege numărul anilor de studiu s'a. 
ridicat dela 5 la 6 și sa provocat, prin aceasta, schim- 
barea programelor. Nouăle programe au fost promulgate 
la 2 Iunie 1903. 

Aceste programe înseamnă un pas hotăritor în rea- 
lizarea idealului, scump d-lui Haret: «învățământ practic, 
pentru vieață, potrivit nevoilor noastre social-economice, 
cum Și aspirațiilor noastre naționale». 

Din această pricină, cu tot adausul de un an, nouăle 
programe prevăd, în partea teoretică, simplificări și 

foarte importante reduceri de materii, față cu progra- 
mele vechi. In special a fost cu mult ușurată programa 
de matematice; sa simplificat cea de istorie, cea de 
ştiinţe și în genere multe cestiuni, găsite nefolositoare, 
au fost suprimate la aproape toate obiectele de învă- 
țământ. Studiul limbilor a fost cu totul suprimat. Erà 
și firesc. Școala normală, din pricini pe cari nu-i locul 
a le expune și analiză, nu isbutise a face ca normaliştii 
să poată citi și a se folosi în mod curent de scrierile 
pedagogice, fie germane, fie franceze. Timpul consacrat 
deci acestor obiecte de învățământ se puteă întrebuință 
mai bine. Suprimarea studiului limbilor nu s'a făcut însă 
în chip brutal, fără ase ţineă seamă de nevoia impe- 
rioasă ca învățătorii să poată cunoaște lucrările marilor 
pedagogi. D-l Haret a luat măsura minunată de a se 
alcătui o bibliotecă pedagogică în limba română, de 
cele mai bune scrieri străine, tradusă din orice limbă 
a popoarelor culturale. Biblioteca pedagogică se tipă- 
rește de Cassa Școalelor, care a isbutit să dea la lumină 
câteva traduceri, cuprinzând opere de adevărată valoare. 
Aceste traduceri, înlocuesc deocamdată foarte avantajos, 
citirea în limbi străine. 

Mulțumită acestor suprimări și reduceri sa câștigat 
destul timp spre a se da mai mult loc unor cestiuni 
și materii de învățământ cari erau îngrămădite întrun 
spațiu prea restrâns, față de importanța lor. Intre al- 
tele, sa alcătuit un program analitic mai rațional și 
ceva mai desvoltat pentru științele pedagogice. Sa dat 
o desvoltare mult mai mare lucrului manual, tinzân- 
du-se a se face, din această dexteritate, o îndeletnicire 
cu menire atât educativă, cât și practică, spre a sluji 
în vieață. Sa introdus definitiv în program practica 

agricolă. Sa adaos un curs anume de datoriile învă- 
ătorului, făcut în chip cu totul practic, prin împreună— 
lucrarea profesorului și a  școlarilor, pe temeiul pro- 
priilor observaţiuni ale elevilor, cum și un curs de 
comptabihtate practică. 

In chipul acesta învățământul va puteă fi în sat, 
cum zice d-l Haret, elementul de progres și înălțare 
ce dorim să fie, punându-l în pozițiune de a fundà și 
conduce băncile populare, de a face să progreseze cer- 
curile culturale și de a fi întrun cuvânt sfătuitorul as- 
cultat și respectat al sătenilor în toate ocaziunile (vezi 
raportul adresat M. S. Regelui de Sp. C. Haret, Bucu- 
rești, 1903)». 

In sfârșit, în al treilea ministeriat al său, d-l Haret a 
complectat organizarea şcolilor normale de băieţi, prin 
legea introducerii instrucţiunii militare obligatorii în 
aceste școli .și a făcut o nouă remaniere a programelor 
de studiu, după aceleași principii ca și cea din 1903. 

Organizarea militară este în parte revenirea la cea 
din 1896 în aceeaș cestiune, însă pe temelii mult mai 
serioase, mulțumită experienții ce se făcuse cu aplicarea 
primei legi. 

D-l Haret a făcut tot ce i-a stat prin putință pentru 
a înfăptui acest ideal: normalistul cu diplomă de capa- 
citate pentru învățător să poată fi trimis deadreptul ca 
dascăl de sat, fără a mai fi nevoie să facă la corp 
vreun stagiu militar. Negreșit că aceasta nu se puteă 
face substrăgându-se absolvenţii școlilor normale dela 
îndeplinirea unei obligaţiuni sfinte, aceea a serviciului 
datorit Patriei. Cum însă serviciul la cazarmă prezintă 
multe și serioase inconveniente și cum unul dintre cele 
mai grave este acela că serviciul permanent lipsește 

școala rurală câte un an de zile de atâtea elemente de 
lumină și propășire, sa ajuns la deslegarea, ca slujba 
militărească să .se facă, de normaliști, în vremea anilor 
de studiu, în timpul scolarității. 

Astăzi instrucția militară, teoretică și practică, ocupă 
un loc însemnat în organizarea școlilor noastre normale 
având acest îndoit avantaj: æ) Scutirea absolvenților de 
serviciul militar permanent și b) introducerea unui spirit 
de disciplină dintre cele mai mântuitoare pentru școlile 
amintite. În epoca noastră, în care tinerimea școlară de 
toate categoriile, nu-i vreme și loc să le expunem, dar 
mai cu seamă datorită admirabilului mediu social, lasă 
prea mult de dorit, ca spirit de disciplină, eră firesc 
să se întărească acest spirit în școlile cari sunt şi trebue 
să fie model, din acest punct de vedere, tuturor celorlalte. 


* 
* * 


Acelaș suflet a călăuzit pe d-l Haret și în modificâ- 
rile introduse în organizarea examenului de capacitate 
la școlile normale. 

Se ştie că absolvenţii acestor școli sunt supuși unui 
examen de maturitate, care le dă dreptul la o diplomă 
pentru învățător. Se mai cunoaște și faptul că examenul 
de capacitate e alcătuit din probe scrise, orale și prac- 
tice. Probele scrise sunt comune pentru absolvenții tu- 
turor școlilor normale, spre a aveă criterii comune de 
aprețiere. Aceasta în vederea clasificării absolvenţilor, 
de care se ţine seamă la împărțirea locurilor în învă- 
țământ. 

Organizarea examenului de capacitate însă, păcătuiă 
prin faptul că se cereau prea multe cunoștințe teoretice 
uitând a se cercetă dacă absolvenții noștri erau înde- 

ajuns pătrunși de însemnătatea misiunii ce o îmbrăți- 
şează și mai cu seamă dacă pregătirea lor practică e 
îndestulătoare. 

D-l Haret, păstrând probele scrise și cea de practică 
pedagogică, cum erà natural, a scos cu desăvârșire dela 
acest examen probele curat teoretice, cu prilejul cărora 
nu se făceă altceva decât se constată cantitatea brută 
de cunoștințe pe cari le posedă candidatul, ca și pu- 
terea lui de memorizare. Atât. 

In schimb s'au introdus două probe noi hotăritoare: 

a) O convorbire asupra unei opere clasice de peda- 
Qogte, istorie sau literatură, spre a se constată și apre- 
țiă gradul de maturitate sufletească a aspirantului și, 

b) O dizertape asupra unui subiect dintre acele cari 
se tratează la cercurile culturale, spre a se vedeă întrucât 
viitorul dascăl e pregătit a-și întinde activitatea și în 
afară de pereții școlii. 

In ultima sesiune sa completat examenul de capa- 
citate introducându-se firește proba de militărie, deoa- 
rece școlile sunt acum organizate milităreşte. 


* 
x x 


Din foarte scurta și atât de palida expunere de mai 
sus rezultă următoarele încheeri: 

D-l Haret, în îndelungata sa activitate de profesor, 
secretar general și mai ales de ministru, a dat învăță- 
mântului normal direcțiunea practică cea mai potrivită 
vremii noastre, nevoilor noastre naționale, economice 
şi sociale. 

D-sa a isbutit să facă din învățători și normalişti tot 
atâția luptători pentru a se ajunge odată la realizarea 
acestei vetite ținte: «luarea Plevnei interne». 

Propăşirea învățământului rural, creșterea atât de im- 
portantă a procentului știutorilor de carte; deșteptarea 
conștiinței naţionale, atâta vreme adormită; splendida 
desvoltare a băncilor populare și desvoltarea spiritului 
de economie în pătura sătească, la un neam ce păreă 
menit a trăi numai să cheltuească; sporirea simțitoare 
şi a școlarilor noștri, ca şi a numărului de învățători 
și în genere sufletul nou care se simte în întreaga vieață 
românească, sunt tot atâtea rezultate ale imboldurilor, 
ale directivelor date de d-l Haret. 

Negreșit că ceeace sa făcut nu e opera unui singur 
om, nici rezultatul eforturilor unei singure clase de mun- 
citori. Imboldul însă, directiva de aici a pornit întâiu. 

Orice energie, orice voință, orice inteligență au fost 
întrebuințate de d-l Haret. Aici e secretul său cel mare: 
Accesibil tuturor ideilor bune, de ori unde ar veni şi 
a încurajă pe cel mai umil, când îl vedeă [dornic de 
muncă. 

Pentru d-sa «un cuvânt, o idee personală, o gândire 
proprie, chiar slabe, chiar necomplecte, prețuesc însutit 
mai mult decât adaptările rău prinse și mai prost exe- 
cutate...» «Cine nu găsește de spus ceva din capul 
lui, pentru mine n'are nici o valoare», ziceă d-sa odată, 
cu prilejul discuţiei asupra unor critici neîntemeiate ce 
se făceau școlilor normale, comparându-le cu altele de 
peste hotare. 

„„„«Negreşit, nu sa spus ultimul cuvânt în chestie de 
organizare a învățământului normal. Mai avem multe de 
făcut, de adaptat, de schimbat. Totuș, școlile normale 
sunt din mândriile, din podoabele cele mai strălucitoare 
cu care mă fălesc». 


21 

Are dreptate. Cu toate scăderile ce vor fi având, ca 
oricare operă omenească, și cu toate că aceste scăderi 
vor fi apărând mai mari dacă le examinăm la micros- 
copul sntelor de autori francezi ori nemți cari au scris 
câte ceva în chestii de pedagogie și învățământ, totuș 
se poate afirmă cu tărie că școlile noastre normale au 
căpătat, mulțumită d-lui Haret, organizarea cea mai co- 
respunzătoare nevoilor noastre actuale. 

Ca popor tânăr; ca țară la începutul desvoltării sale; 
isbiți de greutăți fără seamăn în decursul existenţei 
noastre sbuciumate, avem nevoe de încordare uriașă, 
de punerea în mișcare a tuturor forțelor vii ale nea- 
mului, spre a-l ridică alături cu popoarele culte ale 
apusului. 

Aceasta nu se poate face decât prin intensă desvol- 
tare intelectuală și morală, prin neasemănată propășire 
materială. 

Se poate oare concepe ca, în această întrecere a 
tuturor bunilor Români, pentru a așeză fiecare o petri- 
cică cât de mică la edificiul ridicării noastre morale, 
intelectuale și materiale, tocmai <luminătorii satelor», — 
cum îi numim la prilejuri mari, — să fie lăsaţi la o parte? 
Ca tocmai lor să li se zică: «Indărăt! Rămâneţi numai 
între pereții școlii?» Aceasta mar fi atât o nedreptate 
ce sar face învăţătorilor, cât una, mult mai gravă, nea- 
mului întreg. 

Activitatea extrașcolară este isvorită din preocupările 
de cari am vorbit mai sus și e atât de firească, atât 
de corespunzătoare nevoilor noastre de stat și naționale, 
încât nimeni, în afară de cei absolut miopi intelectua- 
liceşte, de cei în a căror suflet nevoile și durerile nea- 
mului, nam nici un ecou, sau sunt de o rea credință 


www.dacoromanica.ro 


323 


evidentă, nimeni zic, nu îndrăsnește a o atacă în nece- 
sitatea ei, ci doar numai in părțile ei slabe: abuzuri, 
greșeli, etc. Pe aceste temeiuri se pot atacă și distruge 
cele mai bine stabilite reputațiuni, ca și cele mai solide 
instituțiuni. 

Și din acest punct de vedere d-l Haret și-a ridicat 
«monumentum aere perennius». Monumentul său, e opera 
sa, care va fi neperitoare. 

Când clocotirea patimilor omenești se va fi potolit, 
iar istoria nepărtinitoare chemată să-și spună cuvântul 
hotăritor; când nu se va judecă și aprețiă un om și 
munca lui uriașă cu ajutorul criteriilor contingente și 
trecătoare, ci la lumina adevărului şi a dreptăfu, Sp. 
C. Haret va fi socotit ca una din gloriile cele mai cu- 
rate ale pleiadei de luptători pentru ridicarea neamului, 
prin şcoală. 

Vulturii pe cari Zeus, în furia sa neputincioasă, îi 
pusese ca să roadă și distrugă măruntaele gigantului 
Prometen înlănțuit, n'au isbutit la nimic, căci ceeace 
distrugeă ziua, peste noapte creștea la loc, mai viguros. 
Nimic și nimeni în lume nu va puteă distruge opera 
d-sale fiindcă ea e clădită pe temelia granitică a nevoilor 
unui neam. D-l Sp. C. Haret poate spune cu mândrie: 


«Non omnis moriar». 
I. MITRU 
Profesor la şcoala normală din laşie 

PRACTICA AGRICOLĂ 
IN ȘCOALELE NORMALE 


I. 


Introducerea practicei agricole în școalele normale de 
învățători are de scop pe de o parte păstrarea mediu- 
lui rustic și agricol în care au fost crescuți și vor aveă 
de trăit ca învățători elevii acestor școale, iar pe de 
altă parte, formarea de buni gospodari, cari să servească 
de exemplu consătenilor lor. Nu are însă de scop for- 
marea de specialiști în ale agriculturii, — cum au crezut 
unii, — acesta fiind scopul școalelor de agricultură. 

In cea mai mare parte fii de săteni, elevii școalelor 
normale, deși deprinși cu munca eâmpului, odată intraţi 
în şcoală, sub influența unui traiu mai bun ca cel de 
acasă și întrun mediu pur orășenesc, își schimbă în- 
cetul cu încetul deprinderile căpătate la înapoierea în 
satul lor, având aspirațiuni pe cari de cele mai multe 
ori nu și le pot satisface, devin blazaţi, nemulțumiți de 
soarta lor și se înstrăinează sufletește din ce în ce mai 
mult de consăteni, pe cari acum nu-i mai înțeleg. 

Rezultă astfel o neîncredere reciprocă între învăță- 
tor şi sătean, fiind în de obşte cunoscută neîncrederea 
acestuia față de tot ce nu-i plugar. De sigur. că viitorul 
învățător trebue deprins cu un traiu mai bun decât 

acel al săteanului, traiu care în general e mizerabil, însă 
trebue să-i amintim mereu că mediul în care va trăi 
după ieșirea din școală va fi cel sătesc, că el însuș 
trebue să fie sătean prin vorbe și fapte și că numai 
astfel va puteă să-și îndeplinească misiunea lui. 

In asemenea condițiuni, prin introducerea practicei 
agricole în școalele normale de învățători și sub un 
regim cât mai apropiat de cel sătesc, se stabileşte pe 
de o parte legătura sufletească între vieața ante și post 
școlară a elevilor normaliști, iar pe de altă parte se 
pregătesc aceștia pentru vieața practică de mai târziu, 
învățându-i cum să-și cultive mai cu folos pământul, cum 
să crească vite frumoase, să aibă pomi cu fructe alese 
în locul sălciilor și salcâmilor ce se găsesc în cel mai 
bun caz în curțile lor, să-și formeze în locul bălăriilor 
o grădină cu tot felul de legume, dacă terenul și clima 
permit lucrul acesta, sau să cultive numai pe acelea 
cari rezistă mai cu succes secetei, să-și facă o grădiniță 
de flori unde să-și petreacă orele de repaus, cu un cu- 
vânt, să-i deprindă a-și ușură cât mai mult traiul prin- 
tro muncă inteligentă și rodnică. 

Dacă dela o vreme modul de cultură s'a îmbunătățit 
simţitor pe moșia marelui proprietar, pământul sătea- 
nului continuă să fie lucrat tot așă de primitiv ca și acum 
o sută de ani; vitele lui sunt slabe și pipernicite, cu 
mult mai rele ca cele din trecut; starea higienică mi- 
zerabilă ; iar starea culturală destul de înapoiată. Toate 
acestea sunt datorite de sigur și lipsei de mijloace, dar 
mai cu deosebire rutinei, ignoranței și lipsei unor factori, 
cari să îndrumeze pe săteni spre o desvotare mai să- 
nătoasă. 

Sau făcut școli de agricultură și ferme model, în- 

zestrate cu mii de hectare, pentru a servi altora de 
exemplu, însă rezultatele au fost neînsemnate, dacă nu 
chiar nule pentru săteni, de oarece lucrurile se fac 
prea în mare. Nici că se gândeşte și nici că poate să- 
teanul să-și cultive ogorul și să-și crească vitele ca un 
mare proprietar sau ca la o fermă model, întrucât nu 
se află în aceleași condițiuni. 

Termenul de comparație către care să se îndrepteze 
ochii sătenilor și dela care să iea exemplu trebue să fie 
învățătorul, cum de altfel e și în Transilvania. Cu toate 
greutăţile politice și economice ce le întâmpină Ro- 
mânii de dincolo de Carpaţi, situaţia lor materială e 
cu mult superioară celei a sătenilor noștri și, cercetând 
o gospodărie a lor, rămâi uimit de câtă ordine, cură- 
tenie și belșug domnește în ea. 

Cauzele cari au determinat acolo o stare economică 
înfloritoare sunt multiple, însă exemplul națiunilor con- 
viețuitoare — în speciâl al Sașilor — și activitatea învăță- 
torilor sunt covârșitoare. Invățătorii sunt obligați prin 
lege și porniţi din obiceiu a cultivă cu mare îngrijire 
grădina școalei, spre a fi de exemplu sătenilor, și a de- 
prinde pe elevi cu lucrările agricole, dându-le altoi și 
pomi, ca să-i sădească în grădinile lor. 

Atunci când și la noi învățătorul va face să dispară 
buruienile din curte, când își va îngriji cu pricepere vi- 
tele și-și va face o gospodărie: după cele învățate și 
deprinse din școală, sătenii îl vor puteă imită, de oarece 
condițiunile ca și mijloacele de realizare sunt comune 
și asemănate pentru amândoi factorii. 

Către acest scop tinde legea, făcută de către d-l Spiru 
Haret în 1908, pentru înzestrarea școalelor rurale cu 
terenuri de cultură, lege care din nefericire nu s'a 

aplicat decât în parte, și legea prin care se acordă în- 
vățătorului dreptul de a luă în arendă terenuri rurale. 

Acordându-se învăţătorilor spre cultură terenul şcoalei 
și aplicând cunoştinţele teoretice și practice ce vor fi în- 
vățat serios în școlile normale şi sub un control efectiv, 
sar formă pe de o parte mii de gospodării model, ade- 
vărate mici ferme, exemplu viu de ce poate face munca 
chibzuită, iar pe de altă parte sar îmbunătăți simţitor si- 
tuația materială a învățătorului, singura soluție a acestei 
arzătoare chestiuni. Venitul a cinci hectare de pământ 
cultivat rațional face mai mult decât câţiva lei adăugați 
la salariul obicinuit, ușurare ce nu poate face decât să 
amâne soluția chestiunii pentru puțină vreme. 

Se ridică însă chestiunea dacă se poate ca învăță- 
torul să se ocupe în afară de școală fără a o neglijă 
pe aceasta. Atât timp cât mizeria și ignoranța vor fi 
stăpâne pe satele noastre, e datoria tuturor e'ementelor 
luminate, precum: medicul, preotul, învățătorul etc., ca 
să lucreze cu tot devotamentul spre a le stârpi. 

Se cere pentru aceasta pricepere și abnegaţie. In a- 
cest sens, și pentru a evită greșeli, d-l Spiru Haret 
spuneă prin circulările date că nu trebue impusă acti- 
vitatea extrașcolară, ci lăsată la voia acelor cari simt 
această datorie, aprețiind și recompensând pe acei cari 
sau distins. Dacă sar cercetă statistica celor cari și-au 
mărit cercul de activitate dincolo de pereții școalei, sar 
vedeă că ei sunt și dintre cei mai buni dascăli. Unde 
este bunăvoință și dragoste, se găsește timp și pentru 
școală și pentru activitatea economică din afara ei. 

Pe lângă foloasele practice ce rezultă din introducerea 
practicei agricole în școalele normale de învăţători, să 
nu uităm și folosul pur formal ce rezultă din aceasta. 

Privit exclusiv sub unghiul profitului material, învăță- 
mântul agricol ar puteă fi luat din sarcina școalei și 
atribuit unor factori de producțiune pur economică. 

Fiecare disciplină didactică are pe de o parte me- 
nirea instruirii individului, iar pe de altă parte formarea 
sufletului lui cu toate facultățile ce-l alcătuesc. Invăţă- 
mântul agricoi practic este un element complementar al 
învățământului pur teoretic predat la obiectul Științelor 
Agricole și Naturale. Oricât de intuitiv ar fi acela, in- 
tuițiunea se mărginește în multe cazuri la piesele și ta- 
blourile biologice din muzeul școalei. .. când ele există. 
Practica agricolă îl pune pe elev față'n față cu natura. 
Fireşte, aceasta nu i se întâmplă pentru întâia oară în 
vieață, din moment ce copilăria și-a petrecut-o la vatra 
satului, însă cu alți ochi privise lucrurile pe atunci și cu 
alții acum, când studiul teoretic i-au deșteptat curiozi- 
tatea și interesul pentu bogăţiile vegetale ale naturii ; 
iar Practica Agricolă i-a condus și disciplinat simțul de 
observațiune, făcând ca interesul pur teoretic să fie 
confirmat și adâncit cu cele descoperite din practică. 

Dacă practica agricolă poate aveă ca urmare întărirea 
simțului adevărului, ea mai poate contribui și la formarea 
simțului frumosului. Elevul normalist nu e ținut să cul- 
tive numai legume și cereale, fructe și furaje. 

In jurul unora din monumentalele clădiri ale școalelor 
noastre normale s'au făcut începuturi de grădini de flori, 
a căror îngrijire o face agronomul secundat de elevii 
săi. Insă din floarea neînsemnată, pe care, când erà copil 
la sat, o călcă nepăsător sub picior, iar astăzi se învață 
să o înconjure de griji, ca să o facă să răsară și mai fru- 
moasă; din petalele-i muiate în fel de fel de culori și 
din gingășia tulpinei mlădioase, începe să înțeleagă cât 

de măiastră este arta naturii a tot făcătoare; începe 
să-și lămurească concepția despre frumosul ce se ascunde 
în fiecare colț și în fiecare produs al ei; începe să o 
iubească cu căldură. Și e un mare bine în aceasta, fiindcă, 
chemat mai târziu să trăească la țară, normalistul își 
va închipui vieața și sub alt colorit decât acel numai al 
unui apostolat întunecat; va renunță de a-și mai face 
un ideal din rămânerea cu orice preț la oraș, unde-și 
închipue până la o vreme că este concentrat exclusiv 
tot ce este bun și frumos. Să nu uităm între altele și 
un ultim și însemnat folos al practicei agricole în școa- 
lele normale. Fizicul elevilor are mult de profitat de pe 
urma-i. Ceasuri întregi fiind nevoit să rămână în plin 
aer și să-și încordeze mușchii la munca câmpului, nu 
numai că scapă de atmosfera închisă și vițiată de multe 
ori a salei de clasă, dar fac și o gimnastică minunată, 
pe care n'ar putea-o egală multe ceasuri de exerciții 
cu aparate ori de acrobatism. 

Din cele arătate mai sus rezultă că, prin introducerea 
practicei agricole în școalele normale de învățători, se 
realizează pe de o parte un folos pur educativ, iar pe 
pe alta unul practic. 


II. 


Să vedem acum când și în ce mod sa introdus 
practica agricolă în școalele normale. 

Programa analitică a acestor școli, publicată în Mo- 
nitorul Oficial cu No 149 din 3 Octomvrie 1893, pre- 
vede la obiectul şt. naturale și noțiuni de agricultură 
în cl. MI şi IV, cu simpla observație că acolo, unde va 
fi posibil, lecțiunile vor fi făcute practic în grădina 
școalei. 

In anul 1897, d-l Spiru Haret, pe atunci ministrul 
instrucţiunii, convins de importanța practicei agricole în 
școalele normale, însărcinează pe d-l I. Mitru, directorul 
școalei normale din lași, să-i înaiteze un raport de 
modul cum sar puteă organizà lucrările de practică 
agricolă pe lângă această școală. 

Concluziunile acestui raport sunt supuse desbaterilor 
consiliului general de instrucțiune, propunându-se și mă- 
rirea numărului anilor de studiu dela 4 la 5, și se aprobă. 

In anul 1898, d-l Spiru Haret însărcinează pe d-l 
Inspector general al învățământului primar normal să-i 
înainteze un raport relativ la formarea de pepiniere de 
pomi pe lângă școalele normale și înființarea de grădini 
la școalele rurale. 

Pe acest raport d-sa pune o foarte importantă rezo- 
luțiune, în care se vede lămurit scopul ce se urmărește, 
și din care extragem: 

«Este indispensabil ca tot ceeace se învață în școală 
să se învețe în mod serios, cu gândul de a se utiliză 
acel învățământ. Invățământul agricol în școalele nor- 
male de învățători se pare că nu a fost cuprins până 
acum în această regulă. Pentru îndreptarea acestui 
neajuns, cel puțin pe cât se poate, dispunem: 

Invățământul agriculturii ín școalele normale de fn- 
vățători se va separă de acela al şt. fizico-naturale. 

Invățământul agriculturii și al horticulturii in aceste 
școli se va face de aci înainte cu deosebire în mod 
practic. 

Pentru aceasta orariul acestor școli se va dispune 
așă, încât fiecare clasă să aibă pe săptămână câte o 
jumătate zi consacrată agriculturii și horticulturii, iar nu 
două clase în aceeaș zi. In acele ore, în lunile în care 

munca câmpului este suspendată, se vor face cursurile 
teoretice de agricultură sau excursiuni de erborizare, 
culegere de insecte ce interesează agricultura etc. In 
lunile de muncă, școlorii vor fi intrebuințaţi înşişi a lucră 
în grădina școalei, pentru a ară, a semănă, a plantă 
arbori etc. 

In dispunerea terenutui de cultură al școalei, se va 
aveă în vedere a se rezervă o întindere de cel puţin 
un hectar, destinat pentru plantarea de arbori, mai ales 
fructiferi. 

Normaliştii vor fi exercitați stăruitor la lucrările de 
horticultură și, la numirea lor ca învățători, vor primi 
fiecare câte un număr de arbori, cu obligațiunea de 
a-i plantă și îngriji în grădina școalei unde ar fi numiți 
învățători». 

Pe lângă aceste dispoziţiuni, rezoluțiunea mai cuprinde 
şi altele, relative la grădinile școalelor primare rurale, în 
care se vede grija de a face școala cât mai folositoare 
și mai atrăgătoare pentru săteni. 

In anul școlar 1901—1902 se introduce, pentru prima 
dată în orariul școalelor normale de învățători, lucră- 
rile de practică agricolă, prevăzându-li-se câte 4 ore 
de clasă pe fiecare săptămână. 

În anul 1903, cu ocazia măririi numărului anilor de 
studiu în aceste școli, se revede și programa analitică 
a șt. agricole și se face un regulament pentru exe- 
cutarea lucrărilor de practica agricolă. In programa din 
2 lunie 1903, sa prevăzut pentru șt. agricole câte o 
oră pe săptămână în clasa II și II]; iar în clasa IV şi V, 
câte o oră pe săptămână numai în intervalul de timp 
dela 1 Noemvrie la 15 Martie. Materia prevăzută a se 
trată este referitoare la următoarele cestiuni: instru- 

mentele agricole, noțiuni de economie rurală, noțiuni 
de zootehnie, pasările domestice, viticultura, sericicultura 
şi noțiuni de agricultură. 

In anul 1909, noi modificări aduse programei tind 
a micșoră cât mai mult părțile teoretice (o oră pe săp- 
tămână numai în clasa IV și V în semestrul de iarnă 
și asupra acelorași materii), lăsând ca elevii să dobân- 
dească cunoștințele în mod practic. 

Lucrările de practică agricolă sunt puse sub supra- 
vegherea unui agronom bun. De oarece în aceste con- 
dițiuni cu totul nemulțumitoare, nu s'au găsit agronomi 
cari să stea mai mult timp pe lângă școalele normale, 
d-l Spiru Haret, în anul 1910, face să se voteze o lege 
prin care se asimilă agronomii școalelor normale cu in- 
stitutorii, acordându-le un salar de 225 lei lunar. Din 
nefericire, această lege-—deşi votată de un an aproape— 
nu sa aplicat până în prezent. 

Din regulamentul lucrărilor de practica agricolă ex- 
tragem următoarele dispozițiuni mai importante. 

Se prevăd regule pentru ținerea comptabilității gră- 
dinii, hotărindu-se ca din venituri să se dea: 25%, 
fondului de îmbunătățire pentru grădină, 10%, agro- 
nomului pentru a-l interesă mai mult în conducerea lu- 
crărilor, 15%, să se dea gratificațiuni pentru elevii cari 
se vor distinge la lucrările agricole, iar 50%, să se dea, 
sub formă de unelte, semințe alese etc., absolvenţilor 
școalei la instalarea lor ca învățători, 

Produsele grădinii să se întrebuințeze la nutrimentul 
elevilor pe un preț cu 10%, sub prețul pieții. Cum ve- 
dem, se crează un stimulent al activității, nu numai din 
interesul pur moral și teoretic, ci și din cel material și 
personal.al celui ce muncește. 

Lucrările la cari se întrebuințează elevii sunt: cultura 
legumelor, cerealelor, viei, pomilor, florilor, creșterea 
vitelor și a pasărilor domestice. 

In afară de lucrările enumerate mai sus, elevii nor- 
maliști sunt pregătiți și pentru alte direcții ale vieții 
practice. Se cunoaște de toți răul ce decurge pentru 
populația sătească din cauza întrebuințării aproape ex- 
clusive a mămăligii în locul pâinii. 

Pentru a se remediă măcar în parte acest rău, sa 
căutat a se deprinde viitorii învățători cu fabricarea 
pâinii, pentru ca dela aceștia să iea exemplu și sătenii. 

In anul 1903, d-l Sp. Haret dispune crearea unei bru- 
tării pe lângă școala normală din Câmpulung, acordând 
fondurile necesare și făcând-o cunoscută și celorlalte 
școli normale. 

In prezent funcționează asemenea brutării și pe lângă 
școalele normale de învățători din lași și Craiova. 

Pentru răspândirea sericiculturii, care altă dată formă 
una din bogăţiile țerii, sau deprins și elevii școalelor 
normale cu creșterea viermilor de mătase, cultivând ei 
singuri un număr de grame de sămânță, potrivit cu duzii 
de cari dispune fiecare școală. Acelor școli cari nu aveau 
duzi, li sau dat în mod gratuit de către Cassa Școa- 
lelor, spre a fi plantați în grădină. 

Tot Cassa Școalelor a procurat și câte o mașină de 
filat, pentru a deprinde normaliștii cu filatura. 

Pe baza măsurilor și dispozițiunilor de mai sus, să 
vedem cum sunt organizate două din gospodăriile școa- 
lelor normale și anume cea din Bârlad și cea din Ga- 
lați, singurele dela care am date. 

Scoala normală din Bârlad. 


Grădina propriu zisă, afară de curte, are 105.000 m, 
din cari se cultivă 84.350 m?, restul de 20.650 m? 
fiind ocupat de curtea fermei, coaste, râpe neproduc- 
tive, mlaștini, drumuri, etc. 

Ca aranjament, un ochiu bun poate vedea ușor că 
au contribuit mult în timpul scurt cât au stat agronomii 
la aceă școală. 

I. Cultura agricolă: a) Un asolament de trei ani, în- 
ființat în 1910, cu o suprafață de 15.000 m2, compus 
din porumb gunoit, nutrețuri, grâu. 

b) Un asolament de patru ani, înființat în 1909—1910, 
cu suprafața de 66.000 m?, compus din sfeclă de nu- 
tret (gunoit), orz de primăvară, mazăre, grâu. 

c) Cultură liberă: 38.700 ms, pe care se cultivă car- 
tofi, sfeclă, fasole, mazăre, nutrețuri, animale etc. 

II. Grădina de legume: Supr. 5.000 ms, pe care se 
cultivă plante potajere cari cer mai puţină apă și anume: 
ceapă, usturoiu, salată, patlagele roșii, sfeclă etc. 

III. Cultura pomilor : Pepiniera 2.500 m?. In 1909 
sa înființat o școală de semințe: gutui, varietăți de 
meri și peri, migdali, cireși etc. In școala provizorie 
sunt 600 pomi, diverse specii și plantați în 1909. In 
școala de altoit, sau altoit 500 meri, 400 peri cu ele- 
vii cl. IV, cu bricege cumpărate de ei. 

Plantația definitivă de pomi cumpăraţi ocupă 8.000 m2. 
Pomii sunt puși fără să se fi ținut seamă de vreo ordine. 
Mai sunt plantați de veci: meri și peri pe alee, parte în 
1908, parte în 1910. E și un mic spalier de peri, cu 
vreo 8 pomi făcut în 1906—1907. 

Plantație de duzi de 1.800 m?, făcută în 1909. 

Vita de we. Sa înființat în primăvara acestui an o 
mică plantație de viță americană pentru port-altoi pe în- 
tindere de 700 m?. Sa plantat în primăvara anului 1910 
viță americană Rip-gloire pe o suprafață de 1.700 m2 și 
sa altoit această viță în primăvara anului 1911. Sau 
plantat 2.000 m? cu viță altoită. 

Se află asemenea și o plantație de răc/z/ă făcută în 
primăvara anului 1910, în întindere de 450 m?. 

Animale : Doi boi de muncă, un cal și 7 porci. 

Albine: 4 ştubee și 4 stupi sistematici. 

Gândaci de mătase, sau cultivat 25 gr. sămânță. 

Mașini și instrumente: O mașină mică de semănat, 
o treerătoare de mână, o vânturătoare, o mașină de to- 
cat sfecla, o pompă pentru apă, un pulverizator Ver- 
morel, 2 tăvăluge, un plug și diverse unelte de mână. 


Scoala normală din Galaţi. 


Suprafaţa totală a terenului este 141.250 m?, din care 
suprafață cultivată 104.226 m?, parc și grădină de or- 
nament 5.780 m2, clădiri 8.211 m?, curți 13.273 m?, 
drumuri şi alee 9.760 m?. 

Culturi agricole urmează un asolament cu o rotație 
de 4 ani, tratate ca un câmp țărănesc model, pe o 
suprafață de 24 ha. după cum urmează: cereale de 
toamnă, prășitoare, cereale de primăvară, nutrețuri anu- 
ale. Restul suprafeței cultivate cu culturi agricole gene- 
rale e lăsat în rotaţie liberă, alternând nutrețuri cu pră- 
șitoare și ogor gunoit cu semiogor. 

In primul rând se vizează producerea de nutreţuri 
pentru vitele fermei. 

Grădina de legume : 4.200 m?, pe care s'a cultivat în 
special ceapă, usturoiu, pătlăgele roșii, bame, fasole, sa 
lată și mai ales mazăre. 

Cultura pomilor : O livadă de pomi, formată înainte 
de desființarea școalei și care este aproape distrusă, în 
întindere de 8.100 m?. O grădină fructiferă, începută în 
toamna anului 1910, în întindere de 10.000 m?. Pepi- 
niera de pomi roditori ocupă 2.600 m?, având varietăți 
de meri, peri, caiși și persici, în număr de 2.500. 

Vita de we: Ocupă o suprafață de 3.000 m?. E for- 
mată din vițe americane altoite și din butași americani 
cu rădăcină altoiți în verde. 

Plantahi de proteche. Sau pus în marginea fermei 
mai multe rânduri de salcâmi și plopi pe o lungime 
de 800 m, pentru a împiedecă praful ce se ridică de 
pe străzile lăturalnice să se depună peste culturi și în 
acelaș timp de a servi ca adăpost în contra vânturilor 
ce suflă în tot timpul anului. 

Garduri vii : Li sa dat o mare desvoltare, căutându-se 
a se întrebuință cât mai multe esențe: gladici, lemn 
câinesc, salcâmi și duzi. Aceste garduri vii se întind 
pe o lungime de 1.500 m. 

Câmpul de experieulă : Pe o suprafață de 4.000 m2, 
sa cultivat o întreagă colecție de plante agricole, a- 
vându-se în vedere cunoașterea lor şi a culturii lor de 
către elevi. Sa pus în studiu o mare colecţie de fasole 
și mazăre adusă din Franța, o colecție de 36 grame 
meiu de pășune și fânețe aduse dela Casa Vilmorin din 
Paris, o colecție de peste 80 varietăți de cereale și alte 
multe varietăți de plante uleioase și aromatice. 

Animale: Doi boi, patru vaci, patru viței, un cal, 
șapte porci de rasă York și 20 pasări. 

Masini şi instrumente: un plug, două grape, o pră- 
șitoare mecanică, o semănătoare în rânduri, o semă- 
nătoare pentru porumb și alte diverse unelte de mână. 

Lăsând la o parte condițiunile de detaliu, pentru iz- 
bânda problemei, urmărită astăzi de școalele normale, 
este neapărată o condițiune de mare însemnătate: con- 
tinuitatea. Inceputuri pornite dintro adâncă solicitudine 
pentru țărănime și urmată cu statornicie o vreme, au 
fost amenințate la un moment să se nimicească, nemai 
fiind patronate de cei în drept, dintr'o considerație sau 
alta. Sa uitat că chestiunea interesează viitorul cele 
mai mari pături din populaţia țerii, s'a căutat a se vedea 
într'insa o inițiativă pornită din spirit de partid sau din 
ambițiune și atunci sa aruncat asupră-i nepăsarea. A 
fost o greșeală păgubitoare. 

Ea sa remediat mulțumită reintrării în acțiune a ace- 
leeaș solicidutini din care luase naştere ideia învăță- 
mântului agricol. Unele consecințe se mai simt și acum. 
Ele vin, încă odată mai mult, să întărească o veche și 
adevărată părere: nu legile sunt rele, ci cei cari nu le 
aplică sau le calcă cu nepăsare. 

C. NAZARIE 


Profesor la şcoala normală din Galaţi. 

INSTRUCȚIA MILITARĂ IN ȘCOALELE 
NORMALE 


Incă dela începutul organizării noastre școlare, in- 
strucția militară a preocupat cercurile conducătoare ale 
învățământului, acest studiu fiind socotit necesar pentru, 
educația cetățenească. 

In şcoalele normale, mai mult decât în restul învă- 
țământului secundar, instrucția militară a avut totdeauna 
un loc, începând dela regulamentul din 1874, tare pre- 
vede pentru prima oară instrucția militară în școalele 
statului, și până la cea mai recentă organizare, în 1909, 
care e cea mai chibzuită și care împacă mai bine, atât 
necesitățile apărării naționale, cât şi cerințele pedagogice 
ale învățământului și nevoile școalei rurale. 

În învățământul secundar, până la legea specială din 
1906, care organizează instrucția militară în toate școa- 
lele țerii, publice şi particulare, studiul acesta a fost 
totdeauna privit ca ceva anex şi de paradă, totul fiind 
menit a conduce la batalioanele școlare, care — după. 
exemplul celor din Franța imperială—trebuiau să defi- 
leze la anumite zile mari și să mărească fastul acestora; 
încolo pierdere de timp și chiar cheltueală mare. 

In școalele normale însă, instrucția militară a făcut 
parte din însăș organizația acestora, aşà cum a pre- 

văzut-o legea din 1893, cea din 1906 și mai ales cea 
din 1909, ale cărei dispoziții mă preocupă în special. 

Legea din 1909 (1) tinde ca absolvenţii școalelor 
normale să aibă o instrucție de răsboiu completă și să 
treacă deadreptul în rezervă, spre a nu se perde un 
timp prețios, atât de necesar învățământului la sate 
pe de o parte, iar pe de alta! să fie la înălțimea cerin- 
țelor armatei. 

Acesta este scopul bine definit, către care tinde direct 
legiuitorul din 1909, care a voit ca sacrificiile să nu 
fie zadarnice, iar timpul răpit elevilor normalişti cu ins- 
trucția militară în școală, să aducă roade, când vor fi 
chemaţi în cercul lor de acțiune, să dea viitorului ce- 
tățean, pe lângă cultura generală, și o instrucție mili- 
tară, care, fără de a ieși din cadrele învățământului și 
din normele sale pedagogice, să aducă la timp foloa- 
sele aşteptate. Așadar legiuitorul vedeă în instrucția 
militară predată elevilor, un obiect de învățământ, iar 
nu transformarea întregei școlărimi, de toate gradele și 
vârstele, într'o vastă cazarmă, unde elevii din prima co- 
pilărie erau surmenaţi fiziceşte, după ce ocupațiile din 
clasă surmenaseră intelectul lor restrâns și fraged. 

Aci este punctul culminant al deosebirii dintre le- 
giuirea dela 1906 şi cea dela 1909, aceasta din urmă 
salvând principiul școlarităţii pure, față de cea din 1906, 
care voise să facă alături de organizarea oștirii, o a doua 
organizare militară, cu școlărimea ţerii. 

Evident că organizarea militară generală a școlărimii 
nu erà să dea un rezultat serios, pe când restrângerea 
acestei organizări la școalele normale e chemată să dea 


(1) Legea pentru instructia militară în şcoli, din 24 Martie 1909, 
public, în Monit, Ofic. N-rul 288 din 25 Martie 1909. 

învățământului elemente de instrucție militară suficient 
şi superior pregătite pentru școala primară, unde trebuiă 
neapărat să înceteze tortura fizică și tratamentul brutal 
pe de o parte, iar pe de alta se economisiau țerii sacrifi- 
ciile enorme, cerute de legea din 1906, sacrificii ab- 
solut incompatibile cu resuresle țerii, care nu are nici 
mijloacele materiale ale ţerilor coloniale și nici năzuin- 
țele imperialiste ale acestora. 

Legea asupra învâțământului primar și normal primar 
din 1893 (1) prevede obiectul de studiu al instrucției 
militare în școalele' normale, iar programul de studii 
are oarecare asemănare cu dispozițiile legii din 1909. 
Atunci ca şi acum școalele normale aveau un coman- 


dant militar, care luă titlul de subdirector, pe care con- 
form legii din 1909 nu are drept să-l poarte; elevii 


treceau şi atunci deadreptul din școală în rezervă fără 
a face serviciul activ. , 

Programul promiteă un regulament special de ordine 
şi disciplină, ca în școala de ofițeri, şi o deciziune 
specială a celor două ministere pentru organizarea 
turului. 

Totul nu a fost însă decât bune intenţiuni pe hârtie, 
căci nu sa reglementat nici organizarea specială, nici 
tirul; totul reducându-se la lecțiuni teoretice și câteva 
marșuri de paradă în costume de uniformă. Nu s'a 
aplicat nici tirul, nici regimul interior milităresc, care 
să dea elevilor instrucțiunea militară serioasă, absolut 
necesară unui oștean trecut în rezervă. 

Acest rezultat negativ a îngrijat până într'atât admi- 
nistrația răsboiului, încât a cerut, și a trebuit să ise 


(1) Publicată în «Monitorul Oficial» No. 40 din 23 Mai 1893, 

acorde însumarea pentru serviciul activ a absolven- 
ților școalelor normale, cari altfel ar fi continuat să 
treacă în rezervă cu instrucția necompletă și să lipsească 
armata de unul din cele mai alese elemente ale sale. 

Legea specială (1) din 1906 „pentru introducerea 
nstruchunii militare obligatorie în şcoalele primare, 
Secundare si profesionale de băteti“, păcătuește prin 
extrema contrară și voiește să militarizeze riguros tot 
ce e suflare școlărească, fără să ție seama nici de etatea 
elevilor, nici de supraincărcarea nervilor lor, care mer- 
geă la cei mici până la surmenaj. 

Pe deasupra acestor jertfe ale școlărimii care trebuiă 
să se militarizeze din clasa II-a primară, prin instrucția 
militară ce primiau în comunele rurale dela soldații 
cu schimbul, se mai cereau și Statului jertfe enorme 
în bani, cum am arătat. 

O întreagă ierarhie militară se abăteă asupra școa- 
lelor: Inspector general militar școlar, șefi de mari re- 
giuni, revizori militari școlari, alături de revizorii școlari 
civili etc., cu lefi, diurne și indemnizaţii de 300 mii lei 
pe an, plusmisii, cheltueli de transport ș. a., care toate 
la un loc se urcau la încă 100 mii lei anual, fără să mai 
socotim și alte cheltueli suplimentare, cari se făceau 
odată pentru totdeauna, cum erà cumpărarea de arme 
dela ministerul de răsboiu. 

Se cereau așadar sacrificii de peste 400 mii lei pe 
an numai pentru himera militarizării copiilor de școală, 
pe când în cele mai multe școale, aceiași copii nu aveau 
nici material didactic, nici local, nici uneori încălzitul 
cerut; iar adevărații lor educatori, învățătorii cari se pre- 


(1) Publicată în «Monitorul Oficial» No. 269 din 7 Martie 1906. 

gătiseră pentru profesiunea lor ani mulți și grei în școa- 
lele normale, erau remuneraţi cu o leafă derizorie și 
erau făcuți prin regulament (art. 90) răspunzători de 
greşelile soldaţilor cu schimbul, cari aplicau în lecțiunile 
lor aceeaș metodă, pe care ei înșiși o suportaseră în 
timpul serviciului lor militar. 

Aceste rezultate erau urmările unei legiuiri lipsite de 
orientare față de interesele școalei românești. 

Legiuitorul din 1909, nu putea lăsă să dureze nici o 
clipă mai mult, o stare de lucruri păgubitoare și pentru 
învățământ şi pentru resursele Statului; de aceea în- 
locueşte legea din 1906 cu cea din 1909, care scoate 
instrucția militară din clasele primare, din gimnazii și 
«din cursul inferior al liceelor și pune ca principiu, că 
instrucția militară să se predea numai elevilor, cari au 
atins etatea de 15 ani. 

Şcoalele normale sunt din nou și solid organizate mi- 
litărește, cu scutirea absolvenţilor de serviciul activ. 

Când e vorba de școalele normale, legea din 1906 
treceă alături de scop și nu acordă normaliștilor scutirea 
de serviciul militar activ, în schimbul organizării. 

Acest lucru eră rău, fiindcă, chiar din punctul de 
vedere al tendințelor acestei legi, numai printr'o specială 
pregătire a normaliștilor, se puteă ajunge la predarea 
metodică a instrucției militare, ca obiect serios de studiu 
în şșcoalele primare, alături de gimnastică. 


* 
+ x 


Organizarea militară a şcoalelor normale după 
legea din 1909 cuprinde în rezumat următoarele puncte: 
Clasele I, II și II formează categoria I, obligată a 

urmă programul instrucţiunii soldatului, numit în regu- 
lamentele militare și programul instrucţiunii de gradul I. 

Clasele IV, V și VI formează categoria II, obligată 
a urmă programul instrucţiunii de gradul II și III sau 
al instrucţiunii elevului de caporal și elevului de sergent. 

Categoria I e instruită de locotenentul-instructor, care 
absentează dela corp numai în orele de serviciu la 
școală și nu e plătit deosebit; iar categoria II e instruită 
de căpitanul comandant al companiei școalei, care nu 
are serviciu la corp, și e plătit de Ministerul școalelor. 

Elevii poartă uniformă și obțin grade. 

Categoria II are arme și e obligată să urmeze instrucția 
completă a tirului. Toţi sunt supuși regimului disciplinii 
militare; li se acordă recompense și sunt supuși pedep- 
selor prevăzute de regulamentele militare. Legiuitorul nu 
uită însă și are totdeauna în vedere, că tratează cu 
elevii şi de uceea impune ca pedepsele categoriei II 
Să se dicteze de căpitan în întelegere cu directorul 
Școalei. 

La 20 de anii elevii categoriei II sunt înscriși în con- 
troalele armatei și depun jurământul militar pe drapel, 
Ja regimentul de infanterie din localitatea școalei; iar la 
urmă sunt repartizați la depozitele de recrutare ale do_ 
miciliului părinților lor, de unde urmează a fi chemaț,; 
odată cu contingentul lor pentru manevre sau mobilizări, 

Cursurile se predau în câte 2 ore pe săptămână în 
cursul inferior și câte 4 în cursul superior, în care intră 
şi partea practică. 

In definitiv legea din 1909 nu înțelege câtuș de puțin 
a părăsi ideea instrucției militare în școli, care este 
foarte veche, după cum am văzut: principiul dela care 
se inspiră este însă cu totul altul. 

Pe când legea din 1906 nu vede în instrucția mili- 
tară, decât o militarizare generală a școalelor, care sunt 
supuse peste tot disciplinii și rigorilor militare, legea 
d-lui Haret din 1909 înțelege a face din instrucția mi- 
litară un obiect de studiu, ca și celelalte, dându-i o re- 
glementare metodică și în concordanță cu cerințele știin- 
țelor pedagogice din ziua de astăzi. 

Instrucția militară, prin locul ce i se dă acum în în- 
vățământul secundar și special, este un serios mijloc de 
educațiune, care e chemat să insufle tineretului adoles- 
cent, un simț de bărbăție și de încredere în sine, menit 
a fi de cel mai mare folos, atât pentru formarea carac- 
terului moral și a personalității fiecăruia, cât și pentru 
interesul superior al apărării naţionale. 

D-l Haret a fost condus în elaborarea acestei legi de 
spiritul adevăratului patriot, care şi-a făcut datoria sa 
întreagă, ținând de o potrivă seamă și de interesele școalei, 
care ne pregătește viitorul și de interesele apărării țerii, 


care ni-l asigură. 
AUREL MIRCEA 


Profesor la şcoala normală din Craiova. 

CE A FĂCUT D-L SPIRU C. HARET 
PENTRU ŞCOALA NORMALĂ «CAROL I> 
DIN CÂMPULUNG 


A fost un timp când se pretindeă că luminarea popo- 
rului prin învățarea de carte ar fi o mare nenorocire 
publică, ar fi un pericol pentru stat. Astăzi numai amă- 
giții sau amăgitorii ar mai puteă susținc aceasta. Toți 
bunii patrioți a căror inimă este încălzită de sentimente 
sincere sunt convinși că, numai printr'o cultură sufle- 
tească temeinică și prin ridicarea economică, poporul 
poate să devinnă un organism social sănătos, puternic 
şi capabil a-și asigură suveranitatea ca stat şi a dobândi 
respectul celorlalte națiuni culturale. 

Intre fruntașii națiunii noastre, între cei cari s'au distins 
în gradul cel mai mare prin activitatea lor închinată pro- 
pășirii neamului nostru, locul de frunte îl ocupă d-l Spiru 
C. Haret. 

Dotat cu o inteligență superioară, cu o forță de muncă 
extraordinară și cu o însuflețire rară pentru înălțarea 
culturală a poporului nostru prin școală și biserică, d-l 
Spiru C. Haret a cuprins în cercul activității sale toate 
problemele dela a căror rezolvire atârnă viitorul Statului 
și al naţiunii române. Cu câtă dragoste, cu câtă price- 
pere și însuflețire și cât de mult a lucrat acest mare 

cetățean pentru ridicarea poporului nostru, numai atunci 
se va vedeă limpede când patimile vor încetă, când țara 
se va reculege în conștiința ei și când adevărul va învinge. 
Atunci se va vedeă valoarea activității d-lui Spiru C. 
Haret atât ca om de știință cât și ca organizator al în- 
vățământului și inițiator de reforme reclamate de tre- 
buințele timpului și de nevoilc şi aspirațiunile poporului 
nostru. 

Cu prilejul împlinirii a 60 de ani de vârstă a d-lui 
Spiru C. Haret şi a ieșirii sale la pensie, îmi împlinesc 
o datorie sfântă schițând numai ce s'a făcut la școala 
normală «Carol I» din Câmpulung, în timpul conducerii 
și administrațiunii învățământului de către ilustrul sărbă- 
torit, ca Ministru. 

Având convingerea că fără învățători nu se poate 
face nimic temeinic pentru ridicarea poporului de jos, 
d-l Spiru C. Haret a căutat pe deo parte sâ facă pe 
învățători să fie conștienți de înalta și marea chemare 
ce o au de îndeplinit în mijlocul poporului, iar pe de 
altă parte a căutat să dea o astfel de organizare școa- 
lelor normale ca ele să poată pregăti pe viitorii învă- 
țători pentru o nouă vieață culturală a satelor noastre. 
In vederea realizării acestui ideal s'a făcut o schimbare 
însemnată în organizarea școalelor normale, în anul 1903, 
modificându-se programele de studii. Atunci sau făcut 
6 clase în loc de 5, s'au simplificat mult cunoștințele 
teoretice şi sa suprimat limba germană. In schimb însă 
sa introdus un curs de datoriile învățătorului afară din 
școală, un curs de comptabilitate practică, sa dat mai 
mult timp lucrului manual și sa introdus învățământul 
practic agricol. 

In urma acestei organizațiuni s'a completat și siste- 

matizat lucrările gospodărești practice ale normaliștilor, 
lucrări cari fac ca normaliștii să nu se desobișnuească 
de vieața lor țărănească și totdeodată îi înzestrează 
cu astfel de puteri ca atunci când ajung învățători, în 
mijlocul sătenilor pot să arate acestora, în faptă, cum 
cel priceput și activ poate să-și creeze izvoare de bo- 
găție și să-și asigure un traiu mai bun. In urma acestei 
organizațiuni s'a stabilit ca elevii școalei normale «Carol 
I> din Câmpulung, pe lângă cunoștințele profesionale 
teoretice și practice, arătate de program, să facă la gos- 
podăria școalei, sub ochiii maestrului gospodar, practică 
de îngrijirea în mod raţional a vitelor domestice și a 
pasărilor de curte, creșterea albinelor, cultura zarzava- 
turilor, legumelor, cerealelor și plantelor de nutreţ pre- 
cum și altoirea și îngrijirea pomilor roditori. 

Tot din dragostea pentru cultura poporului, din do- 
rința de a schimbă spre bine gospodăria primitivă și 
economia casnică a sătenilor noștri, d-l Spiru C. Haret 
a înființat la această școală, în anul 1903, și o brutărie 
unde elevii normaliști învață a-și frământă și coace sin- 
guri pâinea lor, hrana cea mai principală a vieţii. Astfel 
acești elevi când se întorc în satele lor ca învățători pot 
fi de folos poporului și în aceastăţprivință. De când s'a 
înființat această brutărie, în fiecare an elevii clasei a 
V-a numără cu tragere de inimă, între lucrările lor prac- 
tice, și facerea pâinii. 

In anul 1907 sau mai înființat la această școală: 
uscătorie de prune, șuncărie cu toate anexele și uneltele 
ei, un staul pentru creșterea și îngrijirea porcilor, și o 
lăptărie sistematică condusă de un maestru special, care 
zilnic este ajutat în toate lucrările lăptăriei de o parte 
din elevii clasei a Vl-a. Astfel absolvenţii acestei școale 

pe lângă lucrările practice gospodărești arătate mai sus, 
mai știu și cum să facă pâine bună și.gustoasă, să usuce 
și să conserve fructele, să facă şuncă din carnea porcilor 
pe cari știu cum să-i aleagă și cum să-i îngrijească, şi 
mai știu să facă unt și tot felul de brânzeturi. 

D-l Spiru C. Haret, dorind ca în cel mai scurt timp 
posibil țara noastră să aibă numărul necesar de învă- 
țători pregătiți pentru noua vieață culturală, a reînființat, 
la începutul anului scolar 1908—909 clasa IV-a nor- 
mală populându-o cu absolvenți de gimnaziu, (1) și la. 
începutul anului școlar 1910—911 a înființat și clasa 
l-a paralelă, la această școală. 

Pentru îmulțirea și clarificarea cunoștințelor elevilor, 
afară de cărțile și revistele cu cari a dotat biblioteca 
școalei, afară de tablourile și hărţile geografice, istorice 
și de şt. naturale, și afară de aparatele pentru șt. ma- 
tematice și fizico-chimice, cari s'au dat la toate școalele 
normale, d-l Spiru C. Haret a dispus ca în anul 1908 
Cassa Școalelor să procure școalei normale «Carol I> 
un aparat cinematografic și de proiecțiuni luminoase. 
Sa dat școalei acest aparat nu numai de a ajută pe 
profesori să facă lecțiunile lor cât mai intuitive și mai 
atrăgătoare, ci și spre a deprinde pe elevii din ultima 
clasă cu mânuirea lui. 

Pentru completarea cunoștințelor trebuitoare învâțăto- 
rului spre a face din el sfătuitor ascultat, priceput și 
respectat al sătenilor în toate ocaziunile, d-l Spiru C. 
Haret a dispus ca, la cursul de datoriile învățătorului, 
să se citească și să se explice legile și regulamentele 


— 


(1) In anul 1908—909 nici una din şcoalele normale nu putea să aibă 
clasa a IV-a, de oare ce, după dispozițiunea guvernului, în 1905— 906 
nu ş'a primit nici un elev în clasa I-a normală. 

nouă. La acest curs normaliștii sunt obligați să facă con- 
ferințe populare, obișnuindu-se a vorbi în limba și pe 
înțelesul sătenilor. 

Dar d-lui Spiru C. Haret nu i-a scăpat nimic din ve- 
dere spre a face din absolvenții normaliști elemente de 
progres și înălțare. Cunoscând că muzica are puterea 
de a desnoltă nu numai sentimentul estetic ci mai mult 
de a cultivă iubirea de țară și de tot ce este al ei, a 
dispus ca în școala normală elevii să cânte și bucăţi 
de muzică românească, căci acestea desteptând duioa- 
sele amintiri din trecut ne mișcă sufletul mai mult și ne 
leagă de pământul patriei ale cărei dureri și bucurii le 
exprimă. 

Ca normaliştii să poată aveă minte sănătoasă în corp 
sănătos, ca să se poată desvoltă în ei forța, agilitatea, 
curajul și inițiativa individuală, a impus d-l Spiru C. 
Haret ca jocul de oină și concursul general de oină să 
fie obligatorii și pentru școala normală. Iar în anul 1909 
a modificat examenul general de diplomă obligând pe 
absolvenți ca, în loc de examenul oral din toate ma- 
teriile celor 6 ani de studiu, să studieze singuri un autor 
clasic asupra căruia vor convorbi cu membrii comisiunii 
examinatoare. În felul acesta candidații își pot manifestă 
mai bine individualitatea lor proprie și termină școala 
având mai multă vigoare decât aveau înainte când îi 
istoviă examenul general. 

Acestea sunt în scurt reformele făcute de d-l Spiru 
C. Haret în organizarea școalei normale din Câmpulung. 
Din acestea se vede clar că idealul său este ca învă- 
țătorul să fie astfel pregătit ca în satul său să poată 
lumina mintea și încălzi inima tutulor, să fie adevărat 
apostol al înălțării neamului. 


www.dacoromanica.ro 


350 


Dacă ar fi fost stabilitate sau continuitate în reali- 
zarea acestui ideal, ori dacă toți învățătorii l-ar fi în- 
țeles pe d-l Spiru C. Haret și sar fi devotat idealului 
acestuia, ar fi alta fața poporului și a țerii noastre. 

Rugăm pe Cel Atotputornic să dăruească acestui mare 
patriot încă mulți ani fericiți spre a-și desăvârși operile 
începute pentru îndreptarea poporului român spre munca 
națională inteligentă și corespunzătoare timpurilor prin 
care trecem; spre a face ca poporul nostru să fie con- 
ştient de toate interesele lui cele mari, căci acesta este 
idealul căruia d-l Spiru C. Haret şi-a închinat vieața sa. 

ILARIAN VELCULESCU 


Profesor la şcoala normală din Câmpulung. 

INVĂȚĂMÂNTUL NOSTRU SECUNDAR 
1828—1898 

Legea învățământului secundar din 1898 face epocă 
în istoria educaţiei noastre naționale. Lucrul vrednic de 
notat: nici un ministru al învățământului n'a fost mai 
criticat decât autorul acestei legi, d-nul Spiru C. Haret 
şi cu toate acestea opera lui va rămâneă, pentru că 
principiile ei fundamentale sunt rezultatul unei munci 
pricepute și serioase. Acesta este cel mai frumos omagiu 
pe care i-l aduc înșiși adversarii. Cu această lege re- 
gimul vechiu s'a închis și un nou regim apare. 

Origina acestei legi să sue cu 15 ani în urmă, când 
tot d-l Spiru Haret, pe atunci inspector general al 
învățământului, a făcut o minuțioasă anchetă, după care 
a urmat magistralul raport din 1884, adresat d-lui D. 
A. Sturdza pe atunci ministru al Instrucțiunii, care a 
deschis ochii tuturor asupra prăpastiei, în care ne aflam. 

Evident, că pe zi ce trece, noi probleme didactice ies 
la lumină: disciplină mintală, didactică generală și spe- 
cială administrație interioară, etc., cari cer muncă și 
devotament. Problemele acestea sunt grele și pentru 
rezolvirea lor să reclamă forțele tuturor. Inceputul s'a 
făcut şi aceasta este hotăritor. 

Numai cine cunoaște greutățile, prin care a trecut 

învățământul nostru, poate să-și dea seama de starea 
actuală și de munca uriașă ce trebue desfășurată. 

Rândurile de mai jos urmăresc acest scop. 

Invățământul nostru secundar prinde a luă ființă încă 
din anul 1828, cu un caracter pronunțat românesc. 

Tot cam atunci apare și prima gramatică românească 
științifică de I. Eliade Rădulescu. Avem deci începuturi 
serioase de o şcoală eminamente națională. Cursurile 
lui Gh. Asaki și Gh. Lazăr aruncase sămânță sănătoasă 
și deșteptase entuziasmul. Primii profesori și conducători 
ai școalei noi sunt dintre elevii meritoși ai acestora, între 
cari notăm pe I. Eliade Rădulescu, părintele literaturii 
române. 

Prin tractatul de la Adrianopol apoi să întregește 
teritoriul țerei românești, dându-se punctele strategice 
din stânga Dunării, unde erau garnizoane turceşti: Brăila, 
Giurgiu, Măgurele, Severinul, împreună cu întinsele 
domenii ale acestora. Tot prin acest act să declară 
Dunărea și Marea Neagră liberă pentrul comerțul euro- 
pean; începem deci să avem o individualitate politică 
şi economică. Prosperitatea economică va contribui ho- 
tăritor la promovarea culturii noastre. 

In timpul ocupaţiei rusești 1828—1834, guvernatorul 
ambelor țeri, Pavel Kisselef, om cult, adânc pătruns 
de ideile liberale și filosofice ale timpului, ne-a dat o 
organizare politică modernă cu concursul Divanurilor, 
deși a întâmpinat o împotrivire crâncenă din partea mul- 
tora din oligarhia noastră boerească, leneșă, vicleană 
și feroce, mai ales în chestiunile sociale şi de aservire 
a țăranilor. Regulamentul organic totuș este prima 
noastră chartă constituțională. 

Din anul 1834 avem deci o largă autonomie internă, 

domni pământeni aleși pe vieață; toate puterile publice 
organizate după ideile moderne ale timpului; instituțiuni 
și așezăminte publice; avem și un așezământ școlar etc.. 
Desigur, toate acestea vor funcționă potrivit cu men- 
talitatea oligarhiei noastre boereşti şi a numeroșilor 
dregători, magistrați numiți în aceste servicii publice. 

Așezământul acesta școlar din Reg. Org., operă exce- 
lentă, este lucrat de doi bărbați mari, pricepuţi și adânc 
cunoscători în chestiunile școlare, Barbu Știrbei și Gh. 
Asaki și merită să fie analizat, pentrucă de dânsul a 
fost inspirat învățământul nostru secundar până la legea 
din 1864. 

Am spus că românismul se afirmă încă din 1828, 
ținând seamă de împrejurări și prejudecăți; prin Reg. 
Org., i se dă o consacrare categorică, deși cam timid 
motivată. «Învățătura publică trebue să fie obiectul tn- 
se urmeze în limba românească, nu numai pentru în- 
lesnirea școlarilor și desăvârșirea limbii țerii, și pentrucă 
toate trebile publice trebue a se tractà în această limbă, 
care este cea întrebuințată și în toate slujbele sfintei 
credințe» și mai departe «sfârșitul ce trebue să-și propue 
o bună creştere, este a îmbogăți mintea cu științe folosi- 
toare, a desvoltă puterile înțelegătoare și morale, a în- 
dreptă şi a întemeiă aceste puteri prin deprindere cu bună 
chibzuire, în scurt, a întări trupul șia desvoltă duhul»; 
iar mai departe, în ceea ce privește corpul didactic citim 
că trebue «a se încredință creșterea tinerimii pe mâini 
de oameni, ale căror talente și destoinicie să fie cercate 
sub privigherea stăpânirii și în fine scopul învățăturii este 
respectul legii și moralei, iubirea de virtute, bunătatea 
inimii, cucernicia către cele sfinte, respectul către pravile 

23 


www.dacoromanica.ro 


354 


şi către stăpânire, bună rândueală și dragoste de patrie, 
pentru a fi oameni cinstiţi înainte de a fi învăţaţi». Pare 
că citim un tratat de Pedagogie contimporană. 

Tot așa de sugestive sunt instrucțiunile pedagogice 
pentru fiecare obiect de studiu. Ne oprim un moment 
asupra importanței ce trebue să se dea studiului Limbii 
române și Istoriei Românilor, pentrucă aceste obiecte 
dau nota caracteristică a școalei noastre, notă care a 
fost pusă într'un frumos relief prin legea dela 1898 a 
d-lui Spiru Haret, prin programele de studiu și prin 
instrucțiunile didactice. 

Gramatica românească, citim acolo, va fi cel dintâiu 
obiect de învățătură; limba părintească însă este foarte 
neregulată și greșită (sic?) de aceea trebue a se îndreptă 
în școală; a se curăți, fără a sili duhul ei, întrebuințând 
cuvintele cele mai obișnuite ale ei; a se recurge la limba 
franceză și mai cu deosebire la cea latină, mama lim- 
bii noastre, pentru îmbogățirea ei cu cuvinte noi, pentru 
idei noi; regulile gramaticale trebuesc simțite prin apli- 
cațiuni dese, prin deprinderi și citiri, la care elevii se 
vor obișnui să dea cuvântul pentru oricare zicere şi 
pentru tot felul de alcătuire; regulile nu trebue să fie 
nici prea multe nici prea abstracte; iar Istoria Româ- 
nilor se va desvoltă cu multă întindere, făcându-se isco- 
diri, pentru a se găsi în fiecare veac din istoria nea- 
murilor de prinprejur obiceiurile și pravilele cele mai 
însemnate ale acestei țeri, etc. 

Aceste desiderate sunt și vor fi puncte hotăritoare 
în metodologia și didactica studiilor respective; potrivit 
lor, Aron Florian și A. Treb. Laurian au întocmit inte- 
resantele lor cursuri de Istoria Românilor. 

Tipul, după care sunt organizate primele noastre 

trei şcoli secundare: Colegiul Sf. Sava din București, 
gimnaziul Vasilian, numit în curând Academia Mihăileană, 
după numele domnitorului și Gimnaziul din Craiova, este 
cel german. Autorii așezământului școlar, Barbu Ştirbei 
şi Gh. Asaki, cunoșteau perfect de bine cum funcționau 
astfel de şcoli în principalele state din Germania, din 
Franţa și Italia. 

Toate materiile de studiu, cari de altfel se predau 
şi acuma, erau repartizate în două: primele patru clase 
purtau numele de «Umanioare» și ultimele de «Cursuri 
complimentare». In Umanioare avem o enciclopedie 
secundară completă, iar în cursurile complimentare 
se observă un început de specializare literară, științifică 
şi juridică. Natural că studiile nu aveau nici întinderea, 
nici desvoltarea celor de acum. Așă de ex.: Istoria 
sa învăță în trei clase, l. franceză în patru, l. latină 
în două etc. Eră vorba mai mult de începuturi elemen- 
tare, poate după maxima: «non multa sed multum». 

Primii profesori sunt Români de peste munți, din 
Ardeal sau Bucovina, sau dintre absolvenții din țară, 
cari își vor completă ca stipendişti studiile superioare în 
străinătate. Cursurile sunt complete în anul 1838 în 
ambele țeri, când se ține și primul examen de bacalaureat. 

Totul la începutul merge greu din lipsă de profesori, 
de manuale didactice, de aparate ştiinţifice, lipsă de fon- 
duri și de încurajare. 

In ce privește partea administrativă și de control, se 
instituiseră două eforii, în București și lași. Primii efori 
Gh. Asaki și Petru Poenaru au fost oameni cu multă 
tragere de inimă. 

Invățământul nu eră gratuit, însă se dădeau stipendii 
pentru elevii lipsiți de mijloace, dar silitori. 

Eră un imbold puternic pentru frequentare perspec- 
tivele ce se prezentau pentru absolvenți, căci «cei cu 
bune atestaturi se protimişea a intră pe la dregătoriile 
Divanului, Visteriei și a Cancelariilor pământești, cari 
le slujia de răsplătire, și altora spre mai mult îndemn». 
Cu astfel de elemente sau naționalizat organele admi- 
mistrative, judecătorești și toate dregătoriile ținutuale. 

Abiă se completaseră cursurile cu elevi și profesori 
și dejà după primele promoțiuni vedem că apare în 
ambele țeri un curent ostil învățământului naţional; chiar 
domnul Mihai] Sturza, care protejă învățământul româ- 
nesc, este coprins de vâltoarea reacţiunii. Incă din 1840 
se instituesc două comisiuni în Bucureşti și lași «pentru 
cercetarea și îmbunătățirea școalelor publice, de care 
toată lumea să interesă, pentru că o bună chibzuire 
întru aceasta este pentru toți o datorie cu atât mai 
sfântă, cu cât coprinde întriînsa pe lângă fericirile par- 
ticulare și fericirea societăței», citim întrun opis domnesc. 

Se desemnau două curente, unul în care intrau frun- 
tașii boierimei noastre reacționare, cari susțineau să ne 
apropiem așezămintele străine, cu tot aparatul lor, pentru 
a fi scutiți de încercări; iar altul susțineă că trebue 
să creăm instituțiuni potrivite cu firea și priceperea noastră 
să ne formăm pe noi prin noi înșine. Să făcuseră pro- 
grese vădite: totuș limba franceză, literatura ei didac- 
tică, organizarea liceului francez, fascinau opiniunea pu- 
blică boerească, excitată și de profesori francezi, abili 
și interesați. Evident că mulțumire nu puteă să fie în 
toate, ba din potrivă nemulțumirea creșteă, în proporție 
cu aspirațiunea spre mai bine, la fruntașii noștri patrioți. 

Curentul cel dintâiu, alcătuit din boeri mari, sgomo- 
toși, iea proporțiuni îngrijitoare. Se puneă înainte că «deși 

limba românească sa primit a fi limba fundamentală 
a învățăturilor academice, dar cercarea a dovedit, că 
spre a înlesni elevilor folositoare mijloace de îndelet- 
nicire, neapărat este a se paradosi în toate zilele limba 
franceză». Se merge chiar mai departe. Obşteasca a- 
dunare numește o comisiune din sânul său, care să 
cerceteze pricinele, ce sunt piedică propășirii învățăturii 
publice. Comisiunea aceasta vede titlul în negru. Limba 
românească se spunea că nu este cultivată, că lipsesc 
apoi cărți didactice, că profesorii sunt nepregătiți etc. 
Nu eră așadar bun învățământul în românește și «pen- 
trucă deşteaptă clasa săracă asupra drepturilor ei în 
stat». Un boer mare, chiar în obșteasca adunare, cereă 
studii separate pentru fiii din clasa sa, pentrucă «do- 
bitoacele nu se hrănesc toate, ziceă el, tot cu un fel 
de nutreţ». 

Curentul acesta de denigrare este așă de puternic, 
încât ambii domni, Gh. Bibescu și Mihaiu Sturdza, în 
1847 fac să treacă prin divanuri și promulgă legi pentru 
reorganizarea instrucției publice. Se intenționă, prin a- 
ceste legi curioase și absurde, ca întregul nostru învă- 
ţământ secundar să fie dat în antrepriză, concesionat 
la străini, cari trebuiau să ne formeze mintea și inima, 
întreaga noastră vieață sufletească, după concepțiunile și 
ideile lor. La București și la lași aveau să se creeze 
licee franceze, după tipul liceului Louis le Grand, cu 
profesori, programe și manuale didactice franceze, cu 
disciplina și practicele franceze, cum funcționau la Atena 
și Constantinopol. Boerii aveau o consolaţie și o ușurare 
că nu-și vor mai trimite de acum înainte copiii la Paris, 
unde eră și multă depravare pentru dânșii. Frumoasă 
consolare. Dar eră o piedică fundamentală. Regulamentul 

Organic impuneă ca toate studiile să se urmeze în limba 
românească. Acesta eră un principiu constituțional, care 
nu puteă să fie înlăturat printr'o lege ordinară. Reac- 
ționarii noştri, abili ca în totdeauna, caută pe căi lă- 
turalnice, să înlăture acest principiu categoric. Să ho- 
tără adică prin lege, că în primele două clase studiile 
se vor predă în românește, iar în ultimele şase clase 
toate se vor predă în franțuzește. Se intrase în tratări 
apoi cu profesori distinși francezi, cărora li se asigurau 
salarii mari, numai să vie la noi. 

Noroc de anul miraculos 1848, care spulberă această 
fantasmagorie boerească. Vin însă ocupațiile străine, 
rusească și turcească, în care timp școlile sunt închise, 
localurile transformate în cazărmi, mobilierul și apa- 
raratele didactice arse, după ordinul stăpânirii, căci 
naveau unde să se păstreze. Sunt trei ani de doliu 
pentru școala română. 

In anul 1851, după retragerea oștilor străine, noi 
domni, priceputul și gospodarul Barbu Știrbei în Muni- 
tenia și idealistul Grigore Ghica în Moldova, se fac 
noi așezăminte școlare, după principiile Regulamentului 
Organic, cu toate studiile predate în limba românească. 
Programele sunt bine combinate pe opt clase, cursurile 
bine determinate, împărțite în trei categorii, cari tre- 
buiau să se completeze treptat, treptat; vin însă din 
nou vremuri grele, răsboiul Crimeei, ocupaţie rusească 
şi mai pe urmă austriacă, nevoi și griji de tot felul, 
cari nu îngăduiau nimănui să se mai gândească la ín- 
vățământ. 

Totuș criticele şi ponegririle în potriva învățămân- 
tului național continuă; se exagerează cele mai mici 
incidente școlare, prezentându-le sub aspecte puţin re- 

școalmrăpoi-pă varsă în socie- 
tate «o tinerime ușoa strândavă ră principii, rebelă 
la toate ideile de munc atorie, pretențioasă și 
înfumurată, cu un cuvânt periculoasă pentru societate». 
Să vede cât de colo exagerarea și grija, care cuprin- 
sese pe unele cercuri sociale. Natural că rezultatele nu 
puteau să fie așă de negru colorate. Știrbei Vodă pre- 
cizase doară în ofisul de deschiderea cursurilor că 
«învățătura nu trebue să fie considerată de tinerime 
ca scop, ci ca mijloc de a ajunge la un rezultat, ca 
omul să împlinească o funcțiune specială și utilă socie- 
tății, la care este chemat ca să trăească, că învățătura 
caută ca să fie adaptată la trebuințele publice, deci să 
fie națională și suficientă diferitelor clase». 

In perioada aceasta către sfărșit să observăm din 
partea eforiilor o activitate înălțătoare, al cărei suflet 
este în Moldova Gh. Săulescu și A. Treb. Laurian; 
iar în Muntenia Gh. Costaforu ne dau o lucrare com- 
plectă asupra chipului cum funcționau liceele în princi- 
palele state din Europa. 

Evenimentele să precipitează după 1856; toată acti- 
vitatea fruntașilor noștri este absorbită de marile pro- 
bleme, cari ne vor îndrumă către vieața de stat modernă, 
iar în privința centrelor de învățământ secundar, după 
30 de ani mai vedem creindu-se gimnaziul din Bârlad, 
din Botoșani, pe lângă o școală reală, care funcţionă 
intermitent în Brăila. Acestea erau centrele de lumină 
pentru clasa medie, care trebuiă să joace un tol in- 
semnat în stat. Mulţi își mai făcuse apoi studiile în 
Seminarii sau la gimnaziile de peste munţi în Ardeal 
şi Bucovina. 

Așă stau lucrurile către epoca Unirii Principatelor. 


comandabile; să acu 

Toată domnia lui Cuza este frământată de probleme 
mari fundamentale, de intrigi și pasiuni violente, cari 
absorb multe energii. Totuş s'au strecurat în această 
perioadă mult agitată legi și instituțiuni, cari vor fi te- 
melia României moderne. Legea Instrucțiunei din 1864 
face parte din acestea; ea sa sancționat și promulgat 
în puterea Statutului din 2 Maiu. 

După așezămintele școlare din 1851 se promovase 
câteva serii de absolvenți și trecerea la legea nouă se 
face cu multă înlesnire, dispunând de același elemente 
și mijloace didactice. Totuș până acum nu se formase 
o tradițiune didactică de muncă serioasă și continuă, 
deși în ambele capitale am avut câţiva profesori ener- 
gici, capabili și cu multă bunăvoință; n'avem încă nici 
chiar un început de literatură didactică secundară, după 
principii pedagogice; .observăm câteva manuale scrise 
greoiu şi pedant; cursurile vor continuă și pe viitor să se 
facă tot după manuscrise, după inspirațiuni individuale, fără 
orientare pedagogică și cu caracter mai mult de îm- 
prumut și fragmentar. Era aceasta să începe deci pen- 
tru învățământul nostru sub auspicii nu tocmai favo- 
rabile. 

Legea ni se prezintă de altfel ca o declaraţiune de 
principii, înlăuntrul cărora se puteă mișcă liber orice 
ininistru cu tragere de inimă. Ministrul este autoritatea 
supremă și de control; Consiliul permanent, cel gene- 
ral și cele școlare sunt factori statornici și hotăritori în 
toate chestiunile didactice și de disciplină; se lăsă multă 
libertate profesorilor în întocmirea programelor analitice 
a cursurilor ce predau, cari trebuiă să fie înaintate nu- 
mai Consiliului permanent. De foarte multe ori aceste 
programe zise analitice, erau numai pe hârtie și nu co- 

respundeau de loc cu ceeace sc făceă în clase. Consi- 
liul general discută în fiecare toamnă chestiuni de prin- 
cipii și de program. 

Învățământul secundar se dădeă în gimnazii și licee, 
cu patru și șeapte clase, al căror număr se puteă în- 
mulți tieptat, potrivit cu trebuințele și după stăruințe. 
Așă se explică numărul desproporționat de astfel de școli 
secundare, față de școalele cu caracter practic și utilitar. 
Din această înmulţire fără cumpăneală a decurs o scă- 
dere simțitoare în predarea cursurilor; profesorii se re- 
crutau la întâmplare, fără nici o pregătire specială pen- 
tru obiectul ce-i cădeă prin soartă. Un absolvent de 
liceu se puteă prezentă imediat înaintea foştilor săi pro- 
fesori pentru o catedră, ce întâmplător eră vacantă; 
profesorii îi făceau un examen general din toate mate- 
riile și dacă media generală eră suficientă, îl recomandau 
şi eră numit profesor, chiar dacă la obiectul ce trebuiă 
să predeă ar fi fost slab și fără aptitudini; se mai numiau 
apoi suplinitori la întâmplare, cari, după un număr de 
ani de proponimente, intrau în corp. 

Astfel merge școala secundară până în anul 1879, 
când să cer, pentru a intră în corpul didactic secun- 
dar, titluri academice de licență sau doctorat și con- 
curs pentru catedra, ce voiă să ocupe. Aceasta însemnă 
un progres simţitor, care a contribuit la ridicarea nive- 
lului învățământului secundar. Se mai observă încă o 
scădere, care a dăinuit mult timp: n'aveam catedre 
speciale pentru Limba română, pentru Geografie și 
Istoria Românilor; erau lăsate în uitare, Aceste omisiuni 
dădeau școalei românești un caracter foarte ciudat; iar 
când mai târziu aceste obiecte se vor pune în programe, 
vom aveă profesori nepregătiți, întru cât astfel de studii 

nu să făceau nici în licee, nici la Universitate. Nu mai 
vorbim de limbile moderne, nici de științe demonstrative. 
Rostimea pe toate le biruiă. Oficialitatea noastră însă 
ne legănă în iluziuni plăcute de progres și civilizație; 
așă că publicarea celebrului raport școlar a d-lui 
Spiru Haret în 1884, deşteaptă opinia publică din- 
tro nepăsare desfătătoare. Raportul acesta a provocat 
multă surprize. și a făcut mult sgomot. Un ilustru în- 
vățat şi academician, răposatul B. P. Hasdeu spuneă 
că ne-am făcut de râs înaintea Ungurilor; raportul 
acesta totuș a fost premiat de Academie. 

Nu ne-am făcut de râs înaintea nimănui, ne-am deș- 
teptat numai din somnolenţă și factorii responsabili sau 
pus pe lucru cu pricepere și seriozitate și în anul 1886 
d-l D. A. Sturdza ca ministrul al Instrucțiunii, având 
ca secretar general pe d-l Spiru C. Haret, prezintă 
cel mai studiat proiect de lege al întregului învățământ. 
Proectul n'a trecut prin parlament; a provocat însă discu- 
țiuni pasionate și exagerate; guvernul liberal eră de 10 
ani la putere și opozițiile de tot felul enervate s'au ma- 
nifestat de astădată cu o violență excepțională. Și cu 
toate acestea a fost un bine că proectul nu sa trans- 
format în lege atunci. Au mai trecut încă 12 ani, în 
care timp din nou și cu mai multă stăruință s'au făcut 
studii; s'au șters aspiritățile și astfel în 1898 să prezintă 
parlamentului, de astădată de d-l Spiru Haret ca mi- 
nistru al Instrucției, fiind prim ministru d-l D. A. Sturdza, 
și să votează astfel legea, care cârmuește acum învă- 
țământul nostru secundar. Şi de astă dată au fost dis- 
cuţii în parlament, dar caracterul lor este mai înălță- 
tor și mai academic; chestiunea se prezentă bine studiată 
și opiniunea publică luminată, căci se țineă seamă pe 

de o paite de nevoile noastre imperioase, iar pe de altă 
parte de concluziunile cugetătorilor şi reformatorilor din 
statele apusene. Astfel această problemă dificilă a fost 
rezolvită mai întâiu la noi şi apoi ceva mai târziu în 
Franța, Elveţia etc. 

Ideia mare, piatra unghiulară a întregului edificiu 
este românismul. Limba română ocupă un loc de onoare 
dela clasa I—VIII şi elevii trebue să o învețe și să o 
înțeleagă bine; iar cei buni încep să priceapă capodo- 
perile, în cari sa cristalizat geniul naţional; Istoria Ro- 
mânilor apoi se desfăşoară așă fel, că un elev bunişor 
este imposibil să nu-şi dea seama de vitalitatea rassei, 
în toate manifestațiunile ei, pe frumosul şi binecuvântatul 
pământ dela Tisa la Nistru, de pretutindeni, pe unde 
este patria Românilor. 

Din acest punct de vedere d- Spiru Haret este un 
nationalist constient, care întelege rolul si misiunea 
istorică a unui neam. 

Limbile moderne cu vastele lor literaturi, clasicismul 
modern adică, urmăresc tot întărirea şi consolidarea 
acestei idei mari; Istoria universală, Filozofia, Dreptul 
constituțional şi Economia politică etc, vorbim numai 
de studiile din cursul comun, înbogățesc mintea, înnobi- 
lează inima, deschid 'orizonturi nouă, contribuesc la cul- 
tura generală, care este prin excelență scopul școalei 
secundare; studiile de specializare să învață după pri- 
ceperea și interesul, ce fiecare elev îl are, sau trebue 
să-l aibă, pentru formarea carierei. 

Avem deci un tot armonic. 

Vor mai fi discuțiuni, vor apăreă probleme noi, se 
va agită poate din când în când importanța umanita- 
rismului antic față de clasicismul modern, în educațiunea 

secundarä; dar cadrul, în care toate vor puteà fi cu- 
prinse, va rămâneă, căci opera este trainică, fiind cu- 
getată și simțită. 

Să nu ne înșelăm. Disciplina lasă mult de dorit. Legea 
d-lui Haret pentru introducerea exerciţiului militar în 
școalele secundare, de curând pusă în aplicare, urmă- 
rește ordinea care este condiție vitală de progres sä- 
nătos. Mens sana in corpore sano. 

Terminând nu trebue să pierdem din vedere cuvin- 
tele marelui om de stat d-l D. A. Sturdza: «Şcoala 
este o instituțiune publică, organică, care are un sin- 
gur și unic fundament, statul; un singur și unic scop, 
întărirea și asigurarea lui în viitor și că menirea ei este 
a da tinerimei bazele culturei științifice, morale și ma- 
teriale, desvoltându-i mintea și dreapta judecată, întă- 
rindu-i simțimântul datoriei, înmulțindu-i cunoştinţele, 
sporindu-i puterile sufleteşti». 

In această direcțiune trebue să muncim. 


G. CONSTANTINESCU-RÂMNICIANU 
Profesor în Bârlad 

DOUĂ EPOCE 


Impresiile unui profesor tânăr. 


Noi profesorii tineri suntem într'o situație foarte fa- 
vorabilă pentru a puteă să ne dăm seama de supe- 
rioritatea legii și a stărei actuale a învățământului secun- 
dar, față de ce eră în trecut. 

Am terminat liceul ca ultimele produse ale legii și 
împrejurărilor vechi, și am început să profesăm după 
legea nouă. Avem încă în memorie metodele, profe- 
sorii, ideile conducătoare în educarea și instruirea ele- 
vilor de atunci, dar nimic afectiv nu ne leagă de această 
epocă, care nu eră a noasiră. Un om bătrân, care 
a fost crescut, care a trăit, care poate a practicat ca 
profesor subt împrejurările de atunci, va aveă pentru 
ele aceă simpatie care ne leagă de lucrurile cu cari 
suntem prea obișnuiți. Noi nu ne găsim în această 
situație. Ca toți cei cari trăesc în epoce de tranziţie, 
nu putem ave o tradiţie. 

Toate amintirele de cari vorbeam ne sunt însă nece- 
sare, indispensabile chiar, pentru a puteà face compa- 
rație cu ce este acum. Imprejurarea că aparținem în 
acesaș măsură ambelor epoce este o garanție de obiec- 
tivitate. 

Am scris mai sus cuvântul «superioritate», vorbind 

de starea actuală a învățământului secundar (pentrucă 
pe acesta îl cunosc mai bine) față de starea lui din 
trecut. N'am însă de loc situația să fac un studiu amă- 
nunțit pentru ca să demonstrez acest lucru. Din punctul 
de vedere żeoretic alții, cu mai multă competență 
şi cu mai multă autoritate, au făcut-o înaintea mea. 
Ce pot eu să fac este să mă ocup de rezultatele celor 
două legi și împrejurări. In adevăr, pe una au experi- 
mentat-o alții pe mine, i-am simțit eu însumi lipsurile, 
pe cealaltă o experimentez eu pe alții. 

De sigur, dacă sar puteă dovedi că elevii, cari ies 
acum din liceu, sunt superiori prin cultură și prin edu- 
cație celor cari terminau liceul pe vremea când eră în 
vigoare legea veche, demonstrația ar fi făcută. 

Insă, sincer vorbind, așă ceva nu pot afirmă; elevii 
de acum îmi sunt sensibil altfel de cum erau cei cari 
ieșiau din licee pe vremea mea. Un lucru este totuș 
sigur, anume că cei de acum au posibilitatea de a fi 
altfel, și noi n'o aveam. Eram cel mai bun produs al 
liceelor de atunci, cu metodele lor, cu ideile lor domi- 
nante, cu profesorii, cu împrejurările lor, iar cei de 
acum sunt cel mai rău produs al liceelor de acum. Căci, 
nu stă în puterea omului de a schimbă pe semenii lui 
decât într'o mică măsură și pe încetul. Ce a fost ome- 
nește posibil s'a făcut, și anume: s'au dat legi și regu- 
lamente, sau luat inițiative, s'a rupt cu trecutul și am 
aiuns legal să avem o organizație pe care să ne-o in- 
vidieze streinii. Rămâne ca împrejurările celelalte, carı 
toate influențează școala mai mult decât școala le in- 
fluențează la rândul ei, să se schimbe și ele, să devină 
mai favorabile, pentru ca școala de acum să poată da 
tot ce e făcută să dea. Atunci în realitate vom avea 


www.dacoromanica.ro 


367 


un învățământ, un ideal, căci așă ceva nu există, dar 
mulțumitor. 

Printre înbunătățirile făcute sunt unele cari se impu- 
neau dela sine, le impuneă vremea. Erà curentul spre 
o modificare în mai bine, și oricine ar fi fost în capul 
instrucției trebuiă să ţină seamă de curent. Dar aceasta 
este o mică parte din ce sa făcut pentru învățământ 
în ultimii 15 ani. Tot restul, cu mult cea mai impor- 
tantă parte, tot ce este, e opera unui singur om, a d-lui 
Haret. 

Aş vreă să vorbesc de această operă cu multă cum- 
pătare, să nu mă Jas dus de admirația ce am pentru 
acest «om al școalej», cum îl numesc până și adver- 
sarii lui politici. Aş vreă ca omagiul pe care i-l aduc în 
toată sinceritatea convingerii mele să poarte nota otiec- 
tivității, căci nu d-l Haret are nevoe de laudele mele. 

Numai înșirând tot ce d-sa a făcut pentru școală 
fără nici un fel de aprețiere, fără nici un epitet, este 
destul spre a arătă ce drepturi temeinice are la recu- 
noștința noastră a tuturora. 

In adevăr, tot ce sa făcut în școală în ultimii timpi 
poartă pecetea dorinței lui de mai bine, și dacă legea 
sa schimbat, dacă s'au întocmit regulamentele pe cari 
le avem, dacă trăim subt alte obiceiuri școlare (din 
nefericire nu în toate părțile), apoi numai d-sale o datorim. 

De sigur, în acest interval, au mai fost și alți mini- 
ştrii de instrucție, dar ei n'au făcut decât sau să oprească 
curentul spre bine impus de d-l Haret, sau chiar 
să caute a ne da înapoi, a ne întoarce la obiceiuri pe 
cari le credeam pentru totdeauna părăsite Aşà încât o 
parte a activității sale, și nu cea mai neînsemnată, a 
avut de scop îndreptarea răului făcut de alții. 

Am spus mai sus că sunt progrese care se impun 
dela sine. Unul din aceste progrese, față de ce erà în 
trecut, îl găsim în faptul că astăzi profesorii sunt mai 
știutori de materia pe care trebue s'o predeă, de cum 
erau pe când eram eu în liceu. Oricine ar fi fost mini- 
stru tot aici am fi ajuns. 

Fiind mai mulți profesori decât locuri libere în în- 
vățământ, fatal trebuiă să fie mai buni de cum erau 
pe vremea mea, când nu rareori majoritatea clasei erà 
mai «savantă» ca unii dintre profesorii ei. Eu încă am 
apucat astfel de profesori. 

Dar nu este destul numai ca un profesor să cu- 
noască materia pentru a fi un bun profesor. Am avut 
ocazie să mă conving de aceasta în Franța, unde cu 
profesori mai talentaţi, mai cultivați, dar mai sclavi ai 
finei tradiții de cum suntem noj, se obțin mai rele re- 
zultate decât în clasele noastre. Și la noi, în cel mai 
bun caz, cu vechile metode am fi ajuns tot aici. 

S'au schimbat însă metodele, toți profesorii au fost 
obligați să facă practică pedagogică într'o anume di- 
recţie, s'a dat în mâna lor un instrument mult mai bun 
de cum eră cel de care se serviau profesorii din tre- 
cut. Și aceasta a fost una din cele mai însemnate și 
mai pline de efecte inovaţii din legea dela 1898. 

Până a nu se impune prin lege felul în care trebuiă 
ca profesorul să-și facă cursul, când nu se cereă dela 
el decât anume cunoștințe, după cum se prezentau în 
clase, față de elevi, profesorii puteau fi împărțiți în 
două categorii. 

Unii, având despre ei ideea că locul lor eră la uni- 
versitate și nu în licee, făceau cursul ca la «facultate». 
Necăjiți că nu au ajuns acolo, se răsbunau pe elevii lor, 

dându-le să înghită cursurile destinate studenților. Cu 
cât termenii erau mai abstracți, cu cât elevii din pri- 
mele bănci, — mai aproape de profesor — căscau mai 
mult gura de uimire, cu atât profesorul eră mai mul- 
tumit de el. 

A doua categorie eră formată din profesorii apatici, 
rutinari, cari aveau un caet de când au început să fie 
profesori și pe care îl «dictau» până ieșiau la pensie. 
Singurele deosebiri între caetul din anul întâiu de pro- 
fesorat și cel din anul al treizecelea (al ieșirii profeso- 
rului la pensie) erau de natură ortografică și în legă- 
tură cu anume mici modificări de pronunție a cuvin- 
telor. Am avut norocul să am profesori din ambele ca- 
tegorii. Mai ales de un profesor de «matematică rațio- 
nală» (cum spuneă programul în bătae de joc) îmi aduc 
aminte. Nici în caet, nici la tablă nu aveam voe să 
schimbăm nici numerele alese pentru demonstrație. Azi 
așă ceva este imposibil sau, mai drept, legal imposibil, 
căci, resturi, des épaves, cum ar spune francezii, ale ve- 
chilor metode, se mai găsesc încă. 

Multă din munca inutilă şi chinuitoare pe care o 
făceam noi ca elevi, nu se mai face acuma de elevii 
noștri. Când mă gândesc în urmă la monotonia cursu- 
rilor, la sforțările pe cari le făceam să nu adormim în 
dupăprânzurile calde, cu aer greu din pricina claselor 
prea numeroase, cum regret timpul perdut! Profeso- 
rul moțăiă pe catedră, cinci elevi scoși «la tablă» fă- 
ceau paravan restului clasei mormăind o traducere din 
Luchian sau Herodot făcută după juxtă, sau chiar dic- 
tată de profesor. Am avut unul așă de «bun», încât 
ne făceă și analiza, iar noi o scriam pe carte: subli- 
niam cu o linie și un punct auristul întâiu, cu o linie 

și două puncte pe al doilea, și așă mai departe, Dar 
transcrierile «pe curat»? Până și la muzică aveam de 
scris biografiile muzicanţilor mari. 

Elevii de acum au apucat timpuri mai bune. Nu mai 
suferă, sper, de plictiseala pe care o suferiam noi, nu-și 
mai pierd timpul, tot timpul în afară de școală cu 
lucrări inutile făcute în vederea unei note, pot munci 
mai ușor şi mai cu drag. 

Nu e vorbă, sunt excese și de partea asta. Nam 
auzit odată pe un profesor «iibermodern» (deşi nu preă 
tânăr) mergând cu solicitudinea pentru elevi până a nu 
le prezintă nici o hartă la cursul de geografie? 

«Despre partea mea, spuneă el, hărțile nu sar rupe 
niciodată, căci nici odată nu le întrebuințez». 

Acest rău, inevitabil într'o epocă de tranziție, va dis- 
pare. 

Muncesc mai puțin pentru școală elevii de acum, și 
mai cu drag. Le rămâne mult timp pentru cultivarea 
lor personală, cu toate că nu au prea fost ei deprinși 
până acuma ce să facă cu acest timp liber. Orice sar 
zice, școala nu este atât dătătoarea, cât disciplinătoarea 
cunoștințelor, pe care niciodată nu le capătă cineva 
mai temeinic, de cât prin muncă personală. Prin şcoală 
nu căpătăm și nu se poate să căpătăm atât instrucție, 
cât mijloacele de a deveni instruiți. 

Pe vremea mea domină concepția că nu trebue ca. 
un elev să învețe, să citească altceva, de cât ce se cere 
în școală. Lecţiile, în loc să fie mijlocul pregătirii pentru 
vieață, erau scopul vieții însăș. Lozinca eră: «nici © 
lectură în afară de aceea a manualelor». Dacă citiam, 
apoi o făceam în ascuns. 

Imi aduc aminte și acum de «razziile» pe care pe- 

dagogii (am fost elev intern) le făceau în pupitrele 
noastre. Și nu pentru a căută tutun sau altceva la fel, 
ci pentru a confiscă cărțile de literatură, inimicul cel 
mare. De o astfel de «<razzie» îmi aduc aminte mai 
ales. Eram cu toții în meditație; ne pregătiam lecţiile, 
când intră pedagogul cu un aer grav. Am îngălbenit 
toți, căci știam că nu e semn bun aceà gravitate. Nu 
știam anume ce rău ne amenință. Eu aveam în pupitru 
nuvelele extraordinare ale lui Edgard PoE și un libret, 
mizerabil tradus, al operei Norma. Mi le-a găsit și mi le-a 
luat cu un surâs de satisfacție imensă. Bietul Poë, îl 
regret și astăzi ! 

Am avut profesori cari ne opriau de a ceti ca de foc 
și cari spuneau cu satisfacție că până la 25 de ani 
nau știut ce e romanul. Poate că nu vor fi știut nici 
astăzi, căci trăesc încă. 

Aşă ceva nu mai este posibil. Pe lângă toate liceele 
sunt biblioteci la dispoziția elevilor, împrumutându-le 
Chiar cărți acasă. 

Cum îi învidiez acuma, când nu mai sunt în stare 
să citesc cu acel entuziasm lipsit de critică, dar bogat 
în emoții al adolescenţei. 

Nu știu cum va fi la alte licee (aud cam tot așă), 
dar eu am găsit la cel din Severin o adevărată orga- 
nizație a bibliotecii, pentru ca să fie cu adevărat la 
îndemâna elevilor. 

Dar societăţile de lectură? Cât de mult le simțiam 
lipsa pe vremea când eram școlar! Le cream noi, căci 
unde ne întâlniam (cei mai buni, pentru ca să nu fiu 
exagerat) povestiam ce am cetit și ne comunicam im- 
presiile. Se încingeau discuţii aprinse și interminabile, de 

multe ori oțioase, care se terminau cu certe, uneori 
şi mai rău. 

Azi comunicarea asta de impresii prin societățile de 
lectură este organizată așă cum e bine, pentru ca elevii 
să profite cât mai mult. 

larăș mă refer mai ales la liceul nostru, căci situația 
de aci o cunosc mai bine, dar bănuesc că pretutindeni 
lucrurile se petrec la fel. 

Mulți dintre elevi ştiu că în fiecare Sâmbătă pot găsi 
la ședințele societății de lectură și distracție, și posi- 
bilitate de a se instrui și mai ales ocazia de a fi mai 
personali, comunicându-și impresii și cunoștințe noi de 
cum pot și au dreptul să fie în clase. Se fac dizertații, 
se citește din prozatori și poeți, se cântă din gură sau din 
vreun instrument. Nici profesorii nu disprețuesc de a 
le face, din când în când, conferințe asupra unor 
subiecte mai greu de tratat pentru un elev. 

Apoi excursiile organizate ca un complement al cursu- 
rilor de geografie și istorie, ca un mijloc de a ne cu- 
noaște și a ne iubi mai mult țara și neamul, atâtea și 
atâtea lucruri, cari se doriau pe vremea mea, dar nu 
se credeau realizabile. 

Nu pot termină această comparație între două epoce 
fără a vorbi și de felul cum se făceau limbile moderne 
şi cum se fac acum. 

Am avut ca profesor de franceză pe unul din cei 
mai cunoscuți și mai buni profesori de atunci cu care 
nu îndrăznesc să mă compar din nici un punct de 
vedere. Totuș, nici un elev din clasa noastră nu erà 
în stare să priceapă o frază ceva mai lungă spusă în 
franțuzește. Abiă de puteam ceti, și aceea cu multă 
dificultate. 


www.dacoromanica.ro 


373 


Schimbarea metodelor de predare a limbilor mo- 
derne, una din cele mai însemnate părți ale legii și 
organizării actuale a școlilor secundare, a dat rezultate 
surprinzătoare. Oricare dintre noi, cât de modești am 
fi, obținem în clasele noastre cu mult mai mult, decât 
profesorii cu renume obțineau dela noi. Și să nu se 
uite că o limbă modernă nu este numai o bogăţie de 
cunoștințe prin literatura ei, dar și un admirabil in- 
strument de cultură. Deci, elevii de acum sunt mult 
mai bine înarmați de cum eram noi. 

Toate aceste lucruri înșirate mai sus, dau apoi ele- 
vilor posibilitatea de a fi mai buni de cum am fost 
noi, și toate sunt datorite unui singur om. 

Lăudând fără rezervă cc sa făcut, nu am de loc 
intenția să spun că nimic nu mai este de adăugat și 
că am ajuns la o organizare desăvârșită în materie de 
învățământ. Sunt încă multe lipsuri. Una, dar care se 
va vindecă dela sine, este existența încă în învățământ. 
a celor dintre profesori, cari prin natura lor sau prin. 
educație, țin așă de mult la vechea stare de lucruri, 
încât pe colaborarea lor sinceră, în spiritul ideilor noui. 
nu se poate contă. 

Dar sunt și alte rele. Programele sunt prea încăr- 
cate, mult prea încărcate. Ne trebue un control al pro- 
fesorilor, un control eficace, urmat de sancțiune, pentru 
binele școalei și prestigiul corpului profesoral; apoi ne 
mai trebue un personal administrativ și de control în 
adevăr stabil, și ales după norme care să-l pună la 
adăpost de influențele politice; ne mai trebue material 
didactic și laboratoare moderne, atâtea și atâtea lucruri 
de care depinde în mare parte biina creștere a gene- 
raţiilor viitoare. 

De sigur nu este tocmai potrivit, ca într'o încercare 
făcută ca un omagiu al operei cuiva, să vorbeşti si de 
lipsurile, cari fatal trebue să se întâlnească în orice lucrare 
omenească. Dar la cine altul ne putem adresă, și dela 
cine putem speră înbunătățire, decât dela acela, care 
prin cea făcut, ne-a dat nouă, profesorilor și convin- 
gerea și garanția că este singurul în stare să desăvâr- 
şească. 

lată pentru ce aprobăm din toată inima pe cei cari 
au laut inițiativa acestui «omagiu», și ne asociem lor 
în dorința de a vedeă pe d-l Haret cât mai multă 
vreme, de aici în colo, în capul unui departament, care 
pe viitor va fi mereu legat de numele lui, pentru cel 
mai mare bine al ţerii. 

G OPRESCU 


Profesor secundar în Turnu Severin, 

TEMEIUL TRIFURCAȚIEI IN LICEU 


Reforma adusă învățământului secundar în anul 1898 
a despărțit cursul superior al liceelor în trei secțiuni, 
cari se deosebesc între ele numai prin întensitatea cu 
care se studiază în fiecare secție câte un obiect-două 
ce sau ales ca studii fundamentale. Astfel, în secția 
clasică se studiază limba latină, în cele 4 clase de liceu, 
în 28 ore pe săptămână, iar limba grecească în 21 de 
ciasuri; în secția modernă limba latină are acelaș nu- 
măr de ore ca în secția clasică, cu deosebirea numai 
că în locul orelor de grecește sau pus, mai mult de 
cât la secția clasică, opt ore de științele fizico-chimice, 
şapte de științele naturale și două de geografie; în secția 
reală s'au dat 21 de ore pe săptămână matematicelor 
şi 12 limbii engleze sau italiane. 
- Cum se vede din această trifurcație, clasicismul se 
studiază în două secții, dintre cari întruna foarte în- 
tărit prin 21 ciasuri de grecește, iar în cealaltă redus 
numai la 28 de ore de latinește. Vechiul liceu uniform 
puneă mai toate studiile principale pe acelaș plan, așă 
încât tinerimea școlară nu se alegeă decât cu o cul- 
tură prea vagă şi prea superficială. Din această cauză 
Sau adus atâtea învinuiri învățământului secundar pro- 
pus sub vechiul regim. Cine nu-și mai aduce aminte 

de rapoartele inspectorilor noștri școlari de acum 15—20 
de ani, precum şi de strigătul de alarmă, dat în ne- 
numărate rânduri de către profesorii examinatori la ba- 
calaureat, cari se plângeau amarnic că învățământul 
secundar nu dă roadele dorite! 

Intre pricinile de scădere ale învățământului se aducea 
și întocmirea de programe școlare prea uniforme și prea 
enciclopedice. Absolvenţii liceelor se alegeau din toate 
obiectele cu câte ceva și nimic cu temeiu; ei puteau 
să vorbească: «de omni re scibili et de quibusdam aliis». 
Cu actuala întocmire a liceului se dă însă posibilitatea 
unui tânăr să se pregătească mult mai temeinic în stu- 
diul fundamental al secțiunii ce și-a ales: ascfel un ab- 
solvent de liceu are prilejul astăzi să devină un eminent 
clasic cu 49 ore pe săptămână de latineşte și grecește 
în timp de 4 ani, ai cursului superior. Chiar și în secția 
modernă 28 ore de latinește pe săptămână sunt sufi- 
ciente spre a familiariză în timp de 4 ani pe un elev 
cu toate frumuseţile armonioase și cu manifestările de 
gândire ale marilor scriitori latini. Astfel numai, cultura 
clasică pregătește acele generațiuni de elită, cari sunt 
podoaba cea mai aleasă a tuturor societăților civilizate. 
Clasicismul este deci, mult mai bine reprezentat prin re- 
forma dela 1898 decât cum eră mai înainte, în ve- 
chea lege care devenise un tipar prea din cale afară 
cristalizat. De asemenea în secția reală, un absolvent - 
de liceu poate să cunoască mai adânc în 21 ore pe 
săptămână, în decurs de 4 ani, metodele matematicelor 
şi spiritul ce le însuflețește. 

Concentrarea atențiunii tinerimii asupra unui obiect- 
două de studii fundamentale a dat învățământului nostru 
secundar o perspectivă mult mai întinsă pe care na 

putut-o aveă în vechea organizare. In programa nouă mai 
întâiu s'a introdus o erarchie între diferitele studii prin 
scoaterea în relief a unora anumite obiecte și subordonarea 
altora. Fantoma unei așă zise culturi generale, fără nici 
un punct de razim, sa risipit; iar uniformismul intelec- 
tual din învățământul nostru secundar, ce apăsă atât de 
greu asupra inteligenței școlarilor s'a sfărâmat. Căci, nu 
e cu putință ca mintea școlarilor să poată cuprinde deo- 
potrivă toate obiectele de studiu. O alegere se impune 
dela un timp. Această alegere trebue făcută potrivit cu 
aptitudinile școlarilor. Aceste aptitudini se accentuează mai 
ales în cursul superior de liceu, după cum dovedește 
psichologul, Alfred Binet, care și-a publicat mai anul 
trecut cercetările sale, făcute timp de 30 de ani asupra 
sufletului școlarilor, în scrierea sa ce poartă titlul: „Les 
idees modernes Sur les enfants“. (p. 250—265, 288, 
298, 294). 

Astfel, Binet susține că «priceperea matematicelor pre- 
supune o facultate cu totul specială, (1) care ar fi de o 
importanță capitală de analizat, căci este poate una din 
diferențele cele mai accentuate dintre școlari. Toți pro- 
fesorii de liceu ce s'ar consultă asupra acestui punct 
ar fi de părerea aceasta. Se poate zice chiar că acest 
simț al matematicelor este atât de important, încât de 
el depinde viitorul multor elevi. Astăzi carierele știin- 
țifice și industriale fiind mai bănoase atrag pe cei mai 
mulți elevi. Decât de fapt, mulţi dintre ei sunt siliți să 
le părăsească, după ce au urmat mai mult timp cur- 
surile de știință din pricină că se simt incapabili de a le 
urmă; alții socotesc chiar inutil de a face această în- 


(1) Binet, o. c. p. 265. 

cercare, căci ei cunosc dinainte incapacitatea lor în 
matematice. Respinşi dela științe, merg la litere. De 
aceea rezultă din această stare de lucruri, că auditorul 
clasei de filosofie se recrutează printre elevii cei mai 
puțin bine înzestrați pentru științe. Această lipsă de 
aptitudini pentru matematice și pentru științe în general 
se observă, chiar și la o vârstă mai înaintată, la multe 
persoane, chiar culte și cu o inteligență superioară, cari 
recunosc incapacitatea lor, fără o falsă rușine; câte 
odată își fac chiar o glorie. De altminterea această 
incapacitate, luată în oarecare sens este comună tu- 
turor, căci în măsura în care matematicele se înalță, 
numărul celor cari le înțeleg descrește cu o repeziciune 
vertiginoasă. În timpul din urmă se observă, cu prilejul 
celebrării capacității matematice a lui Poincaré, că nu 
există probabil în lumea întreagă mai mult de 10 per- 
soane, în stare de a-l înțelege. De asemenea Binet, dove- 
deşte că e o eroare de a impune studiul l. latine tu- 
turor elevilor, căci și pentru acest studiu se cer apti- 
tudini speciale. Infine, el recunoaște că sunt mai multe 
feluri de inteligențe, dintre cari două sunt fundamen- 
tale: unele obiective și altele subiective; cele dintâiu se 
mai numesc și inteligențe observatoare, iar cele de-al 
doilea interpretatoare sau imaginative. «Se poate zice de 
asemenea că cele dintâiu sunt realiste, pozitive, iar cele 
de-al doilea sunt visătoare, contemplative». «Asemenea 
aptitudini se pot cunoaște foarte lesne în liceu, dacă 
își dă cineva osteneala să observe şi să întrebe pe 
elevi». «Acela 1), care nu citește decât cărți de ştiinţă, 
de matematici, nu e de loc un literat. Elevul, care își 


(1) Binet, o. c. 288. 

petrece duminicile desemnând, de asemenea nu e un 
literat». 

Cultura ce se dă tinerimii în liceu, în cursul supe- 
rior trebue prin urmare să țină neapărat seama de apti- 
tudinele școlarilor «căci aptitudinea (1) este un mijloc 
minunat de a economisi sforțarea și e un instrument 
natural de progres; ea permite de a face mai bine cu 
puțină muncă». Reforma dela 1898 ţine deci, seamă de 
aptitudinele școlarilor, ce sunt pârghia oricărei instruc- 
țiuni, întrucât le dă prilejul să-și aleagă una sau alta 
din ramurile arborelui nostru cultural pentru care elevi 
au mai multă chemare. Ceva mai mult, programa este 
în fiecare secție, astfel întocmită incât elevii pot do- 
bândi și o cultură generală destul de însemnată grație 
căreia, un absolvent de liceu se poate interesă de tot 
și devine capabil de a gustă și înțelege orice. El con- 
densează astfel ceeace este mai însemnat în civilizația 
omenirii. Şi pe de altă parte poate să-și cultive și vo- 
cațiunea specială ce are. Așa încât școala noastră se- 
cundară nu mai e astăzi un tipar uniform ce strivește, 
ci din potrivă ea oferă mai multe cărări prielnice des- 
voltării deferitelor aptitudini ale firii școlarilor. 

Astfel, în orice secție se va înscrie un elev, el se 
va alege cu o minte bine formată cu o judecată sigură 
şi cu gustul de a lucră mai departe spre a-și apropriă 
cunoștințe. Filozofia e la toate secțiile; ea le arată locul 
nostru in lume și permite a judecă valoarea lucrurilor 
și a oamenilor. Ea dă tinerjlor ceeace numiau cei vechi 
înțelepciunea. De asemenea istoria e .pusă la toate sec- 
țiile. Ea reprezintă comoara de experiență a omenirii. 


(1) Binet, o. c. 294. 

Celelalte studii din fiecare secție sunt astfel combinate 
binate încât un elev are prilejul nu numai de a do- 
bândi o sumă de cunoștințe pozitive, dar, ceeace e mai 
principal, să facâ cea mai folositoare gimnastică inte- 
lectuală. 

Graţie acestei minunate întocmiri, prezidenții comi- 
siunilor dela liceul Lazăr, ca d-nii Pangrati, Onciul și 
Bogdan, au putut mărturisi în rapoartele înaintate Onor. 
Minister, că rezultatele examenelor, atât ale elevilor 
dela secția modernă, cât și a acelor dela secţia reală 
au fost cât se poate de satisfăcătoare. Absolvenți de 
liceu dovedesc o maturitate intelectuală din cele mai 
înbucurătoare. Mi se va îngădui să relevez numai câteva 
rânduri din raportul d-lui lon Bogdan, decanul facultății 
de litere din Bucureşti, care a prezidat comisiunea de 
absolvire dela liceul Lazăr, secția modernă, în sesiunea 
de Iunie 1908. 

«Rezultatul examenului a fost prin urmare cât se 
poate de mulțumitor. Acest examen este o adevărată 
bucurie pentru cei ce urmăresc cu interes progresele 
învățământului nostru secundar. 

Elevii acestui liceu au arătat şi cunoştinţe suficiente 
și maturitate de cugetare pentru a începe studii uni- 
versitare, unii dintre dânşii au dobândit chiar un ad- 
mirabil talent de expunere la disertația orală. 

Aceasta e dovadă, că profesorii buni și conștiincioși 
pot să dea cele mai strălucite rezultate. 


Sunt fericit că am avut ocazia acum să văd, că pro- 

gramele și organizarea școlară dela 1898 poate să dea 
rezultate excelente, când oamenii chemaţi să le aplice își 
fac datoria și sunt convins acum că rezultatele dezastroase 
pe unde se arată nu sunt efectul unei rele organizări 
sau unor programe rele, ci al relei aplicări a acestora. 
Cu buni profesori și buni directori, cu un control in- 
teligent și stăruitor din partea Ministerului se pot ob- 
ține rezultate deplin mulțumitoare». 

De altă parte, însemnătatea reformei dela 1898 con- 
stă în a fi presimțit din vreme pulsul timpului și în a-l 
fi exprimat într'o lege de organizare a învățământului ce 
însemnează un pas înainte în vieața noastră culturală. 
Intr'adevăr, liceul este barometrul culturii oricărui popor, 
căci puterea unui stat depinde de cultura pe care o 
primește tinerimea, mai ales în școala secundară. 

Vieața modernă, cu toate manifestările ei variate și 
complicate, trebuiă să găsească un răsunet favorabil în 
școala secundară, spre a-și da seamă și ea în primul 
rând de minunatele invențiuni și descoperiri științifice. 
Ea are chiar menirea de a le provocă prin studii pre- 
mergătoare. Asemenea preocupări nu existau altădată. 
Deci se impuneă ca alături de cultura clasică, ce pre- 
gătiă aristocrația intelectuală, care se preocupă cu spe- 
culațiunile înalte și desinteresate, să se formeze un ate- 
lier intelectual, în care să se pregătească cadrele supe- 
rioare capabile și vrednice de a conduce cu pricepere 
armata de muncitori pentru desvoltarea industriei, co- 
merțului și agriculturii. Vorba lui Descartes: «On ne peut 
sans danger, rester étranger aux choses de son temps», 
se potrivește de minune în această împrejurare. 

Cu alte vorbe, alături de cultura clasică, trebuiă să-și 
facă loc cu drept egal și cea nouă, cum isa și făcut 

prin reforma dela 1898. O luptă însă sa încins între 
reprezentanții culturii vechi și a celei moderne. Lupta 
aceasta nu sa potolit nici până astăzi în țara noastră, 
unde se aude din timp în timp, câte un glas mai mult 
sau mai puțin puternic. Reprezentanţii vechiului regim 
școlar pretind să uniformeze din nou programele șco- 
lare. Discuţia însă a fost mai interesantă și mai aprinsă 
în străinătate. E de ajuns să amintesc aici câteva rân- 
duri dintro scriere a lui Jules Lemaitre "(Opinions à 
répandre, 1698), în care zice: «Noi suntem o societate 
democratică și industrială, amenințată sau mai bine zis 
pe jumătate ruinată prin concurența națiunilor puternice 
şi copii micei noastre burghezii și mulți alți copii din 
popor pierd 8—10 ani să învețe foarte rău aceleași lu- 
cruri pe care preoții iezuiți le propuneau altădată foarte 
bine, întro societate monarhică, fiilor de nobili, de ma- 
gistrați și ai claselor privilegiate. Nu este oare asta nu 
anachronism nerușinat ? Şi credința în folosul actual al 
acestei educațiuni, nu este oare un prejudițiu extra- 
vagant». 

Şcoala secundară franceză şi-a primit «Magna charta 
libertatum», în urma acestor proteste autorizate, în 1902 
imitând prin aceasta școala prusiană, care şi-o primise 
dejă din anul 1900. 

In Prusia mișcarea împotriva monopolului, pe care l-a 
avut liceul clasic, s'a început sistematic cu vreo 30 de 
ani mai înainte. Protivnicii acestui monopol susțineau 
că tinerii cu cultură clasică găsesc mai lesne să o în- 
trebuințeze în vieață decât cei cari au numai cultură 
clasică. Liceul clasic pregătiă de altă parte numai func- 
ționari. Și un stat nu poate fi susținut numai de sluj- 
başi. Ei mergeau și mai departe învinovățind liceele 

că pregătesc niște gânditori și cercetători, ce e drept 
independenți, cari se înfundă în chilia lor, fără să mai 
știe nimic de lumea din împrejurul lor și de părerile ei. 
Erudiţia le impiedică sborul gândirii; ei sunt lipsiți până 
şi de cel mai mic simț practic. De aceea s'a și format 
proverbul. «Je gelehrter je verkehrter» (cu cât e mai 
învățat cu atât e mai sucit). 

Protivnicii culturii clasice își împrumutau armele până 
și din Talmud, unde se spune, că dacă un învățat merge 
să-și vadă mireasa, să iea cu el pe un alt om ne învăţat, 
căci altfel se păcălește. 

Cu toată această luptă înverșunată de condeiu, reforma 
n'a reușit în Prusia până ce na venit în fruntea mișcării 
însuș Împăratul Wilhem II, care ziceă încă din anul 
1890, în conferința profesorilor dela 17 Octomvrie 
următoarele cuvinte importante: «ne găsim (1) într'un nou 
veac, într'o epocă de transiţie și de progres și a fost 
totdeauna privilegiul Casei Mele, voiu să zic că întot- 
deauna strămoșii Mei au dovedit că, simțind pulsul tim- 
pului, au prevăzut mai dinainte ceia ce aveă să vie. 
Atunci ei au rămas în capul mișcării pe care se ho- 
tărîseră să o conducă și să o îndrepte către nouăle țeluri. 
Cred, că am aflat de unde și incotro tinde spiritul nou 
dela sfârșitul acestui veac, de aceea sunt hotărit pre- 
cum au fost și în privința reformelor sociale, tot așă 
Şi în ceeace privește educaţia tineretului nostru sunt 
decis să deschid drumuri nouă, pe care trebue neapărat 
să le deschidem, căci altminteri, de n'o vom face, vom 
fi siliți so facem în 20 de ani'» Împăratul adaugă 


(1) Dr. Adolf Mathias, Die Soziale und politische Bedeutung der 
Reform von lahre, 1900, Berlin, 1900, pe 28. 

mai departe: «Liceului îi lipsește o bază națională». 
«Trebue să punem pe planul întâiu în liceu, limba ger- 
mană. Noi trebue să creștem” tineri Germani, naționali, 
iar nu tineri Greci și Romani! 

Graţie acestei intervenții autorizate, toate școalele 
secundare din Prusia erau de o potrivă de egale între 
ele, în anul 1900. Monopolul școalei clasice a fost des- 
ființat. O luptă de întrecere sa întețit între diferitele 
școale secundare. Lupta aceasta a fost cât se poate 
de favorabilă progresului intelectual. 


Dacă privim acum reforma noastră, dela 1898 în 
cadrul reformelor școlare internaționale intocmite mai 


în urmă constatăm cu o legitimă mândrie, că România 
este înzestrată cu o lege școlară ce o pune alăturea cu 
de ţerile cele mai înaintate din Europa. Importanța 
acestei reforme e cu atât mai mare cu cât problema 
învățământului secundar e în legătură cu toate proble- 
mele însemnate de care depinde desvoltarea noastră 
națională. 

Pentru aceasta, se cuvine d-lui Spiru C. Haret, a 
cărui muncă spornică și rodnică pe terenul cultural o 
glorificăm cu adâncă recunoștință, tot meritul, toată 
slava și lauda, căci d-sa a isbutit să înzestreze școala noastră 
secundară cu o reformă cât se poate de prielnică des- 
voltării intelectuale a poporului român. 

MARIN DIMITRESCU 


Profesor secundar în Bucureşti. 

STABILITATEA PROFESORILOR 


Una din condiţiile esenţiale progresării învățământului 
este sfzbihtatea profesorilor. Atâta timp cât profesorul 
știe că existența sa nu este asigurată, că poate fi ori- 
când mutat sau lăsat pe din afară, grija sa de căpetenie 
nu mai este școala, ci căutarea diferitelor mijloace de 
a intră în grațiile celor puternici. Politicianii lipsiți de 
scrupule abuzează de puterea lor și profesorul rămâne 
să aleagă între conștiința sa și existență. Pe de altă 
parte leafa suplinitorului fiind foarte mică, insuficientă 
pentru existența sa necum șia unei familii numeroase, 
obligă pe acesta ori să ducă o vieață mizerabilă incom- 
patibilă cu ocupația de profesor, ori să se istovească 
muncind în afară de școală de multe ori în condiţii în- 
jositoare. 

Toate aceste considerații au pus pe gânduri pe le- 
giuitorii Ţerii încă din primele timpuri ale vieții noastre 
constituționale. Toţi au căutat un mijloc de a da sta- 
bilitatea profesorului, așă fel ca să apere în acelaș timp 
cât mai bine interesele școalei. 

Să cercetăm în diferitele epoce care a fost modul de 
recrutare a profesorilor precum și garanţiile de stabilitate. 

Inamovibilitatea nu trebue înțeleasă ca ceva absolut, 


oricum ar fi profesorul și orice ar face el. Ea trebue 
25 

să apere interesele profesorului, garantându-i situaţiă, 
atât însă cât nu suferă interesele școalei; atât cât el este 
capabil de a munci, cât este exemplu de moralitate și 
de conștiințiozitate, căci purtarea rea a unui profesor 
este crimă, după cum prea bine a spus d-l D. A. Sturdza, 
în cuvântarea sa dela 17 Martie 1898, ținută întru apă- 
rarea legii instrucției, prezentată de d-l Sp. Haret. 

Voiu cercetă stabilitatea profesorilor din următoarele 
puncte de vedere: Modul de recrutare, împrejurările care 
ar periclită stabilitatea și pedepsele. 

Legea dela 1864, votată sub ministeriatul lui N. Cre- 
țulescu, pretinde ca titlu pentru numirea prefesorilor 
definitivi absolvirea unor studii identice cu cele ce au 
a predă (art. 367). 

Numirea provizorie (art. 368) se face după următoa- 
rele norme: 1) Proponimentele publice, 2) Publicaţiunile 
de scrieri asupra materiei respective, 3) Examenul, în 
cazul când numărul candidaților e mai mic decât al 
locurilor vacante, 4) Concursul în caz contrar. 

Cel mai obișnuit eră concursul. Comisiunea de arbitri 
(art. 369) a examenului se compuneă din: 

Pentru gimnazii, 3 profesori titulari de curs supe- 
rior ai liceului cel mai apropiat, 3 delegaţi ai munici- 
palității și directorul liceului. 

Pentru liceu, curs Superior : directorul liceului, 2 pro- 
fesori universitari trași la sorți, 2 sau 3 delegaţi ai mu- 
nicipalității, sau persoane particulare numite de minister. 
Cunoștințele cerute la examenul (art. 375) pentru pro- 
fesorii de gimnaziu erau cele ce se propun în liceu, iar 
pentru cei de curs superior cunoștințele speciale materiei 
ce au a predă, dovedind în acelaș timp că au absolvit 


www.dacoromanica.ro 


387 


învățăturile de liceu, sau în lipsă de aceasta un examen 
general de acele învățături. 

Examenul pentru profesorii de gimnaziu constă dintr'o 
probă scrisă și o lecțiune publică făcută înaintea comisiei; 
pentru cei de curs superior din 3 probe scrise și 3 lec- 
ţiuni publice. 

Pe baza condițiilor de mai sus să făceă numirea 
provizorie de către ministru. Provizoratul dura 3 ani. 

Pedepsele prescrise/în acea lege erau: Avertismentul, 
cenzura, suspendarea și destituirea. Ultimele 3 pedepse 
se pronunțau de o comisiune compusă din 5 profesori 
traşi la sorți, din corpul profesoral superior celui din 
care făceă parte acuzatul. 

Legea din 1879 Martie 17, fiind ministru G. Can- 
tilli, pretinde titlul de licențiat. 

Dacă sunt mai multe catedre scoase la concurs de 
odată, candidatul va arătă pentru care concurează. Exa- 
menul este scris și oral din materia catedrei vacante. 
Ministrul numește provizoriu pe baza avizului Consiliului 
permanent, care cercetează probele trimise de comisie. 

Legea din 16 Martie 1883, fiind ministru P. S. Au- 
relian, introduce inovaţia că profesorul să fie scos la 
pensie după 25 ani de serviciu, în interesul științei, de 
către ministru, după ce va fi luat avizul unei comisiuni 
de 5 profesori. Această dispoziție este modificată prin 
Legea din 28 Maiu 1892 a d-lui Take Ionescu, care 
prevede că profesorul va fi scos la pensie din oficiu, 
când va împlini vârsta de 65 ani, iar când interesu] 
școalei va cere, va fi scos la pensie după 30 ani de 
serviciu cu avizul Consiliului permanent 


Legile de mai sus prezintă, în ce priveşte recrutarea 

profesorilor mai multe cusururi: Metoda nenorocită și 
arbitrară a proponimentelor ocupă un loc de frunte; nu 
mai puțin defectuos eră sistemul publicaţiunii de lucrări, 
care este atât de elastic. 

Concursul de asemenea prezintă neajunsuri grave. 
Faptul că se scoate fiecare catedră în parte la concurs 
ține pe drumuri o bună parte a profesorilor titulari su- 
periori, care fac parte din comisie, precum și pe ne- 
norociții de candidați. Munca, știința, nimic nu asigură 
pe bietul candidat; o sutime de punct mai puțin poate 
sdrobi un viitor. Hatârul joacă un rol important. Se în- 
tâmplau cazuri extraordinar de anormale, așă pentru o 
catedră un candidat putei obține 9.50 media, iar altul 
9.49 și cădeă cel din urmă, pe când pentru o altă ca- 
tedră de aceeaș materie, ce se țineă în acelaș timp, 
puteă reuși unul cu media 7, având norocul să fie 
clasat 1. 

Un caz extraordinar citează d-l Spiru Haret în ședința 
Camerei dela 19 Martie 1898: La un concurs pentru 
3 catedre de |. latină, ținut de aceeaş comisie pentru 
toate, se 'prezintă pentru prima catedră doi candidați, 
dintre cari unul capătă media 7,92 celelalt 7,75; la a I-a 
catedră se prezintă unul singur, care capătă media 7, 
pentru a I-a nici unul. 

Comisia opinează să fie numit la l-a catedră cel cu 
media 7,92, la a I-a cel cu media 7,75, la a I-a cel 
cu media 7. Ministerul însă numește pe cel cu 7,92 
la catedra I, pe cel cu 7 la a I-a și la a H-a pe ni- 
meni. Cel cu 7,75 pentru că a candidat la prima ca- 
tedră, deși cu medie mai mare, rămâne pe din afară. 

Cu acest sistem plaga suplinitorilor este în floare; 
profesorul netitular este tot la discreția politicianilor, 

şcoala sufere, prestigiul dascălului scade. Hatârul și in- 
tervențiile domnesc; atunci se naște nenorocita tradiție 
că nota nu se dă numai pe merit și care nu a ieșit 
încă din mintea oamenilor nici acum, aducând pe la 
ușile școalei și ale profesorilor atâția cerșetori de note. 

Din fericire în 1897 vine în fruntea ministerului de 
instrucție d-l Spiru Haret, cu o bogată experiență di- 
dactică ca profesor, inspector, secretar general al mi- 
nisterului de instrucție (1885 — 1888), cu o cultură pe- 
dagogică întinsă, dotat cu o memorie prodigioasă, cu 
o putere de pătrundere și deducție minunată și mai 
presus de toate cu o putere de muncă neîntrecută. 
Totul trece la Minister prin mâna sa, pe toți îi ascultă, 
cercetează, primește scrisori şi răspunde, în sfârșit de 
o energie extraordinară. Ştie să-și aleagă subalternii 
dintre cei mai distinși profesori, fără să iea în seamă 
presiunile politice. 

Graţie acestor calități, d-l Haret pătrunde adînc ne- 
voile școalei, lovește cu curaj zidul de piatră al vechi- 
lor și învechitelor tradiţii școlare, pune piept rezistențelor 
de tot soiul și în 1898 Fevruarie 4 aduce în desba- 
terile Camerei proectul său de lege al învățământului 
secundar și superior care, după lungi discuțiuni, se san- 
cționează cu decretul regal No. 1.097 din 23 Mar- 
tie 1898. 

D-l Haret revizuește toate legile anterioare care aveau 
ca fundament legea din 1864, oprește din ele ce e bun 
şi introduce inovații splendide în diferitele faze ale vieții 
şcolare secundare. 

În ce privește recrutarea profesorilor, la art. 22 
se specifică amănunțit diferitele cursuri, ce vor aveă a 
fi predate în liceu și care sunt în acelaș timp atâtea 

specializări pentru profesori. Se desființează definitiv ca- 
tedra, care eră un isvor de confuzii și nemulțumiri, se 
suprimă categoriile de profesori de curs inferior și su- 
perior. 

Art. 23 precizează numeroasele condiţii ce trebue 
să împlinească candidatul la profesorat: Să fie Român, 
să fi satisfăcut legea recrutării, să poseadă titlul de li- 
cență sau doctorat, să aibă purtare bună, să fi urmat 
un curs de pedagogie la una din Universități; precum 
și foate conferintele și lucrările practice ale unui se- 
minar pedagogic, să fi trecut cu succes un examen 
de capacitate, care să dovedească cunoștințele și apti- 
tudinele sale de a predă cel puţin 2 specialități și cel 
mult 3, din care una principală. 

Comisia de examinare se compune din profesori de 
Universitate, aleși de ministru și numiți pe o perioadă 
de 4 ani. 

Examenul constă în lucrări scrise și orale, de forța 
licenţei şi a studiilor ce candidatul are de predat la liceu, 
din o probă orală de pedagogie, din 3 lecţii practice 
făcute înaintea comisiunii. Candidatul pentru științe ex- 
perimentale va face și o preparaţie experimentală de 
puterea licenței. 

Media minimă la fiecare probă este 7.50. Rezultatul 
examenului se aprobă de ministru cu avizul consiliului 
permanent şi se înscrie întrun tablou, după care se vor 
face numirile în ordinea de clasificare. Inscrierea în ta- 
blou e valabilă 2 ani, după care termen, dacă candi- 
datul nu a fost numit, trebue să treacă alt examen. 

Ari. 31 prevede că dacă un candidat înscris pe ta- 
blou, înainte de a fi numit, dă dovadă de imoralitate, 
poate fi șters din tablou de ministru în urma hotăririt 

motivate a consiliului inspectorilor și cu aprobarea Con- 
siliului permanent. 

Numirea provizorie se face de ministru; această stare 
durează 3 ani, în care timp dacă se găsește că pro- 
fesorul e nevrednic, poate fi destituit de ministru în urma 
unei hotărîri a consiliului de inspectori și cu aprobarea 
consiliului permanent; în caz dacă la inspecții se dove- 
deşte capabil se numeşte definitiv, prin decret regal. 

Se prevăd apoi în lege diferite ocupațiuni incompa- 
tibile cu situațiunea sa, aceasta din mai multe puncte 
de vedere, dar în special spre a fi ocupat numai cu 
școala și ca să nu-și speculeze cu nici un chip situația 
sa de profesor. Nu vom mai vedea de aci încolo pro- 
fesorii ocupându-se cu fel de fel de întreprinderi, lipsind 
cu duiumul dela școală motivat ori mai mult nemotivat, 
cu sau fără concediu. Absenţele vor trebui făcute cu 
regulă și cu aprobarea ministerului, căci altfel contra- 
venientul dă peste art. 41, care spune că 30 zile pe 
an de lipsire nemotivată atrage după sine demisionarea 
profesorului. 

In fine art. 43 consfințeşte clar inamovibilitatea pro~ 
fesorului. lată conţinutul lui: 

Profesorii si maeștri secundari Sunt inamovibili.. 
Ei nu pot fi suspendați, permutafi sau excluși decât 
în conformitate cu prevederile acestei legi. 

Urmează apoi specificarea împrejurărilor care pot vă- 
tămă inamovibilitatea: 

Nu mai pot fi profesori cei condamnaţi pentru: crimă, 
fals, furt, înşelăciune, abuz de încredere, calomnie, măr- 
turie mincinoasă, atentat la bunurile moravuri, delapi- 
dare de bani publici, mituire, percepere de taxe ilegale, 
spargere de sigilii, sustragere de acte. 

Se cere dar o moralitate perfectă și nepătată. 

După 30 ani de serviciu ministerul poate, în interesul 
şcoalei, în urma unei hotărtri a consiliului inspectorilor 
și cu aprobarea consiliului permanent să scoată la pensie 
pe un profesor; iar în caz de boală incurabilă, constatată 
de o comisie, din care ar face parte și 2 profesori ai 
facultății de medicină, profesorul va fi scos la pensie. 
Dacă boala provine din cauza serviciului, pensia va fi 
ca pentru 30 ani serviţi. 

Diferitele obligaţiuni și opriri, la care e supus profesorul 
precum și diferitele condiţii de moralitate și conștiinți- 
ozitate în caz de neurmare, sunt supuse la următoarele 
pedepse: 

1. Avertismentul, 2. Amenda (1—15 zile), 3. Cenzura 
(1—30 zile), 4. Suspendarea pe timp de 2—6 luni, 5. 
Permutarea, 6. Excluderea pe timp mărginit, maximum 
2 ani, 7. Excluderea definitivă. 

Pedeapsa 1 se dă de ministru ori inspector, 2 și 
3 de ministru cu aprobarea consiliului permanent, 4 
5, 6, şi 7 de ninistru în urma unei hotărtri a co- 
misi de judecată. Ultima se dă prin decret regal. 

Comisia de judecată se compune din: 2 supleanți 
numiți prin decret regal, câte 2 profesori universitari 
propuși de cele 2 Universităţi, un profesor numit de 
ministru. Comisia judecă cu 3 membri. 

Profesorul acuzat are dreptul să-și aleagă un apărător 
membru al corpului didactic și el. 

Recurs se poate acordă numai pentru pedeapsa dela 
No. 7 de către ministru cu avizul consiliului permanent, 
şi atunci se judecă de comisia întreagă, compusă din 
5 memebrii. 

Din cele expuse mai sus se vede că legea dela 1898 

crează prin examenele de capacitate un mod admirabil 
de recrutare a corpului didactic. Se înlătură cu chipul 
acesta inconvenientele concursului, de a ține vecinic pe 
drumuri atâția profesori, de a face titulari oameni is- 
toviți de atâtea rânduri de examene și de necazuri, de 
a da hatârului o putere covârșitoare. 

Acum locurile în învățământ vor fi ocupate de titu- 
lari cu carte și bune cunoștințe pedagogice, oameni 
cari să se pună pe treabă cu nădejde fără grijă de 
ziua de mâine, cari să fie oameni morali și corecți. 

Se stabilește o inamovibilitate neatacabilă pentru oa- 
menii fără pată, care degajază independența profesorului 
de orce amestec din afară și cu chipul acesta presti- 
giul profesorului se mărește în fața părinților și elevilor. 
Cea mai mare parte din licee și gimnazii aproape nu 
mai au suplinitori. Luând ca exemplu liceul din Buzău, 
de unde în 1898 erau 10 suplinitori din 20 profesori 
și maeștri, în 1911 sunt numai doi suplinitori: profesorul 
de agricultură pentru care nu sa ținut încă examen de 
capacitate și profesorul de religie, care are examen chiar 
ânul acesta, și aceasta din 27 profesori și maeștri. 

Legii din 1898 ise aduc în 1900 oarecari schimbări 
prin legea d-lui dr. C., Istrati. In ce priveşte recrutarea 
şi stabilitatea, avem d= remarcat următoarele: 

Se vor face la examenul de capacitate 2 lecţii în loc de 
3. De proba experimentală vor fi scutiți cei ce au luat 
licența de 5 ani înainte de promulgarea legii; de ase- 
menea de pedagogie cei licențiați înainte de promulgare 
și în primul an de aplicare. Inscrierile în tablou vor fi 
valabile 5 ani în loc de 2. 

In caz de boală incurabilă din cauza serviciului nu 
se va mai da pensia ca pentru 30 ani serviţi. 

Se numesc titulari fără examen cei nelicențiați cu 15 
ani de serviciu și cei licențiați cu 10 rani, precum și 
acei cari în trecut au depus examen pentru vreo ca- 
tedră și au obținut media 7.50. 

In 1901 venind din nou ministru d-l Spiru Haret 
restabilește legea din 1898 cu oarecari mici modificări. 
Așă în privința recrutării se menține modificarea din 
legea d-lui Istrati de a se face 2 lecții practice în loc 
de 3, se fixează termenul de valabilitate a înscrierii în 
tablou la 3 ani. Profesorii provizorii vor fi judecați de 
Consiliul permanent. 

Prin legea din 5 Martie 1904 d-l Spiru Haret intro- 
duce modificarea ca ședințele comisiei de judecată să fie 
secrete. Până aci se lăsă la aprecierea comisiei, dacă să 
fie secrete ori publice. Se introduce un articol nou, fo bis, 
prin care se dă dreptul ministerului de a puteă suspendă 
oarecare din pedepse pe anumite termene: Avertismentul 
și amenda pe un an, cenzura pe 3 ani, suspendarea, 
mutarea, excluderea pe ş auz. Dacă în acest an pro- 
fesorul nu are nici o vină nouă, i se va radiă pedeapsa. 
Dacă însă după radiere va face vreo faptă pedepsită 
cu mai mult decât avertismentul, i se va aplică pedeapsa 
radiată. 

Dacă pedeapsa sa aplicat și dacă după un interval 
arătat mai sus, nu sa mai făcut vinovat cu fapte mai 
grave decât cele pedepsite cu avertismentul, i se va ra- 
diă definitiv pedeapsa. 

Dacă pedeapsa sa dat de comisia de judecată, se 
poate aplică suspendarea numai dacă comisia a opiniat 
pentru ea în hotărirea dată. 

Astăzi după o aplicare de 13 ani a acestei legi, când 
corpul didactic ține fruntea sus, grație inamovibilității 

sale, atât de înțelept stabilită de d-l Spiru Haret, mulți 
nu ştiu greutățile ce a avut de întâmpinat d-sa până 
să-și vadă realizată reforma și pe care le-a învins nu- 
mai graţie caracterului său de fier și valorii netăgăduite 
a marii sale reforme. Este destul să spunem că discuția 
a durat dela 4 Fevruarie până la 27 Martie și că d-sa 
a trebuit să țină piept, chiar unora dintre cei mai de 
seamă ai partidului liberal, cari susțineau vechiul sistem. 

Această lege este cel mai strălucitor monument pentru 
glorificarea calităților și muncii fără preget ce d-l Spiru 
Haret a depus pentru binele școalei și profesorii ori 
de câte ori se vor mândri cu situaţia și independența 
lor, își vor aminti cu recunoștință de d-l Spiru Haret. 


G. V. STANESCU 


Profesor la liceul din Buzău, 
fost director. 

METODE VECHI ŞI METODE NOUĂ 
IN INVĂȚĂMÂNTUL SECUNDAR 


Mi-e vie în memorie figura celui dintâiu profesor al 
meu de limba latină. 

De cum intră în clasă și făceă apelul nominal, se 
adresă unui elev oarecare cu următoarele vorbe tipice, 
rostite întrun ton ritmic: «băiete, ia spune tu lecţia!» 
N'apucă bine să traducă elevul un rând sau două și— 
nici nu știai de unde—iîl întrerupeă de odată cu vor- 
bele: «à propos de asta». Acestea erau începutul istori- 
sirii unor întregi peripeţii—foarte asemenea cu ale lui 
Telemaque—din vieața altora, dar mai ales din vieața sa 
proprie. Cum auziă elevul cuvântul «à propos», parcă i 
se luă o piatră din spinare, căci prea adesea ori po- 
vestirea profesorului dură până la sfârșitul orei, rar eră 
întreruptă de câteva rânduri de traducere pe la mijlocul 
ei și foarte rar se întâmplă minunea, ca tot timpul să 
se facă lecție. Când sună de ieșire din clasă, profesorul 
tresăriă, băteă ușor din palme și ziceă: «tradu, băiete, 
mai departe!» In cele 10 minute de recreație — câte 
odată și peste ele—se traduceă toată bucata dată, se 
dădea alta nouă și plecă profesorul, rămânând ca în 
răstimp să ne trimită traducerea în românește a bucății 
date. 

Aşà am învăţat latinește patru ani de zile cu acel 
profesor. Și ca dânsul mai erau de sigur și mulți alții. 

Fiecare din generațiunea actuală de cetățeni trebue 
să-și aducă aminte de unii dintre profesorii lor, ce a- 
veau aceeaș metodă ca cea de mai sus, sau alta foarte 
înrudită. 

Și nu e vorba numai de limba latină, ci de toate 
obiectele. 

Imvățământul limbilor străine se reduceă la tradu- 
cere dată de-a gata de profesor, ori făcută câte odată 
de elevi singuri acasă, fără nici un ajutor, decât al jux- 
telor, și fără nici o îndrumare. Profesorul nu lucră cu 
elevii. Morfologia și Sintaxa se învățau pe de rost, goale, 
fâră nici o intuiție, fără nici o aplicaţie, 

Istoria se învăță pe din afară, fără nici o lumină, 
fără vieață. Elevul trebuiă să învețe bine acasă lecţia, 
ca s'o rostească la școală fără greș, pe nerăsuflate, mai 
adesea fără judecată. Cel mai bun profesor eră acela 
care «explicà», căci mulţi nu făceau nici atâta, repe- 
tând cele scrise în carte, parcă spre a da îndemnul ca 
tot atât de bine să învețe elevii lecţia, precum o știe 
el! Unii înfloriau povestirea din cartea de curs, cu 
fapte sau anecdote din alte cărți — mai extinse — și 
aceștia erau foarte bine văzuţi de elevi. 

Geografia se învăţă din carte, adesea fără atlase, 
fără desemn, și se reduceă mai mult la geografia fizică. 
Când eră vorba de ceeace se referă la vieața popoarelor, 
se puneâ puțin preț pe așă ceva. E legendară învățarea 
«produchumlor». Erà un pomelnic de numiri de pro- 
ducțiuni auzite și văzute de elevi în țara lor, care se 
repetă la fiecare țară cu o variăție infinită și foarte ne- 
regulată. 

Științele naturale se învățau din cărți, câte odată 
după tablouri, care arătau că au fost cândva colorate 
şi cari aveau pretenția să-ți arate colori distinctive de 
animale și plante, colori care se băteau adesea cap în 
cap cu cele scrise în carte. 

Ba mai mult, elevii învățau din carte buruienile întâl- 
nite și răsintâlnite prin câmpiile noastre, fără să li se 
pue măcar una dinainte ochilor, spre a le intui sub 
controlul profesorului. 

Mașinile de Fizică ori nu erau, ori — dacă erau — 
stăteau prăfuite în cabinetul de Fizică, fără să îndrăs- 
nească cineva să se atingă de dânsele, iar în cazuri 
extraordinare, de eră câte un profesor mai curajos, 
rar să întâmplă să nu-i facă mașina pocinogul, căci 
adesea nu funcționă cum se cade, fiind ruginită, sau 
lipsindu-i vre-un drac de șurub, cine știe de unde. 

N'am făcut niciodată vreo experiență de chime în 
școala secundară, și cred că puțini dintre contimporanii 
mei vor fi avut acest noroc. 

Până și bietele Matematici se făceau adesea pe de 
rost, ca la Istorie. 

Nu mai vorbesc, că mulți dintre elevi nu îndrăsniau 
să schimbe literile din carte la o lecție de Geometrie 
sau Algebră, dar chiar unii dintre dascăli nu făceau 
gluma asta. Ba unii erau și mai comozi, punând pe 
fruntașul clasei să explice lecţia mai departe. Ce puțin 
se raționă la Aritmetica raționată! Unde se pomeniă 
la Geometrie de demonstrare prin construcții cu in- 
strumente grafice! 

Intr'un cuvânt, metoadele de învățământ erau în țara 
noastră, până pela 1901, într'o stare foarte rudimen- 
tară. Sar puteă zice, că ele nu preocupau mai deloc 

lumea dăscălească, nici chiar autoritatea superioară șco- 
lară. Străduința tuturora eră, ca elevul să știe cât mai 
multe lucruri, indiferent de modul cum le învăţă, in- 
diferent dacă știă să se servească de ele, în lupta vieţii, 
și chiar indiferent, dacă prin astfel de învățare elevul 
își tociă toată vlaga facultăților lui intelectuale, de care 
are atâta nevoe, după ce iese din școală. 

Invățământul din aceă epocă erà greoiu, fără vieață, 
fără legătură cu rostul vieții, enciclopedic și sfors din 
vitalitatea elevului. Acesta ieșiă din școală — ce-i drept — 
cu cunoștințe mai multe, dar nu bine asimilate, fără 
să se poată servi de ele în vieață și mai ales ieșiă sler 
de puteri. De aci legenda, care a prins printre elevii 
de atunci, că premiaţii și mai ales cel dintâiu iese din 
școala secundară obosit fără să fie în stare, nu de a-și 
mențineă în Universitate rangul de până atunci, dar nici 
măcar de a egală pe unii elevi mediocri din liceu. 

Până la un punct această legendă are un fond de 
adevăr. Din cauza învățământului enciclopedic și mai 
ales din cauză că cel mai bun elev însemnă că învăță 
cel mai mult, fără să-i fie ușurată învățarea de metodul 
profesorilor, rezultatul phteă fi câte odată dezastros 
pentru puterile intelectuale ale aceluia. Tot astfel se ex- 
plică faptul, că unii elevi mediocri în liceu, odată in- 
trați în Universitate și apoi în lupta vieții, au ajuns de 
seamă. Puterile cruțate în școala secundară erau puse 
la încercare mai pe urmă cu folos. 

Dacă constatăm lipsa de metode în învățământ și 
rezultatele lui adesea funeste sub imperiul legiuirilor șco- 
lare, de până la 1898, asta nu însemnează că nu erau 
şi profesorii de aceia, care din firea lor erau născuți 

cu simțul pedagogic și de metodă bună, știind să pre- 
deă în mod plăcut și să ușureze învățătura elevilor. 

Ceeace însă până atunci erà lucru rar și întâmplător, 
devine chibzuit, organizat în sistemă prin legiuirea cea 
nouă a învățământului secundar, făurită de d-l Spiru 
Haret încă dela 1898 şi pusă în aplicare mai cu te- 
meiu dela 1901. 

Și —ceeace trebue adăogat— legiuitorul cel nou nu 
este un simplu ambițios—ca mulți alți miniștri—nepre- 
gătit pentru o operă așă de importantă. 

D-l Haret a lucrat pentru școală neintrerupt de pe 
la 1884, a auzit și a văzut atâtea neajunsuri ale școa- 
lelor, cu privire fie la organizarea lor, fie la lipsurile și 
păcatele corpului didactic, încât legea cea nouă erâ în- 
truparea unei reforme pornită din întreaga sa ființă 
şi gândire. Așă se explică soliditatea reformei cum și 
străduința cu care d-sa a luptat şi luptă pentru desă- 
vârșita ei aplicare. Mai este încă ceva. O parte din lu- 
mea dăscălească începuse să reacționeze în contra me- 
todelor legate”de legiuirea veche. 

O pleiadă de tineri profesori, formați la școala me- 
todologică franceză și mai ales germană, au fost firește 
sprijinitorii legii nouă. Cele două seminarii pedagogice 
șubrede încă pe la 1898, încep să dea serii de pro- 
fesori pregătiți din ce în ce mai bine pentru cariera 
didactică. 

Metodele nouă de predare încep să se aplice cu 
entuziasm din ce în ce crescând. Numărul adepților 
vechiului sistem se micșorează treptat. Prin reviste și 
chiar jurnale, prin întruniri și congrese pe specialități. 

Ministrul și ajutoarele sale caută să convingă, să in- 
struească şi să perfecționeze pe toți dascălii școalelor 

secundare, în ce privește metodul de predare. Progra- 
mele analitice —inovațiune tot a d-lui Spiru Haret — 
dau instrucțiuni generale în această privință. 

Limbile străine nu se mai învață deductiv: dela 
regule la exemple, ci inductiv, dela exemple la regule. 
Ba, la limbile moderne se adoptă metodul direct: dela 
vorbire la scriere şi apoi la gramatică. Aceasta din 
urmă numai e un scop, ca altă dată, ci un mijloc. Lim- 
bile însăși sunt un mijloc de a cunoaște lucruri, eve- 
nimente și idei. 

La Istorie, Geografie, etc., se apelează și la jude- 
cată, nu numai la memorie, iar aceasta se sprijină cât 
mai mult pe hărți, desemne, stampe etc. 

Matematicile se bazează pe aplicațiuni practice prin 
exerciții și probleme cât mai multe. 

Stiintele Fizico-naturale pornesc dela experienţe și 
observaţii la regule. 

Desemnului i se dă importanţa practică, deprinzân- 
du-se elevii a observă bine șia schiță corect cele văzute. 

Muzica devine un obiect de veselie și recreaţie, în- 
cetând de a fi ocazie de plictiseală și comicării. 

In fine Gimnastica nu mai e un obiect de tortură 
și salturi mortale, ci servește la întreținerea și desvol- 
tarea sănătății. 

Cu alte cuvinte, după legiuirea din 1898 și ću aja- 
torul metodelor nouă de predare, învățământul se- 
cundar nu-şi pierde niciodată din vedere adevăra- 
tul său scop, de a fi un învătamânt real, de lu- 
cruri, evenimente şi idei care pregătesc pentru rostul 
vieţei, metodele fiind numai niște căi de procedare, și 
ca atare trebuind să înlesnească elevului cât mai mult 
perceperea acelora. 

26 

Pentru aceasta se apelează nu numai la memorie, 
ca altă dată, ci la cât mai multe simțuri. Intuiţia este 
baza cunoștințelor. Metodul inductiv este aplicat ori unde 
se poate. Iniţiativa elevilor este îmboldită. Profesorul 
este nu atât un examinator, pe cât un îndrumător și 
ajutător al acelora. Lecţiile se vor face, pe cât cu pu- 
tință, împreună. 

Se înțelege că, pentru a puteă preda orice lecţie în 
chipul arătat mai sus, se cere din partea profesorului nu 
numai dragostea de carieră, dar şi o activitate neobo- 
sită. Cu atât mai greu eră lucrul pentru acei dintre das- 
călii, care nu puteau mânui cu destulă ușurință meto- 
dele nouă. De aceea d-l Sp. Haret, ca ministru, a tn- 
tocmit o „Comisiune zisă pedagogică“, aleasă dintre 
profesorii cei mai inițiați în pedagogia modernă și mai 
pătrunși de spiritul legii sale. Pe aceştia i-a împuternicit 
să se ducă pe la școalele secundare din țară ca să ini- 
țieze și să îndrumeze, în metodele de predare, pe acei 
dascăli cari ar aveă nevoe. 

Graţie acestei comisiuni pedagogice şi a tuturor mă- 
surilor luate prin străduința d-lui Haret şi a colabora- 
torilor săi se poate zice, că sa creat o atmosferă pe- 
dagogică printre toți profesorii școalelor secundare și 
că sămânța cea bună a căzutpe pământ bun, urmând 
a-și da roadele mai încet, dar sigur. Când ne aducem 
aminte de invățământul secundar de acum 10 ani și 
privim și la cel de acum, suntem siguri că generaţiunile. 
actuale și viitoare vor binecuvântă numele celui ce a. 
făurit legea școlară dela 1898. 


GEORGE D. NEȘTIAN. 
Profesor, Bârlad. 

O PAGINĂ DIN ISTORIA DESVOLTĂRII 
INVĂȚĂMÂNTULUI ȘTIINȚIFIC IN ROMÂNIA 

Eră după răsboiul, în care botezul de sânge al vi- 
tejilor noștri ne redase Independența și după actul me- 
morabil al proclamării țerii noastre ca «Regat», luând 
astfel loc între țerile constituite, de sine stătătoare și 
culte ale Europei. Se zisese de un mare om de stat 
român, că venise momentul să ne gândim mai de aproape, 
să ne concentrăm toată activitatea la cucerirea Plevnei 
Interne, la ridicarea noastră culturală și economică, spre 
afirmarea noastră și pe acest teren, față de locul ce-l 
ocupăm în concertul european. 

Firește că pentru acest scop, în primul rând, eră 
chemată școala să dea puternicul ei concurs; iar pentru 
aceasta erà nevoie de un implus bazat pe măsuri de 
reforme și îmbunătățiri urgente și realizabile, menite să 
împartă la câți mai mulți cunoștințe folositoare desvol- 
tării în sensul cerințelor timpului. 

Până atunci școala noastră secundară, eră așă orga- 
nizată că întrinsa se da mai multă atențiune și desvol- 
tare cunoștințelor literare și istorico-filosofice. 

Nu am nimic de zis învinuitor acestui fapt, fiindcă, 
pe deoparte, acesta eră tipul școalelor din apus, pe 
de altă parte (lucru mai capital), pentru cuvântul că așă 

alcătuită școala noastră secundară, adusese marele folos 
de a da generaţiilor cari au trecut printr'insa însuflețirea 
unor personalități inspirate de cultul binelui şi adevă- 
rului, de sentimentul datoriei și cinstei, de iubirea fami- 
liei și patriei și mai presus de toate, având ca țintă 
idealul național. 

Dar filosofia vieței începe să se schimbe, domnia 
cugetării trebuiă să cedeze din puterile ei tot mai mult 
pe terenul cercetărilor științelor exacte și experimentale, 
în scopul de a procură vieții mulțumirea satisfacerii 
cât mai lesnicioase a necesităților de traiu, fie ca individ, 
fie ca familie, fie ca colectivitate social-națională. 

Cercetările ştiinţifice, rezultatele lor, ca și multiplele 
lor aplicații în vieața zilnică, pun lupta pentru traiu, pe un 
alt teren și ne chiamă să ne înarmăm cu noi puteri 
intele-tuale, culturale ca și materiale, bazate pe cunoș- 
tințele științelor exacte, scrutătoare ale naturii și cari 
ne dau cheia, mijlocul, posibilitatea de a uză de agenții 
ei, 'de puterile văzute și nevăzute ale firii, pe cari 
Dumnezeu ni le-a pus la dispoziție dela creațiune. 

Școala dar, menită să aducă această schimbare în 
modul pregătirii tinerelor generații, trebuiă și ea refor- 
mată, adaptată acestui scop. Cu cât se realiză această 
reformă mai curând în școală, cu atât ne găsiam mai 
repede, mai aproape de posibilitatea de a susține lupta 
de existență și propăşire, spre a ajunge la nivelul statelor 
în concertul cărora intraserăm. 

Toţi câți au fost școlari pe timpul meu știu în ce 
mod au învățat științele exacte: La liceul Sf. Sava eră 
pentru aceste studii, ca material didactic, o mașină 
pneumatică și una electrică, plus o mică colecție de mi- 
nerale și câteva animale, cari însă stau închise într'o 

cameră și cu perdelele trase, spre a nu se alteră de 
lumină! 

La Mateiu Basarab, chiar mai târziu când eu venisem 
ca profesor (1875), pe lângă tipica colecție de minerale 
și mașina pneumatică, am găsit și un aparat telegrafic 
Morse (sistem foarte simplu) și Bregnet, cu o baterie de 
peste 50 elemente, cu care predecesorul meu demonstră 
elevilor cum se poate depeşă dela o masă la alta, cum 
se desfășură ruleta de hârtie și cum se imprimau pe 
dânsa semnele; experiență care rămăsese memorabilă 
și tradițională printre elevi, cari vedeau concentrată în- 
trinsa toată chintesența cursului de fizică! 

Cu mare durere în suflet urcam treptele catedrei, 
când mă vedeam nevoit să fac cursul fizică și chimie, 
curs eminamente experimental, mărginindu-mă numai 
la o simplă expunere verbală și câteva desemnuri și 
formule trase cu creta pe tablă. Câtă sforțare, câtă 
muncă și intelectuală și morală chiar pentru dascăl, spre 
a convinge pe elev de adevărurile științifice ca și de 
diferitele fenomene ale naturii, pentru a căror verificare 
trebuiă să faci apel la încrederea ĉn vorbele magistrului 
și în creta lui magică. Trist, penibil și deprimant pentru 
dascălul conștient al misiunii lui, și mai trist, mai de- 
primaut, omoritor chiar pentru cel mai inteligent și mai 
avid de lumină elev! Și câte generaţii nu trecuseră și 
nu mai aveau să treacă prin sanctuarul așă zis împăr- 
țitor de lumină și să iasă din el numai cu credința a- 
devăratei luminări, dar în realitate aproape oarbe, și ca 
atare neputându-se îndrumă și lucră tocmai în direcția 
în care cerințele vieții reclamau a fi îndreptate energiile 
factorilor sociali. 

A mai dăinui în această stare școala, ar fi fost poate 

Chiar o crimă pentru viitorul țerii, care-și puneă toată 
încrederea tocmai în această instituțiune. 

Incumbă dar, celor chemaţi să conducă departamentul 
învățământului, ca să vadă această dăunătoare stare, care 
submină, pot zice, vieața culturală și social-economică a 
statului, și să caute a o remediă cât mai urgent. 

In aceste momente de criză prin care treceă evoluția 
învățământului nostru, câțiva miniștri căutaseră să re- 
medieze unele lipsuri, dar se părea că nu au pus mâna 
pe întreaga rană, şi umblau numai cu, paliative formu- 
lând proiecte mai mult de domeniul teretic-literaro- 
administrativ, menite să îmbogăţească colecția de legi 
şi regulamente ce adeseori rămân literă moartă, nefiind 
aplicate, cum rămăseseră o mulțime de dispoziții foarte 
bune și salutare ale legii dela 1864. 

Au venit însă în capul învățământului doi bărbați cari 
pe lângă pricepere, bunăvoință, focul sacru de a lucră 
pentru binele țerii și neamului, au avut și spiritul de 
inițiativă și darul de a căută să în/făptuească, să rea- 
lizeze de fapt îmbunătățiri, fără să mai aștepte ca 
proiectele lor de legiferare să fie prefăcute în legi. Ob- 
servând dar adevărata sau cea mai mare lacună, au 
căutat ca să o remedieze cu un moment mai înainte și 
astfel au conceput planul de a realizà de fapt împh- 
nirea tutulor lipsurilor din învătământul știintific 
secundar și Superior, spre a-l pune în pozitiune de 
a face față tuturor cerințelor unui învățământ de- 
monstrativ experimental ca şi posibihtătii executării 
cercetărilor Științifice invocate de progresele timpului. 

Şi pentru a realizà punerea în aplicare a acesui plan 
de îndrumare și întărire a culturii adevăratei ştiinţe dă- 
tătoare de vieață, au cutezat să ceară șiau obținut cre- 

ditele necesarii; zic au cutezat; căci atunci lumea po- 
litică eră preocupată mai mult de întărirea armatei, for- 
tificarea punctelor strategice, cari cereau sacrificiul unui 
miliard până la a lor realizare. Ei au cutezat pentru că 
erau convinşi că prin creditele cerute de ei se va rea- 
liză fortificarea celei de a doua puteri armate în stat, 
şcoala, menită să pregătească luptători pentru indepen- 
dența internă socială-economică națională. 

Și au început executarea planului cu reorganizarea 
celor două licee din Bucureşti, Sf. Sava și Mateiu Basa- 
rab, instalându-le în locale proprii, prevăzute, pe lângă 
sălile de clasă și de administraţie, și cu anumite săli 
speciale: de desemn, de gimnastică, pentru colecțiuni 
fizico-chimice, muzeu pentru Șt. naturale, amfiteatru 
pentru ținerea cursurilor experimentale, ca și pentru 
diverse conferințe, toate amenajate scopului lor și dotate 
cu tot mobilierul, toate ustensilele, aparatele, preparatele 
chimice, toate colecțiunile zoologice, botanice, minera- 
logice, ca şi hărți, tablouri geografice și istorice, globuri, 
instrumente geometrice, până la cele mai mici detaliuri, 
astfel ca să poată în adevăr servi la realizarea unor 
lecțiuni bazate pe intuirea directă a obiectelor, apa- 
ratelor, ca şi pe demonstrarea de fapt a diverselor fe- 
nomene și legi. Partea dexterităţilor ca și a artelor nu 
eră uitată, dar nici partea pur literară, căci se adusese 
zeci de volume, cari urmau a formă începutul unor 
biblioteci școlare pe lângă fiecare liceu, toate așezate 
în dulapuri anume întocmite și înordinea specialităților. 

A realizà un asemenea liceu și aceasta în mai puțin 
de 6 luni, şi nu unul ci două (Sf. Sava și Mateiu Ba- 
sarab), a face acest salf salutar, a trece dela un liceu 
instalat ĉu 7 săli foaste chilii sau grajduri (unele), de 


www.dacoromanica.ro 


408 


pe a căror ziduri puteai rade s://ra, și ale cărui mij- 
Joace de studii experimentale și exacte, ca și istorico-geo- 
grafice, erau vorbele profesorului, creta și tabla, a trece 
zic ca prin minune la un altul instalat și dotat cum amarătat 
mai sus, eră în adevăr un act eroic, acum un sfert de veac; 
mai mult, denotă pe lângă o concepțiune clară despre 
şcoală și menirea ei, bazată pe satisfacerea necesităților 
unei adevărate culturi la nivelul progreselor științifice, 
denotă zic și o pricepere la alegerea planului de re- 
mediare, ca și o voință hotărită și sinceră de a lucră 
cât de urgent pentru a lui realizare, căci de sar fi 
mărginit numai la infăptuirea reorganizării celor două 
licee, tot ar fi fost, dacă nu destul, dar de sigur foarte 
mult. 

Proverbul zice: „începutul e jumătatea lotului“ şi 
începutul eră greu, dar se făcuse. Cele două licee puteau 
servi ca tip, ceeace se concepuse pentru totul, credi- 
tele de câteva milioane se votaseră pentru înfăptuirea 
întreglui plan, restul eră deci ușor de realizat chiar 
de către cei ce urmau în capul conducerii învăță- 
mântului. 

Şi cât a folosit acest început. Ce transformare se 
făcuse în mine care luasem parte la alcătuirea celor 
două licee ca muncitor, și fusesem chemat la condu- 
cerea ca director a unuia din ele, și în care am avut 
fericirea să-mi petrec vieața de profesor timp de 36 
ani. Mi aduc aminte cu câtă mulțumire și înălțare su- 
fletească urcam acum treptele catedrei, cu ce râvnă și 
nesațiu stam ore şi chiar zile întregi, confundat în mij- 
locul materialului și aparatelor spre a le aranjă, a le 
compune, a le pregăti pentru demonstrațiile experimen- 
tale, cari acum erau menite să dea vieață lecțiunilor 

făcându-le să fie ascultate, urmărite cu o plăcere, un in- 
teres și un nesațiu de nedescris! Pedagogia pedagogiilor 
şi n'ar fi putut obține această subită și reală schimbare 
în bine la dascăl ca și la elevi. 

Puteai, cum pot și azi, să ţii elevii peste sunarea 
clopotului de ieșire și chiar nemâncaţi ei stau bucuroși 
numai să le arăţi, să le explici, să-i introduci în miste- 
rele frumoasei naturi. 

Organizasem pe atunci și cursuri experimentale pu- 
blice în zilele de Dumineci și sărbători, la cari asistau 
pe lângă elevii liceului și elevele diferitelor școale se- 
cundare din București, cari erau lipsite de instalații și 
materialul necesar experimental, ba uneori nici nu 
mai încăpeau și trebuiă să vină cu rândul — și ve» 
niau însoțiți de profesorii si profesoarele lor; iar une- 
ori Chiar profesorii respectivi cereau permisiunea de a 
veni ei să facă cursuri pentru elevii lor. Am și astăzi 
un registru istoric, în care sunt însemnate toate aceste 
cursuri, cari au durat zeci de ani și au adus astfel folos 
real și necontestat. Și câte generații nu s'au bucurat de 
binefacerile acestui fel de învățământ și câți nu au prins 
chiar gustul devotându-se carierelor bazate pe cunoştin- 
țele fizico-naturale ?! 

Aş putea cità zeci, dacă nu sute de elevi din cari 
unii ocupă chiar azi pozițiuni importante în stat și cari 
le datoresc numai impulsului dobândit, fizicieni și chi- 
miști, unii ajunși Chiar profesori universitari, farmaciști, 
medici, ingineri, geologi și meneralogi, agronomi; nu 
mai vorbesc de profesori, cari se disting în carierele lor, 
precum s'au distins și în decursul studiilor universitare 
fie în țară fie la facultățile europene, unde cele văzute 
şi învățate la noi îiajutau enorm și îi scoteau în relief 

față de alți studenți străini!! Mulţi din cei ce trăesc 
mi-au mărturisit cu mare entusiasm aceasta și o pot 
mărturisi oricând. Mi aduc aminte de un inspector şcolar, 
care venise ca să asiste la cursurile mele acum câțiva 
ani şi care după finitul lecției îmi spuneă că acum 
înțelege în adevăr declaraţia unor profesori din pro- 
vincie, la cari asistând şi văzându-le metodul expunerii 
ca și îndemnarea în manipularea și executarea experien- 
țelor, şi întrebându-i unde au învățat și văzut acestea, 
ei declaraseră că le-au văzut şi învățat la liceul Mateiu 
Basarab. 

Nu erà dar puţin ce se făcuse, nici de puțină în- 
semnătate şi folos!... Și eră numai începutul realizării 
unui plan întreg care aveă să completeze o operă de 
adevărată reformă în faptă, nu în literă de lege!! 

Dar dacă învățământului secundar i sa dat un pu- 
ternic impuls spre o nouă vieață reală, nu sa uitat nici 
cel universitar. Ca o continuare şi o completare a pri- 
mului, urmă să se facă și al doilea pas, realizându-se 
un învățământ superior științific în aşà fel ca să fie în 
adevăr capabil de a verifică adevărurile științifice și de 
a face cercetări nouă în domeniul atât de vast al se- 
cretelor naturii, secrete a căror descoperire oferă ome- 
nirii, de cele mai multe ori, mijloace pentru satisfacerea 
mai lesne şi mai bine a necesităților vieții. 

Și în adevăr atunci s'au creat aproape toate institu- 
tele de cultură științifică de pe lângă universitate și 
anume: Institutul de Bacteriologie unit cu Patologia, în 
capul căruia sa adus savantul Profesor dr. Babeș de 
renume european. 

Institutul de fisiologie, condus de regretatul profesor 
dr. Vitzu. 

Institutul de Botanică, condus de Savantul cu renume 
european Dr. Brândză. 

Institutul de Chirurgie, pus sub direcțiunea distin- 
sului Profesor Dr. Asachi, adus din Franța unde eră 
dejă profesor. 

Institutul de Chimie, condus de cunoscutul savant, 
modestul muncitor Dr. Bernard Lendway. 

Și acestea nu numai pe hârtie, ci de fapt, cu localuri 
proprii, anume amenajate, instalate și dotate cu toate 
ustensilele, aparatele, materialul și personalul necesar, 
aşă ca să funcționeze imediat în toată latitudinea ce 
reclamă natura și scopul lucrărilor fiecăruia. Și sau 
prevăzut și sumele necesare pentru întreținere, consu- 
mațiuni în lucrările curente de cursuri exprimentate și 
demonstrative cu studenți ca și pentru cercetări stiin- 
fifice din iniţiativa proprie a profesorului respectiv! 

Această înfăptuire nu mai este un mic și neînsemnat 
lucru, un moment ce poate fi trecut cu vederea, cum 
se pare că a fost; acest ac/ constitue și concentrează 
întrinsul o întreagă epocă de regenerare a învălă- 
mântului nostru ştinpific. 

Și dacă maş mărgini a arătà unele din foloasele și 
rezultatele date numai de unul din aceste Institute, Jn- 
stitutul de chimie de sub direcția d-rului Bernard, în care 
institut am lucrat aproape 20 de ani, ar fi să se între- 
vadă mai bine însemnătatea actelor ce m'am decis a 
le înregistră în această scurtă dare de seamă. 

In adevăr în acel Institut pe lângă cursurile şi lu- 
crările cu caracter pur didactic s'au inaugurat efectuarea 
a unei serii de lucrări de cercetări științifice și mai ales 
de natura chimiei analitice aplicate la necesitățile vieții 
noastre zilnice. Aci s'au analizat toate apele potabile 

ale Capitalei, ca și ale diferitelor orașe din țară ce au 
avut nevoe de a se aprovizionă cu o bună apă. 

Aci s'au analizat toate apele minerale ale țerii din lo- 
calitățile cari astăzi constituesc stațiunile noastre balneare. 

Aci s'au analizat toate productele technice ca și toate 
articolele alimentare și băuturile, fie introdusă din străi- 
nătate, fie fabricate în țară și puse în consumație. 

Aci sau analizat diversele minerale ale țerii, ca căr- 
buni de pământ, pietre de construcțiuni, pământuri de 
exploatat, technic și agricol, și în prima linie petroleul, 
ale cărui calități și derivate au fost chiar expuse sub 
formă de studii technice chimice la Expoziția din 1900 
Paris, unde străinii au luat cunoștința în deaproape de 
bogăția minerală ce este la noi și au venit ca so- 
cietăți de exploatare, dând astfel avântul, ce merge 
crescând, acestei ramure de industrie națională. 

Din acest Institut au luat naștere alte laboratorii ca 
laboratorul Chimico-lgienic al Primăriei, laboratorul de 
constatări vamale al articolelor de aliage metalifere ca și 
alte laboratorii de ordin pur didactic precum : 

Laboratorul de Chimie analitică al facultății de me- 
dicină și școalei de Farmacie condus de Dr. Minovici, 
laboratorul de chimie medicală alipit pe lângă catedra 
cu acelaș nume, condus de Dr. Athanasescu, laboratorul 
de chimie organică condus de Dr. Istrati, laboratorul 
catedrei de chimie alimentară condus de Dr. Poltzer. 

Am trăit în acest institut, am văzut cum au luat 
naștere aceste laboratorii, cum s'au desvoltat și cum 
sau desprins de Instituția mamă, funcționând de sine 
ca tot atâtea focare de lumină. Mi-aduc aminte cum 
bărbați adăpați la luminile apusului ca: Dr. Istrati, 
Dr. Athanasescu, Dr. Minovici, Dr. Radian, Dr. Poltzer, 

Dr. Cerkez, Dr. Georgescu, Dr. Angelescu, Dr. Bogdan, 
Dr. A. Babeș, Dr. Rădulescu, Dr. Edeleanu (toți chi- 
mişti), veniți în țară au găsit în acest Institut, dejà al- 
cătuit, bine instalat și bine organizat, loc unde să-și 
plaseze capitalul lor științific și să-l utilizeze lucrând, fie 
pentru continuarea mai departe a cercetărilor de pură 
știință, fie pentru viitoarele ramuri de activitate spre 
care doriau să se îndrepte, putând astfel realiză infăp- 
tuirea tuturor catedrelor și laboratoarelor ce mai târziu 
sau despărțit după cum am arătat mai sus. 

Ca unul ce am asistat la realizarea tutulor celor mai 
sus arătate, ba chiar am fost pus să muncesc la exe- 
cutarea unei minime părți din această mare operă la 
instalarea liceelor Mateiu Basarab și Sf. Sava, precum și 
la aceea a Institutului Chimic, m'am crezut dator ofe- 
rindu-mi-se ocazia să înregistrez într'o pagină din Istoria 
învățământului nostru, înfăptuirea acestui mic, în apa- 
rență, dar mare, gigantic chiar, în realitate, pas spre ade- 
văratul progres științifico-cultural, menit să rezolve mul- 
tiplele probleme social-economico-naţionale. 

Alături însă de acest mare act, în aceeaș pagină a 
Istoriei suntem datori să înscriem cu litere de aur, nu- 
mele celor doi bărbați, Dimitrie A. Sturdza și Spiru 
C. Haret, cari l-au conceput și realizat în acele timpuri 
de criză, prin care acum un sfert de veac, treceà în- 
vățământul nostru. 

Aceste două nume vor trebui venerate, ca ale unor 
mari luptători pentru mărirea și înălțarea noastră cul- 
turală, după cum venerăm pe cei ce au luptat pentru 
înălțarea noastră politico-națională. 

Și încheind această pagină, nu o pot termină mai 
bine decât cu cuvintele venerabilului om de stat Dim. 

A. Sturdza, care cu ocaziunea unei solemne sărbătoriri 
a d-lui Haret, declară: «In acele momente de grea 
criză pentru învățământ, când se perindaseră mai mulți 
miniștri la departamentul Înstrucției, fără să poată în- 
vinge dificultăţile și a găsi remediile, şi când cei ce mai 
erau chemați refuzau acest minister, fiind şi eu chemat, 
nu m'am decis a-l primi, decât după ce mi sa dat asi- 
gurarea că mi se vor pune la dispoziție mijloacele ce 
voiu cere și în prima linie dacă mi se va da ca cola- 
borator pe Spiru C. Haret, cu care apoi am dus toată 
munca și căruia se datorește opera de îndreptare întru 
toate | | 
C. I. ŞONȚU 


Profesor de şt. fizico-chimice în Bucureşti. 

LIMBILE CLASICE IN URMA REFORMEI 
DELA 1898 


Orice lege concretizează o evoluţie de idei. Când evo- 
luția s'a produs, când adică opiniunea publică a devenit 
favorabilă şi și-a însușit ideile dominante dintro anu- 
mită epocă, iea ființă și se înfăptueşte legea. Când însă 
o lege nu ține seama de evoluția de idei și de gradul 
lor de răspândire în public, ea rămâne șubredă și fără 
putere de vieață. 

Importanța unei legi, a unei legi organice în special, 
nu stă atât în această concretizare de idei, cât mai mult 
în îndrumările ce ea poate să dea, în îndemnurile, ce 
ea e în stare să producă pentru noi evoluții în viitor. 

Reforma învățământului secundar și superior, dela 
1898, a fost o legiure care a concretizat și a dat putere 
de vieață tuturor ideilor ce au început să mișune şi să-și 
facă drum, cam de pe la 1880 încoace, și prin înfăptuirea 
acestei reforme sau dat atâtea îndemnuri pentru viitor 
că s'a refăcut întreaga noastră vieață școlară, a prefâcut 
chiar întreaga noastră vieață socială de mai târziu. 

Altul a fost învățământul până la 1898 și altul este 
el de atunci încoace. Până la organizarea dela 1898 
idealul școalei românești eră să încarce memoria ele- 
vilor cu tot felul de cunoștințe; adresându-se numai 
inteligenții ; lăsă necultivate toate celelalte puteri sufle- 
teşti ale școlarilor. 

Legea dela 1898 a ascultat, pentru prima oară în 
țara noastră, de vocea pedagogiei. Şcoala de aci înainte 
s'a adresat tuturor facultăților sufletești. Ea a îmbrățișat 
pe copil în totalitatea lui, și i-a desvoltat deopotrivă in- 
teligența, sensibilitatea și voința. Şcoala de acum înainte 
renunță la idealul ei de a formă mici învățați. Ea se 
mulțamește să desvolte putinfe, se mulțumește să formeze 
caractere, își pune ca țintă formarea de mici persona- 
lități. Şcoala secundafă se preface în învățamânt de 
cultură generală. 

Dar nu despre învățământ în genere voesc să vorbesc 
cu prilejul prinosului ce se aduce înfăptuitorului acestei 
mari reforme școlare și sociale, d-lui Spiru C. Haret. 

Voiu mărgini cercetarea mea la studiile clasice, la învă- 
țământul latinesc și grecesc în liceele și gimnaziile noastre. 

Aceasta o fac cu atât mai vârtos cu cât detractorii 
reformei dela 1898, mulți încă și astâzi, nu odată au 
căutat să susție că prin noua legiure sa dat o lovitură 
de grație învățământului clasic în țara noastră. 

Dacă cercetăm cu deamănuntul evoluțiunea studiilor 
clasice în învățământul secundar, dela 1864 și până la 
1898, într'o durată de timp de 34 ani, constatăin trei 
faze mai marcante în aceste studii. 

Prima dela 1864 până la 1876, în care timp limba 
latină se studiă împreună cu limba română, sau, mai 
bine zis, în care timp limba maternă nu se studiă de loc. 

A doua dela 1876 până la 1881, o epocă de tran- 
ziție lentă și de dibuire nesigură, și 

A treia, dela 1881 până la 1898, epoca de des- 
voltare «ştiinţifică» a clasicismului, având limbile clasice 
în liceu 37 ore, în seminarii 39 ore şi în școala nor- 
mală 5 ore pe săptămănă. 


www.dacoromanica.ro 


417 


Reforma dela 1898 a pus cu totul pe alte baze în- 
vățământului clasic la noi. Pedagogia școalei primare 
care se desvoltase, trebue să o mărturisim fără încun- 
jur, cu câțiva ani înaintea pedagogiei gimnaziale, făceă 
imposibil învățământul limbii latine în clasa l-a a gim- 
naziilor. Baza studiului limbilor streine decretându-se 
acum limba rumânească, eră o nepotrivire, ba chiar 
o flagrantă contrazicere, între învățământul pur gra- 
matical latinesc, ce se învăță exclusiv în gimnaziu la 
1898 și între învățământul limbii române din clasele 
primare, unde gramatica căzuse de mult pe al doilea 
plan. Limba latină care prin noua reformă aveă să se 
întemeeze și ea, ca și celelalte limbi moderne, pe cuno- 
ştințele de limbă românească, a trebuit să se retragă 
din clasa l-a în clasa Ii-a și, în urmă, în clasa Il-a și 
să-și capete numai în liceu extensiunea necesară. 

Dar dacă limba latină a fost redusă în gimnaziu, ca 
număr de ore (dela 14 la 7) și clase (dela 4 la 2) în- 
vățământul ei nu sa restrâns, întrucât prin noua re- 
formă s'a introdus în toate gimnaziile, prin urmare și 
în cele reale, în cari, până la 1898, nu se propunea 
nici latineşte, nici grecește. 

În schimb, în liceu, în secțiunea clasică și modernă, 
sa dat limbii latine și eline, toată desvoltarea și toată 
întinderea. Dela 9 ore, pe săptămână, limba latină sa 
ridicat la 28, iar limba elină, — numai în secțiunea cla- 
sică, — la 21, având această secțiune în total 56 ore de 
învățământ clasic. In acelaș timp sau introdus și în în- 
vățământul secundar al fetelor 12 ore, iar în seminarii, 
ambele limbi având un total de 30 ore. 

Prin urmare noua organizare şcolară dela 1898 acordă 
liceelor moderne — împreună cu gimnaziile — 12 ore, 


21 

iar liceelor clasice 17 ore, mai mult ca mai înainte. 
Această sporire de ore a făcut-o d-l Haret în scopul 
de a întări studiul clasicismului în învățământul nostru 
secundar, fiindcă «prin studiul clasicismului urmărim, — 
cum se exprimă d-sa în 1904, cu ocaziunea congre- 
sului profesorilor de limbi clasice — în/refinerea pro- 
Pria noastre vieți naționale şi nimic nu trebue ne- 
glijat, spuneă d-sa, spre a ajunge la acest scop». 

Ceeace însă a făcut d-l Haret pentru desvoltarea stu- 
diilor clasice la noi se poate vedeă din directiunea ce 
a dat acestui învățământ. Răsfoind programele dela 
1864 şi până la reformă, am putea constată urmă- 
toarele. 

1. Învățământul clasic înainte de organizarea dată de 
d-l Haret eră un învățământ fur gramatical. Dacă 
am spicui programul dela 1864 am vedeă bunăoară 
în clasa II-a < Morfologia, — pe atunci se ziceă Etimo- 
logia —se vor învăță formele rare și neregulate, în 
clasa Ill-a „examinarea riguroasă asupra tuturor 
regulelor etimologiei, apoi sintaxa în toată întinderea 
ei etc. Tot astfel se exprimă și programa dela 1876. 

Programa dela 1881 merge mai departe în aceeaș 
direcțiune gramaticală: chiar și autorii sunt citiți numai 
în vederea gramaticii și pentru verificarea regulelor gra- 
maticale. Astfel bunăoară pentru clasa Il-a programa 
prevede: «Etimologia, formele rari şi neregulate cu no- 
țiuni speciale asupra părților nedeclinabile. Versiuni şi 
analiză etimologică și sintactică». Pentru clasa V-a: Ver- 
siuni și analiză etimologică și sintactică din Cicero, De 
amicitia şi Vergilius, Georgica etc. Tot astfel pentru clasa 
Vl-a și VILa. Prin urmare autorii erau citiți numai în 
vederea verificării regulelor gramaticale. De așijderea 

programa seminariilor din 1893 ne spune că limbile la- 
tină și elină se vor predă după metoda comparativă a 
lui Curtius cu neîntreruptă și constantă aplicare la teme, 
versiuni, extemporale și traducere din autori.... cu 
necontenite analize etimologice si sintactice. Această 
direcțiune gramaticală a dăinuit până la reforma din 1898. 

2. Invățământul limbilor clasice, înainte de organiza- 
rea lor dată de d-l Haret, erà lipsit de orice metodă 
Și neexistând programe analitice erà lăsat la chibzueala 
şi, de mai multe ori, la bunul plac al profesorului. Acesta 
dedeà de pregătit elevilor un anumit număr de rânduri de 
proză sau de versuri și în lecțiunea următoare examină 
lucrarea făcută 'acasă. Un elev conștiincios niciodată 
nu puteă prididi să-și prepare toate lecțiunile și eră o 
fericire că la fiecare liceu se găsiau câţiva profesori 
sau câteva materii cari nu contau. De multe ori pro- 
fesorii, aşă numiții profesori buni, dedeau elevilor de 
făcut acasă cercetări etimologice, ba chiar fişe, ceeace 
a justificat nota restrictivă a programei din 1899: «se 
vor interzice cercetările filologice amănunțite». Școala 
aceasta sar puteă numi cu drept cuvânt scoala sur- 
menagiului intelectual. 

Reforma dela 1898, și programele analitice dela 1899, 
a pus capăt acestui abuz, schimbând cu totul scopul în- 
vățământului clasic în şcoala secundară. În acelaș timp 
a fixat metoda dând normele după cari aveau să se 
facă lecţiunile. 

De aci înainte /ecfumle de acasă sunt întocmite cu 
dechumle din clasă, profesorul nu mai este un simplu 
examinator, ci un învăfător în adevăratul înțeles al cu- 
vântului. Iar, când aceasta nu s'a putut desăvârși, pricina 
au fost alți factori, nu însăș organizația învățământului. 

Scopul limbilor clasice nu mai este acum studiul gra- 
maticii aplicate la autori, ci din contră, avându-se în 
vedere ideea, s'a căutat să se priceapă cultura clasică 
din lectura autorilor, iar gramatica a rămas numai ca 
un mijloc pentru cunoașterea limbii. Invățământul gra- 
matical, în urma reformei, a rămas pe al doilea plan, 
a rămas să se facă incidental și pe nesimţite. 

In locul traducerilor de odinioară, acum avem inter- 
pretarea, în locul vechilor programe, vagi și neprecise, 
programe noi, analitice, cu instrucțiuni metodice detaliate. 

lată cum se exprimă d-l Haret în privința acestei 
stări de lucruri, în Raportul adresat în 1903, Maiestății 
Sale Regelui: 

«Ceeace caracterizează noile programe față de cele 
vechi este că ele nu se mulțumesc a fixă numai mate- 
riile pe clase, dar că impun și aplicarea unei metode 
mai raționale, potrivite fiecăreia din ele. Pretutindeni se 
cere ca profesorii să nu facă apel la memoria școla- 
rilor, decât atunci când raționamentul nu-i poate țineă 
locul. Peste tot se impune a se face aplicațiuni și a se 
desbrăcă învățământul, cât mai mult posibil, de carac- 
terul abstract și pur teoretic. 

« Dintre toate materiile, acele la cari introducerea 
noilor metode vor aveă efectul cel mai însemnat vor 
fi limbile, mai ales cele moderne. Se ştie că până acum 
studiul limbilor se reduceâ la studiul gramaticii, cu toate 
nenumăratele ei definițiuni, regule, excepțiuni și subti- 
lități. Limba însaș erà cu totul pierdută din vedere în 
mijlocul acestor abstracțiuni seci și fastidioase, așă că 
după şapte ani de studiu, nu erau în stare școlarii nici 
să vorbească, nici să traducă, nici să scrie limba pe 
care o învățaseră. 

«Noile programe, zice mai departe d-l Haret, proscriu 
cu desăvârșire aceste metode învechite, resturi din alte 
vremuri și impun întrebuințarea metodelor moderne, în 
cari conversațiunea și lucrările practice ocupă locul de 
frunte, iar regulele gramaticii se deduc din studiul lim- 
bii însăș, în loc de a se consideră aceasta ca o apli- 
cațiune a gramaticii, ca până acum. Cu modul acesta 
limba devine ceva viu și animat, care interesează pe 
școlar, în loc de obiectul neînsuflețit și respingător de 
mai înainte» (1). 

Supt înrâurirea binefăcătoare a pedagogiei gimnaziale, 
profesorul filolog de astăzi nu are în vedere atât can- 
titatea materiei, cât mai ales calitatea ei, iar știința lin- 
guistică când o predă elevilor, o predă metodic și la tim- 
pul său, nu în clasa întâia gimnazială cum se făceă 
odinioară și cum ar dori-o încă și astăzi unii profe- 
sori (2). Astăzi noțiunile de gramatică, reduse la strictul 
necesar, se câștigă în mod inductiv, din bucăți întregi, 
având un cuprins complet, și numai când nu este po- 
sibil, se întrebuințează deducțiunea. În orice caz metoda 
se scoate din natura însăș a obiectului de studiat, iar 
nu se aplică o anumită metodă acestui obiect. 

Faţă de intelectualismul de mai înainte, reforma d-lui 
Haret, din 1898, reprezintă curentul cultural istoric. Stu- 
diul limbilor clasice pornind dela autori, sau, când aceasta 
nu se poate face, dela bucăţi de citire organice, se de- 
șteaptă interes în sufletul elevilor și acest interes con- 
tribue la aproprierea limbii. Se urmărește, cu alte cuvinte, 
desvoltarea puterii de a cugetă, de a pricepe și de a 
judecă. 


(1) Spiru C. Haret, Raport adresat M. S. Regelui pag. 208. 
(2) Convorb. lit, XLV, 8 August 1911. 

In acelaş timp se urmăreşte exemplificarea antichității 
prin mijloace practice: stampe, fotografii, desemnuri, 
gipsuri etc., prevăzute astăzi în programă. Cunoscându-se 
antichitatea chiar din primii ani, se lasă mai târziu pro- 
fesorului putinţa să aprofundeze operele literare și se 
cruță în urmă multă pierdere de vreme. Tot deodată 
acest învățământ practic ocazionează și procură elemente 
distractive atât de necesari studiului limbilor vechi. Cul-. 
tura veche nu mai este azi o fată morgană, ci o cul- 
tură pe care elevul o trăește și o vede aievea. 

Profesorul de limbi clasice astăzi nu se mulțumește 
cu șapte capitole din Salustius, cu șase capitole din 
Demostene, cu patru sute de versuri din Vergilius sau 
Homer. El traduce astăzi lucrări întregi și, e presumpția. 
cel puțin, că a studiat în ultima analiză personalitatea 
autorului tradus. 

Dar, în acelaș timp, ni se vorbește mereu în public 
și prin reviste și se scriu articole întregi despre «decă- 
derea învățământulm secundar». Este lucru netăgă- 
duit, ne spune un critic că în școala noastră secundară 
se observă de câtva timp, o scădere din toate punctele 
de vedere: a scăzut și frequentarea elevilor și nivelul 
bunei cuviințe și mai ales nivelul intelectual. 

Și mai departe «Din cele 24 ore de curs pe săptă- 
mână opt sunt consacrate limbii latine; de fapt azi se 
învață tot atâta latinește, cât se învăță în trecut cu trei 
ore, adecă mai nimic; obiectul de căpetenie al secției 
moderne este cu desăvârșire redus în practică; absol- 
venții sunt incapabili să se regăsească într'un text latin; 
iar cât despre toată vieața și civilizația veche, aproape 
că nu o cunosc. Secțiunea modernă a pierdut în supra- 
față, dar ma câștigat nimic în adâncime. Minţile distinse 

și acum, ca și în trecut, își completează singure lipsu- 
rile dela școală; dar marea majoritate, adecă cei cari 
se mărginesc numai la cultura din școală, pleacă din 
ea inculți» (1). 

A decăzut învățământul secundar? A fost adecă odi- 
nioară sus și acum, din pricina organizării lui, este jos? 
Ca să decadă trebuiă să fi fost odinioară în strălucire. 
Aceasta însă nici un cunoscător al școalei nu o poate 
afirmă cu bună credință. Că nu sau putut realiză mai 
multe progrese, nimeni nu o tăgăduește. Și pentru ca 
totuș să se vază că nu organizarea școlară dela 1898 
este de vină că pe alocurea învățământul clasic n'a dat 
rezultatele așteptate, și că reforma a îndreptăţit speran- 
țele filologilor noștri, nam decât să citez raportul de- 
canului facultăţii de litere, adresat Ministerului în urma 
unui examen de absolvență de liceu. 

«Rezultatul examenului a fost prin urmare cât se 
poate de mulțumitor. In raport cu rezultatul examenului 
de absolvire din anul trecut, dela liceul... . examenul 
din anul acesta dela liceul...... e o adevărată bu- 
curie pentru cel ce urmărește cu interes progresele în- 
vățământului nostru secundar. Elevii acestui liceu au 
arătat și cunoștințe suficiente și maturitatea de cugetare 
trebuincioasă pentru a începe studii universitare, unii 
dintre dânșii chiar remarcabil talent de expunere la di- 
sertaţia orală. 

«Se poate ca întâmplarea să fi făcut ca în anul acesta 
liceul... să aibă o serie deosebit de bună de elevi; 
pregătirea așă de satisfăcătoare a lor trebue să fie atri- 
buită însă și interesului ce le-au arătat profesorii și di- 


(1) Convorbiri literare, XLV, 5. 6. Cauzele decăderii învățământului 
secundar. 

rectorul lor, cari se vede că își fac datoria în con- 
știință. Aceasta trebue să fie și cauza bunei purtări ce 
au arătat acești elevi în cursul examenului, o surprin: 
dere foarte plăcută pentru mine în urma experienții ce 
făcusem acum un an la liceul.,.. 

«Aceasta e o dovadă că cu elementele ce vin în școa- 
lele noastre secundare, profesorii buni și conștiincioși 
pot să dea cele mai strălucite rezultate. 

... Sunt fericit că am avut ocazia să văd că progra-- 
mele și organizarea dela 1898 pot să dea rezultate 
excelente, când oamenii chemați să le aplice își fac da- 
toria și sunt convins acum că rezultatul dezastruos din 
anul trecut dela.... nu e efectul unei rele organizări 
sau unor programe rele, ci al relei aplicări a acestora. 
Cu buni profesori și cu buni directori, cu un control 
inteligent și stăruitor din partea Ministerului, se pot ob- 
ține rezultate deplin mulțumitoare». 

Prin reforma dela 1898 s'a dat limbilor clasice toată 
desvoltarea ce ele merită și a justificat în acelaș timp 
speranțele tuturor acelora cari se interesează de învă- 
țământul clasic la noi. Desăvârşirea reformei însă ră- 
mâne să o facă conștiințiozitatea profesorului secundar. 

G. POPA-LISSEANU 


Profesor secundar în Bucureşti. 

LIMBA ROMÂNĂ IN ȘCOALA SECUNDARĂ 


Limba română n'a avut totdeauna în învățământ rostul 
pe care l-a dobândit în timpul din urmă. De multe ori 
într'o programă de studii, și cu dânsa în întreaga meto- 
dică respectivă, valoarea intrinsecă a obiectului de în- 
vățământ e întunecată de alte preocupări mai depărtate 
de disciplina proprie a științei în sine. E natural astfel 
ca pe lângă multe împrumuturi străine, folositoare în 
chestii de organizare, să se dea un loc destul de larg 
şi tuturor cerințelor și curentelor proprii mediului care 
propune și prezidă o reformă oarecare. 

Cea mai veche organizare pe temelii sigure a învă- 
țământului nostru se știe că datează din 1864. Odată 
cu legea trebuiă să urmeze și programele concepte în 
spiritul reformatorilor. Curentul literar așă zis latinist, de 
pe vremea aceea, își câștigase, grație autorității celor mai 
înflăcăraţi și mai integri dascăli ai noștri, o preponderanță 
ce ar fi fost neexplicabilă altfel, ținând seama de reacţiunea 
ce încă de mult începuse în țară. Dar președintele Con- 
siliului general de instrucțiune eră Aug. Treboniu La- 
urianu, autorul gramaticii latino-române «Tentamen 
criticum» și unul din făuritorii Dicţionarului Academic 
din 1871. Munca desfășurată de acest bărbat pe terenul 
literar și didactic eră așă de mare, ordonată și bazată 

pe îndelungată experiență, încât părerile lui nu mai 
suferiau discuțiune. Educaţiunea tinerimii trebuiă să se 
facă în spiritul timpului. Și aceasta na fost o greșeală. 

La 1864 limba română nici nu există propriu zis ca 
materie de învățământ. Programa prevedeă numai o ca- 
tredă de «limba latino-română», în care limba românească 
serviă de auxiliară celei latine. Chiar din clasa I, se predă 
<Gramatica limbii latine pururea în comparaţie cu grama- 
tica limbii române». În cursul superior nici vorbă de lite- 
ratură românească, se studiau numai scriitorii clasici latini. 

Cu încetul limba română câștigă teren. In 1874 și 
următorii se începe îndreptarea radicală a programelor 
și o îmbunătățire a metodelor. Se despart materiile și 
se dau limbii latine 6 ore pe săptămână și celei române 
3 ore (în clasele I și II). In 1876, în liceul cu opt clase 
se prevede pentru prima oară studiul literaturii române 
în liceu (numai în clasa VII-a). 

Ca un rezultat al încercărilor de a da cât mai bună 
alcătuire programelor, avem pe cea din 1881. Se con- 
tinuă însă a se corijă pe ici pe colo fără a se între- 
prinde o reformă radicală. Apoi, în ceeace privește 
limba română, programele erau cu totul sărace, nu erau 
analitice: In 2—3 rânduri se spuneă foarte vag materia 
de predat întrun an. Ca exemplu tipic cităm din pro- 
grama școalelor centrale de fete (1864): pentru L. R. 
în clasa I: «Gramatica limbii române partea etimologică 
și partea sintactică». Clasa II: «Gramatica limbii române 
mai pe larg desvoltată». In clasa III: «Gramatica limbii 
române aprofundată». Bine înţeles totul rămâneă la buna 
voință și înțelegere a autorilor de cărţi, cari singuri im- 
părțiau materialul «desvoltând sau aprofundând» după 
a lor chibzueală. 

O reacțiune în favoarea unui învățământ rațional și 
propriu firii și rostului nostru, trebuiă să vie. Legea fn- 
vățământului secundar din 1898 constitue cel mai mare și 
mai esenţial pas în organizarea școalei noastre până în ziua 
de astăzi. Voiu constată şi judecă aci roadele acestei 
legi numai din punctul de vedere ce ne preocupă. 

Pornim dela principiul că noi trebue să avem o școală 
națională. Invățământul secundar în special este chemat 
să formeze o clasă dirigentă după nevoile noastre și pe 
deplin conştientă de menirea,ei. Această clasă ieșită de 
pe băncile școalei secundare se îmbogățește simțitor 
din toate elementele poporului nostru, noi neavând școli 
speciale pentru vreo anumită categorie sau clasă a po- 
pulației. In cei opt ani de învăță:nânt secundar se ascute 
mintea elevilor pentru a le ușură lor ieșirea din nevoile 
vieţii, dar tot aici li se plămădește sufletul ca să fie pri- 
mitor şi purtător de idei şi simțiminte frumoase, ce-i 
încălzesc nu atât pentru ei, cât pentru o altă menire 
mai presus de interesele individuale. Așadar învăță- 
mântul secundar va da /o/ ceeace este mai bun pentru 
crearea de personalități necesare unei clase dirigente; 
pentru aceea trebue să și aibă o unitate, să nu dea 
rezultate disparate. Programele din 1899 ca o urmare 
necesară a legii învățământului secundar, dau limbii româ- 
neşti un rol de căpetenie în învățământ, ba ceva mai mult, 
ea formează axa împrejurul căreia se învârtește întreaga 
economie a programelor: De aici şi principiul că |. ro- 
mână e un obiect central de învățământ. lată că prin 
aceasta adăogărn și noi însă o consideraţie ce întărește 
fondul unitar al liceului nostru. 

Să ne lămurim. 

Pentru a-și ajunge școala secundară scopul ei, limba. 

română oferă câmpul cel mai larg de muncă. Inaintașii 
noștri studiau limba latină în comparaţie cu cea română 
pentru a probă și mat mult origina noastră latină. Astăzi 
această preocupare, destul de legitimă altădată, nu-și mai 
are rostul, întrucât chestiunea originii noastre e limpede 
ca lumina zilei, și îi iea locul acum afirmarea noastră 
ca popor cu vieață proprie, cu tradiții și mai ales cu 
o cultură a lui. 

Metodica limbii materne se desvoltă în legătură cu 
ținta urmărită în școală; odată cu schimbarea legii a 
venit și noua orientare în predare. Elevul nu trebue să 
immagazineze teorii searbede și să iea deagata tocmai 
ceeace e mai necesar să-și câștige prin el însuș. Acum 
cetirea intensă e baza cursului de limbă română. 

Prin continua citire și analiză a bucăţilor de cea mai bună 
literatură românească, elevul ajunge la sfârșitul liceului 
-să-și dea seama destul de bine de valoarea literaturii 
noastre și ca o urmare a acestui lucru se întărește în 
el încrederea în puterile neamului nostru. În adevăr nu 
poți aveă o individualitate bine definită, nici curajul ne- 
cesar în luptele vieții, când n'ai perfectă cunoștință de 
munca desfășurată pe tărâmul intelectual de către scrii- 
torii naţiei tale. Și oare nu e acesta unul din cele mai 
însemnate mijloace de educaţiune naţională ? 

«Existența unui popor nu este asigurată decât atâta 
timp cât toate elementele lui sunt strâns unite, și unire 
nu poate fi dacă întregul popor nu se crește și nu se 
întreține în simțiri comune de iubire de ţară și de 
neam» (1) Limba română este pentru școală singurul 
obiect care consecvent, an cu an, lucrează temeinic 


(1) Sp. Haret. Şcoala Naţionalistă. București 1907. 

asupra tinerelor generaţiuni deșteptând și întreținând 
mereu aprinsă aducerea aminte că facem parte dintr'un 
popor pe care trebue să-l reprezentăm cu demnitate. 
Și numai în cursul de limbă română se unesc ca «în- 
trun mănuchiu toate elementele naționale, pe baza le- 
găturilor naturale pe cari le constitue unitatea de limbă, 
de tradiţii, de credințe, de aspirațiuni și de nevoi». 

Limba română dispune de un material științific bazat 
pe un sistem sigur de cunoștințe, având la îndemână 
totdeauna criterii bine fixate în teoriile ce le susține. Prin 
studiul ei nu se urmărește numai ideea de a se ști ceva, 
ca la orice știință, ci se are în vedere întreaga cultură 
sufletească, priceperea artistică, puterea de concepție a 
elevului. E inutil să pledăm aici pentru studiul literaturii 
însăș. «In educațiunea tinerimii, spune un scriitor, cel 
dintâiu loc îl au, sau ar trebui să-l aibă, poeții». De 
asemenea Gramatica, afară de faptul că aduce disci- 
plină în judecată, ordine și preciziune în exprimare 
poate merge mână în mână cu studiul literaturii, prin 
felul exemplelor ce fixeaxă anumitele reguli. Exemplele 
pot fi proverbe, sentințe scurte, zicători populare, cu- 
getări sau chiar versuri de ale poeţilor noștri. Toate, 
pe lângă perceperea legăturii dintre idei, dintre judecăți, 
trebue să mai deștepte în mintea elevului anumite idei 
frumoase sau să provoace sentimente proprii pentru a-i 
deschide sufletul. 

Dar studiul limbii române n'ar fi complet fără scrierea 
limbii, fără compuneri. Nu numai programele, dar chiar 
și regulamentul școalelor secundare, prevedeă normele 
după care să se judece o bună compoziţie. Prin câteva 
circulări Ministerul atrage atenția profesorilor și în ge- 
nere comisiunilor examinatoare asupra scrierii limbii 

române, cerându-se o cât mai mare severitate în no- 
tarea erorilor. Regret că nam la îndemână cuprinsul 
exact al uneia din circulări, cari sar vedea și mai bine 
cum înțelegea Ministrul de pe atunci să prețuească lu- 
crările din limba maternă. Cu drept cuvânt compunerile 
rămân singurul rezultat văzut al învățării temeinice, 
fiind o adevărată oglindă a capacității autorului lor. 
Compozițiile de o parte, exercițiile de vorbire pe de 
alta, apoi lectura particulară supraveghiată de profesor, 
completează întrun chip hotăritor învățământul limbii 
românești, făcând cu putință excursiuni în alte ramuri 
ştiinţifice, aducându-le pe acestea în legătură cu stu- 
dierea limbii materne, căreia îi măresc astfel domeniul. 

Așă trebue înțeles astăzi învățământul limbii române 
şi valoarea lui în educația tineretului. De aceea se impune 
și de aci înainte multă solicitudine pentru acest obiect, 
nu numai în metodica însăș a predării materiei, ci și în 
economia programelor și a regulamentelor școlare (1). 

In lupta popoarelor pentru a-și asigură o vieață na- 
țională «școala, dacă nu este cel dintâiu, dar este de 
sigur printre cele dintâiu și cele mai puternice mijloace 
de acțiune» (2). 

Şi cu multă dreptate, dacă e vorba să ne afirmăm 
prin noi înșine, trebue să recunoaștem cât de mare preț 
urmează să pună școala pe acest «puternic mijloc de 
acțiune» care este învățământul limbii românești. 

ŞT. POP 


Profesor secundar în Bucureşti. 


(1) Un bun început s'a făcut şi prin introducerea limbii române ca 
obiect de învățământ în unele şcoli speciale, cum de exemplu în şcoa- 
lele militare superioare, deocamdaţă însă fără a se da însemnătatea cu- 
venită acestui curs, 

(2) Sp. Haret, op. cit. 

INVĂȚĂMÂNTUL ŞTIINŢIFIC 
IN ȘCOALELE SECUNDARE 


I. 
Ştiinţele naturale. 


Poate că nu este țară unde să existe o activitate 
reformistă ma febrilă, ca țara noastră. Reformele se 
succed cu repeziciune, o stare de lucruri nu sa expe- 
rimentat în deajuns și e înlocuită cu alta, care la rândul 
ei va cădeâ în curând victima aprigei noastre porniri 
spre reforme. Din cauza însăș a acestei instabilități a 
stării legale, starea de fapt e prea puțin atinsă: febri- 
litatea reformistă pare asemănătoare valurilor ce brăz- 
dează suprafața mării, lăsând nemișcate profunzimile. 
Singurul lucru ce se clatină, este doar încrederea în 
eficacitatea, durabilitatea și seriozitatea reformelor. . .. 
Combinaţiunile politice, mai mult decât vreo serioasă 
pregătire, asigură multor bărbați treceri efemere în capul 
unor administrații speciale. Printre aceştia, sunt de pre- 
ferit cei ce se resemnează a se ilustră prin discursuri, 
celor agitați de ambiția de a trece drept reformatori, 
chiar când elocuența nu servește celor dintâiu decât 
ca să acopere contrazicerile dintre cele ce susțineau 
odinioară și cele ce practică astăzi. ... 

Reforme folositoare, adânci și durabile însă, sunt mai 
greu de îndeplinit. Ele reclamă pentru realizarea lor nu 
numai competență și bunăvoință, dar și un element 
adesea independent de voința reformatorului: timp. Timp 
pentru aplicare, pentru experimentare, pentru comple- 
tarea, pentru desăvârșirea reformei. Dacă prin trecerea 
sa pe la Ministerul Instrucțiunii, d-l Spiru Haret a înscris 
cea mai importantă pagină în istoria învățământului 
nostru, este nu numai pentrucă a venit ca cel mai 
adânc cunoscător al tuturor problemelor legate de în- 
vățământul nostru, nu numai pentrucă a știut perfect 
ce are de făcut, dar şi pentrucă ocupând departa- 
mentul instrucţiunii timp de 10 ani, dintr'o perioadă de 
14, a avut răgazul trebuitor să-și înfăptuească metodic 
şi stăruitor ideile, veghiând la aplicarea lor și aducân- 
du-le completările și îndreptările pe care experimentarea 
lor le indică. 

Astfel activitatea sa oferă acel caracter unitar, acel 
aspect de omogeneitate, în care toate reformele, toate 
măsurile și dispozițiunile, dela cele mai generale până 
la cele mai de amănunt, nu apar ca întâmplătoare, ca 
luate sub influența unei incidentale impresii de moment, 
ci se înlănțuesc armonic, formând elementele unui vast 
și unitar plan de organizare, ale cărui prime și înde- 
părtate dar hotăritoare indicațiuni le găsim în memo- 
rabilul raport al Inspectorului general din 1884. Con- 
cepția generală despre rostul naţional al școalei noastre 
se oglindește în planul de organizare al școalei secun- 
dare, iar acest plan fixează rolul fiecărei discipline de 
studiu, îndrumarea pe care trebue să o iea. 

Pătruns de adevărul că școala trebue să dea viitorului 
cetățean pregătirea pentru vieața modernă care se rea- 

zemă pe ideea muncii productive, care-și făurește din 
ştiinţă armele pentru cucerirea forțelor naturii în vederea 
asigurării bunului traiu, autorul reformei învățământului 
a adaptat noua organizare a şcoalei secundare cerințelor 
vieții moderne. De aceea, secțiunile de căpetenie ale 
liceului nou sunt secțiunile reală şi modernă. Deosebite 
între ele prin întinderea diferită ce se dă științelor po- 
zitive — matematicile — și disciplinelor humaniste, ele 
stau laolaltă prin egala importanță ce se dă în amân- 
două științelor de observație și de experimentare: şt. 
naturale şi fizico-chimice. 

In procesul general de prefacere al învățământului 
secundar ştiinţele naturale sau resimțit adânc, ca și 
celelalte materii și studiu, de directivele pedagogice care 
au provocat și însoțit reforma învățământului. Conside- 
rate mai 'nainte ca un studiu searbăd de descriere și 
memorizare, cataloage de nume proprii și de amănun- 
timi, astăzi nimeni nu le mai contestă importanța deo- 
sebită pe care o au în economia generală a învățământului 
de orice grad. Această importanță ține nu numai de 
varietatea și utilitatea materialului de cunoștințe ce cu- 
prind, fundament al atâtor îndeletniciri practice, dar de 
acolo că ele formează o disciplină educativă de mâna 
întâia : nimic mai propriu ca șt. naturale pentru a exercită 
simțul observației, de a stimulă judecata prin continuele 
comparațiuni, generalizări, pe care le provoacă, de a 
desvoltă sentimentul de dragoste pentru natură, precum 
și de a ne face o idee exactă de noi înşine, de propriile 
noastre puteri, arătându-ne locul pe care îl ocupăm în 
natură. 

Această reabilitare a ştiinţelor naturale a fost rezultatul 
natural al șirului de măsuri legale, regulamentare, a dis- 

poziţiunilor și sfaturilor, a contactului neîntrerupt pe care 
autoritatea școlară l-a avut cu școala, în tot timpul de 
10 ani, cât d-l Spiru Haret i-a imprimat priceputa și 
energica sa conducere. Ea sa operat pe trei căi: prin 
o pregătire apropriată, o selecțiune îngrijită și o supra- 
veghere susținută a corpului profesoral însărcinat cu 
predarea științelor naturale, prin alegerea judicioasă a 
materialului de cunoștințe de predat și prin îngrijirea 
specială dată auxiliarilor cursului. 

1) Selecțiunea îngrijită a corpului profesorul e rodul 
unei îndoite pregătiri: științifică și pedagogică. Cea dintAiu 
e opera timpului; ea sa îmbunătățit paralel cu îmbu- 
nătățirile aduse Facultăţilor noastre de științe. Cea de-a 
doua e rezultatul exclusiv al reformei din 1898. Infiin- 
țarea seminariilor pedagogice constitue una din cele 
mai importante manifestări practice ale spiritului peda- 
gogic care -începe să se înfiltreze în corpul nostru pro- 
fesoral. Examenele de capacitate, create prin aceeaș 
lege, asigură o selectiune riguroasă printre tinerii ce 
şi-au dobândit pregătirea științifică în facultăți și pe 
cea pedagogică în seminarii. 

Pentru a întreține printre profesorii aceleiaș specia- 
lități interesul pentru problemele pedagogice referitoare 
la obiectul lor, pentru a unifică metoadele de predare, 
precum și pentru a familiariză cu ele pe profesorii mai 
vechi, intrați în învățământ înainte de reformă (1), d-l 
Spiru Haret a înființat conferințele pe specialităţi prin 
decisiunea dată în 1899. In acelașan s'a început seria 


(1) In învățământul secundar sunt asfazi 66 profesori de ştiinţe na- 
turale. Dintre aceștia. 23 sunt intrați în învăţământ înainte de promul-- 
garea legii din 1908, iar restul de 43 pe baza acestei legi, adică cu 
examenele de capacitate ținute în 4 sesiuni: 1901, 1903, 1904, 1907. 

acestor foarte importante conferințe cu limbile mo- 
derne și şt. fizico-chimice. Intrerupte din nefericire în 
intervalele cât d-l Haret ma fost ministru și reluate 
cu revenirea d-sale în fruntea școlilor, rândul știin- 
țelor naturale a venit în toamna anului 1907. Confe- 
rința profesorilor de științe naturale și fizico-chimice 
ținută dela 1—4 Octomvrie la Iaşi, la care a asistat și 
d-l Spiru Haret ca ministru—la două ședințe—a dis- 
cutat chestiuni de metodică a științelor naturale și în 
mod teoretic și practic prin ţinere de lecțiuni model și 
discuțiuni asupra lor; sa mai discutat prelarg modifi- 
cările de adus programei analitice de științe naturale. 

Deoarece mulți profesori de ștințe naturale au în alcă- 
tuirea catedrei lor și ore de șt. fizico-chimice și nu po- 
sedă în deajuns practica de laborator necesară pentru 
facerea lecţiunilor cu caracter experimental, sa orga- 
nizat în București în toamna anului 1909 cursuri ex- 
perimentale de repetiție pentru aceşti profesori. Dela 
5—20 Septemvrie, un număr de 34 profesori de şt. 
naturale dela școalele secundare din țară s'au exercitat 
în laboratorul de chimie al Liceului Sf. Sava și în cel 
de fizică dela Seminarul central, cu mânuirea diferitelor 
instrumente și aparate, cu preparaţiunile și experiențele 
necesare lecțiunilor. 

Importanța acestei prime încercări a făcut ca ea să 
fie repetată și peste un an, cu ocazia conferinței pro- 
fesorilor de fizico-chimice, ținută în Ploeşti dela 1—4 
Noemvrie 1910. 

Indrumările date în seminariile pedagogice, direcțiunea 
imprimată discuțiunilor din conferințele didactice, prac- 
tic urmată în cursurile de repetiție, precum şi nume- 
„roasele lămuriri și sfaturi date prin circulări ministeriale, 


www.dacoromanica.ro 


436 


au fost indreptate toate spre aceeaș țintă: de a așeză 
predarea științelor naturale pe baza lor pedagogică raţio- 
nală, de a suprimă învățătura papagalicească, exer- 
cițiul mnemotechnic care constă în înșirarea pe dinafară 
a unei mulțimi de nume, date și amănunte de formă, 
înlocuindu-l prin contactul cu realitatea, cu observarea 
personală a corpurilor din natură, a caracterelor lor, 
prin înțelegerea, bazată pe aceste proprii observații, 
a mecanismului vieţii. 

Pentru atingerea acestui scop, trebuiă dată o deo- 
sebită îngrijire programei de studii și materialului di- 
dactic. 

2) În anul 1898, d- Spiru Haret, ca ministru al 
Instrucțunii publice, a instituit o vastă comisiune, îm- 
părțită în subcomisiuni pe specialități, care, lucrând sub 
prezidenția d-sale, să redacteze cele dintâiu programe 
analitice la noi în țară. Programa de științe naturale 
se arată a fi inspirată de concepția pedagogică modernă 
a acestui învățământ, arătând lămurit în instrucțiunile ce 
precedă programa că: «Scopul științelor naturale în 
«gimnaziu este deșteptarea interesului pentru natură, 
«perfecționarea simţurilor, exercitarea inteligenţii, cul- 
«tivarea sentimentelor și dobândirea de cunoștințe fo- 
«lositoare despre corpurile cele mai însemnate din na- 
tură». Pentru realizarea acestui, scop, «Instrucţiunile» 
arată metoda de urmat: «Cunoștințele de științe na- 
«turale se vor dobândi în mod intuitiv aplicându-se 
«pretutiudenea metoda inductivă»... Şi mai departe: 
«Animalul sau planta tip se vor prezintă elevilor în 
«nalură (dacă e posibil) sau împăiate, în erbarii, mo- 
«dele ori în tablouri». 

Este poate cel mai hotăritor pas făcut în învățămân- 

tul științelor naturale care rupe cu tradiția de până 
acum, când şt. fizico naturale începeau în clasa I-a cu no- 
țiunile abstracte de atom, moleculă, cohesiune și massă, 
când cuvântul 7n/uzfe eră necunoscut sau întrebuințat 
doar spre a batjocori începuturile pedagogice ale școalei 
primare, când profesorul de științe naturale consideră 
sub demnitatea sa de a ieși cu elevii dintre păreții clasei 
sau de a aduce în clasă material viu sau chiar piese 
din colecția școalei și când suprema calitate a profe- 
sorului sta în arta cu care știă să deseneze pe tablă 
animalele, plantele, frunzele, florile, pe care adesea 
n'aveă decât să întinză mână ca să le poată aveă aevea! 

Aproape zece ani de experimentare a noilor programe 
arată lipsurile inherente oricărei prime încercări, și în 
1908, d-l Spiru Haret, pentru a treia oară șeful admi- 
nistrației școlare, întrunește o nouă vastă comisiune pen- 
tru remaniarea, îndreptarea și complectarea programei 
din 1899. Pentru științele naturale, programele din 1908 
însemnează pasul îndrăsneț și definitiv tăcut în direcția 
concepției moderne a acestui învățământ. Pentru clasele 
inferioare programele indică o cale pur biologică: sa 
suprimat cu totul clasificația, ca fiind o sinteză abstractă 
inutilă şi grea pentru mintea elevilor acestor clase, pă- 
strându-se numai la clasele superioare. Baza acestor 
programe e biologia: weafa animalelor și plantelor 
este ceeace trebue să iasă în relief, descrierea orga- 
nelor slujește numai ca să explice manifestările de 
vieață. 

Cărţile de școală, influențate de curentul pedagogic 
modern, oficial adoptat și închegat în aceste programe, 
prezintă un aspect cu totul deosebit de cele vechiu. Au 
dispărut înșirarea amănuntelor de formă inutile precum 

dimensiunile animalelor, a membrelor și cozilor lor, for- 
mulele dentare, numărul, forma și așezarea sepalelor, 
petalelor, staminelor, clasificările însoțite de complicata 
lor terminologie, subdiviziunile și succesiunile claselor, 
ordinelor, familiilor, genurilor și spețelor, Școlarilor nu 
li se mai înfățișează cadavre de descris, ci mecanisme vii; 
aparatul fotografic a făcut loc celui cinematografic. Din 
prezentarea unui animal sau unei plante, şcolarul caută 
să desprindă și să înțeleagă mecanismul vieții. Pentru 
acest motiv, grupările sistematice au fost înlocuite cu 
grupări biologice, după medii de vieață, mult mai na- 
turale și mai ușor de priceput, iar animalele și plantele 
sunt considerate ca individualități biologice, în continuă 
luptă cu tot felul de dușmani, căutând să se adapteze 
împrejurărilor în care trăesc. 

Programa nouă mai face și o repartizare mai judi- 
cioasă a materiei pe clase, în cursul superior; apoi leagă 
studiul Igienei de acela al Anatomiei și Fiziologiei ome- 
nești la cl. IV-a. Prin aceasta se aplică principiul pe- 
dagogic că trebue îngrijită latura practică a cunoştin- 
țelor de predat, așă încât cunoștințele practice să apară 
ca aplicația naturală-a celor de ordin general sau teoretic. 

In aceeaș ordine de idei trebue menționată înființarea 
cursurilor de agricultură pe lângă secțiunile reale ale 
unora dintre licee. Ca o urmare a concepției sale despre 
rostul unui învățământ general care trebue nu numai 
să dea tinerimii o educațiune națională și să o înze- 
streze cu cunoștințe generale, dar să o înarmeze pentru 
lupta vieții, dându-i cunoștințe cât mai depline despre 
țară și nevoile ei, preocupat pe de altă parte de ano- 
malia că «deși agricultura formează principalul isvor de 
«bogăție a țerii noastre, totuș ea nu formează princi- 

«palul obiect de preocupare al claselor diriguitoare, iar 
«în ceeace privește tinerimea, pare că întradins sa 
«căutat a se depărtă de ochii și de gândul ei tot ce 
«se atinge de agricultură» (1), d-l Sp. Haret s'a gândit 
a căută să familiarizeze pe unii elevi cu această impor- 
tantă problemă care le interesează țara. Scopul urmărit 
nu e acela de a face din liceeni agricultori ci «de a-i 
«face să cunoască starea lucrurilor din țara lor» (2) «de 
«a-i convinge de rolul cel mare pe care-l joacă agri- 
«cultura în vieața noastră de stat, de a le dovedi cât 
«de vast câmp de activitate deschide ea oamenilor activi 
«și inteligenți» (3). Cursul de agronomie, înlocuind 1. 
engleză sau italiană și utilizând cunoștințele paralel câș- 
tigate la cursul de şt. naturale, a fost înființat la început 
la liceele din Buzău și Piatra-N., și mai târziu a fost 
aplicat și la liceele din Botoșani, Brăila, Turnu Severin 
și Pitești. 

Experiența a prins, demonstrând că reforma eră bine 
venită. Ea a devenit punctul de plecare pentru o ex- 
tensiune a îndrumării practice dată învățământului se- 
cundar care, fără a pierde tradiționalul său caracter 
general, poate și chiar trebue să se adapteze necesi- 
tăților naționale sau chiar locale, legate de lupta pentru 
traiu. 

6. Auxiliarii cursurilor de științe naturale sunt: natura 
vie și materialul didactic. Cel de-al doilea nu e decât 
surogatul celei dintâiu, necesitat de imposibilitatea de a 
o aveă pe aceasta. A face lecțiuni de științe naturale 


(1) Ordinul No. 9.016 din 16 August către directorii liceelor din Buzău 
şi Piatra N. 

(2) Ibidem. 

(3) Sp. C. Haret. Raport adresat M. S. Regelui 1903. 

fără a utiliză materialul apropriat, este o absurditate; 
este ca și cum cineva ar aveă pretenția să înveţe tirul 
fără să pue mâna pe pușcă, scrima fără a ține spada 
în mână, ori danțul stând pe scaun. Toată lumea e de 
acord că discreditul de care suferiau științele naturale 
pe timpuri proveniă în cea mai mare parte din pricină 
că lipsa materialului de intuiție și demonstraţie le schim- 
base caracterul, transformându-le într'un sistem de tortură 
al memoriei. 

Școala în general și profesorii de științe naturale în 
special vor consideră ca unul din cele mai importante 
momente în istoria desvoltării acestui învățământ, epoca 
dintre 1902—1903, când ministrul Haret, utilizând fru- 
moasa instituție a Cassei Şcoalelor, a pus bazele dotării 
școalelor secundare cu materialul necesar tuturor obiec- 
telor de studiu. Materialul de științe naturale a fost cel 
dintâiu procurat; de el se simțiă în prima linie nevoe. 
La unele școli, cari aveau câte ceva, sau completat 
lipsurile, așă ca orice lecţiune prevăzută de programa 
analitică să se poată face cu materialul necesar. Şcolilor 
care n'aveau nimic li sau furnizat colecțiuni complete 
aranjate după două tipuri: colecta mică, pentru gim- 
nazii și colecha mare pentru licee. Colecţiunile constau 
din tablouri murale mari și mici, animale împăiate sau 
preparate în lichide conservative, colecțiuni de insecte 
în cutii cu geam, preparate anatomice în alcool, modele 
plastice în gips și papier-maché, schelete montate, mo- 
dele plastice de flori și fructe demontabile, herbarii de 
plante, colecțiuni de minerale, roci și fosile, imitaţiuni 
de secțiuni geologice, etc. 

Urmărindu-se an după an cu stăruință dotarea școa- 
lelor, după planul și mijloacele puse de ministrul Haret 

la dispoziția Cassei Școalelor, se poate spune că astăzi 
toate şcoalele sunt prevăzute cu materialul necesar, 
aproape complet, aranjat în dulapuri speciale, așă că 
sălile de colecțiuni, pe alocurea adevărate mici muzee, 
alcătuesc partea cea mai interesantă și mai plăcută din 
cuprinsul unei școale. 

Pentru a înlesni contactul cu însăș natura vie, d-l 
Sp. Haret a fost cel mai cald propoveduitor al excur- 
siunilor școlare, excelent mijloc nu numai de recreaţiune 
igienică dar, în special pentru Geografie și Științe na- 
turale—de instrucțiune. Cele două mari excursiuni ofi- 
ciale de sfârșit de an, ce se fac cu cei mai buni elevi 
aleşi din toate școalele secundare din țară, pe soco- 
teala Cassei Școalelor, arată interesul cu care d-l Haret 
priviă excursiunile școlare. 

Excursiunile neputându-se însă face decât rar și în 
genere către sau după încheierea cursurilor și simțin- 
du-se necesitatea materialului viu în clasă mai ales pentru 
botanică și pentru observațiuni cu caracter biologic, 
d-l Sp. Haret a dat în ultimul timp larg concurs și 
mijloacele materiale necesare pentru înființarea de mici 
grădini școlare în care să se cultive plantele necesare 
studiului botanicei, pentru înființarea de aquarii și ter- 
rarii pentru observațiuni biologice de făcut asupra ani- 
malelor vii. Inițiativa luată ca din îndemnul și cu aju- 
torul ministerului să se alcătuească călăuze care să 
înlesnească profesorilor excursiunile școlare, completează 
măsurile menite a face predarea științelor naturale les- 
nicioasă, atrăgătoare și instructivă, 


Cronicar fidel, am înregistrat în rândurile de mai sus 
progresele treptat realizate în funcționarea unei celule. 


www.dacoromanica.ro 


442 


din acest vast organism, care este învățământul nostru. 

Dacă din aceasta am reușit să pun în evidență și 
unul din nenumăratele rezultate frumoase ale prodigi- 
oasei activități desfășurate de ministrul Spiru Haret, este 
slabul prinos care se aduce celui mai de frunte con- 


ducător pe care l-a avut școala românească, din partea 
unuia dintre modeșştii ei soldați. 


CONST. KIRIȚESCU 


Profesor secundar în Bucureşti, 

ȘTIINȚELE EXPERIMENTALE IN 
INVĂȚĂMÂNTUL SECUNDAR 


Cât de departe pare astăzi vremea de când se con- 
testă științelor ori ce valoare educativă și cât de scurt 
au fost timpul de când introduse timid în învățământ, 
a ajuns să aibă o înrâurire determinantă în sistemul 
nostru pedagogic modern care caută să desăvârșească 
desvoltarea armonică a tutulor facultăților. 

Sub imboldul acestui nou factor a luat avânt învă- 
țământul realist întrupat în nenumăratele școli reale, 
moderne, ce se înființează în toată lumea și invederează 
extensiunea cercului său de influență. 

In fruntea acestei mișcări sau pus țerile unde se fn- 
rădăcinase mai mult tradițiunea clasicismului antic, nu 
pentrucă acesta n'a dat roade, ci pentru a împlini o 
lipsă în opera lor educativă. 

Acum în multe din liceele lor clasice se cultivă știin- 
tele cu mai mare intensitate decât în secțiunea noastră 
modernă. În învățământul realist, născut sub influența 
noilor principii, domeniul științelor s'a egalat cu al lite- 
rilor, la noi ca și în occident. 

Totalitatea orelor fiind mai mică în liceele noastre 
decât în școlile similare cu 9 clase din Germania; la 
42 de ore consacrate științelor în cursul nostru supe- 

rior real corespund 62 după programa aplicată în anul 
1907 la liceele reale din Bavaria. 

Nu intră în cadrul acestei comparațiuni şcolile se- 
cundare de specializare de cari sar puteà apropià sec- 
țiunile noastre reale cu modificarea adusă de d-l mi- 
nistru Spiru Haret prin înlocuirea limbii italiene cu Agro- 
nomia sau Tehnologia. 

Dacă din comparația brută a numărului de ore nu 
rezultă o deosebire considerabilă, între școlile noastre 
și cele mai înaintate din occident, situațiunea se schimbă 
dacă se țineseamă că la științele experimentale, valoarea 
reală a cursului depinde în mare parte de mijloacele ma- 
teriale disponibile cari la noi sub raportul instalațiunilor, 
aparatelor şi a personalului de serviciu sunt în general 
insuficiente pentru a puteă complectă cursul demonstrativ 
teoretic cu lucrări făcute simultan de toți elevii clasei. 

Procurarea acestor mijloace impune cheltueli con- 
siderabile, dară indispensabile pentru a nu pierde în mare 
parte puterea educativă a științelor experimentale și a 
nu compromite temeinicia direcțiunii noi a învățământului. 

Pătrunși de aceste principii, Americanii în special din 
Statele Unite, nu au pregetat a corespunde în cea mai 
largă măsură, consacrând în toate clădirile noi, gigan- 
tice, camere speciale pentru cursurile experimentale, di- 
mensionate pentru mai multe clase de odată, laborator 
pentru elevi, laborator pentru profesori, ateliere, camere 
de colecţii înzestrate cu aparate de sute de mii de lei. 

In părțile din Europa — mai înaintate de cultură — 
unde se cam părăsește sistemul economic al instituțiilor 
uriașe de educaţie in massă, se cheltuește răslețit însă 
în măsura strictului necesar ca să corespundă tutulor 
cerințelor noi. 

Nu sa neglijat nici pregătirea corpului profesoral, 
înființând anumite cursuri pentru didactica științelor ex- 
perimentale. La Lipsca s'a înființat chiar o catedră pen- 
tru didactica chimiei. 

Aruncând o privire retrospectivă asupra mersului evo- 
lutiv al cursurilor de științe la noi, se constată — că 
cele mai mari și însemnate progrese se atribuesc acti- 
vității rodnice ale ministrului d-l Spiru Haret care — pro- 
fund cunoscător al învățământului a putut remediă multe 
defecte organice. Cu programele dela 1899 s'a realizat 
o distribuțiune mai metodică a materiilor pe clase, sa 
mărit numărul orelor consacrate științelor, prin înfiin- 
țarea secțiunilor speciale și sa accentuat caracterul expe- 
rimental al acestor cursuri; iar prin programele din anul 
1908, pe lângă îmbunătățiri în distribuția materiilor, s'a 
inaugurat o eră nouă cu înființarea cursului de lucrări 
practice făcute de elevi. Insemnătatea acestei inovațiuni 
o pune în evidență cât se poate de bine, profesorul Æ. 
Hahn, în lucrarea sa „Handbuch für Physikalische 
Schülerübungen“ «Cartea se adresează profesorilor de 
fizică, capabili de a conduce lucrările elevilor. Ea caută 
cetitori de o deosebită categorie: Profesori cu bogate 
cunoștințe și energie considerabilă cari au gândul ațintit 
asupra imaginei luminoase a învățământului desăvârșit 
al fizicei, bărbați de acțiune cari cred cu tărie în ame- 
liorabilitatea metoadei de predare și tind cu voință de 
fier, prin muncă fără preget, să-și alcătuească învăță- 
mântul atât de perfect cât le permite puterea lor pro- 
prie, rezistențele exterioare și cumințenia contimpora- 
nilor. Cartea vrea să ajute pe profesorii de fizică germani, 
să lucreze în acelaș front, cu colegii americani, englezi 

și francezi și să se iea la întrecere în lupta nobilă pentru 
laurii celui mai bun învățământ». 

Din experiența făcută cu acest curs în anul școlar 
trecut, s'a văzut că elevii îl urmează cu multă plăcere, 
fiind entuziasmați de această inovaţiune. 

Corpul profesoral a văzut dela început în ora de lu- 
crări, primul pas spre cea mai bună îndrumare a în- 
vățământului ştiinţific și să așteaptă să se păşească în 
curând mai departe spre a ajunge la înălțimea cores- 
punzătoare timpului. 

Dar ridicarea învățământului la nivelul actual nu s'ar 
fi putut obține numai prin decretări de programe, dacă 
d-l Haret nu ar fi avut discernerea de a înzestră școa- 
lele cu materialul didactic necesar. ÎIntr'adevăr, din pri- 
mele timpuri ale școalelor secundare, înzestrarea lor se 
făceă după stăruința și mai cu seamă după trecerea de 
care se bucurau profesorii respectivi pe la autoritățile 
cu fonduri disponibile. Cum aceste două calități de a 
fi stăruitor şi de a aveâ trecere se găsiau cam rar în- 
trunite în aceeaș persoană, cele mai multe școli au 
rămas cu totul lipsite de materialul didactic, până ce 
d-l ministru Sp. Haret a procedat la înzestrarea siste- 
matică a tutulor. In 1905 d-sa a dispus prin Cassa 
Şcoalelor să se înzestreze toate școalele lipsite de ma- 
terialul chimic —în număr de 46 —cu câte o colecție 
completă de chimie, care a fost bine întocmită și fur- 
nizată în cele mai bune condițiuni pentru suma totală 
de 25.115 lei. 

In anul 1908 revenit la Ministerul Instrucțiunii, d-l 
Haret a continuat cu înzestrarea, dispunând ca prin 
Cassa Școalelor să se dea 23 de colecții complecte de 
fizică la școalele cu totul lipsite de aparate și la 31 să 

se complecteze colecțiunile existente pentru o sumă to- 
tală de 125.763 lei. 

In anul 1910 d-l ministru Haret a alocat 35.000 lei 
dintre care o parte pentru racordări electrice și insta- 
lațiuni de proiecțiuni spre a utilizà și în învățământul 
secundar colecțiunile de diapozitive dela Cassa Școa- 
lelor, iar cealaltă parte a fost destinată dotării tuturor 
școalelor cu material special pentru lucrările elevilor. 

In vederea acestor lucrări cari urmau să înceapă pen- 
tru prima dată în anul școlar 1910—1911 și pentru o 
alegere mai judițioasă a aparatelor, d-l ministru Haret 
a dispus ca dela 5—9 Noemvrie 1910 toţi profesorii 
de științe fizico-chimice să se sfătuească la Ploiești asu- 
pra chestiunilor în legătura cu acest nou curs, asupra 
technicei experimentale în general și să se aleagă apa- 
ratele necesare din colecțiuni aduse pentru acest scop 
şi invederate în mâna elevilor. 

In urma acestor conferințe, la care a binevoit să asiste 
și d-l ministru Spiru Haret, s'au întocmit listele de apa- 
rate cari au fost înaintate Cassei Școalelor din ordinul 
ministerial de a se execută comanda. 

Roadele incontestabile ce învățământul științific va 
da pe terenul experimental vor grăbi extinderea sa pen- 
tru a coprinde toate clasele până acum toate tratate 
cu teorii democrate dela catedră, și cu înmulțirea mij- 
loacelor și a timpului disponibil, se vor pune clasele 
în întregime la lucrări experimentale pentru complec- 
tarea învățământului teoretic, sau în cursul superior, 
individual ținând seama de inclinațiunile speciale ale ele- 
vilor ca la «Sophienreal-gymnasium» din Berlin unde 
sub conducerea profesorului P. Jokannesson elevii au 
libertatea de a-și alege cercetări experimentale, con- 

strucțiuni de aparate sau conferințe experimentale, căci 
în definitiv: (1). 

«La tradition setablit peu a peu de considerer ces 
travaux pratiques comme la partie la plus vivante de 
l'enseignement et pour les eleves, la plus interessante». 

Față cu cele ce sau făcut în occident trebue să re- 
cunoaştem că și noi am căpătat multe îndrumări bune 
de câtva timp. Tot odată, trebue să mai recunoaștem 
că aceste îndrumări se datoresc d-lui Spiru Haret. D-sa 
şi-a dat seamă și de nivelul mijloacelor realizate în occi- 
dent și de cele ce au fost posibil ca să se introducă la 
noi pentru a pune pe baze solide această nouă îndru- 
mare ce a dat școalelor. Pentru aceste motive d-l Spiru 
Haret trebue să se considere ca întemeietorul învăță- 
mântului nostru științific în accepțiunea cea mai modernă 
a cuvântului, și cu aceasta mare operă culturală și a 
dobândit un titlu de neperitoare recunoștiință. 

EUGEN LUDWIG 


Profesor secundar în Ploeşti. 


(1) Din raportul inspectorului Chassagni către consiliul academic din 
Paris. 

LUCRĂRILE PRACTICE EXECUTATE DE 
ELEVI IN INVĂŢȚĂMÂNTUL SECUNDAR 


In organizarea învățământului experimental în școlile 
noastre secundare se constată că membrii corpului di- 
dactic, cari profesează acest învățământ, au avut a se 
preocupă cu deosebire de adunarea materialului didactic 
trebuitor atât lecţiilor cât și lucrărilor practice, exezu- 
tate de elevi. 

Prima lor grijă a fost să obțină materialul didactic 
demonstrativ, grijă capitală, căci fără dânsul predarea 
ştiinţelor experimentale devine o inposibilitate. La ajun- 
gerea acestui scop au contribuit ministerul, cassa școa- 
lelor și uneori comunele; câte odată profesorii organi- 
zau serbări școlare, al căror venit eră întrebuințat în 
acelaș scop; prea arareori avem de înregistrat donaţiuni 
particulare. Cred că rezultatul acestor sforțări a fost 
mulțumitor și că acum se găsesc puține școli care să 
nu dispună de materialul didactic demonstrativ-experi- 
mental suficient. l 

Când prima nevoe a organizării învățământului știin- 
țific experimental eră pe punctul de a fi satisfăcută, 
o nouă preocupare o întâlnim la profesorii de științe 
experimentale, anume aceea de a introduce în școlile 
secundare lucrările experimentale executate de elevi. 

29 


www.dacoromanica.ro 


450 


Cel dintâiu profesor secundar care, după știința mea, 
sa ocupat prin publicitate de această chestiune a fost 
d-l G. G. Longinescu, actual profesor universitar, iar 
cel dintâiu care a reușit să realizeze această dorință 
a fost d-l G. A. Dima. După d-sa lucrări de această 
natură au fost introduse la liceul din Ploești de d-nii 
profesori Ludvig, Gheorghiu și Constantinescu. Fiind 
detașat pentru anii școlari 1909—10 și 1910—11 la 
clasele V, VI și VII M. a liceului internat din lași, am 
căutat să introduc și la acest liceu lucrările practice ex- 
perimentale și anume în 1909—10 la cl. VM. ca în- 
cercare și apoi 1910—11 la clasele V, VI, VII M. 

Un început de organizare a acestor lucrări datorit 
inițiativei Ministerului de Instrucțiune publică e introdu- 
cerea orei de lucrări la cl. VIII R. M., pe timpul când 
d-l Haret se găsiă în capul acestui Departament, d-sa 
se gândiă să organizeze serios aceste lucrări, în care 
scop a făgăduit că va pune la dispoziția lucrărilor de 
științe suma de 35.000 lei. Nu știu dacă sa acordat 
această sumă. Pentru moment organizarea lucrărilor 
practice e lăsată pe seama profesorilor şi încă fără nici 
un ajutor din partea statului. Chestiunea fiind, cum 
vedem, de actualitate, am crezut că e bine să arăt cum 
am introdus lucrările practice la liceul internat din lași 
și ce învățăminte am scos din aceste încercări. 

Dela început e bine să precizez că lucrările acestea 
nu sau făcut în ore speciale, ci am utilizat orele de 
clasă prevăzute în program. 

La cl. V-a M. în anul 1909—10 lucrările au fost 
executate timp de o lună câte 3 ore pe săptămână; 
ele au constat din prepararea câtorva corpuri anorga- 
nice și experiențe cu dânsele. Aceste lucrări de chimie 

au consumat mult material didactic, care cu greu a 
putut fi înlocuit. De aceea pentru anul următor 1910—11 
la clasele V, VI, VII M. am lăsat pe planul al doilea 
lucrările de chimie și am căutat să mă folosesc mai 
mult de cele din fizică. 

lată lista acestor lucrări pentru anul 1910—11 la 
fiecare clasă. 


Cl. 


DOI NNULUNDR 


V. — Intervalul 8 Ianuarie — r15 Fevruarie. 


Determinarea punctului 0* la un termometru. 


„ Determinarea punctului 100° la un termometru. 
„ Observaţii la barometru. 


Scăderea temperaturii de congelare la soluțiune. 


„ Coeficient de dilatațiune la solide. 

„ Coeficient de dilatațiune la lichide și densitatea lor. 
. Punctul de ferbere al eterului. 

. Calorimetrul cu gheață. 

. Căldura specifică cu ajutorul calorimetrului cu apă. 
„ Căldura de topire a gheţei. 

„ Determinarea căldurii de evaporare a apei. 

. Higrometrie. 

„ Crioforul lui Wollaston. 


Experiențe de calefacție. 


. Conductibilitatea hidrogenului pentru căldură. 
16. 


Destilarea apei. Încercarea apei destilate și a apei 


ordinare. 


17. 
18. 
19. 
20. 
21. 
22. 


Prepararea hidrogenului. 

Descompunerea apei prin curent elgctric. 
Prepararea oxigenului și proprietăți. 
Ozona. 

Prepararea acidului clorhidric. 
Solubilitatea amoniacului. 

23. Experiențe cu clorul. Prepararea apei de clor și 


experinețele cu ea. 
24. Neutralizarea bazelor de acizi. 


CI. VI. — In cursul lunei Aprilie. 


„ Cristalizarea clorurei de potasiu. 

Prepararea și cristalizarea azotatului de potasiu. 
Purificarea clorurei de sodiu. 

Prepararea clorurei feroase. 

Decolorarea permanganatului de potasiu prin clo- 


APP 


rură feroasă, 

6. Coloarea flacărei la săruri de R, Na, Ca, Ba, Sr. 
Spectroscopie. 

7. Analiza sărurilor de Ba, Sr, Ca, NH,. 

8. Perle. Săruri de le. Ca, Mn, Cr. 

9. Analiza: So, Ha, HCI, Co, H,. 

10. Analiza apei de conductă (analiza calitativă). 

11. Preparare de metan. 

12. Preparare de acetilen cu carbură de calciu. 

13. Fermentațiunea alcolică. 

14. Studiul zahărului. Dentroza. Cercetare cu licoava 
Fehling. 

15. Investirea zahărului. 

16. Ibidroliza amidonului. 

17. Ibidroliza hârtiei. 


CI. VII M.— lanuarie — 13 Fevruarie 1911. 


1. Montarea unui element Daniell. 

2. Măsurarea directă a unei resistenţe. 

3. Controlarea unui Ampere-metru cu voltametru 
cu gaz. 

4. Verificarea legilor lui Faraday 

5. Puterea lui Wheatstone. 

6. Forța electromotrice a elementelor prin compen- 
sare (Poggendorif) 

7. Magneţi. Experiențe de oscilare și deviare. 

8. Busola de agrimensură. 

9. Pendul 

10. Demitaţi cu balanța, flaconul, vase comunicante 
aerometre. 

11. Inscrierea vibraţiilor unui diapazon. 

12. Inălțimea sunetului din distanța a două noduri, 
din lungimea strunelor. 

13. Reflexiunea luninii. Oglinda plană și înscrie- 
rea pe planșă. 

14. Refracțiunea luminii. Experienţe cu lame cu fețe 
paralele, prisme și înscriere pe planșă. Indice de re- 
fracțiune. Carton în apă. Deviaţie minimum la prisme. 

15. Spectroscopie. 

16. Lentile. Distanțe focale. 

17. Aparatul «jumătate-cilindru» și indice de refracție 
la licide. 

Lista de lucrări, cum se vede, e destul de bogată. 
Executarea lor a fost posibilă la liceul internat din Iași, 
unde dispunem de o bună și relativ bogată, colecție de 
aparate de demonstraţie. 

Când elevii intrau în sală, găsiau instalate gata apa- 
ratele. In aceste condițiuni un elev făceă 2 ori chiar 
3 lucrări pe oră. Am căutat pe cât posibil elevii să 
lucreze individual. Lipsa de aparate sau natura expe- 
rienței făceă că lucrau uneori și câte 2 ori 3 la un 
loc. Teoria simplă a experiențelor eră sau cunoszută 
din curs sau dată pe baza cunoștințelor câștigate. Pro- 
blemele de ultima categorie au fost introduse în urna 

discuțiunilor ce au urmat în congresul dela Ploești a? 
profesorilor de ştiinţe experimentale. 

Rezultate. Orele de lucrări erau așteptate de elevi 
cu multă nerăbdare și ei au dat dovadă de îndemâ- 
nare. Nu mi sa stricat nici un aparat, lucru neaștep- 
tat. Noţiunile căpătate erau foarte precise. Incheerile ce 
le pot scoate din aceste încercări sunt următoarele: 

Lucrările practice executate de elevi sânt de o im- 
portanță netăgăduită. Ele se pot execută în toate cla- 
sele cursului superior al liceului. Pentru aceasta se cere: 

a) Sprijin material din partea ministerului. Să se ín- 
scrie în buget câte 500 lei anual pentru fiecare liceu, 
să li se dea colecții de aparate pentru lucrări: să se 
pună la dispoziția profesorului cel puţin un laborant bine 
plătit, că să rămână la școală. 

b) Să se mai acorde ore pentru ştiinţele experimen- 
tale. In limitele actualului program cu numărul de ore 
de cari dispunem, o organizare temeinică a lucrărilor 
e imposibilă. In repetite rânduri profesorii de științe 
Sau plâns că numărul de ore actual acordat lecţiilor 
e insuficient cu atât mai multe orele actuale nu vor 
ajunge când va trebui, pe lângă lecţii, să facem și lu- 
crări practice cu elevii. 

PETRU BOGDAN. 


Profesor, Iaşi. 

INVĂȚĂMAÂNTUL CLASICO-FILOLOGIC ȘI 
INVĂŢĂMANTUL REALIST-ȘTIINȚIFIC 


Treizeci de ore de clasă pe săptămână cuprindea ora- 
riul şcoalei secundare pe vremea mea. 

Din aceste treizeci de ore, șase erau date limbii latine 
şi patru limbii grecești. Prin urmare 1/3 din timpul no- 
stru de studiu pentru limbele clasice. Zic o 1/3. De fapt 
însă ni se luă mult mai mult. Căci de sigur 2/3 din tim- 
pul de studiu acasă îl consacram memorizării nesfârșitelor 
regule gramaticale, ce se desprindeau din limba lui Tit- 
Liviu; excepțiilor și mai numeroase în cari i sa năzărit 
lui Lucrețiu să-și scrie observaţiile economice, casnice, 
agricole etc., apoi învățăturii mecanismului metricei, 
prosodiei, poeticei lui Virgiliu, Oraţiu, Sofocle, Euripid. 
etc; apoi traducerilor, scrierii temelor etc. Nu exagerez, 
cu siguranță, dacă afirm că, dacâ nu 2/3, cum am zis, 
dar cel puțin 1/2 din timpul aşà de util, dela vârsta 
de 11 ani până la acea de 17—18 ani, l-am dat stu- 
diului irealităților ce sau dus spre a nu se mai întoarce 
niciodată. 

Dar dacă ar fi fost numai atât! 

Este important, este capital de important, ca niște 
copii, fui de neolatin, cum eram noi, să poată pri- 
cepe limba în care adresă Oraţiu de pildă, acum mai 

mult de două mii de ani, poeticele-i nimicuri către co- 
ruptele lui curtezane. Dar ar fi roșit de mânie țărina 
strămoșilor noștri, dacă noi copiii, Români cu preptul de 
aramă, n'am fi învățat cum sa schimbat rostirea ar- 
ticolului în limba română, cel puțin dela descălicătoare 
Și până azi, dacă nu chiar începând din noaptea tim- 
purilor. De aceea se mai da 4 ore pe săptămână din 
orariul celor 7 ani ai noștri studiului imi române. 

Șapte anil Câte 4 ore pe săptămână! Plus orele ce 
întrebuințam acasă întru pregătirea temelor şi lecțiunilor 
ce ni se dau la școală! Și această muncă intelectuală 
(1), pentru ce? Incă odată: peniru a învăţă limba ro- 
mânească, pe niste copu de Român în vârsta de 11—18 
am! 

Cred că o asemenea concepţie a sistemelor de edu- 
caţie intelectuală a copiilor va constitui peste o sută 
de ani, când mentalitatea omenească, să sperăm, că va 
fi alta, cea mai bună dovadă despre inferioritatea cree- 
rului omenesc în veacul XIX—XX. 


Articol, verb, adverb — în limba lui Niculce etc. — 
foarte important pentru formarea minții acelor ce erau 
destinați a fi viitorul patriei române! Insă tot dintre 
noi erau să se recruteze și oamenii învățați ai viitorului. 

Sar fi putut așă ceva, fără ca să ne învețe măcar 
limba lui Voltaire și a lui Goethe? Și nu eră vorba să 
ne învețe limba, pentru a putea citi pe acești cugetă- 
tori. O nu! Asta-i mai puțin important. Și nici măcar 
să ne învețe măcar cum să cerem în franțuzește și în 
nemțește un pahar de apă ori o bucată de pâine, 
când vânturile vieței într'o zi ne-ar aruncă pe acele țăr- 

muri instrăinate. Nu. Care bucătar ori rândaș dela Paris 
ori Berlin nu știe atâta franțuzească ori nemțească? ! 

Noi, cum zisei, eram doară, viitorul patriei. Și pe 
deasupra trebuiă să ne pregătim să fim oameni de sti- 
iuță (N. Nouă ne trebuiă să știm altceva. Trebuiă să 
știm gramatica. Dar nu numai gramatica frantuzească 
actuală o învățam; ci și cum a fost în cursul secolelor, 
și filologie franțuzească învățam şi istoria filologiei, și isto- 
ria istoriei filologiei. In fine, ce să mai spun! Cu cât 
eră mai păsăresc, mai neințeles și mai inutil studiul unei 
limbi străine, cu atât eră mai savant și cu atât mai 
mult contribuiă, după competenta părere a pedagogilor 
severi, știți la ce? Ascultaţi: să ne formeze mintea ! 

Pentru ca să ne formeze dar astfel mintea, mai tre- 
buiau, în curs de 7 ani, vre-o trei ore pe săptămână 
pentru studiul limbii franceze. Cel puțin așă se ziceă, se 
vede pentru prescurtare, că învăţăm limba franceză. Și 
apoi, în cursul superior al liceului, încă vreo trei ore 
pentru a învăță, după aceeaș directivă, limba germană. 

Să recapitulăm cu cifre, ca să nu fie vorba de exa- 
gerare. Şase ore pe săptămină latina, patru ore greaca, 
trei ori patru româna, trei franceza, trei germana. Va 
să zică 19 ori 20 ore. Mai rămâneau disponibile, din ora- 
riul săptămânal, 10 ori 11 ceasuri. Acestea se distribuiau 
între disciplinele științifice propriu zis; sau, pentru a vorbi 
limba unui fedagog formal, între disciplinele cari îţi pro- 
cură cunoștințe însă nu formează mintea și inima copi- 
lului, și anume: zoologia, biologia animală, botanica 
descriptivă, biologia vegetală, fizica, chimia, matematica 
plus istoria. Căci, istoria deși pedagogii se par că o 
pun în grupul disciplinelor filologico-linghistice, eu sunt 
dispus să o privesc ca o știință propriu zis. După mo- 

desta mea părere istoria este o parte a antropologiei în 
sensul cel mai larg luată, care la rândul ei face parte 
din marea ştiinţă despre lucrurile și fenomenele naturii. 
Dar să nu mă pierd în digresiuni asupra caracterului 
științei istoriei. Principalul e că n'am exagerat de loc, 
că mai mult de ?|; din copilăria si adolescenta noastră 
ne-a fost luată, de studiul asà zis, al irealitătilor 
clasico-filologice, și numai o mică parte, desigur mai 
putin decât 1/, din timp am consacrat studiulni re- 
altătilor din natura ce trăește si se mișcă în jurul 
nostru. 

La proponderența covârșitoare ce se acordă studiilor 
filologice și clasice asupra celor ştiinţifice în distribuția 
timpului disponibil ce avem, se mai adăugă încă im- 
portanța și seriozitatea ce acordam celor dintâiu asupra 
celor de al doilea. Și aceasta, atât noi elevii, cât și pro- 
fesorii noștri. Și chiar profesorii cari ni propuneau vreuna 
din disciplinele ştiinţifice. Așă mi-aduc aminte, că la 
finele fiecărei luni profesorul diriginte de clasă ne ad- 
monestă, ne sfătuiă, ne pedepsiă pe cei cari aveam ab- 
sențe nemotivate în cursul lunei. Admonestările, pedep- 
sele etc. ale profesorului diriginte erau mai aspre ori 
mai domoale după cum eră și lecţia la care lipsisem. Se 
consideră ca o greșeală mare de neglijență a datoriilor 
școlare, dacă „fugiat“ dela școală în ora: de latineşte 
ori de grecește. Se mai treceă cu vederea, se admitea 
ca o copilărie, dacă „fugiat“ dela ora de muzică ori 
de chimie. Și aceasta, chiar când profesorul diriginte 
de clasă aveă ca obiect de propunere matematica ori 
chiar chimia însăș. Imi mai aduc aminte, că, pe lângă 
şcoala secundară unde am învațat, erà un „cabinet“, 
cum fi ziceam noi, adică o colecție de aparate de fi- 

zică. Nu eră lucru 
excepţionale, „cabine ă destul de bogat 
pentru o școală secundară timpurile acelea. Noi 
elevii însă, nu știu, dacă intram de cinci ori pe an în 
acel „cabinet“ de fizică. Şi nu din cauza insuficienţei 
ori lenei profesorului nostru, cum s'ar putea crede. De 
loc. Profesorul nostru, Dumnezeu să-i odihnească țerina, 
nu erà cine știe ce om învățat. Dar eră om care-și cu- 
noștea materia de predat, și, cât privește aparatele din 
„cabinet“, m'am convins, că ştiă să ni le demonstreze. 
Aveă, bietul, foarte desvoltat și simțul datoriei și aveà 
și mare dragoste de a ne face să învăţăm. Cu toate 
acestea, făceă, precum am zis, așa de puțin un uz de un 
așa bun instrument de studiu, ca acel pe care îl aveă 
la îndemână! 

Pentrucă noi nu aveam timp de pierdut în ca- 
binetele de fizică. Pe noi ne așteptau acasă tradu- 
cerile latinești și grecești, prosodiile, metricele, arti- 
colele, conjugările deponente și alte învățături serioase. 
Nu numai noi elevii nu dădeam importanța, ce merită, 
unei lecţii de fizică făcută întrun „cabinet“ de fizică; 
dar însuș profesorul consideră lecţia demonstrativă din 
„cabinet“, ca o lecţie recreativă ; ca o lecţie așă, ju- 
mătate lecție jumătate glumă, după o oră foarte se- 
rioasă de latinească și înainte de una și mai serioasă 
de grecească. De aceea și profesorul nostru nu ne 
faceă decât de câteva ori pe an asemenea lecții-jucărie. 
Orele de clasă, bietul, foarte reduse, abia îi ajungeau 
ca să treacă programa și să ne controleze pentru ca 
să ne dea în catalog nota cerută de reglementele de 
promoțţiune. lar de ore suplimentare, în afară de orarul 
şcoalei, nici vorbă n'ar fi putut fi ! Inţeleg pentru una 

din disciplinele de studiu serioase! Dar pentru fizică ! 

Dar bietul profesor de matematici! Când ne dedea 
ceva probleme de rezolvat acasă, totdeauna căută să 
nu cumvă să ne stingherească dela traducerile latinești 
și grecești. 

Asta eră mentalitatea. ... . să zic pedagogică? ome- 
nească pe atunci! 

Așă eră concepțiunea aproape universală în ce pri- 
veşte sistemele de educațiune intelectuală ale tinerelor 
generațiuni. Și deși încep a îmbătrâni, eu nu vorbesc 
de niscaiva timpuri cine mai ştie de când trecute. Ul- 
timii ani ai penultimului deceniu al veacului al XIX m'au 
găsit în școala secundară. Prin urmare vorbesc despre 
timpuri și lucruri și idei, pe cari le putem numi din 
zilele noastre. Şi nu este vorba numai de un complex 
de idei și de tendințe ce ar fi existat numai la noi. 

Lucrul, în acest caz ar fi fost mai simplu și mai ex- 
plicabil. In țerile române o întreagă categorie de oameni 
erau încă robi, pe când în apus erau popoare ce se 
gândiau la republica socială. Nimic mai frecvent decât 
faptul ca într'o societate rămasă în urmă de mersul 
civilizator al celorlalte popoare să se găsească încă forme 
de gândire, sisteme de organizare barbare. N'ar fi prin 
urmare de loc de mirare, ca în societatea românească 
concepția ortodoxă să fi fost, în materie de organizare 
a învățământului copiilor, accentul principal trebue să 
steă pe cunoașterea vorbirii și lucrurilor moarte de a- 
cum peste 2.000 ani. Dacă o asemenea tendință ne-ar 
fi aparținut numai nouă, foarte ușor ne-am fi scăpat 
de ea prin influența civilizatoare a popoarelor din jurul 
nostru. Ar fi o formidabilă revoltă de conștiințe azi în 
țara noastră dacă sar găsi un ins care să ție pe altul 


www.dacoromanica.ro 


461 


în robie. Dar acum 60—70 de ani? Lucrul păreă foarte 
natural. Și robii reprezintau o avere. Și totuș sa topit 
robia din Ţara Românească, mereu dogorită de razele 
soarelui civilizator din apus. Și dacă am scăpat de ro- 
bia aceea, n'am fi putut, într'o zi, dintr'o trăsătură de 
condeiu, să ne scăpăm încă mai ușor de robia minții 
copiilor noștri, oprimată de niște stăpâni ca clasicismul 
latinesc și grecesc, gramaticele, filologiile și alte ase- 
menea inutilități? Nenorocirea însă e că nu aveam aface 
cu un rău special societății românești; ci cu unul cu 
mult mai general, cu unul universal. In adevăr, po- 
poare care poartă în lume făclia civilizațiunii, popoare 
dela care cei rămași în urmă, ca noi, fatalmente trebue 
să împrumute și de către cari să se lase influențați, 
chiar aceste popoare, de veacuri îndelungate își fasonează 
mintea copiilor lor, educându-i în spiritul clasic. 

Sau scris multe și bune cărți pentru a justifică în- 
crederea ce trebue să avem în puterea adevărului. 

Ar fi de mare folos ca o minte puternică să-și iea 
următoarea tcmă: tenacitatea cu care erezule cele mai 
răufăcătoare continuă să stăpânească popoarele cele 
mai civilizate. 


Sau ridicat de mai multe ori discuțiuni între păr- 
tașii şi adversarii studiilor clasice, relativ la oportuni- 
tatea și neoportunitatea lor. S'a neglijat însă foarte mult 
în aceste discuțiuni chestiunea următoare: Cari sunt îm- 
prejurările cari au impins societățile în braţele clasicis- 
mului? Și, acele condiţii mai subsistă ele azi? In ade- 
văr această chestiune îmi pare cu mult mai importantă, 
pentru rezolvarea procesului, decât chestiunea oțioasă 

]a urma urmei: ce-i mai bine să facem pe un copil să 
învețe: declinare latinească ori botanică? Căci după un 
principiu elementar chiar Romanilor: sublata causa, tol- 
itur efectus. Dacă astăzi nu mai există cauza ori ca- 
uzele cari au impus omenirii, ca o necesitate, studiul 
așă de preponderant al antichităților grece și latine, evi- 
dent că nu mai are rost să mai punem creerul copiilor 
noștri la tortură. Deci încă odată: Cine a împins spre 
cultura clasică în detrimentul, si chiar, dacă se poate 
cu excluderea cât se poate mai mult a celei stiinfi- 
fice? Și de ce? 

După părerea mea, și după cât cunosc eu istoria 
acestei chestiuni, Biserica catolică dela inceputul evul 
mediului este aceea, care a împins societăţile în bra- 
țele clasicismului. Şi a făcut-o din trebuința ei de do- 
minațiune și oprimare a spiritelor. Biserica nu sa mul- 
țumit cu dominațiunea spirituală, la care îi dedeă dreptul 
sublimitatea de gândire și simțire a întemeietorului ei. 
Acest scop idealist a putut satisface țelurile bisericii în 
timpurile sale eroice, în perioada când ea însăș erà 
prigonită, când propagandiștii ei trebuiau să-și ducă lupta 
pe ascuns, adăpostindu-se goi și bătuți și nemâncați în 
staulele de vite la marginile cele mai depărtate și mai 
murdare ale orașelor. Când admirabilele lupte ale înte- 
meierii, făcute numai din sacrificii și privațiuni, sau stârșit, 
atunci reprezentanții bisericii sau gândit să-și ia revanșa. 
Atunci s'a născut la ei pofta dominațiunii universale tem- 
porale, pe lângă cea spirituală. 

Dar cum? Lucrul nu eră mai ușor atins decât ceeace 
se dobândise dejă. Cetitorii cunosc luptele teribile ce 
au sfâșiat societățile, tocmai din cauza acestui țel neno- 
rocit ce biserica catolică își propusese să atingă. Dar 


www.dacoromanica.ro 


463 


mijloacele întrebuințate nu erau practice. La urma ur- 
mei societățile nu puteau sta la nesfârșit sub arme. Cei 
mai €evlavioși tot trebuiau să sfârșească prin a se obosi 
în susținerea pretențiunilor bisericii. Violenţele și nele- 
giuirile administrative și juridice erau periculoase. In fie- 
care zi nu se puteau ridică ruguri pentru vreun alt Ga- 
lileu ori Giordano Bruno. Eră teamă, ca pe aceste ruguri, 
ridicate prea des și în prea multe puncte, să nu se ardă 
într'o zi până și speranțele ce nutriă Biserica, până și 
actele ei de împămintire. Nu eră prudent, nu erâ di- 
plomatic ca să se brutalizeze lucrurile prea mult. Și bi- 
serica catolică, numai de lipsă de diplomați abili în politica 
ei nu se poate plânge. Dacă totuș de multe ori na 
reușit, cauza e că avut pretențiuni din cale afară mari, 
țeluri nenorocite. 

Trebuiă numaidecât, în interesul cauzei, inventate 
alte arme. Stăpânirea spiritelor și consecutiv și a cor- 
purilor, pentru a dobindi în urmă pe a bunurilor, prin 
cultură, sau mai exact prin incultură, sa părut mijloc 
foarte potrivit pentru scopul urmărit. Şi s'a plănuit bine. 
Erà însă foarte greu de aplicat. Este adevărat că pe cei 
câțiva răsturnători ai ordinei stabilite, prin nebunia lor 
de a cercetă, Biserica avusese buna prevedere ca să se 
scape de ei, trimițându-i pe rug. Însă din cenușa lor mai 
rămăsese ceva, care puteă să devie foarte incomod. 
Anume rămăsese trebuința inteligenții omenești de a 
fi ocupată cel puţin. Pentru a o satisface, sa inventat 
atunci o formă de cultură a minţii, care valorează cât 
şi incultura, cel puțin din punctul de vedere pe care 
îl urmăriă biserica: supunere docilă la toate atentale 
ei asupra inteligenții omenești, spre a-și asigură, prin 
aceasta dominaţiunea nediscutată în toate domeniile. 

Această formă de cultură a fost cultura clasică în toate 
formele ei de rnanifestare: literatură, filologie, artă etc. 
Mai puțină istorie fiindcă acest studiu e cam șugubăţ: 
se puteă întoarce, prin învățămintele lui, contra sco- 
pului. 

Bisericii îi eră cu putință să-și puie planul în apli- 
care. In adevăr, la începutul evului mediu suntem în 
plină barbarie. Toată cultura veche fusese, ca și distrusă. 
Toate armele de cultură a vechilor societăți căzute în 
pulbere. Singura Biserică se ridică triumfătoare din aceste 
ruine fumegânde. Chiliile din jurul mânăstirilor au fost 
multă vreme singurele focare, unde se făceă știința 
timpului. Se putea face știința, și numai știința care 
conveniă scopurilor Bisericii. Din aceste chilii mânăsti- 
rești, primele școli, au ieșit primele Universități, cari 
au fost organizate așă cum a convenit Bisericii. Nu 
poate fi dar de mirare, că multă vreme în Universități 
singurul învățământ erà cel clasic și cel religios. Mai 
apoi sa adaus studiul dreptului, care are așă de multe 
puncte comune cu studiul clasicităţii, care în orice 
caz e cu totul inofensiv, care nu putea să jignească 
scopurile de aservire abjectă a spiritelor urmărită de 
Biserică. In al doilea loc, din trebuinţele vieţii de toate 
zilele, a luat loc în acele Universități studiul Medicinei 
care și el eră inofensiv, câtă vreme sa mărginit sub 
forma de atunci, de medicină absolut empirică. De si- 
gur Biserica nu și-a închipuit, că medicina băbească de 
atunci are să ducă la medicina biologică științifică de 
mai târziu. Dacă şi-ar fi închipuit, că așă ceva e po- 
sibil, nar fi primit pe acest oaspe ingrat în Universi- 
tățile ei. Tocmai târziu de tot, după ce Universitățile au 
scuturat jugul Bisericii, a fost posibil ca să se adăpos- 

tească în ele cercetarea naturii în diferitele ei forme: 
știința cu adevărat. 

Din niște școli, din niște Universități astfel organizate, 
cu câmpul de activitate astfel circumscris, ce puteă să 
iasă? Se înțelege că niște elemente după chip și ase- 
mănare. Dacă se întâmplă ca din această clocitoare să 
iasă vreun puiu monstru, adică dacă se întâmplă, ca 
totuș să se ivească vreun element discordant, Biserica 
aveă o sută și unul de mijloace pentru a-l anihilă. 

Aşà se face că chiar după ce învățământul și Uni- 
versitățile s'au laicizat, opinia publică(?!), în marea ei 
majoritate eră formată în sensul dat, sufragiile erau aproape 
unanime pentru a exaltă covârșitoarea valoare educativă 
ce ar fi având cultul anticității clasice. Și deacum înainte, 
independent de Biserică, și pentru cu totul alte cuvinte, 
societatea laică, stăpână de acum pe sine, continuă totuș, 
de atunci și până în zilele noastre, să se închine culturii 
clasice și-la tot ce aduce cu ea. Atât de mare e puterea 
inerției în ordine spirituală! 

In adevăr, Biserica pentru a pregăti mințile mai bine 
pentru aservire, nu puteă găsi o armă mai bună decât 
educarea mintală a tinerimii în cultura clasică. 


Sunt patru mari calități, cari dacă există în cel mai 
mare grad și dacă prin natura exerciților minții se 
desvoltă, fac din o.nal care le posedă un on cu totul 
superior, un om de geniu. Intr'un grad oarecare trebue 
însă să le poseadă orice om ieşit din faza animalică. 
Acele calități sunt, după mine: spiritul de observație, 
imbhatva în actiune, originalitatea în executare și 
avântul în concepție. La acestea aş mai adăugă pe o 

a cincea, care face pe om desăvârșit: näzuinja, că- 
lăuzită de o convingere puternică, spre mai bine. 

Cred că această însușire singură, ar fi în stare să deo- 
sibească pe om de animal, dându-i un ideal. Dacă aceasta 
e adevărat, sar puteă da despre om încă o definiţie, 
pe lângă cele de 'până acum. Sar putea zice: Omul 
este un animal idealist. 

Intru cât educaţia intelectuală bazată pe studiul cla- 
sico-linghistic ar fi în stare să desvolte în copil aceste 
însușiri? Presupunând bine înțeles că dispozitivele na- 
turale există, ce ideal, ce spirit de originalitate, ce ini- 
țiativă, ce avânt să provoci în copil prin conjugarea 
deponentă, ori prin memorizarea catalogului nesfârșit a 
prepoziţiilor cari cer acuzativul și cari ablativul, ori măcar 
prin citirea și explicarea Eneidei ori a Iliadei. 

Spiritul de observatie ? Care „spirit de observaţie ? 
Acolo e cel mult vorba despre lucruri dejă observate 
de alții. Ce să mai observe copilul? Și observaţiile au 
fost făcute în condițiuni, cari de mult au dispărut. Cum 
pot pune atunci pe copil, ca cel puţin să verifice ob- 
servaţiile celui de al treilea? A, trebue să-și procure și 
toate elementele pentru a puteă observă. Trebue ca 
singur să-și reconstruească în minte și mediul de atunci, 
în care sa făcut observația. Asta îmi face aceeaș im- 
presie, ca și când cineva ar voi să demonstreze unui 
copil cum cad corpurile în vid, însă l-ar lăsă să-și con- 
struească în minte cam ce ar fi aceea: un spațiu vid. 

In orice caz, în studiul antichităților clasice nu este 
vorba decât de ceva mort, de ceva sfârșit, de ceva 
care are numai ieri, dar care n'are nici azi, nici mâne. 
Asemenea studii nu pot, cu nici un chip, deșteptă în 
copil, nu pot întreținea in tânăr un ideal de mai bine, 

care, prin esența lui, trebue căutat în ziua care vine, 
nu în ceea care a fost. Asemenea studii pot sluji ca 
să formeze un papagal savant — din punct de vedere 
intelectual; un nesimțitor — din punct de vedere sufle- 
tesc. Asemenea studii pot servi scopurile obscurantiste 
ale unei societăți teocratice ori aristocratice; nu pot însă 
înaripă țelurile idealiste ale unei societăți democratice. 


* 
x * 


Este interesant de știut cum s'au comportat oamenii 
mari, ai științei față de aceste studii. Când zic oameni 
mari, nu înţeleg orice învățat ajuns la notorietate știin- 
țifică în țara lui. N'aș înțelege pe oricine ajuns în patria 
lui profesor de Universitate de pildă. Nu înțeleg nici pe 
învățații internaționali, dar a căror urmă în știință dis- 
pare la 10 ani, cel mai târziu, după dispariția lor. Voiesc 
să vorbesc despre acei ce lasă în urmă-le dungi cu du- 
rată seculară; Voiesc să vorbesc despre deschizatorii 
de drumuri nouă. Inţeleg prin oameni mari ai științei 
pe un Kepler, pe un Robert Meyer, pe un James Watt. 
M'aș cobori până la un Louis Pasteur. 

Ei bine, spirite umane de acest calibru ce fel de aple- 
care au avut pentru studiile clasice şi pentru studiile 
linghistico-filologice? 

Am parcurs datele biografice ale celor mai mulți din- 
tre acești oameni. Pentru unii dintre ei, pentru cei mai 
puţini, nu există date privitoare la vieața lor școlară. Pentru 
cei mai mulți dintre ei însă se spune, de către biografi foarte 
exacți și conștiincioşi, că au fost cei mai proști școlari la stu- 
diul limbilor și filologiilor. Despre mulți dintre ei se rapor- 
tează, nu numai că erau școlari detestabili, dar că arătau 
un fel de spirit de frondă numai față de profesorii, cari 

încercau să-i plictisească cu gramatica, cu greceasca, cu la- 
tineasca etc. Astfel Hermann Helmholz deslegă, sub bancă, 
probleme de mecanică; dar făcea și cocoși de hârtie, legă 
de picioare pe colegii săi, tocmai când ascultau mai 
atenți explicaţiunile latinești și grecești ale tatălui lui 
Helmholz, care eră profesor în școala secundară dela 
Potsdam. Nu respectă nici pe propriul său tată, când 
încercă să atenteze, pe limba lui Homer ori Virgiliu, la 
inteligența sa și a colegilor săi. În orele de matematici 
și ştiinţe naturale însă, acelaș Helmholz eră elev model. 
De asemenea acasă, acest copil bolnăvicios erà cel mai 
bun și blajin copil. lar la 22 ani a fost profesor la Uni- 
versitatea din Königsberg; la 24 de ani a întrevăzut, in- 
dependent de Meyer și de Joules, legea conservării și 
transformării energiei și la 26 de ani a arătat lumii în- 
mărmurite fundul ochiului, descoperind oftalmoscopul. 

Alţi oameni mari n'au avut nici un fel de instrucție 
clasico-filologică. Așă Michel Faraday a fost fiu de pot- 
covar; fratele său erà lăcătuș; iar el la vârsta de 10 ani 
a intrat ucenic la o legătorie de cărți, de unde a trecut 
direct servitor în laboratorul lui Humphry Davy, unde 
a rămas până a ajuns marele Faraday. N'a învățat nici- 
odată nici grecește, nici latinește, nici gramatică; iar 
celelalte limbi europene nu le-a învățat decât târziu, 
aproape de bătrânețe, în călătoriile sale. In orice caz, 
când reputația sa în știință eră dejà veche. 

Este o întâmplare că toți acești oameni au manifes- 
tat o adevărată aversiune pentru studiile clasice și fi- 
lologice? De sigur nu. Nu poare fi vorba de o displăcere 
individuală ori de o incapacitate a acestor spirite pentru 
acest fel de studii, cum de sigur că se vor grăbi a 
invocă susținătorii învățământului clasic. Aversiunea a- 

cestor oameni pentru studiile clasico-filologice este o 
protestare a universalitătii intehgenielor omeneşti. 
Oricărei inteligențe omenești îi repugnă acest studiu, pre- 
cum, în ordine animalică, ori cărui stomach omenesc 
îi repugnă să digereze pentru a doua oară un aliment, 
care a fost digerat odată. Numai că, inteligența acestor 
oameni, fiind extraordinară, găsește puterea de a se 
opune disciplinei școlare, care caută să comită acest 
atentat inuman, care caută so mortifice cu aceste studii; 
iar inteligența celorlalți, a massei muritorilor, sucombă 
sub acest atentat. Rezultatul e că inteligențele copiilor 
noştri, dacă ies din școala secundară zăpăcite prin cu- 
noașterea a o mulțime de lucruri, ies însă în acelaș 
timp în starea de caricatură a ceeace ar fi putut fi, 
dacă sar fi desvoltat în libertate. 

Dar să lăsăm exemplul acestor inteligențe strălucite. 
Să venim la noi, la comunii muritori. Să facă fiecare 
cetitor încercarea următoare. Cei de vârsta mea și cei 
mai bătrâni să se întoarcă cu mintea în timpul când 
erau în școala secundară. Să caute să-și rememoreze 
foarte bine oamenii și lucrurile, între cari au trăit atunci. 
Apoi repede să-și arunce privirile asupra prezentului. 

Fiecare va rătnâneă surprins de lipsa de congruență 
între cele ce permiteau să se întrevadă copii de atunci, 
și cele ce au realizat oamenii de azi. In adevăr numai 
foarte puțini copii realizează în vieață ceeace promit 
prin calitățile lor în școala secundară. Numai foarte 
puțini sef de clasă, ajung oameni de seamă. Cei mai 
mulți rămân mediocrități onorabile, dacă nu se coboară 
la rangul de nulități. Şi din potrivă, e legiune numărul 
acelora cărora li eră frică să intre la ora de latinește 
până când seful clasei nu-i spunea traducerea. Și cu 

toate acestea, aceştia conduc azi societatea, pe când 
seful clasei, nu se mai știe ce a devenit. 

Pentru a explică acest fapt vom invocă oare scuza 
tututor neputincioșilor: „fortuna audaces juvat“? Ori 
că meritul stă totdeauna în umbră? Cred că sa abuzat 
de acest adagiu. Cred, că numai de mai puţine ori își gă- 
sește aplicația. Cred că de cele mai multe ori fiecare are 
ce merită. Cred, că dacă seful de clasă a ieşit o medio- 
critate, pricina e alta. Cred, că puterile inteligenței lui 
au fost istovite de latinească și de grecească. Cred, că 
avântul pe care l-a avut de acasă a fost ucis prin prea 
marea lui supunere Ja disciplina școlară. De aceea a 
dat pe brânci, tocmai când mai mult a avut nevoie de 
energie și de independență. Cel care se .târiiă din clasă 
în clasă, din potrivă, a găsit dormitând în sufletul său 
o energie, salvată dela acțiunea destructivă a dascălului 
de latinește și de grecește, grație recalcitranței lui de 
copil. De această energie a făcut uz în momentul critic 
și a învins. Insuşirea lui de elev prost la salvat. 


* 
* * 


Asemenea convingeri asupra valorii studiilor clasice 
să fi avut d-l Spiru C. Haret, când a întreprins re- 
forma învățămăntului acum 12 ani? Nu știu. Dar si- 
gur e, că reducând importanța covârșitoare a studiilor 
clasico-filologice în învățământul secundar și dând locul 
ce se cuvine studiilor științifice, sa arătat pedagog pri- 
ceput și îndrăzneț. Zic îndrăzneț, pentrucă a dat putinţa 
celor neincrezători să se convingă prin experimentare. 
Pentru asta trebue o enormă doză de îndrăzneală, când 
ai de convins tocmai pe cei cu educaţie mintală cla- 
sică. Aceştia nu experimentează niciodată, pentru că 

ei sunt deprinși să lucreze numai cu un material care 
nu comportă experimentare. Mai cu seamă nu experi- 
mentează în materie de învățământ. De câte ori pam 
auzit pe aceștia, și acum, și înainte de 1898, repetând 
sfatul ușă de prudent: „Nu vă jucati cu învățământul“. 
„Nu experimentați pe socoteala educării copiilor“. 
Aceștia îmi amintesc următoarea istorioară: Nişte 
copii se jucau să intre mereu într'o apă adâncă. Mai 
înnotau, mai înghițiau apă. Ca omul care să învață să 
înnoate. Un gligan lung prost, care priviă la joaca copiilor, 
nu voiă să intre în apă «până wo învălă a înnotă» ... 
Intrun târziu gliganul și un copil au plecat spre casă. 
Trebuiau să treacă pe o punte. Aceasta sa rupt și cei 
doi au căzut în apă. Copilul, cu chiu cu vai, a ieșit la 
mal; iar gliganul s'a înnecat. Pentrucă a crezut, că poate 
să învețe a înnotâ fără a intră în apă. Gliganul repre- 
zintă pe cei cari nu experimentează cu învățământul. 
D-l Spiru C. Haret i-a forțat să experimenteze chiar 
fără voia lor. Ştiu că vor fi greu de convins. Dejă tot 
felul de scăderi și tot felul de lipsuri se semnalează 
de către cei înfelzpț', noului sistem de învățământ. Se 
uită însă de către aceștia dezorientarea ce o asemenea 
schimbare fatalmente produce în spirite, dezorientare 
care n'are timpul suficient să se clarifice în relativ scurtul 
timp de 10 ani. Se uită că profesorul de fizică, de zoologie 
etc. al noului regim, deși a studiat (?) în universitate fizica 
ori biologia, este totuș încă un produs al vechiului regim, a 
fost crescut și i s'a făcut educația mintală în atmosfera semi- 
narială a vechei școale secundare. Unui asemenea element 
nu i se poate cere să pășească la educația tinerelor gene- 
rații cu independența de cugetare pe care o cere o 
educație pur științifică. Se mai uită în fine ceeace mie 

mi se pare mai important—se uită că d-l Spiru C. Haret 
—precum fatal eră—iîn această operă a avut colabo- 
ratori; că acești colaboratori au fost de sigur cu mult 
mai puțin convinși ca d-sa de inutilitatea studiilor cla- 
sico-filologice in formarea tineretului unui popor. 

De aceea de sigur a fost împins să țină prea mult 
seamă de opinia publică (?!); și să nu ducă opera sa 
de a doua laicizare a învățământului public până unde 
ar fi trebuit. Căci de sigur, o desăvârșită rafionahzare 
a învățământului cere complecta excludere a clasicis- 
mului și studiilor filologice. Timpul consacrat acestor 
studii trebue dat studiilor științifice propriu zise — sin- 
gurele cari pot să formeze și să ascută cugetarea — 
şi jocurilor fizice. Fatalmente rezultatele trebue să se 
resimtă de transformarea oarecum hibridă a vechiului 
învățământ clasic. Vrăjmașii noului regim se vor folosi 
şi se folosesc de aceste slăbiciuni pentru a lovi opera 
în sine. Dar pe măsură ce elemente cu educație min- 
tală nouă vor ajunge la aplicarea noului sistem, se va 
invederă mai mult inutilitatea aceea ce a mai rămas din 
sistema de educație clasică. Atunci și acest rest va fi 
lepădat fară a provocă părerile de rău ale nimănui. 
Toaiă lumea se va fi convins, că studiul clasicismului 
trebue să rămână numai apanagiul câtorva specialiști; 
că n'are ce căută în educarea intelectuală a copiilor. 
Li se va păreă tuturor un nonsens ultra absurd de a 
aveă pretenția să formezi idealul naţiunilor, cari au trecut 
prin fiorii dați lumei de Revoluția cea mare Franceză, cu 
elementele culturii de acum 2.000 și mai bine de ani. 

Un profesor de latineşte găsiă studiului său chiar și 
o valoarea igienică, întru aceea că copilul dă involun- 
tar din mâni când scandează. 


Se vor convinge atunci toți, că și corpul și mintea 
se pot dispensă de valoarea igienică, fizică și spirituală, 
a exerciţiului scandărei. Se vor convinge că avem mij- 
loace și mai expeditive și mai eficace pentra aceasta. 
Se vor convinge... că morții cu morţii; că cum a zis 
marele cugetător ... „feste morminte, înainte“. 

lar d-lui Sp'ru C. Haret îi va reveni meritul de 
a fi fost cel d'utâiu, nu numai în România, care a 
făcut această nobilă sfortare de a restabili inteli- 
genla omenească în drepturile ei. Nu va fi aceasta 
cea mai neînsemnată dintre piesele monumentului, 
ce-l va nemuri printre Români. 


Dr. V. SION 


Profesor Universitar. 

O RECAPITULARE 


Invățământul științelor fizico-chimice în cursul secundar 
spre a puteă corespunde menirii sale aveă nevoe de: 
1) laborator cu colecţii de aparate; 2) profesori bine 
pregătiți, şi 3) o activitate individuală a școlarilor. De 
câte ori amintirile mele merg spre trecut, de atâtea ori 
se desprinde ușor tot ce sa făcut în aceste direcțiuni. 
Când în 1894 terminam liceul nu văzusem la curs nici 
o experiență. Învățarea științelor se făcea recitativ, căci: 
«eră greu de învățat fără experiențe dar încă şi cu ex- 
periențe». Pentru noi noţiunea de laborator eră o... 
abstracțiune despre care amintiau legendele și anec- 
dotele şcolare. In clasa 7-a, nu-mi amintesc prin ce îm- 
prejurare, am dat peste o fereastră înălbită prin sgârie- 
turile căreia am putut privi în laborator; o grămadă 
neregulată de lemne şi metal ruginit, acoperită de praf 
şi amestecată cu bolovani. In lăuntru n'am călcat însă 
niciodată. 

Bacalaureatul îmi dădi ocazia să constat acelaș lucru 
pentru colegii mei din alte orașe. 

De atunci încolo am simțit cum progresul se făcea 
în toate direcțiile. Școli secundare noi înlocuesc casele 
închiriate și în clădirile noi se amenajează săli şi insta- 
lații speciale destinate studiului ştiinţelor fizico chimice. 

Pretutindeni colecțiile se completează și un întreg ma- 
terial de experimentare stă la dispoziția învățământului. 
In buget se prevăd subvenții anuale pentru susținerea 
cheltuelilor. Grija cu care urmăriă complectarea edu- 
cațiunei științifice a școlarilor, face pe d-l Sp. C. Haret, 
ministru al Cultelor și Instrucțiunii publice să hotărască 
în anul 1907 intrunirea pentru prima oară a profesorilor 
de științe fizice în conferințe generale la Iaşi, pentru a 
le pune în vedere direcția de activitate. In ședințele 
acestor conferințe, experiența tuturor adunându-se dădeă 
fiecăruia dintre noi chestiuni noi de încercare și per- 
fecționare. Pentru a află rezultatele are loc o nouă in- 
trunire în conferințele tot dela Iași în anul 1908 și apoi 
în vederea noilor programe la Ploești în 1910. La fiecare 
nouă întrunire asistența eră mai numeroasă. Și de sigur 
nu este numai o întâmplare faptul că toate aceste con- 
ferințe se țin ministru fiind d- Sp. C. Haret. In aceste 
conferințe se semnalase o lacună; predarea științelor 
fizico-chimice se făceă la cele mai multe gimnazii de 
profesori licențiați în științele naturale și cari, absorbiți 
prea mult de ocupațiile specialități lor, în facultate m'au 
avut destul timp de sacrificat spre a da o destulă atenție 
și unei pregătiri speciale de laborator în direcția știin- 
telor fizice. Pentru înprospătarea și perfecționarea cu 
manipulațiile de fizică și chimie, d-l Sp. C. Haret, mi- 
nistrul ÎInstrucției publice, hotărește deschiderea unor 
serii de lucrări de laborator pentru profesorii de științele 
naturale cari predau ore de fizică și chimie. In Sep- 
temvrie 1909, timp de 15 zile, ele au loc la seminarul 
Central pentru fizică și la liceul sf. Sava pentru chimie. 
La ele participă toți profesorii de gimnazii și tineri și 
bătrâni. Membrul în comisia pedagogică spuneă în anul 

următor, că: «se simte un real progres în predarea ex- 
perimentală a științelor fizice în gimnazii». 

La masa de experimentare școlarii privesc mereu cu 
plăcere și atenție — disciplina însăș se resimte. După 
fiecare încercare reușită se produce în ei instinctiv do- 
rința de a o execută și ei. Profesorul trebue să o in- 
curajeze înlăturând astfel și o bănueală de prestidigitaţie. 
Coborînd pe școlari în laborator, laboratorul capătă o 
nouă vieață; școlarul capătă încredere în puterile lui şi 
nimic nu învață ce na controlat cu simţurile lui. Astfel 
noua programă din 1908 introduce în mod obligator 
o oră pe săptămână în clasa 8-a de lucrări practice de 
laborator făcute de elevi. E puţin, dar e un punct 
câștigat. In vederea extensiunii acestei măsuri și la alte 
clase, d-l ministru Sp. C. Haret introduce în buget, ca 
încercare, la fiecare din liceele din București, un asi- 
stent de laborator din absolvenții facultății de ştiinţe. La- 
boratorul stă astfel deschis în mod permanent elevilor 
doritori de-ucrări. Școlarii tuturor claselor, în serii, pot 
fi aduși în orele ce le remân libere—și cu orarul ante- 
meridian rămân destule-—și acolo să repete şi să anti- 
cipeze lucrările lecţiilor în curs. 

Ceeace școala are în mic, instalațiile industriale au 
în mare; ducându-i pe școlari și acolo vor puteă vedeă 
și aplică învățătura lor. Pentru aceasta d-l ministru 
Sp. C. Haret hotărește în anul 1910 să aducă în Bu- 
curești, pe cheltueala Cassei şcoalelor, elevi din clasa 6-a 
și 7-a de pe la diferitele licee din ţară spre a vizită 
instalaţiile industriale și asezămintele publice din capi- 
tală. Au fost chemate grupe de câte douăzeci—treizeci 
elevi dela liceele din T.-Severin, Botoșani, Craiova, Tulcea 
P.-Neamţ etc. Conducând pe acești școlari și pe pro- 

fesorii lor în aceste vizitări am avut ocazia să observ 
interesul ce-l puneau să cunoască în amănunțit, sirgu- 
ința cu care învingeau oboselile drumului, iar din apre- 
țierile lor la plecare rezultă folosul cel mare ce-l că- 
pătaseră în precizarea cunoștințelor, în ușurința inter- 
pretării fenomenelor. Suntem dar în plin progres. Toţi 
factorii necesari învățământului științific au fost îngrijiţi. 
Nici nu se poate compară cu 1894 și nu sunt doar 
nici douăzeci de ani. Azi școlarii învață din experiențe 
căci fără ele e chiar imposibil. 

Martor al acestor îmbunătățiri mi-am dat totdeauna 
seama că acel care a prezidat la realizarea lor, acel pe 
care l-am auzit arătând drumul cel nou şi ne-a condus 
cu hotărire spre el, este d-l Sp. C. Haret. Această re- 
cunoaștere o aduc ca omagiu și împreună cu mine vor 
trebui să o aducă toți acei cari părăsesc băncile şcoalei 
cu convingerea că învățământul experimental al ştiin- 
telor fizico-chimice a devenit cum trebue să fie, adică 
ușor, plăcut și foarte util. 


IOAN I. ROMAN 


Profesor secundar în Bucureşti. 

MUZICA IN ȘCOALA SECUNDARĂ 


Marele compozitor german Schumann, în foaia sa mu- 
zicală din anul 1834, ziceă: «Muzica este un fel de 
limbă poetică deosebită, este limba sufletului, pentrucă 
vorbește dela suflet, către suflet». 

In adevăr, un om cu sentimente frumoase nu o poate 
ignoră, pentrucă ea a devenit wun factor puternic al 
vieții noastre; în școală, în casă și în biserică, muzica 
înalță nu numai pe acela ce o execută, dar și pe acela 
ce o ascultă cu evlavie. 

Cântul este cel mai vechiu mijloc de exprimare al 
sentimentelor, mai vechiu chiar și decât limba și poezia. 
Cei vechi au cunoscut muzica vocală înainte de a cu- 
noaște instrumentele. In vieața sufletească a omenirii de 
azi, ea e indispensabilă. A nu ne ocupă de studierea 
ei, a nu o cultivă, însemnează a ne opune legilor na- 
turii. Rugăciunea, fericirea, patriotismul, prin muzică 
omul le sărbătoreşte; în nenorocire, în durere, el se mân- 
gâie prin cântec. Mamele își desmeardă și-și adoră co- 
pilașii prin cântece. Poporul nostru, în special, e un 
popor muzical. "Țăranul român, când simte o bucurie 
sau când petrece, cântă; când este persecutat de soartă, 
el își alină durerile prin cântec. Horile și doinile nu 
sunt altceva decât exprimarea muzicală a sentimentelor 
de bucurie ori de durere ale ţăranului român. 

Influența educativă a muzicii asupra spiritului ome- 
nesc e din cele mai însemnate: spiritul liniștit se deș- 
teaptă prin mijlocul muzicii, se nobilează, se înalță; cel 
supărat se linişteşte. Să ne aducem aminte din Sf. 
Scriptură, că David prin muzică a îmblânzit turbarea 
lui Saul... 

Acestei influențe educative a muzicii se datorește in- 
troducerea studiului ei în școalele noastre. 

Dar să ne întoarcem privirile spre trecutul școalei 
noastre și să vedem în școala noastră s'a cântat? 

Răspunsul este: Nu! De ce? Multe sunt cauzele: 
lipsă de repertoriu coral, lipsă de disciplină, o totală 
nepăsare din partea fie a directonlor, fie a maeștrilor 
etc. Dacă pe ici pe colea răsăriă câte o școală cu ceva 
coruri, eră un mare eveniment. 

Unii maeștri credeau că, pentru a face muzică, e 
de ajuns a face pe elevi să învețe pe din afară 
puţină teorie sau solfegiu; alții pur și simplu nu fă- 
ceau nimic. 

Muzica era o dexteritate, adică obiect de pierdere de 
vreme; nici administraţia, nici maestrul, nici elevii n'o 
băgau în seamă. 

Pentru a se pune capăt acestei stări de lucruri, d-l 
Sp. C. Haret reabilitează muzica în școală, dându-i im- 
portanța ce trebuiă să aibă, stabilește adevăratul ei ca- 
racter, acela de a învăță pe elevi să cânte, iar nu de 
a-i învăță teorie; și, pentru a provocà emulația printre 
maeștrii și printre elevii şcoalelor secundare, înființează 
în anul 1902 concursurile corale. 

Data aceasta e o zi mare în istoria muzicii. Emu- 
lația produsă între elevi îi face să iubească cântul, iar 
maeștrii să muncească şi să desvolte gustul între elevi 

pentru executarea pieselor corale, care constitue cea 
mai importantă aplicare a muzicii vocale ín şcoli. 

După 1904 se modifică regulamentul din 1902 şi 
concursurile corale nu se mai țin în public; totuș ma- 
eștrii muncesc și cântul coral se desvoltă tot mai mult, 
iar în anul 1907 tot sub d-l Haret ca ministru, concur- 
surile se reînființează și producțiunile devin publice și 
obligatorii, adevărate serbări școlare. 

Rezultatele se pot vedeă: de unde până acum muzica 
corală nu se făceă pe o scară mai întinsă decât în 
școalele normale și seminarii, vedem astăzi că corurile 
școalelor secundare, dacă nu le-au intrecut ca execu- 
țiune, dar au stat alături de ele cu multă cinste. 

Nu e serbare, fie în școală sau în afară de școală, 
fără ca elevii să nu execute în cor cântece patriotice 
și naționale. 

Cântarea face să se desvolte și să se întărească 
în elevi, simțul patriotismului și al iubirii de tron 
Și țară. 

In capitală, cum și în unele orașe, elevii și corul 
școalei se duc la Biserică, unii ascultând, iar alții exe- 
cutând cu multă măestrie imnurile serviciului divin. 
Aceasta face ca în sufletele lor să se întărească iubirea 
către aproapele și credința în Dumnezeu. 

In anul 1909, d-l Haret iea hotărirea ca să se țină 
în București conferințele maeștrilor de muzică din în- 
treaga fară. 

Conferinţele se țin în zilele de 18—22 Noemvrie 1909. 
Aceste conferințe nu au avut caracterul unor ședințe de 
discuţiuni teoretice, ci mai mult acela al unor cursuri 
cu aplicațiuni practice a materiei de predat. 

Cu acestă ocaziune sau organizat audițiuni și pro- 

ducțiuni muzicale, cari au contribuit foarte mult ca 
maestrii să-şi poată desvoltă și susține gustul artistic. 

Pot afirmà că muzica și-a găsit astăzi adevărata ei 
menire: astăzi în școalele noastre secundare din întreaga 
țară se cântă, și se cântă mult și bine; maeștrii de 
muzică muncesc cu pricepere și tragere de inimă. 

Am arătat mai sus că una din cauzele principale 
pentru care nu se puteau face cântece în școale eră și 
lipsa unui reportoriu coral. 

Sub d-l Haret se numește o comisiune şi se alcătuește 
un repertoriu coral pentru școalele primare, și un re- 
pertoriu pentru școalele secundare; ele au fost tipărite 
de Cassa $Școalelor și trimise în întreaga țară. 

Un corolar al desvoltării muzicale în școală este ex- 
tensiunea gustului muzical în societate. Școlarul devenit 
bărbat nu trebue să uite a cântă, căci omului matur, 
ca şi copilului, tot muzica îi descrețeşte fruntea, îi pro- 
voacă buna dispoziție sufletească, izvor de generozitate 
și altruism. In străinătate, societățile muzicale sunt un 
semn al civilizației, iar la noi în țară, în special în ca- 
pitală, numeroasele societăți corale germane sunt parcă 
un exemplu viu al inferiorității noastre culturale... Câţi 
din Românii cu tragere de inimă nu sau simțit rușinați 
când cu ocazia Expoziţiei jubilare din 1906, pe scenă 
se succedau rând pe rând cu zecile, societățile corale 
ale fraților noștri subjugați din Ardeal, unde chiar sa- 
tele își organizează coruri, iar, alăturea de ele, Capitala 
Regatului Român na putut prezentă decât un singur 
cor, acela al societății «Carmen». 

Pentru a încurajă inițiativa particulară ca să orga- 
nizeze coruri, d-l Spiru Haret a subvenționat în mod 
larg societățile corale existente sau înființate în timpul 

din urmă. Din această mișcare a rezultat și înființarea 
unei societăți noi. 

In anul 1906, o bună parte din inteligența muzicală 
a capitalei — profesioniști și diletanți — pătrunși de ma- 
rele rol educativ al muzicii în societate și cunoscând 
nevoia unei grupări serjoase, care să urmărească de 
aproape cultura și răspândirea muzicii în popor, precum 
și încurajarea și susținerea tinerelor talente muzicale, 
înființează societatea corală — formată numai din băr- 
baţi — ce poartă denumirea de «Cercul artistic muzical». 

Ca omagiu adus omului care a dat cea mai puter- 
nică impulsiune învățământului muzical, d-l Sp. C. Haret 
este aclamat președinte de onoare, demnitate pe care o 
ocupă și astăzi. 

Mulțumită subvențiunii anuale înscrisă de d-l Spiru 
Haret în buget și muncii stăruitoare a membrilor săi, 
«Cercul Artistic muzical» a luat o desvoltare frumoasă. 
El cultivă deopotrivă muzica clasică, religioasă și populară. 

Societatea atinge astăzi însemnatul număr de 100 
membri și concertele pe care ea le dă cu regularitate 
la Ateneu i-au asigurat un loc de onoare printre socie- 
tățile noastre muzicale. 

Mulţi, și mai cu seamă străinii, cred că nu avem 
muzică națională. Cunoscătorii știu însă că muzica noastră 
populară este din potrivă mult mai bogată și mai fru- 
moasă ca la alte popoare. Muzica noastră populară este 
dulce, melancolică, gingașă, pasionată și plină de iubire, 
iar melodiile ei sunt vii, animate și pline de originalitate. 
. Entusiasmat și plin de dragoste pentru răspândirea 
muzicii populare, care trebue să devie adevărata bază 
de inspirațiune pentru compoziţiile noastre, d-l Sp. C. 
Haret a delegat în anul 1908 pe d-l B. Anastasescu, 

un distins muzicant și compozitor, punându-i la dispo- 
ziție mijloacele trebuincioase, să culeagă din întreaga 
țară melodii și romanțe vechi. In timp de doi ani cât 
a durat această însărcinare, bătrânul Anastasescu a 
cules peste 200 cântece românești. 

Parte din ele le-a armonizat pentru cor bărbătesc și 
mixt, iar parte au rămas ca simple romanțe bătrâneșşti. 
O mulțime din cele armonizate au fost executate cu 
mare succes de membrii «Cercului Artistic muzical» în 
concertele ce a dat. 

Toate aceste melodii populare se află depuse în Mi- 
nister și sperăm că ele vor fitipărite cât de curând de 
Cassa Școalelor. 

Tot d-l Haret acum în urmă luase frumoasa hotărîre 
ca un număr de membri ai Cercului Artistic muzical 
împreună cu elevele dela Azil, să dea câteva concerte 
populare prin sate, ca astfel să poată atrage pe țărani 
Şi să-i facă a iubi cântecele bătrânești. 

Nu pot termină, fără a nu aduce aci, în numele tu- 
turor ce se interesează de muzică, — profesionişti și 
amatori, — prinosul nostru de recunoștință acestui mare 
bărbat al neamului, care, cu pătrunderea și patriotismul 
său, a îmbrățișat tot ce este folositor, încurajând și aju- 
tând atât cu fapta, cât și cu cuvântul orice avânt artistic 
în această țară. 


MIHAIL TANASESCU 
Maestru de Muzică Vocală în Bucureşti. 

DOMNUL SP. C. HARET CA INIȚIATOR ŞI 
PROPAGATOR AL EDUCAȚIUNII 
FIZICE LA NOI IN ŢARĂ 


Educaţiunii fizice în țară nu i sa dat importanța 
cuvenită dela începutul organizării învățământului nostru 
în genere. De sigur, acum o jumătate de secol erau 
atâtea de făcut, atâtea de îndrumat, că marilor băr- 
baţi patrioți de pe timpuri nu le-a fost în putință a se 
gândi, în marea operă de refacere a statului, să se ocupe 
și de una din cestiunile cele mai de seamă de vitalitate 
și propășire a rassei: mărirea și întărirea neamului prin 
o scrioasă și îngrijită educaţie a corpului. 

Un scriitor german spune undeva: «Caracterul unei 
națiuni, ca și starea ei morală și politică nu se oglin- 
dește mai bine ca în rostul unui învățământ cu baze 
solide de organizare, trâdiție și continuare». 

Astfel se face că la baza învățământului nostru din. 
1864, grija de o educaţiune fizică, care să formeze nu 
numai corpul și inima, ci și sufletul generaţiilor ce 
aveau să urmeze, a lipsit și cu aceasta a lipsit poate 
una din pârghiile cele mai de seamă din întreg edificiul 
ce ne-am clădit. 

Istoria ne învăță, că națiunile la cari educaţiunea cor- 
pului a fost bine prețuită au existat și mers înainte și 

din contra. Timpul în care trăim e o dovadă mai mult, 
iar naţiuni tinere, dintre cari unele ne sunt vecine chiar, - 
ne spun și mai mult prin fapte decât s'ar scrie prin vorbe. 

Sănătatea unui popor este cea mai mare putere a unei 
națiuni și prin nimic mai mult ca prin exerciții fizice 
sistematic îndrumate nu se formează corpul și inima 
celor chemaţi a-l alcătui. 

Dar să viu la fapte concrete. 

Modificările întreprinse de fostul ministru al instruc- 
țiunei, G. Kiţu, în 1883, nau fost mai norocoase în a 
aduce o stare mai bună de lucruri pentru cauza edu- 
caţiunii fizice în țară. Gimnastica care până aci figură 
ca facultahvă numai în câteva gimnazii și licee din 
țară, din lipsa de personal didactic, cu tot acest neajuns, 
la această dată e impusă obligatorie sub titlul: gimna- 
stica si armele în toate clasele. 

Fără programă, fără vre-o îndrumare și, mai cu seamă, 
fără personal, această ramură a învățământului nostru 
nu puteă să dea readele ce ar fi fost de dorit. Tinţa 
la care ea trebuiă să ducă putem zice că erà o ficțiune 
și rezultatele la fel. 

Lucrurile însă nu puteau merge mult astfel înainte. 
Trebuiă o epocă de regenerare în învățământul nostru 
și, mai presus de aceasta, trebuiă un om, un suflet 
născut și crescut în inima școalei românești, pentru ridi- 
carea ei la progresul ce timpul și nevoile impuneau. 
Trebuiă, în sfârşit, un Sp. C. Haret. 

Data anului 1898 va rămâne o epocă însemnată 
pentru învățământul gimnasticii în țara noastră. 

În adevăr, ne găsim în primăvara acestui an, cam 
pe la începutul lunei Aprilie, nu mult timp dela veni- 
rea d-lui Sp. C. Haret în fruntea ministerului de instruc- 

țiune. Și, într'o zi, ne pomenim cei șeapte maieștri de 
gimnastică din Capitală — în acest număr intră și defunctul 
G. Moceanu—că suntem învitaţi în cabinetul d-lui Mi- 
nistru pentru o consultare a unei lucrări, mai bine zis 
a unei propagande de întreprins. 

După un schimb oarecare de vederi, d-i Haret ne 
spune: «Nu mai merge. Tinerimea noastră școlară de 
azi nu mai e acel tineret sglobiu, vioiu, rezistent, de 
pe când eram eu în liceu. În școalele noastre nu mai 
văd jucându-se bușita, barul, mingea bătută, mingea la 
zid și în deosebi unul din jocurile noastre originale cele 
mai frumoase: Orna. Aș dori ca d-voastră — noi maieștirii 
de gimnastică—,să începeţi o campanie în această direc- 
țiune și vă asigur de tot concursul meu. Aș dori ca 
d-voastră să începeţi chiar de pe acum să învățați pe 
elevi să joace acest joc care pune în mișcare tot corpul 
și desvoltă atât de mult îndemânarea, vederea, ca și ini- 
țiativa proprie, astfel ca, la 10 Maiu să putem organizà 
în Capitală un concurs între elevii școalelor secundare.» 

Se înțelege că maieștrii de gimnastică din Capitală 
nu așteptau un îndemn mai bun ca acesta. Ne-am pus 
pe lucru, alcătuind un regulament de ţinerea primului 
concurs de Oină, ale cărui baze au rămas în picioare 
și azi şi concursul se ține, în ziua mai sus arătată, în. 
Cişmegiu. 

A descrie aci buna dispoziție și emulațiunea imediată 
ce a stârnit această inițiativă, între școlărime, condusă 
în bună parte de însuși d-l Haret, e inutil. Rezultatele 
se văd, și apoi cu drept cuvânt putem spune azi că nu este 
elev, nu este copil, care să nu fi jucat Oina, care să 
nu cunoască în perfecție regulile ei. 

Din acest punct de vedere se poate afirmă, fără cea. 

mai mică exagerare, că d-l Haret a reînviat nu numai 
practicarea exerciţiului corporal la noi dar trebue con- 
siderat în acelaş timp și ca singurul iniţiator al practi- 
cării unuia din jocurile gimnastice cu adevărat originale 
și românești. 

Ca ori şi ce început, în practicarea acestui joc și 
ținerea concursurilor, cari de aci înainte trebuiau să devie 
generale, cerea ca el să nu se mărginească numai la 
aceasta. Și astfel se face că d-l Haret, prin decizia sa din 
1898 zice: « Având în vedere trebuinta ce este de a 
se da în scoli o mai mare desvoltare exercitiilor fi- 
zice, fără care educafiunea tinerimei nu poale se fie 
nici completă, mci armonică. 

Având în vedere, că pentru a se atinge acest scop, 
printre alte mijloace, unul din cele mai eficace este şi 
acela de a se cultivă jocurile, care desvoltă Jorta, 
agilitatea, curajul și inipativa individuală. 

Decidem: 

Se institue concursuri anuale de joc de Oină pentru 
şcolarii şcoalelor primare şi secundare, şcoalelor normale, 
primare și seminariilor, etc.» 

lată cum acest apostol al școalei românești privea, 
sunt acum patrusprezece ani, chestiunea educațiunii 
fizice la noi și iată care erau mijloacele ce ni se puneau 
la îndemână pentru educarea tineretului nostru. 

D-l Haret însă nu se oprește aci, ci, văzând cât de 
bine prinde îndemnul dat de d-sa, prin ordinul circular 
din 4 Iulie 1898, adresat primăriilor, capitalelor de ju- 
dețe, spune: 

«In scopul de a lăți cât mai mult deprinderea exer- 
cițiilor fizice, frezentându-le sub forma cea mai atră- 
gătoare şi mai potrivită pentru desvoltarea armonică 

a corpului, Ministerul a instituit pentru şcoale, concur- 
suri de joc de Oină. 

Inovaţiunea aceasta a fost bine primită și sperăm, și 
dorim ca Oina să devină sportul nostru național, pre- 
cum pe aiurea este Tenisul, Croguetul, Conotajul şi 
altele. 

Pentru a se ajunge însă la acest rezultat, concursul 
d-voastră ne va fi foarte util. In adevăr, școalele noastre 
dispun în genere, de prea puțin loc, pentru ca Oina să 
poată fi practicată cum se cade chiar în ele. Ar trebui 
pentru aceasta un spațiu cam de 100 m. lungime pe 
80 m. lățime, dimensiuni cari rareori se pot găsi în 
curtea unei școale. 

Ar fi ușor însă pentru primărie ca să facă à se a- 
menajă, în acest scop, vreo parte din unul din parcu- 
rile sau grădinile orașului, care ar fi situat mai la în- 
demână. 

Ar puteă servi pentru aceasta o parte restrânsă a 
parcului sau grădinii, lipsită de arbori și bine netezită. 

Locul acesta ar deveni în scurt timp locul de întâl- 
nire al tinerimii orașului, nu numai la cei din școale, 
ar fi o atracțiune puternică și pentru publicul nostru, 
care în genere nu uzează în destul parcurile și grădi- 
nile sale. 

Animaţiunea și veselia ce ar domni aci, ar corespunde 
pe deplin scopului pentru care primăriile își impun sa- 
crificii cu întreținerea parcurilor și grădinilor lor. 

E destul să amintesc că în cele mai mari, mai centrale 
şi luxoase grădini din orașele mari și mici din străină- 
tate, nu lipsesc asemenea locuri rezervate pentru jocuri, 
pentru ca să fie dovedit că se cuvine și noi să facem 
asemenea. 

Sper d-le primar, că și d-voastră veți găsi nemerită 
această intervențiune a noastră, că veți binevoi a face 
ce se va puteà pentru ca și orașul în capul căruia vă 
aflați, să realizeze această îmbunătățire pentru care nu 
se cere decât o cheltuială cu totul neînsemnată». 

Intru cât apelul dat de d-l Haret pentru ca și la noi 
orașele mari și mici să aibă locul lor destinat tinerimii 
pentru practicarea jocurilor şi exerciţiilor fizice în aer 
liber (1), va fi avut sau nu un ecou fericit e greu de 
precizat. 

Pentru Bucureşti, însă, pot spune că prin Octomvrie 
același an și în urma intervenirii, tota d-lui Haret, la 
Ministerul Domeniilor, o comisiune delimită la șosea, la 
capătul aleei din dreapta, un loc foarte potrivit scopului 
urmărit de fostul ministru al școalelor. Așă că, la 10 
Maiu 1899, pe acest teren, 18 școale din capitală și 
țara întreagă își disputau lupta și rezultatul primului 
concurs general de Oină, al cărui premiu, o statuă de 
bronz, reprezentând un atlet ce țineă o faclă în mână, 
aveă să devină obiectul unor asemenea concursuri ge- 
nerale și anuale. 

Elevii de pe vremuri ai liceelor din Brăila și Mihaiu 
Viteazul din capitală, ai Seminarului Central, apoi ai 
Şcoalei normale din Câmpulung (2), cari mai mulți ani 
de-a rândul au cucerit acest simbol al puterii și al lu- 
minii, își vor reaminti, de sigur, cu drag de acea luptă 


(1) Orăşelul Charlotenburg (lângă Berlin), anul trecut, pentru a intră 
în stăpânirea unui joc destinat tinerimii a plătit unui particular trei mi- 
lioane şi jumătate de mărci. 

(2) Școala Normală din Câmpulung a câştigat premiul trei ani de 
a rândul: în 1907 la Ploești; în 1908 la Iași şi în 1909 la Galaţi; care 
premiu, în vederea acestui frumos succes, a fost oferit de d-l Haret să 
rămână în posesiunea şcoalei ca o amintire plăcută în viitor. 

pașnică și amicală susținută cu tot atâta bărbăţie și 
dragoste ca și demnitate, pentru ca gloria câștigată să 
nu fie pierdută. 

Anul trecut d-l Sp. C. Haret, apreţiind și mai mult 
importanța locurilor pentru cexerițiile corporale în aer 
liber, luase măsuri ca proprietatea Ministerului instruc- 
țiunii publice de pe Bulevardul Dreptului din Capitală 
să se destine și amenajeze în acest scop. 

Ceeace a îndemnat pe d-l Haret la o asemenea re- 
zoluțiune, eră, nu numai o măsură care intră perfect 
în vederile sale de bun cârmuitor, dar, tot odată, și 
pentru a înlătură spectacolul urit de azi de a vedea 
școlărimea cursurilor primare şi gimnaziale vagabon- 
dând pe maidane și locuri absolut improprii — cum e 
cel din fața Ministerului de răsboiu — pentru a jucă 
Oina, devenită atât de populară. 

Mai e nevoe să spun că, prin măsurile luate de d-sa la 
timp, acest joc posedă azi o reglementare care poate 
rivaliză cu cinste cu cele mai de seamă jocuri sportive 
streine? Că nu “a fost concurs parțial în Capitală sau 
general în provincie, ca să nu fi fost prezidat de d-sa? 
Și, că, la asemenea ocaziuni, tinerimea școalelor noa- 
stre să nu fi auzit cuvinte de laudă și îndemn pentru 
munca și convingerea ce pune în practica întăririi cor- 
pului, a desvoltării curajului și iscusinței, calități fizice 
şi morale atât de necesare viitorului cetățean cași apă- 
rător al patriei? 

Opera d-lui Haret, ca inițiator al educaţiunii, fizice la 
noi în țară nu sa mărginit numai la cele expuse cu 
privire la jocul de Oină. 

Reforma învățământului secundar și superior din 

1898, întreprinsă și dusă la bun sfârșit de d-sa, e um 
exemplu mai mult. 

In adevăr, d-sa, prin anteproiectul de lege, pe de o 
parte introduce gimnastica și jocurile școlare în toate 
școalele secundare acordându-le câte două ore pe săp- 
tămână de clasă, iar pe de alta iea măsuri, cu privire 
la condițiunile de admisibilitate și a concursului de ca- 
pacitate pentru ocuparea unei catedre de gimnastică, ce 
până aci nu le aveam. 

Și cum grija d-sale de căpetenie eră să așeze în- 
vățământul pe baze trainice și serioase, vedem, că, pen- 
tru întâiaș dată se dă gimnasticei și jocurilor locul 
cuvenit între celelalte programe, ca adevărate mijloace 
de educațiune, prin precizarea materiei și clasificării 
mijloacelor de instruit. 

Dela această dată, gimnastica în școalele noastre se-- 
cundare capătă un nou impuls. De unde până aci ea 
eră considerată în învățământul nostru ca un mijloc de 
divertisment, acum i se consfințește scopul și rolul ei 
educativ. 

In 1902, luna Maiu, asistăm la o nouă manifestare 
în favoarea exerciţiilor corporale. In acest an, d-l Haret 
dispune ca școalele secundare din Capitală să organi- 
zeze în comun o serbare de gimnastică pe locul de ju- 
cat dela șoseă. Scopul acestei serbări eră ca, prin exer- 
ciții sistematice și raționale, executate cu această împre- 
jurare, să se atragă massa mare a populațiunii Bucu-- 
reștiului în cercul favorabil cultivării exerciţiilor corpo- 
rale. La această festivitate, corpul didactic, părinții ele- 
vilor, autorităților școlare superioare, ca și un delegat al 
Ministerului de răsboiu, sunt de față. Serbarea constând 
din exerciții executate în acelaș timp de toți elevii școa- 

lelor participante și producțiuni pe școale, lasă asupra 
publicului una din împresiunile cele mai plăcute. 

Constatând frumoasele rezultate ce dă și această ini- 
țiativă, d-l Haret în 1908, introduce, pe lângă partea 
principală a serbării, ca elevii de curs superior să ied 
parte și la un concurs de gimnastică populară compus 
din sărituri, alergări, ridicare și aruncare de greutăți. 
Tot la această dată câteva din școlile secundare de fete 
iau parte cu câte o producțiune la această serbare. 

Numărul tot mai nare al elevilor cari participă la 
acest concurs—în 1908 au luat parte la concurs 94 de 
elevi, dintre cari 32 au fost premiați,—ca și al publi- 
cului care a început să apreţieze valoarea mișcării fn- 
cepută de d-l Haret, ne arată în destul cât se poate 
face la noi pe tărâmul cultural acolo unde este un im- 
puls viu și susținut. De aceea, numai departe, anul trecut 
d-sa a și luat măsuri ca aceste derbări și concursuri de 
gimnastică să se țină în afară de București, și în Cra- 
iova, Galaţi, Ploiești și Iași. 

Iniţiativa luată de d-l Sp. C. Haret pentru răspân- 
direa și popularizarea educațiunii fizice piin școală nu 
sa limitat numai la hotarul acestei instituțiuni de Stat. 
Următoarele două dovezi vor arătă în culori mai vii nă- 
zuința mare de care eră insuflețit a contribui prin toate 
mijloacele la înălțarea neamului. 

Așă, în Septemvrie 1905, de mai mulți cunoscuți ai 
mei se iea inițiativa de a se înființă o societate de gim- 
nastică în Capitală și se propune intrarea d-lui Haret 
în comitet în calitate de vice-președinte. D-sa primeşte și 
nu a ezitat un moment de a luă parte la ședințele de 
comitet ori de câte ori a fost nevoie de o întrunire a 
acestuia. Societatea de gimnastică se numește «/naiute» 

şi azi, d-l Haret, face parte din ea în calitate de pre- 
ședinte de onoare. 

In sensul mișcării întreprinse de d-l Haret, iniţiativa 
particulară începe să se mișce și ea şi astfel vedem că, 
în Octomvrie acelaș an, comitetul societăţii de gimna- 
stică «Inainte» convoacă societăţile colege din București 
la o consfătuire în vederea organizării tuturor societă- 
ților de gimnastică din țară în o Federafiune, cu scopul 
de a răspândi gimnastica educativă în massa poporului. 

Inițiativa luată nu dă greș căci, în 28 Noemvrie 1905, 
se alege un comitet de delegaţi din toate societățile din 
Capitală de a concepe statutul federal. Statutul odată ter- 
minat se aprobă și un nou comitet, provizoriu, din care 
făcea parte și d-l Haret, se alege ca să elaboreze di- 
feritele regulamente, iar lucrarea întreagă se termină în 
Martie 1906. 

Memorabile vor rămâne ședințele la cari acest mare 
patriot a luat parte spre a se dota ţara cu una din 
acele instituțiuni de educațiune națională ce va face fala 
neamului, după cum memorabil va rămâne și faptul 
alegerii d-sale ca vite-președinte în Comitetul federal, 
la început, iar acum doi ani ca presedinte de onoare 
al Federafiunii societăhilor române de gimnastică, 
arme si dare la semn. 

Dar, dacă acestea sunt date de cari numele d-lui Sp. 
C. Haret e strâns legat, tot așă, cele ce urmează, vor 
învederă cu prisosință, cum dorința d-sale eră de a sus- 
ține opera ce a început prin orice mijloace morale și 
materiale ce-i stă în putință. 

Astfel reorganizarea învățământului din 1899 a avut, 
ca urmare imediată, că materialul didactic trebuiă imbu- 

nătățit și complectat. Din această sferă de acțiune a 
d-lui Haret, instrucțiunea gimnasticei nu a fost înlăturată. 

In 1904, d-sa dispune prin Cassa Școalelor de a se 
completă materialul de utilizat și în consecință se dă 
ordin școalei superioare de meserii din Capitală, de a 
se confecționă două modele complete de instrumente și 
aparate de gimnastică ce trebuiau să servească în urmă 
ca normă pentru construirea întreg materiulului de folosit. 

Evenimentele politice ce au intervenit însă în urmă 
n'au dus la bun sfârșit această măsură și ea rămâne în 
suspensiune până în toamna anului 1910, când ca- 
pătă o rezolvare complectă și definitivă în sensul do- 
rinței d-sale din 1904. 

Cu ultimile modificări aduse organizării școalelor pro- 
fesionale de fete în 1909, d-l Haret introduce gimnas- 
tica printre obiectele de studiu și în aceste școale. 

In 1904, luna Septemvrie, maeștrii de gimnastică sunt 
întruniți în capitală pentru întâiaș dată, oficial, în con- 
ferințe didactice, în vederea unificării mijloacelor și a 
metodei de predare. Trei zile cât au durat aceste con- 
sfătuiri colegiale au fost de ajuns spre a se preciză în 
mod clar unele puncte de orientare ce până. atunci 
erau necunoscute sau păreau neînțelese în predarea în- 
vățământului acestei instrucțiuni. 

Tot astfel s'a întâmplat și cu conferințele din 1907, cu 
diferența numai că aceste au durat aproape cinci zile. 

Dar, dacă dorința d-lui Haret a fost în permanență 
ca să ridice cât mai sus nivelul moral al educațiunii 
fizice la noiîn țară, tot astfel d-sa nu pierdea din vedere 
pe maestrul de gimnastică veșnic gata la orice sacrificiu 
de timp și muncă în folosul școalei. Imbunătățirea sala- 
Tiului prin bugetul din 1909 dovedește aceasta în deajuns. 

Acolo, însă, unde vederile largi de adevărat părinte 
al educațiunei fizice în țară la noi le găsim la d-l Haret, 
este în măsura din urmă luată cu privire la ținerea pri- 
mului curs oficial de gimnastică suedeză. Un curs pro- 
priu zis până în 1909 nu a existat și nici sa ținut 
vre-o dată la noi. La început el a fost destinat numai 
pentru profesorii titulari de gimnastică. Dar, aprețiind 
mai de aproape importanța lui, d-l Haret, a dispus ca 
la el să iea parte și alți membri din învățământ ca și 
persoane particulare, care ar fi voit să se prepare pentru 
a îmbrățișă cariera de viitor profesor de gimnastică. 

Cursul acesta, considerat mai mult ca un curs de 
perfecționare eră necesar din multe puncte de vedere 
și ținerea lui a fost un serviciu adus instrucţiunii ca și 
cauzei gimnasticei. 

Dacă în 1904, intențiunea d-lui Haret eră de a vedea 
unificându-se mijloacele de întrebuințat și metoda de 
predat în educaţiunea fizică din școalele noastre, așă cum 
există în toate statele moderne azi, în 1909, prin organi- 
zarea cursului de gimnastică, dorința d-sale erà de a 
pune pe profesorii noştri de gimnastică, dornici de a 
secundă vederile d-lui Haret, în posibilitatea progresului 
realizat de pedagogie și științele experimentale și în 
această ramură a învățământului. 

Nu voiesc să ating aci chestiuni de teorie pedantistă. 
E lucru cert însă, că învățământului nostru, în genere, 
îi lipsește în prezent o adevărată sistemă de educațiune 
fizică care să formeze complet corpul și să disciplineze 
sufletul tinerimii noastre școlare, iar măsurile luate de 
d-l Haret în timpul din urmă, cu organizarea acestui curs, 
tindeau tocmai către împlinirea acestui fapt. 

Cursul acesta de gimnastică a fost frecuentat în prima 

sesiune din 1909, carea durat dela 1 August până la 
15 Septemvrie, de 59 persoane, deși se înscriseseră 
69, repartizate astfel: 18 maieştri titulari; 12 suplinitori 
şi suplinitoare de gimnastică; 8 învățători și învățătoare, 
iar restul de 21, bărbați şi femei în afară de învăță- 
mânt. În a doua sesiune din 1910, care a durat dela 
15 Iunie până la 15 Iulie, numărul înscrișilor a fost 
de 90, cursul însă nu l-au urmat pînă la sfârșit decât 
58, repartizați astfel: 14 maieștri titulari; 3 maieștri și 
maiestre suplinitoare de gimnastică; 8 învățători şi în- 
vățătoare și 33 persoane în afară de învățământ. 

Am dat toate aceste date aci pentru a se vedea cât 
de mult se resimte la noi existența unui curs de gimna- 
stică educativo-pedagogică în înțelesul propriu al cuvân- 
tului şi în deosebi ce și cât a făcut d-l Sp. Haret pentru 
cauza educațiunii fizice la noi. 

Cu aceasta nu pot încheiă mai bine rândurile de față 
decât spunând, ceeace am precizat dela început: istoria 
gimnasticei, ca și aceea a desvoltării învățământului la 
noi, va trebui să înscrie cu litere de aur pe dt S$. 
C. Haret ca initiator şi propagator al educatiunii 
fizice la noi în tară. 

D. IONESCU 


Maiestru de gimnastică în Bucureşti. 

LIMBILE MODERNE IN INVĂȚĂMÂNTUL 
SECUNDAR 


Învățământul nostru secundar din ultimii ani se prezintă 
sub un aspect cu totul deosebit decât acela dinainte 
de reforma dela 1898. Până la această dată învățământul 
secundar unitar așă cum fusese intocmit prin legea dela 
1864, eră destinat să prepare pe viitorii candidați lə. ba- 
calaureat, singura cheie pentru toate funcțiunile statului 
și studiile superioare. Se învăță un număr mare de cu- 
noștințe din toate materiile, literare și științifice, fără nici 
o preocupare decât posedarea lor întrun mod cât mai 
exact. 

Sau schimbat însă timpurile și totodată și mijloacele 
de pregătire pentru ele a viitorilor cetățeni. Nu mai fu 
vorba ca liceul să prepare cât mai mulți candidați pentru 
posturile vacante, ci cât mai multe forțe, care să fie 
întrebuințate cu succes în orice ramură de activitate. 
Legea dela 1898 tmpărți liceul vechiu în două cicluri: 
primul numit și gimnaziu cu 4 clase, care să dea elevilor 
cunoștințele necesare aproape oricărui cetățean mai lu- 
minat, dat fiind progresul ideilor și cunoștințelor moderne 
şi al doilea ciclu, tot cu patru clase împărțit în 3 sec- 
țiuni, clasic, modern și real, care să continue cunoştinţele 
din primul ciclu, nu însă în mod uniform, ci după ap- 

titudinile elevului, avându-se în vedere nu numai cultura 
generală a viitorului magistrat, doctor, profesor, avocat 
etc., ci și o specializare în vederea carierei de mai târziu. 

Sa creiat astfel o stare de lucruri care, comparată cu 
cea din străinătate, ne dă dreptul să ne mândrim de 
progresele realizate în această direcție. In Franţa, cu 
toată insistența membrilor din comisia de reformă a în- 
vățământului secundar dela 1902 de a se desființă ba- 
calaureatul și a se înlocui cu un examen în felul exa- 
menului de absolvire dela noi, precum și a se organiză 
o pregătire pedagogică a viitorilor profesori, totuș și 
astăzi durează vechea stare de lucruri. Din fericire la 
noi na existat un cult așă de tiranic pentru trecut, cu 
toate că această lipsă de tradiție în ale învățământului 
poate fi de multe ori un rău întru cât ori cine are po- 
sibilitatea să schimbe lucrurile cum voiește. 

La noua stare de lucruri sau adus noi îmbunătățiri, 
cerute de nevoile timpului. In toate aceste îmbunălățiri— 
programe, metode și regulamente — preocuparea prin- 
cipală a fost și este adoptarea cât mai mare a viitoru- 
lui cetățean la nevoile vieții moderne. La această uni- 
tate însă de direcţie nu se puteă ajunge decât printr'un 
om, care în continuu să fi veghiat la realizarea năzu- 
ințelor sale, iar omul de numele căruia va rămâne le- 
gată istoria contimporană a învățământului secundar, 
precum și a celorlalte ramuri de învățământ este d-l 
Sp. Haret, numit pe cel mai mare diept părintele școalei 
românești, ca unul ce n'a lăsat nici o ramură de acti- 
vitate școlară, de care să nu se intereseze și să n'o în- 
drumeze după principiile cele mai nouă. 

Eram la congresul de limbi moderne și vechi, ținut 
la Craiova în 1908. D-l Sp. Haret, pe atunci ministru 

al instrucţiunii publice prezidă cu cel mai viu interes 
desbaterile congresului. Un profesor dela Iași făcii pro- 
punerea ca acolo unde sunt doi profesori de limbi 
moderne să poată merge fiecare în străinătate câte 
6 luni, pentru perfecționare, înlocuindu-se la catedră 
unul pe altul, aşă că rămânându-le salariul întreg, să 
poată face față mai bine cheltuelilor. 

D-l Haret primi cu bucurie această propunere, iar la 
întoarcerea în București, ea și fu transformată într'o dis- 
poziție ministerială, care dădeă astfel profesorilor posi- 
bilitatea de a-și întregi cunoștințele și de a putea lucră 
conform cerințelor nouălor programe analitice. Se mai adă- 
ugară și înlesnirile materiale pentru drum, precum și 
putinţa de a plecă pentru un timp mai îndelungat decât 
6 luni, așă că noua dispoziție dedeă profesorului do- 
ritor de o cultură mai largă toate mijloacele pentru 
ajungerea scopului său. Sa realizat astfel un serviciu 
imens adus limbilor moderne, care nu există în multe 
alte țeri. 

Foloasele acestei dispoziţii sunt nemăsurat de mari. 
Programa analitică din 1908 prevede învățarea limbilor 
moderne în cursul inferior, nu numai pentru a fi citite 
în bucăți mai ușoare, dar și pentru a se întreține o con- 
versaţie în afacerile zilnice, pentru a se puteă face scri- 
sori și pentiu a se câștigă o seamă de noțiuni despre 
vieața și cultura poporului a cărui limbă se învăţă, iar 
în cursul superior pentru a face pe elevi să citească cu 
înlesnire scrieri străine literare ori relative la istoria, ști- 
ința și cultura modernă a poporului german și francez, 
englez ori italian și să se folosească de limba lui în scris 
și în conversaţie. 

Pentru a se realiză toate aceste puncte din program, 

a trebuit să se înlocuească mai întâiu vechile metode 
cu altele nouă și în urmă a venit dispoziția d-lui Haret, 
care pentru a deveni și mai rodnică, din facultativă cum 
este acum, ar trebui să fie obligatorie pentru toți pro- 
fesorii de limbi vii. | 

Oricât de bune studii ar face profesorul în țară, fie 
în liceu, fie în universitate, aceasta nu e de ajuns; trebue 
ca el să vie în contact cu poporul a cărui limbă o va 
predă, căci numai așă va puteă luă o cunoștință vie 
de limba lui, de vieața politică și socială, de obiceiurile 
şi felul lui de a fi. Numai trăind în sânul unei familii 
streine și asistând la toate manifestările vieţii de cetă- 
țeni, școală, biserică, desbateri politice și judiciare, teatre 
și tot felul de distracții publice și familiare, numai așă 
profesorul de limbi vii venind în țară va fi pentru elevii 
săi o imagine vie a lucrurilor despre care el are să le 
vorbească; astfel mărginindu-se numai la ceeace a făcut 
în țară cartea de franțuzește ori nemțește, va rămânea 
o literă moartă pentru el ca și cea de greacă și latină. 

Această minunată dispozițiune a d-lui Haret se impune 
cu atât mai mult ca obligatorie pentru toți profesorii 
de limbi vii, cu cât condiţiile de vieață modernă schim- 
bându-se, învățământul secundar caută să prepare pe 
elev pentru aceste nevoi. Cum limbile moderne ocupă 
o mare parte din programul gimnaziului și liceului, na- 
tural este ca și ele să concureze în cea mai mare mă- 
sură la îndeplinirea scopului urmărit de învățământul 
secundar. 

Alături de preocupările intelectuale, literare și ştiin- 
țifice, comerțul, industria și agricultura, trei ramuri de 
bogăție națională, au luat acum un avânt care a schimbat 
aproape cu totul preocupările societății moderne. Pri- 

mele două, mai ales, au sporit legăturile dintre țara 
noastră și celelalte cu cari avem afaceri, și nimic nu 
poate ușură aceste legături decât cunoștința vie a po- 
porului cu care venim în contact. 

Profesorilor plecați până acum în străinătate li s'a 
dat însărcinarea să studieze în acelaș timp și diferite 
instituții culturale, făcând la întoarcere raporturi asupra 
lor, așă că folosul acestei șederi este dublu. 

Incoronarea acestei bune dispoziţii sar face prin tri- 
miterea în străinătate a elevilor celor mai buni la lim- 
bile moderne, pe timpul vacanței care precedează in- 
trarea lor în Univeritate. Şederea lor în străinătate timp 
de 4 luni ar fi de un foarte mare folos pentru însușirea 
culturii superioare pe care o vor primi în Universitate 
Și în acelaș timp o atracție minunată pentru a merge 
din nou la terminarea studiilor universitare, spre a le 
completă. Să sperăm că și această dispoziție va veni 
într'un timp cât mai apropiat. 

DUMITRU BACIU 


Profesor secundar în Câmpulung. 

EXCURSIUNILE ȘCOLARE 


Necesitatea excursiunilor. Excursiunile școlare con- 
stitue pentru învățământ mijlocul intuitiv cel mai neme- 
rit pentru asimilarea cunoștințelor teoretice. Înstrucțiu- 
nea dobândită în școală pe cale auditivă și prin dife- 
ferite mijloace intuitive ca: tablouri, reliefuri, exerciții 
de laborator, colecții minerale, proiecții luminoase etc., 
se complectează și desăvârșeşte prin punerea în con- 
tact a elevului eu realitatea din afară de zidurile școa- 
lei, cu marele laborator care este natura. 

Introdus în acest mediu, elevul dobândește buna de- 
prindere de a observă lucrurile și oamenii, a-și da seama 
prin propria sa judecată despre raportul de cauzalitate 
dintre fenomenele cosmice și sociale, prinde gustul de 
a cercetă și verifică totul prin propriile sale forțe, într'un 
cuvânt se desvoltă în el spiritul de observare şi de imi- 
hahvă. — Dacă la toate aceste foloase adăugăm și pe 
acel al înfremării fizice prin traiul plin de veselie în 
aer liber și prin mijloacele de locomoțiune variate, ce 
se întrebuințează în astfel de ocaziuni, ne putem da pe 
deplin seama de însemnătatea și necesitatea excursiu- 
nilor școlare. 

«Excursiunile școlare în timpul vacanțelor sunt, fără 
îndoeală, un excelent mijloc de a desvoltă spiritul de 

inițiativă al tinerimii, pe lângă influența binefăcătoare 
ce o au din punctul de vedere al igienii și al instruc- 
țiunii. De acea socotesc că aceste excursiuni nu trebue 
să rămână în afară de preocupăriele noastre». Astfel 
se exprimă serbătoritul nostru, în circulara din 9 Ia- 
nuarie 1903, adresată directorilor de licee, seminarii, 
școli normale și comerciale, pentru organizarea excur- 
siunilor școlare în vacanță. 

In «Raportul adresat M. S. Regelui asupra activității 
ministerului Instrucțiunii publice și al Cultelor» d-l Sp. 
Haret motivează în chipul următor necesitatea excur- 
siunilor școlare: 

«De vreme ce numărul sanatoriilor nu poate fi mărit 
prea mult, pentru a da cât la mai mulți școlari mij- 
locul de a profită de aer curat, de a cunoaște țara, 
de a se deprinde cu osteneala și cu vieața mai aspră, 
am îndemnat să se organizeze excursiuni de vară cu 
școlarii, sub conducerea și privegherea profesorilor». 

Istoricul. Privite din acest întreit punct de vedere— 
igienic, educativ și instructiv — excursiile școlare da- 
tează de puțin timp la noi. Consacrarea lor oficială o 
putem fixă la anul 1903, când apare prima circulară 
ministerială prin care se îndeamnă dăscălimea la or- 
ganizarea de excursiuni școlare. 

Dar și înainte de 1903 se făceau excursii. E ade- 
vărat însă că ele se făceau sporadic și la foarte puține 
școli. Exemplul a venit de sus, dela instituția școlară 
cea mai superioară dela noi, anume dela universitate. 
Dela facultatea de științe din Bucureşti şi Iaşi sa dat 
primul îndemn spre astfel de preocupări folositoare; 
regretații profesorii Cobălcescu și Gr. Ştefănescu obiș- 
nuiau să cutreere țara cu studenții lor, spre a-i inițiă ast- 

fel pe cale practică în domeniul experimental al știin- 
țelor naturale (geologia), desvoltându-le în modul acesta 
spiritul de observațiune atât de necesar unor discipline 
pur descriptive. 

Exemplul dat de aceste facultăți a trecut la altele. 
Facultatea de litere din București s'a distins în special 
pe acest teren. Conducătorul și organizatorul excur- 
siilor studențești a rămas până azi regretatul profesor 
universitar Gr. Tocilescu. Sub conducerea lui multe ge- 
nerații de studenți au vizitat și cercetat localităţile cele 
mai însemnate din țară din punct de vedere istoric, 
economic și pitoresc. Profesori mai tineri dela aceeaș 
facultate și dela altele, continuă frumosul obiceiu al îna- 
intașilor lor, așă că în ultimii ani numărul excursiunilor 
universitare a crescut în mod simțitor (1). 

Și e natural ca exemplul pornit de sus să aibă răsunet 
și în celelalte trepte de învățământ. Profesorii secundari, 
şi anume în primul loc cei de istorie, geografie și științe: 
naturale, aucăutat să introducă și în învățământul secundar 
acest minunat mijloc de educațiune și instrucțiune. 

Au fost deci excursii școlare și înainte de 1903. Unele 
licee, școli normale, aveau la această dată la activul lor 
o serie de excursii (Șc. Normală a Societăţii: 8). Totuș 
față de numărul școlilor noastre secundare, excursiile 
executate erau în prea mic număr. Ceeace și constată 
în «Raportul său către Rege» d-l Sp. Haret, când se 


(1) In decursul ultimilor 9 ani numărul excursiilor universitare a. 
variat astfel: 


[1903 1904 1905 1906 1907 1908 1909 1910 1911 


3 2 1 1 


s| $ 4 3 14 

exprimă: « Asemeni excursiuni se mai făcuseră de câteva 
ori in mod izolat de câte un profesor cu şcolarii săi. 
Prin circulara noastră din 9 Ianuarie 1903 am căutat 
să generalizăm această bună deprindere ...». 

Excursie benevole si oficiale. Negreşit această ge- 
neralizare nu s'a putut face de odată. Ea este încă opera 
viitorului. Nu lipsește nici bunavoință din partea profe- 
sorimii, nici sprijinul moral al autorității centrale. Dăs- 
călimea a ştiut prețui această înaltă preocupare venită 
dela autoritatea superioară școlară și în consecință a 
îmbrățișat cu căldură ideea urmărită prin facerea ex- 
cursiilor școlare. Acestei împrejurări se datorește creș- 
terea cea mare a procentului de excursii anuale, săvâr- 
şite dela 1903 încoace, deși caracterul acestora a rămas 
acelaș ca mai înainte, adică benevol. 

Navem o statistică completă a tuturor excursiilor 
benevole din învățământul secundar, dar judecând numai 
după cererile de autorizări venite la minister, cum și 
după ce de obiceiu se dau prin ziare odată cu ivirea 
vacanței de vară — deși trebue să recunoaștem că cele 
mai multe excursii se fac fără reclamă și descrieri prin 
gazete — numărul acestora, față de ce eră înainte de 
1903, nu suferă comparaţie. Nu greşesc dacă afirm că 
cel puțin 1/, din școalele noastre secundare fac regulat 
pe fiecare an câte o excursiune mai depărtată. 

Luna consacrată excursiilor este Iunie, adică luna în 
care se închee activitatea școlară anuală la noi. In de- 
cursul acestor 30 zile—uneori trecând și în luna lulie— 
şi valea, și câmpia și muntele răsună de cântecele ve- 
sele ale tinerilor excursioniști, cari își găsesc cu acest 
prilej răsplata bine meritată a străduințelor de peste an 
la învățătură în aerul cel curat și dătător de vieață, în 

admirația poziţiunilor pitorești cu care este împodobit 
pământul țerii noastre, în înmulțirea cunoștiințelor folo- 
sitoare, în strângerea legăturilor de prietenie și cama- 
raderie dintre colegi etc. 

Și nu numai la țara noastră se mărginesc asemenea 
excursii. Unele sunt făcute pe un picior mai larg, trec 
hotarele țerii îndreptându-se către statele vecine și chiar 
mai depărtate. Bine înțeles atari excursii sunt mai rare, 
ca unele ce necesitează cheltuieli mai mari. Cele mai 
multe se fac fie la frații noștri din Ardeal și Bucovina 
fie la Constantinopol, Sofia, Plevna și orașele bulgărești 
de pe țărmul Dunării. Rare de tot sunt acelea care au 
ca țintă Smirna, Alexandria, Cairo, Roma. 

Organizarea excursiilor școlare în învățământul secun- 
dar a primit un nou impuls din partea autorității cen- 
trale la 1907. În acest an Ministerul școalelor a luat 
dispozițiunea de a nu se mai acordă ajutor bănesc echi- 
pelor de excursioniști, ci numai sprijinul moral al au- 
torizării și intervenire pe lângă Ministerul Lucrărilor Pu- 
blice pentru reducerea pe jumătate din costul pe căile 
ferate. In schimb s'a hotărît ca în fiecare an Cassa Ș-oa- 
lelor (Refer. No. 15.999 din 16 Iunie 1907) să orga- 
nizeze două excursii oficiale (26 lunie—5 Iulie) la care 
să participe elevii absolvenţi cei mai meritoși și săraci 
din licee, seminarii și școli normale, aleși de directori 
în proporție așă în cât să formeze 2 echipe de câte 40 
elevi. Suma anuală prevăzută în bugetul ministerului in- 
strucțiunii încă dela 1907 se ridică la suma de '7.000 lei. 
Până acum s'au făcut 10 excursii oficiale; cele mai multe 
au fost făcute pe Dunăre cu vaporul și pe Bistriţa cu 
plutele. 

Negreșit, excursiile oficiale sunt cele mai bine orga- 

nizate, ca unele ce sunt făcute sub auspiciile și cu chel- 
tueala ministerului. Rămâne numai a se lărgi cadrul or- 
ganizării lor și anume: Să se primească la aceste ex- 
cursii și un număr echivalent de absolvenţi de ai școalelor 
comerciale superioare, cum și a se acordă pe viitor 
aceiaș favoare șc. secundare de fete, pentru cari să se 
organizeze deosebit cu cheltueala statului excursii oficiale. 

Dăm aci tabloul complet al excursiilor oficiale dela 
începutul lor și până azi: 


LOCUL UNDE A FĂCUT EXCURSIA 


Anul 
Grupa A. Grupa B. 


1907 Munţii Gorjului, Vâicei și || Bucovina, Munţii din jud. Su- 
Argeșului ceava şi Neamţu. 


1908 Dunărea dela Vârciorova || Valea Trotușului și Prahovei cu 


Ja Sulina. trecerea prin Transilvania pe 
valea Oltului. 
1909 Idom Valea Buzăului. 
1910 Idem Bucovina și valea Bistritei în 
Moldova. 
1911 Idem Bucovina-Cretești valea Bistriţei 
în Moldova. 


Fiecare grupă fiind alcătuită din 40 elevi, în total 
au luat parte la aceste excursii oficiale 400 elevi ab- 
solvenți. 

Durata lor atârnă de regiunea în care se fac. Cele 
dela munţi ţin 8—10 zile, cele cu vaporul pe Dunăre 
5—6 zile. 

Deosebit de aceste excursii oficiale făcute cu absol- 
venii școalei secundare, în urma intervenirii Cassei Școa- 

lelor (Referat No. 4667 din 12 Fevr. 1910) sa luat 
pispozițiunea de către Ministerul Instrucției a se aduce în 
București, în fiecare an și pe cheltueala statului, elevii 
din cl. VI şi VII dela liceele din provincie, spre a vi- 
zită insitutele culturale și stabilimentele industriale mai 
importante din acest oraș. Pentru acest scop s'a înscris 
încă din 1910 în buget suma de 8000 lei. 

Deocamdată au beneficiat de această bună dispozi- 
țiune numai trei școli și anume: în 1910 liceul din 
T.-Severin și Botoşani, în 1911 liceul din Tulcea. 

Statistica excursilor benevole. Din cercetarea mi- 
găloasă a dosarelor respective din archiva ministerului 
şcoalelor rezultă următoarea situație statistică a excur- 
siilor benevole, făcute în cei din urmă 9 ani de către 
școalele noastre secundare. 

Cifrele din acest tablou fac dovada cea mai convin- 
gătoare de perfecta dreptate ce o aveă fostul ministru 
din 1903, când prin circulara sa din acest an relativă la 
excursiile școlare, a prevăzut «o generalizare a acestei 
bune deprinderi» în învățărnântul nostru secundar. De 
unde înainte de 1903 excursiunile «erau rare și se fä- 
ceau în mod izolat de câte un profesor cu școlarii săi», 
la îndemnul ministerului, buna deprindere capătă con- 
sistență, iar numărul excursiunilor și excursioniștilor merge 
crescând, an de an. 

Numai 1907, anul de tristă memorie, se abate dela 
această creștere progresivă. In termen mijlociu la cele 
40 escursii anuale, aproape 2000 de elevi și eleve din 
cursul secundar, conduşi de profesorii lor, vizitează di- 
ferite regiuni ale țerii, îmbogățindu-și în chipul acesta 
mintea cu cunoștințe folositoare, dar mai presus de toate 
învață să-și iubească patria și neamul în care trăesc şi 

TABLOUL STATISTIC AL EXCURSIILOR BENEVOLE ŞCOLARE 


E et 
1903 | 1904 | 1905 1906 1907 | 1908 1909 1910 1911 

Jad 
a a 
5 NUMELE ȘCOALELOR zë szlzălsshzz ss ss ss ss he feltsje ss 
8 Sia kelang ghia kajan kejan gaja kajen es zl 9333 23 
; E5 SEE s|o-a|E 5 SajES Sa [E E SJES ogjgs TES] Sres ëz 
[=] 22 selzeleslz0 csl20 cofe solsa colz? selaas? s8 
Z Aa zasja za Pă za 5 ajs za [25 za asza fă za 
1] Liceul din Craiova.. . ....... —| —| 1| 40| 1| 112] —| —] 1 40| — —] 1| sol 2 56| 21| 15 
2 > Buzău. ....,.... —| —| — —| —| —| 2| 67] 1 30| 3 123| 3|) 60| 2 47| 4| 152 
3 > » Ploești. pa . 70| 2100| — 1| 180| 2 80| 1 200| 3| 470| 3 87| 1| 20 
4 > » Brăila. ......... =| -| —|—| —| —| 212| 50| — —| 1 40| 4| 99| 2 55| 2| 57 
5 » Si Sava București... .... =| -| —| —| —| —| —| —| —| 2] 22] —] —| 2 30 2 80 
6 » Mihaiu Viteazul București. . . 60| 1| 48| —| —| —| -| —|! —| 4| 156| 3! 150| 3| 150| 4 175 
7 » Mateiu Basarab » —| —| —| —] 21| 50| —| —| 2| 67|] —| —| — -| — -| 1 25 
8 » Lazăr Bucureşti... ...., —| —| 1| 50| —| —| 21| 50| 21| 60| 2| 50| 212| 70| -| —| — — 
9 >» din Pitești , e E Ta e na 3 aid 1| 40| —| —| --| —| 12| 50| 21| 50| 1| 25| 21| 20| 21| 30| 1 30 
10 > » Botoşani. . ese] 2] 30] —|—| 1| 30| —| -| —| —| 2| 43| 21| 20| 2| 4| — — 
11 > >» Piatra-Neamț. ...,. -| —|—|—| 2] 56 —| —]| —| —] 2| 59 1| 15| 2| 45| 1 22 
12 >» » Bacău. ...... ~| -| — -| . 1| 30| —| —] 1| 35| 1| 30| 2| 46| 1 20 
13 > Național lași. : —| —|—|—| 2| 90| 1| 233| —| —| —| -| —| —| 2| 50| 1 60 
14 > Internat » î —| —] —| —| 3| 73| 21| 30| —| —] 21| 211] —| —|—| —|— — 
15 > din Tulcea. B cr ge 00 Vo —| —| —| —| 21| 30| 1| 50| —| —| 21| 45] —| —1—| —]| 2 60 
16 > » Galaţi. .,........ —| —] 12| 40| 1| 40[2a)| 72] —| -| —| —| — —| —| 1 40 
17 > » Focşani E pe O nae ea ie —| = 1| 50| 1| 60| 21| 30| —| —| 3| 100| 21| 30| —| —| 3 83 
18 > » Turnu Severin —| - —] 1| 60; 1| 60| —| —| --| -| 21| 36| —| —|— — 
19 >» » Bârlad. ........ —| —| 1/50 —| —| —| i160 —| —| — —1—| —{|— — 
20 » Başotă din Pomârla. . . =| —| —|—1—| —1—| —| 2140] 1| 26 1) 72] 21| 30 — — 
21| Gimnaziul din R.-Sărat. ...... —| —| —| —} 2] 40] 21| 40) -| —| —| —| 21| 67] 21| 43| 1 38 
22 » > Caracal. —l —| —| —l —| —i —| —i —| —i 21| 40| 4] 2944 21| 25| 1 23 


a După afirmațiunea d-lui Calmuschi din raportul său 

Gimnaziul Şincai 


23| Gimnaziul din Huși 


Alexandria . 
Călăraşi . 
T.-Măgurele 
Tecuciu 

Slatina 

Constanţa 

R.- Vâlcea 

Giurgiu 

T.-Jiu 

Fălticeni 
Câmpulung. 
Roman ...... 
Târgovişte . .... 
Dorohoiu. 
Vasluiu 

Bucureşti 


D Cantemir D 
PRE pedagog. Universitar Bucureşti 


Taşi 


Seminar teologic din Galați 


D 


Veniamin Iaşi . . . 


Setaiaai teologic Central Bucureşti . 


bD D 


musulman Megidie . 


1903 1906 


1904 | 1905 


Numărul 
excursiilor 
No. excur- 
sioniştilor 

Numărui 
excursiilor 
No. excur- 
sioniștilor 

Numarul 
excursiilor 
No. excur- 
sioniştilor 

Numărul 
excursiilor 
No. excur- 
sionistilor 

D 

b) Şcoala Normală a Societății pentru învățătura poporului român a încep 
prezent 16 excursii, făcute câte una pe fiecare an. E singura, la care, cu drep 

rmală a Societății b) 
Craiova . B 
Vasile Lupu Iaşi. 


Carol I Câmpulung 


C. Negri Galaţi . 

Elena Doamna Bucur. 

Școala comercială superioară Galaţi - 
»D 


Şcoala comercială element. Ploeşti. 


? D 
Şcoala sccund. fete gr, 


vs us 


su sue 


> lași . 
» Craiova. 
» Bucur. . 
» T.-Severin 
» Vasluiu 
II Int. București 
» » » Craiova, 
» Ext. No 1 Buc. 
gr. I Ploești 
» Craiova. . 


Oltea D na Iaşi. . 
Carmen Sylva Buc. 


Total. 


Nuinărul 
excursiilor 


pita 


No. excur- 
sioniştilor 
Nuinărul 


bi 
© 


30 


excursiilor 


1905 


No. excur- 
sioniştilor 
Numărul 


excursiilor 
No. excur- 
sioniștilor 


1| 70 
1| 30 
1| 30 
1| 50 


12 423| 14 627| 23 1096| 4 


Numărul 


excursiilor 


1906 


Nó. excur- 
sioniștilor 


50 
30 


70 


0 2189] 


www.dacoromanica.ro 


Numărul 


excursiilor 


No. excur- 


1907 


sioniștilor 
Numărul 


1908 


excursiilor 


No. excur- 
sioniștilor 
Numărul 

excursiilor 


100 
30 
40 
50 


| monoa | l pea pa pt t pat 
1 


1909 


No. excur- 
sioniștilor 
Numărul 

excursiilor 


30| — — 


15 752| 45 2137| 5 


1 30 


1910 


mmm 


No. excur- 
sioniștilor 


75 


Numărul 
excursiilor 


1911 


lana ln 


In lnalull 


1 


No. excur- 
sioniştilor 


100 


6 2727| 51 2005| 53 1886 


ut seria excursiilor încă din anul școlar 1895 96. Are la activul său până în 
t cuvânt putem spune că această bună deprindere a intrat în moravurile şcoalei, 

din care fac parte. Aceste foloase de înalt ordin moral 
sunt mai ales constatate și înregistrate mai în toate ra- 
poartele pe cari conducătorii le înaintează Ministerului 
odată cu sfârșitul excursiunilor. După durată, excursiile 
din tablou se împart în 2 categorii æ) excursii mari, a 
căror durată trece de o zi, putând ajunge până la 15 
şi 20 zile. (Exc. liceului «Unirea» din Focșani, făcută în 
Italia anul acesta, a ținut mai bine de 20 zile.) B) ex- 
cursii mici, a căror durată e de o zi. Și unele și altele 
se fac după un plan întocmit din vreme și comunicat 
Ministerului spre aprobare. 

Cele mai multe sunt făcute în luna Iunie, odată cu 
închiderea şcolilor. Sunt însă și excursii făcute în va- 
canța de Paști, după cum iarăș se găsesc excursii fä- 
cute când școala funcționează. De regulă astfel de ex- 
cursii se fac în două sărbători consecutive, sau cu o 
zi de lucru între ele; în cazul din urmă trebue cerută 
dela minister autorizarea pentru suspendarea cursurilor 
în acea zi la clasa care iea parte la excursie. De obiceiu, 
această organizare se acordă, dacă întreaga clasă iea 
parte la excursie, sau cu condiţiune ca restul elevilor 
neparticipanți să facă în acea zi o excursie mai mică 
prin vecinătatea școlii. 

O analiză mai amănunțită a tabloului ne arată că la 
unelejșcoli excursia face parte nedespărțită de activitatea 
școlii, care numai atunci se consideră încheiată când are 
loc sfârșitul excursiei. Pentru asemenea școli timpul va 
transformă bunul obiceiu în tradiție. 

La alte şcoli se constată întreruperi mai mari sau 
mici, mai dese sau mai rare, în șirul anual al excursiilor. 

Negreşit, în tabloul de mai sus nu se găsesc înscrise 
toate școalele secundare. Numărul acestora fiind în toată 

țara 83, iar în statistica dată nefigurând decât 61, ur- 
mează că sunt și școli cari nau la activul lor nici o 
excursiune până în prezent. Dosarele ministerului ne 
vorbesc însă că unora din ele, deși dornice de a face 
excursii, nu li sa putut da autorizația pentru motive 
bine întemeiate. 

Cele mai multe mau putut face excursii din lipsă de 
fonduri. Dar, tot atât de adevărat e că se găsesc școli, 
cari au rămas cu totul în afară de sfera aceasta de preo- 
cupare, cari nau făcut vreodată intervenire de ajutorare 
sau autorizare. Contingentul cel mai mare în această 
privință îl dețin școlile comerciale elementare. 

In parte, acest fapt își are explicarea prin aceea că 
mai toți elevii înscriși în aceste școli aparțin clasei pro- 
letare. 

Alături de școalele de băeți, tabloul ne arată cu un 
număr destul de respectabil de excursiuni și pe cele de 
fete. Ar fi un act de dreptate, dacă pe viitor sar or- 
ganiză pentru aceste școli, ca și pentru cele comerciale 
excursiuni oficiale. 

Recordul, în ce privește numărul excursiilor în perioada 
dela 1903 încoace, îl deține Zceu/ Mihaiu Viteazul 
(17 exc.), iar în ce privește numărul excursioniștilor: 
liceul Petru si Paul din Ploesti (1137 excursioniști). 

Luând în considerare însă statornicia în timp la fa- 
cerea excursiunilor, constatăm că în răstimpul amintit 
numai „Scoala Normală a societăţii pentru învăţă- 
tura poporului român“ are la activul său pe fiecare 
an câte o excursie. 

Locurile din țară vizitate de echipele de excursioniști 
sunt numeroase și fac parte din cele 3 regiuni fizice 


ale României. Fără a aveă pretențiunea de a indică 
38 

toate localitățile vizitate de fiecare școală în parte, dăm 
aci cele mai de seamă ținuturi către care se îndreaptă 
cele mai multe echipe: Valea Prahovei; Valea Oltului în 
jud. Vâlcea; Valea Bistriței în jud. Suceava și Neamț; 
Valea Dunării: Brăila, Galați, Tulcea, Sulina; Porțile 
de fier, Severin-Giurgiu, etc. Bucureștii cu instituțiunile 
sale de cultură și instalațiile industriale; Constanța și 
podul Carol I; Valea Jiului; Curtea de Argeș; Salinele; 
Iași; fermele statului; Târgovişte; C.-Lung-Rucăr; Do- 
meniile Coroanei; Comana-Călugăreni; Valea Argeșului; 
Susana-Cheia; Valea Trotușului: T.-Ocna, Slănic-Mol- 
dova; Valea Teleajenului; Valea Buzeului-Nehoiași: Mă- 
năstirile din Neamț, etc... 

Recordul îl deține valea Prahovei. 

Excursiunile făcute peste graniță se îndreaptă mai 
ales către următoarele locuri: Brașov, Sibiu şi alte loca- 
lități din sudul Transilvaniei; Cernăuţi-Mst. Putna-Dorna- 
Suceava și alte locuri din Bucovina; Nicopoli-Plevna- 
Sofia; Rusciuc; Orșova-Cazane-Belgrad; Constantinopol; 
Reni-lsmail-Odessa etc.. 

Recordul îl detine sudul Transilvaniei si Bucovina. 


* 
* * 


Dela anul circulării, adică timp de 9 ani, școlile noastre 
secundare au făcut 322 excursiuni (309 exc. benevole 
și 13 oficiale), la cari au luat parte o legiune de 14.244 
școlari. Anul cel mai bogat în excursii a fost pentru 
învățământul secundar 1909 iar pentru cel universitar 
1911. 

Sumele totale dela sfârșitul coloanelor ne arată o îm- 
bucurătoare creştere a numărului excursiunilor și școlilor 
participante. De unde în primii 4 ani 85 școlari fac 104 

excursii, în ultimii 4 ani 125 școli fac 186 excursii. Tot 
odată numărul excursioniștilor e de două ori mai mare 
în perioada a doua decât întâia, (9155 față de 4689). 


* 
ko + 


Dar nu numai școlile secundare și comerciale, cuprinse 
în circulara din 1903, sunt îndemnate a face excursii 
în timpul vacanței. Excursiile sunt tot atât de folositoare 
și celorlalte categorii de școli speciale: profesionale, de 
agricultură, viticultură și meserii. 

O d-nă directoare de șc. profesională cerând mai anii 
trecuți ministerului încuviințarea facerei unei excursiuni 
cu elevele școalei, motivează, cu drept cuvânt, această 
cerere prin acea că excursiile fiind nu numai instructive 
ci și recreative, apoi neapărat că se cade a se da voe 
elevelor dela profesional să facă o asemenea excursie, 
ca unele ce duc vieață de școală și atelier tot anul și 
nu se bucură de vacanța cea lungă a colegelor lor dela 
șc. secundară. 

lată de ce ministerul a lărgit dreptul de a face ex- 
cursie și altor școli speciale; iar circulara din 9 Aprilie 
1909, pe careo reproducem mai jos, e adresată tutu- 
ror şc. speciale, dependinte de ministerul instrucției. Ca 
urmare, vedem că și aceste școli speciale organizează 
pe fiecare an excursii, cari să fie pentru elevi un mij- 
loc practic de îmbogățirea cunoștințelor în domeniul 
specialității lor și în acelaș timp o recreație binefăcă- 
toare pentru munca grea depusă în cursul anului. Pentru 
anul 1909 au cerut și obținut autorizația de excursie 
17 școli speciale. Notăm câteva: șc. profesională de fete 
gr. | și II A. Robescu din București, șc. de agricultură 

din Roman și Armășești, șc. de viticultură din Odobeşti, 
șc. inferioară de meserii din Câmpulung etc. 

Ar fi de dorit ca, ceeace se consideră atât de ne- 
cesar pentru instrucția și educația complectă a elevilor 
dela școlile statului, să aibă răsunet şi în institutele 
particulare. 

Aceasta cu atât mai mult, cu cât chiar și în învăță- 
mântul primar a început a se predă elevilor unele cu- 
noștințe în mod direct prin contactul școlarilor cu na- 
tura. Învățătorul ca și institutorul sint obligați prin 
program a familiariză pe elevi cu elementele geografice 
prin mici excursii făcute afară din oraș şi sat. Și nu 
numai la geografie, dar la toate științele de intuiție ob- 
servarea naturii e lucrul principal. Acest lucru a fost 
prea bine înțeles de unii membri ai corpului didactic 
primar, cari au și căutat să-l pună în practică, orga- 
nizând cu micii lor elevi excursiuni ceva mai depărtate. 
E adevărat însă, că numărul acestora e foarte mic. E 
abia un început. Negreșit sunt și greutăți mai mari de 
invins ca la învățământul secundar. Ministerul, întrucât 
aceste excursii sunt făcute pe cheltueala proprie, dă 
sprijinul moral organizatorilor, acordându-le autorizația 
cerută și reducerea tarifului pe căile ferate. Printre ex- 
cursiunile de acest ordin cităm câteva: Școala din co- 
muna Comarnic și cătunul Isvor-Sinaia a făcut o ex- 
cursiune de 3 zile cu 60 elevi la Pitești-Curtea de Argeș 
în 1909; în acelaș an școala primară No. 2 de băeți 
din Roman o excursiune la Bacău-Letea; școala primară 
de băeți No. 1 «Trei lerarchi» din lași o excursiune 
la Vișan în 1910; școala urbană mixtă «Carmen Sylva» 
din Sinaia o excursiune la Florica și Curtea de Argeș cu 
55 şcolari; școala primară din R.-Vâlcea o excursiune 

cu 30 elevi la Constanța ; școala primară mixtă a C.F.R. 
din gara Piatra Olt o excursiune cu 20 elevi pe valea 
Oltului până la Câineni în 1911; școala de adulte de 
pe lângă școala rurală din Capitală o excursiune la Rus- 
ciuc în 1910 etc. 

Formabhtăţi. Măsuri pentru generalizarea excur- 
siunilor. Rolul directorilor. 

Am spus că toate excursiunile școlare se bucură de 
sprijinul moral al Ministerului ÎInstrucţiei. Organizatorii 
acestora sunt îndatorați a împlini mai multe formalități 
cerute prin circulara No. 21.821 din 9 Aprilie 1909 și 
adresată tuturor școalelor secundare de băeți și fete, 
seminariilor, școalelor normale de băeţi și fete şi scoa- 
Jelor speciale. 

lată această circulară: 

«In anii trecuți s'au ivit diferite neajunsuri cu oca- 
ziunea alcătuirii excursiunilor școlare, din cauză că ra- 
poartele direcțiunilor prin care se cereă autorizare, sau 
nu conțineau toate datele trebuincioase, ceeace necesită 
o corespondență pentru completare, sau sosiau la mi- 
nister prea târziu. Spre a se înlătură pe viitor asemeni 
neajunsuri, avem onoare a vă pune în vedere că, în 
cazul când voiți să organizați o excursiune, să nu faceți 
și să nu îngăduiți să se facă nici o pregătire de orga- 
nizare, până ce nu veţi cere din timp aprobarea mi- 
nisterului. 

In cererea -de aprobare veți indică scopul excursiunii, 
intinerariul probabil, compunerea trupei excursioniste, 
numele profesorilor conducători și fondurile cu care are 
a se face excursia. 

In ce privește fondurile, trebue ca ele să fie sufi- 
ciente, pentru a se puteă face întreaga excursiune au- 

torizată, în cât să nu se mai facă apel la primăriile co- 
munelor, pe unde trec excursioniștii. 

In ce privește reducerea pe căile ferate, veți observă 
dispozițiile din circulara noastră No. 44.506 din 2 Iu- 
lie 1908. 

In timp de o săptămână cel mult după facerea ex- 
cursiunii, veţi înaintă ministerului un raport, care să 
conțină toate amănuntele atât de ordin material (nu- 
mărul elevilor, clasele, numele conducătorilor, itinerariul, 
timpul, popasurile, recolta, ţinuta) cât și de ordin su- 
fletesc (lucrările făcute în timpul excursiunii, lucrările 
date pe urmă, spiritul ce animă pe elevi, cunoștințele 
dobândite, foloase generale etc.)». 

Am spus că generalizarea excursiunilor e încă opera 
viitorului. Statistica ne arată că nu toate școalele se- 
cundare și speciale au făcut uz de acest mijloc atât de 
folositor pentru instrucțiunea, educațiunea și sănătatea ti- 
nerelor generații; — iar multe din școlile care l-au întro- 
dus în disciplina școlară îl scot la iveală numai din 
când în când. Puţine sunt acele școli la cari să se vadă 
o stăruință continuă în executarea excursiunilor. 

Cauze multiple au contribuit și contribiesc la men- 
ținerea acestei stări de inferioritate. Cea mai de seamă 
din toate e lipsa de mijloace bănești și greutatea de a 
procură asemenea mijloace. 

Sunt interesante din acest punct de vedere rapoar- 
tele directorilor de școale secundare și speciale înain- 
tate ministerului ca răspuns la circulara din 9 Ianuarie 
1903, relativ la organizarea excursiilor de vacanță. 

lată ce spune un director de școală comercială din 
nordul Moldovei: «Excursiunile cu elevii în timpul va- 
canței, găsesc că sunt în adevăr tot ce poate fi mai 

instructiv și mai folositor din toate punctele de vedere. 
Insă în timp ce în alte țeri asemenea excursii — fiind 
intrate în moravuri — se fac cu multă înlesnire, de oarece 
părinții sunt deprinşi la mici sacrificii şi deci le fac 
cu multă bunăvoință când este vorba de instrucția 
copiilor lor, — la noi din contră: lumea e deprinsă să vadă 
dându-se totul dela stat, așă încât chiar părinții cari 
dispun, foarte cu greu se hotărăsc la a sacrifică 
ceva, ori refuză cu totul... . Așă fiind lucrul, cred că. 
deocamdată, în curs de câțiva ani, va trebui să facem 
şcoală în această privință, deci să începem cu excursii 
de incercare și o deprindere la mici sacrifici etc... 

Şcoala de mai sus a făcut în decurs de 9 ani, 4 
excursii. 

Directorul unui liceu, dintrun mare oraș comercial 
din Muntenia, respunde următoarele în aceeaș chestiune: 
«Excursiunile de care vorbiţi în ordinul d-voastre, sunt 
foarte posibile, cu cheltueli foarte mici chiar, când se 
găsesc domni profesori cu drag de ele, cu energie și 
cu oarecare inițiativă pentru procurarea de fonduri. Pe 
lângă cofzafule elevilor, sar puteă strânge fonduri, 
Cu mici serbări date de excursionişti, fie în orașul de 
reședință, fie în orașele de trecere... .», 

Această școală a făcut în curs de 9 ani, 15 excursii. 

In ambele aceste răspunsuri se vede că preocuparea 
de căpetenie în organizarea excursiilor este procurarea 
mijloacelor materiale, cari, nu cu mare ușurință, se pot 
strânge. 

Dela stat nu trebue a se cere decât ceeace poate 
da. Și apoi nu e bine a deprinde pe elev, de pe bă- 
cile școalei chiar, cu ideia că statul trebue să dea totul. 
Trebue a-l obișnui cu idea sănătoasă a economiei, a 

privațiunii dela micile plăceri și a desvoltării inițiativei 
personale. 

Aveă deci mare dreptate serbătoriul nostru să pună 
următoarea rezoluțiune pe cererea de ajutor a unui di- 
rector de liceu de peste Milcov: »Ministerul nu poate 
da nimic, decât reducerea de 50%, la tren pentru ex- 
cursii; și chiar dacă ar puteă da, nu trebue să dea, 
pentrucă asemenea excursii nu sar face pentru inte- 
resul său, ci tot pentru al școlarilor. Observăm că anul 
trecut școlarii din Focșani au putut face excursiuni la 
munți și la lași, fără nici un ajutor de nicăeri». 

Am ferma convingere, că acolo unde se găsesc pro- 
fesori cu tragere de inimă pentru excursii, și mai ales 
directori cari nu numai să privească cu simpatie idea în 
sine, dar care și să dea tot sprijinul lor organizării de 
excursii: fie prima îndemnare elevilor la facerea de so- 
cietăți de excursie, fle prin darea de serbări școlare 
pentru mărirea fondului de excursie provenit din cotizații, — 
acolo fără doar și poate, școala va aveă parte de ex- 
cursii în fiecare an. 

Negreșit că acolo unde să găsesc directori cari se 
mulțumesc a răspunde în chip laconic ministerului că 
«din lipsă de mijloace excursiuni școlare nu se pot face», 
sau cari vor să scape prin tangentă dând răspunsuri 
ca acesta «părerea subsemnatului este că asemenea 
excursiuni sunt folositoare elevilor, dar că nu pot fi 
conduse decât de acei d-ni profesori, cari își asumă 
răspunderea incidentelor și accidentelor ce se pot în- 
tâmplă», evident că acele școli vor sta de o parte de 
această lature a activității școlare. 

Cele mai reuşite excursiuni se fac de acele școli ai 

căror directori sunt pătrunși de insemnătatea chestiunii 
și veghează continuu la traducerea ei în fapt. 

Prin îndemnul și stăruința lor, unite cu ale colegilor, 
se poate strânge în fiecare an fondul necesar pentru 
realizarea excursiei; prin direcțiunea școlii se obține au- 
torizarea și celelalte avantagii dela autoritatea centrală, 
dacă bine înțeles, se îndeplinesc la timp formalitățile 
cerute mai sus. De aceea e de remarcat faptul, că acele 
școli au la activul lor mai multe excursiuni ai căror 
directori sunt în acelaș timp niște entuziaști excursioniști. 

G. GORCIU 


Profesor secundar în Bucureşti. 

COMISIA PEDAGOGICĂ 


Dintre miniștrii cari sau perindat la departamentul 
cultelor și instrucţiunii, cel care a lucrat mai mult pen- 
tru școală și biserică este fără îndoeală d-l Sp. C. Haret, 
care a avut până acum în trei rânduri conducerea acestui 
departament. D-sa, cât a fost ministru, sa arătat așă 
de vrednic de acest loc, a lucrat cu atâta pricepere, În- 
cât cu drept cuvânt i sa dat supranumele de «omul 
şcoalei». 

Cu mintea d-sale superioară, cu sufletu-i mare, a tras 
linii adânci în toate ranurile învățământului, a croit 
drumuri largi şi bine definite în toate direcțiile, a luat 
atâtea măsuri de îndreptare, încât nu e șurub din această 
mare maşină care să nu se fi resimţit în bine de condu- 
cerea pricepută a d-sale. Și măsuri de acestea mari, unele 
chiar eroice, nu a luat numai când a fost pentru prima 
oară ministru. La fiecare dată, cât a fast'în fruntea în- 
vățământului, d-l Haret și-a legat numele de acte mari, 
menite a proinovă și desăvârși educaţia naţională. 

Ca să nu amintim decât măsurile luate pentru per- 
fecționarea corpului didactic -secundar, d-l Haret este 
acela care a luat mai întâiu măsuri pentru pregătirea 
şi perfecționarea didactică a profesorilor secundari. Se 
ştie că înainte de 1898 se recrutau printr'un concurs la 

care se cereau numai cunoștințe de 7 clase liceale; 
de pedagogie nici nu se pomeniă. D-sa, prin legea din 
1898, între altele, a dat ființă seminarului pedagogic uni- 
versitar, unde viitorii profesori să dobândească cuno- 
ştințe profesionale, pe lângă cele de specialitate. Apoi, 
în locul concursului de odinioară, a introdus examenul 
de capacitate, la care, pe lângă probe de cunoștința 
specialități, se cer şi probe de pedagogie. Afară de 
acestea, fiindcă se găsesc în corpul didactic secundar 
încă mulți fără pregătire pedagogică, d-sa a instituit con- 
ferințele didactice pe specialități, la care s'au discutat chestii 
de metodică și sau făcut lecții practice, spre a se pune 
şi profesorii vechi în curent cu nouăle metode. Când fu 
ministru acum în urmă, între altele, d-l Haret a insti- 
tuit o comisiune, menită de asemenea să contribue la 
perfecționarea corpului nostru didactic secundar. E vorba 
de comisiunea pedagogică, instituită prin deciziunea 
No. 71.301 din 13 Noemvrie 1907. 

Această comisiune, în care sunt reprezentați profesorii 
de toate materiile de liceu, este un mijloc foarte nemerit, 
cred eu, pentru desăvârșirea profesorilor secundari. Ea este 
în acelaș timp un document prețios, din care se vede, pe de 
o parte preocuparea continuă a d-lui Haret de a ne per- 
fecționă în meserie, iar pe de alta superioritatea spiri- 
tului d-sale, care găsește la fiecare problemă școlară soluții 
petrivite. Intr'adevăr, soluția nemerită pentru îndreptarea 
unei stări rele sau pentru desăvârșirea uneia bune nu o 
pot vedeă decât mințile superioare. 

Am avut onoarea să fac parte din a doua serie de 
profesori numiţi în comisiunea pedagogică, și am avut cu 
chipul acesta prilejul de a auzi chiar pe d-l Haret expli- 
când rostul acestei comisiuni. Pe cât mă va ajută memoria, 

voiu căută să redau din ideile pe care d-sa ni le-a ím- 
părtășit, prin Aprilie 1910, în sala Consiliului perma- 
nent, cu privire la rostul comisiei pedagogice. 

Intro formă simplă, nepretențioasă, absolut naturală, 
formă din carg reieşiă numai convingere adâncă și dorința 
de mai bine, d-sa ne spuneă, în esență, cam următoarele: 

Serviciul de control al învățământului e cu totul in- 
suficient şi, față cu mijloacele de cari dispune azi statul 
nostru și, mai ales, față cu alte nevoi mai urgente pe 
care le are școala—cum sunt, bunăoară, medicii școlari— 
e peste putință să i se aducă pentru moment vreo îm- 
bunătățire. 

Apoi, inspectorii școlari, după ce sunt foarte puțini, 
mai tot timpul le este absorbit de felurite anchete, așă că 
nau timp să inspecteze nici măcar câte odată pe an pe 
fiecare profesor, spre a-l vedeă cum lucrează, a coriji 
unde se simte trebuință și a controlă îndreptarea. Afară 
de aceasta, inspectorii, chiar unde inspectează, nu pot 
provocă pretutindeni îndreptarea posibilă, din cauza si- 
tuaţiei lor oficiale. Profesorul știe că inspectorul vine să— 
controleze cum a lucrat și lucrează. Mai știe că, dacă 
elevii se vor prezentă slab, va fi notat rău, așă că de 
mai înainte e pornit contra lui; sfaturile pe care i le 
dă îl revoltă, știind că vor fi consemnate și în proce- 
sul verbal de inspecție. Unii profesori cari fac politică 
cred că inspectorul a venit să-i persecute și, orice le-ar 
spune, cred că e pornit din ură politică. Alți profesori 
mai sunt și foarte încrezători în ei: cred că ei lucrează 
foarte bine și se supără când se întâmplă ca inspec- 
torul să le atragă atenția asupra greșelilor ce fac. Sunt 
gata să pornească răsboiu contra lui și contra Ministrului, 
care—zic ei—caută să le facă fel de fel de neajunsuri. 

In fața acestor constatări, spuneă mai departe d-l 
Haret, sa gândit că o mulțime de lipsuri de care su- 
fere azi școala sar îndreptă prin vizite colegiale pe 
care și le-ar face profesorii de aceeaș specialitate unii 
altora. Aceasta l-a determinat la alcătuirea acestei co- 
misii, compusă din profesori de toate specialităţile. Mem- 
brii comisiei au să facă vizile colegilor dela celelalte 
şcoale, să asiste la lecţiile lor, să stea în urmă de vorbă 
asupra lecţiilor, să discute cum ar fi mai bine, să încerce 
împreună și să hotărască cum trebue să se urmeze mai 
departe. In chipul acesta, spuneă d-l Haret, crede că 
se vor obține mult mai multe îmbunătățiri, deoarece 
profesorul, știind că se află în fața unui coleg care na 
venit să-l noteze rău, ci numai să vadă cum lucrează, 
nu va aveă acea pornire pe care o are față de inspec- 
tor, va sta de vorbă cu colegul, va ascultă părerea lui 
ȘI-O va spune pe a sa, vor discută asupra lor și vor 
hotărî întrun fel sau altul, fără teama însemnării rele. 

D-l Haret spuneă mai departe că și membrii comisiei 
vor trage foloase mari din vizitarea colegilor, căci vor 
aveă ocaziunea să asiste la lecţiile tuturor și vor învăță 
foarte multe lucruri, care, poate, d-lor le-au scăpat din 
vedere. Mai mult încă, d-sa credeă că cei mai folosiți de 
pe urma acestei comisii vor fi înșiși membrii ei. Așă-i 
făcut omul: mai curând adoptă ce vede mai bun la 
altul decât să primească sfaturi dela el. Deaceea d-l Haret 
ne afirmă că, după ce această comisie va începe să 
prindă, va căută să primenească din ce în ce mai des 
membrii ei, așă că într'un interval scurt toți profesorii să 
treacă prin comisia pedagogică. 

Vreo doi din membri, cari făcuseră parte și din co- 
misiunea anterioară, au raportat despre cele ce au întâl- 

nit în vizitele pe care le făcuseră; arătările d-lor con- 
firmau și mai mult părerile d-lui Haret și dovediau cu 
noi argumente necesitatea și foloasele comisiunii peda- 
gogice, ași cum o concepuse d-sa. 

Nu ştiu ce reflecții își vor fi făcut, în urma acestei 
cuvântări, ceilalți colegi din comisiune, în ce mă privește, 
mărturisesc sincer că am fost foarte adânc impresionat, 
atât de simplitatea și naturalețea vorbirii, cât și, mai 
ales, de ingeniozitatea mijlocului găsit pentru perfecțio- 
narea noastră. După mine, nu găsesc mijloc mai nime- 
rit pentru perfecționarea unui profesor, decât acela de 
a-i da putinţa să asiste la lecțiile tuturor colegilor săi. 
Prin aceasta el are prilejul să vază cum lucrează alții, 
compară cu modul său de a lucră, reține ce i se pare 
mai bun, iar ce nu i se pare nemerit lasă la o parte. 
Comisiunea pedagogică este, după părerea mea, un mij- 
loc de perfecționare cu mult superior conferințelor pe 
specialități, care de multe ori degenerau în discuţii oțioase 
și inutile. Timpul a fost prea scurt pentru ca această 
comisie să-și ti dat roadele. Cu cât însă timpul va trece 
și profesorii se vor convinge de utilitatea ei, cu atât și efec- 
tele comisiei pedagogice vor fi mai mari și mai bine făcă- 
toare. Convingerea mea intimă și sinceră este, o repet, că 
această comisie, în forma în care a conceput-o d-l Haret 
este cel mai bun mijloc găsit până acum pentru co- 
rijarea greșelilor și pentru desăvârșirea ín metodă a 
profesorilor secundari. Sunt fericit că am prilejul să 
aduc pentru aceasta d-lui Haret omagiul meu respectos 
și să-i amintesc că tot d-sale îi revine meritul de a fi 
găsit și instituit, în forma cea mai folositoare, după mine, 


comisia pedagogică. 
ăia G. 1. CHELARU 


Profesor secundar în Bucureşti, 

TRIMITEREA IN STRĂINĂTATE 
PENTRU PERFECȚIONARE 


D-l Sp. C, Haret, așternând pe baze nouă și cu totul 
moderne învățământul secundar din țara noastră, s'a 
gândit că o organizaţie, oricât de perfectă ar fi ea, nu 
va puteă da rezultatele dorite, dacă cei chemaţi să o 
aplice — corpul profesoral — nu este la înălțimea sa. 

«On pourra modifier — zice d-l Gustave le Bon (1)— 
comme on le fait chaque jour, les programmes, mais 
comme ces modifications ne touchent pas aux méthodes, 
les resultats ne pourront changer». 

Cursul de pedagogie instituit la Uuiversitate pentru 
viitorii profesori, seminarul pedagogic și lecţiunile prac- 
tice, cu o școală secundară alipită pe lângă fiecare Uni- 
versitate, erau începutul. Dar d-l Sp. C. Haret nu sa 
mărginit aci și în anii următori, fiind din nou Ministru 
al Școalelor, a căutat să ducă mai departe opera înce- 
pută și susținută cu atâta trudă, față de lipsa de stabili- 
tate, care caracterizează întreaga noastră vieață de stat. 

Măsura luată în 1908, de a se trimite în fiecare an 
un număr de profesori în străinătate spre a se perfec- 
ționă și a studià în acelaș timp și organizația didactică 
și administrativă dintrun centru universitar, cu obliga- 


'(1) Psychologie de l'éducation, pag. VI. 

ția să înainteze, la înapoiere, Ministerului, un memoriu 
de cele văzute, face parte tot din acel sistem pedagogic, 
admirabil de bine chibzuit. De natură pe de o parte a da 
posibilitatea profesorilor meritoși a-și întregi și completă 
cunoștințele, iar pe de altă parte, vizitând învățământul 
de aiurea, cu a lui organizație, programe, metode, corp 
profesoral, să observe, să judece și să stabilească com- 
parații. Și din amândouă părțile câștigul va fi mare pen- 
tru învățământul din țara noastră. 

In afară de cunoștințele științifice câștigate ascultând 
pe marii profesori ai universităților mondiale și menite 
a deschide orizonturi largi și nouă, vin în al doilea 
rând alte cunoștințe, pe cari totdeauna ți le dă schim- 
barea unui mediu social: vieața altui popor, cu calită- 
țile și defectele sale, cu progresele pe toate tărâmurile 
şi cu felul de a înțelege rostul vieții, e de măsură a 
da, prin exemple vii, cele mai de seamă învățăminte. 
Așă subsemnatul a rămas cu totul surprins de calitățile 
de economie, cumpătare și cuviință ale burghezimei 
franceze, ale acelei burghezimi, care ar trebui să slu- 
jească de pildă și altor popoare și în special nouă, cari 
ar trebui să înțelegem că singură clasa aceasta mijlocie 
a fost în toate timpurile păstrătoarea libertăţii popoarelor. 
Dispariţiunii ei se datorește în primul rând prăbușirea 
Romei, după cum și astăzi, lipsa aceleaș clase a făcut 
și face ca Rusia să vină așă de târziu și să însemnneze 
așă de puţin, pe harta Europei. 

Trecând apoi la programele culturale, la cunoașterea 
deaproape a învățământului unei alte ţeri, aci câștigul, 
din punct de vedere cultural și social, este tot atât de 
important. Dar a cercetă la fața locului școlile altor 
popoare, mai înaintate în cultură ca noi, a le vedeà tot 

mecanismul de funcționare, programe, metode, profe- 
sori; a asistă, în clase, la lecţii și a vedeă ce fel înțeleg 
și aplică și alte popoare pedagogia, cum se fac cur- 
surile, cari sunt metodele, ce fel sunt cei chemați să 
le aplice și rezultatele cari sunt — acesta este câştigul 
cel mai mare din punctul de vedere strict profesional 
al profesorului. 

E de nediscutat că de valoarea unui învățământ 
depinde și progresele unei țeri și că fiecare perioadă 
a istoriei popoarelor cere o educație nouă, deoarece 
mediul social se schimbă și cu el și nevoi nouă se nasc. 

Țara noastră, pentru care împrejurările politice făcură 
să însemneze ceva târziu pe harta Europei, a fost fatal 
ca atunci, când veni în atingere cu cultura apuseană, 
să înceapă prin a împrumută din tot și de toate, cu 
toptanul și fără nici o alegere, deoarece i se cereau în 
acelaş timp două munci extrem de grele: pe de o parte 
pretenția să se țină în curent cu toate ideile și curen- 
tele nouă, ce zilnic năvăliau și frământau mințile apu- 
sene, iar pe de altă parte nevoia să umple și să com- 
pieteze toate lipsurile, toate golurile și salturile, pe cari 
țara noastră nevoită a fost să le facă. Și astăzi, dacă 
vedem multe lipsuri, dacă adesea șovăim, dacă prea 
mult forma goală ne stăpâneşte, aceasta trebue s'o vedem 
în primul rând în această luptă grea și în al doilea rând 
în aceă lipsă de pregătire, menită a ne da înțelepciunea 
în a ști ce să alegem și cum să alegem dela alții. 

La prefacerile sociale din o țară școala este cea din- 
tâiu chemată să lucreze și de aceea se cere ca profesorul 
să poată fi cât mai bine pregătit și această pregătire 
nimic nu i-o poate da mai bine de cât exemplele bune 

şi rele— deoarece și ce este rău te poate instrui și 
feri de greșeli— de aiurea. 

O ședere cu folos în străinătate te naște din nou. 
Multe idei se refac în tine și orizonturi largi și nouă 
ți se deschid. Toţi cei cari s'au întors din alte țeri au scris 
— şi spațiul nu-mi îngădue să pot arătă ce a scris 
fiecare—au adus idei nopă—caută să îndrepte multe păreri 
greșite, răspândesc în jurul lor o atmosferă sănătoasă. 
O bogată literatură didactică începe să se nască. Și în: 
ziua, când din aceștia vor fi cât mai mulți, e de necon- 
testat câștigul, care va fi pentru învățământ în genere. 

Deaceea măsura aceasta de a se trimite, în fiecare 
an, în străinătate profesori secundari, ca şi ideia de a se 
acordă concedii ex officio și reciproc la profesorii de 
limbi străine, sunt poate două din cele mai importante 
fapte, în învățământul secundar, dela 1907 încoace. Se cu- 
vine dar astăzi, mai mult ca oricând, să aducem prinosul 
de recunoștiință acelui Ministru al Școalelor, care cel din- 
tâiu la noi în țară a înțeles că de personalitatea profeso- 
rului depinde valoarea unci școli și progresele unei țeri. 

Şi nu putem termină mai bine articolul de față, de 
cât reproducând cuvintele unuia din intemeietorii unor 
asemenea burse la Universitatea din Paris: «La com- 
paraision des moeurs et des institutions nationales avec 
les moeurs et les instutions politiques, religieuses, so- 
ciales et économiques des pays étrangers était de nature 
à élargir les esprits, ă les élever et à rendre les maitres 
et les maitresses de la jeunesse frangaise plus aptesă 
remplir leur tâche d'éducation.» 


ELIODOR CONSTANTINESCU 


Profesor secundar în Râmnicul-Vâlcea. 

RECRUTAREA CORPULUI 
DIDACTIC SECUNDAR 


Suntem un popor tânăr care pe teren cultural abiă 
poate numără un veac de când a încercat să tacă primii 
pași spre progres;iar dacă comparăm începutul cu re- 
zultatul la care am ajuns azi, putem fi mândri că întrun 
așă de scurt timp am ajuns atât de departe. Intr'adevăr, 
pe când celelalte țeri ale apusului ajunseseră să aibă 
universități bătrâne de câteva secole, România nu nu- 
mără decât câteva școli la sate; pe când celelalte ţeri 
dădeau anual un număr însemnat de oameni culți, Ro- 
mânia eră lipsită și de micul număr trebuincios puține- 
lor școli ce le aveă. 

Impiedicați în desvoltarea noastră culturală de Rusia 
şi Austria care voiau să înnăbușe în' noi orice mișcare 
spre progres, pentru a puteă să ne stăpânească mai 
ușor, a trebuit entuziasmul și dragostea nemărginită a 
lui Gh. Lazăr care să aducă toată munca lui neobo- 
sită, toată râvna pentru progresul și luminarea țerii de 
dincoace de Carpaţi. Greutățile, ce a întâmpinat la îm- 
plinirea idealului său, au fost multiple. Școala înființată 
de ella Sf. Sava n'aveă nici local cum trebue, nici ma- 
terial didactic, nici alți profesori decât pe el. Iarna, în 
clasele friguroase, cu geamurile sparte și cu zăpada in- 

trând înăuntru, în fața unui număr restrâns de școlari, 
după nopți petrecute în ridijarea cursurilor, cu mâna 
tremurând de frig, expuneă el lecțiunile sale care co- 
prindeau toate specialităţile: gramatică, aritmetică, geo- 
metrie, istorie, etc. 

La lași Asachi însuflețit de aceleași aspirațiuni fru- 
moase, grupă în jurul lui pe tinerii doritori de studii 
și munci cu aceeaș râvnă pentru înființarea unei școli 
secundare românești. 

lar dacă aceste cursuri făcute cu atâta trudă nu co- 
respundeau cerințelor pedagogiei moderne, au dat totuș 
rezultate bune, căci dascălii și discipolii lucrau neobosiţi 
și cu dragoste. 

Prin înființarea la București în lanuarie 1860 a gim- 
naziului «Lazăr» și în Septemvrie acelaș an a gimna- 
ziului «Mateiu Basarab», se simte nevoia unei orânduiri, 
a unui program după care să se predeă cunoștințele în 
aceste școli, precum și nevoia de dascăli pregătiţi pentru 
predarea lecţiilor. In 1864 se întocmeşte prima lege 
care fixează programa și normele după care sunt re- 
crutați dascălii secundari. Numărul absolvenților gimna- 
ziului Sf. Sava erà restrâns și legiuitorul s'a simțit ne- 
voit să lărgească câmpul, primind să se prezinte la con- 
curs și pe acei cari n'aveau diploma unei școli secun- 
dare, cu condiție de a fi supuși unui examen general 
asupra materiilor ce se învățau în licee. Spre a putea 
aveă însă o idee exactă de controlul ce ar fi făcut acest 
examen asupra cunoștințelor candidaţilor, e de ajuns să 
reamintim faptul că din comisia examinatoare făceau 
parte doi delegați ai municipalității. Dacă s'au făcut lu- 
cruri bune și sub această lege este că s'au găsit și prin- 
tre acești dascăli cu cunoștințe așă de puţine oameni 

inimoși, cari au muncit cu drag, iar numărul cel mai 
mare al profesorilor îl formau Români 'din Transilvania, 
cari după ce învățaseră în școlile ungurești, sau româ- 
nești de dincolo de Carpaţi, au venit în țară și ocupând 
unele catedre dela gimnazii și-au îndeplinit conștiincios 
datoria. 

Abia prin legea dela 1879 se dă o organizație mai 
sistematică școalelor și se fixează condițiunile ce trebue 
să îndeplineasă candidatul la profesorat, precum și nor- 
mele după care se vor ţine concursurile. Profesorii se- 
cundari se numesc numai dintre licențţiații și doctorii 
facultăților de litere și ştiinţe din țară și străinătate, în- 
tru cât diplomele acestora din urmă ar fi fost recu- 
noscute de Universitățile țerii. Concursul se țineà pen- 
tru fiecare catedră devenită vacantă, în așă fel încât 
candidatul cu referințe foarte bune reușit al doilea, cu 
ori cât de mare medie, maveă dreptul să ocupeo altă 
catedră, fără un alt concurs. 

Această lege nu se ocupă decât a exercită un con- 
trol asupra cunștințelor speciale materiei pentru care se 
prezintă candidatul, fără să aibă în vedere dacă viito- 
rul profesor posedă și cunoștințe pedagogice și aptitu- 
dinile necesare carierii de dascăl. 

Numai în anul 1898, când în fruntea departamen- 
tului Cultelor și Instrucțiunii Publice se găsiă un ade- 
vărat om al școalei, sa dat calea cea mai bună de ur- 
mat în alegerea profesorilor secundari. Spirit distins, 
luminat de practica ce însuș o făceă ca profesor, d-l 
Spiru C. Haret a înființat pe lângă facultatea de litere 
un curs de practică pedagogică, unde viitorii profesori 
lucrează sub controlul celor mai distinși pedagogi. Şi 
de unde până aci recrutarea profesorilor se făceă dintre 

acei cari au dat dovadă că posed cunoștințele cuprinse 
în programa liceului, prin legea din 1898 se făceă o 
mai mare selecție. 

Examenul de capacitate are de scop să probeze cuno- 
ştințele și aptitudinile necesare pentru a predă cel pu- 
țin două și cel mult trei specialități. Examenul constă 
în probe scrise, care sunt eliminatorii, probe orale și 
practice. Lucrările scrise și orale au de obiect toate 
materiile specialității pentru care se prezintă candidatul, 
cuprinse pentru specialitatea principală în programa de 
liceu și de licență respectivă și pentru cele secundare 
în programa de liceu și într'o programă specială. Deo- 
sebit candidatul pentru orice specialitate va trebui să 
fie examinat oral și extemporal din pedagogie. Acest 
examen are de scop să dovedească întru cât candida- 
tul este familiarizat cu problemele pedagogice mai în- 
semnate, precum și modul cum se orientează în lite- 
ratura pedagogică. Probleme de practică pedagogică se 
fac înaintea unei clase după o preparare de 24 ore. 
Candidatul la o specialitate ştiinţifică experimentală este 
obligat să facă pe lângă aceste probleme și o prepara- 
țiune experimentală de puterea celor ce se dau la li- 
cență. Candidaţii reușiți la concurs se numesc după 
ordinea clasificaţiei la orice catedră liberă pe care o cere 
candidatul. Apoi după o practică de trei ani ca pro- 
fesor provizoriu, numai acei cari au dat dovezi de ap- 
titudini, moralitate și conștiință în ndeplinirea datoriei 
vor fi numiţi definitiv prin decret regal în urma rapor- 
tului favorabil al consiliului de inspectori. 

Rezultatele date de această lege sunt neasemănat de 
mari, căci timpul, ce ar fi trebuit pierdut în dibuirea 
metoadelor, este întrebuințat cu folos în predarea siste- 

matică a cunoștințelor. Școalele noastre au ajuns pe 
aceaș treaptă cu școalele din apus; iar dacă comparăm 
starea de azi a învățământului cu acea de acum vreo 
câteva decenii, nu ne putem bucură îndeajuns de pro- 
gresele ce am realizat. 

Să nu uităm însă că toată munca și activitatea pe 
cale didactică n'ar fi ajuns la rezultate așă de frumoase 
ca cele ce avem azi, dacă în fruntea departamentului 
Instrucțiunii Publice n'ar fi fost un om cu atâta price- 
pere și bunăvoință ca domnul Spiru C. Haret, care a 
pus în serviciul școalei dinstinsele sale puteri intelectuale, 
făcând legile cele mai bune, reformând altele și îndru- 
mând în totdeauna şcoala pe calea practică și națională. 
Convinși că factorul de primul ordin ce asigură exis- 
tența unui popor care nu dispune de ceeace ar puteă 
să-i asigure existența independentă, este școala, în oa- 
meni ca d-sa să ne punem toate speranțele viitorului, dela 
ei să așteptăm îndrumarea spre lucrări mari și solide. 

Fie ca geniul cel bun al neamului nostru, care ne-a 
ocrotit în toate timpurile, să dea o vieață cât de lungă 
marelui nostru apostol, pentru ca să poată îndeplini cu 
succes toate acțiunile mari de care sunt capabile mintea 
și spiritul său distins. 

I. BANCIU 


Profesor secundar în Brăila. 

CE A FĂCUT DŁ HARET PENTRU INVĂȚĂ- 
MÂNTUL PARTICULAR 


Învățământul particular, precum știut este, constitue 
un important auxiliar al învățământului public. El adá- 
postește în școalele sale, în număr de aproape 500, pe 
lângă covârșitoarea majoritate a fiilor de străini, și o în- 
semnată parte a elevilor români, cari, fie că n'au loc în 
școalele statului, fie că urmăresc învățarea mai temei- 
nică a limbilor streine. 

Neexistând o lege specială pe seama acestui învăță- 
mânt, el se conduce în baza «Regulamentului pentru 
şcoalele private», publicat în Monitorul Oficial No. 74 
din 4 Iulie 1896 și în. baza unui număr restrâns de 
deciziuni ministeriale, date la diferite epoce. Pe lângă 
acestea mai sunt de respectat dispozițiunile legale, pri- 
vitoare la obligativitatea învățământului primar, și regu- 
lamentele pentru ținerea examenelor de curs primar și 
secundar cu elevii pregătiți în conformitate cu progra- 
mele statului. 

Nu aici e locul să cercetăm mai de aproape cauzele 
cari au împedecat până în prezent votarea unei legi 
pentru organizarea și supravegherea învățământului par- 
ticular, deși d-l ministru Haret încă din anul 1904 pre- 
zentase înaltelor corpuri legiuitoare primul său proiect 

de lege, alcătuit în acest scop. Vom aminti numai că 
una din aceste cauze se desprinde cu prisosință din în- 
treaga lucrare de față. Este preocuparea permanentă 
şi cea mai de căpetenie a d-lui Sp. C. Haret de a deslegă 
în chip cât mai desăvârșit complexa problemă a refor- 
mării învățământului public, reformă care a trebuit să 
înfrunte în mai multe rânduri, cu prilejul schimbărilor 
de regim, simţitoare zguduiri provocate prin deosebirea 
în vederi a celor ce urmau la cârma ţerii. Ca a doua 
cauză, aproape tot atât de hotăritoare, putem menționă 
împrejurarea că în vremurile grele și uneori chiar extrem 
de turburi, prin cari a trecut țara noastră în răstimpul 
ultimilor zece ani, Parlamentul a fost nevoit să dea pre- 
cădere legilor cu caracter mai general și în mai strânsă 
legătură cu evenimentele petrecute. 

Până în Decemvrie 1908 controlul școalelor private eră 
încredințat unui singur inspector, secundat de revizorii 
şcolari ai județelor, cari și fără de aceasta au fost și 
sunt destul de împovărați cu multiplele afaceri ale in- 
vățământului public. Inspectorul mai având însărcinarea 
să supravegheze în acelaș timp și școalele profesionale, 
prea puţine din școalele private puteau fi inspectate în 
mod mai amănunțit și la intervale mai dese. Urmarea 
a fost că cele mai multe școale de felul acesta, sim- 
țindu-se la adăpost de un control suficient și riguros al 
autorității școlare superioare, au luat cu timpul o des- 
voltare mai mult sau mai puţin arbitrară. Unele au de- 
pășit încetul cu încetul, în ceeace privește organizarea 
lor, limitele prevăzute în autorizațiile de studii aprobate, 
altele au început să introducă personal didactic neau- 
torizat, iar altele au păcătuit din punct de vedere sa- 
nitar și iarăș altele au luat fiiință în mod clandestin, 


www.dacoromanica.ro 


538 


Unele au neglijat tot mai mult învățământul limbii ofi- 
ciale a statului, iar în altele au prins rădăcini tot mai 
adânci tendințele de prozelitism confesional. Tot odată 
constatările făcute cu prilejul examenelor, ce se țineau 
în fiecare an în fața comisiunilor instituite de Minister, 
nu erau de loc mulțumitoare; ele serviau ca indiciu că 
nivelul instrucţiunii şi educațiunii primite de elevii școa- 
lelor private lasă aproape pretutindeni mult de dorit. 

Această stare de lucruri dăunătoare bunului mers al 
învățământului nu mai puteă dăinui. Erau în joc însem- 
nate interese sociale, naționale și confesionale, privitoare 
la populațiunea țerii noastre. D-l Haret, fără să mai 
aștepte votarea legii respective, care aveă să mai în- 
târzie, şi fără să impună vreo nouă sarcină bugetară 
statului, atacă și această chestiune cu recunoscuta sa com- 
petință a încercatului bărbat de stat și cu neobosita sa 
energie pusă pe dea 'ntreguliîn serviciul națiunii sale. In 
1904 a luat primele măsuri de rigoare pentru înfrâna- 
rea propagandei religioase exercitate de conducătoarele 
câtorva institute confesionale străine asupra elevelor or- 
todoxe din acele institute. 

Observând apoi că chipul defectuos cum se ţineau 
examenele din lunie și Septemvrie, mai ales la cursul 
secundar, aveă o îinrâurire din ce în ce mai nefastă 
asupra desvoltării unei anumite ramuri a învățământului 
particular, în 1908 a introdus pe cale de regulament mai 
multe îmbunătățiri în practica acelor examene, cari de 
atunci încoace se desfășură într'o atmosferă mai sănă- 
toasă și mult mai priincioasă întregii lumi școlare. 

Adevărata temelie pentru regenerarea treptată a în- 
vățământului particular a pus-o însă d-l Haret către sfâr- 
şitul anului 1908, când a hotărit înființarea unui ser- 

viciu de control mai intensiv şi destinat în mod special 
școalelor private. Pentru nou înființatul inspectorat a 
adoptat sistemul repartizării inspectorilor pe circumscripții 
și pe grade de învățământ. Va fi suficientă, credem, o 
simplă mișcare a lucrărilor executate, pentru a convinge 
pe oricine de imperioasa necesitate a nouei creațiuni, 
care, pe lângă altele, mai are și meritul de a nu cădeâ 
în sarcina statului, toată cheltueala fiind acoperită numai 
cu o parte a taxelor de examen, încassate de Cassa Școa- 
lelor dela elevii pregătiți în particular. 

lată lucrările noului inspectorat, efectuate până în 
Decemvrie 1910, data retragerii d-lui Haret din capul 
Ministerului. 

* Sau revizuit autorizaţiile tuturor școalelor: grădini de 

copii, azile confesionale, școale primare, secundare și 
speciale, fie cu programele statului, fie cu programe 
proprii. Pretutindeni sa pus de acord starea de fapt cu 
textul autorizaţiei de funcţionare, iar unde nu sa putut 
face aceasta, sau solicitat dela Consiliul Permanent 
al Instrucțiunii sentințe pentru închiderea lor. Pentru fie- 
care școală, în parte, sau precizat numărul și felul cur- 
surilor admisibile, sa fixat numărul claselor in fiecare 
curs și sau stabilit condițiunile, în cari clasele pot func- 
ționă, mixte sau combinate. 

Sa studiat în toate amănuntele organizaţia școalelor 
cu programă proprie și sa pus în aplicare principiul 
adoptat că din nici o şcoală și dela nici un curs nu 
poate să lipsească studiul limbii, istoriei și geografiei ro- 
mâne. Sau alcătuit orare tip, prevăzându-se pentru fie- 
care categorie de școale numărul minimal de ore des- 
tinate lecțiunilor predate în românește. Cu acest prilej, 
pentru înlăturarea surmenajului constatat în anumite școale, 

Sau ușurat cât mai mult orarele prea încărcate. Prin 
inspecțiuni dese s'a controlat, dacă învățământul limbii 
române face progrese cu adevărat reale. 

Sau luat măsuri din cele mai eficace ca nici un elev 
ortodox să nu fie sustras dela studiul religiei ortodoxe 
și sa interzis admiterea elevilor ortodoxi la lecţiunile de 
religie făcute cu elevii altor confesiuni, tot odată s'a 
oprit participarea lor la orice manifestare cu caracter 
confesional strein. Sa dispus ca Dumineca și în sărbă- 
tori elevii ortodoxi ai tuturor internatelor să fie conduși 
la serviciul divin ținut în bisericile ortodoxe. Abuzurile 
constatate sau pedepsit pe cale disciplinară. Sa înlă- 
turat starea anormală găsită prin câteva școale, unde 
religia ortodoxă eră predată de institutori de altă con- 
fesiune, sub scutul autorizaţiunii. obținute pentru preda- 
rea limbii române. Pentru predarea religiei ortodoxe în 
cursurile secundare ale institutelor conduse de streini s'a 
impus de asemenea angajarea profesorilor licenţiaţi în teo- 
logie. Este prevăzut că în urma măsurilor luate mişcarea 
de prozelitism va pierde tot mai mult terenul. 

Printrun ordin circular trimis tuturor școalelor pri- 
vate s'a luat dispozițiunea ca zilele de 24 Ianuarie și 
10 Maiu să fie serbate în mod solemn. În acest scop 
sa cerut învățarea din vreme a Imnului regal și a unui 
număr suficient de cântece românești și alcătuirea de 
fiecare dată a unui program, care trebue comunicat și 
Ministerului. 

Sa făcut o revizuire completă a tuturor cărților in- 
troduse prin școale, eliminând pe cele neaprobate și 
pedepsind pe directorii cari au păstrat în școală cărți 
a căror aprobare fusese respinsă de Minister. De ase- 
menea sa făcut controlul întregului material didactic. 

Sau luat în cercetare arhivele, prescriind anumite 
norme pentru ținerea matriculelor, cataloagelor și a ce- 
lorlalte registre, obligând direcțiunile să facă înscrierea ele- 
vilor fără niei o alterare a numelor sau a datelor cu- 
prinse în actele de naștere. 

In legătură cu prescripțiile legii relative la obligati- 
vitatea învățământului primar s'a cerut școalelor primare 
confesionale să înregistreze într'un registru special pasa- 
poartele sau alte acte doveditoare a cetăţeniei, ce tre- 
buesc prezentate la înscrierea oricărui elev, fiu de strein. 
Aceste registre au fost apoi minuţios controlate. 

Sau cercetat listele corpului didactic, controlând pen- 
tru fiecare membru, în mod individual, dacă situația sa 
actuală în învățământ corespunde cu autorizația obținută. 
Elementele de tot slabe au fost excluse. Directori, cari 
n'au putut dovedi că cunosc în măsură suficientă limba 
română, li sa acordat câte un termen pentru perfec- 
ționare, punându-li-se în vedere că după exprimarea 
termenului vor fi supuși unui examen. Conducătoarele 
grădinilor de copii, înființate pe lângă școalele confesio- 
nale, au fost obligate să învețe pe copii și cântece și 
jocuri românești. S'au ținut concursuri pentru obținerea 
dreptului de a predă limba ebraică și în legătură cu 
aceasta s'a schimbat felul cel mai potrivit al funcționării 
azilelor confesionale mozaice. Spre a înlesni punerea în 
aplicare a viitoarei legi a învățământului, noile autori- 
zațiuni liberate conțin clauza «până la noi dispozițiuni 
generale». 

Sau vizitat din nou toate localurile de școală și, 
avându-se în vedere starea higienică și cubajul sălilor 
de clasă, sa fixat numărul maxim de elevi ce poate 
cuprinde fiecare sală. In internate s'a dat o deosebită 

atențiune regulamentului de administrație internă, regi- 
mului alimentar şi sălilor de inirmerie, și sa fixat nu- 
mărul paturilor adnisibile în dormitoare. Sa refuzat 
aprobarea cerută localurilor găsite cu totul improprii, 
altele au fost aprobate numai după ce au fost conve- 
nabil amenajate sau considerabil mărite, după împre- 
jurări. 

Paralel cu activitatea inspectorilor s'a desfășurat con- 
trolul sanitar, exercitat de medicii comunali și de cei 
speciali ai școalelor. 

In Minister sau completat și amplificat registrele 
pentru ținerea în evidență a tuturor chestiunilor privi- 
toare la învățământul de care ne ocupăm. 

Nu mai încape nici o îndoeală că întreaga activitate 
expusă a trebuit să provoace o nouă vieață, mai po- 
trivită cu adevărata menire a acestor școale. 

Mulțumită procedării pline de tact a d-lui Haret, pre- 
facerile s'au produs fără sdruncinări demne de remarcat 
şi, în cele din urmă, toate rezistențele au fost înlăturate 
și toți îndrumați să primească noua stare de lucruri și 
convinși că nimeni nu se poate sustrage dela satisfa- 
cerea noilor cerințe, formulate de către autoritatea șco- 
lară superioară. 

Călăuzit de vasta sa experiență în această materie 
şi întemeiat pe ultimele constatări, cuprinse în rapoartele 
inspectorilor săi, a elaborat d-sa al doilea proiect de 
lege pentru învățământul particular, ce a fost publicat 
în Noemvrie 1910 și trimis celor interesați în cauză 
spre a fi discutat. Cu o astfel de procedare metodică 
a înțeles d-l Haret să netezească terenul pentru proec- 
tata lege, a cărei înfăptuire na mai fost posibilă, deo- 

camdată, din pricina retragerii d-sale dela cârma terii, 
dimpreună cu întregul guvern din care făceă parte. 
Vrednic este să fie sărbătorit de întreaga suflare ro- 
mânească ca demn apărător al graiului românesc și a 
religiei strămoșești și ca neinfrânt luptător pentru fn- 


chegarea aspiraţiunilor naționale. 
G. C. IUGA 


Profesor secundar în Piteşti. 

INVĂȚĂMÂNTUL PARTICULAR SECUNDAR 

Școalele particulare sau bucurat până nu de mult de 
o libertate aproape nelimitată. In dorința noastră de 
cultură am privit ca o binefacere deschiderea oricărei 
școale, și mai ales a unei școale, în care se puteă in- 
văţă o limbă străină, căci consideram cunoașterea lim- 
bilor apusene ca o condiţie indispensabilă pentru pros- 
perarea culturii noastre. In școale particulare au înce- 
put să se lumineze bărbaţii cei mari ai generațiunii, 
care a pus temelia statului și a culturii noastre; în ele și-au 
făcut educaţia femeile din aceeaș generaţie; și școalele 
particulare, înaintea școalei publice, au contribuit mult 
la instrucțiunea femeii române. Dar cu iubirea pentru 
studiul limbilor străine am mers prea departe și în exa- 
gerarea noastră am produs o stare de lucruri, ale cărei 
urmări le vom simți multă vreme. In alte țeri învață 
cineva o limbă ca să o înțeleagă, nu ca să treacă drept 
Francez dacă vorbește franțuzește, sau drept German 
dacă vorbește nemțește: societatea noastră e mult mai 
pretențioasă; și, dacă ar ține numai de ea, azi am vorbi 
fanțuzeşte sau nemțește, precum odată eră să vorbim 
grecește și mai înainte slavonește. Și respectul nostru 
pentru cultura apuseană a degenerat într'o imitațiune 
cu atât mai îngrijitoare cu cât ne coborim în clasele 

mai profunde ale poporului. Am ajuns toți la credința 
că nu se poate învăță nimic fără limbă străină: vezi 
ateliere profesionale, unele create de asistența publică, 
în care vin elevi rău îmbrăcaţi şi uneori flămânzi, nu 
atât ca să învețe cum să mănuească acul și foarfecile, 
ci ca să învețe franțuzește și nemțeşte; vezi amărăciunea 
învăţătorilor noștri că numai ei, între atâți factori de 
cultură, nu știu nici o limbă străină. Atât ne-am lăsat 
a fi copleșiți de cultură străină, în cât, fără limbă străină 
nu înţelegi nimic, privind cărțile expuse la geamul unei li- 
brării, nu înţelegi mare lucru ascultând o conferință 
publică, înţelegi de tot puțin din citirea unui jurnal sau 
unei reviste. De aceea cine a trecut prin această stare 
de suflet și a simțit-o, s'a simțit umilit și s'a silit să iea 
spoeala culturii. 

Astfel se explică îmbulzeala tutulor la școale cu 
limbi străine, astfel se explică de ce toate școalele de 
acest fel din București sunt pline, și, dacă nu sar fi pus 
de autoritatea școlară oarecari condițiuni pentru numă- 
rul elevilor în clase, ar fi mai mult decât pline. In Sep- 
temvrie trecut un părinte sa îndreptat cu fata lui la mai 
multe şcoale, și dela toate a primit acelaș răspuns «n'avem 
locuri, locurile noastre au fost ocupate dela Iunie». In 
şcoalele ungurești, numai în București, sunt peste 1000 
de elevi, cari învață în ungurește; în școalele germane 
peste 2.000 (în 1911 exact 1994) cu limba de predare 
germană; in cele anglo-germane aproape 1.000; în școa- 
lele catolice cu limba de predare germană şi franceză 
aproape 1.000. Incât peste 5.000 de elevi învaţă școala 
primară și secundară în altă limbă decât cea românea- 
scă, numai în București! Și între acei elevi sunt și mulți 
Români, și acele şcoale sunt școale confesionale! La 

alte popoare se fac răscoale, când vrea statul să cons- 
trângă pe copii să urmeze în școale de altă confesiune, 
iar noi care ținem la națiunea noastră, la religia stä- 
moşilor noştri, ne dăm copilul, mai totdeauna copila, 
ca să fie crescută de persoane de altă națiune, de altă 
religie, numai pentrucă ne place să-l auzim zicând soa- 
relui soleil ori Sonne, ca şi cum vorba ar importă, nu 
cunoștințele reale ce se înțeleg sub aceă vorbă! 

Sunt părinți, cari consideră o școală athnci ca cea 
mai bună, când în ea nu se aude o vorbă românească, 
unde numai servitorul vorbeşte românește. Și sunt în 
Bucureşti ‘destule școale de acestea, școale în care te 
crezi transportat în țară străină, după ce ai trecut pragul 
porții. E o școală, a cărei directoară stă de 8 ani în 
mijlocul nostru, ştie mai multe limbi apusene, a fost în 
India și a învățat limba populaţiunilor de acolo, dar 
limba noastră nu o cunoaște. Sunt directoare de zeci 
de ani în țară și nu te poți înțelege cu dânsele în ro- 
mâneşte. Probabil că mulți părinți cred că aceste direc- 
toare sunt cele mai potrivite să dea educație copiilor lor! 

Numărul cel mai mare de elevi la, aceste școale îl 
dau compatrioții noştri. Evreii, cari ar trebui, și ei, să 
simtă românește, căci s'au născut aici, trăesc aici, se 
îmbogățesc din relaţiunile cu noi, în loc de simțire ro- 
mânească copiii lor sunt crescuţi în mare înstrăinare 
și de limba, și de istoria, și de țara noastră. Acum trei 
ani eram într'o clasă secundară, profesoara cestionă în 
limba franceză, și care nu mi-a fost spaima, când am 
auzit următoarea întrebare: 

Quel est votre pays natal?... Dites, donc, Palestine! 

Țara sa natală e Palestina! 

In alte școale se învață toate poveştile medievale, 

toate mărunțișurile cu suveranii statelor apusene, toate 
râulețele și băltoacele din Franţa sau din Germania, 
aproape nimic despre poporul și țara noastră. 

Cu această stare de lucruri ar puteă statul să se de- 
zintereseze de școalele particulare? 

Mulți cred că statul trebue să respecte dreptul pă- 
rinților de a-și crește copiii cum găsesc ei cu cale; 
că statul trebue să lase libertatea absolută a învăță- 
mântului și să pună numai condiții de capacitate oricui 
ar vrea să profite de pe urma învățăturii sale. 

Cei cari judecă astfel trec însă cu vederea că în re- 
lațiunea dintre individ și societate dreptul e numai un 
termen al relațiunii. Părinții nu sau desvoltat și nu 
trăesc izolați de popor; nu-și datoresc situația și va- 
loarea lor numai lor înșiși, ci mai mult societății, prin 
a cărei activitate trăese și prosperează. Multe alte 
drepturi a pierdut familia și cu toate acele pierderi 
nici statul nici familia mau slăbit, ci s'au întărit. 

Apoi, dacă statul poate îndeplini mai bine decât fa- 
milia funcțiunea educațiunii, el este ce] indicat să crească 
tinerimea. Asupra acestei cestiuni însă nu mai încape 
discuțiune, de aceea chiar statele, cari altădată se de- 
zinteresau de această funcțiune socială (Anglia) au luat-o 
asupră-le, văzând că prin centralizarea tutulor sforțărilor 
întrun scop determinat se ajunge la rezultate cu totul 
superioare. 

Guvernele noastre în această cestiune au șovăit mult 
timp, când voind să lase mai mare libertate, ca în si- 
stemul englez, când căutând să restrângă libertatea, mai 
ales pentru școalele cu limba de predare românească, 
din cari se obțineau certificate echivalente cu certifi- 
catele școalelor publice. 


www.dacoromanica.ro 


548 


Controlul asupra școalelor acestora din urmă, a avut 
de efect împuținarea elevilor din ele în mare grad, în cât 
nu se pot compară cu școalele în limbă străină. De 
aceea ele merg foarte greu, între școala publică, sus- 
ținută de stat, și între școalele celelalte cu subvențiuni 
multiple, cu îngrămădirea tutulor la ele. 

O supraveghere propriu zisă asupra tutulor școalelor 
particulare nu există decât dela 1908, când d-l ministru 
Sp. Haret a organizat un întreg organ de control. Mai 
înainte eră un singur inspector pentru toate școalele 
publice profesionale și comerciale, cum și peste școalele 
particulare din toată țara. Se înțelege că inspecțiunile 
în astfel de condiţii nu puteau fi decât rari și grabnice: 
numai în București sunt aproape 30 de școale parti- 
culare, cu atâtea cursuri şi cu atâtea cestiuni de re- 
zolvit. Mi-aduc aminte, că fiind profesor particular, a 
inspectat odată școala o d-nă inspectoare, a trecut prin 
clasa noastră (ne-am sculat cu toții în picioare), a trecut 
prin celelalte clase: a inspectat localul. 

Nu așă a conceput d-l Haret inspecțiunile. Consiliile 
ce ne-a dat la 15 Decemvrie 1908 au fost acestea: 

Nu știu să vă spun ce anume să faceți, deocamdată 
să vedem cum lucrează școalele. Și din cele ce veți 
observă d-voastră întrun an doi, vom vedeă ce se poate 
face, ce se poate îndreptă, ce direcție se poate luă. 
Voesc să' faceți inspecții de școală nu de poliție, să 
asistați la cât mai multe lecţii și continuu, să daţi con- 
silii, să căutați îndreptare cu binele, căci nu voim să 
suprimăm ci să îndreptăm. Când vor vedeâ toți că lu- 
crăm în acelaș fel, că inspecțiunile sunt școala d-voastră, 
că ele se urmează regulat și azi, și peste câteva zile, 
și peste alte câteva zile, au să vadă toți că aceasta nu. 

e ceva trecător și au să facă așă cum vrem noi. In- 
vățământul particular va fi așă cum trebue să fie, com- 
plement al celui public, și va cruță noi sacrificii statului, 
care face sacrificii atât de mari cu educația publică. 


* 
k k 


Azi avem multe localuri construite după toate ce- 
rințele higienei școlare, acolo unde mai înainte se ri- 
dicau numai nişte surpături. In 1909 sa luat măsura 
lăudabilă de a cere direcțiunilor să determine fiecărei 
săli o singură întrebuințare și să o anunțe pe tăbliță, 
pusă deasupra ușii, cu indicațiunea volumului și numărul 
elevilor admis de regulament. Sa ordonat tutulor școa- 
lelor particulare, ca pentru educaţiunea fizică să-și pro- 
cure instrumete și aparate, să-și aranjeze sala de gim- 
nastică și să aducă maeștri, căci școalele particulare 
nu puseseră «niciun interes pe această educațiune» 
(Circulara 84.554 din Decemvrie 1909). 

In cât privește studiul limbii românești o circulară 
recomandă «să prevedeți în programe și orarii acest 
obiect de studiu pentru toate cursurile și clasele de 
orice vârstă ar fi elevii frecuentatori și orice diplome 
ar posedă ei... Vi se face cunoscut că această dispo- 
zițiune este esenţială pentru funcționarea școalei d-voastră 
şi orice abatere va aduce oprirea școalei de a mai 
funcționă» (Circulara 39.717 din 17 Iunie 1910). Or- 
ganele de control au stăruit ca directorii să închidă 
porțile școalei acelor eleve (fetele se găsiau mai des 
în această situație) ai căror părinți ar pretinde să fie 
dispensate de limba maternă. 

Sa cerut tuturor școalelor cu 4 clase ca să prevadă 
Istoria Românilor cum și Geografia României și a țe- 

rilor românești ca obiecte deosebite de studiu în câte 
un an, iar în școalele cu mai puțin de 4 ani sa pus 
în program momentele cele mai însemnate istorice și 
caracteristicele geografiei noastre. 

In timpul sărbătorilor și la serbările naționale elevii 
particulari erau lăsaţi în voia lor. Intro Duminecă la 
o școală confesională, am găsit fetele catolice în bi- 
serică, pe când cele ortodoxe se jucau și făceau sgomot 
în sala de meditație. La o serbare națională am găsit 
cele mai multe școale de limbă străină în vacanţă, fără 
ca ceva să trădeze că se celebrează o zi mare a nea- 
mului. Ministerul a trimis școalelor confesionale Circulara 
No. 1.811 din 1910, prin care ordonă «ca toți copiii 
interni ortodoxi supuși români să fie trimiși în fiecare 
Duminecă la biserica ortodoxă din apropiere, sub con- 
ducerea unei persoane mai în măsură a îndeplini această 
însărcinare». Apoi în Circulara No. 30.543 din 1910 
«impune tutulor școalelor particulare, ca dela 15 Sep- 
temvrie viitor să iea următoarele -măsuri; 

1. Să se introducă în orariul şcoalei cel puțin 1/, oră 
de cântare pe săptămână, pentru deprinderea melodiilor 
românești; aceasta pentru fiecare clasă; 

2. Să se serbeze serbările noastre naţionale și anume... 

3. La orice serbare naţională, fie română fie străină, 
e o datorie să se cânte și imnul regal român». 

Urmarea acestor bune măsuri a fost că anul acesta 
am văzut cu câtă plăcere se întreceau elevii în cântece, 
în recitări de poezii, în cuvântări patriotice, chiar în acele 
școale, unde li se cereă să spună că Zeur pays natal 
est Palestine! 

Progresele în învățarea limbii noastre și în desvol- 
tarea sentimentelor patriotice țin însă mai mult de de- 

votamentul profesorului, de sufletul lui; și dela acest 
suflet poate că cerem prea mult în starea de azi, cu 
recrutarea așă cum se practică în școalele particulare, 
cu condițiile materiale în care se află și în care se lu- 
crează. Totuş o mică îndreptare nu se poate tăgădui 
că sa făcut. 

Problema școalelor particulare merită să atragă aten- 
țiune tutulor celor cari pot decide, căci în ele se for- 
mează sufletul unei bune părți din populaţiunea acestei 
țeri și nu e de loc indiferent, dacă acest suflet se va 
formă ca amic sau inimic nouă. 

ION S. FLORU 


„Profesor secundar în București, 


www.dacoromanica.ro 


EXAMENELE DE ABSOLVIRE 
IN INVĂȚĂMÂNTUL SECUNDAR 


Una din inovațiile introduse în organizarea școlară a 
fost și acea «a examenelor de absolvire» — numite și 
de «capacitate» — la finele clasei IV și VIII. Inovația 
venià după dispozițiunea legală care desființă exame- 
nele de clasă la finitul anului. Și cum examenul de ba- 
calaureat eră desființat, mai de mult, pentru mulți—și 
aceștia aleși din categoria «specialiștilor», —examenele 
de absolvire au fost ca niște succedanee ale dispărutelor 
examene de fine de an. 

Și aci a fost o mare eroare. Legea nouă, legată de 
numele d-lui Sp. Haret, nu reduceă din numărul exa- 
menelor, ci creà altfel de probe educative și instruc- 
tive... Cu terminologia filosofică: Intre examenele de 
fine de an și examenele de absolvire nu este o dife- 
rență de grad, ci de esență. Unele sunt, ceeace nu sunt 
celelalte, Și s'ar putea ca examenele de fine de an să 
fie introduse, fără ca aceasta să aducă, cu necesitate, 
desființarea examenelor de absolyire, ca superflue. 

Pentru a preciză acest punct de organizare școlară, 
este destul a pune în lumină rolul examenelor vechi. 
Ele erau un triaj, o selecționare, luându-se ca criterium 
însușirea unor cunoștințe, pe care o lege, un regula- 

ment, sau un program le cereă obligatorii. Se socotiă 
că, pentru a fi vrednic de a trece o clasă, elevul tre- 
buiă să știe, cu o aproximaţie care să nu treacă de un 
minimum de cunoștințe, o sumă brută de cunoștințe 
conform unei programe. Examenul este în felul acesta, 
un control. El dă măsura de aprețiere a unei munci, 
făcute cu sistemă și ordine, și creează acele scări de va- 
lori individuale cari au ca criterium ultim, puterea de 
atențiune sau de memorizare. 

Rolul examenelor—în înțeles comun—este a da pu- 
tința controlului sumar și repede al unei activități inte- 
lectuale. 

Interpretarea aceasta a examenelor e strâns legată 
cu o excepțiune unilaterală, care a fost totuș mult timp 
dominantă în lumea didactică: Sa crezut că valoarea 
individuală se reduce la o cantitate brută de cunoștințe 
și sa simbolizat cultura printr'o bibliotecă ambulantă. 
Aci a fost o mare eroare pedagogică, căci valoarea su- 
fletească se măsoară după raporturi şi nu după un 
stoc de cunoștiințe disparate ! Ceeace face personali- 
tatea unui om e tocmai putinţa de-a /egă ceeace ştie, 
de-a pune ordine în gândire, și de-a lucră ca o forță 
spontană și creatoare. Cunoştințele memorizate fără 
reacție sufletească, păstrarea pasivă a celor învățate, 
sunt mijloace de-a creà inutilități sufletești și personali- 
tăți șterse în vieața socială. Școala nouă trebue să alunge 
din idealurile cele vechi, pe acela care urmăriă crearea 
de tipuri intelectualiste, fără relief și fără vieață proprie, 
fără o caracteristică individuală. 

Nu obiecte de fabrică, similare cu bețele de chibri- 
turi într'o cutie, trebue să fie oamenii creați de școală. 
Vieața sufletului ca și cea fiziologică se reduce în fond 

la o reacjie și un răspuns. Cine nu poate da dela el 
ceva relativ nou, este sterp sufletește, după cum tru- 
pește ar fi mort când celulele nu ar reacționà și nu ar 
intrà în luptă cu forțele din afară. 

Dar dacă scopul școalei trebue să fie crearea indi- 
vidualităților cu reacție vie, cu putinţa de a fi «cineva» 
în monotonia atâtor «oarecare», atunci trebue ca să se 
creeze un control nu numai al stoc-ului brut de cunoștințe, 
dar şi asupra rezultatelor educative pe cari învățătura 
le-a produs. 

Şi acest control a fost tocmai dat ca să-l facă exa- 
menele de absolvire. Accentul nu mai eră și numai este 
de-a controlă pe elev în ceeace a învățat, mai mult sau 
mai puțin în felul papagalilor, ci de a constată cum 
leagă, expune, judecă şi ulilizează aceste cunoștințe. 

Se vede de aici că examenele de absolvire fac parte, 
din acel complex de măsuri pe cari o sănătoasă și pre- 
văzătoare reformă și conducere a învățământului a fost 
introdusă de d-l Haret, în primul rând, în cultura și edu- 
cația națională. Examenele de absolvire au fost create 
în cadrul unei noi concepții despre rolul culturii şi al 
școalei. 

Dar ca orice inovație legislativă, introducerea exa- 
menelor de absolvire s'a izbit și se izbeşte încă de inerția 
intelectuală a unora cari nu au putut să-și schimbe obiș- 
nuințele, tot așă de repede cum sau schimbat și lucru- 
rile din afară de ei. Au putut să vorbească chiar în 
favoarea examenelor de absolvire fără să simtă în ei, 
adevăratul lor rol, căci nu totdeauna e un raport de ega- 
litate între cuget și graiu. 

Şi de aceea ne-a fost dat să auzim critice îndrep- 
tate contra examenelor de absolvire, critice care plecau 

dela o confuzie a acestor examene cu cele vechi, des- 
ființate; de aceea am constatat printr'o experiență per- 
sonală, cum unii profesori secundari controlau cuno- 
ştințele brute ale elevilor, pe când toată grija lor tre- 
buiă să fie ca să apreţieze puterea de a raţionă, de 
a imagină și de a expune, a elevilor. 

Ca orice inovație, examenele de absolvire au trecut 
prin faza aceea în care unele spirite se arată recalci- 
trante. Insă cei cari au găsit în ei puterea de a se 
adaptă sincer la progres, au datoria să-l apere, până 
ce va fi înțeles de toți. Examenele de absolvire sunt 
o manifestare a unui progres pedagogic, strâns legat 
de numele d-lui Haret, pe care avem datoria— Progres 
şi Om—să-l apărăm și susține pentru desăvârșitul bine 
al educației şi culturii naționale. 

GR. TAUȘAN. 


Profesor secundar în Bucureşti, 

SUPRIMAREA EXAMENILOR ANUALE 
DIN ÎNVĂȚĂMÂNTUL SECUNDAR 
„Dintre oamenii noștri de seamă cari se judecă după 
faptele lor, iar nu după vorbele lor, în mod obiectiv, 
este și d-l Spiru C. Haret, care, prin faptul că a avut 
și a adus la îndeplinire un program complet în ale în- 
vățământului și pentrucă acolo, unde alții ar fi văzut 
triumful unei vanități, d-sa a voit să vadă numai o da- 
torie sfântă față de patrie şi de neamul românesc, a 
fost, într'adevăr, un ministru mare și de progres. Pro- 
mulgarea legii învățământului secundar și superior, în 
anul 1898, constitue o dată de cea mai mare însemnătate 
pentru istoria învățământului public român. Toată lumea 
eră de acord să recunoască că trebuiă să se introducă 
reforme profunde în învățământul nostru public, că se 
simția o nevoe urgentă să se schimbe un sistem vechiu, 
ce nu mai corespundeă împrejurărilor timpului aceluia, 
printr'un altul ce eră să aibă o influență binefăcătoare 
asupra instrucţiunii și educațiunii tineretului nostru. 
Printre diferitele dispozițiuni luate și multele modifi- 
cări propuse și discutate, pe când ca ministru al ins- 
trucțiunii și al cultelor eră d-l Spiru C. Haret, este și 
chestiunea modificării și chiar a desființării examenului 
de sfârșit de an, rezultând tot din râvna și grija pe 

care le avea d-sa, pentru ca apreţierea situațiunii defi- 
nitive a elevilor și promovarea lor dintr'o clasă într'alta 
să se facă după un criteriu mai sigur și o normă mai 
rațională. 


In conformitate cu regulamentele anterioare pentru 
promoțiunea elevilor se obișnuiă să se dea aceeaș im- 
portanță atât examenului semestrului întâiu, cât și celui 
de sfârșit de an, ținându-se amândouă cu aceeaș so- 
lemnitate, cu aceleași preparațiuni, cu aceleași forma- 
lități prescrise de regulament și cu aceeaș seriozitate; 
iar ca ușurare pentru elevi, aceştia nu mai erau exa- 
minaţi la sfârșitul anului de materiile făcute în cursul 
semestrului întâiu. Și când, mai târziu, elevii nu mai 
erau dispensați de a fi examinați la sfârșitul anului, de 
materiile primului semestru, cu toate că trecuseră exa- 
menul acelui semestru, acest examen ajunse să fie o 
simplă formalitate. De aceea, conferința plenară a liceului 
«Codreanu» din Bârlad a și intervenit prin direcțiunea 
respectivă pe lângă ministrul instrucţiunii din timpul 
acela (1) spre a dispune ca examenul semestrului întâiu 
să conste numai dintr'o probă scrisă. Ministerul însuș, 
recunoscând zădărnicia acestui examen, deși erà stabilit 
prin lege, admise propunerea și dispuse ca, chiar din 
Ianuarie 1889, examenele primului semestru să consteă 
dintro probă scrisă, care urma să se dea la fiecare 
profesor în orele obișnuite de clasă (2). Astfel se des- 


(1) Vezi raportul No. 51/5 Decemvrie 1888, înregistr. la No. 37.923/8 


Decemvrie 1888. 
(2) Vezi rezoluţiunea d-lui ministru Maiorescu pe aviz. C. P. No. 4.846 10 


Dec. 1888. 

ființă examenul primului semestru și bine se făcu, după 
părerea noastră, pentrucă, urmându-se cu ținerea acestui 
examen, ca mai înainte, însemnă a se pierde fără nici 
un folos aproape trei săptămâni cu preparațiunile și cu 
examinarea elevilor, care timp se putea utilizà cu mult 
mai bine, făcându-se lecțiuni și elevii trăgeau, firește, 
foloase mai mari din aceste lecțiuni ținute în regulă. 


I. 


Nu treci mult însă după desființarea examenului pri- 
mului semestru, rămas desființat pentru totdeauna, în- 
trucât nu se mai simți trebuința nici odată, de atunci 
și până azi de a se reveni, când și încep să se ridice 
protestări, la început, mai rare, apoi, din ce în ce mai 
dese, de către persoane pricepute în ale școalei și în 
potriva examenului general, ce, în ochii acestora şi ai 
altor persoane chiar, nu constituiă un criteriu bun și 
rațional pentru promovarea elevilor dintr'o clasă într'alta, 
pentru că în câteva minute de examinare, mai ales când 
clasele erau supra-incărcate, nu eră cu putință să ṣe facă 
o aprețiere bună și dreaptă asupra elevilor. Totul deci 
se bază pe impresiunea din cursul anului, mai cu seamă 
pentru profesorul care își cunoștea bine elevii; iar pen- 
tru aceia cari nu și-i cunoșteau surprizele erau adese- 
ori narji, căci unii elevi mediocri reușiau mai bine, pe 
când alții buni reușiau mai prost; de altfel, nu erau 
excluse nici cazurile, când un elev, cu toate că aveă 
note mici și nesuficiente în cursul anului, obțineă la 
examenul general note mari și chiar foarte mari, ca să 
poată cu modul acesta, să fie promovat în altă clasă. 

Dăm mai jos câteva note din cursul anului și dela 

examenul de sfârșit 

a exemplifică cele sp Ade noia 

Lic. M. B. (an. 188 

Elevul X, 5, 5, 5, 4, 4, 3, 6, 6, 5, 3, 4, 3; ex. gen. 8, 1. 

» Y,5,5,5,5,5,7,5,45,43,4; >» » 8,4 
Sem. C. (an. 1902—903). 


de unii elevi, spre 


Elevul X, 5, 5, 5, 4, 6, 3, 4, 4, 3; » > 7 

Sem. N. M. (anii 1895—96; 1900—901: 

Elevul X, 3, 3, 5, 5, 3, 4, 4, 5, 5; >» >» 8 
> Y, 8,4, 4,4,2, 5,3,5,4; >» » 8 


Și cu toate măsurile care se luau regulat pentru ca 
examenul general să nu fie împovărător pentru elevi, 
numărul celor cari erau pentru desființarea şi acestui 
examen creşteà și argumentele aduse de dânșii în 
sprijinul părerilor, aşijderea, deveniau din ce în ce mai 
convingătoare, până când, în cele din urmă, d-l Spiru 
C. Haret, ca ministru al instrucţiunii publice pentru a 
doua oară, convoacă în București, în primele zile ale 
lunii Ianuarie, 1904, pe toți directorii şi directoarele 
școalelor secundare într'o conferință, în care, se iea în 
discuțiune, pe lângă alte multe puncte, și anume: /4sa 
de disciplină în școală, cauzele care o provoacă și 
mijloacele de a o înlătură, alegerea directorilor şi 
directoarelor, îndreptarea stării materiale a profeso- 
rilor, examenul de admitere în clasa La, Simphfi- 
carea lucrărilor de cancelarie, şi importanta chestiune 
a promăvării elevilor dintr'o clasă într'alta. 

Părerile erau împărțite: unii, prea puțini la număr, 
sunt pentru menținerea examenului general, aducând 
ca argumente, pe de o parte, fastul, solemnitatea de care 
eră însoțit, pe de alta, teama ca nu cumva elevii, 
dezobișnuindu-se de examene, să nu mai poată fi în stare 

să se prezinte la examenele de admitere în școalele 
speciale secundare, iar alții, cea mai mare parte, se pro- 
nunță pentru modificarea și chiar pentru suprimarea 
acestui examen. Dar în această chestiune tot d-l Spiru 
C. Haret, cu vederile-i limpezi și practice, aduce argu- 
mentele cele mai puternice și cele mai convigătoare în 
privința schimbării și a desființării chiar a vechiului si- 
stem de examene anuale, ca unele cari ajunseră inutile 
şi prea împovărătoare pentru elevi. 

In adevăr, după ce d-sa arată cum sau introdus exa- 
menele, ce înainte vreme, erau un fel de spectalole, ca 
să vadă lumea cum învață copiii la școală și ce rezul- 
tate dă dânsa, spectacole, la care înșiși domnitorii vezhi 
asistau și, odată cu ei, întreg orașul, vorbește în sen- 
sul că, în loc de examen anuale, ar fi cu mult mai 
folositor să se înființeze un al cincelea bimestru, în care 
să se repețească întreaga materie învățată în cursul anu- 
lui, că suprimarea acestor examene ar da prilejul să 
se lase mai multă libertate programelor, cărora li se 
aduceă învinuirea de a fi prea încărcate, că luna 
Iunie astfel câștigată ar fi de cea mai mare înlesnire și 
pentru profesori, că prin examene nu sar puteâ face 
nici o sintetizare a materiilor, ceeace, bunăoară, sar 
puteă obținea prea bine prin examenele scriptice, că 
ar fi mult mai folositor pentru școlari să nu se dea, 
ca de obiceiu, la lucrările scrise, bucăți de materie, ci 
subiecte prin care să se stabilească o legătură perma- 
nentă între toate chestiunile unei materii și că, în sfâr- 
şit, repetițiunea. și sintetizarea adevărată a celor învățate 
trebue să se facă de către elevi, în ultimul bimestru, 
odată cu profesorii lor, pentrucă ei singuri nu sunt în 
stare să facă decât o simplă memorizare a celor învățate. 

Ideea desființării examenului de fine de an în urma 
argumentelor hotăritoare, aduse în această conferință, 
prinde teren din ce în ce mai mult. Chestiunea acea- 
sta de mare importanță continuă să preocupe pe direc- 
tori și profesori, fireşte, după rugămintea și sfatul date 
de d-l Haret, și să se discute cu cel mai mare interes, 
Şi, pe când unii erau de părere că o promoțiune în- 
temeiată cu greu sar puteă asigură fără examenele a- 
nuale, alții, din potrivă, susțineau cu tărie, că ea sar 
puteă obținea și fără aceste examene, cu condițiune 
însă ca să se lucreze cu întreaga clasă, să fie exami- 
nați elevii cât mai des, să se dea extemporale cât mai 
multe, să fie serios modul de control, şi să se întru- 
nească, la sfârșitul fiecărui bimestru, conferințele clase- 
lor, spre a cercetă situațiunea elevilor, a vedea rezul- 
tatul dobândit și spre a se luă măsuri să se facă toate 
schimbările trebuincioase. 

Aşadar, terenul pentru desființarea examenelor a- 
nuale fusese pregătit treptat; și dacă în această a: sa 
suprimare se vede oarccare șovăeală din partea auto- 
rității superioare şcolare, motivul eră că examenele erau 
stabilite de lege. De aceea, în luna Iulie, 1905, se des- 
ființează examenul general, dar se lasă un examen la 
două obiecte numai; iar în Iunie, 1906, se desființează 
şi examenul dela cele două materii, ce, de fapt, nu 
avuse loc niciodată, printr'o circulară ministerială, în 
care, între altele se zicea: 

«Prin suprimarea examenului de sfârșit de an, elevii 
școalelor secundare au fost liberați de o muncă nepo- 
trivită, în mai toate privințele, cu scopul ce se urmă- 
rià. In special operațiunea de selectare care se aveă 

mai ales în vedere la sfârșitul anului, nu eră bine asi- 
gurată prin ființa examenului . . . .» 

In Septemvrie, 1907, în urma modificărilor introduse 
în regulamentul școalelor secundare, se reîntroduce exa- 
menul la două obiecte, afară de dexterități, alese de 
minister pentru fiecare școală secundară și pentru fie- 
care clasă în parte, după avizul inspectorilor învățămân- 
tului secundar, și comunicate direcțiunilor școalelor, exa- 
men ce urmă să se țină în public în prezența profe- 
sorilor materiilor respective și încă a unui profesor de- 
legat de director și eventual a delegaților ministerului 
și pentru seminarii a chiriarhului respectiv; examenul 
trebuiă să fie numai oral; întrebările ayeau să fie de 
natură a face apel mai mult la judecata elevului, decât 
la memoria sa; iar notele urmau să se dea de fiecare 
profesor pentru obiectul examinat de dânsul; în sfârșit, 
în luna Septemvrie, 1908, examenul la cele două obiecte, 
ce, de fapt, nici nu avuse loc, se suprimă din nou. 


III. 


Acestea sunt fazele prin care treci examenul gene- 
ral până să se desființeze cu totul. Este drept, că exa- 
menele anuale nu erau numai un fel de control pentru 
profesori, ci și o solemnitate care se ținea pentru elevii 
cei buni, şi onoarea care rezultă dintr'insa trebuiă să le 
fie cea mai nobilă recompensă, după cum și pentru. 
profesori eră conștiința că ei contribuise prin zelul, prin 
devotamentul lor și prin exactitatea în îndeplinirea da- 
toriilor lor în cursul anului, la perfecționarea intelectuală, 
morală și fizică a generațiunilor fragede, și la care pă- 
rinții veseli și recunoscători aveau cea mai bună oca-- 

ziune de a împărtăși bucuria copiilor lor; dar, toate 
aceste considerațiuni cad pe planul al doilea și suntem 
convinși că luarea ca bază a mediilor din cursul anului, 
constitue un criteriu mai bun și mai sigur pentru apre- 
țierea situațiunii definitive a elevilor și că promovarea 
lor se face după o normă mai rațională, decât cum se 
făceă înainte, sub imperiul examenelor anuale. 

De alfel, rezultatele dobândite după suprimarea acestor 
examene nu sunt nicidecum mai rele, după convin- 
gerea ce ne-am format-o, decât cele din timpul când 
aveau loc examenele anuale. Operaţiunea de selectare 
se poate asigură foarte bine și cu sistemul în vigoare 
de promovare al elevilor, numai să se țină seamă de 
anumite condițiuni, arătate mai sus, și mai ales de modul 
serios de control și de repetițiile cât mai dese și mai 
complete, care sunt de cel mai mare folos: aceeaș che- 
stiune reluată de mai multe ori și tratată din mai multe 
puncte de vedere se întipăreşte mai bine în mintea ele- 
vilor și se pricepe mult mai ușor. 

Cei care se plâng că rezultatele promoțiunilor dintr'o 
clasă în alta ar fi slabe din cauza desființării examenelor 
anuale și că numai prin reîntroducerea lor sar puteă 
face, zic dânșii, o promoțiune intemeiată, greşesc, cre- 
dem noi, mai ales când se ştie, că examenele își au 
partea lor de noroc și de neșansă și chiar partea lor 
hazlie. Și nici nu se poate altfel, când te gândești că 
eşti nevoit să examinezi într'o singură zi, timp de opt 
ore, între 50—80 elevi, ceeace ar însemnă că pentru 
examinarea unui elev ai aveă abiă cinci sau șease mi- 
nute la dispozițiune. O operațiune de selectare deci, o 
promoțiune bună, sigură și rațională nu se poate bază 
pe cele 6 minute de examinare a unui elev, de a cărui 

situațiune, de a cărui vrednicie, silință și purtare bună 
din cursul anului nu vrei să ţii seamă, căci dacă ai ţineă, 
atunci ce rost mai are un examen, ce este o simplă for- 
malitate, însoțit şi de o pompă oarecare, când ştii la 
sfârșitul anului școlar pe cine ai să-l treci și pe cine ai 
să-l lași să repete clasa. 

Prin urmare, nu reintroducerea examenelor anuale 
va influență în bine promoțiunea elevilor dintr'o clasă 
într'alta. In Franța, în Germania, și «aiurea examenele 
sunt desființate de mult și nimeni nu se mai gândește 
să le introducă, cu toate că și pe acolo se plânge lumea 
dăscălească de elevi, cari, odată cu trecerea lor în cla- 
sele lor superioare, nu-și mai dau aceeaș silință, ca în 
cele inferioare. Cât timp școala noastră în special va 
mai aveă multe și mari lipsuri şi nu va fi ferită de acea 
buruiană otrăvitoare de care oricine își dă perfect de 
bine seama și ştie ce influență detestabilă are asupra 
ei; cât timp nu seva introduce șiîn școală o ierarhie, 
bazată pe merite, pe vârstă și pe experiență; până când 
nu va există acea unitate a clasei și acea unitate a 
școalei, un factor dintre cei mai hotăritori în bunul 
mers al ei; până când nu se vor numi pe la diferitele 
şcoale directori formaţi, pricepuţi, și cât timp nu se 
vor da acestor directori, sub propria lor răspundere, 
o deplină putere și o deplină libertate în conducerea 
școalei tare le este încredințată, școala românească nu 
va merge bine, şi mereu, mereu ne vom plânge că re- 
zultatele promoțiunii elevilor lasă mult de dorit. 

l. VALAORI 


Conferenţiar la Facultatea de litere din București. 

SALARIILE ŞI STABILITATEA 
IN INVĂȚĂMÂNTUL SECUNDAR 


Legea învățământului secundar și superior, promul- 
gată în primăvara anului 1898, pe lângă o mulțime 
de inovațiuni menite a asigură progresul școalei ro- 
mănești, coprindea și câteva dispozițiuni foarte impor- 
tante relative la sa/ariz/e şi stabilitatea profesorilor se- 
cundari. 

Din diferite împrejurări nefericite, cestiunea salariilor, 
care căpătase prin această lege soluțiunea cea mai bună 
şi cea mai prielnică pentru membrii corpului didactic 
secundar, a fost reluată de legiuitorii următori și re- 
zolvată întrun mod mai puțin favorabil profesorilor, în 
Aprilie 1900 şi în Iulie 1901. 

Un scurt istoric al cestiunii salariilor va lămuri și 
mai bine importanța dispozițiunilor coprinse în legea 
promulgată la 24 Martie 1898. 

Cea mai veche lege a învățământului, aceă dela. 
1864, prevedeă la art. 387 dublarea salariilor după 
doisprezece ani. Această prescripțiune însă nu sa putut 
îndeplini, probabil din cauza dificultăţilor financiare de 
pe vremea răsboiului independenței, cu toate cererile 
repetate ale profesorilor secundari. 

Pentru a da o satisfacțiune acestor demersuri înte- 

meiate, parlamentul a votat în 1883 cunoscuta lege 
a gradaţiunii profesorilor, prevăzând o înaintare pe 
loc a acestora, sub forma sporirii salarului cu 15%/, 
după cinci ani de serviciu, 30%/, după zece ani, 45%, 
după cincisprezece ani și 60%, după douăzeci de ani. 

Prin această lege, situațiunea materială a profesorilor 
de licee și gimnazii, cu toate că se îmbunătățise, erà 
însă înferioară aceleia de sub regimul legii dela 1864, 
căci după legea dela 1864 salariile se îndoiau după 
12 ani, în timp ce, prin legea gradației dela 1883, cel 
mai mare spor de salar, după 20 de ani de serviciu, 
eră numai de 60%/,. 

Este drept ca un funcționar care, prin natura pos- 
tului ce ocupă, nu poate să înainteze ca ceilalți din 
alte servicii ale Statului, să dobândească o dublare a 
salariului său după un timp oarecare, când și experi- 
ența și aptitudinile acelui: funcționar au crescut în 
mod neîndoios. Care este oare funcţionarul distins în 
magistratură, armată, administrație etc. care, după 20 
sau 25 de ani de carieră, să nu-și dubleze și chiar 
tripleze salarul său, prin avansări? 

D-l Spiru Haret, prin legea dela 1898, prevedea 
pentru profesorii secundari un minimum de salar de 360 
lei pe lună pentru cel mult 12 ore de curs pe săptă- 
mână, dar le dădeà acestora posibilitatea de a ajunge 
până la un salar intral de 720 lei pe lună, printrun 
plus de ore, care, odată acordat, nu se mai puteă luă 
înapoi decât tot cu normele după care se pronunță ex- 
cluderea din corpul didactic. 

Această lege votată acum patrusprezece ani, când 
erau vacante un mare număr de catedre la licee și gim- 
nazii, se puteă foarte bine aplică atunci și ar fi constituit 

de sigur o adevărată îmbunătățire a situațiunii materiale 
pentru profesorii distinși și harnici, oferindu-le salarii 
inițiale de 480 lei pentru 16 ore de curs de săptămână, 
600 lei pentru 20 ore și '720 lei pentru 24 ore de curs. 

In proporțiune cu acest salar maxim de 720 lei pe 
lună pentru profesorii secundari, acelaș legiuitor a pre- 
văzut salariul de 900 lei pentru profesorii dela Univer- 
sitate, cu condițiunea însă ca și aceștia să facă cel puţin 
șase ore de muncă pe săptămână. 

Din nenorocire, aceste dispozițiuni vrednice de a a- 
trage recunoștința meritată a membrilor corpului di- 
dactic n'au fost puse în aplicare, fiind înlăturate prin 
legea din Aprilie 1900 și Iulie 1901, aceasta din urmă 
votață sub imperiul cunoscutei crize financiare, în care 
se găsiă țara noastră. 

Tot în legea învățământului secundar și superior din 
Martie 1898, la art. 43, găsim următoarea dispozițiune, 
care consfințește pentru prima oară la noi, marele prin- 
cipiu al inamovibilității profesorilor secundari: «Profesorii 
«și maeștrii secundari definitivi, de ambele sexe, sunt ina- 
«movibili. Ei nu pot fi suspendați, permutaţi sau excluși 
«din corpul didactic de cât în conformitate cu prescrip- 
<țiunile acestei legi». 

Cât de mare distanță este între dispozițiunea aceasta 
salutară, care leagă pe profesor de catedra sa și de 
elevii săi, care-i dă acestuia posibilitatea de a munci 
liniștit în ogorul sfânt al școalei și-l apără de pasiunile 
politice, și între legea dela 1864, care prin art. 384 
și 385 nu recunoaște ca inamovibili de cât pe profesorii 
titulari de facultăți și numai pe aceștia îi apără de «stră- 
«mutare de la un loc la altul fără a lor expresă în- 
avoeală» ? 

Dacă legea de la 1898 n'ar coprinde de cât ina- 
movibilitatea profesorilor de licee și gimnazii, ea ar con- 
stitu) totuș un titlu de glorie bine meritat pentru d-l 
Sp. Haret, al cărui nume va fi în totdeauna pronunțat 
cu respect și recunoștință de toți acei cari își dau seamă 
de importanța unei asemenea inovațiuni.. 

ȘTEFAN C. IOAN 


Profesor secundar în Bucureşti. 

CONFERINȚELE PROFESORILOR DE CURS 
SECUNDAR 


In lungul șir de acte, de înaltă înțelepciune şi pre- 
vedere pentru întemeierea solidă a școalei secundare 
și desăvârşirea culturii neamului nostru, pe cari d- Sp. 
Haret, în neobosita sa activitate, le-a desfășurat, ca mi- 
nistru, se numără și instituirea „ Conferinfelor pe specia- 
Htăți ale corpului profesoral secundar“. 

Ca un adevărat om al școalei, d-l Haret, urmărind 
direcțiunea cea nouă, ce se dă școalei din ţerile apu- 
sene, pentru a corespunde cu adevărat menirii și as- 
pirațiunii geniului omenesc, a constatat că, pretutindeni 
în aceste țeri culte, corpul profesoral eră chemat la 
anumite epoci, spre a-și spune cuvântul său, relativ 
la cestiunile puse înainte. Pătruns de realele și imensele 
foloase ce ar decurge de aci, d-sa hotărește înființarea 
și la noi a unor asemenea conferințe, lucru pe care îl 
și îndeplinește prin deciziunea ministerială din 5 Ianuarie 
1899. 

Pentru a se vedeâ ideile care conduceau pe d-l Haret, 
în stabilirea unor astfel de conferințe, voiu cită un pasaj 
din adresa de convocare, pe care d-sa o adresă profe- 
sorilor: 

«In toate ţerile culte, aceste conferințe au o insem- 

<nătate mare. Pretutindeni ele sunt așteptate și urmărite 
«cu atențiune de toți acei cari se interesează de cursul 
«învățământului. 

«La noi, ele trebuesc să aibă o însemnătate încă și 
«mai mare, mai ales, având în vedere lucrările de 
«transformare a învățământului, în mijlocul cărora ne 
«aflăm și cari, nu pot decât să câștige din întrunirea 
«și consfătuirea corpului didactic». 

Pentru a se aveă rezultatele cele mai depline, ce se pu- 
teau aveă dela niște astfel de conferințe, d-l Haret nu 
sa dat înlături, dela toate sacrificiile posibile pentru a 
înlesni, fufulor profesorilor participarea la asemenea 
întruniri. 

In acest scop, d-sa, acordă gratis bilete de liber par- 
curs pe liniile C. F. şi găzduire prin internate, în loca- 
litățile unde aceasta eră posibil. 

Sau ținut astfel din anul 1903 și până în prezent, 
serii de conferințe, referitoare la toate materiile ce se 
predau în licee și gimnazii, și rezultatele au fost de im- 
portanța cea mai mare pentru învățământ. 


Conferinţe ţinute: 


Franceza 

Germana î laşi 28 Maiu—1 Iunie. 

Italiana 

L. Română, laşi 22—26 Maiu. 
Engleză, Bucureşti. 


| 
E Geografia Iaşi. 
| 
| 


1903 


1903 


Gimnastica București 21—25 Septemvrie. 
Latina > 22—25 Aprilie. 
Elina > > > > 


Desemn A se 
1905 Caligrafie } Bucureşti 22—25 Aprilie. 


1906 Fizico-chimice, Iaşi 5—11 Aprilie. 


1904 

Fizico-chimice Iaşi 14—17 Septemvrie. 
1907 ? Șt. Naturale 


Gimnastica >» 26—1 Decemvrie. 

Limbile Streine Craiova 19—23 Decemvrie. 
1908 7 Istoria Galaţi 18—31 Mai. 

Confer. Directorilor București 17—20 Aprilie. 

Muzica Bucureşti 18—23 Noemvrie. 
1909 ? Desemn, Caligrafie » 5—10 Aprilie. 

Șt. Naturale » 5—20 Septemvrie. 


Din totalitatea lucrărilor, preocupărilor şi ideilor emise 
în aceste conferințe, se desprind 2 serii de învățăminte ; 
unele referindu-se mai mult la directiva pe care o vor 
luà de acì înainte autoritătile scolare, altele referindu-se 
la însăș unitatea de vederi, de lucru și aspirații a cor- 
pului profesoral. 

Profesorii, mai mult ca oricine, în îndeplinirea grelei 
lor misiuni, au avut ocaziuni a constatà lipsurile sau 
piedicile, cari se pot întâmpină în școală. 

Cu ocaziunea acestor conferințe, profesorii, indiferent 
de materia pe care o predau, au fost unanimi a recu- 
noaște și fropune autorităților şcolare, îndreptarea sau 
ameliorarea a unor dispozițiuni sau împrejurări cari, nu 
permiteau funcționarea lesnicioasă și fecundă a școalei. 

Așă, profesorii de geografie, în conferința dela Iași 
din 1904, cer stabilirea excursiunilor în diferite puncte 
ale țerii pentru a se cunoaște «de visu» cele ce sau 
învățat în școală. 

Profesorii de Fizico-chimice, în conferința din Iași 1906, 
se exprimă unanim și cer autorităților școlare modifi- 
carea programei, întrucât așă cum eră n'ar mai cores- 
punde timpului și scopului ce se urmăreşte în școala 
noastră secundară. 

Această părere, asupra programei, se repetă continuu 
și la celelalte materii, în diferite conferințe. 

Cu ocaziunea conferințelor maeștrilor de muzică și 
desemn din 1905, sa emis părerea înființării unor or- 
gane de dirigere care să dea o unitate învățământului 
acestor materii, deziderat care fu curând după aceea 
satisfăcut. 

Din toate conferințele se desprinde glasul unanim că, 
Materialul aidachc existent (hărţi, mașini, plante și ani- 
male etc.) trebuește premenit sau cel puțin completat, 
pentru a se ilustră prin demonstrațiuni :sau experiențe, 
expunerile, teoriile și fenomenele ce se predau elevilor. 

Cu cea mai deplină solicitudine d-l Haret, recunos- 
când dreptatea cererilor și foloaselor ce ar decurge, s'a 
grăbit a înzestră toate școalele secundare cu materialul 
didactic necesar și conform cu nouăle programe. 

De asemenea în aceste conferințe, sa văzut unitatea 
de păreri că, numărul enorm de elevi, de până atunci 
(70, 80 și chiar 90) pune o piedică de neînvins pentru 
a se aveă o disciplină dorită și un control eficace asupra 
celor propuse. 

Acest mare neajuns, d-l Haret, îl înlătură limitând 
numărul elevilor pe clase. 

In fine, ținându-se în seamă opiniunile expuse în aceste 
conferințe, d-l Haret hotărt suprimarea acelor sforțări 
istovitoare și periculoase la care erau supuși elevii cu 
ocaziunea examenelor de fine de an. 

lată dar, câteva din marile chestiuni, cari au fost ri- 
dicate și discutate în conferințele profesorilor, propu- 
nându-se modalități de îndreptare, chestiuni și propuneri, 
cari analizate și de autoritatea școlară superioară, au fost 
găsite ca întemeiate și deci li sau dat de d-l Haret re- 
zolvirea lor, așă după cum dăinuesc și astăzi, spre pro- 
gresul școalei. 


www.dacoromanica.ro 


573 


Vedem dar, că autoritatea şcolară, trage frumoase 
concluzii și capătă o normă, un punct de plecare din 
cele desbătute în aceste conferințe. Şi e natural să fie 
așă, întru cât, nimeni nu poate vedeà mai de aproape 
şi mai imediat, tot ce emană și e legat de școală, ca 
acei ce zilnic stau în contact cu ea, ca profesorii. 

Trecând acum la a Il-a parte, și cercetând cari sunt 
foloasele cari decurg din aceste întruniri profesorale, 
Pentru însuș corpul frofesoral, constatăm că, ies la 
iveală câteva mari linii generale, cari constant au fost 
remarcate de cei însărcinați cu referirea activității acestor 
conferințe și anume: 

A — E firesc ca acei cari sunt chemaţi să formeze 
sufletul și mintea viitoarelor generaţii, să se țină și ei 
paralel cu nouăle curente în literatură și în ştiinţă. 

Profesorii însă, fiind izolați, trăind cei mai mulți prin 
orașele lipsite de o adevărată vieață literară, artistică și 
pedagogică, nu pot fi în curent cu nouăle descoperiri, 
ce se pun la iveală aiurea. 

Pentru a nu se immobiliză dar, în ceeace am apucat 
la epoca intrării lor în învățământ, immobilizare care ar 
aduce o stagnare paralelă a școalei în progresul ei, sa 
pus la dispoziția corpului didactic mijloace de perfecțio- 
nare, dintre care, cele mai de căpetenie sunt tocmai 
aceste conferințe. 

In aceste conferințe se face un schimb de vederi de 
cunostinte, de experiențe dobândite în exercițiul ma- 
teriei lor. 

Pe nesimţite, ce: ce au urmării cunoștințele din apus, 
le răspândesc celor cari au fost mai absorbiți în vår- 
tejul chestiunilor de toate zilele. 

B — Un alt mare câștig pentru profesori obținut dela 

aceste conferințe sunt Metodele de predare, noile pro- 
cedee, care şi-au făcut curs în școlile din occident. 

Cu prilegiul acestor conferințe, se fac lecțiuni model 
unde se aplică noile procedee și au loc discuțiuni libere, 
relativ la eficacitatea măsurilor propuse, la suficiența sau 
insuccesul lor. Prin această măsură se stabilesc pentru 
toți profesorii de aceaș materie, principiile unității de 
metodă cari să ducă la rezultatele cele mai depline și 
imediate. 

Prin aceste lecțiuni și discuțiuni s'au limpezit multe 
chestiuni de didactică teoretică și practică, care au fost 
obscure până aci în lumea noastră școlară. 

C — Intre altele multe avantaje ale acestor confe- 
rințe, nu mă pot opri de a nu vorbi de chestiunea ra- 
porturilor colegiale. 

Trebue să recunoaștem, că nu puțin au contribuit 
aceste conferințe spre a apropiă profesorii unii de alții, 
a se cunoaște, a se stabili legăturile de sentimente între ei. 

Ofițerii, magistrații și alte categorii de funcționari prin 
legile lor de organizare, cunosc un cerc cât mai larg 
de colegi. 

Profesorii, izolați, stabiliți o vieață întreagă în acelaș 
oraș, nar aveă prilejul, decât cu ocaziunea acestor con- 
ferințe a se revedeă sau vedeă pentru prima oară și 
a se formă între ei o unitate sufletească de vederi și 
aspirațiuni. 

Spre a se încoronă activitatea desfășurată cu prile- 
jul acestor conferințe, mai în totdeauna, ele se ter- 
mină cu vizitarea marilor laboratorii dela Universitățile 
din lași şi Bucureşti, unde se fac demonstrațiuni relativ 
la cele din urmă noi descoperiri, ori se fac excursiuni în 
localitățile istorice, geografice, industriale sau geologice. 

Termin cu aceste generalități și încheiu cu un pasaj 
interesant din raportul d-lui I. Bianu, profesor univer- 
sitar, care a prezidat una din aceste conferințe. 

« Comunicările şi lechunile enunțate în program, pre- 
«cum și discufiunile asupra lor au fost făcute cu toată 
«competința și seriozitatea la care eră în drept să ne 
«așteptăm dela o adunare de oameni culți. 

«Explicările și discuţiunile au fost ascultate cu cel 
«mai mare interes și cu dorinţa vie, ca fiecare să fro- 
«file de cunoștințele şi experiența colegilor săi. 

« Profesorii, cari au luat parte la această conferință, 
«au trăit ş zile de vieală colegială şi şcolară. 

Și d-sa termină: 

«Am închis conferința aceasta, cu adânca convingere 
«că, corpul didactic este pătruns de marile foloase ale 
«întrunirilor profesorale și că ele pot contribui foarte 
«mult să dea Coeziunea care lipsia până acum acestui 
corp, care are o importanță capitală în desvoltarea cul- 
turii acestei țeri». 

SCARLAT S. DEMETRESCU 


Profesor secundar în Piteşti. 

SOCIETĂȚILE ȘCOLARE SECUNDARE 
DE LECTURĂ 

Multă vreme școala a avut un singur scop: înmul- 
țirea cunoștințelor. Probă programele analitice foarte 
încărcate $i complicate, atât în cursul primar cât și în 
cursul secundar. Mai ales în cursul secundar, par'că 
anume se căută cu orice preț să se scoată din școlari, 
învățați și se lăsă de o parte tocmai scopul ultim al școalei, 
care de bună seamă e fundamental: formarea carac- 
terelor. Cunoștinţele, înmulțirea lor, instrucția cu alte 
cuvinte devine un mijloc, nu un scop, cum fusese până 
mai deunăzi. Oamenii mari ai țerii noastre cei puși să 
conducă mecanismul vieței noastre, ca stat și na- 
țiune, au putut vedea — de pe înălțimi se vede tot- 
deauna mai bine—că vieața noastră publică și socială 
are o groază de lipsuri. Lipsurile acestea au toate o 
pricină: lipsa de educație în școală sau acasă, ori 
o educație greșită în școală sau acasă, sau și în 
școală și acasă. Educaţia aceasta trebue nici vorbă 
înțeleasă și într'un singur chip: armonizarea tuturor fa- 
cultăților sufletești ale cuiva în legătură cu legile morale 
și cu aspirațiile neamului. Educaţia în felul acesta n'o 
poate face familia; n'a putut-o face în întregime școala 
și no va putea face niciodată complet școala cu aju- 

torul familiei. Cauzele sunt prea obișnuite, prea sar în 
ochi ca să nu le vadă oricine. Atunci cine va trebui 
să facă această educație complet? De bună seamă că 
tot școala. Insă cum? Incepe să se vadă cum. Ocu- 
pându-te tu, educator, de toate facultățile sufietești ale 
școlarului tău. Până acum ne ocupam numai de capul 
copilului, îl îngrijam și îl umpleam cu tot ce ne cădea 
în mână ca să crească cât mai mare și nu observam 
că sufletul lui a rămas pipernicit, strâmb, sălbatec, că 
voința lui a rămas instinct, act reflex, pornire. Așă se 
face că vedem azi oameni inteligenți dar răutăcioși, oa- 
meni culți dar imorali, savanți dar necinstiți. 

D-1 Sp. Haret, cu intuiţia caracteristică artiștilor edu- 
catori și cu puterea de pătrundere și observare a oa- 
menilor născuți să devie conducători de stat, a observat 
și priceput răul. Găsindu-i cauzele, a căutat leacurile. 
Nu mai vorbesc de reforma învățământului nici de spi- 
ritul ei, de atâtea legi și regulamente, nici de spiritul 
lor, de programe analitice și de metode nouă. Nu mai 
vorbesc de râvna și dragostea pe care a pus-o în opera 
lui mare. Alţii sunt datori și sunt în drept s'o facă. Cei 
ce-l cunosc de aproape, cei ce l-au văzut muncind 
pentru țara lui, zile și nopți dearândul fără preget, cei 
ce sau împărtășit” deadreptul din luminile lui. Eu mă 
voiu mărgini să arăt o fărâmă din opera lui de îndrep- 
tare, fărâmă nebăgată în seamă la început, dar care 
crește pe măsură ce i se văd roadele. 

Articolul 284 din regulamentul școalelor secundare 
prevede că se vor puteă înființă societăți de lectură, 
puse sub conducerea și privigherea câte unui profesor. 

Din spiritul articolului se pare că acesta e numai un 


indemn, nu o obligație, cu toate că din rezultatele că- 
817 


www.dacoromanica.ro 


578 


pătate acolo unde s'a aplicat, se vede că el trebue să 
devie obligator. Cu toate că iarăș socot, că dacă ar fi 
obligator, ar pierde din farmecul acesta de îndemn, 
care are în el multă libertate de acțiune și ar deveni 
cevă silit și rece, ca orice lucru obligator. E nu îndemn, 
un îndemn spre bine. Acei cari l-au aplicat îi cunosc 
foloasele. E nevoie să le mai număr aici? 

Societăţile de lectură dela școalele secundare sunt 
întocmai ca seminariile dela universitate. Ceeace nu se 
poate face în clasă, ceeace nu se înțelege îndeajuns în 
clasă, ceeace trebue să se știe din altă parte decât din 
clasă, se citește, se discută, se spune, se arată în șe- 
dințele societăţii. Ba în plus: se desvoltă spiritul de ca- 
maraderie, de cominitate sufletească, de einulație, se 
desvoltă aptitudinile, se desvălue talente, se trezește gustul 
de citit, spiritul de inițiativă, sociabilitatea, simțul de 
observare, sinceritatea, curajul. Ca să dau câteva exemple: 
la câtăva vreme după ce am.pus pe cale o societate 
de lectură, vine acasă la mine un elev din ultima clasă 
și mi se plânge că colegii lui îl ocolesc și că acum se 
edu cu alții din alte clase—Ce erà? Se stabilise o altă 
comunitate sufletească între elevii întregii școale. Din 
numele elevilor între care se stabilise o nouă prietenie, 
am văzut că eră fatală această apropiere, pe care nu- 
mai împrejurările de mai înainte nu-i pusese față în 
față. Un altul mi-a adus un caiet de impresii, din care 
am văzut o bună parte din nevoile cu care au de luptat 
bieții copii în vieața lor de școală, am văzut acolo un 
suflet de erou. Un altul la o serbare școlară, a arătat 
atâta vervă și stăpânire de sine de vorbitor, încât și-a 
atras simpatia întregului oraș, care l-a ajutat mai pe 
urmă să-și urmeze studiile; eră copilul unei sătence vă- 

duve. Și câte altele! Cei sfioși capătă încredere, cei tn- 
drăzneți se potolesc, cei înfumurați vin la matcă, mai 
toți se prefac. Altele li-s gândurile, altele sfaturile lor, 
altfel glumesc și pe alte teme se ceartă. Cei care urmăresc 
deaproape pe elevi, le observă jocurile, le surprind dis- 
cuțiile, le controlează certurile, ar puteă face un studiu 
întreg despre influența societăților de lectură asupra 
caracterului elevilor. 

De importanța și folosul cel mare al acestor socie- 
tăți sau pătruns din fericire mulți directori de școală 
secundară și mulți profesori, în deobște profesorii de 
limba română, căci le găsim funcționând astăzi, deși 
cum am văzut articolul din regulament nu e obligator, 
aproape pe lângă fiecare școală secundară. 

Societăţile de lectură pe care le cunosc, ca de pildă 
și ca să nu vorbesc decât de cele bine înjghebate; So- 
cietatea de lectură dela liceul din Piatra-N. «Fontanini» 
dela liceul din Craiova, cea dela liceul din Turnu Se- 
verin, dela gimnaziul din Caracal, dela liceul din Bacău, 
dela gimnaziile din 'T.-Măgurele, Tg.-]iu, R.-Vâlcea, 
Fălticeni, Huși, au toate acelaș sistem de organizare. 

Şedinţe săptămânale, de obiceiu Duminica, sub con- 
ducerea profesorului, diriguitor, unele publice, în care 
se fac citiri din autorii români, coruri sau orhestră, re- 
citări, cetiri de compoziții originale, dizertaţii și câte o 
cuvântare a unui profesor, care dă în chipul acesta 
un puternic sprijin moral acestor ședințe. Societăţile or- 
ganizate în chipul acesta sunt astfel adevărate auxiliare 
ale școalei. Dar ele mai au aproape în toate părțile și 
alte scopuri: strângerea unui fond pentru bibliotecă, 
care de sigur peste un timp oarecare va deveni publică, 
pentru excursii, cel mai puternic mijloc de cultură in- 


www.dacoromanica.ro 


580 


tuitivă, de ajutoarea colegilor săraci, cum e societatea 
de ajutor mutual dela liceul din Brăila și de a stabili 
legături sufletești și intelectuale între fiii aceluiaș neam 
prin corespondență școlară. Eu am cunoscut toată or- 
ganizația şcoalelor române din Macedonia și starea Ro- 
mânilor de acolo, tipuri, porturi, privelişti, nume, dureri 
şi bucurii, din corespondența elevilor mei cu elevii dela 
liceul din Bitolia. Se statornicise atâta prietenie între 
acești copii de acelaș sânge din România mare și sora 
înstrăinată, încât școlarii mei plănuiseră o excursie, în 
Macedonia, care sar fi făcut dacă... multe piedici de 
natură materială nu sar fi opus. 

Cum mai trebuesc organizate aceste societăți, e de 
prisos să mai arăt. Când tu, crescător şi făuritor al su- 
fletului naţiunii de mâine, ai dragostea, care dă vieață 
la toate, și o stea care luminează vieața ta, care e fă- 
râmă din vieața patriei tale, nu te îngriji că nu vei ști 
cum să-ți chibzueşti munca: vorba e să muncești. Când 
pornești la drum nu te gândești cum vei călcă și cât 
de repede sau de încet vei merge: vorba e să mergt 
înainte spre ținta de lumină, pe care ţi-a arâtat-o cel 
ce poartă făclia. 


CONST. AL. HOLBAN. 


Profesor secundar în Hugi. 

DIN CELE VĂZUTE LA NOI ȘI AIUREA 


E, pare-se, în firea omului și în deosebi întra Ro- 
mânului, ca să fie nemulțumit cu ce are, să vadă de- 
fecte într'ale sale şi să laude luând ca bun ceeace vede 
la vecin. Probabii așă se și explică imitația servilă de 
care am fost călăuziți până la o vreme, cu toate că 
resursele noastre sufletești ne-ar fi îngăduit să ne dis- 
pensăm de ea sub multe raporturi. 

O asemenea pornire ne este dat să vedem manifes- 
tându-se şi în domeniul școalei, unde nu a rareori auzi 
exclamaţii de dezamăgire, fie cu privire la rostul ei, 
fie cu privire la roadele date, fie la .cei ce au orga- 
nizat-o și condus-o sub noua ei înfățișare. 

Critica urmează criticii, lipsurile sunt semnalate din 
belșug, rezultatele sunt cântărite numai în partea lor 
negativă —iar atunci inevitabil ajungi la ideea «ca la 
noi, la nimeni» și adâncit în părere de rău, te duci 
cu gândul întralte teri, în Apus, unde tot ți se spune 
şi ție îți vine să crezi, că ar domni perfecțiunea. 

Se întâmpiă însă că ai norocul să treci odată din- 
colo de hotare şi să priveşti de aproape acest «Apus» 
de miragiu. Cu surpindere vezi cum totul iea proporții 
normale, cum relele semnalate în ţara ta se schimbă 
în bine prin contactul cu alte rele poate și mai mari 

întâlnite în țeri cu tradițiuni culturale de secole, cum 
încrederea în tine şi întrale ţerii tale, iea locul dezamă- 
girii ce-ţi semănase în suflet vederile cutărui sau cutărui 
pesimist. E drept dar, și este și o datorie de om cinstit, 
ca odată reîntors între ai tăi să încerci — fie cu cât de 
umile puteri — ca să restabilești adevărul. 

Un asemenea fapt, privitor la școala noastră secun- 
dară, îmi propun să-l semnalez în cele de mai jos. Am 
avut prilejul să cercetez de aproape organizarea liceu- 
lui francez; am vizitat în 1910 o bună bucată de vreme 
liceele Montaigne, Saint Louis și Louis-le-Grand din 
Paris, asistând la un lung șir de lecțiuni în mai toate 
clasele; am cunoscut numeroși profesori secundari fran- 
cezi și mi-am putut procură vederi şi date asupra ace- 
stui învățământ. Urmarea a fost că, fără să-mi pierd 
respectul și încrederea în școala unui popor cult ca 
cel francez dela care am împrumutat multe, multe—ar 
fi fals şi prezumtuos din parte-ne să o tăgăduim—am 
câștigat însă bucuria că n'avem de ce fi dezamăgiți de 
ale noastre, ba chiar dimpotrivă. 

Am constatat, bunăoară, că în țara cea mai demo- 
crată, învățământul numai democrat nu este. Sunt două 
feluri de școli primare: una a oamenilor de rând și gra- 
tuită— școala comunală, alta a burgheziei avute și aris- 
tocrației în parte—diviziunea preparatoare și elementară, 
adică şcoala primară a liceului, unde se învață și nb 
străine şi unde un elev extern plătește între 150 şi 
300 franci anual, iar unul intern între 1.000 și 1.100 
franci. Am văzut iarăș că învățământul secundar francez 
nu e liberal, nu e accesibil celor mulți, fiindcă nu e gra- 
tuit. Un mic calcul ma dus la rezultatul că un elev in- 
tern /a Paris, de când intră în clasa I preparatoare 

și până când bate la poarta Universității sau unei școli 
superioare, plătește pentru 12 ani de învățământ între 
16.000 și 20.000 franci, iar ca extern, între 4.500 şi 
6.000 franci. Şi comparând cu condițiunile dela noi, am - 
văzut că tot acești 12 ani, pe un fiu de Român îl costă 
ca extern câteva sute de lei, iar ca intern, câteva mii; 
am văzut că școala primară este comună, gratuită și 
obligatorie pentru toată lumea și că ea tinde la o ni- 
velare socială, nu la un separatism de clase pe baza 
averii și a instruncțiunii mai distinse. Am înțeles cât de 
largi au trebuit să stea deschise pentru toți porțile școalei 
secundare la noi, dacă s'a simțit nevoia ca prin legea 
dela 1898 să se impună un examen de admitere în 
liceu, să se limiteze numărul școlarilor pe clase și să 
se perceapă oarecare taxe «pentru acoperirea cheltue- 
lilor cu materialul didactic, biblioteca, mobilierul etc.». 
Sau făcut prin lege apoi școli profesionale în care să-și 
găsească instrucțiunea cei care nu mai puteau urmă în 
școala secundară. 

Ne amenință suprapopulațiunea în licee și am căutat 
să o remediem tot cu măsuri liberale: nu sau desființat 
școli, s'au creeat și mai multe, dar cu o menire nouă, 
dându-se o direcție sănătoasă unei mulțimi ce voiă cu 
orice preț să învețe carte. 

Am mai rămas cu impresia că în Franța este un 
singur mare centru cultural cu o desvoltare uriașă și 
cu oO vieață strivitoare față de provincie — Parisul — iar 
tot ce rămâne în afară se menține cu multă greutate, 
ba lâncezeşte chiar. Liceele din Paris ating cifra de 1.500 
și 2.000 de elevi, iar altele din orașe insemnate din pro- 
vincie sunt amenințate de faliment. Dacă acest proces 
de descentralizare culturală nu sa putut efectuă într'o 

țară cu tradiție didactică și universitară. durând de se- 
cole și cu numeroase centre foarte populate, nu are de 
ce să ne mai mire — deși are motiv să ne dea de gân- 
dit serios — acelaș proces efectuat într'o țară nouă ca 
a noastră. Putem fi mulțumiți că chestiuni vitale pentru 
propășirea unui popor, cum este aceea a învățământului, 
au fost luate în cercetare la noi și li sa dat o soluțiune 
cu un ceas mai de vreme de cât aiurea. Marea reformă 
a învățământului nostru s'a făcut la 1898, iar în Franța 
abiă cu patru ani mai târziu, la 1902; iar îndrumarea 
imprimată școalei secundare dela acea dată încoace este 
de discutat dacă e mai justă în Franța decât la noi. 
Bunăoară, copiii din şcoala primară a liceului învață și 
limbi străine — până la 1880 învățau încă din clasa a 
doua și limba latină, — cei din școala comunală nu. 
Totuș în clasa I-a a școlii secundare intră și unii și alții 
cu egale drepturi, deși pregătirea le este așâ de diferită, 
Și sunt supuși la sarcini identice; deși unii au trei ani 
de studiere a unei limbi stăine, iar alții abia acum dau 
cu ochii de ea. 

Ne plângem la noi că specializarea este prematură 
în clasa a cincea liceală. In liceul francez ea începe chiar 
din clasa întâia secundară, gimnaziul având două divi- 
ziuni: A), în care se învață latină 6!/, ore pe săptămână 
și greaca în chip facultativ; B), unde se învaţă în locul 
lor științe și limbi moderne. lar când elevul a ajuns la 
clasa a cincea, atunci soarta lui e și mai complicată; 
se găsește la o răspântie de unde pornesc patru dru- 
muri deosebite. Cursul superior al liceului francez are 
patru secțiuni: A) latină-greacă ; B) latină-limbi moderne; 
C) latină-științe; D) limbi moderne-științe. Nu știu dacă 
elevul român va fi atâta de perplex în fața celor trei 

secții dela noi — modern, clasic și real — din care cea 
clasică e aproape desființată de fapt și înlocuită cu orele 
de latină dela cursul modern — dar îmi place să cred 
că un biet copil de 14 ani, fie el Francezul cel mai 
precoce, va fi tare încurcat când va veni momentul să 
aleagă între patru secţiuni cu o specializare așă de delicată. 

Legea franceză prevede bacalaureatul— și el tot de 
patru feluri—care se trece jumătate la finele clasei a 
șasea și Jumătate la finele celei de a șaptea. Oricât 
ar fi el de organizat ca să dovedească maturitatea și 
mlădierea facultăţilor elevului, iar nu condiția lui, totuș 
rămâne ceva factice în acest examen care anticipează 
dovedirea de mai sus la un moment, când vârsta e prea 
crudă iar educația și instrucția sunt încă în curs. Nu 
discutăm dacă examenul nostru de absolvire, așă cum 
e organizat, ar reprezentă forma cea mai bună, dar con- 
statăm că maturitea ce vrea să probeze este la timpul 
ei—după 12 ani de studiu—iar ținta urmărită nu e de 
a arătă până unde a ajuns elevul cu o specializare ce 
aproape egalează pe cea dela universitate (în clasele 
ultime ale liceului francez se fac 81/, ore săptămânale 
de filosofie, iar elevii comentează pe marii filosofi în 
original). 

lată aprecieri asupra acestei stări de lucruri făcute de 
un francez luminat d-l Gabriel Hanotaux : 

«Aujourd'hui qu'on a remplacé la simplicité par lacom- 
plexité (les quatre baccalaureats !) où et quand voulez- 
vous que lesprit soit façonné à ces tours de souplesse 
et de vigueur? Il plie sous le fardeau de toutes les 
sciences humaines, au lieu de marcher, allegrement dans 
la voie droite, grande ouverte devant lui. Arrivé au but 

il trébuche ou succombe... Doi la plainte des parents 
déçus, des maitres degoftes, des enfants surmenés. 

Și are dreptate d-l Hanotaux. Programa analitică a 
școlii franceze este supraîncărcată. Când unui copil de 
clasa întâia gimnazială îi pui 5 ore săptămânal de limba 
franceză, 5 ore de limbă modernă, 7 ore limba latină 
etc., iar altuia de curs superior 7 ore de limbi moderne, $S 
ore de matematici, 9 ore de filosofie etc., pe săptămână, 
e lesne de ghicit ce va fi de el la eșirea din liceu. 

Ce-a făcut legiuirea românească în această direcție? 
La 1898 a desființat odiosul și istovitorul bacalaureat, 
a simplificat programa, iar de atunci această simplifi- 
care a mers accentuându-se (latina a fost relegată din 
clasa I într'a I-a, din a I-a într'a III) până când strigăte 
de teamă au început să se audă contra acestui curent 
de exagerată protejare a forțelor copilului (!). 

Toată materia excesiv de încărcată a școalei franceze, 
programa înțelege să i se predea elevului fatru ore de 
clasă zilnic şi în șazle ani de liceu, ceeace înseamnă 
imposibilul, Secretul reușitei însă de fapt stă în restul 
timpului liber al școlarului, timp care în internate re- 
prezintă cruci ore de meditație pe zi, iar pentru externi 
o totală privațiune de repaos. Programa românească a 
inaugurat o eră diametral opusă: adevârata și esențiala 
muncă a elevului este făcută în clasă, iar pentru acasă 
să nu rămănă decât aplicațiuni ale celor învăfate în 
clasă și timp de recreație. 

Dacă în școala franceză materiile sunt așă de cople- 
şitoare și dacă elevului îi incumbă un supliment serios 
de muncă acasă, pentru a se duce această sarcină la 
bun sfârşit, profesorului îi rămâne să facă uz de cele 
mai bune metode pedagogice, iar elevului să recurgă 

acasă la prețiosul ajutor al manualului didactic. Din 
cele văzute în școala franceză, am rămas cu impresia 
că profesorul e mai mult erudit decât pedagog, și că 
în felul acesta și dânsul și elevul așteaptă totul dela 
manual și dela munca de acasă; iar acest minunat 
manual în genere e un volum respectabil, destul de 
abstract tratat, pe baze mai mult deductive decât in- 
ductive, plin de regule și teorii. Ce sa făcut pe acest 
tărâm la noi dela 1898 încoace? Legiuirea noastră a ri- 
dicat metoda și pedagogia în predare la rangul de dogmă, 
a introdus garanții severe pentru aplicarea lor în alcă- 
tuirea manualului didactic și au făcut din acesta un au- 
xiliar de ordine secundară, rămânând ca rolul de frunte 
și hotăritor să-l aibă tot profesorul și tactul lui de 
pedagog. 

_Mă reîntorc la afirmaţiunea, că profesorul francez nu 
e în multe cazuri și bun metodist, și o menţin ca fiind 
întemeiătă. Când un profesor, reputat ca bun, dă ele- 
vilor din clasa înfâza gimnazială, după numai patru 
luni de învățare a hmbu latine, 17 rânduri de temă 
pentru acasă, cu mulțime de galicisme întrînsa și fără 
să eludeze alte dificultăți în clasă decât câteva cuvinte 
din vocabalar ; când un altul lecţia de gramatică o 
predă spunând luaţi dela pag... până la pag... unde 
zice... + când un al treilea, vrând să deprindă pe școlari 
să desemneze un cerc, îi învață să-l deducă dintr'un 
patrat, unind cele patru colțuri prin linii curbe — fără 
să-și dea seama, bietul om, că a descoperit astfel «qua- 
dratura cercului»; când mai toți profesează o ignorare 
și un dispreț fără rezerve pentru «Herbartianism» și 
trepte formale, făcându-și toate lecțiile mai mult ex- 
pozitiv, sau reducându-le la simple «causeries» în care 

discută cu un singur elev o jumătate de ceas; când 
profesorii secundari francezi — «agrégés» — pregătiți la 
Sorbonna sau școala normală superioară, fac mai mult 
un seminar de studii înalte și capătă o excelentă me- 
todă de a creà știința, dar nu se dedau mai deloc la 
practica pedagogică ce le-ar da putinţa să-și împărtă: 
șească știința; când pregătirea lor este par'că în sensul 
de a deveni profesori universitari sau presumtivi membri 
ai Academiei, nu profesori secundari — apoi este drept 
să ajungi la încheerea că școala franceză poate fi mândră 
de învățații ei, dar nu și de dascălii ei. 

Revenind la noi — legea și regulamentul din 1898 
au pus garanții serioase pentru selecționarea corpului 
didactic — formula cea mai desăvârșită rămâne viitorului 
să o dea — și pe baza aceasta sau completat de atunci 
încoace cadrele învățământului cu elemente tinere de 
școală nouă. La pregătirea științifică dată de universitate, 
sa adăugat o însemnată parte și pentru teoria și prac- 
tica pedagogică, căreia i sa rezervat un mare rol. La 
examenul de capacitate sa introdus în comnisiune un 
pedagog, dându-i-se la aprețiere un coeficient însemnat, 
s'au rânduit probe practice în clasă, discuțiuni principale, 
etc., care la Francezi aproape nu se cer la examenul 
de agregație. 

Profesorii noștri secundari s'au lăsat cuceriți de spi- 
ritul herbartian ce însuflețiă reforma școalei la 1898, şi 
de atunci, fie mulțumită Universității, fie propriei lor 
munci pe acest nou tărâm, au ajuns foarte buni me- 
todiști. Lecţiunile lor, deși în condițiuni neprielnice — cu 
clase suprapopulate — sunt călăuzite de principii bine 
fixate. Sar puteă impută chiar că s'a căzut pe alocuria 

în exces de formalism pedagogic, că sa pus atita preț 
pe această disciplină ca pe o panacee. 

Mai bine așă, decât ignorarea și dispreţuirea ei! 

Ar mai fi multe de spus asupra celor dela noi și de 
aiurea. 

Ni sar puteă luă însă în nume de rău și am puteă 
fi învinuiți de naivitate ori de rea credință, cumcă am 
vrea să scoatem școala românească superioară celei 
franceze. Nu asta ne-a fost ținta. Incă dela început ne 
așezasem pe alt tărâm decât acela al unui patriotism orb, 
bun de alte vremi demult apuse. 

Tendința noastră a fost nu de a denigră școala fran- 
ceză, care are destule și prea mari calități ca să poată 
contrabalanță și unele scăderi (calități de care nu ne-a 
fost în intenție să ne ocupăm aci); tendința noastră e 
de a restabili un adevăr intunecat de atâte strigăte ale 
unor pesimiști. ` 

Şcoala românească organizată prin marea reformă 
dela 1898 este o școală luminată și trainică; cei ce tot 
relevă defecte și reclamă abolirea părţilor ei fundamen- 
tale, nu sunt îndreptățiți: asemenea reforme nu se pot 
condainnă după un deceniu și câțiva ani de aplicare, 
iar roadele lor nu pot fi aprețiate simţitor într'un răs- 
timp atât de meschin și cu o evoluțiune întârziată din 
timp în timp prin reaua voință a unora. 

Şcoala nouă românească n'are pretenția de a întrupă 
perfecțiunea, dar e conștientă de puterile ei și de ținta 
către care tinde; iar ace/a care a înțeles mai mult decât 
oricare altul, că în ridicarea ei stă ridicarea țerii; care 
şi-a pus în slujba școalei mulți ani din vieață, orga- 
nizând-o din temelie după nouăle trebuințe ale vieții de 

azi şi conducând-o cu atâta chibzuinţă încât să fie 
cinstit de toți cu renumele de «Omul Şcoalei», — 
acela, cu toată bună dreptatea este vrednic de oma- 
giul cel mai curat al tuturor oamenilor de bine din țara 
aceasta. 

CONSTANTIN DAMIANOVICI 


Profesor secundar în Galaţi. 

DIRECTIVELE GENERALE 
IN ORGANIZAREA ȘI FUNCȚIONAREA 
INVĂŢĂMÂNTULUI SECUNDAR 


I. 


Caracteristica. lipsei de sistem a legiuirilor şco- 
lare, de sub «Regulamentul organic» şi dela 1864. 
Cum se prezintă legislația din 1893—1898 față de 
ele. — In privința învățământului nostru, secolul XIX-lea 
se caracterizează prin trei mari legislațiuni: 

1. Cea formulată prin «Regulamentul organic», în 
prima lui jumătate, care din pricina lipsei de organizaţie 
de stat a ambelor principate Muntenia și Moldova nu 
a putut ajunge niciodată la o aplicare decât sporadică 
a principiilor ei; 

2. Cea dela 1864, care stăpâni desvoltarea intelec- 
tuală și educativă a României timp de peste 40 de ani 
şi dădu ca rezultat forțele sociale ale țerii, cărora se 
datoresc formele de vieață publică și particulară, cu 
toate calitățile și defectele lor, ce caracterizează astăzi 
societatea românească din regat; 

3. Cea din anii 1893—1898, acum în plină aplicare, 
constituind ca activitate acțiunea educativă a societății 
românești de mâine, iar ca rezultate începuturile de 

ieșire pe tărâmul vieții publice și particulare a forțelor 
sociale ce vor constitui aceă societate, forțe a căror 
rezultantă de calități și defecte nu se pot încă cunoaște 
decât numai întratât cât ea iese la iveală prin colabo- 
rare cu cele formate în ultimii 20 de ani ai stăpânirii 
legislațiunii dela 1864. 

Legislațiunea școlară de sub «Regulamentul organic» 
se prezintă ca ceva difuz, nefiind bine determinate nici 
rolurile, nici scopurile, nici limitele celor trei mari cicluri 
de învățământ: primar, mediu și superior. În principiul 
educativ al școalei nu există nici un discernământ în partea 
lui pur formală și utilitară. Se găsesc în problemele în- 
vățământului primar deziderate de programe și scopuri, 
ce aparțin învățământului mediu secundar și profesi- 
onal, în ale celui mediu părți de specializare caracteris- 
tice învățământului superior. Poate că difuziunea aceasta 
să fi contribuit și ea mult la neaplicarea acestei legislațiuni. 

Legea dela 1864 constitue un mare pas înainte: se 
face o diferenţiare bine determinată între învățământul 
primar, mediu și superior, dar înăuntrul fiecărui ciclu 
lipsește determinarea bine definită a scopului lor edu- 
cativ, din punctul de vedere al rolului ce vor aveă de 
împlinit în stat viitorii cetățeni, cari se află ca elevi în 
acel ciclu. Astfel nu se făceă nici o deoseb're: æ) în învă- 
țământul primar, între şcoala sătească și cea a orășea- 
nului; ġ) în învățământul mediu, între educația teoretică 
și de cultură generală și formală a liceanului și cea prac- 
tică și utilitară a viitorului comerciant, meseriaș și in- 
dustriaș: c) în cel superior între pregătirea și speciali- 
zarea de om de știință și cea de om de carieră a stu- 
dentului universitar. 

Determinarea aceasta de scop educativ bine hotărît 

al fiecărui ciclu în însăș economia sa intimă, sa rea- 
lizat în mod definitiv pentru învățământul primar și 
mediu, şi-a făcut pentru învățământul superior primii 
paşi spre realizare, prin legislațiunea dela 1893—1898. 

Intru aceasta a fost hotăritoare influența concepțiu- 
nilor şi acțiunii de punere în practică a principiilor din 
partea d-lui Spiru Haret pentru învățământul primar şi 
cel superior. Pe tărâmul învățământului mediu totul se 
datoreşte numai d-sale. 

Legea dela 1864 denumește acest învățământ cu titlul 
de «instrucțiune secundară» şi însumează în cuprinsul 
ei liceele, gimnaziile, seminariile, școalele normale, de 
bele-arte, profesionale și secundare de fete. Când e însă 
să definească ce este fiecare din aceste categorii de 
școale, ea tace, se mărginește a le arătă condiţiile de 
funcționare şi de alcătuire a programelor prin consiliul 
general al instrucţiunii. In mod excepțional, defineşte 
scopul şcoalelor reale, indicând că ar fi de «a da in- 
vățătura trebuincioasă pentru exercitarea unei arte sau 
profesiuni», și menţionând că ele ar fi şcolile de agri- 
cultură, de industrie şi de comerț. Definițiune falsă, ce 
nu corespunde cu spiritul «instrucţiunii secundare» ci cel 
mult cu al unui învățământ profesional în care însă este 
necompletă enumerarea felurilor de școale ce trebue să 
compună un asemenea învățământ. 

Lipsa aceasta de definițiuni are ca corolare o totală 
dezorientare în direcția învățământului mediu atât ca 
învățământ secundar cât și profesional. Corolar ce se 
manifestează prin aceea, să prin programele ce se al- 
cătuesc se dau școalelor ce constitue propriu zis învă- 
țământul secundar, liceele, gimnazile și şcoalele secun- 
dare de fete, un rol de specializare în scopul de a formă 

funcționari de ai statului și membri de ai corpului di- 
dactic; iar pe de alta se imprimă celor a căror menire 
e de a constitui învățământul profesional o tendință pur 
teoretică, de achiziționare unor cunoștințe nu mult di- 
ferite de cele ce se câștigă în licee şi gimnazii şi lip- 
site aproape cu totul de specializarea profesională prin 
exerciții practice. lar pe deasupra sa introdus cu în- 
cepere din 1876 așă numitul «gimnaziu real», o şcoală 
secundară menită a sta în opoziție cu liceele și gimna- 
ziile de până acum numite «clasice», prin acea că el 
conține în programul său toate materiile liceului afară 
de limbile clasice greacă și latină. 

O şcoală, caracterizată prin asemenea dezorientare 
de directivă, nu puteà decât să dea rezultate rele de pre- 
gătire culturală a tinerelor generațiuni ce o frecuentau și 
nu a întârziat timpul, după începutul aplicării legii dela 
1864, de a se ridică plângeri împotriva ei. Un lung şir de 
ani a lipsit însă adevăratul cap luminat, care să stabilească 
cu preciziune diagnosticul relelor ce se semnaluu în mod 
sporadic, să arate mijloacele de înlăturare, să formuleze 
principiile de îndreptare și să dea aplicație practică acelor 
principii. Din fericire pentru învățământul nostru, sa 
ivit acel om {da timp. 

In ședința Camerei dela 4 Fevruarie 1878, ministrul 
Instrucțiunii Publice pe atunci, George Chițu, eră inter- 
pelat pe tema că, pentru ocuparea unor catedre vacante 
la universitatea din București, în loc să transfere pro- 
fesori dela cea din Iași, numește oameni tineri abia ieșiți 
din școlile străine. Motivându-și procedarea, interpelatul 
spune la un moment dat: 

«Pe toată ziua vin tineri unii mai învățați decât 
alții. lată, am aici în portofoliu o notificare a decanului 

facultății de ştiinţe din Paris, prin care îmi anunță, că 
tânărul Spira Haret, după ce a luat licența în științele 
fizice, licenţa în științele matematice, la 30 Ianuarie a 
obținut doctoratul în științele matematice. Este primul 
străin, zice rectorele, căruia i sa decernut doctoratul 
în științele matematice. Imi scrie că a fost un mare 
entuziasm, că sala erà plină și studenții români și pro- 
fesorii, cari asistau, erau încântați. La noi, în Francia, 
un asemenea rezultat deschide la moment catedra în 
universitate...». 

Cu începere din anul școlar 1878—1879, d-l Spiru 
Haret este profesor titular la facultatea de științe din 
București. Pe timpul acela eră obiceiul, ca ministerul 
să facă control asupra mersului învățământului, trimi- 
țând în luna Iunie, cu ocazia examenelor de sfârșit de 
an, ce pe atunci erau în floare, câte doi profesori uni- 
versitari cari mergând din oraș în oraș să vadă starea 
şcoalelor. In lunile Iunie 1879 și 1880 d- Spiru Haret 
primește o asemenea delegație pentru inspectarea școa- 
lelor din Moldova. De ambele dăți a înaintat ministe- 
rului rapoarte amănunțite, (1) al căror rezultat a fost 
că în anul 1883 sa întemeiat pentru învățământ un 
inspectorat general permanent, al cărui titular se numi 
în persoana d-sale. Fructul fu, că după o muncă model 
de conștiinciozitate în cercetarea învățământului de toate 
gradele, d-l Haret depuse în toamna anului 1884 un 
raport voluminos, prin care arată toate relele de cari 
suferiă pe atunci școala română. Acesta avi ca urmare, 


(1) Aceste rapoarte, d-l Spiru Haret le posedă în manuscris. In anul 
1906 a binevoit a-mi face cinstea de a mile încredință autorizându-mă 
să le utilizez. Am făcut uz de această bunăvoință în „Organisarea 
liceului în Germania şi la noi“, ce am publicat în anul 1906. 

trecerea autorului lui ca Secretar general al Ministerului 
instrucţiunii în Ianuarie 1885, în care calitate avi sar- 
cina, ca colaborator al d-lui Dimitrie A. Sturdza, de a 
alcătui proiectul unei noi organizări a învățământului, 
ce fu gata la 1886. 

Atât raportul dela 1884 cât și în expunerea de mo- 
tive şi justificarea proiectului nouăi legiuiri școlare, au ca 
bază teoretică principiile arătate de d-l Haret în rapoar- 
tele d-sale dela 1879 și 1880, cari acum se desvoltă, 
se amplifică și se ilustrează prin noi dovezi de fapte. 

Lucrările acestea sunt temelia legiurii școlare din 
anii 1893—1898, din care cea mai mare parte se formu- 
lează și se aplică de d-l Haret ca ministru al instrucţiunii, 
găsindu-și apoi o motivare a formulării și a sistemului 
de aplicare, in «Raportul» adresat în 1903 M. S. Regelui 
asupra activității Ministerului instrucţiunii. 


IL. 


Cele trei etape în activitatea d-lui Haret pa ta- 
renulînvățământului.— In orice activitate omenească, se 
știe că se deosibesc trei etape de acțiune: una de pregă- 
tire, a doua de sistemizare, a treia de executare. Privită 
opera d-lui Haret din acest punct de vedere ar reprezentă: 
etapa de pregătire, acțiunea ca inspector, reflectată prin 
rapoartele dela 1879, 1880 și 1884; cea de sistemizare, 
activitatea ca secretar general și ca ministru, încheiată 
prin votarea de către parlament a legilor învățământului 
secundar și superior și a celui profesional în 1898; cea 
de executare prin redactarea regulamentelor și circulă- 
rilor de aplicare a acestor legi, prin organizarea, în ce 
privește învățământul secundar, a liceelor și gimnaziilor 

cum Și școalelor secundare de fete în spiritul cel nou, 
prin alcătuirea de noi programe, prin creearea de noi 
factori de control al învățământului și de noi îndru- 
mări de pregătiri ale corpului didactic și de metoade 
de predare, etapă începând în 1898 și continuând în 
anii ministeriali din 1901—:1905 și 1907—1911. 

In epoca de pregătire, d-l Haret constată reaua stare 
a învățământului secundar ca provenind din însăși in- 
suficiențele legii dela 1864, insuficiențe ce se pun în evi- 
dență prin lipsă de sistem în organizarea școalelor, 
lipsă de pricepere în direcția educativă a învățământului, 
lipsă de ordine și seriozitate în alcătuirea programelor, 
lipsă de indrumare a metoadelor de predare și cestio- 
nare a materiilor prin profesori bine pregătiți atât ca 
cunoştinţe cât și ca metodă. In aceste constatări, d-sa 
arată ce nu e bun și emite păreri și deziderate asupra 
îmbunătățirilor de introdus; deziderate și păreri cari prin 
etapa de sistemizare dobândesc formule legale, iar în 
epoca de aplicare, ființă de existență ca instituțiuni. 

Invăluite toate trei etapele într'o privire generală, ne 
prezintă pe d-l Haret ca un mare spirit organizator, ale 
cărui principii, concepute în vârsta de tinerețe a vieții 
sale, se continuă, se desvoltă și se amplifică an cu an, 
timp de mai bine de treizeci de ani, fără nici o con- 
trazicere în părțile lor fundamentale între cele ce susțineă 
ca tânăr, și cele ce organiză ca bărbat matur ori puneă 
în aplicare ca bătrân. Aceasta se dovedește, dacă urmărim 
constatările, propunerile și exigenţele d-lui Haret, așă 
cum ies ele din diferitele rapoarte, expuneri de motive 
la proiecte de legi, din circulări și regulamente. Vom privi 
aceste expuneri din patru puncte de vedere: 1) ca sistem 
de organizare; 2) ca îndrumări de alcătuiri ce programe 

3) ca deziderate de metoade de predare; 4) ca consta- 
tare a strânsei legături ce există între condiția de pros- 
perare a şșcoalei și situația materială a corpului didactic. 


TI. 


Directive cu privire la sistemul de organizare 
a învățământului secundar.— Când în luna Iunie 1879, 
Ministerul Instrucțiunii deleagă pe d-l Haret să inspecteze, 
în calitate de comisar al guvernului, școalele din Moldova 
cu ocaziunea examenelor lor de sfârșit de an școlar, o 
deciziune ministerială, publicată în «Monitorul Oficial», 
dădeă comisarilor îndrumările următoare, cu privire la 
punctul de vedere din care aveă să decurgă inspectarea: 

«Actul cel mai important și solemn pentru părinți, 
corpul învățător în genere și guvern sunt examenele, 
deoarece prin ele numai ajung de a cunoaște: părinții 
progresul copiilor lor, învățătorii succesul ostenelilor ce 
și-au dat în cursul anului, iar guvernul numai cu astă 
ocazie poate a se încredință, că sacrificiile ce statul face 
cu răspândirea instrucţiunii nu sunt zadarnice, ci cu folos 
întrebuințate pentru tânăra generațiune ce se crește și 
învață în școală». 

Autoritatea școlară superioară eră deci de părere, că 
este o dovadă, că statul și societatea nu au făcut sa- 
crificii în zadar, dacă elevii au la finele unui an școlar 
înmagazinate în minte toate cunoștințele dictate printr'un 
anumit fel de școale și de programe. In cercetările sale, 
d-l Haret nu a întârziat însă de a pune în evidență in- 
suficiența acestui punct de vedere. 

«Şcoala, spune d-sa prin raportul dela 1880, are de 
scop a desvoltă și a fortifică cugetarea, iar nu de a 

da copiilor în mod dogmatic o massă de cunoștințe em- 
pirice, căci cunoștințele dobândite în școală oricât de 
numeroase ar fi, sunt aşà de puţin lucru în comparație 
cu ceeace trebue să afle prin ei înșiși în vieață, în cât 
dacă şcoala nu le-ar da mijlocul a se instrui singuri, ci 
sar mulțumi numai cu ceeace învață pe bănci, fiecare 
ar fi în drept a zice că e prea mult a condamnă ti- 
nerimea să-și sacrifice cei mai frumoși ani de vieață 
pentru un așă de mic rezultat. Așă dar, toate silințele 
pedagogilor, toate îmbunătățirile aduse programelor și 
metoadelor, trebue să concure la această țintă mare: 
a desvoltă și a perfecționă cugetarea copiilor. 

«Sistemul învățământului nostru public actual este ne- 
complet și neechilibrat. Invățământul secundar clasic este 
reprezentat printr'un număr destul de considerabil de 
gimnazii și licee, pe când învățământul technic și pro- 
fesional lipsește mai cu desăvârșire». 

Deci, chiar dela inceputul pășirii sale ca om ‘de școală, 
d-l Haret relevează insuficiența legii dela 1864 și fal- 
sitatea definiției ce ea dă «școlilor reale», ca având de 
scop să dea învățătura trebuincioasă pentru exefcitarea 
unei arte sau profesiuni. Alcătuirea în anul 1898 a unei 
«legi a învățământului profesional» alături de cea a în- 
vățământului secundar și superior sunt un rezultat al 
discernământului făcut de d-sa încă din anul 1880, că 
ciclul mediu al învățământului trebue să aibă o ramură 
de cultură generală, reprezentată prin licee, gimnazii 
și şcoli secundare de fete și una de învățământ special 
cu caracter tehnic și profesional. Cum sau întemeiat 
și desvoltat instituţiunile pendinte de această ramură, 
și ce directivă li s'a dat, vor arătă articolele următoare 
acestuia, datorite persoanelor cari au lucrat în dome- 

niul lor, ca colaboratori ai d-lui Haret. Noi vom urmă 
deci expunerile privitoare la «învățământul secundar» pro- 
priu zis: 

«După idea noastră, zice mai departe raportul dela 
1880, încă de când sa început constituirea învățămân- 
tului la noi, sar fi cuvenit a se croi un plan general 
pentru toate creațiunile viitoare, făcut potrivit cu nece- 
sitățile țerii și cp mijloacele ei; întrinsul să se fi făcut 
o justă parte atât învățământului clasic cât și celui tehnic 
şi profesional. Cu aceasta sar fi evitat această anomalie 
de o ţară, unde industria, comerțul și lucrările de artă 
mai că nu mai există și unde cu toate acestea pe lângă 
o mulțime de școli în carise învaţă de ani întregi limba 
latină și elină, nu există mai nici una care să prepare 
industriași, comercianți și ingineri. 

De când sa început a se vorbi de inconvenientele 
învățământului liceal, s'a pus înainte idea școlilor realc, 
cari s'a zis că singure vor puteă îndeplini lipsurile lăsate 
de licee. Idea aceasta se lăți și astăzi cei mai mulți 
cred într'insa, deși nu totdeauna în cunoștință de cauză. 
In realitate, susținătorii școalelor reale au cuvânt ; însă 
se înșeală foarte, când cred că sub numele de școală 
reală trebue să se înțeleagă numai un liceu trunchiat 
prin suprimarea limbii latine și eline. 

«Invățământul clasic, așă cum există astăzi la noi, 
formează un tot complet în acest sens, că un tânăr, 
care a trecut școala primară, liceul și o facultate, po- 
sedă o doză de cunoștințe generale și speciale, cari-i 
dau dreptul a se prenumără printre oamenii instruiți și 
a pretinde la o situațiune mai ridicată în ierarhia so- 
cială în specialitatea sa». 

«Prima condițiune de reușită a școlilor reale este de 

a face parte dintrun cadru complet de învățământ, 
așă că cel care va urmă întrinsele,să aibă posibilita- 
tea de a se perfecționă în specialitatea sa. Cum sunt 
astăzi, şcoalele reale sunt un impas; ele nici nu dau 
cuiva elementele necesarii pentru a-și formă o carieră 
sigură și bine definită, care să difere de cea urmată 
de bacalaureați, și nici nu sunt completate prin școli 
superioare precum liceele sunt completate prin uni- 
versități . .. . Noi credem, că şcolile reale trebue or- 
ganizate pe un plan cu totul altul decât cel actual. 
Când zicem lan, nu înțelegem numai programa de 
studii, după cum se face prea deseori; ci totalitatea 
dispoziţiilor cari trebue să tindă a asigură succesul. Va 
trebui să se precizeze bine scopul care are în vedere, 
destinațiunea exactă a școlilor ce sunt să se creeze, 
proporția în care trebue să se creeze; relațiunile lor 
cu celelale școli existente, situațiunea ce vor avea în 
societate școlarii ieșiți dintrinsele. După aceasta va fi 
lesne a se face programele de studii și a se ști ce școli 
speciale superioare va trebui să se înființeze, în cari 
să se perfecționeze inteligențele excepționale, cum se 
fac în facultăți». 

Idea planului, după care trebue să se întemeieze șco- 
lile secundare, o desvoltă și o amplifică apoi d-l Haret 
prin raportul dela 1884. 

«Alcătuirea acestui plan, zice raportul dela 1884, este 
partea cea mai grea și cea mai delicată în confecțiunea 
legislațiunii școlare; ea cere, pe lângă altele, o cunoș- 
tință aprofundată de trebuințele actuale și viitoare ale 
țerii, cum și de mijloacele de cari dispune ea și cari 
sunt de natură foarte diversă și foarte greu de aprețiat. 

«Învățământul secundar la noi se împarte în două: 
1) școli de învățământ general; 2) şcoli speciale. 

«Ca școli secundare care dau învățământul general 
sunt liceele și gimnaziile, coprinse sub numele de școli 
clasice. E întrebarea: Gimnaziile reale sunt ele școli 
speciale sau de instrucție generală? „| 

«Gimnaziile reale sunt destinate a da instrucțiunea 
generală, întocmai ca și un liceu clasic. Absolvenţii gim- 
naziilor reale ca și ai liceelor clasice, posed o instruc- 
țiune generală, care e necesară oricărui om cult în so- 
cietate și care le dă mijlocul a face sțudii ulterioare, 
în raport cu cele dejă făcute; specializarea vine tocmai 
la aceste studii din urmă, nu o face gimnaziul real». 

«Se poate pune întrebarea că, dacă liceele și gimna- 
ziile reale trebue să dea tot învățământul general, ce 
deosebire este între unele și altele? Pentru a răspunde 
cu claritate, trebue să ne aruncăm ochii un moment 
asupra desvoltării istorice a doctrinelor educaţiunii în 
țerile unde originele acestei desvoltări se urcă la sute 
de ani înapoi. 

«Evul mediu a transmis celor moderni școalele sale 
în cari obiectul aproape unic al speculațiunilor erau che- 
stiunile teologice. Putea fi altminteri întrun timp când 
lumea erà îmbibată de principiile teocratice? Acele 
școli erau la locul lor în timpul când au luat naștere; 
pe atunci erau de ajuns pentru satisfacerea spiritului 
omenesc. A venit însă un timp când, prin modificarea 
ideilor și lărgirea cercului lor, școlile existente nu s'au 
mai găsit în raport cu trebuințele. De aceea epoca 
renașterei a fost un timp de reformă radicală în spi- 
ritul domnitor în școale. Studiul clasicităţii antice se 
substitui în cea mai mare parte studiului teologiei și 

al subtilităților dialecticii din evul mediu; ideile cuprinse 
în scrierile vechi fiind mai potrivite cu atmosfera in- 
telectuală a secolului XVI, limbile elenă și latină de- 
veniră obiectul principal de studiu în școlile cele nouă și 
chiar în cele vechi cari se conformară mișcării generale. 

«Ceeace s'a petrecut în timpul Renașterii se petrece și 
acum. Dela secolul XVIII încoace, ideile încearcă o nouă 
evoluțiune, care le întoarce dela speculațiunile curate ab- 
stracte, așă de scumpe celor vechi, către cercetări mai 
concrete. Massa publicului urmează pe acei cari deschid 
calea în sensul așesta, de departe, cu sfială și cu oare- 
care părere de rău pentru ideile cari în timp de aproape 
patru sute de ani au format capitalul său intelectual; 
cu toate acestea mișcarea se întinde, și oamenii sunt 
din ce în ce mai cuprinși într'o atmosferă de idei di- 
ferite de cele cari până acum aveau aproape singure 
curs. Starea aceasta de lucruri reclamă dar acum, ca 
și cu patru secole în urmă, o reformă a învățămân- 
tului în sensul ideilor celor nouă. Gimnaziile reale au 
fost crcate pentru a stisface această trebuință. 

«Așă dar, între școalele clasice și cele reale nu este 
decât o deosebire din punctul de vedere în instrucțiu- 
nea ce se dă în fiecare din ele». 

Ordinea aceasta de idei este completată prin «expu- 
nerea de motive» a proiectului de lege dela 1886, care 
spune la un moment dat: 

«Şcolile reale nu dau ele însăși nici o specialitate; ele 
sunt școli de învățământ general, ca și școlile clasice; însă 
punctul de vedere, din care privesc ele cultura omenească, 
este altul. În școlile clasice legăm învățământul nostru 
de cursul întreg al desvoltării oinenirii, pe când în șco- 
lile reale se dă o atenţiune cu totul deosebită părții 

practice a vieții. Sfera idealului e mai apropiată de cele 
dintâiu, sfera necesarului de cele din urmă. Amândouă 
carierile însă sunt utile și onorabile, nici una mai jos 
decât alta, amândouă trebuitoare pentru desvoltarea 
sigură și neîntreruptă a statului» 

Așadară, începând încă din anul 1880, d-l Haret 
relevă caracterul de învățământ general al învățămân- 
tului real și rolul și puterea lui educativă de egală însem- 
nătate și valoare cu cea a învățământului clasic. Relevare 
de mare însemnătate, caracteristică pe care pedagogii 
din ţeri cu cultură mult mai înaintată și mult mei 
veche, ca Germanii și Francezii, o întrevăd abiă mai tărziu, 
după anul 1900. Și tot d-sa găsește încă o notă de 
completare a condiţiunilor ce trebue să constitue te- 
melia unui învățământ secundar util, trainic și rațional. 
D-sa constată şi propune prin raportul dela 1884. 

«Gimnaziile şi liceele sunt școli de aceeaș categorie; 
nici programele, nici metodele lor nu diferă; școlarii din 
gimnaziu trec de își urmează cursul înainte la liceu. 
Liceul este complementul indispensabil al gimnaziului. In 
principiu, organizațiunea aceasta este rațională, căci 
șeapte ani de studiu sunt indispensabili pentru a se do- 
bândi doza de cunoștințe generale ce se crede necesară 
unui om de o cultură mai înaintată. Insă astăzi vedem 
aşà de puțini din copii, cari încep studiile clasice secun- 
dare, ajungând până la clasa VII.... Imi pun întrebarea: 
oare nu sar putei trage nici un folos, cel puțin din o 
parte din această pierdere? Din mulțimea declasaților 
ce ies pe fiecare an din școalele noastre, și cari repre- 
zintă, nu numai o pierdere de forță pentru țară, dar 
şi o piedică în societate, nu sar putei utilizà unii po- 
trivit cu puterile lor? Eu cred că da. 

«De vreme ce numărul gimnaziilor este cu mult mai 
mare decât al liceelor și de oarece și din această cauză 
un mare număr din absolvenții gimnaziilor nu-și pot 
termină cursul, este drept a li se recunoaște cel puțin 
studiile ce au apucat a face, și, ca sancțiune, oarecare 
drepturi potrivite cu instrucțiunea ce au căpătat... Sunt 
dar de părere ca şcolarii ce termină cele patru clase 
de gimnaziu să dobândească un certificat, care să le 
deschidă ușa oarecăror școli unde liceul complet nu 
este indispensabil... Măsura aceasta nu se va puteă luă 
fără oarecari precauțiuni. Mai întâiu ea reclamă o re- 
maniere a programei în așă fel, ca studiile făcute în 
cei patru ani de gimnaziu să coprindă tot ce trebue 
unei instrucțiuni generale, mai restrânse decât cea li- 
ceală, însă completă în felul ei... Va trebui încă să se 
institue un fel de examen general de gimnaziu, pentru 
aceia cari nu ar voi să urmeze liceul. 

«La finele cursului liceal, întâlnim astăzi examenul 
de bacalaureat. El, cel puțin cum se face astăzi, este 
inutil, nerațional și vătămător pentru învățământ... Propun 
suprimarea examenului de bacalaureat... și instituirea 
unui examen de ieșire, care să aibă de scop a arătă, 
nu ştiinţa candidatului, ci până la ce punct instrucțiunea 
ce a căpătat i-a format spiritul și judecata. Pentru 
aceasta el nu se va face prin cestiuni asupra detaliilor 
diverselor obiecte; nu se va cere școlarilor enunțări 
de regule, de date, de cifre, din cari din cele mai multe 
ori nu ştiu să tragă nici un folos, chiar când le știu; 
din contră, li se va cere să arate cum știu să facă uz 
de dânsele... Cerând un examen general de gimnaziu, 
nu cer de loc înființarea unui nou bacalaureat; cellalt 
ne-a făcut dejà destul rău, ca să nu mai fie nevoie 


www.dacoromanica.ro 


606 


încă de unul. Înţeleg examen după modelul celui pro- 
pus ca să înlocuească bacalaureatul actual; un exa- 
men care să aibă de scop a arătă, nu știința școlarului 
ci numai chipul cum și-a asimilat cunoștințele ce a că- 
pătat». 


IV. 


Sistemul de organizare a școalei secundare după 
legea dela 1898. — Astfel și-a formulat d-l Haret în 
anii 1880 și 1884, directivele, pe temeiul cărora avea 
să propună mai târziu un nou sistem de învățământ se- 
cundar. Bazat pe ele d-sa venind ca ministru al instruc- 
țiunii la 1897 cu proectul de lege, prin care se tindeă 
la noua organizare, spune în «expunerea de motive» 
în privința acestui proiect: 

«lata, în scurt, care este economia lui generală: după 
școala primară, urmează o perioadă de patru ani, care 
formează gimnaziul sau cursul inferior de liceu. In acest 
timp, învățământul are un caracter utilitar. Toţi școlarii 
fac studii de limba română, de două limbi streine, fran- 
ceza și germana, matematice, științele fizico-naturale, 
istoria și geografia, fără a mai vorbi de altele ceva de 
mai mică importanță. Aceste studii vor formă un ciclu 
complet de cunoștințe, așă că școlarii, cari, din diverse 
împrejurări, nu ar duce mai departe studiile lor, să poată 
părăsi școala cu o instrucțiune completă, care să-i facă 
admisibili la unele din carierile și la unele din școalele 
de aplicațiune, precum ar fi cele militare, de telegrafie, 
mecanică practică, căile ferate, : etc. Negreșit extensi- 
unea dată fiecărui curs va fi în raport cu timpul de 
patru ani de cari se dispune, și cu desvoltarea obișnuită 

a facultăţilor copiilor între vârsta de 11 ani și cea de 
15 ani. 

« Cursul superior al liceelor urmează după învățământul 
precedent. El cuprinde tot patru ani. Aci însă școlarii 
se despart după aptitudinile său gusturile lor. Astăzi 
toți școlarii unui liceu urmează cursuri comune, oricare 
ar fi natura studiilor superioare ce își propune să între- 
prindă fiecare, așă că cel ce se destină clasicismului 
este obligat să facă studii de matematice și de științele 
fizico-naturale, cari îi vor fi cu totul inutile în urmă, 
pe când cei ce au să devină matematici sau chimiști 
trebue să consacre multe ore studiului limbilor latină și 
elină, pe cari la finele liceului le vor părăsi pentru tot- 
deauna. In sistemul ce se propune, cursul superior se sub- 
divide în trei secțiuni: secțiunea clasică, unde învățămân- 
tului limbilor antice se consacră în număr mare de ore; 
secțiunea matematică, unde locul principal îl ocupă studiu 
ştiinţelor, cu adaosul unei limbi moderne; și secțiunea 
științelor fizico-naturale, care împrumută principalele sale 
obiecte de studiu dela cele două secțiuni precedente. 
Afară de aceasta câte trele secțiunile au, ca obiecte de 
studiu comune, limbile română, franceză și germană,. 
istoria, noțiuni de filozofie, muzica și gimnastica. 

«Avantajele acestui sistem sunt evidente. Pe de o parte, 
cursul secundar inferior, care azi nu are nici o sanc- 
țiune, capătă o existență de sine stătătoare, grație ex- 
primării aproape complete a limbilor antice, ale căror 
ore de studiu sunt utilizate pentru materiile indispensa- 
bile în vieața modernă, ca științele și limbile moderne, 
pe când azi, în cei patru ani de gimnaziu, abia se atinge 
o mulțime de materii, printre cari şi limbile clasice, fără 
a se putea studià nici una în așă fel, încât studiul e 

să poată deveni de o utilitate practică. De altă parte 
în cursul superior școlarii, cari se destină studiilor literare, 
pot să capete în cei patru ani cunoștințe de limbile cla- 
sice cu mult mai solide decât azi, când o bună parte 
din timpul lor este luată de studiul științelor, în părțile 
cari lor nu le vor mai servi în urmă; iar cei cari vor 
aveă a urmă cursurile de științe superioare, nu vor mai 
fi obligați a consacră o parte din timpul lor cel mai 
bun limbilor latină și elenă, cari nu le vor servi la nimic 
mai în urmă. Se vede dar că sistemul ce propunem 
asigură o utilizare mult mai rațională a timpului și a 
forțelor tinerimii». 

D-l Haret a introdus prin acestea în țara noastră 
în anul 1898 un nou sistem de învățământ secundar, 
având la temelie un curs comun de patru ani, de-asupra 
căruia se ridică un curs superior furcat în trei sec- 
țiuni. Cât de mult corespunde acest sistem nevoilor tim- 
pului actual, ne dovedește și faptul, că mai târziu, după 
anul 1900, începură a organiză liceele după sisteme si- 
milare, țeri mai mari și cu organizări școlare mult mai 
vechi decât noi, ca Germania, Franța și Austria. 

Şcoalele secundare de fete le-a făcut de două feluri: 
de gradul I și de gradul II. Toate au un curs inferior 
de patru ani, cu aceleași materii și terminându-se prin- 
trun examen de absolvire. După acest examen, urmează 
la școalele de gradul I un curs complementar de un an, 
sau comercial de doi ani. La școalelz de gradul II, 
urmează un curs superior de patru ani, fácut în două 
secțiuni: una clasică cu predarea limbii latine iar alta 
modernă având în locul latinei ore de limba engleză 
sau italiană. Deci și aci, acelaș sistem ca la licee: un 
curs inferior comun, după care urmează un curs com- 
plementar sau superior fixat în mai multe secțiuni. 

V. 


Directive cu privire la programe. Toate cele trei 
rapoarte din epoca de pregătire a d-lui Haret, din 1879 
și 1880 ca și din 1884, constată că școala secundară 
funcționase atunci în condițiuni rele, din pricina nu- 
mărului prea mare de obiecte, a încărcării și relei 
distribuţiuni a programelor cum și a nestabilităţii lor. 
Programele se făceau și refăceau aproape în fiece an 
de către consiliul general al instrucţiunii. Materiile re- 
comandate spre predare la diferitele obiecte erau niște 
«enumerațiuni de capitule, distribuite pe clase, neînso- 
țite de nici un fel de indicațiuni cari să conducă pe 
profesor, să-l facă să înţeleagă spiritul programei ce e 
chemat să aplice»; ceva mai mult, lipsia gradarea dintre 
ele, ba rămâneau nepredate capitole întregi, indispen- 
sabile pentru dobândirea cunoștințelor integrale ale unui 
obiect sau altul de studiu. 

«Dacă poate fi ceva mai rău decât o programă prea 
încărcată și rău echilibrată, spune raportul din 1880, 
este desigur dispozițiunea sa defectuoasă și din acest 
punct de vedere cea actuală lasă mult de dorit. Ea ar 
trebui să fie dispusă în astfel de chip, încât cunoștin- 
tele dobândite gradat să fie totdeauna bazate pe cele 
dejă obținute, așă că aceste de al doilea să fie singure su- 
ficiente pentru a procură pe cele dintâiu. Această condi- 
țiune dese ori nu este împlinită de programa actuală; de 
multe ori am constatat, spre exemplu, că programa 
cursului secundar nu este racordată cu cea a cursului 
primar: școlarilor din clasa I de gimnaziu li se predau 
lucruri cari nu pot fi destul de lămurite numai cu cu- 
noștințele ce posedă și din clasele primare». 

39 

De aceea raportul din 1884 observă: «O programă, cât 
de bună ar fi, nu poate dh nici un rezultat decât cu 
condiţie de a puteă funcționă în pace timp îndelungat». 

Ca secretar general în anul 1885—1888, d-l Haret 
a căutat ça piin dispozițiuni administrative, de circulări, 
de deciziuni ministeriale și de regulamente, să se ate- 
neze toate relele de felul acesta, ce erau un efect 
oarecum al însuș spiritului legii dela 1864. lar când 
în 1898, ca ministru, are căderea de a indică efectuarea 
de programe în spiritul imprimat de noua organizațiune, 
d-sa întrunește o comisiune numeroasă, compusă din 
profesori de seamă, secundari și universitari, ba chiar 
din persoane particulare, cărora le încredințează elabo- 
rarea lor. Întemeiat pe experiențele ce adunase într'un 
timp destul de îndelungat, d-sa, prin actul de constituire 
a comisiunei acesteia, pune în vedere membrilor con- 
dițiunile ce trebue să țină în seamă, ca să poată ela- 
boră niște programe bune, arătând că scopul ei este: 

1. «De a da cantitatea de cunoștințe necesare, în 
limitele legii, dar nimic din ceeace nu este utilitate ne- 
tăgăduită, fie pentru înțelegerea lucrurilor ce urmează, 
fie pentru aplicațiune. 

2) «De a evită cu îngrijire părțile științei de un caracter 
prea teoretic și abstract, pentru a puteă fi bine înțelese 
și asimilate de copii, după vârsta lor, precum și con- 
troversele științifice. 

3) «De a armoniză diversele părți ale programei, așă 
ca fiecare să aibă o întindere proporțională cu însem- 
nătatea ei. Se va evită ca aceleași cestiuni să fie tratate 
de mai multe ori, în programele diverselor materii, precum 
Şi greșeala contrarie de a se omite unele cestiuni din 
programul tuturor materiilor din cauză că din fiecare 

se vor fi scos, pentru a se lăsà alei materii. Când 
aceeaș cestiune se ivește cu mai multe materii ale 
aceleiaş clase, ea servă de punct de trecere dela o 
materie la alta și prin aceasta înlesnește legătura şiru- 
rilor de idei și pune baza armonizării cunoștințelor. Atunci 
aceă cestiune trebue tratată cu desvoltarea potrivită 
clasei în materia unde revine de drept şi se face amin- 
tire de ea la materiile înrudite. 

4) «Se va evită ca cestiuni identice să fie prezintate 
în moduri diverse sau chiar contradictorii, în programele 
diverselor materii. Defectul acesta este mai ales simţit 
la studiul diverselor limbi, unde pentru fiecare limbă în 
parte se„dau definiţii și regule cu totul deosebite. Va trebui, 
din contră, ca în asemenea cazuri să fie perfectă ase- 
mănare între diversele materii, așă ca ele să se ajute 
unele pe altele, în loc de a se contrariă mutual, pro- 
ducând în acelaș timp și confuziune în mintea școlarilor. 

5) «Metoda învățării limbilor clasice trebue unificată 
şi tot așă metodica limbilor moderne. In amândouă direc- 
țiunile baza comună trebue să fie limba română. Spi- 
ritul de care va trebui să fie condusă comisiunea va 
trebui să fie de a simplifică pe cât posibil. 

6) «Intreaga lucrare va trebui să aibă în vedere, în 
fiecare moment, că ea tinde în primul loc la educație, 
iar nu numai la instrucţia tinerimii. 

7) «Programele vor trebui să fie alcătuite în mod 
analitic, arătând adecă în mod detailat cestiile cari vor 
formă fiecare programă, adăogind și toate explicațiile 
pe care le vor crede necesarii, pentru a se înțelege 
bine calea ce va trebui să urmeze profesorul, pentru 
a aplică programa. 

8) «După lege, gimnaziul trebue să fie o școală com- 

pletă prin sine însuș. Trebue dar ca comisiunea să 
aibă în deosebită băgare de seamă, ca materiile pre- 
văzute în programa gimnaziului să fie într'o măsură astfel 
încât să se desâvârșeacă în patru ani. Vor trebui încă 
să se țină seamă de vârsta copiilor (11 ani până la 15 
ani) și mai ales de împrejurarea că mulți copii, după 
terminarea gimnaziului, ori vor mai urmă în altă școală, 
ori vor urmă în școli speciale sau profesionale. Va trebui 
dar ca învățământul gimnaziului să caute a pregăti pe 
copii pentru lupta vieții, punându-le la îndemână arme 
utile pentru aceasta. Nu trebue de loc ca gimnaziul să 
fie considerat numai ca o pregătire pentru liceu; din 
contră, va trebui cu liceul să se aranjeze pentru a-și 
atinge scopul cu elementele pe cari i le va trimete 
gimnaziul, dar acesta trebue organizat în vederea sco- 
pului anumit pentru care este creeat, acela de a dao 
instrucțiune completă de o întindere modestă, așă cum 
se poate face în patru ani, cu copii cari nu au decât 
învățământul primar, dar care nu ajută în mod eficace 
pe tineri în vieață, în ipoteza că ei nu ar puteă sau nu 
ar mai voi să urmeze învățătura mai departe. 

9). «Programa cursului superior de liceu trebue al- 
cătuită în așă fel, încât să pregătească pe școlari pen- 
tru studiile universitare sau pentru şcolile speciale supe- 
rioare; iar acelora cari nu vor yoì sau nu ar puteă să 
urmeze mai departe, să le întărească și să le desvolte 
cunoştinţele ce dejà posedă din gimnaziu, şi care dejà 
aveau de scop a pregăti pentru lupta vieții». 

Lămuririle acestea sunt completate apoi cu indica- 
țiuni speciale pentru fiecare obiect de studiu, atât pen- 
tru gimnaziu cât și pentru cursul superior al liceului.. 
Ele fixează definitiv caracterul liceului celui nou, atât. 

în cursul inferior cât şi superior, organizându-l adică 
și ca programe în scopul de a fi o școală de cultură gene- 
rală, care să formeze din elevii săi forțe de muncă în 
orice direcție a luptei pentru existență, încetând astfel 
de a fi o simplă pregătire de candidați la slujbele sta- 
tului, cum erau liceul și gimnaziul creat prin legea 
dela 1864. 

Contormându-se acestor instrucțiuni, comisiunea a al- 
cătuit programele în spiritul cel nou, și ele, introduse în 
școală treptat-treptat cu începere dela 1 Septemvrie 
1898, constitue un contract de chibzueală, de ordine 
și de gradare a materiilor, față de cele ce se făceau 
și se refăceau necontenit sub imperiul legii celei vechi. 
Deși cu oarecare greutate, din pricina nestabilității în 
concepțiuni de organizare de învățământ, ce a carac- 
terizat din când în când pe conducătorii ministerului 
instrucţiunii după anul 1898, ele sau bucurat până acum 
de stabilitatea solicitată de d-l Haret încă din anul 1880. 
O singură modificare însemnată li sa făcut în anul 
1908, deci după 10 ani de aplicare. Dar aceasta după 
o serioasă revizuire a lor, materie cu materie, printr'o 
comisiune de oameni competinți, formată numai din 
profesori secundari, deci din acei membri ai corpului 
didactic, cari având rolul de a le aplică erau în măsură 
mai mult decât oricine de a cunoaște neajunsuri ce în 
mod inevitabil se strecoară la o lucrare așă de mare. 
Paralel cu programele pentru licee și gimnazii sau alcă- 
tuit, pe aceleași baze exterioare, şi programe speciale 
pentru școlile secundare de fete, cari au dobândit o 
formă și mai caracteristică printr'o nouă elaborare a lor 
în anul 1909. 

VI. 


Directive cu privirela metodele de predare alec- 
ţiunilor.— Organizarea învățământului, alcătuirea de pro- 
grame, sunt cestiuni ce depind de conducătorii statului și 
de autoritatea superioară școlară. În funcționarea învăță- 
mântului sunt însă părți, cari în primulloc atârnă de membrii 
corpului didactic. Astfel este chestiunea metodelor de 
predare a lecțiunilor. Nu se puteă, ca d-l Haret să nu 
fie dela începutul inspectărilor d-sale școlare impresionat 
de cele ce se petrec din acest punct de vedere. Și în 
adevăr, chiar raportul dela 1879 menţionează ca un 
fapt din primele sale constatări, «că profesorii nu-șt 
dau destulă silință, pentru a face pe școlarii lor să se 
pătrundă de ceeace învață, se mulțumesc a-i face 
să reciteze și, după modul cum știu să recite, avem. 
cuvinte de a crede că învățătorul nu și-a dat osteneala 
de a căută să elucideze punctele obscure, să com- 
pare faptele între ele, să pună în evidență pe cele mai 
însemnate. Rezultatele cu totul nesatisfăcătoare ce 
am constatat, (completează după un an raportul din 
1880) la unele materii în diversele școli ce am vizitat, 
nu trebue imputate exclusiv programei. Din contră, 
partea cea mai mare a responsabilității cade asupra 
profesorului. Cu o programă cât de rea, un învățător 
stăruitor și îndemânatec găsește totdeauna mijlocul de 
a dobândi rezultate destul de bune; pe când o pro- 
gramă, fie oricât de bună, îndată ce este rău aplicată, 
nu mai aduce nici un folos. 

«Sunt profesori de matematice, cari nu fac decât 
să impună școlarilor învățarea de regule și de demon- 
strațiuni fără a-i pune măcar odată să aplice acele 

regule de probleme și exemple. Ni sa întâmplat să 
vedem școli, unde se predă teoria logaritmilor, care 
are o utilitate practică atât de mare, însă în cari nu 
se găsea măcar o singură tabelă de logaritmi. Cuvântul 
ce mi sa dat, a fost, că programa e prea încărcată și 
nu e destul timp ca să se facă și calcule logaritmice. Mai 
grav decât orice este, că ni s'a întâmplat să vedem pro- 
fesori de matematici în cursul secundar, cari nu făceau 
deosebire între o deinonstrațiune și o verificare ... - 
Toate, școalele secundare posedă mici colecțiuni de apa- 
rate de fizică, de roce, de minerale; în unele locuri 
sunt și colecțiuni pentru chimie, pentru zoologie, ta- 
bele murale pentru istoria naturală, etc. Afară de câteva 
excepțiuni, aceste colecțiuni sunt neîntrebuințate . . . - 
Cuvântul ce ne-a dat un profesor de fizică, pe care ił 
întrebam de ce nu întrebuințează la curs aparatele ce 
iau fost trimise de minister, merită să fie raportat. 
«Școlarii abiă învață fără experiențe, dar dacă le-aș 
mai face și experiențe!» .... La științele naturale, ni 
sa întâmplat să vedem școlari cari descriau foarte bine 
din gură, cutare organ, însă nu se pricepeau a-i face 
figura pe tablă. Unul, după ce ne vorbi un cuart de 
oră despre floare, nu putu să ne arate la o floare cari 
sunt părțile ei». 

lar raportul din 1884, reluând chestiunea, notează: 
«Printre profesori sunt oameni, cărora nu le lipsește: 
nici capacitatea nici dorința de a fi buni profesori, şi 
numărul lor e mai mare decât ar crede cineva. E une- 
ori dureros a vedeă silințele ce-și dau pentru a luptă 
contra lipsurilor și obstacolelor de tot felul și cum slă- 
besc, din ce în ce, până când îi cuprinde și pe ei va- 

lul indiferenței celorlalți, mormânt al iluziilor cu cari 
intraseră în cariera învățământului . ., . 

«Recrutarea corpului didactic este, în adevăr, de un 
interes vital pentru învățământ. Cu toate acestea când 
e vorba de personalul didactic, preocuparea ministeru- 
lui nu trebue să se mărginească numai a admite ca profe- 
sori pe cei mai capabili; solicitudinea lui trebue să-i înso- 
țească și după numire, să susțină, să încurajeze pe cei 
buni și să le dea miljoacele de a se perfecționă, pe 
ceilaliți să caute a-i îndreptă şi, dacă nu se poate, să 
facă tot ce e prin putință pentru a scăpă școala de 
dânșii. 

«Indreptarea programelor va fi un mijloc puternic 
de îmbunătățire a corpului didactic. Insă pentru a ajunge 
într'o zi să avem un număr destul de mare de profe- 
sori eminenți, cari să facă și educațiunea didactică a 
celorlalţi, trebue să profităm de experiența țerilor cari 
au, în învățământ, un trecut ce ne lipseşte nouă. Pentru 
această va trebui să se creeze burse de călătorie pentru 
profesorii cari se vor distinge mai mult "prin știință și 
aptitudinile lor. De am trimite în fiecare an, în timp 
de șase luni, câte patru, cu îndatorirea de a străbate 
școalele din Germania, Belgia, Franța și Elveția, de a 
observă metodele, de a adună note și material de tot 
felul, după cari să prezinte ministerului la întoarcere un 
memoriu detailat, am pute în timp de 10 sau 15 ani 
să formăm un cadru de profesori luminați, indispensabil 
pentru regenerarea corpului didactic. 

«Un foarte grav defect al întregului nostru învăță-! 
mânt, fără excepțiune, este de a nu se ocupă decât de 
instrucțiune și nici de cum de educaţiunea tinerimii. 
Tot ce se face, tot ce se plănuește, este numai pentru 

programe, materia] didactic și alte lucruri ce au de 
gând a introduce în mintea copiilor cea mai mare 
doză posibilă de cunoștințe. Negreșit o instrucțiune so- 
lidă și variată este indispensabilă unui om în indeplinirea 
datoriilor sale și către sine, și către familia sa, și către 
patrie; insă ea nu este de ajuns pentru a satisface toate 
trebuințele vieții complete. Mai trebue ca omul să aibă 
conștiința, conveniența intimă și profundă că prin neob- 
servarea și neindeplinirea lor nu poate fi fericit în vieață; 
trebue să aibă atât de mult deprinderea de a-și face 
datoria, încât să și-o facă în mod natural, cu plăcere 
și fără greutate; să sufere când nu și-ar face-o. 
«Școala (completează expunerea de motive din 1886 
această ordine de idei) face educaţiunea tinerimii prin 
munca zilnică, ce cere dela școlar, prin disciplina ce el 
observă cu scrupulozitate, și școlarul învaţă, supuindu-se 
amândorora, arta de a lucră fără a osteni, știința de 
a domni prin voință peste simțuri, de a fi modest în 
dorințe și apucături, de a fi econom cu timpul, de a 
cercetă cu temeinicie și de a iubi adevărul. Atunci el 
intră în vieață cu acea hotăritgare energie, care își are 
sorgintea în cunoștința exactă și precisă a adevărului». 
Tuturor acestor deziderate și principii, a căutat d-l 
Haret să le dea vieață și existență, în epoca 1897— 
1911, când în răstimpuri s'a aflat în fruntea ministerului 
instrucţiunii. Prin legea învățământului secundar și su- 
perior din 1898 a schimbat condiţiile de recrutare a 
profesorilor secundari, înlocuind concursul prin examene 
de capacitate, cari să pună în evidență nu numai cu- 
noștințele de obiect, ci și pregătirea pedagogică și me- 
toda de predare a candidatului la profesorat. Iar pentru 
realizarea acestei pregătiri, a pus la dispoziția viitorilor 

astfel de candidați câte un seminar pedagogic în Bu- 
cureşti și lași. Odată ajunși profesori, ei și-au putut 
verifică metodele prin congresele ținute pe specialități 
în număr dejă așă de mare, prin orașele București, Iași, 
Craiova și Ploești. Și în fiece an, numeroși profesori ro- 
mâni străbat orașele cu școli cunoscute din Germania, 
Franţa, Italia, Austria și Elveţia studiind organizațiile șco- 
lare și urmărind evoluția ideilor și practicei pedagogice. 
In sfârșit, ca un memento, ce să nu-l părăsească niciodată, 
a-l Haret spune profesorului român prin regulamentul 
școalelor secundare dela 1898: 

«Profesorul este dator să uzeze de metodele cele per- 
fecționate și să caute ca pe fiecare an să-și îmbună- 
țească metoda, profitând atât de propria sa experiență 
cât și de consiliile inspectorilor și de scrierile pedago- 
gice din țară sau streinătate. 

«Profesorul este dator să se ferească pe cât se poate, 
de a face apel numai la memoria școlarilor, să nu lase 
nimic obscur sau rău înțeles pentru dânșii. 

«Profesorii de științe experimentale și de observa- 
țiune vor fi datori să lumineze lecţiile lor făcând toate 
experiențele, demonstrațiunile și prezentările de piese, 
pe cari le permite dotațiunea școalei, ca aparate și co- 


lecțiuni >. 
«In tot timpul cursului, școlarii vor fi interogați cât 
mai des asupra tuturor obiectelor de studii... Intero- 


gațiile vor aveă ca scop de a constată nu atâta modul 
cum școlarul este pregătit asupra porțiunii de materie 
care a făcut obiectul ultimei sau ultimelor lecțiuni, cât 
mai cu seamă măsura în care el a știut să profite de 
întregul curs, dela începutul anului până la zi, pentru 
a-și înmulți cunoștințele și a-și formă cugetarea». 

VII. 


Directive cu privire la poziția corpului didactic.— 
Dar dacă d-l Haret are atâtea exigențe față de cor- 
pul didactic, d-sa are dela inceput bine fixate și condi- 
iile ce trebue implinite din partea statului, pentru ca 
profesorii să fie puși în situația de a le satisface. 

«Un lucru am fi dorit să găsim, și pe care nu l-am 
văzut mai nicăieri este, spune raportul dela 1879, de 
a vedeă pe profesori iubindu-și profesiunea, preocu- 
pându-se întruna de dânsa, cercetând neîncetat a-și 
îmbunătăți cursul, socotind ca o datorie de onoare 
de a obține rezultate cât mai bune. Dintre cauzele” ce 
contribuesc pentru această stare de lucruri, cea dintâiu 
este că profesorii sunt foarte puțin salariați. Ar fi prea 
mult a cere, ca un om să se mulțumească cu un ve- 
nit, care abia este suficient ca să nu-l lase să moară 
de foame, pe dânsul și familia lui, și să nu caute a-și 
mări acest venit prin mijloacele de cari dispune. Imbu- 
nătățirea soartei profesorilor este o chestiune vitală 
pentru învățământ. Fără dânsa, cei cari funcţionează 
dejà vor funcționă rău și cei cari de astăzi înainte vor 
îmbrățișă această carieră vor fi rareori buni de dânsa». 
Iar raportul din 1880 completează idea: «Nu ne putem 
opri de a repetă această axiomă totdeauna adevărată, 
că pentru a fi cineva bine servit, trebue să răsplătească 
bine serviciile ce cere». 

Punctul acesta de vedere, nu l-a părăsit d-l Haret 
niciodată. Și nu mai departe decât în primele luni ale 
anului 1911, spuneă întrun cerc de intimi: «Ori de câte 
ori și ori de unde vine o îmbunătăţire a situației ma- 
teriale a dăscălimii trebue să ne bucure, și, dacă stră- 
duinți în acest caz nu reușesc, trebue să ne întristeze». 

VIII. 


Citaţiile din diferitele lucrări ale d-lui Haret le-am 
adus prin acest articol în prinosul ce-i închinăm la un 
moment de odihnă în lunga d-sale muncă pe ogorul 
școalei române, căci ele constitue suflet din sufletul său 
mare. Ce roade a dat până acum acea muncă, tova- 
rășii, cari ca și mine se închină printr'un șir atât de mare 
de articole, ce privesc învățământul secundar, și care 
premerg pe acesta, dovedesc cum că ele trebue să-i 
dea un moment de mulțumire, privindu-și printr'însele 
vieața sa dedicată prosperării în binea poporului român: 

Directivele ce a dat d-l Haret învățământului se- 
cundar, au fost pentru dăscălimea română buciumul 
de deșşteptare și de chemare la datorie. Puţini sunt cei 
cari nu au voit să-l audă. Cei mai mulți sau ridi- 
cat însă, au venit la dânsul și sau simţit fericiți de 
a se consideră și ei ca părtași și colaboratori într'o mă- 
sură cât de mică la opera cea mare a omului scoale, 
care este o podoabă a energiei neamului românesc dela 
sfârșitul secolului al XIX-lea și începutul secolului al 
XX-lea. 

CONSTANTIN G. IONESCU 


Profesor secundar în Bucureşti. 

DESVOLTAREA INVĂȚĂMÂNTULUI 
SECUNDAR AL FETELOR 


Călătorul care urcă dealul, numai uitându-se îndăăt 
la fiecăre popas, își poate da seama de drumul pe care 
l-a parcus; tot astfel când voim să judecăm o miş- 
care culturală, economică sau artistică, ori mersul unei 
instituții, trebue să privim îndărăt și să comparăm cu 
trecutul. Comparaţia cu trecutul este cel mai bun cri- 
teriu de judecată al prezentului. 

Pentru a schiță aci influența reformei domnului Sp. 
Haret, fost ministru al Instrucțiunii, asupra școalelor 
secundare de fete, în intervalul dela 1898—1910, vom 
aruncă o ochire asupra acestor școli înainte de 1898. 

Deși legea Instrucțiunii din 1864 prin articolul 198 
decretă că în termen de 6 luni dela promulgarea ei, 
școlile centrale de fete se vor transformă în școli se- 
cundare, școlile secundare propriu zise nu s'au înființat 
decât la 1880. 

Până la această dată cele mai înalte școli de fete 
erau cele 3 școli centrale din lași, București și Craiova. 
Aceste şcoli, menite să facă serviciul de școli nor- 
male, primiau în urma unui concurs un număr li- 
mitat de copile, mai toate din clasele mijlocii ale so- 
cietății ; iar imensa majoritate a fetelor neavând la fn- 

demână nici o școală, n'aveau nici putinţa a se ridică 
deasupra nivelului învățământului elementar. 

Vin evenimentele dela 18'77, botezul de sânge sau răs- 
boiul și în urmă Indepedența. Acest eveniment, atât 
de mult așteptat și atât de însemnat în istoria noastră 
națională, deschide orizonturi nouă, deșteaptă nouă aspi- 
rațiuni economice și culturale, dă un avânt nou tuturor 
forțelor noastre, imprimă o direcție nouă așezămintelor 
noastre vechi, cheamă orașele noastre la o vieață nouă 
și creează nevoi nouă. Una din aceste nevoi a fost şi 
educația fetelor. 

In aceste împrejurări la anul 1880, Noemvrie 17, 
fostul ministru al Instrucțiunii și erudit cu reputație e- 
uropeană, Vasile Conta, înființează primul externat de 
fete în Capitală. Inființarea primei școli secundare de 
fete a fost salutată cu multă bucurie. Suflă pe atunci un 
vânt democratic în Europa, și Franța sora noastră” mai 
mare votă în acelaș an legea invătământului secundar 
al fetelor și implicit colegiile de fete și școala normală 
dela Sèvres. 

După înființarea Externatuiui No. 1 a urmat înfiin- 
ţarea externatului Carmen Sylva în Capitală și apoi 
câte unul în lași, Botoșani, Galaţi, Focșani, Brăila, Plo- 
iești, Craiova și Tulcea. 

Externatele de fete dela origina lor au avut 5 clase 
ca şi astăzi. 

Materiile de studiu erau următoarele: 

Religia, Româna, Matematicele, Științele, Istoria, Geo- 
grafia, Franceza, Italiana (înlocuită în urmă cu germana), 
Desenul și Caligrafia, Economia domestică și lucrul de 
mână, Canto. 

In clasa a IV-a se mai învăță logica și psihologia; 

iar în clasa a V-a pe lângă celelalte materii se mai 
adăogă: etica, estetica, economia politică și pedagogia. 

Programe analitice nu erau. Materia erà la discreția 
autorilor de cărți și a profesorilor. Cei mai zeloși pre- 
dau în 5 clase de externat materia celor 7 clase de 
liceu în doze massive și concentrate. Numărul orelor 
de lecţii pe săptămână eră la început de 36, adică 
câte 6 ore pe zi dela 8—12 și dela 2—4. In 1892 
numărul orelor de lecţii sa redus dela 36—30 adică 
câte 5 ore pe zi. 

Cu un orar așă de încărcat, copilele nu mai aveau 
nici o minută liberă pe săptămână, pentru că după ce 
ajungeau acasă prăpădite de oboseală, nu numai că tre- 
buiau să-și învețe lecțiile pe a doua zi, dar nefiind cărți 
imprimate pentru școlile de fete, la o mulțime de ma- 
terii ca: pedagogia, etica, estetica, literatura franceză și 
germana etc., se întrebuințau manuscripte și elevele tre- 
buiau să scrie până noaptea târziu. 

Cea dintâiu îmbunătățire adusă școalelor secundare 
de fete a fost acea dictată prin circulara din Sept. 1898 
și anume: să se iea măsurile necesare ca orarul să fie 
astfel întocmit în cât elevele să aibă numaidecât o 
după amiază liberă, de obiceiu Sâmbăta. 

Pentru prima oară orarul înlesnește copilelor să aibă 
când face bae, când să-și îngrijească și să-și pună în 
bună stare hainele și rufele. Această măsură eră de două 
ori salutară; priviă și sănătatea copiilor și bunele de- 
prinderi. 

In toamna anului 1898 se aduc deodată două îmbună- 
tățiri: se lucrează programele analitice ale școalelor de 
fete odată cu cele ale școlilor de băieți și odată cu 
programele se fac modificări în orar și numărul orelor 

de lecții pe săptămână se reduce la 26, adică 2 după 
amieze libere. 

A doua după amiază a fost prin regulament con- 
sacrată jocurilor. Cine a auzit și a înțeles glasurile 
voioase ale copiilor în recreaţie, își dă bine seama de 
ce însemnează o asemenea dispozițiune. 

Jocurile dispăruseră aproape cu totul din școlile noa- 
stre secundare. Educatorii uitaseră că jocul are tot așă 
de mare valoare educativă ca și un obiect de studiu, 
că jocul puhe în evidență calitățile ca și defectele co- 
pilului, că vioiciunea, prezența de spirit, curajul, înde- 
mânarea și spiritul de inițiativă se pot de multe ori 
vedeă mai bine la joc decât la lecție, că jocul des- 
voltă spiritul de solidaritate și că deprinde pe copil 
să-și cântărească puterile și să-și guverneze pornirile. 

Dar legiuitorul din 1898 mai are un drept la recu- 
noștința elevelor din școlile secundare. Introduce în 
programa de studiu a fetelor și gimnastica care până acum 
ca obiect de studiu nu există decât în școlile de băieți. 

Așadar, micșorarea numărului orelor de lecții, in- 
troducerea în orar a unei după amiezi consacrată spe- 
cial jocurilor, introducerea gimnasticei în școlile de fete 
și interzicerea purtării corsetului în școală, prin circu- 
lara din lunie 1902, iată cum a contribuit d-l Haret 
la îmbunătățirea sănătății elevelor. 


* 
* * 


Dar să trecem mai departe. 

Legea din 1898 crează două feluri de școli secundare. 
Şcoli secundare de gr. I, echivalente cu gimnaziile băie- 
ților și şcoli secundare de fete gr. I, echivalente cu 
cursul superior de liceu. 

Înființarea școalelor de gr. II-lea eră o nevoe foarte 
simțită, datorită curentului puternic pentru educaţia fe- 
telor precum și a marelui număr de candidate la baca- 
laureat, care erau mai toate eleve de prin școlile par- 
ticulare. 

Școlile particulare aveau licee identice cu ale băieților 
și mergeau cu anomalia până acolo, încât în cele mai 
multe nu se învăță lucrul de mână, nici economia do- 
mestică pentru bunul motiv că aceste obiecte nu figu- 
rau în programa băieților. 

Necesitatea unui liceu de fete sau a unei școli secun- 
dare de gr. II eră cu atât mai indicată, cu cât până 
aicia monopolul bacalaureatelor și viitoarelor candidate 
de profesoare eră deținut de pensioane, ceeace însemnă 
că numai fetele, cari aveau mijloace să înveţe în școli 
particulare, puteau aspiră la profesorat. 

Este o anumită perioadă de timp, când candidatele 
la concursuri pentru catedre erau aproape exclusiv eleve 
din pensioanele doamnelor Humpel din Iași, Miller, Bo- 
lintineanu și Manliu din București și Olteanu din Craiova. 

Școlile secundare înființate prin legea din 1898 nu 
sunt identice cu cele de băieți, pentrucă nici numirea 
și rolul femeiei în societate și familie nu sunt identice cu 
ale bărbatului; dar nu sunt nici inferioare, ci aș puteă 
spune că merg paralel. Iată pentru ce programa fetelor 
diferă întru câtva de a băieților. 

Absolventele școalelor secundare de gr. Il se pot în- 
scrie la facultățile de medicină, farmacie, litere etc. şi 
Chiar la alte facultăți în urma unui examen de diferență. 

Faptul că numărul felelor, care învață spre a-și face 
o carieră, este cu mult mai mare decât numărul locu- 
rilor din învățământ, acesta a făcut pe legiuitorul din 

1898 să gândească a da o nouă îndrumare fetelor, să 
caute un nou debușeu activității lor și astfel a înființat 
în 1903 o secție comercială alipită pe lângă școlile se- 
cundare de gr. I, în care secție sunt primite elevele cari 
au terminat cele dintâiu 4 clase secundare. Această secție 
funcționează astăzi cu 2 clase și cu următoarele materii 
de studii: 

Româna, Franceza, Germana, Merceologia, Dreptul 
comercial, Economia politică, Geografia, Igiena, Con- 
tabilitatea, Aritmetica, Stenodactilografia, Caligrafia, Cur- 
sul de educație și Biuroul comercial. ` 

Absolventele secției comerciale sunt căutate ca con- 
tabile, funcționare în biurourile comerciale, bănci etc. 
Cursurile secției comerciale sunt astfel întocmite încât. 
în anul al II-lea elevele fac practică în case de comerț 
şi nu rare ori se întâmplă ca absolventa să obțină un 
post tocmai în casa în care a făcut practică. 

In fine în 1908 cu ocazia revizuirii programelor, d-t 
Haret a adus o nouă îmbunătățire școalelor secundare 
de fete introducând în programa lor menajul și bucă- 
tăria ca un studiu efectiv și practic, nu teoretic cum 
se făceă înainte. Astăzi elevele școalei secundare de 
ambele grade execută lucrări de menaj în ore prevăzute 
în orar, după anume program, sub conducerea unei 
maestre şi se îndeletnicesc cu operațiuni culinare în 
anume ore și într'o sală înadins amenajată ca clasă de 
bucătărie. 

Introducerea în program a menajului și bucătăriei 
face să dispară prejudițiul foarte răspândit la noi, că 
preocupările cu menajul sunt mai inferioare decât altele. 
Vigoarea unei nații și fericirea casnică atârnă mai în. 

întregime de lucruri prozaice ca hrana, locuința, îmbră- 
cămintea etc. 

Şi pentru a încoronă învățământul fetelor și ținând 
seamă că însușirile morale ale popoarelor se datoresc 
educaţiei primite în casa părintească și în familie, d-l 
Haret, tot cu ocazia revizuirii programelor în 1908, a 
introdus în școlile de fete un curs de educație, sau mai 
bine zis de conduită în vieață. Acest curs este o dis- 
ciplină a sufletului, un fel de morală aplicată la vieața 
de toate zilele și are de scop a ţine în permanență vii 
în mintea elevelor, însușirile care împreună constituesc 
capitalul moral și fac ca omul să se numească bine 
crescut în adevăratul înțeles al cuvântului. 

In acest fel d-l Sp. Haret a făcut ca învățământul se- 
cundar al fetelor să corespundă tot mai mult întreitului 
scop al educaţiei și să se desvolte potrivit cu cerințele 
timpului și nevoile societății noastre, 

Şi în această zi de sărbătoare când i se aduc omagii 
din toate unghiurile țerii, cred că este cel mai nemerit 
timp a vorhi despre opera sa șia da Cezarului ce este 
al Cezarului. 

ADELA DR. PROCA 


Profesoară secundară în București. 

INVĂȚĂMÂNTUL COMERCIAL 

Invățământul comercial atât de necesar vieţii ome- 
neşti a deșteptat de timpuriu atenţia lumii asupra ne- 
voii lui. In țara noastră predarea lui a fost atribuită fie 
clasei a IV-a a școalei elementare, fie clasei a IV-a a 
școalei umanioare. Așă s'a urmat câtă vreme Moldova 
și Muntenia au fost separate. 

I. In Moldova. La 1838 se introduse învățături co- 
merciale în clasa IV-a elementară dela Iași, dar preda- 
rea lor n'a durat decât până în anul următor. 

In 1843 se înființă tot acolo o a IV-a clasă comer- 
cială pe lângă trei clase elementare. 

In 1850 se prevăzi înființarea unei școli speciale ai 
cărei primi trei ani să dea cunoștințe umanioare, iar cei 
din urmă doi să dea cunoștințe de comerţ sau agricul- 
tură, după alegerea școlarilor. 

Această organizație însă nu sa pus în practică decât 
la 1857, când se înființară două școli speciale, una la 
lași și alta la Galaţi. Cele două școli înființate vegetară 
însă și cea din lași fu desființată în 1860, fiindcă în 
doi ani nu atrăsese decât 19 elevi. 

II. In Muntenia. In 1844 la Brăila, portul cel mai 
însemnat al ţerii, se introdusese un început de învăță- 
mânt comercial în școala elementară. 

In 1855 şi 1857 se propuse înființarea de școli de 
comerț, dar proiectul a căzut, tot așă cum a căzut şi 
proiectul înființării unui institut de comerț pe acțiuni 
deși susținut și de guvern. 

In 1859 se introduse în școala elementară din Ploiești 
cursuri comerciale. 

In 1860 guvernul prezentă Adunării legiuitoare un 
buget pentru crearea școalelor de comerț, dar creditele 
i se refuză. 

Cu toate acestea nevoia școalelor de comerț eră sim- 
țită și guvernul pe deoparte (1861) și publicul pe de 
alta preparau terenul pentru înființarea lor. 

III. In România. Unirea Moldovei și Muntenii aduse 
satisfacerea acestei nevoi. In legea din 1864 se pre- 
văzu crearea școalelor de comerț sub numele de învă- 
țământ real. 

Școlile, înființate pe urma acestei legi, avură cursuri de 
4 ani și fură fondate una la București și alta la Galați. 

In 1878 cursurile lor fură ridicate la 5 ani și li se 
dete și programe analitice, grație regretatului ministru 
de atunci G. Chițu. Această stare fu consacrată prin 
legea publicată în «Monit. Of.» din 6 Marte 1879, No. 52. 

Aceste școale primiau ca elevi pe absolvenții cursu- 
lui primar, așă că programele lor coprindeau o mare 
parte de cunoștințe generale, necesare acelor absolvenți 
pentru a puteă câștigă cunoștințele speciale despre comerț. 

Numărul școalelor comerciale cresci apoi prin fn- 
ființarea școlilor din Craiova și lași. 

Dela înființarea lor, școalele de comerț au fost admi- 
nistrate și conduse de Ministerul de Instrucție, dar la 
1883 înființându-se Ministerul domeniilor, agriculturii, 


www.dacoromanica.ro 


630 


industriei și comerțului îi fură date lui și școalele de 
comerț. 

La acest minister, pe când erà titular di P. P. Carp 
se făcii o lege a învățământului profesional, prin care 
se aduse schimbări în organizația școalelor de comerţ. 
In adevăr, tipul de școli 1864—1878 nu mai corespundeă 
necesităților întreprinderilor comerciale, cari luaseră o 
mare dezvoltare și cereau tineri mai bine preparați, iar 
pe de alta o gradare în preparație pentru fiecare ca- 
tegorie mare de întreprinderi comerciale, negoț mare și 
negoț mic. 

Noua organizare stabili două tipuri de școli: școala 
comercială de gr. I cu curs de trei ani, care-și re- 
crută elevi dintre absolvenţii cursului primar, și școala 
comercială de gr. II, care își recrută elevi dintre absol- 
venții școalei comerciale de gradul I și dintre absolvenţii 
cursului inferior de liceu. Organizaţia aceasta se aplică 
la 1894—95. 

În această organizație mai toți absolvenții gr. I treceau 
în școala de gradul al II, așă că deși funcționau două 
categorii de școli în definitiv se obțineă după preparație 
tot numai o categorie de absolvenţi, cari intrau în afaceri, 
ai școalelor comerciale de gr. II. 

O lacună a acestei organizații a fost și lipsa dintre 
studii și a studiului limbii române, și a corespondenței 
comerciale care avù de rezultat ca absolvenții școalei să 
iasă lipsiți de aceste cunoștințe absolut necesare profe- 
siunea lor. 

La 1899 prin legea publicată în «Monitorul Oficial» 
No. 287, din 31 Martie 1899, învățământul profesional 
fu luat de Ministerul de instrucție, care îl reorganiză. 

Nota caracteristică a acestei legi este în ce privește 

școalele de comerț îndreptarea studiilor predate în ele 
la aplicaţiuni, exercitate astfel cum se făptuesc în practică. 

Legea aceasta fu modificată însă prin legea publicată 
în «Monitorul Oficial» No. 79 din 9 Iulie 1900, prin 
care se restabili starea anterioară legii din 1899, cu sin- 
gura deosebire, că școalele comerciale continuară a ră- 
mâne la Ministerul de instrucție, pe când celelalte școli 
de meserii și de agricultură fură redate administrației 
Ministerului de domeni, și agricultură. 

La 1901 Iulie 9 se promulgă o nouă lege a învă- 
ţământului profesional, care în ce privește învățământul 
comercial poate fi cu drept cuvânt considerată ca crea- 
toarea lui, iar autorul ei d-l Spiru Haret, ca părinte al 
acestui învățământ în țara noastră. 

Prin noua lege se crează școli, cari să răspundă la 
toate trebuințele negoțului, astfel: școli elementare de 
comerț pentru negoțul mic; școli superioare de negoț 
pentru negoțul mare și însărcinările economice din ad- 
ministraţiile Statului și particularilor; cursuri de seară 
pentru completarea cunoștințelor comerciale ale absol- 
venților şcoalelor elementare și cursului inferior de lieee, 
cari se găsesc funcționând în negoț; cursuri comple- 
mentare de comerț pe lângă gimnazii și licee, catedră 
de invățămâînt comercial la licee (Brăila, Tulcea); cur- 
suri comerciale pentru ucenici, acestea pentru băieți; iar 
pentru fete școli elementare de comerț și cursuri com- 
plementare pe lângă externat. 

Pe lângă aceste creaţiuni se mai adaogă și creațiunea 
din dispoziția art. '75 a zisei legi, care sună astfel; «unele 
școli secundare de băieți se pot transformă treptat în 
şcoli cu caracter practic și profesional, potrivit cu trebu- 
ințele locale și în vederea unor aplicațiuni determinate». 

Insemnatul și cel mai mare progres al organizaţiei 
actuale, față de organizaţiile trecute pe lângă diversitatea 
categoriilor de școli, este obligația practicei comerciale 
pentru toate categoriile de școli de comerţ. 

In adevăr, elevul școalei elementare este obligat ca 
în clasele II-a și I-a să lucreze toate după prânzurile 
în negoț, această practică apropie pe elev de negustor, 
care începe să-l apreţieze, iar elevul să se familiarizeze 
cu idea și faptul, că el trebue să se facă negustor, grație 
acestei măsuri aproape toți absolvenţii cursului elementar 
rămân în negoț și se satisface astfel cel mai scump 
deziderat al tuturor ca Românul să se dedeă și la cariera 
negoțului. 

Acelaş rezultat, deși în alte condițiuni, s) obține şi 
cu absolvenții şcoalelor superioare de comerț, cari 
trebue să practice 6 luni în negoț după absolvirea 
şcoalei și după ce în anul patrulea, o jumătate din el 
lucrează numai în biroul comercial alipit școlii. 

Având astfel practica reală a lucrului, absolvenții 
nu mai sunt timizi și începători în lucrul lor când in- 
tră în afaceri, lucrul lor capătă siguranță și munca lor 
in negoț este aprețiată. 

Următoarea statistică (publicată în «Buletinul Oficial» 
din 15 Ianuarie 1908) a aplicării în negoț a absolvenți- 
lor acestor două categori de școli confirmă cele spuse 
mai sus. 

Din 470 absolvenți ai școalelor elementare de comerț 
au intrat în comerț 425 (90,430%/,), în administrații pu- 
blice 34 (7.23%) și în carieri diverse 11 (2.34%/,). 

II. Din 826, absolvenți ai școalelor superioare de co- 
merț, au îmbrățișat cariera comercială 637 (77.12%/,). 

Au intrat în administrații publice 175 (21.19%/,) și 

funcționează în cariere diverse străine comerțului 14 
(1.69%). 

Cei cari au intrat în administrații publice sunt: secre- 
tari la camerele de comerț, funcționari la domeniul Co- 
roanei, la serviciul maritim, la Cassa de depuneri și con- 
semnații, la ministerul de finanțe, la băncile populare, 
la Creditele funciare rural și urban, pe la telegraf (Cassa 
de credit). 

Absolvenţii cursurilor de seara și de ucenici se gă- 
siră în negoț chiar ca elevi. 

Pentru punerea și aplicare a legii din 1901 sa 
elaborat: 

1. Programe pentru școalele superioare de comerț, 
publicate în «Monitorul Oficial» No. 27 din 4 Maiu 1904. 

2. Programe pentru școalele elementare de comerţ, 
publicate în «Monitorul Oficial» No 44 din 28 Maiu 1904. 

3. Programe pentru şcoalele secundare de fete cl. V, 
secția comercială publicate în «Monitorul Oficial» No. 113 
și 115 din 24 și 27 August 1902. 

4. Programe pentru cursurile comerciale de seara și 
Dumineca, publicate în «Monitorul Oficial» No. 204 din 
9 Decemvrie 1904. 

5. Programe pentru școalele de adulți publicate în 
«Monitorul Oficial» No. 203 din 8 Decemvrie 1894. 

6. Programe pentru cl. V, VI comerciale compli- 
mentare de băieți. 

7. Programe, spre încercare, pentru științele comer- 
ciale predate în licee. 

O parte din aceste programe au fost revăzute, precum: 

Programa școalelor superioare de comerț, modificân- 
du-se, programele contabilităţii și matematicelor (Vezi 
«Monit. Of.» din 10 Aug. 1910) și introducându-se o a 

doua catedră de limba germană la şcoalele din Bu- 
curești și Iaşi. Această măsură a rămas să se aplice la 
Craiova, chiar din anul acesta, căci expiră la 1 Aprilie 
1911 contractul profesorului de limba engleză, și la Galaţi. 

Cursurile de seara, avându-se în vedere necesitățile 
condiției de funcționari comerciali ale frecuentatorilor, 
Sau organizat pe un nou tip, carea fost aprobat șia 
cărui programă sa trimes în studiul consiliului perma- 
nent unde se află și acum. 

D-l Haret nu numai ca dat o organizare admira- 
bilă şcolii de comerț, organizare ce se prepară vecinii 
Unguri a introduce și în țara lor, în ce privește învă- 
țământul comercial superior, dar a căutat să iea măsuri 
pentru aplicarea ei. 

Astfel a hotărit condițiuni anume, pentru alegerea 
profesorilor școalelor de comerţ, prin legea din 1901 
şi regulamentul examenelor de capacitate pentru nu- 
mirea profesorilor la școalele de comerț (Vezi Monit. 
Of. No. 49 din 4 lunie 1908). 

A luat apoi măsuri pentru perfecționarea mai departe 
a absolvenților școalelor și pentru aceasta a hotărit, ca 
una din bursele fondului Niculescu, să fie dată absol- 
venților școalelor de comerț, şi până acum au fost tri- 
meși la Lipsca doi, în urma concursurilor ţinute. 

A dat din fondul strâns la Cassa Școalelor din taxele 
plătite de străinii, cari frecuentează școlile de comerț, aju- 
toare pentru practica absolvenților la case de negoț din 
străinătate. Până acum s'au trimes doi absolvenți, unul al 
şcoalei superioare din Iași, iar altul al școalei superioare 
din București; ei au fost trimeși după ce Ministerul le 
găsise locuri de practică. 

Ca mijloace didactice sa dispus a se dotă școalele 

de comerț cu material didactic și instalațiuni de labo- 
rator; lucrarea de preparare a dotației se află la Cassa 
Școalelor și cred că va fi executată în curând, spre a 
se puteă da apoi satisfacere altei necesități a școalelor 
de comerț, elaborarea de manuale didactice. 

Cred că munca d-lui Sp. Haret închinată învățămân- 
tului comercial, îi asigură recunoștința tuturor, cari au 
în inimă dragoste pentru propășirea țerii noastre. 

M. BRĂTILĂ 


Profesor al școalei superioare de Comerţ din Bucureşti. 

INVĂŢȚĂMÂANTUL MESERIILOR 


Incă din prima jumătate a secolului trecut, guver- 
nele țerilor române și-au dat seamă de însemnătatea 
rolului social al diverselor ramuri de industrie și mese- 
rii, și de trebuința de a îndreptă, în parte, tinerele ge- 
nerațiuni spre meserii, prin mijlocirea unui învățământ 
apropriat acestui scop. Această preocupare se constată 
în mai toate legile și regulamentele școlare din princi- 
pate (1), elaborate dela 1832 până la Unire, cari cu- 
prindeau unele dispoziții privitoare la studiile pregăti- 
toare pentru meserii. 

Greutăţi de tot felul trebuiau însă să împiedice în- 
temeiarea acestei ramuri speciale de învățământ, greu- 
tăți ce se explică prin desvoltarea cu totul neînsemnată 
a instrucţiunii elementare, care trebue să fie baza ori- 
cărui învățământ special, prin lipsa personalului de di- 
recțiune și de învățământ posedând calificațiunea cuvenită, 
prin prejudecățile populaţiei, și, în fine, prin chiar ne- 
stabilitatea în guvernarea și în instituțiile țerii. 

Acțiunea guvernelor cu privire la învățământul in- 
duștrial, în epoca anterioară anului 1864, este caracte- 
rizată, după cum se constată din legile și regulamentele 


(1) In Moldova regulamentele din 1835, 1843, 1847 și 1851; în Mun- 
tenia regulamentele din 1832 și 1847. 

elaborate în acel interval, mai cu osebire prin introdu- 
cerea în programele școalelor elementare și medii, a 
unor materii și aplicații speciale, cum și prin creațiunea 
unor clase sau cursuri, zise speciale ori extraordinare 
alăturate pe lângă școalele elementare și colegiile din 
capitale. 

Toate aceste dispoziții având drept scop împlântarea 
învățământului aplicat la meserii, prin mijlocirea școale- 
lor de învățământ” general, de diferite grade, nu au dat 
nici un rezultat (2). 

Până după 1864, școalele de arte și meserii din lași 
și București, înființate, cea dintâiu în anul 1841, cea 
de-a doua în anul 1852, au fost singurele instituții șco- 
lare Cari au exercitat o înrâurire oarecare, în direcția 
aplicațiunii la meserii. Această înrâurire nu a fost, ne- 
greşit, decât restrânsă, cele 2 școale neputând primi 
decât un număr relativ mic de elevi și cuprinde în pro- 
grama lor decât un număr limitat de meserii. 

Legea asupra instrucţiunii din 5 Decemvrie 1864 
urmăriă, înainte de toate, difuziunea învățământului ge- 
neral de toate gradele și nu se ocupă decât in mod 
subsidiar de învățământul profesional. De altă parte gu- 
vernele cari sau succedat dela Unire până cătră sfâr- 
şitul secolului trecut, aveau a se aplică, în primul loc, 
la rezolvirea diferitelor probleme privitoare la organi- 
zarea politică a țerii, la consolidarea situației ei ca Stat 
de sine stătător, la formarea cadrelor indispensabile 


(2) Experiențele făcute în Germania, Austria, Franța și Belgia cu școa- 
lele cari urmăriau în acelaş timp respândirea culturii generale şi îndru- 
marea la meserii au dat peste tot un rezultat negativ. Pretutindeni:s'a 
zevenit la sistemul şcoalelor speciale, de diferite categorii, de zi și de” 
seară, pentru meseriaşi. 

funcţionării, potrivit noilor legiuri fundamentale, a di- 
verselor servicii administrative, militare, judecătorești, 
financiare, tecnice, etc, așă că cestiunea învățământului 
profesional a rămas mult timp, în afară de preocupă- 
rile de căpetenie. 

Legea din 1864 prevedea pe de o parte înființarea de 
școale reale cari trebuiau să aibă ca scop «de a da 
învățătura trebuincioasă pentru exercitarea unei arte sau 
profesiuni», iar de altă parte creaţiunea a 7 școale de 
meserii, în București, Iași, Galaţi, Brăila, Craiova, Ploești, 
și Turnu Severin. Totuș până la finele secolului trecut, 
în ce privește școlile de meserii, nu au fost înființate 
de Stat (ministerul domeniilor) decât școala din Valea 
Boului (Prahova) și secția de meserii dela școala din 
Armășeşti (Ialomița), și acestea încă sunt datorite unor 
donațiuni (V. Paapa și I. Zossima) cari au obligat mi- 
nisterul domeniilor să proceadă la aceste două crea- 
țiuni, dealtmintrelea de mică importanță. 

Dacă Statul timp de 40 ani după Unire, nu a făcut 
mai nimic cu privire la creațiunea de școale de meserii, 
nu este mai puțin adevărat că din partea județelor și 
a comunelor sa manifestat cu începere dela 1870, un 
curent însemnat în favoarea înființării de asemenea 
școale. Cea mai mare parte din ele, — 15 din 20, — 
au fost însă desființate, după intervale de funcționare 
relativ scurte. Motivele disparițiunii acestor instituțiuni, 
au fost: rea organizare, rea administrație, lipsă de per- 
sonal destoinic. Numirea personalului fiind la dispoziția 
autorităţilor județene și comunale respective, se făceă 
după interesele electorale ori private ale personajelor 
influente în localitate. Aceasta este cauza de căpetenie 
a nesuccesului unei mișcări în favoarea răspândirii în- 

vățământului meseriilor, care începută cu multă însufle- 
țire, acum 40 de ani, ar fi putut da până astăzi, în 
alte condiții, cele mai frumoase rezultate. 

Dintre cele 5 școale județene sau comunale cari au 
mai rămas, 3 au fost luate de Stat (ministerul instruc- 
țiunii) și radical transformate și reorganizate ca școale 
nouă, iar celelalte două vor fi și ele trecute sub auto- 
ritatea ministerului instrucţiunii. 


* 
x * 


In ultimul deceniu a secolului trecut au intervenit 
unele măsuri legislative ori administrative, privitoare la 
învățâmântul profesional, ce se cuvine să fie citate: 

Legea pentru orgamzarea îuvălământului profe- 
sional din 9 Aprilie 1893 elaborată de d-l P. P. Carp 
ca ministru al agriculturii, industriei, comerțului și do- 
meniilor a stabilit pentru prima oară o bază legală de 
organizare pentru vechile școale de arte și meserii din 
București și Iași, cari până atunci aveau o bază de exis- 
tență și de organizâre, numai bugetară. Legea din 1893 
a constituit o reformă importantă în ce privește cele 2 
școale de arte și meserii, reformă care domină în istoria 
desvoltării acestor două instituțiuni. Dispoziţiile legii din 
1893 au fost menținute, cu oarecari mici modificări, și 
prin legea din 1901 actualmente în vigoare. 

Regulamentul din 26 Seplemvrie, 1993 pentru apli- 
carea legii asupra învățământului primar și normal pri- 
mar din 23 Maiu 1893, prevedeâ creaţiunea de cursuri 
sau scoale primare complementare, cu o divizie ele- 
inentară și o divizie specială împărțită în mai multe 
secțiuni pentru diferite meserii. Acest regulament a fost: 

abrogat în 1896 fără să fi fost aplicat în ce privește 
creațiunea de școale complementare. 

Regulamentul din Seplemyrie 1896 pentru aplicarea 
legii asupra învățământului primar și normal primar din 
30 Aprilie 1896, prevedea creațiunea de cătră Stat, ju- 
dețe, comune sau particulari, când sar simți trebuința, 
de scoale primare Superioare cari «nu vor puteă aveă 
altă menire decât aceea de a da cunoștințele uzuale 
potrivite nevoilor regionale, precum cunoștințe de agri- 
cultură, de diferite meserii, de contabilitate, ẹṣ. a. Nici 
regulamentul din 1896 nu a fost aplicat în ce privește 
înființarea de școale primare superioare ca caracter in- 
dustrial. 

Legea din 7 Aprilie 1900 prevedeă creațiunea de 
scoale primare superioare pe lângă cari puteau fi ali- 
pite secții (ateliere) profesionale, precum și de școa/e 
profesionale (învățământ primar profesional) pentru di- 
ferite meserii. Această lege a fost abrogată în 1901, 
fără să fi fost pusă în aplicare. 


* 
* * 


După cum am arătat în altă parte, prin legea asupra 
instrucţiunii din 1864 sa urmărit răspândirea cât mai 
în grabă a învățământului general, primar, secundar și 
superior, după un plan uniform pentru tot teritoriul 
Statului român, format din uniunea vechilor princi- 
pate. Această grabă eră motivată nu numai de interesul 
superior al răspândirii culturii în toate straturile popu- 
lațiunii, dar și prin acel al pregătirii de elemente indis- 
pensabile funcționării diferitelor servicii publice ale Sta- 
tului nou constituit. 

După un interval de 30 ani, acest din urmă scop a 

fost atins și chiar depășit. Creațiunea unui mare număr 
de licee și gimnazii, răspândite peste tot teritoriul țerii, 
deci foarte “la îndemână, ușurința cu care absolvenții 
acestor școale puteau, până acum câțiva ani, să găsească 
funcțiuni salariate de Stat, județe, comune și alte auto- 
rități publice, şi, în fiine, lipsa de școale pregătitoare 
pentru mtserii, comerț etc., au determinat un curent 
exagerat și aproape exclusiv către școalele de învățământ 
general, în detrimentul aplicării populației la aceste ramuri 
de activitate productivă, îmbrățișate, in mare parte, de 
elemente străine. 

Această stare de lucruri, incompatibilă cu desvoltarea 
normală și armonică a țerii, în toate direcțiunile de 
activitate, a început să preocupe din ce în ce mai serios, 
guvernele și opinia publică, de mai bine de 25 ani. Ne- 
cesitatea de a se da învățământului aplicat la diversele 
ramuri de activitate productivă, o desvoltare mai mare, 
în raport cu trebuințele țerii, și o organizație practică, 
eră foarte mult simțită. In lipsa, însă, a unei iniţiative, 
în acelaș timp convinsă de importanța acestei reforme, 
autorizată pentru a-i găsi soluția cea mai nemerită și 
cu îngrijire studiată în toate amănuntele, potrivit împre- 
jurărilor şi trebuințelor terii, și hotărită de a o pune în 
aplicare cu toată stăruința, nu s'a luat nici o măsură, 
așă că după 70 de ani dela renașterea culturii româ- 
nești, învățământul meseriilor se găsiă cu totul în urmă, 
față de alte ramuri ale învățământului public, în paguba 
îndrumării raționale a populațiunilor muncitoare dela 
orașe și dela sate, la îndeletnicirile producătoare de 
bogății. 

D-l Spiru Haret, adânc cunoscător al nevoilor nea- 
mului nostru, a fost cel dintâiu dintre bărbaţii de Stat 

41 

ai țerii, care a avut convingerea, autoritatea și hotărîrea 
de a întreprinde această reformă de muit timp aștep- 
tată. Prin legea din 9 Iulie 1901 d-sa a așezat temelia 
desvoltării învățământului meseriilor în țara noastră. Cu 
deosebită râvnă a purtat apoi grijă de aplicarea acestei 
reforme, însoțită de multe greutăți. 

Prin legea din 1901, în afară de oarecare îmbună- 
tățiri în organizația vechilor școale de arte și meserii 
din București și Iași, devenite scoale superioare de me- 
serii, sa prevăzut înființarea a două categorii nouă de 
școale de meserii: Școalele inferioare și școalele elemen- 
tare, și sau stabilit, în chip lămurit și complet, toate 
principiile privitoare la scop, înființare, organizație, în- 
treținere etc. . 

Scoalele elementare de meserii au de scop principal 
răspândirea industriilor mici și a meseriilor domestice 
între săteni. În aceste școale, așezate în cea mai mare 
parte în comunele rurale mai populate, elevii săteni pot 
să dobândească, fără a fi lipsiți de condiţiunile proprii 
vieții de țară, îndemânarea neccsară pentru a putea 
folosi mai târziu, timpul liber de care dispun, aplicân- 
du-se la diferite meserii în raport cu trebuințele agri- 
culturii și ale vieții dela țară și cu resursele locale, care 
să-i ajute a-și îmbunătăți starea materială. Aceasta nu 
împiedică, însă, pe mulți dintre absolvenții săteni, pe 
cari împrejurările ori aptitudini deosebite pentru meserii 
îi îndeamnă, să practice în mod permanent meseriile 
ce au învățat și să-și facă din exercițiul acestor meserii, 
principala lor îndeletnicire. Astfel de școale sunt potri- 
vite și pentru orașele mici, unde se simte nevoie de me- 
seriași pentru diferite lucrări ce se pat execută în ateliere 
modeste, ori chiar în casă, și cu un utiliagiu simplu. 

Învățământul teoretic, în aceste școale, nu ocupă pe 
elevi mai mult de 6 ore pe săptămână, iar învățământul 
meseriilor este exclusiv practic. 

Intre meseriile ce pot fi predate în școalele elemen- 
tare de meserii sunt cuprinse și următoarele: lemnăria; 
rotăria; dogăria; împletiturele de richită, papură și paie; 
fierăria cu aplicații la reparația uneltelor agricole, la 
căruțărie și la potcovitul animalelor; croitoria de haine 
pentru săteni; cismăria groasă pentru săteni; cojocăria; 
țesutul pânzei și a covoarelor românești; frânghieria; 
olăria etc. 

Elevii participă la beneficiul rezultat din vânzarea 
lucrărilor executate, beneficiu ce se depune cu librete 
la Cassa de economiepe numele lor. Cu modul acesta 
se asigură pentru fiecare din ei, la terminarea studiilor, 
un capital cu care să-și poată procură cele necesare 
la exercițiul meseriei. 

Şcoalele elementare de meserii au fost bine primite 
de populaţiile dela țară. Stând la îndemâna sătenilor, 
ele le sunt lesne accesibile, grație mai ales cantinelor 
şcolare. În aceste școale sătenii, fără a se depărtă prea 
mult de la vetrele lor, și fără a-și schimbă mediul și 
modul de traiu, pot să-și însușească, în scurt timp, cu- 
noștințe îndestulătoare asupra meseriilor celor mai de 
trebuință, pe cari ei le practică în satele lor, ori ca 
ambulanțe, ori încă angajându-se ca lucrători meseriași 
în diferite ateliere sau pe la proprietarii de moșii. 

Scoalele inferioare de meserii formează gradul mijlo- 
ciu al învățământului industrial. Ele sunt destinate în 
primul loc populațiunilor din orașe și au de scop să 
pregătească meseriași în diferitele ramuri de industrie 
de care sar simți necesitate în localitățile respective. 

Invățămåntul teoretic în aceste școale este redus la 
cunoștințele strict indispensabile unui meseriaș. Învăţă- 
mântul practic cuprinde diverse meserii, precum: fierărie 
și lăcătușeria mecanică și constructivă, tinichigeria, tâm- 
plăria de mobile și clădiri, scluptura în lemn, caretășia, 
croitoria, cismăria, fabricaţia pălăriilor de lână, ceramica 
săpătoria de piatră, curelăria, țesutul covoarelor etc. 
Școalele inferioare de meserii au fost pretutindeni pri- 
mite cu multă favoare. Organizate în mod practic, ele 
respund unor nevoi adânc simţite de populaţiunea nevo- 
iașă din orașe, căreia urmează neapărat a i se pune la 
îndemână mijloacele de a-și câștigă existența prin muncă, 
învățând diferite meserii potrivite cu cerințele locale și 
pregătindu-se astfel a ocupă, cu timpul, și în meserii, 
toate acele locuri pe cari până acum le-au ocupat ma: 
mult străinii. 

Ele mai sunt menite, dimpreună cu școalele superi- 
oare din București și lași, să pregătească elementele nece- 
sare desvoltării industriei în țară, și în acelaș timp să 
contribue la întărirea burgheziei pământene. 


> 
* x 


Astăzi, după 10 ani dela punerea în aplecare a legit 
din 1901, numărul școalelor de meserii a sporit. dela 
3 cu 400 elevi, câte erau în 1900, la 60 cu un efectiv 
de 2.900 elevi, după cum urmează: 

2 şcoale superioare de meserii . . 350 elevi 

20 >» inferioare » » . . 1.550 » 

38 >» elementare » > . . 1.000 » 

In acest număr nu sunt cuprinse secțiile de meserii 
dela școalele de agricultură din Nucet, Armășești, Poiana. 

și Dobrovăț și dela școalele de viticultură din Huși, 
Valea călugăreacă și Odobești. 

18 dintre cele 20 şcoale inferioare de meserii au 
produs până acum 900 absolvenţi. Celelalte 2 școale 
fiind de creaţiune recentă încă n'au produs absolvenți. 

32 dintre cele 38 școale elementare de meserii au 
produs 1.100 absolvenţi. Celelalte 6 școale înființate în 
timpul din urmă, încă nu au produs absolvenți. 


* 
* * 


Ințeleptele îndrumări date de d-l Spira Haret ca mini- 
stru al instrucţiunii au format în jurul școalelor o at- 
mosferă de statornicie, fără care nici un progres nu 
este cu putință, și, în acelaș timp, au favorizat, în vieața 
lor lăuntrică, o remarcabilă tnsuflețire la muncă, un real 
atașament pentru meserii, ceeace se învederează prin 
o dare de seamă statistică publicată în 1909, cu prile- 
jul expoziței școalelor de meserii, din acel an, și din 
care se constată că absolvenţii școalelor, în afară de prea 
puţine excepții, sau aplicat la meserii. Din acea publi- 
cație statistică rezultă că numai 10 din cei 647 absol- 
venți ai școalelor elementare și numai 24 din cei 592 
absolvenţi ai școalelor inferioare de meserii, la 1 Aprilie 
1909, nu practicau meseriile lor, ocupâud diverse mici 
funcțiuni. 

In anul viitor, cu ocazia celei de a 4-a expoziţii a 
şcoalelor de meserii și de agricultură, ce va aveà loc 
în luna Septemvrie în București, se va publică o nouă 
dare de seamă amănunțită despre rezultatele obținute 
până la 1 Aprilie 1912. 

Reforma săvârșită de d-l Spiru Haret constitue una 
din tele mai însemnate dintre operele care ilustrează acti- 
vitatea d-sale ca bărbat de stat și ministru al ţerii, și îi 
dă dreptul să fie considerat ca intemeietorul învăță- 
mântului meseriilor în România. 

In măsura în care se va scurge vremea, opera d-lui 
Spiru Haret va apare din ce în ce mai măreaţă și 
mai fecundă în rezultate binefăcătoare pentru pro- 
gresul țerii. 

G. HAZU. 

INVĂȚĂMÂNTUL AGRICOL 


Preocupat de ridicarea economică a Țărei în genere 
și a populaţiei dela sate în deosebi; inspirat de vederi 
democratice și călăuzit de o adâncă și curată dragoste 
pentru țărănime, d-l Haret sa folosit de toate mijloa- 
cele ce îi stăteau la îndemână mai ales ca ministru 
al Instrucțiunii publice și cultelor, spre a răspândi în 
popor cunoștințe de agricultură rațională. 

Voiu schiță aci pe scurt acele mijloace, precum și 
spiritul în care d-l Haret le-a conceput și aplicat, 

Putem distinge trei categorii de mijloace: 

1. Învățământ agricol numai teoretic. 

2. Învățământ agricol teoretic și practic. 

3. Învățământ agricol practic. 


I. Invăţământul agricol numai teoretic. 


Această categorie, deși cea mai restrânsă, este totuș 
de o însemnătate mare față de înclinarea tineretului 
nostru către carierele libere. Pentru a combate această 
înclinare, d-l Haret a înființat mai multe catedre de 
agronomie la licee, în locul orelor de limba italiană sau 
engleză. Scopul acestor catedre nu este de a pregăti 
profesioniști, agronomi, ci de a sădi în tineretul licean, 
dragostea pentru agricultură și de a creà astfel prima 
condiție morală pentru propășirea ei. 

Aceste catedre sunt o inovație aproape necunoscută 
în țerile mai înaintate, și care sa relevat în străinătate 
ca o laudă pentru Țara noastră. 

Avem astăzi catedre de agronomie pe lângă urmă- 
toarele licee: Botoșani, P.-Neamţu, Focșani, Brăila, Bu- 
zău, Mateiu Basarab (capitală), Piteşti, Craiova și T. Se- 
verin. Acest învățământ se predă în cursul superior câte 
trei ore pe săptămână și cuprinde un tot sistematic 
şi complet pentru scopul educativ mai sus arătat, dar 
nu fără însemnătate și din punct de vedere practic, 
căci mulți absolvenţi de licee, chiar îmbrățișând alte ca- 
riere decât agricultura, au adesea ocazie mai târziu de 
a o practică, ca proprietari de moșii, vii, etc. 

In aceeaș ordine de idei, d-l Haret sa gândit a da 
absolvenţilor de gimnazii, o îndrumare practică, prevă- 
zând prin art. 4 al legii asupra învățământului secundar 
şi superior, secții agricole, comerciale (1) sau indus- 
inale pe lângă gimnazii. 

D-sa proiectase înființarea clasei V-a ca secție agri- 
colă pe lângă gimnaziile din Roman, R.-Sărat, Alexan- 
dria, Giurgiu, Slatina şi Craiova. 

Proectul este încă în studiul Consiliului permanent 
şi nu așteaptă decât mijloacele bugetare spre a fi tradus 
în fapt. 


II. Invăţământul agricol teoretic şi practic. 


In această categorie intră: 
1. Învățământul agricol în școlile normale şi se- 
minari. 


(1) O secţie comercială funcționează pe lângă gimnaziul din Con- 
stanţa. 

2. Învățământul agricol în şcoli speciale. 

Cel dintâiu sa bucurat totdeauna de o deosebită grijă 
din partea d-lui Haret; în special practica agricolă în 
şcolile normale s'a desvoltat şi în unele din ele chiar 
s'a desăvârşit, grație măsurilor luate de d-sa şi a sumelor 
cu care au fost dotate, din bugetul Cassei Școalelor. 

Dar cea mai mare operă a d-lui Haret în direcția 
învățământului agricol este aceea săvârșită prin aplicarea 
legii învățământului profesional dela 9 Iulie 1901, 
care are următoarea sorgintă: Potrivit legii asupra în- 
vățământului profesional dela 9 Aprilie 1893 (datorită 
d-lui P. P. Carp), care se mânuiă de ministerul Agri- 
culturei, comerțului, industriei și domeniilor, existau 
în țara noastră două feluri de școli de agricultură: 
școala centrală dela Herăstrău și școlile practice dela 
Strihareţ (Slatina), Roman și Armășesti (jud. Ialomița), 
acestea din urmă destinate micilor cultivatori, destina- 
țiune pe care nu au îndeplinit-o—și nu o puteau înde- 
plini — decât într'o neînsemnată măsură ; căci acele școli, 
prin organizaţia lor și prin condițiile agrare speciale 
terii noastre, au dat și dau mai mult personal subal- 
tern în administraţiile agricole. Lipsiă astfel o școală 
specială proprie pentru cultivatorul mic. Afară de aceasta 
se știe, că sub administrația ministerului de Agricultură, 
școlile speciale nu numai că nu s'au sporit, dar și cele 
existente, mai sus amintite, au progresat foarte puțin. * 

D-l Haret are marele merit de a fi recunoscut cel 
dintâiu, această stare de lucruri și de a se fi gândit a 
cuprinde şi școalele de agricultură, în planul său gene- 
ral de reformă a învățământului. 

Sprijinit de şeful guvernului de atunci, di D. A. 
Sturdza, d-l Haret a elaborat și trecut prin parlament, 

legea învățământului profesional dela 31 Martie 1899, 
câre puneă sub administraţia ministerului Instrucțiunii, 
toate școlile de agricultură, comerț și meserii, dependinte 
până atunci de departamentul Agriculturii. 

Dar din acest nou domiciliu școlile de agricultură 
au fost readuse la ministerul Domeniilor, la 1 Maiu 1900, 
de către d-l d-r C. I. Istrati, pe atunci ministru al Școa- 
lelor. Insă prin legea dela 9 Iulie 1901 — care nu este 
decât o restabilire a celei dela 31 Martie 1899, d-l 
Haret revenit în capul departamentului Instrucțiunii, 
i-a incorporat din nou toate școlile de agricultură, afară 
de cea dela Herăstrău. 

Cu 9 Iulie 1901 începe o adevărată epocă nouă în 
existența învățământului nostru agricol, pentrucă de atunci 
datează progresul școlilor mai vechi, cari poartă acum 
numele de școli inferioare — și înființarea unei nouă 
categorii de școlii numite școli elementare de agricul- 
fura Și ramuri anexe. 

Cu toate greutățile financiare ale Statului în 1901, 
d-l Haret a reușit să prevadă în bugetul acelui an suma 
de 200.000 lei pentru aplicarea legii învățământului pro- 
fesional. 

Chiar în acel an a înființat școala inferioară de agri- 
cultură dela Nucet, 6 școli elementare de agricultură: 
Strehaia (Mehedinţi), Poiana-Mare (Dolj), Drăghiceni 
(Romanați), Belcești (lași), Braniște (Covurluiu) și Leh- 
liu-Săpunari (Ialomița) și școala elementară de viticul- 
tură dela Odobeşti. 

Se cuvine să ne reamintim și cu această ocazie, că 
la apelul adresat de d-l Haret marilor proprietari spre 
a-l ajută la înființarea școlilor elementare, au răspuns 
d-nii: J7. Marincu, dăruind terenul și mai în urmă localul 


www.dacoromanica.ro 


651 


de școală, atelierele și locuința dirigintelui pentru școala 
dela Poiana; Sava $Șomănescu cu teren și local pen- 
tru șeoala dela Drăghiceni și cea dela Sopot (1902) 
și contele 7. Telievici cu școala dela Gemeni (Mehe- 
dinți (1906). 

In 1903, se înființează școala inferioară dela Alexan- 
dria și cea elementară dela Dobrogostea (Argeș); aceasta 
din urmă de către județ, astăzi însă stă sub administraţia 
ministerului, dela 1908 încoace. 

In 1904 sa deschis o școală inferioară de agricul- 
tură la R.-Sărat, în 907 cea elementară de viticultură 
dela Valea-Călugărească, în 1908 cele elementare: de 
agricultură dela Dobrovăț (Vasluiu) și de viticultură dela 
Huși, în 1909 școlile elem. de agr. dela Ștefănești (VAl- 
cea) și dela Zădăriciu (Vlașca), în 1910 cea deia Bog- 
dănești (Bacău). 

Aceste școli elementare ca și catedrele agronomice 
dela licee, sunt o creațiune originală a d-lui Haret. Ele 
nu numai că împlinesc lacuna legiuirilor de mai înainte, 
în care lipsiă o categorie de școli destinate pentru 
micul cultivator, dar au o organizaţie particulară în acest 
scop, prin faptul că învățământul în ele durează dot 
ani, cel teoretic fiind limitat la 20 lecţiuni de fiecare 
clasă în timpul iernii, iar cel practic este aproape neîn- 
trerupt în cursul acelor doi ani; pe când de ex. în Ger- 
mania pentru micul cultivator sunt școli agricole de 
iarnă numai teoretice. Această deosebire este pe deplin 
justificată în țara noastră, unde fiul de sătean nu are: 
ocazia a practică, la părinți, o agricultură rațională. 

O altă fericită inovație datorită d-lui Haret este aceea 
prevăzută prin art. 7 al legii dela 9 Iulie 1901 privitor 
la învățământul elementar al fetelor în școk de gospo- 

darie rurală. Principiul legii a fost deslușit de d-sa 
prin o înțeleaptă decizie ministerială cu data de 21 Aug. 
1904 (No. 46.051), care a servit de bază la înființarea 
școlilor dela Budişteni (Mușcel), mutată la Teiu (Argeș) 
în 1910, Barcea (Tecuciu, 1904), Bucecea (Botoșani, 
1907), Poiana (Dolj, 1910) şi Vădeni (Gorj, 1910). Tot 
pe principiile aceleiaș decizii se întemeiază regulamentul 
special pentru acest gen de școli, sancționat cu decretul 
regal No. 318 din 29 lan. 1910 și publicat în Mon. 
Of. No. 249 din 7 Febr. 1910. 

Cu școlile elementare de gospodărie aurală, d. Haret 
nu numai că a pus Țara noastră în curent cu progresul 
învățământului menajer din alte țeri, dar a corespuns 
unei nevoi adânc simțite, fiind prea cunoscute imper- 
fecțiunile sătencei române ca gospodină. 

In rezumat avem astăzi: 


6 școli inferioare de agricultură cu . . . 378 elevi 
1 şcoală >» » viticultură » ... 28 » 
13 şcoli elementare » agricultură » . . .227 » 
2 >» » » viticultură » ... 32 » 


6 > de gospodărie pentru fete (1), din cari trei 
(Barcea, Teiu și Bucecea) numărau 58 eleve în 1909/10. 
Pentru celelalte școli numărul elevilor este de asemenea 
din anul școlar 1909/10. 

Până la 1908 şcolile de agricultură au dat 1412 
absolvenți, din cari 275 cu ocupaţie necunoscută. Din 
restul de 1137, sunt ocupați în agricultură 194 inși, 
adică peste 64%/,. 

Dar d-l Haret a urmărit nu numai scopul de a în- 
ființă școli nouă și potrivite diferitelor necesități ale vieții 


(1) Aci se socotește şi școala dela Cocioc, care dela Judeţul Ilfov a 
fost trecută la Minister, în urma deciziunii d-lui Haret. 

noastre rurale, ci a avut și statornica grijă de a le în- 
zestră. Astfel pentru cheltuelile curente sau menţinut 
în bugetul anului 1911/12, după prevederile d-sale ur- 
mătoarele sume în total: 
Pentru personal . . . . . 181.985 lei 
» material. . . . . 186.214 » 

Cassa Școalelor a contribuit și ea cu sume conside- 
rabile la cantinele școalilor și la înzestrarea lor, tot după 
indemnul d-lui Haret. 

In afară de acestea, d-sa a destinat școlilor de cate- 
goriile mai sus arătate, în ultimii trei ani, din excedente, 
aprox. 265.000 lei, pentru localuri, clădiri agricole și 
alte îmbunătăţiri. Când a părăsit ministerul în Decemvrie 
1910, a recomandat unui înalt funcționar: «Să as grijă 
de înzestrarea scolilor de agricultură» — atât de mult 
eră preocupat d. Haret de completarea acestei înzestrări, 
în scopul bunei lor funcționări. 

In acelaș scop, d-sa a luat în 1908, 1909 și 1910, 
o serie de măsuri, din cari vom cità nuinai câteva mai 
importante din punct de vedere principial și admi- 
nistrativ : 

1) Lărgirea programului de studii al școlilor inferioare 
de agricultură și sporirea personalului lor didactic. 

2) Măsura de a se edità de către Cassa Școalelor 
cărți didactice pentru școlile inferioare de agricultură. 
Până în prezent s'au tipărit manualele de botanică agri- 
colă, zootehnie, economie rurală și viticultură. 

3) Dispoziţia ca absolvenţii școlilor inferioare de agri- 
cultură să poată face stagiul de practică și la ferme 
particulare. 

4) Transformarea școalei elementare de viticultură dela 

Odobești în școală inferioară, cu trei ani de cursuri 
teoretice și practice și un an de practică. 

5) Sistematizarea câmpurilor de experiență, întocmirea 
de planuri pentru organizarea creșterii vitelor la școlile 
inferioare de agricultură și alte măsuri de ordin tehnic. 

6) Dispoziţii pentru a stabili un contact mai eficace 
între școlile de agricultură și populația rurală, în mij- 
locul căreia se află fiecare, prin aceea că directorii și 
diriginţii lor își au aleși câte trei săteni, de a cărora 
activitate economică se ocupă mai de aproape, aju- 
tându-i cu semințe alese, pomi roditori, etc. 

7) Măsuri pentru sistematizarea și uniformizarea con- 
tabilității precum și pentru controlul financiar al șco- 
lilor de agricultură. 


II. Invățământul agricol practic. 


Aci vom consideră pe scurt: 

1) Învățământul agricol în școala primară rurală; 
care a fost încercat pe la 1883 de cătră P. S. Aure- 
lian, prin înființare de unele școli rurale cu 6 clase, 
două din urmă destinate învățământului agricol. 

Mai încoace legea învățământului primar (art. 28) și 
circulara 2984 din 12 Aprile 901 prevede înființarea 
grădinilor școlare; dar o măsură hotăritoare a fost 
aceea luată de d-l Haret, cu circulara din 5 Febr. 1902 
cătră revizorii școlari, pentru organizarea învățământului 
practic agricol în școlile rurale și instituirea învăfăto- 
rilor ambulanți. Dintre cei cari s'au distins în ingri- 
jirea grădinilor sau detașat 1—2 pe județ, pentru a 
îndrumă pe colegii lor în practica agricolă. In acest 
scop, d. Haret a luat și alte măsuri: Autorizația dată 

învăţătorilor de a suspendă cursurile, în caz de nevoe, 
pentru ca lucrările agricole cu elevii să se poată face 
mai cu folos, premierea învăţătorilor distinși în cultura 
grădinilor, cu ocazia unor expoziții ale produselor a- 
cestor grădini (regul. din 12 Aug. 1902), premierea în- 
vățătorilor și preoților pentru încurajarea culturii car- 
tofului. 

O adevărată întrecere se născuse printre învățători, 
în urma acelor măsuri; totuș d-l Haret nu sa mulțumit 
cu acest succes, ci le-a încoronat prin legea promul- 
gată cu decretul regal No. 761 din 14 Martie 1908 
(Mon. Of. No. 284 din 23 Martie 1908), care dotează 
școlile rurale cu 2:/—31/, ha. teren de cultură. Deși 
aplicarea legii datează de abiă 3 ani și prin natura 
lucrurilor este legată cu dificultăți, totuș până în pre- 
zent sau împroprietărit peste 1000 de școli, cari sunt 
de acum înainte in măsură de a face o cultură de 
model pentru săteni. Este de notat că practica agricolă 
în şcoala primară e completată de cunoștințele de 
agricultură, cari se predau în divizia III sub formă de 
științe naturale. 

2) Revizori agricoli. Legea mai sus amintită pre- 
vede un organ de îndrumare și control pentru cultura 
grădinilor și a câmpurilor școlare. Acest organ este 
dat în revizori agricoli, cari sau instituit tot de d-l 
Haret la 1908, după ce specialiştii i-au cerut și aștep- 
tat în zadar aproape 30 ani. Astăzi funcționează 10 
revizori agricoli, fiecare ocupându-se de aproape în 3 
județe de câte 6 școli primare și 6 săteni de judeţ, 
împărțindu-le gratuit semințe dela Cassa Școalelor, în- 
tocmindu-le planuri de cultură și dându-le toate instruc- 
țiunile necesare, pentru executarea lucrărilor. 

Cu tot timpul scurt, rezultatele obținute până acum 
sunt mulțumitoare, căci între altele sa răspândit cul- 
tura legumelor, a sfeclelor de nutreţ, a pomilor rodi- 
tori, etc. 


Aceasta este—iîn trăsuri repezi—opera d-lui Haret 
pe terenul învățământului agricol. Isvorită din concepții 
lămurite, largi și demoratice; urmărită cu energie și 
stăruință în atâtea direcții, bogată în roade bune, ea 
constitue nu numai un merit neperitor pentru înfăp- 
tuitorul ei, dar și o bază nestrămutată pentru orice 
desvoltare ulterioară. 


Dr. N. O. POPOVICI-LUPA 
Agronom, profesor la şcoala de agricultură dela Herăstrău. 

ÎNVĂȚĂMÂNTUL AGRICOL LA ȚARĂ 

D-l Spiru Haret de câte ori a fost ca ministru al 
instrucţiunii și al cultelor, totdeauna și-a dat osteneala, 
ca învățământul agricol la țară să nu fie o literă moartă 
sau numai de fantazie, ci un adevărat isvor de bogăție 
pentru toți sătenii noștri cari se ocupă cu agricultura 
Toate circulările d-sale etc., în această privință sunt o 
adevărată probă despre acest adevăr. 

Imi aduc aminte că la primul congres din 1906 al 
societății agronomilor, la care d-sa a luat parte la toate 
ședințele, luând cuvântul, când a fost vorba de învăță- 
mântul agricol la țară ziceă: „In ce privește acest în- 
vățământ, eu aş fi foarte multumit, să văd că sătenu 
noștri fac o arătură mai bună, pe lângă toate sa- 
crificiile ce face ministerul instruchiunii publice cu 
acest învățământ“. Mai departe zicea: «ca acest învăță- 
mânt să prindă mai bune rădăcini la țară, ca ministru 
am găsit că este bine să înființez pe lângă inspectori 
agricoli și revizori agricoli dintre cei mai buni învăță- 
tori și pricepuţi în ale agriculturii. Cu modul acesta 
învățătorii să-și dea mai multă silință a înfliltră în copiii 
sătenilor datoria de a munci bine pământul părinți- 
dor lor». 

Deci, să nu se uite un lucru, că munca câmpului 

pentru un copil este o greutate, și în școală el se gân- 
dește de multe ori ca să scape de ea, prin urmare 
școala este datoare, a-l descărcă de această povară, făcând 
ca munca câmpului să devie pentru fiecare școlar o 
plăcere ca și pentru părinții lui. 

D-l Spiru Haret sa gândit și bine sa gândit, că nu- 
mai cu chipul acesta învățământul agricol va putea 
să devie o realitate pentru sate, iar cheltuelile guver- 
nului roditoare la progresul nostru economic. Dacă pe 
lângă o bună arătură, ziceă, la congres d-l Spiru Haret, 
se va mai adăugă pământului și puținul gunoiu de care 
dispun, ei vor vedeă cum producțiunea agricolă de pe 
acel pământ se va înmulți din ce în ce mai mult. Când 
d-l Spiru Haret a susținut acest adevăr la congresul 
agronomilor cu privire la producțiunea agricolă a să- 
tenilor, a avut în vedere vorba străbunului nostru 
Catone, censor și agronom, care ziceă: „Acela va 
binemerită dela patrie, care va află mijlocul cel 
mai bun de a face să crească două fire de iarbă, 
acolo unde nu creștea mai înainte decât unul“. 

Până când mama noastră „Roma“ a înţeles cuvintele 
străbunului nostru Catone, na avut trebuință de alte 
mijloace spre a deveni puternică, și niciodată nu sa 
gândit ca din stăpână să devie sclavă unor oameni fără 
căpătâiu, mai cu seamă în epoca de „aur“, când nu- 
mele Romanilor străbăteă dela Tibru până la cedri 
Libanului. Vorba străbunului nostru Catone, este plină 
de adevăr, și pe ea se rezeamă, fericirea și prosperitatea 
unei țeri, pe cel mai bun drum economic. 

Insuș M. S. Regele, în scrisoarea ce a binevoit a 
o adresă la 1 Ianuarie 1898, d-lui Președinte al consi- 
liului de miniștri, când și-a exprimat înalta sa bunăvoință 

care trebue să se bazeze” mică mult timp edificiul 
nostru economic“. Deci, numai prin lățirea învățămân- 
tului agricol la țară din ce în ce mai mult, așă după 
cum îl doreşte fiece om de bine și după cum l-a dorit 
totdeauna d-l Spiru Haret, ca persoană oficială și ne- 
oficială; se va puteă combate credința, ca pământurile 
noastre ar puteă să producă bune recolte încă mult 
timp fără să fie îngrășate cu bălegar etc.. Toţi acei 
agricultori cari cred acest lucru cad în vorba lui Lie- 
biig, care îi socotește de șar/atani. 

Prin răspândirea învățământului agricol la țară, copiii 
satelor, vor învăță că: bălegarul, vitele de muncă, pă- 
mântul de cultură, ca și mânile agricultorului sunt cei 
mai buni creditori ai lui la care va trebui să se adre- 
seze totdeauna; fiindcă numai acești creditori îi pot în- 
doi capitalul material cu procente sigure. 

Prin răspândirea învățământului agricol la țară, căruia 
d-l Sp. Haret, i-a dat cea mai mare atențiune, comu- 
nele rurale cu timpul vor puteă deveni niște adevărate 
grădini de plăcere pentru orice călător străin. Numai 
pe acest învățământ răspândit la sate, sătenii noștri voi 
şti să întrebuințeze mai bine produsul boului ca și a altor 
animale care pot să aducă fericirea în casa lui. Numai 
prin acest învățământ săteni noştri vor puteă ajunge 
cu timpul, ca să prețuească și să se folosească în mod 
mai rațional de cea din urmă părticică de pământ; vor 
mai puteâ să înțeleagă, ce va să zică o cultură mai sis- 
tematică adoptată în condițiunile cerute de învățământul 
agricol, care nu este altceva decât un capital depus la 
o bancă sigură și cu procente sigure. 

Cu alte vorbe, capitalul pe care sătenii noștri cu cu- 
noştințe de carte în ale agriculturii, îl vordepune în pă- 
måntul lor, după cum le va dictà sistemul de cultură 
adoptat, le va da totdeauna un câştig și niciodată pier- 
dere. Acesta este marele folos ce poate aduce după 
sine învățământul agricol la sate, fie prin școalele infe- 
rioare de agricultură, înființate de d-l Sp. Haret, fie prin 
învățători și învățătoare și chiar prin introducerea ace- 
luiaș învățământ tot de d-l Sp. Haret prin cele mai 
multe /cee din fară. 

O agricultură progresivă produce totdeauna mai mult 
și această producţiune, nu numai că îmbunătățește traiul 
poporului dela sate și orașe, dar contribue mai mult 
decât oricare industrie, la înmulțirea populaţiunii dela 
sate ca și dela orașe. 

Din acest punct de vedere: Regele Frederic cel Mare 
ca și agronomul roman Catone, unul ca și altul acordau 
recunoștiința patriei, acelora cari vor descoperi cele 
mai bune mijloace pentru sporirea producţiunii agricole. 

Tot în vederea răspândirii învățământului agricol la 
țară de către d-l Sp. Haret, un învățat francez zice: 
«Fâră agricultură, comerțul, băncile populare, industria 
artelor și științelor, sunt trecătoare, nebazându-se nici 
pe avere, nici pe familia patriarhală, și cu cât mai multe 
cuiburi omenești vor fi în proprietatea lor, cu atât mai 
mult averea își va întinde, protecțiunea, consiliile sale, 
direcțiunea și activitatea sa asupra familiilor rurale pe 
care le-a făcut». 

Așa dar bine este constatat atât de oamenii ştiinţei, 
ca și de oamenii de stat (d-l Sp. Haret însușind amân- 
două aceste condiţii) că sporirea producțiunii agricole 
prin orice mijloace posibile ale învățământului agricol 

este una și nesfârșită din bazele principale, pe care 
se reazămă progresul civilizațiunii și înmulțirea familiilor 
dela sate. Acelaș lucru l-a înțeles și naturalistul fran- 
cez Buffon, când ziceă că «alăturea cu o pâne se naște 
un om». 

D-l Sp. Haret ca om de știință și de stat n'a uitat 
niciodată maxima agronomului Catone, care face parte 
din sufletul agriculturii noastre, de oarece spicele de 
grâu hrănesc toate popoarele; iar firele de iarbă hră- 
nesc toate animalele domestice, cu care omul prin 
munca lor și cu al lor băligar întrebuințat la fn- 
grășarea pământului, ajunge la înmulțirea spicelor de 
grâu care ajută la fericirea și înmulțirea populațiunii 
unei eri, pe care politica le ruinează și le aduce la sapă 
de lemn. 

Unul din scopurile învățământului agricol la sate este 
de a desvoltă la copii spiritul observațiunii; iar noțiunile 
ştiinţifice fundamentale, mai înainte de a fi stabilite 
prin experiența în școală, de multe ori este destul de 
a spune copiilor din observaţiunea ce ei însiși au putut 
să-și facă, şi mai pe urmă a le cere socoteala. Astfel de 
observaţiuni se pot face asupra instrumentelor agricole, 
la lucrurile câmpului, la insectele vătămătoare și folosi- 
toare agriculturii etc.. 

La răspândirea învățământului agricol la sate, prin 
înmulțirea școalelor de agricultură inferioare, ca și în 
școalele rurale, d-l Sp. Haret a avut în vedere nu numai 
partea practică a acestui învățământ ci și partea peda- 
gogică. Ca acest învățământ să nu se predeă copiilor, 
ca acel de istorie și catechism, ținând socoteala de me- 
moria copiilor, ci din contră profesorii dela școalele infe- 
rioare de agricultură, de viticultură etc., ca și învăță- 

torii, vor trebui totdeauna să ţină socoteală de inte- 
ligența copiilor, cari vor trebui să-și formeze ei singuri o 
bună judecată și pricepere de tot ce-i în jurul lor, de 
animale, de plante, de mașini agricole, de locuitorii dela 
sate etc., de tot ce au văzut ei și cunosc cât de puțin; 
în cât privește grădina școlară trebue să fie un adevă- 
rat câmp de experiență șiyde demonstrațiune, nu numai 
pentru copiii școlari ci și pentru sătenii agricultori. D-l 
Sp. Haret a crezut, că numai în astfel de grădini se 
vor puteă pune sub ochii copiilor și chiar ai sătenilor, 
comparațiuni izbitoare, una veche urmată de una per- 
fecționată. Din punct de vedere pedagogic d-l Sp. Haret 
a căutat ca învățământul agricol în școalele inferioare 
de agricultură, să fie limitat la noțiuni științifice date 
mai mult în mod experimental. Ca exemplu la botanică, 
e destul ca un copil să știe, cum o plantă se hrănește 
din pământ și aer, cum crește și cum fructifică. 

Deci o bună direcțiune la sate prin înființarea de școli 
inferioare de agricultură, de viticultură și de meserii la 
care trebue să mai adăogăm și sărbătoarea sâdirii mă- 
rului sau a părului în Luna Martie de către fiecare în- 
vățător, la care pe lângă copiii școlari iau parte și să- 
tenii, pe nesimţite aceste măsuri, vor puteă ridică agri- 
cultura și în acelaș timp progresul moral și economic 
la sate. 

Astfel prin ridicarea agriculturii și a meseriilor la 
sate, se va puteă izbuti ca copiii școlari să-și iubească 
comuna lor natală și țara. 

V. S. MOGA 


Agronom şi profesor, Bucureşti. 

CONSERVATORIILE DE MUZICĂ 
ȘI ARTĂ DRAMATICĂ 


In lunga și strălucita perioadă în care cultura națio- 
nală a stat sub rodnica și neobosita cârmuire a d-lui 
Spiru Haret, artele frumoase sau resimțit firește și ele 
în mod fericit de puternicul avânt ce întregul învăță- 
mânt a luat sub direcțiunea acestui fruntaș bărbat de 
stat al patriei noastre. 

Fără îndoeală că ţinta de căpătenie a lui și a celor 
ce au lucrat sub imboldul lui a fost cu deosebire or- 
ganizarea părții fundamentale a învățământului public. 
Temelia culturii naţionale, școala sătească a trebuit să 
fie grija cea dintâiu și cea mai importantă. 

Țara întreagă știe și vede unde a ajuns astăzi școala 
primară la sate și ce uimitoare progrese sau făcut în 
aceşti din urmă cincisprezece ani, timp în care d-l Haret 
a stat în capul școalelor, în trei rânduri, mai bine de 
zece ani. 

Dar, în mijlocul preocupărilor mari, pe când se făuriă 
şi se închegă cu atâta limpezime și lărgime de vederi 
organizarea nouă a școalei române, pe când învățămân- 
tul primar, secundar, superior se așezau pe temelii. so- 
lide și sănătoase, școlile speciale nu erau nici ele uitate. 

Invățământul profesional, comercial și agricol se îndru- 
mau și ele pe o cale sănătoasă, menită să îndrepteze 
tinerimea pe drumuri neumblate încă, dar din ce în ce 
mai trebuincioase țerii noastre. 

Se organiză pe de altă parte, tot prin activitatea 
neobosită a d-lui Haret, acea pârghie atât de puternică 
a ridicării noastre economice, acea admirabilă activi- 
tate extrașcolară a învățătorului, ale cărei roade stră- 
lucite, date întrun timp atât de scurt, au uimit pe toți, 
afară poate de însuș întemeetorul ei, a cărui neclintită 
încredere în puterea de vieață a păturilor de jos ale na- 
țiunei, i-a dat de sigur putinţa să -prevadă încă dela în- 
ceput rezultatele uimitoare ale genialei sale concepțiuni. 

Sa desvoltat și întărit — și aci a lucrat mintea și 
sufletul maestrului — minunata operă a d-lui P. Poni, 
Casa Școalelor, sa înființat Casa Bisericii, s'a or- 
ganizat Casa de Credit, sa zidit Casei dascălului se- 
cundar, sa pus temelia Casei dascălului primar; sa 
introdus munca acolo unde domniă lâncezeala, ordinea 
acolo unde domniă dezordinea, lumina acolo unde dom- 
niă întunericul. 

Și în această operă măreață n'au fost uitate Conser- 
vatoriile de muzică și de artă dramatică. 

Create încă din primii ani ai redeșteptării noastre, 
școlile acestea, dela București și dela lași, au răspuns 
încă dela început unei nevoi simțite și sau populat din 
vreme cu elevi. După cum eră firesc, conservatorul 
din București şi-a avut cadrele complete încă din pri- 
mii ani, pe când școala din lași se resimte și astăzi 
de multe lipsuri în toate privințele. Ar fi fost poate mai 
bine să ne mulțumim deocamdată cu un singur con- 
servator, cu o singură școală de arte frumoase, până 

când mijloacele ne vor fi permis să avem câte două 
şcoli bune. 

Dar nevoile politice au cerut altfel și lucrurile au 
mers înainte după cum Sa putut. 

Conservatorul de muzică și artă dramatică din Bu- 
cureşti a fost însă reorganizat și pus pe baze sănătoase 
de d-l Haret încă de acum 10 ani, şi astăzi el func- 
ționează și dă roade bune spre mulțumirea tuturoi. 
Legea învățământului secundar şi superior a d-lui Haret 
coprinde și dispozițiuni relative la aceste școli, pe cari 
apoi un regulament special le cârmuește de vreo câțiva 
ani încoace. 

In București, d-l Haret a chemat în capul Conser- 
vatorului un bărbat care a dat dovezi de pricepere și 
activitate. Roadele muncii d-lui Dim. Popovici se l4mu- 
resc din ce în ce mai bine pe fiecare an ce trece, ast- 
fel că suntem pe cale de a aveă încă un focar de cul- 
tură sânătos și folositor în vieața noastră intelectuală. 

Aşà cum funcționează astăzi conservatorul din Bu- 
cureşti — și cum ar trebui să funcționeze și cel din 
Iași, iar acum de curând și școala de muzică din Craiova 
datorită generozității unui om avut — școala aceasta 
corespunde unei necesități din ce în ce mai simțite de 
publicul nostru. Semn îmbucurător al progresului ce a 
făcut la noi cultura intelectuală, nevoia de muzică și 
de teatru se întinde din ce în ce mai mult dela pătu- 
rile culte la massele populare. Muzica predată în toate 
şcolile, începând cu cele sătești, corurile de școlari cari 
cântă astăzi şi în biserici la sate, teatrul sătesc, teatrele 
populare de vară, toate acestea au răspândit în toată 
țara gustul muzicei și al teatrului. 

Trebue dar ca din ce în ce mai mult școlile de mu- 

zică şi de artă dramatică să corespundă acestei nevoi 
și să procure ţerii elementele necesare pentru a o sa- 
tisface. 

De aceea cred că în curând nu se va mai puteă zice 
că trei școli de acestea sunt prea multe și că va trebui 
să ne îngrijim de localuri încăpătoare și bine chibzuite 
pentru a adăposti elevii ce se vor grămădi tot mai nu- 
meroși în școlile noastre de muzică și artă dramatică, 

Să nu fim însă prea nerăbdători și mai cu seamă să 
pierdem nefasta deprindere ce avem încă — fructul ne- 
increderii în noi înșine — de a zice: «Ca la noi la ni- 
meni». Nu avem localuri pentru conservatorii, precum 
nu avem local pentru școlile de arte frumoase, pentru 
muzee de arheologie, pentru pinacoteci. Dar să nu 
uităm că în multe alte țeri este tot așă; că Parisul de 
abiă anul acesta are un local cum se cade pentru Con- 
servatoire de Musique et de déclamation, că Sor- 
bonna a stat aproape șase secole în localuri mici și 
întunecoase, că numai de câteva zecimi de ani încoace 
teri occidentale, cu cultură multiseculară, au început 
să-și adăpostească instituțiile lor în palate proprii. 

Să nu ne mirăm dar că și în această privință vom 
aveă și noi de lucrat câteva decenii încă pentru a ne 
apropiă de ţerile din apus. 

Deocamdată să căutăm să facem ce se poate; și 
mult se poate face, şi repede, în organizarea conser- 
vatoriilor noastre. 


ST. SIHLEANU 


Profesor Universitar. 

CE SA FĂCUT PENTRU ÎNVĂȚĂMÂNTUL 
DESEMNULUI SUB MINISTERUL 
DLU HARET 


În timpul cât d-l Haret a fost ministru al instrucţiunii 
s'a reorganizat întreg învățământul, dela şcoala pri- 
mară până la belearte. 

Dar să arătăm cum eră îndrumat acest învățământ 
înainte, spre a vedea de ce și cum sa reorganizat în 
urmă. 

Din școala primară până sus la școalele speciale de 
arte frumoase, desemnul suferiă mai întâiu de acelaș 
neajuns: nu prea se știă scopul predării lui. Învățătorul 
primar, ca și maestrul secundar, învăță pe școlari o dex- 
teritate plăcută dar fără vreun folos practic. Utilizarea 
lui ca instrument educativ pentru desvoltarea spiritului 
de observare nu eră cunoscută, nici întrebuințarea lui 
ca ajutor imediat în studiul științelor și industriei. Chiar 
în școalele speciale — profesionale și de arte frumoase — 
nu se cunoșşteă bine folosul desemnului pentru studierea 
anumitor profesiuni. Și fiindcă nu se cunoșteă, nu se predă 
din acest punct de vedere, ci din altul cu totul deosebit. 

E drept, că nici în străinătate și în special în Franța, 
de unde ne-am imprumutat felul lui de învățare nu se 
prea uzà de aceste puteri ale desemnului; deabiă acum în 
urmă a început să se predeă și acolo desemnul întrun 
chip ce se crede astăzi deplin rațional. 

Așadar îngustimea de vederi a vechii metode, care 

țintiă să formeze numai diletanți în desemn sau artiști, 
din elevi de liceu, trebuind să fie înlăturată, a dat 
naștere nouăi organizări la noi ca și aiurea. 


Plecând dela principiul că desemnul ca și scris-cititul 
constitue un mijloc de exprimare, sa conchis că el 
trebue învățat de toată lumea; și nu pentru a fi știut 
ci pentru a fi utilizat. 

Utilizarea lui cea mai de seamă în clasele primare, este 
de a desvoltă spiritul de observare şi puterea imagina- 
tivă. Un obiect mai bine va fi observat și ținut minte 
când va fi și desemnat de copil,-decât atunci când este 
numai privit. Deasemenea mai viu se va înfățișă în inin- 
tea copilului o scenă pe care își va fi dat osteneala să 
o şi schițeze, decât dacă numai se gândeşte la ea. Pentru 
aceste cuvinte exercițiile de desemn în clasele primare 
Sau unificat cu cele de intuiție, urmărind amândouă 
acelaș rezultat: educațiunea minții copilului. 

Punându-se desemnul în serviciul educaţiunii nu s'a 
neglijat nici cultivarea ochiului și deprinderea mânii. Din 
potrivă, sau prevăzut anumite exerciţii speciale pentru 
aceasta, prin cari școlarii să poată ajunge să schițeze 
orice obiect simplu după natură. 

In şcoalele secundare programa cereă pentru toate cla- 
sele, dela I până la a VII, desemnare după gips; iar în 
privința metodei, lucrări sfârșite. Nici o legătură nu eră 
între elev şi natura înconjurătoare, între studiul desem- 
nului şi materiile celelalte de învățământ; precum nici un 
raport între forțele elevilor, timpul prevăzut în orariu 
pentru desemn și lucrările pretențioase ce li se cereau. 

In modificarea programei urmă deci să se înlăture 
toate aceste neajunsuri. Sa avut în vedere, mai ales, 

folosirea desemnului în vieața practică a elevului în școală 
ca şi afară din școală. Pentru acest scop sa modificat 
metoda, în sensul ca elevii să se deprindă mai mult să 
schițeze decât să se trudească a execută în mod de- 
săvârșit un desemn. In locul gipsurilor, uniforme ca co- 
loare și străine de sufletul elevilor, s'au dat ca modele 
de desemn obiectele uzuale de tot felul, aflătoare în preajma 
elevilor. Şi, ca să se poată folosi toți elevii din liceu de 
binefacerile desemnului liniar, s'a prevăzut acest desemn 
Şi în cursul inferior — în clasa II și IV. In fine s'au adăugat 
și câteva cunoștințe privitoare la ornamentică, pe lângă 
principiile elementare de arhitectură care erau prevăzute 
şi în vechiul program. 

In școalele profesionale de fete desemnul nu eră pus în 
legătură cu lucrul de mână, deși doar singura rațiune pentru 
care se predă desemnul aci eră să ajute lucrul de mână. 

Spre a se înlătură neajunsul acestei anomalii, nu nu- 
mai că sa modificat programa, punând în acord de- 
semnui cu lucrul, în fiecare clasă și pentru fiecare spe- 
cialitate, dar sa creat și o secție specială de arte de- 
corative pe lângă școala de arte frumoase; secție în 
care se vor pregăti viitoarele maestre de desemn pen- 
tru școalele profesionale. Şi chiar mai mult decât atât, 
sa fondat muzeul de artă națională în care să se poată 
găsi modelele necesare studiului artelor decorative ro- 
mânești și care să servească de bază unei viitoare in- 
dustrii naționale. 

In școalele normale predarea desemnului suferiă de 
aceleași neajunsuri ca și în școalele secundare. Modifi- 
cându-se și aci programa, sau introdus anumite cunoș- 
tințe profesionale, necesare viitorilor dascăli pentru pre- 
darea desemnului, precum şi câteva învățături cu privire 

la desemnul de construcțiuni rurale, clădiri și mobilier 
țărănesc, 

In fine, școalele de arte frumoase au fost supuse unei 
fundamentale organizări. Sporindu-se numărul anilor 
şcolari, dela 5 la 7, sau sporit și numărul materiilor; iar 
în ce privește învățarea desemnului sa dat latitudinea 
trebuincioasă elevului de a se puteă folosi de orice lucru 
sau ființă din natură ca model pentru studiul său. 

Imbunătățirile enumerate s'au făcut, modificând pe de- 
oparte programele de desemn şi caligrafie în părțile lor 
defectuoase şi alcătuind pe de altă parte instrucțiuni amă- 
nunțite asupra modului de predare. Datorită acestei mă- 
suri, pe lângă programe analitice de desemn stabilite pentru 
fiecare din școalele: primare, normale, secundare de fete 
şi băieți, profesionale și școli de arte frumoase, posedăm 
incă şi următoarele manuale pedagogice: Povăţuitorul pen- 
tru predarea desemnului în clasele primare; Instrucţiuni 
pentru predarea scrierii în şcoalele secundare normale 
şi profesionale; Lămuriri asupra predărei desemnului ar- 
tistic în școalele secundare; Instrucţiuni pentru predarea 
desemnului liniar în liceele reale și Lămuriri asupra modului 
de predare a desemnului în școalele profesionale de fete, 

Intrucât modul de predare nu poate să fie însă 
mărginit la un anumit tip, ci trebue să varieze după 
maeștrii și elevi, sa căutat în acelaș timp mijlocul 
prin care fiecare maestru să-și poată perfecționă me- 
toda sa individuală. In acest scop sau alcătuit al- 
bume școlare cu lucrări de elevi, pe care punându-le 
să circule între școli dau posibilitatea maeștrilor să vadă 
în ele rezultatele colegilor lor și astfel pot să împru- 
mute din ele ceeace li se pare bun ca metodă. 

Pe lângă programe, instrucțiuni și albume, ministerul 

sa îngrijit să procure și materialul didactic necesar fie- 
cărei școale. In vederea aceasta și 'n urma avizului 
unei comisiuni, sa înzestrat fiecare școală secundară 
normală profesională și seminarii cu tot ce-i trebuește 
pentru desemn; cheltuindu-se pentru aceasta nu mai pu- 
țin de 31 mii lei. 


Preocupările d-lui Haret nu sau mărginit, în direc- 
țiunea artistică, numai la reorganizarea învățământului 
de desemn, grija d-sale s'a întins și mai departe. Ose- 
bit de înființarea Muzeului de artă națională și etno- 
grafie, în -care se găsesc strânse obiecte din tot ce 
constitue arta veche românească, în special țărănească, 
d-sa a dispus să se colecționeze și să se înființeze încă 
și un Muzeu bisericesc, cu modele de icoane, cari să 
înlesnească viitorilor pictori de biserici studierea vechii 
picturi religioase. 

Instituțiunile superioare de artă, ca expoziţiile și pinaco- 
tecile, au beneficiat de ajutoare necunoscute până aci 
la noi în țară. Astfel, pentru expozițiile de artă intoc- 
mindu-se un nou regulament, pe lângă faptul că s'au 
dublat sumele bugetare pentru cumpărările anuale, s'a 
prevăzut în plus și un fond de 12 mii de lei anual, nu- 
mai pentru premii între artiști; fără ca statul să-și re- 
zerve vreun drept de posesie asupra lucrărilor premiate. 

Întru cât privește pinacotecile este deajuns să amin- 
tim cumpărarea întregii colecțiuni a marelui pictor Gri- 
gorescu pentru suma de 200 mii de lei, spre a se ve- 
deă deosebita solicitudine a fostului ministru Haret pen- 
tru artele frumoase. 


IP. STRÂMBULESCU 


Profesor la școala de arte frumoase din Bucureşti. 

EDUCAȚIA ESTETICĂ ȘI ARTISTICĂ 
DIN ULTIMILE DOUĂ DECENII 


Organizarea învățământului public la noi cereă, de 
sigur, o activitate întinsă și necurmată timp destul de 
îndelungat, dar și un fel anumit de a lucră, pentru a 
se puteă închegă un întreg în starea haotică în care 
se găsiă și a se realiză în acelaș timp progrese parțiale 
ce nu suferiau nici o întârziere. 

Domnul Haret, fără să piardă o clipă din vedere 
marile directive care-l călăuziau în desfășurarea pla- 
nului de organizare a întregului învățământ, nu neso- 
cotește și nu desprețuește nimic din acele lucruri mici, 
ce sunt ca rotilele în fine dintr'un mecanism complicat 
dela desăvârşirea cărora atârnă mersul regulat, sigur 
și măreț al întregului. 

În această cumpănire și răspândire de o potrivă a 
sforțărilor activității sale în toate ramurile educațiunii 
publice în genere și asupra tuturor amănuntelor din 
fiecare ramură în specie, stă taina armoniei operii sale 
educative și realizarea atâtor progrese ce apar ca ade- 
vărate minuni neprevăzute. 

Cred însă că în nici o ramură de învățământ nu se 
simt mai vădit binefacerile acestui fel de a lucră, ca 
în ramurile relative la educația noastră estetică și ar- 

tistică. Nicăeri trecerea între eri și azi nu a fost mai 
repede, contrastul mai izbitor și nicăeri nu e mai vä- 
dită înțelepciunea economiei organizării, care a ştiut 
să se folosească de toate împrejurările mici și mari ale 
vieții din școală și din societate, pentru crearea totali- 
tății de influențe educative, căreia se datoresc rezultatele 
acele cari ne pun în uimire și pe noi cei ce suntem 
în inima învățământului însuș. 

In celelalte ramuri de învățământ, oricât de absurde 
erau uneori metodele, ce se aplicau cu violarea tuturor 
legilor naturale ale desvoltării sufletești, totuș, atât de 
mare eră dorința de a se instrui în școli, atât entuziasm 
ȘI îndemn la citit eră printre elevii vechilor generaţii, 
încât ca prin minune se câștigau cunoștințele, se lucră câte 
ceva sau măcar eră iluzia că se lucrează ceva. Dar cine 
dintre noi, chiar din cei ce n'au părăsit de mult băncile 
şcolii, nu-și amintește ce erau maeştrii de muzică și 
desemn și specialităţile lor în vieaţa școlară?... Azi 
acești maeştri sunt factori real în educaţia integrală 
și în partea lor efectivă în educaţia mai largă, în vieața 
de școală care se întinde în afară de orele de clasă 
este din ce în ce mai însemnată, rolul lor mai im- 
portant. 

Schimbarea sa făcut pe nesimţite, prin o serie de 
măsuri ce insistau asupra unor amănunțimi fără insem- 
nătate aparentă, cu prilejul a o malțime de împrejurtri 
ce nu păreau a fi în legătură directă cu scopul spus, 
desăvârşirea educaţiei estetice și artistice, pentru că le- 
giuitorul a înțeles că, mai ales în această ramură a 
educaţiei, mii de influențe mici și variate crează o at- 
mosieră în școală și în jurul școlei fără de care orice 
legiferare e inutilă. 


43 

Numai urmărind cinevă, pas cu pas activitatea dom- 
nului Haret, își poate da seama cât de larg a îmbră- 
țișat fiecare chestie, cu câtă pătrundere și prevedere 
a aruncat asupra întregului învățământ rețeaua înjghe- 
bării principale, în care toato se țin atât de strâns, şi 
cum a desăvârșit apoi fiecare parte a acestei înjghe- 
bâri, având grijă ca orice acțiune parțială să aibă ră- 
sunet cât mai îndepărtat și să dea cu o sforțare re- 
zultate varii și în cât mai multe direcțiuni. 

Duminica oricine poate să asculte azi cu surprindere 
în biserica din sat coruri de copii, ba chiar de flăcăi 
și fete din sat, conduse de învățător. La conferințele 
cercului cultural, la șezători literare, la orice sărbătoare 
școlară sau culturală din satele cele mai depărtate se 
organizează serbări școlare cu cântări, danțuri naționale, 
recitări sau mici reprezentațiuni școlare, ce pot suferi 
oricând comparaţia cu cele dela școlile din oraș. Când 
şi cum Sau pregătit aceste rezultate, se întreabă cu 
nedumerire oricine na urmărit în de aproape munca 
continuă și plină de migală a transformării învățămân- 
tului nostru. 

La școala normală de învățători de mult se cultivă 
cu cea mai mare îngrijire muzica și învățătorii ies bine 
pregătiți și în această direcție. 

D-l Haret a avut de mult grija ca școlile să aibă la 
îndemână o colecție de cântece școlare pe muzică ro- 
mânească și cuvinte potrivite sufletului copiilor, cu al- 
cătuirea căruia a fost însărcinat pe omul cel mai po- 
trivit cu această misiune, maestrul Kiriac. Copiii învață 
cu plăcere” această muzică pe care o pot înțelege și 
o pot simți, mai ales că maestrul Kiriac cu vreo câțiva 
membri din societatea Carmen sau străduit să uşu- 

reze învățarea muzicei, încercând să învețe copiii a cântă 
după ureche. 

Și pentru a creà în școală aceă atmosferă necesară 
culturii estetice și artistice, despre care vorbiam, legiui- 
torul dă locul ce se cuvine sărbătorilor şcolare, care 
și prin firea lor și mai ales prin felul cum sunt alcă- 
tuite, după spiritul însuș al leguitorului, folosesc pe 
lângă desăvârșirea educaţiunii estetice și artistice și la 
cultura națională și morală și ca prilej pentru “o apro- 
piere între familie și școală. 

C. Wagner, cunoscutul moralist elveţian, zice despre 
sărbători că ele sunt în vieața omului, ca și în vieața po- 
poarelor, ceeace sunt vârfurile înalte și strălucitoare 
în catenele de munți, ele dau interes și colorit traiului 
zilnic din școală și lasă în sufletul copilului amintirea 
unor zile mari în care munca a fost înlocuită prin 
plăcere, în chiar lăcașul acela obișnuit consacrat munţii, 
în care simpatia a învăluit o clipă într'o atmosferă 
caldă, și împăciuitoare pe copii, pe dascăli și pe pă- 
rinți, iar sufletul s'a înălțat prin artă și frumos, a prins 
curaj și nădejde și a luat hotăriri bune. 

Dar pentru ca legile și dispozițiile ministeriale să dea 
toate rezultatele a căror posibilitate se află în ele, tre- 
buiau școli care să formeze, nu numai dascăli de mu- 
zică și desemn, ci și apostoli ai frumosului și artei, tre- 
buiau și instituții care să întregească educația din școli 
și să formeze în jurul şcolii atmosferă artistică și este- 
tică, fără de care educaţia din școală este literă moartă, 
trebuiă făcută și educația gustului estetic, cultura ar- 
tistică a publicului paralel cu școala. 

Școli de artă, zice ministrul în raportul adresat M. 
S. Regelui, în 1903, avem încă din 1864, adică dela 

început și încă mai multe decât chiar țerile cu o cul- 
tură mai veche. Dar aceste școli au rămas pe loc, în 
starea lor dela creaţiune, și ca organizare şi ca număr 
de personal și ca instalații. Funcţionau după regula- 
mente făcute cu 40 de ani în urmă, în grabă și fără 
pregătire. Nu există nici un serviciu al aitelor în mi- 
nister, muzeele și pinacotecile vegetau îngrămădite în 
localuri improprii, iar în bugetul artelor erau pre- 
văzuți 7.500 lei pentru înavuțirea pinacotecilor! Ori 
cine poate să-și dea seama ce stare haotică stăpâniă 
această părie a culturii noastre naționale. D-l Haret 
adună fără preget material pentru reorganizare, expe- 
riențe, memorii, proiecte și în 1897 institue o comisiune 
pentru elaborarea a trei proiecte, din care a rezultat 
reorganizarea școlilor și instituțiilor noastre de educație 
estetică și artistică. 

Şi aci ca în organizarea tuturor ramurilor de învă- 
țământ trebue să admirăm economia planului de or- 
ganizare, aceă lucrare temeinică cu largă prevedere ce 
îmbrățișează totul, leagă totul, așă fel în cât să fie un 
mecanism perfect în care totul să meargă fără piedică, 
numai din punerea în mișcare a unei singure rotile! 
O singură măsură ca aceâ a restrângerii numărului de 
elevi la conservatorul de muzică prin punerea la taxă 
a acestor elevi, aduce după sine întreaga reformă a 
conservatorului de muzică. Căci profesorii sunt opriţi 
în acelaș timp să mai dea lecții particulare elevilor din 
conservator, numărul orelor lor se ridică la 12 pe săp- 
tămână, iar numărul elevilor din conservator se mic- 
șorează, făcând astfel posibil în sfârșit învățământul 
muzicii, care trebue să fie individual, tocmai elevilor 
săraci, ce nu se puteau bucură de un asemenea învă- 

țimânt de oarece în conservator așă ceva nu eră cu 
putință, iar lecții particulare nu puteau plăti profeso- 
rilor lor. 

Şcolile noastre de artă sunt în sfârșit azi școli or- 
donate, alcătuite în vederea de a da o bună educațiune 
pedagogică viitorilor maeștri pentru școli secundare 
și speciale pe de o parte, iar pe de alta pentru a da o 
cultură artistică și estetică specială cât se poate de 
completă și de temeinică celor chemați, artiștilor de 
talent. Pe lângă tehnica specială artelor respective 
studenții școalelor noastre de arte capătă și o cultură 
estetică îngrijită prin învățarea istoriei artei, cunoaşte- 
rea tuturor capodoperelor din toate vremurile, prin re- 
produceri fotografice și gravuri, care li sunt puse sub ochi 
în fiece clipă, prin desvoltarea ce se dă din ce în ce 
mai mult muzeelor și prinacotecilor: D-l Haret a cum- 
părat casele pictorului Teodor Aman și a așezat acolo 
un muzeu alcătuit din bogatele colecții ale talentatului 
artist, domnul Haret a cumpărat colecţia lui Grigorescu, 
aceă comoară din care vor aveă ce învăță generații 
după generaţii și în care se va delectă sufletul po- 
porului nostru, se va formă ochiul și gustul marelui 
public, atât de lipsit în țara noastră până acum de 
asemenea maeștri mari. Intre școlile de aplicaţie a artei 
decorative, ateliere și școlile de meserii este un con- 
tact neintrerupt și o necurmată reciprocitate. Pe lângă 
școala de bele arte sa înființat o secție de arhitectură 
care dă rezultate admirabile în ramura însăș a arhi- 
tecturii naționale și apoi fiindcă fiecare student este 
obligat să copieze măcar un monument vechiu pe an, 
din lucrările cele mai bune sa îmbogățit muzeul reli- 
gios și muzeul de artă națională, scăpându-se astfel din 

uifare o mulțime de rămășițe de artă veche ce se irosiau. 

lar pentru ca arta noastră să devie nafonală în 
mod firesc, domnul Haret găsește mijlocul de a stabili 
în buget o alocaţie permanentă pentru restaurarea și 
întreținerea monomentelor istorice și adunarea obiectelor 
de artă veche. 

La conservator sunt audiții în școală sau în public, 
cu coruri, orhestiă și bucăți executate de elevi izolați 
sau în grupuri și în sfârșit orhestra ministerului, care a 
contribuit și contribue în așă largă măsură la cultivarea 
muzicală a publicului și a studenților din conservator. 
Domnul Haret nu perde niciodată din vedere mijlocul 
prin care să se pue în legătură artistul cu publicul și 
nu uită nici o clipă de ce mare importanță este pentru 
propășirea artelo formarea gustului public. De aceea 
încă de multă vreme atențiunea și grija sa sunt îndrep- 
tate asupra teatrului, această mare școală de artă na- 
țională. În adevăr, iată ce scrie în acelaș raport din 
1903: «Dintre toate instituțiile ce depind de ministerul 
Cultelor și al Instrucțiunii publice, cel ce merge mai greu 
e teatrul!» Urmează apoi o dare de seamă amănunțită 
din care reese o stare de lucruri ce păreă în adevăr 
desperată. Toate subvențţiile enorme ale celor trei teatre, 
câteva sute de mii de franci pe an și un total de câtevă 
milioane dela înființarea lor, pentru ca să avem un teatru 
căruia nu i se puteă da acest nume și pentru ca să se 
realizeze dificite enorme în fiecare an. Cauzele acestei 
stări de lucruri sunt însă atât de limpede văzute și 
îndreptările propuse atât de juste în limite mari ca și 
în amănunțimi, încât e de ajuns acest scurt interval de 
timp relativ din 1903 până azi pentru ca să ne putem 
„mândri că avem, cum zice ministrul în leguirea dela 

1902, școli pentru formarea gustului public și încura- 
jarea artei dramatice române și un teatru care dă ex- 
cedente bugetare, poate suferi cu succes comparația cu 
teatrele străine și ne e un puternic ajutor în educația 
artistică a tineretului școlar. 

Tot ceeace sa făcut durabil și de valoare în răstimpul 
acestor două decenii din urmă, în planul înjghebat de 
domnul Haret s'a făcut și tot ce se va face de acum 
înainte pentru desăvârşirea și propășirea educațiunii 
noastre publice tot în cadrul și pe bazele acestea se va 
clădi, pentru că domnul Haret a pus baze largi clădirii 
sale, baze alcătuite din nevoile reale și multiple ale 
neamului nostru, iar cadrul său nu e un cadru fix și rigid, 
ci o armătură mlădioasă cu mii de articulații, ușor de pus 
în mișcare după nevoile timpului și cerințele progresului. 

Când privim la drumul lăsat în urmă, la progresele. 
dobândite in toate ramurile, la ordinea și armonia cu 
care funcționează tot organismul viu ce a devenit în- 
vățământul public, când ne gândim apoi la munca fără 
preget, la socotința și dreapta cumpănire ce ni se înve- 
derează în fiece măsură cât de mică și neînsemnată ar 
păreă, nu se poate să nu purtăm în suflet cu recunoștință 
și admirație pe omul care și-a cheltuit trup și suflet, o 
vieață întreagă, pentru această operă măreață. 

Domnul Haret rămâne, pentru orice om cu dorință 
cât de mică de a se jertfi binelui public, pentru orice 
dascăl, pătruns de misiunea sa, ori cât de umil, sau 
poate cu cât va fi mai umil, o pildă și o încurajare în 
clipele de indoeală sau de grele încercări. 

IZABELA SADOVEANU 


Profesoară în Bucureşti. 

CÂTEVA REFLEXIUNI ASUPRA LEGII 
INVĂȚĂMÂNTULUI SUPERIOR DELA 1898 


Domnilor colegi, 


Mi-aţi făcut onoarea să mă invitați a colaboră i.n- 
preună cu d-voastră la publicațiunea de omagiu în care 
doriți să se oglindească, ca ocazia împlinirii a 60 de 
ani de vârstă, activitatea pe terenul culturii românești a 
fostului nostru coleg și ministru al instrucţiunii publice, 
d-l Spiru C. Haret. Mă asociez cu plăcere la frumoasa 
d-v. inițiativă și, deși ocupat cum sint acum cu lucrări 
de altă natură, nu voiu puteă da o contribuţie vrednică 
de iubilarul pe care impreună îl sărbătorim, voiu adăogă 
la multele studii ce va cuprinde «omagiul» câteva 
reflexiuni aspra reformei introduse de d-l Spiru C. 
Haret în învățământul nostru superior prin legea dela 
1898. 

E adevărat că activitatea d-lui Haret, ca ministru al 
instrucţiunii publice, a fost îndreptată mai mult asupra 
celorlalte ramuri ale învățământului public. 

Şi cu drept cuvânt, lipsurile cele mari le aveă acum 
douăzeci și cinci de ani și le are și astăzi învățământul 
secundar și cel primar, mai ales cel sătesc. Erà dar 

natural ca asupra acestuia cu deosebire să-și îndrepte 
ochii omul politic prevăzător, care na urmărit, în des- 
fășurarea activității sale ministeriale, satisfacerea unor 
ambițiuni personale sau a unor interese strimte de partid. 
ci a avut înaintea ochilor idealul pe care vor trebui 
să-l] aibă încă multă vreme viitorii noștri miniștri ai ins- 
trucțiunii publice: acesta e ridicarea nivelului cultural 
al țărănimii, condiția cea dintâiu și cea mai esențială a 
progresului economic și a puterii politice la care trebue 
să ajungă cât mai de grabă această clasă importantă 
a populaţiunii terii. 

Astfel, în lunga sa activitate de ministru al instruc- 
țiunii, d-l Haret a dat mai puțină atenţie învățământului 
superior, nu fiindcă n'ar fi avut priceperea trebuincioasă 
pentru nevoile lui, ci fiindcă le-a crezut —și aici i-am 
dat totdeauna dreptate — mai puțin urgente decât ne- 
voile învățământului primar. 

Cu toate acestea, în legea d-sale dela 1898 au intrat 
unele dispoziții importante privitoare la învățământul su- 
perior, dispoziții care, dacă ar fi fost aplicate cu rigu- 
rozitatea cu care d-l Haret a vrut să le aplice, ar fi 
dat roade mai bune decât cele ce le constatăm astăzi 
după treisprezece ani de funcţionare a nouei legi. 

Deosebirea cea mai mare între legea dela 1864 şi 
cea dela 1898, în ce priveşte învățământul superior, con- 
sistă în modul de recrutare al corpului profesoral. 
Abuzurile la care dăduse naștere sistemul concursului 
arătaseră că acest sistem trebue părăsit cu totul sau 
completat printrun alt sistem, care să garanteze mai 
bine recrutarea profesorilor universitari. Pentru cei ce 
făcuseră studii în universitățile germane și erau familia- 
rizați cu cultura germană—în cazul acesta se află co- 

laboratorul principal dela 1898 al d-lui Haret, d-l C. 
Dimitrescu-lași—sistemul recomandării pe temeiul unei 
activități științifice îndelungate și al unor lucrări de 
valoare recunoscută erà natural să se pară cel mai bun. 
Sistemul acesta avuse rezultate excelente în Germania 
Și în țerile care o imitaseră pe aceasta. 

Câţiva profesori ai facultății de filosofie și litere, cari 
cunoșteam înainte de redactarea definitivă a legii atât 
intențiunile d-lui Haret cât și ideile colaboratorului său, 
nădăjduiam că sistemul cel nou de recrutare al profe- 
sorilor universitari va contribui întrun mod larg la 
crearea unei literaturi științifice, a cărei sărăcie, acum 
cincisprezece sau douăzeci de ani, eră prea descurajatoare. 


* 
x x 


Numirile ce s'au făcut pe baza nouei legi au fost în 
general mai fericite decât cele anterioare. 

Astăzi profesorii universitari cari să nu fi scris sau 
să nu vrea să scrie nimic în specialitatea lor și cari să 
se mulțămească a reproduce depe catedră numai re- 
zultatele câştigate de alții, fáră nici o contribuție perso- 
nală, sunt puțini; în facultățile de științe și în cele de filoso- 
fie și litere știința se cultivă cu mai multă intensitate de- 
cât sub imperiul concursului, și acelaș lucru se poate 
constată, deși în mai mică măsură, la celelalte facultăți. 
Fără să atribuim acest progres, exclusiv, legii din 1898, 
nu putem să nu recunoaștem că o parte de merit îi re- 
vine și acesteia. 

Legea dela 1898 a avut însă și efecte rele, pe care 
legiuitorul și colaboratorii săi nu le-au putut prevedea. 
Recomandările făcându-se acum nu de un juriu restrâns 
de specialiști, ci de o adunare destul de numeroasă, 


www.dacoromanica.ro 


683 


în care intră toți profesorii definitivi ai facultăților şi 
cei unsprezece sau nouă membri ai senatului universi- 
tar,— sa întâmplat de mai multe ori că resultatul vo- 
tului a fost determinat nu de cei câțiva competenți, 
ci de numărul preponderant al voturilor date de hatâr 
sau din motive politice. Pentru cine este în curent cu 
vieața noastră universitară din ultimii treisprezece ani, 
nu mai este un secret că în deosebi rivalitatea foarte 
inverșunată dintre cele două fracțiuni ale partidului 
conservator sa răsfrânt întrun mod foarte dăunător 
asupra recomandărilor universitare. 

Nu voesc să intru aici în amănunte și să arăt 
cum în anumite recomandări s'au făcut campanii ca 
la alegerile pentru cameră sau senat, cum oamenii 
politici câte odată au mânat, iar altădată au reținut 
dela vot pe membrii senatului universitar sau pe profe- 
sorii facultăților, cum, cu un cuvânt, s'au făcut la ca- 
tedre universitare recomandări dictate nu de interesele 
senine ale științei, ci de interesele meschine ale unei 
grupări politice sau ale unor persoane influente. Spre 
norocul universităților puține din aceste campanii au 
izbutit. Efectul lor a fost însă că pe lângă mulți profe- 
sori buni și unii foarte distinși, au intrat în universită- 
țile noastre profesori cărora le lipsește sau pregătirea 
științifică trebuincioasă sau dragostea pentru știință și de- 
votamentul pentru cariera universitară. Oricât de puțini 
ar fi aceștia, prezența lor în universități e un rău mare. 

Adeseori m'am gândit la mijloacele de îndreptare a 
acestei stări de lucruri și nu fără oarecare descurajare 
mărturisesc că ele mi se par foarte greu de găsit. Ex- 
periența de treisprezece ani sub imperiul nouei legi și 
experiența de alți câțiva ani sub imperiul legii vechi 

mi-a arătat că este cu neputinţă a împiedecă, la recoman- 
dările de profesori, prin dispoziţii legale sau regulamen- 
"tare, orice amestec al intereselor streine de universitate. 
Egoismul nostru încă prea sălbatic și patimile politice 
încă prea violente — fiindcă sunt alimentate de interese 
materiale — vor isbuti să falsifice și de aci înainte jude- 
cata dreaptă întrun mediu în care minţile obiective, 
cumpătate și dezinteresate sunt așă de rare. 

Știu că orice îndreptare în deprinderi se face foarte 
încet. Trebue dar să încercăm o îndreptare prin legi, 
și iată ce aș propune deocamdată. 

Intâiu de toate trebue redus numărul votanților necom- 
petenți, dându-se atribuțiunea de a recomandă numai 
colegiilor de facultate, care sunt compuse din toți pro- 
fesorii definitivi, nu colegiilor unite cu senatele univer- 
sitare, cum cere legea actuală. În senate sunt cel puţin 
şapte, la universitatea din București nouă membri, cari 
nu pot aveă o competenţă suficientă pentru toate re- 
comandările. Suprimându-se aceste șapte sau nouă vo- 
turi, nu se va mai repetă a doua oară cazul recent 
dela universitatea din laşi, unde din motive curat per- 
sonale și politice, mai ales însă politice, medicii, juriștii 
și oamenii de științe exacte au recomandat, în absența 
sau cu abținerea dela vot a mai multor profesori dela 
facultatea de filosofie și litere, pentru o catedră de filo- 
logie clasică, pe un candidat lipsit de cea mai ele- 
mentară pregătire pentru cariera de profesor și de în- 
vățat. Inlăuntrul unui colegiu restrâns de facultate așă 
ceva e greu de închipuit. 

O a doua măsură de îndreptare ar fi ca nimenea 
să nu mai poată fi recomandat deadreptul profesor 
definitiv, iar stagiul ce se va cere pentru trecerea dela 

numirea provizorie la cea definitivă să fie ceva mai 
lung decât cel actual, d. p. de cinci ani (1). Profesorul 
provizoriu sau agregatul — căci agregaţia de astăzi nu 
este decât un fel de provizorat — va aveă ocazie să-și 
dovedească mai bine 'puterea sa de lucru și însușirile 
sale didactice, ba, dacă a fost prea tânăr la recoman- 
darea provizorie, va aveă vreme să se și deprindă cu 
munca universitară, ceva mai grea și mai ingrată decât 
carierele lucrative, cărora își consacră o mare parte din 
activitatea lor unii profesori universitari. 

Numirea provizorie însăș va trebui să fie dată nu 
exclusiv pe baza lucrărilor tipărite — care adeseori sau 
arătat a fi simple compilațiuni de puțină valoare sau 
fără nici o valoare — ci în urma unui examen de felul 
celui actual de agregație sau de docență. Un examen 
de felul acestuia îl dau toţi profesorii universităților ger- 
mane, întrucât toți, inainte de a ajunge profesori, tre- 
bue să fi fost docenţi. Cu un astfel de examen, trecut 
înaintea unui juriu bine compus, nu se va mai întâmplă 
să fie recomandat pentru o catedră de erudiție a fa- 
cultății de drept un om lipsit nu numai de știința pe 
care e chemat s'o propage de pe catedră, ci și de cu- 
noștințele pregătitoare, fără de care nu-și poate însuși 
aceă știință. Cazul s'a întâmplat cu catedra de istoria 
dreptului vechiu român la universitatea din București. 

In sfârșit, spre a reduce încâtva influențele politice, 
care astăzi se exercită la fiecare numire în amândouă 
universităţile, recomandarea ar trebui făcută numai de 
universitatea unde va aveă să se facă numirea. Dispoziţia 
actuală a legii a avut însă — trebue s'o recunoaștem — și 


(1) Se înțelege dela sine că această măsură n'ar puteă atinge pe pro- 
fesorii chemaţi dela alte universități. 

un efect bun: de câteva ori recomandările unei universi- 
tăți au servit de corectiv recomandărilor celeilalte uni- 
versități. Indată ce sar constată însă o îndreptare a 
deprinderilor de astăzi, va fi bine ca fiecare facultate 
să-și facă singură recomandările la catedrele vacante. 
Aşă se fac recomandările și în alte țeri unde există 
o autonomie sau un început de autonomie universitară. 

Răul cel mai mare de care suferă universitățile noa- 
stre, mai ales de zece ani încoace, este amestecul po- 
liticei de partid în administrația lor. Acest rău nu va 
dispăreă cu totul decât când se va luă universităților 
dreptul de a trimite reprezentanţi în senatul țerii, luân- 
du-se astfel fracțiunilor de partide sau partidelor însăși 
prilejul de a-și da lupte electorale în sanctuarul uni- 
versităților, spre a-și mări sau micșoră majoritățile din 
senat cu două voturi, care nau dovedit și nu vor dovedi 
niciodată superioritatea sau inferioritatea intelectuală, 
popularitatea sau nepopularitatea unui partid politic 
față de altul. 

Prin campaniile electorale în universități prestigiul 
acestora mai des sa înjosit decât sa înălțat, iar re- 
prezentanţii lor din senatul țerii sau gândit de obiceiu 
mai mult la interesele partidului care a isbutit să-i a- 
leagă decât la ale universităţii pe care au reprezentat-o. 


* 
x x 


Am pus pe hârtie reflexiunile de mai sus, fiindcă 
ele sunt rezultatul unei experiențe destul de îndelun- 
gate și fiindcă pot fi de folos sau d-lui Haret, care 
poate să mai ocupe vreodată fotoliul instrucţiunii, sau 
actualului ministru, dacă va pregăti și domnia sa O mo- 
dificare a legii din 1898. Se ştie că am fost dela ince- 

put un apărător al acestei legi și că am contribuit în 
bună parte, împreună cu fostul rector al univeisității 
din Bucureşti, d-l C. Dimitrescw-lași, la aplicarea ei, 
impotriva chiar a prietenilor politici ai d-lui Haret, din 
cari mulți ar fi vrut s'o zădărnicească. lată de ce n'am 
vorbit nimic de părțile legii despre care cred că nu tre- 
buesc atinse. 
1. BOGDAN. 

SEMINARIILE MATEMATICE UNIVERSITARE 


Seminariile universitare sunt instituții unde studenții, 
adunați sub conducerea profesorului, au ocazia să apro- 
fundeze anumite chestiuni ştiinţifice speciale prin con- 
ferințe, discuțiuni și cercetarea lucrărilor marilor învă- 
țați, unde li se înlesnește astfel calea spre cercetări 
originale. 

Anul trecut sa hotărit înființarea de seminarii ma- 
tematice și în universitățile noastre. Funcționarea lor 
normală va însemnă de sigur un pas înainte în învă- 
țământul nostru științific. Facultăţile noastre de ştiinţe, 
cari până acum au avut mai mult o menire pedago- 
gică, de a pregăti pe viitorii profesori secundari, vor 
puteă contribui și la progresul științei; studenții vor găsi 
îndrumare spre o activitate științifică, profesorii o ocu- 
pație ce le-ar întreține interesul pentru știință și i-ar 
sprijini în lucrările lor personale. 

In Germania seminariile matematice au dat rezultate 
frumoase. Avântul ce știința matematică germană a 
luat de o jumătate de veac e datorit în bună parte 
lor. E destul să amintesc seminarul din Berlin a lui 
Weierstrass, celebra școală unde s'au format mare parte 
din matematicienii germani contimporani și a cărei idei 
au cucerit întreaga lume matematică; apoi seninariile 

de astăzi ale Jui Klein și Hilbert din Göttingen unde 
sute de tineri matematicieni din Germania și lumea 
întreagă vin să-și completeze cultura lor matematică 
ca mai târziu să ajute pe maiștri lor în lupte de cu- 
cerire a adevărului. 

Succesele seminariilor germane se datoresc în primul 
rând personalității științifice a conducătorilor lor. Sunt 
însă și alte împrejurări a căror influență favorabilă nu 
trebue trecută cu vederea. Bunăvoinţa tradițională cu care 
profesorul se supune la dispoziția studentului în orice 
chestiune științifică stimulează de sigur foarte mult acti- 
vitatea seminariilor. Nu fără importanță sunt și mijloa- 
cele materiale de cari seminariile dispun acolo: biblio- 
teca cu sala ei de lectură, colecția de modele și apa- 
rate matematice, întrun cuvânt laboratorul matematic. 
In sala de lectură studentut are sub ochi întreaga lite- 
ratură matematică de care se poate folosi în toată li- 
bertatea, acolo studentul lucrează zilnic, îşi asimilează 
cunoștințele căpătate la cursuri și și le completează, 
acolo se plămădesc ideile personale și se scriu lucrările 
originale. 

Chestiunea funcţionării seminariilor matematice e mai 
grea la noi ca în altă parte. In universitățile noastre 
se găsec mulți studenți doritori a cercetă mai adânc o 
problemă științifică, se găsesc desigur și profesori do- 
ritori a-i îndrumă, dar lipsesc cu desăvârșire mijloacele 
materiale. Nu e cu putință o activitate serioasă în se- 
minar fără a aveă ajutorul material al Ministerului in- 
strucțiunii pentru formarea laboratorului matematic. 

Din fericire s'a lucrat în ultimii ani și în acest sens sa 
făcut un început în 1909—1910; îl datorim ministrului 
de atunci d-l Spiru Haret. Administrator iscusit d-sa 

44 

a înțeles, înființând seminariile să le dea în acelaș timp 
și mijloacele de a lucră. La universitatea din București 
biblioteca matematică a Facultăţii de științe trebuiă 
completată; primele fonduri pentru acest scop au fost 
date în 1909 — 910. Universitatea din laşi a primit şi 
ea în 1910 primul fond pentru o bibliotecă matematică. 

Nu trebue să uităm că ministrul care a înființat și 
dotat primele noastre seminarii matematice e și acela 
căruia știința românească îi datorește prima lucrare ori- 
ginală în matematicele superiorare e și profesorul distins 
care a format aproape întreaga noastră generaţie de 
matemacieni mai tineri. Create de d-l Sp. Haret, con- 
duse în mare patre de elevii d-sale, seminarele mate- 
matice vor aveă menirea să continue și să întărească. 
opera începută în 1878 prin teza d-sale de doctorat: 
înaintarea științei matematice românești. 

A. MYLLER 


Profesor la universitatea din laşi. 

SEMINARIILE PEDAGOGICE UNIVERSITARE 


Intre școala de azi și cea de acum câteva decenii 
e o mare deosebire. Unele îmbunătățiri sunt datorite 
vremii și experienței; multe altele, și nu cele secundare, sunt 
datorite conducătorilor departamentului instrucţiunii. Din- 
tre acestea, cele mai multe, neindoios și fără părtinire, sunt 
de pus pe seama dragostei de școală ce a condus pe 
d-l Sp. Haret în activitatea sa îndelungă și în repetate 
rânduri. Greșelile inerente ori cărui om, trebue să dis- 
pară în fața bunelor acțiuni, căci primele pot fi ușor 
îndreptate de îndată ce sunt găsite, pe când cele din 
urmă duc, cu o zi mai înainte, la progresul după care 
cu toții năzuim. Intre numeroasele îmbunătățiri aduse, 
învățământului secundar și celui superior în special prin 
legea din 1898, nu cea mai neînsemnată e și crearea șco- 
lilor speciale de pregătire a profesorilor secundari; sa 
dat numele, acestor școli, de seminarii pedagogice uni- 
versitare, probabil numai pentru că articolul prin care 
se creiază, e cuprins în legea învățământului superior. 

Cu aceasta sa înlăturat una din aromaliile școlare 
cele mai neexplicabile, prin a cărei dăinuire școlile se- 
cundare nu au putut câștigă. Pe când învățătorul și 
instutitorul, ieșiți din școală, aveau prinse normele de con- 
ducere cu elevii lor de mai târziu, profesorul secundar, 

cu serioase cunoștințe de specialitate, pășii nesigur în 
clasă, într'o lume lui străină, căruia nu-i știă nici sufletul, 
nici obiceiurile, nici puterea de muncă ori de atenție. 

Dacă profesorul aveă «bunul simț practic» atât de 
preaslăvit și dragostea de «școală «, își croiă o cărare a sa 
proprie, «metoda individuală», care se nimeriă uneori a 
fi cea dreaptă. Când însă profesoratul eră luat ca o simplă 
funcțiune asigurătoare de traiu, atunci în clasă existau 
două părți vrăjmașe, fără altă punte de legătură decât 
acea a unei înșelătorii reciproce, de o parte spre a 
căpătă o notă de trecere, de alta spre a fare să fugă 
minutele mai repede. Școala Normală superioară de pe 
vremuri, o imitare de formă a vestitei școale pariziene, 
ave întru câtva o parte de menire pregătirea profesorilor, 
dar niciodată nu a fost condusă serios, devenind în 
cele din urmă un internat universitar, fără nici un rost 
practic. Desființarea ei a fost o bună economie. 

Eră deci natural ca, odată, să se înlăture anomalia 
dăunătoare. ÎIndreptarea a venit cam târziu, dar mai 
bine decât de loc. 

Prea târziu, pentru că locurile în învățământul secundar 
scădeau din an în an; din ce în ce mai puțini studenți 
se îndreptau către studiile universitare, în vederea profe- 
soratului. Creat în mijlocul indiferenței generale, cât pri- 
vește metodica și științifica îndrumare și chestiunile pe- 
dagogice, Seminariile pedagogice au fost, de odată chiar, 
înconjurate de o atmosferă dușmănoasă din partea ace- 
lora cari, prin ele, au simțit că vor fi treziţi din plăcuta 
apatie adusă de împrejurări și vremuri. 

Primele congrese didactice au fost ocazia de mani- 
festarea a acestei vrăjmășii neexplicabile. Pe lângă nemul- 
țuminea externă sa mai adăogat și una, mai slabă e 

dreptul, internă din partea practicanților, care vedeau 
în crearea seminariilor, nu o necesitate trebuitoare lor, 
ci o creştere a greutăților, îngrămădite și altfel, de a 
ajunge mai repede la asigurarea traiului. Pentru învin- 
gerea acestui mediu neprielnic, pe lângă o activitate 
mai deosebită a directorilor, ajutați de profesori, se cerei 
însă și un sprijin moral mai străduitor din partea auto- 
rității centrale. 

Condițiunile neprielnice nu erau numai în lași. Arti- 
colul d-lui C. Lr/zica din «Revista generală a învăță- 
mântului» (1 Mai 1906) dovedește că aceleași condițiuni 
erau și în Bucureşti. Și totuși Seminariile pedagogice 
universitare, cu organizarea poate defectuoasă (1) ce li 
sa dat dela început, în o atmosferă cel puțin indife- 
rentă, neinvăluite de atenția și căldura ce li se cădeă, 
dându-se rostul lor și golul ce aveau de umplut, au pro- 
dus o licărire de lumină, au dat naştere unei mișcări 
în sensul dorit. Schițând semnele lor de vieață, voiu aveă 
în vedere mai mult școala din laşi, nu numai pentru 
că fac parte din ea dela înființare, dar și pentru că ac- 
tivitatea ei poate să fie cunoscută și controlată de oricine, 
existând publicațiuni prin care îşi manifestă traiul. 

In primul rând, cao consecință a experimentării tih- 
nite asupra minții elevilor ce urmează cursul inferior și 
a principiilor de metodă rațională, a fost scoaterea de 
cărți didactice de Geografie, Șt. Naturale, mai târziu 
Şt. Fizico-chimice, cari au adus o schimbare însemnată 
în literatura didactică din ultimile vremuri. Eșite din con- 
lucrarea cu elevii, ele se deosebesc de acele ce existau 
mai înainte prin tratarea materiei potrivit cu mentalitatea 


(1) Vezi G. Bogdan-Duică, Seminarul pedagogic. Notite şi propuneri. 
Bucureşti 1905 (Publicațiunile Revistei Generale a Invăţământului). 

celor cărora le erau adresate, prin limba descărcată de 
neologisme și cuvinte neînțelese, prin intercalarea de bu- 
căți de citire ș. a. Primirea ce au găsit aceste cărți la 
profesorii secundari, arată că influența lor sa resfrânt 
și asupra chipului de predare, care trebuiă, cât de cât, 
să fie schimbat. Principiile conducătoare la înjghebarea 
tratatelor elementare, luate din discuțiunile lecțiunilor de 
probă, au fost — pentru unele obiecte —în mare parte 
publicate, născând astfel, prin imboldul dat și altor ex- 
perimentatori, un început de literatură pedagogică prac- 
tică, despre care nici nu se pomeniă înaintea înființării 
seminariilor pedagogice. 

Grija personalului conducător al seminarului din Iași, 
nu eră numai împlinirea datoriei între zidurile școalei. 
Ținându-se seamă tocmai de menirea îndrumătoare a 
instituțiunii, simțindu-se necesitatea de a schimbă, cât 
se poate atmosfera existentă, sa încercat a se arătă 
şi celor din afară, normele de preocupare într'o școală 
oricare, bogăția chestiunilor ce trebuesc lămurite, întin- 
derea sferei de influență a personalului educator etc., 
Sa publicat un anuar al seminarului și rapoarte asupra 
problemelor puse în experimentare; discuițunile lecțiu- 
nilor de probă erau publice; s'au ținut la universitate 
conferințe asupra didacticei speciale a diferitelor obiecte, 
iar prin publicarea conferințelor s'a pus temeiul unei 
biblioteci pedagogice. 

Avântul cu care sa început activitatea la seminarii, 
putea fi de un real folos, dacă măcar autoritatea su- 
perioară ar fi dat cea mai slabă atențiune pornirilor 
ieșite din dragostea de muncă, dacă ar fi întins o mână 
de ajutor în luptă contra indiferenței generale. Zicând 
autoritatea superioară, nu-mi trece prin gând a aveă 

în vedere numai conducătorul departamentului instruc- 
ţiunii, care nu poate şti toate, nu poate îndreptă toate 
chiar de ar aveă o mare bunăvoință. Intre el și școli, 
se interpune o serie de facţori, nestabili, variabili, cu 
lipsă de continuitate în principii, de multe ori nepre- 
gătiți pentru locul ocupat cărora se datorește acea schim- 
bare continuă, dar dăunătoare, de programe, regula- 
lamente, personal. Bunul plac înlocuește principiile, pă- 
rerile personale prevalează asupra celor slăbite prin ex- 
perimentare și studiu. Şi astfel seminariile pedagogice, 
nu numai că nu au avut atențiunea ce li-se cuveniă— 
în principiu—, dar au fost considerate din acelaș punct 
de vedere ca și de cei, cari nu înțelegeau rostul lor. 
Sau ţinut congrese didactice, la care seminariile nu 
au fost invitate oficial, deși normal sar fi cuvenit 
în cazul când înființarea lor corespunde unei nevoi sim- 
ţite, ca programele discuţiunilor să fie intocmite după 
experimentarea prealabilă în aceste instituțiuni sau cel 
puţin să li se dea ocazie—oficial, deși cu oarecare au- 
toritate morală cuvenită din cauza împrejurărilor ne- 
prielnice în care trăiau — să supună discuțiunii principiile 
nouă pentru a căror introducere s'au ținut congresele. S'au 
schimbat programe; deși proiectele nouă s'au trimes per- 
sonal tuturor profesorilor la semninarul pedagogic, nu 
sa primit nici o înştiinţare oficială asupra lor, măcar 
că în conferințele săptămânale aplicarea programelor în 
vigoare și eventuala modificare, simțită trebuincioasă, 
formau subiectul multor discuții, bazate pe observațiu- 
nile zilnice. 

Personalul ales de director, cum se și cuveniă, nu 
eră stabil, căci școala eră considerată ca oricare gim- 
naziu provincial în formare, unde suplinitorii se schim- 

bau după fețele protectorilor politici. Așă fiind, nu e 
de mirare că la Seminarul pedagogic din București s'a 
nimerit ca un conferențiar nou numit să cadă la exa- 
menul de capacitate; probabil că nu valoarea lui a de- 
terminat numirea de colaborator la un institut de pre- 
gătire pentru profesori ci, fiindcă cei cari l-au numit 
au necunoscut rostul seminarului pedagogic ori au cău- 
tat anume să-l discrediteze, dovedind inutilitatea lui. Și 
multe altele, mai mărunte, ori mai importante, sar pu- 
teà destăinui din răsfoirea arhivelor școalei. 

Energia iniţială, în asemenea împrejurări, a slăbit din 
ce în ce, iar astăzi seminariile au ajuns în o stare de 
somnolență, nu departe de încetarea de a trăi, nedeose- 
bindu-se de celelalte școli decât prin îndeplinirea for- 
malității ce-i este dată prin lege. Personalul, în mare 
parte suplinitori sau suplinitorii suplinitorilor își fac da- 
toria, fără alt imbold decât conștiința datoriei îndepli- 
nite: practicantul se silește să prindă cât mai repede 
formele cerute san își amână practica pe vreme când 
vreo schimbare în personal se întrezărește și totul 
merge ca o apă lină, întrun șes întins, de te întrebi: 
oare în realitate e o apă curgătoare sau o șuviță de 
apă stătătoare? 

E scurtă dar semnificativă vieața acestor instituțiuni, 
create de un om de bine pentru înlăturarea unui nea- 
juns, dar care după o scurtă licărire se pierde în obiş- 
nuitul care a cuprins-o, asemenea acelor stele căză- 
toare, cari apar undeva pe cer, lasă o dungă de lu- 
mină, spre a se perde în întunericul haotic. Noroc că 
nu au numai ele asemenea scurtă activitate, ci vieața 
lor oglindește pe acea a multor instituțiuni și grupe 
de instituțiuni din țara noastră. 

Și totuş seminariile pedagogice pot jucă de acum 
înainte un rol însemnat în îndrumarea școalelor secun- 
dare. Pentru aceasta nu e nevoe a le schimbă alcătui- 
rea ce le-a dat-o legiuitorul. Dacă țerile mari, bogate, 
unde cheltuelile iustrucțiunii nu sunt socotite ca o po- 
vară în buget, pot să-și permită înființarea de seminarii 
liceale, adevărate școli de practică, conforme cu reali- 
tatea în care vor lucră profesorii, la noi, după cum 
însuși d-/ Bogdan-Duică, dă a înțelege în lucrarea sa 
de detaliu, asemenea seminarii ar fi greu de realizat. 
Lăsându-le așă cum sunt, un compromis între ambele 
tipuri germane, ele ar puteă servi totuş ca loc de ex- 
perimentare și de învățătură. Nu trebue uitat că ches- 
tiunea școlară în țara noastră nu e de mulți studiată 
serios. Planul școalelor e luat de aiurea, multe din legi 
sunt inspirate de acele ale ţerilor mai înainte, metoa- 
dele, principiile de conducere de asemenea sunt urma- 
rea, cum e și firește, a studiilor făcute peste granița 
apuseană. Rămâne cu toate acestea mult de făcut în 
ce privește adaptarea lor reală la condițiunile noastre 
etnice, diferite, la nevoile noastre, în parte felurite de 
a celorlalte țeri. Aceasta ar fi munca noastră originală, 
închegarea totului din părțile aduse. Experimentarea 
întinsă e grea, nefiind conducători îndeajuns; țărmuri- 
rea ei în locuri restrânse e mai puțin anevoioasă, iar re- 
zultatele căpătate uşor pot fi răspândite, ușor pot prinde 
rădăcini, având a face cu acelaș mediu — țara noastră 
mică — cu aceleași elemente. Neîndoios că greutățile de 
care se izbește profesorul, care are de condus o clasă 
de 60—70 elevi sunt mai numeroase, decât acelea 
întâmpinate într'o clasă cu 20—30 elevi. Nu e mai 
puțin adevărat însă, că soiul greutăților, în fond e ace- 

laş; cunoscându-le, găsind leacul înlăturărilor în mic, 
mai ușor se poate ajunge la învingerea lor în mare. 
Diferințele secundare, regionale, pot da o completare 
a metoadelor găsite, niciodată nu le pot schimbă fun- 
damental. Din acest punct de vedere punându-mă socot 
că seminariile pedagogice dela noi, trezite din amor- 
țeala în care le-a adus indiferența tuturora, pot aveă 
încă o menire frumoasă și un viitor cu roade folosi- 
toare. 

Voiu luă numai o pildă, din numeroasele chestiuni 
școlare. E natura elevilor ce vin în școli. Noi nu-i cu- 
noaștem decât foarte puțin, din scurta vreme cât sunt 
în clasă. Mediul lor din afară, ocupaţiunile lor din cea- 
surile libere, familia lor de multe ori ostilă școalei, atâția 
factori cari înfluențează asupra activităților școlare, cari 
îi fac din buni, răi, pe cei harnici din fire îi schimbă 
în indolenţi, le slăbeşte atenția, le tocește spontaneitatea 
de gândire, de imaginațiune, toate sunt aproape ne- 
știute. La seminarul pedagogic din lași, se începuse ín- 
tro vreme desvăluirea acelui necunoscut din care ele- 
vul intră pe poarta școalei. Ancheta întreprinsă de pro- 
fesori și practicanți, publicată în parte în «Cultura Ro- 
mână» din Maiu 1908, a pus la iveală fapte descură- 
jătoare. Băieți ageri la minte dela natură, veniau la 
școală buimăciți de nopți nedormite; alții își treceau 
vremea pregătirii lecțiunilor jucând cărțile, ori cetind 
romane ca «Sarafoff, Regele Macedoniei» ; în altă parte 
părinții luau asupră-le greșelile mărturisite ale copiilor, 
încercând să scuzeze purtarea lor ș. a. Deşi vorba: 
«Tot ași a fost decând sunt școlile, dar cei ce aveau 
să fie buni, buni au rămas, iar stricații tot derbedei 
vor fi» sar puteă spune și aici, totuș tot experiențele 

au arătat, că rătăcitul dintr'un monent se poate aduce 
pe calea binelui, iar înrăutățitul din cauza condiţiunilor 
de traiu se poate schimbă, înlăturând cauzele. Dela’ se- 
minariile pedagogice, cu elevi puțini, se poate studià 
răul, se pot indică leacurile după categorii, deci se poate 
aduce îndreptarea într'o direcțiune de care atârnă vii- 
torul moral și cultural al păturii de unde se recrutează 
conducătorii mulțimii. 

Dar exemplele se pot înmulți. Se știe iarăș că unul 
din marile neajunsuri ale școalelor noastre secundare e 
lipsa directorilor, în înțelesul ce se dă în țerile apusene. 
Nu oricare protejat vremelnic al oricărui partid de gu- 
vernământ, poate conduce o școală. Directorul trebue 
să fie sufletul școalei; trebue să fie în sfera lui restrânsă 
un bun cunoscător al tuturor problemelor de educa- 
țiune, să știe conduce înspre o țintă anumită, bine sta- 
bilită, pe profesori ca și pe elevi. El trebue să fie anume 
pregătit pentru acest scop. Activitatea unilaterală a pro- 
fesorilor de azi la noi, unde vizitele colegiale în clasă 
nu se obișnuesc, unde conferințele — ocaziuni de con- 
sfătuire și de schimb de păreri—sunt ingrămădite aproape 
numai către sfârșitul anului, unde există convingerea că 
prietenia deputatului e .mai folositoare decât orice pre- 
ocupări şcolare, nu va duce niciodată la concretizarea 
comandantului peste sufletele și mințile a sute de copii 
a împăciuitorului sfătuitor de bine către colegi, a per- 
soanei cu nesilit ascendent față de părinți. Pregătirea per- 
sonalului menita conduce se poate capătă însă în semi- 
nariile pedagogice; aici zilnic ar fi pus în putință de a 
cunoaște natura puținilor elevi, a căpătă spiritul de co- 
relațiune și de armonizare între obiectele diferite, a 
prinde multilateralitatea problemelor ce se ivesc în școală, 

a căpătă indicii pentru deslegarea lor, în sfârșit a se 
inițiă în conducerea grea a unei școli, ar rămâneă la 
puterea de muncă a fiecăruia, la dragostea deșteptată 
pentru bunul mers al școalei, întărită prin principiile teo- 
retice ce a avut ocazie să și le însușească, pentru ca să 
schimbe într'un plan desăvârșit și conform nevoilor școalei 
ce va aveă de cârmuit, schița normată de seminariile 
pedagogice. Pentru aceasta nu e nevoe ca instituţiile să 
fie complet modificate. Variațiunea problemelor de mai 
târziu e aceeaş în mic și în mai mare. Se cere însă ca 
seminariile să fie puse sub conducerea unor oameni nu 
numai pricepuți, dar care să-și dea toată puterea lor 
de muncă numai instituțiunilor ce pot aveă o menire 
atât de însemnată. Profesorii colaboratori să fie aleși 
dintre acei pentru care profesoratul e un apostolat și 
să nu mai fie siliți a-și împărți activitatea în mai multe 
direcțiuni. Detașarea dela alte școli, plătindu-li-se supli- 
nitorul, le-ar da și stabilitate dar și timp îndeajuns spre 
a-și consacră tot avântul în ajutorarea directorului. Cu 
chipul acesta s'ar creà două centre active, consacrate 
numai experimentării și propovăduirii mijloacelor peda- 
gogice, două puncte de unde ar radiă în restul țerii im- 
boldul pentru o mai conștientă cercetare a căilor care 
ar conduce la noi, spre ținta adevărat educatoare a școa- 
lelor. După cum marile întreprinderi industriale se folo- 
sesc de migăloasele cercetări din laborator, de unde 
își procură principiile și schema aplicațiunilor mari din 
practică, tot așă continua desbatere, controlare, fixare 
a normelor educative, în sfera mică a seminariilor, ar 
puteă servi și autorității superioare la aplicările lor ge- 
nerale. Aceste instituțiuni nu ar pregăti numai perso- 
nalul răspândit în toate școlile din cuprinsul țerii, dar ar 

pateă slui drept îndrumătoare rațională a schimbărilor 
logice în programe, regulamente și legi. Nu ar mhi 
domni bunul plac al individualităților chemate prin t.n- 
prejurări streine de școală la conducerea ei, ci ar există 
o continuitate binefăcătoare în ale școalei; iar dacă s'ar 
simți nevoie de schimbări, raţiunea lor ar fi reală, fiind 
ieșite din necesități dovedite și nu numai niște simple 
păreri venite în mintea acelora, care nici nu se gândiau 
mai înainte la ele. 

Cel ce a creat seininariile pedagogice, se cuvine la 
cea dintâiu ocazie, să le dea însă puteri de rezistenţă, 
lărgindu-le câmpul de activitate, pentru ca în adevăr să 
corespundă menirii ce o pot aveă în progresul nostru 
școlar, În orice caz se impune a fi szoase din amorțeala 
în care împrejurările le-au adus. 

I. SIMIONESCU. 


Profesor universitar, Iaşi. 

CEVA DIN TRECUTUL BURSIERILOR 
ROMÂNI IN STREINĂTATE 


In ţerile române în cursul îndelungatei înșiruiri a vre- 
murilor, cu privire la diferite învățături, observăm ală- 
turi de neştiință completă, oameni învățați în toată pu- 
terea cuvântului, oameni a căror învățătură iese cu atât 
mai mult la iveală și luminează cu atât mai strălucitor, 
cu atât mai adânc este întunerecul ce se întinde asupra 
contimporanilor lor. 

Acești învățați și-au dobândit cultura lor la focarele 
streinătății, în diferitele Universități pe atunci în floare. 
Unii dintre acești învățați erau fii de boieri, dar nu sunt 
rari nici fii de oameni din popor, scăpătați, cari erau 
trimeși la învățătură în ţeri streine, fie pe cheltueala 
Domnilor de pe vremi, fie a boerilor, fie chiar mai în 
urmă cu cheltueala Vistieriei Statului. 

Bursierii erau aleși după anumite criterii sau din fiii 
boierilor ocupând dregătoriile Statului, sau mai ales dintre 
cei ce terminau cu distincțiune învățăturile ce se predau 
în școlile cele mai înalte ale terii. 


Nu mai este deci îndoeală că Românii n'au început 
din zilele noastre a studià în țeri streine. Astfel în regi- 
strele studenților faimoasei Universităţi protestante dela 

Vittemberg, din timpul lui Luther, se află înscriși sub 
numele de Unguri, mai mulți Români, între cari: Costea 
Grăniceru, Copaciu Ganea, Ceapă, Vulpeanu și un Ion 
Vodă Basarab. Doinnii Munteniei Petru Cercel și Radu 
Mihnea poreclit cel Lung, au studiat în Italia. Petru 
Movilă fiul lui leremia Vodă din Moldova și mai în urmă 
Mitropolit de Kiev în Rusia, au fost dintre elevii Sorbonei. 
Celebrul Neagoe Basarab trebue să fi învățat la Con- 
stantinopol, judecând după nenumăratele citațiuni gre- 
cești ce se găsesc în «Invățăturile sale către fiul său 
Teodosie». Stolnicul Constantin Cantacuzino, unchiul lui 
Constantin Brâncoveanu, a învățat Astronomia și Geogra- 
fia la Roma, Veneţia, Viena și Varsovia. 

Chrysant Nottara specialist în științele astronomice, 
a fost bursierul lui Constantin Brâncoveanu, la Paris și 
elev al marelui astronom italo-francez Giovani Domenico 
Cassini. 

Logofătul Stroici, părintele ortografiei latino-române 
moderne, şi-a făcut studiile în Germania; chiar femeile 
nu se temeau a se expune unor asemenea pelerinaje 
ştiinţifice, precum bună oră Domnița Ruxandra, fiica 
„lui Vasile Lupu, luă creștere într'o Mânăstire femeiască 
din Constantinopol unde se perfecționă în patru limbi. 

Doi dintre cronicarii cei mai iluştri ai Românilor, 
Vornicul Urechiă și Logofătul Miron Costin sunt ieșiți 
din școlile leșeşti, a căror influență covârșitoare asupra 
străbunilor noștri moldoveni, este de netăgăduit. 


* 
* * 


Cap al Instituţiunilor scolaristice polone a fost Aca- 
demia Cracoviană, fondată la 1364 de Cazimir cel Mare 
și care există și azi sub numele de «Universitatea Ia- 
gelonă». 

Pe vremea lui Alexandru cel bun (1401) găsim nu 
câțiva Români izolați, ci o bursă moldovenească; care 
va fi fost bursierul din acei vreme, nu avem nici o 
știință. Ceva mai târziu logofătul Tăut marele diplomat 
al lui Ștefan cel Mare a ieșit tot din această școală. 
Moldovenii după câte știm frecventau mai cu seamă 
această Universitate, căci Muntenii din cauza pozițiunii 
geografice a ţerii, preferau ca să studieze în școalele 
Ungariei. 

In afară de copiii de Domn și de boieri mari, cari 
erau trimiși la învățătură în streinătate, trebuința de în- 
vățătură începe a se simți în a 2-a jumătate a secolului 
al 18-lea şi de simpli particulari. 

Sub Alexandru Ipsilante, Manase Iliade, Macedonean 
de origină, este trimes în Italia și Germania pentru ca 
să se perfecţioneze în științele fizico-matematice și să 
cumpere instrumentele necesare pentru predarea acestei 
științe. 

Până la începutul sec. al 19-lea, nu avem nici o cu- 
noștință de modalitatea intervenirii Statului pentru aju- 
torarea și trimiterea tinerilor la învățătură în streinătate. 

Venirea în ţară a marelui dascăl Lazăr, deşteaptă 
dorința câtorva mari patrioți cari au înțeles că, pentru 
progresul națiunii, pentru luminarea țerii, este grabnică 
nevoie de învățătură, de științe. Ei au văzut că Lazăr 
care a învățat în școalele Occidentului, au adus știința 
sa câștigată acolo și că, eră ușor a o răspândi în țară 
prin instruirea tinerilor în limba națională. De aci sa 
născut ideia de a se trimete cât mai mulți tineri în școli 
celebre din Apus, spre a formă din ei învățători luminați 
pentru tinerime. 

Îndată după plecarea lui Lazăr din țară, Mitropolitul 

Dionisie stărue a se trimite câțiva tineri dintre cei mai 
distinși la învățătură în școlile occidentului. Marele Ban 
C. Bălăceanu a susținut stăruințele Mitropolitului şi Eforia 
Școalelor a trimes la 1822 patru tineri, cari au fost cei 
dintâiu bursieri români trimeși de stat la studii în strei- 
nătate. Aceştia erau: preotul Eufrosin Poteca, Costache 
Moroiu, Ion Pandele și Simion Marcovici; toți aceștia 
au mers mai întâiu la Piza, de unde au trecut apoi la 
Paris. 

În seama lui Poteca, ca unul ce eră mai în vârstă 
(33 ani), erau dati toți ceilalți; toți la o laltă, erau puși 
sub supravegherea superioară a monseniorului Ignatie, 
episcop de Florența. 


In Moldova încă dela 1819 dintre şcolarii Academiei 
dela Mitropolia din lași, G. Săulescu a fost trimes să 
studieze mai departe în școala din Chio; în urma însă 
a evenimentelor dela 1821, Mitropolitul Veniamin și-a 
strămutat bursierul său în Austria. 

Cei dintâiu feciori de boieri din Moldova au fost conduși 
la studii în Paris și instalați de profesorul Furnarachi. 


* 
* * 


In Moldova câțiva ani mai târziu simțindu-se nevoie 
de a se formă profesori, Gheorghe Asaki stărue încă 
din 1833 ca să se trimită bursieri în streinătate. Prin 
încheierea Epitropiei din 10 Maiu 1834, se hotărește 
trimiterea tinerilor: Th. Stamati, Anton Vellini, Alecu 
Costinescu, C. Zefirescu, Nastase F&tu și Leon Filipescu 
la diferite studii în streinătate. 

lată și importantul Jurnal al Epitropiei privitor la a- 
ceasta: «Prin a ei osărdie, din August 1833, Epitropia 
«a orânduit ca, spre împlinirea învățăturilor, să trimeată 

45 

«cu cheltueala școlilor pe la Academii streine, pe dum- 
«nealor Teodor Stamate, Anton Vellini, Alecu Costi- 
«nescu, C. Zefirescu, toți patru elevi ai Institutului Na- 
«țional din lași. Prin aceasta Epitropia dorește a da 
«numiților mijloace, ca înzestrându-i cu noi folositoare 
«științe, să fie în stare de a-i face Patriei slujbe, a fi 
«recunoscători pentru creșterea și luminarea ce au primit 
«prin ea, sporind după a lor înturnare în patrie, învă- 
«țăturile publice prin rîvnitoare lucrări. Luându-se apoi 
«aminte la trebuința de a-se spori numărul acestor ti- 
«neri, către numiții sau mai adăugat: 

«Năstase F&tul și Leon Filipescu, asemenea elevi ai 
«acestui Institut. Drept aceea în coprinderea hotărirei 
«de mai sus, Epitropia rânduește a se trimite numiții 
«șase tineri la Universitățile și Așezământurile de învăță- 
«tură din cuprinsul Austriei, spre a învăţă în public și 
«în curs de 4 ani următoarele: 

«D. Stamate, un curs de filosofie și în special de 
«matematică, fizică și istorie naturală, cu ştiinţele de 
«acestea arătătoare. 

< D. Vellini, un curs de filosofie, legile și economia politică. 

«D. Costinescu, științele teoretice și practice de in- 
«ginerie civilă și militară, mecanică și idraulică. 

«D. F&tul, curs de filosofie, legile și economia politică. 

<D. Zefirescu, chimie, technica și științele comerciale 
«în curs de 3 ani. 

«D. L. Filipescu, economia rurală, botanica și me- 
«canica, asemenea în curs de 3 ani. 

«Toate aceste învățături le vor urmă numiții după 
«<instrucțiile generale ce se vor da fie căruia în parte. 
«Mergerea sus numiților va fi mai înainte la Viena, cu 
«scrisoare de recomandație către cinstit d-l Hagi Cons- 

«tantin Popp, bărbat învățat și priitor nației noastre şi 
«carele după poftirea ce i se va face, se va sfătui cu 
«Dumnealor Directorii de acolo, a se hotărt pentru fie- 
«care în parte, anume locul unde are să învețe, în pro- 
«vincie sau în Capitală, după cum va cere materia ce 
«sa pus asupra fiecăruia și slobozind către numitul 
<D. Popp, o poliţă pentru cheltueala pe 6 luni, pentru 
«aceşti 6 tineri, afară de cheltuelile de drum ce se so- 
«cotesc pentru toți de 300 galbeni, pentru care seme- 
«şia școlilor va slobozi îndată sama cuvenită de 430 
«galbeni, din cari o parte să se trimită poliţă la d-l 
«Popp, iar partea cheltuelilor drumului să se dea nu- 
<miţilor în numărătoare ce este de 130 galbeni... 


ss. Veniamin Mitropolii. 


Vornic Gheorghe Asaki. 


In partea finală a acestui Jurnal, se hotărește cum 
să fie numiți profesori în locurile rămase vacante, prin 
trimiterea în streinătate a lui Vellini (profesor la Huși) 
și Stamate (profesor la Botoșani). 

Inaintea plecării au dat declarație asupra condiţiunilor 
în care primesc a fi trimiși la Viena, «ne îndatorim a 
<ne povăţui după sfaturile ce ni se vor da de către d-l 
«Hagi C. Popp către care suntem recomandați. Ne 
«îndatorim a trimete Cinstitei Epitropii raport la, toată 
«trimenia despre învățăturile noastre, adeverit de direc- 
«torul școlii și la încheierea învățăturilor a face public 
«examen și a dobândi și atestaturi. La neîmplinirea a- 
«cestor datorii și supunându-nte la ori ce pedepse și 
«despăgubiri către școală, care cu dreptul sar hotări 
«de Cinstita Epitropie». 

Aceşti primi bursieri au dus greu, din cauza nere- 


www.dacoromanica.ro 


708 


gulatei trimitere a banilor, ba unul chiar, Leon Fili- 
pescu, la începutul anului 1839 învățând în Institutul de 
Agronomie dela Hohenheim, a fost închis pentru datorii. 

Doctorul Popp a avut misiunea de a priveghiă la 
Viena pe tinerii bursieri, care făcând examene, au câş- 
tigat întru toate mărturii de eminență. La Viena au fost 
puși în pension. 

Se vede dar că încă dela început primii bursieri atât 
din Moldova cât şi din Muntenia, au fost aleși dintre 
cei mai eminenți elevi ai școlilor naționale și cu ca- 
racter moral. Această modalitate sa urmat pe cât po- 
sibil, căci încă depe acele vremuri nu s'a putut înlătură 
influențe streine pentru obținerea burselor. Așă însuș 
G. Asaki nu poate împiedică în 1840, acordarea de 
burse ori ajutoare la tineri feciori de boieri din banii şcoli- 
lor destinați pentru bursierii ieşiţi în regulă dintre ab- 
solvenții Academiei Mihăilene. 


Doctorul Cihac, care mergea în 1840 la Congresul 
Naturaliştilor în Germania la Erlangen, împreună cu dr. 
Mayer tot din Moldova, au fost rugați de Epitropie să 
cerceteze pe bursierii Moldoveni din streinătate. 

Intorcându-se raportează că a cercetat la Viena despre 
bursierii F&tu şi Zefirescu. F&tu se pregătiă de exa- 
menul de doctorat în drept; pe Zefirescu nu l-a văzut 
la Viena, căci se află la Weisemburg în Moravia. Din 
München aduce vești bune despre Asaki (sublocotenent), 
Lemeny şi Panaiteanu cari învățau pictura. 


Sa urmat în chipul acesta an cu an, până în zilele 
noastră, ținându-se de scurt activitatea tinerilor trimiși 
la învățătură, încredințându-se la diferite epoce supra- 

vegherea stipendiştilor la bărbați, cunoscuţi prin valoarea 
lor culturală. 

In această privință merită să fie citată și măsura 
luată de Eforia Şcolilor din Muntenia, relativă la înfi- 
ințarea unui corespondent la Paris (în 1843) pentru a 
priveghiă pe tinerii cari merg acolo să-și facă studiile. 
lată și anaforaua supusă Domnitorului în acest obiect, 
sub No. 296 din 27 Martie 1843. 


Prea înălțate Doamne, 


«Școlile Parisului sunt de obşte cunoscute de cele 
«mai înlesnitoare pentru tot felul de învățături trebuin- 
«cioase. Acolo studentul deosebit de înaltele talente în 
«feluri de specialități află și în vreme şi în mijloacele 
<de traiu o mai mare economie decât în oricare altă 
«capitală. Varietatea cursurilor ce se fac în felurite științe, 
«mulțimea bibliotecilor, bogăția muzeurilor, feluritele 
«maestrii și aşezământuri de intuiție, unde studentul poate 
«alătură teoria cu practica, scutirea de a plăti cevași 
«pentru a pătrunde prin toate acestea, în sfârșit ilu- 
«strația învățaților protesori şi a căpeteniilor acestor așe- 
«zământuri, sunt puternice îndemnări pentru studentul 
«doritor de a săvârși învățăturile, să prefereze Parisul 
«ca de singura școală a lumii, unde el poate în mai 
«scurtă vreme, cu mai mare economie și în mai multă 
«desăvârşire să dobândească cele mai folositoare științe. 
«Dar cu cât această capitală a lumii învățate este mai 
«bogată în mijloace de desăvârșirea omului în cunoş- 
«tințe folositoare societăţii, cu atâta este bântuită și de 
«feluri de stricăciuni, ce totdeauna se introduce în mij- 
«locul populațiilor, unde se îmbulzesc tot felul de oameni 
«şi tânărul student ce s'ar lăsă fără povăţuitor în noianul 

«acestei capitale, ar fi ca vasul de plutire, ce sar a- 
«runcà fără cârmă în valurile mării. Eforia, Prea înăl- 
«țate Doamne, având în vedere aceste împrejurări, su- 
«pune Măriei Voastre, următoarele băgări de seamă și 
«chibzuinţe : 

«Din părinţii ce duc copii în streinătate spre a-și 
«desăvârși învățăturile, unii aleg şcolile Parisului și cei 
«mai mulți dintre aceştia își lasă copiii în vârstă prea 
«fragetă, fără nici un povăţuitor. lar alții deși cunosc 
«covârşrea acestor şcoli peste oricare altele, deși își 
«pregătesc copiii cu întâiele învățătri în limba franceză, 
«dar temându-se de multele ispite, cari în Paris foarte 
«lesne pot rătăci pe un tânăr lipsit de mentor, îi tri- 
«met la alte învățături, în a cărei limbă nu le-a dat nici 
«o pregătire. Asemenea  sfială a avut şi Eforia de a 
«lăsă pensionarii săi să se ducă la Paris, şi i-a trimes 
«la Berlin, în vreme ce ei își făcuseră învățăturile pre- 
«gătitoare mai mult în limba franceză. Dintr'această ne- 
«potrivită înstreinare a copiilor urmează, că din cei tri- 
«miși la Paris, aceia cari sunt lăsați de capul lor, ori 
«se rătăcese în netrebnicii, sau cel puțin își pierd vre- 
«mea la îndeletniciri zadarnice, la învățături nepotrivite 
«cu trebuințele ţerii noastre. Iar tinerii trimiși la alte 
«Universităţi, cei mai mulți își pierd o neprețuită vreme 
«ani întregi, până a învăță limba şi apoi când ar pu- 
«teà să învețe și o știință, îi ajunge vârsta și ne mai 
«putând a-se luptă cu strâmtorarea despre mijloacele 
«traiului în streinătate, se întorc acasă neintemeiaţi în 
«nici o știință. Spre depărtarea acestei stări, Eforia a 
«chibzuit, că este de mare trebuință să aibă în Paris un 
«corespondent, o persoană cu învățătură temeinică și 
«cu caracter cinstit care având o leafă din Casa Școa- 

<lelor, să fie însărcinat a priveghià de aproape toate 
«păsurile tinerilor ce se trimit acolo la învățătură, po- 
< vățuindu-i la ale lor îndeletniciri, atât pe acei pe cari 
Eforia îi va încredința lui, cât și pe cei ce îi vor re- 
«comandă părinţii lor. Deosebit de aceasta să fie dator 
«a îngriji de orice alte însărcinări, îi va da Eforia 
«în trebuințele învățăturii publice, precum cumpărătoare 
«de cărți și de alte obiecte trebuitoare școlarilor, cer- 
«cetare despre persoane destoinice cari sar cere pen- 
«tru profesori la școlile publice sau pentru pedagogi 
«pe la casele particulare. 

< Asemenea corespondent cu cerută rivnă și destoi- 
«nicie, Eforia ar aveă în persoana d-lui doctor Picolo, 
«care acum se află așezat în Paris; întinsele cunoștințe 
«ale acestei persoane, a sa iubire de strădanie întru 
<a fi folositor Românilor, precum totdeauna sa arătat 
«aici în postul ce a ocupat în vreme de câţiva ani, 
«ca inspector al Colegiului Sf. Sava și conducător al 
«Eforiei, chezășuesc cel mai bun rezultat din îngrijirea. 
«ce i se va încredinţă. 

«Pentru această însărcinare Eforia chibzuește că sar 
«cuveni a se hotărît numitei persoane din Casa şcoli- 
«lor o leafă de 200 galbeni pe an. 

«Supunând Măriei Voastre această chibzuire, Eforia 
«plecată vă roagă, că de o veți găsi și Măria Voastră 
«cuviincioasă, să binevoiți a da Inalta deslegare de 
«aducere la îndeplinire. 


ss. A. Filipescu, C. Cantacuzino, P. Poenaru. 


În urma acestui raport, prin Ofsul Domnitorului Bi- 
bescu, din 19 Iulie acelaș an, se aprobă propunerea, 

cu modificare că se atribue suma de 250 galbeni, iar 
«Dumnealui Şeful Departamentului Credinței, va aduce 
această poruncă la îndeplinire. 


ss. Gheorghe Dumitru Bibescu V. V. 
Șeful Departamentului Credintei. 
ss. Al. Florescu. 


Doctorul Picolo, este menținut în această însărcinare 
până la 1848 și reintegrat în 1849. 

La 1859 în urma înțelegerii dintre Ministerul șco- 
lilor din București și lași, se numește corespondent și 
îngrijitor al bursierilor, profesorul dela Facultatea de 
Drept din Paris, Royer Collard fost Decan. 

Acesta funcționează până la 1865 când moare. In- 
sărcinarea este menținută în buget până la 1870, cui 
însă a fost încredințată, nu am putut află. 

In aceste vremuri bursierii din alte părți erau con- 
trolaţi de agenții diplomatici. Așă la Constantinopol în 
anul 1849 eră corespondent agentul țerii Aristarchi. 

Bursierii din Paris rămânând fără supraveghere dela 
18'70, dau naștere la o mulțime de nemulțumiri, ceea 
ce face ca Ministerul din 1882 să plătească o sumă 
însemnată D-lui Buisson dela Agenția Havas, pentru 
a publică o corespondență oficioasă cu privire la pur- 
tarea bursierilor români din Paris, cu scop de a rea- 
bilità puţin renumele serios sdruncinat din cauza unora 
din ei. 

Această stare de lucruri menținându-se, în anul 1886 
să iau măsuri ca supravegherea să fie mai apropiată. 
Membrii Consiliului permanent de instrucțiune în urma 
călătoriilor ori misiunilor speciale în streinătate, aveau 
obligațiunea să controleze activitatea unora din bursieri, 

după informațiuni culese personal la fața locului și să de- 
pună referate speciale. Legațiunea română din Paris, cum 
şi Decanatul Facultății de Ştiinţe din Paris, au participat 
de asemenea la controlul bursierilor. 

lacă și adresa 17.610 din 10. XII. 1886 [al cărui 
concept este scris de însăși d-l Haret secretar general al 
ministerului pe aceste vremuri] prin care să intervine către 
Decanatul facultății de Ştiinţe din Paris, ca să iea sub 
ocrotirea și controlul său, bursierii Statului dela această 
Facultate. 


«Monsieur le Doyen, 


«Plusieurs jeunes gens de nos compatriotes suivent 
«les cours de la Faculté des Sciences de Paris, étant 
<pensionnés soit par le Gouvernement, soit par lUni- 
«versité de Bucarest. Comme la Gouvernement est em- 
«pêché, par la distance, d'exercer sur ces jeunes gens, 
«la surveillance nécessaire, je prend la liberté, Monsieur 
«le Doyen, de vous prier de les prende sous vâtre pro- 
«tection, en vous enqudrant de leur travaux et en ayant 
«la bonté de me communiquer, quant cela se pourra, 
«si leur assiduité correspond aux sacrifices que leur 
«patrie fait pour eux». 

«Jose compter, M-r le Doyen, sur votre bien veillance 
<à Llegard de ces jeunes gens, qui auront à contribuer 
«un jour, dans une large mesure, à la prosperité d'un 
«pays qui de tout temps, à été lié à la France par des 
«liens de sympathie réciproque. Voici la liste des étu- 
diants en question .... 

«Veuillez agréer, Monsieur le Doyen, lassurance de 
«ma considération très distinguée». 

In urma acestei adrese supravegherea sa menținut 


www.dacoromanica.ro 


714 


până la 1890, de când totul se reduce la rapoarte tri- 
mestriale ori anuale, exigibile bursierilor, sub pedeapsă 
de a nu li se mai liberà sau menține bursa pe timpul 
următor, în caz de netrimetere. 


* 
* * 


In afară de burse și ajutoare nu s'a neglijat a se da 
din când în când și misit de cercetări în streinătate. 
Așă Al. Teriachiu, este primul român însărcinat de 
Domnul Gr. Ghica al Moldovei la Iulie 1851, să meargă 
în Prusia ca să culeagă notițe asupra școlilor și să pre- 
zinte un memoriu asupra sistemului celui mai bun de 
învățământ. 

La 1855 Aga A. T. Laurian din Moldova, este trimes 
spre a studiă organizarea școlilor din Europa. 

La 1857 G. Costaforu din Muntenia, este trimes în 
misie în Europa, ca să studieze organizația gimnaziilor 
din Belgia, Franţa, Italia, Elveţia, Prusia, Saxonia, pe 
vreme de 6 luni și să prezinte un raport. 

Aceasta erà starea de lucruri când, printrun raport 
prezentat Ministrului de Culte în 1884 d-l Sp. C. 
Haret, inspector general al școlilor, face un număr de 
propuneri pentru bunul mers al învățământului. Intre 
acestea, fiind vorba de recrutarea corpului didactic, citim: 
«când este vorba de recrutarea personalului didactic, 
«preocuparea Ministerului nu trebue să se mărginească 
«numai a admite ca profesori pe cei mai capabili, soli- 
«citudinea lui trebue să-i însoțească și după numire; să 
«susțină, să încurajeze pe cei buni, și să le dea mij- 
«loace de a se perfecționă; pe ceilalți să caute ai fn- 
«dreptă și dacă nu poate, să facă tot ce este prin pu- 
«tință pentru a scăpă școala de dânșii. 


«e . . . . . . . . . . . . 

«Insă pentru a ajunge intro zi să avem un număr 
«destul de mare de profesori eminenți, care să facă și 
«educaţiunea didactică a celorlalți, trebue să profităm 
«de experiența țerilor cari au în învățământ un trecut 
«ce ne lipsește nouă. Pentru aceasta ar trebui să se 
«creeze burse de călătorie, pentru profesorii cari se vor 
«distinge mai mult prin știința și aptitudinea lor. De 
«am trimite pe fiecare an, un timp de 6 luni, câte patru 
«cu îndatorirea de a străbate școlile din Germania, Belgia, 
«Franța și Elveţia, de a observă metoadele, de a 
«adună note și material de tot felul, după cari să pre- 
«zinte Ministrului la întoarcere un memoriu detaliat, am. 
putea în timp de 10—15 ani să formăm un cadru 
«de profesori luminaţi, indispensabil pentru regenerarea 
«corpului întreg. 

Ceeace doriă la această epocă, i-a fost prilejuit să. 
înfăptuească cu puțin mai târziu. In adevăr, în anii 
1885 — 1886, sub imboldul Secretarului general, fostuł 
inspector Haret, se trimet în streinătate pentru scopul 
arătat mai sus d-nii I, Bogdan, Virgil Arion, D. A. 
Laurian, V. Mândreanu, G. Lucescu, V. A, Urechie, 
Scurei și C. Meissner. 

In primul său ministeriat ta și în următoarele, măsura. 
aceasta a fost menținută și permanentizată, prevăzându-se 
în bugetul Cassei Școalelor, sumă fixă pentru trimiterea 
pe câte 6 luni, a câțiva profesori (5—6) în streinătate; 
ceva mai mult încă această măsură a fost întinsă în 
ultimul an al celui de al 3-lea Ministeriat al său și la 
Universitate, triinețându-se câte un profesor dela cele 
2 Universități. 

De altă parte din cele aproape 100 burse și misiuni cum 
şi circa 900 ajutoare ce sau servit tinerilor lipsiți de 


www.dacoromanica.ro 


716 


mijloace pentru studii în streinătate, între anii 1882—1911 
menționăm că 65 burse și peste 500 ajutoare au fost 
date numai în timpul d-lui Haret. 


Încurajarea ce sa dat deci tinerilor lipsiți de mijloace 
pentru a-și completă și desăvârși studiile în streinătate, 
devenind astfel factori importanţi în progresul învăţă- 
mântului, din acestă țară, este de netăgăduit și face 
una din podoabele cele mai frumoase ale fostului bursier 
Spiru C. Haret. 

VICTOR ANASTASIU 


Profesor secundar în Bucureşti. 

ADMINISTRAREA INVĂȚĂMÂNTULUI 


Şi în administraţia școalelor d-l Haret a dat directive, 
a stabilit principii, a pus pecetea superiorității sale in- 
telectuale și morale. Legea de organizare a ministerului, 
din Maiu 1910, este materializarea gândului său din urmă; 
din urmă în sensul evolutiv, căci principiile ei fundamen- 
tale au fost puse de mult, din 1886; au prins treptat 
putere de rezistență, au primit forme aplicative și for- 
mulele din 1910 au fost ultimele înțelepte în care pu- 
teau fi întrupate. O lege de organizare a ministerului 
nu este rezultatul unui capriciu de ministru, ci rezultanta 
unei munci și preocupări de ani mulți, întru a potrivă 
aparatul administrativ trebuinţelor permanente ale învă- 
țământului; ea nu e nici definitivă, pentru că vremu- 
rile aduc cerințe noi, oamenii și învățământul se per- 
fecționează și schimbările lor în bine determină și perfec- 
ționarea aparatului administrativ; ea însă poate fi o lege 
bună dacă, cum este în cazul de față, a ținut seamă 
de superioritatea momentană a, elementelor pe cari le 
administrează și cu cari administrează. Innovaţiile in- 
tempestive, chiar când nu isvorăsc dintr'un spirit de osti- 
litate și de reclamă, au vieață efemeră. Uneori înșiși fău- 
ritorii lor le formulează în așă fel că fac imposibilă 
aplicarea lor; ceva turburare la suprafață, care înles- 
nește călcarea legii, dar temeiul ei rămâne neschimbat. 


www.dacoromanica.ro 


718 


Sunt de fapt două categorii 'de funcționari admini- 
strativi în Ministerul Instrucțiunii: cei din biurourile cen- 
trale, și cei de control. 

Pentru cei din birourile centrale, preocupația legiui- 
torului a fost ca să le asigure stabilitate și înaintare 
după merit, după ce vor fi fost numiți tot pe temeiul 
unor calități anume îndeplinite. Principiul numirii și ina- 
intării după merit este de când lumea și, pe hârtie l-au 
mai pus și alți miniștri; dar numai în 1910 se puteă 
pune cu credință că va fi respectat. In adevăr, pe vre- 
muri, în Ministerul Instrucțiunii se aflau așă de mulți 
funcționari numiţi și înaintați fără acest criteriu că, în 
sferele profesorimii se ziceă: «dacă studiile tale nu-ți 
dau drept să fii în vreun serviciu al Țării, te poți face 
funcționar în ministerul nostru». O primă curățire a 
ministerului de astfel de elemente a făcut-o d-l Haret, 
ca secretar general în 1885—88; iar ca ministru, în 
fiecare din cele trei ministere ale d-sale (1897—99, 
1901—904 și 1907—10) și cu deosebire în cel din 
urmă, a avut neplăcerea să repete operația din 1885, 
Între anii 1897 și 911, adică în timp de 14 ani, d- 
Haret a condus ministerul instrucţiunii nouă ani și opt 
luni; acțianea d-sale a fost astfel aproape continuă, în 
tot cazul întinsă; funcționarii calificați au rămas, s'au 
format în spiritul său de muncă și de moralitate. Așă 
că partea din lege priviţoare la funcționarii centrali, venià 
după o stilizare a lor întrun timp îndelungat, după 
fixarea fiecăruia în gradul meritat, după o mai price- 
pută împărțire a îndatoririlor fiecăruia; venià ca o cons- 
fințire a sforțărilor de până acum și ca o protectoare a 
“celor așteptate de viitor. 

Controlul învățământului coprinde pe directorii de 
şcoale, revizorii de clasa JI, revizorii de clasa I, inspec- 
torii, inspectorii generali. Directorii de școale, membri 
de control și revizorii școlari de clasa II constituesc o inno- 
vaţiune de ale cărei rezultate suntem în așteptare. O altă 
innovaţiune cu rezultate reale, practicată în anii 1908—911, 
a fost funcționarea comisiei pedagogice. Doisprezece 
profesori dintre cei mai răsăriți, aveau misiunea să 
se răspândească printre colegii lor din Ţară, să facă 
lecțiuni împreună, să discute, să îndrumeze și să se în- 
drumeze în meșteșugul dăscălicesc. Aleși din diferite 
părți ale Țării, duceau spre periferie gândul dela centru 
și aduceau la centru constatarea lipsurilor de cari sufe- 
riau școalele, necazurilor înpotriva cărora trebuiă susținuți 
profesorii; — și, mai presus, generalizau binele și unificau 
metoadele. Cunoscând pe alții se cunoșteau mai bine 
pe ei inșiși; scop pentru care dispoziţia eră ca, în fiecare 
an școlar, alți doisprezece profesori să iea locul celor 
din anul precedent. Directorii, elemente de control în 
margini bine stabilite prin reglement, și comisia peda- 
gogică element de cercetare, pot fi de mare folos unei 
bune administrațiuni a învățământului care, din cauza 
înmulțirii continue a școalelor, multimii membrilor cor- 
pului didactic şi a lipsurilor de tot felul în vieața școalei, 
cu greu poate fi condus și susținut numai de elementele 
de control tradiționale, Iar revizorii de clasa II, luaţi 
numai dintre învățătorii înaintați pe loc, răspundeau nu 
numai unei imperioase trebuințe administrative dar și 
unei concepții de înalt ordin social: administrarea învă- 
țământului rural prin elemente extrase și trăitoare în 
mediul rural. 

Personalul căruia d-l Haret îi încredințase controlul 

școalelor eră format: a) pentru învățământul primar, 
din şapte inspectori de circumscripție, din doi inspec- 
tori generali, din 33 revizori clasa I și din 52 revizort 
de clasa II; b) pentru învățământul secundar, din trei 
inspectori de discipline severe, 3 de arte și dexterități 
şi din doi inspectori generali; c) pentru învățământul 
profesional, din patru inspectori; d) pentru institutele 
particulare, din patru inspectori ai învățăturilor secun- 
dare și din trei inspectori ai celor primare. In perso- 
nalul inspectorilor se aflau și trei inspectoare a căror 
deosebită preocupaţiune eră educaţia și îngrijirea șco- 
lăreselor în laturea care fatal scapă posibilității bărbă- 
teşti de a o priveghiă. In total 113 persoane de control, 
număr foarte mic, dacă ţinem seamă de mulțimea 
şcoalelor, de resfirarea lor şi de cele peste zece mii de 
membri ai corpului didactic cari trebuesc priveghiaţi, 
îndrumați, conduși, susținuți, Totuș suntem departe dela 
penuria de acum o pătrime de veac când, pentru toate școa- 
lele de atunci, ministrul nu se puteă servi decât de doi 
inspectori și de 16 revizori școlari; și suntem mult mai 
bine și chiar decât în 1901 — 905 când ministerul se. 
serviă numai de doi inspectori primari, de 33 revizori 
de judeţe și de doi inspectori secundari pentru mul- 
tiplele trebuințe cari atunci nu erau cu mult reduse față 
de cele de astăzi. 

Dar ca să se ajungă la legea de organizare a minis- 
terului, din 1910 și la înfiriparea acestui personal de 
control relativ numeros, a fost trebuință nu numai de 
elasticitate bugetară, a fost chiar mai puţină trebuință 
de aceasta. Alte greutăţi au trebuit înfrânte. 

Cine voește să le cunoască, trebue să meargă la ori- 
gină și origina organizării școlare de azi este proiectul 

de lege din 1886—87, întocmit de d-l D. Sturdza ca mi- 
nistru și de d-l Haret ca secretar general. Bunurile do- 
bândite azi au valoare nu numai în ele înseși, ci mai 
ales în comparație cu starea lucrurilor de atunci. Intre 
atunci și acum, sa scurs un restimp de 25 de ani în 
cari lumea n'a stat pe loc și, dacă vom constată că cele 
realizate azi erau dorite dar în neputinţă fde întrupat 
atunci, ne vom convinge că în tot acest timp evoluțiunea 
lucrurilor nu s'a făcut la întâmplare ci stăpânită de o 
idee, iar idea apărată de cel care o formulase atunci; 
mai întâiu apărată prin scrieri și prin înrâurirea natu- 
rală a omului superior care fusese pătruns de nevoile 
reale ale școalei, apoi: înfăptuită prin curgerea a celor 
zece ani de conducere și prefacere radicală a învăță- 
mântului nostru public. 


În expunerea de motive a proiectului de lege din 
1886—87, la capitolele referitoare la administrarea și con- 
trelul învățământului, se constată: că controlul se face cu 
persoane luate din afară de învățământ; că pe membrii în- 
vățământului ocupațiunea aceasta nu-i ademenește fiindcă 
este slab plătită «pentru ostenelile și neplăcerile ce pro- 
cură»; că nu se găsesc Oameni pregătiți științificește 
pentru această ocupațiune, de aceea Ministerul este nevoit 
să se servească chiar și de acele persoane «cu totul 
străine de ale șcealei» ; că, pentru a se înlătură acestea, 
trebue ca ocupaţiunea de control în învățământ să devie 
o carieră; și că,în această carieră să fie chemaţi «dintre 
cei mai distinși membri ai corpuluidi dactic». Proiectul din 
1886—87 n'a devenit lege, însă principiile lui au inspirat 
şi pe alți miniștri, și au fost formulate complet numai 


48 

în legea din 1910. Numai această lege consfințeşte cele 
două principii fundamentale ale expunerii de motive din 


1886—87: administrarea și controlul învățământului să se 
facă prin membri ai corpului didactic și ocupaţia acesta, 
care este o distincțiune, să devină o carieră. In adevăr, legile 
de organizare din 1892 și din 1906 dedeau ministerului 
putință dea numi în inspecțiune și control persoane cari 
nu aparțin învățâmântului, ceeace s'a și practicat, (vezi art. 
51 al legii din 1902 și art. 30 al legii din 1906). Iar 
în administrația centrală, abiă legiuitorul din 1906 sa 
gândit să ceară directorilor și subdirectorilor, ca con- 
dițiune prefesoratul, dar nu în mod exclusiv. Şi în le- 
giuire și în practică, administrarea și controlul învăţă- 
mântului nu erau date numai în seama persoanelor di- 
stinse aparținând corpului didactic. Numai legea din 
1910 a formulat definitiv acest postulat în art. 21 și 27, 
după care nu poți fi chemat în administrația centrală 
sau în serviciul de inspecțiune decât dacă ești membru 
titular al corpului didactic şi practici de cel puțin șapte ani. 
Astfel s'a realizat dorința din 1886—87. Se ziceă atunci: 
«în starea de azi a lucrurilor situația personalului revi- 
zoratului școlar este o adevărată anomalie. Revizorii de. 
diferite grade sunt chemați a controlă pe profesori, a le. 
indică metoadele cele mai bune, la nevoe a le arătă 
cum trebue să predeă; ei se consideră ca ocupând o 
treaptă erarhică mai înaltă decât profesorii puși sub pri- 
vigherea, uneori chiar sub ordinele lor. Cu toate acestea, 
revizorii nu se consideră ca făcând parte din corpul 
didactic și prin urmare, nu beneficiază de avantajele 
legate de această calificare. De aceea în loc ca revi- 
zorii să se recruteze de regulă dintre cei mai distinși 
membri ai corpului didactic, după cum ar fi natural să 

se facă, ei se ieau din contră de cele mai multe ori 
dintre persoane cu totul străine de școală. Astfel se în- 
tâmplă că, în marea majoritate a cazurilor, 1evizorii sunt 
mai străini de ale școalei decât cei pe care sunt che- 
mați a-i controlă» (Exp. motive 1886—87, pag. 17 și 18). 

Pentru a da ministrului putinţa și pentru a-l forță 
să cheme la aceste funcțiuni, pe membrii cei mai di- 
stinși ai corpului didactic, d-l Haret a pus în lege că 
în aceste servicii nu se poate numi decât prin decret 
regal (Art. 31);—a înființat statele personale, în 1901 cele 
pentru școale primare și în 1908, cele pentru învăță- 
mânt secundar și superior, — și a legiferat listele de 
prezentare (Art. 28). Aceste acte și dispozițiuni legale 
sprijinesc și un alt principiu superior. In expunerea din 
1886—87 se ziceă: «Pentru a face posibilă o bună fe- 
crutare a corpului inspectoresc, este indispensabil a pune 
pe revizorii de diferite grade pe un picior astfel în cât 
membrii cei mai destiuși ai corpului profesoral să aibă 
un avantaj a fi chemaţi la inspectorat, în loc de a se 
feri de această dinstincțiune. Trebue ca revizoratul să 
se facă o carieră în care să se poată fixă cineva. 
Numai cu modul acesta vom puteă formă funcționari 
buni și cu experiență, numai astfel revizoratul nu se va 
mai consideră ca astăzi, ca un post de transiţie, în care 
rareori se găsește câte un funcționar mai vechiu» (Exp. 
1887 pag. 17 și 18). Legea d-lui Haret face din ins- 
pectorat o carieră, în înțelesul citatului, luând măsuri 
ca ministrul trecător să nu lase urme de politicianismul 
său în administraţia școalei, să fie chemaţi la demnități 
dintre cei mai dinstinși și, prin fixarea salariilor, (art. 32), 
prin fixarea îndatoririlor (art. 29), a stabilității, adică 
a condiţiunilor de îndepărtare ori pedepsire pentru gre- 

șeli sau incapacitate întâmplătoare (art. 106) și prin 
putinţa de a se ridică cineva dela revizor școlar cl. II 
până la rangul de inspector general (art. 27), este și 
aci în vederile sănătoase din 1886—87: «... a permite 
înaintarea în corpul inspectoresc, dela gradul de revizor 
şcolar până la acela de inspector general, neîntrerupt, 
bine înțeles prin implinirea oarecăror condițiuni de stagiu 
şi capacitate. Prin aceasta serviciul inspecțiunii devine 
o carieră încă și mai întinsă și mai atrăgătoare pentru 
oamenii de merit» (Exp. 1887 pag. 140). 


Numai membri ai corpului didactic în administrația 
superioară și în serviciul de inspecțiune, — serviciul de 
inspecțiune carieră pentru elementele distinse ale învă- 
țământului, — stabiltate, acestea sunt cele trei mari prin- 
cipii ale legi d-lui Haret. Și după cum am văzut, ori- 
gina lor se află în proectul de lege din 1886—87. A trecut 
deci un sfert de secol din momentul formulării acestor 
idei înalte până la acceptarea lor legală. Negreșit că d-l 
Haret ar fi putut face să se voteze această lege chiar în 
1897 — 99, când a administrat pentru prima oară ca 
ministru; dar priceperea vremurilor și a posibilităților 
momentului l-a hotărit să facă întâiu lucrarea grea, lu- 
crarea de pregătirire a elementelor şi numai la urmă, 
legea. Experiența din 1886—87 a folosit. Atunci lumea 
politică chemată să discute și să voteze o astfel de lege 
nu erà pregătită și nu erau la îndemână nici elemen- 
tele cu cari ministrul trebuiă să facă legea viabilă. De 
Sar fi votat, legea ar fi precedat cu atâția ani posibili- 
tatea deplinei ei aplicări; și înlăturarea ei sau schimbă- 
rile rele ce i-ar fi adus vreun ministru nepătruns de tre- 
buințele școalei, mar fi surprins, n'ar fi întâmpinat pro- 

testări. De atunci până acum însă vremea și-a făcut opera 
ei bună așă că legea din 1910 a venit la timp, ca o în- 
cheere firească a unui lung proces de perfecțiune ur- 
mărit, ca deosebire dela 1897, foarte de aproape. Și 
afirm fără teamă că vreun fapt oarecare sar puteă 
ridică împotriva afirmării mele că, dacă în ultimii 14 
ani, ministerul instrucţiunii n'ar fi fost condus de d- Ha- 
ret, legea D-sale din 1910 nici azi nar fi fost po- 
sibilă. Că și astăzi se mai pot găsi persoane conducă- 
toare care să no fi înțeles sau cari, înțelegându-o, să 
nu fi vrut s'o respecte, aș puteă aduce faptul schimbă- 
rilor cu înțeles pur politic ce i sau făcut în 1911; dar 
preocupația mea este alta; este să arăt cum a pregă- 
tit d-l Haret terenul legii din 1910. Lipsesc zice cuge- 
tătorul din 1886 — 87, oameni pregătiți pentru admini- 
strația învățământului. Trebuiau deci pregătiți oameni 
și d- Haret sa aplicat zece ani, cu stăruință și încon- 
tinuu, să pregătească oameni. 


Pregătirea pentru administrația și controlul școalelor 
prezintă două grupe de calități: posedarea solidă a unei 
discipline de învățământ cu un echilibru de cunoștințe din 
celelalte discipline care să te sprijine înpotriva unilaterali- 
tății, cunoașterea metoadelor speciale și familiarizarea cu 
chestiunile curente de pedagogie și de administraţie șco- 
lară,—în al doilea loc, o firească înclinare pentru ocu- 
pațiunea aceasta, care trebue ambiționată numai pentru 
binele ce-l poți face, pentru progresele ce ești în mă- 
sură să le imprimi, pentru izbânda cărora va muncă 
intensă, multă stăruință și răbdare. Pentru «slujba agi- 
tată, pentru neplăcerile și ostenelile pe care le procură 

dânsa în 1886 nu se prea găsiau amatori; în 1912 
însă, cel care o ambiționează, trebue să se simtă că 
are chemare, adecă pricepere, dor de lucru și spirit de 
abnegație și de sacrificiu. 

In ce priveşte dobândirea primei grupe de calități au 
servit, pentru învățământul primar, școalele normale 
de învățători organizate din nou, examenele de înain- 
tare pe loc și școala normală de institutori înființată 
în 1886; pentru învățământul secundar, examenele de 
capacitate instituite prin legea dela 1898. 

Invățătorii, institutorii și profesorii ieșiți din școalele 
normale, din examenele de înaintare pe loc și din exa- 
menele de capacitate au adus un aer nou în școală și 
în înprejurimile ei. Mai stăpâni pe cunoștințe științifice, 
mai îndemânatici în predarea lecțiunilor, cunoscători teo- 
retici și a chestiunilor lăturalnice dar în legătură cu 
școala, ei nu și-au mărginit activitatea numai încre pereții 
clasei, ci sau coborit în curtea școalei, în stradă, în oraș, 
cercetând, discutând și dând soluții tututor problemelor 
de ordin educativ și social care se impun atenției lor și 
au raport cu ocupaţiunea lor firească. Sa născut de 
aci o întreagă literatură școlară, ai cărei purtători de 
condeiu se înmulțesc din an în an. 

lată dar că, întru ce privește superioritatea științifică 
şi inventivă, ministerul are de unde alege, mulțumită 
instituțiunilor înființate și organizate tot de d-l Haret. Ca- 
litățile celelalte nu se pot dobândi prin învățătură teore- 
tică. Trebue să ai sufletul sănătos din fire și, în suflet, 
dispozițiuni de muncă și sacrificiu cari, prin practicare să 
se desvolte. Pentru acest sfârșit trebuește să fii pus în 
condițiuni de muncă priitoare și în contact cu oameni 
cari ei înșiși sunt model de nepregetare la lucru, de 

sacrificiu şi abnegație. D-l Haret ne-a fost un model clasic 
și pentru aceasta. Oamenii de care s'a servit în supra- 
vegherea și conducerea învățământului, nu numai că au 
trebuit să se pătrundă de sufletul d-sale, să-i înțeleagă 
nobleța și adâncimea și să lucreze în consecință, dar 
din acest contact ei înșiși au eșit mai buni, sentiment 
pe care un înalt funcționar il exprimă într'o înpreju- 
rare solemnă astfel: « calitățile le avem dela d-l Haret; 
numai defectele sunt ale noastre». Sentimentul acesta îl 
împărtășesc chiar și adversarii d-sale politici, membri ai 
corpului didactic. In cei zece ani de minister, d-l Haret 
a făcut apel la institutori și profesori fără a deosebi ta- 
berile politice; în directoratul școalelor, în revizorat, în 
inspectorat, în administrația centrală, în consiliul perma- 
nent, în comisia pedagogică a utilizat priceperea și cali- 
tățile sufleteşti ale multora cari nu slujesc aceluiaș ideal 
politic militant. Pentru d-l Haret idealul politic cel mare 
este renovarea minții și sufletului românesc și la urmă- 
rirea acestuia a chemat d-sa pe orice învăţător, institutor, 
profesor pe care l-a văzut, fie că este bun, fie că este 
în stare de a deveni bun pentru urmărirea acestui ideal. 

Listele de prezentare, după care să se recruteze per- 
sonalul de inspecțiune, din această practică și din această 
preocupare izvorâseră. Intocmite de un consiliu la care 
luau parte reprezentanți școlari autorizați prin serviciile 
aduse școalei, din toate partidele politice, ele trebuiă să 
coprindă nume de profesori a căror alegere eră deter- 
minată numai de valoarea lor profesională, de autori- 
tatea lor morală și de rezistența lor la muncă; și astfel 
erau întocmite primele liste care au;fost înlăturate din 
practică, în 1911; iar principiul înalt și nobil al fiin- 
țării lor, scos din lege. 

In momentul aplicării legii din 1910, primul loc devenit 
liber în inspectoratul secundar, d. Haret l-a oferit unui 
profesor care de mult luase poziție 'protivnică admini- 
strației sale școlare. Și profesorul acela a primit să 
lucreze sub conducerea și inspiraţia d-lui Haret, cum mai 
înainte alți coreligionari politici de ai săi, făcuseră cu 
mândrie acelaș lucru. Dintre aceștia cei cari sau de- 
părtat de d. Haret poartă de sigur cu dânșii imaginea 
Patriei așă cum au învățat s'o cunoască în contact cu d-l 
Haret, duc cu ei metoda de lucru a acestuia, se simt 
inferiori că nu pot să ajungă la înălțimea gândurilor d-sale 
și, într'o lume de politiciani cari nwi prețuesc indestul 
pentru că nu-i înțeleg de loc, ei par prin tendințele și 
aspiraţiunile lor, străini, veniți dintr'o altă lume... veniți din 
lumea gândurilor și sentimentelor d-lui Haret. 


Paralel cu pregătirea masselor din care să se poată 
recrută excelenți funcționari de administraţie și control, a 
urmărit d-l Haret și posibilitatea de a se controlă treptele 
de învățământ prin elemente luate din chiar aceste trepte. 

Intre diferitele trepte școlare este o legătură de con- 
tinuitate numai; o treaptă este o lărgire mintală cu ră- 
dăcini în treapta immediat inferioară, dar orizontul în care 
trăește fiecare treaptă este special ei; deci mijloacele 
de perfecționare pedagogică a fiecăreia sunt diferite și cer 
pricepere și desfășurare de energie în măsuri diferite. 
Personalul de control trebue așadar adaptat anume 
treptei în care funcționează și firesc este că un învă- 
țător va fi mai potrivit element de conducere al învă- 
țământului primar rural, decât un institutor, și așă mai 
departe. Starea de primitivitate când toate rangurile de 
învățământ erau încredințate unuia și aceluiaș inspector 
luat dintre profesorii superiori, se asemănă organismelor 

inferioare la care mai multe funcțiuni fiziologice sunt 
încredințate unui singur organ. Această stare trebuià tn- 
lăturată. După o acțiune de zece ani asupra invățăto- 
rilor, institutorilor și profesorilor, în timpul căreia s'a do- 
bândit convingerea că în cercul fiecărei trepte s'au format 
destule elemente capabile, în înțelesul expus, dintre care 
ministerul să poată în libertate alege câte îi trebuesc 
şi pe cele mai de seamă, d-l Haret în 1908 a trecut 
dela tema gândită la practica văzută, creând 52 revizori 
rurali lângă cei 33 urbani, creând 7 inspectorate primare 
şi încredințând revizoratele rurale, învăţătorilor înaintați 
pe loc; iar revizoratele urbane și inspectoratele primare, 
institutorilor. In învățământul secundar aplică acest prin- 
cipiu încă din 1907. 

Dacă acum desfacem din activitatea atât de complexă 
şi intensă a acestui ministru, normele a căror realizare 
a urmărit-o în așezământul administrativ și al controlului, 
patru mai ales isbesc pe cercetătorul pasionat de adevăr: 
funcțiunile de control, carieră în care să se poată fixă ci- 
neva;— întrebuințarea dintre membri distinși ai corpului di- 
dactic numai dintre cei cu aptitudini mai pronunțate pentru 
astfel de muncă; — conducerea și controlarea fiecărui 
grad de învățământ prin persoane luate din sânul ace- 
luiaș învățământ, «să facă parte ca titular din corpul di- 
dactic respectiv»... zice legea din 1910 (art. 27);—înlă- 
turarea preocupării politicii militante dela alegerea funcţi- 
onarilor superiori ai școalei. 


* 
* x 


D-l Haret a stat ministru al școalelor cu începere din 
1897, zece ani, în cifră rotundă. Întreg acest timp comp- 
tează, în istoria desvoltării minții noastre, ca o curmă- 
tură de drum. Omul care comandă cale nouă aveă, să 

înfrâneze apucăturile rele ale trecutului și nu numai să 
formuleze idealuri noui pentru viitor, dar să construească 
întreg aparatul cu care să pună în lucrare și să dea 
început trainic de înfiripare a acelor idealuri. Intr'o 
ţară cu instituțiuni democratice, în 1912 suntem încă 
departe de idealul ca fiecare individ să fie așă de bine 
organizat sufletește încât să contribue în mod conștient 
fa vieața, la prosperitatea statului și a națiunii. Acest 
ideal se poate ajunge prin școală. Până la 1897 puţini 
miniștri să gândiseră la aceasta, și mai puțini avuse- 
seră timp să înjghebeze plan de îndrumare a școalei în 
sensul de a folosi statului și națiunii. Problema nu eră 
prea simplă și cereă, pentru punerea ei în rezolvire, muncă 
de mulți ani dearândul. Cei patru ani de întrerupere 
în activitatea de ministru a d-lui Haret au turburat pu- 
țin bunul mers al lucrurilor începute, dar nu l-au jic- 
nit adânc; căci cei cinci miniștri intermediari au stat 
câte puțin în funcțiune, iar încercările unora de a strică 
n'au izbutit, ci au arătat că soluţiile găsite de d-l Haret 
erau cele bune, de vreme ce ele rezistau și se impuneau. 
Odată proba rezistenței făcută, profesori de toate gra- 
dele și de toate nuanțele politice cari cugetau și ei la 
nevoile imperioase ale Statului, sau apropiat de omul 
superioar a cărei inimoșie, pricepere și muncă dedeă si- 
guranță speranţelor în viitor. Sau apropiat de dânsul, 
l-au secundat când a făcut apel la serviciile lor și, într'o 
împrejurare grea când un ministru amenință să risipească 
tot: bani economisiți, instituții dovedite necesare și să 
ne reîntoarcă la moravurile școlare și administrative mult 
criticate și dispărute de mult, s'au strâns împrejurul d-lui 
Haret în falangă de luptă; iar după victorie au rămas 
alături ca să repare împreună ceeace trecătoarea dar 

împetuoasa furtună stricase. «Revista generală a învăță- 
mântului» în acel moment și din așă concepție s'a în- 
ființat. Se vede de aci aceeaș acțiune puternică asupra 
profesorimii ca și asupra funcționarilor școalei. Acum 
de curând s'a făcut din nou proba, la congresul gene- 
ral din Târgoviște al învăţătorilor când acestia a opus 
an «nolli me tangere» ministrului care năzuiă să-i înde- 
părteze dela activitatea extrașcolară. 

Merită să fie știut isvorul acestei autorități a d-lui 
Haret. În primul loc, ea se sprijinește pe serviciile su- 
perioare ce d-sa a adus erii dela 1882 încoaci, ca 
profesor, ce funcționar superior, ca ministru; pe conști- 
ința ce toți o au că nu i se poate impută nicio întu- 
necime intelectuală, nici o slăbiciune morală; pe marea-i 
iubire pentru binele public și pe perfecta-i lealitate în 
raporturile sale cu oamenii; în al doilea loc, pe me- 
toada dumisale de a administră și de a numi funcțio- 
narii. D-l Haret este convins că ministrul trebue să ad- 
ministreze nu numai cu personalul bugetar, dar și cu 
fiecare membru al învățământului. In cercul său oră- 
şenesc ori țărănesc, învățătorul public este cel mai ne- 
merit element de pus la cale o reformă școlară ori so- 
cială; și, dacă fiecare ar fi pătruns de valoarea operei 
proiectate și de rostul său în îndeplinirea acesteia, ar 
rămâne prea puține din greutățile de învins prin per- 
sonalul de control; de aceea a prins bucuros să stea 
în raporturi de corespondență cu oricât de depărtat și 
smerit ar fi fost cel care-i cereă un sfat, o lămurire. Și 
nu numai cu membrii corpului didactic, dar și cu ori- 
care altă persoană pe care afacerile școalei au interesat-o 
şi sa arătat doritoare de a pune umărul la propâșirea 
instrucției și educației publice. 

In scopul de a pregăti tot mai multe elemente des- 
toinice pentru realizarea idealului nou, d-l Haret ca 
cetățean a întrebuințat propaganda prin scris; ca mi- 
nistru, n'a fost om care să fi probat că are anume apti- 
tudini și pe care să nu-l fi ajutat să le perfecționeze; n'a 
cerut cineva o lămurire, o îndrumare și să riu-i o dea; nu 
i Sa adus o plângere pe care să no cerceteze de a- 
proape; nu i sa semnalat un rău de care să nu se in- 
tereseze immediat ca să dispară; a sprijinit pe cei buni 
şi împilați de oameni și împrejurări, sa muncit să sal- 
veze rătăciții nevinovați, și a fost neîndurat cu îndă- 
rătnicii conștienți, cu acei cari caută în exercițiul ne- 
onest al catedrei lor mijloacele de traiu, înjosind şi în- 
tunecând caracterul profesiunii lor nobile. De aci o în- 
tinsă corespondență care a reclamat o muncă obosi- 
toare dar care l-a pus în măsură să cunoască cum ni- 
meni altul nu cunoaște așă de bine și amănunțit oamenii 
și lucrurile Țării. 

Această cunoaștere i-a dat putinţa să «vadă sub masca 
înșelătoare pe omul cel adevărat»; să nu se lase adică 
să fie influențat nici de simpatiile-i personale nici de 
agitările stăruitoare ale politicianilor. Singura simpatie 
a domniei sale a fost așezământul școlar; unicul criteriu 
în alegerea oamenilor, în îndemnarea lor la muncă, în răs- 
plătire ori pedepsire a fost valoarea individuală a fiecăruia 
privită prin prisma nevoilor școalei și a culturii mmasselor. 
De aceea, cu drept cuvânt, l-au numit „omul scoalei“. 

Când un ministru nou urcă treptele ministerului ins- 
trucțiunii și al cultelor, aceleași scări stau înțesate de 
solicitatori de posturi, institutori și profesori, cari cer 
răsplata unor servicii cu totul străine de ale școalei. 
Aceștia se prezintă însoțiți de scrisori și de protectori 

în carne și oase și, cum posturile sunt puține și soli- 
citatori mulți, ne-a fost dat să vedem câte doi numiţi 
într'una și aceeaș funcțiune. Luni întregi este forfota în 
sălile ministerului și, din slăbiciune ori teamă de a nu 
supără pe unii satisfăcând pe alții, ministrul ține locuri 
vacante ori le umple cu «însărcinați provizoriu», adică 
cu persoane pe care legea nu le primeşte și pe cari 
nici o calitate superioară nu-i îndreptățește la asemena 
ocupaţiuni. Nimic așă ceva, când d-l Haret iea conducerea 
ministerului. Din primul moment, toate locurile vacante 
sunt oferite și ocupate. 

Mașina administrativă nu stă locului nici un moment, 
nici nu e tulburată de incidente neașteptate și nici lucrarea 
ei nu este viţiată de nerespectarea legii. Aceeaș prompti- 
tudine și acelaș sentiment când creează posturi noui, când 
organizează servicii noui. Nu ține seamă de nici o stăruință 
din afară, pentru unul sau altul, de nici o consideraţie de 
ordin străin școalei. In 1908 când a fost să numească pe 
revizorii școlari rurali, a chemat într'o zi din August în 
consiliu pe directorul și sub-directorul învățământului, 
pe inspectorii și inspectorii generali, pe revizorii urbani 
şi, cu statele personale dinainte, a cercetat, sa sfătuit 
şi a întocmit în câteva ore lista noilor aleși. Nici unu] 
din aceștia nu știă că ministrul a hotărit să-i pue cali- 
tățile lui de învățător la o încercare mai anevoioasă și, 
când au primit ordinul de numire, în modesta locuință 
țărănească, îmi spuneau mulți că au simțit că primesc 
nu o slujbă, ci o misiune. Aceeaș metoadă în numirea 
celorlalți funcționari de administraţie și control. Recru- 
tându-i pe toți dintre institutori și profesori, d-l Haret 
oferă funcțiunea aceasta aceluia pe ale cărui aptitundini 
le crede mai potrivite pentru noua ocupaţiune. O scrisoare 

ori telegramă prin care îl întreabă dacă primeşte să-și lepede 
liniştea catedrei pentru neplăcerile funcțiunii; uneori, când 
sa mai servit de om sau crede că devotamentul aceluia 
pentru școală îl va impiedică de a răspunde negativ, nici 
atât. De câte ori nu l-am auzit zicând noului numit: «Noi 
am dispus de d-ta, domnule... fără să te întrebăm». Așă 
gesturi nu le cunosc decât cei chema de d-l Haret. Ei 
au simțit în acele împrejurări că, odată cu funcțiunea ce 
li se încredință, primiau și demnitatea ei. 

Metoda aceasta de a administră înalță pe oameni și 
dă valoare activității lor. Acestei metode datorim con- 
ştiinţa ce o are fiecare învățător public că acolo, în 
colțul lui, nu este un simplu întorcător de foi școlarilor, 
dar că este un frământător de idei și un puitor în va- 
loare a energiilor naționale; că lucrarea lui este părti- 
cică dintrun tot al căru: mers sănătos și desfășurare 
logică se face sub privegherea unei mari personalități 
care are grijă să-l proteagă și să-l înalțe. 


Despre acțiunea d-lui Haret asupra lumii şcolare, un 
fapt și o vorbă. 

Faptul. In ministerul din 1901 — 904, starea pre- 
cară a finanțelor Statului a necesitat cunoscuta curbă. 
Profesorimea a fost cea mai lovită din cauză că ea 
eră şi mai înainte destul de modest retribuită față de 
valoarea muncii ei şi de scumpetea vieții. N'a făcut 
totuș nicio mișcare de protestare, fiecare convins fiind 
că nu se puteă altfel de vreme ce celui mai destoinic 
apărător al ei nu i-a fost cu putință să facă altfel. Tot 
astfel se reduseseră și salariele funcționarilor adminis- 
trativi şi totuși la chemarea d-lui Haret au răspuns 
destui membri ai corpului didactic cari să împlinească 

serviciile ministerului, neuitându-se la suma bugetară 
care poate că nici pentru transporturi nu eră îndestu- 
lătoare. Și, dacă punem că în această epocă sau făcut 
cele mai multe inspecțiuni în învățământul rural și primar 
urban și cele mai multe construcțiuni de școale și lucrări 
de îndrumare spre o nouă vieață a masselor inculte, 
ne putem da seama de intensitatea muncii funcționarilor 
respectivi, de mărimea sacrificiului şi de puterea de ab- 
negațiune a lor. Tot cu mijloace mai mult decât modeste, 
şi totin epoca aceasta, sa înfăptuit și condus adminis- 
trațiile Cassei Bisericelor şi Cassei de Economie. 

Vorba.— Este a unui profesor Universitar. Acel profe- 
sor ocupase în primele două ministere ale d-lui Haret, fun- 
cțiunea de inspector general. In Martie 1908, mini- 
strul îl cheamă într'o funcțiune mult mai delicată, în 
consiliul permanent. Profesorul însă lipsiă din Țară. 
Când s'a prezentat ministrului, acesta l-a întâmpinat cu 
«Noi am dispus de d-ta fără să te întrebăm». 

— „Dumneata, d-le Haret, ai dreptul sa dispui de 
noi ori când vei vrea si ori cum vei găsi de cuviinta“, 
răspunse profesorul. Frază lapidară care exprimă senti- 
mentul tuturor membrilor cum se cade ai învățământului. 

Unei astfel de personalități se datorește legea de or- 
ganizare a ministerului, din 1910. Formulată după ex- 
periență îndelungată și cinstită, ea este clară și sinceră. 
Trebuiă aplicată sincer şi fără prejudecăți politice. Ne- 
respectarea ei va aveă de efect să încredințeze și pe cei 
mai îndărătnici despre superioritatea ei; şi, când timpul 
va pune la locul lor ambițiunile deșarte și pretențiunile 
neintemeate, legea va reveni în cinste și splendoare. 


A. LUPU ANTONESCU. 


Profesor secundar în București. 

CASSA BISERICII 


CE A FĂCUT DL HARET PENTRU 
BISERICA NOASTRĂ NAȚIONALĂ 


In 1896, d-l P. Poni, ministrul Cultelor și Instrucţi- 
unii a înființat Cassa Școalelor, o instituție de cea mai 
mare însemnătate pentru binele învățământului și al 
culturei naționale. D-l Spiru C. Haret, în trei rânduri 
cât a fost ministru bisericelor și școalelor, i-a dat însă 
cea mai mare desvoltare și-a făcut din ea pârghia pu- 
ternică a Ministerului Instrucțiunii. Nu știu, ce ar fi putut 
să facă un ministru la acest departament, mai cu seamă 
în anii de criză financiară de pe la 1901, dacă mar fi 
avut ajutorul acestei instituții!. . 


* 


In 1902,—șease ani după înființarea Cassei școale- 
lor, — d-l Spiru C. Haret înființează și o casă a bise- 
ricii noastre naţionale. Scopul acestei insituțiuni e în 
rezumat următorul: 

a) Să administreze toate fondurile create prin legea 
ei de înființare și prin alte legi, în scop de a con- 
tribui la înflorirea Bisericii și de a-i asigură bunul mers 
și întreținerea materială; 

b) Să asigure conservarea averii mișcătoare și nemiș- 
cătoare a tutulor bisericilor, mânăstirilor și schiturilor 
astăzi în ființă, precum și a tutulor așezămintelor bise- 
ricești actuale și viitoare; 

c) Să controleze administrația averilor bisericilor, må- 
năstirilor și așezămintelor bisericești, oricare ar fi pro- 
veniența acestor averi și ori de cine s'ar administră ele... ; 

d) Să administreze toate averile bisericești și religi- 
oase, care n'ar intră în competința nici unui alt organ 
de administrație, oricărei instituții religioase ar apar- 
ține... ; 

e) Să administreze conform legilor toate fondurile 
acordate prin bugetul anual al Statului pentru admi- 
nistrațiunea bisericească și întreținerea cultului creștin 
ortodox; 

J) Să administreze și să dirigă toate afacerile bise- 
riceşti și religioase referitoare la biserica dominantă în 
statul român, la mânăstiri, schituri, la numirea persona- 
lului bisericesc, fie de mir sau monahal, la înființarea 
de biserici nouă, oricărui cult ar aparține, la ceremo- 
niile religioase de orice cult, precum şi la exercitarea 
cultelor străine în conformitate cu legile în vigoare, cu 
ordinea publică și cu bunele moravuri... 


* 


Prin stabilirea unui asemenea scop, Cassa Bisericii 
are în atribuţiunile ei, tot ce privește biserica noastră 
ortodoxă naţională, ca parte materială, cât și adminis- 
trarea tutulor afacerilor bisericeşti, hotărite prin legi, 
regulamente și canoane. Mai mult: Cassa Bisericii are 
în administrarea ei și afacerile privitoare la cultele străine 
întru cât aceasta s'a stabilit prin dispozițiuni regulamen- 
tare și uz. Cu alte cuvinte, d-l Sp. C. Haret a întemeiat 
o instituție, care să se ocupe în special și în deaproape 
cu toate chestiunile bisericești și religioase, lucrând ne- 
încetat pentru binele și înflorirea bisericii. Ministerul 

41 

Cultelor și Instrucțiunii a fost scindat în două: Cultele 
au trecut la Cassa Bisericii ! 

D-l Haret a recunoscut totdeauna prin viu graiu și 
prin scris marile servicii ce a adus țerii și poporului 
român, biserica noastră ortodoxă națională și a accen- 
tuat cu temeiu, că ea le va aduce imense servicii, fiindcă 
biserica are la îndemână mijloace morale de care nu 
dispune nici o altă instituție și nici chiar școala. 


* 


Să vedem acum ce sa făcut pentru biserică prin 
această instituție, în scurtul timp dela Aprilie 1902 încoace. 

Prima lucrare importantă a Casei Bisericii a fost inven- 
tarierea avutului tuturor bisericilor, fie urbane fie rurale, 
fie mânăstiri, schiturii, episcopii și mitropolii. Pentru fie- 
care biserică se găsește un inventar special în arhiva 
Cassei Bisericii. Inventarul se modifică prin scăderi și 
adaose. 

In legătură cu inventarierea sa făcut apoi controlul 
gestiunilor financiare ale bisericilor urbane întreținute 
de comune'și ale celor cu averii proprii, urbane și rurale. 
Operaţiunea aceasta a fost foarte grea și migăloasă. 
Sau găsit conturi de gestiune neverificate de comune 
de zeci de ani. 

Și când s'au verificat, sau găsit în unele numeroase 
și condamnabile neregularități. S'au găsit chiar averi cu 
totul irosite. Unile din averi rău administrate au fost 
luate în administrarea proprie a Cassei Bisericii și altele 
sunt pe cale de a fi luate. Cassa Bisericii a căutat și 
caută să pună regulă aproape pretutindeni! 

Paralel cu controlul și cu urmărirea averilor biseri- 
cești înstreinate sau necunoscute, Cassa Bisericii a întoc- 

mit un tablou de toate pământurile date bisericilor rurale 
prin diferite legi de împroprietărire, cum și de cele donate 
şi l-a publicat spre finele anului 1904 în lucrarea întitu- 
lată: «Biserica Ortodoxă și cultele streine din Regatul 
român». Tabloul acesta se completează neîncetat, fiindcă 
multe pământuri au fost cotropite sau înstreinate și 
Cassa Bisericii are zilnic procese de revendicare. Dacă 
nar fi venit controlul Cassei Bisericii cu siguranță, că 
aproape toate pământurile sar fi pierdut, încetul cu 
încetul pentru biserică. 

Și pentru ca să se cunoască situația materială și morală 
a bisericilor cu averi proprii, în cercuri cât mai largi, 
Cassa Bisericii a publicat până acum două lucrări, în 
care se coprind date istorice, actele de fondaţie, inven- 
tarul, bugetul, contul de gestiune și altele. 

Una din aceste lucrări e intitulată «Șapte biserici cu 
averile lor proprii» și e publicată în 1904. Alta e publi- 
cată în 1910 și e întitulată «Biserici cu averi proprii», 
seria Il-a. Treptat, treptat, se vor publică și celelalte serii. 


* 


Nu mult dela secularizarea averilor mânăstirești, su- 
periorii mânăstirilor și schiturilor au început să se plângă 
de reaua voință și nedreptățile agenților noștri silvici. 
Se plângeau în deosebi, că an cu an li sa tot luat 
din vetrile mânăstirilor și schiturilor, așă că numai e 
chip să poată trăi. N'au locuri de muncă și pentru pă- 
șunatul vitelor. Aproape toți Miniștrii Cultelor și In- 
strucțiunii au intervenit rând pe rând în favoarea må- 
năstirilor, însă fără nici un rezultat. D-l Haret, după 
energice stăruințe, a reușit în 1904, să se numească o 
comisiune, compusă din administratorul și advocatul 

Cassei Bisericii și din directorul domeniilor statului și 
un advocat şi inginer din partea Ministerului de Do- 
menii, cari să meargă și să fixeze la fața locului ve- 
trile mânăstirilor și schiturilor, odată pentru totdeauna. 
Din diferite motive, luarea acesta n'a putut să se de- 
săvârșească aproape, decât în 1910, mulțumită și d-lui 
Al. Constantinescu, Ministrul Domeniilor. 


* 


Preoții şi învățătorii din comunele cu pământ rural 
nu puteau să cumpere nici, cel puțin, un loc de casă. 
Legea de împroprietărire se opuneă la aceasta. De 
aceea locuiau în case cu chirie și de multe ori în cea 
mai mare mizerie. Sau plâns și ei, dar plângerea lor 
n'a fost ascultată. De abia în 1910, sa votat un proiect 
de lege, prin care se interpretează art. 7 din legea 
pentru regularea proprietăţilor rurale și art. I din legea 
dela 13 Fevruarie 1879 pentru menținerea și execu- 
tarea art. 7 din legea rurală dela 1864, în sensul ca 
«prin cuvântul să/ean şi culhvatori săteni, se înțeleg 
și învățătorii, preoții și servitorii bisericești din comunele 
rurale. Toate înstreinările ce se vor fi făcut în favoarea. 
acestora sunt și rămân valabile». Cu chipul acesta s'a 
dat satisfacție unor vechi plângeri, pe deplin întemeiate. 


* 


Bisericile din comunele urbane împreună cu perso- 
nalul lor sunt întreținute de comune, potrivit legii cle- 
rului mirean, afară de bisericile monumente istorice și 
restaurate, care sunt întreținute de Stat (Cassa Bise- 
ricii), Bisericile din comunele rurale sunt întreținuțe de 
comune, afară de personalul bisericesc (preoți și cân- 
tăreți), care e întreținut de Stat. Multe din comunele: 

urbane nu-și îndepliniau îndatoririle impuse de legi; nu 
plătiau personalul bisericesc la vreme și nici cu su- 
mele prevăzute în lege. Tot așă și comunele rurale. 
Multe din ele dădeau numai câte 10 lei anual pentru 
întreținerea cultului și a bisericii, iar altele nu dădeau 
nici măcar atât. Cassa Bisericii primiă sute și mii de 
plângeri, atât din partea epitropiilor bisericești urbane, 
cât și rurale, în această privință. 

D-l Haret pentru a pune capăt unei asemenea situa- 
țiuni, prezintă în 1909 corpurilor legiuitoare o modi- 
ficare a articolului 50 din legea Clerului. Aliniatul al 
IV-lea din acest articol a fost înlocuit prin următorul: 
«Plata (personalului clerical, a întreținerii bisericilor cu 
cele necesare cultului divin, cum și a întreținerii loca- 
lului) se va face prin Cassa Bisericii căreia comunele 
(urbane) vor remite sumele nccesare în rate lunare : 
mandatarea se va face pe numele parohului sau al de- 
legatului epitropiei». Modificarea aceasta a fost votată, 
și dela 1 Aprilie 1910, sumele ce comunele urbane 
sunt datoare pentru întreținerea bisericilor şi a perso- 
nalului lor sunt prevăzute în budgetul Cassei Bisericii, 
care face plățile în mod regulat spre mulțumirea gene- 
rală a preoțimii urbane. 

In acelaș fel sa procedat și cu comunele rurale. In 
legea comunală, s'a introdus în 1909 un articol, prin 
care comunele rurale sunt obligate să verse Cassei Bi- 
sericii și Cassei școalelor sumele necesare anume fixate 
prin legi pentru întreținerea bisericilor și a școalelor. 
Şi dela 1 Aprilie 1909 plata întreţinerii bisericilor ru- 
rale se face de Cassa Bisericii în spiritul legii și la vreme, 
dându-se din aceste sume în anii 1909 și 1910 și peste 

300.000 lei, ajutoare pentru construcțiuni de biserici și 
case parohiale și pentru reparațiuni. 
* 

Pentru a răsplăti și a încurajă pe preoții rurali cari 
își îndeplinesc în deosebi datoriile pastorale cu cinste 
şi devotament, d-l Haret a introdus în art. 43 din legea 
clerului un alineat în coprinderea următoare: «Parohii ru- 
rali, care au cel puțin o vechime de 15 ani și cari se 
vor distinge prin activitatea pastorală meritorie şi prin 
îndrumarea parohienilor la o vieață culturală .și econo- 
mică, prosperă, vor fi înaintați pe loc. Inaintarea se va 
face după recomandarea chiriarhului pentru câte un 
preot la doi ani în fiecare județ și sporul va fi de 25%, 
asupra lefii ce primeşte». 

Preoții din comunele rurale erau îndatoriţi să supli- 
nească din oficiu şi parohiile vecine vacante, fără să 
primească în schimb pentru serviciile lor altceva decât 
venitul epitrahilului. D-l Haret a hotărît ca preoții cari 
suplinesc asemenea parohii, să primească jumătate din 
leafa locului suplinit sau leafa întreagă, după depărtarea 
parohiei suplinite. Și așă, sa dat satisfacție preoțimii 
rurale și pe această cale, căci numeroase erau interve- 
nirile și plângerile. 

Fondul bugetar anume destinat pentru ajutorarea 
preoților invalizi, a preoteselor văduve și a orfanilor preo- 
ților, fără drept la pensie, a fost ridicat treptat dela 
6.000 lei anual la suma de 40,000 lei. Și l-ar fi ridicat 
d-l Haret și mai mult, dacă mijloacele ar fi permis, 
fiindcă, suferințele sunt prea mari și o inimă simțitoare 
nu poate rămâne indiferentă. 


P 


www.dacoromanica.ro 


743 


Mare ajutor a dat Cassa Bisericii pentru construcțiuni 
de biserici rurale și reparațiuni, pentru cumpărarea de 
vase sfinte, veșminte și cărți, cum și pentru construc- 
țiuni de case parohiale. Sa dat aproape un milion în 
acest scop. Și unde lipsa și sărăcia erau mai mari, 
acolo și ajutorul eră mai bogat. Cassa Bisericii a con- 
struit chiar biserici pe propria-i socoteală în satul. Traian, 
Comuna Săboani din județul Roman și în satul Schitul 
Greci din județul Olt. A cheltuit cu ele aproape 60.000 
lei. In Traian a construit şi o casă parohială cum și 
în satul Qiești din județul Argeș. Multe ajutoare a dat 
și pentru construcțiuni de case parohiale. In anii 1909 
şi 1910 n'a rămas aproape nici o cerere pentru con- 
strucțiuni și reparaţiuni de biserici cum și pentru con- 
strucțiuni de case parohiale, nesatisfăcută. Mai mult: 
Cassa Bisericii prin serviciul ei technic, a întocmit planuri 
tip de biserici cu o turlă, 2 și 3 turle și le-a dat gratuit 
ori unde s'a cerut. 

Pentru reparațiuni și îmbunătățiri la mănăstiri, schi- 
turi, episcopii, mitropolii, biserici întreținute de stat și 
moschee, a dat peste 400.000 lei, afară de marile 
lucrări de la Agapia și Văratec. Tot prin Cassa Bi- 
sericii sa construit catredala episcopală din Galaţi și 
Sa început construirea catredalei din Sulina și a moschee 
din Constanţa. Din propiile venituri și economii, Cassa 
Bisericii a putut să-și construească un local împreună cu 
Cassa Școalelor și cu care a cheltuit singură aproupe 
500.000 lei și a dat și 400.000 lei cu care sa construit 
localul Sinodului și al Consistoriului superior bisericesc, 
A mai dat aproape 200.000 lei și pentru construirea 
Palatului Mitropolitan din Iași. 


* 

Ce a făcut d-l Haret prin Cassa Bisericii pentru 
monumentele noastre istorice religioase se va arătà de 
altcineva. Amintesc numai, că Comisiunea monumen- 
telor istorice a căpătat vieață odată cu întemeierea 
Cassei Bisericii. Până atunci de abia i se știă de nume. 
Acum, prin legea dela înființare și organizare a Cassei 
Bisericii, ea funcționează pe lângă această Cassă, iar 
administratorul Cassei Bisericii e reprezentantul Mini- 
strului pe lângă Comisiune și conducătorul direct al 
serviciului monumentelor istorice. Dela întemeierea Cassei 
Bisericii sa dat pentru lucrările de reparări, conservări 
și restaurări la monumentele noastre istorice aproape 
2 milioane, în afară de sumele ce sau dat de M. S. 
Regele și de Stat pentru lucrările de sub conducerea 
serviciului d-lui Lecomte de Noiiy. 

Pe lângă aceste lucrări, Cassa Bisericii a avut grija 
să alcătuească colecții de studii ale monumentelor și 
anume: fotografii, planuri, desemnuri, acuarele, còpii de 
picturi, mulaje de sculpturi, releveuri și altele, cum și 
să publice un buletin special pentru lucrările comisiu- 
nii și diferite monografii ale monumentelor. Dorința a 
fost și cred că mai este, să nu se găsească monument 
istoric, care să nu fie studiat din toate punctele de 
vedere și să nu-și aibă monografia. Tot ce sa făcut 
până acum la Cassa Bisericii în această privință stă măr- 
turie de un plan de lucrări bine studiat și chibzuit! 

Și ca urmare a unui asemenea plan sa înființat la 
Cassa Bisericii și un muzeu de icoane vechi și de 
alte obiecte bisericești; s'a înființat o bibliotecă cu ti- 
părituri vechi bisericești; sau trimis în străinătate doi 
tineri talentați pentru studierea picturii bizantine; s'a în- 
ființat pe lângă tipografia cărților bisericești o secție 

de iconografie spre a se puteă trimite în satele noastre 
icoane litografiate mai frumos și mai bine lucrate; sa 
început publicarea unui album, executat în cele mai 
artistice condițiuni coprinzând fotografiile neprețuitelor 
tezaure dela mănăstirile Neamţu și Secu. 


* 


Cassa Bisericii, după îndemnul și hotărirea d-lui Haret 
a urmărit de aproape și cu toată stăruința înălțarea 
nivelului cultural și moral în biserica noastră națională. 
Așă, ea a dat ajutoare la unii din cei mai buni licenţiaţi 
ai facultății noastre de teologie pentru a-și completă 
şi specializă studiile la facultăți streine. A trimis peste 
hotare, în țerile locuite de Români, teologi și preoți 
tineri, ca să cunoască starea culturală, morală și eco- 
nomică a fraților noștri și cu îndatorirea de a raportă 
asupra celor constatate. A trimis în Germania pe timp 
de un an pe un preot profesor de religie ca să stu- 
dieze organizația învățământului religios în școalele de 
toate gradele, cum şi activitatea extrabisericească. A 
întocmit o colecție de predici populare pentru toate 
sărbătorile și duminicele de peste an. A prevăzut sume 
necesare pentru începerea retipăririi bibliei în 3 ediţii, 
—o dorință sfântă și veche a bisericii noastre şi a bu- 
nilor Români. Până acum s'au tipărit 20 coale. 

A tipărit importanta şi savanta lucrare a d-lui V. 
Pârvan, profesor la universitatea din Bucureşti, intitulată 
« Creștinismul Daco-roman»; a început tipărirea într'o 
ediție populară a lucrării d-lui D-r I. Lupaș asupra lui 
«Andreiu Șaguna ; a însărcinat pe d-l profesor N. Do- 
brescu să publice un studiu asupra unei însemnate părți 
din trecutul bisericii noastre; a tipărit în 1904 importanta 

lucrare în trei volume a lui Teofilact, intitulată « Trimite- 
rile cele patrusprezece ale slăvitului și prea lăudatului 
apostol Pavel» și traduse în româneşte de Veniamin 
Costache, marele mitropolit al Moldovei și Sucevei. 

A rugat prin Cassa școalelor pe d-l profesor N. forga 
să întocmească o istorie a bisericii noastre, care sa și 
tipărit în două volume. 

Erà și în această direcțiune un anume program întocmit, 
care trebuiă urmărit cu toată energia ! 


x% 


Inainte de 1893, aproape fiecare biserică urbană Și 
rurală își aveă preotul ei. Prin legea clerului mirean, 
s'a creeat însă două categorii de biserici: parohiale și 
filiale și numai cele dintâiu puteau să aibă preoți. Multe 
din bisericile filiale însă se află în cătune, departe de 
centrul parohiei cale de 5—15 km., fără nici un ajutor 
și sprijin religios. De aci numeroase și întemeiate plân- 
geri... 

D-l Haret a înlăturat și acest mare neajuns religios 
pentru populațiunea rurală. Domnia sa a introdus un 
alineat în legea clerului, în următorul cuprins: «In co- 
munele rurale, în aceleași condițiuni de studii (ce se 
cer pentru preoții parohi) se pot face hirotonii de preoți 
ajutători la orice sat sau cătun, care are cel puțin 100 
de familii și care are biserică». 

Populațiunea rurală se mai plângeă încă de un lucru: 
lipsiau candidații de preoție. Cele două seminarii ale 
statului și seminarul Nifon Mitropolitul nu puteau să dea 
atâți absolvenți cu diploma de capacitate, câți trebuiau 
pentru nevoile bisericii. Pentru a înlătură și această 
plângere, d-l Haret a înființat prin bugetul anului financiar 

1908—1909 încă un seminar la Bistrița, Vâlcea, și altul 
în Galaţi, cari au și început să funcționeze cu începutul 
anului școlar 1908—1909. 


+ 


O deosebită grije a avut d-l Haret și pentru ridicarea 
nivelului intelectual și moral al instituțiunilor noastre 
culturale bisericești. Așă, domnia sa a prevăzut în lege 
și în urmă a regulamentat amănunțit felul cum au să 
fie ocupate catedrele de învățământ religios dela semi- 
narii. A urmărit idea, ca la seminarii în deosebi, să 
fie profesori de religie cele mai capabile și inimoase 
elemente din clerul nostru. 

Tot d-l Haret a întocmit prin anume persoane și a 
tipărit prin cassa școalelor manuale didactice religioase 
şi profane pentru întregul învățământ seminarial, o lipsă 
mare, de care se plângeau și profesorii și elevii. A mai 
luat măsuri să se întocmească și să se publice prin a- 
ceeaș cassă, tablouri intuitive religioase. 

Pentru facultatea de teologie a adăogat un alineat la 
articolul 36 din legea clerului mirean, ca studenții fa- 
cultății să fie interni: bursieri sı solvenți. Nu cred 
că e nevoe să insist asupra importanței acestei cestiuni. 

La internatul facultăţii de teologie a construit un local 
propriu de bibliotecă, cu săli de citire și de conferințe 
și cu care sa cheltuit aproape 100.000 lei. 

Biblioteca a fost înzestrată cu numeroase și preţioase 
scrieri religioase cumpărate de cassa școalelor și cu 
cea mai de seamă parte din biblioteca mitropolitului 
Partenie, cumpărată de Cassa Bisericii. 

Cântarea bisericească e una din podoabele serviciu- 
lui nostru religios. Din împrejurări, cântarea aceasta a 

cam decăzut. D-l Haret n'a pierdut însă din vedere nici 
această cestiune. Domnia sa a numit prin Cassa Bi- 
sericii o comisiune de specialişti, care a întocmit un 
regulament și o programă analitică pentru școalele noa- 
stre de cântăreți. Regulamentul și programa au fost în 
urmă studiate de aproape şi îmbunătăţite de Consi- 
storiul superior bisericesc şi astăzi sunt sancţionate și 
promulgate. 

Tot în această direcțiune a tipărit prin Cassa Bise- 
ricii în mii de exemplare «Cântările sf. Leturghii, scrise 
pentru corurile sătești, după melodiile bisericeşti tra- 
diționale» de I. Popescu-Pasărea și aprobate de sf. Sinod. 

D-l Haret a numit apoi pe d-l Popescu-Pasărea și 
organizator de coruri sătești bisericești, care a colindat 
țara și a lucrat prin învățători cu rezultate strălucite. 


* 


Roforma legeii Sinodale prin înfințarea Consistoriului 
superior bisericesc și alte îmbunătățiri e una din cele 
mai mari lucrări ale d-lui Haret, pe teren bisericesc. 
Sau vorbit și sau scris însă atâtea în această privință 
și se va scrie încă şi aici, încât eu anunț numai lu- 
crarea. Adânca mea convingere, întemeiată pe cunoaș- 
terea lucrurilor e, că această reformă, cu timpul, va 
aduce cele mai mari servicii bisericii noastre naționale 
şi țerii. 

Instituțiile pier dacă mau vieață și ideal! 

Cea dintâiu și mai însemnată lucrare a Consistoriului 
superior bisericesc și pe care ţin so amintesc a fost 
întocmirea unui regulament pentru ţinerea conferințelor 
pastorale ale preoților și diaconilor din întreaga țară, — 

regulament ratificat de Sinod și decretat apoi cu de- 
cretul Regal No. 2.075 din 20 Maiu 1910. 

Cine nu știe, cât a profitat școala primară și învă- 
țătorii din întruniriile lor în cercuri culturale și în con- 
ferințe didactice județene? Din discuțiile tovarășilor cu 
aceaș chemare în societate iese lumină și se capătă 
dragostea dc muncă și devotament pentru instituția 
pe care o reprezintă, Numai pe calea aceasta se pro~ 
duce aceă puternică solidaritate de care au nevoie 
oamenii de muncă și de ideal. 

De acum înainte vom vedeă pe preoții bisericii noastre 
întrunindu-se în cercuri culturale și în conferințe generale 
pe județe, sub conducerea chiriarhilor sau a delega- 
ților lor spre a discută despre tot ce privește vieața reli- 
gioasă a poporului și binele bisericii. Se vor trată în 
cercuri și în conferințe subiecte de a pregăti pe preoți. 
să fie buni predicatori, sfătuitori, cunoscători ai învă- 
țăturii creștine ortodoxe, îndrumători către o vieață mai 
bună și să cunoască toate cestiunile privitoare la ac- 
tivitatea pastorală și a celor sociale și economice cu 
aplicări luate din doctrina religiunii creștine și din vieața 
de toate zilele a poporului. 

Intre preoți și între învățători trebue să fie o de- 
plină armonie, o înțelegere și o conlucrare frățească, 
Biserica și școala trebue să fie nedespărțite în acți- 
unea lor. 

Pentru stabilirea în comun a unui plan armonic de 
lucrări, pentru activitatea extrașcolară a învăţătorilor 
și pentru lărgirea activității pastorale a preoților, ținân- 
du-se seamă de nevoile speciale ale localităților, d-l 
Haret, în urma înțelegerii avute și a votului Sf. Sinod 
din 21 Octomvrie 1909, a hotărit ca revizorii școlari 

să se întrunească cu protoereii sub președinția P. P. 
S. S. Chiriarhi, la reședința Chiriarhiei, fiind de față 
și un delegat al Ministerului. Conferințele se vor ține 
odată pe an între 20 și 30 Maiu. Rezultatul desbate- 
rilor se va aduce Ja cunoștința direcțiunii învățământului 
primar de către delegatul Ministrului și la cunoștința 
Cassei Bisericii de către autoritatea bisericească locală. 

lată preocupări și hotăriri pentru binele bisericii și al 
şcoalei! Iată prin ce mijloace se poate lucră pentru 
înălțarea poporului și întărirea țerii! 

Preoțimea noastră și în deosebi cea rurală a apreţiat 
cu toată seriozitatea preocupările d-lui Haret şi l-a urmat 
la muncă cu mult suflet și devotament. 

A intrat în luptă cu toată energia şi perzistența oa- 
menilor convinși și insuflețiți de un ideal... Găsim pe 
preoți pretutindeni în frunte sau alături de învățători la 
băncile populare, la cercurile culturale, la obștii și coo- 
perative, în fruntea comitetelor pentru construcțiuni de 
biserici și școli etc., etc.. De cincisprezece ani încoace s'au 
restaurat şi construit prin energia preoților atâtea biserici 
în sate, câte nu sau construit de 50 ani în urmă. Sau 
umplut satele de biserici și de localuri noi de școli! Şi 
d-l Haret i-a încurajat și stimulat, i-a apărat, când ne- 
voia a cerut și i-a înălțat în fața țerii. Și-a pus sufletul 
pentru ei, ca prin ei să facă numai bine țerii ! 


* 


Din cele spuse până acum în chip sumar rezultă 
cred, că d-l Haret a lucrat pentru biserica noastră na- 
țională, tot cu atâta pricepere, inimă și stăruință ca și 
pentru școală. El poate fi numit deci cu drept cuvânt nu 
numai «omul școalei» ci și «al bisericii». Vor veni 

zile, când roadele năzuințelor și muncii lui obositoare vor 
fi apreţiate după dreptate de toată suflarea românească 
la lumina strălucitoare a adevărului obiectiv, întemeiat 
numai și numai pe preocupări patriotice. Se va vedea 
luminos atunci, că numai spre ce e bun și folositor în 
serviciul obștesc și-a pus el toată energia caracterului 
și puterea superioarelor lui însușiri morale şi intelectuale. 
PETRU GARBOVICEANU 


Profesor secundar în Bucureşti. 

DŁ SPIRU C. HARET ŞI BISERICA 


lată un om în toată accepţia cuvântului. Iată un Mi- 
nistru harnic, cinstit și iubitor de neam. L-am cunoscut 
încă din anul 1884, pe când eră Secretar General at 
Ministerului Cultelor şi Instrucțiunii Publice, care eră in- 
stalat pe acea vreme, în casele d-rului Cheresteni din 
Calea Victoriei, unde tânărul preot Nicolae Nicolescu, 
deservent pe atunci la biserica Albă, eră deseori chemat, 
de d-sa, să primească jurământul funcționarilor noi nu- 
miți în acel minister. 

D-l Spiru C. Haret, domiciliă în acel timp pe strada 
Modei, și îmi aparținea ca enoriaș. Am avut chiar feri- 
cirea să -botez ca preot, pe unicul său fiu, care din 
nenorocire — regret și astăzi — s'a prăpădit așă de tim- 
puriu. Deși lovit de soartă în tot ce avea mai scump, 
a suferit durerea cu resemnare creștinească și încurajat 
de tovarășa sa de vieață, d-na Ana Spiru Haret l-am 
văzut pe d-sa atât ca ministru cât și ca profesor, aler- 
gând în toate unghiurile țerii, pentru a întemeiă școli 
în care să se lumineze fiii poporului și silindu-se a da 
educațiune și instrucțiune tineretului, întocmai cum s'ar 
fi îngrijit să deă acestea, mult regretatului și iubitului 
său copilaș. Munca și devotamentul ce a depus în lunga 
şi neobosita sa demnitate de Ministru, pentru îndru- 

marea învățământului în şcoałe, este mai pre sus de 
orice laudă. L-am văzut și l-am admirat, rezolvând hârtii 
chiar în timpul ședințelor Sf. Sinod, când aci nu erau 
în discuțiune chestiuni mai importante. L-am văzut chiar 
în tren mergând spre Sinaia, cum lucră cu șefii de ser- 
viciu din ministerul său, cu unul până la Ploești, cu altul 
până la Câmpina și cu altul până la Sinaia, pentru ca 
să fie la curent cu lucrările departamentului său. 

Când nu mai eră ministru, l-am întâlnit și l-am văzut 
lucrând cu planșeta pe câmp ca inginer, pentru deli- 
mitarea unor moșii particulare — cum de pildă este moșia 
Potlogi din jud. Dâmboviţa, și altele, — unde, deși chemat 
și plătit de proprietari, spre a le delimită moșiile, totuș 
nu eră lipsit nici aci de simțul de dreptate şi imparția- 
litate, dând fiecăruia partea ce i se cuvine. 

Nici la guvern, nici în opoziție nu l-am văzut ames- 
tecat în afaceri, ce n'ar fi fost de resortul şi compe- 
tința sa, și cari i-ar fi atins măcar cât de puțin dem- 
nitatea de ministru și prestigiul său de om. 

Rabdă şi tace, deși știe multe. Nu cere certificat de 
botez politic oamenilor de treabă și cari muncesc cinstit, 
dar nici nu iartă pe cei cari nu-și văd de treabă și nu 
muncesc cu cinste și devotament pentru carieră. lată 
adevăratul om de stat! 

La începutul carierei sale, îmbrățișase cu mat multă 
căldură școala decât biserica; dar convingându-se, nu 
după multă vreme, că tinda bisericii noastre a fost prima 
școală de cultură și de avânt național, şi că biserica și 
şcoala sunt cele două columne puternice, pe cari se 
reazimă edificiul nostru religios, cultural și național, a 
îmbrățișat cu aceeaş dragoste și căldură și biserica ca 
şi şcoala. Pe când tipăriam în ediții populare: «Vieţile 

sfinților» și alte cărți religioase morale, folositoare de 
suflet, l-am văzut nu odată, ci de mai multe ori, du- 
cându-se în persoană la tipografia Gutenberg, spre a 
se interesă dacă a apărut încă vreo carte, sprea o 
ceti și pe aceasta, și a sorbi din izvorul curat și lim- 
pede al literaturii noastre bisericești, în care s'a păstrat 
limba curat românească, și din care sau adăpat stră- 
moșii noștri în cursul veacurilor bătrâne. 

Nu pot uită emoţiunea și lacrămile de bucurie ce au 
podidit pe piosul creștin și inimosul român lorgu Du- 
mitrescu de lângă Ghergani, când i-am cetit și înmânat, 
la sfințirea unei biserici din jud. Dâmbovița, scrisoarea 
autografă a d-lui Spiru C. Haret și i-am atârnat pe 
piept „Coroana României“, oferită acestui pios creș- 
tin, care a cheltuit din averea sa peste 300.000 lei cu 
tipărirea mai multor cărți religioase, și pe cari d-l Haret 
le-a distribuit gratuit, după dorința acestui creștin, tu- 
turor elevilor din școalele rurale și bibliotecilor școlare 
din întreaga țară. 

L-am văzut acum câțiva ani în urmă, luptând împreună 
cu mult regretatul și vrednicul său colaborator D. A. 
Teodoru, apărând religia strămoșească de uneltirile ve- 
neticilor cari, după ce prin bunătatea și generozitatea 
noastră de inimă, le-am oferit adăpost, și le-am dat loc, 
spre a-și face casă și grădină pe pământul nostru stră- 
moșesc, caută a sări și prădă grădina noastră, și a 
unelti pe fel de fel de căi, contra celor cari le-au dat 
ospitalitate. 

L-am văzut în primăvara anului 1907 iscălind, împre- 
ună cu Ierarhii Bisericii, manifestul prin care chemă 
preoțimea a-și împlini o mare și sfântă datorie, de a 
sfătui poporul, ca să cruțe țara de acel teribil flagel, 


www.dacoromanica.ro 


155 


de care bunul Dumnezeu să ocrotească în viitor scumpa 
noastră patrie. 

În sfârșit, l-am văzut luptând pentru a înfrăți clerul 
superior cu cel inferior și a-l adună la olaltă, spre a 
conglăsui împreună promovarea intereselor bisericii și 
neamului nostru, prin înființarea Consistoriului Superior 
Bisericesc. 

In toamna anului 1910, deși suferind, ma însoțit 
pe un timp friguros, în primele zile ale lunii Noemvrie 
la punerea pietrei fundamentale a frumoasei și monu- 
mentalei catedrale, ce sa ridicat la Sulina, în fața mării. 

Mergând după aceea la M-rea Celic-Dere din jud. 
Tulcea, a vizitat școala „Sf. Ana“ pentru pictura bi- 
sericească, biserica cea nouă, care acum sa învelit, și 
școala de adulte din acea mânăstire, care a fost ridicată 
prin osârdia mea, dar cu ajutorul bănesc ce mi sa 
acordat de Ministerul Cultelor. lar când a auzit pe că- 
lugărițe, în mare parte rusoaice, cetind în biserică şi 
cântând leturghia pe 3 voci, în limba românească, fața-i 
suferindă se înseninase și inima-i tresăltă de bucurie de cele 
ce a auzit și văzut, că se lucrează în scumpa noastră Do- 
broge, fiica României, rătăcită atâtea veacuri prin neamuri 
străine; pentru care la plecarea sa din mânăstire, a oferit 
Maicilor din punga sa suma de 100 lei, după cum le-a 
oferit în vara aceasta și d-l Ministru Arion, când a vi» 
zitat mânăstirea; a cercetat continuarea lucrărilor de 
acolo și a inaugurat școala „Regina Elisabeta“ pentru 
țesătorie națională, școală ridicată pe jumătate din fondul 
oferit de d-l Haret, iar restul oferit de d-l Arion. 

Plecând de aci la mânăstirea Cocoș și văzând o parte 
din vechile chilii ruinate, iar pe călugări mâncând în frig, 
la trapeză, a acordat cu toată bunăvoința suma ne- 

cesară, pentru repararea învelitoarei chiliilor și coșurilor 
şi cumpărarea sobelor necesare la trapeză; fapt pentru 
care întregul sobor la plecarea din mânăstire i-a mul- 
țumit cu lacrămi în ochi, că i-a scăpat de ploi în chilii 
și de frig în trapeză. 

Intorcându-ne la Galaţi și vizitând școala de cântă- 
reți bisericești, a propus Sf. Sinod reorganizarea acestor 
școale și trecerea lor în bugetul statului; astfel că re- 
gulamentul pentru organizarea școalelor de cântăreți şi 
cel pentru ținerea conferințelor pastorale a preoților din 
toată țara se datoresc inițiativei și stăruinței acestui 
distins Ministru de Culte. 

Ce voiu zice de fondurile acordate pentru pictura și 
mobilierul frumoasei Catedrale Episcopale din Galaţi, 
de solicitudinea pentru alegerea terenului, alcătuirea pla- 
nului și acordarea mijloacelor, pentru începerea monu- 
mentalei catedrale dela Sulina ? 

Ce voiu mai zice pentru trecerea în bugetul statului 
a 60 de călugărițe dela mânăstirea Celic-Dere și 10 călu- 
gări dela Schitul Saun cari, până acum doi ani mun- 
ciau la câmp, spre a-și câștigă hrana prin sudoarea 
frunții lor? 

Ce cuvinte de laudă se cuvin acestui mare Ministru 
al țeri și ocrotitor al neamului, că pentru luminarea lo- 
cuitorilor Dobrogeni a oferit mânăstirei Cocoş o tipo- 
grafie, în cere să se tipărească cărți religioase și patriotice, 
pen'ru redeșteptarea sentimentului religios și naţional 
în această parte a ţerii, împestrițată cu neamuri și con- 
fesiuni străine? 

lată motivele puternice cari m'au determinat, ca cu 
prilejul aniversării a 60 de ani de vârstă a d-lui Spiru 
C. Haret, să scriu și eu, smeritul Episcop al Dunărei de 

jos, aceste rânduri, în cari pe de o parte să-mi exprim re- 
cunoștința și admirația pentru tot ceeace a gândit și 
făptuit acest mare Ministru, distins profesor și inimos 
cetățean român, pentru țara și neamul nostru; iar pe 
de altă parte să-l dau ca pildă, spre a fi imitat în muncă, 
cinste și devotament, de toți cei ce aspiră la greaua sar- 
cină de Ministru al țerii. 

Rog pe bunul Dumnezeu, caire în trecutul nostru vi- 
jelios a ocrotit scumpa noastră patrie și a făcut să ră- 
sară din mijlocul neamului românesc bărbaţi geniali și 
patriotici, să păstreze în deplină sănătate, până la cele 
mai departe margini ale vieții pământești, pe acest om 
de seamă, care a fost și este cinevă, — şi să tot ridice 
din sânul neamului nostru asemenea bărbații cu dor 
de ţară și iubire de neam. 


NIFON EPISCOPUL DUNĂREI DE JOS. 

MODIFICAREA LEGII SINODALE, 
FĂCUTĂ DE D- SPIRU C. HARET 


Timp de aproape patru decenii, biserica română sa 
aflat sub regimul legii sinodale din 1872, care prescriă 
felul de alegere al ierarhilor și de conducere al bise- 
ricii. In acest lung interval de timp nu în totdeauna 
însă au fost fericite alegerile căpeteniilor noastre bise- 
riceşti și de multe ori conducerea supremă a bisericii 
noastre a lăsat de dorit. Deaceea, din diferite părți s'au 
ridicat, în anii din urmă, glasuri cari susțineau modifi- 
carea unora sau altora din dispozițiunile legii sinodale 
din 1872, ori adaogerea în acea lege de dispozițiuni 
nouă. Dintre bărbaţii de stat, cel dintâiu care a îmbră- 
țișat, în toată întinderea ei, care a căutat să rezolve 
problema, a fost d-l Spiru C. Haret, fost în mai multe 
rânduri Ministru al cultelor. Pentru bunul mers al lu- 
crurilor în biserică, d-sa a văzut că modificarea legii 
sinodale din 1872 se impune, și "cu toate dificultățile 
ce a întâlnit, prin legea din 1909, d-sa a adus legii 
din 1872 acele modificări, pe cari le-a crezut necesare 
pentru buna stare, propășirea din biserică. La două 
principii mari se reduc, în ultima analiză, modificările pe 
cari d-sa le-a făcut vechei legi sinodale. Aceste două 
principii sunt: 

1. Lărgirea cerci tipibiiay la demnitatile 
de mitropolit și de ALAK bt, deschizând cale 


liberă «tuturor membrilor 1 român», lucru care 
eră oprit de legea din 1872, prin aceea că preve- 
deă ca alegerea mitropoliţilor să se facă numai din 
numărul episcopilor eparhioți, iar a episcopilor numai 
din numărul arhiereilor titulari. Evident că restrângerea 
cercului eligibililor numai la câtevă persoane nu ne da 
posibilitatea de a aveă în fruntea bisericii noastre pe 
cele mai bune elemente, pe cari le-ar fi putut da fn- 
tregul cler românesc. Această restrângere contraveniă 
apoi și vechei practice din biserică, precum și uzului 
din trecutul bisericii noastre. De aceea, prin legea din 
1909, lărgindu-se cercul eligibililor la toți membrii cle- 
rului român, cari, după canoane, pot fi aleşi, sa pus 
temelia progresului în biserică, s'a înlesnit elementelor 
de valoare calea de a ajunge în fruntea bisericii, făcân- 
du-se, bineînțeles, alegerile, numai pe baza muncii și 
a meritului. 

2. Preofimea să-si spună şi ea cu temeiu cuvântul 
în diferite chestiuni bisericești. Sub regimul legii 
din 1872, preoțimea, cu toate că putea să numere, 
și a și numărat, elemente de valoare, nu eră nici 
măcar consultată în chestiuni bisericești, nu-și putea 
spune cuvântul în chestiuni cari o interesă și pe ea 
de aproape, nu puleă să se rostească, printrun organ 
al său, în chestiuni cari priviau bunul mers al lucru- 
rilor în biserică. Ierarhii apoi cari au păstorit în cele 
patru decenii din urmă nu au știut să dea cea mai 
bună îndrumare lucrurilor; pe lângă acestea, între ei și 
preoțime începuse să se nască un antagonism, care nu 
ar fi dat roade bune. De aceea o apropiere trebuiă fă- 

cută între membrii clerului înalt și între membrii cle- 
rului de mir; de aceea o conlucrare a tuturor pentru 
binele și ridicarea bisericii trebuiă să aibă loc. Lucrul 
acesta sa realizat de legea din 1909 prin instituirea 
consistoriului superior bisericesc, alăturat pe lângă sfântul 
Sinod. 

Aceste două principii din legea sinodală din 1909, 
păstrate și aplicate cu sfințenie, pot, de bună seamă, 
deschide o eră de propășire în biserica română, iar celui 
ce le-a înfăptuit într'o lege se cuvine laudă și mulțu- 
mire din partea tuturor celor ce țin la binele și ridi- 
carea bisericii noastre. 


N. DOBRESCU 


Profesor la Facultatea de Teologie. 

CONSISTORIUL SUPERIOR BISERICESC 


In anii din urmă Biserica Română a fost înzestrată 
cu câtevă legi nouă de organizare: /egea clerului mirean, 
legea Cassei Bisericii. și legea pentru înființarea Con- 
Sistoriului superior bisericesc. 

Fără îndoeală, primul pas uriaș pentru rezolvarea stării 
materiale a clerului din regat, a fost legea clerului. Odată 
făcut acest pas, clerul român a căpătat ființă legală în 
stat, a dobândit o nouă vieață, a început să se miște 
treptat într'o altă atmosferă și, în sfârșit, a înțeles că 
trebue să lucreze cu puteri nouă atât pentru promovarea 
intereselor bisericii, cât și pentru desvoltarea morală 
Și economică a fiilor neamului nostru. 

Mișcarea preoților, în bine și cu folos, a deșteptat, 
fără întârziere, atențiunea tuturor oamenilor de bine și 
în deosebi a conducătorilor țerii, cari sau grăbit să le 
dea și alte legi folositoare. 

Intre acestea un loc important îl ocupă egea Con- 
Sistoriului superior bisericesc. Prin ea sa dat posibi- 
litatea preoților să se adune în sfat cu P. P. S. S. Epis- 
copi ai ţerii și împreună să se ocupe de nevoile duhov- 
nicești ale bisericii și ale credincioșilor ei. 

Nici că se poate o lege mai bună și mai eficace ca 
aceasta, pentrucă preoții cari trăesc la țară și chiar la 

oraș, în mijlocul poporului, îi cunosc mai bine, mai te- 
meinic nevoile morale și economice; așă că în sfatul 
cel mare — Consistoriul superior bisericesc — preoții pot 
să aducă, în deplină cunoștință de cauză, toate luminile 
trebuitoare, lumini cari pot să scape din vedere P. P. S. S. 
Episcopi; pot în sfârşit să aducă foloase reale bisericii 
şi neamului. 

Mi se va spune, biserica noastră este episcopală și 
deci mau ce căută preoții în sfatul bisericii. Așă este, 
dar Consistoriul superior bisericesc n'are competența să 
se ocupe de chestiunile referitoare la credință, ci numai 
de chestiunile curat duhovnicești. Dar afară de acestea, 
întrucât ierarhia bisericii creștine ortodoxe este compusă 
din: episcop, preot și diacon, nu înțeleg de ce mar fi 
chemați toți membrii bisericii, prin delegațiune, să se 
ocupe de afacerile duhovniceşti ale ei. 

Nu înțeleg de ce atâta prigonire contra preoților ca 
să nu se adune în sfatul bisericesc cu P. P. S. S. Epis- 
copi! Oare ei nu fac parte din ierarhia bisericii şi nu 
slujesc aceluiaș Dumnezeu și la acelaș altar? Idealul ar 
fi atins tocmai prin conlucrarea tuturor la olaltă și că- 
lăuziți pururea de duhul dragostei evangelice. 

Se poate ca legea actuală să aibă trebuință de mici 
modificări, dar principiul ei este sfânt și folositor. 

In această chestiune s'a scris, pro şi contra, atât de 
mult, incât socotesc de prisos să mai revin asupra lor. 
Opiniunea publică este destul de edificată. 

Ţin să declar şi să afirm, cu acest prilej plăcut, că 
instituțiunea botezată: Consistoriul superior bisericesc, 
are să aducă în decursul timpului roade atât de folo- 
sitoare bisericii, încât nu se pot calculà acum. 

Marele bărbat politic, valorosul fiu al neamului nostru, 

care a înzestrat biserica română cu legea Consistoriului 
superior bisericesc, este d-l Spiru C. Haret. 

Imi plec fruntea cu respect și nețărmurită dragoste 
înaintea Domniei Sale și rog pe milostivul Dumnezeu 
să-l păstreze deplin sănătos, până la cei mai depărtați 
ani ai vieții, pentru folosul sfintei noastre biserici și al 
neamului românesc. 


PR. I. CONSTANTINESCU.LUCACI 


Profesor secundar în București. 

CONSISTORIUL SUPERIOR BISERICESC 


După cum celelalte biserici, în lumea ortodoxă, au 
progresat și progresează din punctul de vedere cultural, 
estetic și administrativ, nu se cuveniă, se înțelege, ca 
biserica noastră națională să rămână în urmă. Până la 
unirea Moldovei cu Valahia, anul 1859, sau făcut în 
decursul vremii, și într'un principat și întraltul, pentru 
sporirea evlaviei și cultivarea a tot ce este frumos și 
folositor, multe acomodațiuni și împrumutări dela alte 
biserici ortodoxe, cum e de pildă: în desvoltarea slujbei 
bisericești; în îmbrăcămintea preoților; în înveșmântarea 
pompoasă a lerarhilor țerii la sfintele slujbe; în pre- 
gătirea candidaților de preoție, nu numai cu studii teo- 
logice, dar și cu cunoștințe profane, ca dânșii să aibă 
o cultură generală trebuitoare timpului; în înființare de 
Consistorii Eparhiale și altele. lar dela unire încoace, 
simțindu-se nevoie a se înființă, în anul 1872, Sf. Sinod, 
neîmmulțindu-se, în acest scop, nici Eparhiile ţerii și nici 
ştirbindu-se cevă din numărul de membri cerut de 
Canoane, pentru completare, s'au legiferat  Arhierei ti- 
tulari; apoi s'a întemeiat Facultatea de Teologie şi s'au 
regulamentat costume clerului mirean, admițându-se pä- 
läria și unele semne de distincțiune; sa făcut Legea 
clerului mirean, introducându-se defensorii ecleziastici; 
şi altele. Toate aceste mai de pe urmă, ca și cele mai 

de demult, efectuindu-se progresiv și în deplină liniște, 
și cu aprobarea tuturor celor bisericești, ca și a celor 
politiceşti. 

Și acum, pe urmă, în anul 1909, avându-se în vedere 
multele nevoi venite cu timpul asupra bisericii noastre 
românești, găsitu-sa cu cale a se înființă și Consisto- 
riul superior bisericesc, adică de a fi chemați și repre- 
zentanți de ai preoților de mir, spre a fi consultați asu- 
pra acelor nevoi și trebuințe, și a fi deci de ajutor con- 
ducătorilor canonici ai bisericii întru vindecarea multor 
rele ce sau arătat și se arată, cum și întru înrădăci- 
narea frumoaselor și mântuitoarelor deprinderi și ocu- 
pațiuni în popor. 

Cunoscută este în deobște multa silință și strădanie 
ce și-au dat și-și dau înalții Ierarhi ai ţerii în îndepli- 
nirea grelei lor misiuni, dar agrul fiind înțelenit și in- 
temperiile multe și variate, Ţara și Biserica, prin con- 
ducătorii și aleşii săi, a chemat și reprezentanți luaţi din 
rândurile preoților. 

Făcutu-s'a o încercare în anul 1865 de a se chemă 
reprezentanții preoțiinei alăturea cu lerahii țerii întrun 
Sinod General, dar alcătuirea-i fiind considerată ca ne- 
canonică, n'a putut dură, și sa înființat Sf. Sinod, în 
chipul cum am zis. 

Totuș, din toate părţile, se auziau cu stăruință sus- 
ținându-se că, întro țară constituțională și după pilda 
altor țeri ortodoxe, e nevoie de a fi chemați și preoții 
de mir spre a fi consultați. Trebuiă însă bărbatul do- 
ririi, omul de stat, care simțind în chip desăvârșit pulsul 
patriotic al vremii, să caute a urmă indicaţiunilor lui. 
Acesta fu d-l Spiru C. Haret, care a făcut o adevă- 
rată epocă la departamentul Instrucțiunii și al Cultelor, 

înscriindu-și o pagină de aur în analele desvoltării cul- 
turale și economice a țerii. D-sa care, pe tărâmul cul- 
turii intelectuale, dobândise până acì meritatul titla de 
om al școalei, și care, în năzuințele de a desrobì eco- 
nomicește populația rurală, fusese ajutat și de preoțime, 
se gândi acum a deșteptă și în treptele mai de jos ale 
acesteia un mai mare avânt și o mai simțită emulațiune 
și pe tărâmul desrobirii morale a poporului, — lucrare 
se înțelege mult mai grea și mult mai anevoioasă decât 
cea intelectuală și economică. D-l Haret proiectă deci 
înființarea Consistorului superior bisericesc și, în acest 
scop, d-sa, cum este și firesc, solicită și avu și con- 
cursul patriotic al Chiriarhilor țerii, afară de unul sin- 
gur, — din a căruia pricină se născură discuţiuni și se 
provocară învinuiri în potriva celor ce-și dăduse ade- 
ziunea și îmbrățișase această operă cu căldură evan- 
gelică și românească. Cine nu ştie însă cu câtă râvnă 
și cu câtă tărie na lucrat și na apărat d-l Ministru 
Haret Consistoriul superior bisericesc; cine nu știe cum 
Sf. Sinod, în frunte cu Il. PP. SS. Mitropoliți ai ţerii, 
a respins neîncetat învinuirile ce se aduceau înființării 
acestei instituțiuni bisericești. Dumnezeu deci, prin aleşii 
săi, a apărat această sfântă instituțiune și o va apără 
şi întări spre slava numelui său, spre binele bisericii 
ortodoxe şi a neamului nostru românesc, cum și spre 
lauda Sf. Sinod și cinstea d-lui Haret și a tuturor celor 
ce l-au ajutat la înfăptuirea acestei salutare opere. 
Să trăească d-l Spiru C. Haret ! 


Economul IOAN ANTONOVICI 


Profesor de religie la liceul şi şcoala secundară-profesională 
de fete din Bârlad. 

DOMNUL HARET ŞI ŞCOALELE 
CĂLUGARIȚELOR CATOLICE 


Una dintre numeroasele chestiuni grele și delicate 
pe cari le-a rezolvit în cel mai mulțumitor chip d- 
Spiru Haret, în timpul cât o fost ministru, este și ches- 
tiunea școalelor catolice. 

Incă din 1867 congregațiunea călugărițelor catolice 
«Notre Dame de Sion» a înființat în Galaţi o școală 
particulară de fete. Acesteia i-a urmat apoi o a doua, 
în lași, şi o a treia, în București (1896). 

Conducătoarele și personalul acestor școale au știut 
să atragă din ce în ce mai mult și prin tot felul de 
mijloace un număr considerabil de fete, cari să-și facă 
educațiunea și instrucțiunea în școalele lor. E de notat 
și de regretat că marea majoritate a populațiunii șco- 
lare a acestor școale a format-o și o formează fiicele de 
Români, nu numai din stratul de sus al societății, ci 
și din cel mijlociu. Sau găsit chiar preoţi, și încă din 
cei dela țară, cari și-au dat fetele să învețe în aceste 
institute. Erà, şi mai e încă în capul multor naivi, ideia 
greșită, că acolo se învață mai mult și mai bine ca în 
școalele statului și ca în pensioanele româneşti de fete, 
că se dă educațiune mai aleasă, că școalele călugări- 
ţelor papistașe ar fi școale de elită. 

Incurajate și ajutate din toate părțile, atât bănește, 
cât și moraliceşte, călugărițele sau pus pe lucru, au 
pâșit cu hotărire spre înfăptuirea planului lor, care nu 

erà de a da lumină și bună creștere fiicelor de Român, 
ci de a le prinde în mrejile lor viclene, de a le face să 
părăsească religiunea strămoșească și să îmbrățișeze 
catolicismul. Fățarnicele maici își îndreptau deosebita lor 
luare aminte și-și dan toate osteneala casă conver- 
tească mai ales pe fetele de bană familie, cu un nume 
mare și cu avere cât mai multă. Nu erau neglijate însă 
nici cele mai sărace, căci și acestea, convertindu-se, 
şi multe din ele călugărindu-se, aduceau însemnate ser- 
vicii congregațiunii în urmărirea scopului de propagandă. 
Mijloace din cele mai de osândit, lipsite cu totul de 
scrupul și pline de rafinerie, au fost întrebuințate, spre 
a puteă influență asupra fragedelor suflete ale tinerelor 
vlăstare și a le hotărî să urmeze voința perfidelor pes- 
cuitoare de suflete și vânătoare de avuţii. Câte ființe 
nevinovate n'au căzut victimă acestor curse! Câte fa- 
milii românești au fost și sunt încă îndurerate de în- 
streinarea de ele, de ducerea pentru totdeauna în strei- 
nătate, de îmbrăcarea vălului negru al călugăriei, sau 
de dispariția fără urmă a câte unei tinere fete din sânul 
lor! Câte milioane, in bani sunători sau în efecte, și câte 
averi românești mau trecut în stăpânirea congregațiunii 
de pe urma tinerelor Românce trecute la papistășism 
prin ademenirile călugărițelor din congregațiunea Notre 
Dame de Sion! 

Dacă manoperele de convertire nu izbutesc, bunele 
maici se mulțumesc şi numai cu simpatia ce ştiu să 
infiltreze în inimile elevelor lor, cari — după ieșirea din 
şcoală, căsătorindu-se și devenind mame — vorbesc de 
bine școalele călugărițelor, își dau fetele și indeamnă 
şi pe alte mame să-și dea de asemenea fetele să învefe 
la călugările. 

Succesul pe toată linia obținut de călugărițe timp de 
mai multe decenii le-a fácut să devină îndrăznețe. sà 
nu mai țină seamă de datoriile ce au față de țara care 
le-a oferit o ospitalitate atât de largă, și să nesoco- 
tească legile și autoritățile școlare. 

Astfel, ele au deschis în institutele lor, fără nici o au- 
torizare, tot felul de școale și chiar un /ofe/ garm; 
și-au făcut programe de studii după bunul plac și 
potrivite cu scopul lor de prozelitism; au neglijat cu 
totul învățământul geografiei și istoriei patriei, precum 
și al religiunii ortodoxe, care în semn de batjocură eră 
predat de ele însăși; au căutat să atrofieze în sufletele 
copilelor sentimentul naţional și să le infiltreze chiar sen- 
timente antinaționale; au mers cu îndrăzneala și neso- 
cotința până să ne insulte și dinastia domnitoare, numind 
pe Maiestăţile Lor Regele și Regina, Monsieur et Ma- 
dame Charles; au tratat necuviincios pe inspectorii și 
inspectoarele școlare, cari s'au dus să inspecteze şcoalele 
lor; au răspuns obraznic la ordinele ministeriale sau nu 
le-au dat nici un răspuns, etc. etc. 

O astfel de stare de lucruri nu puteă și nu trebuiă 
să fie tolerată. Trebuiă să se pună cât mai curând capăt 
acestei îndrăzneli nerușinate și fără pereche în istoria 
neamului românesc din partea unor streini adăpostiți pe 
pământul nostru. Trebuiă, căci altfel ar fi fost o înjosire 
și umilire națională. Totuș nici un ministru de Culte 
și Instrucțiune, până la d-l Haret, nu s'a ocupat serios 
de această chestiune atât de importantă. 

D-l Haret, îndată ce a luat cunoștință de neregulele 
ce se-petreceau în școalele călugărițelor, a trimis con- 
ducătoarelor lor (12 Iulie 1904) un ordin sever, prin care 
le puneă în vedere: să se conformeze în totul regulelor 

cărora sunt supuse școalele particulare, în ceeace privește 
cursurile, examenele, personalul didactic etc; să predeâ 
în limba română cursurile de religie, limbă maternă, 
istorie și geografie; să însărcineze cu predarea religiei. 
pe un preot ortodox sau pe o altă persoană ortodoxă 
cn suficientă cultură teologică, și să înceteze cu desă- 
vârșire orice încercare directă sau indirectă de a influ- 
ență asupra elevelor ortodoxe, pentru a le face să treacă 
la catolicism. 

Pentru îndeplinirea acestei din urmă dispozițiuni s'a 
impus fiecărui institut ca să angajeze câte un preot orto- 
dox, care să se ocupe de educațiunea religioasă a elevelor 
române ortodoxe și sa pus obligațiunea ca aceste eleve să 
fie duse regulat, Duminica și sărbătoarea, la cea mai apro- 
piată biserică ortodoxă, spre a ascultă sfânta leturghie. 

In termen de zece zile conducătoarele institutelor tre- 
buiau să răspundă ce anume măsuri au luat pentru adu- 
cerea la îndeplinire a acestui ordin ministerial. 

Răspunsul sa dat la timp, dar n'a fost satisfăcător. 
Călugărițele, socotind că lucrurile vor merge tot ca 
până aci, au invocat tot felul de pretexte pentru cari 
nu se conformaseră în trecut legilor și regulamentelor 
școlare și au făgăduit că li se vor conformă în viitor. 

D-l Ministru Haret nu s'a mulțumit însă cu aceasta, ci 
întrun alt ordin (No. 42.019 din 2 August acelaș an) le-a 
explicat cum înțelege d-sa să se aplice dispozițiunile din 
ordinul său anterior, acordându-le un nou termen de 
cinci zile, în care să răspundă la al doilea ordin al său. 

Nici de data aceasta călugărițele n'au înțeles cu cine 
aveau a face și—potrivit tacticei lor din trecut—n'au 
mai răspuns nimic, crezând că ministrul va cedă nume- 
roaselor stăruințe ce se puneau pentru a lăsă în pace 
pe bietele maici și a face uitată chestia școalelor lor. 

Ministrul însă n'a ținut seamă decât dc ceea ce-i dictà 
luminatul său patriotism și conștiința datoriei ce-i im- 
puneă înaltul post ce ocupă în stat, și a trimis în jude- 
cata Consiliului permanent al instrucţiunii pe conducă- 
toarele celor trei școale ale călugărițelor catolice. 

Procesul a durat mai mult de o săptămână (in prima 
jumătate a lunii Septemvrie, 1904). Răposatul D. A. 
Teodoru—fost Secretar General al Ministerului Instruc- 
țiunii, iar pe atunci inspector școlar—eră însărcinat cu 
susținerea acuzațiunii, iar cunoscutul istoric și academi- 
cian, d-l Alex. D. Xenopol, eră apărătorul călugărițelor. 
Sau dat atunci pe față lucruri cari trebue să umple de 
indignare și revoltă pe orice bun Român și să ne facă 
să roșim cu toții de nepăsarea și de prea multa toleranță 
de cari am dat dovadă dela cei mai de sus și până la cei 
mai de jos din țara aceasta, față de cele trei focare de 
propagandă subversivă împotriva neamului nostru și a 
religiunii strămoșești. Sau petrecut chiar scene sfâșie- 
toare. O doamnă, chemată ca martoră, a povestit cu 
lacrămile în ochi şi cu durerea în suflet, cum unica ei 
fică—care fusese dată să învețe în institutul călugărițelor 
din Galaţi—a fost răpită de călugărițe, cum a căutat-o 
la institutul din lași — travestită în lăptăreasă — și prin 
teri streine, dar n'a fost cu putință să-i dea de urmă. 

Consiliul permanent în majoritate (d-nii C. Dimi- 
trescu-lași și I. Bianu) a hotărît închiderea institutelor 
pe cel puţin un an și retragerea autorizării de funcționare. 

Hotărtrea eră absolut dreaptă și pedeapsa propusă 
de consiliu pe deplin meritată. Totuș d-l ministru Haret, 
spre a închide gura celor cari îl acuzau că lucrează cu 
pornire împotriva călugărițelor și spre a le ridică aces- 
tora orice motiv de a se plânge că sunt persecutate, 

n'a aplicat pedeapsa propusă de Consiliul permanent, 
ci le-a acordat o nouă păsuire de două luni (10 Oc- 
tomvrie—10 Decemvrie), pentru ca tustrele institutele să 
se pună în regulă față de Minister, în ceeace privește auto- 
rizarea de funcționare a întregului personal, programele, 
orarele, listele complecte de cărți şi autorizarea de func- 
ționare a fiecăreia în parte, din secțiunile din care se 
compun aceste școale. Odată cu aceasta se retrase au- 
torizația de funcționare conducătoarei institutului din 
Galaţi şi a celui din laşi, cum și altor câteva călugă- 
rițe profesoare. 

Acestor dispozițiuni călugărițele s'au supus fără să 
mai crâcnească, pentrucă abiă acum văzură ele că nu 
se pot jucă cu un ministru ca d-l Haret. De unde altă- 
dată răspundeau în scris ministerului că în veci nu va 
călcă picior de preot ortodox peste pragul şcoalelor 
lor, acum nu numai că primiră ca profesori de religie 
şi educatori în privința religioasă ai elevelor ortodoxe 
pe preoții designaţi de minister, ci se conformară tuturor 
dispozițiunilor de cari mai înainte nu voiau să audă. Cât 
de înțeleaptă a fost procedarea d-lui ministru Haret și 
cât de salutare au fost urmările ei se vede cu prisosință. 
din faptul că dela 1904 şi până acum școalele catolice 
nau mai dat de lucru ministerului. 

Meritul d-lui Haret este cu atât mai nare în această 
chestiune, cu cât domnia sa a avut de luptat cu greu- 
tăți mari şi de multe feluri și de învins piedici serioase 
cari i se puneau din diferite părți. Laudă și cinste lui L 

I. MIHĂLCESCU 

ROLUL DEFENSORILOR ECLESIASTICI 
IN TIMPUL CÂND D+ SPIRU C. HARET A 
FOST MINISTRU 


Prin legea clerului mirean din” 1893, între persoa- 
nele de control bisericesc (circa sacra) sa prevăzut și 
Defensoru eclesiastici, ca reprezentanţi ai Ministrului 
Cultelor, și cu anumite atribuțiuni, prevăzute în lege, și 
mai bine definite prin regulamentul de punerea în apli- 
care a acestei legi. 

La înființarea acestor organe de control, legiuitorul 
din 1893 de sigur că a fost împins de necesitatea, ca 
Statul, care de aici înainte și-a luat în grija sa între- 
ținerea bisericilor și a personalului respectiv, în special 
a bisericilor dela parohiile rurale cu personalul deser- 
vent, să exercite dreptul său de control și anume: dacă 
legile și dispozițiunile ministeriale se aduc la indeplinire 
de acei ce sunt puși să le execute, nu numai cu pri- 
vire la partea materială a parohiilor, dar şi la partea 
morală a preoților și celuilalt personal deservent. Atri- 
buţiunile defensorilor eclesiastici sunt prevăzute în cap. 
HI din legea clerului mirean și în mod amănunțit ară- 
tate în art. 67—79 inclusiv din regulamentul de aplicare 
a legii. 

Conservatorii de toate nuanțele, atât prin întruniri 

publice cât și prin gazete, au făcut o mare larmă pe 
chestiunea necanonicității legii Consistoriului superior 
bisericesc, opera partidului liberal, fără să se poată pre- 
ciză în mod serios necanonicitatea. D-l Spiru C. Haret, 
care este un mare și bun romîn și un bun creștin, dar 
fără să trâmbițeze, râvnitor de progresul și înălțarea 
sfintei noastre biserici — pavăza naționalității — a che- 
mat la lucru pe tot clerul mirean, pe cuvioșii monahi 
prin reprezentanții lor, precum și pe aleșii instituțiunilor 
de cultură bisericească, ca împreună cu Sf. Sinod să 
realizeze o măreață operă. 

Dacă ar trebui să se numească necanonică o lege 
şi cu drept cuvânt, este legea clerului mirean din 1893. 
Din mulțimea de articole din regulamentul legii și pe 
care le au la îndemână defensorii eclesiastici, ca repre- 
zentanți ai Ministrului pentru a face întrebuințare ori 
când, pomenesc numai Art. 79. Prin acest articol se 
dau defensorilor eclesiastici puteri, care sub raportul ca- 
nonic, sunt numai de competența șefilor Eparhiei. 

»Defensoru vor priveghiă asupra obligaţiuni preo- 
„Hlor de a îndeplini pe rând oficiile religioase, în 
„diferitele biserici ale parohiilor“. 

Asupra cui deci trebuiă îndreptată învinovățirea? Asupra 
Ministrului și implicit asupra guvernului din 1909, autorul 
legii consistorului superior bisericesc, sau asupra acelui 
din 1893, autorul legii clerului mirean? Unde este ne- 
canonicitatea ? Un amestec și deci o impietare a drep- 
turilor ierarhice, din punct de vedere administrativ bise- 
ricesc a unui funcționar laic—ca defensorul eclesiastic — 
nici că se mai poate. Prin alineatele de sub art. amintit 
până la 9 inclusiv, defensorilor li se dă dreptul ca ori 
când, să dea în judecata bisericească pe acei preoți, 

cari, nu că nu vor fi la înălțimea misiunii lor preo- 
teşti, dar să satisfacă pe cutare personaj politic, fără 
insă ca chiriarhul respectiv să aibă dreptul de a se 
opune la aceasta. Aș puteă cită chiar persoane, din 
acele ce ocupă astăzi demnități însemnate, dar mă 
opresc — cari în dorința de a aveă pe preoții de pe 
moşii numai pentru interesele lor, acelora ce le stau dim- 
potrivă — conștienți de însemnătatea misiunii lor, le 
înjghebau numaidecât un denunț la minister cu învino- 
vățiri, unele mai neîntemeiate decât altele și imediat și 
un defensor eclesiatic în localitate. Am cercetat multe 
cazuri de așă natură și niciodată nu m'am-potrivit rău- 
tăților, nefiind astfel vederile Ministrului pe care-l repre- 
zentam. 

Ori de câte ori partidul Conservator a deținut puterea, 
legea clerului prin defensorii eclesiastici a fost aplicată 
ca instrument politic. 

Nu odată acești funcționari în loc de a ajută pe mi- 
nistrul respectiv în toate cestiunile referitoare la bunul 
mers al intereselor bisericești și la îndeplinirea rolului 
pe care-l are preotul în mijlocul păstoriților săi, au fost 
transformați în agenți politici. In nenumărate rânduri și 
mai ales în timpuri de alegeri, am avut nefericirea să-i 
văd cutreerând orașele și satele pentru a face prozeliți 
dintre preoți, punându-se la dispozițiunea persoanelor 
politice și satisfăcându-i, când preotul nu i-a servit in- 
teresele. 

Unii defensori, pentru interese politice au mers până 
acolo, că sau făcut apărătorii unor preoți, dovediți de 
Serviciul contab. Casei Bisericii și de Inalta Curte de 
Conturi, că şi-au însușit din banii bisericilor unde 
erau parohi. Deşi faptele erau perfect dovedite, înaintea 

consistoriului, defensorul a cerut achitarea, contrar pă- 
rerilor revizorului eparhial, care a cerut pedepsirea. Ce 
să facă defensorul? aveă doi prefecți pe capul său. 

D-l Haret a înțeles cu totul altfel rolul defensorilor. In 
îndeplinirea atribuţiunilor, prestigiul lor, întru nimic să nu 
fie atins, și in aplicarea legii clerului, autoritatea cano- 
nică a P. P. S. S. Episcopi și I. I. P. P. S. S. Mitropoliţi 
să rămână neșştirbită. 

După cum am amintit mai sus, sub toate mini- 
sterele d-lui Haret, neîntrerupt, am avut cinstea să 
fiu defensor eclesiastic, deci mai bine de 11 ani. Ba 
în ministerul cel dintâiu din 1897, până la 99, eram 
singur în toată țara. Niciodată, nici măcar să ín- 
țeleg nu mi sa dat, că în anumite împrejurări trebue 
să servesc și partidul, lucru ce mi l-a confirmat și 
ceilalți colegi. Eram în adevăr organ de controlor al 
preoților, dar peniru vederile lor politice manifestate 
chiar și în public contra partidului liberal, nu le-am 
cauzat nici un neajuns. Așă am înțeles noi rostul nostru, 
pentru că așă erau și vederile d-lui Haret. Activitatea 
extra-bisericească eră ținta sa, şila aceasta ne-a cerut 
foarte mult și sprijinul nostru pe care J-am dat din toată 
inima. Voiă ca preoții să corespundă sfintei lor chemări 
de a fi lumină a lumi şi sare a pământului. Șt 
că la aceasta nu se poate ajunge decât prin învățături 
folositoare poporului; prin servicii regulate la biserică; 
prin credință în tot ceeace propoveduește; printr'o 
pirtare corectă față de toată lumea cu care ar veni în 
contact; prin respectul legilor și a autorităților constituite 
în stat; prin hărnicie, economie și cumpătare, ca astfel 
să fie pildă vie pentru toți păstoriții săi. 

Ori de câte ori am avut ocaziunea să vorbim cu d-l 

Haret asupra diferitelor afaceri de serviciu, ne sfătuiă 
și ne puneă chiar îndatorire, de a nu fi jandarmii preo- 
ților, de a nu le aduce nici o jignire și în anchetele pe 
care le facem să nu punem patimă. Față de înalții ierarhi 
să avem tot respectul ce li se cuvine și prin felul nostru 
de a procedă să nu punem în conflict ministerul cu 
autoritatea bisericească, căci o administrație bună și fo- 
lositoare pentru țară și biserică, se face numai atunci, 
când ambele puteri—ale statului și bisericii merg mână 
în mână, ajutându-se una pe alta și urmărind acelaș 
țel—înă/farea bisericii şi prin aceasta binele și feri- 
cirea țerii. 

Acesta ne-a fost programul în tot timpul defensora- 
tului de sub ministerele d-lui Haret și pe care l-am exe- 
cutat cu dragoste. 

Activitatea extra-bisericească a preotului pe tărâmul 
moral-economic și de luminător al poporului, a fost ținta 
de căpetenie a d-lui Haret și la realizarea căreia a cerut 
și sprijinul defensorilor. 

D-sa a înțeles, că rolul preotului în parohia sa nu 
este numai de a face slujba la biserică; de a boteză, 
cunună și înmormântă etc., ca să trag beneficii ma- 
teriale, ci să se întindă mai departe, de a fi un factor 
însemnat de progres și civilizație în mijlocul parohie- 
nilor, atât cu cuvântul cât și cu fapta. 

Cu câtă dragoste și mulțumire sufletească nu ne 
vorbiă de unii preoți cari i-au înțeles gândul și câtă 
veselie nu-și manifestà, că sămânța aruncată a căzut pe 
pământ bun, pentru care le-a acordat și diferite distinc- 
țiuni. Urmând imboldul său, ne-am pus toate silințele 
ca preoții să fie cu adevărat părinții duhovniceşti ai 
creștinilor, învățătorii neclintiți ai dreptei credințe; con- 

ducători iscusiți de suflete și povățuitorii statornici 
în mijlocul parohienilor, pentru a puteà deșteptă cu mai 
multă înlesnire şi fără întârziere în ei marele sentiment 
al iubirii de neam, al dragostei către aproapele, al 
grijii de familie şi al datoriei ce cu toții avem în 
fața lui Dumnezeu. De a ne supune cu bunăvoință 
și credință legilor țerii și a ajută cu căldură și dreaptă 
judecată la a lor împlinire. Am stăruit ca preoții să 
ajungă a fi pildă frumoasă și luminoasă creștinilor în- 
credințați păstoririi lor, după cuvântul Sfintei Evan- 
ghelii: «Aşà să lumineze lumina voastră înaintea oame- 
nilor, ca să vadă lucrurile voastre cele bune și să mărească 
pre Tatăl vostru cel din ceruri» (Math. Cap. V vers. 16). 
Prin îndemnul și măsurile luate de d-l Haret, unii preoți 
înțelegând cursul vremurilor, în unire cu învățătorii sau 
pus pe muncă fără preget, care a dat rezultatele cele 
mai strălucite. Unele sate şi-au schimbat cu desăvârșire 
fața prin înființarea a o mulțime de instituțiuni folosi- 
toare țărănimii, ca bănci populare, cooperative, dife- 
rite societăți, etc., cari au adus o înviorare și o deştep- 
tare a satelor cu privire la credința strămoșească. 
D-l Haret și-a arătat toată dragostea, înființând un număr 
mare de parohii. D-sa a rupt zăgazul care prin legea 
clerului dela 1893 impiedecă înființarea de parohii, limi- 
tându-le la o cifră peste care cu mare greutate se puteà 
trece. O mulțime de sate cu numărul îndestulător de 
credincioși erau lipsite de preoți. In Dobrogea și mai 
ales în părțile muntoase ale țerii, unde în timpuri 
rele comunicațiunea este foarte anevoioasă s'au înființat 
cele mai multe parohii. Lipsa parohiilor și deci a preo- 
ților slăbiă credința, ceeace erâ un pericol mare pentru țară. 
La administrația Casei Bisericii se găsesc dosare 

întregi cu plângeri sfåşietoare de-ale locuitorilor cre- 
ştini, că de ani de zile nau auzit cuvântul lui Dum- 
nezeu în biserică şi nici nau văzut pe preot în satul lor; 
că mor pruncii nebotezați și cei în vârstă nemărtu- 
risiți și neîmpărtășiți; că chiar cei morți stau zile fn- 
tregi neînmormântați, până ce ajung în putrefacție, 
din cauza lipsei de preot, sau a prea marei îndepărtări 
și mai ales pe timpuri anevoioase. 

Și în această direcțiune concursul defensorilor i-a fost 
prețios. Toate plângerile locuitorilor au fost cercetate 
la fața locului comunicând rezultatul prin referate amă- 
nunțite cu schițe de plan, cari, în cea mai mare parte 
au fost aprobate. Să se cerceteze colecțiunea «Monilo- 
rului Oficial», de unde se poate vedeă numărul paro- 
hiilor înființate sub ministerele d-lui Haret. 

Pentru a se preintâmpină lipsa de preoți propovă- 
duitori dreptei credințe a mai înființat 2 seminarii la 
Galaţi și Mănăstirea Bistriţa din Jud. Vâlcea, (acum stră- 
mutat la R.-Vâlcea, reședința Eparhiei Râmnicului Noul- 
Severin), desființate prin legea din 1893, dimpreună cu 
alte 4 a căror lipsă este mult simțită. Cu multă dragoste 
deci a lucrat d-l Haret pentru luminarea ţăranului român, 
prin înființarea a o mulțime de școli rurale și tot aceeaș 
râvnă a pus și pentru credința strămoșească. 

Aceste spuse sunt prisosul de recunoștință datorit d-lui 
Spiru C. Haret, fost ministru al Cultelor și Instrucțiunii 
pubice. D-sa a deschis căi largi pentru lucrătorii în via 
Domnului și pentru luminătorii poporului, ca astfel prin 
ei Dumnezeu să se preamărească și Ţara să înainteze 
pe calea progresului și a civilizațiunii. 


G. VÂNTU 
Profesor la Gimnaziul din Huşi. 

SCURTĂ PRIVIRE 


ASUPRA 
CESTIUNII CONSERVĂRII ŞI RESTAURĂRII MONUMENTELOR ISTORICE 
IN 
ROMÂNIA 


Ca pretutindene, și la Români, interesul pentru rămă- 
șițele istorice și monumentale ale trecutului a trebuit să 
se nască odată cu organizarea vieţii lor publice. El a 
crescut pe măsură ce această vieață s'a desvoltat şi s'a 
valorat prin răspândirea și propășirea culturii. Relațiunile 
cronicarilor noștri — ales cei moldoveni — și ale călă- 
torilor străini prin țerile române vădesc în deajuns 
aceasta. Astfel Urechie Vornicul arată că după «troian» 
se cunosc semnele puterii marelui Împărat al Râmului. 
Simeon Dascălul rectifiţă date din vechile anale cu 
mărturii scose din pisaniile bisericilor străbune. Miron 
Costin şi, după el, fiul său Nicolae, se strădueşte să 
afle și să arate origina daco-romano-genoveză a vechilor 
cetăți moldovenești. Ei citesc și tălmăcesc, pentru lă- 
murirea contimporanilor, inscripţiile de pe monetele şi 
pietrele romane descoperite pe vremea lor în țară. Eru- 
ditul Principe Dimitrie Cantemir și contimporanul său 
din Țara Românească, învățatul Stolnic Constantin Can- 
tacuzino, merg și mai departe cu interesul lor pentru 

monumentele trecutului. Cel dintâiu întreprinde chiar să- 
pături arheologice, iar cel de al doilea cercetează cu 
deamăruntul pisaniile și epitafele vechilor biserici și mă- 
năstiri, spre a restabili cronologia țerii. Puind astfel cer- 
cetările lor anticvarice în serviciul istoriei, ei pot fi so- 
cotiți ca cei dintâiu arheologi români. După dânșii inte- 
resul pentru monumentele noastre crește și se răspân- 
dește tot mai mult. Dovadă mărturiile vechi, cercetările 
de mai apoi și studiile din zilele noastre, — aceste din 
urmă sfârşind cu întreaga pleiadă de cercetători și ama- 
tori ce lucrează astăzi pe terenul antichităților românești, 
— special a celor bisericești. 


Paralel cu acest interes nu sa desvoltat însă și sen- 
timentul public pentru speciala îngrijire și conservare a 
monumentelor noastre. La noi, ca nicăeri. Căci cestiunea 
ca preocupare cultural — socială mai înaltă și mai ge- 
nerală, e o cestiune a timpurilor moderne. Odinioară 
totul în această privință atârnă dela măsura sentimen- 
telor de pietate ale urmașilor față de operele înaintașilor. 
Ştefan cel Mare reface lăcașurile sfinte ale strămoșilor, 
începând cu acel dela Rădăuţi al lui Bogdan Vodă Des- 
călecătorul, Lăpușneanu pe ale lui Alexandru cel Bun și 
Petru Rareş pe ale marelui Ştefan. Asemenea Mateiu 
Basarab preface bătrânele fondaţii religioase ale stră- 
moşilor săi Basarabeşti, iar Constantin Vodă Brânco- 
veanu pe acele ale lui Mateiu Basarab, și așă mai departe, 

Lucrările aceste nu erau însă lucrări de restaurare, 
așă cum se înțeleg astăzi. Ele păstrau vechiul caracter 
al monumentelor refâcute sau prefăcute atât cât hotără 
înțelegerea și sentimentul artistic al meșterilor mai mult 

decit al Domnilor. Evident că un Vasile Lupu, bunăoară, 
dacă ar fi pus la cale vreo refacere de acestea, ar fi 
recomandat să se respecteze elementele trecutului, ca 
unul ce aveà, pe lângă un sentiment artistic remarcabil, 
şi o deosebită înțelegere pentru ele. Căci dela el ne-a 
rămas acea scrisoare, unică în felul său, prin care în- 
terziceà lui Cehan Racoviță Logofătul, ispravnicul său 
la zidirea bisericii Sf. Gheorghe Zograful de lângă Vas- 
luiu, să iea piatră dela curțile domnești ale lui Ștefan 
cel Mare de acolo, că «acesta lucru nu să cade să fa- 
cem, că nu iaste cu cinste». Și vor mai fi fost și alții 
asemenea acestui înțelegător Domnitor, căci altminteri 
n'ar fi putut ajunge până la noi atât de vechi și de 
multe monumente străbune. 

Epoca prefacerilor nefericite a venit mai târziu, a 
ținut puțin și na fost generală. Ea cade la sfârșitul 
sec. al XVIII-lea și începutul sec. al XIX-lea și a pornit 
dela meșterii arhitecți străini, veniți în țerile noastre 
după afaceri. Oficios a fost patronată, în Țara Ro- 
mânească, sub Bibescu și Știrbei, în timpul cărora 
Sau alterat și prefăcut prin reparații multe importante 
biserici şi mănăstiri, între cari Tismeana lui Vladislav 
Vodă și Bistrița fraților Craiovești. Cu toate acestea 
și atunci eră destulă înțelegere pentru însemnătatea is- 
torică și artistică a vechilor noastre monumente. E su- 
ficient să amintesc în această privință rezoluția pusă la 
1856 de Caimacamul Alexandru Ghica pe o adresă a 
Episcopului de Argeș, prin care acesta cerea cuvenita 
autorizație pentru repararea bisericii sale catedrale. «Se 
priimește — scria el— din toate cerutele reparații, nu- 
mai acele ce nu sar atinge de părțile atisticelor sculp- 

turi și podoabe, și de turnuri, carele toate trebuesc 
pipăite cu respect şi de artiști superiori». 


De preocupări mai serioase, de ordin cultural-social, 
pentru cunoaşterea şi studierea monumentelor noastre 
istorice, în vederea conservării şi restăurării lor, nu poate 
fi vorba decât odată cu organizarea României ca stat 
modern. Silințele remarcabile ale lui Kogălniceanu, re- 
construcțiile cam fantastice ale lui Asaki şi descrierile 
romantice ale lui Alecu Russo și Gr. Alexandrescu, 
pentru a deșteptă interesul public față de ruinatele ce- 
tăți și părăsitele lăcașuri sfinte ale glorioşilor noștri 
Voivozi, sunt un fel de preludii ale primei preocupări 
mai serioase pornită dela Stat în această direcție: insti- 
tuirea în anul 1860 de către Al. G. Golescu, ministrul 
Cultelor în Ţara Românească, a unei comisiuni de băr- 
baţi competenți, care să întreprindă cercetări istorico- 
arheologice pentru cunoaşterea și studierea monumentelor 
bisericeşti ale terii. 

Această comisiune se alcătui din Al. Odobescu, Ce- 
sar Bolliac, Maiorul Pappazoglu și Al. Pelimon. Cel din- 
tâiu, luându-și partea leului, regiunea cea mai bogată în 
vechi și prețioase biserici şi mănăstiri, Argeșul cu ținu- 
turile de peste Olt, își îndeplini desăvârşit însărcinarea. 
Cu competența-i cunoscută și cu entusiasmu-i rar pentru 
studiul antichităților, el ne dete frumoase şi valoroase 
monografii istorice, arheologice şi artistice asupra monu- 
mentelor ce avù să cerceteze şi studieze. Din nefericire 
lucrarea sa nu ne e cunoscută decât în parte — din 
ceeace sa putut istovi de nimicnicire de prin arhivele 
Ministerului de Culte şi publică de Odobescu însuș, de 
V. A. Urechia, de Gr. Tocilescu şi de subscrisul. De 

pe urma acestei lucrări ne-a rămas și artisticul album, 
lucrat de pictorul elvețian H. Trenk, după indicațiile 
și instrucţiile eruditului arheolog, cuprinzând 148 planșe 
cu vederi ale monumentelor, detalii arhitectonice, pisa- 
nii, epitafe, odoare, odăjdii, etc. — planşe ce se găsesc 
azi, în cea mai mare parte, prin donațiunea M, S. Regelui, 
în posesiunea Muzeului de Etnografie și Artă naţională 
și câteva, ca zestre mai veche, la Muzeul național de 
Antichități. 

Dintre ceilalți trei membri ai comisiunii, — Cesar Bo!- 
liac, reținut de afaceri politice, publică mai târziu, în 
1862, în volumul «Mănăstirile închinate», rezultatul cer- 
cetărilor sale. Firește, ele nu sunt nici pe departe la 
nivelul lucrării lui Odobescu. Totuș, cu predilecțiile 
sale arheologice, Bolliac a izbutit, mai ales prin stilul 
său clar, bogat și vioiu, să le facă interesante și plă- 
cute. Pappazoglu, un anticvarist și colecționator pasionat, 
na publicat nimic cu acest prilej, în schimb însă a in- 
ventariat, a adunat și a păstrat o bogată colecție de 
antichități românești, mai ales bisericești, cari deaseme- 
nea au ajuns, acum patru ani, în posesiunea numitelor 
muzee și a Academiei Române. In sfârșit, Pelimon a 
făcut și el ce a putut, după cum sa exprimat, vreo 
doisprezece ani în urmă, un scriitor în Columna răpo- 
satului Hasdeu, de unde sau luat știrile de mai sus. 

Cestiunea secularizării averilor mănăstirești a contri- 
buit și ea la cunoașterea și punerea în valoare a ve- 
chilor noastre monumente istorice, prin studierea do- 
cumentelor de proprietate și prin inventarierea obiec- 
telor bisericeşti, din cari, atunci, multe s'au înstrăinat 
prin călugării greci. Bogata literatură la care a dat naș- 

tere această cestiune servă și astăzi întrucâtva celor ce 
se ocupă cu studiul antichităților românești. 


Dar numai cu începutul domniei M. S. Regelui Carol 
se pune pe tapet, în adevăratul înțeles, cestiunea con- 
servării și restaurării monumentelor naționale. Aceasta 
nu însemnează că îndată s'a și lucrat efectiv în această 
direcție, căci într'o țară în care erau atâtea de făcut, 
desigur nu cestiunea aceasta era să fie pusă în primul 
plan. Sau dat însă îndemnuri și s'au luat inițiative din 
cari au rezultat mai apoi preocupări serioase și lucrări 
efective pentru conservarea și restaurarea monumentelor 
noastre istorice. 

In călătoriile făcute prin întreaga țară în primii 
ani ai domniei, M. S. avù prilejul să cunoască o 
bună parte din bătrânele fondaţii religioase ale Voevo- 
zilor noștri. Atunci pictorul Carol Szâthmâry fixă, în 
pictură și acuarele, câteva din aceste monumente, în 
tipul şi starea în care se găsiau ele pe acea vreme, 
lăsându-ne astfel nu numai frumoase lucrări artistice, 
ci și unice documente istorice de acest soiu. Dar inte- 
resul și îndemnul Suveranului merg și mai departe. In Maiu 
1867, cu prilejul unei călătorii la Curtea de Argeș, exa- 
minează personal primul proiect de restaurare a bise- 
ricii episcopale de acolo, datorit arh. Burelly, proiect ce 
nu sa putut pune în executare din cauza sumei mari 
de bani ce reclamă. In Aprilie 1869, M. S. își rezervă 
prezidenția comisiunii instituită atunci pentru restaurarea 
mănăstirii Neamţu, pe urma focului ce o distrusese 
câțiva ani mai înainte. Aceasta «spre a urmă de aproape 
lucrările și a le da o personală impulsiune . La 1873 
ridică din nou cestiunea Curţii de Argeș, unde se în- 

cepuseră lucrări mai mici de restaurare, sub direcția 
arh. Muntureanu. In frumoasa cuvântare adresată noi 
învestiților episcopi de Roman, Râmnic, Buzău și Argeș, 
la 29 Ianuarie din acel an, arătând cum «conservarea cu 
sfințenie a mănăstirilor şi bisericilor trebue să fie cea 
mai scumpă datorie pentru fiecare din noi, căci ele nu 
numai că sunt sfintele noastre locașuri, ci și monumen- 
tele de căpetenie ale istoriei strămoşeşti», M. S. spune 
despre biserica mănăstirii de Argeș: «ziua când voiu 
vedeă acest monument redus în toată vechea sa splen- 
doare, voiu saluta-o cu fericire... . . » Decât ziua aceasta 
nu era să vină așă curând. In Maiu, Suveranul, mergând 
din nou la Argeș, rămase cu totul nemulțumit de lu- 
crările lui Muntureanu. O comisiune de cercetare fu 
orânduită. Ea ceri desărcinarea arhitectului restaurator 
şi oprirea lucrărilor până la noi dispoziții. 


Constanta preocupare pornită dela Capul Statului: 
pentru cestiunea conservării și restaurării monumentelor 
istorice deşteaptă, se vede, interes mai larg, In anut 
următor, 1874, Ministrul Cultelor B. Boerescu publică. 
un regulament pentru instituirea unei comisiuni speciale 
pentru conservarea și restaurarea monumentelor. Prin 
acest regulament îngrijirea monumentelor e pusă sub pri- 
vigherea unei comisiuni de bărbați competenți, cari aveau. 
să le cerceteze, să le inventarieze, să le studieze și să 
avizeze asupra tuturor cestiunilor privitoare la conser- 
varea și restaurarea lor. Regulamentul acesta e bază a 
legii din 1892, care, nu numai în esenţă, ci şi în modul 
de redactare, nu este altceva decât o ediție prescurtată, 
pe alocurea puțin modificată, a lui. 

A doua zi după publicarea acestui regulament (7 Apri- 


www.dacoromanica.ro 


787 


lie), în fruntea Departamentului de Culte veni d- Titu 
Maiorescu. D-sa procede la fapte. E cel dintâiu ministru 
care pune la ordinea zilei, în mod serios, cestiunea re- 
staurării vechilor monumente bisericeşti, începând cu ca- 
tedrala episcopiei dela Curtea de Argeș. In acest scop 
d-sa numește comisiunea de care am amintit, compusă 
din Al. Odobescu, D. Berindei, Al. Orăscu, Th. Aman 
și alții, care să studieze cestiunea restaurării începute 
la strălucita fondaţie religioasă a lui Neagpe Basarab. Pe 
baza raportului acestei comisiuni și la recomandarea M. 
S. Regelui, d-l Maiorescu consultă pe renumitul Viollet 
le Duc, care deleagă pe colaboratorul său de Baudot să 
vină în ţară, să studieze monumentul și să desemneze 
lucrările de restaurare. Acesta înaintă un detaliat raport 
insoțit de un deviz de lucrări, pentru a căror executare 
Viollet le Duc recomandă pe d-l A. Lecomte du Noiiy. 


Cu întemeierea serviciului special de restaurări de sub 
direcția d-lui A. Lecomte, cestiunea restaurării monu- 
mentelor noastre bisericeşti intră în faza cea mai serioasă, 
La 1875 încep lucrările la Curtea de Argeș și, înainte 
ca acestea să fie terminate, la 1882 se încep Trei Erarhii 
din laşi, doi ani în urmă Sf. Nicolae Domnesc tot de 
acolo și fosta Mitropolie din Târgoviște, iar la 1885 
biserica Sf. Dumitru din Craiova. Firește, nu e aci locul 
și nici cel ce scrie aceste pagine în situație să arate 
fazele prin care a trecut serviciul d-lui A. Lecomte dela 
1875 până azi, — timp deci de aproape patru zeci de 
ani. Sarcina aceasta incumbă unei persoane în măsură 
a cunoaște lucrurile mai de aproape. 

Ceeace trebue relevat, e faptul că multă vreme lu- 
crările, susținute fiind de interesul călduros și plin de 

nă Jejdi bune al celor chemați a le patronă, moral și 
material, au mers bine. Mai târziu însă se manifestară 
nemulțumiri și se iviră critice asupra modului cum ín- 
țelegeă directorul serviciului să efectueze lucrările de 
restaurare ce i se încredințase. Și aceste ne.nulțumiri 
și critice au mers crescând, ași că Ministerul, care ali- 
mentă, în baza unui contract, serviciul d-lui Leco nte, 
se văză, la un moment dat, în fața unei adevărate cam- 
panii, susținută prin articole de presă, prin broșuri și 
prin interpelări în Parlament. 

In fruntea acestei campanii stăteau câțiva tineri ar- 
hitecți, căci istoricii arheologi autorizați, Odobescu și 
Tocilescu, rămaseră dtoparte: cel dintâiu mulțu nit de 
lucrările d-lui Lecomte, iar cel din urmă cufundat în 
cercetările sale arheologice din Dobrogea, special în să- 
păturile dela Adamclissi. Campania rămase așadar a 
fi susținută numai de arhitecți, cari, punând multă pasiune 
în scrierile lor, făcură din cestiunea restaurării monu- 
mentelor istorice o cestiune de interes public, ce și 
azi, după atâția ani trecuţi, poate fi readusă, sub aceeaș 
formă, la ordinea zilei, ceeace, pentru folosul obștesc, e 
mai bine să se evite, mulțumindu-ne a judecă lucrările 
d-lui Lecomte după rezultatele ce le avem înainte: — ca 
bogate monumente de artă, produse în timpul nostru, 
prin imitarea celor pe cari le-au înlocuit. 

Pentru acest cuvânt, încheiem aci paragraful privitor 
Ja serviciul special de restaurări de cub direcția d-lui 
Lecomte. Inainte însă se cuvine a semnală interesul 
viu pe care Suveranul perii l-a arătat în permanență 
acestui serviciu, interes care a mers până a-l sabven- 
ționă din casseta regală în curs de opt ani de zile, în- 
cepând dela marea criză financiară din 1901. Interesul 

acesta, purtat monumentelor însăși, a fost pus în evidenţă, 
cu diferite prilejuri, de cei ce s'au ocupat, în timpul din 
urmă, cu cestiunea restaurării monumentelor noastre. 


Concentrarea a tot interesului oficialității în jurul lucră- 
rilor d-lui Lecomte, avù, pentru cestiunea ce ne preo- 
cupă, un rezultat negativ: celelalte monumente bisericești 
ale ţerii au fost oare cum date uitării. Pornirea etusiastă, 
de odinioară pentru cercetarea, cunoașterea și studierea lor 
scăză mult, întru cât cei autorizați a face astfel de cer- 
cetări se îndeletniciau cu mari lucrări științifice perso- 
nale, din alte domenii: Odobescu cu Tesaurul dela Pie- 
troasa, Tocilescu cu Monumentul dela Adamclissi. Lu- 
crarea rămase așadar pe seama aitora, cu mai puțină 
autoritate. Intre aceștia sunt de menționat, pentru 
Moldova, în primul loc Episcopul Melchisedec, apoi N. 
Beldiceanu și T. Burada. 

In mijlocul acestei atmosfere de interes scăzut pentru. 
monumentele noastre, doar un entusiast ca V. A. Ure- 
chia de mai încearcă să facă ceva. Obţinând la 1881, 
ca ministru al Cultelor, un credit mai mare pentru lu- 
crări de conservare pe seama bisericilor și mănăstirilor 
istorice ale ţerii, — el numește, pentru cercetări preala- 
bile, o comisiune, care să raporteze despre starea în care 
se găsiau aceste vechi lăcașuri sfinte, indicând lucrările 
de cari ele aveau nevoie. Comisiunea, compusă din d-nii 
I. Slavici, Gh. Mandrea și Pantazi Ghica, vizitează în 
timpul verii cea mai mare parte a monumentelor bise- 
ricești de dincoace și dincolo de Milcov, înaintând Mi- 
nisterului raporturile cerute, cari s'au publicat atunci in 
două broșuri sub titlul de «Monumentele Naţionali». 
Broșurile acestea n'au valoarea științifică a lucrărilor 

similare anterioare. Simple note de călătorie și de in- 
vestigații fugitive, ele servesc prea puțin cercetătorilor. 
Dacă totuș le-am semnalat, e că pornesc din dorința 
lăudabilă de a se face ceva pentru monumentele terii, 
într'o vreme când cea mai dăunătoare indiferență dom- 
nià pentru ele, şi că sunt oglinda vie a stării de de- 
cadență în care se găsiau bătrânele fondaţii religioase 
ale Voivozilor noștri. 


Campania de care am vorbit în paragraful penultim 
a avut unic rezultat pozitiv: ideea instituirii, prin lege, a 
unei comisiuni de bărbaţi competenți, cari să supravegheze 
şi să controleze executarea lucrărilor de restaurare și să 
aibă sub îngrijirea lor monumentele istorice ale țerii, — 
idee care se realizează la 1892, sub Ministerul d-lui 
Take Ionescu, prin votarea și promulgarea legii pentru 
conservarea și restaurarea monumentelor publice. 

Legea aceasta e opera lui Tocilescu. Mi-a mărturi- 
sit-o de repeţite ori. Ea e, cum am spus, o ediţie pres- 
curtată, pe alocurea modificată, a regulamentului din 1874. 
Mai generos cu lucrările altora în tinerețe, Tocilescu de- 
venise către bătrânețe foarte gelos de activitatea și repu- 
tația sa. Aceasta îl făcu ca, atât la alcătuirea legii pentru 
conservarea și restaurarea monumentelor publice, cât și 
a legii pentru descoperirea monumentelor şi a obiectelor 
antice, ambele din 1892, să fie condus de anumite preo- 
cupări personale, însumându-şi atribuțiuni pe cari mai 
înainte le-ar fi lăsat și pe seama altora. De aci pres- 
curtările și modificările de cari am vorbit. 

Legea fu prezentată mai întâiu la Senat, în ziua de 
26 Martie. Susținută de raportul lui Tocilescu, atunci 
senator, fu combătută cu înverșunare de răposatul Mi- 


www.dacoromanica.ro 


791 


tropolit al Moldovei Iosif Naniescu, care vedeà în ea o 
nouă încălcare a drepturilor Bisericii de către autoritatea 
laică a Statului. La protestul Mitropolitului Iosif s'a aso- 
ciat, afirmativ sau tacit, întreaga bancă a Prelaţilor. Cu 
temperamentu-i viu și combativ, cu cunoştințele-i mul- 
tiple și variate și cu entusiasmul manifestat cu înlesnire, 
Tocilescu susțin însă cu tărie legea, ripostând, cu mai 
mult sau mai puțin succes, obiecțiunilor de bun simţ, 
ironiei dureroase și satirei necruțătoare din cuvântarea 
lui Iosif Naniescu. 

Votată în Senat a doua zi, la 27 Martie, legea fu 
adusă în Camera Deputaţilor la 27 Maiu. Aci treci fără 
niti o obiecțiune, ca orice lege fără importanță. Ra- 
portor fu arhitectul Gh. Sterian. Promulgarea se făcă 
abiă la 24 Noemvrie. Atunci legea se puse în aplicare, 
numindu-se din partea Ministerului, ca membri ai Co- 
misiunii monumentelor istorice, d-nii T. Maiorescu, C. C. 
Arion și răposatul V. A. Urechia, întâiul și ultimul după 
recomanda ea Academiei Române. Tocilescu, ca director 
al Muzeului național, eră membru de drept,iar d-l Gh. 
Sterian fu numit arhitect al nouăi Comisiuni. 


Această Comisiune, potrivit dispozițiunilor legii, avea 
să întocmească un inventar general al monumentelor, 
să examineze şi să aprobe planuri de restaurări şi re- 
parații mai radicale, să avizeze asupra tuturor cestiu- 
nilor privitoare la monumente, să înainteze rapoarte 
anuale despre lucrările ei, arătând starea în care se găsesc 
monumentele și făcând propuneri pentru conservarea 
lor, prin iniţiare de lucrări noi şi cerere de credite ne- 
cesare, să formeze o bibliotecă de specialitate, să în- 
tocmească un arhiv de releveuri, planuri, desemnuri, 

fotografii și alte elemente trebuitoare studiului monu- 
mentelor, în sfârșit, să deştepte interesul public pentru 
cunoașterea și conservarea lor prin publicații speciale. 

Cea dintâiu lucrare eră așadar inventariarea mo- 
numentelor. Ea na fost tocmai ușoară, din cauza 
nepregătirii şi nepăsării de care au dat dovadă și 
Sau făcut vinovați majoritatea celor chemați a sluji 
cu acest prilej Comisiunii ca organe de informaţie și 
mărturie. ÎIntr'adevăr, răspunsurile la cestionarele tri- 
mise de Comisiune, prin autorităţile administrative, școlare 
şi bisericești, în toate părțile țerii, pe lângă că au fost, 
în cea mai mare parte, înapoiate cu mare întârziere, 
mai cuprindeau o sumă de informaţii nesigure și ero- 
nate. A trebuit deci o lucrare de control, care nici ea 
n'a fost ușoară, căci pe atunci lipsiau mijloacele de ve- 
rificare, pe cari le avem azi la îndemână. Astfel, afară 
de monumentele romane, cari au fost inventariate de 
Gr. Tocilescu, inventarul oficial, de care ne servim și 
astăzi, se prezintă cu mari lacune în ceeace privește bi- 
sericile și mănăstirile noastre mai puţin cercetate. 

Şir de câţiva ani de zile dela înființare, Comisiunea s'a 
ocupat regulat cu rezolvirea tuturor cestiunilor privitoare 
la monumentele istorice deferite ei de Minister. Prin 
faptul însă că n'a avut prilej a se ocupă de lucrări mai 
de seamă—motiv pentru care nici nu le mai amintesc 
aci, — ci numai de cestiuni mărunte, de cari, în multe 
cazuri, nu se ținea seamă nici de ele, Comisiunea n'a 
găsit ecoul dorit în opiniunea publică, iar interesul mem- 
brilor pentru misiunea încredințată lor a scăzut. Unii 
din ei vin tot mai rar la ședințe sau nu vin de loc. 
Astfel lucrările, chiar și numai în ceeace priviă for- 
mele, merg greu de tot. Faţă de această stare de lu- 

cruri, d-l Maiorescu se retrage. In locu-i fu recomandat 
de Academie a se numì B. P. Hasdeu, dela çare, cu 
toată marea-i autoritate istorică, Comisiunea nu câştigă 
mai mult decât un nume ilustru, ştiut fiind că la 
bătrânețe, renumitul învățat nu mai erà om de ac- 
țiune și perseverență în îndeletnicirile sale, mai ales 
cele oficioase. 

Fireşte că în astfel de împrejurări nu putea fi vorba a 
se mai îndeplini celelalte dispozițiuni ale legii: rapoartele 
anuale ale Comisiunii, biblioteca, arhivul şi publicațiile. Mai 
mult chiar. Serviciul tehinic al Ministerului, pe lângă 
care lucră Comisiunea, neavând mijloace de a exe- 
cută toate lucrările recomandate, o bună parte din în- 
cheierile Comisiunii rămaseră înmormântate în procesele 
ei verbale. Astfel, de sine înțeles, existența Comisiunii 
se dovedi a fi numai de formă, căci legea pe temeiul că- 
reia fusese întocmită, prin neobservare şi neaplicare, 
căzuse aproape în desuetudine. 

Că legea nu se observă și nu se aplică, e faptul că 
lucrările mai însemnate de restaurare ce sau pus la 
cale în acest timp (la Golia în lași şi la cele trei bi- 
serici ale lui Ştefan cel Mare din Păpăuți, Hârlău și 
Dorohoiu), nu se făceau, de fapt, sub privigherea și con- 
trolul Comisiunii, ci direct de arhitecții cărora li se în- 
credințaseră. Urmările acestei lipse de interes a celor che- 
mați a se îngriji de conservarea monumentelor istorice 
ale țerii, fură împreunate cu pierderi ireparabile: auto- 
ritățile comunale și epitropiile bisericeşti, cu dela sine 
putere, se apucară de renovat şi—vorba vine—de res- 
taurat, alterând şi nimicind caracterul vechiu al multor 
însemnate biserici și mănăstiri, sau — unde socotiră că 
nu mai e nimic de făcut —dărâmând pur și simplu, ca 

la Râmnicul Sărat, la Câmpulung, la Târgoviște, la Iași 
și chiar la Bucureşti. 

Așă steteau lucrurile pe la sfârșitul sec. trecut, când 
două noi schimbări se petrecură în sânul Comisiunii: 
în locul d-lui G. Sterian, plecat în străinătate, fu numit, 
în aceeaș calitate de arhitect, la 1898 Decemvrie, d-l 
N. Gabrielescu, fost multă vreme ajutor al d-lui Lecomte, 
iar în locul d-lui C. C. Arion, chemat în fruntea De- 
partamentului de Culte, se numi, la 1899, d-l Gr. Cerkez, 
în persoana căruia Comisiunea câștigă un valoros și prea 
chibzuit sfetnic. 


Regimul economiilor inaugurat la 1900 influență și 
asupra monumentelor. Toate lucrările de restaurări fură 
întrerupte, chiar și cele de sub direcția d-lui Lecomte. 
Cum am văzut, prin munificiența regală, aceste din urmă 
se putură totuș continuă. Cele din urmă rămaseră însă 
întrerupte trei ani de zile. Căci numai la 1903, odată 
cu înființarea Casei Bisericii, se readuc la ordinea zilei, 
prin reinceperea de lucrări de conservare pe unde eră 
trebuința mai mare. Aceasta prin stăruința presonală a 
întâiului Administrator care a prezidat la înființarea 
Casei Bisericii — a d-lui P. Gârboviceanu. 

Indemnul venià și din afară — dela interesul public 
ce începuse a se manifestă din nou pentru monumente, 
sub înrâurirea cercetărilor istorice și a năzuinţelor de apli- 
care în arhitectură a elementelor vechiului stil românesc. 
In direcţia istorică, activitatea competentă și neobosită 
a d-lui prof. N. Iorga, care a străbătut țara în lung și 
în lat, pentru a cercetă și face cunoscut vechile noa- 
stre biserici și mănăstiri, deșteptă un larg și serios in- 
teres pentru ele, iar în direcţia arhitectonică, lucrările 

câtorva tineri şi entusiaști artişti, dădură indemn spre 
noi şi mai întinse cercetări. Era năâtural deci ca în 
această atmosferă de primenit interes pentru monumentele 
istorice să se reactiveze şi reabiliteze lucrările Comisiunii 
chemate a îngriji de conservarea și restaurarea lor. 

Două împrejurări veniră să dea această vieață nouă 
Comisiunii: înființarea Casei Bisericii, pe lângă care 
ea-și găsi lăcașul firesc, dat fiindcă aproape totalitatea 
monumentelor noastre sunt biserici și mănăstiri, și in- 
trarea în sânul Comisiunii a unui bărbat în deobşte cu- 
noscut prin preocupările sale artistice și prin statornicia 
și zelul cu care sprijineşte operele culturale de interes 
național, — a d-lui I. Kalinderu, care veni, recomandat de 
Academie, să iea locul răposatului V. A. Urechia. 

D-sa premerse cu exemplul cel bun. Căci ținerea cu 
regularitate a şedinţelor, desbaterea cu seriozitate a ce- 
stiunilor, aducerea la îndeplinire a hotăririlor, urmărirea 
lucrărilor puse în aplicare, se datoresc, în primul loc, 
modului serios cum d-l I. Kalinderu a înțeles să-și în- 
deplinească misiunea ce i sa încredințat. 

Rezultatul, acestei activități s'a văzut îndată de cei 
mai apropiați și a avut curând răsunet și în opinia pu- 
blică. Căci, afară de lucrările de conservare întreprinse 
de Administrația Casei Bisericii prin serviciul său tehnic 
în 1904 la Snagov, la Gura Motrului, la Căluiu, la Go- 
vora, etc., se începură două lucrări mari: restaurarea 
bisericii Stavropoleos, care se proiectă de vreo zece 
ani, şi renovarea bisericii Zlătari. 

In acelaș timp se înființă în cadrul Administrație 
Casei Bisericii un biurou special pentru lucrările Qo- 
misiunii, care, în treacăt fie zis, nu avei atunci nici 
măcar o masă în jurul căreia să se întrunească, — sub 

conducerea unui secretar. Cel ce scrie aceste rânduri fu 
chemat a îndeplini această funcție, împreunată cu atri- 
buţiile de «bibliotecar al Casei Bisericii, cercetător de docu- 
mente, etc.>. Aceasta, desigur, spre a se îndreptăţi crearea 
nouăi funcții, care, dat fiind puţinul credit ce aveau 
atunci lucrările Comisiunii, ar fi putut fi socotită ca 
o sinecură. Cu înființarea biuroului se puse început 
unei biblioteci de specialitate și a unui arhiv pentru 
colecții: planuri, desenuri, fotografii, còpii de picturi, 
acuarele, etc. O publicaţie se dete chiar la iveală, cu 
prilejul târnosirii bisericilor Trei Erarhi și Sf. Nicolae 
Domnesc din lași. În sfârşit eră să se tipărească și 
un raport anual al lucrărilor, — pentru ca Comisiunea 
să-și fi indeplinit astfel toate atribuţiunile ce-i prescriă 
legea, — când o schimbare, din care se ziceă că va ieși 
câștigată, aduse o supărătoare stagnare în lucrările ei, 
cari abiă apucaseră a se îndrumă pe calea cea bună. 

La începutul anului 1905, Comisiunea fu trecută pe 
lângă direcțiunea din nou înființată în Minister, care, în 
1906, deveni Casa Artelor. In noul său lăcaş, ea nu 
mai gări interesul;și sprijinul pe care-l avusese la Casa 
Bisericii. Aşà se face că în 1905, din toate lucrările de 
conservare și întreținere, recomandate de Comisiune, 
nici una nu fu executată de către cei chemaţi a le duce 
la indeplinire. Urmarea fu că campania acestui an se 
pierdu, iar fondul destinat pentru lucrările Comisiunii ră- 
mase aproape neatins. Dar nici anul următor 1906 nu 
fu mai norocos din acest punct de vedere. E drept insă 
că de astă dată, pe lângă lipsa de îndemn din anul tre- 
cut, se mai adăogară cauze neprevăzute și neînlătura- 
bile: vremea rea, materialul scump și meșterii greu de 
găsit din cauza lucrărilor întreprinse cu Expoziţia ju- 

bilară. Astfel din lucrările recomandate și aprobate a 
se întreprinde în 1906, abiă câteva s'au executat, restul 
rămânând a se face în campania anului viitor. 


La 1907, Casa Artelor fiind redusă la ultima ex- 
presie biurocratică, Comisiunea fu atașată din nou pe 
lângă Administrația Casei Bisericii. Reluând firul dela 
1905, cu ajutorul material și moral ce i sa dat de 
atunci încoace, ea a ajuns, prin activitate continuă, la 
stadiul mulțumitor de lucrări și organizare în care se 
găsește astăzi. Aceasta datorită interesului călduros și 
sprijinului larg ce i sa arătat și acordat de către fostul 
Ministru al Cultelor, d-l Sp. C. Haret, și de către repre- 
zentantul său pe lângă Comisiune, d-l P. Garboviceanu. 

Mai întâiu sa numit un arhitect special pentru lucră- 
rile Comisiunii. Căci sistemul urmat până aci, de a se 
execută lucrărie prin arhitecții serviciilor tehnice ale 
Ministerului, s'a dovedit insuficient. Erà necesar un arhi- 
tect, care să se ocupe numai cu lucrările Comisiunii și 
care să poată întocmi, cu timpul, un serviciu tehnic 
special pe seama monumentelor. Acest arhitect fu d-l 
N. Ghika-Budești, căruia i se încredințase încă din 1006 
lucrările de conservare a mănăstirii Comana și restau- 
rarea bisericii Albe din Baia. Dânsului i sau dat ca aju- 
tori: în 1908 pe d-l I. D. Trajanescu, în 19{1 pe d-l 
Gh. Lupu, doi zeloși arhitecți din generațiunea tânără 
a Şcoalei naţionale de arhitectură. 

Sub direcția d-lui Ghika sau efectuat și se efec- 
tuează, dela 1907 incoace, toate lucrările de reparațiuni, 
conservări și restaurări de monumente istorice, recoman- 
date și aprobate de Comisiune, afară bine înțeles de 
acele de sub direcția d-lui Lecomte și de acele încre- 

dințate mai înainte altor arhitecți, — ca biserica Golia 
din Iași (N. Gabrielescu), biserica Stavropoleos (I. Mincu) 
şi mănăstirea Căldărușani (N. Mihăescu şi, acum de 
curând, A. Popovici). Ar fi prea mult şi fără deo- 
sebit interes pentru cestiune a se enumără bisericile și 
mănăstirile monumente istorice, [a cari sau efectuat, în 
timpul celor cinci ani din urmă, lucrări de reparație și 
conservare. Pentru acest cuvânt înșirăm aci numai mo- 
numentele unde s'au întreprins şi se întreprind lucrări 
mai mari de restaurare, sub conducerea serviciului tehnic 
de pe lângă Comisiune: biserica Albă din Baia, clopot- 
nița dela Păpăuți, mănăstirea Hurezi, biserica Domnească 
din Târgoviște, Bucur din București, Sf. Gheorghe din 
Botoșani, Vădeni de lângă T.-Jiu, Sf. Voivozi din Târ- 
goviște, mănăstirea Cetăţuia de lângă Iași, biserica 
Domnească din Curtea de Argeș (sub direcția d-lui Gr. 
Cerkez, ca delegat al Comisiunii) şi Mitropolia din Târ- 
goviște, trecută Ministerului de către d-l Lecomte, de 
care sa reconstruit mai de mult. 

Paralel cu această activitate a serviciului arhitectonic 
al Comisiunii, s'a continuat, mai serios ca până aci, lu- 
crarea de întregire a colecțiilor de planuri, desemnuri, 
fotografii, acuarele, copii de picturi etc., necesare stu- 
diului special al monumentelor. Colecţiile au crescut 
atât cât sa simțit, chiar dela început, necesitatea anga- 
jerii unui funcționar anume pentru orânduirea și păs- 
trarea lor,—a d-lui Virg. Drăghiceanu, tănăr ce se făci 
cunoscut prin îndeletnicirile sale istorico-arheologice. 

D-sa orândui, clasând şi catalogând, colecțiile; iar când 
Administrația Casei Bisericii se mută în noul său palat 
(1909), unde se puse la dispoziția Comisiunii un local frumos 
şi spațios, secondă pe d-l P. Garboviceanu în opera de 

salvare de prin biserici şi mănăstiri a vechilor icoane 
ieșite din uz, expuse deci nimicirii și înstrăinării. 

In mai puţin de un an de zile s'a strâns, pe lângă 
colecțiile amintite mai sus, un foarte bogat și prețios 
material istorico-artistic de acest soiu, care fu aranjat 
și expus în șase mari săli. Prin această lucrare, al cărei 
merit revine, în primul loc, trebue s'o spunem, fostului 
Administrator al Casei Bisericii, posedăm astăzi o co- 
lecție de icoane unică în felul său, unde cercetătorii pot 
face cu înlesnire studii speciale. 

Astfel completate, colecțiile Comisiunii au fost deschise 
şi puse la dispoziția publicului la 23 Noemvrie anul trecut, 
cu care prilej sa arătat și sa recunoscut public marea 
lor importanță pentru studiul vechii arte românești. Cu- 
noașterea lor în cercuri mai largi va veni în curând dela 
catalogul pe care îl tipărește d-l V. Drăghiceanu. 

In aceste colecții se găsesc și parte din studiile și 
lucrările făcute la Venezia și Ravenna de cei doi tineri 
pictori bisericeşti, d-nii Al. Mihăilescu și D. Norocea, pe 
cari, la recomandarea Comisiunii, Administrația Casei 
Bisericii i-a trimes în 1908 cu burse în străinătate, să 
studieze pictura bizantină, pentru ca la întoarcere să 
poată fi întrebuințați la opera de restaurare a vechilor 
noastre picturi bisericești. De asemenea se găsesc aci 
mulurile după ornamente și sculpturi în lemn și piatră, 
lucrate de profesorul C. Bălăcescu, înşărcinat în anul 
trecut a execută atari lucrări pe seama colecțiilor Co- 
misiunii, după un program aprobat de dânsa. 

Prin punerea colecțiilor sub îngrijirea unui custode 
special, secretariatul Comisiunii a rămas a se ocupà nu- 
mai cu lucrările de cancelarie, din an în an tot mat 
numeroase, și cu publicațiunile. Ce privește aceste din 

urmă, dela 1907 în-oace, sau înaintat regulat Ministe- 
rului rapoarte anuale tipărite despre activitatea Comi- 
siunii, în cari se pot urmări, pe larg și sigur, toate 
| acrările făcute pentru conservarea și restaurarea vechilor 
noastre biserici şi mănăstiri, iar la 1908 a început a se 
da la iveală, în fascicole trimestriale, o publicație specială 
pe seama monu nentelor istorice, Buletinul Comisiunii, 
care a strâns în jurul său mai pe toți cei ce se înde- 
letni-esc azi la noi cu studiul antichităților românești. 
Pe lingă aceasta s'a tipărit o plachetă istorico-descrip- 
tivă asupra monumentelor dela Curtea de Argeș pe 
seama excursiomștilor francezi veniți în țară în toamna 
anului 1909. In fine, acum de curând, s'a publicat un 
frumos şi luxos Album « Odoarele dela Neamţu și Secu». 
Cu aceste publicaţii, Co:nisiunea și-a îndeplinit ultima din 
atribuțiile ce-i preszrie regulamentul de aplicare a legii 
sale de constituire: publicarea de lucruri speciale asu- 
pra monumentelor. 


Din cele expuse mai sus, se poate vedeă ce fel sunt 
organizate și în ce stadiu se găsesc azi — douăzeci de ani 
aproape dela votarea legii pentru conservarea și res- 
taurarea monumentelor publice—lucrările Comisiunii în- 
ființate prin această lege. Se va vedeă apoi că progresul 
realizat se datorește mai ales celor cinci ani din urmă. 
De aci extensiunea mai deosebită ce am dat în expu- 
nerea prezentă lucrărilor din acest timp. 

Undeva, în cursul acestei scrieri, am spus că stadiul 
în care se găsesc azi lucrurile Comisiunii e mulțumitor. 
Ca unul ce cunosc bine cestiunea conservării și res- 
taurării monumentelor, știind ce eră nu mai departe decât 
la 1904 şi văzând ce este astăzi, aș fi îndreptățit să 

spun mai mult. Nu o fac îrsă, pentru că-mi dau per- 
fect de bine seamă cât mai este de lucrat în această di- 
recție. Ceeace s'a făcut până acum e numai temelia operei 
ce urmează a se continuă și desăvârși: — un serviciu in- 
dependent, bine organizat, care să îndeplinească, cu 
cea mai mare seriozitate, atât opera de conservare cât 
şi acea de studiere a monumentelor. 

Și am nădejde bună că, cu membrii ce alcătuesc 
astăzi Comisiunea-—-d-nii I. Kalinderu, D. Onciul (ca re- 
prezentant al Academiei, în locul lui B. P. Hasdeu), Gr. 
. Cerkez, E. A. Pangrati (numit de Minister, în locul d-lui 
N. Gabrielescu) și V. Pârvan (ca director al Muzeului 
național, în locul lui Gr. Tocilescu)—și cu sprijinul plin 
de interes ce ni se arată din partea Administrației Casei 
Bisericii, nu peste mult timp, vom ajunge și la acest 
stadiu. Pentru aceasta e neapărată nevoie să se mo- 
difice și completeze mai întâiu legea pe baza căreia 
lucrează Comisiunea, ea ne mai corespunzând necesită- 
ților de astăzi. 

Dar despre aceasta nu mai poate fi vorba aci. — Scopul 
mi-a fost să dau numai o scurtă privire asupra cestiunii 
conservării şi restaurării monumentelor istorice în Ro- 
mânia, și cred că am dat-o, cum sa putut mai sigur 
şi mai lămurit. 


ALEX. LĂPEDATU 
Secretarul Comisiunii Monumentelor Istorice. 

COLECȚIUNILE COMISIUNII 
MONUMENTELOR ISTORICE 


Incă din anul 1893, prin legea de conservare și 
restaurare a monumentelor publice, se hotărise «for- 
«marea și administrarea unui Archiv Arheologic, adică 
«a unei colecțiuni de planuri, desenuri, fotografii și alte 
«opere relative la monumente», sub auspiciile Comisiunii 
Monumentelor Publice, — aceasta în urma nevoii adânci 
simțite, impusă de problemele ridicate de marile lucrări 
de restaurare ce începuseră cu puțini ani mai înainte. 

Totuși soarta acesteinevoi adânc simțite, ca și aceea 
a începerii lucrărilor proiectatei Comisiuni, rămase în 
stare de simplu deziderat până în anul 1902, când 
se înființă Casa Bisericii. Spiritul ce-l insulă făuritorii 
legii de organizare acestei Case, cum și personalitatea 
acelora ce aveau să stea în fruntea administraţiunii ei, 
făcură din ea nu numai o puternică sprijinitoare a bi- 
sericii noastre, dar și o importantă instituție pentru des- 
voltarea culturii noastre, conștientă de țelul ce aveă de 
împlinit cum și de mijloacele de care dispuneă. 

Căci conștientă ca orice instituție culturală, de rolul 
său în pregătirea sufletului românesc, și în studierea lui, 
în fazele de desvoltare al neamului nostru, ea chemă 
la vieață Comisia Monumentelor Istorice, până atunci 

existentă numai în scriptele destul de numeroaselor noastre 
legi și regulamente neaplicate: pe de o parte față de gre- 
șelile trecute, din restaurările de până atunci, făcute de 
cei indiferenți de simţimântele neamului nostru, ea naţi- 
onaliză, prin Comisia Monumentelor, lucrările de resta- 
urare ale monumentelor; pe de altă parte, având în vedere 
că întreaga concepție filosofică asupra lumii, a societăţii 
noastre, până în pragul timpurilor moderne, fu cea reli- 
gioasă și că această concepţie ne impregnă toate mani- 
festările spiritului nostru naţional, în formele lui supe- 
rioare, și deci și întreaga noastră artă, care formează 
țelul ocupaţiunilor Comisiunii, — ea înlesni Comisiunii 
toate mijloacele pentru o ştiinţifică înțelegere a rămă- 
șițelor acestei arte, convinsă că nici o altă instituție nu 
ar fi fost mai îndreptăţită pentru atingerea acestui scop, 

Și îp această direcție totul eră de făcut; căci ameţiţi 
de stălucirea unei culturi străine sufletului nostru: cea 
occidentală, amintindu-ne de relele unui regim fanariot 
nu tocmai îndepărtat, cu cuvinte de blestem, încă pe 
buze, în contra unui cler imoral şi grecizat, ca cel de 
dinainte de secularizare, și din nefericire cu păcate moş- 
tenite şi apoi, detestaserăm și aruncaserăm trecutul, con- 
fundând ticăloşia unei epoce rele cu însăș ceeace for- 
mează noblețea neamurilor: Trecutul. 

Şi atunci aruncarăm, pentru modele occidentului, işli- 
cul, anteriul și icoana moștenită, detestarăm toată arta 
aceasta bisericească şi popească, ce ni se păreă barbară, 
părăsirăm casele și palatele cu; minunatele lor picturi și 
sculpturi, pentru a locui donjonuri de castele occiden- 
tale, despuiarăm bisericile de tot ceeace le hărăzise su- 
flete pioase, pentru nimicurile produselor moderne, ne 
simțirăm jigniți, când ni se mai ziceă Valahii dela Du- 

năre, și foarte încântați când, în urma parodierii occi- 
dentului, devenirăm Belgienii orientului. 

Este adevărat că reacţiunea nu întârzie să vie con- 
tra acestei stări de lucruri, mai ales în urma greșelilor 
comise în restaurările făcute până aci, sub imperiul acelei, 
dispoziții sufletești de care vorbirăm. Se începi atunci, 
a se privi cu mai mare interes ceeace se desprețuiă până. 
atunci; se începu a se prețui ceeace se socotiă de bar- 
bar; se repercută astfel și la noi, cu o întârziere de 
câteva zeci de ani, ceeace se petrecuse în occident, cu 
reabilitarea Barbarei arte gotice, — arta națională a oc- 
cidentului, — prin silințele romantismului triumfător față 
de partizanii nobleței artei clasice. 

Totuș o procedare științifică încă lipsiă; se treceă 
dela un exces la altul; în fața detestatorilor artei trecute, 
se iviră fetișiştii pentru această artă. Potopului de ex- 
clamaţii asupra superiorității și originalității ei față de 
eternul frumos ce-i conduce pașii, nu-i pută pune sta~ 
vilă avalanșa de vorbe critice, — pornite și una și alta 
dintr'un instinct necălăuzit de judecată. 

Trebuiă o activitate serioasă, științifică, bine pregă- 
tită şi continuă, trebuiă transpunerea metodelor între- 
buințate în celelalte ramuri ale arheologiei, trebuiă fa- 
cilitarea începutului unei arheologii naţionale, întrevă- 
zute de oameni bine pregătiți ca Odobescu și Tocilescu,— 
ca să nu vorbin decât de trecut — și a cărei continu- 
itate nu puteă să i-o asigure decât conlucrarea Cassei 
Bisericii cu Comisia Monumentelor Istorice. 

O condiție esenţială de reușită eră și întocmirea proec- 
tatului arhiv, Colecfunile de azi, cari își luară ființă 
prin noua organizare a Ministerului din 1910. Prin pla- 
nurile și schițele ridicate, prin fotografiile şi acuarelele 

executate, iar acum în urmă prin admirabilele mulaje 
după rămășițele artistice ale trecutului nostru, se oferi 
elemente destule pentru începerea unui studiu de detaliu 
şi comparativ. 

Totuș o pricepere desăvârșită nu se puteă aveă, fără 
strângerea și a acelor obiecte ce formează însuș fondul 
Colecțiunilor: obiectele de cult din bisericele noastre. 

Învederat că încercările în această direcție se făcuseră 
încă de mai dinainte prin silințele unui Odobescu sau 
Tocilescu. Totuș secțiunea religioasă a Muzeului de 
Antichităţi, destul de prețioasă, nu are unitate și con- 
trastează cu caracterul curat antic ce i l-au imprimat 
specializarea în această direcţie a directorilor ei, stân- 
jinind tocmai organizarea în această direcție a acestui 
Muzeu, care pentru binele chiar al antichității noastre 
trebue să rămână numai pentru antichitatea clasică. 

Încercări au fost făcute în acest sens și de excelentul 
Muzeu de Etnografie și Artă Naţională, fără succes, 
întru cât pe lângă alte incoveniente, nu se puteă clasă 
sub aceeaș categorie obiecte așă de disparate, ce re- 
prezentau unele: manifestări artistice primitive, destul 
de interesante pentru studiul etnografic, al marii masse 
a poporului nostru; altele manifestările artistice supe- 
nioare* ale celor puţini din poporul nostru, ale arti- 
știlor, cari colaborară la înfăptuirea acestei arte bise- 
ricești, singura noastră artă până în timpurile cele mai 
apropiate focmai din cauza acelei concepții filosofice 
asupra lumii, care stăpâniă societatea timpurilor trecute. 

Căci numai cu condițiunea acestei restrângeri a no- 
țiunii de artă, se poate vorbi de o artă națională oricât 
influențele curentelor străine vor fi ajutat la formarea 
ei; căci ceeace face caracteristica bunurilor superioare 

ale civilizații omeneşti e tocmai această conlucrare a 
naționalităților la producerea lor, cărora ele le imprimă 
totuș, pecetia geniului rassei. 

Pornită ca și întreagă cultura noastră din leagănul 
comun al civilizației întregului orient: civilizația bizantină, 
arta noastră începe să apară la puțină vreme după 
întemeerea statului nostru, urmând aceleași suișuri sau 
pogorișuri pe cari apucă statul nostru. 

Și dacă reflexele influențelor streine se oglindesc 
destul de puternic în cursul evoluției sale, ea își păs- 
trează caractere naţionale destul de stabilite, neconfun- 
dându-se cu nici una din artele popoarelor învecinate, 
nutrite ca și arta noastră din acelaș izvor comun al 
bizantinismului. O simplă icoană de pildă, dintro anu- 
mită epocă, nu va puteă fi luată nici de rusească, nici 
de bulgărească, nici de grecească, pentru cel ce ştie 
să vadă mai mult decât cu ochii profanului. 

Se strânse, deocamdată, obiectele de cult dela bi- 
sericile ce se dărâmară, și când stocul crescu prin adu- 
narea lucrurilor scoase din uz, sau aruncate, se văzi 

-că din aceste obiecte lipsite de orice înțelegere, se des- 
făceă o înțelegere deplină, o înviere desăvârșită a ace- 
lei manifestări din cultura unui neam care se numește 
arta; — şi mai mult decât atât, ceva din însuș tre- 
cutul nostru. 

Prin mulţimea icoanelor adunate, cari formează și 
tezaurul cel mai de preț ale acestor Colecții, se putù 
înlesni un studiu comparativ asupra picturii noastre; 
prin adunarea stofelor începi să se clarifice costumele 
societății trecute; prin sculpturi și orfevrării, diferitele 
transformări la care piatra, lemnul sau argintul se pretă 
pentru a corespunde gustului timpurilor. 

Se văzu, mai ales, în pictură, care formează și par- 
tea cea mai de seamă din tot trecutul nostru artistic, 
că stereotipicele fraze moștenite dela occidentali cari 
cei dintâiu—ca Didron—cu ochiul și cu sufletul strein de 
această artă, începură studiul ei, —se văzù că așă numită 
înțepenire și lipsă de spontaneitate a întregii aceste arte, 
dela originile și până la sfârșitul ei, sunt hipoteze greșite. 

Nu eră numai șablonul, cum se presupusese până 
aci, care conduceă penelul ucenicului, care cu ochii în- 
chiși trăgeă contururile și umpleă golurile, după ca- 
nonul sau tipicul moștenit din tată în fiu; cu tot for- 
malismul, cu tot hieratismul, cu toate figurile tradițic- 
nale fixate pentru vecie; în expresiunea figurilor, în 
modul de redare al atitudinelor, se revărsă ceva din 
însuș sufletul artistului, influențat de curentele artistice 
ce dominau epoca în care el lucră. Se putu astfel stabili 
dela un sfert de veac, la cel următor, vădite caracte- 
ristice, fie de o mai realistă interpretare a figurii față 
de un corp încă țeapăn, fie de o tratare mai occiden- 
tală a compoziției, străină până aci în epocele precedente. 

Se văzi atunci cât de greșite erau părerile cari voiau 
să facă dintrun Tătărăscu țapul ispăşitor al renunțării 
la vechea și tradiționala pictură bizantină a bisericilor 
noastre. Se văzi că curentului de idei ce domină so- 
cietatea epocii lui Tătărăscu, că decadenței idealului 
religios care începe odată cu volterianismul sfârșitului 
veacului al XVIII-lea, se datorește odată cu introducerea 
picturii în uleiu, și zugrăvirea realistă a bisericelor noastre, 
și că cel mai important factor în crearea acestei ultime 
manifestări a artei bisericeşti, al cărui reprezentant de 
frunte fu și Grigorescu, este curentul de idei ce domină 
la o anumită epocă societatea noastră. 

Dar nu numai pentru înțelegerea acestei evoluțiuni a 
artei noastre sunt interesante Colecţiunile Comisiunii. 

Este destul să spunem că picturile muntelui Athos, 
acest focar al întregii picturi bizantine, nu sunt mai 
vechi decât secolul al XIV-lea și că și icoanele, cele 
sigur datate, nu sunt mai vechi de această dată. Pe de 
altă parte prin" zelul religios, mania de renovare și lipsa 
de ocupaţie întraltă direcție, foarte multe din picturile 
vechi sunt retușate an cu an. Dacă ne gândim pe de 
altă parte că icoanele noastre cele mai vechi datează 
încă dela începutul | veacului al XVI-lea, dacă socotim 
ce puternică școală de pictură a înflorit la noi în le- 
gătură cu marile clădiri religioase ce se ridicară în epo- 
cele de înflorire ale statului și după ce cucerirea tur- 
cească pusese capăt civilizaței de peste Dunăre, înțelegem 
bine de ce mare importanță în studiul artei bizantine 
în genere, se bucură rămășițele artistice ale țerii noastre, 
depozitara tradițiunilor de artă bizantină, în mijlocul unor 
popoare ca Rusia, cuo vădită influență occidentală în 
întreaga sa artă, sau ca Bulgaria caracterizată prin totală 
lipsă de gust artistic. 

Astfel că nu avem nevoie de mărturiile unui specia- 
list ca Diehl, care a vizitat cu un vădit interes întreaga 
Colecţie, nu avem nevoie nici de apreţierile pictorilor 
străini, nu avem nevoie decât de conștiința sigură de 
ce importanță va fi această instituție când întreaga operă 
se va săvârși; de golul ce-l va umple când știm că nici 
unul din muzeele streine nu are o secție în sensul acelei 
înființate la noi ci numai câteva icoane răslețe. 

Aceste Colecțiuni vor trebui să devie tezaurul tutulor 
acelor obiecte rare din țară cari formează însăși verigile 
lanțului desvoltării noastre artistice; sub îngrijirea lor va 

trebui neapărat făcută catalogarea și organizarea mu- 
zeelor mănăstirești și bisericești, astăzi lăsate la voia în- 
tâmplării. Astfel, când lucrarea se va fi indeplinit, se va 
fi făcut în acelaș timp un mare pas pentru umplerea 
vidului sufletesc al poporului nostru și se va fi ridicat 
cu ceva mai sus aceă cheie de boltă a existenței noastre 
naționale: conștiința națională. 

Iără acei cari vor fi pus umărul pentru ridicarea acelei 
pietre, vor aveă, cel puțin, conștiința împăcată a îndepli- 
nirii unei datorii. 

VIRG. DRAGHICEANU 


Conservatorul Colecţiunilor 
Comisiunii Monumentelor Istorice 

CORURILE BISERICEȘTI LA SATE 


Este în deobşte cunoscută înrâurirea binefăcătoare a 
muzicii atât asupra auditorilor cât și a executanților. 
Ea contribue, mai mult decât celelalte arte, la desvol- 
tarea și înobilarea sentimentelor omului. În special mu- 
zica vocală îndeplineşte cu prisosință acest rol, căci pe 
lângă ideile muzicale exprimate prin diferitele combi- 
națiuni ale sunetelor, ea cuprinde și alte idei exprimate 
în textul muzicii. De aceea toate popoarele și în toate 
timpurile sau servit de muzică în armată ca și în bise- 
rică, în școală ca și în familie și societate. In armată 
ea îmbărbătează, în biserică înduioșează, convinge și 
înfiltrează - credințele religioase, în școală recreează și 
instrueşte, în familie și în societate delectează. In școală 
multă vreme muzica a fost privită ca obiect de agre- 
ment (de plăcere — recreere), și rolul său din această 
cauză eră privit ca facultativ. Astăzi însă grație progre- 
sului pedagogiei, muzica este considerată ca mijlocul 
cel mai propriu pentru educațiunea tinerimii. Cum școala 
aveă chemarea să facă pe lângă instrucțiune și educaţiune, 
urmează ca o conșecință firească pentru ea importanța 
netăgăduită a muzicii. Pătrunși de acest adevăr legiuitorii 
noștri au introdus muzica ca studiu obligator în școalele 
secundare și chiar în cele primare. Invăţătorii au obli- 

gațiunea legală a predă cântul copiilor în școală, și 
chiar a-i notă după merit și aptitudini. Mai mult încă 
ei sunt obligați prin regulament a face coruri re- 
ligioase și a cântă cu copiii la biserică. Dispozițiunea 
aceasta însă atât de salutară pentru educația moral-re- 
ligioasă a copiilor, a rămas de cele mai multe ori nea- 
plicată, fie de lipsa unor îndrumări mai temeinice în 
această privință, fie din lipsa de control. 

D-lui Ministru Haret, îi revine meritul incontestabil 
de a fi dat, in această privință, o puternică impulsiune 
propagării muzicii religioase. Cunoscând desigur de visu 
și de auditu cum popoarele mai înaintate au ajuns la 
popularizarea cântărilor religioase și patriotice prin inter- 
mediul școalei primare, a căutat să facă acelaș lucru și 
cu şcoalele noastre primare. Incercarea s'a făcut mai întâiu 
în Judeţul Ilfov. In vara anului 1907, prin stăruința 
harnicului revizor I. Ghiață am predat învăţătorilor de 
Ilfov cântările Sf. Leturghii după muzica bisericească 
străbună. Invăţătorii le-au pus apoi în aplicare cu copiii 
în școală, și chiar cu adulții, formând coruri și cântând 
sărbătorile la biserică. Din aceste coruri, cele mai bune, 
vreo 15 au fost aduse la București în Aprilie 1908 și 
într'o audițiune corală la Ateneu am arătat ce s'a făcut 
şi ce sar puteă face în sate pe calea aceasta pentru 
educațiunea religioasă a poporului. 

Rezultatul fiind satisfăcător, d-l Ministru Haret a dispus 
generalizarea acestei acțiuni în toată țara. Pentru acest 
scop, pe de o parte a tipărit și distribuit tuturor învăță- 
torilor aceste cântări ale Sf. Leturghii după muzica 
bisericească, ce am scris (armonizate pe 3 voci egale) 
pentru corurile sătești, iar pe de alta a înființat și mi-a 

încredinţat postul de organizator al corurilor bisericesti 
Ja sate. 

Fericita dispoziție a d-lui Haret a fost primită și îm- 
brățișată cu entuziasm în toată țara. Sf. Sinod, suprema 
autoritate bisericească, a aprobat cu elogii această dispozi- 
țiune a d-lui Haret, în care se vede realizându-se cu timpul, 
atât popularizarea cât şi umformizarea cântărilor noa- 
stre bisericeşti. Preoții şi învățătorii laudă de mulțumită îi 
aduc, căci prin organizarea corurilor bisericești la sate, 
se satisface una din trebuinlele cele mai adânci, şi 
li se oferă lor, Apostolilor, luminătorilor neamului, 
prilejul de a se apropiă cât mai mult de dragostea 
foporenilor. 

Graţie acestor măsuri, astăzi după 3 ani de muncă 
rodnică, în bisericile satelor noastre, învățătorii cântă 
cu copiii la biserică cântările Sf. Leturghii, iar în popor 
se vede o puternică atracțiune către Sf. lăcașuri spre 
slava lui Dumnezeu și mântuirea lor sufletească. 

Se cade dar și de data asta să lăudăm și bine 
sa cuvântăm pe acela ce în aceste timpuri a fost 
hărazit de Prowdenţă scumpei noastre feri spre a 
o ridică prin ea însăș spre progres şi mărire]... .... 
Dare-ar să fie, ca în marea grădină a scumpei noastre 
patrii, să se sărbătorească într'o zi reînvierea si în- 
tronarea melodiei cântecelor noastre bisericești și na- 
fonale, iar acel botez să fie dat a se patronă valo- 
rosului și iubitului părinte al școalei române d-lui 
Ministru Haret. 


I. POPESCU-PASĂREA 


Maestru de muzică bisericească la Seminariile din Bucureşti. 

CASSA ŞCOALELOR ȘI DOMNUL 
SP. HARET CA MINISTRU 
O instituție căreia d-l Sp. Haret i-a dat mai cu di~ 
nadinsul întreaga și neîntrerupta sa atențiune a fost 
Cassa Școalelor. Având cinstea de a fi fost chemat de 
d-sa în capul acestei administrații, pe care am condus-o. 
în restimpuri dela 1901—1904 și dela 1907—1911, mi 
s'a prezentat prilejul să văd ce mare preț puneă pe această 
instituțiune și cât de încredințat eră de foloasele pe 
cari ea le-ar putea da învățământului și culturii nea- 
mului nostru. Și a avut prevederi cari, cu scurgerea. 
vremii, sau dovedit exacte. ÎIntr'adevăr d-sa a văzut 
limpede și—ţinta spre care aveă să tindă această insti- 
tuțiune, și cărările cari puteau duce mai sigur la țintă. 
Şi a fixat aceste cărări, aşă că urmându-le, Cassa Școa= 
lelor a făcut atâta progres, și cu atâta siguranță sa. 
apropiat de scopul ei, încât— deși aşà de tânără — 
ea a devenit una din cele mai însemnate instituțiuni cul-- 
turale ale statului român. Roadele date au fost din an 
în an mai numeroase, și lipsurile în învățământ, con- 
statate de mulți oameni de seamă ai ţerii, lipsuri cari 
împiedicau progresul nostru ca școală și neam, au fost 
în o mare parte îndreptate. Activitatea Cassei Școalelor 
a avut, și sigur că va avea totdeauna, o înrâurire din, 

cele mai puternice atât asupra culturii, cât și asupra 
educațiunii noastre naţionale. 

Cu toate greutățile și ocupațiunile numeroase ce le 
aveă zilnic ca Ministru al unui departament așă de împo- 
vărat, n'a pierdut nici o clipă din ochi scopul pentru care 
Cassa Școalelor fusese creată, a apărat cu energie drep- 
turile ei, şi a căutat ca din venituri să tragă cel mai 
bogat folos pentru instrucțiunea și educațiunea școla- 
rilor de toate gradele în special, și pentru cultura în- 
tregului popor român în general. 


I. Cassa Școalelor vine într'ajutorul Comunelor 
pentru clădiri școlare şi dotează şcoalele cu 
material didactic. 


Întâia chemare a Cassei Școalelor a fost de a in- 
griji să se clădească cât mai multe localuri de școală 
în comunele rurale. Pornind dela această idee, d-l Sp. 
Haret a dat toată libertatea comunelor ca în loc de 
localuri prea scumpe, să construească școale după putere 
și cu materialul ce sar găsi la îndemână, fără ca prin 
aceasta să reducă dimensiunile săklor de clasă sau 
cubajul lor. Această măsură a înlesnit construirea a 
unui foarte mare număr de localuri de școală și cere- 
rile de construcție s'au înmulțit an cu an. Nu mai puțin 
sa gândit d-sa și la mijlocul de a împrumută comu- 
nelor sumele de cari mai aveau nevoe pentru construc- 
ție, fără ca anuitățile să apese prea mult asupra bu- 
getului lor. In primii ani aceste sume s'au dat din bu- 
getul Cassei Școalelor; crescând însă numărul cererilor, 
bugetul Cassei Școalelor nu le mai putea satisface. Dar 
și această piedică a fost învinsă. Mai întâiu Statul 

a pus la dispoziție pentru acest scop '700.000 lei din 
excedent; apoi, prin intervenirea și garanția Cassei Școa- 
lelor, s'a luat cu împrumut dela diferite case suma de 
3.900.000 lei, care, în întregime, a fost pusă la în- 
demâna comunelor pentru clădiri școlare. In total, în 
timpul cât d-l Sp. Haret a fost Ministru, sa dat cu 
împrumut pentru localuri de școală suma de aproape 
5.000.000, în afară de capitalurile de cari au mai dis- 
pus comunele, și în afară de sumele și de materialele 
donate. Acestor măsuri se datorește faptul, că între anii 
1901—1904 și 1907—1911 s'au clădit 1.746 de școale 
cu 2.666 săli de clasă și 706 locuinţe de diriginți. Tot 
pe timpul d-lui Sp. Haret, 1897—99 s'au continuat și 
terminat clădirile începute pe vremea d-lui P. Poni, 
fundatorul acestei instituțiuni. Putem dar afirmă că 
această primă și însemnată chemare a Cassei Școalelor 
a fost împlinită cu prisosință. 

O altă chemare de o egală importanță pentru bunul 
mers al învățământului și pentru ca programele de 
studii, să se poată aplică și da foloase, eră dotarea scoa- 
lelor de toate gradele cu material didactic. Multă lipsă 
au dus generaţiile trecute de elevi, cari s'au perindat-prin 
școalele statului, și aceasta o pot spune cei ce mai 
sunt azi în vieață. Dotația școalelor rurale și urbane în 
mod sistematic o începuse d-l P. Poni ca ministru, și 
s'a continuat sub ceilalți domni Miniștrii și sub d-l Sp. 
Haret. D-sa însă a început și a terminat dotaţia tutu- 
ror școalelor secundare—licee, gimnazii, seminarii, școale 
normale, școale secundare de fete — cu întreg materialul 
didactic. Nu stăteau cu mult mai bine, în privința ma- 
terialului didactic, nici chiar institutele noastre cele 
mai însemnate de cultură — Universitățile — dar și lip- 

surile lor ca material didactic au fost în mare parte 
acoperite, punându-se la dispozițiunea ambelor Univer- 
sități sume însemnate pentru acest scop. 

Astfel cea mai mare parte din soldurile, și în urmă 
din excedentele Cassei Școalelor, s'au întrebuințat numai 
pentru ridicarea învățământului și a școalelor noastre 
secundare și superioare, la nivelul celor din occcident. 
Dacă n'ar fi fost această instituție, și dacă s'ar fi așteptat 
totul dela Stat, ar fi trebuit să treacă încă multă vreme 
până când lipsurile din învățământ să fie împlinite. Statul 
a avut şi are în totdeauna multe și grele nevoi de îm- 
plinit și târziu și prea cu incetul ar fi venit rândul 
școalelor. 


II. Cassa Școalelor ajută şcoalele. 


Tot d-l Sp. Haret a luat inițiativa înființării de b:b/zo- 
teci pe lângă școalele rurale. Aceste biblioteci au fost 
înzestrate cu scrieri cu conţinut ușor, instructiv și cores- 
punzător scopului pentru cari au fost create. La început, 
în 1898, s'au înființat 320 biblioteci, apoi în decursul 
vremii, cât d-sa a fost ministru, numărul bibliotecilor 
înființate de Cassa Școalelor s'a ridicat la cifra de 987. 
Afară de aceasta un număr de peste 400 biblioteci 
rurale înființate din inițiativă particulară, au fost ajutate 
de Cassa Școalelor cu scrieri alese, tot numai în scop 
de a aduce lumină în popor. Bibliotecile secundare de 
pe lângă licee, gimnazii, școale normale, seminarii, etc. 
au fost îmbogățite cu lucrări nouă literare și de știință; 
iar profesorilor universitari li s'au pus la dispoziție sume 
însemnate ca să înființeze din nou, sau să completeze 
bibliotecile ce le aveau. 

Foloasele ce se pot trage din biblioteci le poate pri- 
cepe orice om luminat, și de aceea nu cred de trebu- 
ință a vorbi mai departe. 

O altă măsură, fixată chiar prin lege, pentru tmbu- 
nătățirea stării materiale a învăţătorilor, a fost nge- 
strarea şcoalelor cu teren de cultură. Legea din Martie 
1908 a decis să se dea fiecărei școale între 21/,—31/a 
hectare. Cassa Școalelor şi-a împlinit cea dintâiu datoria 
Și din toate terenurile sale, cum și din cele ale funda- 
tiilor, ce ea le administrează, a dotat până la 1.500 școale. 
Ministerul Domeniilor nu mai puțin ne-a dat tot sprijinul 
şi în cea mai mare parte, pe moșiile Statului, școalele 
din apropiere a fost înzestrate cu terenul de cultură 
cerut de lege. Prin această măsură sa ușurat mult si- 
tuația învățătorului, căci cea mai mare parte dintr'înșii 
nu aveau o palmă de pământ, și erau nevoiți să cum- 
pere cu banul cele necesare pentru casa lor. Acum, de 
pe acest teren dobândit, pot avea tot ce le trebue, cu 
atât mai mult cu cât sunt obligați să facă o cultură 
sistematică. 


III. Cassa Școalelor ajută învățământul. 


In anul 1908 sa prevăzut prin buget suma necesară 
pentru /rimeterea în străinătate a 5—6 profesori se- 
-cundari, cari să vadă școalele similare din diferitele eri, 
să studieze programele şi metodele de predare, să au- 
dieze unele cursuri la universități, să caute să se per- 
fecționeze în limbi moderne, ete. Această măsură sa 
întins mai în urmă și la universități, căci de multe ori 
sa observat trebuința, ce o au unii din profesori să în- 
ceapă sau să completeze diferite studii în specialităţile 

52 

respeclive, și așă să aibă nevoe de a lucră în biblio- 
tecile mari, sau în laboratoriile și clinicile universităților 
din marile capitale ale Europei. Memoriile prezentate 
de diferiți profesori și publicate mai în urmă fie în bro- 
șuri separate, fie în buletinul Ministerului, au dovedit 
folosul acestei măsuri. 

Tot pentru acest scop, adică pentru ajutarea învăță- 
mântului, prin îmbogățirea cunoștințelor corpului nostru 
didactic, d-l Sp. Haret a dispus traducerea și publicarea 
a mai multor opere pedagogice din cele mai însemnate. 
Traducerile au fost făcute de oameni de seamă, cunos- 
cători şi ai limbilor străine și ai limbii noastre. Toate 
aceste scrieri formează biblioteca pedagogică a Casset 
Școalelor, din care până acum au apărut opt volume. 
Numele pedagogilor ca Comenius, Locke, Pestalozzi, 
Matthias, Martig, Ufer, dovedesc câtă importanță are 
această bibliotecă. Prețul moderat, cu care sau pus în 
vânzare, a dat posibilitatea ori cui de a-și le procură. 

O măsură tot așă de înțeleaptă a fost și aceea ca să 
se tipărească de Cassa Şcoalelor toate cărfile didactice 
necesare şcoalelor speciale. Nimeni dintre profesori nar 
fi avut curajul să tipărească o lucrare în specialitatea 
sa, căci știă că se va vinde cu mare greutate, numărul 
elevilor fiind prea mic. Cassa Școalelor şi-a făcut pe 
deplin datoria și în această privință, ca probă e că avem 
până acum tipărite mai toate cărțile necesare semina- 
riilor, școalelor normale, școalelor de agricultură, și treptat 
va veni rândul și celorlalte școale. Prin urmare, toți acei 
elevi cari până acum învățau după diferite manuale ne- 
potrivite programei, și cari erau nevoiți să completeze 
lipsurile cu note luate după explicările profesorilor sau din 
alte cărți, vor întrebuință cu mai mult folos acest timp 

pierdut. Dar și pentru profesori folosul nu e mai puțin 
mare. 

Pentru întinderea cât mai mult a cunoştinţelor de tot 
felul printre elevi şi în popor, Cassa Şcoalelor, în urma 
aprobării d-lui Sp. Haret, a început în acest timp să pu- 
blice întro bibliotecă numită biblioteca pentru popula- 
rizarea ştiinţelor, traduceri, prelucrări și lucrări origi- 
nale privitoare-la științele naturale, geografie, geologie, 
mineralogie, astronomie, fizică etc., toate în stil ușor și 
potrivit cu mintea fiecăruia. Până acum au apărut două 
volume, restul va urmă. 

Odată cu clădirea noului palat, unde se adăpostesc 
ambele instituții de cultură și progres, sau înființat de 
Cassa Școalelor şi alte două focare de lumină: Muzeul 
și Biblioteca pedagogică. Primul în scop de a aveă adu- 
nat la un loc câte o colecție din tot materialul didactic 
cu care Cassa Școalelor a dotat școalele de orice grad— 
exceptând universitățile — și a sta la curent cu tot ce se 
produce însemnat în străinătate, privitor la bunul mers 
al învățământului. A doua, pentru a pune la îndemâna 
profesorilor secundari tot ce sa scris mai însemnat pe 
terenul pedagogic. Biblioteca aceasta numără acum peste 
7.000 volume în limba română, franceză, germană, ita- 
liană și engleză, şi stă în tot timpul la dispoziția cor- 
pului profesoral de orice grad atât din capitală cât și 
din provincie. Aici se găsesc un număr mare de reviste 
pedagogice din cele mai însemnate ce se publică în 
limba română și alte limbi străine. 

O anexă a bibliotecii e și micul dar folositorul ser- 
“viciu al diapozitivelor şi lanternelor ambulante. Diapo- 
zitivele, în număr de peste 6.000, coprinzând vederi 
istorice, geografice, de ştiinţe naturale, astronomie etc., se 


www.dacoromanica.ro 


820 


dau cu împrumut școalelor urbane, rurale și secundare, 
cercurilor culturale, cum și oricărui conferențiar care 
ar dori să facă mai instructiv şi atrăgător cursul sau 
conferința sa. Succesul acestei anexe a fost neașteptat 
de mare, și de aici se pot deduce și foloasele aduse. 

Tot o anexă a bibliotecii și a muzeului e și sala cea 
mare de conferințe a Cassei Școalelor. Aci sau ținut 
şi vor ține conferințe din toate ramurile de ştiinţă și 
arte, însoțite de vederi fixe și cinematografice. Aici 
vor puteă și profesorii să facă cu elevii rezumatele cur- 
slui lor, punându-li-se la dispoziție obiectele din muzeul 
pedagogic, aparate de proiecțiuni fixe și cinematografice. 

Astfel armele pentru progres sunt puse la îndemâna 
profesorilor și a elevilor, și de dinșii depinde să le folo- 
sească cu succes. 


IV. Cassa Şcoalelor ajută corpul didactic. 


D-l Haret s'a gândit să dea posibilitatea ca învățătorii 
cei mai buni, rând pe rând, pe timp de vacanță, să poată 
vedeă și cunoaște mai bine țara. Pentru acest scop a în- 
ființat excursiumle pe vacanţă. Pe fiecare an, deocam- 
dată la câte un număr de 17 învățători, li se pune la înde- 
mână câte un bilet de liberă călătorie pe timp detrei 
luni, și câte o sumă de bani. Ei sunt liberi să călăto- 
rească unde vor voi în țară. Au nunai 0 singură obli- 
gațiune de împlinit, adică de a studià de aproape două 
din județele țerii, asupra cărora să facă o scurtă dare 
de seamă, de ceeace au văzut și au observat în călă- 
toria lor. Astfel li se dă putinţa de a vizită acasă pe 
colegii lor, de a vedea starea sătenilor și de prin alte 
părți, de a vedeă monumente istorice, de a cunoaște 

și alte orașe etc., iar când ating granița, să treacă și să 
vadă câteva sate românești de dincolo, cu administraţia 
lor, cu școalele și gospodăria lor, cu preoții și învățăto- 
rii lor. Dările de seamă ale învăţătorilor, cari au luat 
parte la aceste excursiuni, sunt, cele mai multe, de o 
netăgăduită valoare, atât ca descriere literară cât și ca 
observațiuni variate și folositoare, Mai toate s'au publicat 
prin buletinul activității extraşcolare. 

Tot pentru înlesnirea învăţătorilor s'a prevăzut în bu- 
getul Cassei Șzoalelor, cu începere din 1902, câte o 
sumă destul de însemnată, din care se dă învăţătorilor 
până la 500 lei, ca împrumut fără dobândă pe timp de 
patru ani, plătibili în rate lunare. Mulţi învățători sau 
folosit de aceste sume ca să-și întregească gospodăria lor. 

Cu clădirea Casse profesorilor secundari d-l Sp. Haret 
a urmărit tot tendința, de a veni în ajutorul corpului 
didactic, de a apropiă cât mai mult pe profesorii secun- 
dari unii de alții, de a le da posibilitatea ca unele din 
orele libere să le petreacă împreună în deplină armonie, 
de a le pune la dispoziție o clădire care să împlinească 
și utilul prin conferințe, discuţiuni asupra metodelor de 
învățământ, programelor etc., și frumosul prin serate, 
concerte de tot felul, baluri etc. Cassa e cu trei etaje 
și subsol; va fi gata în curând. Ea e clădită cu tot con- 
fortul, cu săli de conferință, de biliard, de popice, şi un 
etaj întreg pus, ca dormitor, la dispoziția corpului didactic, 
adică acelora dintre ei cari, venind din provincie, vor fi 
nevoiți a rămâne una sau mai multe nopți în capitală. 


V. Cassa Școalelor ajută pe elevi. 


Cantinele şcolare, a-eastă operă filantropică și de 
mare însemnătate pentru ajutoararea elevilor săraci, se 

datorează tot d-lui Spiru Haret. Din fondurile Cassei 
Școalelor s'au întreținut și se întrețin cantinele școalelor 
de meserii și de agricultură, înființate în comunele ru- 
rale, cum şi cantinele de pe lângă școalele rurale. Şi 
mulți elevi nar puteă urmă în aceste școale, dacă n'ar 
aveă masa asigurată. Pentru universități s'a făcut tot 
așă de mult, căci din acest fond, prevăzut în bu- 
getul Cassei Școalelor, se întrețin și cantinele de pe lângă 
universitățile din Iaşi și București. Aici, în Bucureşti, îm- 
prejurările au permis să putem clădi și un local pro- 
priu, în centru, și la îndemâna studenților de toate ca- 
tegoriile. Acest local, după ce a fost dotat cu toate 
cele necesare, pentru ca imediat să poată începe a func- 
ționă, sa pus la dispoziția d-lui Rector al Universității, 
împreună cu fondurile de întreținere. Neprețuit de mari 
sunt binefacerile pe cari le dau aceste cantine, și nu- 
mai sufletul amărit și necăjit al elevilor și studenților 
săraci le pot spune. 

D-1 Sp. Haret s'a îngrijit și de elevii săraci ai școalelor 
rurale. Pentru ca fiii țăranilor în cât mai mare număr să 
poată veni la școală, se cere mai întâiu să avem local spa- 
țios și igienic, dar nu mai puțin e necesar ca ei să aibă, 
cărți, opinci, căciulă și suman. Şi sunt mulți țărani săraci, 
cari nu pot procură fiilor lor nimic din toate acestea. 
In acest caz obligativitatea rămâne literă moartă, căci 
nu poți să vinzi săracului ceaunul de făcut mămăligă 
sau singurul țol de pe pat. La acești copii de țăran 
săraci sa gândit d-l Sp. Haret, când a prevăzut în bu- 
getul Cassei Școalelor o sumă însemnată pentru haine 
şi cărți. Suma se împarte prin revizorate învăţătorilor, 
cari cumpără copiilor cele necesare. Cu modul acesta 
se capătă posibilitatea ca o parte din copiii săracilor să 

poată învăță alături de ai celor cu dare de mână, și 
foarte adese ori sau văzut talente remarcabile ridicân- 
du-se dintre ei. 

Dar şi munca elevilor secundari silitori e recom- 
pensată. In fiecare an, câte trei din cei mai buni 
absolvenţi ai liceelor, școalelor normale, seminariilor, 
aleși de consiliul școalei, și însoțiți de mai mulți pro- 
fesori, sunt trimeşi în excursiune pe socoteala Cassei 
Scoalelor. Aceste excursiuni, cari țin, între 8—10 zile, 
sunt și recreative și instructive. Elevii sunt împărțiți în 
două serii: unii merg pe Dunăre, cu vapor special, dela 
Cazane—mai sus de Orșova—până la Sulina, vizitând 
porturile de pe dreapta și stânga fluviului; alții prin 
munți, vizitând sau munții Buzăului cu cei ai Prahovei, 
sau ai Argeșului cu ai Vâlcei, sau ai Neamțului cu o 
parte din Bucovina, și venind pe plute dela Dorna la 
Piatra. Acestea sunt excursiuni cari nu se pot uită în 
întreaga vieaţă. 

N'au fost uitaţi nici micii elevi, săraci și plăpânzi 
ai școalelor primare. Aici, în capitală, sunt societăți 
cari trimet în colonii fe vară pe copiii săraci, și în 
fruntea tuturor stă Primăria, dar în celelalte părți, afară 
poate de Iași şi Craiova, nu există așă ceva. De aceea 
binefacerile acestei instituții trebuiă să se arate și acolo 
unde se simțiă atâta nevoe de ajutor. In fiecare vară 
se trimet în sanatoriul dela mânăstirea Neamţul, pus 
nouă la dispoziție prin bunavoința Cassei Bisericii, 
câte o sută fete și o sută băieți slabi şi anemici, pe 
lunile Iulie și August, ca să-și recapete sănătatea. Aici 
au la îndemână tot ce le trebue. Au odăi spațioase, 
albituri curate, pături bune pentru învelit, mâncare 
substanțială și suficientă, dușuri cu apă caldă și rece, 

pentru carățenie și curte de mai multe hectare pentru 
jocuri. Afară de conducătorul coloniei și de o maestră 
dela o grădină de copii, care cond.ce jocurile, colonia e 
supraveghiată in permanență de un doctor numit de 
Cassa Școalelor, care își are locuința chiar acolo. 


VI. Cassa Şcoalelor ajută poporul. 


a) Partea culturală — intelectuală. Acum să ne în- 
toarcem privirile spre alt teren al activității Cassei Școa- 
lelor, și anume spre silințele depuse întru luminarea 
poporului. Pentru școală și chestiunile ce privesc în- 
vățământul, din punct de vedere pedagogic și intruc- 
tiv, sa făcut mult și în tot timpul, şi negreșit că se 
vor mai face multe, dar pentru educaţiunea poporului 
câmpul eră deschis și aproape neumblat. Despre acea- 
sta multe sar puteă spune, dar prea aș întrece cadrul 
articolului, pe care comitetul a binevoit să mi-l ceară, 
şi de aceea voiu schiță numai în puține linii o parte 
din activitatea acestei instituții cu privire la luminarea 
poporului. 

In primul rând, ceeace ne atrage mai mult privirile este 
înființarea cercurilor culturale, cari se țin Duminica la 
sate(1). D-1 Sp. Haret a voit să pue în mai de aproape legă- 
tură pe sătean cu învățătorul. Această înaltă chemare de 
învățător a ținut ca să se î.nplinească nu numai pe lângă 
fiii sătenilor, dar mai ales să-i lumineze și pe ei; şi mai 
departe ca absolvenţii să nu piardă nici un moment le- 
gătura cu școala. D-l Sp. Haret a căutat să dea ace- 
stor adunări ale învăţătorilor cu sătenii un caracter so- 


(1) De dimineață au loc discuțiuni școlare între învățătorii ce ieau 
parte la cerc, iar după amiazi, consfătuire cu sătenii. 

lemn, care să impună tuturor. De aceea a numit con- 
ferențiari pe lângă cercurile culturale dintre cei mai de 
seamă scriitori ai noștrii, cunoscători ai graiului popo- 
rului, și cunoscători ai nevoilor lui. Apoi prin interve- 
niri pe lângă I. P. S. Mitropoliți și P. S. Episcopi, pe 
lângă miniștri de Interne și Justiţie, a arătat scopul ur- 
mărit și a cerut mâră de ajutor dela toți. Aceasta a 
făcut ca de multe ori la cercurile culturale să iea parte 
preotul, judecătorul, administratorul de plasă, doctorul, 
veterinarul și primarul comunei. Şi mulți dintre ei au 
ridicat glasul alături de al învăţătorilor și al conferenția- 
rilor noștri, și au dat sfaturi bune și folositoare țăra- 
nilor. Din rapoartele prezentate Cassei Școalelor de domnii 
conferenţiari se vede că, în multe părți, entusiasmul 
deslănțuit printre sătenii auditori a fost foarte mare, şi 
sufletul lor a fost cu totul cuprins și pătruns de cele spuse 
de vorbitori. In cele mai multe părți, prin cercurile cul- 
turale, sa făcut apropierea între săteni și cei chemați 
a le veni în ajutor, și acum ei nu se mai sfiesc a arătă 
nevoile lor doctorului, veterinarului și moașei, și a le 
cere sprijinul. Cu cât cercurile culturale vor fi mai des 
vizitate de oamenii trimeși de stat ca să stea la înde- 
mâna săteanului, cu atât multe din nevoile lor vor dis- 
păreă, mortalitatea va fi mai mică, vitele lor vor fi mai 
bine îngrijite, boalele copiilor vor fi preintâmpinate, 
judecăți vor fi mai puţine, și țăranii nu vor mai privi 
cu spaimă pe acești funcționari ai statului, ci cu dragoste 
și încredere, așă cuin se cuvine și cum ar trebui. Con- 
sfătuirile acestea inai sant înfrumasețate și prin coruri 
şcolare, prin poezii spuse de elevi, și în unele părți, 
chiar cu mici piese de teatru și proiecțiuni luminoase. Să 
nădăjduim că asemenea consfătuiri vor prinde rădăcini 

din ce în ce mai puternice în popor, și vor da, cu 
timpul roadele așteptate. 

O măsură tot așă de însemnată fost și aceea dea 
se tipări într'o limbă curat românească și pe înțelesul 
tuturor cărfi cu confinul usor, instructiv și atrăgător. 
Am început cu cărțile pe care poporul le cunoșteâ și 
pe cari părinții lor le cetiseră cu drag; toate acestea 
au fost revăzute și îndreptate de d-nit Coșbuc și Sa- 
doveanu (1). Cărţile, fiind foarte ieftine și cu tipar frumos 
sau vândut în mii de exemplare, și unele s'au scos 
în a doua ediție. Răspândirea acestor scrieri la țară 
prin mijlocirea preoților, învăţătorilor, arendașilor, pro- 
prietarilor și a vânzătorilor noștri ambulanți, va fi de 
un incalculabil folos pentru săteni. Pe mulți îndemnul 
altora îi va face să cetească și, dând de cărți frumoase, 
să prindă gustul cetitului, iar cei ce doresc să cetească, 
să simtă mângâere sufletească că au la îndemână cărți 
bune și instructive, și așă cu toții se vor folosi, și vor 
binecuvântă pe cel ce a pus temelie unei astfel de bi- 
blioteci. Aceste scrieri au fost mult căutate și de frații 
noștri de peste hotare, și acolo sau răspândit în mare 
număr, aducând între alte foloase și pe acela de a stabili 
unitatea limbii. 

b) Partea economică, materială. O altă măsură care 
a adus și va aduce încă multă vreme mari foloase pentru 
învățători și săteni sunt cursurile de lucru de mână. 
Se mai făcuseră încercări de acest fel și în trecut, dar 
în urmă s'au dat uitării. In 1903 d-l Spiru Haret a 


(1) Cărţile apărute în această bibliotecă sunt: Alexandria, Arghir şi 
Elena, Isopia, Genoveva de Brabant, Răvașele unui doctor, partea I, Il şi 
III, Povestea Vorbei de Anton Pann, Carte despre drepturi şi datorii, 
Povestiri din Halima partea I şi II. In total 12 bucăţi. 

decis a se reîncepe, dar de data aceasta sau conti- 
nuat an cu an. Pe lângă cursul care se face cu învăță- 
torii sau început asemenea cursuri și cu învățătoarele. 
Pe fiecare an, în luna lui Iulie, vin la aceste cursuri 
învățătoare din toate părţile țerii, spre a se perfecționă 
în țesătorie, în creșterea gândacilor de mătase și în cele- 
lalte lucrări privitoare în această ramură, în gospodărie, 
mai ales în pregătirea mâncărilor, aici li se mai predă 
cântul, li se țin conferințe de igienă și creșterea copiilor, 
Și în fine se caută toate mijloacele posibile ca să plece 
încărcate cu cât mai multe cunoștințe folositoare. Mai 
toate școalele, unde funcționează absolvenții și absolven- 
tele acestor cursuri, sunt înzestrate de Cassa Șzoalelor 
cu instrumentele necesare pentru practica lucrului de 
mână și li se dau premii pentru munca lor. Cu multă 
bucurie vedem cum lucrul de mână prinde în satele 
noastre, și să sperăm că în curând va veni vremea când 
sătenii şi sătencele, lipsiți de ocupație, pe timpul iernii, 
vor practică asemenea îndeletniciri, și vor îndulci astfel 
traiul lor greu, în deobște cunoscut. 

Sau mai trimes la sate și maestre ambulante pentru în- 
funtarea de mici ateliere de fesătorie pe lângă școale cum 
şi pentru a înființă ateliere particulare. Maestrele erau obli- 
gate să caute ca prin sfatul lor, și prin toate mijloacele po- 
sibile, să îndemne la muncă pe sătence, să le cultive gustul, 
prin modele frumoase, să le arate câștigul ce l-ar puteă do- 
bândi, și să le facă înlesnirea de a vinde repede și cu un 
preţ bun obiectele lucrate. Sfaturile au prins. S'au înființat 
multe ateliere fără mari pretenții. In cele mai multe părți 
maestra mergând în casele sătencelor, cari aveau războae 
vechi, modele de țesut urite sau streine, le-a convins 
să-și iea câte un răsboiu sistematic de-al Cassei Școa- 

lelor și să schimbe motivele streine cu cele frumoase 
ale noastre, și le-a înlesnit vânzarea obiectelor lucrate. 
Dovadă învederată că și această idee a prins, sunt cele 
două expoziții ce le-a făcut Cassa Școalelor cu produ- 
sele atelierelor şi ale sătencelor, una pe lângă marea 
expoziție din 1909, şi alta în anul acesta, chiar în lo- 
calul Cassei Școalelor, şi la cari sau vândut aproape 
toate obiectele expuse. Pentru a reuşi și mai mult în 
această direcțiune Cassa Școalelor a publicat un album de 
ouă incondeiate, cari să serve de motive pentru cusă- 
turi, cum și un album de ii, după modelele luate din 
toate județele. Acestea sau pus în vânzare pe un preț 
foarte modest, ca să se răspândească peste tot în țară. 

Apoi sau trimes, tot ca încercare, maestre ambu- 
lante cari să învețe pe soțiile învăţătorilor și pe să- 
tence gospodăria, adică curăţenia casei, îngrijirea co- 
piilor, pregătirea mâncărilor și în fine tot ce privește 
casa. Până acum cele două maestre au vizitat mai toate 
comunele din județele Prahova și Buzău și rapoartele 
venite din partea învâțătorilor și a primarilor ne arată 
cât de necesare sunt asemenea maestre, şi de ce mare 
folos pot fi pentru îndrumarea gospodăriei sătenilor. 

Tot pentru luminarea poporului s'a înființat și /uvă- 
Zamâutul agricol ambulant. In acest scop sau numit 
zece revizori agricoli, din cari doi plătiți de d-l Barbu Ştir- 
bei, iar ceilalți de Cassa Școalelor, şi aleşi dintre absolvenții 
şcoalei superioare dela Herăstrău, cu o practică de mai 
mulți ani. Fie căruia i s'a dat câte o circumscripție, și i s'a 
pus obligațiunea ca douăzeci de zile în fiecare lună să le 
întrebuințeze mergând prin sate, şi arătând învăţătorilor 
și sătenilor cum să cultive pământul, cum să aleagă 
semințele, cum să îngrijească vitele și curtea lor, cum 

să altoească pomii, și în fine să le dea toate îndrumările 
de cari ei au ași mare nevoe. Dela 1908, de când s'au 
numit acești revizori agricoli, sau adus mari foloase și 
şcoalelor și sătenilor pe unde s'a întins uctivitatea lor. 
E de ajuns ca învățătorul și câțiva din săteni să asculte 
şi să pue în aplicare sfaturile date, pentru ca exemplul 
acestora să serve pentru cea mai mare parte din lo- 
cuitorii satului. Fiecărui învățător și sătean, care se află 
sub conducerea și supravegherea revizorilor agricoli, li 
sau dat gratuit semințe de tot felul de zarzavaturi, de 
sfecle de nutreţ, de lucernă, și reușita lor a îndemnat 
şi pe alții să-i imiteze. Mai ales sfeclele de nutreţ și 
lucerna au prins printre dânșii, căci au văzut imediatele 
foloase. O astfel de încercare făcută cu revizorii agricoli, 
cari să meargă la școală și la casa săteanului, să le 
dea sfaturi înțelepte, să le dea 'semințe gratuit, să-i 
învețe cum să-și îngrijească avutul lor și cum să-l spo- 
rească, nu se puteă să nu prindă, și să nu dea rezul- 
tatele așteptate. 

Dar nu numai de acest fel de ambulanți sa servit 
Cassa Școalelor pentru luminarea și instruirea învăţătorilor 
şi a sătenilor. Cu învoirea și îndemnul d-lui Sp. Haret 
s'au trinis în Bosnia mai mulți învățători sub conducerea 
d-lui Maximilian Popovici și a fostului inspector agricol 
N. Popovici-Lupa, cari să învețe uscatul și împachetatul 
Prunelor cum şi clămhrea cuptoarelor simple de uscat, 
pe cari le întrebuințează sătenii de acolo. Aceşti în- 
vățători au fost numiți meaștrii ambulanți și trimeși 
la sate ca să ducă învăţătorilor și sătenilor sfatul și ex- 
periența lor. Unul dintre ambulanți a publicat într'o bro- 
șură activitatea sa, și de acolo se poate vedeă că în 
timp de patru ani a ajuns să clădească treizeci și trei 

de cuptoare în diferite județe și să învețe pe săteni atât 
uscarea prunelor cât și clădirea cuptoarelor. Dar cuptoa- 
rele acestea au mai servit și la altceva. In părțile delu- 
roase și muntoase porumbul, care adesea ori nu se coace 
îndeajuns până toamna târziu, pentru a nu mucezi, a fost 
uscat în coptoarele de cari vorbim, și țăranii au mâncat 
o mămăligă sănătoasă, și au fost feriți de unele boale. 

Sau mai trimes în străinătate și alte serii de învă- 
țători, cari să învețe /abricarea brânzeturilor, a un- 
tului, a Șuncilor şi pregătirea cărnii de porc, şi toți 
aceștia au fost întrebuințați, ca să dea sfaturi învăță. 
torilor şi sătenilor, și să formeze pe elevii ultimelor clase 
din școalele normale, din școalele practice de agricul- 
tură și de gospodărie. Scopul urmărit eră ca aceștia 
la rândul lor să se ducă la sate, înzestrați cu toate cu- 
noștințele practice, 

Altă serie de învăţâtori au fost trimeşi ca să învețe 
sistemul cooferafivelor sătești, căci se simțiă mare ne- 
voie de a aveă oameni pregătiți în această direcțiune. 
Cunoștințele dobândite de dânșii au folosit poporului, 
și multe din cooperativele existente și societățile de con- 
sum s'au format prin sfaturile lor, sau prin imitarea altor 
cooperative înființate de ei. Foloasele sunt neprețuit de 
mari, iar avântul luat, dovedește cât de bine a prins 
această idee. 

De aici se vede că d-l Sp. Haret prin cercurile cul- 
turale, prin diferitele biblioteci, prin revizorii agricoli, 
prin învățătorii ambulanți de tot felul și prin maestrele 
ambulante, a avut în vedere un sistem complet, de a lumină 
și scoate pe sătean din starea de indiferentism și de 
sărăcie în care se află, și de a-l redă țerii ca nou născut 
și demn pentru o vieață mai bună. 

VI. Măsuri luate pentru cultură în general. 


D-l Sp. Haret a luat măsuri pentru ca absolvenții 
liceelor, școalelor normale, școalelor superioare de co- 
merț și de meserii, să cunoască pe deplin mânuirea 
armei militare «Manlicher», și să știe a da sigur în 
țintă. Arma pentru soldat nu are nici o însemnătate, 
dacă nu se poate servi de ea. Răsboiul dintre Buri și 
Englezi a dovedit de ce mare folos e ca soldatul să 
aibă încredere în armă, să nu se teamă de a da cu 
dânsa, și să știe bine să țintească. Burii, un popor mic, 
fiind bravi țintași, au ținut în loc multă vreme pe puternicii 
Englezi, și au dovedit cel mai înalt patriotism. Din 
observaţiile ofițerilor, cari au fost pe câmpul de răs- 
boiu dintre Ruși și Japonezi, se învederează acelaș 
lucru. Așadar mâine absolvenții școalelor arătate mai sus 
nădăjduim că vorieși bine pregătiți, vor servi ca instructori 
pentru ceilalți soldați, și vor deveni oameni de încredere 
ai comandanților. Fiecare școală a primit câte un număr 
de arme de răsboiu și rând pe rând toți elevii, dela 
16 ani, vor da în ţintă, mai întâiu cu cartușe reduse și 
către finele anului, cu cartușe de răsboiu. Atârnă mult 
dela instructorii diverselor școale, pentru ca scopul ur- 
mărit să se împlinească în întregime. 

Tot pentru propagarea cunoștințelor de tot felul, d-l 
Spiru Haret a dat ocaziune scriitorilor noștri de seamă 
să producă opere de mare valoare. D-l N. Iorga a scris 
«Istoria bisericii române în două mari volume» G. Coş- 
buc: «Răsboiul pentru neatârnare» și «Coroana de 
Oțel,» A. Vlahuță: «România Pitorească», «Din tre- 
cutul neamului nostru», și acum în timpul din urmă 
Biografia marelui nostru pictor N. Grigorescu, care s'a 

publicat într'o prea frumoasă ediţie de lux. A. Lăp&datu, 
continuarea scrierii celebre a lui N. Bălcescu «Românii 
sub Mihaiu Viteazul». Scrieri, care vor aduce mari fo- 
loase mai sunt: lucrarea d-rei Miller-Verghi, care cu- 
prinde un mare număr de motive româneşti vechi, 
adunate de pretutindeni, și cari vor servi ca izvor 
pentru pictură, sculptură, ceramică,” țesături artistice 
etc., cursul de contabilitate al d-lui G. Dumitrescu-Bum- 
bești, de care s'au servit băncile noastre populare; apoi 
două colecții de cântece patriotice și coruri adunate 
și unele chiar compuse de d-nii Kiriac, Bănulescu și 
Saxu; adunarea în două volume a conferințelor po- 
pulare sub supravegherea d-lui G. Coșbuc, două lu- 
crări de gimnastică propriu zisă și gimnastica suedeză, 
alcătuite de d-nii D. Ionescu și I. Bucovineanu și alte 
lucrări de acest fel. Toate s'au publicat de Cassa Școa- 
lelor, și sunt puse în vânzare pe prețul cât au costat. 
Aceste scrieri, și cele despre cari am vorbit mai sus, 
sau răspândit și se răspândesc peste tot la toți Românii, 
şi vor contribui mult la întreținerea unității culturale. 


Toate aceste măsuri sau putut împlini numai cu 
ajutorul bugetului Cassei Școalelor, care din an în 
an a fost mai înfloritor. Așă în 1901—1902 am în- 
ceput ‘cu un buget, care aveă înscris la veniturile 
proprii suma de 159.000 efecte și 1.511.035,60 nu- 
merar, iar la cheltuieli 1.276.610,92. Bugetul însă, cum 
spuneam, a mers crescând puternic, așă că în 1904— 
1905 s'a ridicat la 541.500 efecte şi 3.490.615 nume- 
rar, iar cheltuielile la 3.087.340,40. Tot așă și în pe- 
rioada dela 1907—191 1. In această perioadă excedentul 


www.dacoromanica.ro 


833 


— sub denumirea de sold — n'a mai figurat între alo- 
cațiile bugetare, și de aceea se pare o micșorare a cifrelor 
bugetare, Totuș, și în acest timp se observă o insem- 
nată urcare a bugetului. In 1907—908 aveam 2.377.515 
la veniturile proprii și 2.295.435 la cheltuieli, iar in 1910— 
1911 sa ridicat la 3.344.900 la venituri și 3.270.116,20 
la cheltuieli. Aceste sume sunt în afară de excedentele 
bugetare ce s'au cheltuit tot în folosul învățământului. 

Numai puțin au mers crescând și fondurile particu- 
lare, adică, legatele și donațiile administrate de Cassa 
Şcoalelor. Oamenii de bine au avut dela început încre- 
dere în această administrație, și au fost convinși că ul- 
tima lor voință va fi împlinită, de aceea și-au lăsat 
avutul lor. Cassa Şcoalelor în acest timp a primit 
multe legate mari, pe cari le-a înscris în bugetul 
său. Unele au fost câștigate înaintea instanțelor jude- 
cătorești, dela epitropiile cari se abătuseră dela voința 
testatorilor ca : fondul Constans Dimonisie, Toma 
Tâmpeanu, Anastase Bașotă; altele au fost date de 
bună voe de epitropi așă: fondul Roșca Codreanul și 
Ştefan Romaneanu (1); iar alte legate au fost lăsate 
dela început Cassei Școalelor de către diferiți legatari 
ca: Evloghie Gheorghief, N. I. Gherasy, Vasile Stroescu, 
fondul Dimitrie Matcas, P. Manoilescu, Costache Morţun, 
Căpitan Oprişan, Baștea, Pleniceanu, Şerif. 


Am ajuns la sfârșitul acestui articol, și cu o deose- 
bită mulțumire sufletească îmi reamintesc progresele, 
pe cari Cassa $Şcoalelor le-a făcut în acest timp. 


(1) Numai unul din epitropi, d-l Sava Şomănescu, a cedat drepturile 


sale Cassei Școalelor. 

Greu și spinos e drumul muncii, dar când lupți pen- 
tru implinirea unui ideal, dai uitării greutățile ce le-ai 
întâmpinat, şi te bucuri din toată inima că ai putut 
ajunge acolo unde ai dorit. 

Cu drept cuvânt dar se poate bucură d-l Sp. Haret 
văzând cât de departe a ajuns această instituție sub 
înțeleapta sa conducere și îndrumare, și cât de mult a 
folosit școalei și în general neamului românesc. 


MIHAIL POPESCU 

UN ÎNȚELES AL ACTIVITĂȚII 
EXTRAȘCOLARE A ÎNVĂŢĂTORILOR 


Caracteristica organizării învățământului nostru de 
toate gradele, în ultimii cincisprezece ani, e îndrumarea 
lui continuă —cu oarecare sincope intermitente — spre 
satisfacerea nevoilor practice ale vieții noastre naționale. 

Aceasta e în general direcția spre care a început să 
se îndrumeze învățământul din țerile Apusului, începând 
din întăia jumătate a secolului trecut,—ceeace cu drept 
cuvânt a adăugat veacului al XIX-lea și denumirea de 
«secolul educațiunii >. 

Foarte puţine reminiscențe arhaice au mai rămas în 
organizarea regimului școlar în marile țeri din apusul 
Europei continentale. Ele abiă amintesc timpurile când 
Biserica, din interese de dominare politică, căută să 
restrângă sfera învățamântului și să-l îndepărteze cât 
mai mult dela preocupările în atingere cu problemele 
şi cu interesele vieții actuale a societății. 

Intervenţia statului la noi, ca și în alte ţeri, a schimbat 
cu totul înfățișarea și structura intimă a sistemului de 
organizare a învățământului, dându-i alte scopuri și lăr- 
gindu-i sfera tot mâi mult în massele populare... de- 
mocratizându-l. 

In strădănuințele lor de organizare, marile țeri din Apus 

au primit de multe ori suggestii îndrumătoare unele 
dela altele; experiența însă ce aveau în vieața lor de 
stat, prin o veche civilizație, le-a țintuit la observarea 
exactă a împrejurărilor și nevoilor interne și le-a im- 
pedecat și în organizarea școlară dela procedeul imi- 
tației. 

Noi ca «țară tânără» am bătut prea adeseori calea 
imitațiunii: şcolile din Franţa întâiu, apoi cele din Ger- 
mania ne-au fost mai mult decât inspiratoare. 

De câte ori organizatorii «României moderne», or- 
biți de civilizația strălucitoare a Apusului, n'au perdut 
din vedere realitatea faptelor dela noi! De câte ori 
compilații stâlcite și imitații servile din Occident mau 
trecut graniţele în numele adevăratei civilizații, pentru 
a ne arătă adevărata cale a progresului țerii noastrel 

Pe de altă parte însă, nu arare ori spiritul reacționar 
a însuflețit atitudinea seducătoare a acelor apărători ai 
așezămintelor neamului, cari vor ca drapelul nostru 
național să fâlfâe pe «ziduri chinezești», 

Desigur, că pentru acei care sunt chemați să dea 
direcţii în organizarea vieții noastre publice, pătrunderea 
spiritului civilizației occidentele e tot atât de necesară. 
ca și cunoaşterea exactă a împrejurărilor din țara noastră. 

După cum eră ș firesc, Statul nostru a căutat, în 
primul loc, să organizeze școlile în vederea nevoilor ce 
i le impuneau desvoltarea şi noua lui organizare :— de 
aici îndreptarea spre funcționarism a produselor școlilor. 
Inghikrea cunoştinţelor și căpătarea diplomei pentru a 
intră întrun serviciu al statului, caracterizau aproape 
exclusiv organizarea trecută —pe care o putem numi 
acum veche—a şcolilor noastre în general. Cum «mo~ 
dernizarea» ţerii a început cu orașele, societatea oră- 

şenească a atras dela început toată solicitudinea statului 
şi toate sacrificiile bugetului public. Disproporția exa- 
gerată din trecut între bugetul învățământului rural față 
de sumele pe care le absorb școlile orașelor se men- 
ține și acum, arătând totdeodată și o dezechilibrare a 
sistemului nostru școlar, în ramurile lui de învățământ, 
și o părtinire socială. E o dezechilibrare: pentrucă în- 
vățământul primar, care în alte țeri absoarbe până la 
de câteva ori cifra bugetului învățământului secundar și 
superior (în Anglia proporția e de 9: 1), la noi, acestui în- 
vățământ, nui se acordă decât cam 50%/, din bugetul total 
al şcolilor. E și o nedreptate socială: de oarece pentru 
învățământul pri.nar al celor 800.000 copii de săteni, 
bugetul Ministerului de Instrucție nu contribue decât 
cam cu 9.000.000 lei, din suma totală în care aproape 
5.000.000 lei sunt prevăzuţi pentru învățământul primar 
al celor 100.000 de copii ai orășenilor. 

` In ultimii cincisprezece ani, după ce nevoile func- 
ționarismului statului fuseseră saturate de școală, o 
nouă direcție începe să se accentueze în toate ramu- 
rile de învățământ, spre o pregătire pentru o veiață în 
afară de mașina statului. Programele și metodele învă- 
țământuliui suferă schimbări adâtici; problema educaţiei 
capătă din ce în ce însemnătate alături de problema 
instrucției; învățământul profesional se reorganizează pe 
baze cu totul nouă; școala primară rurală intră într'o 
nouă fază de desvoltare. 

In curs de treizeci de ani, dela 1864—1894, numărul 
învăţătorilor ajunge la 3.600; dela 1894—1910, adică 
numai în cincisprezece ani, numărul lor aproape se du- 
blează, ajungând la 6.500. Aceste cifre nu arată decât 
o direcție, — căci completarea învățământului primar 

rural e încă în așteptare,—dar această direcție pleacă 
din o nouă concepție a reorganizării întregului nostru 
sistem de învățământ. 

Lărgirea învățământului primar în massele populare e 
baza culturii naționale și una din năzuințele Demo- 
craţiei în toate ţerile din Europa. Răspândirea acestui 
învățământ e un criteriu sigur de aprețiere a civilizației 
unei țeri, și din nefericire, după acest criteriu, țara noastră 
nu poate fi clasificată decât printre ţerile cu totul tna- 
poiate. 

Deși avem un învățământ primar obligator dela 1864, 
legea nu se poate aplică complet nici azi, din lipsă 
de școli și de învățători. Numai faptului, că în capul depar- 
tamentului Instrucțiunii s'a întâlnit în ultimii ani un om 
hotărît și convins de însemnătatea națională a învăță- 
mântului rural, se datorește desvoltarea lui înfloritoare 
în anii din urmă. 

Bugetele Ministerului de Instrucție și statistica învă- 
țământului rural arată, că sporirea mai mare a școlilor 
sătești și a învăţătorilor coincide cu prezența sărbăto- 
ritului de azi în fruntea departamentului Instrucţiei. 

De asemenea prestigiul față de săteni al școalei ru- 
rale și rolul ei efectiv asupra propășirii satelor a crescut 
mult în ultimii ani, prin independența învățătorului față 
de administraţie, prin pregătirea specială a corpului învă- 
țătoresc și prin întreprinderea activității sociale á învăță- 
torilor, în afară de pragul școlii,—așă numita și ponegrita 
«activitate extrașcolară». 

Activitatea extrașcolară a învăţătorilor este una din 
marile reforme sociale, făcută nu printr'o lege specială 
ci îndeplinită și întreținută prin convingerea adâncă și 
hotărîrea bărbătească a unui singur om. Inverșunarea 

cu care a fost și este încă combătută pe de o parte, şi 
succesul ei neîndoelnic pe de alta, dovedesc că în marile 
reforme, pe lângă concepție largă, trebue și curaj de 
luptă pentru izbânda definitivă. 

Din această mult hulită «activitate extrașcolară» au 
eşit Băncile populare și Cooperativele sătești, care în- 
seamnă o nouă eră economică a satelor, o nouă epocă 
istorică a perii noastre. Delą ea avem încă de așteptat 
multă rodnicie pentru ridicarea populației noastre rurale. 

Nu vom insistă asupra netemeiniciei argumentelor 
celor care cu atâta înverșunare combat activitatea extra- 
școlară la sate. Argumentele lor au fost scoase când din do- 
meniul pedagogiei, când din al sociologiei —tntrebuințând 
și ironia și nedându-se în lături nici dela calomnie: ei 
au pus pe seama acestei activități a învăţătorilor dure- 
rosul 1907. Dar aceste argumente teoretice, din fericire, 
n'au convins pe celce cu drept poartă numele de «omul 
şcoalei», nici n'a slăbit curajul aceluia pentru care banca 
ministerială se transformase în bancă de acuzaţie. 

Cu toate acestea, cei care strigă «învățătorul numai 
în şcoală», în numele principiului specializării, nu admit 
acelaș principiu în organizarea universitară, unde el sar 
păreă nu numai că e mai logic dar e de sigur absolut 
necesar pentru nişte apostoli ai științei. 

Aici rolurile sunt intervertite : cel care a propus, prin lege, 
limitarea unor preocupări ale profesorilor universitari, in- 
compatibile cu spiritul ştiinţific, și a susținut specializarea. 
profesorilor la munca strict științifică din sânul universității, 
a fost combătut de adversarii activității extrașcolare a 
învăţătorilor. Ei admit o anumită activitate extrauniversi- 
tară, evident în dauna formării și desvoltării spiritului ştiin- 

țific la noi, și combat activitatea extrașcolară a învă- 
țătorilor, fără îndoeală în dauna propășirii satelor noastre. 

Ca intotdeauna, principiile nu sunt adevăruri în sine, 
independent de împrejurările concrete ale vieții. Princi- 
piul diviziunii muncii și al specializării, aplicat la orga- 
nizarea, universităților, chiar în înțelesul cel mai strict, 
nu poate aduce decât foloase treptei celei mai înalte a 
învățământului; acelaș principiu însă nu e indispensabil 
pentu propășirea întâiului grad de școală; și, aplicat 
aici cu uigiditate, aduce desigur un mare rău desvoltării 
societății noastre rurale. 

Școala e un organ al societății, nu o instituție cu sco- 
puri afară de interesele ei. In societățile desvoltate, insti- 
tuțiile sunt mai specializate și au în aparență mai multă 
independență în propria lor vieață individuală. Societatea 
noastră orășănească are atâția agenți care conlucrează 
la satisfacerea nevoilor și la propășirea ei. Atâtea in- 
stituții cu atribuții multiple și precise funcționează pentru 
îmbunătățirea vieţii orașelor! Evident că întrun aseme- 
nea sistem bogat de organizare, specializarea se impune 
dela sine. 

Societatea noastră rurală însă e încă în faza primi- 
tivă de nediferențiare a deosebitelor ei funcțiuni. Sunt 
atât de puțini factorii cari trebue să răspundă nu numai 
la nevoile multiple actuale ale satelor, dar și la îndru- 
marea lor spre o vieață mai superioară. Dintre toți agenții 
de propășire ai societății noastre rurale, fără îndoeală, 
cel mai însemnat e învățătorul. A-l «mărgini numai la 
școală» înseamnă a lipsi populația noastră sătească de 
principalul ei luminător. Invăţătorul nu poate și nu tre- 
bue să fie numai un dascăl al copiilor, ci /rebue să fie 
și un sfătuitor și îndrumător al părinților lor. 

Mult timp încă activitatea extrașcolară trebue să fie 
privită de învățător ca o îndatorire profesională, nu ca 
un spor de muncă peste profesiunea lui. Specializarea 
reiese din desvoltarea organică a societăţii, și ea nu se 
poate aplică forțat în organizarea încă primitivă a sa- 
telor noastre. 

Considerațiile fur pedagogice, și fur sociologice nu 
pot niciodată fi complecte în afară de cadrul concret al 
împrejurărilor vieţii actuale. Cel care e chemat să orga- 
` nizeze învățământul într'o țară, trebue să fie mai mult 
decât un profesor stăpân pe pedagogie, ori un cunos- 
cător de principii sociologice, — trebue să fie un om 
de stat cu înțelegerea faptelor și pătrundere a viitorului. 

Cel care crede atât de adânc în rolul istoric al a- 
cestei modeste «activități extraşcolare» a învăţătorilor, 
se dovedește astăzi, că nu s'a înșelat. 

I. BOTEZ 


Profesor secundar în lași. 

ASOCIAȚIUNEA COMUNELOR PENTRU 
CLĂDIRI DE ȘCOLI LA SATE 


— Ce-o mai fi și asta? Așă mă întrebă întruna din 
zile, un primar hâtru, care cu nici un chip nu se puteă 
dumiri, ce-i asociația comunelor. Nu-și iertă, cum să 
dea el bănișorii comunei, altei comune sărace, ca să-și 
clădească local de școală. Eu tot dam să-i arăt foloa- 
sele, iar el nu mai conteniă cu vorbele: «Măi! da 
multe-i mai trec prin cap d-lui Haret»! 

— Şi adică de ce nu i-ar trece una caasta, îi răs- 
punsei eu, cam tărișor. la să deschidem legea comunală, 
legea cârciurnelor şi o să vezi că primarii au îndatorirea 
să se întovărășească cu toți primarii, de-i nevoie, pentru 
binele comunelor, ai cărora gospodari sunt. 

— Adică cum vine asta? 

— lată cum. Aci, în comună, este școală în local 
bun, încăpător, cu tot rostul, încă de acum șapte ani. 
Dar în câte comune se găsesc școli ca asta, unde toți 
copiii pot învăță carte? 

— Păi... să-şi facă! Nouă nu ne-a dat nimeni, ne-am 
făcut singuri cu bănuții comunei! 

— Cu ce să-și facă, răspunsei eu. Nau de unde și 
sunt multe comune sărace. Nici împrumut nu pot face, 
căci n'au de unde-l plăti. Unele comune au venit mic de 
tot, din pricină că sunt puţini săteni în ele. Acestea nici- 

odată nu vor avea școli. Drept e, creşștinesc e, unele 
comune să aibă și altele nu? Unii să se poată lumină, iar 
alții nu? 

— Ba nu, ripostă primarul, care păreâ a se înduplecă. 

— Atunci dar, de ce nu chemi consilierii să faci for- 
mele, că uite, mai toți primarii le-au făcut. 

— Apoi... să le facem și noi,că mă dumirii și eu 
acum, 

Și după ce s'a stat de vorbă cu toți primarii dintrun 
județ oarecare, și după ce sau dumirit cu toții, s'a în- 
chegat în ziua de 26 Aprilie 1909, cea dintâiu asociaţie 
a comunelor pentru clădiri de localuri școlare rurale. 

Ce entuziasm! Au luat parte toate autoritățile mari 
şi mici, toți primarii din județ şi câte doi delegaţi din 
fiecare consiliu comunal. Mulțumirea mea covârşiă pe 
a tuturor, căci din întregul buget de 103.000 lei al aso- 
ciației votate în acea zi, se hărăzise pentru clădiri de 
şcoli, locuințe de diriginți etc. suma de 93.000 lei, fără 
nici o obligație de plată din partea comunelor, unde 
urmă să se construească localuri nouă. 

Dar nu numai faptul acesta îmi umpleă sufletul de 
bucurie. Eră un altul. Se izbândise prin asociație a se 
realizà o idee mântuitoare a unui guvern iubitor de 
lumină şi adevărata propășire a celor mulți. Indepliniam 
eu, un modest colaborator, via dorință a fostului meu 
ministru, să vadă cât mai iute rezolvată această grea 
problemă, a clădirii de școli în toate comunele. Pentru 
aceste motive, în culmea satisfacțiunii mele sufleteşti, 
cu raportul No. 1295 din Maiu 1909, la-care am 
anexat și un statut al asociației, comunicam închegarea și 
scopul ei, spunând între altele: 

«Asociația comunelor din Putna este bazată pe prin- 
cipiul de a se ajută comunele, fără obligația de res- 
tituire a sumelor date, adică fără a le constitui datoare, 
cum s'a făcut în alte părți, transformându-se județul 
în creditor și insușindu-și rolul Cassei Școalelor» ...... 

«Toate articolele din arătatele legi, ar fi rămas literă 
moartă, iar fondurile hărăzite s'ar fi cheltuit, cine știe 
cum, dacă d-l N. N. Săveanu, secretarul general al Mi- 
nisterului de Interne, nu le-ar fi dat vieață printr'o scri- 
soare de cabinet, trimisă tuturor prefecților, prin care 
le atrăgea atenția asupra înființării asociației comunelor». 

Personalitatea ministrului școalelor din acel an, a omului 
școalei, cum cu drept cuvânt i se spune chiar de ad- 
versarii săi, apare în toată puterea sa, când cetește ra- 
portul. Doritor şi gata de a munci fără preget și ori- 
când, mulțumește celor care au înființat asociaţia și 
hotărăște să se imprime statutele și să se trimeată de 
îndată tuturor prefecților, inspectorilor școlari, revizorilor, 
cu invitațiunea de a-și da toate silințele pentru organi- 
zarea peste tot a unor asemenea asociații. lată-l la lécru! 
Prin circulara No. 13.853 din lunie acel an, spune ur- 
mătoarele: 

«Prin Art, 172 din legea co nunală, Art. 13 din legea 
cârciumelor și Art. 26 din legza înființării fondului co- 
munal s'a prevăzut printre alte îmbunătățiri și înființarea 
asociațiunii comunelor rurale, în scopul de a se răspândi 
cât mai mult învățământul primar, agricol și profesional. 
Pentru ajungerea acestui scop, unele județe au și început 
să desfășoare o mare activitate, căutând să dea acestei 
idei o formă cât mai practică și mai lesne de îndeplinit; 
iar rezultatele au fost din cele mai îmbucurătoare, după 
cum puteți constată din alăturatul statut, alcătuit de aso- 

ciația comunelor din județul Putna. Având în vedere 
marea importanță ce prezintă întemeierea unor asemenea 
asociațiuni, avem onoarea a vă rugă, ca după ce veți 
studià cu luare aminte alăturatul statut, să binevoiți a 
luă măsurile necesare, ca și în cuprinsul acelui județ să 
se alcătuească asociațiuni de acest fel, deoarece este 
netăgăduit că prin ele se va îndrumă pe o cale nouă 
și puternică, propășirea învățământului nostru primar 
rural. Veţi purtà grijă ca toate măsurile ce veți luă să 
le comunicaţi și nouă».— Semnat. Haret. 

Acest apel a avut un viu răsunet și a fost adus la 
îndeplinire mai mult decât s'a aşteptat. lată rezultatele: 

Jud. Putna. Se comunică cu raportul revizoratului 
No. 1.295 din 1909, că sa alocat în bugetul asociaţiei 
97.200 lei, pentru ajutorarea a 24 de comune, ca să 
se clădească: 10 localuri de şcoli, 5 locuințe de diriginți, 
3 împrejmuiri de școli, 3 reparațiuni radicale de școli, 
facerea unei școli de agricultură etc. 

Jud. Tecuciu. Cu raportul prefecturii No. 4.317 din 
1909 se comunică înființarea asociaţiei, fiind bine venită. 
pentru județ. 

Jud. Argeș. Cu raportul prefecturii No. 509 din 
1910 se face cunoscut că se vor face 10 clădiri de 
școală, prin asociație. 

Jud. R. Sărat. Cu raportul No. 440 din 1910 se 
spune că se va face asociaţia în curând. 

Jud. Dolj. Cu raportul prefecturii No. 1990 din 
1910 se înștiințează Cassa Școlilor că se va face 
asociaţia pe plăși, înființându-se și comitete de binefa- 
cere pentru clădiri de școli rurale. 

Jud. Vlașca. Cu raportul prefecturii No. 3154 din 

1910 se face cunocut că sa înființat asociația pe prin- 
cipiul restit airii sumelor, alocându-se 160.000 lei pentru 
şcoli. 

Jud. Brăila. Cu rapotul prefecturii No. 290 din 
1910 se spune că se vor face localuri de școli, mobi- 
lier și reparațiuni în 18 comune. 

Jud. Romanați. Cu raportul prefecturii No. 1907 
din 1910 se arată că se va face asociația comunelor 
pentru clădiri de școli. Aci sa și făcut un număr 
însemnat de școli. 

Jud. laşi. Cu raportul prefecturii No. 5091 din 
1909 se face cunoscut că sau asociat 31 de comune 
pentru construirea a 28 de localuri de școli și 27 lo- 
cuințe, în 28 de comune. 

Jud. Neamtu. Cu raportul prefecturii No. 5.732 din 
1909 se comunică alocarea sumei de 69.982,32 pen- 
tru construire de localuri de școli rurale. 

Jud. Tulcea. Cu raportul prefecturii No. 447 din 
1910 se face cunoscut că sa făcut asociaţia cu bugetul 
de 46.000 lei, pentru ajutorarea a 10 comune să facă 
şcoli. 

Jud. Botoșani. Cu raportul prefecturii No. 680 din 
1910 se spune că din fondul asociaţiei înființate, sa 
alocat 15.850 lei pentru reparațiunile școalelor. 

Sau angajat lucrări pentru 225.000 lei, din cari să 
se facă 11 școli în 1910 și 14 în 1911, 

Judetul Ilfov. Face cunoscut că s'au capitalizat toate 
excedentele comunelor, precum și fondul comunal, ce 
se dă de către Ministerul de Finanţe din cinci în cinci 
ani. Suma capitalizată a fost de 188.412, în anul 
1909—10. Cu această sumă și altele s'a făcut un mare 
număr de școli. 


www.dacoromanica.ro 


847 


Judetul Vasluiu. Cu raportul No. 3.945 din 1909 se 
comunică înființarea asociaţiei cu un buget de 61.941,34 
lei, pentru clădiri de școli. Cu Decretul Regal No. 1.647 
din 1910 se sancţionează legea pentru un împrumut al 
asociaţiei de 520.000 lei, servind 500.000 pentru clă- 
direa a 52 de școli și 20.000 pentru repararea celor 
42 existente. 


Din această scurtă enumerare, se poate vedea cum 
a prins rădăcini idea asociației comunelor rurale, îm- 
brățișată cu un interes atât de viu de ministrul școa- 
lelor din acel timp, precum și de unii prefecți bine cu- 
noscători ai nevoilor școlilor rurale. Rezultatele acestea 
însă nu țin în loc pe neîntrecutul cârmuitor al școalelor, 
căci din ele își făurește o nouă speranță, un nou avânt 
de muncă. El trimite prefecților, cari nu răspunsese ia 
primul apel, o nouă circulară sub No. 1.308 din 1910, 
spunând între altele: 

«Pătrunși de binefacerile acestei idei, unele prefecturi 
au și început să desfășoare o activitate deosebită, iar 
rezultatele au fost din cele mai îmbucurătoare. Cassa 
Școalelor convinsă că modul de asociație al comunelor 
rurale este cât se poate de satisfăcător, a trimes o 
circulară și un statut cu privire la această cestiune. 
Drept rezultat o bună parte din prefecturi au organizat 
cu temeiu, asociațiuni. Unele au început, iar altele vor 
începe în primăvara anului curent, construiri de localuri 
școlare din fondurile asociației. Administrația Cassei Școa- 
lelor dorind să cunoască, dacă și în județul d-voastră 
Sau întemeiat asemenea asociațiuni, vă rugăm să bine- 
voiți ca în cazul afirmativ să ne arătați rezultatele ob- 
ținute și dacă s'au hotărit construiri de localuri din fon- 

durile lor. La răspuns veți adăogă numărul localelor, 
comunele unde se ridică și orice lămuriri în cauză». 

Nu cunosc răspunsurile venite din restul județelor, în 
urma acestei noi circulări, deoarece s'a schimbat gu- 
vernul si oamenii. Totuș, aruncând privirea asupra su- 
melor alocate, în aproape jumătate din numărul judeţelor, 
unde s'au întemeiat asociaţii pentru clădiri de școli, se 
constată că Ja o bună parte din ele s'a alocat în total 
1.197.203 lei pentru clădiri nouă, fără a împrumută 
nimic dela Cassa Școalelor. Asociaţile de asemenea na- 
tură sunt dară binevenite, iar acțiunea lor binefăcătoare 
e nevoie şă continue, deoarece starea actuală de lucruri, 
sub raportul clădirilor școlare, merită toată atențiunea 
oamenilor iubitori de lumina poporului. O întrebare se 
impune. Cum stăm azi cu clădirile? Las loc tabloului 
de mai jos, în care se arată pe judeţe, în întreaga ţară, 
numărul școlilor existente, câte localuri bune de școală 
avem, câte trebuesc făcute, câte școli au locuință de 
diriginte și câte trebue să se mai clădească. 

Cifrele au glas. Din acest tablou putem vedeă că 
până la sfârșitul anului 1910 (1), am avut 4.614 școli 
rurale în toată țara. Din acestea numai 2.243 (2) au lo- 
caluri tip. Restul de 2.371 trebuiesc construite. Avem 
1.018 locuinţe bune de diriginți. Ne mai trebue să cons- 
truim încă 3.596. Dar de unde bani? Tot dela stat? 
Pentru clădirile specificate aci, sau cheltuit 7.351.871 
lei de către comunele rurale, 8.831.139 de către Cassa 
Şcoalelor, 1.030.562 de județe şi 3.160.966 de către 
particulari. In total 22.646.956 lei. Ce e de făcut? A 


(1) 1) Anuarul oficial al Ministerului Instr. din 1910. 
(2) Statistica localurilor de şcoli construite dela 897—1910, făcută de 
Cassa Scoalelor. 

împrumută comunele, este a le robi pe zeci de ani. A 
lăsă neconstruite 2.371 localuri, este a închide ușile 
şcolii la jumătate din numărul copiilor în etate de școală, 


———= = 
= O g 5,0 d 

e 9 3 aat 5 

NUMELE 22 | 3 EE 2 
g k3 ; 

JUDEȚELOR 23 d gea 3 
3 a 59 g 

ala 5 9 5 


Argeş . .,.... 181 136 45 52 129 
Bacău ..,. . e. 156 74 82 47 109 
Botoşani .... 127 47 80 38 89 
Brăila ...... 86 62 24 55 31 
Buzău ......, 203 116 87 17 196 
Constanța ER A 148 75 73 68 80 
Covurluiu .... 82 55 27 7 75 
Dâmboviţa . e. 183 86 97 12 171 
Doij. s. ..... 213 80 133 46 167 
Dorohoiu .. . a. 111 40 71 32 79 
Fălciu ...... 95 45 50 16 79 
Gorj. ......| 155 56 99 51 104 
Ialomița.. . . . . | 156 95 61 23 133 
Iaşi oee . ... 122 50 72 47 75 
Ilfov ssa’ 214 129 185 100 114 
Mehedinți Esa 232 99 133 72 60 
Muscel ..... 113 62 51 24 89 
Neamţu 2.. 132 62 70 37 95 
(0) (si S . . .., 125 74 51 2 123 
Prahova ..... 233 124 109 15 218 
Putna ...... 102 82 20 35 67 
R-Sărat .,..... 130 69 61 21 109 
Roman ..... 108 25 83 20 88 
Romanați .... 147 49 98 25 122 
Suceava ..... 120 22 98 18 102 
Tecuciu ..... 114 31 83 28 86 
Teleorman . ... 148 113 35 21 127 
Tulcea. ..... 121 51 70 31 90 
Tutova e.. 113 56 57 13 100 
Vasluiu ..... 119 37 82 31 88 
Vâlcea. s.s.s’ 171 61 110 13 158 
Vlaşca ....,. 156 80 76 1 155 

Total. . . | 4.614 | 2.243 2.371 | 1.018 3,596 


Mântuirea stă în asociația comunelor. Cine va desăvârși 

acest bun început, cine va da curs acestui isvor de iubire, 

de ajutor, de bani și de lumină? Eu cred că tot acela, care 

a primit cu atât entuziasm idea asociaţiunii comunelor 
64 

rurale, luptând pentru răspândirea ei în întreaga țară. 
Acela, al cărui program de muncă și ideal este: Daf 
lumină, dați lumină, dați avântul strămoșesc și că- 
ruja cu prilejul acesta fi urez din tot sufletul meu să 
trăească încă muli am, pentru înfăptuirea în totul 
a măretului său ideal. 

IOAN J. TEODORU 


Inatitutor în Bucureşti 

ASOCIAȚIUNILE INTRE ŞCOLARII 
DE CURS PRIMAR 


Școala primară își are nevoile și aspiraţiile sale, ca 
orice organism social. Energiile cu cari ea are de a face 
au trebuință să fie desvoltate și înțelepțește conduse, 
ca să poată produce cât mai mult și cât mai bine,— 
atât pentru folosul individual cât şi pentru cel colectiv. 

Învățătorul conștient de nobila sa chemare — și cu 
acest cuvânt fini place să numesc și pe institutor — 
se poate asemănă cu cârmaciul destoinic, care având 
ochii vulturești, brațele vânjoase și sufletul tânăr, ştie 
ce voește și în ce chip să-și îndrepteze silințele sale, 
ca vasul—adesea jucăria valurilor— să ajungă cu bine 
și la timp ţinta călătoriei. 

Un asemenea învățător ştie să transforme școala sa 
întrun atelier de făurire a sufletelor alese, unde dom- 
nește buna rândueală, munca rodnică, ajutorul reciproc, 
dragostea de aproapele și de tot ce-i vieață, simțimân- 
tul legăturilor de sânge, numit așă de frumos solida- 
ritate națională; un asemenea învățător mai știe că pe 
lângă urmărirea scopului obișnuit al educației: cultura 
individului pentru sine, trebue să mai țină seamă și de 
urmărirea scopului social al ei: cultura individului pen- 

tru societate, dobândirea binelui comun într'o măsură 
cât mai largă. 

Dacă şcoala trecutului aveă nevoi imediate de satis- 
făcut, între cari cea dintâiu eră să dea cunoștințe, cari 
erau sau nu la nivelul copiilor, școala prezentului își 
înțelege mai bine chemarea: ea caută să pregătească 
pe copil mai ales pentru vieață, prin mijlocirea unor 
idei şi noțiuni mai apropiate de mintea și de inima lui; 
ea luptă ca să facă pe copil a înțelege că pe lângă 
eul său, care trebue luminat și înnobilat, sunt și alte 
euri, la al căror bine trebue să lucreze și el— în in- 
teresul său de Român și de om; ea începe să-și pună 
probleme de acelea a căror deslegare preocupă și so- 
cietatea, — probleme de cari școala trecutului nu se 
ocupă, ba chiar le ignoră aproape cu totul. 

In sfârșit, putem spune că dacă în școala trecutului 
se lucră mai mult pentru prezent, în școala prezentului 
se lucrează mai mult pentru viitor. 

De o bucată de vreme a început și în școala noastră 
primară o mișcare sănătoasă pentru concretizarea cât 
mai întinsă a cunoștințelor de predat, pentru înlătura- 
rea pe cât e posibil a verbalismului, pentru punerea 
în acțiune a moralei, pentru desvoltarea în mod practic 
a simțimintelor de milă, de altruism, de solidaritate, 
prin însăș exercitarea acestor virtuți. 

Asistăm la o privelişte interesantă a prefacerii acestei 
instituțiuni culturale, în sensul ca ea să nu fie numai 
o şcoală a comunicării cunoștințelor și ideilor elementare, 
de înşirare a câtorva reguli de purtare în vieață, față 
de sine și de ceilalți, ci o instituție in care copilul in 
chip vădit și apropiat de mintea și de inima sa să și 
aplice regulele morale, să ințeleagă foloasele și rezul- 

tatele asociaţiunii și să se deprindă cu exercitarea unor 
forme de întovărăşire cari — desvoltate și întregite mai 
târziu — vor face tăria poporului care le practică. 

Din seria de preocupări ale școalei primare de azi 
fac parte de sigur — între altele—şi asociațiunile intre 
şcolari, cu caracter moral, intelectual sau economic, 
adică o mulțime din așă nuinitele opere de educație socială. 

Intre operele de educaţie socială, organizate în jurul 
şcoalei primare dela noi, de către o parte dintre in- 
stitutori şi învățători, împreună cu școlarii sau și cu ab- 
solvenții mai de curând, cităm: 

1. Societățtile mutuale școlare. 2. Societătile coope- 
rative școlare. 3. Băncile școlare sau societățile de 
economie școlară, simple sau combinate cu cele po- 
menite mai înainte. 4. Societăţile culturale şcolare. 
5. Societăţile de educație națională. 6. Asociapule 
pentru protectia animalelor şi a pasărilor. 1. Socie- 
tățile pentru protejarea pasărilor și stârpirea omzilor. 

Societăţile de ajutor mutual, cele cooperative şi în 

„general toate genurile de asociaţii școlare, cari au în- 
scris în statutele lor și o parte filantropică, îşi au iz- 
vorul în nevoile școalei primare de azi. 

În această categorie de şcoale, populaţia nu este uni- 
formă din punctul de vedere al stării inateriale. Aci 
copiii oamenilor cu dare de mână stau laolaltă cu aceia 
ai celor nevoiaşi. 

Cum necesităţile vieții școlare sunt numeroase și copiii 
săraci nu le pot decât în parte satisface, învățătorul 
caută refugiul la asociațiuni, în care găsește mijloace 
nemerite pentru ajutorarea elevilor săraci cu cărţi, cu 
rechizite școlare și cu imbrăcăminte. În acest chip, cy- 
noștințele relative la datorii și la iubirea aproapelui nu 

se mai mărginesc numai la slova cărții și-și găsesc o 
minunată aplicare chiar în momentul când au fost îm- 
părtășite copiilor. 

Absolvenţii şcoalei încă simt rezultatele unor aseme- 
nea asociații. La terminarea cursurilor, ei găsesc un 
mic capital, cu care își satisfac măcar trebuințele mo- 
mentului, la trecerea în școala secundară, sau când se 
devotează agriculturii, comerciului ori industriei. 

Școala însăș se resimte în bine depe urma acestor 
feluri de asociaţii. Mijloacele de învățământ ca: mate- 
rialul didactic;” biblioteca, muzeul, se îmbunătățesc cu 
înlesnire, 

Băncile școlare, și în genere toate asociaţiile școlare 
întemeiate cu scop de a cruță banul copiilor, sunt che- 
mate să pună capăt tendinței de risipă şi de cheltueli 
inutile observate la poporul nostru. Școala caută prin 
asemenea asociațiuni să facă. din elevi şi din absolvenți 
oameni economi și cumpătați, mai cu grijă de ziua de 
mâine decât părinţii lor. Banii adunaţi dela copii se 
depun la banca populară, unde produc dobândă, din, 
care o parte constitue fondul de ajutor, fondul de în- 
curajare, alături de alte sume destinate acestor fonduri. 

O altă parte tot atât de binefăcătoare a băncilor şco- 
lare este că acestea deprind pe copii să înțeleagă menirea 
băncii populare, ași ca la maturitate să se facă membri 
din convingere. Ba și deprinderea cu munca nu trece 
nebăgată în seamă la bănci, căci școlarii — ca mem- 
bri — lucrează pentru întărirea asociației în grădinile 
de zarzavat, la plivitul holdelor, la cusut, la împletit, etc. 

Unele bănci școlare întrunesc în sine în acelaș timp 
două idei: idea economiei și idea cooperațiunii, și aceasta 
numai în scopul de a face să crească fondul de ajutor. 

Un fond de rezervă asigură banca în caz de pagube. 

Se poate zice cu drept cuvânt, că băncile şcolare 
sunt superioare din multe puncte de vedere casselor 
de economie școlară, pentrucă întrunesc mai multe 
însușiri prețioase: pe lângă economie, mai desvoltă în 
copii spiritul de întovărăşșire și pe cel de prevedere. 
Alături de acestea mai desvoltă şi idea solidarității, fără 
-care familia, țara și neamul nu ar putea există. 

Urmărind în afară de economia în folosul său și eco- 
nomia în folosul celorlalţi, în afară de simțimântul egoist 
şi pe cel altruist, aceste bănci se pot asemănă până la 
un punct cu mutualitățile școlare franceze, operă din 
1881 a lui Cavet. 

Băncile şcolare sunt superioare casselor de economie 
școlară, de oarece ele nu urmăresc numai scopul: „ez 
pentru mine“, ci şi pe acesta: „eu pentru mine și pentru 
semeni mei“, ceeace nu este acelaș lucru. 

Societăţile culturale şcolare şi cele de educație na- 
țională au de scop să mărească orizontul cunoștințelor 
elevilor și să întărească legăturile între ei, prin: biblio- 
teci, serbări școlare, teatru, jocuri și cântece naţionale, 
prin excursiuni instructive, prin păstrarea datinelor stră- 
moșești, etc. 

Asemenea societăți urmăresc ca și cele citate mai 
nainte și ajutorul.copiilor săraci. 

Ne-a mai rămas să vorbim despre foloasele societății 
pentru protecția animalelor și a pasărilor. Scopul lor 
este cel urmărit și de societatea principală din capi- 
tala țerii: 

Să facă pe copii mai blânzi și mai miloşi față de 
animale, tovarășii de muncă și colaboratorii la înavuţirea 
omului; să le dea cunoștințe mai întinse âsupra foloaselor 

animalelor și să-i deprindă ca să le îngrijească mai bine. 
Cumpănirea în purtarea cu animalele va aveă răsunet 
şi în purtarea cu oamenii. 

Pe lângă foloasele mai sus arătate ale societăților 
școlărești, mai găsim și altele, cari le sunt comune 
multora din ele: Prin ele se stabilesc legături mai strânse 
între şcoală și familie; se prelungește și se completează 
înrâurirea moralizatoare a școalei și în vârsta adoles- 
cenţei; se strâng și se întăresc legăturile școlarilor față 
de școală; în sfârșit se deprind școlarii cu idea asocia- 
țiilor şi cu rezultatele acestora. 

+ 

Inainte de 1907 au existat prea puține asociaţii între 
școlarii de curs primar. 

Astfel, mi-aduc aminte de o societate pentru ocrotirea 
pasărilor, întemeiată de învățătorul N. Ghinescu din com. 
Jugur, jud. Muscel, prin 189.... Altă societate s'a în- 
ființat în 1904 în clasa condusă de d-l Șt. Negulescu, 
institutor la școala No. 12 de băieți din Capitală, și 
ieșită din nevoia de a se procură în comun material de 
desemn elevilor. Această societate, numită «Bunul Școlar» 
a adunat în primul an 28765 ler, iar în anii următori 
şi-a întins acţiunea, înscriind și pe părinți în sânul ei. 
In 1910, veniturile au atins suma de 1.321 lei, din cari 
sau făcut îmbunătățiri însemnate la școala menţionată. 

Tot în 1904 sa înființat și soc. «Ajutorul» pe lângă 
școala No. 3 de fete din Botoșani, de către d-nele insti- 
tutoare respective. Până ín Ianuarie 1909, societatea 
încassase 1.919,30 lei, din cari aproape 1.000 lei sau 
cheltuit pentru elevele sărace, iar restul sa depus la 
cassa de economie din Botoșani, spre fructificare. 

După 1907, asociaţiile încep să se înmulțească, spre 

binele școalei româneşti. Locul de frunte îl ocupă astăzi 
asociaţiile de ajutor mutual, soc. cooperative școlare, 
mai ales la orașe, și băncile școlare, mai ales la țară. 

Numai în București au funcționat în 1907/8 un număr 
de 18 societăți de ajutor școlar, cari în primul an de 
funcționare au avut 1.223 membri și un capital de 
3.645,68 lei, din care s'au cheltuit atunci 1.441,27 lei; 
în anul următor erau 17 asociaţii mutuale școlare; iar 
în 1909—10 un număr de 16 asemenea tovărășii. 

Dintre aceste societăți cităm pe cea de pe lângă școala 
No. 4 de fete, care în 1909 a îmbrăcat 78 eleve și elevi, 
cheltuind 1.300 lei. 

A mai funcționat în Capitală în 1908—9 un număr 
de 4 cooperative școlare, simple sau combinate cu so- 
cietăți de ajutor mutual, iar în 1909 —10 numărul lor 
crescuse la 16. 

Intre soc. cooperative mai prospere cităm pe cea de 
pe lângă școala No. 2 de fete din București, înființată 
la 1 Septemvrie 1907. Veniturile sale au fost la Aprilie 
1911 de 1.906 lei, iar cheltielile de 1.215 lei. Chel- 
tuelile au constat în ajutoare elevelor sărace, în haine 
şi cărți, în procurarea de cărți pentru biblioteca copiilor 
şi de aparate pentru muzeul școlar, în punerea de rame 
la toate tablourile istorice. Societatea a donat primă- 
riei Capitalei 100 lei pentru băile înființate pe lângă 
școală. 

Numărul băncilor școlare în ființă nu-l cunosc, ne- 
având la îndemână datele necesare. 

Mișcarea pentru întemeierea asociațiilor între școlarii 
de curs primar a luat avânt cu deosebire de când d-l 
Sp. Haret, ca ministru al școalelor, a arătat dăscălimii 
primare necesitatea lor și a ajutării școlarilor nevoiași. 

D-sa, între anii 1907—10 cât a fost ministru în timpul 
din urmă, a dat un puternic sprijin inițiativei pentru 
întemeierea unor asemenea întovărășiri. Se poate spune 
că numele său este legat de înființarea a o mulțime de 
asociațiuni de educație socială, după cum se va vedea 
Îndată. 

Care altul ca ministru al instrucţiunii la noi a înțeles 
mai bine covârșitoarea putere a asociațiilor, pentru mersul 
înainte al ţerii și cum se puteă ca institutorii și învă- 
țătorii, cari au dat probe că nu le lipsește simțul "practic 
şi energia necesară, să nu înterprindă asemenea lucrări, 
când aveau în fruntea învățământului un mare patriot 
ca d-sa? Care altul a dat alarma cu mai multă tărie 
decât d-l Spiru Haret despre nevoia de lumină a ma- 
sselor și a lucrat mai mult pentru întruparea acestei 
idei? Care altul, înainte de d-sa, a dat vreodată dăscălimii 
O indrumare mai sănătoasă pentru întemeierea asocia- 
țiilor școlărești și care altul sa interesat mai mult și 
mai de aproape de aceste opere salutare? 

D-l Spiru Haret a avut o intuiție clară de roadele 
pe cari le vor da asemenea asociaţiuni, în aparență de 
mică importanță și utilitate. 

In ordinul circular din August 1907, adresat dască- 
limii primare, d-l Spiru Haret — vorbind ca ministru 
al şcoalelor de acțiunea întreprinsă de învățători, de 
preoți și de alți oameni de bine prin băncile’ populare, 
tovărășiile săteşti, școalele de adulți, etc., pentru binele 
țărănimii,— acțiune întreruptă prin ultimile răscoale să- 
teşti, — face un apel cu adevărat de mare patriot la 
dascăli, ca să reieă cu puteri îndoite munca pentru bi- 
nele public. 

«Ca şi soldatul care moare ca să asigure o victorie 

prega o stare de lucruri, are noi nu vom vedeà 
decât începutul; dar care nu se va desăvârși decât 
încetul cu încetul, pentru urmașii noştri. Noi însă ne 
vom duce din lumea aceasta cu marea mulțunire de 
a ne fi făcut datoria și de a fi asistat și participat la 
lucrarea cea bună. 

«Să reluăm dar cu puteri îndoite munca noastră cea 
bună pentru luminarea poporului și pentru ajutarea lui 
în lupta pentru existență. Să tacem să intre, de sar 
puteă, toți țăranii în băncile populare, să desvoltăm cu 
înțelepciune tovărășiile sătești, să stârpim pe sa nsarii și 
pe cămătarii de prin sate, să umplem bisericile de cre- 
dincioși, să populăm școalele, să chemăm și pe cei 
vârstnici la lumină, să ajutăm pe copiii cărora să- 
răcia le este piedică să vină la şcoală, să învăţăm 
pe țărani şi pe copiii lor să lucreze mai bine pământul, 
să-i învăţăm a se îngriji mai bine de sănătatea lor tru- 
pească și sufletească, să le vindecăm sufletul de otrava 
urii și a neincrederii și să le dăm în schimb credința 
că prin stăruință cumpătată, prin înțelepciune şi prin 
răbdare se ajunge la orice. 

«Acțiunea aceasta trebue să ne unească 'la un loc 
pe toți aceia cari intrun fel oarecare suntem chemați 
a lumină pe oameni. Cele întâmplate trebue să convingă 
pe toți cei cari au răspundere de suflete, că nu mai 
este permis nimănui să stea spectator la munca altora. 
Să nu lăsăm toată greutatea numai pe unii, ci cu toții, 
mari şi mici dela sate și dela orașe, să ne dăm sprijin 
unii altora. Ceeace au putut să facă învățătorii dela 
sate acești ani din urmă arată cât de mult se va putea 

face atunci când ei vor fi sprijiniți, sfătuiți, apărați și 
de învățătorii dela orașe. Este aci în corpul didactic o 
forță enormă care singură ca și nici una alta poate să 
risipească întunerecul în care zace atâta lume și să-i 
creeze o conștiință omenească. 

... - SĂ ne silim ca în acțiunea noastră să fim 
mereu în bună înțelegere, disciplinaţi, uniți în gândul 
comun de a fi folositori țerii și neamului și de a nu 
ne da înapoi în fața nici unei greutăți (1)». 

Și dacă în această circulară se pune chestiunea în 
principiu și se schițează un întreg program de muncă, 
din următoarele rânduri se va vedeă ce gândește d-i 
Spiru Haret în privința asociațiilor școlărești, mai mult, 
se va vedeă în ce direcțiune sănătoasă trebue să se în- 
drepteze activitatea dăscălimii în această privință. E 
un pasaj dintro însuflețitoare cuvântare — una din 
cele multe — rostită de d-sa în 1908. 

«Nu se poate închipui, în împrejurările în care trăim, 
un institutor harnic închis numai între pereţii școalei 
sale. Nu e suficient ca să facă numai lecții, cu cari să 
îmbogăţească mintea elevilor, ci trebue să lucreze pentru 
cultura celor mulți, cari au atâta nevoie de ea. 

«Din ce in ce se simte mai mult nevoia coopera- 
țiunii în toate straturile, cu atât mai mult ea se impune 
în stratul de jos, unde sunt cei nevoiași». 

«Societăţile cooperative cari se formează cu ajutorul 
elevilor și al părinților sunt de mare folos și contribue 
într'o mare măsură la ameliorarea stării de sărăcie a 
poporului. 

In America de Nord, o institutoare rurală a izbutit 


(1) „Monitorul Oficial“ No. 118 din 1907, 

în 20 de ani să facă lucrări insemnate prin mijlocul 
unei societăți cooperative. . .». 

Și mai departe: 

«Societăţile pe care le formează institutorii cu şco- 
larii și cu părinții... sunt o probă că dăscălimea poate 
face mult, când voește (1). 

La 1 Iunie 1908, d-l Spiru Haret, ca ministru, asis- 
tând la ședința cercului cultural al institutorilor din Ca- 
pitală, adunați la școala No. 27 de băieţi, a mulțumit cor- 
pului didactic primar despre modul cum înțelege să-și 
facă datoria nu numai în școală, dar și în munca extra- 
școlară, și a luat act cum o bună parte dintre ei 
lucrează pe această cale cu pricepere, pentru a face ca 
școala să fie cât mai rodnică și mai respectată, dându-se 
prilej familiei să fie în contact de aproape cu școala. 

Cu acest prilej și-a arătat încrederea, că urmărindu-se 
această muncă mai departe, vom ajunge întrun timp 
nu tocmai îndepărtat, când școala primară va schimbă 
fața lucrurilor de azi și va da» țerii cetățeni, cum şi 
oameni folositori patriei (2). 

In August 1908 se publică un raport preţios al d-lui 
Sp. Popescu, directorul de atunci alinvățământului primar, 
relativ la necesitatea și modalitatea înființării băncilor șco- 
Jăreşti prin sate. Raportul fusese întocmit ca studiu și 
d-l ministru Sp. Haret a dispus să se publice în bule- 
tinul activității sociale a învăţătorilor și preoților. Din 
rezoluția d-sale, pe care ținem s'o dăm, rezultă de ce 
cugetări eră însuflețit în privința acestui nou gen de 
activitate socială: «Acest raport, putând servi ca o foarte 


(1) Buletinul activității sociale, a preoților şi învăţătorilor, pag. 107, 
anul 1908. 
(2) Idem. 

bună îndrumare pentru învățători, se va publică în bu- 
letin, pentru cunoștința acelora din ei care ar voi și ar 
uteă să se folosească de el (1). 

Cuvântul autorizat al d-lui Spiru Haret a fost ascultat 
de mulți învățători, căci ei știu că porneşte dintr'o 
adâncă cunoaştere a lucrurilor și a împrejurărilor și numai 
din dragostea cea mare de țară. Și la puțină vreme 
vedem întemeindu-se o mulțime de bănci școlare, după 
cum rezultă din dările de seamă publicate ulterior în 
buletinul activității sociale a învăţătorilor. 

In Septemvrie 1908, d-l Spiru Haret, ministru, incu- 
rajează pe institutori în înființarea cooperativelor școlare, 
dar în acelaș timp le recomandă «unele măsuri de pre- 
cauțiune, tocmai în interesul bunului mers al acestor 
societăți, ca și pentru propriul lor interes». 

Reîmprospătăm în parte circulara ministerială din 1908, 
atât pentru curajul ce ea caută să-l dea dăscălimii, 
oarecum descurajată de criticile nedrepte ce se adu- 
ceau atunci cooperativelor înființate de ei, cât și pen- 
tru sfaturile directive, pe cari ea le cuprinde: 

«In multe părți ale ţerii a început să se înființeze 
soc. cooperative pentru cumpărarea de cărți de către 
membrii corpului didactic primar dimpreună cu elevii 
şcoalei respective. 

«Ministerul vede cu ochi buni formarea unor ase- 
menea aşezăminte, cari au de scop desvoltarea sim- 
țimintelor de solidaritate, cari trebue să lege pe fiii 
aceleiaș țeri între dânșii... . 

«E necesar ca societățile să se întemeieze pe baza unor 
statute în care să se arate modul de organizare și de 


(1) Buletinul social pag. 275, anul 1908. 

funcționare, şi aceste statute să fie aprobate de auto- 
ritatea școlară. 

«Se vor formă registre din cari să se vadă lămurit 
ce cărți și rechizite sau desfăcut, cu ce rabat sau pro- 
curat și ce beneficii s'au realizat. 

«La registre se vor anexă actele justificative, privi- 
toare la rabatul acordat de librari, la cărţile primite, 
precum și la sumele ce se cheltuesc, potrivit prevede- 
rilor statutelor. Comitetul va încheiă la timp procese 
verbale . .. .» 

Circulara mai cere ca elevilor cari -au cărți vechi să 
li se scadă prețul cărților din cel stabilit pentru fiecare 
clasă; iar suma de depus să se poată vărsă treptat 
treptat la cooperativă, după putinţa părinților nevoiaşi. 

O ultimă cerință erâ ca în asociaţie să nu intre decât 
școlarii și părinții cari se învoesc de bună voie (1). 

Pe lângă această circulară, care nu puțin a con- 
tribuit la desvoltarea cooperativelor, d-l Spiru Haret a 
mai trimis corpului didactic încă una, prin revizorii șco- 
lari, tocmai în momentul când mulți interesați în co- 
merțul cu cărțile, vedeau în aceste așezăminte niște 
dușmani periculoși. Ca să dea aparență de dreptate 
plângerilor lor personale interesate, adăogau că institu- 
torii impun cu dea sila elevilor procurarea de cărți dela 
şcoală și că prin acest mijloc se lovește în libertatea 
negoțului. 

Spre a se risipi orice nedumerire, a se înlătură orice 
bănueală și a nu se zădărnici lucrarea începută, mini- 
sterul pune în vedere revizorilor școlari pe de o parte 
mulțumirea ce o simte pentru inițiativa luată de unii 
dintr'înșii de a îndemn pe institutori să facă coopera- 


(1) Colecţia de legi din 1910, pag. 533. 

tive școlare «ca din beneficiile realizate să se ajute 
elevii săraci», iar ps de alta le cere să na impună in- 
stituția nici institutorilor, nici școlarilor, și că acolo unde 
se înființează, elevii să nu fie obligați să-și cumpere 
cărțile numai dela cooperativă. Numai acei ș-olari cari 
de bună voie se_asociază pot să-și cumpere cărțile prin 
mijlocirea ei. 

Dar partea luată de d-l Spiru Haret în întemeierea 
şi în directivele date pentru mersul nesdruncinat și pro- 
pășitor al asociaţiilor școlare nu se mărginește numai aci. 

Medaliarea institutorilor și a învăţătorilor cari s'au 
deosebit prin vreo formă de activitate în acest sens, 
povețele date de d-sa ca ministru revizorilor și inspec- 
torilor școlari, cuvântările patriotice ce a rostit ori de 
câte ori a avut prilejul, în privința organizării asociațiilor 
de ajutor și de cooperație pentru sprijinirea copiilor ne- 
voiași, participarea d-sale la serbările date fie pentru 
inaugurarea cooperativelor, fie pentru creşterea fondu- 
rilor lor..., toate acestea sunt probe vădite de partea 
mare, neuitată, prețioasă, ce d-sa a luat în desvoltarea 
acestor opere de educație socială. 

Vederile d-sale în privința necesității acestor opere 
sunt oglindirea unei stări de lucruri perfect cunoscută 
și la timp semnalată. Popularea școalelor și ajutatea co- 
piilor săraci sunt două lucruri cari merg mână în mână 
cu întemeierea acelor asociaţii. -Vederile d-lui Haret mai 
dovedesc însuflețirea sa înaltă ce-l călăuzește ori de câte- 
ori este vorba de ridicarea păturii de jos a poporului, 
care trăește în mizerie și în ignoranță. Mai mult decât 
atât, din acele vederi reese năzuința sa constantă de a 
desvoltă în copil încă depe băncile -școalei acele însușiri 
mari, prețioase, divine, cari îl fac să se intereseze de 

semenul său lipsit de mijloace. D-l Spiru Haret a văzut 
chestiunea în toată întinderea ei și la semnalul d-sale 
dăscălimea primară l-a urmat cu încredere, cu curaj, cu 
stăruință. Aproape toți colegii noștri cari au întemeiat 
asociațiuni între școlari pot să mărturisească cu ce plă- 
cere au lucrat ei pentru înființarea acestor instituții, —mici 
prin sfera lor, dar mari prin idealul ce-l urmăresc, 
şi cu câtă hotărire le-au condus, ferm încredințați că 
fapta lor adaugă o pietricică la sporirea binelui obștesc, 
Ja ridicarea poporului, pentru a cărui cultură și bună- 
stare d-l Haret și-a făcut ținta întregii sale activități, 
de ministru—apostol. 

Operele, la a căror înfăptuire și ridicare a contribuit 
d-l Spiru Haret, pentru înlesnirea venirii copiilor la școală, 
pentru putinţa frecuentării școalelor primare, pentru 
exercitarea virtuților sociale în aceste așezăminte și pen- 
tru îmbunătățirea stării culturale și economice a popo- 
rului, îmi suggerează o comparațiune. Ele se pot ase- 
mănă cu o piramidă a cărei bază o formează asocia- 
țiile între școlari, fețele laterale asociațiile între adulți, 
iar vârful îl va formă rezultanta lor: bunăstarea mult 
încercatului nostru popor. Bunăstarea poporului! lată și 
ținta sforțărilor uriașe ale marelui patriot și educator, 


d-l Spiru Haret. 
GRIG. TEODOSSIU 


Institutor în Bucureşti. 

ŞCOALELE DE ADULȚI 


Este lucru in deobşte cunoscut, că țara noastră într'un 
timp relativ scurt, a realizat mult și mari progrese şi 
sub raportul instrucţiunii, organizării și funcționării în- 
vățământului de toate gradele. 

Instrucţiunea masselor poporului, dela o vreme, a în- 
ceput a fi printre cele mai de căpetenle preocupări ale 
oamenilor de stat. Dacă înainte vreme se găsiau oameni 
cari să vadă în luminarea minții popoarului, un pericol 
pentru înfrânarea intereselor lor meschine, în vremile 
noastre a devenit o trebuință, o pârghie prin cari na- 
țiunile 'și asigură preponderanța politică, socială și eco- 
nomică. 

Toate popoarele se întrec a spori, cât mai mult bu- 
getul Ministerului dẹ Instrucțiune, socotind că, alături de 
armată, școala este cea mai importantă instituție națională. 
Sunt state în cari această năzuință a ajuns ca o doc- 
trină de guvernământ, spunându-se că: «Armată ne tre- 
bue, ca să ne apere; iar școala pentru ca să ne lumineze». 

Dar, dacă s'au depus și se depun toate străduințele 
pentru instrucțiune, totuș o mare parte din tineret n'a 
avut și nu are norocul de a fi trecut printr'o școală 
primară, secundară sau specială. Și sunt multe impre- 

jurările, cari au contribuit la această stare de lucruri, 
mai ales la noi, Românii. 

Faţă de scurtul timp, de când învățământului primar 
i sa dat o desvoltare mai mare, nam putut și nu-i 
putem pretinde de a fi dat rezultate mai mulțumitoare. 
După o muncă uriașă am putut deabiă ajunge, a aveă 
peste 40%, știutori de carte. 

N'am avut localurile de școli necesare, ca să poată 
încăpeă toți copiii în vrâstă de a frecuentă școala pri- 
mară şi nici învățătorii trebuitori. 

Cu actualul număr de învăţători rurali și urbani deabiă 
pot primi instrucțiunea primară 500.000 de copii, iar 
restul de aproape 400.000 sunt sortiţi a fi încă indepăr- 
taţi dela binefacerile învățământului. 

Afară de acest număr de copii, cari fatal sunt lipsiți 
de carte, mai avem un mare număr de adulţi, cari nau 
avut prilejul de a urmă cursurile nici unei instituții cul- 
turale din țară, sau n'a putut șă termine complet cursul 
primar, a trebuit 'deci cu tot dinadinsul să ne gândim 
la ceeace este de făcut. 

Astfel scoalele de adulti, sau impus ca o-cerință a 
vremii, a împrejurărilor culturale, în cari ne găsim. 

Dar şcoalele de adulți răspund și altei nevoi imediate. 
Ele sunt cheia de legătură intre școala primară și vieață,— 
căci trebue să se întreție încă multă vreme raporturi 
cu absolventul cursului primar. Absolventul părăsește 
şcoala tocmai la aceă vrâstă, când voința nu-i încă for- 
mată, când caracterul n'a luat forma definitivă,— atunci, 
când dacă nu este cineva care să-i îndrumeze pașii 
vieții, poate să apuce drumuri greșite. 

In alte țeri, întregi generaţii, mulți oameni de stat 
au gândit și făptuit mult pentru cultura poporului. 

România a avut însă prea multe de fâcut dela 1850 
încoace și, după mulți, erau nevoi mai urgente de vin- 
decat, decât o desvoltare cât mai largă a școalei po~ 
porului. 

Totuș s'au găsit câțiva bărbați de stat, cari și-au pus 
toate forțele pentru o cât mai intinsă cultură, în massele 
poporului nostru. 

Printre aceștia răsare, ca un luceafăr strălucitor, d-/ 
Spiru C. Haret, care și-a închinat toată activitatea. 
vieții sale, în această direcțiune. 

Ca cel mai bun ministru al Instrucțiunii, pe lângă. 
organizarea învățământului de toate gradele, d-sa sa gân- 
dit mai cu seamă la înmulțirea școalelor poporului de- 
jos. A chibzuit ca prin școalele de adulți să dea un 
sprijin celor slabi, de a luptă și învinge toate greutățile: 
ignoranței. 

Din primii ani ai ministerului său, d-l Spiru Haret 
a căutat să intereseze învățătorii de toate gradele și: 
poporul pentru cursurile cu adulții. 

Prin diverse circulări adresate tuturor, deciziuni și: 
regulamente a dat o formă de organizare acestor cur~- 
suri, cari să corespundă nevoii simțite, a celor ce tre— 
buiă să urmeze aceste cursuri, mai ales în ultimul său, 
minister. 

Cu ocazia trecerii cheltuelilor materiale ale școalelor- 
primare rurale dela comune la Cassa Şcoalelor, a rezervă 
o sumă de 60.000 lei anual, pe carea distribuit-o ca 
premii de încurajare învăţătorilor, cari s'au distins, prin 
ținerea de cursuri mai regulate, ședințe mai multe, audi-- 
tori mai mulți și rezultate mai mulțumitoare. Cu această. 
ocaziune s'a putut constată, că aproape 1.000 școale 
de adulți funcționau în satele ţerii noastre. 

La orașe, d-sa a ajutat și contribuit mult la funcți- 
«Onarea școalelor de adulți și adulte, precum și la înfiin- 
tarea cursurilor de seară, când ucenicul, întors dela 
obositoarea muncă a atelierului sau prăvălii, regăsiă 
prin cele 2—3 ore pe săptămână la aceste cursuri, aceă 
recreație intelectuală, care-i ca un balsam pentru greul 
“drum al vieţii, de necazuri și nevoi de tot felul. 

Și dacă ar există continuitate la aceste frumoase în- 
;ceputuri, am putea cu vremea să scoatem din întuneric 
mulțimea de cetățeni tineri și adulți, cari au și ei dreptul 
la luminarea minții ca toți ceilalți fii ai ţerii. 

In ultimul timp, când o delegație de membri ai cor- 
pului didactic sa prezentat d-lui Spiru C. Haret, în 
cestiile privitoare la învățământul nostru, d-sa a căutat 
“să accentueze, că școaleie de adulți ar trebui să fie o 
instituție culturală de primul ordin, și care ar trebui să 
intre, cu tot dinadinsul, în obiceiurile poporului nostru. 
D-sa a afirmat, că studiază această chestiune de mult 
timp, și întrun viitor cât de apropiat, xa căută să-i dea 
forma definitivă. 

D-l Spiru C. Haret din toată a sa activitate, pe acest 
tărâm, a dovedit cu prisosință, că este cel dintâiu con- 
vins, că dacă într'o localitate se deschide o școală de 
adulți, se face o reparaţiune, deși întârziată, dar bine- 
venită, pentru stârpirea tuturor neajunsurilor ce decurg 
din lipsa totală sau insuficientă de instrucțiune. 

Este oarecum chemarea de apoi, a celor cari fatal 
au fost desmoșteniţi de binefacerile învățăturii, căci prin 
aceste cursuri, pe lângă școala propriu zisă, se răspân- 
dește cultură, educaţie, civilizație în toate straturile so- 
cietății și printrinsele se prelungește acțiunea școalei 
primare, formând o tutelă părintească, care fereşte adultul 

de viţii, îi îmbogățește mintea învățături, și-i înalță sufletul. 

Și pentru munca, pe care d-l Spiru C. Haret, ca mi- 
nistrul instrucţiunii, a depus-o pentru organizarea și răs- 
pândirea cursurilor pentru adulți, cei ce știu cu câte 
greutăți se muncește în această direcție, aduc prinosul 
lor de recunoștință încrezători că va lucră încă, căci 
aceasta este munca cea sfântă și munca cea mare, ce 
se depune pentru binele, cuitura și propășirea neamului. 

D. BUJILĂ-DĂENI 


Înstitutor, 


www.dacoromanica.ro 


CANTINELE ȘCOLARE URBANE 


Institutorii își reamintesc cu adâncă mâhnire sufle- 
tească, cum mulți dintre elevii lor, mai cu seamă acei 
de pe la marginele orașului, veniau la școală prăpădiți de 
oboseală, galbeni și slăbănogi. Cu multă anevoință făceau 
drumul de acasă, mulți locuind la mari depărtări de școală. 
Aceștia sunt în deosebi copiii de meseriași și muncitori, 
oamenii cei mai nevoiași, cari se știe prin ce cartiere 
locuesc și cari de altfel dau la multe școale, grosul 
elevilor. 

Munca institutorului adeseori eră zadarnică și îi so- 
cotiau ca nedestoinici la învățătură. Cât de mult le 
dădeă de lucru până puteă să-i facă ca să priceapă câte 
ceța! Când însă unele împrejurări îi siliau ca să cer- 
ceteze mai dê aproape pe acești slăbănogi, cu groază 
descoperiau că mulți plecau de acasă cu stomacul gol, 
fără a fi luat ceva în gură. Cu naivitate istorisiau starea 
lor din familie, de care institutorul rămâneă îngrozit. 

Rebegiţi în timpurile friguroase ale iernii, alergau la 
școală mai mult să se încălzească decât să înveţe ; cât 
despre explicările institutorului, în zadar le auziau. Nimic 
nu se puteă prinde de mintea lor. 

Când unii dintre acești sărmani copilași căpătau câte 
cinci parale de acasă, în nevinovăția lor și nesfătuiți de 

nimeni îi cheltuiau înainte de a ajunge la școală pe rahat, 
pe un covrig ori o bucată de dovleac sau cine mai știe 
pe ce; așă că tot flămânzi intrau în clasă și răbdau de 
foame până seara. 

Au fost cazuri și nu puțin numeroase când unii dintre 
acești elevi cădeau jos de pe bănci, de nemâncare; iar 
pe alţii îi aduceau la școală în spinare părinții muncitori, 
unde îi lăsau până seara. 

Institutorii făceau și ei ce le sta prin putință ca să 
poată ajută pe unii cu câte ceva. Dar nimeni însă dintre 
cei ajunși în capul învățământului, nu sa gândit măcar 
să încurajeze și să îndrumeze pe calea cea adevărată 
sforțările lor ca în deplină unire să se înlesnească dru- 
mul învățăturii și acestor desmoșteniți ai soartei. Câţi 
miniștrii n'au trecut pe la departamentul instrucţiunii 
publice fără să cugete la elevii săraci și la direcțiunea, 
ce trebuiă dată activității institutorilor și în afară de 
școală! 

Un singur ministru al instrucţiunii publice și al cultelor 
a avut școala română, care să-i vadă ranele și să se 
pătrunză de adevărata iubire și milă pentru populațiunea 
nevoiașă a școalelor și care a găsit și leacul, îndrumând 
dascălii școalelor primare la o activitate folositoare nea- 
mului și în afară de cei patru pereți ai școalei. 

Legiurile școlare oricâte dispozițiuni ar coprinde pentru 
ca să oblige pe toți părinții a-și trimite copiii la școală, 
rămân adesea neaplicate: din cauza marilor și multor 
nevoi de care în tot timpul sunt împiedicaţi mulți dintre 
cetățenii țerii. Mizeriile populațiunii nevoiașe sunt atât 
de mari și de grele, în cât mintea omului de multe ori 
nu și le poate închipui. Trebue o inteligență pătrunză- 
toare, o inimă duioasă, un suflet mare, un cugetător 

profund, cu o adâncă intuiție și experiență socială ca să 
poată înțelege și simți marea taină a durerilor celor 
săraci cari zac în neagra mizerie. 

Pentru mândria și binele neamului românesc, școala 
română a avut fericirea să fie condusă ani îndelungaţi 
de un mare ministru al instrucţiunii publice și al cul- 
telor, de un bărbat de Stat cu un ideal democratic și 
pe care spre binele mulțimii, l-a urmărit neîncetat cu o 
tenacitate pilduitoare, ori de câte ori a avut prilegiul să 
conducă destinele învățământului. 

Incredințat că toate articolele din legea școlară refe- 
ritoare la îndatorirea impusă tuturor cetățenilor de a-și 
trimite copiii la școală, rămân ineficace și cunoscând 
pricinele, a hotărît și a încurajat numeroase instituțiuni 
de binefacere cu ajutorul cărora să fară cu putință ve- 
nirea la școală și a celui mai desmoștenit orfan. 

Pâine înainte de toate; căci mai întâiu stomacul trebue 
împăcat pentru ca apoi sufletul să-și poată luă sborul. 

Acest mare ministru, om al școalei în adevăratul în- 
țeles a! cuvântului, acest. mare dascăl al neamului, a 
fost d-l Spiru C. Haret. 

In anul 1898, printr'o deciziune—cu No. 21.827 din 
14 lanuarie—adresată revizorilor școlari, a dispus înfiin- 
țarea Cantinelor școlare cea mai creștinească și patrio- 
tică operă de binefacere pentru copii. Citez o parte 
numai din acea deciziune. 

« Frecuentarea regulată a școalei din partea elevilor 
este una din condițiunile esențiale pentru asigurarea 
mersului normal al lecțiunilor şi pentru realizarea 
rezultatelor, ce suntem în drept a le așteplă dela 
școala primara, în schimbul sacrificiilor enorme pe 
care le face statul pentru acest învățamânt. E destui 

ca în fiecare zı să avem câțiva scolari absenți dintre 
aceia cari figurează în cataloage ca regulat făcând 
abstrache de ceia ce lipsesc dela începutul anului pentru 
ca întregul învătămâut să se resim[ă. Învățătorul e 
silit să revină neîncetat asupra lecțiilor dejà făcute, 
dacă voește ca materia nouă ce are de tratat să fie 
înțeleasă și să se poată legă ru cea precedentă- Dispo- 
zihiumile din lege privitoare la obligativitate nu sunt de 
ajuns pentru asigurarea vegulatei frecuentări. Dacă 
suntem în drept să aplicăm aceste dispozitiuni pentru a 
înfrânge ignoranta sau îndărătnicia unor părinti, cari 
nu înfeleg foloasele învățături sau nu vor să le înțe- 
leagă și să-i constrângem a-și trimite copiii la școală, 
atunci când au școala la îndemână, când cu alte cu- 
vinte, frecuentarea ei e posibilă, nu vom putea face uz 
de aceste dispozitiuni, când împrejurări de forță ma- 
joră vor zădărmci buna voință a părintilor de a-și 
trimite copii la scoală și vor face aproape imposi- 
bilă frecuentarea ei». 

Un an numai dela aceă deciziune (3 Ianuarie 1899), 
fericita inspirație a d-lui Haret, de a creà cantinele șco- 
lare, a avut o așă de puternică înrâurire asupra corpului 
didactic primar și-a scormonit atât de adânc generozi- 
tatea publică, încât sa aflat într'o situațiune atât de 
plăcută că printr'o altă circulară (cu No. 85.561) adresată 
Prefecţilor și revizorilor școlari, îi îndatorează să aducă 
vii mulțumiri numeroaselor persoane, comitetelor ce se 
formase pentru ca se adune fonduri, în multe orașe și 
aproape în toate județele. Cităm o parte și din această 
circulară. 

„Cu multumire Ministerul vede căldura cu care 
a fost primită propunerea sa prin circulară cu No. 

21.287 din 14 lanuarie 1898, relativ la înființare de 
cantine pe lângă scoalele primare. In foarte multe 
fărh Sau organizat comitete Sau făcut ofrande în- 
semnate şi instituțiunea cantinelor scolare abià după 
un an, a devenit dejà o realitate; în unele parfi s'a 
reusit a se formă câte un capital pentru asigurarea 
existentei ei în viitor. Binefacerile pe care această 
institutiune la va face populatiunii sărace sunt chiar 
de acum foarte însemnate si aceasta ne face să privim 
cu bucurie viitorul, când ea va fi aşezată pe baze 
solide și intrată în obiceiuri. 

Ministrul se crede datcr a exprimă prin d-voastră 
multumirile sale, tuturor Persoanelor, cari au primit 
cu favoare propunerea sa și iau dat atât de mult 
concurs pentru a-i asigură reusita“. 

Astăzi, întemeetorul cantinelor școlare, poate fi mân- 
dru că a creat cea mai frumoasă instituțiune de bine- 
facere, care sa dovedit ca o necesitate socială de pri- 
mul rang și care a intrat în obiceiurile populațiunii 
avute ca și in ale celei mai sărace. Viitorul e deplin 
asigurat, dovadă sunt însemnatale fonduri innalienabile, 
ce şi-au constituit și cari au ajuns la sute de mii de 
lei, în orașele mari ale țerii. 

Institutorii se simt și dânșii fericiți că au putut co- 
respunde așteptării, aceluia, care i-a cunoscut și a avut 
deplină încredere în destoinicia lor. Sunt mulțumiți că 
munca și devotamentul lor au contribuit să asigure o 
mâncare caldă, igienică, dătătoare de vieaţă și o frecuen- 
tare regulată tuturor elevilor săraci ca și bogați, doritori 
de a se instrui. 

Cu cinci și zece bani, orice școlar găsește la cantine 
o mâncare hrănitoare și îndestulătoare; iar acelora ai 

cărora păfinți nu pot plăti nimic, cum și orfanilor, li se 
dă masă gratuit. 

Au fost cazuri dureroase unde câte o biată văduvă 
nenorocită sau un bătrân muncitor, gârbovit de ani și 
de nsavere să crească câte un orfan pe care voiau și 
«dânșii să-l învețe carte, dar lipsa le eră atât de cumplită, 
în cât erau zile când nu-i puteau da nici un codru de 
pâine. Numai cine a venit în contact cu massa săracilor 
a putut să descopere asemenea stări de înspăimântătoare 
“mizerie. 

Comitetele diferitelor instituțiuni ale cantinelor au 
avut dorința și au încercat ca toți copiii să plătească 
cu cât de puțin mâncarea ce li se dă, pentru a nu-i 
obicinui, cu credință că se poate căpătă hrana și fără 
bani și pentru a nu fi expuși la umilire și izbi în sen- 
“timentul demnității pe care trebue să-l aibă orice om. 
Insuș întemeetorul Cantinelor, d-l Haret, a fost la în- 
ceput, contra gratuității. Conducătorii cantinelor au în- 
trebuințat diferite mijloace, înlocuind plata în bani prin 
bonuri, cari se plătiau de unele persoane caritabile, 
sau prin niște fise plătite din fondurile cantinelor și cari 
-se distribuiă elevilor prin părinții lor. Nu s'a putut însă 
-reuși deplin, căci se încarcă prea mult munca institu- 
-torilor, cari conduc cantinele. 

La ospătăria școlară din Craiova, doamnele din elita 
societății, cari conduc cantinele având în frunte pe 
doamna Lucia N. Romanescu, au putut reuși ca prin 
ajutorul bonurilor, toți copiii să plătească mâncarea. La 
cantinele conduse numai de institutori și institutoare, 
este imposibil. Pentru a nu se înlătură dela masă toc- 
mai aceia cari aveau absolută nevoe de hrană și fără 
de care nu puteau urmă la școală, li se dă acestora 

mâncare gratuit. Insuş d-l Haret, în raportul ce a a- 
dresat M. S. Regelui asupra „activității Ministerului in- 
strucțiunii publice, revine și recunoaște nevoia gratui- 
tății. «Umanitatea a vorbit mai tare decât rațiunea, 
glasul li sa impus». Conducători cantinelor au trebuit 
deci să admită la masă pe aceia dintre elevi cari dacă 
ar fi fost respinși, sar fi văzut siliți să întrerupă școala. 

Cantinele s'au înființat mai ales pe lângă școalele din 
cartierile mărginașe, unde populațiunea școlară este mult 
mai numeroasă ca în centru și are mai multă nevoe 
de ajutor și pe cât a fost posibil pe lângă școalele de 
fete. In general cantinele sunt conduse de directoarea 
sau directorul şcoalei pe lângă care funcționează, aju- 
taţi de colegele și colegii lor. 

Un comitet central, conducător al instituțiunii din 
fiecare oraș, se ocupă cu strâgerea fondurilor, cu buna 
lor administrare și înlesneşte fiecărei cantine tot nece- 
sarul pentru întreținere și regulată funcționare. 

La școalele de fete unde există cantină, elevele din 
clasele I-a și a IV-a, sub conducerea directoarei sau 
a uneia dintre institutoarele școalei, grupate în echipe, 
ieau parte la prepararea mâncării și la aranjarea mesei. 

Cu chipul aceasta sd învață copilele a pregăti diferite 
mâncări pe care multe n'au ocazie să le învețe acasă. 
Este un admirabil mijloc.de a răspândi în masa popu- 
laţiunei de jos, modul de a prepară mâncare igienică 
şi nevoia de a-se hrăni mai bine. 

Sub părinteasca îngrijire a institutoarelor și institu- 
torilor, copiii capătă deci pe lângă învățătură și obiceiuri 
frumoase. — Sfaturile lor au o puternică influență morală 
asupra educațiunii tuturor— sunt copii, cari neavând 
cine să se ocupe de creșterea lor, în casa părintească, 

vin la școală cu apucături urite și sunt atât de nefn- 
„demânatici, încât mulți, nu știu nici să mănânce. 

Se așează la masă sfioși și nu îndrăznesc să înceapă 
a mâncă, Obicinuiţi a se hrăni prost, fără întrebuințarea 
cuțitului, a furculiței și a șervetului, privesc timizi la 
vecinii lor mai vechi, observând cum mâncă aceștia și 
numai după ce văd, încep și ei mâncarea. 

Cantinele sunt o admirabilă școală socială și din acest 
punct de vedere. Elevii după povețele institutorilor se 
deprind după câtva timp să mănânce frumos, perd relele 
obiceiuri de acasă și se stabileşte egalitate și colegia- 
litate între toți elevii și elevele școalei, atât de puternică, 
că se resimte la mare, în societate. 

Deosebirea, ce sa constatat la elevii cantinieri la 
începutul venirei lor la cantine și la sfârșit, este încă 
o probă de marea însemnătate a acestei opere școlare. 
Pe când la început copiii sunt palizi, timizi, molatici, 
necurați și cu urite obiceiuri; după câtevă săptămâni, 
se schimbă cu totul. Devin rumeni la față, vioi și 
sprinteni în mișcările lor, dispuși la învățătură, curați 
și cu deprinderi frumoase, în cât e o plăcere să-i asculți 
la lecții și să-i priveşti până și în jocurile lor din timpul 
recreațiunii. 

Au fost cântăriți mai mulți copii în primele zile când 
au început să iea masa la cantine și la închiderea lor 
și s'a constatat o mare deosebire în greutate, în compa- 
rație cu alți copii de această etate ca dânșii, dar cari 
nau fost hrăniți de cantine. 

Aceia, cari mau avut ocazie să asiste la o cantină 
a copilașilor din școalele primare, nu-și pot închipui 
bucuria nespuşă ce micuţii simt când sunt chemați la 
masă și cât de sburdalnici și nerăbdători aleargă ca să-și 

primească felia de pâine și renumita czorbă cantiniera 
făcută din carne îndestulătoare și tot felul de legume. 

lată ce spune d-na Adina Banescu, secretara can- 
tinelor din Craiova, în darea de seamă dela 10 Ianua- 
rie 1909, asupra mersului societății cu ocaziunea ani- 
versârii a zece ani dela înființarea ei. 

„Cine wa văzul o cantină, nu poate să-și dea seama 
de înfăbhsarea atingătoare ce prezinlă multimea co- 
filer, în aşteptarea mâncăru, la orele 12, după trei 
ore de muncă pe băncele școalei, copiii iesind pălcuri, 
pålcuri, se îndreaptă, unii mar fericit’ spre casele lor 
în mijlocul familiei, unde mama îi așteaptă spre a 
le da un prânz bun şi îndestulător, iar alții, cei 
mai multi si pentru care soarta a fost mai putin 
darnică urSindu-i, se îndreplează spre cantine cu bo- 
nul cumpărat cu zece bani aduși de acasă sau celor 
prea săraci, dăruit de vreun suflet milostiv şi ajunși 
acolo, veseli și nepăsători de grija zilei de mâine, 
își iea fiecare în grabă locul în sala de mâncare, 
băepii de o parte, fetele de alta, așteptând cu nerăb- 
dare sa li se deă partea fiecăruia si mistuind cu ochii 
cazanul care fumegă și coșul plin cu pâine; din când 
în când, ușa se mai deschide si câte un mititel în- 
tårziat prin zăpadă își face loc printre ceilalți, In 
sfârșit străchinile se umplu, se face tăcere și o voce 
intr'un colt, rostește cu glas tare slava acelor suflete 
:evinovate către cel de sus pentru pâinea cea de toate 
zilele, câte o doamnă societară umblă printre mese 
și, cu dragoste de mamă învaţă pe unul cum să fie 
lingura, pe altul să nu mănânce prea repede, pe cel- 
lalt să se fie drept. E atitlde creștinesc prânzul acesta, 
atât de sfântă e privelistea atâtor ființe nevinovate 

strânse la un loc, din toate colțurile crașului, atât 
de mare e linistea în care nu se aude de cât sgomo- 
tul lingurilor mânate de foame, încât fără să vre: 
îți vine în minte cuvintele Mântuiterului „lăsați copiii 
sa vina la mine“. 

Pentru mulți dintre acești copilași, mâncarea caldă, 
ce li se dă cu îndestulare la cantine, este poate sin- 
gura hrană ce o capătă în cursul zilei. Nu puține dintre 
mamele lor, au destăinuit aceasta la unele dintre con- 
ducătoarele cantinelor. 

Toţi oamenii care se ocupă de aproape de școală și 
higieniștii recunoscuţi, afirmă că prin cantine se înlătură 
numeroase boale, în special anemia, slăbiciunea, boalele 
gastro-intestinale și altele, cari se contractează mai ales în 
epoca copilăriei, din lipsa de hrană și din exces de muncă. 
Câţi copii în anii în cari trebue să-și facă școala pri- 
mară nu sunt candidaţi la tuberculoză! Este timpul des- 
voltării lor, când trebuesc mai mult îngrijiţi și mai bine 
hrăniţi. Numai printr'o hrană bună, pot acești elevi ca 
să-și refacă și susține energia, ce o consumă, în timpul 
școalei. 

În toate statele culte din apusul Europei și din Ame- 
rica, cantinele școlare au luat o desvoltare atât de mare, 
că în unele orașe aproape nu se mai află școală fără 
cantină. La Universitatea din Franța s'au prezentat și 
teze al căror subiect au fost «Cantinele școlare». O 
remarcabilă teză, care a tratat admirabil acest subiect 
a fost aceia a Doctorului M. Grosselim și care a fost 
primită cu elogii. Grosselim spune că „întrun mod ge- 
neral se poate constată că, cantinele sunt cu atât mai 
prospere, cu cât aceă fară este mai înaintată din 
punctul de vedere al organisabiunii sociale“. Enumără 

“mai multe norme despre organizarea unei bune cantine. 
Răposatul dr. Felix, care a fost unul dintre cei mai 
«distinși igieniști ai noștri, are cele mai frumoase pasagii 
«despre cantine, intro comunicare pe care a făcut-o 
Academiei Române. Doctorii Landuzy și profesorul Hu- 
tinel pe care Grosselim îi citează în teza sa, constată 
rezultatele excelente ale cantinelor asupra populațiunii 
nevoiașe și enumără numeroase boale, ce înlătură. 

In Anglia în urma unei vii campanii a presei asupra 
hranei elevilor, opinia publică a fost profund mișcată 
și a avut un puternic răsunet până în parlamentul țerii. 
Cei mai distinși membri ai camerei ca Sir lohn Gorst 
şi Macnamora au dus o luptă viguroasă asupra neîn- 
destulătoarei nutriri ce se dă elevilor. Impins de curentul 
public format de aceia pe care îi neliniștiă această stare 
'rea a desvoltării fizice şi intelectuale a copiilor, prin 
lipsa unei nutriri substanțiale, d-l Gerald Balfour pre- 
şedintele lui Locol Gouvernement Board, a instituit un 
comitet prezidat de sir Villan Anson. In urma rapor- 
tului prezentat de comisiune asupra situațiunii nenoro- 
cite a elevilor rău hrăniți, Balfour a dat o energică cir- 
culară privitoare la hrana elevilor înființând astfel can- 
tinele școlare, care erau dejà înființate la noi în țară. 

Dar cantinele nu numai că înlătură primejdia a nu- 
meroase maladii, ce dobândesc copiii în epoca desvol- 
tării lor, nu numai că asigură frecuentarea regulată a 
tuturor copiilor înscriși și face posibilă venirea la școală 
și a celor mai nevoiaşi pe cari îi scutesc și de drumuri 
lungi și obositoare, dar întăresc fizicul copilului, îi ajută 
la desvoltarea intelectului, e un auxiliar al școalei pe 
care o completează ca cea mai de seamă instituțiune 
în Stat, pe băncile căreia se făuresc destinele neamului. 


56 

Se cresc copiii cu mintea ageră, cu sufletul curat și dă 
patriei buni cetățeni, curagioși și voinici apărători; iar 
nu ființe plăpânde și șovăelnice, care o duc la peire. 

Când acestea sunt atâtea foloase reale, constatate și 
recunoscute de întreagă lume cultă, din nenorocire pentru 
țara noastră prin anii 1899—900 tocmai în timpul când 
cantinele începuse să se desvolte, s'au găsit funcționari 
ai statului printre cari unul sau doi prefecţi, cari în loc 
de a le sprijini, le-au desființat. După ce au urzit tot 
felul de mizerii conducătorilor cantinelor, după ce au 
suprimat fondurile de ajutor pe care le dădeau comu- 
nele sau județele, în răutatea, invidia și îngustimea minții 
lor și sub ochii ministrului școalelor din acel timp, le-au 
oprit de a mai funcționă. Acolo unde au întâlnit mai multă 
rezistență din partea acelora, cari le înființase și cu mult 
devotament le îngrijau, au mers cu îndrăzneala ca prin 
forța jandarmilor să distrugă până și uneltele cantinelor, 
răpind în modul acesta, bucăţica de pâine ce se dă 
unor ființe nevinovate, de oamenii cu milă de acești ne- 
norociți, cu suflet curat și frică de Dumnezeu. 

Ideile sănătoase cum se știe, nu pier. Ele prind, se 
împrăștie și pătrund în massa poporului cu atât mai adânc 
cu cât sunt împiedicate de a se desvoltă. Aceasta s'a ade- 
verit deplin și cu cantinele ; căci în anul școlar 1902—903 
numărul cantinelor urbane dela 20, câte erau în anul 
școlar 1899—900 s'au ridicat la 52, mărindu-se însemnat 
și fondurile de rezervă. 

Până și în capitala regatului român, autoritatea co- 
munală de astăzi a redus ajutorul ce comuna da can- 
tinelor dela 4000 lei, la 2000. Cu adâncă mâhnire comitetul 
a luat cunoştinţă de această măsură și aceasta cu atât 
mai simțit cu cât înainte, un fost primar al capitalei, dă- 

Tuise cantinelor și salariul său pe o lună și a avut atâta 
solicitudine pentru aceasta instituțiune, care hrănește pe 
fiir celor mai nevoiaşi cetățeni ai capitalei, încât la 
toate școalele nouă ce sau construit în timpul său, sau 
clădit săli anume pentru mâncarea copiilor și pentru 
bucătărie. 

Dar acestea sunt lucruri dureroase, însă trecătoare și în 
loc de a descurajă pe aceia cari le-au dat ființă și le în- 
grijesc cu adevărată iubire părintească, îi fac și mai 
prevăzători. 

Privigherea continuă ce d-l Haret a avut asupra operei 
sale, căldura cu care au fost primite cantinele de toată 
lumea cinstită și generoasă, dovadă vie este înființarea 
societăței «<ospătăria școlară» din Craiova condusă nu- 
mai de către doamne din elita Capitalei Olteniei, de- 
votamentul nestrămutat al institutorilor, cărora li sa dat 
cea mai frumoasă ocazie pentru a-și arătă priceperea 
lor și în afară de școală și marea iubire de elevi și că 
în adevăr sunt vrednici de înalta lor chemare sacrificând 
însuș timpul lor liber și chiar banul lor, au făcut din 
cantinele școlare o operă desăvârșită. 

In fruntea tuturor acestor societăți, ce sau înființat 
în orașele țerii, stă instituțiunea cantinelor școlare din 
București. Această instituțiune este așezată pe temelii 
solide și și-a asigurat un fond inalienabil care a trecut 
peste o sută mii de lei. Acest fond crește în fiecare an 
datorit modului înțelept cum sunt conduse și devota- 
mentului institutorilor, cari au răspuns întrun singur 
glas la chemarea șefului lor. 

Cantinele din București au adunat dela înființarea 
lor din anul 1898 și până astăzi, însemnata sumă de 
242.612,19 lei din care au cheltuit cu întreținerea lor 


www.dacoromanica.ro 


884 


ANEXA I. CONTUL GENERAL DE 
Incheiat în seara de 
$ VENITURILE | Sume Total 

1] Donaţiuni,. . sasae . . .... 4.000|75 

2| Cotizaţiuni, ... oeae .... 628|— | 
3| Venitul efectelor publice ....... 2.234|85 
4| Liste de subscripţie .. ....... 2.831|20 
5| Serbarea din 25 Noemvrie 1910.. . . 1.101|— 
6| Cantina No. 1 «Spiru C. Haret ... 1.194 70 
7 D 07 area aA Sa aa 0007 «ia 230 10 
8 » e i ee ee EEEE E e 366 68 
9 Dee es i ge i iai de 308 65 
10 6 <Aur. Gr, Alexandrescu». 303/99 
11 ee ea: ra 0 ee a E 420|88 
1? » B e a E e E a as 426|55 
13 > Q a ania ana ain da 73480 
14 10 aoa a e a 385 90 
15 2 II e ea a a a a 568 — 
16 > 3:12 crai de 38 za ei dar n ce 150 25 
17 > I3 soi a ia e 837 45 
18 » A e a e ae d ai aa e ce 42175 
19 > T5 snaa eee cer ai e a 198 65 
20 I6 a PI RR E a 399 37 
21 > i |N a e Și ai ca, dei 234 88 
17.978 31 
22| Def. net rez. în cursul an. 1910—911 . 834 23 

pa 18.812 54 

BILANŢUL 


Încheiat în seara de 
Averea societăței 


Efecte publice. Funciare urbane 
Cassa. Numerarul atlat în 
Mobilier. Valoarea mobilierului după 

VENITURI ŞI CHELTUELI 


37 Oclomyrie 1917. 


sl CHELTUELILE | Sume | Total 


1| Cheltueli generale sold debitor , . . 129,35 
2| Cantina No. 1 «Spiru C. Hareto . . . 1.770|37 
3 > PI a e a e E a e 448 53] 
4 > De A ga dee D ae aa sei ter temi 765|19 
5 DD oase e der de era ai 549|21 
6 > » 6 «Aur. Gr. Alexandrescu. 662/35 
7 > So To es aa e a a e 63Ł|40 
8 > S S aa asenso’ 915/12 
9 e Sia O EELEE EREET 1.062|20 
10 > d 10 ss core ee aaa i a a 622137 
11 D yiL ee pret a Gi ee e 1.039 25 
12 D S 12 aoe e wei a ii i lee 8 387 56 
13 > D I3 aeea a i Ca e 1.566,38 
14 DI aoe cor eee a ee 807 35 
15 $ et e Va E E E a 476 46 
16 2 3 l6 sea ete dei me dee e d e 721 25 
17 > PI e e ee ie Ew 531 18 
18| Remiza Colectorului ... ...... 443 70 
19| Pâine i seos Sse ow e... 3.849 82 
20| Lemne ........ . . . . ... 61 — 
21| Subvenţii Cantină Azil . ..... 160 

22| Imprimate . ... saesae .... 309 50 
23| Mobilier amortisment de 20°% ... 903 _| 

18.812 54| 18.812,54 
GENERAL 


31 Octomvrie 1911 
se compune din : 


5"/, Bucureşti 86.000 v. n. 81.270,55 
casă 4.000 lei la cont . . 7.779,11 
amortismentul fâcut 3.612,09 92.661,75 


Cassier, A. B. Sinișteanu 
N.B. 17 stânjeni de lemne donați de Minister. 

ANEXA II. SOCIETATEA „OSPATARIA 


DEBIT. CONTUL DE (CHELTUELI ȘI VENITURI» PE ANUL 


1] Salarii «eoe so ore e ee 2.665] 90 
2] Nutriment. ......... 4.532| 85 
3| Luminat şi încălzit. ....... 654| 20 
4] Reparaţiuni şi instalațiuni ..., 33| — 
5| Material .......... Es 93| 40 
6| Imprimate ........... 60| 50 
7| Asigurare. ... 21| 25 
8| Impozite ............. 146| 73 
9| Remiza incasatorului. ...... 75| 52 
10| Cheltueli mărunte. ....... 107| — 
11| Cheltueli de birou. ....... 130|_— 8.520| 35 
12| Excedentul an. 1909—1910.... __ 2.038|_97 
10.559] 32 
BILANTUL INCHEIAT 
$ ACTI V Sume Total 
1j Cassa n ne e e e e e a ee 8.007]47 


2| Efecte publice: Scris. func. urb. 5°/, 

Buc. 14100-42 urb. 5°/, Iaşi 8000+ 

oblig. credit. jud. & com. 5°/, 8400-4} 

renta 4°/, 2000-}acțiuni eTraiul» 2000 

func. urb. 5°/, Buc. 1000, donat de 

D-na Maria N. T. Popp=Lei 35500 . 34.58485 
3| Imobil: Localul sediului 27.303,71 + 

teren Solomon 1.350 ....... 28.65371 


4) Mobilier . .. . cc... 1.000|— 
5| Garanţii.. .. cc... .. 100|— 
6| Conturi curente ......,.... 13415 72,480 18 


72.480 18 


www.dacoromanica.ro 


887 


ŞCOLARA“ — Craiova 


1909—1910, ÎNCHEIAT LA 31 AUGUST 1910. CREDIT. 
Is NATURA VENITURILOR | SUME 

1| Pomul de Crăciun... ... i 106 30 

2| Donațiuni pentru clădiri de cantine 700 — 
| 3| Subvenţiuni ........ a 2.600 — 

4] Donaţiuni . . . ... 218 

5| Bonuri de masă. ........ 1.813 80 

6| Extraordinare . ... . . Dra 762 30 

7| Dobânzi .... . . . . 134 15 

8| Cupoane ...... ....., 1.717 77 

9| Cotizaţiuni ..... . E 2.507 — 10.659|_32 


10.559| 32 
LA 31 AUGUST 1910 
É PASIV | Sume Total 
1| Capital . cc... i 70.441|21 
2| Excedent pe anul 1909—1910.. ... 2.038|97 72.480|1 


NU 


Cassieră, Lucia N. Romanescu. 


72.470 15| 

749.950,24 lei, ramânând deci un fond de 92.661,75 
bani. În ultimul an I9I10—977 au functional 16 
cantine în Capitală deservind elevii şi elevele dela 40 
scoale. S’a dat zilnic hrană la 1.500-—2.000 elevi, după 
cum eră timpul. Acestor elevi li Sau servit în total 
703.676 porți de diferite mâncări; 76.959 s'au plătit 
de elevi cu câte zece bani; 14.591 cu câte cinci bani 
și 12.096 gratuit. Costul unei porții variă între 18—27 
bani, în afară de plata bucătăresei și a lemnelor.. 
Venitul canhnelor în acest din urmă an a fost de 
25.622,17 lei, sar cheltuehle de 22.412,34 lei. 

După cantinele din București urmează cantinele din 
Craiova, cu un fond înalienabil de 72.000 lei: acelea. 
din lași cu un fond de 25.000 lei, cele din Galaţi cu 
23.000, cele din Piatra Neamţu cu 15.000 lei. Vin 
apoi cele din Giurgiu, Tulcea și alte orașe ale țerii unde 
sa simțit nevoie de cantine. 

Cele două situațiuni de mai sus ale cantinelor din 
București și Craiova unele conduse numai de institutori 
şi altele numai de doamne din Societate, sunt cea mai 
convingătoare dovadă că opera marelui Ministru al școa- 
lelor române, D-l Spiru C. Haret, a intrat adânc în obi- 
ceiurile întregii societăți române, s'a întemeiat puternic 
prin iubirea și dragostea tuturor și că viitorul ei este: 
în veci asigurat. 

A. B. SINIȘTEANU 


Institutor în Bucureşti, 

CANTINELE ŞCOLARE RURALE 


Prin legea dela 1864 sa prevăzut ca învățământul 
primar să fie obligatoriu și gratuit pentru toți copiii 
cu etatea dela 7—14 ani, iar părinții cari nu se supun: 
acestei legi să fie amendați.— Timp de 34 ani după 
aplicarea acestei legi, puţini săteni cu copii în vâstră de 
școală au scăpat de amenda școlară. Cei mai mulți 
dintre cei amendaţi erau însă, acei cari cunoșteau fo- 
loasele învățăturii și ar fi voit să nu lipsească de ele 
pe copiii lor, dar împrejurările de forță majoră îi făceau 
să nu asculte de această rațiune și deci să devină ne-— 
supuși legii. Chiar atunci, când prin forța amenzilor, 
se reușiă ca acești părinți să-și trimită copiii la școală, 
nu erà nici un câștig pentru învățământ, căci nu se 
puteă face progres cu elevi cari inspirau milă învăță- 
mântului, văzându-i pe timp de iarnă desculți, cu haine 
subțiri, obosiţi de drumuri lungi și accidentate, cari de 
multe ori le puneau vieața în pericol; lihniți de foame 
Și neavând măcar prespectiva, că la ameazi vor găsi. 
acasă de mâncare. 

Această stare de lucruri, nestudiată serios timp de 34 
de ani, ar fi dăinuit la infinit, dacă în anul 1898, d-l 
Spiru C. Haret, în calitate de Ministru al Cultelor și 
Instrucțiunii publice, nar fi pornit o acțiune binefăcă— 

toare, pentru înființarea de Canine pe lângă școalele 
rurale, prin ajutorul cărora d-sa prevedea înlăturarea 
unei mari piedici din calea progresului învățământului. 

«Frecuentarea regulată a școlii din partea elevilor» 
zice d-l Haret în circularea No. 21.287, din 14 Ianuarie 
1898 «este una din condiţiunile esențiale, pentru asi- 
gurarea mersului normal al lecțiunilor și pentru reali- 
zarea rezultatelor ce suntem în drept a le așteptă dela 
școala primară, în schimbul sacrificiilor enorme, pe care 
le face statul pentru acest învățământ. 

E destul ca în fiecare zi să avem câţiva școlari ab- 
senți dintre cei cari figurează în cataloage ca regulați 
— făcând abstracție de cei ce lipsesc dela începutul anului — 
pentru ca întreg învățământul să se resimtă... Cu deo- 
sebire în școala rurală, unde învățătorul are mai multe 
clase, și unde posibilitatea de a reveni asupra lecțiu- 
nilor precedente este și mai mică, din cauza lipsei de 
timp, absenţele acestea intermitente au un efect dezas- 
tros asupra învățământului. 

Dispozițiunile din lege privitoare la obligativitate nu 
sunt de ajuns pentru asigurarea regulatei frecuentări. 
Dacă suntem în drept să aplicăm aceste dispozițiuni, 
pentru a înfrânge ignoranța sau îndărătnicia unor părinți 
cari nu înțeleg foloasele învățăturii, sau nu vor să le 
înțeleagă, și să-i constrângem să-și trimită copiii la școală, 
atunci când au școală la îndemână; când, cu alte cu- 
vinte frecuentarca ei e posibilă, nu vom putea face uz de 
aceste dispozițiuni, când împrejurări de forță majoră vor 
zădărnici voința părinţilor, de a-și trimite copiii la școală 
și vor face aproape imposibilă frecuentarea ei. 

O astfel de împrejurare, care constitue caz de forță 

majoră, este așezarea topografică a celor mai multe din 
comunele noastre rurale». 

«Trebue să ne amintim» —zice d-l Haret, în raportul 
către M. S. Regele «că avem în toată țara, în cifră 
rotundă, 3.600 școli rurale la o suprafață de 132.000 km 
pătraţi, ceeace face în mijlociu o școală la 37 de kilo- 
metri patrați. Aceasta însemnează că raza de serviciu 
a unei școli este în mijlociu de mai mult de 3 km în 
jurul ei. In realitate însă, lucrurile stau mai rău. In păr- 
țile unde poporațiunea este rară, raza școlii este cu mult 
mai mare; ajunge de multe ori până la 8 km și mai 
mult. O singură școală trebue de multe ori să facă ser- 
viciul pentru mai multe cătune, despărțite unele de altele 
prin distanțe mari și prin greutăți naturale, precum: 
pâraie, râpi, păduri etc. Pe unde este așă le trebue 
„ copiilor mai mult de o oră, ca să ajungă la școală, sau 
ca să se înapoieze acasă. 

Prin urmare, le este imposibil ca în intervalul de 2 
sau de 3 ore dintre clasele de dimineaţă și cele de după 
amiazi, să se poată duce acasă, pentru a dejună. De 
altfel, în timpul muncii câmpului, chiar dacă sar puteă 
duce, n'ar găsi pe nimeni, căci părinții și frații sunt atunci 
duși la lucru. 

Copilul este deci silit să rămână la școală de dimi- 
neață până seara, fără să mănânce nimic, sau silit a 
se mulțumi cu o bucată de mămăligă rece, dată de 
acasă. Așadar este nu numai în interesul frecuentării 
regulate a școlii, dar chiar o chestiune de umanitate, 
să găsim un mijloc ca copiii, rămânând la școală peste 
zi, să poată aveă ceva nutriment la miezul zilei; iar când 
înapoiarea lor acasă ar pune în pericol vieața sau sănă- 
tatea lor, să poată rămâne la școală chiar peste noapte». 

Și cum d-l Haret e omul care nu se mulțumește a 
constată numai o stare de lucruri, fără ca să iea măsuri 
de a se îndreptă un rău constatat, tot așă și în chestia 
privitoare la frecuentarea copiilor din școalele rurale, 
d-sa nu sa mulțumit numai a constată o lipsă și a pro- 
pune înființări de cantine, ci prin idei clare a și jalonat 
modul lor de funcționare, în așă fel, ca în cel mai scurt 
timp, toți învățătorii să poată aduce la îndeplinire idea 
emisă de dânsul. 

«In localitățile unde părinții se vor învoi, ca să în- 
ființeze cantine școlare» — zice d-l Haret, în prima d-sale 
circulară privitoare la cantinele școlare — <în care șco- 
larii ar puteă căpătă pentru 5—10 banio mâncare 
caldă, sala de mâncare să se aranjeze la școală, dacă 
localul permite, sau în o casă particulară din apropiere 
de școală. In vedere că țăranul nostru câștigă cu greu 
banul, mai bucuros cred că ar da în natură cele tre- 
buincioase pentru mâncare. Cantinieră ar puteà fi soția 
învățătorului sau o femeie din sat angajată în acest scop; 
sau, în fine, masa comună a elevilor sar puteă pregăti 
cu rândul de inseși mamele elevilor». 

Pentru școlarii din cătune, care sunt nevoiţi să stră- 
bată distanțe mari până la școală și prin locuri acci- 
dentate, d-l Haret emite două păreri: «sau transpor- 
tând cu carul pe acești copii în fiecare zi, dimineața și 
seara, sau înființând un fel de internat—o sală de dor- 
mire—dacă e loc, la școală, sau la o casă închiriată în 
acest scop. Aceşti școlari transportați Luni dimineața 
cu carul, aprovizionați fiecare pentru o săptămână cu 
cele trebuincioase mâncării, care se va prepară la can- 
tină, vor rămâne toată săptămâna în cătunul cu școala 
şi vor fi transportați iar la fel Sâmbătă seara la pă- 

rinții lor, spre a fi primeniți și a li se da şi alte ingri- 
jiri necesare. 

«Nicăiri decât aici» — zice d-l Haret «nu se potri- 
veşte mai bine proverbul. «Tot începutul este greu . 
Am însă convingerza, că dacă acest început se va face 
cu chibzuinţă, cestiunea cantinelor școlare va intră în 
deprinderile sătenilor noștri cu atât mai mult, cu cât 
foloasele ae vor rezultă vor fi mai evidente». 

Și d-l Haret, prezicând prin aceste cuvinte viitorul 
cantinelor școlare, nu s'a înșelat de loc, căci chiar după 
un an de zile (Ianuarie 1899) a putut constată cu câtă 
căldură a fost primită propunerea de toţi cei cari au 
simțit românește. 

«Cu multă mulțumire» —zice dânsul prin circulara 
No. 85.561, din Ianuarie 1899, «Ministerul vede căl- 
dura cu care a fost primită propunerea sa relativă la 
înființarea de cantine pe lângă școalele primare. In foarte 
multe părți sau organizat comitete, sau făcut ofrande 
însemnate și Instituția Cantinelor școlare, abiă după un 
an, a devenit dejà o realitate. In unele părți s'a reușit a 
se formă câte un capital pentru asigurarea existenței 
ei în viitor». 

In anul 1903, constatarea ce se face asupra mersului 
Cantinelor școlare din județe e îmbucurătoare din toate 
punctele de vedere. 

«Astăzi» — zice d-l Haret, la 1903, în raportul către 
M. S. Regele, «Instituția Cantinelor este înfloritoare și 
merge desvoltându-se. In anul școlar 1901/902 au func- 
țonat 119 cantine rurale fără dormitor și 61 cu dor- 
mitor, la care au luat masa zilnic peste 8.000 copii. 
Capitalul diferitelor societăți, înființate pentru acest scop, 
se urcă la suma de 119.219,22 lei». 

In anul școlar 1902/903, adoptându-se la o mare 
parte din școalele primare rurale, orariul pe jumătate 
de zi, ar fi trebuit ca în multe părți să înceteze func- 
ționarea cantinelor, iar capitalurile diferitelor societăți, 
înființate mai în fiecare județ pentru acest scop, să iea 
altă destinaţie. Și cu această ocazie, spiritul de preve- 
dere al d-lui Haret evită din “vreme dizolvarea unor 
societăți cu scopuri așă de umanitare și prin circulara 
No. 1.154, din 8 Ianuarie 1903, către revizorii școlari, 
lărgește rolul cantinelor de pe lângă școalele primare 
rurale. — «Prin aplicarea noului orar în școalele pri- 
mare rurale» —zice d-sa in aceă circulară, «în multe 
părți devin inutile cantinele înființate pe lângă aceste 
școli. Mă grăbesc însă a vă face cunoscut, că nu trebue 
să lăsați a se desorganiză mijloacele care serviau pen- 
tru întreținerea acestor cantine, căci ele pot încă aduce 
mari servicii.» A 

« Dumneavoastră știți că școalele elemntare de meserii 
şi de agricultură înființate anul acesta și anul trecut, 
au greutate de a fi populate, mai ales din cauza lipsei 
de mijloace a copiilor cari ar trebui să le frecuenteze. 
Ar fi dar o mare binefacere pentru comunele cari 
trebue şă se folosească de aceste școale, dacă pe lângă 
fiecare din ele sar înființa o cantină școlară, unde șco- 
larii să găsească nutrimentul și chiar gazda peste nopte, 
pentru cei care au casa mai depărtată. De aceea, vă 
rog să continuaţi a vă interesă de Instituția Cantinelor, 
făcând să se întrebuințeze o parte din mijloacele de care: 
dispun ele, pentru a se ajută cantinele dela școalele 
elementare de meserii şi agricultură.» 

Aceasta eră numai ca o măsură de prevedere, dar 
care a contribuit foarte mult, ca și corpul didactic 

primar rural să iea parte activă la înființarea cantinelor 
de pe lângă școalele de meserii și de agricultură, ală- 
turi de autoritatea administrativă, către care d-l Haret, 
cu 5 zile mai înainte (3 Ianuarie 1903), prin circulara 
No. 527, îi spuneă: «Înființarea prin sate a școalelor 
de meserii și de agricultură poate fi unul din cele mai 
puternice mijloace pentru îmbunătățirea stării econo- 
mice a săteanului. Până insă să ajungem acolo, sunt 
încă multe greutăți de învins și în prima linie este 
însăș sărăcia actuală a sătenilor. In adevăr, știut fiind că 
sătenii se servă în trebile lor de copiii lor, după ce au 
atins o vârstă ceva mai înaintată, este uşor de înțeles, 
că nu cu bună voie îi vor timete Ía școală, după ce 
au terminat clasele primare, fiind încă siliți a le mai 
purtà și cheltueala întreţinerii, când școala de meserii 
sau de agricultură nu se află chiar în satul lor. Acest 
mare neajuns se poate lesne înlătură, dacă pe lângă 
fiecare din aceste școli sar înființă câte o cantină șco- 
lară. Dumneavoastră știți de ce mare ajutor a fost dejă 
această insțituțiune pentru școalele primare rurale, a 
căror frecuentare a fost mărită într'o foarte mare pro- 
porţie, oriunde s'au putut înființă cantine. 

Îndemnat de aceste considerațiuni, am onoarea a vă 
rugă, să binevoiţi a ne da ajutorul d-voastră, pentru 
a face ca pe lângă fiecare școală elementară de me- 
serii și de agricultură, să se înființeze câte o cantină 
școlară, etc...» 

Din acest an deci, eantinele rurale, întinzându-și bine- 
facerile și asupra elevilor care urmau școalele elementare 
de meserii și de agricultură, au devenit cu mult mai 
' importante, iar Casa Școalelor, care sub d-l Haret eră 
gata în orice moment, de a pune cea dintâiu piatră fun- 

damentală oricărei instituții de felul acesta, de unde 
între anii 1898 și 1903 venise în ajutorul cantinelor 
cu suma de 17.931 lei, în anii următori acest ajutor îl 
întreiește și chiar îl împătrește. Din cifra bugetară de 
58.982,66 lei, prevăzută pentrú cantine în anul 1907/908; 
-din cea de 75.409,10 lei, prevăzută în anul 1908/909; 
și de 106.828,44 lei, prevăzută în anul 1909/910 o bună 
parte servă ca ajutor cantinelor de pe lângă școalele 
primare rurale și celor de pe lângă școalele elemen- 
tare de meserii și de agricultură. 

Multe însă din cantine au fost și sunt susținute de so- 
cietățile înființate cu acest scop mai în fiecare județ, dintre 
care unele și-au format capitaluri suficiente pentru asi- 
gurarea existenței. Astfel de societăți sunt în jud. Neamţu, 
Dolj, Iași, Ilfov, Dâmbovița, etc. 

Societatea «Cantina Şcolară» din lași întreține dela 
1899 și până astăzi, în fiecare an, cel puţin 6 cantine 
fără dormitor şi 4 cu dormitor, la care se servesc în 
termen mediu peste zece mii de porții mâncare în fie- 
care an. Această societate dispune în prezent de un 
capital de 25.000 lei depuși spre păstrare la Cassa de 
Economie.— «Societatea Cantinelor colare din județul 
Ilfov» și-a încheat bilanțul pe anul 1910/911 cu urmă- 
torul rezultat: 


La Activ: La Pasiv: 

1) Sold în casă din 1) Cheltueli pentru 

anul trecut. . . lei 1.520,74 întreținerea a 21 
2) Diferite subven- cantine rurale, în 

țiuni. ..... » 7.866,25 anul 1910/911. . lei 7.200,36 
-3) Incassări din cu-, 2) Numerar cu care 

poane ..... » 2.869,96 sau cumpărat 
4) Cotizația mem- haine și cărți co- 

brilor şi benefi- piilor săraci . . » 411,85 


ciile serbărilor . x 632,65 

La activ : La Pasiv: 
5) Diferența dintre 3) Taxă la Cassa de 
valoarea reală şi Depuneri pentru 
cea nominală a păstrarea efecte- 
efectelor cumpă- lors. s si. 9 56,90 
rate ...... > 233,15 4) Valoarea nomina- 
6)Incassări din mărci e  lăaetectelorcum: 
şi alte mici veni- părateîn 1910/911 » 6.500,00 
turi .. ... > » 1.171,80 5) Numerar în cassă 
7) Incassări în nume- la 31 August 1911 » 487,19 
rar dela cantine. » 231,90 Total. . . » 14.656,80 


8) Diferenţa rezul- 
tată la preschim- 
barea unui efect 


ieşit la sorţi . . » 130,35 
Total. . . » 14.656,80 


La cele 21 de cantine, care au funcționat pe lângă 
școalele rurale din jud. Ilfov în cursul anului școlar 
1910/911, au luat masa în fiecare zi 713 copii săraci, 
cărora li sau servit 45.621 porţii de mâncare. 

In rezumat, «Societatea Cantinelor Școlare din judeţul 
Ilfov» dispunea la 31 August 1911, de următorul capital: 


1) Efecte depuse spre păstrare la Cassa 
de Economie, în valoare nominală de . lei 56.300,— 
2) Efecte depuse spre păstrare la Cassa 


Școalelor în valoare nominală de. . »  5.100,— 
3) Numerar aflat în cassa societății . . » 487,19 
4) Numerar depus spre păstrare la Cassa 

de Depuneri . . . „> 128,10 


5) Valoarea vaselor și obizotelat de ba: 

cătărie și sufragerie aflate în prezent 
la cantine... . . . . . . . e e e o 2.148,45 
Total. . . » 64.163,74 


Dacă cantinele de pe lângă școalele rurale au fost 
înființate la început mai mult ca un corolar al legii 
57 

obligativității, astăzi însă sa dovedit că ele mai înde- 
plinesc un rol educativ foarte mare și răspund în acelaș 
timp și uneia din cele mai importante chestiuni sociale: 
Copiii, luând masa în comun și având ocazie să fie 
supraveghiați, se deprind cu ordinea, buna cuviinţă, 
ascultarea și curăţenia. Sentimentele de colegialitate, 
de înfrățire și de iubirea aproapelui se întăresc aci mai 
mult decât pe orice cale, dispărând consideraţiunile de 
poziţiune socială, ce de multe ori se infiltrează în suflete 
încă din copilărie. Copiii se mai deprind cu recuno- 
ștința, care e o podoabă prețioasă a omului. Mâncările 
substanțiale și bine pregătite la cantine dau copilului 
tendința de a se hrăni mai bine, mai higienic și deci, 
pentru apropierea acestui traiu, se va naşte în el un 
imbold la muncă. Fetele mai mari din școală, luând 
parte la aranjarea mesei și la prepararea bucatelor, capătă 
deprinderi de bune gospodine. Se știe apoi, că buna 
stare a populațiunii rurale și sănătatea locuitorilor de- 
pinde de mulți factori, dar în primul rând, ea depinde 
de o nutrițiune normală. O bună dispoziție, o energie 
la lucru, o pricepere, o atențiune mai concentrată şi o 
accesibilitate la învățătură, etc., nu pot fi decât fructul 
unui creer și unui corp bine hrănit. 

Când de pe urma cantinelor rurale rezultă atâtea 
foloase, nu mai rămâne astăzi nici cea mai mică în- 
doeală asupra importanței lor în viitor, chiar de sar 
înlătură greutatea drumului până la școală prin înmul- 
țirea numărului învăţătorilor și al clădirilor școlare. 


ION GHIAȚA. 
Institutor în Bucureşti, 

BIBLIOTECILE POPULARE 


Până mai acum câţiva ani, deși aveam un număr în- 
semnat de școli menite a răspândi lumina învățăturii printre 
săteni, totuș întunerecul neștiinței de carte nu începuse 
de loc a se micșoră prin satele noastre. 

O cauză, care făceă ca școala noastră dela țară să 
nu dea aproape nici un rezultat vizibil, erà între altele 
și lipsa totală de biblioteci pentru popor. Absolvenţii 
după ieşirea lor din școală, neavând 'de unde să mai 
citească nimic, uitau până la vârsta de 20 de ani tot 
ce au învăţat și rămâneau, în privinţa culturii, la fel cu 
cei netrecuți prin școală. 

Astăzi nu se mai poate zice că tinerii ieşiţi din școa- 
lele noastre sătești n'au de unde să citească scrieri fo- 
lositoare pentru ei. Am început să avem prin sate, pe 
lângă școli, și «Biblioteci populare», care desigur că vor 
fi contribuit și ele nu puţin la micșorarea numărului de 
analfabeți și la propășirea economică ce se observă 
acum, în multe părți, printre sătenii noștri. Și biblio- 
tecile acestea, prin comunele unde funcționează, dacă 
vor fi bine conduse, nu numai că nu vor lăsă de aci 
înainte pe cei cu școala terminată să uite ce-au în- 
vățat, dar îi vor îndemnă să-și mai înmulțească și apro- 
fundeze an cu an cunoștiințele dobândite în școală. 

Cinstea de a fi pus temelia «Bibliotecilor populare» să- 
teşti în România se datorește aceluia dintre oamenii noștri 
de stat, care şi-a făcut din munca pentru ridicarea ță- 
rănimii un ideal, cel mai înalt ideal al vieţii sale, anume 
d-lui Spiru C. Haret. 

D-sa, ca ministru al Instrucțiunii Publice, a înființat cel 
dintâiu —pe la 1898—un număr mai mare de biblio- 
teci prin satele noastre, în total vreo 320, (câte 10 de fie- 
care județ al ţerii) înzestrându-le cu cărți și cu registrele 
trebuitoare. lar în 1903 a mai înfiinţat alte 320 şi în 
1905 iarăș 250 de biblioteci populare, înzestrându-le 
şi pe acestea ca și pe cele dintâiu. 

Pilda frumoasă a d-lui Haret a fost urmată apoi de 
către preoții și învățătorii mai harnici, cari au înființat 
şi ei prin comunele lor câte o bibliotecă; astfel că nu- 
mărul bibliotecilor populare a mers şi merge de atunci 
mereu crescând. 

Intemetorii bibliotecilor populare se loviau însă la în- 
ceput de o mare piedică. Nu găsiau cărți alcătuite pe 
ințelesul sătenilor, decât foarte puține. Printre cei dintâiu 
cari au căutat să înlăture din calea propășirii neamului. 
nostru și această piedică, a fost tot d-l Spiru Haret. 

Spre a puteă oferi poporului o lectură pe înțelesul 
lui și a răspândi astfel printre orășeni și săteni deo-- 
potrivă cunoștințe folositoare, d-sa a întemeiat revista 
populară «Albina», care a intrat acum în al 15-lea an 
de vieață și a cărei binefăcătoare înrâurire culturală asupra 
satelor noastre este bine cunoscută și aprețiată azi de 
toți Românii ştiutori de carte. 

Tot d-sa, în curând după înființarea «<Albinei», a 
întemeiat și societatea |e.Sfezua» cu scop de a lucră 
pentru întinderea învățăturii în popor prin tipărirea și 

răspândirea de scrieri și publicații morale, patriotice și 
de folos practic, scrise pe înțelesul tuturor. Cu cheltue- 
lile acestei societăți sau tipărit până acuma astfel de 
cărți în număr de 25, care se vând pe un preț mic 
de tot— numai 15 — 20 de bani cartea— și sau răs- 
pândit pe la ţară în sute de mii de exemplare. 

Tot d-l Haret, ca ministru al Instrucțiunii publice, 
a pus la cale în anii din urmă, prin mijlocirea «Cassei 
școalelor» şi publicarea « Bibhofeci pentru popor» cu 
cărți menite a deşteptă în săteni și mai mult plăcerea 
cititului. Printre cărțile apărute până acum în această 
bibliotecă se pot cità: Alexandria, Istoria prea fru- 
mosului Arghir şi a prea frumoasei Elena, Esopia, 
Genoveva, hRăvașele unui doctor, etc. Şi acestea se 
vând pe prețuri din cele mai mici, spre a se răspândi 
cât mai mult nu numai prin orașe ci și pe la sate. 

Se înțelege că numărul de biblioteci populare înfiin- 
țate până astăzi e departe încă de a fi fndestulător. 
Acest număr va trebui mărit an cu an și modul de 
funcţionare a bibliotecilor desăvârşit din ce în ce mai 
mult, pentru ca ele să poată ajută în adevăr la răs- 
pândirea luminii prin toate unghiurile ţerii. 

Dar sămânța aruncată de D-l Haret, prin înființarea 
acestor biblioteci, a căzut pe un pământ roditor. Pomul 
răsărit din acea sămânță a crescut repede și creşte 
mereu. El va hrăni veacuri de aci înainte sufletul Po- 
porului Român cu roade sănătoase și dătătoare de o 
nouă vieață. 

Și dacă D-l Haret n'ar fi făcut pentru binele acestei 
țeri decât atâta, c’ a întemeiat «Bibliotecile populare»: 
totuș numele ar trebui să-i fie rostit cu mare cinste 
de către generaţiile viitoare. Dar fapta aceasta este 

doar o simplă verigă dintrun lanț întreg de făptuiri 
orânduite şi săvârșite toate în vederea idealului măreț» 
pe care d-sa îl urmăreşte cu statornicie de atâţia ani, 
anume: de a ridică din înjosirea în care zăceă până 
talpa ferti» şi prin ea ţara şi neamul întreg. 

P. DULFU 


Profesor în București, 


azi 

ABECEDARE. CĂRȚI DE CETIRE. 
MONOPOLIZAREA LOR 


Invățământul primar a luptat mult timp— şi va mai 
luptă încă —cu mulți dușmani, dușmani puternici, cari 
au stat de-a curmezișul bunelor rezultate, stăvilind ina- 
intarea curentului de lumină, în ogoarele bântuite de 
seceta ignoranței. 

Lipsei de localuri proprii, de mobilier, de material 
didactic, de personal suficient și bine pregătit contra 
cărora învățământul primar avea mult de luptat, venise 
să i se adaoge, în timpul din urmă, încă o piedică, 
la care nici nu ne așteptam. Literatura didactică luase 
un mare avânt şi—aș puteă zice — inundase lumea 
dăscălească, cu o sumedenie de manuale școlare. 

Trecusem dintr'un extrem în altul. Avusesem o sără- 
cie a literaturii didactice, suferisem în deajuns din pri- 
cina aceasta și nici prin minte nu ne-ar fi trecut că 
am ajunge vreodată, să ne plângem că avem o abun- 
dență de literatură didactică. Cu toate acestea așă sa 
întâmplat; ne-am plâns de lucrul acesta și cu bun temeiu. 

Lucru curios, bogăţia cea mare a acestui fel de lite- 
ratură ar fi trebuit să ne bucure, căci pe deo parte 
se da la îndemâna școlarilor, învăţătorilor și institutori- 
lor, destule cărți școlăreșşti din cari să aleagă; iar pe de- 

altă parte ni se satisfăceă oarecum vanitatea și ne pu- 
team mândri că dascălii muncesc în câmpul lor de 
activitate și nu rămân în urmă. de carul progresului. 

Lucrurile se petreceau însă din contră: în fața noa- 
stră se desfășură o problemă de regulă de trei cu ra- 
poarte inyerse. 

Trebuiă să fie la mijloc o stare rea de lucruri, 
pentru ca fenomenul să producă efecte contrarii. Și așă 
eră, căci dacă la început întrecerea între autori eră 
motivată de necesitatea de a aveă manuale din ce în 
ce mai bune, conforme programelor în ființă, potrivite 
cerințelor pedagogice, etc., mai târziu au venit să le iea 
locul, motive de alt ordin, insă nu de ordin superior. 

Două categorii de inși suferiau mai mult: învățătorii 
și părinții; iar ca urmare naturală însuș învățământul. 

Învățătorul eră pus în greu impas. Alegerea cărților, 
ce aveă să întroducă în școala sa, erà încunjurată de 
atâtea greutăți, încât atunci când reușiă, răsuflă ușurat, 
parcă i sar fi luat cine ştie ce greutate depe suflet. 
Nu exagerez, avea bietul de el, să ție seama de atâtea 
și atâtea considerațiuni, încât la începutul fiecărui an, 
se gândiă cu groază la deslegarea acestei probleme . . . 

Criteriul, după care aveă să-și aleagă cărțile de școală, 
nu mai eră acum superioritatea manualului, nu mai 
eră concordanța lui cu programa, ori cu putinţa de 
pricepere a copilului; nn se mai gândiă nici la greutatea 
necunoscutului, nici la greutatea ptocurării de către 
copii, a cărților alese de el, nici la vorbele rele, ce 
aveă să audă prin sat, din partea părinților, cari și 
anul acesta deschideau din nou punga — sărăcăcioasa 
lor pungă—să scoată, poate ultimii bani, ca să-i dea 

copiilor, pentru cumpărarea cărților impuse de domnul 
învățător. 

Nu. Acum trebuiă să se ție seama de alte conside- 
rante, de alte împrejurări și unele și altele păgubitoare 
învățământului. 

Părinţii nu mai puțin aveau de pătimit. Schimbările 
acestea de cărți la începutul fiecărui an, îi loviau sis- 
tematic şi nemilos în pungă. 

Abecedarele şi cărpile de cehre, «două indispensabile 
cărți pentru fiecare școlar de cursul primar «ajunseseră 
articole de farmacie, din pricina scumpetei lor; iar 
schimbarea în fiecare an a edițunilor, «in care numai pa- 
ginatura se schimbă», făceă imposibilă multora putinţa 
de a și le procură. Și dacă școlarul se poate lipsi, până 
la un punct oarecare, de aritmetică, gramatică şi geo- 
grafie, fără ca învățământul să sufere mult, fără abecedar 
şi cartea de cehre nu se poate concepe învățământ. 

Afară de acestea, condiţiunile în care se prezentau, 
tot mai mult, abecedarele și cărțile de cetire, ca fond 
și formă, eră de aşà natură încât o intervenţie se 
impuneâ. 

Trebuiă să se zică odată destul! Trebuiă să se pună 
capăt tuturor neajunsurilor create prin această stare de 
lucruri. 

Buletinul Oficial al Ministerului Instrucțiunii, din Iunie 
1901, vine să limpezească atmosfera încărcată. Deciziu- 
nea No. 27.110/10 curmă în sfârşit, cel puţin, o parte 
din șirul neajunsurilor. 

Monopolizarea pe seama Ministerului a abecedarelor 
și cărfilor de celire devine un fapt împlinit. 

Considerantele avute în vedere la luarea acestei de- 
ciziuni,... «că autorii schimbau prea des ediţiunile abe- 

«cedarelor și cărților de lectură, schimbare ce se reduce 
«numai la așezarea în altă ordine a bucăților de cetire 
«dar care, pentru înlăturarea dificultăților ce se ivesc 
«din nepotrivirea edițiunilor, este suficient să silească 
«pe instutitori și învățători a impune elevilor totdeauna 
«ultima edițiune.» «....... că, prin trecerea dela o 
«școală la alta, elevii sunt nevoiți mai totdeauna a-și 
«procură alte cărți.» 

Ad n de e prețul prea mare al acestor două cărţi 
indispensabile pentru elevii de curs primar, ceeace face 
ca elevii săraci să nu și le poată procură și, deci, să fie 
împiedicaţi de a mai urmă la școală, veniau să confirme 
prin pana autorizată a Ministrului de pesatunci, d-l Spiru 
Haret, tot ceeace se zisese pe vremuri despre abundența 
literaturii didactice. 

Prin deciziunea aceasta, d-l Spiru Haret a rezolvit 
definitiv cestiunea cărților unice, abecedare, cărți de 
cetire, în cursul primar. Măsura luată, a fost salutată cu 
bucurie de toată lumea, căci răspundeă sentimentului 
tuturor. 

Această primă deciziune, prevedeă următoarele norme 
pentru alcătuirea cărților monopolizate: Art. I, al. 2 
«Cu alcătuirea acestui abecedar și acestei cărfi de lectură, 
«Ministerul va însărcină comisiuni, cari vor lucră după 
«un plan anumit, făcut în vederea programelor în ființă, 

«Manuscrisele aprobate vor rămâne proprietatea Mi- 
«nisterului, care va aveă dreptul a le imprimă și a le. 
«vinde atâta timp cât va socoti și în modul cum va 
crede de cuviință». 

Prin art. I, rezolvă și mai mult arzătoarea chestiune a 
costului manualelor. « Preţul cucare se vor vinde abecedarul 
și «cartea de lectură adoptate, se va fixà astfel, încât 

«să rezulte numai acoperirea cheltuelilor pentru alcătuirea, 
«imprimarea, cartonarea și desfacerea lor, plus un exces 
«de 10—15%/, din care se va formă un fond pentru 
«ajutarea copiilor săraci din învățământul primar, cu 
«cărți și rechizite necesare școalei». 

Şi în sfârşit prin art. ultim al deciziunii, ca act de 
dreptate față de autorii de până atunci, li se acordă 
un termen de un an prelungire, pentru introducerea 
abecedarelor și cărților de cetire, cari obținuse, până 
la acea dată, aprobarea Ministerului. 

In luna Decemvrie, acelaș an, Buletinul Oficial pu- 
blică concursul și condițiunile în cari se va ține con- 
cursul de akecedare și cărți de cetire unice, cari aveau 
să devie proprietatea Ministerului— acesta rescumpărând 
drepturile autorilor. 

Prin această decizie nu se mai institue comisiuni spe- 
ciale, cari să lucreze abecedarele și cărțile de lectură, 
ci se publică concurs pentru premiarea celor mai bune 
lucrări, cu următoarele premii: 

4) Pentru abecedar: 

«Premiul I de 1.500 lei, dat la aprobarea cărții și 
«participarea la un beneficiu de 3.000 lei anual, cât 
«timp cartea se va găsi în posesiunea Ministerului. Pre- 
«miul Il de 1.500 lei și premiul III de 1.000 lei, acor- 
«dat o singură dată la aprobare». 

b) Pentru cartea de cetire clasa II-a și diviziunea I-a: 

«Premiul I de 2.000 lei, dat la aprobare și un be- 
«neficiu de 3.500 lei anual. Premiul II de 2.000 și 
«premiul al treilea de 1.500 lei, acordat o singură dată 
«la aprobare. 

c) Pentru cartea de cetire de clasa Il-a și diviziunea 
III, anul Diu: 

«Premiul I de 2.500 lei, dat la aprobare și un be- 
«neficiu de 4.000 lei anual. Premiul al II de 2.500 lei și 
«premiul III de 2.000 lei, acordate o singură dată la 
«aprobare». 7 

d) Pentru cartea de cetire de clasa IV și diviziunea 
a II anul al doilea: 

«Premiul 1 de 3.000 lei, dat la aprobare și un bene- 
«ficiu de 4.500 lei anual. 

Premiul II de 3.000 lei și premiul II de 2.500 lei 
acordat o singură dată la aprobare. 

«5. Manuscrisele premiate rămân în posesiunea mi- 
«nisterului timp de 3 ani. 

«Ministerul imprimă pentru fiecare clasă, pe întâiul 
«premiat, rezervându-și dreptul de a introduce modifi- 
«cările ce va crede necesarii și utilizând material din 
«lucrările cari au obținut premiile al doilea și al treilea». 
Deciziunea mai cuprindeă condițiuni, după cari vor fi 
alcătuite abecedarele și cărțile de lectură, așă pentru 
abecedar: un singur volum, cuprinzând ambele părți. 
Partea I, autorii aveau latitudinea să o lucreze, fie după 
metodul scriptoleg, al cuvintelor normale, ori mixt. 
Se dădeau norme de alegerea cuvintelor, propoziţiunilor, 
rânduirea literelor, alegerea ilustraţiilor, alegerea bucăţilor 
de cetire, de intuiție, limba în cari vor fi scrise etc.; 
iar condiţiunile pentru cărțile de cetire erau adevărate 
povățuitoare, povățuitoare prețioase pentru alcătuirea 
cărților de lectură. 

Erà un pas înainte: 1) pentru că prin condițiunile im- 
puse de concurs se îmbunătățiau în chip simțitor vii- 
toarele manuale, abecedare și cărți de cetire, și al 2-lea, 
prin modificarea art. ] al. 2 din deciziunea din Iunie, nu 
se pune «nici o stavilă îmbunătăţirilor pe cari progre- 

sele le vor reclamă în materie de metodă sau de fond, 
de oarece după o serie de câţiva ani, se vor ține din 
nou concursuri şi se vor premiă și adoptă lucrările ce 
se vor găsi mai bune»... 

Cu anul 1903 se limpezește situațiunea abecedarelor 
şi cărților de lectură. Ministerul premiase manuscrisele, 
pe cari comisiunea le recomandase ca ce'e mai bune 
și, potrivit dispozițiunilor deciziunii, trei ani rămân pro- 
prietatea Ministerului. 

Cărţile monopol se prezentau în condițiuni superioare 
celor de până atunci și ca fond și ca execuţie tipogra- 
fică. Şi cum tendințele noului proprietar nu mai erà tm- 
bogåțirea, prețul lor scade și se face deci posibilă in- 
trarea lor până și în cele mai umile colibe. 

In 1906 se iîmpliniau 3 ani de drept de proprietate 
şi conform deciziei din 1901, trebuiă să aibă loc un 
nou concurs de abecedare și cărți de cetire. Concursul 
însă nu are loc și Ministerul motivează prin publicația 
No. 33.461 din Iunie 1906 — amânarea concursului așă: 
«Ministerul aduce la cunoștința institutorilor și învăță- 
torilor, că permite întrebuințarea abecedarului și cărților 
de cetire aprobate și în anul viitor școlar; aceasta în, 
vedere că s'a instituit o comisiune, care să alcătuească, 
o nouă programă pentru școlile primare». «Concursul 
se va anunţă la timp și se va țineà în conformitate cu 
dispozițiunile publicate în «Monitorul Oficiale No. 189% 
din 25 Noemvrie 1901. 

Va să zică, Ministrul din 1906 găsește măsura, luată 
de d-l Haret, bună și folositoare școalei și, prin men~ 
ținerea absolut a acelorași norme, dă celor câţiva in- 
teresaţi, cari se ridicaseră contra acestei măsuri, desa- 
probarea cea mai bună. 

Concursul nu se publică decât în 1907 prin decizi- 
unea No. 35.515 din Iulie, Ministru al Instrucțiunii și 
Cultelor fiind d-l Haret. 

Deciziunea de publicare a noului concurs cuprindeâ 
şi următorul aliniat: «Modificările, ce li se vor putea 
«aduce— eră vorba de abecedare și cărți de cetire— 
«în limitele acestei metoade, vor fi expuse într'o bro- 
«şură, pe care Ministerul o va publică pe la sfârşitul lui 
«August sau în Septemvrie». 

In adevăr, în ceeace priveşte abecedarele, Ministerul 
editează și împarte membrilor corpului didactic, broşura 
d-lui Bogdan-Duică — profesor secundar — întitulată: 
«Păreri despre abecedar». Conţinutul acestei broșuri 
deși pune pe gânduri pe dascălii primari, dar prin ana- 
liza făcută abecedarului unic din 1903 în comparație 
cu similarele străine şi documentată cu pedagogia ex- 
perimentală, analiză din care reeşiă că, în privința abe- 
cedarelor, nu suntem pe drumul cel bun, — jalonează 
prin postulatele dela finele broşurii, temeinic, directiva 
viitoarelor abecedare. 

Concurenții din 1908 în lucrarea manuscriselor lor, 
se conduc exclusiv de postulatele și recomandările bro- 
şurii «Păreri despre abecedar». 

Concursul din 1908, rezervă lumii dăscăleşti două 
surprize: divizarea abecedarului unic în rural şi urban, și 
schimbarea, metodului scriptoleg în al cuvintelor normale. 

Decizia No. 32.845 /908 motivând admirabil necesitatea 
acestei devizări— . . .. «una din cerințele pedagogice 
«este ca elevilor din școalele primare dela oraș și dela 
«sat, să li se ofere un material concret din mediul în- 
«conjurător şi în așă chip ca tot ce ei vor ceti să devină 
«icoană reală în mintea lor». ..... «combinarea celor 

«două sfere de cunoștințe—a orașului și a satului — în 
«acelaș manual didactic îngreunează problema de a 
«găsi materialul comun şi egal de concret pentru elevul 
dela oraş și pentru cel dela sat» ...., «la şcoalele 
«sătești timpul de muncă a elevului este în general mai 
«scurt și că un abecedar simplificat în anumite privințe 
«sar potrivi mai bine decât altul, care ar cere aceeaș 
«muncă ca la școalele orășenești;» — iată încă o măsură 
folositoare învățământului. 

Apariția nouălor abecedare a făcut o adevărată revo- 
luție in lumea dăscălească. Nouăle abecedare întocmtie 
după metodul cuvintelor normale împreună scrierea și 
cetirea, cu exercițiile intuitive și desemnul. Se da astfel 
locul ce-l meritau exerciţiilor de intuiție și desemnului. 

Materia cuvintelor normale, dată numai cu litere mici 
de mână, ușură simțitor greutatea ce se întâmpină la 
învățarea literei, elevii necunoscând deocamdată, decât 
un Singur fel de liiere, literele de mână, scrise. Veniau 
pe urmă literele mici de tipar date în grupe, apoi al- 
fabetul literilor mari de mână și tipar. Cuvintele normale 
bine alese şi rânduite în lecțiuni, aşă ca, dela a șasea 
lecţiune, se puteau face combinațiuni — cu literele învă- 
ţate—de cuvinte și propozițiuni cu înțeles real. 

Ilustraţiile reprezentând scene bine distincte și în con- 
cordanță cu cuprinsul lecțiunii dela cuvântul normal. 

Cu un cuvânt, concursul din 1908 înzestrează învă- 
țământul primar cu cele mai bune abecedare de până 
atunci. 

Acelaş lucru şi cu cărțile de lectură. 

Prin măsura monopolizării abecedarelor şi cărților de 
lectură, încă dela al doilea concurs se izbutise a se aduce 

în metode, în fond, în formă etc., o îmbunătățire sim- 
țitoare. 

Incepusem să păşim pe un drum bun și experiența 
pe de o parte, iar pe de alta dorința oamenilor de bine, 
veniau să împrăștie ceața în care rătăcisem atâta timp. 

D-l Haret nu greșise, când hotărise monopolul acestor 
cărți. Secondat de colaboratori pricepuţi, realizase, prin 
cele două concursuri de cărți monopol, o operă utilă 
școalei. 

Viitorul — mai ales acum, când această dispozițiune 
a fost modificată prin decizia din Martie 1911 —va da, 
încă odată, dreptate afirmațiunilor că, prin monopol am 
avut cele mai bune abecedare și cărți de lectură, iar 
tendința de perfecționare eră mai asigurată prin restric- 
țiunile concursului monopol, decât prin concurența liberă 
de azi..,. 


IOAN BABOIU 
Institutor rural-Călăraşi. 

COLONIILE ȘCOLARE 


Una dintre multiplele manifestări ale activităţii extra- 
școlare, preconizată încă dela 1897 cu atâta pricepere 
de nevoile ţerii, cu atâta iubire și dragoste de neam 
de d-l Spiru C. Haret, este fără indoeală și instituția 
coloniilor școlare. Această tânără instituţie (1), ca și 
sora ei mai mare, instituția cantinelor școlare este un 
auxiliar puternic al școalei, căci vine în ajutorul elevilor 
săraci, ajutând și promovând desvoltarea lor fizică și 
intelectuală, cultivând sentimentul practic și cel religios, 
desvoltând sentimentul de solidaritate socială și gustul 
frumosului. 

Intr'adevăr, nu-mi închipui să fie cineva, care să fi 
deschis vreodată ușa vreunei școli primare publice și să 
nu fi fost crunt lovit de tristul spectacol ce i se pre- 
zintă. Majoritatea elevilor acestor școli, copiii maha- 
lalelor, se prezintă scofâlciți, puțin desvoltați ca fizic și 
inteligență, slabi, galbeni, îmbătrâniţi înainte de vreme, 
ofeliți ca florile peste care au dat cumplita brumă a 
toamnei, adevărați candidați la scrofuloză, oftică etc., 
Mizeria fiziologică stăpânește aproape totul. Această stare 
se datorește pe de oparte grelei lupte pentru traiu, în 
care se svârcolește marea mulțime a părinților elevilor 


(1) La noi în ţară. 
58 

noștri, iar pe de alta, secolului aburului și al electri- 
cității, civilizației, care, cu nenumăratele-i fabrici și imen- 
sele-i nevoi, a transformat și continuă a transformă 
orașele în adevărate furnicare omenești, unde copiii 
mulțimii nevoiașe, marea majoritate a populației școa- 
lelor primare, se agită cu o activitate febrilă și tânjesc, 
lipsiți fiind de o hrană suficientă și substanțială, de aer 
curat, de lumină și joc, trebuințe indispensabile oricărei 
vietăți la începutul vieții. 

Și iarăş nu-mi închipui să fie vreunul printre membrii 
corpului didactic dela orașe, care să nu fi întâmpinat 
mari greutăți în predarea geografiei și a științelor-na- 
turale, fiindcă copiilor săraci ai orășenilor nu li sa dat 
niciodată putinţa de a vedeă ce este un isvor, un râu, 
un fluviu, marea, muntele, câmpul cu nenumăratele-i 
flori; pentrucă, repet, ei mau avut putinţa a ceti în 
cartea cea mare a naturii, singura în stare de a-i atrage, 
captivă, de a le spori bagajul cunoștințelor, de a le 
arătă bogăţiile și frumusețile patriei, de a le cultivă 
gustul frumosului și al sublimului și de a le înălță sufletul 
către Atotputernicul Creator. 

Ei bine, pentru a tămădui măcar în parte relele sem- 
nalate, proprii oricărui oraș unde a pătruns lumina ci- 
vilizației, sau născocit colontile şcolare, numite și co- 
lonii de vacantă. Menirea acestora este de a organizà 
şi trimete vara, pe timpul vacanței mari, câţi mai mulţi 
copii săraci dela orașe afară la țară, a le da așă pu- 
tința să se bucure, în afară de o hrană suficientă și 
substanțială, de efectele binefăcătoare ale aerului curat 
şi ale luminii și, de a-i pune totodată în contact cu 
natura. 

Pastorul Bion din Elveţia are marele merit de a fi 

imaginat și organizat în 1876 prima colonie școlară. Cu- 
rând după aceasta idea sa generalizat atât în Elveţia, 
cât și în celelalte state din Europa, mai înaintate în ci- 
vilizație și mai conștiente de buna creștere a tinerelor 
lor generaţii. Viteaza Japonie și statele Americei rivali- 
zează cu Europa în această direcție. 

Sacrificiile băneşti ce aceste state le fac cu colo- 
niile lor școlare se numără cu sutele de mii și cu mi- 
lioanele. Cele mai multe din aceste colonii își au și clădi- 
rile lor proprii. Trebue însă să recunoaștem că și în această 
direcție, în străinătate, inițiativa privată face aproape 
totul. Autoritățile de toate categoriile, statul o secon- 
dează numai și o încurajază. 

Rezultatele obținute pretutindenea, unde sau trimes 
copii în colonii școlare, sunt concludente. Toţi copiii tri- 
meși în colonie, bucurându-se de o hrană aleasă, su- 
ficientă și substanțială, respirând în aer curat, făcând 
băi întăritoare, și excursii în totul educative, se întorc 
mai întăriți, mai rumeni, mai vioi, deci mai în măsură 
de a suportă greutățile școalei. Din 83 copii trimeși 
de societatea «Colonia școlară» din jud. Iași, în vara 
anului 1910, în colonie de vacanță, 2 au crescut în 
greutate între 5 şi 6 kg., 5 între 3și 4 kg., 15 între 
2 şi 3 kg., restul între 1 și 2 kg. 

Tot experiența ne arată că efectele binefăcătoare ale 
coloniilor școlare influențează și intelectul, și sentimen- 
tele și voința școlarilor. In adevăr, ei fiind scoși afară 
în natură și fiind impresionați de nenumăratele-i fru- 
museţi, se vor sili să le cunoască și să le priceapă. Așă 
se va desvoltă în ei spiritul de observaţie atât de ne- 
cesar în educație; așă se vor deprinde a ceti în marea 
carte a naturii învăţătoarea omenirii; așă numai, ori- 

zontul cunoștințelor lor se va lărgi. Cunoscând apoi 
frumuseţile și bogăţiile patriei, vor începe a o iubi mai 
mult, privind și admirând podoabele câmpului, frumu- 
sețea și parfumul florilor, măreția munților și imensitatea 
mării se vor pătrunde tot mai mult de geniala lor în- 
tocmire şi așă mintea și sufletul lor curat se va înălță 
către bunul D-zeu. Traial în comun va favoriză și 
desvoltarea sentimentelor sociale. 

La noi idea coloniilor școlare nu a luat ființă decât 
în 1901, adică numai după ce d-l Spiru C. Haret, ma- 
rele bărbat de stat și distinsul om al școalei, şi-a des- 
fășurat vastul său program de activitate școlară și ex- 
trașcolară, prin care indică tuturor bunilor Români în 
general și dăscălimii, în special, căile de urmat și insti- 
tuțiile de creat pentru triumful ștoalei și vindecarea ra- 
nelor celor obijduiți. 

Idea svârlită a fost prinsă și pusă mai întâiu în practică 
de societatea feminină «Sprijinul» din Bucureşti. Ei îi re- 
vine meritul de a fi organizat, la noi în țară prima colonie 
școlară în 1901. De atunci activitatea ei în această di- 
recțiune a mers crescând, aşă că până la finele anului 
1910 ea trimesese în colonii 841 copii și cheltuise suma 
de 31.702,55 lei. 

In 1902, Primăria Capitalei trimete o colonie școlară 
de 70 copii la munte, cheltuind 6.000 lei. Din aceștia 
1.000 lei fusese dați da Dr. loan Radovici. Mișcarea în- 
cepută de Primăria Capitalei a mers crescând necon- 
tenit în intensitate și a ajuns apogeul în 1910, când 
prin stăruințe energice și propagandă s'au putut trimete 
în colonii 1.000 elevi săraci, cu care sa cheltuit 50.000 lei. 

Mijloacele întrebuințate pentru a se adună o mare parte 
din această sumă au fost conferințe pe la cercurile cul- 

turale și Ateneu, liste de subscripții, serbări mărețe în 
parcul «Carol I» ș. a. Înstitutorimea capitalei a avut 
şi ea partea sa de merit în realizarea prea frumosului 
rezultat la care a ajuns Primăria Capitalei. 

In general dela 1902 și până în vara anului 1910 
inclusiv, orașul București, a trimes în colonii școlare 
2.121 elevi şi eleve, pentru cari a cheltuit 141.633 lei. 

Societatea de patronaj general și Eforia Spitalelor 
Civile din București incă trimet copii în colonii de va- 
canță. Această din urmă instituție trimete în tot anul 
3 serii decâte 80—100 copii fiecare, în sumptuosul său 
sanatoriu dela Tekirghiol. 

In anul 1904, tot din inițiativa inspiratorului activi- 
tății extraşcolare, Cassa Școalelor, trimete câte o co- 
lonie de 25—30 eleve fiecare (din orașele Iași și Ga- 
lați) la mânăstirile Văratec și Agapia. Buna măsură 
luată de Cassa Școalelor, întreruptă în 1905 și 1906, 
datorită împrejurărilor cunoscute, este reluată cu mai 
mult entusiasm în vara anului 1907. In acest an tri- 
mete 6 colonii (3 de băeți și trei de fete) de câte 25—30 
copii fiecare din orașele: Iași, Galaţi și Bârlad. Locu- 
rile alese au fos mănăstirile citate mai sus. In 1908, 
trimete 3 colonii de câte 40—50 copii din lași, Ga- 
lați și Botoșani la: Brusturoasa și Asău, județul Bacău 
şi la M-tirea Neamţului. În anii următori (1909 și 1910) 
Cassa Școalelor și-a concentrat toți coloniștii săi (două 
serii, +00 băeți și 100 fete), luaţi din orașele: Galaţi, 
Bârlad, Tecuciu, Botoșani și Dorohoiu, în localul său 
propriu dela Mănăstirea Neamţ (1). 


(1) Clădirea unde fusese spitalul de alienați şi care s'a restaurat şi 
amenajat în vederea trebuinţelor. 

Cheltuelile făcute de Administrația Cassei Școalelor 
cu coloniile sale au variat între 6.000 și 10.000 lei 
anual. 

Cassa de economie, credit și ajutor corpului didactic, 
operă tot de a d-lui Haret, a organizat şi ea și a trimes 
în vara anului 1910 o colonie de 50 copii la Tismana. 
Cu aceasta a cheltuit 6.051,05 lei. 

Dar, prin stăruința membrilor corpului didactic pri- 
mar, idea coloniilor școlare s'a întins și prin alte orașe. 
Multe persoane caritabile și societăți filantropice și-au 
însușit idea. Așă, în orașul Ploiești, d-l avocat Al. 
Radovici, trimete pe a sa cheltueală, în vara anului 
1907, în amintirea fratelui său (Dr. loan Radovici), mort 
tot atunci, 20 copii la Slănicul din Prahova și cheltuește 
cu ei 2.000 lei. 

Din vara anului 1908 şi până azi, inițiativa trime- 
terii copiilor în colonie de vacanță, din orașul Ploieşti, 
o are societatea «Umanitatea». Anual societatea tri- 
mete la Slănicul-Prahova 100 copii și cheltuește cu ei 
între 5.000—6.000 lei 

Menţionez că societatea are şi un fond inalienabil 
de 10.000 lei. 

Primăria orașului Galaţi (în vara anului 1909) a tri- 
mes la Brusturoasa (Bacău) o :colonie școlară de 40 
copii, cu care a cheltuit 1.200 lei. Din aceștia 200 
au fost oferiţi de societatea «Cantina Școlară» din acel 
oraș. 

In anul 1910, societatea de profilaxia tuberculozei 
din Galaţi, subvenționată cu 1.000 lei de primăria re- 
spectivă, a trimes o colonie de 50 copii la Babadag. 

Harnicii institutori din Călărași, au înființat în 1910 
o societate cu menirea de a trimete anual câți mai mulți 

copii băltăreți, deci expuși frigurilor palustre, la munte, 
Societatea, în chiar primul ei an de existență, a adunat 
1.260 lei și a trimes 20 copii, pe 27 dezile la Brebu. 
Aici, pe lângă că au respirat aerul curat al muntelui, 
au făcut apoi și băi reci de sare. Societatea e în plină 
activitate. 

Iașii, orașul ideilor mari și genereose, nu a putut rămâ- 
neâ mai pre jos. Astfel dăscălimea primară din acest oraș 
în Martie 1910 a constituit societatea «Colonia Șco- 
lară». Aceasta, atrăgând în parte-i pe toți oamenii de 
bine, a lucrat cu atâta entusiasm, încât numai după 4 
luni de existență, a trimes o colonie de 83 copii (băeți 
și fete), pe timp de o lună, la Drăceni comuna Găi- 
nești, jud. Suceava, cheltuind 4.227,95 1. Tot atunci a 
consemnat și suma de 4.000 lei ca fond inalienabil al 
societății. 

Colonii școlare au mai organizat și trimes și dăscă- 
limea orașelor Brăila și Tulcea. 

Din cele ce preced se învederează că și în aceasă di- 
recție, sămânța svârlită cu atâta entusiasm de d-l Spiru 
C. Haret, creatorul operelor extrașcolare, a căzut pe 
pământul bun, că ea a prins, că a încolțit, că sa des- 
voltat și că a început a rodi în mai multe părți. Trebue 
însă să se lucreze pentru a se și generalizà. Pentru a 
se ajunge aici, se impune ca noi, dăscălimea, să ven- 
tilăm și să propagăm neîncetat idea și să nu dezar- 
măm până ce nu vom interesă pe toți oamenii de 
inimă și bunii Români, până nu vom deșteptă opinia pu- 
blică, inițiativa privată, singura a face și la noi mult, 
dacă nu totul în chestia tratată. 

Numai lucrând așă vom puteă zice că am asigurat 
în viitor existența coloniilor, numai lucrând așă ne vom 

puteă numi discipolii părintelui activității extraşcolare 
și, numai așă vom puteă aduce prinosul nostru de re- 
cunoștință, înaltă stimă și profund devotament d-lui 
Spiru C, Haret, marelui om al școalei, aceluia a căruia 
vieață a devenit pentru noi un exemplu și al căruia 
nume, un simbol. 


D. SACHELARESCU 
Institutor în Iaşi. 

CASSELE DE ECONOMIE ȘCOLARE 


In timpul nostru, când se vorbește mai mult de greu- 
tățile traiului, de cerințe multe și de venituri puține, 
este natural să căutăm cauzele acestei stări de lucruri. 
In trecut, la bătrânii noștri, această plângere nu se auziă, 
decât rar, foarte rar. Aceasta pentru că la ei economia 
eră stâlpul casei. /conomza nu înseamnă a ne lips 
de cele trebuincioase vieții, ci să nu aruncăm banul 
pe ce nu ne e de neapărată trebuință. A fi economi 
nu însemnează a fi sgârciți. Economia e caracteristica 
omului superior, a omului stăpân pe sine, a omului care 
stă mai presus de patimile și slăbiciunile sale. Econo- 
mia cere o dărte a voiniei, pe când sgârcenia e carac- 
teristica omului fără voință, a omului inferior și pervers. 

Printre alte pricini ale stării de lucruri actuale este și 
educația greșită ce o dăm copiilor noștri, deprinzându-i 
de mici cu neprevederea, cu luxul și risipa. 

De cu vreme trebuesc deprinși copiii cu cruțarea lu- 
crurilor lor și cu economia. 

Din timpurile cele mai vechi, strămoșii noştri, deprin- 
deau pe copii cu economia, cumpărându-le de pe la 
bâlciuri cunoscutele pusculife de pământ ars, din cari 
nu mai puteau scoate banii puși, decât spărgându-le. 

Economia trebue sădită în inima omului printr'o 
educație anume. Şi cum ştiut. este, că pornirile bune 


www.dacoromanica.ro 


922 


sau rele ale inșilor, depind mai cu seamă, de chipul 
cum am știut a le dirigui apucăturile din cea mai fra- 
gedă etate, urmează că trebue să ne ocupăm cu des- 
voltarea sentimentului de economie din copilărie, atunci, 
când suntem stăpâni pe voința copilului. 

Din această nevoe au eșit cassele de economie școlară. 

Cea dintâiu cassă de economie școlară a fost tuființată 
la Tottenham lângă Londra, de o femeie bogată Pris- 
cula Wakefield în anul 1798. Parohul Josef Smith 
Wendover (Englitera) înființă a doua cassă de eco- 
nomie școlară în 1799. In anul 1817 în Englitera se 
face o lege anume pentru cassele de economie școlară, 
care fu cea dintâiu lege organică din lume în această 
privință. In 1818 încep cassele de economie școlare și 
în Franța. Adevărata funcționare a lor însă în această 
țară, începe în anul 1834, când maestrul Dulac, diri- 
gintele școalei comunale din Le Mans, publică o carte 
de citire, în care arată modul lor de funcționare. Me- 
toda lui este întrebuințată de mai multe alte școli. 

In 1856 la congresul internațional din Bruxelles se 
trată chestiunea: Fducafrunea economiei. 

Idea fundamentală a casselor de economie școlară 
eră de toată lumea și de mult știută, dar nu i se cu- 
noșteă în deajuns însemnătatea și rolul ei în educație. 

Abiă în anul 1874, economistul A de Malarce, fiind 
însărcinat de guvernul francez, vizită diverse țeri din 
Europa, studiind încercările privitoare la cassele de eco- 
nomie școlară. In baza studiului comparativ al diferitelor 
sisteme, atunci în uz, D-sa elaboră un nou metod de 
operațiune, simplu, ușor pentru învățători și eminamente 
educativ. Acest metod se întrebuințează astăzi în Franța 
ca și în alte țeri. 

La noi cassele de economie şcolară au început să 
funcționeze în anul 1881, odată cu înființarea secțiunii 
de economie pe lângă cassa de depuneri și consemna- 
țiuni a statului și funcţionează după metoda De Malarce. 

In anul 1902 luna Aprilie, d-l Spiru Haret, fiind mi- 
nistru al Instrucțiunii și Cultelor, mă însărcină cu ins- 
pectarea casselor de economie școlară din țară. 

D-sa dându-și socoteală de însemnătatea acestei in- 
stituțiuni și foloasele ce poate aduce din punct de ve- 
dere educativ și naţional, este cel dintâiu ministru care 
se gândește a exercită un control mai de aproape 
asupra funcționării lor. Cum însă nu voiă să împovă- 
reze nici bugetul statului, prin ordinul No. 21.059 din 
30 Aprilie 1902, mă roagă să primesc această însăr- 
cinare grauit, lucru ce am acceptat cu mulțumire. Din 
primele inspecții ce am făcut, am constatat că cassele 
de economie școlară funcționau cu mare greutate. La 
unele școli funcționau din când în când, la altele nu 
funcționau de loc. Ce eră mai curios însă, eră faptul 
că chiar la școlile unde ele funcționau, se întrebuințau 
norme deosebite. Comunicând d-lui Haret această 
stare de lucruri, d-sa pe de o parte dădu un ordin 
circular prin care ordonă ca zeapărat să se înființeze 
la toate şcolile casse de economie școlară, iar pe de 
alta mă însărcină să dau instrucțiuni pentru funcți- 
onarea lor. Instrucţiunile fiind aprobate, sau și co- 
municat tuturor şcolilor urbane și rurale din țară și 
amăsurat lor, au funcționat până la 1 Fevruarie 1909; 
când fiind din nou Ministru al Instrucțiunii d-l Spiru 
Haret, și eu având din nou aceeaș însărcinare, în urma 
unui raport ce am avut onoarea a-i adresă, sa regula- 
mentat, funcționarea casselor de economie școlară, prin- 

trun regulalament promulgat cu Inaltul decret regal 
No. 324 din 28 Ianuarie 1909 și publicat în «Buletinul 
Oficiale al Ministerului cu No. 300 din 15 Fevruarie 
1909. Astăzi ele funcționează în conformitate cu acest 
regulament. 

Mulțumită dispozițiilor acestui regulament, cassele de 
economie sunt obhgalorii pe lângă toate școlile ùr- 
bane de băeți și fete. In ceeace priveşte școlile ru- 
rale, ele funcționează acolo unde se poate și în genere 
sunt în legătură cu băncile populare, unde se depun 
și economiile copiilor. 

Această dispoziţie a fost luată, pentru ca încă din 
școală să se sădească în inima sătenilor dragostea pentru 
băncile populare. 

D-l Spiru Haret a dorit să se înființeze casse de 
economii și pe lângă școlile secundare, cel puțin în 
cursul inferior, dar din diverse împrejurări, dorința d-sale 
n'a putut fi adusă la îndeplinire. 

Cassele de economie școlară nu au menirea numai 
de a strânge dela copii o sumă oarecare de bani. 
Ele sunt o instituție care trebue să facă parte inte- 
grantă din exerciţiile școlare în învățământul economic 
și moral, practicat și explicat prin lecții de intuiție de 
către învățători. 

D-l Spiru Haret are meritul că este cel dintâiu Ministru 
de Instrucție care a înțeles importanța acestei institu- 
țiuni și este cel dintâiu care a luat măsuri pentru bunul 
ei mers. 


CONST. C. POPOVICI-TAȘCA 
Iastitutor, Bucureşti, 

SERBĂRILE ŞCOLARE 


In timpul din urmă s'au vorbit multe de o activitate 
extrașcolară a corpului didactic și părerile asupra. acestei 
activități sunt încă diferite. Tot mai sunt, din nenorocire, 
persoane cari o condamnă, găsind-o dăunătoare bine- 
lui public. Aceștia, fie că o fac din nepătrunderea fap- 
telor, din spirit de castă, fie din egoism, lasă că sunt 
puține la număr, greşesc, greşesc amar și nădăjduesc că 
nu va fi departe vremea cănd vor regretă și se vor 
încredință că activitatea extrașcolară a contribuit în cea 
mai mare măsură la ridicarea păturii celei mari a popo- 
rului, care a zăcut și zace încă în mizerie. 

Ca dascăl mă ridic cu toată puterea, ca să apăr din 
tot sufletul și cu toată inima această activitate, pornită 
în mare parte de jos—cu începuturi modeste — și, 
grație sprijinului— dat cu însuflețire de oamenii cu 
adevărat mari ai ţerii, a ajuns să desbrobodească multe 
minți şi să aprindă o leacă de lumină în atâtea suflete, 
în cari a vecuit întunericul cel mai înfricoşat!. ... Să 
apăr zio, căci aceasta e o datorie sfântă a oricărui bun 
Român, cară își înțelege rostul său pe lume și este 
convins că cea mai mare mulțumire sufletească o are 
atunci când poate fi folositor și altora. 

De activitatea extrașcolară țin şi serbările şcolare. 

Acestea au ieșit la început din trebuința de-a încheiă cu 
cinste anul școlar. S'a crezut necesar, cu această ocazie, să 
se arate celor ce se adunau la ele, câte ceva din cele învă- 
țate în cursul anului (cântece, poezii) și pe măsură, ce 
au fos tot mai mult cercetate şi gustate de lume, s'au 
tot completat cu jocuri, teatru, etc., sau generalizat 
prin imitație, sau înmulțit, dându-se şi peste an, la 
diferite împrejurări — sărbători naționale, inaugurări de 
localuri, ba și în scopuri materiale şi mai apoi sau 
şi regulamentat cele dela încheierea anului școlar. 

O necesitate le-a creat, necesitatea le menţine și im- 
portanța lor e nu numai de netăgăduit, dar e foarte mare. 

Scopul acestor serbări e ca să ridice prestigiul școalei, 
care, în trecut şi din nefericire și chiar azi, nu e în 
deajuns aprețiată, nu i se cunoaşte bine și de toți scopul; 
să determine poporul ca să o cerceteze cât mai des, 
să o iubească și să o ajute; dă prilej elevilor ca să 
capete încredere întrinșii, în cunostințele însușite și în 
deosebi dascălului, ca să se apropie mai mult de locui- 
torii în mijlocul cărora trăeşte și să poată strecură 
învățături, sfaturi de folos, sub diferite forme. 

La serbarea de finele anului, învățătorul arată însem- 
nătatea școalei, îndeamnă oamenii șă-și dea copiii la 
şcoală, le dă sfaturi privitoare la creșterea lor, le lămu- 
reşte rolul lor în educație și față de școală; la cele 
naționale, ațâță fpcul sfânt al iubirii de neam; la ser- 
barea sădirii pomilor, va arătă folosul grădinăriei și va 
semănă cunoștințe relative la aceasta; va scoate în relief 
importanța grădinii şcolare, care se cunoaște foarte 
puțin și de foarte puţini; iar la toate celelalte serbări 
de alt soiu pe lângă profitul material realizat în vreun 

scop oarecare, se vor puteă da sfaturi în toate direc- 
țiunile. 

Prin cuvântări se pot da sfaturi, cunoștințe trebuin- 
cioase în vieaţă ; prin teatru școlar se strecoară pe nesim- 
tite învățăturile, se biciuesc moravurile rele și se distrează 
sufletul prin cântece și poezii frumoase, se innobilează 
inima înăcrită de vremurile vitregi. 

Cunoştinţe folositoare, distracție plăcută și nevinovată. 
lată ce urmăresc serbările școlare. 

Aceste serbări ieșite din necesitate, n'ar fi putut însă 
să propășească atât, dacă n'ar fi fost persoane cu situații 
înalte, cari să le încurajeze, supravegheze și ordoneze. 
Dintre aceste persone, locul de onoare îl ocupă, fără 
discuție, d-/ Spiru Haret, fostul Ministru al Instrucțiunii, 
supranumit omul școalei şi mai pe drept fărintele 
scoalei. 

Intreaga activitate intra și extrașcolară a fost cu dea- 
măruntul cercetată și încurajată de d-sa. Nimic nu i-a 
scăpat din vedere. Cu o stăruință demnă de admirat 
a privegheat totul, învăluind școala şi pe dascăl cu 
dragostea sa caldă, care animă, îndemnă la muncă rod- 
nică spre binele neamului. A luat parte la o mulțime de 
serbări școlare: de fine de an, naţionale, pentru inau- 
gurări de localuri, aniversări, etc., peste tot ținând să 
dea înțelepte poveți de părinte cu iubire, calde încura- 
jeri, binevoitoare laude de șef mulțumit de isprava uce- 
nicilor săi! 

Așă la Octomvrie 1897, iea parte la inaugurarea 
punerii pietrii fundamentale a liceului din Pitești și ține 
o interesantă cuvântare, în care arată importanța ser- 
bărilor școlare, îndemnând dăscălimea să le facă cât 
mai interesante și mai plăcute. 


www.dacoromanica.ro 


928 


La August 1910, prezidează inaugurarea a două lo- 
caluri de școală (la Ștefănești și Dobrusca) în Argeș și 
mulțumește învăţătorilor pentru silința lor, spuind că se 
lucrează cu temeiu și sârguință. 

La inaugurarea școalei din Aref-Argeș (5 Noemvrie 
907) a spus între altele: «Pentru luminarea săteanu- 
Jui, învățătorii trebue să muncească cu inimă, ajutati 
de toti cari doresc propăștrea feri». 

La 4 Octomvrie 1898, la inaugurarea gimnaziului 
din T.-Jiu, în cuvântarea ținută, arată iar importanța 
serbărilor școlare, îndemnând dăscălimea să le dea toată 
atenția cuvenită. 

La aniversarea gimnaziului Șincai (19 Ianuarie 1898), 
a declarat că are deplină încredere in corpul didactic 
și pe concursul lui pune temeiu, având siguranța că 
va da roade bune. 

La 21 Noemvrie acelaș an, asistă la inaugurarea unor 
localuri de școli în Iaşi, cu care ocazie sărbătorește, 
împreună cu alții, pe Săvescu, fostul lor dascăl primar. 
În cuvântarea sa a spus că, manifestația călduroasă 
făcută lui Săvescu, se resfrânge asupra întregului corp di- 
dactic primar, arătând cât de mare și nobilă e sarcina 
pe care este chemat să o implinească. La fine a ridi- 
cat paharul în sănătatea învăţătorilor și institutorilor. 

Din cuvântarea ținută la inaugurarea Monumentului 
dela Răsboeni (1902), am reținut: « Vitepa străbună 
na apus niciodată. Datori suntem să întrunim în iubi- 
rea noastră pe tofi aceia cari au contribuit la ridi- 
carea fer. Fi sunt multi. Să luăm pele două capele 
ale lanțului de eroi, pe Ștefan si Carol]...» 

La serbarea școlară națională dată la Călugăreni în 
1903, a participat și a vorbit, îndemnând să se orga- 

nizeze asemenea serbări pretutindeni, pentru ca să se 
infiltreze în tinerele generațiuni iubirea de patrie. 

In 1904 a luat parte la inaugurarea unui monument 
ridicat în amintirea morților din răsboiu (Vânători-Neamţu) 
și din cuvântarea ţinută, citez următorul înălțător pasaj: 
«Luminarea poporului este cea mai înaltă datorie a 
oamenilor luminat și patrioti. A nu sprijini lupta 
pentru luminarea poporului, ori a lucră contra exis- 
tenhi terii, este tot una l». 

Afară de îndemnurile date cu ocaziunea participării 
la serbări, a îngrijit de ele prin diferite ordine circu- 
lare și deciziuni, recomandându-le și insistând ca să se 
dea fără baluri. E prea bine cunoscut tuturor desgustul ce 
simțiă D-l Haret pentru balurile date în localurile școa- 
lolor și cari nu puteau să aducă decât pagubă, atât ma- 
terială, dar mai ales morală. Nimeni mai mult ca dânsul 
nu și-a dat seama de răul cel mai mare care-l aduc 
aceste baluri ce strică moralul și sănătatea sătenilor 
şi-i depărtează de vechile și frumoasele petreceri sub 
cerul liber | 

Vrednică de amintit e circulara No. 75.503 din 907, 
către toate școalele primare în genere, prin care se in- 
terzic nunțile şi balurile în școale, sub cuvânt că se pă- 
gubesc atât moral cât și material. Circulara sfârșește 
cu următoarele rânduri privitoare la serbări: „Fac însa 
exceptie serbările școlare, pe cari le găsim nemerile 
din toate punctele de vedere. Aceste serbări, care e 
de dorit să se dea ziua având un progam format din 
cântece de școală, recitări de poezii bine alese, jocuri 
Si exercitu gimnaste, piese de teatru moralizatoare, 
sunt de un folos real, căci şi elevi si autorul vor 
câșhgă întradevăr, si în acelas timp se va realizà 

59 

și un folos material cu putină cheltueală şi fără să 
se aducă vreun prejuditiu locacului de școală“ 

Tot în acelaș sens pledează şi dicizia No. 66.502, 
dată în 29 Septemvrie 1910, prin care se interzic ba- 
lurile cari nu sunt precedate de serbări școlare și cu 
condițiuhe ca să se dea numai atunci, când vor fi în 
folosul școalei și al bisericii. 

In 1909 prin ord. circ., îndeamnă pe tot corpul 
didactic ca să facă serbarea dela 24 Ianuarie cât mai 
plăcută și mai folositoare: „Vă rugăm ca din vreme 
să vă gândit, împreună cu consiliul școlar, la ce a- 
veți de facut pentru ca serbarea viitoare să se lină 
în mod cât mai deosebit și mai folositor, pentru des- 
teplarea simțului patriotic al şcolarilor si părinților“. 

lată activitatea sa privitoare la serbările școlare, ac- 
tivitate pe care nu mi-a fost posibil decât să o schițez 
în acest articol. Cc-am putut eu să culeg de prin ziare, 
reviste, etc., decât o minimă parte din ce a fost pri- 
vitor la activitatea d-lui Haret, în lunga şi laborioasa 
sa carieră de ministrul 

Și când şi aceasta nu-i decât o parte din marea sa 
activitate pe tărâmul școlar și extrașcolar, când un vast 
câmp de muncă cu holde și recolte imbelșugate se în- 
tinde înaintea vederilor noastre, câmp în care și-a des- 
fășurat cu spor munca sa binecuvântată acest mare 
om de bine al țerii noastre, ne putem face o idee mai 
deplină de marele folos adus neamului de pe urma 
muncii sale! 

Mari i-au fost silințele şi tot așă de mari și rezultatele 
spre bine. Apreţierile nu sunt ale mele, un umil dascăl 
sătesc, ci ale altor oameni de seamă ai noștri, ba mulți 
chiar adversari politici. lată ce spune d. dr. Istrati, la 

serbarea dată în cinstea d-lui Haret, cu ocazia ieșirii 
sale la pensie: «S'a vorbit mult de activitatea extrasco- 
lar; părerile pot fi deosebite şi personal am şi eu 
fe ale mele; dar unde Suntem cu tuti la olaltä, unde 
himen nu poate să te critice, e atunci când, plecând 
dela un sentiment înalt omenesc și rahonal, ai căutat 
să ridici pe săteanul nostru, atât pe terenul cultural 
cât și economic. A înăltă pe săteanul român şi a re- 
duce pretentule inconșhenhlor, care ca trântori mä- 
nâncă degeaba, este o lucrare de echilibru social de 
Brofundă moralitate şi de încurajare a muncii rodnice !». 

Munca depusă de d-l Haret ca Ministru și om de 
școală îl pun în fruntea omenilor mari ai noştri, cari 
au contribuit la ridicarea neamului românesc. Este o 
cestiune de înaltă dreptate socială să i se recunoască 
aceasta și i se recunoaște. 

Noi, dascălii, pe cari atâta ne-a iubit și ne-a 'ndemnat 
la muncă, îi aducem prinosul nostru de iubire și re- 
cunoștință ! 

Aceasta este singura răsplată mai mare pe care 
putem să i-o aducem și i-o aducem cu prisos. 

ILIE LUPU 


Institutor rural în Ialomiţa. 

SERBĂRILE NAȚIONALE : 
10 MAIU ȘI 24 IANUARIE 


Numai cu 14 ani în urmă, memorabilele zile de 10 
Maiu și 24 Ianuarie, aceste sfinte zile din istoria nea- 
mului nostru, treceau, în deosebi la sate, aproape ne- 
băgate în seamă. 

D-l Spiru C. Haret, al cărui nume invoacă atâtea 
mărețe fapte, are fericirea de a fi fost cel dintâiu Mi- 
nistru al ÎInstrucției și Cultelor, care, preocupat de a in- 
suflă întregului învățământ, spiritul național, «fără care 
el nu poate da cetățeni buni și devotați, pe cari este 
dator să-i dea» (1), între alte măsuri, a instituit zilele 
de 10 Maiu şi 24 Ianuarie, ca zile de serbări naționale 
pentru toate școalele. 

Prin o circulară adresată școalelor secundare și spe- 
ciale (2) statornicește serbarea zilei de 10 Maiu. 

Prin circulara aceasta d-l Haret spune: «cea dintâiu 
datorie a școalei, care trece înaintea oricărei alteia, este de 
a formă buni cetățeni, și cea dintâiu condiţie pentru a fi 
cineva bun cetățean, este de a-și iubi țara, fără rezervă 
şi de a aveă o încredere nemărginită într'însa și în vii- 


(1) V. «Raport adresat M. S. Regelui asupra activității Ministerului 
Instrucţiei şi al Cultelor» de d-l Spiru C. Haret, Bucureşti, 1903, p. 11. 
(2) V. «Buletinul Oficial» No. 93 din 15 Iunie, 1897, pag. 903—905. 

torul ei. Toată activitatea, toată îngrijirea celor însăr- 
cinați cu educarea tinerimii, acolo trebue să tindă. 

Nu impun, nici nu recomand — zice d-l Haret — nici 
o programă. Conferinţe, cântece patriotice, pelerinaje 
la locuri istorice, cari ar fi la îndemână, orice mijloc 
va fi bine venit dacă va contribui la ajungerea țintei 
noastre». 

Curând după circulara menționată mai sus, prin Inalt 
Decret Regal, ziua de 10 Maiu se institue ca zi de ser- 
bare școlară pentru toate școalele din țară (1). 

Obiceiul serbărilor patriotice pentru școli a prins ră- 
dăcini, chiar dela început. 

Cu circulara adresată d-lui Rector al Universității din 
lași și către toți Directorii şi Directoarele școalelor se- 
cundare și primare, cari au organizat serbarea școlară 
din 10 Maiu (2), d-l Haret își exprimă mulțumirea pentru 
reușita serbării și constată că idea venise la timp. 

Dările de seamă relative la ziua de 10 Maiu s'au înserat 
prin Buletin (3). 

Prin o circulară din anul 1898, Aprilie 14(4) adre- 
sată de astă dată și către Directorii și Directoarele școa- 
lelor primare se insistă din nou asupra sărbătoririi zilei 
de 10 Maiu. In ea se spune: «Serbarea a dat institu- 
torilor și profesorilor o nouă ocazie solemnă de a îm- 
plini, față de școlarii lor, cea mai însemnată și mai 
înaltă parte a datoriei lor, aceea de a le înălță sufletul 
în iubirea țerii, a neamului și a Regelui. Pentru părinți, 
ea a fost o zi de bucurie, pentrucă apropiă pe toți, 

(1) V. «Buletinul Oficial», No. 92 din 1 Iunie, 1897. 
(2) Idem, pag. 857—858. 


(3) V. «Buletinul Oficial», No. 93 din 15 Iunie, 1897, pag. 906—943. 
(4) Idem, No. 114 din 1 Maiu, 1898, pag. 246. 

cetățenii, copiii și profesorii, într'o idee care trebue să 
ne înfrățească totdeauna, idea de patrie». 

« Anul acesta, ca și în toți anii viitori», accentuează cir- 
culara, «vom'continuă a serbă ziua de 10 Maiu în acelaș 
spirit şi cu toată tragerea de inimă». 

Importanța, ce trebue să se dea serbărilor naționale, 
a fost o preocupare permanentă a d-lui Haret. Astfel, 
după ce atrage atenţia directorilor de școli (1) că, «la. 
24 Ianuarie, 1909, se împlinește o jumătate de secol 
dela săvârşirea unuia din cele mai însemnate acte ale 
istoriei noastre; că ocazia nu trebue lăsată să treacă 
fără ca tinerimea școlară să fie făcută să înțeleagă rostul 
actual al lucrurilor, în care alegerea dela 1859 a fost 
un moment hotăritor», recomandă ca serbarea să se 
țină în mod tnai deosebit și mai folositor pentru deștep- 
tarea simțului patriotic al școlarilor. 

Nu vreă să impună programa; cere numai ca mem- 
brii corpului didactic să aibă consfătuiri din vreme și 
să fixeze cel puţin în linii generale programa, ca să fie 
vreme de pregătire. 

Recomandă ca vorbirile, ce se vor ţineă publicului, 
să fie cât se poate de substanțiale, cât se poate de 
puțin declamatorii și să se întemeeze mult pe fapte. 
Faptele petrecute în anii aceia şi oamenii, cari au luat 
parte la ele constitue obiectul uneia din cele mai înăl- 
țătoare lecţii, ce se pot da. 

La serbările naţionale, veteranii din răsboiul pentru 
independență, potrivit dispozițiunilor luate de d-l Haret, 
sunt chemați și sărbătoriți după cuviință; la serviciul 


(1) Idem No. 291 din 1 Oct., 1898. 

religios, ce se face, în aceste zile, preoții fac pomenire 
specială de cei căzuţi în răsboiul din 1877/1878. 

Cu un cuvânt sa făcut din 24 Ianuarie și 10 Maiu 
adevărate sărbători naționale, căci: «Acestea sunt zilele, 
pe cari l-a făcut Domnul, să ne bucurăm și să ne 
veselim într'însele» (1). 

In aceste zile sfinte, «nădejdea de a vedeă aevea visul 
poporului român «Dacia lui Decebal», creşte văzând cu 
ochii și oricât ar fi de depărtată aceă zi binecuvântată, 
să trăim numai în așteptarea ei, căci fără imagina ei 
adânc săpată în gândul și inima noastră, nu avem 
pentru ce să ne sbuciumăm pe pământ» (2). 

Fie ca focul cel sfânt al iubirii de neam, de care 
e pătruns sufletul d-lui Spiru C. Haret, să se transmită 
în inimile noastre ale tuturora, spre binele și fericirea 
nației române! Facă Cerul, ca fiecare să înțelegem și să 
simțim pe acest suflet mare, care-și închină propășirii 
neamului, întreaga sa vieață. 


V. COSTACHESCU, 
Invăţător înaintat în Pleșeşti-Suceava. 


(1) Din cântările bisericeşti. 
(2) V. eIstoria Românilor din Dacia Traiană», de Al. D. Xenopol, 
vol. VIII, pag. 177. 

lată două nume la auzul cărora nu există nici un 
suflet românesc în această lume, care să nu fie mișcat, 
reamintindu-și mărețele fapte săvârșite de strămoșii noștri 
în aceste istorice localități. 

La Răsboeni, Marele Ștefan, numai cu o mână de 
oameni, învins'a cerbicia focosului Mohamet; iar la Càlu- 
găreni, viteazul Mihaiu, iarăș numai cu o mânâ de sol- 
dați, opri din mersul său vijelios și respinse peste Dunăre 
cu umilință pe neînvinsul Sinan Pașa. Datele de 26 Iulie 
1476 şi 13 August 1595, în care au avut loc aceste 
memorabile lupte de înălțare a poporului românesc, 
trebuiau imortalizate, și acela care sa gândit la acesta 
a fost d-l Spiru C. Haret, fostul Ministru al Instrucțiunii 
Publice, care prin deciziunea cu No. 68.587/24.857 din 
23 Oct. 1897, publicată în Bul. Oficial al Ministerului 
No. 101 din 15 Octomvrie 1897, hotărăște următoarele: 

«Având în vedere că în Răsboeni sa inaugurat un 
monument istoric, în memoria luptei din 26 Iulie 1476; 

Noi Ministrul Instrucțiunei Publice și al Cultelor: 

Decidem: 

Art. 1. Toţi învățătorii din satele vecine cu Valea 
Albă și anume, cei din comunele Uscaţi, Bălțătești, 
Bărgăoani, Boziei, Dragomirești, Filioara, Grumăzești, 

Păstrăveni, Petricani, Timisești, Talpa, Urecheni din jud. 
Neamţ; Onișcani, Dulcești, Tupilați din jud. Roman și 
Miroslăvești din jud. Suceava, sunt însărcinați cu ține- 
rea în bună stare a monumentului. 

Art. 2. In fiecare an, la 26 Iulie, ei vor face peleri- 
naj la monument cu școlarii lor și le vo: vorbi asupra 
marelui eveniment pe care-l perpetuează». 


Ministru Cultelor și Instrucțiunii Publice 
(ss) Spiru C. Haret 


Din anul 1898 încoace, ziua de 26 Iulie s'a serbat 
în totdeauna cu deosebit entusiasm de cei însărcinaţi cu 
această onoare și urmărită cu multă dragoste de cel 
care sa gândit a o institui. 

Mai în urmă, în anul 1902, tot d-l Spiru C. Haret, 
ca Ministru al Cultelor și Instrucțiunii Publice prin de- 
ciziunea cu No. 63.702 publicată în Bul. Oficial al Mini- 
sterului No 205 din 1 Dec. 1902 a hotărît ca şi ziua 
de 13 August să se sărbătorească la Călugăreni în fiecare 
an ca și la Răsboeni 26 Iulie, în amintirea :sbândei 
Românilor asupra Turcilor din 13 August 1595. 

Prin faptul hotăririi de a se sărbători aceste 2 ín- 
semnate zile din istoria neamului nostru românesc, d-l 
Haret a arătat o nețărmuită dragoste pentru faptele 
mari din trecutul nostru și în acelaș timp a dat o vie 
pildă pentru viitor de a se căută să se reamintească și 
preamărească tot ceeace a fost măreț şi sfânt. 

GHEORGHE NICOLAESCU 


Institutor în Caracal. 

Localitate istorică în județul Vlașca. Împreună cu 
Răsboenii din jud. Neamţ, constitue două icoane vii 
de virtutea strămoșească. In 1903, au avut loc cele 
dintâiu serbări școlare în aceste localități, instituindu-se 
prin diciziune ministerială un anume comitet pentru or- 
ganizarea acestor serbări. Pentru Călugăreni, comitetul 
se compune din prefectul judeţului, directorul Gimnazului, 
comandantul regimentului de infanterie și revizorul școlar. 
Introducerea în comitet și a reprezentantului puterii ar- 
matei a avut în vedere de bunăseamă și caracterul mi- 
litar, ce trebue să se dea acestor serbări. 

Și părerea noastră e, că n'ar fi fără interes ca printre 
celelalte puncte din programul serbării să fie și un si- 
mulacru de luptă a forței armate pe valea Neajlovului. 
Dar pentru aceasta ar trebui din vreme o intervenire a 
Ministerului Instrucțiunii pe lângă Ministerul de Răsboiu. 
Imi reamintesc de prima serbare. Intreaga vale a Neaj- 
lovului eră un furnicar de lume; costumul plăeșilor din 
jud. Neamţ eră reprezentat prin o delegație de învățători 
cu revizorul lor. De față erà d-l Haret Ministrul Instruc- 
țiuni întemeetorul acestor serbări, cu întreg personalul 
superior al Ministerului și al Casselor pendinte de Mi- 
nister. 

Poate fi oare o lecție mai sublimă de istorie a nea- 
mului nostru, decât cuvântările ținute cu aceă ocaziune 
în localitatea martoră vitejiei strămoșești? 

Unde se pot oare înfiltră sentimente mai adânci de 
iubire de patrie, decât în aceste localități, unde fiecare 
colț, fiecare piatră, pământul ce-l calci sub picioare, în 
tot ce vezi în jurul tău, îți spune ca fost martor la 
avântul răsboinic al marelui Voevod, la jertfele făcute 
de strămoșii noștri, pentru a lăsă patria pe care ostă- 
pânim azi? Au ținut cuvântări d-l Spiru Haret Ministru 
şcoalelor iar răposatul G. Tocilescu cu această ocaziune, 
făcând aluzie la lipsa unui monoment în această loca- 
litate, spuneă cam așă: «E un monument mai durabil 
și decât monumentele de piatră și decât monumentele 
de bronz, care face tăria unei națiuni; acest monument 
e conștiința națională. Nu va pieri niciodată o națiune 
ce va aveă zidit în inimile tuturor fiilor ei acest prețios 
monument.» 

Și la ce sunt menite asemenea serbări decât la des- 
voltarea și întărirea conștiinței naționale? 

Toți educatorii trebue să lucreze la educarea națională 
a tinerimii prin orice mijloace. 

Serbările acestea prin care se glorifică faptele de vi- 
tejie ale neamului contribuesc mult la deșteptarea și 
intărirea în inima tineretului a patriotismului în cel mai 
înalt grad. In zilele în care Marii Voevozi ai țerii au dat 
bătălii, ca aceea dela Călugăreni, se poate vorbi tine- 
Timei cu un ncîntrecut folos despre faptele mari ale 
trecutului și despre destinele strălucite ale neamului ro- 
mânesc. 

La acestea sa gândit marele ministru al școalelor 
române, patriot înflăcărat, d-l Spiru C. Haret, când a 


www.dacoromanica.ro 


910 


instituit comemorarea zilelor de glorie a Vitejilor Voi- 
vozi, asistând în persoană la serbările orânduite pentru 
a da și mai mult îndemn tinerimii și tuturor acelora, 
cari vor trebui să continue sărbătorirea în veci a fap- 


telor neperitoare ca acelea dela Călugăreni. 
R. GRIGORCEA 


Institutor, București. 

BORZEŞTII 


Cale de o oră dela Tg. Ocna spre Adjud, vin Bor- 
zeștii, sat sărăcăcios, alcătuit din o mână de căsuțe, 
rânduite pe un dâmb, ce se lasă către malul drept ab 
Trotușului, 

Aci sa născut Ștefan cel Mare, domnul Moldovei. 
Mai demult, în popor, legenda acestui sat își pierduse 
farmecul și dispăruse. 

Singură bisericuța din vale mai priviă cu mândrie, 
departe spre răsărit, căutând parcă a povesti tuturor 
despre ziditorul ei. Dar și această biserică, singura 
martoră a timpurilor trecute, acum câțiva ani,-eră în 
pericol, căci ploile îi găuriseră acoperământul, iar pereţii 
amenințau să cadă. 

Astfel Borzeșştii și ca el multe localităţi istorice, cari 
în alte țeri sunt oglinda trecutului și ținute în mare 
cinste, erau lăsate în părăsire. 

Domnul Spirul C. Haret, fiind ministru al cultelor 
în mai multe rânduri sa devotat cu totul ridicării și. 
chemării la vieață a poporului românesc, și n'a neglijat 
nici redeșteptarea în el a sentimentului național. 

Știind că astăzi, nu mai pot subsistă decât popoa- 
rele, care-și dau seama de origina lor și de faptele mărețe 
ale strămoşilor, a dat localităților istorice cinstea cu-- 

venită și le-a făcut să servească ca exemplu de urmat 
și ca redeșteptătoare în popor a acelei mândrii, infil- 
trate de măreţia trecutului, mândrie, care să-l conducă 
la demnitatea de sine, la fapte judecate și folositoare lui. 

Ca urmare biserica a fost restaurată în anul 1904-1905, 
iar în lulie 1904, când pătura cultă a neamului românesc 
sărbătoriă la Putna și la Bucureşti tot din iniţiativa 
d-lui Haret al 4-lea centenar dela moartea lui Ștefan 
cel Mare, el strămută și la Borzești această sărbătoare 
și aci avù un răsunet cu mult mai mare, căci aci se 
adună să-i comemoreze memoria pătura de jos, acei a 
căror străbuni ajutară cu piepturile lor pe marele dom- 
nitor. 

Şi veniră în sfânta zi de 4 Iulie, mii şi mii de plă- 
ieşi şi de pe Oituz și din Vrancea și din tot ținutul 
Bacăului și din ținuturile învecinate. Și veniră şi învățătorii 
școalelor cu copiii și veni și însuș ministrul, d-l Spiru 
C. Haret. Și se auzi bubuitul tunurilor; iar ministrul 
şi poporul îngenucheară acolo, unde a îngenucheat ne- 
întrecutul voevod. Și se auzi vocea ministrului acolo, 
unde odinioară răsună glasul lui Ștefan. El vorbi lumii 
adunate despre Ştefan și cu multă căldură o sfătui să-și 
iubească neamul și să păstreze nepătată memoria Dom- 
nului ei. 

Coborirea aceasta a ministrului în mijlocul masselor 
ajunse cu prisosință scopul urmărit: Ea arătă poporului 
că sus e iubire și interes pentru el, iar luminătorilor lui 
ca în viitor să se coboare mult mai mult în popor și 
să lucreze cu mai multă însufleţire. 

Și abiă târziu noaptea se împrăștie lumea adunată. 
Atâtea auzise și văzuse că nu-i mai veniă să se des- 
partă. Şi povesti și celor de acasă cele văzute și cele 

simțite, încât Borzeștii şi numele lui Ștefan răsunară 
în toate părțile. 

Astăzi Borzeștii, cu bisericuța lui de piatră, ca și Răs- 
boenii, sunt o localitate istorică însemnată, căci invoacă 
în mintea Românului, timpurile de glorie și mândrie 
națională. 

Borzeștii sunt o verigă mică din opera de redeștep- 
tare națională, operă datorită în cea mai mare parte 
d-lui Spiru C. Haret. 


GH. N. PARCALABU. 


Institutor, București. 

SERBAREA DELA PROBOTA 


Școala este chemată să formeze în prima linie buni 
cetățeni, sădind în sufletul tinerimii iubirea nețărmurită 
de patrie şi sentimentul solidarității naționale. 

Unul din mijloacele cele mai eficace pentru atingerea 
acestui scop sunt serbările școlare cu caracter patriotic, 
menite a comemoră trecutul poporului. 

Intâiul orânduitor al sărbătoririi cu deosebită solem- 
nitate a stămoșilor noștri glorioși și a vitejilor neamului, 
este d-l Spiru C. Haret. Sub activitatea sa ministerială, 
incepând dela 1897 încoace, sa stabilit şi la noi obi- 
ceiul serbărilor patriotice, pentru cultivarea și înălțarea 
sufletului românesc. Din inițiativa sa, sau comemorat 
cele maj însemnate acte ale istoriei noastre. 

Nici o ocaziune n'a fost lăsată să treacă fără ca tine- 
rimea școlară să fie deşteaptă asupra însemnătății actului 
săvârșit și să fie făcută să înțeleagă rostul lucrurilor. 

Aşà s'au orânduit în vara anului 1904 marile sărbări 
intru pomenirea a 400 de ani dela moartea marelui 
Ştefan, Eroul Moldovei, apărătorul creștinătății și împli- 
nitorul de fapte mari, care ne-a lăsat o bogată și ne- 
pieritoare moştenire. 

Incă de pe atunci amintirea cucernică a d-lui Haret 
sa resfrânt și asupra mamei lui Ștefan cel Mare, asupra 

doamnei Oltea, mama providențială, care a sădit în inima 
neîntrecutului viteaz atâta curaj și care l-a învățat cum 
trebue să iubească pe Dumnezeu 'și cum să-și apere 
neamul. 

In anul, când poporul românesc întreg pomeniă fn- 
trun cuget și o simțire amintirea prea strălucitului său 
erou, sa dat la iveală și vechiul epitaf de pe mormântul 
mamei eroului moldovean și sa decis ca acest prețios 
obiect să fie așezat înlăuntrul bisericii dela Probota, lângă 
mormântul lui Petru Rareș și al soției sale, Elena. 

La dorința d-lui Haret, sau luat măsuri pentru înde- 
plinirea acestui pios act, ca încheere a marilor serbări 
orânduite întru pomenirea gloriosului Ștefan Vodă. 

Pioasa serbare a avut loc în ziua de 31 August 1908, 
în prezența d-lui ministru Haret, a autorităților biseri- 
cești, școlare și administrative din județul Suceava, a 
învitaților din Capitală, a tinerimii școlare din părțile 
mărginașe și a poporului adunat acolo. 

Serbarea a fost înălțătoare prin mulțimea norodului, 
prin rândueala iscusită şi prin desfășurarea programei 
mai dinainte întocmită. 

Sau rostit cuvântări însuflețite de cel mai cald pa- 
triotism, făcându-se panegiricul Doamnei Oltea și rea- 
mintindu-se faptele glorioase ale prea măritului Domn 
Ştefan cel Mare, cum și neîntrecutele calități de mamă 
ale Oltei. Dl Ministru Haret a luat cuvântul în trei 
rânduri, arătând rostul serbării și slăvind pe aceea care 
a dat neamului nostru pe cel mai mare fiu al său. 

Intre altele, d-l Spiru C. Haret a zis: 

«Pavăza creștinismului la Dunăre, atunci când potopul 
-păgânătății sa revărsat asupra Europei am fost noi, 
Românii și vecinii noștri dela miază noapte şi apus, 

60 

Ungurii și Polonii. lar în a doua jumătate a secolului 
al XV-lea, după moartea lui loan Huniade Corvin, adică 
pe vremea lui Ştefan cel Mare, am fost numai noi. Căci 
în pieptul oștilor moldovenești s'a frânt puterea lui Ma- 
homed al II-lea, cuceritorul Constantinopolului >. 

«Astfel, pe când vecinii noștri să mulțumiau să atragă 
asupra lor gloria pe care Ștefan Vodă, prin biruințe ves- 
tite, o adună asupra coroanei sale, noi stăteam păzitori 
vrednici și statornici împotriva păgânilor la:această « Poartă 
a Creștinătății», cum marele Domn își numiă Moldova sa . 

«Dar strălucirea coroanelor vecine păli înaintea noas- 
tră. Căci pe când una căză, curând, la Mohaci, iar cea- 
laltă se sfărâmă și nimici în lupte interne, noi am ră- 
mas și trecând peste veacuri grele, ne-am ridicat unde 
ne găsim astăzi: cu coroana glorioasă bătută din oţelul 
tunurilor dela Plevna. Aceasta datorită în cea mai mare 
parte, vredniciei, vitejiei și chibzuinței lui Ștefan Vodă 
cel Mare, ale cărui vestite fapte au trăit totdeauna în 
amintirea poporului nostru. Și sa văzut aceasta cu pri- 
sos acum patru ani, când, pomenind patru sute de an: 
dela moartea lui, conștiința luminată a neamului întreg 
sa ridicat ca să aducă prinosul laudei și al recunoștinței 
pe mormântul sfânt al celui ce se odihnește la Putna. 
Atunci încă amintirea noastră cucernică sa resfrânt și 
asupra mamei lui Ştefan cel Mare, asupra doamnei Oltea, 
al cărei mormânt se dovedise a fi fost în această sfântă 
mânăstire, unde sa găsit piatra ce acoperiă odinioară 
mormântul ei». 

«Şi am socotit ca o datorie de pietate și de cinste să ri- 
dicăm această prețioasă piatră, s'o aducem înlăuntru bise- 
ricii și so așezăm în locașul de odihnă al Domnilor, lângă 
mormântul lui Petru Vodă Rareș și al Doamnei sale Elena. 

«lată pentru ce dar am venit și vam poftit astăzi aci: 
să ne rugăm pentru odihna și mărirea sufletului aceleia, 
dela care Ștefan Vodă a moștenit virtuțile sale alese și 
frumoase. Căci dacă istoria nu ne poate spune despre 
doamna Oltea decât prea puțin, amintirea poporului 
ne-a păstrat icoana acestui suflet, în legenda pe care 
o cunoaşteţi cu toții şi care o arată cum Ștefan-Vodă, 
învins de mulțimea Turcilor, caută mântuire în Cetatea 
Neamţului, unde eră soția și mama sa; dar cuvintele 
bărbătești ale acesteia, îl opriră la poartă, îi întăriră 
sufletul şi-l nevoi să meargă din nou împotriva dușma- 
nilor. Şi aşà, după îndemnul mamei sale, s'a întors Ștefan 
cel Mare și și-a mântuit țara de robie.» 

«Dar ceeace spune legenda e numai o închipuire, căci 
peicând Ștefan-Vodă luptă cu Turcii la Răsboeni, doamna 
Oltea de mult odihniă în mormânt. Ceeace e însă cu 
adevărat și cu înțeles pentru noi, e amintirea sufletului 
mare și plin de credință al mamei lui Ştefan Vodă, su- 
flet pe care l-a moștenit întreg, împreună cu virtuțile 
tatălui său, Bogdan Vodă și ale bunicului său Alexan- 
dru Vodă. 

«Să preamărim deci în fața acestui dumnezeesc altar 
pe femeia care a dat neamului nostru pe cel mai mare 
fiu al său şi să ne: închinăm în fața mormântului ei, 
acum regăsit și din nou închipuit. Acesta e rostul ser- 
bării noastre de azi. Și sunt fericit, că ea se face în 
apropiere de Baia și de Răsboeni, în mijlocul urmașilor 
direcți ai acelor ce au câștigat una din cele mai stră- 
lucite izbânzi și au pătimit una din cele mai glorioase 
înfrângeri. Și mă bucur că acest prețios mormânt se 
găseşte aici, unde amintirea faptelor vitejeşti ale lui Ştefan 
cel Mare trăește mai mult decât în orice altă parte a 

terii, și unde, deci de acum înainte, va trăi tot așă de 
mult și amintirea scumpă a mamei sale. Păziţi-l dar cu 
credință și dragoste, ca să amintească urmașilor din 
neam în neam de ceeace a fost Oltea Doamna, mamă 
a lui Ştefan Vodă cel Mare, cel Bun și Sfânt». 

Adresându-se apoi preoților și învăţătorilor, d-l Haret 
le spuse că, sunt datori «să insufle tinerelor generații cre- 
dința în Dumnezeu și să întrebuințeze toate mijloacele 
pentru formarea conștiinței naționale, pentru desvoltarea 
sentimentelor de recunoștință și de venerație pentru acei 
cari ne-au păstrat țara, graiul și legea. Termin făgă- 
duind restaurarea vechii mânăstiri, singura martoră 
astăzi a nenorocirilor și vitejiilor din vremuri». 

Şi ca un început al realizării acestei patriotice făgă- 
dueli, d-l Haret înscrie în bugetul din 1910 al Casei 
Bisericii suma de '7.500 lei, cu cari sa răscumpărat 
frumoasa livadă a mânăstirii în întindere de 2.800 h., 
cruțându-se astfel zidurile sfinte ale cetății de ruina la 
cari erau expuse din partea proprietarului particular, 
neințelegător de marea lor însemnătate. 

Tot întru perpetuarea amintirii Doamnei Oltea, s'a 
dat numele ei Școalei secundare de fete gradul II din lași. 


GEORGE T. IONESCU. 


Institutor în Bucureşti. 

COMEMORAREA VITEJILOR MORŢI 
IN RĂSBOIUL PENTRU NEATÂRNARE 


(1) <Luminarea poporului e cea 
mai înaltă datorie a oamenilor 
luminați şi patrioți». 

A nu sprijini lupta pentru lumi- 
narea poporului, ori a lucră con- 
tra existenței țerii e tot una». 


Sp. Haret. 


Călăuzit de aceste frumoase și înalte simțiminte, de 
cari îi este cuprins întreg sufletul, d-l Haret lucrează din 
toate puterile, pe toate căile, pentru progresul și înăl- 
țarea poporului. Nu există operă măreață în această țară 
-pentru binele şi ridicarea țărănimii, de care să nu-și fi 
legat d-sa strâns numele său. Dar mai pre sus de toate 
d-l Haret este sufletul mișcării pentru redeșteptarea con- 
ştinței naţionale, pentru desvoltarea iubirii de neam și 
de ţară, fără de cari o națiune, oricât de puternică ar 
fi, moare. 

A, asigură o educaţiune națională temeinică genera- 
țiunilor viitoare şi a face din fiecare Român un cetățean 
luminat și conștient de drepturile și datoriile lui, a fost 
primul său gând. 

Acest ideal stabilit, și ştiind că școala este izvorul 


(1) Rev. «Albina», Ianuarie 1908. 

rădăcinii simţimintelor naţionale, d-sa a căutat a-i pune 
la îndămână unul din cele mai puternice mijloace pen- 
tru acest fel de educațiune. Şi care ar fi cel mai puternic 
mijloc pentru educaţiunea națională decât cultul eroilor 
care innobilează sufletul, înalță simțimintele şi care va 
păstră în mintea vitejilor de mâine, în veci neștearsă 
amintirea eroilor de ieri. 

În acest scop d-l Spiru Haret, Ministru al Instrucți- 
unii Publice, pentru prima oară însărcinează în anul 1897 
pe pictorul N. Grimani ca să facă un tablou, în care 
numele vitejilor morți să fie încadrate în mijlocul unei 
coroane de laur și stejar, deasupra căreia veghează vul- 
turul falnic cu aripile întinse ţinând în ghiare tricolorul 
României, semn al gloriei de veci nepieritoare. Și pen- 
tru ca aceste tablouri să fie exacte și complete d- 
Haret prin ordinul seria A No. 80.474 din 19 Decem- 
vrie 1897, trimite revizorilor școlari liste cu numele 
tuturor vitejilor din fiecare comună morți în răsboiul 
pentru neatârnare, spre a le trimite diriginților de școli 
pentru a le verifică, corectă și complectă, unde va fi 
nevoie. 

Iată un pasaj din acel ordin: 

«Ca un omagiu adus memoriei eroilor căzuți în răs- 
boiul pentru independența patriei, Ministerul Instrucți- 
unii Publice a decis să se tipărească numele eroilor din 
aceă comună, aşă ca școlarii să citească și să-și înti- 
părească în minte și în inimă, pe acei fii ai patriei, 
cari au murit pentru dânsa pe câmpul de luptă» etc.. 

După ce toate aceste liste au fost înapoiate, Ministerul 
le dete Institutului de arte grafice Carol G&bl ca să 
reproducă tabloul în mii de exemplare şi să tipărească 
pentru fiecare comună un număr de exemplare, sufi- 

cient pentru toate școalele, bisericile și primăriile cu nu- 
mele vitejilor morți din aceă localitate. 

In anul următor 1898, Ministerul Instrucțiunii, prin 
ord. No. 47.852 din August 1898, trimete revizoratelor 
școlare aceste prea frumoase tablouri, spre a le dis- 
tribui diriginților, cu următoarea circulară: 

«Intocmindu-se tablourile cu numele ostașilor din acel 
județ, morți în răsboiul pentru neatârnare, vi le trimit 
pe lângă acesta, pentru a le distribui învăţătorilor 
respectivi cu ocaziunea conferințelor generale din acel 
judeţ». 

«Veţi da ordin diriginților de a dispune să așeze câte 
un tablou în școalele și bisericile din toate cătunele co- 
munei și a luă măsuri, să se facă tot posibilul, ca ele 
să fie puse în rame cu geamuri, pentru a fi mai bine 
păstrate . Și mai departe iată cât de frumos și înăl- 
țător glăsuește acest ordin: «Le veți atrage atențiunea 
diriginților, ca să nu scape nici o ocaziune, ca să în- 
tipărească în inima școlarilor lor, aceste nume sfinte pen- 
tru țară, înălțându-le simțimintele patriotice și dragostea 
de ţară, pentru cari vor fi chemaţi vreodată, să-și dea 
tributul lor de devotament și de sacrificiu. Să le fie 
scumpe aceste nume, și să fie mândria comunii lor acești 
eroi, cari și-au dat vieața pentru patria lor», 

«La sărbătorile naționale, să facă totdeauna un mic 
istoric al răsboiului de independenţă, arătând elevilor și 
punând în evidență vitejia ostașilor români, cari sub con- 
ducerea înțeleaptă a Regelui nostru au cucerit cu vieața 
lor independența fiilor și urmașilor lor». 

In aceste două ordine se oglindește așă de frumos 
sufletul acestui mare om, care și-a închinat întreaga-i 
vieață pentru binele și progresul naţiunii. 

Tablourile acestea comemorative sunt un puternic 
mijloc pentru cultivarea simțimintelor de iubire de țară; 
pentru formarea minții, inimii, voinții și iubirii de neam 
şi de moșie. Dela ele s'au inspirat acei cari au ridicat cel 
dintâiu monument comemorativ al eroilor din comuna 
Buciumeni-Tecuciu, morţi în răsboiul pentru neatârnare. 

Desvelirea acestui frumos monument s'a făcut cu o 
deosebită solemnitate în ziua de 2 Maiu 1904 în pre- 
zență d-lui Sp. Haret, Ministrul Instrucțiunii Publice, ini- 
țiatorul comemorării vitejilor, față fiind autoritățile locale 
din județ și peste 15.000 de săteni din împrejurimi, 
veniţi aci ca să-și adape sufletele lor din flacăra patrio- 
tismului acelora, ale căror suflete, ca vulturul ce stă 
acolo, sus, de strajă, pluteau pe deasupra monumen- 
tului, în această zi pioasă și de adevărată înălțare su- 
fletească. 

După sfințire și după rugăciunile fierbinți de vecinică 
pomenire, un cortegiu impunător, compus dintr'un regi- 
ment de cavalerie, un batalion de infanterie, o baterie 
de artilerie, veteranii în vieață și elevii a 25 de școli 
rurale, cu muzica în frunte, au defilat prin fața falni- 
cului monument. 

A fost o zi de adevărată sărbătoare și o admirabilă 
lecţiune de educațiune naţională pentru locuitorii comu- 
nei Buciumeni și pentru toți acei, cari au asistat și 
au auzit caldele și frumoasele cuvântări rostite de repre- 
sentanții autorităților și în special aceea a d-lui Mini- 
stru Haret, care mișcă asistența până la lacrimi, lăudând 
chipul cum sau luptat sătenii noștri totdeauna, când a 
fost vorba de a-și apără moșia și ne&mul; arătând pu- 
terea de vieață și de sacrificiu a acestui mare neam, din 
sânul căruia au ieșit viteji ca aceia, cari ne-au redat 

libertatea, un rege și regatul, peste care pururea va stră- 
Juci coroana de oțel, făurită prin sângele vărsat. 

În urmă acest frumos gest a fost imitat cu un 
avânt demn de admirat de toți revizorii școlari și învăță- 
torii, cari au făcut să răsară pe întreg pământul româ- 
nesc, această frumoasă floare a cultului eroilor, floarea. 
recunoștinței și a veneraţiei acelora, ce și-au dat vieața 
pentru patria lor; astfel la Neamţ sa înălțat câte un 
frumos monument la Cracaoani, Vânătorii Neamţului, 
Girov, Bicaz, Roznov, Tazlău și Zănești; la Putna s'au 
ridicat de asemenea câte un falnic monument la Mără- 
șești (1), Adjud, Sascut, Păunești, Suraia, Straoane de 
sus, și încă în multe alte comune unde fondurile fiind adu- 
nate, credem că se vor înălță în curând; la Ialomiţa, Pra- 
hova și Buran Ilfov, și în fine pe întreg pământul ţerii. La 
desvelirea multora a asistat d-l Haret, rostind cuvântări, 
pline de însuflețire patriotică, lăudând și încurajând pe 
toți acei cari au depus multă râvnă, colaborând cu d-sa 
spre a îndeplini acel măreț și frumos ideal, medaliind 
pe mulți revizori și învățători cu «Răsplata Muncii» pen- 
tru învățământ. 

Inălțătoare de inimi și dătătoare de fiori sunt aceste 
falnice monumente. Ele vor răscoli în sufletele yitejilor 
de mâine, cari n'au cunoscut sacrificiile, ci numai gloria 
trecutului, acelaș gând și acelaș dor, ce sa aprins în 
sufletele vitejilor de ieri, când țara i-a chemat la datorie. 

Aceste monumențe sunt tot atâtea pietre scumpe, ce 
încunună și întrupează în ele nu numai un trecut de 
lupte eroice, de nobile simțimite și de frumoase sacri- 
fici, dar în acelaș timp și răsăritul unui strălucit viitor. 
Ele vor ţine veşnic aprinsă flacăra iubirii de neam și 


(1) Inaugurat la 17 Mai 1909. 

de moșie și vor fi deapururea o pildă frumoasă de trăi- 
nicie a neamului și de mândrie naţională. 

Ce frumoase și înălțătoare lecţiuni de istorie și edu- 
cațiune naţională fac azi învățătorii, când vin cu elevii 
în fața acestor frumoase tablouri și mărețe monumente, 
pentru a aduce prinos de recunoștință și de sfântă vene- 
rare eroilor nemuritori! Cum scânteează plini de admi- 
rare ochii micilor copilași și cum tremură atunci, cuprinsă 
de fiori întreaga lor făptură, citind în ele trecutul plin 
de glorii al neamului românesc. 

Astfel un adevărat cult și adâncă venerare răsare în 
sufletele lor pentru acei martiri ai patriei; iar sacra 
amintire, cu gloria lor în veci nepieritoare, le va fi pildă 
vie de devotament și sacrificiu, când glasul patriei îi 
va chemă la datorie. 

N. STĂNESCU 


Institutor în Focşani, 

IMNUL REGAL ȘI DRAPELUL NAȚIONAL 


Popoarele mari prin fapte, și puternice prin vieața lor, 
admiră cu pasiune virtuțile străbunilor și cresc viitoa- 
rele lor generaţii la lumina aurie a caldului patriotism. 
Ele fac un simbol din tot ce poate înălță sufletul vii- 
torului erou. Popoarele în decadență și coprinse de 
oarba desnădejde a vieţii se uită și rătăcesc în pustiul 
negru și rece al necunoscutului, neștiind nici de unde 
vin, nici unde se duc. Cele dintâi înving, cuceresc și 
trăesc fericite, pe când celelalte cad, pier, dispărând 
depe orizontul vieții. 

Când mă gândesc la sărmanii pelerini ai templului 
lui Solomon, cari își sfâșie hainele și plâng de disperare 
chemând pe lehova care i-a părăsit, lăsându-i să ră- 
tăcească în larga lume străină, întreb pe cosmopoliții 
fără cămin și patrie fără inimă și suflet, dacă nu i-ar 
înduioșă această desperare a omului fără ocrotire. 

Cine mai poate tăgădui sentimentul acela sfânt de 
patrie, cine mai poate nesocoti simbolul acesteia, când 
îi vede sărutând piatra rece şi mută a vechiului templu 
în ruină, care acum 2.000 de ani și mai bine, măr- 
turisiă gloria patriei lor? Lacrimile curg pe obrazul lor 
palid ; iar glasurile lor străbat cerul, cerând o patrie. 
Acest dureros spectacol ne duce mintea la cât de mare 

e gloria acelora cari lucrează pentru întărirea și pro- 
pășirea patriei. 

Noi, Românii, în lungul șir al veacurilor, am iubit că- 
minul și țara noastră, păstrând cu sfințenie credința 
strămoșească și întreaga literatură populară cântată de 
barzii noștri populari. Cântecele bătrâneşti au fost, în 
timpurile de grea restriște, simbolul nostru național. 
Eroii baladelor noastre și doinele noastre au încălzit 
totdeauna sufletele strămoșilor noștri, au dat speranța 
viitorului și încrederea în puterea lor proprie. 

Astăzi, această speranță și această încredere o dau 
drapelul care fâlfâie în zilele mărețe de sărbătoare, și 
imnul regal. Drapelul și dinastia simbolizează patria, 
vrednicia și aspirațiunile noastre naționale. 

A fost mult timp când aceste sfinte simboluri tre- 
ceau nebăgate în seamă, deși respectul lor însemnă 
respectul datorit ţerii, neamului și tronului. 

D-l Spiru Haret a găsit timp, cu toată mulțimea 
ocupațiunilor sale, să îndrepte și această stare de lu- 
cruri, ridicând la înălțimea cuvenită respectul drapelului 
și al imnului regal. Prin dispoziția dela 2 Septemvrie 1902, 
d-l Haret hotărăște următoarele : 

1) Toţi școlarii sunt datori ca, atunci când întâlnesc 
drapelul, să-l salute, fie că sar află în “corp, fie c'ar 
fi izolați.| 

2) Toţi școlarii sunt datori să asculte imnul regal 
stând în picioare și cu capul descoperit, în orice loc 
sar află. 

3) Abaterile dela aceste datorii se vor consideră ca 
necuviințe grave și se vor pedepsi ca atare. 

4) Această deciziune va fi citită în toate școalele și 
în fiece clasă. 

Ți se umple inima de bucurie când vezi astăzi, dela 
copilul claselor primare până la încărunțitul moșneag 
dând respectul cuvenit și drapelului țerii, și imnului 
regal. 

Văzând, în urmă, că în școalele particulare imnul 
național eră necunoscut, pe când cântecele dinastiilor 
străine erau cântate până și de propriii noştri copii, d-l 
Haret obligă toate aceste școale să învețe și imnul 
nostru regal cu care să se înceapă orice solemnitate; 
să aibă apoi în clase portretele suveranilor şi tablourile 
istorice naţionale (1). 

Circulările și îndemnurile către învățătorimea de toate 
gradele de învățământ, date de D-l Haret ca ministru 
al școalelor sunt un tratat precis de educaţie patriotică, 
sunt o școală de patriotism sincer. 

«Căutaţi», zice într'o memorabilă circulară a face 
să intre adânc în mintea tinerilor că Suveranul nostru 
e unul din cei mai mari din câţi au ocupat până acum 
tronul terii». 

Grija pentru respectul suveranului, în mâinile căruia 
stau destinele acestei ţeri, se vede mai în toate discur- 
surile adresate de D-l Haret tinerimii și poporului Și 
ca să iau un exemplu, cuvântarea dela 29 lunie 1897, 
pronunțată cu ocazia solemnității distribuirii premiilor la 
şcoalele secundare din București, o încheie astfel: 

«In toate actele unde este vorba de ridicarea inte- 
lectuală, morală și economică a ţerii, guvernul are spri- 
jinul puternic și constant al aceluia al cărui nume se 
găseşte în capul a tot ce sa întreprins mare în țara 
aceasta, de o treime de secol încoace. De aceea, se 


(1) Circulara No. 7.104 din 8 August 19 8. 

cuvine ca lui și la ai săi să adresăm și acum urarea: 
Trăească M. S. Regele! Trăească M. S. Regina și Fa- 
milia Regală!» 

Cu condeiul, cu vorba și cu fapta, D-l Haret luptă 
ca respectul față de tron să devină una din cele mai 
mari datorii ale cetățeanului român. 

Astăzi, la toate solemnitățile, în orașe și sate, lumea 
ascultă în picioare și cu capul descoperit imnul regal 
și orcine zărește drapelul glorios al țerii noastre îl sa- 
lută cu respect. Aceasta este una din cele mai strălu- 
cite dovezi că măsurile și îndemnurile D-lui Haret au 
fost ascultate de corpul învățătoresc și au găsit răsunet 
în inima poporului. 

ION C. LUNCANU 


Institutor Sinaia. 

CÂNTECELE POPULARE 


„patriotism și înaltă prevedtreș 4 adunat de prin toate 
unghiurile țerii, minunatele noastre balade, doine și 
hore pe care atât de nemerit le numiă: «Comori ne- 
prețuite de simțiri duioase, de idei înalte, de notițe isto- 
rice, de credințe superstițioase, de datine strămoșești și 
mai cu seamă de frumuseți poetice pline de originali- 
tate și fără seamăn în literaturile străine». 

Dintrun sentiment de adânc patriotism, am zis că 
a făcut el această colecție, pentrucă în viitor toți lite- 
rații noştri și toți poeţii dela această comoară de înalte 
simțiri să se adape și să ducă mai departe cultura limbii 
noastre, punând-o pe bazele ei strămoșești. 

De-aci se vor inspiră și vor cântă ei mai departe dul- 
cile sentimente și aspirațiuni ale neamului. 

Dintr'un sentiment de înaltă prevedere, pentrucă se 
gândiă el la acei tineri, cari mergând pe acele vremuri 
la învățături în țerile apusene și cari trăind acolo vor 
începe să cugete, să vorbească și să simtă în limba 
țerii unde își făceau studiile. Prevederea i-a fost îndrep- 
tățită pentrucă acești tineri când s'au întors în țară, sau 

văzut cuprinși de boala scepticismului și a nepăsării, 
desprețuind tot ce-i românesc, tot ce constitue semnul 
dinstictiv al naționalități. 

Pentru dânșii basmele erau povești demne de buni- 
cile și de doicile copiilor. Ghicitorile erau nimicuri de-ale 
sătenilor la șezătoare. Farmecele şi descântecele, înde- 
letnicirea babelor și moașelor de sat. Plugușorul, colin- 
dele, sorcova, steaua și vicleimul, petreceri ale copiilor 
de mahală. Cântecele istorice, baladele, horele, doinele, 
— meseria țiganilor, lăutari. 

Din tendința lor de a nu stimă șia nesocoti tot ce 
e românesc, au rezultat multe rele, așă: sa împestrițat 
limba cu multe străinisme, au început să dispară dati- 
nele și obiceiurile strămoșești. Şi acest curent a mers 
din generaţie în generație. 

Astăzi, umblatul cu sorcova, cu plugușorul, cu cân- 
tecele, cu steaua, cu vicleimul sunt privite cu răceală 
şi cu puţină dragoste de clasele ridicate. Cu cle se în- 
deletnicește în sărbători numai populaţia săracă, copiii 
mahalalelor şi ai sătenilor. 

Se observă că atât cântările cât și urările suht de- 
părtate de cele vechi. Copiii le învață dela unii la alții, 
schimonosite atât în ce priveşte cântarea cât și textul. 

Dacă privim la lăutarii noștri prin cari în parte ni 
sa transmis din generație în generație producerile ne- 
silite ale muzicii noastre populare, vedem că majoritatea 
din ei, au lăsat cântecele vechi. Nu le mai cântă. Rar 
unde se mai găsesc din ei cari să se anine de vreun 
cântec bătrânesc. 

Cântecele vechi nici fiilor de lăutari, nici nepoților 
nu le mai plac să le învețe. Cui să le cânte oare? 

Dacă câțiva moșnegi mai ascultă cu drag o legendă, 

dacă ele tot se mai cântă pe la nunțile și petrecerile 
sătenilor, imensa majoritate nu poate suferi «monoto- 
nia rimelor populare și aria plângătoare» a doinei. 

Sub numele de progres și cultură străinismul se in- 
troduce mereu, sub diferite forme, în suflete ca și în 
inimi, prin urmare în cugetări, în sentimente, în artă. 

Altoiți astăzi, mâine poate vom trăi o vieață cu totul 
împrumutată. 

Și calea către această vieață de împrumut este din 
nefericire urmată și bătută și astăzi de tineretul claselor 
conducătoare, care își face studiile, fie în țară prin pen- 
sioane mai ales, fie în străinătate. Curentul se propagă 
şi în pătura de jos. 

Gândind la acest mers al lucrurilor sub vitrega câr- 
muire a vremurilor trecute și actuale, mult trebue să 
fie atinși toți acei cari gândesc și simțesc românește, 
când-văd că în timp se ridică oameni ca D-l Spiru C. 
Haret, fostul Ministru al Cultelor și Instrucțiunii publice 
care, pătruns ca și poetul Vasile Alecsandri de cel mai 
adânc patriotism și de cea mai înaltă prevedere, a pro- 
fitat cu prisosință de poziția sa de conducător al cul- 
turii românești și a adunat din toate unghiurile țerii, 
pe cât i-a fost posibil, toate produsele geniului nostru 
popular, pe toate terenurile de cultură. 

Voiu arătă pe scurt tot ce a făcut d-sa cu privire 
la cântecele populare și cusăturile naționale. 

I Cântecele populare.— D- Haret, în timpul cât a stat 
la departamentul Cultelor, a pus la cale să se adune și 
să se răspândească în popor toate cântecele vechi popu- 
lare de diferite genuri, cu adevărata lor melodie și ade- 
văratul lor text. 


In acest scop d-sa, prin adresa cu No. 16.607 din 
61 

13 Maiu 1910, și cu altă adresă anterioară din 1909, 
a dat însărcinarea d-lor D. G. Kiriac, profesor de 
muzică la Conservatorul din București, N. Bănulescu, 
maestru de muzică în București, G. Cucu, dirigintele Co- 
rului Capelei române din Paris, și G. Saxu, absolvent 
al Şcoalei normale de institutori și institutor în Bucu- 
rești, ca să colecţioneze, pentru școalele primare și popor, 
cântecele noastre populare. 

lată ce spun aceşti delegaţi prin al 2-lea raport înaintat 
Ministerului: 

«Indeplinind misiunea, avem onoarea a vă înaintă 
aci alăturat manuscriptul colecțiunii corurilor, pentru 
voci mixte, 95 pagine destinate elevilor din școalele 
secundare, cât și societăţilor corale, cari de câtvă timp 
se înființează mai în fiecare oraș. 

«Ca și în colecțiunea destinată școalelor primare, care 
a fost tipărită anul trecut, am avut și aci în vedere 
subiecte privitoare la sentimentul religios (cântece re- 
ligioase), la patrie și neam (patriotice), iar o parte este 
consacrată poeziei și frumuseţii naturii. Am ales și 

câtevă din corurile cari sau cântat până acum, am 
compus și aranjat cântece pe melodii populare româ- 
nesti si în spiritul acestora». 

Atât colecția de cursul primar, cât și cea pentru cursul 
secundar, din ordinul d-lui Haret, s'a tipărit de Cassa 
Școalelor în mai multe mii de exemplare, și parte, sau 
distribuit școalelor primare și secundare din ţară iar 
parte sau pus în vânzare. 

Văzând că vechea melodie a cântărilor bisericești — 
orientale—a început să se altereze, a însărcinat pe d-l 
I. Popescu-Pasărea, profesor de muzică orientală la Se- 
minarul Central din București, să întocmească o letur- 

ghie cu adevărata și veche melodie orientală. Textul 
sa tipărit de Cassa Bisericii iarăș în mai multe mii 
de exemplare și sa distribuit prin Cassa Școalelor tu- 
turor şcoalelor rurale și urbane din țară—Cassa Bise- 
ricii partea rămasă a distribuit-o parohiilor din țară. 

Pentru deprinderea și răspândirea cântărilor colec- 
ţionate în popor, d-l Haret a înființat posturi de maestri 
de muzică pe lângă școalele de adulți de pe lângă fa- 
brica de tutun «Belvedere», la școala din fundătura 
Vaselor, la școala de adulți «Floreasca», Orfelinatul «Radu 
Vodă», şcoala de adulți de pe lângă fabrica de chibri- 
turi «Filaret» și atelierele comunale, numind ca maestri 
pe d-nii absolvenţi de conservator: V. Totolici, N. Gher- 
mănescu și G. Puni. 

A înființat un post de maestru ambulant de muzică 
pentru toată țara, în scop de a uniformiză cântările litur- 
gice și cele școlare, de a inițiă pe învățători în cunoaș- 
terea muzicei naționale și de a priveghiă să nu se mai 
altereze frumusețea cântărilor noastre, după capriciul 
fiecăruia, ca până acum. 

Pentru deprinderea leturghiei sau convocat în luna 
Ianuarie 1910 și lunile următoare, câte 3 zile, la reșe- 
dința judeţului, învățătorii și institutorii, sub conducerea 
d-lui I. Popescu-Pasărea și a revizorilor şcolari. 

Cântăreţii dela bisericile din mai multe orașe, ca Bu- 
curești, Ploești și altele, s'au constituit în societăți corale, 
deprinzând împreună cântările bisericești. 

Ei au scos, sub impulsiunea dată, și o revistă intitulată 
«Cultura», revistă a cântăreților bisericeşti din România. 

Pentru încurajarea acelora dintre învățători, preoți 
şi particulari, cari vor înființă coruri la biserici, a fixat 
premii de câte 50—100 lei, ce se servesc anual. 

D-l Haret, pe lângă colecţiunile făcute, aveă de gând . 
ca să trimită 2—3 maestri de muzică, cari să colinde 
toate satele din ţară spre a culege din gura lăutarilor 
și sătenilor cântecele populare, ce sar mai găsi, comple- 
tându-și cu chipul acesta opera începută. 

II. Cusăturile nationale.— Prefacerile cu privire la port, 
la îmbrăcămintea casei și la locuință, au venit, ca și la 
cântecele populare, de sus în jos.. . D-l Iorga ne spune 
în scrierea sa «Vieaţa femeilor în trecutul românesc» : 
« Portul și clădirea au evoluat, ajungând din vreme în 
vreme la înfățișeri cu totul deosebite dela acelea dela 
care plecase, numai în clasele superioare, ca bogăţie, 
ca neam sau ca dregătorie. 

«Portul și clădirile au fost supuse la următoarele în- 
râuriri:, 

«1. Prima înrâurire a fost cea bizantină, care a durat. 
puțin. 

«2. Paralel cu cea dintâi și înlocuind-o în curând cu 
totul a fost influența apusului, care trece la noi prin 
Iași și prin Poloni, și întru câtva prin Italieni, mai ales 
Genovezii, cari făceau negoțul în părțile Mării Negre. 

«3. Altă influență este tot cea bizantină, care vine prin 
Grecii din Constantinopole și din insule. 

«4. Şi în sfârșit cea din urmă a venit prin Ruși și 
Austriaci, cari au ocupat de atâteaori Principatele în 
secolul XVIII și XIX; prin meșteri nemți, negustori 
brașoveni și lipscani. — Evreii, cari au năpădit în Mol- 
dova, consulii călători, profesorii, actorii ambulanți, toți 
aceștia au impus felul de vieață al apusului, în care 
trăim astăzi în chipul cel mai complet, cât priveşte 
îmbrăcămintea și locuința. 

«Negoţul Europei are interesele sale, ca să adoptăm 


www.dacoromanica.ro 


965 


la vreme toate rafinăriile sale, adeseaori urite, costisi- 
toare, netrebnice și nesănătoase, ale unei civilizațiuni 
pripite, sgomotoase, aspre și trufașe», 

Faţă cu această stare de lucruri, d-l Haret a găsit 
și aci un câmp întins de activitate... D-sa, pentru a-și 
da mai bine seama de cum stăm cu cusăturile națio- 
nale la sate, pentru a vedeă dacă pe întinsul țerii se 
mai găsesc ca Humuleșştii lui Creangă, «cu fete mån- 
dre, cari știau a învârti și hora, dar și suveica, de vuiă 
satul de vătale în toate părţile» a înființat pe ziua de 
1 Septemvrie anul 1908 un post de maestră ambu- 
lantă, în care a numit pe d-ra Zoe Georgescu, bună 
cunoscătoare în arta țesăturilor naționale. 

D-sa, prin raportul general cu No. 52 din 11 Noemvrie 
1910 spune că dela 1 Septemvrie 1908 până la data 
raportului a vizitat 95 sate în diferite județe, făcând 
350 zile de inspecțiune. Unele sate au fost vizitate de 
câte 2—3 ori. 

Din acest raport general, cât și din rapoartele lunare, 
se poate vedeă starea în care ne găsim 'cu industria 
casnică, propunerile de îndreptare și cele ce s'au făcut 
în această direcţiune. 

In urma raportului maestrei, cu No. 1 din 2 Octomvrie 
1908, d-l Haret trimite Prefecturii de Ilfov ordinul cu 
No. 31.202 din 23 Octomvrie acel an, ordin din care 
se desprinde toată însufleţirea sa, toată aspirațiunile sale 
pe acest teren de activitate casnică. Găsesc că nu este 
de prisos a-l trece aci în întregime. 

« Țesătoria și cusăturile naționale, practicate cu multă 
râvnă altădată de către sătencele noastre, au început 
să fie date uitării pe alocurea și înlocuite cu țesături 
streine. 

«Acest fapt constitue una din cele mai mari lovituri 
aduse economiei noastre naționale. Trebue dar ca cu un 
moment mai înainte să preîntâmpinăm răul și să căutăm 
a scoate din deprinderile sătencelor, mai cu seamă ale 
acelora din jurul orașelor și târgurilor nechibzuitul obi- 
ceiu de a imită pe orășence, în ceeace privește îmbră- 
cămintea. 

«In acest, scop sunt numite maestre de cusături, bro- 
derii şi țesut, și învățătoarele, unde sunt, au îndatorirea 
de a predă lucrul de mână. Multe dintrînsele nu au 
cunoștințele necesare unei asemenea însărcinări. De 
aceea am numit o maestră ambulantă, pe d-ra Zoe Geor- 
gescu, cu însărcinarea de a controlă și îndrumă pe o cale 
bună pe maestrele în funcțiune, cât și pe învățătoare. 
Dar activitatea nu i-am mărginit-o aci. l-am pus în- 
datorirea de a se ocupă de aproape de starea generală 
a țesătoriei la sate, să viziteze pe femeile preoților, ale 
învăţătorilor și pe sătencele cari se ocupă cu țesătoria, 
spre.a se cunoaște starea de azi a acestei industrii 
casnice și a se aviză la măsuri de îndreptare și progres. 

«Maestra ambulantă și-a început activitatea în jud. Ilfov 
și în cursul lunii Septemvrie a vizitat un număr de 19 
sate în timp de 25 zile și a studiat starea țesătoriei în 
acele părți. 

«După cum rezultă din partea finală a raportului ce 
ne-a depus, țesătoria şi cusăturile sunt încă destul de 
desvoltate. Aceasta însă nu înseamnă ca să lăsăm la 
voia întâmplării, căci dejà in multe părți cusăturile 
și-au pierdut caracterul nahonal si cu timpul vor f 
înlocuite cu motive streine. Se cuvine dar să întreținem 
pe sătence în gustul țesăturilor vechi, ca să nu aibă 
ocazia să alerge la orașe; să le procurăm mijlocul de 

a-și puteă aveă modele de acest gen și să fie în cu- 
rent cu progresele ce se realizează în arta țesătoriei. 

«Avem onoarea a vă înaintă în copie raportul în 
chestiune și vă rugăm, d-le Prefect, ca luând cunoș- 
tință de constatările d-rei Georgescu, să binevoiți a 
ne da sprijinul d-voastre, ca să putem realiză unele tm- 
bunătățiri ce sunt de făcut. lată câtevă din măsurile 
ce ar fi de luat. 

«1. In satul Leordeni, unde se cresc mulți viermi de 
mătase, nu sunt duzi. Primăria să ne arate numărul de 
puieți, de cari are nevoie, ca să-i procurăm dela şcoa- 
lele noastre de agricultură. Va aveă însă îndatorirea de 
a aveă o deosebită grijă pentru desvoltarea acelor puieți. 

«2. In comuna Pârliți să fie numită ca maestră soția 
preotului, care este o bună țesătoare, să i se dea cel 
puțin 10 lei lunar, să-i procure comuna și un răsboiu, 
cu îndatorirea de a învăţă și pe fetele mai mari din 
sat arta țesătoriei și a cusăturilor naționale. 

<3. In comuna Vasilaţi, soția și fata învățătorului sunt 
deasemenea foarte harnice, pricepute în țesătorie. 

«Ar trebui să se dea aci o subvenție, ca să se ocupe 
cu elevele școalei și cu adultele satului. 

«4. In satul Luica deasemenea să se numească mae- 
stră de lucru soția învățătorului, cu obligația de a 
îndrumă și pe sătence în arta țesătoriei. 

«5. Fiica învățătorului din comuna Curcani, absolventă 
a unei școale de țesătorie, are 2 răsboaie sistematice 
și se ocupă mult cu țesutul, ea fiind foarte indatorată 
pentru procurarea uneltelor. 

«Vă rugăm, d-le Prefect, a face să fie numită o maestră 
la școală, dândui-se 20 sau 30 lei lunar, căci va folosi 
mult satului. 


www.dacoromanica.ro 


968 


6. In Olteniţa rurală, unde s'au introdus diferite imi- 
tauni streine, ca fazani și alte animale, este de dorit 
ca soția preotului sau una din fiicele lui să fie numită 
maestră cu o mică leafă, ca să depărteze dela sătence 
modelele streine și să introducă pe cele naționale. 

«7. In Radovan, sat destul de mare, comuna ar puteă 
foarte bine să plătească o maestră, căci aci nu este 
nimeni care să dea îndrumări pe această cale. 

«8. Invățătoarei din comuna Hotarele, una din cele 
mai pricepute în țesătorie, să i se dea o subvenție de 
20 30 lei pe lună în calitate de maestră şi să i se 
ceară să se ocupe cu sătencele, formând, dacă va fi po- 
sibil o cooperativă de țesătorie. 

«In general, d-le Prefect, ar fi bine ca în bugetul co- 
munal, cel puțin acolo unde veniturile sunt mari, să se 
prevadă un fond, cu care să se procure câte un răs- 
boiu sistematic pentru școală și să se susțină ,maestre 
pricepute și harnice, după indicațiunile ce se vor da de 
maestra noastră ambulantă.» 

Prin rapoartele sale, maestra ambulantă mai aduce la 
cunoștința d-lui Haret următoarele lipsuri la sate cu pri- 
vire la arta țesătoriei: 

I. Lipsa de modèle ieftine cu caractere românești, 
care să fie cumpărate de sătence cu preț convenabil. 

Modelele cu motive streine se vând în țară pe preţul 
de 0,50 lei, motiv pentru care acest soiu de modèle 
au năpădit satele. 

II. Lipsa unui răsboiu sistematic, care să fie uşor de 
mânuit de persoane cu mai puțină experiență și ieftin 
ca preț. 

III. Lipsa unui depozit cu accesoriile răsboiului ca: 
ițe, spete de oțel, suveici, etc., lucruri ce nu se fac 
la noi. 

IV. Lipsa unui atelier pentru filatul borangicului. 

V. Lipsa unui mic stabiliment pentru fabricarea inului 
și cânepei în diferite calități. 

D- Haret, cum Ji sa adus la cunoștință aceste nevoi, 
imediat a și luat măsurile necesare pentru realizarea lor. 

Așă pentru a pune la îndemâna satelor modele cu 
motive românești pe preţuri ieftine, a autorizat pe d-nele 
Maria Panaitescu, Margareta Myller-Verghy și.pe d-l 
I. Luncan, toți bine cunoscători în țesături naționale cu 
motive românești, să adune în albumuri toate modelele 
de ţesături și scoarțe. 

Primul album a fost al d-nei Panaitescu, care sa 
tipărit de Cassa Școalelor în 18.000 caiete. Un album 
complet conține 9 caiete și fiecare caiet 10 foi-model. 
Un caiet se vinde cu lei 0,40. 

Acest album sa distribuit în mod gratuit școalelor 
rurale și urbane, unde funcționează o învățătoare tifilară 
sau o maestră, sa mai dat și tuturor școalelor profe- 
sionale din țară, restul sa pus în vânzare. 

Al doilea album de ouă încondeiate cu motive româ- 
nești a fost tot al d-nei Panaitescu. Acest album s'a 
tipărit în 3.000 exemplare. Acesta nu sa distribuit, ci 
sa pus în vânzare. 

Două sute exemplare din acest album sau distribuit 
excursioniștilor francezi, cari ne-au vizitat țara în 1909. 

AlM-lea album a fost al d-rei Margareta Myller-Verghy. 
Acest album s'a tipărit în 2.000 exemplare, din cari 300 
s'au tipărit în franțuzește, dându-se 200 excursioniștilor 
francezi. 

D-l Luncan a prezentat trei volume pentru țesături 
de scoarțe. Aceste volume au rămas să fie tipărite de 
Ministerul Industriei. 

Cu privire la răsboiu, d-l Haret a autorizat pe d-ra 
Zoe Georgescu, maestră ambulantă, să lucreze un model, 
tip. Modelul fiind depus, Cassa Școalelor l-a executat 
la școala de Arte și Meserii, apoi a numit o comisiune 
spre a-l cercetă, dacă corespunde scopului. 

Comisiunea, prin procesul-verbal dela 1 lunie 1909, 
iată ce spune: 

«Răsboiul prezentat este solid construit, simplu ca 
tehnică și ușor de manipulat, de dimensiuni destul de 
reduse, ca să nu ocupe loc mult într'o încăpere dela 
țară, are 1,50 înălțime, interiorul de 1 m., așă încât 
poate țese pânză de 0,90 m. lățime». 

Mai departe spune: «Dacă un asemenea răsboiu sar 
puteă răspândi la țară, atât cât s'a răspândit mașina de 
cusut la oraș, ar fi o adevărată fericire. Fiecare femee 
dela ţară, în lunile de iarnă, ar puteă aveă un suplement 
destul de simţitor la bugetul ei, chiar dacâ n'ar face 
decât cel puțin 3 m. pânză de rufe pe zi». 

În urma acestei constatări, d-l Haret îl aprobă ca 
model-tip, și intră apoi în înțelegere cu Şcoala de me- 
serii spre a-l construi în inai multe exemplare. Apoi, 
prin circulări către prefecți și revizori școlari, cere să 
se aducă la cunoștința comunelor, cum sătencele și în- 
vățătoarele își pot procură acest” răsboiu dela Cassa 
Şcoalelor. 

Accesoriile răsboiului ca spete, ițe, suveici, se comandă 
de Cassa Școalelor în Bucovina. 

Pentru ca la țară să avem cât mai multe conducă- 
toare în arta țesăturilor naționale, d-l Haret a: luat dis- 

poziția în anul 1908 ca la Azilul Elena Doamna din 
București, să se țină primul curs de lucru manual cu 
învățătoarele. 

Dela 1903—1907 aceste cursuri s'au ținut numai cu 
învățătorii. Dela 1908 iucoace, ele s'au ținut și cu in- 
vățătorii și cu învățătoarele. 

In 1908 s'au predat cursuri de țesătorie la 143 în- 
vățătoare, în 1909 la 90 învățătoare, și 7 streine de 
învățământ, în 1910 la 60 învățătoare şi 4 streine. 

Li sau predat: Țesutul, sericicultura, cusături naţio- 
nale, țesutul covoarelor, bucătăria, muzica, igiena, me- 
dicina populară. 

Măsurile luate de d-l Haret în această direcțiune au 
fost încununate de succes, căci din toate părțile ţerii 
sau semnalat începuturi îmbucurătoare. Voiu menţionă 
câtevă din ele. Așă: 

Pentru ca lumea să vadă cusăturile naţionale, lu- 
crate în diferite colțuri ale țerii, şi ca să propage în 
popor gustul lor, din ordinul d-lui Haret sa deschis 
la Cassa Școalelor la 1 Sept. 1909 și 1910 câte 
o expoziție, unde au fost expuse diferite cusături na- 
ționale dela diferitele ateliere, școale și persoane par- 
ticulare din țară. Ele au fost foarte mult apreciate de 
vizitatori. 

Cadrul acestui articol nepermițându-mi a arătă în 
amănunțimi tot ce sa făcut în această direcțiune sub 
energica și înțeleapta conducere a d-lui Haret, mă voiu 
opri aci. 

Când întreaga noastră vieață românească din timpu- 
rile cele mai vechi va fi reconstituită, generaţiunile 
viitoare, privind-o cu drag, se vor adăpă dela acest sfânt 

izvor de nesecate simțiri și vor păși siguri spre ori- 
zonturi nouă de cultură și de progres. 

Se cuvine dar să aducem omagii tuturor acelor mari 
patrioți, cari gândesc la desgroparea și conservarea tre- 
cutului nostru românesc, chezășie a viitorului. 


G. TOMESCU 


Institutor-director, Ploești. 

CERCURILE CULTURALE 


I. 


Toți acei cari—dintr'o cauză sau din alta—au fost 
în măsură să cunoască vieața reală a massei proporului 
nostru, au putut constată cu mirare, unii chiar cu du- 
rere, câtă neștiință domnește peste această «talpă a 
Țerii». Şi când zic neştiință, nu mă gândesc la lipsa 
cine știe a căror cunoştinţe greu de căpătat, ci la neș- 
tiința unora din cele mai elementare și mai indispen- 
sabile cunoştinţe, de care ori și cine are nevoie, la tot 
pasul, în vieaţă. 

Au scris pagine dureroase acei cari s'au îndeletnicit 
cu observarea vieții poporului nostru de jos, a sufle- 
tului lui, a superstițiilor, a felului cum își îngrijește să- 
nătatea, cum ştie că e bine să-și crească copiii, cum știe 
çă e bine să se hrănească, să locuească, să muncească, 
cum privește Legea și Autoritatea, cât știe despre nea- 
mul și țara lui, cum nu ştie să-și îmbunătățească starea 
lui materială. 

De altă parte se ştie că tăria și valoarea unui popor 
este în raport direct cu tăria și valoarea masselor lui: 
cu cât acestea vor fi mai luminate, mai educate, mai 
pregătite pentru greutățile vieții, cu atât mai mulțumit 

și mai vrednic va fi traiul lor și cu atât mai asigurat 
deci va fi viitorul acelui popor. 

Din acest contrast între ceeace este la noi în țară 
și între ceeace trebue să fie, răsare limpede datoria celor 
cari doresc binele poporului și țerii noastre. 

Luminarea și educarea poporului, buna lui stare e- 
conomică, etc., au ajuns și la noi probleme vitale, cari 
vor trăi și vor aveă deslegarea cuvenită. Se înțelege că 
sunt interese cari se ciocnesc cu acest înteres absolut 
general, sunt oameni cari tăesc foarte bine de pe urma 
neștiinței poporului. Piedicile, pe cari aceştia le pun, 
fățiș ori ascuns, luminării poporului sunt prea slabe 
pentru a ţineă piept la ceeace totuș trebue să se în- 
tâmple mai curând sau mai târziu, pentrucă așă e firesc 
și așă sa petrecut totdeauna. 

D-l Spiru Haret a fost cel dintâiu care sa gândit 
cu cuget curat la problema luminării și ridicării masselor. 


* 
x * 


Se înțelege că primul câmp de activitate, în acest 
scop, a fost și este scoala, mai ales școala primară, 
școala poporului. 

De sigur că ea nu poate și nici nu i se poate pre- 
tinde să facă totul, dar neîndoios că dânsa trebue so- 
cotită printre cei mai de seamă factori, meniţi să aducă, 
o îndreptare realității de azi. Prin faptul că ea are o 
mare parte în pregătirea minții și sufletului poporului 
de mâine, dânsa e chemată să previe ori să stârpească 
în fașe germenul atâtor rele. 

Dar pentrucă pregătirea pentru vieață, pe care o dă 
ea, se adresează unor minți fragede și prin urmare puțin 
apte de a înțelege și asimilă tot ce socotim noi că tre- 

bue să știe, să simtă și să vrea, e o datorie de părinte 
și ọ trebuință a sufletului nostru dăscălesc dea nu pă- 
răsi pe fiii noștri sufletești tocmai atunci când dânșii, 
isprăvind şcoala încă copii, au mai multă nevoie de 
povățuirea noastră. 

lată dar cum dascălul e scos din școală prin chiar 
impulsiunea dragostei, ce neîndoios o are pentru fostul 
lor elev. Un motiv real care, unit cu faptul că dascălul 
vede mai deaproape starea în care se găsește poporul, 
explică și justifică răspunsul călduros la chemarea ce 
sa făcut corpului didactic, de a lucră pentru binele po- 
porului și în afară de școală, atât cât permite munca 
pe care toți trebue să o depună întâiu în școală, și atât 
cât îl îndeamnă pe fiecare dragostea creștinească și pu- 
terea de devotament către frații lui. Această activitate 
în afară de şcoală, atât de chibzuit organizată și atât 
de călduros recomandată corpului didactic de către d-l 
Spiru Haret, a îmbrăcat diferite forme, după diferitele 
nevoi, la cari trebuiă să răspundă. Una din aceste forme 
este și aceea a Cercurilor culturale. 


II. 


Un cerc cultural este o grupare de mai mulți învă- 
țători vecini—ia sate, —mai mulți institutori—la orașe, 
şi care se adună la date și locuri hotărite, pentru a 
țineă două întruniri: una, intimă, numai pentru membrii 
cercului, în care se discută chestiuni profesionale; alta, 
publică, la care ia parte cât mai mult popor, pentru 
a ascultă și a primi sfaturi cu privire la feluritele și ne- 
număratele lui nevoi. La aceste ședințe publice iau 
parte —în timpul din urmă chiar parte activă uneori — 
preoți, medici, reprezentanți de ai diferitelor autorități etc. 


www.dacoromanica.ro 


976 


Originea acestor cercuri nu e veche. Până la 1898 
nu se găsește vreun act oficial, care să se ocupe de 
dânsele. In acel an, d-l Spiru Haret—pe atunci Mini- 
stru al Înstrucțiunii—află că în județul Putna, d-l I. 
Antonescu, revizorul școlar al acelui județ, înjghebase 
adunări între învățători, cu scop de a se instrui între 
dânșii, și— ceeace eră nou—cu scop de a instrui pe 
săteni, prin sfaturi și conferințe. 

Idea fiind găsită bună, Ministrul a îndemnat pe toți 
revizorii şcolari să o pună în practică. Cu chipul acesta, 
în multe județe incep a se face astfel de întruniri cu 
sătenii. 

La 1900 acestor cercuri rurale se încearcă a li se da 
Oarecare organizare. Această organizare, find găsită 
«complicată și costisitoare , e modificată în anul școlar 
1901—1902 de către d-l Spiru Haret. 

Decizia sa din 21 Fevruarie 1902 reglementează în 
amănunte organizarea și funcționarea acestor cercuri ru- 
rale, așă cum este și astăzi. 

lată, în rezumat, această organizare: 

1) Toate școalele rurale din judeţe se împart în grupe 
de câte cel mult nouă. (Distanța dela cea mai depar- 
tată școală până la cea din centru să fie cel mult 10 
km.) Învățătorii unei grupe compun un cerc cultural, 
care e condus de un președinte, numit de revizorul șco- 
lar al județului. 

2) Scopul acestor cercuri este: 

a) Perfecționarea membrilor corpului didactic rural, 
prin lărgirea sferei lor de cunoștințe. 

b) Ridicarea stării morale a sătenilor prin cultivarea 
în ei a sentimentelor frumoase, și a celei materiale prin 
îmbogățirea minții lor cu cunoștințe practice. 

3) Pentru atingerea acestui scop, membrii Cercului 
cultural merg odată pe lună (dela Septemvrie la Maiu 
a fiecărui an) la una din școalele cari alcătuesc Cercul 
cultural; în altă lună la alta, și tot așă, pe rând, la toate 
școalele din cerc, pentru a ţineă câte două ședințe: una 
intimă, pentru dascăli, alta publică, pentru popor. 

(Sa spus mai sus ce se discută în aceste ședințe). 

Ca mijloc de atragere la ședințele publice servesc 
micile producțiuni școlare: coruri, mișcări gimnastice, 
jocuri, recitări, piese teatrale moralizatoare, etc. 

Prin decizia din 4 Fevruarie 1902, se hotărăște, între 
altele, ca la fiecare cerc să fie invitați și preoții din 
circumscripție. 

Prin adresa din 20 Fevruarie 1902, Ministerul inter- 
vine la P. S. Mitropoliţi și Episcopi ca să îndemne pe 
preoți să se asocieze cu învățătorii la aceste cercuri, 
pentru luminarea și moralizarea sătenilor. 

Autoritățile administrative de asemenea au fost soli- 
citate să se intereseze de bunul mers al acestor cercuri, 
să le frecventeze, să le sprijine și ajute, să înlesnească 
transportul gratuit al învăţătorilor la cerc. 

Prin adresa din 28 Octomvrie 1902, d-nii A. Vlahuță 
și G. Coșbuc au fost delegați să ia parte la cercurile 
culturale învățătoreşti, pentru a îndrumă pe învățători 
la ținerea conferințelor populare, cum și de a țineă chiar 
d-lor acest fel de conferințe, ca unii ce cunosc și pre- 
țuesc frumușeţile graiului curat românesc. 

Mai târziu (cu No. 33.429 din 11 Noemvrie 1908) au 
mai fost numiţi conferențiari pentru cercurile culturale 
d-nii; M. Sadoveanu, Dr. Andreiu Iliescu, A. Gorovei, 
St. O. Iosif și I. Ciocârlan. 

In Octomvrie 1906, prin ord. No. 57.202, cercurile 

culturale, cari până la această dată nu ființau decât 
la sate, se organizează la fel și la oraşe. 

In fiecare oraș se înființează unul sau mai multe cer- 
curi, după numărul dascălilor. Şedinţele se țin pe rând, 
la fiecare școală din cerc, ori numai la școalele măr- 
ginașe. 

In Martie 1907, cu ordinul ministerial No. 10.514, 
se suspendă, în toată țara, ședințele Cercurilor culturale. 

Reincep, la orașe, în urma ord. No. 17.314 din 30 
Oct. 1907, iar la sate în urma ord. No. 27.292 din 
15 Oct. 1908. 

* i * 

Din necompleta înșirare făcută la începutul acestui 
articol cu privire la nevoile poporului dela sat și oraș, 
se poate vedeă ce câmp larg de activitate au Cercurile 
culturale și asupra câtor feluri de nevoi trebue să pro- 
iecteze lumina lor binefăcătoare. 

Foloasele, pe cari aceste cercuri le-au adus și le aduc, 
au fost recunoscute de unii, tăgăduite de alții. 

Lăsând lao parte ca neserioasă— afirmarea că aceste 
cercuri sunt periculoase, lăsând la o parte alte neînsem- 
nate învinuiri aduse acestor modeste focare de lumină 
și educație, să vedem dacă e adevărată acuzarea cea 
mai des aruncată asupra lor, anume că ședințele Cer- 
curilor culturale (de cele publice e vorba) sunt numai 
niște sarbede întruniri, în cari se înșiră vorbe și iar vorbe, 
fără nici o urmare și folos. 

Mai întâiu trebue ținut seamă că aceste cercuri fac 
parte dintr'un întreg ciclu de activități diferite, toate însă 
făcute cu acelaș scop, toate ajutându-se și completân- 
du-se între ele. Așă de ex. acțiunea verbală a cercu- 

rilor a fost de cele mai multe ori mijlocul de a puteà 
pregăti şi porni lumea spre faptă, și oricine cunoaște cât 
de puțin vieața acestor cercuri, știe că în ele sau plămădit 
toate acele alcătuiri menite să îmbunătățească starea 
economică, culturală, etc., a poporului, cum sunt băncile 
populare, obștiile, școalele de adulți și întregul şir de in- 
stituții, atât de adeseori citate. 

Dar chiar când rezultatele bune date de conferințele 
dela cercuri n'au putut fi așă de văzute ca cele de mai 
sus, făcând parte din domenii mai puţin controlabile, 
nu se poate susținea că aceste rezultate bune nu sau 
produs în cele mai multe cazuri. Altfel ar fi să negăm 
orice putere cuvântului, sfatului, și asta e contra expe- 
rienţei de toate zilele. Se înțelege că vorba n'are puterea 
exemplului, a faptului; dar dânsa are mare putere de 
convingere, când pornește dela inimă, când cel care o 
spune e vrednic de crezare și respectat, când vorbele 
nu-i desmint faptele, când știe cum să vorbească și ce 
să vorbească. In aceeaş ordine de idei trebue ținut seamă 
că pentru aceste conferințe se dau mereu sfaturi asupra 
modului de tratare: graiul popular, deasă referire la 
cazuri concrete, multe exemple verbale, etc. 

Cred că atât e de ajuns, pentru a arătă netemeinicia 
acuzării de mai sus. Cercurile culturale constitue uri me- 
diu instructiv, educativ şi chiar distractiv pentru popor, 
care poate găsi în ele nu numai îndrumările cele mai 
bune pentru a învinge diferitele lui nevoi, nu numai un 
prilej de a-și mai mări și innobilă avutul sufletesc, nu 
numai un îmbold pentru a-și clădi cu forțele lui insti- 
tuțiuni, cari să-i asigure pentru viitor o stare economică 
mai bună, dar încă un prilej de a trăi în ele câtevă 
momente plăcute, prin micile producțiuni şcolare ce se 

fac la aceste cercuri, prin proiecțiuni luminoase și alte 
mijloace, anume alese ca să poată atrage poporul și în 
acelaș timp să-l poată sustrage dela obișnuitele lui dis- 
tracții de sărbătoare, cari se știe ce sunt de obiceiu. 

Prin Cercurile culturale, scoala își câștigă, încetul cu 
încetul, locul pe care îl merită în sufletul ţăranului. 
Dânsul înțelege că la școală are și el ce căută, că folo- 
seste cevă, îi place să vină la dânsn și — fără a mai 
stăruì în explicații—cred că dragostea poporului pentru 
şcoală e cea mai bună garanție pentru viitor. 

Pentru învățător şi institutor, Cercul cultural e mij- 
locul cel mai nemerit de a veni în contact: mai intim 
şi de a cunoaște mai bine poporul, pentru a cărui lu- 
minare e chemat să lucreze. In acest popor sunt și pă- 
rinții elevilor lui, cu cari părinți un dascăl adevărat 
are totdeauna de vorbit. 

Dar majoritatea dascălilor — anume cei dela țară —— 
trăesc izolați în satul lor, de multe ori în mijlocul unei 
lumi, care nu înțelege și nu apreciază rostul lor. Nu ara- 
erori, din această cauză, dasrălul e dușmănit, și cele 
mai curate ale lui intenții sunt bănuite, cele mai dragi 
făptuiri ale lui sunt criticate de multe ori cu înverșu- 
nare și răutate. Deşi tare în convingerea lui, izolarea 
în care se simte, primirea neprietenoasă ce se face muncii 
lui, îl fac cu încetul să piardă încrederea întrinsul și în 
forța pe care o reprezintă. E singur, și tovarășii lui, 
frații lui de muncă sunt departe, fiecare în satul lui, 
fiecare cu nevoile lui. 

E o clipă primejdioasă în vieaţa lui de dascăl, și multe 
clipe de acestea aduc descurajare, renunțare la luptă. 

Ei bine, cercurile culturale, ca și conferințele gene- 
rale anuale, ca și congresele didactice adună la un loc 

frații despărțiți. Aici inimile se oțeresc, voințele se fm- 
bărbătează, căci aici își dă seama fiecare, mai bine ca 
oricând, că face parte dintro mare și puternică familie. 
Căldura radiată de sufletul acestei adunări frățești se 
strecoară și în sufletul celui care șovăește și îl îmbăr- 
bătează la lupta pe care toți ai lui o duc cu aceleași 
greutăți, dar tot spre acelaș scop mântuitor, care este 
spre binele ţerii. 

Din cele spuse până aci, se vede că Cercurile cul- 
turale 44 o acţiune salutară tocmai asupra acelora cari 
au mai multă nevoie, și deci nu pot fi combătute decât 
ori de cei cari nu le cunosc, ori de cei care trăesc din 
ignoranța poporului. 

Şi fiindcă sunt și de unii și de alții, sau aruncat 
multe în spatele acestor cercuri atât de bine intenţio- 
nate. Nu trebue însă uitat că ideile rătăcite şi agita- 
țiile criminale găsesc teren prielnic de desvoltare numai 
în sânul unui popor incult. 

Sau ridiculizat și învinovățit speranţele ce se pun 
în aceste cercuri, greșelile ce sau putut face, lipsa de 
pregătire a unora din conferenţiari, puţina atragere ce 
exercită aceste cercuri — pe unele locuri — pentru popor. 

Mai întâiu nimeni nu zice că îndreptarea stării actuale 
va veni numai prin Cercurile culturale. Ele sunt numai 
unul din mijloacele întrebuințate în acest scop. 

Că se vor fi făcut greșeli, acestea nu pot condamnă 
idea, după cum nimeni nu va renunță la călătoria cu 
vaporul, fiindcă s'a înecat un vapor. Se vor găsi destule 
mijloace pentru a preveni ori îndreptă greșelile. 

Că pe unele locuri Cercurile culturale nu sunt fre- 
cventate de popor, asta nu înseamnă că poporul nu 

le prețuește, căci atunci poporul nu s'ar vedeà la niciun 
cerc și demult aceasta instituție și-ar fi trăit traiul. 

Acolo unde Cercurile culturale sunt formate din das- 
căli vrednici și pricepuți, acolo sălile școalelor sunt pline, 
iar aceste întruniri de dascăli și popor sunt ceeace tre- 
bue să fie: un excelent mijloc de instruire și educare 
a poporului, mijloc vrednic de ținut în seamă și cu un 
foarte frumos viitor. 


* 
* * 


In ședințele 7/77 ale Cercurilor culturale se țin con- 
ferințe și se discută chestiuni profesionale ori de cul- 
tură generală. 

Aceste ședințe pot fi de mare folos pentru dascăli, 
când își dau osteneala să lucreze serios în ele. Mai ales 
la sate, dascălii trăesc în cele mai neprielnice condiți- 
uni pentru o activitate intelectuală, Lipsiți uneori de 
cel mai modest mediu cultural, trăind într'o lume cu 
totul streină de lumea ideilor chiar cât de modeste, das- 
călii au nevoie de o adevărată tărie de voință pentru 
a nu pierde obișnuința de a ceti, pentru a-și păstră și 
îmmulți cunoștințele profesionale și generale: ca să fii 
luminător al poporului, trebue să fii întâiu tu însuți 
luminat. 

Aceste conferințe intime, cași conferințele generale 
anuale, sunt un stimulent binefăcător, care nu lasă pe 
dascăl să cadă în monotonia unei vieți vegetative. Ac- 
tivitatea intelectuală cât de modestă, care se desfășoară 
în ele, deschide orizonturi nouă gândirii, impune o reac- 
țiune spiritului, deşteaptă dorul de cultivare, luminează 
sufletele și întărește voințele. 

Se înțelege că toate aceste foloase se capătă numai 

când în aceste ședințe se muncește serios și cu tragere 
de inimă. 


III 


Pentru a isprăvi, voiu adauge câtevă observaţiuni scoase 
din experiența Cercurilor culturale. 

1. Pentru bunul mers a acestor cercuri și în general 
a întregii activități extrașcolare, e de nevoie ca sufletul 
dăscălesc să fie necontenit cultivat și încălzit pentru ele. 

E drept că d-l Spiru Haret a dat cu mână largă 
îndemnuri, încurajări, explicări și exemple, toate izvorite 
dintro adâncă convingere și dintr'o puternică dorință 
de a porni lumea dăscălească întracolo unde numai 
o justă cunoaștere a realității și o curată dragoste pen- 
tru binele poporului poate să îndemne. 

Acest fel de a lucră al d-sale și al celor cari l-au 
secundat de aproape a izbutit să creeze în corpul didac- 
tic o atmosferă foarte prielnică pentru îndemnurile date, 
cari au fost ascultate și au dat roade frumoase și ne- 
contestate. 

Această atmosferă trebue întreținută. Ea trebue apă- 
rată în contra neprietenilor din corpul didactic și din 
afară de corp. 

2. Cu actuala organizare a cercurilor culturale, fie- 
care sat cu școală are numai odată pe an cerc cultural 
pentru săteni. Atâta e foarte puțin față cu scopul urmărit 
și deaceea trebue găsit mijlocul de a le îmmulți. 

Așă de ex. sar puteă ca întrun cerc să intre nu- 
mai 3—4 școale; cu chipul acesta ar fi 2—3 con- 
ferințe pe an, la fiecare școală. 

Incă mai bine ar fi dacă, pe lângă Cercul cultural exis- 
tent (ambulant), s'ar creà, în fiecare sat, un cerc cul- 

tural local, din elementele ce sar puteă găsi. Acest cerc 
care, în cel mai nefavorabil caz, ar fi format numai din 
preoții și învățătorii din sat, ar puteă înjghebă anual 3—-4 
conferințe pentru satul în care se găsește. Şedinţa cer- 
cului ambulant ar aveă și ea locul. 

In practică, această organizare n'ar cere multă oste- 
neală din partea membrilor acestor cercuri (să se vadă 
și următoarele două puncte). Poate că aceste cercuri locale 
ar puteă înlocui —cu timpul — actualele cercuri ambu- 
lante, cari cer mai multe sacrificii din partea dascălilor. 

3. Pentru a evită unele critici ce se aduc conferin- 
țelor ce se țin la aceste cercuri, critici uneori întemeiate, 
Ministrul să continue a tipări ciclul de conferințe popu- 
lare ce trebue să se țină în fiecare an. 

4. Partea distractivă e foarte necesară la cercurile 
culturale și, când e bine alcătuită, servește și ca mijloc 
de instruire și educare. Ea constă, de regulă, din mici 
producțiuni școlărești, proiecțiuni luminoase, etc. Să nu 
se piardă timp — mai ales timpul de clasă — cu pregă- 
tirea acestor producțiuni. 

Cu câteva poezii, cântece, lecturi, jocuri, etc., din cele 
învățate la școală, și la cari, numai la nevoie, se mai 
poate adauge cevă nou, se poate alcătui o produc- 
țiune școlară destul de mulțumiteare, fără osteneală pen- 
tru copii și dascăli. 


ALEXANDRU GHEORGHIU 
Institutor în Piatra-Neamţ. 

CERCURILE CULTURALE 


Una dintre plăcerile Românilor e să vorbească de 
rău despre țara și despre poporul lor. Se zice că asta 
ar fi ceva caracteristic al rassei latine. Se poate. In 
acest caz obârșia noastră romană se dovedeşte çu pri- 
sosință. 

Ori unde se întâlnesc doi oameni, mai ales pentru 
întâia oară, se grăbesc să lase o bună impresie despre 
sine unul altuia, și prind a svârli săgeți asupra regelui, 
asupra oamenilor politici, asupra administrației, asupra 
armatei, asupra poporului. Bine înțeles că Austria, Ser- 
bia, Bulgaria, mai ales Bulgaria, sunt date ca pilde spre 
dovedirea nemerniciei noastre. Gazetele noastre suferă 
influența aceluiaș spirit public: combat cu înverșunare, 
fiecare în felul ei. Cetitorul nepărtinitor şi sceptic crede 
tot, și are bucuria să proorocească putreziciunea noastră 
desăvârșită de sus şi până jos. 

După constatarea aceasta, nu vreau să dovedesc că 
trăim întrun veac de aur. Rănile de cari suferim dor 
prea mult, și nu le putem ascunde cu mătasa cuvin- 
telor. Vreau să spun numai, că nimeni nu ridică glasul 
pentru puținul bine care se face și există în țara noastră. 

«Se știe» că norodul sărmanei Românii trăește în 
bordee. De câte ori se vorbeşte despre această specie 

zoologică, se citează vestitul pasaj al lui La Bruyere. 
Alcoolismul la noi ar fi un flagel înspăimântător. A! 
dar sărăcia, dar lenea, dar nepăsarea!. ... 

Ciudat! Imi cunosc țara destul de bine, cunosc po- 
porul nostru, și nu sunt aşà de îngrozit de viitor. Eu 
nam văzut numai bordee; am văzut sate, și multe, cu 
gospodării frumoase. Într'un trecut, nu depărtat, am cunos- 
cut sate sărace și ignorante, azi le văd bogate, și tine- 
retul tot e luminat. Alcoolismul mă izbește când îl văd în- 
trupat în cei câțiva nenorociți pe cari e firesc să-i 
întâlneşti ori unde; dar mulțimea cea mare a poporului 
muncește cu râvnă și se ridică încet. Din sărăcia, 
din lenea și nepăsarea, despre care se vorbeşte în tre- 
nuri și la cafenele, au eşit în câțiva ani numai obștiile de 
arendări şi cele 100 de milioane din băncile populare. 

In țara aceasta «nu se face nimic». Administraţia 
noastră de sus până jos a suferit sarcasme cu împre- 
jurarea apariției unui hoț la drumul mare. Cu arătarea 
însă a unui dușman înspăimântător, a holerei, nam 
văzut, un rând într'o gazetă, care să constate munca 
pentru curățenie pe care aceeaș administrație o des- 
fășură în satele țerii. Despre școlile noastre de agricul- 
tură și despre pepiniere, se vorbește totdeauna cu un 
zâmbet, de milă ori de dispreț, ca despre lucrurile de cari 
Românul are o vagă idee; și n'am văzut un rând, undeva, 
care să constate că de pildă, în unele sate cu livezi, 
cum e la Rădășeni în Suceava, s'au întemeiat uscătoare 
sistematice de fructe, și că primăvara, echipe de pomi- 
cultori altoesc zeci de mii de pomi, pregătind pentru 
viitor bogăția localității. 

Și Cercurile culturale sunt lucruri despre cari Ro- 
mânii au o vagă idee. Unii au rămas cu credința că în 

aceste sfaturi poporale sau plămădit răscoalele. Alții 
sunt încredințați că se adună trei țărani la școală și 
ascultă pe opt învățători cari le vorbesc mai mult ori 
mai puțin păsăreşte despre Argentina orj Patagonia, 
Curios e faptul că cei mai mulți dintre proprietari nu 
vor să cunoască ce se face la cercurile culturale, — 
şi, în neștiința lor, păstrează-tmpotriva adunărilor acestora 
o atitudine de neîncredere şi dușmănie. 

Sfaturile populare au fost întemeiate în 1903. D-l 
Spiru Haret, atunci ministru, a băgat de seamă că în 
unele județe, ca în Suceva de pildă, învățătorii au în- 
ceput a alcătui cercuri pentru sfat între ei și pentru sfă- 
tuirea poporului. A înțeles deodată folosul ce s'ar puteă 
trage de aici pentru luminarea celor neștiutori și pentru 
împrăştiarea sfaturilor bune. Le-a organizat, le-a făcut 
un program. Astiel făceă ca în aceste adunări să nu 
se vorbească orice. Controlul eră instituit tocmai pentru 
că Ministrul pricepeă că, în vreme, adunările acestea 
puteau degeneră — și folosul lor puteă deveni îndoelnic. 

Imprejurăriie au fost astfel, că tocmai în vremea când, 
din nevoile cele grele și din sfaturile unor învățători 
harnici porniau băncile, se ridicau și cercurile şi pros- 
perau, dând cel mai mare sprijin în opera aceasta eco- 
nomică și socială. Obştiile și băncile în mare parte au 
pornit prin adunările poporale. 

La început, fără îndoeală, activitatea lor eră dibuitoare. 
Se vorbiă în ele și despre istoria trecutului și despre 
faptele prezentului, se vorbiă despre meserii, despre 
industria casnică, dar mai ales învățătorii tineri explorau 
vastul câmp al agriculturii naționale, — și cereau în sfa- 
turile publice țăranilor, să-și cultive pământul după prin- 
cipiile cele mai moderne. Partea aceasta a operei cer- 

curilor a fost puţin folositoare, întâiu pentrucă țăranul 
nu înțelege ca un cărturar să vorbească despre plu- 
găria plugarului, şi-a] doilea pentrucă chestia aceasta 
aduceă o discuţie: lipsa de pământ, discuţie, care aducea 
tăcere bruscă între învățători sau zâmbet de neincre- 
dere între sătenii adunați. 

Idea băncilor, propășirea lor, legătura lor cu obștiile, 
se impuneau dela sine în sfaturile cercurilor. După 1907, 
pe lângă feluritele chestii generale de interes local, în 
adunările sătești, se discutau mai ales chestiile acestea 
economice. In sfârșit, în ele se găsiă răspunsul la în- 
trebarea cea mare neobosită și veșnic reînnoită a țăra- 
nilor: «ce-i cu pământul? navem pă nânt>.— In 1907 
şin anii următorii, ministrul a orânduit şi conferința în 
adunările generale ale învăţătorilor, în care se desvoltă 
şi problema aceasta: «cum trebue pusă chestia pămân- 
tului în şedinţele publice ale cercurilor culturale». 

Când, în satele lipsite, sătenii își dădeau la lumină 
veșnicul lor necaz, învățătorii cei mai destoinici le pu- 
teau dovedi că o bancă bună poate sprijini o obștie. 
Le arătă ca pildă multe sate cari au scăpat de nevoie 
pentru totdeauna prin întovărășire și economie. Se arătă 
că și împroprietărirea mult visată se peate face prin Cas:a 
Rurală. 

Nu mai vorbesc despre celelalte chestii, care se des- 
băteau în adunările acestea: explicarea legilor, deci și 
a dreptului de proprietate; datoriile către stat, către 
şcoală, către biserică. Sfaturile economice, potrivite cu 
locul și cu timpul. Sfaturile higienice, luptă împotriva 
superstițiilor. Combaterea concutbinajului, a alcoolismului, 
etc., ete. 

Și astăzi cercurile culturale așă fel funcționează, încât 

ele sunt totdeauna și un fofolitor. Câte idei nehotă- 
rite și tulburi au risipit, câte îndoeli, câte lucruri rău 
înțelese. 

Numai acei cari au pătruns de multe ori în adu- 
nările sătenilor cu învățătorii, își pot da socoteala de 
folosul cel mare pe care umilii soldaţi ai învățământu- 
lui îl aduc statului, ordinei și legalității în această țară! 

In cutare sat, un sătean are idea că la 64, «Statul» 
a făcut o mare nedreptate: boerilor le-a dat moșii de 
mii de fălci, pe când țăranilor le-a dat petice de câte 
3 şi 4 fălci. 

In altă parte, unul se ridică cu putere și arată că 
dacă el a rămas cu 6 prăjini de pământ, Statul are 
datoria să-i dea pământ. De unde? Dela cel ce are mult. 

Idei de acestea neguroase, neliniștile acestea, ieșiau la 
lumină în cercurile culturale. Orice învățător inteligent 
puteă dovedi actul dela 64, și chiar mărturiile bătrâni- 
lor din adunare; și tot așă putea arătă dreptul de pro- 
prietate celuilalt, poftind pe cel mai chiabur din sat, 
cu 8 ori 10 fălci de pământ, să dea «ceva» celui mai 
sărac . .. — Sunt lucruri simple, fac însă parte din 
lupta ce mare pentru adevăr. 

De aici se vede de ce mare nevoie sunt cercurile 
culturale. Menirea lor e să lumineze minţile, să ușureze 
sufletele de indoeli, să sgudue conștiințele și să le des- 
chidă perspectiva unor zile mai bune. 

Acei dintre Români — foarte muţi — cari vorbesc de 
rău şi despre munca aceasta obscură în cercurile cul- 
turale, nu ştiu că în mii de sate ale țerii, în fi care 
Duminecă, la ceasurile 2, se adună zeci de mii deță- 
rani, ca S'asculte sfaturile cele bune ale celor mai lu- 
minaţi: căci la aceste cercuri vin și preoți, și doctori, și ad- 


www.dacoromanica.ro 


990 


ministratori de plasă. Nu știu că în ceasul acesta solemn, 
se pune la cale o parte din viitorul țerii. Multe din cele ce se 
spun rămân zadarnice, dar rămâne și folos mult. Colo un 
învățător dovedește cu câțiva copii, la tablă, ce avere 
poate stânge un om sărac capitalizând câte 5 bani pe 
zi în banca satului; dincolo, altul arată cum se înte- 
meiază obştea; altul în altă parte convinge pe săteni, 
să se intovărășească pentru arendarea moșiei. Intr'un 
sat se vorbește despre datoriile părinților către copii și 
către școală. Aiurea despre frumusețea și trăinicia căs- 
niciei rodnice. Un dascăl glumeț spune o poveste îm- 
potriva rachiului. Un doctor întrun sat pierdut în munți, 
năvălit de molimă, dă sfaturi de pază și de vindecare. 
Preotul, în sfârşit, vorbeşte poporenilor lui și face fn- 
tâiul pas pentru stabilirea între el și ei a unei legături 
care până azi nu erà... Pretutindeni gândul binelui lu- 
crează, obscur ca și floarea de primăvară, care-și face 
înalt și nebănuit loc în întunerecul frunzelor moarte. 
Munca aceasta fără răsplată, ca și floarea sfioasă, 
vestește înflorirea unei primăveri. Să ne descoperim 
înaintea ei! 
MIHAIL SADOVEANU. 

CONFERINȚELE POPULARE 


I. 


Educația poporului înainte de 1897. 
'Țelul d-lui Haret. 


Educaţia massei poporului, potrivit cerințelor epocei 
în care trăim, face de câteva decenii obiectul celor mai 
serioase îngrijiri ale tutulor oamenilor luminaţi și buni 
patrioți din diversele state ale lumii civilizate. In deo- 
sebi, Miniștrii de instrucțiune consideră aceasta ca cea 
mai însemnată din datoriile lor. 

La noi, cel dintâiu și, până astăzi, singurul Ministru 
de instrucțiune, care sa ocupat de educarea mulțimii în 
adevăratul înțeles al cuvântului, a fost d-l Spiru C. Haret. 

Până la 1897, când a venit d-sa în fruntea școalelor, 
nici vorbă nu erà de întrebuințarea acestui mijloc și în 
țara noastră. Din contră, erau pedepsiți de unii miniștrii 
Invăţătorii, cari pe ici, colea, îndrăzneau să cuvinteze 
poporului. O seamă de lume a avut și are și azi mare 
teamă de luminarea păturii de jos a societății. 

Singurul mijloc de educare a fiilor tutulor claselor so- 
ciale eră școala cu cele trei grade ale ei: primară, se- 
cundară și superioară (cu puținele lor bifurcări profe- 
sionale). 

Dela acest învățământ, e drept, în mod formal, nimeni 
nu erà și nu e exclus. De fapt, însă, educația completă 

nu și-o puteau face decât fiii celor cu dare de mână. 
Imensul număr de copii ai sărăcimii, și în deosebi mai 
toți fiii de țărani, rămâneau și rămân și azi, până la 
o generală și stabilă întrebuințare a conferințelor popu- 
lare, numai cu restrânsele și fugitivele cunoștințe ale 
școalei elementare, pentrucă părinții acestora n'au pu- 
tința și mijloacele necesare a-i da să învețe mai departe 
în școalele secundare şi superioare; iar mediul și familia, 
care ar puteă fi utilizate ca auxiliare ale școalei, tot pe 
cei dintâiu îi favorizează, pe când pe ceștialalți mai mult 
îi rătăcesc de pe căile bune, pe cari i-au îndrumat învă- 
țătorii, și distrug și ce bruma influență moralizatoare au 
exercitat aceştia asupră-le, cât i-au avut sub imperiul 
educațiunii lor copilăreşti 

Afară de acestea, nici așă incomplet nu se putea 
aduce decât cel mult un sfert din numărul copiilor cu 
etatea de școală, pentrucă: . 

a) Lipsiau */,, din numărul trebuitor al salelor de 
clasă, mai ales la țară. 

b) Nu erà personal didactic suficient. 

c) Nimeni, până la venirea d-lui Haret ca ministru, 
nu se gândise la găsirea mijloacelor trebuitoare, ca să 
înlesnească și celor absolut săraci și prea depărtați de 
școală putinţa de a frecuentă și ei cursurile învăţăm. primar ; 

d) Lipsa aparatelor didactice și a terenurilor trebui- 
toare școalelor făceă ca lecțiunile să nu fie destul de 
atrăgătoare şi nici pe deplin convingătoare că corespund 
nevoilor zilei pentru copiii necărturarilor. De aceea, mulți 
din părinți nici că voiau să audă de școală (1). 


(1) D-l Haret a înlăturat, pe cât i-a stat în putință, toate aceste 
piedici. 

Dar, în fine, chiar dacă ar fi cu putință să urmeze 
și să termine școala primară toți copiii cu etatea dela 
7—13 ani, nu se puteă pretinde că, până la această 
vârstă, poate căpătă copilul o educație atât de solidă, 
încât să poată rezistă, mai ales în etatea tinereții, la 
atâtea și atâtea ispite și viții, cari îl solicită cu lăcomie. 
Cine nu știe că în scurtul timp, cât sunt în școala pri- 
mară, abiă dacă se pot comunică copiilor în etatea lor 
fragedă ceva începuturi de obișnuințe și aspirațiuni pentru 
bine? Fundamentul moralității se clădește pe acțiune, 
prin luptă, și noi să părăsim educațiunea fiilor mulțimii 
tocmai în timpul, când ei intră în acțiune, în lupta grea 
a vieții? E bine aceasta? Cari părinți cu avere fac 
așă? Cum? Fiii celor cu dare de mână să-și continue 
educația până la completare şi de completarea eda- 
cațiunii imensului număr de copii ai celor din pătura 
de jos a societăţii să nu ne îngrijim? Să-i lăsăm pe 
aceștia să devină pradă răilor străzii, pentru a-i încărcâ 
cu toate viţiile lor? 

O asemenea, organizație educativă e cum nu se poate 
mai nedreaptă pentru massa poporului și în acelaș timp 
foarte periculoasă pentru viitorul țerii. De aceea, foarte 
bine a făcut d-l Haret de a pus în serviciul acestei cauze 
naționale toată puterea sa de muncă inteligentă și toată 
priceperea sa, transformând problema atât de simplă de 
până aci a învățământului în problemă de educație na- 
țională. Cu aceasta, d-sa a dovedit, cât de mare interes 
poarță—și se cuvine să purtăm cu toții — pentru edu- 
carea tuturor stratelor profunde ale societății, ale ace- 
lora cari sunt mai în nevoi, cari suferă mai mult, pe 
cari îi apasă mai greu asprele trebuințe ale vieții, și cu 
cari la olaltă suntem siliți să facem casă și cauză co- 

63 

mună, luptând împreună, pentru a asigură scumpei noastre 
patrii un viitor cât mai bun. 

Cât pentru soluția ce a trebuit să dea acestei gin- 
gașe probleme, de sigur că d-sa n'a întâmpinat dificul- 
tate, pentrucă formula o poate găsi fiecare în partea 
lăuntrică a lui, când inima-i e stăpânită de o adevărată 
iubire de neam. Și această nobilă iubire — știut e — o 
au toți aceia care au credință în știință și în libertate, 
cum şi În armonia acestora. Și, cine poate contestă 
d-lui Haret aceste frumoase însușiri? Domniei-sale deci 
nu i-a trebuit decât o hotărire fermă de a face să se 
înceapă şi în țara noastră această acțiune binefăcătoare, 
în specie, pentru massa poporului, și de un incalculabil 
folos pentru toate clasele sociale. 

Greutate a întâmpinat, când a fost vorba de orga- 
nizarea lucrului, pentrucă, în afară de apostolii școalei, 
pe cari îi puteă transformă și în apostoli ai luminării 
masselor, cum i-a şi transformat, m'aveă alte elemente, 
pe cari să se reazăme. Din contră, a avut să lupte, și 
vor mai aveă încă cei cari vor continuă opera sa, cu 
răutatea desfășurată — spre înjosirea lor — de aceia cari 
se mai opun și azi la realizarea mărețului ideal urmărit 
prin asemenea opere de omenirea întreagă, ideal pe care 
de mai bine de un veac ni-l comunică vântul demo- 
craţiei și pe care Didon l-a formulat în aceste cuvinte: 

«Forța evolutivă și cea progresivă ne stimulează şi 
ne sileşte să împingem, prin educație, omenirea tot 
catre un ideal nou, către un ideal mai bun si mai 
mareț decât acela ce l-au avut Strămoșii noștri, ori 
cât de sublim ar fi fost el. Acest ideal variază îm- 
Preună cu problema educatiei după cerințele epocei în 
care trăește omenirea. Și, epoca, în care trăim, fiind 


www.dacoromanica.ro 


995 


o epocă democratică si prin urmare de sfântă liber- 
tate și de perfectă justitie, nu mai merge cu educarea 
unora şi needucarea altora, pentrucă ori unde ar fi 
cinevă născut, în stratele de sus ca și în cele de Jos 
ale Societăți, în bogăție ca și în Saracie, oricare ar 
fi poziția lui socială, toți să fim egali ca cetateni. 
E în zadar astăzi orice plângere contra acestui 
drept universal al omenirii. Cine nu-i mulțumit cu 
haina democratică, în care Sau îmbracat popoarele, 
cată să se gândească că e cu neputintă a se mai re- 
veni la starea de ieri, căci stareade ieri aparține tre. 
cultului si trecutul trebue lăsat să se odihnească în 
mormântul inui de veci. Intreaga noastră gândire și 
actiune trebue îndreptată asupra viitorului, pentrucă 
el e brazda, în care are să încolfească sămânţa ce 
va cădeă din mâinile, sau mai just, din inima şi 
mintea educatorilor de azi. Și viitorul acesta e un 
câmp virgin şi necultivat, care poate deveni pe atât 
de fecund, pe cât de mari vor fi si sforțările inte- 
hgentei, voinței şi virtuților noastre, dascăli ai po- 
forului.» 

Cu curajul omului convins de binele ce-l face, d-l 
Haret a înlăturat și greutatea aceasta și astfel și-a în- 
ceput acțiunea pe o altă cale decât aceea de cum a 
fost cu putință să se înceapă în Anglia, Danemarca, 
Franţa, Belgia ...... Acolo acțiunea educării masselor 
s'a început de oamenii neoficiali, dar îndestul de patrioți 
și luminaţi; la noi de însuș Ministerul Instrucțiunii numai 
cu ajutorul dăscălimei. 

In acest chip, ia ființă și la noi noua instituție cul- 
turală a poporului: „Conferințele populare», în anul 
1897, luna Noemvrie. Ca dreptar în această grea tn- 

cercare de a ogorî în cel mai înțelenit și' vast câmp de 
activitate culturală, pentru a-l face atât de roditor, pe 
cât de mare, e și idealul urmărit prin această acțiune 
extrașcolară; d-sa a dat revizorilor școlari sfatul ca să. 
înceapă ei mai întâiu, cu ajutorul numai al celor mai de 
seamă dascăli și să lucreze în așă fel, încât treptat, 
treptat, să se ajungă la rezultatul, ca fiecare cetățean, 
tânăr şi bătrân, sărac și bogat, cărturar ori necărturar, 
să aibă de aci înainte, pe cât va fi posibil, deviza 
aceasta în lupta grea a vieții: „Tot tnsul e dator să 
lupte din răsputeri, ca să poată duce o vieaţă câf 
mai multumită, întrebuințând ca mijloc munca, că- 
Patându-și ca ajutor şhința și având ca Scop suprem 
marirea Patriei.“ 


I. 


Organizarea conferințelor populare ca mijloc 
pentru completarea educațiunii masselor. 
Rezultatele obținute. 


Organizarea acestei noi instituții culturale pentru po- 
por a făcut-o d-l Haret cu aceeaș pricepere și pru- 
dență și cu aceleași garanții de eficacitatea și trăinicia. 
lucrului, cu care se vede că a lucrat în toate actele sale. 
Spre acest finit a dat tuturor sfatul, ca aceste confe- 
rințë să aibă absolut caracterul familiar; dascălii să fra- 
ternizeze cu poporul, să-i vorbească în graiul lui și să 
atingă pe nesimţite acele chestiuni, din cari el să poată 
simți cât de mari foloase îi aduc asemenea întruniri 
educative, ca: Relele ce aduc omului diferite vitit 
(beţia, furtul, concubinajul, etc.) și cum poate scăpă 

de ele; Scăparea de boale prin mijlocul curateniei în 
casă, în curte, la corp etc.; Creșterea vitelor; Foloa- 
sele lucrării pământului după povetele științei; Re- 
introducerea stupăritului; Cultivarea nului, a cå- 
nepet si a viermilor de mătase; Imbrătişarea meşte- 
șugurilor în legătură cu vieafa agricolă; Infiintarea 
grădinilor de zarzavaturi; Datoriile omului pentru 
a-și face fericirea lui, a familiei si a Patriei; So- 
hdaritatea socială; Datoriile către țară si Tron ; 
Cunoaşterea acelora cari au lucrat mai mult pentru 
binele neamului şi cultul ce li-l datorăm; Respectul 
pentru legi şi cele Sfinte; Imputernicirea celor ne- 
votași prin îutovărășire la muncă şi comert; Foloa- 
sele omului harnic, cinstit şi luminat etc., etc. 
Rezultatele obținute în acest an și cel următor sunt 
cum nu se paote mai îmbucurătoare: Se înființează o mul- 
țime de cantine școlare, cu ajutorul cărora anul școlar 
1898—99 se închee în multe comune cu un număr 
îndoit și chiar întreit de populaţie școlară; se începe 
înființarea grădinilor de zarzavaturi; se construesc nulte 
localuri de școale, la cari contribuesc acum și proprie- 
tarii şi sătenii, se proiectează înființarea băncilor po- 
pulare ; se înființează coruri bisericești și prin unele 
orașe se înființează Atenee populare, unde vin de vor- 
besc mulțimii bărbaţi luminaţi ca: C. Dissescu, V. Ur- 
șianu, Marin Dimitrescu, Străjanu, Dr. C. Constantinescu, 
regretații V. A. Urechiă, Gr. Tocilescu și alții, etc. 
In 1900, văzându-se efectele bune ce au produs a- 
ceste conferințe, Inspectorul general de sub d-l Haret, 
care a continuat și sub urmașii d-sale (1), a găsit că e 


(1) Dela Aprilie 1899 Fevruarie, 1901,5au fost alți Ministri. Inspector 
eră d-l C. Meissner. 

bine să se țină asemenea folositoare conferinţe și în 
comunele, unde nu sau putut țineă, întru cât nu toți in- 
vățătorii erau în stare să facă aceasta. Și așă sa dis- 
pus, ca conferințele să se facă pe cercuri: 8—10 școale 
să formeze un cerc cultural și învățătorii să meargă 
rând pe rând (Dumineca) dela o comună la alta (a cer- 
cului), având câte unul din ei o anumită conferință pre- 
gătită, pe care o va ţineă înaintea poporului, după ce 
va fi văzută și aprobată de revizorul școlar. 

In fiecare adunare a membrilor cercului, s'a regulat 
a se țineă două feluri de conferințe: una intimă, cu ca- 
racter didactic, numai între membrii cercului, şi alta pu- 
blică, cu caracter științific și popular. 

In 1901, revenind d-l.Haret la Ministerul Instrucțiunii, 
a mănținut această dispozițiune ; însă a îmmulțit numărul 
cercurilor, ca să nu fie siliți dascălii să facă prea mari 
distanțe. lar pentru orientarea d-lor învățători asupra 
modului cum e mai bine să se facă aceste conferinţe, 
a numit prin Cassa şcoalelor câțivă maestri conferențiari, 
pe cari i-a luat dintre cei mai bine reputați ca scriitori 
populari, ca: Sadoveanu, Coșbuc, Duţescu, Vlahuţă, Iosif, 
etc. Osebit de aceasta, a adaos și măsurile acestea: 

a) Inainte de începerea şedinţelor, membrii cercului, 
împreună cu autoritățile locale și cu sătenii, să meargă 
la sfânta biserică locală, ca să asiste la serviciul divin; 
elevii școalei respective să cânte la leturghie în cor. 

b) După terminarea conferinței populare, să se procure 
sătenilor timp de o oră distracțiuni ca acestea de către 
elevii școalei, pregătiți anume pentru ziua aceea: cân- 
tece naționale, jocuri, gimnastice, recitări de poezi fru- 
moase, reprezentații teatrale alese din repertoriul școlar, 

și să se formeze, pe cât va fi posibil, și coruri populare 
cu flăcăii și fetele satelor, dacă învățătorul e bine pri- 
ceput la muzică. Pe unde se poate, să se facă și pro- 
iecțiuni luminoase, utilizându-se cele mai frumoase ta- 
blouri ale şcoulei și cu osebire vederi plăcute din țară. 

Rezultatele din anii școlari 1901—1905 sunt de ne- 
închipuit; parcă sunt date pe seama poveștilor și totuș 
sunt perfect adevărate: țărănimea îndrăgește școala, așă 
încât Ministerul e silit să alerge la orariu pe jumătăţi 
de zile, ca să poată instrui pe toți câţi cer să se în- 
scrie în școalele rurale, cu toate că se sporise enorm 
şi numărul învăţătorilor și al sălilor de clasă (peste în- 
doit); mii de săli de clasă se fac cu ajutorul sătenilor 
şi al tuturor oamenilor iubitori de propășirea neamului; 
se înființează școale elementare de agricultură și de me- 
serii, la cari contribue în bună parte banul public (1); 
se începe cultivarea și întrebuințarea cartofului pe la sate 
în urma întinsei propagande ce s'a făcut prin conferințele 
populare asupra foloaselor lui; grădinile școlare și cele 
de zarzavaturi se îmmulțesc foarte mult; mulți săteni 
încep cultura rațională a pământului; cultivarea albinelor 
și a viermilor de mătase se face pe o scară întinsă; 
adulții se conving şi ei de foloasele școalei și se duc 
să înveţe carte la cursurile de seară ale învăţătorilor; 
se înființează peste 1.000 de bănci populare cu capital 
de peste 20 de milioane, numai bani curat țărănești; 
se concepe idea formării de obștii, ba încă pe alocurea 
se şi iau moșii în arendă de sătenii asociaţi, etc., etc. 

Intre anii 1905—1907, numai pe ici, colea se mai 
practică acest fel de educație poporană, căci în fruntea 


(1) In Vâlcea s'au înființat în 1902 patru şcoale de acestea numai cu 
ajutorul public. 

şcoalelor e un alt Ministru, căruia îi lipsește dragostea 
de luminarea mulțimii, ca să nu zicem mai mult(1). 

La 1907, venind iarăș d-l Haret la Ministerul Instruc- 
ţiunii, conferințele populare reîncep; ba încă învățătorii 
și preoții, în cari sătenii se deprinsese să vază pe ade- 
vărații lor mântuitori, sunt întrebuințați ca potolitori ai 
răscoalelor în toati comunele, unde sa simțit nevoie, 
și în cele mai multe locuri, lor li se datorește liniștea 
și cumințenia țăranilor. 

Acum d-sa prevede organizarea conferințelor populare 
chiar în regulamentul școlar (Art. 205—206); apoi, în 
unire cu Prea Sfințiții Mitropoliți și Episcopi, cheamă 
la acest fel de activitate patriotică și pe preoți, mă- 
rind astfel numărul membrilor cercurilor culturale şi 
asigurându-le o reușită și mai bine simțită. 

Dela 1908 încoace, de când ținerea conferințelor po- 
pulare sa reglementat și sa pus obligație inspectorilor 
şcolari a se ocupa ei înșiși de fixarea subiectelor şi 
mai ales de când Prea Sfințiţii lerarhi (1909) au primit 
rugăciunea d-lui Haret de a fixă și Prea Sfințiile lor su- 
biectele conferințelor ce vor ţineă și preoții de a lucră 
mână în mână cu inspectorii școlari, convocând în acest 
scop în consfăituiri anuale pe protoierei și pe re- 
vizori școlari, de atunci—zic, zilele în cari se țin con- 
ferințele prin comune au ajuns să fie considerate de 
săteni ca adevărate sărbători înălțătoare pentru ei: sute 
de țărani vin să asculte sfaturile învăţătorilor și ale 
preoților, rugând pe Duinnezeu, în biserică, cu genuchii 
plecați și cu lacrimi de bucurie în ochi, să dăruească 


(1) D-1 Mihail Vlădescu. 


www.dacoromanica.ro 


1001 


tot binele aceluia, care sa gândit să-i lumineze și să-i 
scoață și pe ei din nevoi. 

Incă o măsură bună, pe care a luat-o d4 Haret 
pentru asigurarea succeselor conferințelor populare şi 
în comunele, unde se duc, dascălii tineri, cărora le lip- 
seşte deci experiența socială, e aceea că a prevăzut 
în programa școalelor normale de învățători deprinderea 
viitorilor dascăli cu ținerea de asemenea conferințe. Ba 
încă, prin modificarea art. 122, alin. II, din regulament 
a decis ca, între probele examenului de capacitate al 
normaliștilor, să fie și o disertaţie asupra unui subiect 
din acelea, cari se tratează la cercurile culturale. Pre- 
gătiți încă din şcoala normală, ei vor putea începe chiar 
din primii ani și cu acest gen de activitate. 

Fără această pregătire, dascălii abiă intrați în învăță- 
mânt, ar lucră asupra oamenilor în acelaș chip, cum 
lucrează și cu copiii, şi astfel, pe lângă că n'ar reuși 
de loc în atingerea scopului educativ, apoi ar plictisi și 
desgustă auditoriul, ori cât de bogate în conoştințe le-ar 
fi conferințele lor. 

Ca completare a măreței opere întreprinse de d-l 
Haret, d-sa a făcut din acest punct de vedere și ceeace 
trebuiă pentru desăvârșirea educaţiei tineretului popo» 
ran din orașe: Împreună cu d-nii Dr. Cantacuzino, Dr. 
Istrate, și alți distinși profesori universitari și secundari, 
a pus bazele primei Universităţi populare în București. 

Rezultatele activității extrașcolare din anii 1907—911 
își poate închipui fiecare unde au putut ajunge, dacă 
în ceilalți ani lucrurile au mers până la admiraţiune: 
Numărul sălilor de clasă apropie cifra de 4.000; nu- 
mărul dascălilor sporeşte încă cu mai bine de 1.000; 
populația școlară atinge la frecvenţă cifra de 81—88 

şi la înscriere 128 pentru un dascăl (datele din Oltenia); 
numărul celor cari frecventează școalele de adulți numai 
în Oltenia se ridică la 11.000 în 1908 — 1909 și la 
14.000 în 1909—1910; toți elevii săteni din cursul s4- 
perior au câte o mică grădiniță de zarzavaturi, pomi 
şi flori pe lângă casa părintească; şcoalele elementare 
de agricultură și de meserii înființate pe la țară nu 
mai pot cuprinde mulțimea de copii ce vor să se dedeă 
la agricultură și meserii; în multe comune se înființează 
cooperativele trebuitoare sătenilor și tot felul de aso- 
ciații; băncile populare se immulțesc așă că-și ridică 
capitalul dela 20 la 60 milioane lei, etc., etc. 
Nu-s oare acestea adevărate minuni? 


III. 
Concluzie. 


Ca încheiere, nu pot decât să urez ca și acei cari 
până aci au criticat, în loc de a ajută noua instituție 
de educație ce a înființat-o d-l Haret, să recunoască 
în definitiv, că au făcut toate criticile lor în absolută 
necunoștință de binele ce e menită să aducă ţerii şi de 
ceeace se petrece în alte părți ale lumii civilizate. Mai 
mult, împreună cu noi și cu țara întreagă, să mulțu- 
mească aceluia, care a prevăzut la timp această tre- 
buință și n'a lăsat să se realizeze — pentru nenorocirea 
terii — ceeace prevede Eliot într'o scriere a sa asupra 
datoriei ce avem de a ne interesă cu toții de educarea 
masselor: 

„Sa nu Jacem— zice el—ca ciobanul care doarme 
și el când îi dorm oifele și se deşteaptă tocmai când 
lupul roade din prada sa. Să ne ocupăm din vreme 

de educația poporului, caci va veni o zi când somnul 
lui, pe care se reazămă unu, să nu ne facă a auzi 
în jurul nostru ronțaituri mai teribile ca ale lupului. 
Să procurăm din vreme poporului, care traește în 
întuneric şi mizerie, lampa care-i trebue pentru lu- 
minarea conștiinței lui și să-l facem sa guste și el 
din plăcerile vieții, scotându-l fără voia lui din în- 
tunericul si din mizeria în care zace. Aceasta însa 
So facem până ce nu se deşteaptă asà incult si cu 
sufletul amărit, cum e acum, căci nu de geaba a zís 
Rousseau, că omul fără cultură e cu mult mai 
periculos decât fiarele salbatice“. 


D. CONSTANTINESCU. 


Fost inspector şcolar al înv. primar, 

ALBINA NEAMULUI 


Precum albina, această nobilă și delicată insectă, mun- 
cește neintrerupt și în cea mai desăvârșită ordine și ne- 
contenit progresează umplându-și căsuţa cu frumoși fa- 
guri de ceară și cu mierea cea dulce; precum albina 
străbate dealuri, văi și câmpii întinse, presărate cu flori, 
apoi cu o măestrie nemai pomenită și cu o răbdare 
uimitoare adună și soarbe din fiecare floare materialul 
care îi trebue să-și desăvârșească opera la care s'a de- 
dat; precum albina nu lasă necercetată nici cea mai 
mică floricică și din toate suge nectarul ce-i trebue, 
devenind pentru noi cel mai bun model de activitate, 
de ordine şi de muncă spornică și folositoare; tot așă 
putem zice și despre omul, care întreaga sa vieață și-a 
consacrat-o binelui public și propășirii neamului său, 
pentru care nu cruță nici timp, nici muncă, nici obo- 
seală. Unui astfel de om, care nu se uită la piedicile 
ce-i sunt în cale și cu o voință și stăruință izvorită din 
dorul sfânt, ce-l are în inimă, întrebuințează toate mij- 
loacele putincioase, face apel la toate forțele, la toate 
inteligențele ce-l înconjoară, ca să realizeze binele, — 
unui asttel de om cu drept cuvânt i se poate zice că 
este ca o albină. 

Dacă și ne gândim la marea operă de regenerare și 


www.dacoromanica.ro 


1005 


propășire a poporului românesc și mai ales a poporului 
rural, pe care a întreprins-o și în mare parte a reușit 
a o realizà d-l Spirù Haret în timpul vieţii sale, și mai 
ales cât a fost ca Ministru al Cultelor și Instrucțiunii; 
dacă ne gândim la felul, cum Domnia Sa a știut să puie 
în lucrare marea sa operă, primind orice idee — dacă 
eră bună — ori dela cine ar fi venit ea; dacă ne amintim 
cum domnia sa a cules toate părerile, până și dela 
cel mai umil locuitor al acestei țeri, și nu a stat la în- 
doeală și nici nu a făcut caz de înălțimea situațiunii 
sale sociale,icând eră vorba de binele obştesc, apoi cu 
drept cuvânt putem numi, din punctul de vedere al 
propășirii naționale pe terenul cultural, național, indu- 
strial și economie, pe d-l Spiru Haret Albina neamului 
românesc. 

Ca o albină harnică, d-l Spiru Haret a adunat din 
toate părțile tot ce a găsit că e bun și de folos. A în- 
trebuințat toate mijloacele ce i-au putut sta la îndemână, 
pentru ca să facă ca poporul rural să înainteze și să-și 
îmbunătățească și îndulcească vieața. 

Intre multele mijloace, pe cari le-a experimentat și pus 
în practică, este și cultura gândacilo: de mătase. 

Fiind adânc convins, că această cultură poate fi de 
mare folos poporului, a lucrat pentru răspândirea ei şi 
lucrul său a fost încoronat de cele mai frumoase re- 
zultate. 

Cum a lucrat d-l Spiru Haret, ca să aibă rezultate 
şi trainice și folositoare? 

Maiestatea Sa Regina Elisabeta a României, adânc 
atinsă şi mâhnită de suferințele populațiunii rurale din 
cauza foametei din anul 1903—1904, luând parte îm- 
preună cu Maiestatea Sa Regele la durerea poporului 

și voind din adâncul sufletului să micșoreze pe cât po- 
sibil aceste suferințe, și-a zis: Să căutăm un mijloc 
nou, ca flugarul român să dobândească parale, cu 
cari sa-si usureze nevoile și să-și îmbunătă jească 
vieața. 

Și mijlocul, care s'a găsit a fi cel mai bun, a fost cul- 
tura gândacilor de mătase de către populațiunea rurală, 
și țesăturile de mătase cari altădată făceau bogăția 
acestei țeri. 

În acest scop s'a înființat, cu începerea anului 1905 
societatea « Țesătoarea». 

Intre primii lucrători și organizatori ai acestei socie- 
tăți a avut onoarea să fie prenumărat și subscrisul, 
care, în decurs de trei ani, a condus partea tehnică și 
instructivă a societății « Țesătoarea», urmărind scopul, ca 
să se formeze cât mai mulți oameni speciali, cari, la 
rândul lor, să răspândească în popor cultura rațională 
a gândacilor de mătase. 

In acest scop am făcut creșteri model cu peste 80 
de preoți rurali, cu elevii seminariști și normaliști din 
București. Am ținut conferințe preoților din judeţele Dol), 
Mehedinţi, Teleorman, Brăila, Covurluiu și Tulcea. 

Cevă mai târziu însă sa întâmplat să se suprime din 
programul societății tocmai ceeace eră mai important: 
partea tehnică și formarea de oameni speciali și s'a re- 
venit la vechiul făgaș de a se distribui sămânță la ță- 
rani, şi aceștia, cum vor puteă, să crească gândaci și să 
vânză gogoșile, cari le vor dobândi în mod întâmplător, 

In felul acesta de a lucră, nu se mai ajungeă la ma- 
rele și frumosul ideal urmărit de Maiestatea Sa Regina. 

Dar eră un ochiu privighetor, care observă și vedeă 

tot, eră albina neamului, care știă că numai prin lu- 
mină poporul scapă de multele nevoi ce-l apasă. 

Cum văzu că societatea «Țesătoarea» părăsește partea 
instructivă, își luă domnia sa sarcina ca să pregătească 
elemente, cari să răspândească prin sate cuitura rațio- 
nală a gândacilor de mătase. 

In primăvara anului 1908, d-l Spiru Haret a creat 
la Cassa $Școalelor un serviciu aparte pentru serici- 
cultură, pus sub conducerea mea. Puindu-mi-se la în- 
demână mijloacele necesare, am făcut creșteri model 
de gândaci de mătase cu elevii din ultima clasă a se- 
minarii!or din București.și lași, a școalelor normale de 
Invățători și Invățătoare din București, precum și cu ele- 
vele din ultimul an al școalelor profesionale de fete din 
22 orașe ale țerii. Cu modul acesta în anul 1908 au 
părăsit băncile școalelor peste 1.000 de absolvenţi și 
absolvente, cunoscători ai culturii gândacilor de mă- 
tase şi ai mijloacelor prin cari gogoșile pot deveni co- 
merciabile. 

Tot astfel s'a procedat și în anii 1909 și 1910. 

Aceasta în ceeace privește formarea de elemente 
nouă, cari, mergând în mijlocul poporului, să ducă cu ei 
şi aceste cunoștințe. Nu s'au neglijat însă nici aceia cari 
muncesc demult în mijlocul poporului, și de aceea am 
ținut conferințe practice, am distribuit sămânță preo- 
ților și învăţătorilor din județele Ilfov, Vlașca, Prahova, 
Dâmboviţa, Putna. 

Am mers în mai multe centre ale județului Ilfov, 
Vlașca și Prahova, și acolo am adunat femeile din îm- 
prejurimi, le-am îndrumat spre o creștere mai sistema- 
tică, le-am dat sămânță și rezultatele au fost din cele 
mai îmbucurătoare. Am ajuns să avem comune cari 

au vândut gogoşi pentru suma de 6—10 mii de lei 
pe vară. 

Aceste frumoase rezultate bănești, marele număr de 
cunoscători noi ai culturii gândacilor de mătase, au făcut 
ca în fiecare primăvară să fie atâtea cereri de sămânță 
de gândaci, încât nici Ministerul Instrucţiei și al Dome- 
niilor și nici Ţesătoarea nu pot să satisfacă toate cere- 
rile preoților și învăţătorilor, cereri pe cari le fac atât 
în numele lor, cât și al locuitorilor din comunele lor 
respective. 

Immulțindu-se numărul cunoscătorilor acestei culturi, 
pătrunzând în pătura poporului sfaturi practice și folo- 
sitoare, obținând cultivatorii rezultate bune cu creşterile 
lor, sa creat un puternic avânt pentru cultura gânda- 
cilor de mătase, pentru țesăturile de mătase și pentru 
vinderea gogoșilor pe bani. Cei cari au contribuit la 
ajungerea acestui rezultat se pot bucură că au reușit 
să dea poporului un mijloc nou de câștig. Și unul din 
acei bărbaţi este fără indoeală și d-l Spiru Haret. 

Și ca să se vază cât folos aduce unei familii, dacă. 
creşte gândaci de mătase, voiu arătă câtevă date: 

Dacă o femee crește 5 grame de sămânță, obține 
între 10—14 kg. gogoși, cari, vândut ea 2,50—3 lei 
kg., îi produc între 15—30 lei. 

Dacă însă trage borangicul depe gogoși dela 10—12 kg. 
obține 1 kg. de borangic, care, vândut, îi produce 
40—60 lei. 

lar,. dacă femeia e harnică și transformă cu răsboiul 
de țesut borangicul în pânză de borangic și o vinde, 
obține cel puțin 100 lei. Din aceste cifre se vede lä- 
murit, că cu cât o femee muncește mai mult, cu atât 
și câștigă mai mult. 

Ceva însă și mai mult, creşterea gândacilor se face foarte 
ușor, întrun timp iarăș foarte scurt, 6 săptămâni și în 
timpul primăverii, când țăranii nu sunt ocupați cu munca 
câmpului; iar îngrijirea lor se poate face și de copii ca 
și de bătrâni. 

lată cum albina nearnului nostru și-a cunoscut și și-a 
îndeplinit foarte bine rolul de culegător a tot ce este 
bun și folositor pentru popor. 

Fie, ca munca, priceperea și dragostea domnului 
Spiru Haret pentru tot ce a fost spre folosul neamului 
să găsească mulți imitatori, iar domnia sa să se bu- 
cure și să se înveselească de frumoasele roade ale 
muncii sale neobosite, precum albina se bucură când 
își vede stupul plin cu miere; iar generațiunile viitoare 
să iea pildă de muncă dezinteresată, de dragoste de 
neam și de un nețărmurit patriotism. 


Preotul Iconom C. IONESCU. 


Profesor secundar în București. 

HARET ŞI TEATRUL NAŢIONAL 


Sunt oameni cari nu se prăpădesc prea mult după 
teatru. Au şi ei dreptățile lor. Teatrul este un gen li- 
terar cu însușirile lui netăgăduite, un gen care—pentru 
multe cuvinte—va fi totdeauna la modă, ursit, din pri- 
cina aceasta, să facă veșnic progrese; un gen binefă- 
cător, dacă vreți, şi pentru autor și pentru public, căci 
silește pe cei dintâi să-și îndrepte privirile în altă parte 
decât în spre persoana lor şi pe public să întregească 
cu mintea tot ce nu i se poate spune deadreptul în 
formă dialogală și în răstimpul de câteva ore al spec- 
tacolului. . . Intrun cuvânt, nu dela mine vă puteți așteptă 
să auziți osânda celui mai social, celui mai educativ 
dintre genurile literare, aceluia care sa declarat, mai 
ales la noi în țară, dușmanul cel mai neimpăcat al jo- 
cului de cărți, genul cel mai complet, căci în el mai toate 
puterile sufleteşti ale omului își găsesc întrebuințare, — 
artă muzicală și artă plastică totdeodată, plăsmuire mi- 
nunată a minții, în care şi-au dovedit puterile Shakes- 
peare, Moliere, Ibsen... 

Dar sunt oameni cărora nu le place teatrul. Ei zic: 

«Teatrul e o distracție nocturnă și nouă ne place să ne 
culcăm de vreme. Dacă, cel puțin, am fi în Germania, 
cortina s'ar ridică la 6:/,, la 7 şi neam puteă împrăștiă 

pe la 10. La 11 am fi în pat. Nici sănătatea, nici tre- 
burile noastre n'ar pătimi. Cine pierde seara, pierde și di- 
mineața. Noi Românii luăm masa la 71/, trecute. Ina- 
inte de 8!:/, nu putem plecă de acasă și încă trebue să 
ne grăbim, să înghițim repede, să ne îmbrăcăm și mai 
repede, să fugim sau să luăm o trăsură... Și încă 
nu izbutim niciodată să ajungem la vreme. Supărăm 
pe alții, ori alţii ne supără. De aceea ne e mai folo- 
sitor şi mai drag să ne îndreptăm spre altfel de pe- 
treceri ale minții. Un volum de versuri sau de povești 
ne ține mai mult de urit și ne ostenește mai puțin. 
Il citim întinși, tolăniţi, desbrăcați, îl începem când 
vrem, îl întrerupem când vrem, îl mai luăm și deacapul... 
In sfârșit se mlădiează după nevoile, după firea, după 
caprițiile noastre, pe când Teatrul cere să ne mlădiem 
noi după dânsul... Teatrul e bun din când în când 
şi mai ales pentru cei... fără copii și fără treburi»... 
Primum vivere. 


Alţii sau aceiași adaug: 

<... Și nu mai dăm nici leul la trăsură. Cum «leul»? 
Leul la dus, leul la întors, leul la vestiar, jumătatea 
de leu, bacșișul vânzătorului de programe... și de 
multe ori câţiva lei la ieșire, la cofetăria sau la beră- 
ria cea mai apropiată. Și uitam tocmai... biletul... 
biletele, mă rog... suntem trei, suntem patru... nu 
ne putem duce toată lumea la galerie... suntem cu- 
noscuți, ocupăm o situaţie în societate, nu ne putem 
duce nici la stalul al treilea,... nici la al doilea... 
suntem o nație îingâmfată, deșeartă... știm bine că trebuesc 
îndreptate lucrurile, că au să se îndrepte, dar nu ne veți 
cere să le îndreptăm noi într'o singură seară... Astă 

seară, își vor șopti încet, mâine ne vor arătă cu de- 
getul, se vor obișnui să ne spună: «calu» !.. Vasă zică, 
să socotim: Un leu și cu un leu fac doi, și cu vreo 
doi fac patru, și cu biletele cincisprezece sau douăzeci... 
Știți dv. că pe noi bieţii funcționari, sau bieţii profesori, 
sau și mai bieţii militari, o seară de teatru ne costă în- 
treținerea noastră pe mai multe zile?.. Ce ne-am face 
noi, dacă n'am cunoaşte personal pe cutare funcționar 
al Teatrului ori pe cutare artist?.. Trăească biletul de 
favoare!.. El aduce cea mai multă lume la Teatru 
și... cele mai multe aplauze artiștilor...— Romanul ori 
volumul de versuri costă trei lei Și cincizeci, cel mult . . - 
ba îl putem cumpără într'o ediție populară — cine ne 
vede? — și îl avem pentru mai multe seri, ni-l putem 
trece unii altora... Și nu plătim nici transport, nici 
vestiar, nici sănătate. 

« Teatrul este o instituție pentru cei voinici, pentru 
cei singuri pe lume, pentru cei cu dare de mână; mare 
deosebire între el şi școala propriu zisă, cu care îi place 
să se confunde: e școala unei elite... 


— «A cui»? întrebă batjocoritor o a treia categorie. 
A unei elite? Romanul, mă rog, și nuvela, și colecția 
de poezii sunt genurile literare ale adevăratei «elite», 
căci, în singurătatea lecturii cu mintea mea, pot stră- 
bate deadreptul în aceea a autorului și îmi pot închipui, 
în mod desăvârșit, lumea lui ideală. Pe când la teatru, 
un actor slab îmi strică dintr'o dată cea mai izbutită 
plăsmuire... Și câți actori minunaţi avem, mă rog, la 
teatrul nostru? In afară de X și Y, buni și aceia, câte- 
odată, în unele piese, în anume bucăţi, câți se pot 
lăudă cu darul de a ne face să uităm cu desăvârșire 

urita «lume exterioară», pe care am lăsat-o în mâna 
biletierului de afară? Cei mai mulți sunt par'că plătiți 
să ne readucă acea lume. Dacă un roman sau un vo- 
lum de versuri minunate nu produc asupră-ți toată 
impresia pe care sunt ursite să o producă, e din vina 
ta; dar dacă un capo d'operă dramatic te lasă rece 
la scenă e, de cele mai multe ori, din vina altora». 


Deci vătămare a sănătății, cheltueală, decepție... 


* 
x * 


Nu pentru toate aceste diferite cuvinte, Haret se simte 
puţin atras spre teatru. 

E drept că puţini duc o vieață mai igienică decât dân- 
sul. Soaita nu a vrut să-l înzestreze cu o sănătate la 
înălțimea meritelor Ini. Firea lui e plăpândă și are nevoe 
să fie veșnic supraveghiată. Dacă nu o ştie toată lumea, 
e că nimănui nu-i place mai puțin decât lui Haret să 
se dea în vileag. O răceală căpătată acum treizeci şi 
mai bine de ani, printre străini, și datorită puținelor 
mijloace de traiu și vegherilor studioase, l-au silit de 
timpuriu pe Harât, care iubiă teatrul și știă pe dina- 
fară tot textul muzical al operelor italienești de pe aceă 
vreme, să iea măsuri serioase de păstrarea sănătății 
pentru tot restul zilelor. Primul doctor român în științe, 
autorul « Mecanicei sociale», imprăștietorul luminii și al 
dreptăţii la sate, a suferit mult în timpul tinereţelor 
sale. Grăbit să-și termine studiile mai repede decât 
alții, bucurându-se de mijloace materiale mai restrânse 
decât alții, silit, ni se spune, să-și retrimită o parte 
din acele mijloace în țară, Haret na șovăit un singur 
moment să se jertfească... Și de aceea el nu-și poate 


www.dacoromanica.ro 


1014 


îngădui luxul unor vegheri sistematice. Prezenţa lui la 
teatru— mai ales în loja ministerială — este, de fiecare 
dată, câte o jertfă nouă. 

«Mai ales în lojă ministerială». Dacă sănătatea lui 
îl povățuește să se culce de vreme, ocupațiile lui îl 
silesc să se scoale de dimineață.... mai ales când e mi- 
nistru. El e cel dintâiu sculat dintre toți funcționarii săi. 
Odată, Teatrul Naţional aveă nevoe de verificarea și 
de aprobarea repede a bugetului său anual, fără de 
care nu se puteă începe, a doua zi, noul său exercițiu. 
Haret nu e dintre acei cari păstrează săptămâni întregi 
bugetele unei instituții și le dă îndărăt fără să fi avut 
vreme să le studieze. El vede tot, supraveghiază tot, 
verifică socotelile până la o centimă. Bugetele i-au 
fost înaintate astă seară la 9. Ministrul eră ostenit peste 
măsură. A doua zi de dimineaţă, la 8, direcția Toatrelor 
primiă bugetul său controlat, verificat, însemnat cu 
roșu. Deopotrivă de harnic și de conştiincios eră cu 
toate despărțămintele administraţiei sale. Și de aceea 
subalternii lui erau harnici și conștiincioși, și de aceea 
treburile Ministerului nu rămâneau niciodată în întârziere. 
Haret se sculă la 5 și toată ziua nu eră altceva decât 
ministru. Va fi pilda lui urmată vreodată de vreun mi- 
nistru al Instrucțiunii Publice? 

Intre un ministru care ar veni regulat seara la teatru; 
dar nu sar ocupă de treburile Teatrului și altul care 
se ocupă de ele până în zori, fără să-și petreacă 
nopțile la spectacul, pe care l-ați alege dv.? 


— Haret nu iubește prea mult teatrul și din altă pri- 


cină. Acest om rezervat e un sentimental, acest om de 
știință e un milos, acest solitar trăește, în singurătatea lui, 

toate suferințele semenilor. Bunătatea sufletului său 
are un chip anume de a-și înfățișă teatrul. El e 
supărat pe acest gen din pricina întrebuințării neome- 
nești pe care-și îngădue să o facă cu omul. In pictură, 
elementul material de care se slujeşte artistul este pânza, 
desemnul, văpseaua; în sculptură, piatra; în muzică, 
sunetul. La teatru, omul însuș, omul întreg, cu sufletul 
și cu trupul său. Haret nu poate domoli răsvrătirea 
ce naşte în sufletul său bun la priveliștea semenului 
său coborit în rândul elementelor materiale. Acest se- 
men, care joacă dinaintea noastră, are dânsul tot ce-i 
trebue, acasă la el, ca să i se poată pretinde să se 
învârtească înprejurul nostru, cu îndatorirea de a ajută 
la digestia noastră sau la descrețirea frunților noastre? 
Starea lui adevărată sufletească se va fi potrivind oare 
cu aceea pe care i-o impun acum autorul, direcția, pu- 
blicul?... E destul de răsplătit el cu plata locurilor ori 
chiar cu aplauzele noastre ?... Există vreo răsplată pentru 
dânsul?... Şi nu e lucru împotriva firii și nu e crud să 
pretinzi dela niște oameni în vârstă să rememoreze, 
cuvânt cu cuvânt, un text străin, atunci când firea cere 
să judece cu propriile ei puteri și să-i silim să intre astăzi 
într'o stare sufletească străină, mâine în altă stare 
străină, — și cu totul contrarie? 

Sunt erori cari fac cinste minții omului. Isus însuș 
nu vrea să-și dea seamă de frumuseţile templului din 
Ierusalim, când se gândiă la mizeriile ce se adăpostesc 
întrînsul. Haret, care nu vrea să fie Isus, asistă totuș cu 
mâbhnire la o piesă de teatru și cu cât piesa e mai veselă, cu 
atât îl mâhnește mai tare. Bunătatea lui stă deasupra 
sensibilităţii lui dramatice. Sub cuvânt că e spectator, 
el nu se poate hotărî să înceteze de a fi om!... 

«Ciudată stare sufletească» |! se va zice; şi nu se 
poate mai anti-teatrală, dar din care trebuiă să iasă 
printr'o ascunsă înlănțuire a gândurilor tocmai fericirea 
artiștilor teatrului!... 


— In sfârşit, dacă Haret e bun, el are o însușire care 
depăşeşte bunătatea lui, e seriozitatea gândului. E un om 
cu inimă, dar înainte de toate un om cu minte, care știe 
de fiecare dată încotro trebue să-și îndrepte bunătatea lui, 
şi un iubitor de țară, cum nu sunt mulți în lumea aceasta. 
El știe că teatrul e o nobilă și instructivă distracţie, dar 
o distracție, că țara noastră e mică, proaspătă, plină de 
păcate de ale strămoșilor și de ale noastre, şi că, înainte 
de a ne gândi la Teatru, sunt atâtea lucruri bune de 
făcut în țara Românilor. Acest «cel mai bun ministru 
de instrucțiune, pe care l-a avut și-l poate avea țara 
aceasta», cum l-a numit într'unul din rarele sale mo- 
mente de dreptate un publicist, și-a făurit dela început 
un ideal care să-l călăuzească în cariera lui de ministru 
și şi-a întocmit un rost pentru înfăptuirea neturburată 
a idealului. El și-a zis: Pe pământul acesta sunt peste 
5 milioane de Români, cari duc greul vieţii, cari sunt 
sprijinul țerii acesteia, fără de cari nu se poate închipui 
țara aceasta, materia primă din care se va zămisli 
România cuminte de mâine, și cari totuș— firește nu 
din vina lor—trăesc într'o ticăloșie sufletească și ma- 
terială așă de mare, încât oricât de repede le-am veni 
în ajutor, tot nu e prea de vreme și ori cât de nu- 
meroși ne-am pune la muncă în folosul lor, tot suntem 
prea puţini. Acesta e elementul țărănesc, cel mai sănă- 
tos şi cel mai cumpănit, cel mai răbdător și cel mai 

harnic, cel mai numeros și cel mai dat uitării. Nedrep- 
tate și primejdie! Să ne ocupăm deci de toate stratu- 
rile sociale ale acestei țeri, dar înainte de toate, şi cu 
mai multă râvnă și cu mai multe jertfe, de stratul dela 
țară; să vorbim despre Universitate, despre Atenee, 
despre Teatre, despre Pinacoteci, despre tot ce vreți, 
dar să ne îndreptăm mai toate puterile minţii noastre 
și să întrebuințăm mai toate clipele hărniciei noastre 
spre îmbogățirea, luminarea și ridicarea ţăranului. Bănci 
populare, obștii sătești, șezători, cursuri de seară pen- 
tru cei în vârstă, grădini școlare, tovărășii agricole între 
învățători și săteni, luptă anti-alcoolică, biblioteci po- 
pulare, și înainte de toate școli, tot mai multe școli, 
tot mai bune, până vom aveă toate şcolile de cari se 
simte nevoe, până le vom aveă desăvârşite, cu maeștri 
din ce în ce mai pricepuţi, dar deocamdată cu maeștri 
şi mai puțin pricepuți, căci mai bine să înveți să citeşti 
dela un maestru nedesăvârșit, decât să nu înveţi dela 
nimeni,—cu localuri din ce în ce mai potrivite, dar de- 
ocamdată și mai cum dă Dumnezeu, căci mai bine să 
înveți carte sub un acoperământ oarecare decât să nu 
înveți nicăierea. 

In mijlocul acestor îndeletniciri de suflet destoinic și 
sfânt, în fața unei mentalități așă de conştiente, așă de 
hotărite, așă de bine îndrumate, îţi e greu, ba îţi e cu 
neputinţă să vorbeşti prea mult despre Teatru, să dai 
Teatrului toată însemnătatea pe care o are în sine, dar 
pe care nu poate să o aibă deocamdată, cel puţin 
oficial la noi, în starea de înapoere socială în care sun- 
tem. Nu Haret ar fi consimțit să încarce bugetul Statului 
cu cheltueli de prisos ale Teatrului Naţional, să plătească, 
bunăoară, pe dedesubt —cum spun unele guri rele că 

s'ar întâmplă, în momentul de față, într'o anume țară— 
din fondurile secrete ale Statului, lefurile și polițele trecute 
ale unor artiști... . minunați, angajați, așă, pe neaștep- 
tate, cam târziu și cam în contra legii, de către o primă 
scenă subvenționată .... «Să găsim Teatrului Naţional 
alte mijloace» ar fi zis el, Teatrul Naţional nu se poate 
bucură, în împrejurările de față ale teri, de un spor 
de subvenție. Banul țerii trebue întrebuințat mai ales în 
folosul acelor instituții de cari se folosește Țara în- 
treagă ... Pe urmă să vină rândul acelor instituții de 
frumoasă distracție, dar distracție, de care se bucură 
o parte restrânsă a țerii, orașele, și poate chiar o parte 
cu totul neînsemnată a orașelor. 


* 
* x 


Artiştii Teatrului Național și publicul mau avut a se 
plânge prea mult de pe urma acestei stări suflețeşti 
sănătoase a ministrului . . . 

Chestiunea Teatrului Naţional aveă nevoe — și poate 
are iarăș— la noi în țară, să fie deslegată mai mult 
negativ. In alte părți, întrebarea e: Ce trebue să fie 
teatrul? Noi să ne întrebăm mai întâiu ce nu trebue să 
fie. Haret n'a vrut ca teatrul să fie. . . sau să mai fie . . 
cum să zic? . . . Bunăoară el mar fi îngăduit să se petreacă 
întro instituţie, și cu un personal și sub o administrație 
a statului lucruri cari să semene cât de departe cu 
o necuviință sau cu o necorectitudine. Bunăoară, sub 
ministerul său, scena Teatrului Naţional incetase să devină 
un fel de Piaţă publică și cabinele artiștilor de amân- 
două sexele niște simple pretexte de vizite, de întâlniri, 
de convorbiri prea calde, de felicitări prea sentimentale, 
de distracție pură sau.. ,impură. El nu sar fi învoit 

niciodată — în altă ordine de idei ca, pentru con- 
siderații politice, sau personale, sau numai din spirit de 
contrazicere față de un guvern precedent, să lase să fanc- 
ționeze la Teatrul Naţional, pe sub mână, un slujbaș, 
mare sau mic, sub formă de numire oficială sau sub 
formă de contract, zic, un slujbaș îndepărtat, adică 
«destituit», sau, și mai limpede, «dat afară», de comite- 
tele amândouă ale Teatrului pentru greșeli mărturisite de 
rea manipulare a banilor Teatrului. Va să zică asemenea 
lucruri au avut loc după dânsul?... Noi zicem azi: Haret 
nu ar fi îngăduit-o. .. Deci nici un fel de incorectitudine ! 

Multe lucruri pot ieși din singura îndepărtare a unor 
rele. Un dușman a lui Haret scriă odată batjocoritor 
într'o foaie zilnică, în «Dimineața», dacă nu va fi fost 
în «Adevărul»: «Nu mai avem un Teatru Naţional, ci un 
Seminar al Teatrului Naţional». .. Cum, mă rog? Un 
« Seminar»? Dar trebue repețit și trebue înfiat cuvân- 
tul. A fost o poreclă? 

Noi am schimbat lângă Balcani 
Porecla în renume ... . 

Cum alţii au încăpățânarea și mândria vinei, așă trebue 
odată avută încăpățânarea și mâ ndria binelui. Va să zică da, 
Teatrul Naţional trebue să fie un seminar. Nu se pretinde 
că Teatrul Naţional este o școală? ... un templu al 
artei? ... Şcoală dar, templu, adică înlăturare, curățire, 
măturare din concepție, din procedeele și din personalul 
Teatrului a tot ce nu aduce a Școală și a Templu... 
«Dar suntem oameni», veți scălda-o dv... In afară de 
teatru, cât vreți, și oameni, și mai jos, ... dar în teatru 
suntem educatori și suntem preoți... Și prin urmare 
cel mai mare merit al lui Haret va fi fost de a fi vrut, din 
capul locului, să împrăștie o anume atmosferă dela Teatru. 

De aci, o întreagă nouă concepție a repertoriului .. .. 
Cum trebue să fie repertoriul? Cuviincios, înainte de 
toate, adică în nici un fel de ceartă, fățișă sau ascunsă, 
cu regulele bunei cuviințe și ale apucăturilor cinstite; 
sănatos artistic în acelaș timp, adică înălțător, edu- 
cativ ... 

— Domnule Director, întrebă, anul trecut, un părinte 
neliniștit, la telefon, ce se joacă diseară la Teatrul dv?!.. 

— Judecătorul din Zalamea, D-le... 

— Pot să-mi aduc și fata? 

— In toate serile, puteți să aduceți pe domnișoasa.. . 

— Va să zică, sau schimbat lucrurile la Teatrul 
Naţional? 

— Sau schimbat... niţel, așă... 

Fireşte. In toate serile trebue să poată veni și fetele. 
Teatrul e o școală, un «seminar» și o biserică. Mai e 
de întrebat dacă au drept să vie copiii la școală și la 
biserică ?... Contrariul nu e permis... 

Sub ministerul lui Haret sau jucat ła «Teatrul Naţional» : 
Heidelbergul de altă-dată de Wilhem Meyer-—Forster, 
Gutrin Notarul de Emile Augier, Don Carlos de 
Schiller, Un Faliment de Biornstierne-Bjornson, Regele 
Lear de Shakespeare, Electra de Sophocle, Judecătorul 
din Zalamea de Calderon dela Barca, Revizorul de 
Gogol, Corbu de H. Becque, Brândusa de Brieux, 
Prostul de Fulda, Modelul de Bataille, Amorul ve- 
ghază de Cailhavet și De Flers, Zile de sărbătoare 
de Carlo Bartolazzi, XWepoftitul de Tristan Bernard, 
Portofoliul de Octave Mirbeau, Pasări călătoare de 
Donnay, /nvingătoru de Fabre... 

— Şi au avut succes toate piesele acestea? — Ce 
înțelegeți d-v. prin succes? Dacă a venit lumea la 

Teatru? A venit de sigur. Mult mai mult de cum veniă 
înainte la «Jozeta», atât cât se poate veni azi la noi 
la Teatru. Dar pentru Teatru, acest succes a fost se- 
cundar. 

Izbânda lui cea mare a fost că și-a văzut parterul și 
lojile pline de persoane cuminţi, cari nu vizitau prea 
mult teatrul în vremuri: profesori, militari, medici, ma- 
gistrați . . . tot ce dorește să se instruească cel puțin 
atât cât să petreacă... Cassa teatrului nu trebue jude- 
cată în sine; ga e o măsurătoare sau un puls al intere- 
sului pe care-l arată publicul pentru mișcarea teatrală. 

.... Dar cine zice că teatrul nostru nu trebue să fie și 
național ? In ce măsură? In cea mai largă măsură, întru 
cât e vorba de limba ce se aude de pe scenă, în măsura 
puterilor noastre dramatice, în ce privește însuș repertoriul. 
Nu orice piesă românească e și nahonală, adică aparține, 
prin aceasta chiar, națiunii întregi, face fala națiunii întregi, 
ci numai o piesă românească bună. Cele rele aparțin numai 
autorilor. Deci teatrul nostru nu ar fi mai național dacă 
într'însul sar jucă numai un șir de piese românești reci, 
fără intrigă, fără analize sufletești izbutite și scrise într'o 
limbă imposibilă. Ba chiar sar aduce un serviciu rău 
artei noastre dramatice, întru cât sar deprinde autorii 
să fie mediocri și sar corupe gustul publicului. Meni- 
rea Teatrului nu e de a încurajă orice producere in- 
digenă, ci de a pregăti, printr'o alegere din ce în ce 
mai severă, un repertoriu de seamă care să nu plece 
fruntea, rușinat, în fața capodoperelor literaturilor dra- 
matice străine. Va să zică literatura dramatică națio- 
nală e una și deșărtăciunea personală a cutărui autor, 
deputat, gazetar, profesor, cu totul alta; socotim dar mai 
nahonal, mai românesc pe «Regele Lear» al lui Sha- 

kespeare, pe «Judecătorul» lui Calderon, pe «Guérin 
Notarul» al lui Augier, din cari acești minunaţi autori 
au înlăturaț tot ce aparțineă prea mult timpului și me- 
diului în care au scris, spre a ne redă pe om, așă cum 
l-au cunoscut ei și cum îl întâlnim și noi astăzi, decât 
cutare producție a unui pământean grăbit și incult, care 
crede că poate pregăti în câteva săptămâni, cu simpla 
lui neiscusință, o hrană sufletească îndestulătoare pu- 
blicului. 

Vorbim la largul nostru. Sub ministerul lui Haret 
s'au jucat piese românești tot mai numeroase și tot mai 
izbutite. Nu toate câte s'au prezintat Direcției (inde irae !), 
nici toate cele jucate desăvârșite, dar însfârșit cele mai 
bune din câte sau înfățișat, — toate cuviincioase, toate 
frumos scrise, înfățișând fiecare un număr de însușiri 
și un progres adevărat față de încercările dramatice an- 
terioare. Sau jucat: «Trilogia» lui Barbu Delavrancea, 
Apus de Soare, Viforul, Luceafărul, — Chinul d-lui 
Al. G. Florescu, — Jertfa d-lui Miclescu, — Jnsirä-te 
Mărgărite al lui Victor Eftimiu, — Romeo și Julietta 
la Mizil al lui G. Ranetti, precum și primele încer- 
cări dramatice ale d-lor M. Sadoveanu, P. Locușteanu, 
Z. Bârsan, N. Pandelea, C. Rădulescu-Motru,. G. Dia- 
mandy, de Herz (1). Unele bune, altele mai puțin bune. 

Ceeace a fost însă totdeauna la înălțime a fost limba 
auzită pe scena Teatrului. Meritul ei revine lui Coșbuc, 
lui Brătescu-Voinești, lui E. Gârleanu, lui B. Hetrat, lui 


(1) Barbu Delavrancea, I. Miclescu, G. Ranetti, Al. Florescu... chiar, 
odată, Mihail Polizu-Micșuneşti...; iar, în Comitetul de Lectură, numit 
în puterea nouăi legi a Teatrelor, DD. Duiliu Zamfirescu, Al. Florescu, 
D. Evolceanu... Nu se poate zice că, sub ministerul lui Haret, s'a făcut 
politică la Teatrul Naţional. 

Ovid Densușianu, d-rei Miller-Verghy, lui M. Sadoveanu, 
lui N. Dunăreanu, lui G. Ranetti, tuturor scriitorilor ro- 
mâni, buni mănuitori ai condeiului, cărora li sa incre- 
dințat traducerea capo-d'operilor străine. Suntem fn- 
cântați că, luând modelul celor ce se făptuiau la 
Teatrul Naţional din Bucureşti, sub ministerul lui Haret, 
actuala Direcție Generală a Teatrelor are de gând să se 
adreseze mai departe «scriitorilor», că d-nul Emil Gârleanu 
va urmă — firește! —-aceeaș sistemă la Craiova, că d-nul 
Davila el însuș, alături de traducătorii săi clasici, DD. 
Grant, Vasile Enescu sau Emil D. Fagure, se mai a- 
dresează și d-lor St. Iosif, D. Anghel... «Se înțelegea 
dela sine!».. «Cui trebuiau să se adreseze Direcţiile ?». 
«Poate cineva mănul limba mai bine decât scriitorii cu 
renume, veșnic deprinși cu dânsa?» «Ce filosofie gro- 
zavă dar, că sau îndepărtat traducătorii nechemați?» 
«Erà așă de simplu...» 
Oul lui Columb!... 


* 
* * 


— Directore», scriă într'o zi fostul ministru al Instruc- 
ției «am auzit că Sirena d-lui Bârsan e o piesă imo- 
rală, în care se arată vieața unei femei uşoare, cu toate 
peripețiile ei, — şi că în sală erau multe eleve de-ale 
şcoalelor noastre secundare. Fii bun de mă lămurește 
în această privință...» 

Căci Haret, care nu se amestecă în numirile sluj- 
bașilor “Teatrului, nici în măsurile disciplinare ale- Di- 
recției și care trimeteă, în plic, Direcţiei, toate reclamațiile 
cu privire ba la distribuțiile de roluri, ba la cheltuelile 
de toaletă..., găsiă, dimpotrivă, că eră de datoria lui 
de ministru de a aplecă urechia oridecâteori i se vor- 

biă de prestigiul și de bunacuviință a instituţiilor noas- 
tre de cultură. 

Piesa d-lui Bârsan păcătuiă, ce e dreptul, prin des 
nodământul ei, şi d-na Bârsan, care interpretă primul rol, 
lăsă să se nască o mică neduinerire în mintea publi- 
cului, dar piesa nu se răzvrătiă împotriva nici unei re- 
gule a moralei. Fruntea ministrului a putut fi ușor des- 
crețită... 


* 
x * 


Haret a dat Teatrului Naţional nu numai o îndrumare 
mai cuviincioasă și mai naţională, dar și mijloace mai 
multe de traiu. Aceasta nu dezice cele ce spuneam la 
început, că preocuparea Teatrului a fost pentru dânsul 
secundară şi că, cu nici un preț, nu sar fi învoit la o 
sporire a subvenției din partea Statului? Dar cine vor- 
bește de subvenție? Neapărat că a te îndreptă pentru 
toate nevoile la Stat e o teorie ușoară, primejdioasă, 
învechită. Vorba lui Harpagon, om cuminte în felul lui: 
«A găti bucate multe cu bani mulți, aceasta o poate 
face oricine ; meritul e a găti mult cu bani puțini...» 

Pentru a ferici o instituție nu trebue bani mulți, a- 
junge ... minte multă. Haret a izbutit, an cu an, din 
partea modestă ce veniă Ministerului său la încheierea 
anului bugetar, din împărțirea excedentului anual, să 
acopere vechiul deficit de 72 de mii de lei ce apăsà 
asupra Teatrului Naţional, sub forma unui bir apăsător 
de 4.500 de lei, plata dobânzilor — această sumă a fost 
trecută apoi la paragraful «montărilor> — și din ca- 
pitalul sărăcăcios de reparaţii al Ministerului de instrucții, 
să refacă scena Teatrului Naţional, ce sta să cadă, să 
reînoiască lemnăria vechii galerii, în primejdie să ardă, să 

reimprospăteze mobilierul lojilor de rangu I, gata să ne 
facă de ruşine; a dat ordin să se repare caloriferele 
Teatrului Naţional și să se iea cele mai grabnice măsuri 
de apărare ale localului Teatrului împotriva focului, prin 
instalarea unor lămpi de siguranță model, a unor guri 
de apă și a unor uși de fier, între scenă şi sala de 
spectacol... 

— Dar iată cea mai mare binefacere pe care au cu- 
noscut-o, bănește teatrele subvenţionate sub ministerul 
său: Venitul lor a fost sporit deodată cu mai bine 
de o sută de mii anual, și această sumă nu înfăți- 
şează decât un început. Din ce sa produs acest spor? 
Din nimic. Dintr'un mic bir de o jumătate de centimă— 
(microscopic)—asupra biletului de intrare până la cincizeci 
de bani, de un leu asupra biletului de intrare de douăzeci 
de lei... aplicat tuturor vizitatorilor cafenelelor — con- 
certe, circurilor, panoramelor, cinematografelor, va- 
rietăților, reprezentațiilor dramatice și lirice în limbi 
străine... Cinee așă de sărac, încât să nu-și poată îngădui 
acest sfânt tribut de o jumătate de centimă?... iar dacă 
e destul de bogat, încât să-și poată îngădui luxul unui 
bilet mai scump de douăzeci de lei, îl va apăsă oare prea 
mult mica taxă suplementară de 5 %/,?... Și nu e drept 
ca toți câți se hrănesc dintro artă inferioară și toți 
câți se hrănesc dintro artă străină să-și plătească cel 
puțin omagiul lor de vasalitate către arta dramatică 
înălțătoare și românească, dar pe care nu o poate în- 
trețineă prea mult sudoarea frunții țăranului?... 


* 
* * 


In sfârșit, sub ministerul lui Haret, sa dat o nouă 


ființă legală teatrului. 
66 

S'a vorbit așă de mult împotriva nouăi «Legi de orga- 
nizare și administrare a Teatrelor din România». Un jurist 
eminent spuneă cu mare talent în Senat, că nicăeri 
ca“în acest proiect nu se vădește mai bine «mentali- 
tatea liberală» |,. «Ei cred că legile pot creà oa- 
meni, pe când oamenii trebue să existe înaintea legi- 
lor». Pe când vorbeiă, imi treceam prin minte între- 
barea lui Bolintineanu: 


Mă înșală auzul, ori eu am un vis? 


Cum ? un jurist crede în adevăr că legile trebue să 
aștepte mai întâiu nașterea oamenilor perfecţi? Dar eu 
cred tocmai că oamenii desăvârșiți nar mai avea 
nevoie de legi. Poate a vrut să zică venerabilul senator, 
că legile sunt deșearte, dacă nu se aplică sincer, și atunci 
e vorba numai de «aplicabilitatea legilor». Ori a vrut să 
zică poate că «talentele» se nasc în afară de legi? Dar 
atunci afle domnul Senator, că dacă anume împre- 
jurări din afară pot cu greu să nască un talent, îl pot 
cu cea mai mare ușurință distruge, și că, potrivit încura- 
jărilor pe cari le primesc din partea publicului diferitele ge- 
nuri literare, ele pot hotărt o îndrumare ori alta a ta- 
lentelor. Bunăoară, noi avem până acum nuveliști și 
poeţi lirici, în mare număr, din pricină că nuvela și 
poezia lirică erau genurile cele mai răsfățate de public 
și că numărul mic de reprezentații "al pieselor româ- 
nești la Teatrul Naţional îndepărtă pe cât mai mulți 
scriitori ai noștri de teatru. Dar cu măsurile de îndrep- 
tare ce sunt prevăzute în noua lege a Teatrelor, cu 
îndatorirea pentru Direcţiile Teatrelor Naţionale de a 
jucă piese românești sau într'o limbă românească în- 
grijită, cu sporirea ușoară a «tantiemei», cu premiile 

literare mărunte ce le va împărți «Comitetul de lec- 
tură» la fiecare doi ani, și mai ales cu premiul cel mare, 
pe care-l vor decerne «Comitetele Reunite» la fiecare cinci 
ani (50 de mii de lei, mă rog ! — nu există instituție lite- 
rară, care să îmbărbăteze talentele prin asemenea îmbol- 
duri), se va izbuti... nu să se creeze talente «în vir- 
tutea legii», ci să se abată unele din talentele, cari sar 
fi îndreptat bucuros altă dată în spre poezia lirică sau 
roman, Și în spre teatru, în virtutea... da... a <îm- 
boldurilor materiale ale legii.» .. 

Mulțumită” aceleiaș legi, scenele subvenţionate dela 
Craiova și dela Iași au fost pentru întâia dată recunos- 
cute ca teatre de stat și au primit o organizare identică 
cu aceea a întâiei noastre scene;—sa hotărit că toate 
aceste teatre sunt înstituții de cultură sănătoasă naţio- 
nală; s'au scos din izolarea în care trăiau până acum, 
departe de orice legătură și de orice povăţuire din partea 
celorlalte instituţii de cultură, sau prins cu legături pu- 
ternice de Academia Română. pe de o parte, de Facul- 
tățile de litere pe de altă parte, cari-și vor trimite de 
aci înainte solii lor și-și vor spune cuvântul lor ascultat 
în sfaurile teatrelor naţionale;—s'au creat perspective 
nouă de înaintare și propășire artiștilor dramatici prin 
întocmirea unor trepte ierarhice numeroase și a unor 
premii anuale, răsplătitoare a darului și a hărniciei lor; s'a 
dat artiştilor dreptul de a figură în «Consiliile lor de admi- 
nistrație» și în «Comitetele /or de lectură»; li sa dat 
rangul social al membrilor învățământului, prin dreptul 
de a putea fi membri ai «Cassei de Credit și Economii 
a Corpului didactic»; li sau sporit simțitor salariile *); 
+) In 1907, un artist societar de clase I primià 450 de lei; azi 650, 
mai mult decât un președinte de tribunal, decât un locotenent-colonel, 


www.dacoromanica.ro 


1028 


li sau asigurat bătrâneţile, acestor temperamente vi- 
sătoare și puțin chibzuite în ale vieții, — prin nouăle mă- 
suri privitoare la pensii, cari le prevăd condiții de re- 
tragere la pensie mai omenești decât ale tuturor slujba- 
șilor publici de pe lume. 

* ii * 

Aceasta este opera teatrală a celui mai neteatral 
ministru din câți sau perindat vreodată la despăr- 
femântul Instrucției publice. 

Un cuvânt însă pe care-l așteaptă de mult timp cetitorii: 

Cari sunt meritele și răspunderile lui Spiru Haret în 
toată această nouă înjghebare a Teatrului, care e partea 
lui, în noua mișcare întreprinsă? Aţi priceput: partea 
cea bună. El a fost, prin întregul gândirii și activității 
lui, inspiratorul apropiat sau îndepărtat, povățuitorul şi 
sprijinul de tot minutul al celor făptuite. Mânată de do- 
rința de a săvârși o lucrare folositoare, luând de pildă 
figura măreaţă a ministrului, fosta Direcţie na avut vis 
mai frumos decât acela de a săvârși un capitul modest 
din strălucitasoperă de reimprospătare sufletească a po- 
porului nostru prin adevărata cultură, pe care dânsul 
o întreprinsese. Aceasta e premisa, din care cea dintâi 
decurge ca o concluzie ; una e teorema, cealaltă corolarul. 

Nu-l întrebaţi pe Haret. Cu modestia lui obișnuită, 
el va declină orice colaborare, ori de câte ori veți aduce 
laude acestei opere ; cu cavalerism, și-o va luă asupra. 


lui, de veți atacâ-o. 
POMPILIU ELIADE 


Profesor Universitar, 


decât unprofesor universitar titular), plusoarecari despăgubiri de toaletă. 
Nici un artist, fie cât de începător, nu poate firetribuit cu mai puţin de 150 
de lei lunar la Bucureşti, cu 100 lei la Iași și la Craiova! în 1907 pri- 
miau... câteodată, mai puțin de jumătate. 

TEATRUL ŞCOLAR 


Intro Duminecă din Noemvrie a anului trecut, sala 
Teatrului Naţional din Craiova gemea de școlărime de 
cursul secundar: băieți și fete. Staluri, loji și galerie 
erau pline numai de copii, în tovărășia profesorilor și 
profesoarelor lor. 

Un neastâmpăr cuviincios frământă pe acești privitori, 
cari așteptau cu nerăbdare începerea spectacolului și o 
veselie fără margini străluciă pe fețele lor. 

Multă însemnătate își dădeau elevii, chiar și cei mai 
mici, fiindcă, de data asta, o astfel de sărbătoare fusese 
pregătită numai în cinstea lor. Fusese prin urmare 
socotiți drept oameni mari. Individualitatea li se afirmă 
mai lămurit în fața societății și încrederea în sine le 
sporiă. 

Şedeau unii, nu e vorbă, cam stângaciu prin loji, 
neștiind tocmai bine ce să facă mâinilor, dar silința la 
carte și cumințenia, care îi așezase, spre răsplată, în acele 
locuri, le umpleă sufletul de mulțumire și de mândrie. 

Părinţii și profesorii priviau cu drag și duioșie la ti- 
nerele odrasle: speranța neamului. 


Erà o lume de fericiți! ... 


x 
x x 


Trei lovituri răspicate se aud pe scenă. Murmurul 
din sală amuțeşte. Cortina se ridică. 

«A! iacă mintă creață și cimbru şi sulcină 

«Și ierburi de câmpie şi plante de grădină. 

E seo o . o o o ù . . oe . . . . 

E leo s o o o . . . . . . . . . . . . . o 
prinde să vorbească Geta, sclava lui Scaurus din «Fân- 
tâna Blanduziei» a lui Alecsandri. 

Cu încordare puternică urmăresc ascultătorii desfă- 
şurarea întâmplărilor și ropote de aplauze sguduitoare 
acoperă frumuseţile de gândire ale autorului și talentul 
artiștilor. Fiorul entuziasmului, stârnit de o pagină din 
vieața străbunilor noștri, în mijlocul căreia strălucește ge- 
niul lui Horatias, pătrunde mai repede și mai viu prin 
acest mediu de tineri cam de aceeaș vârstă și cu a- 
proape aceeaș cultură. La sfârşit, aclamaţiile și aplau- 
zele nu mai contenesc, răsplătind din belșug autori- 
tatea școlară, care sa gândit la ei și pe interpreții 
rolurilor. 

Rând pe rând apoi, Teatrul Naţional a adăpat, în fiece 
Duminecă și în alte sărbători, cât a ținut stagiunea, 
la izvorul limpede al frumosului — care înalță și mo- 
ralizează — pe şcolarii de toate gradele, ai Craiovei, 
cultivându-i şi ferindu-i totdeodată de îndeletniciri, poate 
urite și primejdioase. 

In schimbul unei sume foarte mici, unii — fără nici 
o plată, alții —cei săraci și merituoși— au putut gustă, 
ei între ei, adevăratele emoții ale artei, ascultând cu 
nesațiu piese potrivite cu etatea şi cu înțelegerea lor. 

Intre acte și la sfârșit, între mulți se porniau discuții 
aprinse și interesante asupra faptelor și persoanelor din 
piesă, — asupra însușirilor ei și asupra modului de in- 
terpretare a artiștilor, discuții ce au contribuit să spo- 
rească puterea de observare și de discernământ a șco- 

larilor; să le înalțe sufletul și inima prin sensibilizarea 
adevărului și a binelui și să le formeze gustul, căci d4 
Spiru C. Haret, omul, care fără preget sa jertfit, 
dezinteresat, pentru binele neamului, ca să-l lumineze 
şi să-l ridice economicește, a înfăptuit încă o instituție 
de temeinică educație naţională: Teatrul școlar. 


ION FLORESCU. 


Profesor secundar în Craiova. 

TEATRUL SĂTESC 


Invățătorii, următori sfaturilor date, au pregătit cu 
școlarii și mai în urmă, pe unele locuri, chiar și cu 
adulții, piese teatrale pe cari le-au reprezentat pe mici 
scene improvizate ca prin minune. Lume multă: tineri 
și bătrâni, copii și femei, bogaţi și săraci se adunau, 
nesiliți de nimeni, și priviau cu multă lăcomie pe micuţii 
copilași, cari și aceștia la rândul lor, prin interpretarea 
rolurilor din piesele reprezentate, se instruesc și se în- 
suflețesc în diferite acțiuni omeneşti. Mai în urmă, tot 
după sfaturile date de neobositul muncitor d-l Spiru C. 
Haret, sa arătat sătenilor și vederi din țară și din lumea 
întreagă, prin mijlocirea aparatelor de proiecțiuni, cum- 
părate prin cotizațiuni de către spectatori. 

La foarte multe serbări date pe la școalele sătești de 
pe întinsul țerii, d-l Spiru C. Haret a luat personal 
parte, și după cum am avut însumi fericitul prilej să ob- 
serv în mai multe locuri, d-sa le urmăriă cu mult in- 
teres; iar pe fața d-sale vedeam o vie mulțumire su- 
fletească. — Pe dascăli și preoți îi încurajă și îi îndemnă 
tot mai mult spre muncă spornică și pe mulți din cei 
mai sârguitori i-a medaliat, dându-le chiar și recompense 
bănești. 

La greutățile ce arătau dascălii că întâmpină cu 

reprezentarea pieselor tetrale și la părerile date de unii, 
că ar trebui ca statul să înzestreze școalele cu săli, scene 
Și costume pentru teatru, d-sa răspundei:— Că dacă 
țara noastră, mar aveă multe nevoi de acoperit și dacă 
bugetul ţerii ar permite, ar înființă în orice sat un 
teatru bun, înzestrat cu de toate. — Şi pe la răspân- 
tiile drumurilor mari ar semănă câte unul și vreme multă 
nar trece și lucruri minunate sar dovedi, căci din a- 
ceste nobile școale ale virtuţii, ale dezinteresării, ale 
iubirii de țară şi de oameni, ale înălțării sufletești, vor 
porni pe calea cea bună multe suflete și se vor înturnă 
din calea pierzării mulțime de păcătoși. Totuș, d-sa a 
zis: că și pentru înflorirea acestei instituții, așteaptă o 
îmbunătățire prin ajutorul Românilor cu dare de mână 
şi cu dor de ridicarea neamului și către care va apelă. 
In adevăr, na trecut vrene multă, și pot zice, că toate 
școalele de pe Domeniul Coroanei, s'au înzestrat cu 
săli, scene, costume și aparate de gimnastică, etc.. 

Cu ocaziunea reprezentării pieselor teatrale învățătorii 
şi preoții, potrivit îndemnurilor date de d-l Spiru C. Haret, 
care veșiic îi încălziă cu sfaturi, profitând de mulțimea 
adunată, dădeau poveţe, arătându-le foloasele învățăturii, 
ale asociaţilor, relele vițiilor, etc., etc.. Şi astfel prin mij- 
locirea teatrului, școalele, în mare parte din satele noastre, 
şi mai cu deosebire acolo, pe unde sau dat mai multe 
reprezentații teatrale, s'au populat cu elevi și frecventarea 
s'a asigurat și fără legea de obligativitate; apoi, în unele 
părți, tot prin mijlocirea teatrului, au luat ființă: băncile 
populare, șezătorile, cursurile de adulți, cooperativele 
și obștiile, de pe urma cărora sătenii respiră mai liber 
și sunt acum în măsură de a-și da mai bine seama de 
cele ce se petrec în jurul lor. 

Ba ce e mai mult, tot cu introducerea teatrului la 
sate, sa îmbogățit și literatura noastră populară, prin faptul 
că acum săteanului plăcându-i să asculte cât mai multe și 
mai variate piese teatrale, la diferite ocaziuni, în care 
nu vedea altcevă decât tot ce e mai moral, s'au găsit 
deci mulți cari urmând dorinței poporului, au căutat 
să-i reprezinte cât mai multe scene de moravuri din 
vieața socială. 

Această stare dătătoare de nădejde se datorește numai 
și numai marelui cetățean, d-luirSpiru C. Haret, în care 
sunt întrunite la olaltă: priceperea, puterea de muncă 
și dorința de a vedea în tot Românul un gospodar bun 
şi conștient de drepturile și datoriile lui. 


V. ALEXA 
Institutor, județul Fălciu. 

COOPERATISMUL 


In măsura civilizării societăților omenești, nevoile de 
subsistență ale omului (hrană, îmbrăcăminte, locuință), 
ca și cele sufleteşti (îimpodobire, lux, instrucțiune, re- 
creațiune, etc.), au fost în continuă creștere. In consecință, 
organele și funcțiile economice, de o parte, formele fa- 
miliare, religioase, juridice, științifice, artistice, politice, 
de alta, au fost de asemenea în continuă prefacere. 

Trecerii, în ordinea politică, dela monarhia despotică 
la cea constituțională și în urmă la forma de republică, 
cu tot mai multe libertăți și drepturi pentru individ, îi 
corespunde, în ordinea economică, trecerea dela pro- 
ducțiunea silită (sclavie) la cea patronală salariată, și 
în urmă la cea cooperatistă, cu de asemenea tot mai 
multe drepturi ale clasei muncitoare la produsul muncii, 
și cu mai mare neatârnare economică. 

Desființarea corporațiilor medievale, a breslelor la 
noi, în urma marei revoluțiuni franceze; proclamarea li- 
bertăţii de muncă și intreprindere pentru indivizi și cla- 
sele sociale, a concurenței libere sub toate formele, a 
fost salutată cu entuziasm și înfăptuită cu energie în 
prima jumătate a secolului al XIX-lea, în toate țerile, 
a căror organizare politică-economică a fost influențată 
de principiile acestei revoluțiuni. 

Robirea puterilor nesfârșite ale naturii, aplicarea abu- 
rului, electricităţii, căderilor de apă, etc., la producerea 
bogățiilor; perfecționarea uneltelor și mașinilor, puse în 
mișcare de aceste puteri; concentrarea intreprinderilor 
în industria manufactură, de țesătorie, chimică, minieră, 
metalurgică, agricolă, transport, finanţe, etc., sub îmbol- 
dul concurenței libere, au immulțit, în o proporţiune ne- 
visată de părinții noştrii, cantitățile de bogății, aruncate 
pe piețele naționale și internaționale. Pesimismul eco- 
nomic al lui Malthus, care înfricoșase lumea, că oamenii 
se îmmulțesc în progresie geometrică, pe când mijloacele 
de traiu numai în progresie aritmetică, a căpătat o bru- 
tală desmințire. In adevăr, bogăţiile totale (sol amenajat, 
plantat, irigat, construcțiuni, fabrici, mine, tuneluri, do- 
curi, căi de comunicaţiune pe uscat și apă, vehicule, 
materii prime, mobile, locuințe, alimente, îmbrăcăminte, 
produse artistice, instalații științifice, numerar, etc.), ale 
țerilor înaintate în civilizațiune (Franța 235 miliarde, 
Anglia 360, Statele Unite 500, etc.) se prezintă azi 
într'o creștere cu mult superioară sporului populațiunilor 
respective. 

Totuș, bunul traiu, confortul sub deosebite aspecte, 
desvoltarea sufletească a numărului mare, a claselor 
muncitoare, care formează majoritatea mare a grupu- 
rilor sociale civilizate, n'au crescut în măsura creșterii 
bogățiilor. In acelaș timp modul de producere și îm- 
părțire de bogății, adus de starea de lucruri după marea 
revoluție franceză, avi urmări de natură a turbură liniștea 
și armonia, visate de promotorii acelei mari mișcări so- 
ciale. In locul armoniei sociale, se văzi antagonism viu 
între patroni și salariaţi; luptă între micii și marii pro- 
ducători; concurență, adesea ucigătoare, între marii 

producători; antagonism între cei cari dispuneau de ca- 
pital și cei cari îl împrumutau, cum și între producă- 
torul consumator și mijlocitori, cari îi puneau la înde- 
mână felurite produse și mărfuri. 

Reacțiunea contra acestor urmări supărătoare erà 
fatală. Marii producători, după 18'70 încoace, au căutat, 
să înlăture relele concurenței ucigătoare, înființând 
carteluri și trusturi în ultimele decenii. Statele chiar 
au apărat industriile naţionale prin tarife vamale pro- 
tecționiste, pe alocurea chiar prohibitive. 

Sa năzuit, pe aceste căi, să se armonizeze produc- 
țiunea cu consumațiunea, să se înlăture crizele de su- 
praproducțiune cu suspendarea lucrului în intreprinderi, 
izgonirea lucrătorilor, ruina fabricanților adesea. Spaţiul 
nu îngădue să arătăm, mai ales față de generala scumpire 
a obiectelor prime de hrană, locuință, îmbrăcăminte, în 
ce proporție au folosit cartelurile și protecționismul va- 
mal întreprinzătorilor, capitaliștilor, rentierilor și în ce 
măsură salariaților, producătorilor mici autonomi și con- 
sumatorilor, cu venituri modeste, în general. 

Ne restrângem în a vedeă, cum clasele muncitoare, 
din inițiativa proprie, sau din iniţiativa Statelor, au căutat, 
să se organizeze, spre a înlătură, sau cel puțin mișcoră, 
urmările supărătoare ale producțiunii patronale și con- 
curenței ucigătoare, între producători între ei, de o parte, 
între salariați, de alta. 

Cooperatismul este anume fenomenul economico-so- 
cial, care în a doua jumătate a veacului al XIX-lea 
apare, ca un remediu, față de relele, produse de orga- 
nizarea economică-politică, înfăptuită după marea revo- 
luție franceză. Cooperatismul, sub întreită formă — de 
credit, producțiune și consumațiune— apare, în adevăr, 

în toate țerile, a căror organizare economică-politică 
a fost înrâurită de revoluțiunea mare franceză. 

Vom arătă, în câtevă cuvinte, începuturile și starea 
lui actuală în țerile din occident. Voiu semnală, la 
fine, cui revine meritul introducerii cooperatismului, la 
noi în țară, sub diversele lui aspecte. 

În țerile apusene, cooferafismul de credit este cel 
mai vechiu. In Germania (1) prima cooperativă de credit 
este cea înființată de Raiffeisen, în 1849, pentru aju- 
torarea micilor producători agricoli. La moartea lui Raif- 
feinsen (1888) erau 862 de asemenea cooperative. Azi 
există în Germania peste 5.000, cu mai bine de 300.000 
de membri. Aceste cooperative sau înființat, fără ca 
asociații să verse vro sumă de bani, fără capital social, 
şi deci fără acțiuni şi dividende. Asociaţii găsesc să 
împrumute, cu dobânzi inoderate, capitalurile de cari 
au nevoie în gospodăriile lor rurale, numai pe baza răs- 
Punderii solidare cu bunurile particulare, ce fiecare 
posedă. 

Pe baze ceva mai schimbate, în afară de coope- 
rativele Raiffeisen, mai există azi în Germania vreo 
10— 12.000 de asociaţii de credit agricol, cari impreună 
cu cooperativele Raiffeisen, pun, sub formă. de împru- 
muturi, la dispozițiunea agriculturii și industriilor deri- 
vate, anual, nu mai puțin de 5—6 iniliarde de lei. 
In orașe, cooperative de credit, peste 1.000, există sub 
forma Schultze-Delitzsche, cu mai bine de 500.000 
membri şi peste un miliard lei, capital social. Impru- 
mută pe micii producători autonomi, pe meseriașii de 


(1) Datele, din acest mic studtu le-am luat din lucrările: Economie 
sociale (1907) şi Cours d'Economie politique (1909) de Charles Gide. 

tot felul, dela orașe și sate, și chiar pe agricultorii mici, 
anual, cu mai bine de 3 miliarde lei. 

In total, în Germania, cooperativele de credit, la sate 
şi orașe, pun la dispoziţiunea micilor agricultori și me- 
seriași peste 10 miliarde lei, sub formă de împrumu- 
turi, anual. 

Aceasta este principala cauză a îmmulțirii micilor gos- 
podării rurale, în ultimele decenii, în Germania şi împu- 
ținării fermelor agricole mari. Aceasta explică de ce, 
cu tot avântul considerabil al industriei mari, în ultimii 
ani, totuș a rezistat acolo și mica industrie; ba chiar 
sa îmmulțit numărul meseriașilor şi atelierelor, cuprin- 
zând dela 3 la 5 muncitori. 

In celelalte eri, deși mai puţin desvoltate ca în Ger- 
mania, totuș în Franța, Anglia, Italia, Elveţia, Dane- 
marca, se cifrează, în anii din urmă, cu sutele coope- 
rativele de credit; iară sumele, ce împrumută pe aso- 
ciați, cu sutele de milioane,—fie capitaluri sociale, fie 
găsite prin creditul asociaților. 

Cooperativele de producție, punând la dispozițiunea 
asociaților capitalurile sociale în scopul directei lor pu- 
neri în valoare, năzuesc, nici mai mult, nici mai puțin, 
decât ca, încetul cu încetul, să suprime patronatul și sala- 
riatul, să ajungă muncitorii să producă cu instrumentele 
lor proprii de producțiune. A luat naștere în acelaș timp 
cu cooperatismul de credit. Combătut de economiștii cla- 
sici, fiindcă năzuiă la desființarea patronatului și salaria- 
ților, combătut de socialişti, sub imputarea, că sub forma 
muncitorului proprietar pe instrumentele de producție 
restaurează capitalismul, cooperatismul de producție, din 
îmboldul propriu al muncitorilor sau cu ajutorul Statelor 
şi municipalităților, a făcut mari progrese în toată Eu- 

ropa apusană și centrală. In Franța, prima cooperativă 
de educație este cea înființată, în 1846, de Godin, cu 
fabrica sa de aparate de încălzit. Godin convinse pe 
lucrători, cărora le rezervà o parte din beneficiile între- 
prinderii, să capitalizeze o parte a beneficiilor, în schim- 
bul cărora le dădeà din acțiunile, ce reprezintau capi- 
talul de funcțiune al intreprinderii. La moartea sa le 
lăsă și restul capitalului lucrătorilor, gratuit. Azi această 
intreprindere, reprezentând peste 16.000.000 capital, 
este în plin proprietate a lucrătorilor asociați. Există 
azi în Franța peste 400 cooperative de producție, pro- 
ducând, anual, mărfuri de aproape 100 milioane lei. 

In Germania există cam acelaș număr. In Anglia mai 
puţine la număr (150 aproximativ) produc, anual, măr- 
furi de peste 300 milioane lei. Aci cooperativele de 
consumaţie, prin comenzile ce le încredințau, au dat 
celor de producție un ajutor mai eficace decât sub- 
venţiile acordate, în alte țeri, de Stat sau municipalități. 

Cea mai mare desvoltare însă, peste tot în Europa, 
în o mai mică măsură în America, au luat-o coopera- 
tivele de consumafbiune. In Anglia aproape 2.000; în 
Franța peste 2.000; în Belgia, Elveţia, Danemarca, Italia, 
Austria, Germania, multe sute. 

Cea mai mare desvoltare a luat-o, în Anglia, coo- 
peratismul de consumaţiune european. Inceputurile lui 
acolo datează dela Oven și dela așă zișii pioneri de 
Rochdale (1844). Peste 2.500.000 englezi sunt azi aso- 
ciați în cooperativele de consumație. Cu familiile lor 
ating cifra de 10—12 milioane, adică peste !/, din po- 
pulațiunea întregei Anglii. Procură și vând asociaților, 
anual, mărfuri de peste 2 miliarde lei, distribuindu-le, 
în mod egal, beneficii, realizate asupra propriilor lor 

cumpărări, de aproape 300 milioane lei. Au o direcțiune 
centrală unică și două mari centrale pentru cumpărarea 
în comun a mărfurilor ce vând asociaţilor. Dintre centrale, 
magazinul general [Wholesale] dela Manchester furni- 
zează celor 1.131 societății aderente, anual, mărfuri și 
produse de peste 600 milioane Jei. Produce, în fabri- 
cile sale proprii, articole de peste 140 milioane lei. Are 
şi o flotă de 8 vapoare, cu care cumpără și aduce, 
pentru asociați, produse și mărfuri din deosebite colțuri 
ale lumii. 

Nu mici sunt foloasele cooperativelor de consumaţie: 
furnizează asociaţilor mărfuri cu preţuri mai mici, și 
de calitate superioară. Tot ce comercianții adaog la 
prețul de desfacere, pentru acoperirea cheltuelilor de 
reclamă, personal și chirie, în parte, şi pentru profitul 
lor, asociaţii economisesc și au mai ieftin. Tributul ce 
consumatorii de toate categoriile, în Franţa de ex. 
plătesc, anual, comercianților, de peste 7 miliarde lei, 
adică aproape îndoitul impozitelor percepute de Stat, 
comune şi departamente, ar fi suprimat și câștigul bun 
pentru consumatori, dacă cooperativele de consumație 
ar suprimă total pe comercianți. Acest lucru este de 
pe acum Chiar realizat în unele orașe, ca Breslau, Bâle, 
etc., unde mai toţi locuitorii locali sunt grupaţi în coo- 
perative de consumaţie. 

Dacă cooperativele de consumaţiune au și ferme, 
fabrici proprii, în cari produc lucrători, de asemenea 
asociaţi, atunci asupra prețului de cumpărare, asociaţii 
economisesc și câștigă şi partea din bogăţiile produse, 
pe cari azi o ieau, sub formă de rentă, dobândă, 
profit, proprietarii solului, cei ai capitalului și întreprin- 
zătorii. 

Generalizarea cooperativelor de consumație în coo- 
perare cu cele de producție ar duce, în adevăr, la 
impuținarea și înlocuirea tuturor celor cari ieau azi o 
parte numai indirectă în producție și circulațiunea bogă- 
ţiilor — rentieri, întreprinzători, capitaliști, comercianți, — 
precum și la înlăturarea luptei de clase, armonizarea. 
producției, cu cererea, înlăturarea crizeloreconomice, etc. 

Dacă acest lucru se va realizà, nu se va puteà de 
sigur realizà decât treptat, cu educarea generală și 
tehnică a clasei muncitoare. Realizarea ar fi negreșit 
un bine căci ar înlătură relele actualului mod de pro- 
ducțiune a bogățiilor, conservând foloasele, fără sgu- 
duirile violente pe cari le reclamă socialismul, fie și 
sub forma cea mai evoluționistă. 

In ce privește țara noastră, deși cu forme politico- 
economice, pe o treaptă de desvoltare inferioară țeri- 
lor apusene, totuș ca pretutindeni unde popoarele au 
trecut dela faze sociale inferioare spre forme superioare, 
formele nouă politico-economice, pe lângă foloase, produc 
inevitabil și urmările supărătoare, arătate la începutul 
acestui articol. In atari împrejurări, istoricul coopera- 
tismului în România, va trebui să recunoască un merit 
special fostului Ministru al Instrucțiunii publice, d-lui 
Spiru Haret, care printr'o deosebită putere de preve- 
dere socială și la un moment, în care la noi numai 
se schițau urmările pouăi stări de lucruri, acum 10—12 
ani în urmă, a căutat să le înlăture sau micșoreaze, 
prin introducerea cooperatismului, sub deosebitele lui 
forme. 

Cele 2.500 Bănci populare, dela sate, cu aproape 
100 milioane lei capital, adunat, prin vărsăminte de 
către asociați, sunt adevărate cooperative de credit. 

Desvoltarea lor, ma: ales, în urma înființării Centralei 
Băncilor populare, prin care își pot reescomptă avan- 
tajos portofoliul, a stârpit camăta la sate și a contri- 
buit, într'o largă măsură, la întărirea micilor gospodării 
rurale, Băncile populare dela oraşe, de dată și mai re- 
centă, ajută desvoltarea meseriașilor. 

Obștiile țărănești, pentru arendarea de moșii, în număr 
de peste 200, cu aproape 150.000 hectare sol aren- 
dat, plătind anual peste 4.000.000 lei arenzi,— obștiile 
constituite, în vederea cumpărării de moșii, a exploatării 
de Wpăduri, — grădinile cooperative, lăptăriile, brutăriile, 
morile, ţesătoriile cooperative, sunt incontestabil coo- 
perative de producţiune. 

Inceputurile acestor din urmă, deși în număr mai 
restrâns, legitimează totuș speranțe frumoase. 

Cassa Rurală chiar, în o parte, cel puțin a operații- 
lor sale, poate fi considerată ca institut de credit coo- 
perativ. 

Există, de asemenea, în România, peste 200 coope- 
rative de consumaţiune, cu un capital de mai bine de 
1 milion lei, cari furnizează asociaţilor lor însemnate 
cantități de mărfuri. 

In total, judecând după începuturile actuale, este ne- 
îndoios că cooperatismul va aveă un rol din ce în ce 
mai mare în economia noastră naţională; iar începu- 
turile lui vor remâneă, pentru totdeauna, legate de nu- 
mele fostului Ministru. al Școalelor, d-l Spiru Haret. 


G. C. DRAGU 


Profesor secundar în București, 

COOPERAŢIA ROMÂNĂ 


Cine va scrie istoria cooperaţiei româneşti, numai peste 
câtevă decenii, va aveă mult de lucru, până să deslege 
o partea problemei: cui se datorește introducerea coo- 
perației în România? Răspunsul la această întrebare va 
costă multă osteneală, deoarece numărul compeţitorilor 
la această glorie se mărește pe fiecare zi. lată care 
este părerea noastră, a celor cari am văzut înfăptuin- 
du-se această mișcare, luând parte activă chiar dela în- 
ceput și continuând și astăzi. 

Ţăranii gemeau greu sub apăsarea nemiloasă a ne- 
voilor de tot felul, și după izbucnirea dela 4888, văzând 
că pe cale de legiferare, pe care socotiau că o vor do- 
bândi cu prețul sângelui, nu le vine scăparea, așteptau 
instinctiv, mântuirea de undevă. 

Câţivă iubitori sinceri ai obidiților au arătat prin pu- 
blicitate ce face cooperaţia în ţerile străine, Anglia, 
Germania, Franța, etc., unde mișcarea datează de mai 
bine de un secol și unde tot munca a născut-o. E de 
mirat cum se face că mulți oameni de valoare din țara 
noastră şi-au făcut studiile la Londra, Berlin ori Paris, 
de unde au adus în țară multe lucruri, unele bune, 
altele rele, — cum se face că nu au importat şi coope- 
rația. 

Eu unul mărturisesc că inspirat de informaţiile spo- 
radice, cam printre anii 1895 — 1896, am încercat să 
fac o bancă populară în satul Dolhasca, din ‘județul 
Suceava, unde eram învățător, dar nam reușit, fiindu-mi 
administrația împotrivă, şi abiă după vreo cinci ani mi-am 
putut realiză prima dorință, care acum devenise un ideal, 
în Pașcani, unde mă mutasem. Nu trecuse nici un an 
dela înființarea băncii, cămătarii, cari găsise o coadă 
de topor, au și făurit o anchetă, în timpul căreia, 
delegatul Finanţelor mă felicită de modul cum am știut 
să lucrez, dar aceasta n'a împiedecat pe delegatul Şcoa- 
lelor, un organ de control, în contra băncilor, să ceară 
Ministerului luarea de măsuri impotriva mea. De nu eră 
pe atunci Ministru al Școalelor omul care înțelesese rostul 
cooperaţiei, d-l Spiru C. Haret, mizeriile cari mi se 
creau, mar fi împidicat de a lucră. 

Un model de imitat sa mai găsit şi în cassele de 
economie urbane, dela cari sau împrumutat tipuri de 
statute. 

Inceputurile au fost peste măsură de grele. Săteanul 
înșelat de toți, își formase convingerea nestrămutată, 
că în lume nu se trăește decât înșelând, și când a fost 
îmbiat să se prindă tovarăș la noua instituţie, răspundeă 
neîncrezător, dând din umeri:— știu eu, dacă nu cumvă 
și asta va fi vreo înșelătorie, să ne punem acolo băni- 
şorii, pe cari să ni-i mănânce alţii, sau să ni-i iea statul? Nu- 
mai datorită faptului că printre cei dintâi cari subscriau 
erau învățătorii și preoții, şi uneori şi alte autorităţi și 
fruntași ai satului, în cari avea încredere tot satul, sau 
putut hotărt sătenii să intre în bărci. 

Iniţiatorii cunoscători ai nevoilor sătenești au găsit 
un minunat miljoc de atragere a săteanului către bănci, 

vorbindu-i de multe din nevoile lui, și făgăduindu-i că 
rând, pe rând, speranțele se vor realizà, ceeace în bună 
parte s'a şi întâmplat: banca l-a scăpat de specula că- 
mătarului, obștia i-a dat bucățica de pământ, pe care 
o cereă de mult, și-l învață și cum să o cultive ra- 
tional; cooporativa de consumaţie l-a scăpat de mijloci- 
torul ce-i vindeă marfă rea și scumpă și pe datorie, 
încărcându-l la socoteală, sau pe producte, preţuite 
derizoriu; cooperativele de păduri, mașini agricole, pășu- 
nat, pescuit, desfacerea produselor în comun, etc. l-au 
scăpat de alți intermediari; iar federala cooperativelor 
sătești din București, cu toate greutățile ce întâmpină, 
nădăjduim că va organiză temeinic promoția și distri- 
buţia, contribuind și ea la ieftenirea traiului, problemă ce ne 
frământă astăzi atât de mult. 


Mișcarea cooperativă română sa lățit cu o iuțeală 
simțitoare, deși are unele cusururi cari, cu vremea, se 
vor înlătură. 

Următorul tablou ne arată situația mișcării pe ziua 
de 31 Decemvrie, 1909. 


$ E Capital x 
Felul cooperativelor 9 a J 
9 £ ai membrilor 
zZ g | Subscrişi Vărsat 
Bănci populare . . . «| 2.543 42.775.312 42.034.211] 402.938 
Magazine de consum . . 186 1.227.899 894.701 7.903 
Cumpărări. ., ... 69 287.177 190.726 2.352 
Obştii de păduri. . . . . 40 487.166 333.191 ii 
Lăptării. .... e.’ 8 21.076 10.289 271 
Obştii de moșii... . . 308 3.242.803 1.897.660 7.185 
Diverse cooperative. . « 58 453.673 306.941 2.51 


Total. . . | 3.212] 48.495.106 46.967.719] 424.83 

Am zis mai sus că începuturile au fost grele și că 
mulți dintre pionieri, oricât de convinși ar fi fost, cu 
greu puteau străbate un drum, pe care, la fiecare pas, 
se întâlniă un dușman. Dar sprijinul vine la timp. Mi- 
nistrul, de pe atunci, al școalelor și al bisericilor, pri- 
cepând situația la sate, și văzând în mișcarea coopera- 
tivă un mijloc pașnit de vindecarea răului, o luă sub 
ocrotirea sa, și nu numai că a dat voie învăţătorilor 
și preoților de a se pune în fruntea mișcării economice, 
dar chiar i-a îndemnat și încurajat la această frumoasă 
și mântuitoare operă. Ministerul a făcut chiar sacrificii 
materiale, numind ca agent de propagandă și organizare 
a mișcării pe un inimos învățător. 

Când guvernul a văzut că mișcarea crește, a avut 
dragostea și înțelepciunea să o sprijine, printr'o lege 
specială, prin care se înființă și o Casă centrală, ca 
organ de control și organizare, în anul 1903. 

Dela prima legiferare și până astăzi, mișcarea s'a ftn- 
tregit și se întregește mereu, iar nevoile ei felurite au 
determinat mai multe modificări ale primei legi, modi- 
ficări făcute de toate guvernele, cari sau perindat la 
cârma țerii, și cari toate au fost silite să recunoască 
nevoia și utilitatea mișcării, căutând s'o ferească in acele 
sate de cea mai grea molimă ce ne bântue veșnic țara, 
de politică. 

Mișcarea aceasta eșită din nevoile adânci ale popo- 
rului, nu este și nu va fi de aci înainte sub pedeapsa 
peirei a nici unui partid politic, și nici excluziv numai 
a unei singure pături sociale, ci a întregei nații româ- 
nești, care cu ea a cucerit o nouă și puternică armă 
de unire pentru vieață a națiunii. 

Mișcarea va fi recunoscătoare tuturor acelora ce i-au 
dat sprijinul dezinteresat. 

Autorul cooperaţiei în toate țerile este anonim, dar 
sprijinitorii și organizatorii ei, întri cari figurează cu 
cinste d-l Haret, sunt nume scumpe și strâns legate de ea. 


T. C. IONESCU-PAȘCANI 
Ipstitutor, 

DOMNUL HARET ŞI DESVOLTAREA 
ECONOMICĂ A SATELOR 


Băncile populare. 


De un timp încoace mulți oameni de stat și cuge- 
tători de-ai noștri și-au dat seamă că progresele făcute 
de Țara Românească în ultimii 50 de ani sunt amenin- 
țate, dacă nu se va face cât mai curând să participe 
la dânsele și majoritatea populaţiei. Sa ajuns acum la 
convingerea, că pentru ca un popor să poată rezistă 
cu succes în lupta pentru susținerea ființei sale naţionale, 
e absolut necesară participarea țărănimei la vieața pu- 
blică, a acestui izvor nesecat de energie, ce singur poate 
asigură vitalitatea unui neam. 

Ei și-au dat seama că o țară, unde majoritatea populații 
zace în întuneric, nu se poate numi cultă; că o țară, unde 
aceeaș majoritate sunt săraci, nu se poate numi bogată, 
oricât de înfloritor ar fi bilanțul general; că o ţară» 
unde numai 1/,, iea parte la vieața cetățenească, nu poate 
să se bizue pe datoriile locuitorilor ei, din moment ce 
nu le este asigurată exercitarea drepturilor lor. 

Progresele uimitoare ce sau făcut în toate direcţiile 
de către o pătură prea subțire din massa poporului ro- 
mân au adâncit și mai mult prăpastia ce există între 

acea pătură și restul țerii. Astfel e mult mai mare de- 
părtare acum între absolvenții universităților și cei 60%/, 
analfabeți, de cum eră mai înainte, când cei mai căr- 
turari aveau cel mult cursul primar. Industria, comerțul, 
agricultura, etc. au înflorit de asemenea, dar n'au avut 
de efect decât să mărească distanța între noii înstăriți 
Și cei cari au rămas tot la sapă de lemn. 

Pe măsură ce această distanță se măriă, pe aceeaș 
măsură se puneă la ordinea zilei și chestia celor mici, 
astfel că în ultimul timp țara noastră și-a îmbogățit și 
literatura chestiei fărănești. 

Cât timp însă această prăpastie nu amenință pe cei 
de sus, orice îmbunătățire a păturii de jos rămâneă 
ca un ideal îndepărtat, chestiunea țărănească eră obiect 
“de discuțiune sau de programe politice; în colo slabe 
legiferări și mai slab aplicate. Işi dădeă lumea seama 
că nu se poate merge la infinit, îmbogățindu-se cei puțini 
din ce în ce mai mult, în dauna celor mulți; vedeau 
bine că o primejdie îi amenință, dar credeau că acea 
primejdie e cu mult mai depărtată. 

A trebuit un cataclism, ca cel din 1907, pentru ca 
să-și poată da seama fiecare că acel ideal îndepărtat 
trebuiă realizat imediat. 

La întârzierea rezolvirii chestiunii ţărăneşti a con- 
tribuit foarte mult, pe lângă indiferența multora, și ne- 
competența celor ce se ocupau cu ea, necăutând să 
o rezolve decât cu totul unilateral: O dovadă mai 
mult de depărtarea ce există între nevoile satelor și pă- 
tura de sus. Nu se va miră nimeni dar, văzând că se 
propun reforme cu totul contradictorii. Unii cer libertate 
completă de angajamente între săteni și proprietari, 
alții cer proteguirea sătenilor; unii cer cultură mai în- 

tinsă pentru săteni, alții cred că li se dă și acum prea 
multă; unii cer votul universal, alții cred că sătenii au 
prea multe drepturi; unii vor reforme silite, impuse; 
alții așteaptă ca țăranii să fie deajunși de copți spre 
a le cere ei însăși. 

Puţini sunt acei cari au observat din timp că ches- 
tiunea țărănească e foarte complexă, că nevoile să- 
teanului sunt multiple, dar că se influențează reciproc 
așă că e imposibil să inlături numai pe una. Și mai 
puțini sunt acei cari, din timp, cu răbdare, și cu 
toată sinceritatea sau pus să-și adune material, să-l 
studieze serios și numai în urmă să propună soluții. 

Numai unul cunosc însă care a pus în serviciul 
acestei chestiuni așă de positivă și practică, știința cea 
mai înaltă și mai desbrăcată de asperităţile lumei reale; 
numai unul cunosc cari să fi lucrat timp de 30 de 
ani, în vederea rezolvirei acestei chestiuni, care a știut 
dela început încotro merge și care fixându-și odată 
direcția, a lucrat neîntrerupt, uneori singur, alteori în- 
tovărășit de alții pe cari știă să-i emuleze și să-i con- 
ducă. Fie că se ocupă cu știința, fie că se ocupă de 
școală, programe etc., el vedeă și căută în toate acea 
parte care va folosi mai mult la înbunătățirea stării 
poporului. 

Acesta e D-l Spiru C. Haret. 

Punând chiar dela început în practică principiile pe 
cari le desvoltă așă de clar în Mecanica Socială, D- 
Haret a lucrat cu deopotrivă râvnă pentru înnălțarea 
morală, intelectuală și materială a poporului român. 
Ţinţa D-sale a fost ca să «determine totdeauna o miş- 
care de translație a corpului social înfreg în sensul 
celor trei coordonate pozitive: (morală, intelectuală, 

materială), astfel ca fozi membrii societății să aibă o 
parte egală din beneficiile orcării legi»"). 

Stià bine D-l Haret că, lucrând în această direcție, 
va creiă unele nemulțumiri; decât D-sa lucră totdeauna 
în interesul celor mulți. «Să presupunem că o clasă 
restrânsă de cetățeni, zice D-l Haret în Mecanica So- 
cala, a reuşit să-şi creieze un privilegiu din cultură, 
astfel că partea cea mai numeroasă a societăței ar fi 
condamnată la ignoranță. Dat fiind că ignoranța e cel 
mai mare rău, datoria oricărui legiuitor este să des- 
ființeze monopolul clasei privilegiate. Făcând astfel, lu- 
crează în interesul corpului social, căci suma avanta- 
jelor ce rezultă pentru dânsul din o astfel de dispoziție 
este cu mult mai mare decât aceea a avantajelor per- 
dute de clasa privilegiată» 

Ar fi acelaș lucru dacă un individ sau un grup 
restrâns de iridivizi ar reuși să acapareze toate mijloa- 
cele de existența ale unei societăți ca: pământ, capital, 
cereale etc. În asemenea cazuri puterile publice au 
datoria absolută de a restabili equilibru, mergând chiar 
până la exproprierea forțată. De sigur că acaparatorii 
ar strigă, căci ar fi mai puțin bogați. Societatea in- 
treagă ar câştigă însă în forță şi bună stare» 2). 

De aceste idei, formulate tocmai acum în urmă, a fost 
călăuzit în toată activitatea sa, iar propunerile de îmbună- 
tăţire pe care le face în broşura „ Chestia țărănească“ ?), 
sunt bazate pe aceleași principii şi au fost experimentate 
aproape toate de D-sa cu mult mai înainte. 

Ca o dovadă de temeinicia propunerilor de reformă 


1) Haret. Mecanica Socială, pag. 155. 
-) Mecanica Socială, pag. 158. 
3) Bucureşti, Carol Göbl, 1905. 

arătate de D-sa în această broșură, este faptul că mai 
toate s'au transformat în legi, în timpul guvernării li- 
berale, constituind cea mai frumoasă pagină a legisla- 
turii trecute. 

Convins fiind că una din cele mai principale cauze 
a relelor de care sufere țăranul român este ignoranța, 
D-l Haret a contribuit prin înmulțirea școalelor, a în- 
vățătorilor, prin control, încurajări, recompense etc., la 
micșorarea numărului analfabeţilor dela 80° , la 60%/,. 

Pentru un alt Ministru de Instrucțiune publică atâta 
ar fi fost prea deajuns și ar fi constituit un mare titlu 
de glorie, iar acel Ministru sar fi putut retrage mul- 
tumit că și-a făcut complect datoria. 

D-l Haret însă, știă bine că instrucția singură nu-și 
poate aduce toate roadele sale dacă nu-i întovărășită 
de buna stare economică, și de aceea a luptat cu 
aceeaşi energie și acelaș succes și pentru ridicarea ma- 
terială a sătenilor. 

Eșind din cadrul, ce i se păreă prea striint și ne- 
complect, al Ministerului său şi creind pe deantregul 
așă numita activitate exfra-şcolara, D-l Haret sa ocu- 
pat cu deschideri de orizonturi noi, potrivite cu mij- 
loacele actuale, pentru țărănime, în Agricultura, în 
Industria Casnică, în comeri, în găsirea mijloacelor 
de credit, îndrumări ce cădeau mai degrabă în atri- 


buţiele altor Ministere. 
Aci stă, în parte explicația frumoaselor rezultate, 


obținute de D-l Haret în toate direcţiele. D-sa a fn- 
țeles dela început cum se influențează în bine, una pe 
alta, activitatea școlară cu cea extra-școlară. 

Cercul viţios: «săteanul nu poate aveă cultură pentrucă 
e sărac și e sărac pentrucă e incult» care a incurcat 

pe mulți, a fost rupt de D-l Haret și transformat, spre 
fericirea satelor, în următorul: 

«Să dăm în acelaș timp săteanului: cultură pentru a- 
se pute înstări, și bună stare pentru a se puteă cul- 
tivă». 

Caracteristica activității D-lui Haret este că: fără a 
perde din vedere ținta ce urmăreşte, fără a se abate 
dela liniile generale trase de mai înainte pentru înde-— 
plinirea operei sale, D-sa știe totdeauna să prețuiască, 
fărămitura de muncă a fiecăruia, știe să deă însemnă- 
tatea cuvenită unei șezători sătești, unui cerc cultural, 
unei școli de adulți, etc. La progresul fiecăruia con- 
tribue prin sfaturi, încurajări, prin cuvântul sau prin 
prezența sa, căci toate prin efectul lor parțial, oricât 
de mic ar fi, servesc cauza cea mare, înălțarea cultu- 
rală și economică a poporului român. 

Pe lângă aceasta, D-l Haret, lasă totdeauna să se 
creadă că tot meritul faptelor bune este al celor mici pe 
cari D-sa îi încurajează mereu și îi dă de exemplu al- 
tora. Insuși propunerile ce le face în broşura citată mai 
sus, poartă această caracteristică. Astfel D-sa cere: 
«Să se înlesnească țăranilor putina de a deveni pro-- 
prietari, fulinfa de a deveni arendași, să fie pusi în 
pozihe de a scoate un mai maie folos din agricultură» 
etc., rămânând însă ca fiecare să le obțină prin pro-— 
pria sa muncă. 

Astfel se poate explică rodnicia activității D-lui Haret. 
Dela început D-sa s'a convins că numai reformele ce- 
suht cucerite de cei de jos, numai acele sunt trainice. 
Și, pe când în alte direcții se făceau legi cari rămâneau 
de multeori numai pe hârtie, D-l Haret sileă lumea prin cu- 
rentul ideilor sale și prin iniţiativele pe cari le încurajă, să 

simtă nevoia școalelor, a obștiilor, a băncilor, a gră- 
dinilor școlare, a cercurilor culturale, etc.; și numai pe 
urmă, când întreaga țară eră de fapt împânzită cu a- 
ceste reforme, numai atunci le legiferă, mai mult ca 
o consacrare oficială a existenței lor. 

lar dacă astăzi majoritatea lumii noastre politice a 
ajuns la convingerea că pătura țărănească este în stare 
să iea o parte mai activă la conducerea țerii, nu trebue 
să uităm că acela care a contribuit mai mult la aceasta 
este tot d-l Spiru C. Haret. D-sa lucrând pe toate căile 
la ridicarea nivelului cultural și economic al sătenilor 
i-a făcut să se simtă oameni și să fie mai conștienți 
de drepturile și dațoriele lor. 

Răbdarea, energia, intensitatea și consecvența cu cari 
a lucrat d-l Spiru Haret, multiplele chestiuni pe cari 
le-a îmbrățișat, rezultatele strălucite la cari a ajuns, 
sunt arătate în cartea de față care, deși e voluminoasă 
e totuș departe de a fi completă. 

Mă voiu mărgini a ilustră cele de mai sus, arătând 
numai cum s'a creat pe deantregul, sub îndemnul lu- 
minat al d-lui Haret, folositoarea instituție a Pănci/or 
populare. 

E în adevăr miraculos, plin de învățăminte și de 
speranţe istoricul Băncilor populare. Ce începuturi 
grele, câte piedici, câte lupte, câți dușmani de învins! 

Ar trebui descrise, în parte, monografiile tuturor băn- 
cilor, pentru a se vedeă prin câte greutăți au trecut 
multe din ele, pentru a ajunge dela un capital de câțivă 
lei la sute de mii; cum puţin câte puțin, după ani de 
luptă, după descurajeri, după retrageri, desființări, íin- 
cetul cu încetul au ajuns ca astăzi Băncile populare, 
prin numărul lor, prin mulțimea membrilor, prin capi- 

talul lor, prin seriozitatea operațiunilor, să fie considerate 
ca una din cele mai puternice și mai durabile organi- 
zații financiare. 

Prina bancă populară a fost înființată în 1891 cu 
un caracter mai mult comercial. Până la 1898 s'au fn- 
ființat de abiă 24, din cari multe dispăruse în acest 
interval. Majoritatea lor au fost înființate de învățători, 
cu mari greutăți, din cauza persecuției cămătarilor, a 
neîncrederii sătenilor și a dezinteresării celor de sus. 

«Fericirea și ridicarea acestor binefăcătoare institu- 
țiuni trebuiă să vină dela d-l Spiru Haret, Ministrul 
Instrucțiunii» *). Aflând de existența Băncii populare din 
Bezdead (Dâmboviţa), înființată de un învățător, d-l 
Haret însărcinează pe revizorul școlar să vadă cum func- 
ționează acea Bancă și ce servicii aduce. În urma ra- 
portului entuziast al Revizorului, d-l Haret cere și obține 
dela M. S. Regele medalia «Răsplata muncii pentru 
învățământ», cl. I, pentru învățătorul fundator. Atât ra- 
portul către M. S. Regele, cât și scrisoarea d-lui Haret 
către învățător, au fost publicate atunci în toate ziarele. 
In acea scrisoare d-l Haret spune, între altele: 

«D-voastră ați înțeles adevăratul caracter al misiunei 
ce aveţi. Învățătorul întrun sat nu trebue să fie numai 
învățătorul copiilor, el trebue să fie și sfătuitorul bun. 
și luminat al sătenilor, pilduitorul lor la cele bune și. 
folositoare pentru dânșii. 

«Când învățătorul își înțelege astfel chemarea și rolul 
său, el este o adevărată binefacere pentru populaţia, în. 
mijlocul căreia trăește». 

Încurajarea dată de Ministru, și publicitatea întinsă, 


*) E. Costinescu, Expunere de motive la legea Băncilor populare 1903, 

a făcut pe învățători să-și dea seama că astfel de miş- 
cări sunt bine- văzute dela centru și încercările timide 
de până acum se transformă, ca prin minune, în acte 
sigure și hotărite. 

Le venià până atunci greu învăţătorilor să înființeze- 
asemenea Bănci, căci cei cari încercase au fost loviți 
de cămătarii satelor, de unii proprietari, și dacă aceştia. 
erau puternicii zilei, învățătorii se vedeau loviți chiar 
de administraţie. Nu erau ei bine dumiriți, dacă fac 
o faptă bună sau rea, agreată sau nu de stăpânire, 
când înfiiințau o astfel de Bancă. 

Văzând. acum că Ministrul lor încurajează și ocro- 
` tește asemenea fapte, învățătorii se pun pe lucru, şi în 
curând numărul Băncilor se măreşte. Astfel se înființară 
15 Bănci în 1899 și 47 de Bănci în 1900, cu toate 
că în acei ani a bântuit o grea criză și d-l Haret ieșise 
din Minister în 1899. 

Numărul Băncilor populare începe a spori mult mai 
simților cu revenirea la Minister a d-lui Haret în Fe- 
vruarie 1901. Imediat d-sa deleagă pe un învățător să 
umble prin toată țara, să facă propaganda pentru în-- 
ființarea Băncilor populare, și să dea instrucțiunile ne- 
cesare pentru bunul mers al lor. Pe de altă parte, prin 
instrucțiuni, circulări, indemnuri, recompese, însuș Mini- 
strul activează această mișcare. 

Și rezultatele nu întârzie a se vedeă. De unde până 
la 1901 erau numai 80 de bănci, în cursul anului 1901 
se înființează 172, iar în 1902 alte 458 de Bănci po- 
pulare. Astfel că la sfârșitul anului 1902 se aflau în 
țară peste 700 de Bănci cu un capital de peste 5 mi- 
lioane lei. Se făcuse în ultimii doi ani mai mult decât 

n primii zece. O așă de mare desvoltare a unei insti- 
tuțiuni economice nu sa văzut în multe țeri. 

Dar pe măsură ce această instituție progresă, pe 
aceeaș măsură dușmanii o combăteau și cei ce suferiau 
mai mult erau tot învățătorii. De astă dată ei nu mai 
erau învinuiți că înființează Bănci, deoarece îi susținea 
Ministrul. In schimb se țeseau în jurul lor intrigi de tot 
felul. Erau acuzaţi că turbură ordinea, că nu-și fac 
datoria în școală, că sunt vițioși, etc. Plângeri iscălite 
şi neiscălite curgeau la Minister. Se trimeteă anchete, 
cari însă constatau că acei învățători sunt perfect co- 
recți, că-și fac datoria în școală și că prin activitatea 
lor extrașcolară, contribue la îmbunătățirea stării morale 
și materiale a sătenilor. Fireşte că d-l Haret, după -ce 
se convingeă că învățătorul iși face toată datoria în 
școală, cu riscul de a creà nemulțumiri, îl susținea 
și îl îndemnă să meargă înainte. 

Instituția Băncilor populare eră combătută și pe 
alte căi. Unele Bănci, din cauza grabei cu care s'au 
înființat, n'au putut fi bine întocmite, așă că au dat 
rezultate rele, fie din neştiință, fie din reaua credință a 
unora din conducători. Puţine au fost de acestea, dar 
dușmanii au profitat de nereușita lor, pentru a genera- 
liză, strigând că la Băncile populare se înșală țăranii, li se 
fură banii, etc. 

Pentru a preveni acest rău, d-l Haret trimite o cir- 
culară în 17 Iunie 1902, prin care se îndeamnă învă- 
țătorii să nu lase ca Băncile populare să facă între- 
prinderi, cari să le compromită capitalul. Circulara sfâr- 
șește astfel: 

«Vă invităm dar să vă abțineți cu cea mai mare 
îngrijire de a îndrumă Banca, din al cărei comitet faceţi 

parte, pe o asemenea cale greșită și a lumină pe con- 
sătenii d-voastră ca să nu se arunce pe calea aventu- 
rilor în care se poate perde avutul lor. 

«D-voastră, ca cei mai luminaţi din sat, aveți, mai 
mult ca oricare altul, răspunderea răului ce poate naște 
din neascultarea celor ce vă spunem aci.» 

De altfel d-l Haret se interesă personal de mersul 
multora din băncile populare. D-sa cereă să i se trimită 
bilanțurile și, de multe ori, întrebă pe revizori despre 
unele bănci, de care nu mai auzise nimic un timp în- 
delungat. 

De acum numărul băncilor ajunse prea mare, con- 
trolul se făcea anevoe, cadrul strâmt al statutelor tre- 
buiă lărgit după nouăle cerinți. Copilul acesta, crescut cu 
atâta îngrijire, ajunsese să se poată conduce singur. D-l 
Haret nu sa despărțit însă de dânsul până ce nu i-a 
asigurat o existență înfloritoare, făcând să se voteze în 
1903, un proiect de lege, prin care se consfințește 
existența acestor bănci, se prescriu condiţiile și modul de 
constituire al lor, se crează o Câssă Centrală care să 
controleze şi să le împrumute la nevoe și se trece în- 
treaga această organizație Ministerului de Finanțe, pu- 
tând fi controlată și de către agenții Ministerului de 
Instrucție. 

D-l Haret ține să se ştie că învăţătorilor li se dato- 
rește mersul progresiv al acestei instituțiuni și prevede 
prin lege ca din Consiliul Cassei Centrale să facă parte 
şi un învățător, iar controlorii băncilor populare să fie 
numiți, prin concurs, tot dintre învățători. 

lată o parte din raportul către M. S. Regele prin 
care d-l Haret cere numirea unui învățător în acest 
consiliu: 

67 

Acei cari au lucrat cu râvnă şi cu cel mai deplin 
succes pentru a realiză această idee, au fost mai cu 
seamă învățătorii rurali; şi este sigur că și în viitor tot 
ei vor rămâne factorii principali ai instituțiunii, ca unii 
cari sunt cei mai în măsură dea cunoaște nevoile să- 
tenilor și a ști să le satisfacă, deoarece ei înșiși sunt 
săteni, trăesc cu sătenii, și au o cultură, care le des- 
chide un orizont de vederi mai larg decât poate fi în 
genere acela al oricărui alt sătean. 

«Și pe urmă este bine și drept, ca învățătorii cari au 
fost la muncă să se afle și la onoare, și va fi o dreaptă 
și înaltă recompensă, pentru silințele ce au depus ei 
în realizarea ideei băncilor populare, ca unul din ei să 
fie chemat a participă la conducerea instituției supreme 
a acestor bănci.» 

In urma votării legii de mai sus, sau răspândit printre 
săteni de către răuvoitori diferite svonuri menite să 
discrediteze instituția Băncilor populare. Pentru a pre- 
întâmpină efectele rele ce ar fi urmat, d-l Haret trimete 
în Aprilie 1903 o circulară către învățători prin care-i 
îndeamnă să lămurească pe săteni asupra adevăratului 
scop al legii Băncilor populare. lată o parle din aceă 
circulară: 

«Așadar din toate punctele de vedere, legea cea 
nouă este bună și va ajută cu plăcere la întărirea Băn- 
cilor sătești și la asigurarea banilor lor contra oricărei 
pagube. 

«Cu toate acestea știm că sunt oameni răi și fără 
rușine cari umblă răspândind printre săteni tot felul de 
minciuni: că Băncile populare se desființează, că gu- 
vernul umblă să le iea banii, și altele ca acestea. Cei 
cari umblă cu svonuri de acestea sunt numai cămătarii 

care acum văd că le scapam mână chipul de a-i 
despuiă mai departe. Se înțelege: când întrun sat e o 
Bancă, cămătarii de acolo trebue să se ducă în lume; 
și când în toate satele vor fi Bănci bune, țăranii se vor 
îmbogăți, dar cămătarii se vor stinge de pe lume. 

. «D-voastră, învățătorii ați înființat Băncile populare; 
este datoria tot a d-voasră să nu le lăsați pradă minciunilor. 

.-. «De altfel cum că legătura cu trecutul nu s'a rupt 
de loc și că guvernul se silește să mențină și să întă- 
rească ceeace sa făcut așă de bine, dovadă este că 
el vrea să păstreze pe învățători în capul acestei mișcări. . . 

«Din toate punctele de vedere dar viitorul Băncilor 
populare este asigurat și nu mă îndoesc că învățătorii 
vor ști să urmărească și mai departe opera începută 
așă de bine de dânșii». 

Astfel, și după votarea legii, d-l Haret continuă să.se 
intereseze de Băncile populare, să îndrumeze pe învă- 
țători, să trimită circulări explicative, să ceară necon- 
tenit relații dela Revizori, să dea recompense etc. In 
fine, D-l Haret a contribuit în mod efectiv și continuu 
la marea desvoltare pe care a luat-o această instituție 
astăzi, când avem în țară peste 3.000 de Bănci, cu peste 
500.000 de membri, cu un capital social de peste 50 
de milioane și cu un bilanț anual de 100 de milioane, 

Aceste date dovedesc cu prisosință că Băncile po- 
pulare își îndeplinesc cu succes chemarea lor, făcând 
să dispară camăta dela sate, făcând ca țăranii să-și plă- 
tească cu ușurință datoriile, să-și facă case, să-și cumpere 
vite, pământ, iar ce-i mai rămâne să economisească. 

Dar Băncile populare au mai avut asupra sătenilor 

și o înrâurire morală: le-au desvoltat spiritul de prevedere 
de economie, de tovărășie, iar pe de altă parte au făcut 
să dispară în multe locuri, alcoolismul, luxul și alte viții. 

Această instituție a mai desvoltat între țărani încre- 
derea în propriile |lor forțe, i-au făcut să priceapă că 
în mâinile lor le stă îmbunătățirea soartei. Desvoltând 
în sătean încrederea în sine, încrederea în forțele unite 
ale mulțimii, tot Băncile populare îl vor face să simtă o 
solidaritate mai largă, aceea de neam, îl va face să fie 
mai patriot. 

D-l Haret, luându-și colaboratori pe învățători în pro- 
pagarea acestei idei salvatoare, a contribuit și indirect 
la câștigarea încrederii sătenilor pentru școală și con- 
ducătorii ei. Odată ce sătenii au priceput și au simțit 
binefacerile Băncilor populare, au văzut că înființarea 
lor se datorește învăţătorilor, ei au început să consi- 
dere pe acești apostoli ai neamului ca pe binefăcători 
or, deci să le urmeze în totul sfaturile și să le încre- 
dințeze cu bună inimă copiii lor. Şi astfel se explică. 
cum Bancile populare ca şi toate celelalte activități 
extrascolare, departe de a încetini activitatea pur sco- 
lara (după cum pretind falșii prieteni ai sătenilor), îi 
măresc considerabil intensitatea. Acolo unde activitatea 
extrașcolară, sub toate formele ei, înflorește, acolo să- 
tenii se conving «de visu» de foloasele cărții, frecventarea 
şcolarilor e mai regulată, rezultatele mai bune. 

Iar învățătorii cari au luptat cu atâta inimă la desrobirea 
economică a sătenilor lor, sunt tot aceiași cari au dat 
cele mai frumoase roade și în interiorul școalei. 

In fine, faptul că dintre toate reformele făcute la țară, 
Băncile populare au dat cele mai strălucite roade, do- 
vedește că, pentru aducerea la bun sfârșit a oricărei 

îmbunătățiri, trebue ca cei ce ne conduc să aibă, ca și 
d-l Haret, o nețărmurită încredere în vitalitatea popo- 
rului român, în puterea lui de regenerare. 

Dispariţia cametei la sate, desvoltarea sentimentului 
de tovărășie și solidaritate, împuținarea vițiilor și a 
luxului, încrederea sătenilor în propriile lor forțe, apro- 
pierea lor de şcoală, în fine revelația, pentru noi orășenii, 
a vitalității poporului român; iată atâtea bunuri, la în- 
deplinirea cărora a contribuit d-l Spiru C. Haret, prin 
dragostea şi interesul ce a pus la înființarea şi desvol- 
tarea instituției Băncilor populare. 

GH. BEIU PALADI. 


Profesor secundar în Bucureşti, 

OBȘTILE SĂTEȘTI 


Dintre toate formele pe care cooperația le-a îmbrăcat 
la noi în țară, obștile sătești sunt organismul cel mai 
viu, mai complex și cu funcțiuni mai multiple. 

Rolul social pe care obștile sătești sunt chemate să-l 
îndeplinească, atinge în de aproape vieața țărănimii, o 
așează pe alte baze, și dă un început de deslegare celei 
mai importante și mai arzătoare chestiuni ce sa pus 
vreodată la noi: chestiunea fărănească. 

Acest fapt l-au înțeles, instinctiv, și țăranii, căci din 
toate felurile de societăți cooperative ce s'au înființat la 
noi, singură obştea este aceea pentru constituirea căreia 
ei n'au așteptat îndemnuri dela nimeni. 

A fost de ajuns să se audă că țăranii din cutare loc 
Sau constituit în obște și au luat moșie în arendă, scă- 
pând de apăsarea arendășească, cea mai grea din toate, 
și toată țărănimea s'a pornit la lucru, ca electrizată. 

Insuși băncile populare 'şi datoresc prosperitatea lor 
tot acestui fapt: posibilitatea pe care jăranii o întrevăd 
prin ele de a luă moşii în arendă. Ridicaţi această 
posibilitate țăranilor, luaţi-le această aspirație și băncile 
populare își vor opri mersul în loc. 

Și nu trebue să ne mire de loc fenomenul acesta. 
Baza întregei vieți țărănești fiind plugăria, e natural ca 

idealul țărănimii să fie procurarea „pamântului de 
muncă“ în condițiuni cât mai avantajoase. 

Cine nu știe că una din cauzele mizeriei țărănești—și 
cea mai importantă din toate — este fără indoeală sis- 
temul exploatării moșiilor, fie particulare sau ale statului, 
prin arendași. 

Arendașul— vorbesc de sistem, nu de persoane,—acest 
intermediar, dintre pământ și muncă, nu are nici un 
interes să menajeze, nici puterea fertilizatoare a pămân- 
tului, printr'o cultură mai sistematică, njci puterea bra- 
țelor muncitoare, de cari se servește, stabilind condițiuni 
de învoeală mai omenoase; el nu are decât un singur 
interes și nu urmărește decât un singur scop: îmbogă firea 
cu orice pref şi cât mai mult, prin orice mijloace. 

Dacă pământul, pe care-l stoarce printr'o cultură din 
cele mai sălbatice, se va slei într'o zi și nu va mai 
produce nimic, și dacă brațele muncitoare pe cari le 
exploatează fără milă vor cădeâ în sapă de lemn, aren- 
dașului intermediar puțin îi pasă, el nu pierde nimic: 
cu aurul strâns din sudoarea ţăranului, ros de mizerie 
Și ignoranță, se va îndreptă către alte locuri și brațe 
nesleite încă. 

Și e și firesc să fie așă. Nelegat cu nimic de pă- 
mântul și braţele pe care le exploatează, nu are nici 
un interes să le menajeze, iar obligațiunile de ordin 
moral sunt nimicuri de care oamenii de afaceri — și 
arendașii sunt oameni de afaceri—nu trebue să ție seamă. 

A, altcevă ar fi când arendașul sar simți legat de 
pământ şi de brațe, când ar ști că exploatarea fără 
Sistem a pământului și fără milă a braţelor l-ar duce 
la ruină, atunci sar schimbă: lucrurile. 

Și deși, cum vedem, sistemul exploatării moșiilor prin 

arendași e de o potrivă de păgubitor proprietarilor, ca 
și țăranilor, deși acestui sistem datorim și mizeria ță- 
ranilor și sleirea forțelor productive ale pământului, cu 
toate acestea sunt încă mulți cari nici nu vor să audă 
de obştile sătești, /acforul social menit să disolve si- 
stemul arendării prin particulari, întemeiat pe dijmă 
si rusfeturi, şi să stabilească raporturi juridice direct 
intre țărani și proprietari. 

Mulţi proprietari au o inexplicabilă teamă de obşti, 
nutresc o ură înverșunată în potriva lor și le-ar mătură 
depe fata pământului, dacă ar puteă. 

Nu punem la îndoeală buna credință a acestor pro- 
prietari, ci credem mai de grabă să sunt victime a ne- 
cunoașterii mecanismului obștilor sătești ori, și mai rău, 
a unei cunoașteri greșite. 

Cercetând mai de aproape lucrurile, găsim că țăranii 
și proprietarii au un interes comun asupra pământului, 
că acest interes ar puteă să lege, întrun tot armonic, 
cele două straturi sociale ale poporulni nostru — pro- 
prietari și țărani—și că pe acest acord sar puteă înte- 
meiă, în mod trainic și durabil, „facea socială“ pe care 
o dorim cu toții și fără de care nu putem privi cu 
liniște viitorul. 

Și unii și alţii au interes ca pământni, nu numai să-și 
păstreze puterea lui fertilizatoare, dar încă să și-o mă- 
rească printr'o cultură cât mai rațională: Järanii, pentru 
a obține recolte cât mai bogate, sporindu-și astfel 
mijloacele de îndestulare, proprietarii, pentru a-si măr ì 
valoarea proprietăți si deci și renta, izvorul lor de 
avufie. 

Ca societăți de producție, având de scop organizarea 
muncii țărănești pentru a o face mai rodnică, obștile să- 
tești trebue să se inspire dela cel mai curat demo- 
cratism și să dea acestei munci, factorul de căpetenie 
în producție, întâietatea pe care o merită și care până 
acum i-a fost nesocotită, îngrădind-o cu toate garanţiile 
necesare, pentru a o feri de orice exploatare, sub orice 
formă. 

De aici urmează ca în obștile sătești nu pot și nu 
trebue să intre decât numai plugari adevărați, cari 
muncesc pământul cu propriile lor braţe, obștile ne- 
făcând altceva decât, pe de oparte să procure mem- 
brilor pământ de muncă în condițiuni avantajoase, iar 
pe de altă parte, să le asigure folosința întregului rod 
al muncii lor. 

Dacă o excepţie s'a făcut și se face și azi în ce pri- 
vește primirea membrilor prin admiterea învăţătorilor și 
preoților, ea este numai în interesul obștei, pentru o cât 
mai bună și mai luminoasă conducere. 

Cât timp învățătorii și preoții, singurele elemente lu- 
minate dela sate, vor da încă dovadă de abnegaţie și 
lepădare de sine și-și vor păstră puterea de jertfă, din 
care s'a născut și se întreține întreaga mișcare coope- 
rativă, atâta timp urmează să fie primiți, fără nici o 
restricție alături de țărani, în toate felurile de societăți, 
când prezența lor ar fi reclamată de necesitate — sin- 
gurul criteriu de care trebue să ne călăuzim în apre- 
țierea noastră. 

Nu trebue să ne facem spaimă singuri și să credem 
că lăsându-le deplină libertate de a intră în toate fe- 
lurile de societăți cooperative, învățătorii și preoții ar 
dobândi o așă de mare preponderanță, că mar mai 

puteă fi scoși din mișcare, în cazul când ar abuză de 
pozițiunea lor și ar deveni vătămători intereselor massei 
cooperatoare. 

Mișcarea cooperativă e ca și o apă: reține la sine 
ce-i trebue și cât îi trebue, și scoate la mal ce nu-i 
mai trebue. 

Din moment ce un conducător ar abuză de calitatea 
lui, în folosul său personal și în dauna instituțiunii, în 
fruntea căreia se găsește, din acel moment simpatiile de 
care se bucură și care-i dedeau autoritatea morală, sar 
transformă în putere de repulsiune și l-ar asvârli afară 
din mișcare. 

Din nenorocire, cazuri de asemenea natură sau pe- 
trecut și se petrec încă; ele sunt însă urmarea firească, 
reacţiunea unui organism plin de vigoare, când pe vreun 
punct al suprafeței sale se ivesc pete bolnave. 

Să iea aminte dar toți aceia ce au o misiune de im- 
plinit în această țară — și învățătorii și preoții sunt cei 
dintâi care intră în această categorie, că nu trebue să 
se lase ispitiți de gânduri amăgitoare, —căci greșelile 
în care unii sar lăsă să cadă, nu sar resfrânge numai 
asupra lor, înfierându-i și scoțându-i din mișcare pentru 
toată vieața, ci ar compromite și cauza în slujba căreia 
sau pus — și asta nau drept so facă. 


* 
k*k * 


In orice obște sătească, munca urmând să se desfă- 
șure liberă și neatârnată de nici o altă voință decât 
de voința celui ce o posedă, se impune ca distribuirea 
terenului pe care obștea îl deține în baza contractului 
de arendare, să se facă numai în raport cu nevoia și 

puterea de muncă a fiecărui membru, orice alt criteriu 
trebue înlăturat, ca fiind contar menirii obștilor. 

Membrii trebue să-și muncească singuri, cu propriile 
lor brațe, pământul, subarendările, sub orice formă, 
fiind cu desăvârșire interzise. 

Drepturile membrilor asupra pământului ce ţin dela 
obște sunt limitate numai la folosința lor directă, și nu 
pot fi transmise nimănui. 

Loturile, compuse din terenuri de toate calitățile și 
formând atâtea lanuri, câte feluri de culturi vrem să in- 
troducem,— să se distribue prin tragerea la sorți, fără 
nici o excepție pentru nimeni. Sătenii noștri sunt foarte 
bănuitori, se tem până și de umbra lor, și au toată drep- 
tatea. Experiența făcută de ei, ca și experiența făcută 
de părinții lor, i-a dus la convingerea că pentru ei nu 
există dreptate pe lumea asta, soarta lor fiind numai să 
muncească si să sufere din greu. 

Obștile sătești, sunt chemate să le schimbe această men- 
talitate greșită, ce ar puteă deveni, dintr'un moment in- 
tr'altul, un izvor de rătăciri primejdioase pentru ordinea 
publică. Dar pentru a reuși s'o facă, conducătorii trebue 
să fie nepărtinitori și drepți în toate actele lor. 

Prin uniformizarea culturilor pe lanuri, prin introdu- 
cerea semințelor de calitate superioară, prin întrebuin- 
țarea uneltelor perfecționate, prin stabilirea epocilor și 
regulelor de muncă, aceleași pentru toți, se face un 
însemnat pas către progres, se sistematizează cultura. 

Toate aceste reguli, stabilite până în cele mai mici 
amănunte și așezate pentru toată durata periodului de 
arendare, trebuesc prevăzute în planul economic de ex- 
ploatare, lucrare ce trebue să precedeze începutul ori- 
cărei culturi pe moșia intrată în stăpânirea unei obşti. 

Parcelarea să se execute negresit de un inginer, prin 
ridicare de plan, și să nu se tolereze, sub nici un cu- 
vânt, ca măsurătoarea și împărțirea locurilor să se facă 
în fiecare an și de către oameni empirici, cum se pro- 
cedează în multe părți azi, chiar când aceste lucrări 
s'ar execută sub supravegherea unui agronom. 

A nu parcelă moșia dela început și a nu face așe- 
zarea membrilor la locurile lor odată pentru toată du- 
rata periodului de arendare, ci a lăsă ca împărțirea și 
măsurătoarea locurilor să se facă în fiecare an, însem- 
nează ca să nu fim nici odată gata când vine timpul 
de muncă, și să întârziem în totdeauna cu lucrările, atră- 
gând după sine culturi inferioare, și mai însemnează, 
că să nu avem nici odată liniște în sânul obștei, ci ne- 
mulțumiri veșnice, din cauza abuzurilor la care poate 
da naștere acest sistem, ceeacei-ar paralizi orice avânt 
de propășire. 

Acolo unde —și aş puteă cità localițăți — nu se mai 
curmau certurile, din cauza unei asemenea stări de lu- 
cruri, şi unde reclamațiunile se țineau lant, din moment 
ce sa făcut parcelarea definitivă, pe baza principiilor 
expuse mai sus, din acel moment toate certurile au amu- 
țit și cea mai deplină armonie domnește între membri. 

Membrii fiind datori să răspunză în bani, către cassa 
obștei, arenda locurilor date spre folosință, fără nici un 
fel de obligație în natură, liberi fiind de a-și ridică recol- 
tele și a dispune de ele după cum vor voi, — se stabilesc 
în fapt raporturile de drept, se pune în concordanță 
starea reală cu starea legală. 

Tendința obștilor fiind de a emancipă țărănimea 
de sub orice exploatare, se, înțelege dela sine, —și eu 
nu nai insist—, că sub nici un cuvânt nu se tolerează 

la conducerea lor, persoane, care ar ave interese dia- 
metral opuse intereselor obștei, nici chiar atunci când 
lupul s'ar îmbrăcă în piele de oaie. 

Dacă totuş atari persoane s'or fi strecurat, pe unele 
locuri, la conducerea vre unei obşti, să se știe că aceasta 
sa făcut prin contrabandă și că nu este cu asentimentul 
instituţiei de control. 


* 
* * 


Ca formă juridică, obștile sătești diferă cu totul de 
celelalte societăți cooperative, guvernate de codul de co- 
merţ și de legile lor organice. 

Pe când celelalte feluri de societăți se întemeiază pe- 
capital monetar şi au ca scop câştigul sub formă de 
dividend, — obştile săteşti se întemeiază pe capitalul 
muncă şi au de scop, cum au văzut mai sus, orga- 
nizarea aceastei munci, pentru a o face cât mai pro- 
ductivă. 

In celelalte societăţi, răspunderea membrilor este li- 
mitată la suma capitalului subscris, în obştile sătești, 
răspunderea este solidară și nelimitată. 

In ce privește modul de constituire, legea din 8 Fe- 
vruarie 1904, in baza căreia s'au constituit și au func- 
ționat obștile sătești până la 1910, a găsit cea mai 
ericită formulă: frocura, întemeiată pe răspunderea 
solidară și nelimitată a membrilor față de proprietar și 
creditul ipotecar, fără nici un fel de capital subscris 
ȘI vărsat. 

Și în adevăr, ce formă mai potrivită se putea găsi 
pentru obşti, acest fel de societăți fiind lipsite cu totul 
de caracter comercial, decât procura, în care nu se trece 
nici un fel de capital? 

Obştile nu sunt societăți, în care X și Y pun capi- 
tal, ieau cu arendă o moșie, o exploatează ca orice 
arendaș, sau prin întrebuințare de braţe cu plată, sau 
prin muncă în dijmă, sau și prin una și prin alta, și 
câștigul și-l împart între ei, sub formă de dividend. 

Membrii nu vin în obște cu gând de câștig, ci ca 
să găsească locuri unde să-și desfășure, în condițiuni 
avantajoase, puterea de muncă de care dispun. 

Nefiind societăți întemeiate pe baze de câștig, obștile 
sătești nu sunt supuse la nici un fel de rizic, sunt ferite 
de orice pierdere. Oricum ar fi anul agricol, abun- 
dent sau slab, obștile nu fac decât să încasseze dela 
membri debitul stabilit pe baza sarcinelor, aceleași 
pentru toată durata periodului de arendare. 

Factorul principal în constituirea obștilor fiind, deci, 
puterea de muncă, și starea materială a celor ce posedă 
această putere de muncă fiind din cele mai precare, 
înțelegem de ce la constituirea lor nu trebue să cerem 
capital, ci răspundere solidară și nelimitată. 

Ce bine ar fi fost dacă acest principiu s'ar fi așezat 
şi la temelia băncilor populare! 

Intro țară ca a noastră, unde imensa majoritate a 
populațiunii se găsește robită și înapoiată economicește 
şi din această pricină căzută în mizerie, cel mai potrivit 
tip de bănci populare eră cel întemeiat pe răspunderea 
solidară și nelimitată a membrilor, tip ce le-ar fi per- 
mis să-și procure de aiurea și în condițiuni ușoare, capi- 
talul de care aveau nevoe, rămânând ca economiile 
celor puțini să fie depuse spre fructificare, în mod vo- 
luntar și nesilit. 

Unei populațiuni sărace, dar care posedă puterea 
de muncă, factorul determinat în producție, cum e po- 

pulațiunea noastră, ca să se poată ridică la nivelul vieței 
civilizate din occident, îi trebue credit larg și ieftin, ceeace 
băncile noastre populare nu-i pot da. Dar despre asta 
altădată. 


* 
* * 


De altă parte, obștile sătești constitue cel mai mi- 
nunat mijloc de educațiune a masselor, un altul mai 
bun, mai eficace și cu rezultate mai imediate, nu există, 
eu unul nu cunosc. 

In obşti, indivizii nu lucrează izolat, ci îndeplinesc 
anume funcțiuni, determinate mai dinainte de totul or- 
ganic — obştea — din care fac parte. 

Și precum în organismul animal buna stare generală 
atârnă dela îndeplinirea în mod normal a tuturor func- 
țiunilor de către organele respective, iar neîndeplinirea 
vreunuia se resimte de întregul organism, care reac- 
ționează în potriva răului, tot astfel și în organismul 
social al obștelor, buna propășire depinde de modul 
cum fiecare membru își va îndeplini atribuțiile sale, iar 
în caz când nu le-ar îndeplini cum trebue și de bună 
voie, întreaga obşte l-ar sili s'o facă. 

Chemate prin glasul conducătorilor să explice mem- 
brilor rațiumile unei culturi sistematice, obștile vor con- 
tribui să le mărească cercul de cunoștințe și să-i de- 
prindă să-și respecte unul altuia avutul și munca, des- 
voltându-le astfel simțul de justiţie. 

Orice îndrumare bună ce sar da membrilor unei 
obşti, orice încercare de a le corijă unele defecte, va 
fi încununată de cel mai deplin succes. 

Două resorturi puternice, de ordin moral, stau la 
îndemâna conducătorilor, în împlinirea acțiunii educative 

ce sunt chemaţi să exercite: Ascendenfa, încrederea 
de care se vor bucură printre membri, că tot ce fac 
și tot ce spun e numai spre binele lor, și feama că 
dacă nu vor ascultă de poveţele ce li se dau și se vor 
abate dela regulele prescrise, vor fi daţi atară din obşti, 
pierzând folosința tuturor inlesnirilor pe care le găsiau 
în sânul obștilor. 

Cei buni, firele maisusceptibile,—și aceștia sunt cei mai 
numeroși, —vor ascultă !de primul resort, iar cei recal- 
citranți, vor ascultă de al doilea resort. 

Pentru ca un conducător însă să se poată apropiă 
de țărănime și să-i cucerească încrederea, ca în urmă 
să poată exercită asupra ei înrâurirea educativă, trebue 
să aibă o mare și adâncă iubire față de ea, trebue să 
se încrează și el la rândul lui, în puterea ei de vita- 
litate, în forțele ei morale și mai trebue să se identifice 
cu aspirațiunile ei, în triumful cărora să creadă cu toată 
convingerea. 

Un conducător care ar întruni în cel mai înalt grad 
aceste însușiri—și toți ar trebui să le întrunească, —ar aveă 
o așă de mare ascendență asupra membrilor obștii, 
că nimeni nu i-ar ieși din cuvânt, în mânile lui sufletele 
lor ar fi ceara căreia i-ar puteă da orice formă ar voi. 

[ăranul e si el om, şi încă vrednic de toată cinstea 
şi ca atare trebue tratat de conducătorii obștilor, iar 
nu privit cu dispreţ, cum o fac unii azi—și greşesc amar. 

Cu cât se va arătă țăranilor mai multă încredere și 
considerație, cu atât și ei se vor sili mai mult ca să le 
bine merite. 

Dar in sânul obştilor mai găseste o prielnică desvol- 
tare şi un alt sentiment puternic: sentimentul solida- 
ritații sociale, ce constitue temelia popoarelor. 

Membrii obştei înțelegând, —și datoria aceasta incumbă 
conducătorilor s'o facă,—că nici unul din ei, în mod in- 
dividual, n'ar fi putut luă moșia în arendă şi prin ur- 
mare nu sar fi putut folosi de avantajele arendării prin 
obşte, vor pricepe și aprețiă foloasele cooperaţie, arma 
cea mai puternică din vremurile noastre pentru ridi- 
carea celor împilați. 

Acesta este tipul ideal de organizare a obștilor să- 
teşti, așă cum pentru prima oară și-a luat ființă la noi 
în ţară, în anul 1904, în com. Arsache — Vlașca. 


* 
* * 


In anul 1904, au început să funcționeze pentru prima 
oară la noi în țară obștile sătești, legal constituite, în 
sensul adevărat al cuvântului. De incercările făcute 
mai dinainte şi în care folosul îl trăgeau numai câtiva, 
nu e locul să ne ocupăm aci. 

Din tabloul ce dăm mai jos, se poate vedeă, an cu 
an, desvoltarea pe care au luat-o obştile sătești. 


Anul protei Arenda  |No. mem-| Capital 


a. ânuală brilor vărsat 


pe an 
No. 

total al 

obştilor 


= 
9 
fi 

Ue 
AR 
o 


1904 10.557] 256.065 49 

1905 30.358] 626.144 08 

1906 31 68 54.681| 1.611.428 34 — —j— 
1907 35 103 73.344] 2.183.822 78 11.118] 409.25851 
1908 69 172| 133.227] 3.628.062 02 23.236] 852.163 5 
1909 103 265| 190.521| 5.574.531 26 36.071| 1.286.524 21 
1910 100 3751 279.5071 9.089.906 83 61.117] 3.981.300 — 


In ce privește întinderea terenului arendat, cum și 
arenda anuală de plată, jud. Vlașca stă în fruntea tu- 
turor județelor. 

In raport cu numărul capilor de familie plugari, des- 
voltarea la care au ajuns obștile sătești—375 ca număr, 
cu 279.507 ha. și 9.089.906,38 lei arendă anuală—nu 
ni se pare așă de însemnată; și dacă ar trebui să le 
judecăm numai după aceste date, am ajunge la con- 
cluzia că nu se bucură de toată încrederea de care ar 
merită din partea sătenilor. 

Dar faptul nu e așă. 

Obştile sătești, însemnătatea lor ca factor social, nu 
trebue judecate nici după numărul la care au ajuns, 
nici după intinderea terenului ce țin în arendă și nici 
după suma pe care o plătesc anual ca arendă, ori nu- 
mărul membrilor, ci numai după rezultatele ce dau, sub 
toate raporturile — și aceste rezultate corespund aștep-— 
tărilor noastre. 

Obştile sătești se constitue: numai în vederea unei 
arendări de moșii și numai când o asemenea posibilitate 
se arată. 

Dacă proprietarul moșiei dintr'o localitate oarecare, nu 
e dispus să-și arendeze moşia obștei, în loc de a œ 
da unui particular, zadarnic sătenii acelei localități sar 
constitui în obşte, căci neputând obține obiectul care 
ar da vieață personalității lor juridice, —- arendarea mo- 
şiei,—obștea lor nar putea funcționă. 

Cum vedem, imprejurătile care favorizează înființarea 
obștilor, depind mai mult de voința proprietarilor, decât 
de a sătenilor. 

Dacă mâine de pildă, toți proprietarii noștri, întrun: 
avânt de patriotism, sar hotărî să-și arendeze moșiile 
obștilor sătești, cum de altminterea au făcut-o mulți, 
mâine toți țăranii depe moșiile lor s'ar constitui în obşti. 

Arendarea moșiilor, oricui ar aparţine ele, la obștile 

sătești, nu este și nu trebue privită numai ca o simplă 
chestiune de câștig, ea este și trebue să rămână: o 
mare chestiune natională. 

Fără o îndrumare sănătoasă care să dea țărănimii 
putinţa de a se ridică economicește—și obştile sătești 
sunt singurul mijloc pentru ajungerea acestui scop —toată 
civilizația noastră se reduce la o simplă spoeală, expusă 
să se spulbere la cea mai mică adiere. Câtă vreme mizeria 
va continuă să roadă temeliile națiunii, iar ceața deasă 
a ignoranței va continuă să plutească peste sate învă- 
luindu-le în întuneric, nesiguranța ne va stăpâni la 
fiece pas. 

Trebue sălrecunoaștem, și o facem cu toată plăcerea, că 
proprietatea particulară n'a rămas indiferentă la acest cu- 
rent de regenerare națională, ci l-a îmbrățișat cu simpatie. 

Din cifra totală a arenzii plătite de obşti, 44%, 
prin urmare aproape jumătate, aparține proprietăţii par- 
ticulare. 

Fie, ca rândurile noastre să aibă darul de a cuceri 
pentru obști simpatiile tuturor proprietarilor, de a-i face 
să privească ridicarea țărănimii, ca o, chestiune națio- 
nală, cum e, mai presus de interesele lor personale și 
de a-i determină să contribue din toate puterile lor la 
realizarea ei, considerând-o ca o datorie patriotică. 


* 
* * 


Meritul cel mare pe care d. Sp. Haret îl are în miș- 
carea obştilor sătești este: de îndată ce a aprețiat 
însemnătatea nouă: forme a cooperației românești pentru 
țărănime,—și-a aprețiat-o chiar dela, apariția ei,—pe de 
o parte, a pus în serviciul ei întregul aparat, de care 
dispunea ca Ministru al Instrucțiunii publice și Cultelor, 

iar pe de alta, sa grăbit să-și arendeze — inițiativa pornind 
dela d-sa—singura moșie ce are, obștei sătești din com. 
Lipia Buzău, încă din 1905, fără să pretindă nici o garanţie 
în numerar, dând astfel o frumoasă pildă de perfectă 
concordanță între vorbă și faptă. Și dacă adaog, că d-sa 
nu regretă de loc ce-a făcut, iar sătenii, plini de mul- 
țumire și recunoștință, îl înconjură cu simpatiile lor, 
ca pe un adevărat părinte, acesta e cel mai mare omagiu 
ce i sar fi putut aduce, — și pe care singur și l-a adus. 
ST. MORARESCU 


Institutor Vlașca. 

INCHINARE DIN PARTEA BĂNCII 
DIN NOVACI (GORJ) 


Dela răsboiul pentru neatârnare încoace, cea mai 
de nădejde pildă, pe care poporul român a dat-o de 
vitalitatea sa e minunata noastră mișcare coopera- 
tivä rurală, cu băncile și obstile ei. 

De pe când zorile acestei mişcări abiă mijiau și 
totdeauna statornic, stăruitor și însufleţit, i-a fost 
sfetnic şi ocrotitor sufletul de patriot mare și de 
democrat cinstit al d-lui Sp. Haret și... . 

Cooperatori români fin minie! 


DUM. BREZULESCU 
Preşedintele Băncii. 

RĂSCOALELE ȚĂRĂNEȘTI, INVĂȚĂTORII, 
PREOȚII ŞI DŁ SPIRU HARET 


In cele mai grele îniprejurări, d-l Haret iea în Martie 
1907 Departamentul Cultelor și Instrucțiiunii publice. 

Răscoalele țărănești se întindeau cu iuțeală din nord 
spre sud şi, ca cuprinsă de un foc imens, țara cloco- 
tiă de furia răsculaților. Zăpăceala cea mai mare domniă 
la centru. 

Guvernul conservator, surprins de mișcarea puternică 
a țărănimii, face loc guvernului liberal, pentru ca prin 
forțe nouă și mijloacele necesare” să redeă țerii liniştea 
atât de adânc turburată. 

In asemenea împrejurări, când patima deslănțuită ame- 
nință să dărâme din temelie clădirea statului, când vii- 
torul apăreă ca un punct de întrebare şi toți recunoș- 
teau grozăvia momentelor prin cari treceă țara, d-l 
Haret urcă pentru a treia oară scările Ministerului de 
Instrucție publică, convins de marea răspundere ce-și 
luă, dar încrezător în sine, în preoți și învățători, pe 
cari îi cunoşteă oameni de ordine. 

Timpul eră scurt. Intr'o noapte revizorii școlari au 
fost numiți și a doua zi erau la posturile lor, în mijlo- 
cul răsvrătiților, alături de preoți și învățători. 

«Mare şi grea nenorocire a căzut peste noi, zice d-l 
Haret în Chemarea către toți preoții și învățătorii. 

«A vroit Sfântul Dumnezeu să ne încerce, or, să ne 
pedepsească pentru păcatele noastre, şi ne-a dat să vedem 
ceeace părinții noștri nu văzuse niciodată în țara noastră 
cea blândă. 

«Să ne plecăm capetele și să primim cu supunere 
voia lui cea înaltă. Dar tot voia lui e ca noi să ne fa- 
cem datoria noastră de creştini. Și această datorie este 
de a potoli pe cei turburaţi, de a împăcă pe frați și 
de a aduce pacea și liniştea printre oameni. 

«Datoria aceasta o aveți cu deosebire voi, păstori 
ai turmei lui Hristos, și voi, învățători ai neamului; căci 
frații noștri săteni numai dela voi pot auzi cuvântul cel 
bun, numai dela voi pot primi lumina cea adevărată. 

«Faceţi să înceteze lupta între frați. Făceţi-i să înțe- 
leagă că cu foc și cu arme nu se poate îndreptă ţara, 
ci din contră i se pregătește pieirea. Vrăjmașii țerii 
sunt mulți și puternici, şi ei atâta așteaptă, să ne duş- 
mănim noi unii cu alții, pentru ca să rfe stăpânească 
şi să ne pună pe grumaz un jug mult mai greu decât 
al suferințelor noastre de astăzi și pe care nimeni nu-l 
va mai puteă apoi ridică niciodată. 

«Voi, preoți, trageţi clopotele dela biserică, îmbră- 
cați-vă în sfintele vestminte, luați în mână crucea și 
Evanghelia, ca să se adune poporul; și vorbiţi-i și voi 
și învățătorii și faceți să intre pacea și dragostea între 
oameni şi să piară duhul cel rău dintre ei. Aceasta 
este chemarea voastră, și mare răspundere veți aveă 
înaintea lui Dumnezeu şi oamenilor, dacă nu o veţi 
îndeplini. > 

Apelul acesta înțelept şi plin de învățăminte își pro- 
duce efectul. 

Deșteptaţi la datoria lor, apostolii satelor se pun în 
calea celor răsculați și prin vorbe pline de pilde, prin 
sfaturi și stăruințe opresc pe alocurea devastările, tm- 
piedică jaful și fărădelegile. 

Cât de grea erà munca pentru astâmpărarea spiri- 
telor revoltate se puteă ghici din procedarea barbară, 
lipsită de rațiune a răsculaților și din corespondența zil- 
nică ce primiam ca revizor școlar al judeţului Dolj, unde 
răsculații au atins culmea barbariei. 

La intervale scurte primiam telegrame, scrisori, ori 
eram chemat la telefon de d-l Haret, care-mi da in- 
strucțiuni de cum trebue să procedez. 

Invățătorii, șezând zile întregi între turburători, îi îm- 
“piedică dela jafuri. 

Unii au fost bătuți de săteni, alții luați cu sila la de- 
vastările conacurilor și al pătulelor, și tocmai ei — cari 
nau uitat un singur moment să opună barbariei sfatu- 
rile lor înțelepte — au fost aduși legați la reședința ju- 
dețului. Superficialitatea unora și ideile nu destul de 
obiective ale altora făcuse — cum zice d-l Haret — să 
se acrediteze multe idei greșite în privința cauzelor 
răscoalei, 

Intr'adevăr, acelaș învățător care, ieri, îndemnând la 
liniște pe săteni, eră învinuit de aceştia că simpatizează 
cu cercurile stăpânitoare, astăzi este învinuit că aprinde 
scânteia de răsvrătire în spiritele țărănești. Acuzaţi din- 
tro parte și din alta, de săteni și de autorități, în locul 
răsplății binemeritate, preoții și învățătorii îndură amarul 
nerecunoștinței. Timp de aproape patru luni atârnă dea- 
supra capului lor cele mai grele învinuiri. In mințile 

multor profani, numele de învăzafor devenise sinonim 
cu cel de 7ustgator, ca o ironie depusă pe munca lui 
pentru prevenirea răscoalelor. 

Cu toate acestea, atitudinea corpului dăscălesc în acea 
împrejurare a fost la înălțime; tăcerea cea mai demnă 
acoperiă din ce în ce glasul clevetitorilor, până când 
unul din învățătorii fruntași— d-l Mihalache,— socotind 
că a sosit momentul să răspundă cu fapte acuzărilor 
pedemne ce se adusese lui și colegilor, scrie în «Nea- 
mul Românesc» un'minunat articol, pe care îl reproduc 
în parte, spre a se vedea ce fel de «instigatori» sunt 
învățătorii: 

«Dacă a învăță carte, tu unul singur, pe 100—150 
copii ai mojicilor, pentru 76 lei pe lună, se cheamă 
«instigație», atunci noi suntem tustigatori. 

«Dacă jertfindu-ți timpul tău liber, i-ai invățat cum 
să-și lucreze singuri unele lucruri pe cari le cumpărau 
dela Evrei, cum să-și îngrijească singuri grădina pe care 
o făceă Bulgarul, cum să se roage în cor pentru izbă- 
virea lor și părinților lor și aceasta se cheamă «instigație», 
noi suntem înstigatori. 

«Dacă ai îndrăznit, tu, săracule, ca fără plată să faci 
şi şcoală de seară cu oameni vârstnici: să-i înveți să 
scrie, să cetească, să socotească, pentru ca să micso- 
rezi rușinea ţerii adusă de mulțimea analfabeţilor ei, 
şi asta este altă «instigație», noi suntem 7Hsâgatori. 

«Dacă la biserică, la cercurile culturale, la șezători, 
îi vei fi sfătuit cum se ține o gospodărie, cum se țin 
vitele, cum se muncește pământul (vei fi.indrăznit poate 
să le spui să-și facă munca la timp, și întâiu pe a lor!), 
cum se cresc copiii, cum că este bine a-ți procură în 
casă — nu dela străini— lucrurile trebuincioase, și câte 

altele, și asta se cheamă e<instigație», iarăș: noi suntem 
instigatori. 

Dacă a le strânge economiile la băncile, la cari ai 
muncit cu atâta trudă, ca să nu le strângă alții, și ca 
să aibă de unde luă ei, în ciuda atâtor cămătari, cu 
dobânzi mici și forme puţine, înseamnă «instigație», noi 
suntem Hsfgaforn. 

«Dacă a le organiză producția, în scop ca din munca 
ce fac să rămână cât mai mult în punga lor și cât 
mai puțin în punga altora, prin tovărășiile de arendare 
— în ciuda cui? — de grădinărit, de brutării, etc., în- 
seamnă «instigație», noi suntem tystigatori. 

«Dacă a le organizà vânzarea mărfii, așă ca prin to- 
vărăşii să obțină prețul mai mare, în ciuda misiţilor, 
— și consumaţia lor, așă ca lucrurile strict trebuncioase 
să-i coste cât mai puține parale, dacă acestea înseamnă 
<instigație», — noi suntem tnstigatori“ . 

Așă se apărau învățătorii. La bârfeli răspundeau cu 
fapte, la insulte cu vorbe blajine. Totuș, pentru a se 
spulberă cu desăvârșire și în mod oficial acuzaţiile ce 
li se aduceau, d-l Haret întreprinde cunoscuta anchetă 
prin organele sale de control, spre a dovedi partea cor- 
pului didactic și a celui preoţesc în răscoalele de tristă 
amintire, din 1907. 

Rezultatul favorabil în totul învăţătorilor și preoților 
este consfințit în raportul său No. 47.116 din 13 August 
1907, adresat M. S. Regelui, cu intenția de a-L edifică 
asupra sgomotelor false ce încă circulau, și spre a răs- 
plăti în parte și în măsura mijloacelor posibile pe unii 
din învățătorii și preoții, cari au muncit mai mult la po- 
tolirea sau prevenirea răului. 

lată cum vorbește d-l Haret de dânșii: 

.... Turburările au pornit cu o furie, al cărei caracter 
de sălbăticie și neinteligență ar fi putut numai decât 
să arate cât de străine erau ele de mișcarea cu caracter 
filantropic așă de' accentuat, în capul căreia se aflau 
învățătorii și preoții. 

Cu toate acestea, când veni vorba a se găsi instiga- 
tori, cei cari fură mai mult designați ca atari fură tocmai 
învățătorii și preoții, și nu lipsiră nici acei cari să de- 
nunțe întreaga lor corporație ca un pericol public, contra 
căruia trebuiă să se iea măsuri extreme. Este cevă pro- 
friu timpurilor turburate, ca oamenii să-și piarda 
sângele rece şi să vadă peste tot pericole închipuie. 

«Mulți dintr'înșii (din învățători și preoți) și-au făcut 
această datorie cu pericolul vieţii lor, într'un timp când 
numai faptul de a' rămâneă cinevă în mijlocul răscu- 
laților și de a se încercă să-i facă să înțealeagă de cu- 
vânt eră încă un act de mare curaj». 

Dar în vreme ce răuvoitorii încercau încă să infiltreze 
în public idea că învățătorii și preoții sunt elemente 
primejdioase pentru pacea satelor, instigatori, în aceeaș 
vreme, o sută cincizeci din aceste elemente — ín reali- 
tate de cultură și progres, — grație împrejurărilor, favo- 
rabile lor de data aceasta, pun pe piept medalia «Răs- 
plata Muncii», care însemnă reabilitarea corpului didactic 
în fața întregei țeri. 

« Aci, dela adăpostul forțelor — spuneă d-l Haret acum 
trei ani în Senatul ţerii, — aci ne este lesne să judecăm 
pe alţii și să facem filozofie asupra cauzelor răscoale- 
lor; dar să te afli izolat, fără ajutor de nicăeri, în mij- 
locul satelor răsculate, în fața bandelor turbate de furie 
și să încerci totuș cu pericolul vieții tale, a te împotrivi 

vijeliei și a înfrână turbarea; acestea sunt adevărate 
acte de eroism, tot așă de mari și strălucite ca și acelea 
de pe câmpul de bătălie. Şi acte de acestea au avut 
multe la activul lor învățătorii și preoții». 

Şi dacă în capul învățământului nu s'ar fi aflat bine- 
voitorul și ocrotitorul școalei, cine știe dacă, în loc să 
se întroneze nevinovăția corpului didactic rural și a celui 
preoţesc — în chestia răscoalelor țărănești, —- nu sar 
fi pus pe fruntea modestului învățător și preot o pată 
neagră, pata infamiei. 

Se cuvine deci în această împrejurare, când se aduce 
d-lui Haret un omagiu pentru munca ce a desfășurat 
în diferite direcțiuni, să se amintească această pagină 
frumoasă din activitatea sa de zece ani ca ministru. 
Forțările ce le-a făcut, pe de o parte spre a înlătură cu 
ajutorul învăţătorilor barbariile prea mari, către cari 
erau înclinați răsculații, iar pe de alta, grija ce a avut 
de a scoate de sub învinuiri nedemne și nedrepte pe 
aceia la cari recursese în vremuri turburi, ca acelea din 
Martie 1907; vor rămâneă o pildă vie de dragostea sa 
către țară și oamenii cari l-au servit. 


C. ALESSANDRESCU 


Fost institutor şi inspector școlar. 

CASSA DE ECONOMIE, CREDIT ȘI AJUTOR 
A CORPULUI DIDACTIC 


Inainte de anul 1903, creditul personal al membrilor 
corpului didactic eră atât de neînsemnat, încât aproape 
nu există. 

La o nevoie neașteptată, la o împrejurare ce nece- 
sită o sumă mai mare decât leafa lunară, un membru 
al corpului didactic nu puteă găsi cu împrumut suma 
dorită, decât în condițiuni oneroase și de multe ori 
umilitoare. 

Familiile mai împovărate, cu minuni de echilibru, 
legau o lună de altă lună, dacă vreo boală sau altă 
nenorocire nu se abătei asupră-le, în cari cazuri stră- 
duința anilor de cumpănire deveniă zadarnică. 

Plata suplinitorului la catedră, a unui titular, în timpul 
boalei, nu eră decât un deziderat, a cărui realizare nu 
se prea vedeă dincotră va veni. 

De soarta atâtor orfani, ce pot rămânea de pe urma 
unui corp ce numără 7.000 membri, nimeni nu se 
ocupase. 

indrăzneață ar fi fost idea, că membrii corpului di- 
dactic de toate gradele și-ar putea realizà economii în- 
semnate prin depuneri .lunare, cari să se fructifice de 
© administraţie oarecare. 

Cea mai imposibilă ar fi părut idea, că membrii cor- 
pului didactic și-ar puteă cumpără sau construi, pe baza 
creditului personal, case de locuință. 

Toate aceste deziderate ale corpului didactic le-a 
sintetizat d-l Spiru C. Haret, ca ministru al Instrucțiunii, 
dându-le ființă. prin legea din 4 Fevruarie 1903, prin 
care se întemeiă Cassa de Economie, Credit și Ajutor a 
Corpului didactic. 

D-sale îi datorește corpul didactic această umanitară 
și binelăcătoare instituțiune, fără pereche în celelalte 
țeri europene, și de sigur îi este și îi va rămâneă în veci 
recunoscător atât pentru înființarea ei, cât și pentru 
sprijinul prețios şi constant, ce i-a dat în tot timpul. 

Scopul Cassei de Economie, Credit și Ajutor a Cor- 
pului didactic este de a primi depunerile membrilor cor- 
pului didactic, de a-i împrumută în contul salariului, 
de a întreţineă instituții de educaţie pentru fiii și orfanii 
membrilor corpului didactic, de a creà un fond, din 
al căruia venit să se acorde: pensiuni urmașilor celor 
fără drept de pensiune la stat, ajutoare pentru caz de 
boală și de alte diferite întâmplări nenorocite (foc, inun- 
dație, distrugerea averii, ajutor la îmmormântare), plata 
suplinitorului pe 2 luni în timpul concediului din cauza 
boalei, ajutor la măritișul fetelor membrilor cassei, ajutor 
membrilor cassei pentru întreținerea copiilor în școalele 
publice. 

Priceperea conducătorilor, părinteasca și deosebita su- 
praveghere a d-lui Haret au îndrumat această Cassă spre 
o temeinică și binefăcătoare existență, fiind socotită azi 
ca un punct de reazăm, spre care se pot îndreptă cele 
mai mari speranțe ale Corpului didactic. 

Activitatea Cassei. 


Dacă urmărim activitatea acestei Casse, găsim urmă- 
toarele pagine frumoase în existența ei. 


Orfelinatele Corpului didactic. 


Cine a cunoscut priveliștea dureroasă, ce se desfă- 
șură la moartea capului unei familii de învățător, a 
rămas adânc impresionat de trista stare a urmașilor săi. 
Străin de satul în care profesează, înstrăinat de cel din 
care a plecat, fără casă și pământ de muncă, de multe 
ori ajuns de moarte în primii ani ai bărbăției, deci și 
fără drept de pensiune, învățătorul lasă la moartea sa 
prematură o generațiune de paria ai societății, așă cum 
nu o poate lăsă nici cel din urmă muncitor agricol. 

Această stare de lucruri ce-i erà foarte bine cunos- 
cută, atât din cercetări personale, cât și din dezideratele 
diferitelor congrese ale Corpului didactic, a hotărît pe 
d-l Spiru C. Haret ca, odată cu înființarea Cassei, să-i 
dea și cea mai aleasă însărcinare de a organiză orfe- 
linatul Corpului didactic. 

Sau început primele lucrări și după stăruitoare cer- 
cetări, sa întocmit un tablou al orfanilor membrilor Cor- 
pului didactic de toate gradele, iar în luna Octomvrie 
1903 s'a şi deschis la Bistrița (Vâlcea), întrun local 
spaţios, Orfelinatul Corpului didactic, cu 54 orfani strânși 
din toate unghiurile țerii. 

In anul 1904 se deschide și în București, Orfelinatul 
de fete cu 40 de orfane, iar în toamna anului 1905 
este mutat la Dobrovăț (Vasluiu) intrun frumos local, 
transformat radical, din fostul penitenciar. 

Depărtarea prea mare a celor două institute de Bu- 
curești, greutatea aprovizionării cu de ale hranei, insu- 
ficiența controlului, întreținerea prea costisitoare, care 
variă între 7 800 lei anul de elev, imposibilitatea de 
a se di institutelor o desvoltare'mai mare decât a cur- 
sului primar, au fost motive cari au condus la des- 
ființarea orfelinatelor în 1908. 

Sumele ce se cheltuiau cu întreţinerea lor s'au răspândit 
ca ajutoare pe tot întinsul ţerii membrilor Cassei, de toate 
gradele, cari au de întreținut la școalele publice copii 
mulți. In acest mod, sacrificându-se o idee generoasă, sa 
ajutat un mai mare număr de familii, cari în alt mod nu 
puteau primi dela această Cassă vreun ajutor sub nici o 
formă. 

Pentru orfelinatele dela Bistriţa și Dobrovăț, dela 
1903—1908, s'au cheltuit 747.375 lei, dintre cari 766.679 
lei la Bistriţa și 774.695 la Dobrovăț. 


Sanatoriul dela Tismana. 


Odată cu înființarea Cassei de Economie, Credit și 
Ajutor a Corpului didactic i sa cedat de către Minis- 
terul Instrucțiunii o parte din clădirea Mânăstirii Tis- 
mana (jud. Gorj), așezată înrr'una dintre cele mai pitorești 
şi sănătoase pozițiuni din țară, în scopul de a întemeiă 
aci un sanatoriu pentru membrii corpului didactic de 
toate gradale. 

Administrațiunea Cassei, care a lucrat sub îndemnurile 
d-sale, făcuse toate preparațiunele pentru transformarea 
acestui local într'un sanatoriu permanent pentru îngrijirea 
convalescenților, a celor bolnavi de nervi, a celor scoși 
din serviciu din cauză de boală, înainte de termenul 
complet de pensiune. 

Depunerile permanente ale membrilor. 


Depunerile permanente sunt economiile membrilor, și 
constau din reținerile ce se fac lunar din leafa fiecărui 
membru al Cassei.. 

Inscrierea ca membru este facultativă; totuș aproape 
toți membrii Corpului didactic s'au grăbit să se înscrie. 
Unii din aceștia și-au impus sacrificii însemnate și ast- 
fel au realizat depuneri importante: sunt învățători cu 
capitaluri de 3.000—4.000 lei, institutori și profesori cu 
depuneri dela 5.000—15.000. 

In anul 1911 Aprilie 20, chiar întemeietorul Cassei, 
d-l Spiru C. Haret, a ridicat depunerile d-sale în sumă 
de 7.920 lei. 

La 31 Decemwvrie 1903 depunerile membrilor Cassei 
se ridicau la 140.807,39 lei; iar la 31 Martie 1911 de- 
punerile permanente ale membrilor, aflate în păstrarea 
Cassei, erau de 3.224.927,05 lei. 

Dela 1903 până la 31 Martie 1911 sau restituit din 
depunerile permanente 101.750,90 lei cari, adăugân- 
du-se lacele aflate în Cassă, fac un total de 3.326.677,95 
lei, economii ale membrilor Corpului didactic de toate 
gradele, strânși prin intermediul acestei Casse, dela în- 
ființarea ei până la 31 Martie 1911. 

Numărul membrilor Cassei la 31 Decemvrie 1903 eră 
de 3.097, iar la 31 Martie 1911 de 6.300. 

Depunerilor permanente li se dă o dobândă compusă 
de 3%.. 

Un capital de 3—4 milioane la îndemâna unei ad- 
ministrațiuni competente este o pârghie puternică, pe care 
se pot sprijini cele mai îndrăznețe aspirațiuni ale Cor- 

69 

pului didactic și totodată și o dovadă de încrederea 
nemărginită, cu care Corpul didactic l-a urmat pe d-ł 
Haret, în tot ceeace d-sa a întemeiat. 


Imprumuturile în contul salariilor. 


Unul din principalele scopuri ale înființării Cassei au 
fost împrumuturile în contul salariilor. Privilegiul acor- 
dat de legiuitor de a nu se putei urmări lefurile pen- 
tru datorii, a făcut ca creditul funcționarilor publici și 
al membrilor Corpului didactic să fie foarte limitat. Din 
această cauză la o nevoie urgentă, la o nenorocire ivită 
în familia unui dascăl, acesta nu puteă găsi o sumă oare- 
care ca împrumut decât în condițiuni grele, ceeace făceă 
de multe ori imposibilă plata la timp. Desele reclamațiuni 
în contra membrilor Corpului didactic pentru datorii con- 
tractate în condiţiunile de mai sus denotau o stare rea, 
căreia trebuiă să i se pună capăt prin o legiferare înțe- 
leaptă, cum a fost legea pentru înființarea acestei Casse. 

Inlesnirea cu care sau obținut împrumuturile dela 
această Cassă a făcut ca încrederea tuturor în trăinicia 
instituțiunii să crească, iar numarul membrilor să spo- 
rească pe fiecare zi. 

Un învățător tânăr poate aveă un împrumut maxim 
de 440 lei, un institutor 900, un profesor 1.600, un 
profesor universitar 2.400, iar cei cu gradaţii un plus 
de 4 ori gradația fiecăruia. Aceste împrumuturi se re- 
țin în maximum 12 rate anuale, cu dreptul de a se mai 
face suplemente de împrumuturi la fiecare 4 luni. 

Până la anul 1908 se luă la 7.000 lei ca dobândă 
70 lei pe un an, împărțindu-se atât capitalul cât și do- 
bânda în 12 rate. 

In anul 1908 d-l Spiru C. Haret stabilește o nouă 
bază pentru calcularea dobânzii, ținându-se socoteală 
de sumele ce se întorc lunar in cassă, dela un împru- 
mut. In urma acestei dispozițiuni dobânda împrumutului 
de mai sus, de 1.000 lei, devine pentru un an 42 lei. 
După această normă se calculează dobânda până în pre- 
zent, spre deplina ușurare și mulțumire a tuturor celor 
cari se împrumută dela această cassă. 

Operațiunile de împrumuturi au mers crescând pe 
fiecare an. Astfel în 1903 imprumuturile acordate au 
ajuns la suma de 318.205 lei; în anul 1904 la suma 
de 666.997,30 lei; iar în anul ultim (1 Aprilie 1910—31 
Martie 1911) împrumuturile acordate de Cassă au atins 


suma de 2.156.338,49 lei. 


Ajutoarele acordate membrilor. 


Preocuparea de căpetenie a întemeietorului Cassei a 
fost de a pune la dispoziția Corpului didactic cât mai 
multe forme de ajutorare, pentru a mănțineà neștirbită leafa 
membrilor Corpului didactic în caz de nenorociri, sau 
împovărare de greutăți familiare. In acest scop găsim 
în lege și în dispoziţiunile luate de această Cassă, pe 
cale bugetară, o mulțime de măsuri menite a duce 
cea mai mare parte din veniturile ei acolo, unde este 
o suferință sau o nenorocire de alinat. 

1.Orfehnatele Corpului didactic, despre care am vorbit 
mai sus, au avut până la anul 1908 suma de 347.423 lei, 
iar dela acea dată în fiecare an sa alocat pentru fn- 
treținerea în familie și școale a foștilor elevi ai orfeli- 
natelor sume variate: 32.454 lei în 1908—909; 73.000 
lei în 1909-—910; și 9.000 lei în 1910—911. 

2. Sanatoriul dela Tismana a avut alocat și sau 
cheltuit în 1910—911 pentru colonia școlară lei 6.051,05. 

3. Ajutoarele (Bursele) pentru întreținerea în scoa 
lele publice a copiilor membrilor Cassei. 

Odată cu desființarea orfelinatelor în 1908 s'au pre- 
văzut de către administrațiunea de atunci lei 40.000, 
ca ajutoare pe 7 luni (Sept. 1908 —Martie 1909). Aceas- 
tă sumă sa distribuit membrilor Cassei, cari au avut 
cel puțin 2 copii în cursul secundar sau unul în. cursul 
secundar și unul în cursul primar. 

In anul bugetar 1909—910 s'au prevăzut și distribuit 
64.000 lei, iar în 1910—911 lei 69.000, ajutându-se: 
astfel anual aproape 300 membri ai Cassei cu sume 
ce au variat între 200 — 480 lei pe an. 

4. Plata suphnitorului la catedră, în timpul boalei.. 

Dezideratul, ce s'a exprimat cu mai multă căldură, atât 
în congresele didactice, cât și prin presă, a fost plata 
suplinitorului în caz de boală a titularului unei catedre. 

Atunci când dascălul trebue să cheltuească cu medic 
şi doctorii pentru căutarea sănătăţii sale, este obligat să. 
mai dea 60%, din salariul său pentru plata unui su- 
plinitor. 

Această stare de lucruri a durat până când Cassa de 
Economie, Credit şi Ajutor a Corpului didactic a putut 
înscrie în 1908 în bugetul său suma de 8.000 lei; iar în. 
cei urmatori câte 10.000, cu cari s'au satisfăcut cere- 
rile adresate Cassei pentru plata suplinitorului. 


Ajutor pentru măritișul fetelor membrilor Cassei. 


Legiuitorul s'a gândit să vie în ajutorul familiilor dăs- 
călești, împovărate de copii mulţi, și în acest scop a pre- 
văzut ajutoare la măritișul fetelor membrilor Cassei. 

In bugetele Cassei s'au înscris și distribuit sume anuale 
de 4.000—5.000 lei, din cari s'au acordat ajutoare de 
200—300 lei de fiecare caz. 


Ajutor pentru cazul de îmmormântare. 


Moartea unui membru al Corpului didactic, fiind pre~- 
cedată de un timp mai mult sau mai puțin îndelungat 
de boală, găsește familia sleită bănește și de multe ori în 
imposibilitate de a transportă corpul la locașul cel din urmă. 

De aceea legiuitorul a pus obligațiune Cassei de Ecò- 
nomie, Credit și Ajutor a Corpului didactic să intervie cu 
ajutorul său în această tristă împrejurare. S'au acordat 
ajutoare anuale de 4—5.000 lei, dându-se 200 lei pentru 
îmmormântarea unui profesor, 150 pentru un institutor și 
100 pentru un învățător. 


Ajutor pentru diverse cazuri nenorocite. 


Imprejurările și fatalitatea aduc asupra unora dintre 
membrii Cassei nenorociri neașteptate, de multe ori nă- 
praznice, In acest scop s'au distribuit ca ajutoare sume 
anuale de 2—3.000 lei, după gravitatea cazului nenorocit. 


Pensiuni lunare. 


Legea Cassei pensiunilor Statului fiind întocmită așă, că 
primul termen depensiune nu se dă decât după 15 ani, și 
cum dese cazuri de moarte ale membrilor Corpului didactic 
se întâmplă până la 15 ani, rămânând atât văduvele, cât și 
orfanii și mai ales orfanii infirmi, fără nici un ajutor de 
nicăieri, întemeietorul acestei Casse a suplinit această la- 
cună, pentru membrii Corpului didactic, prin prevederile 
ce a introdus în legea Cassei, în baza cărora orice membru 

al Cassei, decedat înaintea primului termen de pensiune 
la Stat, să aibă drepț pentru urmașii săi la o pensiune 
de 150, din ultimul salariu. 


După cum se poate vedeâ din cele enumerate până 
aci, niciodată nevoile și durerile Corpului didactic 
n'au fost mai bine cunoscute de vreunul dintre condu- 
cătorii acestui Departament, și nici unul nu a unit în 
acelaș proiect de lege, la olaltă, s4/erzufa și balsamul 
acestui corp de muncitori intelectuali. 


Cumpărare şi construire de case. 


Desvoltarea luată de Cassa de Economie, Credit și 
Ajutor a Corpului didactic a îndreptățit și a îndemnat 
pe d-l Spiru C. Haret, ca în 1910 să- adaoge ultima și 
cea mai strălucitoare podoabă introducând în legea ei 
dispozițiunea de a împrumută pe membrii corpului di- 
dactic cu sumele necesare, pentru a-și puteă cumpără 
sau construi case. 

Prin modificarea adusă legii la 1 Maiu 1910, pune între 
scopurile Cassei dispozițiunea de a înlesni membrilor să 
mijloacele de a-și cumpără case, acordându-le împru- 
muturi plătibile în rate lunare, în timp de 30 de ani 
maximum. 

Unui învățător sau preot rural i se poate acordă 4.000, 
unui învățător înaintat 6.000 lei, unui institutor sau preot 
urban 12.000, unui profesor sau maestru 20.000 lei și 
unui profesor universitar 40.000. Ratele de amortizare 
se calculează cu un procent de 6%,. 

Pentru realizarea împrumutului, membrul trebue să 
contracteze o asigurare asupra vieții pentru o sumă egală 
cu a împrumutului, pentru ca în caz de moarte pre- 

matură, Cassa de Credit să fie despăgubită, iar casa 
să rămâie moștenitorilor liberă de orice sarcină. 

In urma scumpirii chiriilor în toate localitățile din țară 
și în vederea stabilității de care se bucură Corpul didactic, 
stabilitate consfințită odată mai mult prin această lege, 
traducerea în fapt a dorințelor exprimate din toate părțile 
țării a fost încă una din indiscutabilele dovezi de dra- 
gostea ce d-l Spiru C. Haret a purtat-o Corpului didactic 
de toate gradele și de fericirea ce a simţit-o, când a 
putut să le realizeze făra întârziere. 

Sau clădit și cumpărat până la 1 Septemvrie 1911 
în tot întinsul țerii 78 case de locuință, pentru cari s'au 
plătit de Cassa Corpului didactic 674.097,60 lei. 

Primele case de învățători, de institutori și de profesori 
vor fi adevărate temple, în cari numele celui care le-a 
dat putinţa să răsară pe întinsul țerii ca prime proprie- 
tăți dăscălești va fi pomenit și binecuvântat. 


Localul propriu al Cassei de Economie, Credit şi 
Ajutor a Corpului didactic. 


Câmpul de operaţiuni al acestei Casse, mărindu-se din 
ce în ce, personalul sa immulțit pe măsura trebuințelor, 
și din această cauză cu greu se mai puteau găsi case 
particulare, cari să se poată amenajă pentru a cuprinde 
toate serviciile ei. 

Condus de aceste consideraţiuni, d-l Spiru C. Haret, 
prin deciziunea sa din 21 Iulie 1910, aprobă cumpă- 
rarea terenului din B-dul Elisabeta 34, pentru construirea 
unui local propriu al Cassei, încăpător pentru trebuinţele 
ei actuale și pentru cesvoltarea ce va mai luă în viitor. 

Fondul numerar al Cassei, neputând fi absorbit de 
operațiunile de împrumut, a fost nevoie să fie făcut 
productiv, plasându-se în efecte de Stat. Din acest nu- 
merar s'au cumpărat efecte p ublice, garantate de Stat, 
a căror valoare nominală eră la 1 Aprilie 1911 de lei 
7.129.300. 

Chiar Cassa Școalelor a apelat la numerarul disponibil 
al Cassei de Economie, Credit și Ajutor a Corpului Di- 
dactic, împrumutându-se cu lei 900.000 în anul 1908, 
cu o dobândă de 5%, îndeplinindu-se astfel un fapt 
de o rară importanță: cu economiile membrilor Cor- 
ului didactic să se contruească de Stat localuri de 
școală la sate. 

Momentul este înălțător și trebue reținut. 


Diferitele fonduri ale Cassei de Economie, 
Credit și Ajutor a Corpului didactic. 


Primii conducători ai Cassei au căutat să întâmpine 
toate eventualitățile, creând diferite fonduri de rezistență, 
în cazurile când veniturile Cassei nu s'ar realiză din vreo 
pricină oarecare. Ei au semănat astfel ideile fericite și 
conducătoare pentru o serie îndelungată de timp. 

1) Fondul pentru ajutoare este prevăzut de lege, 
pentru ca din venitul său să se dea ajutoare. 

Fondul pentru ajutoare s'a creat în anul 1904 cu 
suma de 20.000 lei şi a fost mărit mereu, așă că la 
31 Decemvrie 1905 eră 40.000 lei; iar la 1 Aprilie 
1911 eră de 6o.çoo lei. 

2) Fondul inahenabil al instituțiunilor a fost creat 

pentru a salvă existența instituțiunilor în caz de împre- 
jurări critice. 

In 1904 eră 65.000 lei; iar la1 Aprilie 1911 fondul 
acesta se ridicase la 82.725 lei. 

Fondul Sultana Marsil este o depunere anuală de 
880 lei, pe care o .face Cassa școalelor, conform lega- 
tului defunctei Sultana Marsil, pentru înzestrarea a 11 
eleve ale Azilului «Elena Doamna». 

La 1 Aprilie 1911 situația acestui fond eră 3.169,33 
lei, capital și dobândă. 

Fondul de rezervă este fixat de regulament la 25.000 
lei şi e menit a acoperi perderile suferite de Cassă 
din operațiunile de împrumut. Din acest fond, care sa 
ridicat până la 1 Aprilie 1911 la 23.339,33 lei sau 
acoperit pagubele rezultate până la aceă dată dela îm- 
prumuturile celor morți, eliminați, demisionați etc., în 
sumă de 76.633,36; mai rămânând disponibil din el 
6.705,97. 

Fondul „Societății Corpului Didactic din Babadag“ 
în sumă de 2.870 la 1 Aprilie 1911 a fost donat Cassei 
corpului didactic fără nici o destinație de către lichi- 
datorii ei în anul 1903. 

Dobânda acestui fond se distribue ca ajutoare. 

Fondul „Preotul G. N. Aramă“ este produsul loteriei 
« Domului din Milano», lucrare în traforaj a preotului 
Gr. N. Aramă. Loteria a produs suma de 2.277,70 lei. 
Acest fond e destinat să crească până când din venitul 
lui se va puteă întreține un elev orfan. 

La 1 Aprile 1911 situația acestui fond era 2.954,75 lei. 

Fondul „Asociatiunii învăţătorilor din Româna“ 
a fost donat de numita asociațiune în Iulie 1904 pentru ca 
din venitul fondului de 2.000 lei depus la Cassă, să 

se cumpere anual cărți de studiu pentru orfanii din in- 
stitutele Cassei. 


Aceste fonduri și mici donaţiuni răsărite din diferite 
puncte ale țerii și dela modești membri ai corpului di- 
dactic, formează partea de prevedere şi forța morală 
a acestei Casse. 


Excedentele Cassei (Profiturile nete). 


Administraţiunile, care au îngrijit de veniturile Cassei 
și au proporționat și chibzuit bine cheltuelile sale, au 
realizat însemnate excedente sau profituri nete. 

Ele au provenit pe de o parte din depășirea veniturilor 
evaluate, pe de altă parte din economiile făcute asupra 
cifrelor bugetare încrise la cheltueli. 

Aceste excedente au permis administrațiunilor acestei 
Casse să realizeze restaurarea localurilor dele Bistriţa și 
Dobrovăț, crearea fondurilor de care sa vorbit mai în- 
nainte, precum și localul propriu al Cassei. 

Intre cele mai însemnate excedente sau profituri nete, 
rezultat al administraţiunii respective, notăm: 


La 31 Decemvrie 1903 . „ „lei 96.668,87 
A > 1904. . . . » 146.207,58 
La 31 Martie 1905. . . > 76.544,70 
» » 1910. e . 72.281,35 


> > 1911. . . . » 179.97236 


Taxele de 5%, şi 25%/, 


La întemeerea Cassei sau prevăzut şi mijloacele ei 
de existență, înscriindu-se ca venituri taxele de 5%, și 
25%/. Fără aceste venituri, existența ei ar fi fost pre- 

cară și nici unul din scopurile filantropice nu sar fi 
putut realiză. 

Venitul taxei de 5%, din preţul de vânzare a cărților 
aprobate de Minister, a fost găsit de d-l Spiru C. Haret, 
iar cel de 25%, a fost propus de însiși membrii Cor- 
pului didactic prin renunțarea lor la partea aceasta 
din taxele de examen ale elevilor preparați în parti- 
cular. În acest mod numai cu sacrificii ale membrilor 
Corpului didactic sa putut înzestră cu venituri această 
Cassă, fără a fi nevoie ca statul să intervină cu vreo sub- 
venție sau vreo sumă oarecare în ajutorul ei, cum sa 
făcut în urmă la celelalte Casse similare ale altor corpuri 
din țară. Chiar în expunerea de motive către Corpurile 
legiuitoare, în 1903, d-l Haret a accentuat că înființarea 
Cassei nu constitue n'ci o Sarcină pentru stat. 

Acei cari l-au imitat însă în urmă și cari i-au gene- 
ralizat ideia, înființând astfel de Casse de credit la toate 
corpurile constituite din stat, au fost nevoiți să se închine 
în fața puterii sale creatoare, ba mai mult încă, să facă 
ca statul să contribue cu sume însemnate la înființarea lor. 

Enumărăm veniturile Cassei din aceste taxe, pe câțiva 
ani. Taxa Ş%, în 1903 lei 48.112,60; în 1904 lei 
59.070,42; în 1905 lei 50.014,15; sar în 1910 lei 
105.97563. 

Taxa 250%], în 1903 lei 67.469,32 ; în 1904 lei 51.763,75; 
în 1905 lei 68.579,37; în 1910 lei 56.561,98. 


Incheere. 


Pentru a se vedeă progresul făcut de această Cassă 
nu putem pune în evidență mai bine desvoltarea ei 
decât publicând bilanțul ei în anul al 8-lea (1910 A- 
prilie— 1911 Martie 31) al existenței sale: 

I. Bilanţul general la 31 Martie 1911. 


Activ. 
L. B. 

1. Casşa, numerar .......:.. 176.648,15 
2. Efecte publice v. nom. 1.129.500 . . 1.045.591,00 
3. Imprumuturi. ..... ee e 1.293.363,88 
4. Imprumut Cassa Scoalelor . . . .  1828.445,88 
5 Garanții. .. e e eee de alla 100,00 
6. Imprumuturi pentru construcţiuni de 

case .... cc... . ...... 228.547,60 
7. Taxe către stat şi timbre. . . . . 118,30 3.582.814,81 

Pasiv 
L. B. 

1. Fondul «Sultana Marsil» ..... 2.700,00 
2. Fond de rezervă . ...... 6.705,97 
3. Fondul pentru ajutoare ..... 60.500,00 
4. Fondul inalienabil ....... 82.125,00 
5. Fondul soc. Corpulu: didactic 

Babadag ............ 2.870,00 
6. Fondul «Preot. G. N. Aramă». . 2.954,75 
7. Fondul asociaţiei învăţătorilor 

din România .. saes.. 2.000,00 
8. Dob. fondului Sultana Marsil . . . 469,33 
9. Depuneri permanente ....... 3.224.927,05 
10. Fond pentru cumpărarea unui local 

al Cassei ..... ga e e d 31.240,00 
11. Profit şi pierderi pe 1909—910 . . 69.281,35 
12. Prime de asigurare. ...... 69,00 
13. Prof. şi pierderila 31 Martie 1911 . . 96.973,26 3 582.814.81 


La r Aprilie 1913 Cassa de Economie, Credit și 
Ajutor a Corpului Didactic va lichidă depunerile per- 
manente cu majoritatea membrilor săi (3.100). 

In acel moment înălțător, când se vor revărsă pe 
întinsul terii 4 milioane lei, economii dăscălești, întoc- 
mai ca nămolul Nilului, aceste milioane, rod al preve- 
derilor celui mai înțelept conducător al școalelor, vor 
duce belșug, mulțumire și speranţe în atâtea gospodării. 

FLOREA DUMITRESCU 


Institutor, şcoala No. 15 „Calist Arhiereul“, Bucureşti. 

SPIRU C. HARET 


— Influenţa sa în judeţele Covurluiu și Tulcea — 


Cel mai mare merit, actul cel mai de seamă făptuit 
de d-l Spiru Haret, este fără indoeală acela de a fi câș- 
tigat, pus în mișcare și de a fi asoeiat atât de multă 
lume în jurul străduinței ca prin cultură să se ridice 
massele populare. 

In îndeplinirea acestei înălțătoare opere pe .care a 
pornit-o, a îndrumat-o și o conduce, — d-l Spiru Haret 
a știut să încălzească și să intereseze acel imens număr 
de oameni care a urmat și urmează pe « Omul școalei». 

Și ceeace face strălucirea acestei mișcări — care a 
dat în scurt timp rezultate uimitoare — este că ea a” 
fost una, idealistă, curată. Căci nu numai că dânsa n'a 
adus răsplată, dar membrilor corpului didactic — ca să 
nu pomenim decât de o singură categorie din cele multe 
pe care a știut să le înflăcăreze d-l Haret — le-a dat 
o muncă suplimentară foarte grea, înființarea și func- 
ționarea școlilor de adulţi, a șezătorilor, bibliotecilor 
populare, a băncilor și asociaţiilor obşteşti. 

Numai o covârșitoare personalitate, numai o puternică 
individualitate poate determină mișcări de felul celeia 
care a folosit atât de mult școalei și populaţie; sătești. 


x 
x o k 

O personalitate puternică, o individualitate covârșitoare 
nu poate fi înfățișată prin vorbe. 

Și despre d-l Spiru Haret voiu lăsă să vorbească faptele. 

Indrumarea nouă a învățământului în genere, avântul 
școalei, foloasele activității extraşcolare în general, vor 

fi desigur arătate pe larg de alții. 

Eu mă voiu ocupă — pe scurt — numai de cele ce 
s'au înfăptuit, grație mișcării d-lui Haret, în două judeţe 
pe care le cunosc pentru că am fost, ca prefect, în 
fruntea lor: în județele Covuriuiu si Tulcea. 

In Covurluiu s'au construit, în cinci ani de minis- 
teriat al d-lui Spiru Haret, 28 /oca/ur: școlare pe când 
în perioada 1894—1901 sau ridicat deabii 10 localuri, 
iar în anii 1905—1907, când alții au înlocuit pe omul 
şcoalei la Ministerul Instrucţiei, nu sa înființat nici o 
şcoală și nici un post de învăţător. 

Frecventarea a crescut în acelaș timp la Covurluiu: 
De unde în 1899/900, înscriși în școli erau 5.917 din 
12.288 după recensămint și urmau regulat numai 4.071 
elevi, în 1907/908 din 13.585 copii în vârstă de școală, 
sunt 10.823 înscriși și 6.487 elevi cari urmează regulat 
cursurile. 

Activitatea extrașcolară în Covurluiu, a dat dea- 
semeni rezultate excelente. Astfel, în perioada 1903/904 
au început să funcționeze: 51 școli de adulți cu 2.018 
elevi cari frecuentau regulat cursurile; 29 șezători cu 
446 eleve; 21 biblioteci cu 535 cititori și 1852 volume 
cetite. 

In comparație avem anul 1901 902 când au fost 2 
școli de adulți și 4 șezători nevizitate; 10 biblioteci la 
cari nu sa cetit nici un volum. 

Rezultatul mișcării d-lui Haret este cum nu se poate 


www.dacoromanica.ro 


1103 


mai îmbucurător. Statistica neştiutorilor de carte, întoc- 
mită în 1909, arată că în județul Covurluiu procentul 
neștiutorilor de carte din populațiunea totală a jude- 
țului — deci și orașul Galaţi — este de 43,2%, (30,8%, 
bărbați și 56,7%, femei). 

In Tulcea se construesc în anii 1908/1911, 34 loca- 
luri de scoli. Aceste localuri reprezintă 59 săli de clasă. 

In acelaș timp sau reparat radical 57 localuri. 

Valoarea totală a acestor lucrări, se urcă la suma 
de 433.572 lei. Dacă adăogăm sumele cheltuite și des- 
tinate localurilor școalelor urbane, ne dă cifra de 838.572 
lei. (In orașul Tulcea se construesc 5 localuri de școli 
cu câte 5 săli de clasă și o sală vastă pentru conferințe). 

Ca termen de comparaţie, notăm că în epoca 1879 — 
1908 nu Sau clădit decât 12 localuri. 

Frecuentarea în acest județ a propășit deasemeni: 
In 1909/910, din 18.840 copii de școală, au fost în- 
scriși 14.248 și au urmat regulat tot anul 5.758 elevi 
față de 11.425 copii înscriși şi 4.618 elevi câţi au fost 
în 1906/907. 

Ca şi în Covurluiu, activitatea extrașcolară a luat 
avânt și este intro continuă propășire și în jud. Tulcea. 

Astfel la finele anului 1909/910, găsim: 65 școli de 
adulți frecventate de 1.871 elevi; 12 șezători cu 204 
adulte și 250 cititori la biblioteci. 

Pentru trecut nu se găsesc date spre a se puteă face 
comparațiune. 

Rezultatul este și aici promițător. Numai cine cu- 
noaște imprejurările speciale ale județului dobrogean, 
greutăţiile multe și mizeriile grave de acolo, numai cine 
ştie populația aceea eteroglotă, poate aprețiă la justa 
valoare foloasele naționale menite a decurge diw tn- 

drumarea pe care a căpătat-o cultura românească în 
aceă parte a ţerii, grație concursului d-lui Haret. 


* 
* * 


Acestea sunt faptele mai elocvente decât oricâte şi 
orice fel de cuvinte. 

Și ele nu sunt complete, căci nam pomenit nimic 
despre băncile populare, asociaţii și cooperative sătești, 
de grădinile școlare, de îmmulțirea posturilor, de cer- 
curile culturale, de societățile didactice, etc., ce-au luat 
ființă în cele două județe. 

Ar trebui prea mult spațiu să vorbesc amănunțit de 
răsunetul ce l-a avut — numai în Covurluiu și Tulcea — 
mișcarea pornită și sprijinită cu fapte de d-l Spiru Haret. 

Ea a dat doar naștere unei opere mari, folositoare, 
frumoase. 

Și dacă marile lucrări se execută cu perseverență, 
nu este mai puțin adevărat că numai cine este adânc. 
pătruns de un ideal, numai acela care este încredințat 
de necesitatea unui lucru — poate invinge piedici și 
greutăți, poate primi atacuri nedrepte fără a descurajă. 

Aceia cari vor face relatarea generală a străduinței 
în fruntea căreia stă d-l Haret, nu vor puteă trece cu 
vederea obstacolele şi loviturile ce au suferit și peste 
cari au trecut mișcarea și omul. 

Următorul pasaj din Expunerea situaţiunii județului 
Covurluiu pe anul 1905, ne arată, în mic, deajuns: 
vederile celor ce au încercat să dea îndărăt, ba chiar 
să stingă cu desăvârșire acțiunea pornită de d-l Haret: 

«Pe tema acestei ocupațiuni extraşcolare, sa făcut 
«în țara noastră mult sgomot crezându-se, că prin școlile 

«de adulți și prin șezători vom ajunge să învăţăm carte 
«majoritatea analfabeților noștri. 

«Focul entuziasmului sa stins însă repede şi cei 
«mai îndrăzneți apărători ai lor au revenit la sentimentele 
«reale»... 

La sentimente reale sa revenit de atunci. Dar au 
făcut-o acei cari neputând — cu toate că nu sau ales 
mijloacele — înnăbuși mișcarea, sunt siliți acum să-i recu- 
noască necesitatea și să conteze cu cele ceau rezultat 


de pe urma omului școalei. 
I. C. ATANASIU 


Fost prefect de Covurluiu şi Tulcea. 

D-L SPIRU C. HARET 


„Non omnis moriar“ 
Horatius. L. III. 30. 


Câţi bărbați politici în țara noastră ar puteă, până 
azi, să se laude pe dreptul sau să-și consoleze bătrâ- 
nețele cu mândrele cuvinte, cu cari bătrânul Horaţiu 
își încheiă o operă de o valoare necontestată?. 

De sigur, unul și aproape singurul din aceştia „rari 
nantes in gurgite vasto“ este d- Spiru C. Haret, 
podoaba strălucită a învățământului nostru și bărbatul 
de stat fericit, care a putut și poate vedeă cu ochii o 
mare parte din roadele seminței ce a aruncat și culti- 
vat cu îngrijire în curs de aproape un sfert de veac. 

Din nenumăratele succese —tot atâtea pagini stră- 
lucite în istoria culturii noastre — obținute de d-sa, 
cunosc personal și eu două: de unul am beneficiat în 
calitate de profesor de liceu, iar la celălalt am fost mar- 
torul și prea netnsemnat colaborator în calitate de re- 
vizor şcolar şi mai apoi în timpul din urmă ca prefect 
al judeţului Argeș, și deci mai în cunoștință de cauză 
îmi permit a le relevă. 

După ce nici d-l Titu Maiorescu și nici d-l P. Poni 
nu izbutiră să alcătuească o lege potrivită cu nevoile 
moderne ale învățământului secundar, d-l Spiru C. Haret 

avi și priceperea și fericirea a ne înzestră școalele cu 
o lege, care în părțile sale esențiale va rămâne pen- 
tru generații întregi isvor de lumină și inspirație pentru 
legiurile viitoare. In deosebi prin această lege sa pus 
capăt situației precare, nesigure și umilitoare a unei 
mari părți din membrii corpului didactic secundar — a 
tuturor profesorilor suplinitori, cari dela 1893 şi până 
la 1902 umpluseră cadrele învățământului secundar, 
devenind prin situația lor nelămurită, obiectul de pri- 
gonire și umilire a tuturor politicianilor din provincie, 
în detrimentul instrucţiunii și spre marea scoborire a 
demnității noastre. 

Aplicarea legii d-lui Haret şi ținerea examenelor 
de capacitate a închis o epocă de tranziție penibilă și 
din cale afară de înjositoare, Ziua de 1 Septemvrie 
1902, când am intrat în învățământ cu titlul provizor 
peste 400 de profesori, a fost ziua cea mai frumoasă, 
pe care toți am serbat-o cu recunoştiință, binecuvân- 
tând pe autorul legii, care ni-a dat sigurața, prestigiul 
şi autoritatea, condiţii indispensabile profesiunii noastre. 

Un alt motiv pentru care cred, că în istoria deștep- 
tării și emancipării clasei ţărăneşti va ocupà primul loc 
recunoscut agt de toți oamenii de bine, și glorificat 
måne şi de cei mai aprigi adversari, este: mulțimea 
imensă de clădiri școlare şi numărul covârșitor de 
mare al posturilor de învătători, înființate în timpul 
celor trei ministeriate. Acestea vor constitui dovada 
cea mai strălucită că autorul unei așă importante opere 
nu va muri. ...ci va fi cinstit alături de întemeie- 
torii României moderne. 

Tot asemenea băncile populare, cooperativele şi ob- 
ștule țărănești vor fi pavăza cea mai puternică a țerii 

noastre și prevăd de acum monumentul măreț, pe care 
satele noastre, emancipate economicește, îl vor ridică 
intro zi—lui Spiru C. Haret — ca unuia, care le-a fn- 
curajat și sprijinit, a muncit şi suferit pentru ridica- 
rea lor. 

Pentru a ilustră calea de mai sus cu exemple și date 
mai precise voiu relevă rodul muncii d-lui Haret în ju- 
dețul Argeş. 

In acest județ dela 1864 și până azi (1911) sau 
înființat 246 posturi de învăfători repartizate în 127 
comune rurale. Din acestea s'au înființat sub d-l Spiru 
C. Haret 132 cu mențiunea că în cei din urmă ani 
de guvenământ sa înființat 42 de posturi noi de în- 
vățători. 

Clădiri scolare în ultimii 15 ani s'au ridicat în Ar- 
geș 128, din cari sub d-l Siru C. Haret sau ridi- 
cat 775, între cari în cei din urmă trei ani 82 de şcoale 
cu 134 de sale de clase. 

Nu e deci nici exagerație, nici lingușire, când Ar- 
geșul a văzut în d-l Spiru C. Haret cel mai mare 
binefăcător al său, și drept recunoștință, câțiva învă- 
țători inimoși de pe râul Argeș și Vâlsan l-au rugat 
în 1907 să primească a le fi reprezentant în Camera 
Deputaţilor, unde a și fost ales cu unanimitatea gla- 
surilor țărănești. Când în toată țara în primăvara anu- 
lui 1907 d-l Spiru Haret nu a putut găsi loc la Cole- 
giul I de Cameră sau Senat, l-a găsit la Col. III-lea de 
Argeş. 

Ce indicație pentru viitor și ce semn al vremii! 

NIC. BRÂNZEU 


Profesor secundar în Piteşti. 

DIN ISTORIA CULTURII ROMÂNEŞTI 
IN DOBROGEA 


Cine-și dă seama de cele ce se petrec în Dobrogea 
de vre-o câțiva ani încoace, nu poate să nu recunoască, 
că o mare prefacere se îndeplineşte pe toate terenu- 
rile, mulțumită unui curent nou, care a început să stă- 
pânească întreaga vieață dobrogeană și să pătrundă tot 
mai adânc în massele populațiunii de acolo. Acest cu- 
rent are un caracter hotărit românesc și urmărește sta- 
bilirea în mod definitiv a culturii românești în această 
parte a ţerii, atâta vreme înstrăinată. A cercetă cum 
sa produs el și cui revine în primul rând îndrumarea 
vieţii dobrogene pe noua cale, este scopul rândurilor 
ce urmează. 


I. 


In momentul reanexärii, Dobrogea prezintà un aspect 
cu totul particular. Un numär de naționalități deosebite 
și ca rassă, și ca religiune, și ca aspirațiuni și dintre cari 
nici una nu aveă preponderanță numerică sau culturală, 
se certau pentru întăietate. Unele câștigaseră sub re- 
gimul turcesc o situație privilegiată, pe care sperau să 
și-o poată menţine și sub stăpânirea românească, spri- 
jinindu-se mai ales pe statele vecine de aceeaș naţiona- 

litate; altele mai puțin favorizate sub regimul trecut, 
dar deșteptate de evenimentele petrecute de curând, 
voiau să profite de s-himbarea ce se operase, pentru 
a câștigă timpul pierdut. 

Un haos de ambiţiuni și de rivalități, de conflicte și 
de lupte pe terenul politic, economic și cultural, la care 
se mai adăugau nesfârșite ațâțări și ingerințe din afară, 
iată ce eră Dobrogea în primii ani după reanexare. Și 
dacă astăzi situația nu mai pare așă, dacă în general se 
observă şi mai multă unitate și mai mult calm, nu fn- 
semnează că luptele și rivalitățile dintre naționalități au 
încetat, ci este numai o dovadă că pe terenul politic, 
unde armele de luptă sunt totdeauna mai înverșunate, 
elementul românesc a câștigat o superioritate necontes- 
tată și că luptele se dau acum pe alte terenuri, unde 
se pot întrebuință mijloace mai blânde. 

Românii dobrogeni, urmași ai vechilor locuitori de ba- 
ștină, întăriți în cursul veacurilor prin continue emigrări 
din stânga Dunării, se găsiau în momentul reanexării la 
începutul unei periode de redeșteptare națională. Influ- 
ențați de marea mișcare națională de dincoace de Du- 
năre, bazați pe speranțele ce le dădeă constituirea 
unui stat unitar românesc, care reuşise să încorporeze 
din nou Basarabia, vecină cu Dobrogea, entuzias nați 
de interesul ce Domnitorul Carol, încă din primul an 
al domniei sale, îl manifestase față de dânșii și oțeliți în 
luptele ce le purtaseră până atunci cu celelalte naţio- 
nalități, ei reușiseră să întemeeze un început de vieață 
culturală mai înaltă. Bisericile și școlile se îmmulțesc 
și o sumă de învățători harnici, veniţi din țară sau din 
Ardeal, iau conducerea învățământului din satele mai 
mari şi dela orașe; copii de săteni nu sunt lăsați numai 

la agricultură, ci sunt trimiși în număr tot mai mare la 
oraşe să învețe meșteșugurile ori negustoria. Când sa 
stabilit regimul românesc, în Dobrogea eră un număr 
relativ mare de meșteșugari și negustori români, dintre 
cari unii dispuneau de capitaluri însemnate. 

Ar fi fost deci natural ca noua stăpânire, care sa 
substituit învechitului regim turcesc, să se întemeieze pe 
Românii dobrogeni, cari de mult o așteptau și o doriau 
ȘI cari singuri dintre toate naționalitățile de aci erau 
dispuși să o susțină cu toată credința și dragostea. In 
acelaș timp ea ar fi trebuit să caute a sprijini din toate 
puterile acest element, pentru a-l face superior din toate 
punctele de vedere celorlalte elemente. Aşà ar fi fost 
firesc, aşă ar fi fost logic, dar s'a întâmplat altfel. 

Sub impresia durerosului sacrificiu— pierderea Basara- 
biei — în schimbul căruia sa obținut Dobrogea, precum 
şi din cauza nesiguranței ce prezintă la început stăpâ- 
nirea nouăi provincii, guvernele noastre multă vreme s'au 
mulțumit să facă aci numai administrație, fără să se 
gândească la interesele mai înalte ale statului și ale popo- 
rului românesc. 

Din această cauză nu sau luat măsuri dela început 
să se studieze împrejurările deosebite din Dobrogea, să 
se cunoască aprofundat țara, raporturile dintre locuitori, 
situația economică, gradul de cultură ș. a. a fiecărei națio- 
nalități, nici să se stabilească, care ar putea fi cel mai 
sigur și mai tare sprijin al stăpânirii românești. 

Sa format dimpotrivă părerea greșită, care a fost pe 
urmă tot mai mult acreditată, că Dobrogea este o țară 
străină, în care elementul românesc nu contează decât 
foarte puțin atât ca număr, cât și din punctul de vedere 
cultural. Și cum străinii — înțeleg prin aceasta pe locui- 

torii de altă limbă decât cea românească — nu sau 
arătat prea bucuroși de stabilirea dominaţiunii românești 
și înclinau spre statele vecine, s'a format convingerea, 
că unicul remediu de a întări această stăpânire și de a 
o face durabilă, constă în a câștigă în orice chip sim- 
patia străinilor. Toate sacrificiile trebuiau făcute pentru 
a mulțumi pe străini, pentru a-i atrage către noul re- 
gim, pentru a-i convinge să iubească această stăpânire 
şi dacă sar putea chiar să se facă Români. 

Astfel dela început cea mai mare atenție și cea mai 
mare grijă sa dat acestor locuitori de altă limbă, iar 
ei au știut să profite admirabil de acest regim binevoitor, 
de sigur nu pentrua se apropiă de țara care îi menajă 
atât de mult, ci pentru a se întări din toate punctele 
de vedere. Douăzeci de ani cât a durat această stare 
de lucruri extrem de favorabilă lor, cele mai multe din 
naționalitățile străine au făcut pe față politică ireden- 
tistă, au reușit șă câștige influență mare în trebile in- 
terne ale provinciei, și în acelaș timp să acapareze în- 
treagă situația ei economică. 

La rândul lor Românii dobrogeni, cari credeau că au 
dreptul de a fi nu numai bine tratați, dar chiar privilegiați 
de stăpânirea românească, sau văzut înșelaţi în speran- 
țele lor. Ei cari în momentul reanexării Dobrogei s'au 
pus cu trup și suflet la dispoziţia fraților lor cuceritori 
şi aşteptau cu drept cuvânt să fie preferaţi celorlalte 
naționalități conlocuitoare și ajutați să le întreacă din 
toate punctele de vedere, au trebuit să privească cu du- 
rere cum altora se dă întâietatea. Totuș nu s'au descu- 
rajat şi de o parte susținuți de emigranți tot mai nu- 
meroși din țară și din celelalte provincii românești de 
peste hotare, iar de altă parte mânați de curentul ce 

se formase înainte de reanexare, au continuat să îna- 
inteze și fără sprijinul statului. Se înțelege că în astfel 
de condițiuni progresele lor nu sau putut face decât 
foarte încet și cu pierderi mari în anumite direcțiuni. 
Astfel dacă ei numeric au crescut mereu până ce au 
ajuns naționalitatea cea mai numeroasă a provinciei, 
economicește au pierdut foarte mult. Schimbarea de 
regim a fost fatală mișcării comerciale și industriale ro- 
mânești ce începuse inainte de reanexure și pe acest 
teren ei au trebuit să cedeze pasul străinilor. De ase- 
menea din punct de vedere cultural ei nau putut să 
progreseze în măsura trebuincoasă pentru un popor stă- 
pânitor. 

De sigur că această situație eră cu totul anormală. 
Contrastul dintre străini și Români eră prea mare pentru 
a nu produce în rândurile acestor din urmă o mișcare 
de reacțiune. Incă din primii ani ai noului regim sau 
manifestat în rândurile Românilor conștienți nemulțu- 
miri împotriva tratamentului prea favorabil acordat străi- 
nilor, dar ele nau fost nici odată luate în seamă șili 
sa pus totdeauna înainte «rațiunea de stat». In față 
acestei «rațiuni de stat», care a amăgit buna credință 
a conducătorilor Românilor dobrogeni, toți trebuiau să 
facă sacrificii, oricât ar fi fost ele de dureroase. Cu 
cât însă contrastul deveniă mai mare și străinii abuzând 
de superioritatea ce câștigaseră în multe privințe deve- 
niau mai ameninţători, cu atâta și reacţiunea Românilor, 
cari reușiseră cel puțin să prepondereze ca număr, de- 
veniă mai puternică. 

Ca o izbucnire a acestei reacțiuni poate fi conside- 
rată politica românească a lui Ion Neniţescu. 

Deși numai prefect de Tulcea, lon Neniţescu a știut 

să se facă la un moment dat reprezentantul tuturor 
Românilor dobrogeni și acțiunea sa hotărită împotriva 
străinilor reflectă toată nedreptatea ce se făcuse până 
atunci elementului românesc. lar mijoacele violente ce 
a întrebuințat pentru a face să dispară contrastul dintre 
Românii până atunci neglijați și naționalitățile străine 
favorizate, se explică ușor prin dorința de a cuceri pentru 
Români cât mai curând locul ce li se cuveniă între 
celelalte popoare dobrogene. De regretat este numai 
că el n'a știut să se înconjure de cei mai buni dintre 
Români, nici nu şi-a dat îndeajuns seama pe ce teren 
e mai necesar să fie întărit elementul românesc. De 
altfel nu se poate tăgădui că tocmai intențiile lui cele mai 
bune, cum a fost de pildă colonizarea Deltei cu Ro- 
mâni, au fost mai puțin susținute dela centru. Cu toate 
acestea el are marele merit de a fi lovit pentru întâia 
oară în curentul tradițional favorabil străinilor și de a 
fi indicat locul ce trebue să se dea elementului românesc 
în această provincie. Și dacă măsutile lui violente au pro- 
dus în rândurile celorlalte naționalități o reacțiune, care 
a contribuit să le deștepte și mai mult conștiința na- 
țională, în schimb Românilor le-au dat speranța, că în 
curând situația lor se va îndreptă. 


In timpul acesta dincoace de Dunăre tocmai se pro- 
ducei o mare mișcare naționalistă, care tindei la în- 
temeierea unei vieți culturale și economice curat ro- 
mâneşti. Ea s'a manifestat la început în două direcțiuni: 
organizarea învățământului în sens naţional și întemeierea 
de capitaluri românești. 

Nu se puteă ca această mișcare să na se repercuteze 
şi asupra Dobrogei. Nu se puteă ca bărbatul de stat 

luminat, care căută să facă din învățământ un izvor de 
forțe naționale, să nu insufle și școalei dobrogene acelaș 
spirit. lar când prin îndemnurile și munca aceluiaș mare 
patriot au început să răsară ca din pământ miile de 
bănci populare și de cooperative sătești, stâlpi de granit 
ai economiei naționale românești, eră natural ca în Do- 
brogea mai ales Românii, lipsiți și de capitaluri și de 
credit, să simtă utilitatea acestor binefăcătoare instituțiuni. 

A fost un mare noroc pentru Dobrogea, că marele 
organizator al acestei mișcări naționaliste din țară, a 
ținut să studieze cu aceeaș amănunțime împrejurările 
locale dobrogene, cum le studiase și pe cele din restul 
țerii și că sa decis să îndrumeze în acelaș spirit na- 
ționalist învățământul și economia naţională din această 
provincie. 


T. 


Am arătat altă dată, care erà situațiunea învățămân- 
tului dobrogean înainte de această mişcare (1). Sub in- 
fluența curentului favorabil naționalităților străine li s'au fä- 
cut acestora cele mai mari concesiuni pe terenul școlar. In 
primul rând li s'au lăsat școlile naționale, cari sub formă de 
Școli particulare, nu numai au fost foarte puțin supra- 
veghiate, dar și scutite sistematic de taxele ce trebuiau 
să plătească statului potrivit legilor și regulamentelor. 
Toleranța aceasta a avut de urmare că străinii au putut 
să se cultive în spirit propriu național și, abuzând de 
ea, să imprime acestei educațiuni chiar un caracter duş- 
mănos statului românesc. 

De altă parte statul s'a grăbit să înființeze dela in- 


(1) Revista generală a învăţământului, 1906 No. 8. 

ceput în localitățile cu populațiune străină școli primare, 
cari aveau de scop să învețe pe copii limba românească 
şi să le infiltreze principiile culturii româneşti. Mult timp 
aceste școli n'au fost decât puțin populate, căci locuitorii de 
altă limbă manifestau o mare aversiune față de învățământul 
românesc. Tot odată ele nu reușiau să dea copiilor 
decât prea puține cunoștințe de limba românească. Cu 
toate acestea dat fiind că astfel de școli primare s'au 
înființat aproape în toate localitățile cu populațiune străină 
și că numărul elevilor sa îmmulțit încetul cu încetul prin 
aplicarea în chip mai riguros a obligativității, un număr 
din ce în ce mai mare de străini au beneficiat de ins- 
trucția primară, fără ca în schimb să învețe în deajuns 
româneşte și fără să se pătrundă de cultura noastră. 
Astfel această categorie de locuitori au reușit să se cul- 
tive în număr tot mai mare, fără ca în acelaș timp să 
peardă din vigoarea (lor națională, dimpotrivă se poate 
afirmă că școala românească a contribuit în primii 20 
de ani în mod indirect la întărirea culturii proprii na- 
ționale a străinilor. 

In schimb Românii dacă n'au fost cu totul neglijaţi, 
dar nu s'a făcut nimic pentru ca să se grăbească pro- 
pășirea lor culturală. Nu toate localitățile românești au 
fost înzestrate cu școli primare, nici nu s'a încredințat 
totdeauna conducerea acestor școli unui corp didactic 
de prima mână, așă cum ar fi meritat în calitate de 
instituții menite pentru propășirea populațiunii stăpâni- 
toare. De altă parte în localitățile cu populaţiune ames- 
tecată, Români și străini, școala dădeă cea mai mare 
atenție tot străinilor — potrivit curentului general — 
ceeace de sigur nu eră un mijloc de a face să progre- 
seze Românii. Chiar și în acordarea de ajutoare și burse 

elevii români n'au fost preferați celorlalți, din potrivă 
școlilor speciale din țară, cari rezervaseră burse pentru 
elevii dobrogeni, li se recomandau de regulă elevi de 
altă naționalitate, de sigur cu nobilul scop ca să se pă- 
trundă cât mai mult de spiritul românesc, pentru ca la 
întoarcere în mijlocul conaționalilor, să propage cu mai 
mult succes acest spirit. 

Astfel pe terenul învățământului Românii dobrogeni 
nu numai nau fost privilegiați, cum ar fi fost natural, 
dar nici nau beneficiat măcar de aceeaș atențiune care 
s'a dat stăinilor. Starea anormală pe care am constatat-o 
mai sus, se manifestează prin urmare şi pe acest teren. 

Aceasta eră situația învățământului dobrogean când 
d-l Haret veni în 1901 pentru a doua oară în fruntea 
departamentului instrucţiunii. Epocala d-sale reformă a 
învățământului secundar eră n curs de aplicare de vreo 
câțiva ani și promiteă să dea roadele cele mai bune. 
O îndrumare în acelaș sens naționalist a învățământului 
primar se pusese în lucrare și prin urmare nici cel do- 
brogean nu puteă fi neglijat. 

Față de situațiunea anormală a acestui învățământ 
d-săle îi reveniă sarcina de a lua o hotărire decizivă 
şi de a stabili principiul pe baza căruia școala dobro- 
geană să fie organizată definitiv. Cu competința-i recu- 
noscută și înarmat cu informațiuni exacte și amănunțite 
c1 privire la starea excepțională de lucruri din Dobro- 
gea, d-l Haret a procedat mai intâiu la înlăturarea 
piedicilor şi a desființat fără cruțare toate școlile, cari pro- 
povăduiau învățături dașmănoase țerii și nu voiau să se 
supună legilor şi regulamentelor. Apoi a început activi- 
tatea de îndrumare a întregului învățământ dobrogean 

în spirit românesc, activitate care s'a desfășurat în timpul 
celor două din urmă ministere ale d-sale. 

Nu vreau să intru în amănuntele acestei organizări, 
care a avut în vedere atât școlile cu populaţiune străină, 
cât și pe cele cu populațiune românească sau mixtă: 
românească și străină. Ţin numai să arăt principiul ce 
a prezidat-o şi care rezultă din toate măsurile ce sau 
luat în vederea ei. El se poate formulă astfel: 

In Dobrogea — ca și în restul țerii — învățământul 
trebue să fie național românesc; scopul lui este să asigure 
fiecărui cetățean pe lângă o anumită cantitate de cu- 
noștințe, cunoașterea limbii românești și să-i infiltreze 
principiile culturii românești. El nu poate urmări des- 
naționalizarea locuitorilor de altă limbă, din potrivă aceștia 
au libertatea de a-și cultivă limba proprie, credința și 
obiceiurile naționale. 

Ințelepciunea și dreptatea ce caracterizează acest prin- 
cipiu nu pot scăpă nimănui. Impunerea limbii și culturii 
românești tuturor locuitorilor din Ţara Românească este 
o necesitate de stat imperioasă și nu poate jigni pe 
nici una dintre naţionalitățile cari trăesc și se hrănesc pe 
pământul ei. Recunoașterea dreptului ce au acestea 
de a-și cultiva limba, credinţele și obiceiurile naționale 
este de altă parte un act de înaltă dreptate și umani- 
tate, care iarăș nu poate atinge orgoliul național al po- 
porului dominant. Tuturor naționalităților dobrogene 
dându-li-se putinţa de a se desvolta sub egida culturii 
românești, luptele și rivalitățile de până acum nu mai 
au sens, iar egemonia elementului românesc este asi- 
gurată. Acest element, superior ca număr tuturor celor- 
lalte luate împreună, are calea deschisă pentru a le íin- 
trece și din punct de vedere cultural. 

Potrivit principiului enunțat mai sus sau luat măsuri 
de o parte pentru asigurarea învățământului limbii ro- 
mânești în școlile cu populațiune străină, de altă parte 
pentru obținerea unor rezultate mai bune în școlile cu 
populațiune curat românească sau amestecată. 

Cu privire la școlile cu elevi străini sau luat până 
acum următoarele măsuri mai însemnate: 

In primul rând s'au înfiiințat școli froebeliane în toate 
localitățile cu populațiune străină. 

De altă parte sau creat premii pentru învățătorii cari 
dovedesc progrese mai mari în predarea limbii româ- 
nești elevilor străini. Prin aceasta de o parte sa definit, 
care este scopul principal al instrucţiunii străinilor, de 
altă parte s'a asigurat un progres mai serios în această 
direcțiune. 

In sfârșit sau luat unele măsuri — deși încă insufi- 
ciente—pentru ca și după terminarea școlii tinerii de altă 
naționalitate să aibă ocazie a-și împrospătă cunoștințele 
de limbă românească. 

Tot deodată pentru a se dovedi, că libertatea de 
cultură acordată străinilor nu este o ficțiune, s'a înființat 
pe lângă toate școlile cu astfel de elevi posturi de în: 
vățători, cari să le predea limba maternă, iar acolo unde 
şi religiunea este deosebită, să le predea și acest obiect. 

Eficacitatea acestor măsuri sa putut constată scurt 
timp după punerea lor în aplicare și cu cât va trece 
vremea rezultatele lor vor fi mai îmbucurătoare. Reușita 
completă însă va fi asigurată numai când se vor găsi 
şi mijloace îndestulătoare pentru a face pe tinerii străini 
— în special pe cei cari nu primesc o instrucțiune su- 
perioară celei primare— ca după ce vor ieși din școală 
să nu se poată sustrage de sub influența limbii și cul- 
turii românești. 

Cât privește învățământul din școlile cu populațiune 
curat românească, în primul rând s'au înființat școli pri- 
mare în toate satele românești; apoi sa căutat ca per- 
sonalul didactic al acestor școli să fie compus din ele- 
mentele cele mai bune și să fie în număr suficient față 
cu nevoile populațiunii școlare. De altfel pentru a asi- 
gură progresul elevilor români, ar fi poate de ajuns, 
ca întreg corpul didactic, primar și secundar, din Do- 
brogea, să se pătrundă de credința, că datoria lui cea 
mai sfântă este, să ajute pe Români să devină din punct 
de vedere cultural superiori străinilor. Pentru aceasta 
pe lângă măsurile luate ar mai fi necesar, ca de o parte 
să se înființeze școli froebeliane în satele românești mai 
izolate și rămase în urmă, de altă parte să se găsească 
şi pentru Români mijloacele cele mai eficace pentru a 
se cultivă după terminarea școlii primare. 

Nu încape îndoeală că întregirea măsurilor necesare 
atât pentru propășirea culturală a Românilor, cât și pentru 
ținerea celorlalte, naționalități cât mai strâns sub influența 
culturii românești, se va face în curând, indiferent cine 
va fi de acum înainte în capul învățământului. Princi- 
palul a fost să se găsească principiul de organizare a 
şcolii dobrogene și aci meritul întreg revine d-lui Haret. 
Fundamentul lucrării sa pus; mai mult, ea a fost și exe- 
cutată în liniile generale, urmează numai ca ici-colo să 
i se facă întregirile necesare, ca să corespundă în în- 
tregime scopului. 


TI. 


Inainte de a se înființă cele dintâi bănci populare se 
poate zice, că nu există capital românesc în Dobrogea. 

Prima instituție de credit din Tulcea, întemeiată de func- 
ționarii români de acolo, a căzut în curând în mâna străi- 
nilor, iar banca românească ce se constituise în acest oraș 
din inițiativa lui Neniţescu, a trebuit să lichideze după 
câțiva ani în condițiuni foarte rele. Numai în Constanța 
au reușit Mocanii să pună bazele unei bănci mai pu- 
ternice cu capital românesc. 

Dar nici în privința capitalului imobiliar Românii nu 
stăteau strălucit. Afară de un număr oarecare de Mocani, 
cari reușiseră să-și creeze proprietăți mai întinse, marea 
massă a populațiunii românești abiă dispuneă de pământul 
trebuincios pentru a duce un traiu extrem de simplu. 
Proprietăţile moștenite erau de întinderi mici, iar cu 
ocazia parcelărilor ce sau făcut din domeniile Statului, 
sa procedat în așă fel, încât în toate regiunile Dobrogei 
locuitorii de alt neam au obținut proprietăți mai întinse 
decât Românii. Și când lucrările de parcelare sau ter- 
minat, sa constatat nu fără oarecare surpriză, că sa 
creat o proprietate mijlocie aproape esclusiv străină, 
că de altă parte proprietatea mare erà și ea în mare 
parte în mâini străine și că Românii au rămas cu toții, 
afară de câteva excepțiuni, sau proprietari mici, cu nu- 
mărul cel mai redus de hectare, sau cu totul lipsiți de 
pământ. 

Diferite alte imprejurări au contribuit apoi ca să aducă 
şi aceste mici proprietăți românești într'o stare foarte 
precară. De o parte ele s'au fărâmiţit în scurt timp din 
cauza îmmulțirii populațiunii; de altă parte multe au căzut 
în ghiarele cămătarilor. Ajunsese o vreme când însură- 
țeii din cele mai multe sate românești ale Dobrogei nu 
mai aveau pământul necesar pentru a-și câștigă hrana, 
deși în acelaș timp majoritatea satelor bulgărești, de 

pildă, erau compuse din locuitori cu întinderi de pă- 
mânt mai mult decât suficiente, iar cete de Ruși și Lipo- 
veni erau colonizați pe domeniile statului din Deltă. S'a 
mai întâmplat ca sate întregi românești să cadă pradă 
unor cămătari fâră suflet și sute de familii să fie să- 
răcite din cauza dobânzilor exorbitante, de vreme ce 
străinii de orice neam găsiau împrumuturi în condițiuni cu 
mult mai ușoare la negustorii sau băncile lor din orașe. 

Când însă trâmbiţa redeşteptării economice a răsunat 
dincoace de Dunăre, glasul ei a străbătut ca o înfiorare 
inimile Românilor Dobrogeni. Deși nici cu această oca- 
zie n'au fost privilegiați — căci bănci populare s'au în- 
ființat fără deosebire și în satele cu locuitori de alt 
neam — totuși după câteva încercări cu rezultate bune, 
ei au izbutit să întemeieze în toate localitățile mai de 
seamă, astfel de instituțiuni economice. 

De sigur că cel ce prin continue sfaturi și îndemnuri 
a făcut să se propage aceste instituțiuni mântuitoare în 
toată ţara, își are partea sa și în desvoltarea ce au luat-o 
ele în Dobrogea. Și dacă astăzi cele mai multe sate 
românești de aci sunt înzestrate cu bănci populare, multe 
din acestea își datoresc existența sprijinului direct și per- 
sonal al d-lui Haret. 

Işi poate oricine închipui ce transformare fericită au 
produs aceste instituțiuni în starea economică a popu- 
lațiunii românești. De o parte bogăţia a crescut, căci 
având la dispoziție creditul în condițiuni avantajoase 
sătenii și-au putut îmmulți vitele și mări proprietătile. 
Criza de pământ a început să se micșoreze, căci pă- 
mântul nu a mai trecut în mâinile cămătarilor, ci din 
potrivă mulți dintre cei lipsiți de proprietăți au putut 
să devină proprietari. 

De altă parte starea morală a populațiunii românești 
dela sate și din mahalalele orașelor s'a resimţit în bine, 
căci încrederea în puterile proprii a crescut tot mai 
mult şi un traiu din ce în ce mai bun a luat locul vieții 
grele de altă dată. 

De sigur că roadele ar fi şi mai mari şi mai ge- 
nerale, dacă pe viitor această mișcare economică ar fi 
încurajată mai mult. Ar trebui să se convingă condu- 
cătorii economiei noastre naţionale, că de situația eco- 
nomică a elementului roinânesc din Dobrogea depinde 
nu numai preponderanța politică, dar însuș viitorul stă- 
pânirii statului nostru asupra acestei provincii. 

De aceea ar trebui prin toate mijloacele și cât mai 
curând să se caute, ca și din acest punct de vedere 
Românii să devie superiori celorlalte naționalități. In 
acest scop e nevoe să se iea măsuri ca Românii să poată 
obține cu cea mai mare ușurință credite pentru cum- 
părarea de proprietăţi, ca astfel cât mai mult pământ 
dobrogean să intre în stăpânirea lor. De altă parte ne- 
gustorii și industriaşii români să fie şi ei ajutați, ca cu 
cea mai mare ușurință şi în condiţiunile cele mai les- 
nicioase, să poată găsi capitalurile de care au trebuință. 

Toate acestea le-ar puteâ face Statul prin intermediul 
anui mare institut de credit special pentru Dobrogea 
sau Cassa Centrală a băncilor populare prin acordarea 
de împrumuturi avantajoase băncilor populare din satele 
românești. De sigur că pentru realizarea unui scop atât 
de măreț nar trebui să se țină seamă de pierderile ma- 
teriale ce neapărat vor surveni la început, căci nici un 
sacrificiu nu este prea mare când e vorba de întărirea 


poporului nostru. 
CONST. MOISIL 


Profesor secundar în Bucureşti, 

MECANICA SOCIALĂ ŞI PEDAGOGIA 


(O impresie) 


1. „Mecanica socială“ nu-i o sociologie; ca să fie, 
ar trebui să discute o mulțime de chestiuni pe care le 
înlătură cu conștiință. Este însă o insemnătoare cerce-= 
tare de metodică sociologică, sporită cu o serie de măr- 
turisiri rezultate din acel fel de a privi pe care meto- 
dica îl explică. 

Și metodica, şi mărturisirile despre forțele sociale se 
caracterizează anume printr'o tendință stăruitoare de 
a concretiză, de a duce și lămuri analiza până la ele- 
mentul cel mai puțin dubitabil, la elementul matematic, 
de a căută așadar siguranță pentru orientarea socială 
şi o fundamentare realistă a idealelor sociale. 

Ca dascăli simțim de mult efectele acestei sociologii 
practicate de autor ca ministru al instrucției și, întru 
cât suntem oameni conștienți și deci teoreticește datori 
a ne explică tot ce înrâurește școala, vom ceti și «Meca- 
nica socială» cu acest interes special: Cum explică această. 
carte, această profesiune de credință, faptele omului 
care a scris-o? 

2. Societăţile sunt într'o continuă transformare: se 
schimbă elementele lor, dar le schimbă și cauzele ex- 
terne. Cât le schimbă, cât poate să le schimbe edu- 
cația, învățământul? Chestiunea este pusă la pagina 43, 

unde gradul instrucției, numărul și valoarea instituțiilor 
culturale, desvoltarea științelor și artelor sunt așezate 
în tovărășia aptitudinilor intelectuale ale populațiunii 
și a numărului oamenilor de geniu și talent, pentru a 
completă tabloul acelor fenomene intelectuale care mo- 
difică societățile, colaborând cu cele morale și cu cele 
economice. «Mecanica socială» propoveduește astfel tre- 
buința ca omul educativ, al școalei, să-și dea seamă și 
de efectele proxime, dar și de cele mai depărtate ale 
faptelor sale, ca el să fie practic în vederea celor din- 
tâiu, celor mai de aproape și plin de idealism, utopic 
Chiar, în vederea acelei serii de urmări ce ar putea 
să se întindă în viitor, izvorând toate din fapta de astăzi. 
«Mecanica, socială» ne obligă să fim pedagogi sociali 
şi filosofici, nu meșteșugari efemeri. 

Punctul acesta de vedere nu-i numai modern, ci și 
cel mai puțin contestabil din tot ce pedagogia modernă 
a motivat în timpurile din urmă. 

3. Cărui suflet ales nu-i este însă drag neastâmpărul 
idealismului, utopiei, care trezește creerul din zori și abiă 
îl lasă să adoarmă noaptea târziu, în clipele fericite în care 
își dă seamă că a dat un scop zilei trecute, în marile, 
în rarile zile în care simte că a dat un scop chiar vieții sale 
întregi? Pedagogul social să nu se îndoească: fericirea 
acelei clipite îl așteaptă fără să o caute, reeșind din con- 
știență, ca o lumină ce fulgeră în naştere și nu mai piere 
din locul ce și l-a cucerit, ca o stea blândă în conștiința 
acum luminată deapururi. Şi atunci el va iubi și sgo- 
motul orașului și liniștea țerii, va iubi și pe cei tari și 
pe cei slabi, va fi liniștit ca lisus, răbdător ca malul 
mării, iubitor ca cea mai bună mamă și în fața tuturora 
va fi totdeauna propoveduitor al gândului bun ce bate 

departe, ce supune cauzalitățile fireşti și învață pe om 
să fie domn pe sine, ca să poată fi domn în lume. 

4. Şi totuș— ne spune Sp. Haret— nu trebue să 
uităm cât de încet se schimbă fenomenele sociale. De 
când scade sclavia și totuș ea încă nu a dispărut din 
lume! Realismul sociologului ne întoarce iarăș spre 
pământ. 

Sp. Haret regretă incetinimea desvoltării, dar crede 
în perfectibilitate, notă care deosebește pe om de ani- 
mal. Ea constă, în fond, în transmiterea observaţiei prin 
graiu și a experienței prin tehnică. Şi în cursul vea- 
curilor prin ereditare, societăţile omenești vor fi altele, 
pentrucă vor aveă alt suflet. 

Odată, observă un pedagog, întrun viitor depărtat, 
lumea se va miră mult că omul puteă să moară atât 
de ușor în anul 1911; odată lumea va deschide pe 
Kant și va zice că ea este acel rod fericit al «secre- 
tului celui mare al prefecțiunei umane», care este ascuns 
în fondul oricărei educații. Să constatăm cu satisfacție 
că și «Mecanica socială» propoveduește credința în ajun- 
gerea perfecției prin educaţie. 

5. Sp. Haret are înclinări de intelectualism filosofic. 
Inteligența este forța prin excelență perfectibilă; per- 
fectibilă mai ales prin «putinţa de a se exercită» / Ce 
urmări poate aveă pentru învățământ această convingere 
nu se mai discută, se simte sau ar trebui să se simtă 
fără excepție. Invățământul supus acestei maxime dă 
elevului conștiința faptelor sale de mic gânditor. Și 
dându-i-o azi, dându-i-o mâine, dându-i-o mereu, i-o dă 
pentru toată vieața. Ințelegând rostul social al perfecti- 
bilității inteligenții înțelegem desăvârșit tendința de a 
reformă metodele de propunere depărtând din ele me- 

canismul, de a reface tipul lecției, de a picură acel 
rost până și în cele mai mici amănunte ale complexului 
educației. 

Voluntarismul nu-i, totuși, desconsiderat în «Mecanica 
socială». Voința este «elementul principal al factorului 
personal.» Inteligența nu duce la acțiuni; luptele în mediu, 
în unire ori în împotrivire cu el, cu alte personalități, 
le produce voința. Dar, pentru ca ea să poată deveni 
factor considerabil, are nevoie de o inteligență supe- 
rioară. Așă se naște d. e. Napoleon. Inteligența de- 
termină voința și o mărginește. 

A stăru cu amănunte asupra efectelor ce această con- 
cepție le poate aveă în pedagogie nu-i de nevoie. Este 
suficient să amintesc numai o vorbă a lui Herbart care 
spuneă că descurajarea este o ftizie a caracterului, că 
descurajarea se ivește numai atunci când inteligența nu 
a măsurat greutățile, pentru ca să conchid că nu vo- 
ința face caracterul, ci voința pusă pe drumul inteli- 
genței radioase. 

6. Sufletele înflăcărate au obiceiul să pornească fără 
oprire în direcțiile simpatiilor lor. In «Mecanica socială» 
Sp. Haret este un potolit, care pune însuș limită ide- 
alelor. El ar face tot pentru educație, dar își aduce aminte 
că stările morale și economice nu se pot înfrânge ușor: 
Sufletele înflăcărate cer tot; el cere numai un minim 
pentru oricine și spune sincer că «egalitățile absolute» nu 
sunt cu putință, deci nici de râvnit. Insă adaoge că unde 
minimul de bine nu există, societățile sunt rău așezate şi 
datoria celor tari este să le refacă în sensul unei împăr- 
țiri armonice a fericirii, a bunei stări. Și aci se pune 
ultima întrebare: In ce raport se așează bunăstarea, 
scopul luptelor politice, cu educația care nu vrea și nu 

poate și nu trebue să fie stăpânită de tendințe poli- 
tice. Aceasta se spune la pagina 243: «Civilizația modi- 
fică natura intelectuală și morală a omului, pentru ca 
ea să fie în stare să-i asigure acestuia maximul de bună- 
stare economică, intelectuală și morală». Cu alte vorbe: 
civilizația înzestrează pe om cu arme destoinice să în- 
frângă nevoile, durerea din lume și să curețe cât mai 
mult rămășițele barbariei. 

Dascălul este dușmanul barbariei și ocrotitorul binelui, 
iată cel din urmă răspuns la cea din urmă întrebare 
pusă «Mecanicei Sociale» de un dascăl. 

7. Scriind «Mecarica socială» Sp. Haret a scris și o 
carte de judecată, și pentru sine, dar și pentru toți 
câți au vreo parte în lucrări culturale cu intenții sociale 
vaste, remarcabile sau și mai mici, dar vrednice de oare- 
care consideraţie. Judecata finală o va da posteritatea. 
Pe temeiul «Mecanicei sociale» se și poate înte.neià în 
mod durabil singura judecată vrednică de autorul ei: 
judecata dreaptă. 

G. BOGDAN-DUICĂ 


Profesor secundar în București, 

NOTIŢĂ ASUPRA VECHEI NOASTRE 
TERMINOLOGII ŞTIINŢIFICE 


Cu prilejul volumului de față, în care se sărbătorește 
activitatea unuia dintre cei mai bine înzestrați și mun- 
citori fii ai țerii, mi-a venit în minte că nu ar fi fără 
interes a pomeni despre încercările făcute, încă din 1795, 
de învățatul episcop al Hotinului Amfilochie pentru a 
stabili a terminologie științifică. 

D-l Sp. C. Haret, care și-a câștigat atâtea titluri de 
vrednicie pentru întreaga suflare româneaseă prin opera 
sa monumentală de organizare a școalei și prin înte- 
meierea atâtor așezăminte, cari asigură munca și ago- 
niseala celor numeroși, dar nevoiași, — d-l Haret, care 
prin pregătirea și aleasa activitate științifică este o po- 
doabă a Academiei Române, unde a prezentat nume- 
roase lucrări, rezultate ale profundelor sale cercetări și 
meditații, ca memoriile și comunicările despre: Accele- 
rațiunea seculară a lunii, Cousideraţiuni relative 
la studiul, experimental al mișcării apei în canale 
descoperite și la constituția intimă a fluidelor (pen- 
tru care a construit un aparat special); /zor:a ariilor 
în miscarea sistemelor materiale; Teleautograful de 
Elisha Gray; Observațiuni ştiintifice asupra cutre- 
murelor de pământ şi asupra formării grindinei, 

elc., (1) va ceti, cred, cu plăcere rândurile acestea în 
cari se vorbeşte despre modestele încercări ale lui Am- 
filochie Hotiniul de a găsi echivalente în românește 
pentru terminologia ştiinţifică, și-și va aminti poate de 
greutățile pe cari le întâmpină și d-sa, în căutarea ter- 
menilor ştiinţifici în limba română, exact cu 78 ani 
în urmă, în 1873, când a publicat primul Curs de 
Trigonometrie. 

Informații mai pe larg despre vieața și activitatea 
episcopului Amfilochie Hotiniul găsim în articolul răpo- 
satului A. Papadopol-Calimach (2). 

Dela Amfilochie ne-au rămas următoarele 3 scrieri, 
tipărite la lași în 1795 (la 6 lunie, 22 August și 15 
Decemvrie): 1. Gramatica theologicească scoasă în 
limba moldovenească de pe Bogoslovia lui Platon; 
2. De obşte Gheografie pe limba moldovenească scoasă 
de pe Gheografia lui Bufier (tradusă din italieneşte) 
şi 3. Elementi arithmehce arătate fireşti, o prelucrare, 
de sigur, în care dovedeşte și oarecare originalitate (3). 

In rândurile de față ne vom ocupă numai de această 
din urmă scriere, care este un manual elementar de 
aritmetică și geometrie, în formă de dialog între dascăl 
şi elev, in 4% de 74+168 pagine. 

Pentru a se vedeă spiritul de care eră stăpânit au- 


(1) Mai notăm încă şi Sur Pinvariabilite des grandes axes des orbites 
Plandtaires, ca teză de doctorat, şi recenta sa scriere; Mécanique so- 
ciale, atât de favorabil apreciată de d.l A. Barriol în Revue générale 
des sciences pures et appliquées dela 30 Martie. 

(2) In Revista pentru Istorie, Arheologie şi Filologie, DI, vol. V, pag: 
319 sq., unde se reproduc prefețele scrierilor lui Amfilochie şi mai multe 
definiții din Aritmetică. 

(3) Cfr. şi I. Bianu şi N, Hodoș, Bibliografia românească veche, unde 
se află, pe lângă partea bibliografică, reprodusă întreaga prefaţă. 

torul, cred nimerit a reproduce câteva cuvinte din pre- 
față, privitoare la fundamentul ştiinţei numerelor. 


».... Cât de vechiu și -mai dintâi decât toate învățăturile 
voește ca să fie acest mărit și lăudat meșteșug şi învăţătură 
a numărării .... se poate vedeă şi a se înţelege din sfintele 
scripturi, cum că aceasta se arată a fi din începutul lumii, apoi 
însuș Dumnezeu fiind unul, iată numărul unul, și cu a sa 
bună voire născând pre al său fiu, se numi fața a doua, iată 
că se făcu și al doilea număr, și suflând Dumnezeu dintru 
a sa știință şi înțelegere suflarea cea sfântă a sa, se făcti și al 
treilea număr .. .. şi după aceasta se mai zice şi în sfintele 
Biblii, cum că Dumnezeu a făcut lumea în 6 zile... ajungân- 
du-se încă și al 7-lea număr....că se închipueșşte o zi de 
odihnă. Vine încă acest număr pomenit şi în sfânta scriptură 
această notă, unde zice Domnul nostru...: Nu-ţi zic ţie de 
7 ori, ci de 7 zeci de ori câte 7. Iată și numărul înmulțit....» 


Autorul zice că: Aritmetica e de 2 feluri, una care 
se face cu socotința gândirii (calculul mental) și alta 
cu lucrare (opera fiunile). 

Şi lămureşte că cu socotința gândirii înseamnă «aceea 
care îi zic Latinii speculativă, că în limba noastră ar zice 
luare de seamă cu amăruntul la apropierile, felurile 
și tocmirile numerelor». 

Numerele dela 1—9 și O le numește figuri aritmetice: 
nouă cu nume (1—9) și una fără de nume... «iară 
pe cea fără de nume o numim țifră ori nimică....» 

Urmează apoi un tablou cu transcrierea numerelor 
slavone în cifre arabice... «Această tablă... cu nu- 
mărul slovilor noastre, că după cum se numesc slo- 
vele cu număr, așă se numesc și figurile (cifrele) cu nu- 
măr, dar nu cu alt nume... Țifra puindu-se adaoge 
zecini (zecimi). ...? 

Numărul este de trei feluri, după autor: curat (1 9), 
încheiat (10) și însoțit (dela 11 înainte). 

Părţile aritmeticei sunt 5: Numărare, somare (adu- 
nare), tragere (scădere), îmmulțire și împărțire. 

«Aceste trei figuri (curate, zecini, sute) se cheamă 
un membro dela period». 

lată acum și un exemplu de numeraţiune vorbită: 

832453876923702 

care se cetește: 8 sute 3 zeci și 2 de dilioane, 4 sute 5 zeci 
şi 3 de mii, 8 sute 7 zeci și 6 de milioane, 9 sute 
2 zeci şi 3 de mii, 7 sute și 2. 

La îmmulțire, deimmulţitul se numește «numărul ca 
să se înmulțească» sau «ce se inmulțește»; produsul 


ce cheamă «numărul ieșit»; produsul parțial se zice 
«numărul înmulțit pe acel număr», de e.: 23456 X 


12345 = 117.280= «număr înmulțit pe 5». 

La împărțire, împărțitorul se numeşte «număr ca să 
se înpărțească»; iar câtul se zice «număr petrecător» 
ori cuprinzător» sau «petrecerea». 

Fracțiunile se cheamă «rămășițe». 

lată ce ni se spune despre scrierea fracțiunilor or- 
dinare, subunitare, căci numai felul acesta îl întâlnim: 
«Numărul rămășițelor se închipuește cu 2 numere nea- 
tocmate și cu o linie prin mijloc; cel mai mic se cheamă 
numărătoriu .. . cel mai mare... numinătoriu» ; iar despre 
cetirea fracțiunilor găsim: Când numinătoriul este 2, se 
zice jumătate, de este trei se zice a treia parte ș. a.; 


12 
.23 se ceteşte: «de 12 ori al 23 parte». 


Mai departe aflăm că: Lucrările rămășițelor sunt 3: 

1. Schimbarea (simplificarea), iar numărul schim- 
bător e numărul care simplifică; 

2. Intoarcerea (aducerea la acelaş numitor); 

3. Preţuirea—-/ransformarea Jracțulor în întregi — 

după cum rezultă din definiție: «Prețuire va să zică a se 
găsi prețul sau măsura care se află întru rămășițe». Intere- 
sante sunt la acest capitol subdiviziile leului în parale, 
bani, şalăi (o monetă fictivă), ale măsurilor de greutate 
în: cântare, oci, litre, dramuri, ș. a.. 

Urmează apoi cele 4 operațiuni fundamentale cu frac- 
țiunile ordinare. 

Celelalte capitole cu cari se încheie aritmetica sunt: 
Rândueala de trei (regula de trei simplă), rândueala 
de 5, 7, 9, 11 (regula de trei compusă), care e ca și 
cea dintâi, este dreaptă și întoarsă (după cum termenul 
necunoscut € la sfârșit sau la început), și în fine rån- 
dueala tovărășiei negustorești (regula de asociație), 

Noţiunile de geometrie încep la pagina 131. 

Vorbind despre măsurile «cari se obișnuesc în gheo- 
metria practică izvodite de «cozmometri, adecă de mă- 
surătorii lumii», ne dă următoarele deslușiri: «Inceputul 
de toate măsurile este un grăunț de orz, numindu-l 
linie plină», 4 grăunțe = 1 deget, 4 degete = 1 lat 
de mână, 3 laturi de mână —1 picior («palmă dom- 
nească >), 6 picioare = 1 pas geometric, 3 pași = 1 prá- 
jină «de a Parijului»; urmează apoi măsurile itinerare: 
stadie, milă, legă (leghe), grad. 

Interesante sunt mărimile în natură ale unui deget 
dela împăratul Vespasian, măsura unui deget din piciorul 
Parijilor (Parisului) şi a unui deget din palma dom- 
nească a Moldovei (însemnată pe fier «în vistieria Curții 
Domnești în Eşi»), pe care o găsește, cu o vădită plă- 
cere, egală cu a Romei: «Cu a Romei vine tocma, că 
este o minune cum sa păzit întru această țară o mă- 
sură atâta de veche, potrivindu-se cu măsurile lui Ves- 
pisiian înpărat». 

Trece apoi la elementele geometriei: pontu (punct), 
linia: dreaptă, strâmbată sau călcată (frântă), îndrep- 
tariu (verticală), boltită (ca jumătatea de deasupra a 
cercului), scăfată (ca jumătatea de desubt a cercului) 
şi linia cercului. 

Dintre terminologiile mai ciudate notăm: agiunge'(a- 
daoge), strună (coadă), chendru (centru), seconde (se- 
cunde), linie perpendicolare (perpendiculară), linie 
oblicfă (oblică), angol (unghiu), triiangol (triunghiu), 
angol tâmpit ori otuzo (unghiu obtuz), isocile (isoscel), 
scaleno (scalen), ecfilater (triunghiu echilateral). 

Despre patrulatere găsim: Scfadrile, adică cfădrate 
de multe feliuri, cumu-i cfădratul întocma (pătratul), 
cfădratu lung (dreptunghiul), romb, romboide. 

Figurile sunt desemnate prin mici cercuri (0). 

Pe pagina 147 şi următoarele se tratează despre 
pătrat şi cub, despre suprafață și despre extragerea ră- 
dăcinilor pătrate și cubice. 

Dela pagina 162 începe partea practică, triangulația. 

La pagina 162 se dau noțiuni despre cotitul vaselor. 

Cartea se sfârșește cu câteva dăslușiri asupra nume- 
rației scrise. 

lată cum se încheie acest capitol final: «Asemenea 
se slujiè și Romanii cei vechi cu însemnare de puţin 
lucru, în osebire de a Elinilor, cu niște crestături au 
însemnări pe niște bețișoare, că încă și la noi tot se 
ține pomenire, și mai multă între păcurari, de-și fac a 
lor semi pe niște bețișoare.. .». 

Pentru a termină, dăm aci definițiile aritmeticei și 
geometriei: 

«Arithmetica este un meșteșug de a pune numerele 

in orândueală, pentru ca să se poată cunoaşte soco- 
teala lor». 

< Gheometrie este cuvânt grecesc, că în limba noastră 
nu zice altă, fără decât măsurarea pământului, și este 
de două feliuri, una se cheamă latinește speculativa şi 
alta practică, că iarăş în limba noastră și aceste cuvinte 
se tâlcuesc cu luarea aminte deamăruntul, că după cu- 
vântul lor, se poate zice și oglinditoare, și alta cu lu- 
crare, că cu bună nădăjduire și cu îndrăznire măsoară 
fieştecare trup». 

O. LUGOȘIANU 


Profesor secundar în Bucureşti, 

CE INSEAMNĂ A FI BUN TRADUCĂTOR 


Când întreaga 'suflare dăscălească se pregătește a 
sărbători pe marele om de stat, care a muncit o vieață 
întreagă pentru ridicarea școlii românești, să mi se în- 
gădue și mie ca vechiu profesor secundar de limba ger- 
mană, a aduce prinosul meu în acest volum omagial, 
hărăzit iubitului nostru fost ministru, d-lui Spiru Haret. 

Ca profesor care mi-am făcut educaţia în școli aus- 
triace şi studiile superioare la universitatea din capi- 
tala Germaniei, m'am făcut involuntar părtaș al acelui 
cerc de interese, pe care-l are patria noastră față de 
cultura și instrucția germană şi ca atare am urmărit 
viu reformele școlare dela noi, ce au purces din acest 
cerc de idei. D-l Haret, pururea preocupat de a găsi 
nouă isvoare de îmbunătățire pentra învățământul și 
progresul cultural al ţerii, a ţinut în deosebi seamă de 
luminile ce puteă să ne aducă școala germană şi a in- 
tocmit, pe cât știu, un plan întreg de explorări pre- 
țioase, cari aveau să realizeze prin traducerea unei 
serii de opere selecte germane, îndrumarea noastră 
spre aceâ cale rodnică de desvoltare, care a făcut Ger- 
mania să ajungă, unde se găsește în minutul de față. 

In dorința mea de a relevă meritul mare ce și l-a 
creat săibătoritul nostru, d-l ministru Haret, pe tere- 

nul amintit și ca unul, care mi-am inaugurat așă zicând 
mica mea carieră de profesor și scriitor în țara româ- 
nească, traducând nezontenit din și în nemțeşte, tot ce 
părea menit a strânge mai mult legăturile între noi şi 
cultura germană (1), voiu cercă a-mi exprimă pe scurt 
ideile mele în chestia artei de a traduce. 

Nici într'o limbă na sa tradus atât de mult ca în 
cea germană. Ce-i drept că și limba germană se pre- 
tează cu bogăția ei de vorbe și fraze de minune la 
această treabă. Este doar cunoscut că epoca roman- 
ticismului german își are punctul ei de pornire tocmai 
în puternica năzuință de a asimilă materialuri și cu- 
rente literare străine, lucru care a dat d. ex. ca rod 
extraordinar, de sine vorbitor, acei traducere faimoasă 
a operilor lui Shakespeare, prin care ele au devenit 
așa zicând proprietatea națiunii germane. Prin multele 
traduceri Germanii au şi izbutit a-și creeă un domeniu 
instructiv, pe care Goethe l-a numit cu foarte mult 
rost, &feratura universală. Secretul succesului acestor 
traduceri însă zace în mare parte în îngrijirea cu care 
au fost executate, având ca punct capital de vedere: 
pe de o parte redarea fidelă și clară a originalului, pe 
de altă parte unitatea stilului, menținerea puterii de im- 
presionare și a eficacității poetice. 

In aceasta se rezumă însă și tot ce trebue să în- 
trunească ca condiție prealabilă traducătorul de seamă, 
lucru, pe care din nefericire nu-l întrunesc decât tra- 
ducători prea puţini. Căci dacă se și întâmplă ca unul 
sau altul să dispună de aceste mari calități, mai ră- 


(1) Autorul, d-l Em. Grigorovitza, e acela care, acum 22 de ani, a tra- 
«dus întâiu poeziile lui Eminescu în limba germană (ediţie ministerială). 


q4 

mâne încă aceă parte esențială, care desăvârșește reu- 
șita, şi anume chestia talentului. 

Cu toate acestea nu se poate tăgădui că sunt în 
arta de a traduce și lucruri accesibile analizei din cari 
se poate preciză o serie de condițiuni prealabile, ce 
nu trebue să scape unui traducător cu pretențiuni. Una 
din acestea, şi poate, chiar cea mai principală, traducă- 
torii o desconsideră, crezând că e destul a cunoaște 
perfect limba străină din care traduc, pentru a-şi per- 
mite luxul de a nu fi tocmai la înălțimea cunoștinței 
limbii proprii. Și tocmai aci e pericolul pentru tradu- 
cător. Căci condus de priceperea rnaterialului ce-l are 
înaintea ochilor, și poate și de entuziasmul ce-l inspiră 
originalul, el nu bagă de seamă insuficiența mijloacelor 
sale linguistice, cu cari apucă a birui opera străină și 
scoate, oricât de savant se crede, o traducere stearpă 
şi despuiată de acele calități fine și inponderabile, pe 
cari numai singură armonizarea perfectă a înțelesului 
reciproc le puteă salva și redă în întregimea lor. 

Ceeace face limba germană atât de aptă pentru a 
reproduce în traducere perfectă până și limbile cele mat 
grele, este pe lângă bogăția de expresiuni în deoseb; 
varietatea construcțiunilor sintactice, cari degenerează 
la Germani aproape în adevărată regulă. Odată stăpân 
pe frazeologia vastă germană și deprins a mânui pe- 
rioadele, traducătorul german profită cu folos de în- 
torsăturile multiple ce i le permite evoluția linguistică 
si recurge la deplasări sintactice, cari înlesnesc a spune 
acelaș lucru sub diferite forme, fără ca expunerea să 
pară obositoare. In limba franceză, engleză și italiană 
poziția sintactică fiind una și aceeaș, o astfel de echi- 
libristică este imposibilă, lucru întru câtva salutar, dată 

fiind că expansiunea prea mare a elasticității sintaxei 
germane face, ca nu toți cei ce cunosc această limbă 
să o și poseadă în grad desăvârșit, ceeace se vede mai 
ales la Germanii din Austria. 

Chestia este acum, să vedem în ce raport se găsește 
limba noastră românească față de constatările relative 
la limba germană. Mai mult încă decât Ja această din 
urmă traducătorul trebue să stăpânească perfect idio- 
mul său. Limba românească deși cu mult mai infe- 
rioară ca bogăţie de expresii și vorbe celei germane, 
are totuș o calitate extraordinară, că dispune de un 
fond de arhaisme, cu ajutorul cărora se poate spune 
mult și frumos. Precum însă arhaismele românești consti- 
tuesc rezultatul amalgamării limbii noastre poporale, 
purcese din concretizarea gândirii pe temă parabolică 
şi închegate sub forme definitive utilizate de cronicarii 
noștri, numai acela le va puteă mânui cu folos și pri- 
cepere, care cunoaște perfect limba românească vor- 
bită de popor. Poporul nostru însă posedă, dacă luăm 
nuanțele regionare limbistice, un “tezaur de vorbe şi 
termeni pentru toate lucrurile și stările de cugetare, 
tezaur care devine și mai îmbelșugat, dacă traducăto- 
„rul ştie să recurgă la moment dat la neologisme, ine- 
vitabile mai ales atunci, când e vorba de tertuini teh- 
nici. Trecerea la neologisme și împrumuturi din limbile 
romanice înrudite este deci stânca primejdioasă de care 
se lovesc acei ce nu cunosc îndestul sau de loc limba 
poporului şi, crezându-se cu toate acestea că sunt sa- 
vanți, caută să înlocuească termenii poporali prin cu- 
vinte ce nu pot decât impeștriță graiul nostru, făcân- 
du-l să nu mai sune româneşte de loc. 

Traducătorului bun i se impune așadar ca primă 

condiție cunoștința perfectă a li.nbii sale proprii și nu 
e suficient ca dânsul să dispună numai de un așă zis 
stil al său particular. El trebue, din contră, să fie în 
stare a acomodà acest stil originalului, fâră însă a-l 
forță cunva. El trebue să găsească, cum sar zice, 
aceă cale mijlocie, care să-l facă să învingă sigur și 
fără nevoe vizibilă până și subtilitățile cele mai fine ale 
gândirii și limbii autorului. In acest caz se impune 
adâncirea cea mai intimă în spiritul acestuia, în cât re- 
ciprocitatea intimă a raportului între autor și traducă- 
tor să întrunească aceă închegare desăvârșită, ce sin- 
gură e în stare a produce homogenitatea completă 
între original și traducere. Negreșit că și aci decide în 
cele din urmă talentul personal al acelui ce traduce, 
și mai esențială încă este chestia, că traducătorul aflá- 
tor în fața unei opere de artă, oricât de talentat ar fi 
el, trebue să fie până întrun grad cel puțin la înălți- 
mea aceluia care a scris originalul. 

Mai complicat se prezintă lucrul, când e vorba de 
traduceri poetice. Traducătorul unei poeme trebue să 
fie și el, după fire cel puţin poet, și să aibă calită- 
țile menţionate mai sus. Căci cum să prindă el înțe- 
lesul fin al unui pasaj oarecare din original, când a-. 
cesta e plăsmuit cu ajutorul unei sume de sinonime, 
din cari traducătorul nu posedă în limba sa decât câteva. 
In cazul acesta o limbă mai săracă în vorbe, nu poate 
birui decât prin analogie de idei aplicate iscusit, și asta, 
— cine o va tăgădui, — nu e dat oricui. Dacă la tra- 
duceri în proză redarea stilului e chestie atâf de im- 
portantă, cu cât mai vârtos în poezie, când știm că 
stilul nu e de fapt altceva decât ritm. Și acest ritm, 
adică felul particular de a se exprimă, este ceva indi- 

vidual și înainte de toate involuntar. Mai mult încă în 
poezie, cu deosebire când ne gândim că poetul de seamă 
nu stă să-și croească întâiu cugetarea și în urmă abiă 
se apucă a-și aranjă versul. Gândirea se naște odată 
cu structura metrică. Aceasta însă este departe de a 
se epuiză în versificare, fiindcă metrul rămâne în toate 
pozițiunile lucrului poetizat acelaș, fie el de natură ve- 
selă sau tristă, patetică sau domoală. Principalul zace în 
melodie, în ritmul interp, în cadența versului, care sin- 
gură constitue elementul hotăritor. 

Și în fine mai este și un alt lucru, de care ţin foarte 
puţini traducători seamă și despre care vreau asemenea 
să pomenesc. In operele poetice cele mai desăvârșite 
se găsesc părți de diferită tărie, deci și unele mai slabe. 
Nu se poate operă poetică fără pasaje, în cari versurile 
curg numai cât așă, ca un fel de continuitate necesară 
de a umpleă intervalul între o parte mai entuziastă și 
evocantă a operei și între cealaltă. Astfel de pasagii tra- 
ducătorul trebue să le observe îndată și să le reducă 
în textul său la valoarea lor adevărată, pentru a-și re- 
zervă din vreme toată tăria pentru acele locuri, în cari 
culminează esența subiectului poetizat. Numai în chipul 
acesta va izbuti să armonizeze traducerea părților esen- 
țiale ale operei cu cele secundare, făcând ca întregi- 
mea să fie ferită de pericolul slăbirii succesive a im- 
presiei totale. 

Pentru operele folositoare învățământului pedagogic 
in deosebi, d-l Sp. Haret, a dispus prin Casa Şcoalelor 
traducerea celor mai de valoare lucrări din limba ger- 
mană, cari în mod gratuit, prin biblioteca Casei Școa- 
lelor și prin bibliotecile rurale, sau cu un preț mult redus, 
au fost puse la dispozițiunea membrilor corpului didactic. 

Foloasele ce aduc școalei traducerile unor asemenea 
opere sunt evidente. Totul depinde, după cum am a- 
rătat mai sus, ca traducerea să fie la înălțime și să re- 
deă exact și într'o formă corectă ideile preconizate de 
autor. 

Un om priceput în ale școalei și cu dor de instrui- 
rea neamului, ca fostul ministru al instrucţiunii, nu se 
puteă să nu cugete și la acest mijloc de a se pune 
la îndemâna tuturor dascălilor „știința pedagogică și li- 
terară din țerile mai înaintate în cultură ca noi. 

Dr. EM. GRIGOROVITZA 


Profesor secundar în Bucureşti, 

GRANIȚ E..... 


Adevărata graniță este propria 
noastră putere de vieață, așă că 
problema graniţelor stă nu numai 
în organizarea forţelor militare, 
ci și în cultivarea forţelor mun- 
citoare, 


O simplă linie, o înșirare de câteva puncte sau liniuțe 
încearcă să despartă anumite unități etnice ori anumite 
ținuturi naturale. Aşà de pildă pretindem ca linia de 
graniță între Rusia și Germania să despartă unitățile 
etnice corespunzătoare, când mai pretutindeni aceeaș 
massă de Poloni și totodată aceeaș câmpie, “cu acelaş 
trecut geologic mai recent, se întinde spre estul ca și 
spre vestul acestei linii. Granița între Moldova și Bu- 
covina este o simplă linie care nu spune nimic; iar 
pentru așezarea stâlpului 1 de graniță, la triconfiniul 
moldovenesc, au fost necesare întregi discuții ştiinţifice. 
Chiar în occidentul Europei granița pluteşte uneori mai 
mult în aer, ea fiind mutată pe pământ când într'o parte, 
când în alta, după iscusința funcționarilor respectivi. 
Rigiditatea liniilor drepte de granițare a statelor din 
continentul nou, față de frântura de linii în granițarea 
statelor europene, arată și mai lămurit greutatea de gra- 
nițare, când este vorba de a mărgini elemente pline 

de vieață. Tunelurile sunt tot atâtea porți, prin care 
puterea de vieață a popoarelor străbate chiar coama 
munților, până când dă de o altă putere de vieață. Cât 
despre granițarea unui ținut cu un râu, aceasta este 
numai o iluzie; căci cu cât este râul mai mare, mai lat, 
cu atât el este mai propriu pentru navigație, aşi că 
popoarele mai mult se adună către el decât să fie des- 
părțite prin el. Insăş granițarea prin pustiul valurilor 
de apă este amenințată de puterea cu care vieața ome- 
nească ține să se răspândească. Aceasta a făcut ca 
depărtarea să fie sorbită, dacă nu înlăturată, așă că 
granița rămâne acum mărginită la cele câteva zile de 
străbătut oceanul. Această grabă de soarbere a distan- 
țelor face ca marile centre de populaţie să aibă înfă- 
țişarea unor polipi, ce şi-au împrăștiat ramificările peste 
mări şi țeri. Londra, Hamburg, Liverpool, Paris, Berlin 
etc., apar pe orice hartă a căilor de comunicaţie ca 
puternici polipi în mijlocul unor întregi ținuturi, din cari 
absorb şi împrăștie putere de vieață. Ele rămân astfel 
ca un nucleu de centralizare a vitalității poporului res- 
pectiv; iar granița acestei vitalități nu rămâne în gra- 
nițarea ideală a simbolului politic, ci se avântă ori se 
retrage oprindu-se acolo, unde vitalitatea respectivă nu 
mai poate răsbi. Cum să mărginești deci cu o linie 
ceeace trece din una în alta până la sleirea forțelor de 
vieață? 

«Fiecare popor este un corp în vieață fixat pe ele- 
mentul statornic al propriului său pământ pe care lo- 
cuește, din care își scoate toată întreținerea şi de care 
mai ales este legat prin sufleteştele raporturi ale tre- 
cutului» susținea Ratzel. Prin munca depusă pe pro- 
priul său pământ, ţinutul capătă o valoare reală tot mai 

pronunțată — deci tot mai scumpă — și aşă răsare pe 
încetul organismul politic al vieții de stat. Acest orga- 
nism susținut de însăș puterea de vieață a propriului 
său popor, cearcă a se întinde în toate direcțiunile ca 
oricare protoplasmă vie; iar granițarea este jocul de 
înaintare și retragere ilustrat prin întreaga istorie a po- 
poarelor. Tot schimbul de granițe izvorite din acel joc 
dovedește cum poporul se mișcă mereu înainte ori in- 
dărăt şi ca o massă plină varsă insule până departe 
de linia graniţelor, sau lasă în urmă insule a unei re- 
trageri silite. Așă de pildă Germanii spre granița de est 
și sud au numai insule de revărsare, ce se continuă pe 
tot frontul sud-sudestic până în țerile noastre. Insulele 
românești dinspre câmpia Tisei par a fi insule de îna- 
intare înceată dinspre țara Moților, în timp ce spre nord 
și nord-vestul Bucovinei Românii sant în câteva insule 
de retragere față de valul de înaintare al Slavilor (Ru- 
tenii). Bulgarii și Sârbii sunt insule de înaintare — cu 
munca grădinăriilor lor—până la poalele munților noştri; 
iar dealungul Dunării este o întreagă plajă ca front de 
luptă între două elemente ce se pătrund unul pe altul 
prin insule de înaintare și de retragere: sate de Sârbi 
ori Bulgari pe malul românesc cu portul bulgăresc 
pătruns până departe în câmpia română, în timp ce 
dealungul malului dunărean al podișului balcanic răsar 
sate românești. Peste Prut, Moldovenii se mențin în pu- 
ternice insule de retragere mai ales spre nordul Basa- 
rabiei până în spre sud de Chișinău. Dinspre nordul 
Moldovii elementul evreesc înaintează puternic spre sud, 
ultimele lor insule de inaintare fiind acum prin câmpia 
Buzăului, Brăilei și activitatea comercială a orașului Bu- 
curești. 

Din toate acestea cred că reese destul de clar că 
adevărata graniță este propria noastră putere de vieață. 
Acum când ridicarea nivelului cultura! pătrunde și în 
sud-estul Europei, ceeace negreşit aduce cu sine scoa- 
terea din strâmtoarea unor granițări politice; acum când 
puterea de vieață proprie a fiecărui popor rătăcit prin 
ungherele balcano-carpatice începe să se întindă pentru 
a ocupă tot locul găsit gol în cale; — acum oricât 
de mică forță rătăcită este destul de păgubitoare. Pro- 
blema granițelor stă deci nu numai în organizarea for- 
țelor militare, ci şi în cultivarea forțelor muncitoare. 
Această cultivare devine cu atât mai necesară, cu cât 
orice atmosferă culturală lipseşte; iar organizările ofi- 
ciale școlare nu pot deocamdată să dea decât pregă- 
tirea pentru nevoile reale ale vieţii, înarmarea deci în 
lupta dintre individ și individ. O astfel de pregătire însă 
înăspreșta relațiunile, și forța neamului este redusă la o 
sumă de puteri mărunte, ce se ciocnesc între ele înainte 
de a încercă o eșire pe terenul de luptă al întinderii 
graniţelor de vitalitate ca neam. Aci pot interveni aca- 
demiile populare cu cursari de educaţie cetățenească, de 
drepturi şi datorii, de cunoaștere a vecinilor noştri, de 
scoatere a tinerimii din egoismul strâmt al luptelor de 
toată ziua, de înțelegere a rostului acestei tineriini în 
complexul intereselor unei vieţi totale ca neam. 

lar când în fruntea organizării acestor academii stă 
unul din aceia care a stăruit în modelări școlare după 
propriile noastre nevoi, să credem că rostul acestor 
academii este cevă mai mare decât al unor simple cur- 
suri ocazionale: ele pot feri de rătăciri o tinerime care 
zace în desfrâul aprigelor lupte de azi pe mâine. 

AL. DEMETRESCU-(ALDEM) 


Profesor secundar în Bucureşti. 

ȘTIINȚA ARHEOLOGICĂ ȘI DŁ SP. HARET 


E semn vădit de multilateralitate şi competință de fruntaș 
în ale învățământului faptul că un bărbat care, după 
specialitatea sa, sar fi așteptat să fie mai utilitarist decât 
oricare altul în țară, sa arătat hotărit apărător al unei 
ramuri de activitate ştiinţifică, în care nu oricine poate 
vedeă interesul imediat practic sau legătura cu preocu- 
pările noastre actuale: e vorba de arheologie și în de- 
osebi de arheologia greco-romană. 

Se știe că fără stăruințele d-sale, terenul acesta ar fi 
fost ca și oropsit, cel puţin în învățământul nostru univer- 
versitar. Aceste stăruințe, și în genere ținuta sa întreagă 
în această direcție nu au fost câtuș de puţin dictate de 
împrejurări momentane, ci .cu necesitate impuse de pu- 
terea unei convingeri întemeiate pe îndelungate cuno- 
ştințe și experiențe personale. 

Cei ce cunosc că d-l Haret a lucrat, încă tânăr fiind, 
în serviciul Muzeului Naţional de Antichități şi a avut 
pururea o deosebită atenție pentru acest așezământ ca 
şi îndeobște pentru produsele artei greco-romane din 
țară (dovezi ne dau Analele Academiei Române), nu se 
vor îndoi un moment de izvorul curat şi de consecința 
preocupărilor și interesului d-sale în această privință. Ca 
să se încredințeze oricine despre aceasta, voiu cità, ca 

un adaos și eu din parte-mi, câteva fapte cunoscute 
de mine și prin mine însumi; cred că aceasta mi se 
va iertă cu atât mai mult cu cât nu o cere numai 
împrejurarea de față, ci și însăș realitatea și exactitatea 
obiectivă mai presus de îndoeală a acestor fapte. 

In anul 1903 izbutind a face ca direcția Institutului 
imperial german din Atena și din Roma să admită câte 
un elev român (succesul nu a fost nșor, căci afară de 
cel francez, aceste institute nu primesc Români), d-sa ca 
ministru sa adresat Facultăţii de Litere din Bucureşti 
cerând să-i recomande doi tineri spre a-i trimite la aceste 
institute să studieze arheologia greco-romană. E știut că, 
în lipsă de doi candidați, Facultatea a recomandat pe 
unul şi că astfel dorința d-sale în parte sa împlinit: un 
tânăr, necunoscut personal de d-sa decât numai din 
auzite, a fost trimis în acest scop. Faptul e cât se poate 
de semnificativ, căci pasul acesta sa făcut fără inter- 
venţia vreunui interesat, fără nici o consideraţie per- 
sonală. 

Un alt fapt. Erà în sesiunea parlamentară de acum 
doi ani, când d-sa, având în vedere, că «<antichitățile 
greco-romane prevăzute oficial in programul Facultății 
de Litere din Bucureşti, după moartea răposatului pro- 
fesor Gr. Tocilescu, nu făceau parte din cursul vreunui 
profesor, a găsit de cuviință să vie cu un proiect de 
lege prin care, în chip firesc, le puneă în sarcina pro- 
fesorului de arheologie. Unii, parte necunoscători de 
lucruri, parte induși în eroare, au văzut în aceasta ur- 
mărirea unui interes lăturalnic sau chiar un obiect de 
haz (în legătură cu «magazinurele de antichități») și nu 
ceeace eră în realitate: dorința de-a umpleă un gol în 
seria cursurilor noastre universitare, lucru de sine înțeles 

ori unde, și aceasta fâră nici un sacrificiu în buget, 
deși profesorul respectiv ar fi primit o sarcină maj 
mult. Cu acest prilej d-l Haret n'a fost numai consecinte 
apărând un obiect de studiu, de a cărui însemnătate 
şi-a dat totdeauna sea na, ci a și dat răspunsul cuvenit, 
cel mai competinte în materie. 

Aminti-voiu faptul cel mare, lupta îndârjită, dar atât 
de dezinteresată ce a dus, din fericire ajutat de cei 
mai mulți eminenți colegi ai d-sale, pentru menţinerea 
intactă a catedrei de Arheo'ogie? Faptul e prea recent 
și cunoscut pentru a fi nevoe să-l povestim în toate 
amănuntele lui. Cei ce știu bine motivele și fazele acestei 
lupte în care, cum se constată nu arareori, nu nai în 
aparență eră vorba de persoane, vor vedea într'insa do- 
vada cea mai strălucită nu numai a unei judecăți cu 
totul obiective și drepte, ci și mai ales a hotăririi ne- 
clintite ce dă unei minți luminate convingerea că apără 
interese mai mari și mai trainice decât cele personale 
trecătoare. Intâmplarea a vrut ca în vârtejul acestei lupte 
să fie în joc persoana mea; dar pot declară cu cugetul 
deplin împăcat și spre cinstea marelui bărbat, că ceeace 
d-sa a făcut cu acest prilej în favorul meu, ca și în 
genere în toate actele sale oficiale, n'a pornit dela vreo 
înțelegere personală, cu atât mai puțin dela vreo tran- 
zacţie prealabilă umilitoare pentru mine, așă cum, din 
nenorocire, se întâmplă adeseori în vieața noastră pu- 
blică, atât de bântuită de spiritul de partid, 

Această scrupulozitate, această nepărtenire și intran- 
sigență a omului menit să împartă dreptatea îmi in- 
spiră față de d-sa simțământul cel mai nestrămutat de 
venerație și recunoștință. 

Dragostea și interesul cald ce poartă pentru spe -ia- 

litatea de care-i vorba, d-sa a mai dovedit-o prin fapte 
în atâtea rânduri după aceea, când ca director al Mu- 
zeului Naţional de Antichităţi, după moartea lui Gr. 
Tocilescu, am întreprins reorganizarea și o nouă orân- 
duire a acestui muzeu, și apoi lucrările practice pe teren. 
Dândumi mână liberă în această privință, și ajutat fiind 
de un personal harnic și leal, în scurtă vreme am putut 
schimbă o parte din fața acestui muzeu, pe de o parte 
curățind și aranjând din nou vreo două săli, care până 
atunci aveau aspect de magazinuri, pe de alta creând o 
secție deosebită pentru monumentele sculpturale, parte 
împrăștiate prin alte săli sau prin coridoare, parte pier- 
dute şi închise în magazinuri. In acelaș timp sa început 
anevoioasa catalogare și descriere nu numai a antichi- 
tăților greco-romane, operă înterprinsă de mine, ci și a 
celor naţionale bisericești; mulţuinită mijloacelor ce am 
avut la îndemână pentru angajarea unor forțe speciale. 
Din această colaborare au apărut până acum două fas- 
cicole, cari nu vor servi numai ca bază pentru un ca- 
talog prescurtat destinat pentru vizitatorii muzeului, cj 
totodată ca pildă de desăvârşire a mijloacelor tehnice 
din țară. 

In acelaș an sau putut continuă explotările arheolo- 
logice la cetatea Tropaeum din Adamclisi, cu care ocazie, 
grație aceluiaș interes și sprijin, am putut să contri- 
buiu la sporirea doscoperirilor, se adâncesc unele cer- 
cetări anterioare și să repară și să întăresc ruinele cari 
pe alocuri, din cauza vremuirii, amenințau să cadă. Dân- 
du-mi seama de comoara antichităților descoperite sau 
tăinuite sub solul cetății din Adamclisi și din împre- 
jurimi și deci de marea importanță arheologică a acestei lo- 
calități, și văzând în curtea casei muzeului de acolo risipite 

și expuse obiectele antice găsite în fața locului și depuse 
acolo de mai mulți ani, am crezut că e de datoria mea 
să stăruiu pentru ridicarea unei clădiri care să servească 
de muzeu local, adăpostind pe lângă obiectele dispon- 
nibile și altele cari se vor mai descoperi în viitor. A 
fost o bucurie nespusă pentru mine când am aflat că 
d-l Haret, în urma mijlocirii d-lui P. Gârboviceanu, 
a hotărit să-mi puie la dispoziție prin Cassa Bisericei 
mijloacele pentru înfăptuirea acestei idei, care în ochii 
mei se impuneă nu numai ca o nevoie practică, ci și 
ca una morală, ținând seama că numita localitate și 
ruinele ei sunt vizitate adeseori de străini cu vază, a 
căror părere despre noi și țară nu trebue să fie indi- 
ferentă. Şi iată comuna Adamclisi înzestrată cu un 
muzeu solid și încăpător.. . 

Acestea sunt cele ce știu eu; dar câți alți pământeni 
și străini, cari sau interesat ori sau îndeletnicit cu an- 
tichitățile țerii sau cu specialitatea noastră, nau găsit 
un cuvânt de încurajare, n'au fost ajutați din partea 
bărbatului sărbătorit? Intenţia mea nu e însă să dau aici 
un capitol complet despre activitatea și 'solicitudinea 
multiplă a d-lui Haret în direcția ce ne preocupă. Am 
vrut numai să scot la iveală câteva fapte bine stabilite 
dar foarte caracteristice, fapte a căror valoare docu- 
mentară nu poate fi tăgăduită, spre a vedea şi în 
această lumină figura nobilă și scumpă a aceluia care, 
cât timp a stat în capul școalei românești, a fost unul 
dintre cei mai mari și neobosiți promotori ai culturii 


naționale. 
G, MURNU 


Profesor Universitar, 

MERSUL INVĂȚĂMÂNTULUI PRIMAR 
IN JUDEŢUL MEHEDINŢI DELA 1896 — 1910 


Dela punerea în aplicare a legii instrucţiunii publice 
și până la 1896, sa făcut prea puţin pentru luminarea 
massei poporului rural, din acest județ. 

Cu începerea acestui an și până la 1910, s'a făptuit 
în această direcțiune, de d-l Sp. C. Haret, cât nu s'a 
putut realiză, în timp de 32 de ani. 

„Munca înalță şi luminează pe orice individ“, a 
fost deviza d-sale. Din ea răsare bogăția morală și ma- 
terială a oricărui popor. 

Până la 1896, mare parte din școlile rurale din ju- 
dețul nostru erau ruinate și mai toate lipsite de mobilier 
higienic. 

În asemenea școli învățau carte numai copiii chiabu- 
rilor. De-ai muncitorilor scăpătaţi nici pomeneală nu 
eră, căci legea obligativităţii nu se aplicase și nici lo- 
caluri suficiente nu existau. 

Reuşita învățământului în predarea materiilor de învăță- 
mânt atârnă dela bunul simţ al învățătorului și de dibăcia 
lui, neavând la îndemână nici un fel de material didactic. 

Tablouri istorice, hărți geografice nu se pomeniau 
prin școli, până la 1901, fiindcă nimeni nu constatase 
de aproape nevoile școalei. 

Trecuseră pe la ministerul instrucţiunii și cultelor mulți 
bărbați luminaţi, dar nici unul nu și-a sdruncinat sănătatea, 
lucrând pentru luminarea poporului, ca d-l Sp. C. Haret. 

Să numărăm pe degete şcolile rurale, din acest ju- 
deț, până la 1896, fiindcă nimeni nu se gândise la spo- 
rirea lor. 

Prima grijă însă, a omului școalei, a fost să dea treptat, 
în timp de peste 15 ani școli unde se simțià nevoie, așă 
încât la 1910 numărul lor a ajuns la 298, iar nu 127 
cum erâla 1896. 

Bătrâni albiți de vreme, de prin văile munților Cloșani, 
bărbaţi în floarea tinereţii de prin câmpiile Dunării, 
când au văzut că în vetrele satelor lor, se deschid școli, 
priviau aceasta ca o minune, și multumiau lui Dum- 
nezeu că sa găsit un om de bine, care să aibă milă 
de copilașii lor, să nu-i lase să crească orbi, în tim- 
pul de faţă. 

Prima școală ce sa deschis în 1897, a fost cea din 
comuna (Godeanu, situată pe cel mai înalt pisc al mun- 
ților Godeanu. Adi, când m'am dus cu ordinul d-lui 
ministru Haret de am deschis-o, locuitorii în marea lor 
bucurie au pus pe preot de a scris în pomelnicul bise- 
ricii numele d-lui Sp. C. Haret, ca preotul să-l pome- 
nească, când va sluji, fiindcă le-a dat școală. 

La comuna Cerna Vârful, situată sub poalele mun- 
telui Gârdomanul, asemenea deschizând și acolo școală 
în 1898, obștea locuitorilor a dat numele acelei școli 
'de: „Școala rurală Sp. C. Haret“, drept recunoștință 
pentru că nu i-a lăsat să șeadă în întunerec. 

Tot astfel şi în cătunul Moinesti- Vârciorova, așezat 
pe cracul muntelui /Mafovăzul, aproape de râul Cerna. 
Când sa înființat școala în 1903, locuitorii acestui cătun 

18 


www.dacoromanica.ro 


1154 


au pus pezugravul Mateiu de-a scris pe pragul deasupra 
ușii dela şcoală, numele d-lui Maret și data înființării, 
ca să vadă toți copiii cine le-a dat lumină. 

In chipul acesta, a luat avânt învățământul rural în 
acest judeţ, cu începutul anului 1897, sub bunul mi- 
nistru d-l S. C. Haret. 

La 1900, împrejurările făcuse să nu mai fie la de- 
partamentul școalelor d:sa, din care cauză, opera de 
a se înființă școli rămăsese numai începută. 

În timpul acesta autoritatea administrativă a acestui 
județ, a scos în licitaţie toată cărămida rămasă din dă- 
rămăturile chiliilor dela mânăstirea Gura-Motrulu:, pe 
care voià So vânză unor Străini. 

Până însă să se facă licitație, revine din nou în 1901, 
în fruntea școalelor d-l Haret, căruia cerându-se tele- 
grafic aceă cărămidă, d-sa a aprobat-o, și astăzi pe 
ruinele acelor chilii e ridicat un frumos local de școală. 

Aceasta se datorește în parte şi d-lui P. Gârbow- 
ceanu, care se găsiă în acel timp Administrator la Cassa 
Bisericii și pusese să se repare mânăstirea Gura-Mo- 
trului, așă că, tot materialul ce a prisosit, l-a dat pentru 
aceă școală, ba chiar a pus pe arhitectul Cassei Bise- 
ricii de a făcut planul școalei și a supraveghiat aceă 
lucrare. 

Treptat cu înființări de școli, începură în acest ju- 
deț și clădirile școlare. 

Apelul făcut de d-l Haret, în această privință, ca 
proprietarii să dea pământ în comunele unde nu sunt 
școli, în acest județ, a avut mare ecou; căci, un număr 
de peste 32 proprietari mari și mici, au răspuns cu bu- 
curie, făcând asemenea donațiuni, și înscriindu-se nu- 
mele lor în cartea de aur dela Cassa Școalelor. 

Astfel de răsunet a avut apelul d-sale, încât pro- 
prietarii şi chiar sătenii mișcați de patrioticele cuvinte 
ale fostului ministru, nu sau dat înapoi, ci fiecare a 
rupt din moșioara lui pământul pe care astăzi sunt 
clădite cele mai frumoase localuri de școli din acest 
județ, de care e legat, ca cea mai scumpă amintire, 
numele d-lui Haret. 

Cincizeci și trei din aceste clădiri sunt făcute din 
lemn; altele din cărămidă și unele din paientă, după cum 
a putut fiecare la început. Școlile celelalte în număr de 
68 sunt făcute între anii 1904—911, după planul tip 
al Cassei Școalelor. 

Dela 1897—1910 a fost dar o mișcare atât de pu- 
ternică, în privința învățământului primar în județul 
nostru, în care timp sau clădit frumoase localuri de 
școli, înzestrându-se cu material didactic, s'au început 
cursuri de adulți, sau plătit de comune multe maestre 
de lucrul manual pentru fete, încât putem numi acest 
interval „Epoca de lumină din acest județ“. 

Cu immulţirea școlilor urmă ca și frecuentarea lor să 
fie mai mare, ca astfel tot fiul de sătean să se poată 
bucură de roadele școalei. 

În scopul acesta, sub d-l Haret, s'au înființat în 1897 
în Mehedinţi 8 cantine școlare, cu ajutorul dat dela 
Cassa Școalelor. 

Foloasele ce au adus și pot aduce cantinele sunt foarte 
mari, pentru că înlesnesc putinţa ca şi copiii săraci să 
poată învăță carte. Dacă sar continuă și în viitor, un 
procent de știutori de carte, foarte însemnat, s'ar adăogă 
la cei ce urmează azi în școli. 

Tot în timpul acestei mișcări între anii 1901—1905, 
Sau înființat cele 22 școli practice de lucru manual 

pentru fete, care au durat până la 1906, când atunci 
s'au desființat de autoritatea școlară ca nefolositoare, 
lăsând numai trei la Strehaia, Pătule şi Devesel. 

Dar în acest județ instrucțiunea și-a croit drum și 
în alte direcțiuni. D-l Haret a înființat și şcolile ele- 
mentare de agricultură din comunele Strehaia și Ge- 
meni şi pe cea de meserii din Baia de Aramă, în care, 
o mulțime de absolvenți ai cursului rural își comple- 
tează cunoștințele practice, ca să poată trăi. 

Până la 1901 învățătorii nu se întâlniau decât odată 
pe an, la conferințele generale, așă că, nu puteau co- 
munică între ei nici dorințe, nici noi mijloace de pre- 
dare; erau izolați cu desăvârșire. 

Acum mulțumită organizării, cercurile culturale, în 
acest județ, sunt în număr de 25. 

Asemenea. bănci populare, obști' sătești, cooperative, 
până la 1901, nu erau de cât vreo 5, între care 
cea din comuna Broscari, înființată la 1898, cu nu- 
mele de „Speranfa“ cuvânt, împrumutat de diriginte 
din circulara d-lui Haret, care spuneă că are mare 
speranță că învățători vor înființă bănci populare, 
singurele cari pot mântui pe săteni din ghiarele că- 
mătarilor“. 

Mai avem înființate și 12 obștii și 7 cooperative, tot 
în timpul d-sale, așă că la 1898, unde aveam numai 
3 bănci, la 1910 avem 196, înființate toate pe acțiuni 
și cu capitaluri sporite, fiind conduse de cei mai des- 
toinici învățători. 

Immulțindu-se școlile și crescând și numărul învăță- 
torilor, eră lucru firesc ca aceştia să lucreze în toate 
direcțiunile. Cu modul acesta, s'au înființat în județul 
nostru, dela 1896 — 1910, 96 școli de adulți, plătite 

până la 1905 de către primării, cu 40—80 lei pe timpul 
de iarnă, iar dela această dată d-l Haret a aprobat să 
se plătească de Cassa Școalelor, acei învățători cari 
dovedeau că au avut dela Noemvrie până la Martie, 
cel puțin un număr de 10 adulți. 

Cea dintâiu școală de adulți sa deschis în 1898, 
în comuna Strehaia, cu un număr de 87 auditori. In 
ziua deschiderii, un bătrân ca de vr'o 40—50 de ani, 
a cerut să fie și el primit să înveţe carte «spunând că 
nu mai poate trăi astăzi fără să ştie să citească și să 
scrie», că sa făcut lumea înșelătoare». D-nul Haret, a 
aprobat deschiderea acestor cursuri, mulțumind persoa- 
nelor, cari s'au oferit să predea în mod gratuit, lecţiuni. 

Invățătorului din comuna Brezurza- Motru, care a înce- 
put tot atunci asemenea cursuri. cu 127 auditori, d-l Haret 
ia mulțumit și l-a decorat cu răsplata muncii cl. II. 

Invățătorii muncitori n'au fost trecuți cu vederea, ci 
unii din ei prin muncă depusă și cunoştinţele lor au reușit 
să fie înaintați pe loc, iar alții decorați. 

Pentru îmbunătățirea culturii intelectuale și îmmulțirea 
cunoștințelor necesare oricărui membru al corpului di- 
dactic, precum și oricărui cetățean, s'au înființat tot sub 
d-l Haret 75 biblioteci populare, înzestrându-se de Cassa 
Şcoalelor cu tot felul de cărți trebuincioase pentru lu- 
minarea minții. 

Văzut sub acest raport mersul învățământului nostru 
primar, dela 1896— 1910, avem din timpul d-lui S5. 
C. Haret, fost ministru al instrucţiunii și Cultelor, cu 
mici întreruperi în acest interval: 

120 clădiri de școli rurale, 

107 înființări de posturi, 

25 cercuri culturale, 

96 şcoli de adulți, 

22 şcoli practice de lucru manual pentru fete, 
2 şcoli elementare de agricultură, 

1 școală de meserii, 

75 biblioteci rurale, 

7 cantine, cari au funcționat dela 1897—1900. 
1 divizionară în T. Severin. 

Privind dar cu ochiul imparțialității la mișcarea inte- 
lectuală, care a desțelenit dela 1896—1910 massa po- 
pulațiunii rurale dintre munții Cloșani și până în Dunăre 
şi din culmea Godeanului până la vărsarea Motrului în 
Jiu, rămânem uimiți, de ceeace întrun timp atât de 
scurt, sa putut realiză sub înțeleptul și patriotul fost 
ministru d-l S. C. Haret. 

Lumină sa făcut; dar scânteia care luminează calea 
tinerelor generaţii, prin deschiderea atâtor școli, în acest 
judeţ, e un puternic semn că ne-am mișcat, spre cul- 
tura de care erà lipsită populaţia noastră rurală. 

Catre școala trebue să-și îndrepte pasii tot Romåâ- 
nul, ca să nu mai simtă greutatea întunerecului mintii. 

Sub acest orizont de lumină se află instruchunea 
primara din judetul nostru, în 1910, când dl Sp. 
C. Haret nemar find ministru al instrucțiuni și 
cultelor, lasă această frumoasă moștenire în păstra- 
rea iubitorilor de neam si lumină. 

Cu suflet pios și cu recunoștință adâncă topi fiù 
Mehedinţului, fe ei învățători ori plugari, toti să-și 
înalte gândul către cel ce a tras brazda, în care 
a asemăut sămânța luminări mintii, d-l Sp. C. Haret, 

Lui se cuvine deapururi, respect, devotament şi re- 


cunostiu tă. 
DEM. C. BUNGEȚIANU. 


Inatitutor T.-Severin. 
—— 

ŞCOALA ŞI INVĂŢȚĂMÂNTUL 


Acum, în timpul de MbMCIBiuLpart că femeile nu-și 
cunosc îndeajuns sau Segs pis 
mame și educatoare. Se "ăsermi de, cu multă dibăcie, 
fetelor că vor fi mame și mai ales nu li se dă nici 
cele mai elementare noţiuni, arătându-le că aceasta ar 
fi să fie singura sau cea mai folositoare meserie: aceea 
de a clădi solid un cămin, o gospodărie. 

E un curent nou, care urmărește tendința unei lupte 
spre a se mai reduce câteva ore de scris și studii de 
memorie iar cursurile de Puericultură să le iea locul și 
să li se consacre cât mai multe ore, începând din cla- 
gele primare chiar. 

Invățământul menajer, în accepțiunea sa largă și com- 
pletă, ar trebui să dea loc preparării acestei meserii 
feminine și eminamente sociale. 

In întreg învățământul, științele adevărat gospodă- 
rești și de Puericultură ar trebui să fie mai bine și 
mai simpatic privite de autoritățile școlare, de cele co- 
munale, mai cu tragere de inimă de corpul didactic 
și mai cu drag și interes de către publicul mare. 

Când la un moment dat și mai ales începând de 
acum 30 ani, lgienistul a apărut ca factor social și 

a ieşit din făgașul ingust și inclusiv medical, atunci 
când grupul boalelor sociale sa mărit și acela al celor 
evitabile are tendința— și trebue să sperăm și să dorim 
aceasta — se mărește mereu, în asociația elementelor 
și factorilor de educație, n'ar trebui să se neglijeze ca- 
pitolul mare al evitării boalelor și al măririi rezisten- 
ți organismului. 

Acum, când igienistul își face apariţia sa în socie- 
tate, când își spune cuvântul sincer și de interes ge- 
neral, educaţia rea și falsă și-a dat roadele sale rele 
şi preceptele sale nu sunt ținute în seamă. 

Din 1.000 copii noi născuţi, urmărindu-i, 250 mor 
în prima copilărie din îngrijire rea și mai ales hrană 
proastă, alți 150—200 rămân slăbiți sau în iminență 
de a pieri, din cauza relelor îngrijiri în primii ani ai 
vieței lor; câți orbi, pitici, surzi, muţi, diformi, dege- 
nerați de corp și de spirit, nu sunt efectele educaţiei 
rele și false a acelora ce le-au dat naștere și primele 
îngrijiri ? 

Calea nouă de urmat ar fi aceea ce ar urmări să um- 
ple abizul, prăpastia ce există între educație și igienă; 
ele să se apropie, să se ajute, să-și dea mâna, să se 
continue și să se completeze una pe alta. 

La al treilea congres de igienă școlară ținut în anul 
1910 la Paris, d-l Broatbent din Huddersfield şi a-des- 
voltat această temă, având ca titlu „Puericultura în 
învățământ“. 

Dacă e greu să se vorbească fetelor între vârstele 
critice dela 14 până la 18 ani de chestiunea mamelor, 
când ele sunt mai mici, chiar din grădinile de copii și 
mai ales în cursurile primare și secundare e mult mai 
ușor şi sar puteă face mult. Neapărat că și această 

delicată chestiune pedagogică cere preparare, pricepere, 
dibăcie şi inteligență din partea educatorilor. 

Cât de util și cât de bine ar fi dacă sar face lec- 
țiuni practice asupra sănătății copilului, hranei lui, tm- 
brăcămintei și tutulor îngrijirilor ce ar trebui să i se dea. 

In acest fel, pe nesimţite, dar trainic și durabil, se 
vor creeâ instincte și cum „cel dintâiu principiu al edu- 
cației este de a ciădì o intehgență pe un instinct“ 
lesne se înțelege ce fel de operă am creeâ. 

In această privință, la băeți tot se mai face sau se 
incearcă să se facă ceva, dar la fete nici vorbă nu e 
să se înceapă, sau dacă s'au făcut unele încercări ele 
au rămas. E curios, spune Brottbent, cum nu se pro- 
fiită de înclinațiunea naturală ce au fetiţele de a se 
jucă cu păpuşa, copilașul lor iubit, pe care îl sărută, 
îl desmeardă, îl îmbracă, îl spală și îl culcă. „/ncor- 
tiența şi naivitatea iubirii la copil ar trebui să fie 
si este din punctul de vedere educativ o mină de aur 
neexploatată și ar trebui să se pofite de ea“. E, un 
fond de exploatat în acest instict natural de care au 
datoria să profite educatori! de astăzi.— In acest fel 
rolul mamei va fi schimbat și ea va fi un adevărat 
factor de educaţie socială.— Acest procedeu sa ex- 
perimentat cu succes la școala din Leeds. 

In ordinea acelorași idei, împrumut din impresiunile 
ce i-au făcut profesorului Dr. Courmont dela Lyon o 
vizită de cercetare în Suedia și Norvegia asupra Igienei 
publice, impresiune așternută întrun raport pe care l-a 
inaintat Academiei de medicină din Paris în 1909. Aceste 
două ţeri s'au ilustrat în ultimul timp prin rezultatele 
splendide ce au obținut scăzând mortalitatea în general 
şi aceea a copiilor mici în special, prin creșterea exce- 

dentului de nașteri și deci a populaţiei, prin lupta inte- 
ligentă ce se dă în contra boalelor evitabile, — luptă 
care merită să fie admirată —. Acolo un caz de boală 
contagioasă aparține mulțimii, interesului general și ori 
ce măsură de declarație, de izolare și de desinfecție se 
execută fără șovăire, fiecare individ având conștiința că 
procedând astfel își asumă o răspundere mare fată 
de semenii Săi. Alăptarea maternă e o regulă; febra 
tifoidă e aproape necunoscută; variola nu se cunoaște, 
etc. Și fot progresul se datorește numai educației 
integrale cetățenești ce se face indivizilor. Din şcoa- 
lele primare, din grădinile de copii chiar, se infiltrează 
noțiunile sănătoase de igienă și gimnastica fizică e pro- 
porționată cu aceà intelectuală; mișcarea în aer liber, 
curăţenia corpului prin băi, învățământul antialcoolic, 
igiena îmbrăcămintei și a hranei, se infiltrează, trans- 
formând principiile în instincte din cea mai fragedă co- 
pilărie. Se obisnueste ca medicul să fie abonat de către 
familii cu anul, şi în ei se naşte un stimulent, o în- 
trecere, sa mențină sănătatea chenților lor. 

Ce frumoase, ce mândre și ce înălțătoare poveşti 
adevărate, care se desfășoară în țerile reci ale Nordului, 
ale căror ființe au inimi calde și iubire de neam. Şi 
amândouă aceste ţeri auo populaţie de aproape '7.000.000 
şi aproape toată cu știință de carte, carte reală și dă- 
tătoare de foloase practice. 

Cât de greu propovăduim noi igieniștii, cât de inde- 
şert ducem lupta care nu urmărește alt scop decât pä- 
strarea sănătății, tesaur scump pe care îl valorăm numai 
atunci când îl pierdem; și toate greutăţile acestea pro- 
vin numai din cauza unei lipse de educație individuală 
din primele începuturi ale copilăriei. 

Mă voiu încercă să arăt pe scurt cum concep și ce 
ar fi de făcut în privința unor opere de educație so- 
cială, despre care a inceput să se vorbească și la noi 
în fară. 

Baia, cantina şi coloma școlară sunt opere de edu- 
cație, sunt opere sociale care nu trebuesc prezentate 
ca utile, atunci când sunt aplicate pentru a satisface 
unele nevoi sau lipsuri fizice: Curăţenia corpului, satis- 
facerea foamei și mărirea rezistenţei corpului. 

Nu e vorba să le intronăm în școală spre a execută 
influența binefăcătoare numai asupra unor organe sau 
aparate, dar trebuesc prezentate ca opere ale căror 
efecte să se infiltreze spre a deveni adevărate necesități, 
instincte, cărora să se supună nu numai copilul de astăzi, 
dar. adolescentul de mâine și cetățeanul de mai târziu, 
părintele adevărat al generațiilor ce vor veni să iea locul 
celor de acum. 

Importanța mare care se dă și trebue să se dea azi 
școalei, în accepțiunea largă și completă, urmăreşte 
tendința a formă deplin pe omul de mâine, întreg și 
complet. Toate operele zise extra, peri și post-şcolare 
sau colaterale, se vor înglobă, se vor prezentă laolaltă 
ca opere de educaţie şi cu cât momentul acesta va fi 
mai apropiat, cu atât rezultatele vor fi mai satisfăcătoare. 

Privesc baza școlară, nu ca o operă sanitară destinată 
a curăți corpul și a-] feri de unele boale ce sunt legate 
'de neglijența luării de măsuri în consecință, nici ca o 
operă preventivă a tuberculezei sau a altor boale fizice, 
dar ca operă de educaţie a viitorului cetățean, ca operă 
de curățire și moralizare a sufletului lui. Se ridică nu 
numai murdăria de pe corp, dar se redă copilului o 
stare de bună dispoziţie, poftă de lucru, de pricepere 

mai ușor a celor ce se spun și se petrec în jurul său. 
Dacă architectul Xrajt face o observaţie foarte inte- 
resantă de schimbarea ce se efectuează în copii, când ieau 
băi regulat: „ca fărinţii le schimbă mai des căma- 
sile“, pot da eu câteva exemple mai clasice, în care 
se oglindesc stări reale de lucruri. In 1907, asistând 
la primele băi școlare ce se administrau copiilor la băile 
Eforiei, e erau speriați și surprinsi la vederea săpu- 
nului sau la impresia dușurilor calde ce cădeau pentru 
prima oară pe corpurile lor; La scurt timp după 
aceasta, la școala comunală din Teiu (str. Mașina de 
Pâine) au fost copii ai mahalalelor care nu numai că 
au venit mai curați la școălă, dar și-au adus părintii 
ca să se spele, fandcă li se păreă lor că le-ar face 
acelas bine cum le-a făcut lor. Cred că nu e nevoie 
de o probă mai convingătoare asupra influenţei de edu- 
caţie ce-ar fi să dea asemenea opere când sunt trans- 
formate în obiceiuri. 

E o întreagă civilizație, o întreagă schimbare ce se 
vede și se simte prin intronarea în instincte a unor obi- 
ceiuri și atunci ele dau roade excelente. Curăţenia nu 
numai că e utilă corpului, dar ea are o repercuție morală, 
căci duce Ia iubirea de ordine, la respectul de sine și de 
alții, la o decenţă și regularitate de ţinută, influențând 
mult și direct intelectual după cum se exprimă La Ro- 
chefoucauld „este faţă de corp, aceea ce este amabilitatea 
fața de suflet“. 

Nu e numaj mirosul particular greoiu și asfixiant care 
se înlătură dintro clasă ai cărei elevi sunt spălați și 
curaţi, dar alte calități ascunse și latente a căror eli- 
berare şi desvoltare prin educație se desăvârșește sau 
ar fi să se desăvârșească. 

„Curătemia nu numai că dă sanătatea fizică, dar 
obicinuința cu ea şi în special cu baile, trebue să fie 
considerată ca un progres de civilizafie“ după cum 
se exprimă Lassar. 

Pornite din școale, anume opere de educaţie, au o 
influență și mai mare, având în vedere pe de o parte 
vârsta tânără dela care se începe transformarea, precum 
și asociaţia variatelor mijloace întrebuințate pentru a 
formă această educaţie integrală; «orice operă scolara 
are o fală socială, pentru că binele care se face co- 
fiilor poporului, se resfrânge asupra poporului în- 
suş, și ideile pătrunse în tânăr vor servi apoi omul 
format; opera şcolară este o operă morală» (din dis- 
cursul rectorului Cozat din Bordeaux prezidând «So- 
cietatea operei bordoleze a băilor dușuri eftine» în 1898). 

Nu mai vorbesc de opera salutară, dar numai sanitară, 
ce se desăvârșeşte prin băi, relativ la boale de piele 
sau boalele infecto-contagioase; «dacă Franja ar fi 
amenințată de vreo epidemie, și aș fi întrebat ce e 
de făcut? aș răspunde fără să evit, spălați-o“ ; ace- 
stea sunt cuvinte profunde rostite de fostul Ministru al 
școalelor din Franța Jules Simon. De aceeaș părere 
sunt — ei o dovedesc și prin vorbe și prin fapte— 
oameni de talia unui Leon Bourgeois, Loubet, etc., 
cari dau tot sprijinul lor puternic operei băilor dușuri- 
școlare și dușurilor populare eftine. 

Instituția băilor școlare a intrat de câtva timp nu 
numai într'o fază de progres dar— și aceasta e mai 
îmbucurător — în faza interpretării așă cum merită. In 
ţeri civilizate nu se mai construește astăzi un local de 
școală primară (în multe nici din cele secundare) fără 
ca să i se destine în special anume părți pentru băi, 

cu anexele lor, Elveţia, Suedia, Norvegia, Anglia, Ger- 
mania, Danemarca, Japonia, Statele Americei, Austria, 
etc. simt și se manifesă în ăst fel. 

Să se răsfoească tratatul lui Baudin din 1907 asu- 
pra <Construcţiunii localurilor şcolare în Elveţia» și se 
vor convinge cei necreduli cum se judecă și cum se 
privește astăzi baia şcolară în micuța dar civilizata și 
morala Elveţie. Să se cerceteze lucrările congresului 
ultim de igienă școlară din Paris din 1910, în special 
rapoartele lui Charles Cazalet (Franţa) Jennes Otto 
Louis (Christiania), alături de dările de seamă oficiale: 
«Asupra școlilor poloneze și condițiunile lor igienice»; 
asupra «Operelor de igienă afară din școală din Dane- 
marca»; asupra <Operelor de igienă școlară în Sue- 
dia»; o lucrare extrem de interesantă «Asupra loca- 
lului nou de școală primară și primară superioară de 
fete din cuartierul Sft. Adalbert din Praga» etc. Nu 
pot însă să nu mă opresc și a nu cità lucrarea ad- 
mirabilă având ca titlu: «Nouă construcțiuni școlare şi 
serviciul medical școlar al orașului Brendorf (Austria 
de Sud)»; acest mic orășel cu o populație de 7000 
locuitori, cea mai mare parte uvrieri, și-a inaugurat sunt 
acum doi ani cel mai modern local de școală, ideal 
de construcție, confort si mai ales spirit de educatie 
integrala. Mobilierul e făcut după ultimele date ale știin- 
ței aplicate, căldură centrală, ventilații, sisteme de ae- 
pisire centrală pentru aistribufiunea aerului curat în 
săh, sisteme de absorbire a prafului, lumină naturală 
multă, lumina artificială electrică, sală de băi specială 
cu 24 de dușuri, avându-și vestiar și camera de ru- 
fării anexă în subsol, săli de desemn, săli de muzee 
şi material didactic, săli de gimnastică, săli de lucru 

manual, săli de clinică: dentara, de examene medicale, 
sală de operație, vestiare pe coridoare, scuipători igie- 
nice, apă de băut, lavabouri de spălat pe mâini, clo- 
sete sistematice și urinoare. Intreaga școală ocupă o 
suprafață de 4000 m. p. dintre care 2550 clădirea, 
iat restul destinat grădinii și curtea școalelor. Cubajul 
de fiecare elev f„ 2 M. C. aer. 

Sa lucrat aci într'un mod special și unic până acum 
prin decorarea artistică a localurilor de clasă, irnpre- 
sionându-se în mod special creerul lesne inpresionabil 
al copiilor; de la arta, coloritul, modul cum se prezintă 
lucrurile, se obișnuesc și se educă elevii; distrați poate 
la început, ei se obișnuiesc și își învață ochiul și spiritul 
cu aceea ce e ordine și frumos. Ştiucaturile, pot fi cri- 
ticabile până la un punct de vedere igienic, dar ele se 
curăță și întreg materialul de construcție este lesne de- 
sinfectabil și se poate curăți. Sunt în această școală 
reprezentate douăsprezece stiluri din cele mai expresive, 
și copilul stă în fiecare an în mijlocul acestui mediu 
sever artistic și cu pereţii decorați cu copii ale diferi- 
telor tablouri mari artistice. Sunt reprezentate aci în 
săli de studii, stilul egiptean, doric, pompeian, roman, 
gotic, mauresc, renaștere romană, bizantin, rococo, 
Ludovic XIV, baroc și «empire». 

Se vede cum Sa urmărit asociația fericită între 
operele medicale, artistice şi pedagogice. 

Intențiunea. generoasă și inițiativa fericită a donatorului 
Arthur Krupp, Consilier comunal și mare industriaș, 
a deschis astfel orizonturi nouă culturii intelectuale și for- 
mării copiilor de lucrători ai săi și a dat un exemplu 
de muncă și civilizaţie demnă de imitat. In acel orășel 
mic s'a pus în evidență întrun mod sublim utilitatea 

practică a colaborării inițiativei private, a acelora cari 
iubesc tinerimea și a oamenilor patrioți cari luptă pentru 
viitorul patriei lor. 

Ca unul pe care m'a preocupat mult și mă preocupă 
încă chestiunea igienei în general și a igenei școlare 
în special, în raport cu ideile nouă de pedagogie fizio- 
logică și psiho-fiziologie, așternând aceste rânduri, sunt 
mulțumit că le pot găs' locul într'o lucrare închinată 
„Omului şcoalei“ în accepțiunea largă și adevărată 
a cuvântului; nu pot să aduc un prinos de recunoștință 
mai mare personalității sale decât în astfel, venind cu 
câteva argumente în favoarea înfăptuirii complete și 
realizării largi a programului său de activitate școlară 
așă cum o concepe. 

Câteva opere școlare: baia, cantina, colonia, școala 
de adulţi, cercurile curturale, grădinile școlare, biblio- 
tecile populare, etc., sunt opere de educație celătenească , 
de înflorire ṣi progres national al căror centru nu 
poate fi decât şcoala. 

Un început mic, dar totuș e un început, sa făcut; 
în București s'a creat, prin inițiativă privată, cu bună- 
voința Ministerului, cu concursul și ajutorul corpului 
didactic și cu acel al Primăriei, s'a făptuit idea colabo- 
rării elementelor de educație, care toate laolaltă și 
fiecare în parte ar fi să exercite și să-și dea obolul lor 
pentru a determină o schimbare covârșitoare pe cât de 
decisivă a mediului; aceasta cu câteva momente mai 
înainte. 

In mai puțin de doi ani s'au înfăptuit în Bucureșți 
mai multe localuri de băi școlare decât în civilizata 
Norvegie; în Cristiana, dela 1890—1900 s'au creat 24 
băi iar dela 1900—1910 alte 14; la noi cu un mediu 

neprielnic, într'o atmosferă relativ nefavorabilă, cu ob- 
stacole multe şi de tot felul, au luat fiintă reală 12 băi 
şcolare. Cât de mult sar face dacă prin iniţiative pri- 
vate, prin ajutorul a nobile doamne, societăți particu- 
lare, oameni de bine, patroni de fabrici și ateliere mari 
(imitatori ai lui Arthur Krupp din Berndorf), patronii 
de băi particulare, cu binevoitoarea atenţiune și încu- 
rajare a autorităților școlare, cu inimi și sentimente curat 
românești, fără spirit politic sau de egoism personal, 
Sar puteà face mult, ceva trainic, și de un folos 
general real pentru întreaga fară. 

Când am văzut localuri de școală rurală cu două clase 
care își aveau totuș sala lor de băi-dușuri, conduct de 
apă și canal de scurgere, mi sa strâns inima de du- 
rere, gândindu-mă la localurile școalelor primare din 
capitala noastră, unde am întâlnit cubajuri asfixiante 
de 0,230 m. c. pentru elev! 

Tot corpul didacti ar fi să iea inițiativa, fără să-și 
încarce programul, înlesnind numai prin experiența și 
cuvântul său, croirea unui drum nou și serios, conform cu 
nevoile și cu bugetele care orice sar zice, tot cresc, 
dar își dau prea puțin din ele școalei. 

In Anglia în 6 ani sau cheltuit 27 milioane fr. pentru 
băi-dușuri populare, economice școlare și lavabouri 
publice. 

Băile şcolare ale capitalei, parte în localuri proprii, 
parte în localuri ainenajate, iar altele deși în localuri 
cu chirie și strâmte, cu cheltueală puțină, dar entusiasm, 
bunăvoință și pricepere, a desăvârșit această operă mo- 
rală, completând chiar în parte lipsurile locale (dovadă 
vie şcoala de fete Carmen Sylva din str. Labirint a 
Capitalei). Sar pute utilizà pentru moment băile exi- 

stente din orașe, și avem câteva exemple; s'au utilizat 
în București cu folos Băile populare ale comunei sau 
acele ale Azilului de noapte. Şi la urma urmei ar trebui 
să se creeze dușuri populare cât de multe în orașul 
nostru destul de murdar și cu destule lipsuri ale igienei; 
să fie dușuri, băi, basinuri, băi de vapori, băi de aer 
cald, dușuri comune sau separate, „oricum ar fi numar 
să ne curățim si e bine“ (Dr. Felix Bremont congresul. 
de igienă dela Boulogne, 1899). 

Aș propune chiar aceea ce sa făcut cu succes în 
alte părți să se înceapă întâiu cu spălătoare de mâini, 
lavabouri școlare, servindu-se în loc de șervete sau cârpe, 
de vată care sar arde pe urmă, și tot ar fi un progres. 

Aș îndrăzni să propun chiar punerea în program a 
acestei materii: cursul aplicat al spălării pe mâini, 
sau de băi, etc., și să se înceapă chiar dela grădinile: 
de copii, unde cu perseverență sar puteă începe de- 
punerea primelor semințe. 

Convingerea trebue să și-o facă oricine, că orice 
sar zice, o atare operă tot şcolară e, fie că îi mai 
zice, extra, peri, post sau colaterală. 

Dar la școalele secundare?, dar la institutele par- 
ticulare (cu plată)? şi chiar la universități, de ce nu sar 
continuă opera de educaţie și de înlesnire a făpturii 
sale mai ales acum, când baia prin prețul său ridicat 
a devenit aproape un lux? 

Cantina școlară, operă cu care ne putem făli astăzi 
ca stat și mai ales Bucureştiul ca oraș, creată și aju- 
tată de d-/ Haret, corespunzând nevoilor simțite mai 
ales după obligativitatea învățământului primar, este îm- 
brățișată de întreg corpul didactic și de marea massă 
a publicului. 

O privesc opera din punctul de vedere al me- 
dicinii sociale, iar nu prin prisma strâmtă a satisfa- 
cerii sensației de foame și nici chiar al hrănirii sau 
nutrițiunii copilașului flămând și plăpând ar trebui pri- 
vită prin prisma largă a unei complete educați, prin 
întronarea unor obiceiuri nouă și sănătoase ce ar fi să 
se înfiltreze copiilor, cetățenilor de mâine. 

Masa în sine ca obiect, și cu anexele sale, farfuria 
și tacâmurile, curate; ţinuta celui ce mănâncă; felul 
mâncărilor; spălarea pe mâini înainte și după, spălarea 
în gură, etc., sunt atâtea obiceiuri care trebuesc finule 
în seamă şi care dacă Sar aphcă, ar rămâne şi Sar 
transformà în instincte pe care le va păstră omul 
de mâine. 

Intregul rezultat satisfăcător al campaniei antialcoo- 
lice din Norvegia se obține prin școală, ajutat compli- 
mentar prin societăți de temperanță, adevărate şcoli 
de educabhe; nici scăderea cârciumilor, nici monopoluri, 
nici procese de contravenție nu vor da rezultate du- 
rabile fără o educafie îintenswă și luminătoare a in- 
divizilor. 

Cantina școlară, operă de inițiativă privată, îmbrăți- 
șată de autoritățile scolare, municipale și de marele pu~ 
blic, are nevoe de a fi revăzută și pusă la punctul ac- 
tualității şi mai ales a concepțiilor nouă asupra școalei; 
momentul e venit avându-și capitalul său material, care 
apropie suta de mii de lei, și când ea reușește a da 
peste 100.000 mese anual copilașilor flămânzi ai școa- 
lelor primare. 

Coloma ........ , cu atât mai mult trebue pri- 
vită ca operă de educație; nici din spirit de imitație, 
nici ca sport sau plimbare, nici chiar ca operă de pre- 

venire a boalelor sau pretuberculoasă, nici dătătoare de 
energii fizice. Toate aceste considerente laolaltă, cu 
alte cuvinte o educație completă, ar fi să se dea prin 
această operă“ școlară. 

Prin cercetarea amănunțită, psihică de cele mai 
multe ori, poate mai mult decât fizică, pe care o face 
profesorul zilnic asupra elevului, prin observațiunile sale 
asupra lipsurilor de tot felul ce le constată, el și numai 
el are putinţa a prescrie remediile completând și în- 
dreptând o stare de înapoiere sau de înclinațiuni greșite. 

Trecerea unui timp relativ scurt întrun alt mediu 
decât acela obicinuit, cu un pat curat și îngrijit, cu o 
masă la timp și cu rost servită, cu obiceiuri nouă de 
a-și curăți corpul și hainele ce îmbracă, cu îndeletni- 
ciri nouă în întrebuințarea timpului unei zile trecute la 
un aer curat de munte sau de mare, sunt atâtea in~ 
stincte care se pot înfiltră, constituesc o întreagă aso- 
ciație de multe și variate obiceiuri bune, care măresc 
şi rezistența fizică și pe aceea psihică intelectuală a 
omului ce este predat societății complet și folositor. 

Copilul mahalalei, pe care nu l-a învățat nimeni, căci 
părinții nau putință, nu ştiu, nau vreme, sunt săraci 
și muncesc din greu, copilul trăit în mediul infect al 
colibei murdare și cu aer consumat, fără cele mai ele- 
mentare noțiuni de școala vieţii, copilul acesta dacă în 
școala primară cu anexele sale — numai cele despre 
care am vorbit și sunt destule — baia, colonia și can- 
tina, i sar da obiceiuri nouă practice și aplicate, câf 
de mult ar câștigă si desigur ar rămâne cu ele. 

Ar fi o operă școlară mare și poate mai mare decât 
noțiunile și aplicările științelor de gimnastică intelectuală, 

dacă ar învăță mai mult meșteșugul sau meseria 
de a cunoaște vieaţa. 

Elementele de educație ne lipsesc, e opera prezen- 
tului să le creeze, spre a prepară viitorul; mult hulita 
activitate extrașcolară din punctul pe vedere al igienei 
sociale e un factor determinant de prevenire a multor 
rele tot sociale. Bucureștiul, cu localurile sale de școli 
mai mult decât mizerabile, poate servi ca exemplu de 
cât de rău se înfluențează vlăstarele tinere ale maha- 
lalelor viitoare, care vor rămâne în aceeaș stare dacă 
școala nu se va schimbă complect. 

Sa început ceva, sa făcut foarte puțin, mai e încă 
mult de desăvârșit și nu putem dori decât ca Dumnezeu 
să ne dăruească pentru mai mult timp și cât mai mulți 
oameni ai școalei, spre a-și desăvârși operele incepute 
şi concepute; și întrezărind asociația fericită a unei co- 
laborări dictate din convingeri și cunoștințe reale ale 
relelor evitabile între autoritățile școlare, cu autoritățile 
gospodărești municipale, interesându-se marele public, 
inițiativa privată, se va da școalei valoarea ce trebue 
so aibă de transformatoare și schimbătoare a relelor 
existente; fabricele de oameni adevărați oricât ar costă, 
sunt cu folos cheltuiţi banii — căci marfa aceasta ne 
lipsește. 

Dr. BOTESCU 

SPIRU HARET 


Titan al muncii. 

Spirit inovator, spirit de muncă și de iubire de adevăr. 

Pildă tuturor și fiecăruia în parte, de a cinsti cinstea, 
de a răsplăti munca, de a respectă libertatea și cultura. 

Convins.că nu poate există libertate fără muncă, el 
cel dintâiu stă la locul de trudă —sstrăjer credincios 
în capul oștilor, veghe neadormită la împlinirea datoriei. 

Convins că nimic pe lume nu-i veșnic afară numai 
de veșnicia, că nici o stare de lucruri sau adevăr so- 
cial nu-i permanent; el, muncitorul prodigios al cuge- 
tării, scoate din noianul atâtor nobile gândiri ce-l fră- 
mântă, numai pe acele folositoare obștei, pe acele ho- 
tărite binelui general. Și atunci, în dorul netinfrânat de 
propășire a țerii, se înfăptuește aceă activitate extra- 
scolara, băncile populare, obștiile și cooperativele să- 
testi, etc., — gândul cel mai nobil ce a putut încolți 
vreodată în mintea unui om de stat. 

Convins că ideile ca și soarta omului sunt în veșnică 
prefacere, că o clădire veche ori cât ai cârpi-o, tot şu- 
bredă rămâne, cu o lovitură numai, el dărâmă forma 
veche devenită nefolositoare, iar pe ruinele ei clădește 
templu nou, — strălucit prinos adus cugetării omenești. 

Și atunci, se înfăptuește minunata organizare a li- 
ceului în forma ei actuală, organizare ce a dat putință 
de desvoltare rațională și eficace facultăților intelectuale 
ale elevului. 

Temeiul unui stat și bogăția lui de muncă, numai pe 
muncă se reazimă. 

Convins de aceasta, d-l Spiru Haret, el însuș pildu- 
ește prin munca cea mai incordată pe care a putut-o 
desfășură vreodată un Ministru în Țara Românească. 

De aceea toți, absolut toți colaboratorii d-sale de 
aproape, sunt neobosiți muncitori în toate ramurile de 
activitate și, nici n'ar fi putut fi altfel, în apropierea 
celui mai însemnat reprezentant al muncii. 

In largul bogat și frumos al ţerii, pe plaiurile ei mă- 
noase și pline de soare, dormită o populațiune înze- 
strată cu o admirabilă putere de muncă și cu o nesfârșită 
sete de adevăr. 

D-l Spiru Haret, cu o stăruință pe care nici un mo- 
ment de abatere, n'a putut-o înfrânge, cu o persistență 
din ce în ce mai încordată și binefăcătoare pe care nici 
o piedică nu a putut-o stânjeni, cu o însuflețire pe care 
nimeni și nimic n'a putut-o opri, aprinde flacăra cultu- 
rii în patru părți de țară şi duce lumina școalei, prin 
nenumeratele localuri ce construește până în colțurile 
cele mai întunecate ale cătunelor lăsate în părăsire și_ 
durere. 

Şi atunci, nu după multă vreme, răsare și acolo, în 
besna întunericului și a ignoranței, «generație- sănătoasă 
la minte, chibzuind cu temeiu și gândind limpede», ge- 
nerație pe care Cassa Scoalelor și a Bisericilor a 
scos-o la iveală și ne-a dat-o rod bogat în rostul tre- 
burilor țerii. 

D-l Spiru Haret a săvârșit în rândueala statului, atâta 
bine țerii și truditului țăran, cât nu poate cuprinde min- 
tea omenească. D-l Spiru Haret a înfăptuit cel mai pre- 
țios tezaur, cel mai scump patrimoniu al Țerii: idea 
și simțirea românească. 

LAZAR BADESCU 

REVISTA POPULARĂ «ALBINA ȘI 
SOCIETATEA «STEAUA > 


Munca întărește corpul, ține mintea trează și înalță 
sufletul omului! Cât de înviorătoare și cât de înălță- 
toare este insă munca, când ea e pusă în serviciul celor 
mulți, când aceștia sunt frații tăi și mai cu seamă, când 
ai și norocul, ca să-i poți vedeă roadele! Este ca bal- 
samul răcoritor, sufletul este ca atmosfera liniştită după 
încetarea furtunii, când aerul limpede și curat te dis- 
pune la o nouă vieaţă! 

Cam aceasta este acum starea sufletească a d-lui Sp. 
Haret, care și-a depănat firul vieții muncind din greu 
— şi totdeauna în fruntea lucrătorilor, — la desțelenirea 
minții și la întocmirea bunei stări a țărănimii, ce se 
resfiră, ca un covor des, pe văile mănoase ale țerii, 
pe dealurile împodobite cu bogății și chiar pe coastele 
munților pierduţi în zare. Prin sufletul țărănimii trăește 
neamul și prin ea se ridică seva, care-l hrănește. De 
aceea a iubit acest mare om țărănimea, de aceea i-a 
închinat el toată munca, toată priceperea și toată vi- 
goare sa, făcându-se „A/bină“ spre a-i hrăni cu miere 
sufletul amărit și tot el a fost şi „Steaua“, care i sa 
arătat, spre a o conduce din întuneric la lumină. 

I. Albina. 


Cine n'a văzut și n'a cetit revista enciclopedică, care 
apare Dumineca, sub titlul de Albina și care a ajuns 
și în mâinile unsuroase ale ciobanilor, care îsi pe- 
trec vieaţa pe culmile munţilor, în tovărășia blândelor 
oife? Sunt 14 ani de când apare această revistă mo- 
destă. Pe atunci, cu toate că d-l Sp. Haret erà minis- 
tru, totuș a avut și vremea de a se gândi și puterea 
de a află, că în casele sătenilor și ale oamenilor cu 
puțină carte nu se găsește nici o carte, sau dacă se 
găsesc, ele conțin o adevărată otravă sufletească. Sa 
sfătuit deci cu mai mulți fruntași ai neamului ca: Gr. 
Tocilescu, D. Laurian, lonnescu-Gion, Ion Neniţescu etc. 
şi cu toate greutăţile prin care a trecut din pricina lipsei 
de mijloace financiare, totuș a răușit la 15 August 1897 
să constitue comitetul de redacţie al revistei, compus 
din următoarele persoane: P. Gârboviceanu, Gh. Ada- 
mescu, C. Rădulescu-Motru, I. Otescu, N. Nicolaescu, 
Const. Popovici-Tașcă și V. Stoicănescu, alegându-se 
d-l P. Gârboviceanu președinte, d-l Gh. Adamescu se- 
cretar de redacție și d-l Popovici-Tașcă, administrator. 
Mai târziu comitetul s'a întregit cu d-nii G. Coșbuc, 
P. Dulfu, V. S. Moga, General Năsturel și Gr. Teo- 
dosiu. Munca, ce comitetul a desfășurat la început, n'a 
fost tocmai ușoară, dar grafie priceperii si patimei, când 
e vorba de dus la bun sfârșit o operă folositoare, a 
asigurat Albinei trăinicia și i-a dat și putinţa să meargă 
mereu înainte. La 20 Fevruarie 1900, în anul III al 
revistei, a intrat în comitet și d-l I. Kalinderu, căruia 
i sa propus și prezidenția. Cu intrarea acestui bărbat 
de seamă al neamului, sa ridicat și mai mult prestigiul 

acestei reviste și i sa asigurat și mai bine existența, 
pentru că d- I. Kalinderu este cunoscut și aprețiat până 
în cele mai de jos straturi ale poporului și numele său 
este legat de toate faptele mari, cari au contribuit la 
inaintarea și la bunul renume al terii. 

In timp de 14 ani de când apare revista s'au scris 
articole de religie, patrie, educaţiune, instrucțiune, istorie 
națională și generală, școală, biserică, geografie, etno- 
grafie, știință vulgarizată, folkloristică, medicină, igienă, 
industrie, comerț, alcoolism, precum și predici, cuvân- 
tări, poezii, muzică, narațiuni, dar mai ales sa dat o 
mare desveltare articolelor de agricultură, creşterea şi 
îngrijirea vitelor, cultura zarzavaturilor etc. 

Sa dat peste 10.000 ilustrațiuni de religie, armată, 
industrie, gospodărie, științe naturale, monumente, cos- 
lume, vederi din țară și din țerile locuite de Români și 
din lumea întreagă. Abonaţilor li sau dat gratuit în 
fiecare an câte 4 tablouri în culori, unele făcute anume 
pentru revistă de pictori de seamă, altele reproduse după 
pictori celebri străini. Afară de aceasta li sa oferit și chipu- 
rile marilor domnitori Mihaiu Viteazul și Mircea cel Mare. 

La expozițiunea <Asociaţiunei române pentru înain- 
tarea științelor» din 1903, revista a primit medalia de 
argint, iar la expoziția societăţii agrare din 1904 și cea 
jubilară din 1906 medalie de aur cu diploma de onoare. 


II. Steaua. 


Ca ministru d-l Sp. Haret n'a încetat o clipă de a 
urmări de aproape și a stimulă activitatea revistei « Al- 
bina» și cu toate că această revistă își luase avântul 
dorit de d-sa, totuș în dorința nestrămutată, ce o aveă 
de a face și mai mult pentru pătura țărănească, a pus 

la cale înființarea altei societăți numită «Steaua», care 
s'a și constituit la 3 ani după apariţia revistei Albina, 
adică în anul 1900 Noemvrie 25 și tot în urma cons- 
fătuirii cu bărbați de seamă ai țerii. Ceeace l-a fn- 
demnat la înființarea acestei societăți a fost faptul, că 
se observă prin casele țărănești mai mult portretul Ța- 
rului, la care săteanul se închină, ca la icoană, din pri- 
cină, că aceste tablouri au semnul crucii, și d-sa doriă, 
ca propagandei străine să i se opună una națională 
şi pentru aceasta e bine să luptăm și noi cu armele 
cu care luptă și străinii, și ca un început a propus chiar 
în prima ședință, ca întâia lucrare a societății să fie 
tipărirea portretului M. S. Regelui. 

Primul comitet al societății Steaua a fost compus din 
d-nii: I. Kalinderu președinte, Sava Șomănescu, vice- 
președinte, Sp. Haret, administrator-cassier, C., Banu 
secretar și d-nii M. Vlădescu, Cristu Negoescu, Petre 
Gârboviceanu și D. Cecropid membri în comitet, iar 
C. Alimăniștianu, Pr. Const. Ionescu și Const. Alexan- 
drescu, cenzori. 

D-l I. Kalinderu a fost propus președinte chiar de 
d-l Sp. Haret şi primirea acestei demnități de către 
d-l Kalinderu a fost o chezășie pentru toti, că societa- 
tea Steaua va urmări pas cu pas scopul pentru care 
a fost creată și anume de a lucră pentru propagarea 
și întărirea învățăturii în massa poporului, prin tipărirea 
și răspândirea de scrieri și publicațiuni de tot felul, cu 
caracter moral, patriotic și utilitar și pentru împiedica- 
rea prin toate mijloacele legale a răspândirii de scrieri 
și publicațiuni imorale, sau cu teridințe contrarii statului 
şi ideei naţionale române, prin următoarele mijloace: 
a) Tipărirea de scrieri și publicațiuni, 8) Incurajarea 

prin premii a scrierilor, care vor corespunde scopului 
societăţii, c) Răspândirea acestora pe un preț cât mai 
redus, d) Încurajarea și susținerea instituțiunilor cultu- 
rale și școalelor de adulţi și e) Crearea unei biblioteci 
populare. 

Comitetul societăţii, care a rămas aproape neschimbat 
dela început și până azi, are meritul de a fi făcut din 
această sociatate o stea luminoasă, pentru cei ce zac 
în întuneric. Deși la Steaua sunt cotizațiile cele mai re- 
duse, căci ele încep dela 1 leu anual, totuși această 
societate are astăzi un capital de peste 100.000 lei cu 
peste 2.000 membri, întrebuințând peste 30.000 lei 
numai cu tipăritul broșurilor și tablourilor și cu acordare 
de ajutoare scriitorilor. Sau tipărit 27 de broșuri în 
aproape 1.000.000 de exemplare, din care sau vândut 
cam la '700.000. Fiecare broșură costă la început 15, 
mai târziu 20 bani și coprinde cam 100 pagini fiecare. 
Subiectele au fost alese cu multă îngrijire și sunt va- 
riate și ca pildă cităm: Din țara Basarabilor, Foloasele 
învățăturii, Grădina de legume, Medicul poporului, Ro- 
mânii de peste Carpaţi, Superstițiile păgubitoare ale nea- 
mului nostru, Din Bucovina de altă dată etc. și au fost 
scrise cu multă pricepere, și ca dovadă despre aceasta 
sunt numele d-lor: G. Coșbuc, P. Dulfu, M. Sadoveanu, 
I. Slavici, N. Iorga, Şt. O. Iosif, Th. Speranţă etc.. 
Afară de aceasta, societatea a mai tipărit portretele fa- 
miliei regale și portretul Domnitorului Ștefan cel Mare 
și în curând va apare și al lui Mihaiu Viteazul. Din tablou- 
rile apărute, și care costă 40 bani bucata, sau vândut 
peste 40.000. 

Că societatea va merge mereu inainte nu mai încape 
nici o îndoeală. Numele d-lui I. Kalinderu și al d-lui Sp. 

Haret, frumosul capital, ce societatea posedă şi asigu- 
rarea, că în fiecare an capitalul va creşte cu peste 
20.000 lei sunt garanții destul de puternice pentru 
aceasta. Și cred că dorința fiecărui bun Român este, 
ca Steaua ce a răsărit, să nu mai apună niciodată. 


* i * 

Inainte de a încheeă cele ce aveam de spus despre 
revista Albina şi societatea Steaua e bine să facem o 
constatare, care arată în adevărata sa lumină pe omul 
preocupat de binele și de propășirea neamului său. 

Poate unii vor fi crezut, sau poate cred și acum în 
necunoștință de cauză, că ceeace l-a îndemnat pe d-l 
Sp. Haret să pornească această sinceră și frumoasă 
mișcare culturală, vor fi fost scopurile politice. Numele 
președintelui Albinei și Stelei, numele d-lui I. Kalinderu 
înlătură dela început această bănueală, iar numele d-lor 
G. Coșbuc, General Năsturel și I. Otescu dela Albina 
și al d-lor M. Vlădescu, Sava Șomănescu şi Cristu Ne- 
goescu din comitetul societății Steaua, precum și faptul 
că toți miniștrii, cari s'au perindat la cârma statului, ori 
de ce coloare politică au fost, au ajutat şi susținut 
aceste publicațiuni, ne arată în lumină vie gândurile și 
sentimentele ce l-au determinat pe d-l Sp. Haret să 
muncească cu atâta râvnă în ogorul sterp al luminării 
satelor. 

GH. CHERCIU 


institutor în Bucureşti, 

DELA ROMÂNII MACEDONENI 


— 


€... Este un lucru contrar ori 
cărei morale, de a trăi cineva în 
contul unei idei nobile, fără a 
face nimic pentru a o servi», 
Spiru C. Haret 
(Raport către M. S. Regele asu- 
pra chestiei școalelor și bisericilor 
rom. din străinătate). 

De sigur, locul ce am avut distinsa onoare să mi se 
pue la dispoziție în lucrarea de față, destinată a sărbă- 
tori pe unul dintre cei mai de seamă fii ai ţerii, este 
prea mic, pentru a înfățișă în mod complet, acțiunea 
Românilor Macedoneni, în decursul celor 47 de ani, de 
când, ea a luat ființă. 

Mă voiu încercă totuș a face o expunere generală 
a întregului mers al acestei acţiuni, cunoscută bine de 
prea puţini, de alții, destul de mulți, în mod nelămurit 
şi de un număr foarte mare, in mod cu totul greșit. 


* 
* * 


„Și eu hiu român“, a strigat plin de entusiasm 
călugărul Averchie, Român macedonean, în mijlocul mul- 
țimii adunate pe platoul dela Cotroceni, în anul 1862, 
cu ocazia defilării oștirii românești înaintea domnitorului 
Alex. I. Cuza. Și lumea mirată de graiul acestui Român 


www.dacoromanica.ro 


1184 


plin de asemănare cu al nostru, se apropit de dânsul 
și înțelese, că vorbirea lui e la fel cu a noastră și că 
în sufletul lui bate o inimă românească, dorită de înăl- 
țarea și întărirea neamului. 

Poporul începi de atunci să cunoască ceeace cărtu- 
rarii știau de mult, că în frumoasele și roditoarele văi 
ale Pindului trăește un neam de acelaș sânge și de aceeaș 
origină cu cel din România liberă, înăbușit de secole, 
de ale seminții străine, fără a fi putut însă, să-i ră- 
pească limba, credința și datinele strămoșești. 

Acesta este poporul acedo- Român sau Aromâni, 
a cărui obârșie este cea romană și care de 1300 de 
ani stă neclintit, ținând în stăpânire până astăzi, sate, 
târguri și orașe, în coastele și vâriurile munților. 

Ei sunt regii Pindului, după cum Mozi sunt ai Car- 
paţilor și de vitejia lor sa frânt în numeroase rânduri 
urgia dușmanilor, cari sau încumetat să-i scoată din 
acele locuri. 

Datinele, credințele și superstiţiile lor sunt tot cele 
moştenite dela Romani și nu se deosibesc aproape de 
loc de ale noastre. 

La botezuri, nunţi și înmormântări au aceleași obi- 
ceiuri, cu toate că depărtarea și greutatea mijloacelor 
de comunicație nau putut înlesni împrumutarea lor 
dela noi. 

Le au, pentrucă sunt ale lor, ca și ale noastre, 
dela origină, comoară neprețuită a poporului românesc 
ori unde sar află, unică în frumusețe și bogăţie. 


* 
* * 


-oala nu a lipsit Aromânilor și au fost întotdeauna 
setoși de învățătură, căci după cum zic ei: <omul fără 

carte e fără ocli» și apoi e rușine mare să te duci la altul 
să-ți «ghivisească cartea» (citească scrisoarea) primită 
dela ai tăi. 

Școala însă la care sau adăpat Aromânii până la 
1864, a fost numai cea grecească, căci interesele de 
tot felul ale lor, și mai ales cele religioase, i-au silit să 
se ție strâns uniți cu Grecii în toate împrejurările. 

Aceaș soartă au avut-o și Bulgarii și Sârbii, consti- 
tuind astfel un bloc al elementului creştin din Turcia. 

Patriarhia a izbutit să-și iea asuprăși în acele vremuri, 
sarcina de a ocroti interesele creștinilor, față de auto- 
ritățile otomane, și astfel se explică legăturile strânse ce 
au existat și în parte continuă să existe între creștinii 
de diferite naționalități și această înaltă instituție reli- 
pioasă. 

Unirea, dragostea și liniștea au domnit între creştini 
până în ziua, când fiecare dintre aceste neamuri își 
spuseră dorul, de a auzi citindu-se S-ta evanghelie 
pe înțelesul lor, în limba fiecăruia şi de a învăţă să scrie 
și să citească graiul, cu care sau pomenit din moși 
strămoși. 

Atunci sa pornit urgia preoților greci asupra creş- 
tinilor și atunci s'a văzut, că S-ta Patriarhie nu avusese 
față de credincioșii săi 7ubrrea creștinească fără interes 
și gânduri ascunse, ci toată acțiunea lor religioasă ur- 
măriă numai îndeplinirea „marei idei“ greceşti, idee de 
cucerire în țara turcească. 

Românii Macedoneni aflați în Rornânia, înființară un 
comitet de propagandă naponală la 1860, sub con- 
ducerea, fraților Goga din Clisura, Zisu Sideri (Seres) 
M. Niculescu (Târnova) şi Toma Tricopol din Crușova 
și răspândiră un manifest, prin care îndemnau pe Aromâni 

15 

să părăsească școala grecească și să înființeze pe cea 
română. 

La 1863, D. Bolintineanu, ajungând ministru al In- 
strucțiunii, a înființat un fond cultural pentru deschidere 
de școli românești în Macedonia. 

La anul 1864 se deschise prima școală românească 
în Zârnova, depărtare de o oră de Bitolia, centrul pro- 
pagandelor culturale de astăzi, sub conducerea patrio- 
tului însuflețit Dimitrie Atanasescu. 

Glasul lui Atanasescu n'a răsunat în pustiu, căci toate 
hoarele (comunele) aromânesti, în care nu se înrădă- 
cinase bine cultura grecească, s'au deșteptat din amor- 
țeala în care trăiseră și sau pus pe lucru, înființând 
școli românești. 

La 1867 se înființă școala românească din Avdela, 
de Apostol Mărgărit, primul inspector al școalelor din 
Macedonia, care încă dela 1862 începuse a învăță pe 
copiii Clisurenilor românește, în școala grecească din sa- 
tul lor, unde el funcționă ca învăţător grec. 

De aci în colo numărul şcoalelor creşte în fiecare 
an, dar și Aromânii se despărțiră în două tabere: greco- 
mani și Aromâni curați, după sentimentele ce nutriau. 

Limba română literară începu să se introducă în 
şcolile «aromâne» încetul cu încetul, din cauza nevoiei 
ce se simţiă, de a se înlesni legăturile cu Românii din 
Regat și a da copiilor pregătirea necesară să-și poată 
completă studiile în școalele din Țara mumă. 

Pregătirea unui corp didactic pentru Macedonia a 
fost o nevoie simțită încă dela început și în anul 1865 
se înființă la S-ţii Apostoli o asemenea școală sub direc- 
ţia lui Massim, cu tineri aduşi de călugărul naţionalist 
Averchie din Macedonia. 

Peste doi ani numărul elevilor se ridică la 40, dar 
şcoala nu funcționă decât până la anul 1871, când fu 
«desființată și elevii ei fură repartizați la liceele Mateiu 
Basarab și S-tul Sava. 

După răsboiul ruso-româno-turc, acţiunea culturală 
a Aromânilor luă un mare avânt și merse progresând până 
la 1899, când numărul școalelor românești din Turcia 
sa ridicat la 93. 

In anul 1879 se înființează în București, de bărbaţi 
patrioți și cu iubire de neam, „Societatea de cultura 
macedo-română“. 

La 1880 sa înființat Liceul de băieți din Bitolia, cu 
internat, care funcționează și astăzi cu 7 clase. Dintre 
absolvenţii acestui liceu se recrutează tinerii, cari se 
«desvotează misiunii învăţătorești în Macedonia. 

Școala Normală de fete, tot în acest oraș, s'a înființat 
la 1893 și la 1902 i sa adăugat și o secție profe- 
sională. 

La lanina sa deschis în anul școlar 1887/88 un 
gimnaziu de băieţi, care sa transformat în școală co- 
mercială cu 4 clase în anul 1901/902, după cum este 
şi astăzi. 

Iar la Salonic funcţionează o școală comercială su- 
perioară cu 7 clase, înființată în anul școlar 1899/900. 

Pentru completarea studiilor universitare în imperiul 
turcesc, s'a înființat la Constantinopol, în anul 1905 un 
Internat Universitar, în care se primiau 15— 20 stu- 
-denți macedoneni. 

Dela Aprilie 1911 se dă la 21 studenți înscriși la 
Facultăţile de acolo, burse lunare în bani, pentru fn- 
treținerea lor, ne mai fiind obligați să stea întrun in- 

ternat, conform dorinței exprimate de ei, pentru a locui 
mai aproape de Facultălile la care urmează. 

La Salonic se dau burse la șease studenți, pentru a 
urmă la cursurile Facultăţii Juridice de acolo. 

Dela 1900—1902 au funcționat în Macedonia un 
număr de 75—80 de școli primare. 

Anul 1902/903 se prezintă ca un an de progres 
însemnat în toate direcțiile pentru cultura națională a 
Românilor Macedoneni, prin rândueala pusă de Ministe- 
rul Instrucțiunii în administrația școalelor și bisericilor 
române. 

În acest an au funcţionat în mod regulat un număr 
de 82 școli primare în 64 comune, având 153 insti- 
tutori și institutoare cu 3.991 elevi şi eleve, iar în cel 
următor, 1903/904, numărul școalelor se ridică la 93 
în 67 comune, cu 174 înstitutori și institutoare și ş.770 
elevi și eleve. 

In anul 1904/905 numărul ajunge la 96 și apoi în- 
cepe să scază până la 1910/911, în timpul acțiunei 
nenorocite a bandelor de antarţi greci. 

Astăzi avem un număr de 106 şcoli primare în 81 
sate, cu un număr de 202 institutori și institutoare, din: 
care au funcționat în mod regulat 101 școli cu 4300 
elevi, după statisticele primite în anul școlar 1910/911. 


xX 
* * 


Dacă pe terenul școlar sa putut ajunge la rezultate 
în parte, destul de mulțumitoare, în chestiunea biseri- 
cească lucrul a mers mult mai greu. Până acum Aro- 
mânii au rămas tot la bunul plac al Patriarhiei și Mi- 
tropoliților greci. Cu toate că sunt buni creștini supuși 
şi ascultători Patriarhiei, nu se pot bucură de blândețea 

şi bunăvoința acesteia, întru cât le este oprit cu desă- 
vârşire să asculte serviciul religios în limba română. 
Sau găsit însă și în rândul preoților, oameni patrioți 
cari să îndure blestemele și pedepsele mitropoliților, 
fără nici o teamă de păcat, și au părăsit bisericile gre- 
cești, trecând în mijlocul fraților lor, pentru a le oficiă 
cele religioase în limba maternă. 

Incetul cu încetul, exemplul preoților curagioși a fost 
imitat de alții, așă încât numărul acestor servitori cre- 
dincioși ai bisericii sa ridicat în anul 1902/903 la 42 
în 31 comune;—în 1903/904 au fost 55 în 38 comune 
şi în anul 1904/1905 au fost 58 de preoți. 

Astăzi, sunt în Turcia 58 preoți în 42 comune cari 
oficiază serviciul religios în limba română. Bine înțeles, 
că nu în toate comunele există biserici; în unele sunt 
numai capele sau paraclise, iar în altele serviciul reli- 
gios se face cu rândul, o săptămână în limba română 
şi cealaltă în grecește, prin buna învoeală dintre po- 
poreni. Speranța tuturor e pusă în deslegarea che- 
Stiunii bisericeşti, de care atârnă aproape în întregime 
avântul, ce trebue să-l iea întreagă acțiunea culturală 
a Aromânilor. 


* 
x * 


Sprijinul, pe care Aromâni, l-au găsit în autoritățile 
otomane, datorită conduitei lor corecte și devotate față 
de imperiu, a fost în multe împrejurări de un folos real. 

Ei aveau absolută nevoe de acel sprijin, căci lăsați 
numai la propriile lor forțe, ar fi fost striviți de privi- 
legiile acordate Patriarhiei, pe tema creştinismului, în 
decursul vremii, de diferiți sultani. 

In chestiunea bisericească Turcii nu sau amestecat, 

lăsând creştinilor deplină libertate de răsboire între ei 
și grija de a-și rândul biserica, cum vor găsi cu cale. 
Amestecul autorităților a apărut numai atunci, când 
Sau ivit scandaluri și bătăi în biserici, pentru a resta- 
bili ordinea și a pedepsi pe vinovați. 

La 1878 autoritățile imperiale deteră două ordine 
viziriale Valiiior din Salonic și Ianina, prin care se re- 
cunoaște Aromânilor dreptul de a înființă școli şi de a 
se bucură ca națiune aparte de protecțiunea stăpâ- 
nirii otomane. 

Consființirea drepturilor Aromânilor, în mod egal cu 
ale celorlalte naționalități din Turcia nu se făcu decât 
în anul 1905, în ziua de 10 Maiu, printr'o zradeă im- 
ferială, dată de fostul sultan Abdul Hamid Han II-lea. 

Acordarea acestei zrade/e aduse Aromânilor nu nu- 
mai zile de sărbătoare, dar și zile de doliu, căci avù 
darul să deslănțue asupra lor toată furia comitelelor gre- 
cești, care înarmară bande de andarfi și le năpustiră 
asupra fraților noștri. 

Furia lor nu cunosci nici o margine în săvârșirea 
crimelor asupra bătrânilor, tinerilor, femeilor și chiar 
copiilor, cari nu voiau să părăsească școala și biserica 
românească. 

Aromânii nu s'au înfricoșat însă și au stat neclintiți 
în credința lor, mulți dintre ei preferând moartea, in 
locul evangheliei și școlii greceşti. Au făcut sacrificiu 
de vieața lor, înălțându-se până la martirii din vremea 
goanelor păgâne în contra creştinismului. 

Poporul curat și cu sufletul cinstit și-a făcut datoria, 
arătând cărturarilor ieșiți din mijlocul lor, cu câtă lepă- 
dare de sine și cu cât devotament trebue să lucreze 
pentru cauza națională. 

Viforul acesta a trecut și să dea Domnulca el să nu 
se mai întoarcă, pentru binele Aromânilor și pentru cin- 
stea Sfintei cruci la umbra căreia sau săvârşit toate 
crimele. 

* * * 

Cauza Aromânilor fiind dreaptă și curată, fără vreun 
gând ascuns de resvrătire și sdruncinare a rostului în 
trebile Imperiului în care trăesc, a fost dela început 
îmbrățișată cu dragoste de Ţara Românească. 

M. S. Regele Carol I în înalta Sa bunăvoință a acor- 
dat toată solicitudinea acțiunii culturale a Aromânilor 
și cu cel mai viu interes a ținut, ca în zilele glorioasei 
Sale Domnii, neamul românesc de pretutindeni să crea- 
scă și să propășeasă spre cinstea și gloria patriei. 

România a pus la dispoziția fraților Aromâni mijloa- 
cele materiale și morale cu toată dragostea, atât pe 
cât puterile i-au permis, în timpuri bune, ca și în cele 
grele. 

Incepând dela 1864, când sa acordat pentru școa- 
lelor aromâneșşti suma de 14.000 lei, această subven- 
ție a crescut treptat, după desvoltarea și nevoile ce 
le-au avut. 

In anul 1892/93 sa ridicat la 450.000 lei și în anul 
1902/903 sa redus la 300.000 lei anual. 

In_anii următori începe să crească treptat, până ce 
ajunge la 600.000 lei în 1905/906 şi la 870.000 lei 
în 1910 911. 

Astăzi, subvențiunea acordată școalelor și bisericilor 
române din Turcia este de 760.000 lei. 

Lipsa unei bune rândueli și a continuității în acțiunea 
culturală a Aromânilor a fost pricina slăbiciunilor ieșite 

la iveală din diferitele părți, cari constituesc organis- 
mul cauzei de care e vorba. 

Până la 1 Aprilie 1906 chestiunile privitoare la afa- 
cerile școlare și bisericești ale Aromânilor, se deslegau 
la Ministerul Instrucțiunii și Cultelor. 

Dela această dată ele au fost trecute la Ministerul 
Afacerilor Străine, formând un serviciu special. 

Din lucrările ce le avein la îndemână rezultă, că în- 
cercări de a se pune bazele unei organizări în acțiunea 
macedo-română, nu s'au făcut decât foarte târziu, de abiă 
la începutul anului școlar 1898/99. 

Mai înainte, administrația și conducerea întregii ac- 
țiune eră lăsată în grija răposatului Apostol Mărgărit, 
care preocupat de alte trebuințe, nu se gândise și nici 
nu puteă să dea organizația necesară bunului mers al 
unei chestiuni atât de complexe. 

La 1894 se constitue o eforie școlară la Bitolia, re- 
cunoscută de autoricățile otomane, din îndemnul popu- 
laţiumi locale. 

Idea însă nu s'a generalizat în toată Turcia şi nici 
organizarea ei nu se fäcù temeinic. 

In anul 1898 pentru prima oară, D-/ Spiru C. Haret 
Ministru al Instrucțiunii Publice si Cultelor de atunci 
a dat în ziua de 21 Septemvrie o decizie „pentru re- 
gularea câtorva chestiuni de organizare a scolilor 
din Macedonia“. 

Decizia e motivată în modul următor: 

„Vazând proiectul de buget al scoalelor şi biseri- 
cilor române din Imperiul Otoman pe anul școlar 
1898/99 (dela 1 Sept. 1898—31 Aug. 1899) prezentat 
cu raportul d-lui inspector Ap. Mărgărit, No. 62 din 
25 Tule a. c. 

„Determinat de trebuința ce este de a se pune odată 
un început de organizare a școalelor și bisericilor 
române. 


„Decidemi : 


Urmează apoi diferite dispozițiuni privitoare la per- 
sonalul șc. secundare, la învăţăm. primar, revizori, etc. 

Cu privire la fixarea salariilor personalului didactic 
primar sau luat următoarele dispozițiuni: 

a) In satele și orașele care au mai puțin de 1.000 
familii, salariile se stabilesc la 40, 50, 60 și 70 lei pe lună. 

b) In satele care au mai mult de 1.000 familii, sa- 
lariile vor fi de 70, 80, 90, și 100 lei pe lună. 

Un instutitor nou numit se va plăti în cazul a cu 
salarul cel mai mic de 40 lei pe lună și în cazul ó cu 
70 lei lunar. 

«După fiecare 5 ani de funcționare, leafa se va crește 
cu câte 10 lei pe lună până la maximum de 70 lei în 
cazul æ și de 100 lei, în cazul 3. 

«Afară de aceasta, oricari ar fi gradul și vechimea 
unui institutor, el va primi un adaos de 10 lei pe lună 
peste ce i se cuvine după vechimea lui și localitatea 
unde servește, dacă va justifică cu siguranță, că are în 
clasa sa și numai pe seama sa, cel puţin 40 de școlari 
regulați, și să se fi prezentat cel puțin 30 școlari la 
examenul din Iunie al anului școlar precedent. Adaosul va 
fi de 20 lei pe lună, dacă numărul școlarilor regulați va 
„fi de 60, iar al celor prezentaţi la examenul din Iunie 
precedent, de 50». 

«Dovada ce se cere aci, se va face prin înaintarea 
Ja Minister, de copii de pe cataloagele anuale și de examen, 
vizate de d-sa sau de revizorul respectiv, de caete de 


www.dacoromanica.ro 


1194 


lucrări scrise, de dovezi din partea consulatelor române». 

« . . Directorii vor fi învitați de urgență, până la 1 
Noemvrie 1898 cel mult, să trimeată Ministerului relații 
detaliate asupra școalelor lor, împreună cu lista școla- 
rilor cari au urinat în fiecare clasă în ultimii doi ani 
școlari, cu însemnarea celor cari la finele anului au trecut 
examenul și sau promovat. Aceste relații vor trebui 
vizate de revizorii provinciilor, cărora li se vor da ordine 
în acest sens și cari vor face pe ele observaţiile lor». 

«Crescerile de salariu ale institutorilor, pentru înplinirea 
unui termen de vechime de 5 ani, se vor face dela 1 
Septemvrie, care urmează după momentul implinirii 
termenului de vechime». 

«Sa înființat un nou post de revizor pentru Albania 
şi Epir, cu leafa de 200 lei lunar». 

«Fiecare din acești doi revizori vor aveă să inspecteze 
școalele primare din circ. lor, nu însă pe cele secundare». 

«Fiecare școală va trebui vizitată cel puţin de două 
ori pe an. Ei vor trebui să adreseze direct Ministerului, 
prin d-l director al învățământului secundar și superior 
câte un raport pe fiecare perioadă bugetară de 3 luni». 

«In aceste rapoarte, se va cuprinde rezultatul inspec- 
țiilor în cursul perioadei, date statistice, observaţii și 
informații de tot felul, asupra școalelor din circumscripția 
lor. Netrimeterea acestui raport, va fi cauză de a 
li se suspendă lefile pe aceă perioadă și în caz de 
repefire, cauză de destituie». 


e * . . . . œ . . e . r 

Aceasta este prima măsură de îndrumare în organi- 
zarea chestiei culturale aromâne și din ea se vede limpede, 
cum gândi Ministrul Instrucțiunii de atunci și care 
eră grija ce purtă unei cauze, demne de interesul tuturor. 

Tot la 1898 d-l Spiru C. Hareta dato altă decizie 
prin care numiă pe d-l d-r Pucerea director al liceului 
din Bitolia pe ziua de 1 Septemvrie acel an, motivată 
în chipul următor: 

«In vederea studiilor ce aţi făcut șiîn dorința ce am, 
de a organizà şcoalele române din Macedonia, am 
onoare a vă face cunoscut, că Ministerul vă numește, pe 
ziua de 1 Sept. 1898, în postul de director al liceului 
românesc din Bitolia, unde veţi ocupă și catedra de 
şt. fizico-chimice și higienă». 

«Ducându-vă la post, vă rog să ne prezentați un 
studiu amănunțit asupra școalelor noastre primare şi se~ 
cundare din Bitolia, pe care-l veți redijă, după ce veți 
cunoaște bine starea lucrurilor și veți fi avut destule 
consultări cu directoara șc. normale, cu corpul didactic 
al liceului și al șc. normale și cu instutitorii noștri din 
Bitolia». 

«Ne veţi propune un plan sistematic de organizare a. 
acestor școli, după mijloacele bănești și de personal, de 
care dispunem, după trebuințele populaţiunii și după 
exegințele legislaţiunii locale. Ar fi de dorit ca programa 
să se apropie cât se poate de a școalelor din țară, 
pentru ca absolvenţii de acolo, să-și poată continuă stu- 
diile aci, dacă ar dori». 

«Veţi studià până la ce punct și în ce anume părţi, 
regulamentele noastre de promoțiune, de ordine și dis- 

ciplină, de administraţie interioară, se pot aplică acolo 
și în ce părți trebuesc modificate pentru a se potrivi. 
Vă punem întrebarea, dacă pentru trebuințele locale nu 
ar fi mai nimerit a se transformă liceul din Bitolia, ori 
gimnaziul din Berat, ori cel din Ianina, într'o școală co- 
mercială, ori a se adăugi o secție comercială pe lângă 
vreunul din ele». 

«Am dori ca acest studiu să ni se prezinte până 
pe la 1 lanuarie 1899». 

«Inaintea acestui studiu dorim să ne prezentați o sta- 
tistică a stării actuale a școalelor din Bitolia, orariile 
de pe cari se fac cursurile, programele etc.» 

După cum se vede și din această decizie, preocuparea 
d-lui Spiru C. Haret, eră de a stabili odată pentru tot- 
deauna bazele de organizare a acțiunii culturale a Aro- 
mânilor, pentru ca sacrificiile făcute să dea roadele la 
care toată lumea să așteaptă cu drept cuvânt. 

In raportul adresat M. S. Regelui la 15 Noemvrie 
1901, asupra chestiei şcoalelor și bisericilor române din 
străinătate, d-l Spiru C. Haret se exprimă în modul 
următor, la pag: 74 și 75: 

«Este adevărat, din nenorocire, că după atâția ani de 
luptă, rezulatele dodândite sunt departe de a fi în pro- 
porție cu sacrificiile făcute. Dar constatarea aceasta 
nu trebue să ne descurajeze. «Va trebui din contra, 
ca o mai bună cunoaștere a lucrurilor și o mai bună 
utilizare a forțelor, să ne permită a evită pe viitor unele 
greșeli din trecut, și să ordonăm acțiunea noastră în 
mod mai raţional decât până acum. 

Cel dintâiu și cel mai însemnat lucru ce trebue să 

se facă, este de a se defini bine scopul ce se urmă- 
reşte şi de a se trage pe urmă un plan de acțiune 
potrivit cu acest scop și care să seaplice cu stăruință». 

„Este stabilit de demult, ca se urmareste desvol- 
tarea si întreținerea limbii și sentimentului nahonal 
românesc, prin o propagandă de natură pur cultu- 
rală şi cu toate acestea până mai deunăzi /mba ro- 
«mână nu se predă la liceul din Bitolia, principa- 
«lul nostru stabiliment cultural, acela care trebue să 
«fie focarul de lumină românească în părțile acelea». 

Stăruința depusă de domnul Spiru C. Haret, în acea- 
stă direcțiune nu sa oprit aci, și următor cuvântului 
său, că pe temeiul unei „mai bune cunoaștere a lu- 
crurilor sä se îndrepteze greșelele făcute în trecut“, 
a hotărît înființarea unei Admimstrafii a Școalelor și 
Bisericilor române din Turcia cu sediul în Bitolia, 
prin deciziunea cu No. 40.921 din 28 Iulie 1902. 

In această decizie se spune: 

„Având în vedere trebuinta ce este ca, școalele si 
bisericile române din Imperiul Otoman să fie supuse 
unui control mai imediat si să poală aveă un re- 
prezentat al Ministerului Instrucțiunii Publice și al 
Cultelor, care să fie la îndemână și care să poală 
regulă, în numele Ministrului chestiunile curente... 

Decidem: 

«Domnul . .. . este însărcinat, cu supravegherea și 
«conducerea afacerilor privitoare la școalele și bisericile: 
«române din Imperiul Otoman, în limita deciziei de față. 
«şi cu respectarea suveranităţii M. S. Sultanului» .. . 

Administrația instituită prin această deciziune a în- 
ceput să funcționeze pe ziua de 1 Septemvrie 1902, 
la Bitolia și toate lucrările privitoare la mersul școale- 

lor și bisericilor erau concentrate acolo, rămânând la 
Ministerul Instrucțiunii numai directiva generală a ac- 
țiunii macedonene. 

Administrația a funcționat până la anul 1906, când 
pe ziua de 1 Aprilie a fost desființată. 

In decurs de 3:/, ani, timpul funcționării ei, s'au 
luat următoarele măsuri, cu privire la organizația școa- 
Jelor: 

1. Sa alcătuit bugetul general al şcoalelor și bise- 
ricilor conform dispozițiilor ministeriale, ţinându-se seamă 
de vechimea institutorilor, studiile lor, etc., — și s'au in- 
trodus statele de prezența în serviciu a personalului. 

2. Sa alcătuit și tipărit un regulament pentru ad- 
ministrația interioară a școalelor primare. 

3. Sa fixat la cinci ani durata cursului primar, al- 
cătuindu-se în consecință orariile necesare școalelor, 
-după numărul de institutori dela fiecare. 

4. Sau lucrat şi tipărit cărți de citire de cursul primar 
după programa celor din Țară, aranjându-se partea de 
Istorie în ași fel, ca să poată fi admise de cenzura 
Statului Otoman. 

5. Școala Normală de fete a fost organizată pe cât 
Sa putut după modelul celor din Țară, având cinci ani 
de studiu și o școală de aplicație pentru practica pe- 
dagogică. 

Pe lângă acestea școale s'a înființat și un atelier pro- 
fesional cu 4 maestre. 

6. Școala comercială din Salonic, care avea numai 
3 ani de studiu, a fost ridicată la gr. II-lea, ca școală 
comercială superioară cu 6 ani de studiu. Anul acesta, 
1911/912, sa înființat și clasa VII-a pentru practica co- 
2mercială. 

7. Toate școalele au fost inzestrate pentru prima oară 
cu mobilier didactic. 

8. Sau înființat asistențe medicale gratuite pentru 
examinarea și căutarea bolnavilor săraci ai comunităților 
aromâne, dându-se și medicamente fără plată. 

9. Şcoalele primare erau lipsite de registrele școlare 
necesare, matricule, cataloage, condici de prezență, etc. 
Toate acestea s'au tipărit anume pentru Macedonia și 
sau distribuit în toate regiunile. 

10. Corpul didactic primar, secundar și preotesc a 
fost constituit într'o societate intitulată „Asociatia cor- 
. ului didactic şi bisericesc român din Turcia“ cu un 
organ de publicitate anume „Revista Lumina“. 

Societatea continuă a funcționă și astăzi și are un 
capital de aproape 30.000 lei. 

11. S'a înființat biblioteca de popularizare „Lumina“ 
pentru răspândirea literaturii în dialectul macedo-român. 

12. Sau deschis un număr însemnat de școli în di- 
ferite localităţi ale Turciei, obținându-se autorizaţiile ofi- 
ciale în regulă, iar controlul tuturor școalelor de către 
revizori s'a făcut în mod regulat, de câte două ori în 
cursul anului, conform deciziei ministeriale. 

Efectele înființării acestei administrații și a măsurilor 
luate cu privire la organizarea școalelor și bisericilor 
s'au cunoscut chiar spre sfârşitul primului an, 1902/903 
și în anul 1903/904 când, după datele statistice cele 
mai riguros cercetate, au funcționat un număr de 93 
şcoli primare, fiind frecuentate de ș.770 elevi și eleve. 
Lipsa localurilor de școală a bisericilor și paracliselor 
eră un mare neajuns și toate bunele dispoziții luate 
cu privire la organizarea învățământului, n'ar fi putut 

aduce foloase reale, dacă nu se țineă seama de im- 
plinirea acestei nevoi atât de mari. 

In anul 1903, în urma propunerii și stăruinței d-lui 
Spiru C. Haret, guvernul obțină dela Corpurile legiuitoare 
votarea sumei de 600.000 lei pentru construirea de 
localuri de scoli în Macedonia şi înzestrarea lor cu 
mobilierul necesar. 

Din această sumă s'au construit capele şi biserici în 
diferite localități, între care și biserica din Sofia (Bul- 
garia), precum și mai multe localuri de școli. 


* 
* * 


Din cele expuse până aci se poate vedeă lămurit or- 
ganizația, pe care d-l Spiru C. Haret a ţinut să o dea 
acțiunii culturale române in Turcia și felul cum d-sa a 
înțeles să îndrumeze la muncă naționalistă pe acei cari 
au intrat în ogorul ei. 

Unitatea de acțiune şi continuitatea programului 
de lucru au fost deviza d-sale, căci numai prin apli- 
carea lor se pot obține rezultate bune în orice direcție 
ar fi îndreptată activitatea omenească. 

De mult interes şi de mare utilitate sunt cuvintele 
de mai jos, scrise de d-l Haret în raportul înaintat 
M. S. Regelui și pe care le reproduc pentru binele 
chestiunii macedo-române. 

«Este vorba să renunțăm la erorile trecutului, să în- 
cetăm de a ne mai amăgi înșine, să nu ne mai plătim 
numai cu vorbe și să nu mai credem, că chestia ma- 
cedoneană este numai o chestie de declamație și su- 
biect de discursuri lipsite de sens». 

«Trebue să ne convingem, că ea cere o energie de 
fer, o muncă încordată, o cunoştinţă exactă a lucru- 

rilor și destul simț practic pentru a nu întreprinde 
lucruri nerealizabile». 

«Se va vedeă atunci, că pentru a reuși, nu se cere 
numaidecât să risipim banii țerii fără nici o socoteală 
și că, cu o cheltueală mult mai mică, făcută cu chib- 
zueală, se pot realiză lucruri, cari altfel nu se pot face 
nici cu cheltueli împătrite». 

«Atunci se va găsi un tărâm de înțelegere, pe care 
toți cei de aici să lucrăm în deplină concordie pentru 
atingerea scopului comun, oricari ar fi deosebirile cari 
ne-ar despărți în alte chestii, căci pe tărâmul cheltue- 
lilor necumpătate, este sigur, că o înțelegere nu se 
va puteă niciodată stabili». 

«Cât pentni Macedoneni, trebue și ei să contribue 
la această lucrare de reparație, dacă vor ca propășirea 
lor culturală să devie o realitate, ca munca lor să ducă 
la rezultat bun și ca naționalitatea din Pind să capete 
consistență și tărie. 


- . . . . . . . . . . . . . -. . . . Lă e 


* 
x x 


Această continuitate în acțiune, atât de necesară, 
a fost din nenorocire întreruptă timp de 4 ani dela 
1906—1910 din diferite împrejurări, când sa reluat 
programul de acțiune înjghebat la 1902. 

Astăzi, mulțumită marei bunevoințe și interesului 
deosebit ce poartă cauzei” naţionale a Aromânilor ac- 
tualul Ministru al departamentului Afacerilor Streine, 
ca și predecesoral său, se pun stăruințe mari și se des- 
voltă toată activitatea necesară pentru rândueala ce 
trebue să domnească în chestiunea macedoneană. 

Interesele personale, cari au cauzat în totdeauna 

16 

răul cel mare, dărâmând orice se putea clădi pentru 
binele general, și-au perdut rostul și nu se mai ține 
seamă de ele. 

Încetul, cu încetul se stabilesc norme în conducerea. 
afacerilor, bine chibzuite, luând ca bază cunoașterea. 
lucrurilor și experiența trecutului. 

Dorința Ministerului fiind, ca reprezentânți de ai po- 
porului aromân să iea parte efectivă la 'conducerea ac- 
țianii lor culturale, a aprobat constituirea a frei e/orie 
centrale în cele trei centre importante pentru acțiunea 
aromână din Turcia: Bitolia, Ianina și Salonic. 

Fietare comună, păstrându-și organizația ei naturală 
de mai 'nainte, își are câte o eforie școlară comunală 
tare se ocupă deaproape de interesele ei. 

Toată Turcia este împărțită în șapte circumscripții 
şcolare, din cauza distanțelor prea mari de străbătut, 
și cei 7 revizori în funcțiune, sunt obligați a face inspecții 
lunare, în mod regulat și a înaintă cupoane de control 
din registrele de inspecție aflate la fiecare școală. 

Bugetul cheltuelilor sa rânduit cu toată grija cuve- 
nită și sau stabilit norme pentru plata personalului di- 
dactic primar și secundar, fixându-se ca subvenție inj- 
țială 60 lei pe lună pentru institutori şi 50 lei pentrw 
institutoate, iar la fiecare 5 ani câte o gradație de 10: 
lei, până la împlinirea. a 20 ani de serviciu. 

Personalul, care funcționează în capitalele vilaetelor 
și în alte șapte orașe de categoria Il-a, primește și o in. 
demnizație de locuință. 

Profesorii școalelor secundare, cu titlul de licențiațt 
incep cu o leafá de 200 lei lunar, la care se adaugă. 
treptat cinci gradații de câte 20 lei, din cinci în cinci ani. 

Pentru alcătuirea programelor analitice, lucrarea și 

cercetarea manualelor didactice, examinarea diferitelor 
nereguli săvârşite de membrii corpului didactic, numiri 
în învățământ, etc., etc., s'a înființat o „comisiune a în- 
vățământului, pe lângă Ministerul Afacerilor Străine 
compusă din doi profesori Universitari. 

Această comisiune se ocupă și de publicarea „brblzo- 
lecii de popularizare“ macedo-română a cărei apari- 
țiune s'a reluat anul acesta. 

Chestiunea acordării burselor studenților «aromâni» 
afară de Turcia sa regulat definitiv, căci nu se mai 
acordă ajutoare decât acelor cari studiază la Facultă- 
țile din Turcia. 

Se mențin incă, până la terminarea studiilor, bur- 
sele acordate în trecut în București și străinătate. 

Aceasta este o chestiune de principiu pentru pregă- 
tirea tineretului macedonean, care trebue să se stabi- 
lească în Turcia, în mijlocul fraţilor lor. 

Ajutoare pentru construire de localuri de școli și 
biserici se dau în fiecare an comunităţilor, acolo, unde 
trebuința o cere. 

Expusei cele câteva puncte de până aci referitoare 
la organizarea actuală a acţiunii culturale a Aromânilor 
pentru a se vedeă cum se cugetă și se lucrează şi 
astăzi și a se puteă judecă dacă continuitate în bine 
există, spre mulțumirea acelora, cari au muncit și mun- 
cesc cu devotament la înaintarea unei cauze drepte. 

G. C. IONESCU. 

COMISIUNEA ISTORICĂ A ROMANIEI 


Intre instituțiunile create de d-l Sp. Haret, una din 
cele mai însemnate e aceea a Comisiunii istorice a Ro- 
mâniei. 

De un timp, de când “istoriografia a luat o mare 
desvoltare în țara noastră, s'au făcut lucrări speciale, 
tot mai serioase pentru luminarea părților obscure și 
pentru fixarea părților nesigure din istoria națională. 

Insă, în toate aceste cercetări, cari aveau de scop 
reconstituirea istoriei neamului nostru pe baze sigure, 
istoriografii întâmpinau o mare greutate. 

Trebuiau să se întemeeze în afirmările lor pe dovezi 
neîndoelnice, pe izvoare nediscutabile, sigure, asupra 
veracității și interpretării cărora critica să se fi pro- 
nunțat definitiv. 

Și tocmai 'acestea, asupra multor chestiuni, lipsiau. 

Existau, ce e drept, ediţii de cronici, publicate încă 
de pe la 1845—1852, dar aceste ediţii, pe de o parte, 
după constatările făcute prin studii critice asupra lor, 
nu erau publicate după toate formele și cu toate pre- 
cauțiunile necesare, pe de alta nu constituiau decât o 
parte din cronicile ce ne-au rămas, căci multe cronici, 
compilațiuni și variante, zăceau încă, în manuscrise, 
prin diferite biblioteci. 

Erà dar o necesitate simțită de toți, ca să se publice 
noi ediții ale cronicilor, ediţii complete și întocmite pe 
baze științifice. 

Dar izvoarele istoriei naționale nu se mărginesc nu- 
mai la cronici. 

In cursul vremei, s'au adunat, în colecțiunile publice 
Şi în special în cea a Academiei, un foarte mare nu- 
măr de documente, a căror cunoaștere erà absolut 
necesară pentru lucrările istorice. Utilizarea lor însă eră 
foarte anevoioasă pentru cei mai mulți, numai puțini 
investigatori le puteau întrebuință în original. 

Trebuiau puse și acestea la îndemâna tuturor pentru 
ca studiile istorice să se poată face de cât mai mulți și 
cât mai sigur. 

Afară de acestea se mai găsesc, adunate în biblio- 
tecile noastre, multe monumente literare, importante 
pentru studiul istoriei limbii, cari până acum n'au fost 
publicate încă în ediții bune şi complete. 

Lipsa de publicaţii critice a tuturor acestor cronici, 
documente istorice și monumente literare, făceă ca stu- 
diul trecutului nostru istoric și trecutului nostru literar 
să se facă cu foarte mare greutate. 

Acest bogat material istoric, literar și de valoare fi- 
lologică nu mai puteă dar fi lăsat să stea ascuns în 
manuscrise, trebuiă dat la lumină, căci un interes ge- 
neral reclamă cunoașterea lui. 

Numai cunoașterea sigură a adevărului cuprins în 
cronici, din cari toate erorile să fi fost înlăturate, nu- 
mai pătrunderea dreaptă în tainele documentelor puteă 
ajută la o exactă reconstituire a istoriei neamului nostru, 
care trebue să aibă, ca temelie neclintită, adevărul şi 
numai adevărul. Căci numai această cunoaștere a ade- 

vărului asupra trecutului poporului nostru face să se 
nască adevărata, și deci puternica, iubire de țară și 
de neam. 

Eră de cel mai mare interes ca să se întreprindă 
reeditarea cronicilor și publicarea documentelor. 

Insă cine putea să facă această lucrare vastă și se- 
rioasă. 

Academia, în sarcina căreia ar cădeă asemenea pu- 
blicaţiuni, eră ocupată în acest timp cu publicarea docu- 
mentelor externe, lucrare de mare însemnătate, pe care 
trebue să o continue încă mulți ani până o va termină. 

In aceste imprejurări intervine d-l Sp. Haret, mini- 
stru, pe atunci, al Instrucțiunii Publice. Când d-sa a 
putut să cunoască lipsurile acestea de care suferiă is- 
toriografia în desvoltarea ei, după ce sa convins din 
discuțiile dintre istorici, că bazele, pe cari sunt făcute 
multe din lucrările istorice sunt nesigure și deci, tot 
aşà de nesigure sunt și judecăţile precum şi încheerile 
istoricilor în multe chestiuni, a zis: această stare de 
lucruri nu mai poate dăinui, trebue de făcut ceva. 

Și, omul faptelor n'a stat mult pe loc. 

Și acl ca și în alte chestiuni cari interesează întărirea 
neamului, a pus o temelie solidă, creând o nouă in- 
stituție. 

În adevăr, prin legea din 20 Fevruarie 1910, se 
înființează după propunerea d-lui Sp. Haret dela 1 Apri- 
tie 1910, o comisiune, care poartă numele de «Comi- 
siunea istorică a României». 

Această comisiune se compune din cinci membri, 
numiți prin decret regal, pe timp de șapte ani, după 
propunerea. Ministrului Instrucțiunii publice, dintre isto- 
ricii şi filologii reputați prin lucrările lor ştiinţifice. 


www.dacoromanica.ro 


1207 


Unul dintre membri este numit Președinte al comi- 
siunii; el conduce lucrările comisiunii, fiind ajutat de 
un secretar, numit prin deciziune ministerială, 

Insărcinarea dată membrilor și prezidentului, poate 
fi reinoită după expirarea termenului de șapte ani. 

Comisiunea istorică are însărcinarea să publice: 

1. Ediţii critice de cronici româneşti scrise de Ro- 
mâni în limba română, slavă și orice altă limbă. 

2. Documente interne și inscripții din secolul al XIV-lea 
până la al XVIII-lea inclusiv. 

3. Cronici străine, cari se ocupă cu ţerile române. 

4. Monumentele vechi literare, cari au o deosebită 
importanță pentru studiul limbii și literaturii române. 
Ediţiile pe cari trebue să le facă comisiunea istorică 
vor consistă în- publicarea critică a textelor după ori- 
ginalele sau după copiile cunoscute, cu variante, cu note, 
cu indice, cu introducerea asupra autorilor și operelor 
editate şi cu facsimile. 

Pe lângă acestea comisiunea va publică un buletin 
anual sau trimestrial, redactat de președintele comi- 
siunii, care va cuprinde: 

a) Dări de seamă de lucrările comisiunii. 

b) Informaţii bibliografice privitoare la istoriografia 
română. 

Comisia istorică are îndatorirea de a publică 30—50 
coale de tipar pe an, în 80 mare. 

Răspunderea, pentru publicaţiile și pentru toate lu- 
crările Comisiei, o are președintele, care supraveghează 
publicarea edițiilor și care e obligat a face un raport 
anual Ministerului instrucţiunii asupra lucrărilor Comi- 
Siunii. 

Comisiunea istorică fiind înființată de Ministerul in- 

strucțiunii și funcționând pe lângă acest Minister, d-ł 
Sp. Haret a avut în vedere să-i asigure funcționarea 
regulată prin înscrierea în bugetul acestui Minister a 
sumei necesare pentru întâmpinarea cheltuelilor Comisiei. 

Această sumă — 25.000 lei anual— este destinată 
a servi la plata diurnelor: președintelui (400 lei lunar), 
a secretarului (200 lei lunar), ale membrilor (20 lei pe 
şedinţă); precum şi pentru cheltuelile imprimatelor, pentru 
misiuni ştiinţifice, corespondențe etc. 

Prin aceste dispozițiuni, d-l Sp. „Haret, a întocmit o 
organizare permanentă pentru editarea izvoarelor istorice 
şi a asigurat astfel înlesnirea și progresul temeinic al 
cercetărilor istorice, punând la dispoziția investigato- 
rilor, istoriografilor, ediții critice, publicate în mod sis- 
tematic şi pe baze ştiinţifice, ale monumentelor istoriei 
patriei noastre. 

Legea aceasta, numită legea pentru instituirea unei 
comisii istorice a României, a fost prezentată Adunării 
Deputaţilor la 2 Martie 1909, pentru întâia oară. 

In urma criticilor aduse de d-l N. Iorga și d-l Take 
Ionescu, şi a răspunsurilor pline de argumente convin- 
gătoare ale d-lor I. Bianu și Sp. Haret, Adunarea De- 
putaţilor adoptă proiectul de lege. 

Citez aci cuvintele cu cari a încheiat d-l Sp. Haret, 
discursul său, căci din ele se vede lămurit scopul ce-l 
urmăriă şi interesul viu ce-l puneă pentru instituirea 
acestei Comisiuni. 

«E vorba, ziceă d-l Haret, să se facă o lucrare de 
ştiinţă, care costă mai nimic, pe lângă însemnătatea ei, 
e vorba de a se face ceva, la care până acum nu sa 
gândit nimeni, dar care trebue să se facă numaidecât, 
pentru ca istoria țerii noastre să nu se mai clădească 

pe lucrări de fantazie, ci pe documente sigure și ne- 
îndoioase». 

Prin o întâmplare curioasă, proiectul a fost respins 
de Senat, fără să fi luat cineva cuvântul, la 23 Martie 
1909. 

Atunci d-l Sp. Haret, folosindu-se de suma de 25.000 
lei, prevăzută în bugetul Ministerului instrucţiunii pentru 
plata Comisiunii istorice, înființează comisiunea prin de- 
ciziunea ministerială din 23 Maiu 1909. 

Numeşte apoi ca membri ai Comisiunii pe d-nii: I. 
Bogdan, D. Onciul, I. Bianu, C. Giurescu, D. Russo. 

D-l [. Bogdan fu numit președinte, iar d-l A. Lăp&datu 
secretar. 

Imediat după aceasta, membrii se întrunesc și încep 
lucrările. 

Dar, având nevoie să garanteze existența Comisiunii 
pe un timp mai îndelungat, căci lucrările ei necesitează 
timp mult, d-l Sp. Haret revine cu proiectul de lege 
înaintea Parlamentului. 

De astădată e votat de Senat la 13 Ianuarie 1910, 
iar de Adunarea Deputaţilor la 6 Fevruarie 1910. 

Această lege e promulgată la 19 Fevruarie 1910 și 
publicată în «Monitorul Oficial» la 20 Fevruarie 1910. 
Prin ea se înființează Comisiunea istorică cu începere 
dela 1 Aprilie 1910. 

Așadar dela această dată începe a există, pe baza 
unei legi, Comisiunea istorică. 

In Comisiunea istorică fură numiţi acum prin decret 
regal, pe șapte ani, aceiași membri, cari fuseseră nu- 
miți în urma deciziunii ministeriale din 23 Maiu 1909. 

Comisiunea a continuat dar lucrările pe care le ín- 
cepuse, de cum fusese numită. 

Iată, după cât am putut află, lucrările pe care le are 
Comisiunea în preparație pentru publicare: 


D-1 I. Booan : Documentele domniei lui Ştefan cel Mare, 
tipărite în două volume. Se prepară indicele pen- 
tru a termină ediția. 

D-1 I. Booan: Albumul Paleografic format din facsimilele 
documentelor celor mai însemnate din Moldova 
din secolul al XIV-lea până la începutul secolului 
al XVI-lea. 

In preparaţie: 

3. D-1 D. OncruL: O colecţiune de vechi documente în limba 
română începând din secolul XVI-lea. 

4. D-1 N. Iorca: Cronica cuceririi Moreei. 

5. D-1 C. Giurescu: Cronica Moldovei, atribuită lui Ureche. 
Text critic, făcut după toate manuscriptele exis- 
tente. 

6. D-1 MaRinescu: Cronica lui Neculcea, ediție critică 
în preparaţie. 

7. D-l BARwInsEI (învățat polon): Cronica Moldovei de 
Miron Costin 1ş594—1662 în traducere latină fă- 
cută probabil chiar de autor. 

8. D-1 SEXTIL PuşcaRiu tipăreşte în ediție critică Caza- 
mia, publicată de diaconul Coresi la Brașov 1581; 
lucrarea va fi însoțită de studii folologice asupra 
limbii române din secolul al XVI-lea. 

9. D-1 Russo prepară o ediție critică a /nvăzafuri/or 
lui Neagoe Basarab. 


După lucrările cari se prepară, din cari unele sunt 
aproape gata, se poate vedeă de ce mare însemnătate 
eră existența acestei instituțiuni și cât de necesară eră 
înființarea ei cât mai curând. 

România are dar astăzi, cum, de altfel, mai au și 
alte ţeri, o comisiune istorică, datorită inițiativei și stă- 
xuinței d-lui Sp. Haret. 

Când istoria patriei, prin lucrările acestei comisiuni, 
se va reconstitul în întregime pe baze neclintite, nu se 
va uită de sigur sprijinul însemnat pe care l-a dat 
d-l Sp. Haret pentru îndeplinirea acestei opere. 


I. PANAITESCU 


Profesor secundar în Bucureşti. 

PURTĂTORUL UNEI SOLII 


Sunt oameni cari în trecerea lor prin lumea aceasta, 
își închină tot talentul și toată energia lor, numai fru- 
mosului divin al artelor. 

Podoaba aceta momitoare, îi robește pentru totdeauna 
şi ei, purtători ai razei dumnezeești, trec triumfători 
prin marea de suflete a noroadelor împrăștiind zorile 
acelei aurori dătătoare de nădejdea luminii. 

Şi pe acest făgaș nu-i poartă doar ispita gloriei. Ei 
știu că aceasta e un dar șio râvnă omenească; și cum 
toate cele omenești peritoare sunt, ei nu cată spre ele, 
ci trec înainte numai pentru ca să lumineze, aceasta 
fiind singura solie a celor înzestrați cu dumnezeeștile 
daruri. 

Un purtător al soliei redeșteptării neamului românesc 
a fost și este d-l Spiru Haret. 

Artist desăvârșit, şi-a închinat vieaţa științei și din ea 
a făurit opere de artă. Ba ce e mai mult, chiar și po- 
litica, acea armă socială atât de primejdioasă, domnia 
sa a reușit s'o transforme întrun delicat și magic in- 
strument de artă, ca care în stâncă de granit a săpat 
neperitoare opere culturale și economico-sociale, opere 
ce vor rămâneă și vor trăl cât și poporul românesc, 

lată de ce dar noi cești luminați și încălziți de știința 

propovăduită de el, fi aducem cuvinte de sărbătorești 
omagii, în vreme ce răzleți, pe colo, alții vor căută să 
scape cuvinte de ocară. 

De sus, din calea luminilor sale va șopti însă tuturor: 

«Slăvitori mulți se închină în pragul răsăritului, dar 
pe azurul cerului nu pentru asta se înalță soarele; 
alții din potrivă cârtesc și în orbitoarea lui strălucire 
Dănuesc pete, dar iarăș, nu pentru aceasta se sco- 
Doară spre crepuscul». 

Nepăsător și mândru, întreg acest drum și-l tae, 
pentrucă în zorii altor zile, să reapară tot mai mândru, 
mai strălucitor ca ori când. 

ION CIOCÂRLAN 


Institutor Com. Păunești, Jud. Putna. 

OFICIALITATEA» ŞI DŁ SP. HARET 


lată un Omagiu, care, altundeva decât la noi, ar 
purtà desigur stampila unanimttäătii corpului didactic din 
mijlocul căruia se îndreaptă. 

Cine poate, în adevăr, tăgădui serios meritele d-lui 
Sp. Haret pentru învățământul acestei țeri? Mai pre- 
sus de preocupările înguste ale celor obișnuiți a îngriji, 
înainte de toate, pe o clientelă pe care se sprijină, d-l 
Haret a știut să pună în totdeauna pe planul întâiu 
nevoile școalei, și aceasta îi datorește, în toate privin- 
țele, mai mult decât oricărui alt bărbat de Stat din gè- 
nerația sa. 

Noi, ceştia cari socotim o mândrie a fi mai cu seamă 
servitori ai școalei și cari ne-am hârșit atâta vreme cu 
nevoile ei, ne facem o datorie a aduce astăzi acestui 
bărbat prinosul recunoştinței noastre. Și el va fi pentru 
dânsul cu atât mai prețios, cu cât vine dela aceia cari, 
înlăuntrul şcoalei, au avut :prilej a cunoaște de aproape 
meritele Ministrului lor. 

Câte nu se vor spune în această privință despre o 
muncă închinată binelui public, în cursul unei vieţi? 
Noi ne mărginim — și credem a fi ecoul multora—a 
relevă o însușire, ce poate păreă mai modestă, fiind 
mai nebăgată în seamă și care, față de atmosfera ce 


www.dacoromanica.ro 


1215 


stăpânește vieața noastră publică, nu poate fi prețuită. 
în deajuns: acel înalt spirit de dreptate, care, la d- 
Haret, a ştiut să iasă din legăturile protocolare, obiş- 
nuite la Ministerii, pentru a da o deslegare ce ar fi 
zăbovit, de multe ori, prin biurouri. 

Învățătorul de sat, institutorul, profesorul care, în ui- 
tate colțuri de provincie, unde dictează mai aspru ti- 
rania politicianului, a înțeles a fi numai robul datoriei 
sale, a putut află ascultare la «locul înalt», într'o formă- 
simplă şi netedă, desbrăcată de oficialitatea care, dacă 
impune, are însă de cele mai multe ori darul de a nu 
răspunde nevoilor ce reclamă o soluție repede. O scri- 
soare particulară înlocuiă la d-l Haret ceeace limba so-— 
emnă a oficialității numeşte o «audiență». Aceasta se 
acordă într'o anume zi și, dacă nu-ţi vine rândul, ră- 
mâne zadarnică. Multora nu le dă apoi mîna să facă, 
fără voia ori fără vina lor, o călătorie de plăcere până. 
la locul unde se acordă cele câteva minute de ascul- 
tare. Sistemul d-lui Haret, oricât l-ar condamnă «ad- 
versarii» e prin urmare o adevărată binefacere, față de- 
moravurile tiranice ale timpului nostru. El izvorește, la 
dânsul, din aceeaş imperioasă nevoie de a află, de a 
controlă, de a îndrumă, înlăturând aci o nedreptate, 
încurajând dincolo o curată pornire, în luptă cu piedici 
ce ar puteă-o birui. 

Aceasta e încă unul din secretele simpatiei cu care- 
majoritatea membrilor învățământului nostru înconjoară. 
pe d-l Spiru Haret. 

N. BANESCU 


Profesor secundar în București. 

DL SPIRU HARET ȘI SOCIETATEA 
«“INSTITUTOARELOR ȘI INSTITUTORILOR 
DIN ROMÂNIA» 


Colegii noştri mai mari, profesorii universitari, au săr- 
bătorit retragerea din învățământul superior a d-lui 
Spiru C. Haret. Cuvinte înălțătoare au fost spuse 
cu aceă ocazie. Sa atătat valoarea şi personalitatea 
acestui ilustru profesor și patriot ministru, astfel că cu 
drept cuvânt s'a zis: 

«Activitatea sa prezintă o linie de continuitate așă 
de dreaptă, încât atunci când cineva încearcă printr'o 
operație de sinteză mai originală a scoate în relief me- 
ritele sale, se găsește dela început în neputiuță de a 
schimbă cea mai mică linie, cel mai neînsemnat contur, 
de teamă de a nu se ştirbi frumusețea și perspectiva 
bronzului sculptat până acum». 

Dar dacă fruntașii luminători ai națiunii au ținut să săr- 
bătorească pe omul de ştiinţă, pe Românul de inimă, care a 
luptat și luptă pentru ridicarea neamului pe terenul cultural 
şi economic, fie-ne permis şi nouă, dascălii mici dela 
baza piramidei, care ne-am resimțit de luminile şi sfa- 
turile sale, atât ca membru de onoare al societății noastre, 
cât şi ca ministru, a spune în cuvinte nemeșteșugite, 
dar pline de cel mai pur adevăr şi sinceritate, partea 

privitoare la societatea noastră, din vasta sa activitate: 

I. D-sa a fost cel dintâiu, card a venit în rnijlocul 
institutorilor și prin sfaturile, conferințele precum și prin 
importantele sale scrieri a dat un avânt atât de pu- 
ternic Corpului nostru, încât de atunci putem spune 
cu toată modestia, că sa ridicat la înălțimi apreţiate 
de toți oamenii luminaţi ai țerii, ca și de societatea 
românească în mijlocul căruia trăim. 

Pilda, ce a dat prin munca sa neobosită, a stârnit 
printre noi dorința de a ieși din zăgazul strâmt al pro- 
fesiunii și de a îmbrăţișă toate problemele, care au con- 
tribuit la prosperitatea școalei și la înălțarea națiunii. 

lI. Revistele: «Convorbiri Didactice», «Invăţământul 
Primar», «Noua Revistă Pedagogică», «Școala Română», 
cari au îmbogăţit literatura noastră didactică, cari au 
pregătit în parte corpul primar didactic de astăzi, cari 
au dat curente sănătoase de ordin pedagogic, economic 
şi social, au putut să-și împlinească rolul lor binefăcător, 
datorită susținerii sale, atât ca scriitor cât și ca ministru, 

III. Interesul, ce d-l Spiru C. Haret a pus de a cu- 
noaște rezultatele primei școale de adulți, ce a tuncționat 
pe lângă școala de băeți No. 1 «General Adrian din 
Capitală, sub conducerea membrilor societăţii, l-a pus 
în măsură să dovedească folosul ce atari școale pot 
aduce analfabeţilor, cari din diferite înprejurări mau putut 
la timp să se folosească de roadele binefăcătoare ale 
instrucţiunii, precum și completarea cunoștințelor tine- 
rilor cu oarecare instrucțiune pentru a deyeni buni lu- 
crători, meșteșugari, comercianţi și cetăţeni. 

Datorită d-sale școlile de adulți sunt azi răspândite 
pe tot, întinsul ţerii, dânduli-se tot de odată și ființă 
legală (Decretul Regal No. 1.932 din 1904). 

IV. Una dintre cele mai generease instituţii, cantinele 
scolare, au luat naștere prin îndemnul său, iar socie- 
tatea noastră a îmbrățișat-o cu cea mai mare căldură 
prevăzând-o în programul său de activitate și înscriind-o 
în statutele sale din 1899. Astăzi cantinele şcolare în 
special cele din București (cu un fond de peste 100.000 
lei) asigură copiilor lipsiți de mijloace o hrană substan- 
țială, aducând în acelaș timp un real serviciu și învă- 
țământului prin o frecventare regulată a școalei și prin 
o deosebită putere de muncă din partea acestor copii. 

Numele d-sale va fi veșnic legat de această insti- 
tuție și pronunţat cu venerație de miile de copilași în 
rugile lor inocente către Atotputernicul. 

V. Un act de cea mai mare importanță pentru so- 
cietatea noastră este donația însemnată, ce ni sa făcut 
de d-l Spiru C. Haret, în calitate de Ministru al In 
strucțiunii pentru clădirea unui local propriu al societății 
noastre. 

Suma de 53.863,80 lei ce ni sa oferit cu adresa 
Cassei Școalelor 44.652 din 23 Decemvrie 1910, care con- 
stitue o parte însemnată din fondul clădirii, precum şi in- 
tervenirea stăruitoare a d-sale pe lângă Primăria Ca- 
pitalei de a ne donà un teren, pe care l-am și luat în 
posesie, nc dă putință să realizăm idealul întemeietorilor 
societății noastre, de a aveă o casă proprie. 

Nădăjduim, că nu ne va lipsi şi bunavoința suc- 
cesorilor săi, pentru ca să dăsăvârșim această însemnată 
operă, care ne va pune în măsură de a ne adună la 
olaltă, contribuind mai cu temeiu la cultivarea membrilor 
corpului didactic şi la răspândirea luminii în massa popo- 
rului prin conferințe, biblioteci, şcoale de adulți și altele 
ce timpul ne va indică. 

lată de ce mi-am luat plăcuta sarcină ca delegat al 
comitetului societăţii de a scrie aceste rânduri ca omagiu 
de admirație și recunoștință d-lui Spiru C. Haret. 

Vor rămâne deapururi în inimele noastre cuvintele 
sale de imbărbătare la muncă pentru ridicarea neamului 
și avem deplină convingere că încă mult timp nu vom 
fi lipsiţi de sfaturile sale înțelepte și de puternicul in- 
demn la o muncă și mai rodnică pentru a contribui 
intro massă cât mai mare la opera de regenerare cul- 
turală a poporului românesc. 


D. 1. POMPONIU 
Institutor în Bucureşti. 

CONSILIUL PERMANENT AL 
INSTRUCȚIUNII 


Se ştie că dela 1864 şi până acum Consiliul perma- 
nent al instrucţiunii a avut și are în Ministerul Instruc- 
țiunii un însemnat rol de încredere dat prin lege. Mini- 
strul e ținut să ceară în multe chestiuni avizul acestui 
consiliu, însă nu să-l și urmeze: să-l „audă“, nu să-l 
şi asculte. De aceea e tipică formula cunoscută a de- 
ciziunilor luate de Ministru pe baza avizului dat de Con- 
siliul permanent: „auzind pe Consiliul permanent etc.“. 

Decât, în decursul timpurilor, încrederea miniștrilor 
de instrucțiune în avizele Consiliului-permanent a suferit 
oarecare schimbări, unele formale înscrise în lege, altele 
de fapt. 

Legea dela 1864 dedeă Consiliului permanent cele 
mai mari puteri. Art. 10 din aceă lege spuneă că 
„Ministrul își exercită autoritatea sa prin mijlocirea 
Consiliului permanent“. El aveă astfel atribuție de pu- 
tere executivă. 

Mai mult decât atât, legiuitorul de atunci doriă să 
facă din acest consiliu un fel de organ de continuitate, 
așă ca administraţia școlară să nu sufere prea multe 
şi prea mari schimbări din cauza fluctuațiilor politice. 
De aceea, la art. 12 din aceeaș lege se spune că Con- 
siliul se compune din 5 membri, dintre cari numai 2 
vor fi schimbaţi după o perioadă de cinci ani. 

Aceeaș lege dedeà Consiliului și atribuţiunile judiciare 
pe care le are și acum (art. 15). 

După 28 ani, prin legea dela 1892 atribuțiunile Con- 
siliului permanent se restrâng și se arată lămurit — 
art. 40 — asupra căror chestiuni are el să-și dea avizul, 

Acest rol curat consultativ sa păstrat formal și până 
astăzi. Sa adăugat însă de către d-l Haret membrilor 
Consiliului și delegația permanentă de a inspectă orice 
școale, publice sau particulare din țară, cu facultatea 
de a prezintă ministrului rapoarte, note, sau memorii, 
sau de a pune în desbaterea consiliului chestii care au 
interes pentru învățământ -şi asupra cărora Consiliul 
poate da avize. 

Acest adaos, mic în aparență, la atribuţiunile con- 
siliului, îi acordă acestuia putinţa să-și dea, fără să i se 
mai ceară, avizul asupra multor chestiuni privitoare la 
învățământ. Consiliul permanent recapătă astfel ceva 
din rolul mai activ de altădată. 


+ 
* x 


Dar, mai presus de toate atribuțiunile formale cu- 
prinse în lege, d-l Haret a dat membrilor Consiliului 
deplina sa încredere. Avizele Consiliului permanent erau 
nu numai cerute, dar și urmate; nu numai auzite, dar 
și ascultate. Chiar atunci, când avizul Consiliului nu se 
potriviă cu părerile sale intime, și-l însușiă; chiar atunci, 
când avizul dat de Consiliu eră în contrazicere formală 
cu părerea ce şi-o exprimase, în vorbă sau în scris, 
îl primià. 

Țineam să înscriu aici, cu ocaziunea omagiului care se 
aduce d-lui Haret, această înaltă delicateță de carac- 
ter, asupra căreia, natural, nu pot să insist prea mult. 

G. ȚIȚEICA 


Profesor Universitar. 

